
Saateks 


Käesolev raamat künnab sõna otseses mõttes uudismaad. Kuigi Eesti 
ja Venemaa vahelise piirijoone kulgemise küsimus on olnud päevakor- 
ral juba 1991. aastast alates, pole meie kirjasõnas nimetatud teemal 
sellest hoolimata ilmunud ühtegi kaalukat ja kandvat uurimust. Am- 
mugi mitte uurimust, mis suudaks vaadata piiriküsimust ka laiemas, 
üldpoliitilises ning ajaloolis-rahvusvahelises kontekstis. 


Henn Põlluaas on siinsete kaante vahele koondatud kirjaridadega 
seda lünka täitmas. Nagu autor raamatu sissejuhatuses tõdeb, pole pii- 
riküsimust - aga laiemalt paljut muudki Eesti-Vene suhetes toimunut 
- käsitlevaid dokumente nende jätkuva varjamise või salastatuse tõttu 
võimalik uurijatel kasutada. Sellest hoolimata on materjali uurimuse 
koostamiseks piisavalt ka avalikkusele kättesaadavates allikates. Autor 
ongi neid kogudes, kasutades ja süstematiseerides teinud ära hiiglasli- 
ku töö, mis igale inimesele, kes meie piirisaaga arengust vähegi adek- 
vaatset pilti saada soovib, on asendamatu. 


Samas pole raamatu väärtuseks kaugeltki vaid selle kättesaadavaid 
materjale käsitlev haare. Põlluaasa sule all joonistub aegruumilise jada 
korras välja ka Eesti Vabariigi poliitikute ning diplomaatide tegemiste- 
tegematajätmiste rida, mille üheks vaieldamatult mõtlemapanevaks 
jooneks on autori poolt ülima põhjalikkusega esile toodud taandumi- 
sed eranditult kõigil meie piiridel. Aga ka üldine hambutus riigi vääri- 
kuse, suveräänsuse ja järjepidevuse kaitsmisel, rahvuslikust eneseuh- 
kusest rääkimata. 

Raamatu pealkiri «Eesti-Vene piirileping - ära andmine või ära- 
andmine?» peegeldab täpselt seda lähenemisnurka, millest autor raa- 
matus lähtub. Jääb lugeja otsustada, kas ta nõustub esimese, teise või 
mingi kolmanda määratlusega. Igatahes ei lahmi autor oma seisukohti 
esitades tühja vaid toestab iga väidet arvukate viidete ning dokumen- 
tidega. Seepärast tulebki, et temaga vaielda või talle oponeerivat sei- 
sukohta esitada, kõigepealt tema monumentaalse kirjatöö ning selle 
vundamendiks olevate allikatega tutvuda. 

Kuni seda tehtud pole, tuleb mitte üksnes tõdeda, vaid ka leppida 
faktiga, et Henn Põlluaas on täitnud piiriküsimuse uurimises valitseva 
tühimiku seinast seinani. 


Mart Helme, suursaadik 

Väga oluline on minevikku ikka ja jälle meenu- 
tada, võidelda tahtmatu ja tahtliku unustusega, 
sest lühike mälu annab asjaosalistele teenima- 
tult puhta südametunnistuse. Mäletamine on ai- 
nus usaldatav teejuht tulevikku. Mäletamine on 
seetõttu kohustus. 


Enn Sarv, õigusteadlane 

Eestit eraldab Vene Föderatsioonist 338,6 kilomeetri pikkune kontroll- 
joon, millest 76,4 kilomeetrit on Narva jõel ja 124,2 kilomeetrit Peipsi 
järvistul. Piiriküsimus ehk Petserimaa ja Narva jõe taguste alade saa- 
tus, mille Venemaa on anastanud ja enda territooriumiks kuulutanud, 
on juba 18 aastat olnud meie idasuhete üks aktuaalsemaid teemasid 
ning lahendamata küsimusi Eesti ja Venemaa vahel. Alates läbirääki- 
miste algusest 1992. aastal on sellele osaks saanud terav tähelepanu ja 
kriitika, mida on põhjustanud tänaseni kehtiva Tartu rahulepingu ole- 
masolu ning informatsiooni puudus läbirääkimiste käigu ja eesmärki- 
de suhtes. Kuigi piirileping kuulutati põhimõtteliselt valmisolevaks juba 
1996. aastal ning parafeeriti 1999. aastal, ei avalikustatud lepingu sisu 
pea kümne aasta jooksul. 

Uue, lõplikult vormistatud Eesti-Vene piirilepinguga oli võimalik tut- 
vuda alles peale selle allkirjastamist Moskvas 18. mail 2005. Selgus, et 
aastaid toimunud läbirääkimisprotsessi võib ainult suurte möönduste- 
ga nimetada läbirääkimisteks, sest lepingu lõppteksti ei jäänud mitte 
ühtegi Eesti-poolset tingimust. 

Kuna läbirääkimised ja piirileping olid Välisministeeriumi poolt tun- 
nistatud «avaliku teabe seaduse (edaspidi AvTS) $ 35 lõike 1 punkti 3 
ja Välissuhete seaduse (VSS) $ 3 lõike 1 punktide 1 ja 2 ning välissuht- 


EESTI-VENE PIIRILEPING. Ära andmine või äraandmine? 


lemisseadusest ja teistest Eesti Vabariigi õigusaktidest kui ka rahvus- 
vahelise õiguse üldtunnustatud põhimõtete ja normide ning riikideva- 
helise suhtlemise praktika kohaselt» konfidentsiaalseteks', ei ole selle 
käigu kohta ammendavat informatsiooni avaldatud. Valdav enamik 
piiriläbirääkimisi puudutavaid dokumente: valitsusistungite-, komisjo- 
nide-, läbirääkimiste protokollid, otsused, lühikokkuvõtted jne. on en- 
diselt salastatud ning avalikustamisele ei kuulu. Ka valitsuse istungite 
lindistused on uurijatele kättesaamatud. Laiem üldsus oli ja on tuttav 
episoodiliste infokillukeste ja peamiselt järelandmisi ja territoriaalseid 
loovutusi õigustavate avaldustega, mida on ajakirjanduse vahendusel 
edastatud, mõjutamaks avalikku arvamust uue piirilepingu sõlmimise- 
le soodsamas suunas. 


Üleriiklikku debatti ega referendumit sellel teemal ei korraldatud. 
Leping koostati ja sõlmiti ilma, et rahval ja kodanikeorganisatsioonidel 
oleks olnud võimalik oma arvamust avaldades, ettepanekuid tehes või 
mistahes muus vormis protsessis osaleda või seda mõjutada. 

Käesolev teos püüab anda ülevaate piiriprotsessist tänase päevani 
välja, vaadeles erinevaid tegureid, mis mõjutasid läbirääkimiste käiku 
ja tulemust. On ju riigipiiridega toimunu vaid killuke laiemast üldpil- 
dist. Raamat annab ka põgusa ülevaate varasemast ajast, alates oma- 
riikluse sünnist ja Tartu rahulepingu sõlmimisest kuni tänapäevani. 
Käsitleb nii Venemaa kunagisi kui tänaseid püüdlusi saada Eesti oma 
voli ja kontrolli alla ning eestlaste püüdu seista sellele vastu. Samuti 
lääne demokraatiate hetkehuvidest lähtuvat käitumist, mis väljendus 
kord meie toetamises, kord hoopis Kremli huvide eelistamises. Siia 
mahuvad iseseisvuse ja juriidilise järjepidevuse taastunnustamise kü- 
simused ja meie riigijuhtide suhtumine kättevõidetud positsioonides- 
se, rahvusvahelisse õigusesse ja Tartu rahulepinguga määratud riigipii- 
ri ja sellest loobumisse. Piiriprotsessi tagamaade ülevaade ja analüüs, 
milles püüab mõista, mis juhtus ning millised välised ja sisemised jõud 
mõjutasid ja mõjutavad sündmuste arengut Eestis ning kuviõrd demo- 
kraatlik on meie riik. 


Minu püüdluseks ei ole olnud eraldada traditsiooniliselt ajalugu, 
valis-, sise- ja majanduspoliitikat, kultuuri- ja rahvusküsimusi, vaid pi- 
gem siduda neid ja anda parema arusaamise huvides laiem ja kattev 
ülevaade kõigist piiritemaatikaga seotud aspektidest. 

Lõviosa piirilepingusse puutuvatest dokumentidest, nagu öeldud, 
on salastatud ning osa, mis valgustaksid toimunut või selle tagamaid, 


1. Õiguskantsler Allar .lõks Seto Kongressi Vanemate Kogule 22.03.2005 nr. 
6-7/050331/0501357 1k.,4 

on arhiividest salapärasel kombel kadunud. Asjaosalisi, keda olen 
küsitlenud, on pahatihti tabanud seletamatu amneesia, olgu see siis 
tahtlik või tahtmatu. Lisaks on mitmed teadaanded avaldatud meedias 
kolmandate isikute poolt, mistõttu alati ei ole olnud võimalik algsele 
allikale viidata. Sekundaarsete allikate kasutamine muudab protses- 
si ka väga töömahukaks. Internetis kättesaadavate valitsuse istungite 
protokollides on ära toodud vaid otsused, mitte arutelud, mille käigus 
vastava tulemuseni on jõutud. Riigikogu istungi protokollid on suure- 
mas osas siiski kättesaadavad, kuid piirilepingut on käsitletud vaid ük- 
sikutel kordadel, möödaminnes ja uskumatu pealiskaudsusega. Läh- 
tuda sai riigitegelaste ja läbirääkimistesse kaasatud isikute avaldustest, 
välisministeeriumi pressiteadetest ja meediakajastustest-artiklitest. 

Kõik eelpoolmainitu raskendas ja mõjutas käesoleva probleemis- 
tiku uurimist ja on ilmselt peamiseks põhjuseks, miks otseselt uue 
piirilepingu läbirääkimiste ja sõlmimise teemal ei ole tänaseni ühtegi 
põhjalikku uurimust ega raamatut avaldatud. Läbirääkimiste teemat 
on käsitletud küll mitmetes Tartu Ülikooli magistritöödes, kuid pea- 
miselt on keskendutud muudele küsimustele: vene vägede väljavii- 
misele Eestist, piiriületusprobleemidele, Venemaa piiriprobleemidele 
naabermaadega üldisemalt jne. Eesti-Vene piiriläbirääkimised eraldi 
spetsiaalseks uurimisobjektiks ei ole olnud. Käesolev on esimene piiri- 
lepingule keskenduv uurimus, mis laiema avalikkuse ette jõuab. Kõiki 
olemasolevaid töid ühendab põrkumine piiriläbirääkimiste konfident- 
siaalsusest tingitud piirangutele info kättesaamisel. 

Lugeja leiab raamatu lisadena mitmeid dokumente, avaldusi ja 
pöördumisi, mis ajakirjanduses avaldamatutena enamusele ilmselt 
teadmata on. Ka täna on nendes tõstatatud probleemid ja küsimused 
täpselt sama aktuaalsed kui koostamise ajal — olukord ei ole muutu- 
nud. Kõrgeimal tasemel toimunud arutelude näiteks on ära toodud ka 
Riigikogu istungite stenogramme. 

Raamatus on erinevaid fakte ja üksikasju suurel hulgal, probleemi 
olulisus ja akuutsus ise on nõudnud võimalikult paljude aspektide ja 
teemassepuutuvate valdkondade esiletoomist. Samas on selge, et nn. 
ajalooline tõde antud küsimuses ei selgu vaid üksikasjadesse järjest 
sügavamale sukeldumises ning vähetuntud või teadmata faktide väl- 
jatoomises. Tõde avaldub ka analüüsides protsessi ja tulemust ning 
antud hinnangus. 

Käesolev teos on suunatud eeskätt eesti lugejale valgustamaks juba 
aastaid kestnud Eesti-Vene piiriküsimuse ümber toimuvaid protsesse. 
Samas võib raamat huvi pakkuda ka lähinaabritele lätlastele ja soom- 

lastele, kellega meil suuresti sama saatus ja vägivaldne naaber jagada 
on olnud ning kellel endilgi on piiri- ja territoriaalsed küsimused Vene- 
maaga problemaatilised. Kindlast pakub see hoiatavaid näiteid kõigi- 
le, keda huvitab, kuidas demokraatlikus riigis on võimalik eirata riigi 
eksistentsiaalseid aluseid riiklike huvide teenimise nimel ning kuidas 
Venemaa kasutab ära kõiki võimalusi oma ambitsioonide elluviimisel. 

Minu eesmärk ei ole keskenduda minevikule, vaid olla selle kau- 
du suunatud tulevikku. Raamatu üheks ülesandeks on tuletada ava- 
likkusele ja «süsteemile» meelde, et riigivõimu sattumine sõltuvusse 
välistest teguritest, võõrandumine rahvast ja sellest tulenev rahva võõ- 
randumine poliitikast võib demokraatiale ja Eesti riikluse jätkuvusele 
ohtlikuks osutuda. 

Meie lähiajaloo sündmuste uurimine ja avalikustamine on vajalik 
ajaloo suhtes, kuid eriti oluline on see riiklikel, rahvuspoliitilistel, rah- 
vuspsühholoogiliste! ja isamaalistel kaalutlustel. See peab aitama väl- 
tida ajaloolise ja rahvusliku mälu kaotust ning kindlustada riikliku ja 
rahvusliku identiteedi säilimist. See peab aitama vältida ka eksimusi 
ja tahtlikke valesuundumusi Eesti sise-, valis- ja kaitsepoliitika suuna- 
misel. Käsitledes kõiki neid aspekte, on käesoleva raamatu näol seega 
tegemist ka poliitikauurimusega. 

Lühidalt ja lihtsustatult võiks ajaloo- ja poliitikateaduse erinevust 
iseloomustada järgmiselt: ajalooteadust huvitavad möödunu ja sündi- 
nud asjade põhjused. Poliitikateadusele (selle klassikalises tähendu- 
ses) on samavõrd oluline tulevik ja seetõttu huvitub ta ka sellest, milli- 
sed on poliitiliste otsuste, valikute jne tagajärjed ning milliste valikute 
ette seavad tänased otsused meid homme. Poliitikateaduse vaatevink- 
list ei määra olemasolevad asjaolud poliitilist otsust üheselt ja lõplikult. 
Sellel on alati alternatiivid, mis tulenevad sellest, et peale asjaolude 
sõltub otsus veel otsustajate karakterist ja tahtest. Seetõttu ei tulene ka 
hinnang poliitilisele otsusele mitte niivõrd otsusest tingitud asjaolude 
iseloomust, kui samavõrd ka otsuse poliitilistest tagajärgedest.' 

Akadeemilise uurimise ülesanne pole hukka mõista ega heaks kii- 
ta, vaid analüüsida, püüdes mõista põhjusi, toetuda ainull faktidele, 
mitte nende erinevatele tõlgendustele. Kuid ajalugu ei ole mitte üks- 
nes klassikaline ja akadeemiline uurimisaine. Ajalugu on ka meie rah- 
va poliitiline kogemus ja võti tuleviku nägemiseks. Kuna tegemist on 
teemaga, mis puudutab sügavalt iga eestlase õiglus- ja moraalitunnet, 
mõjutab otseselt kümnete tuhandete eestlaste — peamiselt setode elu 


1. Toomas Varrak, Eesti välispoliitika Filosoofiast 1, Kaitse kodu nr. 4/2007, Ik. 15 

ja omandit ja Eesti rahvuslikke huve laiemalt, on paratamatult tegemist 
ülimalt tundliku teemaga. 

Ajaloo-uurimise idee või ajaloo-uurimise väärtus ühiskonnale sel- 
les seisnebki, et kombineerida nö. tagantjäreletarkus teabega uuri- 
tavast ajast. Et analüüsida, miks nii juhtus, mis olid alternatiivid, kas 
see sündmus aitas kaasa «heale» või «halvale» tulemusele, mis oleks 
pidanud teisiti tegema loodetud tulemuse või «hea» tulemuse saavu- 
tamiseks jne." 


Kõneldes piiriküsimusest, ei ole neid tegureid võimalik kõrvale lü- 
kata ega välistada. Seetõttu on antud ridade autor jätnud endale käes- 
olevas uurimuses vabaduse anda ajaloole, poliitilistele sündmustele 
ja neis võtmeosa mänginud isikutele hinnanguid. Vaevalt, et raamatu 
objektiivsus sellest kahaneb, sest otsused on tehtud olemasolevatele 
ja raamatus välja toodud faktidele ning üldtunnustatud eetilistele ja 
moraalsetele seisukohtadele tuginedes. Ja kuigi tagantjärgi on lihtne 
tark olla, on paraku võime kasvõi tagantjärgigi tark olla just see, mille 
tõttu me oleme võimelised õppima enda, teiste ning oma eelkäijate ja 
mineviku vigadest. 


Muidugi, minevik ei ole alati veel ajalugu ega iga näiline fakt alati 
tõde. Eriti käesolevas ainestikus, kus salastatus, demagoogia ja ebatõ- 
dede loor kõike katavad. Tüüpiliseks näiteks sellisest lähenemisest on 
Winston Churchilli memuaarid. Lahkudes 1945. aasta suvel peaminist- 
ri kohalt ütles Churchill: «Ma ei karda ajaloo otsust — kavatsen selle 
ise kirja panna.» 1957. aastal kirjutas ta: «Tõde on niivõrd väärtuslik, et 
teda peab saatma valede eskort.» Kahjuks võetakse ka meie poliitikas 
temast nii mõnigi kord eeskuju ja meile antav informatsioon osutub 
lähemal uurimisel hoopis desinformatsiooniks. 

Üks põhjus, mis ajendaski käesolevat uurimust läbi viima, on konkreet- 
se teema jätkuv salastatus, mis teeb isegi tagantjärgi õppimise võimatuks. 
Avalikkusel on õigus teada, milline on tõde ja kelle poolt, milliste kaartide 
ja millise strateegia alusel on seda mängu mängitud ning kas väidetav võit 
ei ole hoopis pyrrhoslik — veel üks sarnane ja me oleme kadunud. 


Et kõiki fakte, nimesid ja asjaolusid antud teemat varjama pandud 
konfidentsiaalsuse tagant üles leida, välja tuua ja omavahel siduda, 
oleks pidanud teemasse veelgi sügavamale tungima. See oleks nõud- 
nud aga märksa rohkem aega ja oluliselt suuremaid resursse, kui minu 
käsutuses oli. On selge, et käesoleva raamatuga ei ole uue piirilepingu 
uurimine lõppenud, vaid alles algab. Olen kindel, et kõik minu poolt 


1. Jaak Valge, Kas olevik segab mineviku mõistmist? 21.08.09 http://jaakvalge. 
blogspot.com/ 

ülestõstetud ja vastuseta jäänud küsimused leiavad varem või hiljem 
vastuse ja ka lahenduse. Sest igal teol on kaasteadja ja pealtnägija ning 
lõpuks ilmub alati välja ka aus tunnistaja ja tõde. Juba 1732. aastal trü- 
kis avaldatud eesti vanasõnagi ütleb: «Õiguse vastu ei saa ükski.» 


Head lugemist, 


Henn Põlluaas 

Praegusel ajal, mil kohanetakse kõigega, on jul- 
guse tunnusmärgiks võime seista oma veendu- 
muste eest — mitte jonnakalt ega trotsivalt (see 
on enesekaitse, mitte julgus) või kättemaksuks, 
vaid lihtsalt sellepärast, et usud nendesse. 


Rollo May (1909-1994) USA psühholoog. 


EESTI JA TERRITORIAALSED 
PRETENSIOONID 


«Eirates Teise maailmasõja tulemusi pretendeerib Eesti osale Pihkva 
ja Leningradi oblastist,» kirjutas Kremli tähtsuselt teine mees, Vene 
presidendi administratsiooni ülem Sergei Narõškin 20.08.2009 Moskva 
Rahvusvaheliste Suhete Instituudi (MGIMO — Vene välisministeeriumi 
kõrgkooli) koduleheküljel avaldatud eriväljaandes Molotovi-Ribbentro- 
pi pakti (MRP) sõlmimise 70. aastapäeva eel. Narõškin juhib president 
Dmitri Medvedevi korraldusel loodud ajalookomisjoni, mille ülesanne 
on astuda vastu Venemaa huve kahjustavatele nn. ajaloo võltsimise 
katsetele. Narõškini sõnul kavatsevat Balti riikide valitsused esitada 
Venemaale põhimõttest «sõjajärgne mittelegitiimne maailmakorral- 
dus» lähtuvaid pretensioone. Eesti puhul olevat selleks territoriaalsed 
nõuded, Leedu soovib rahvusvahelist kohut «Nõukogude genotsiidile» 
ning Lätis loeb valitsuskomisjon kokku kahju, mida Venemaa on väi- 
detavalt tekitanud.” 

Tõepoolest, loogika järgi peaks Kremli administratsiooni ülemal 
õigus olema. Nagu iga võõrriigi agressiooni ja territoriaalsete anastus- 
te all kannatanud riik, peaks ka Eesti nõudma enda suhtes rahvusva- 


I. Jaanus Piirsalu, Kremli teine mees: Eesti tahab endiselt Petserit ja Jaanilinna, 
21.08.2009 Eesti Päevaleht 

helise õiguse ja õigluse maksmapanekut. Jõu ja vägivallaga maksma 
pandud Teise Maailmasõja tulemused ja piirid vajavad revideerimist ja 
heastamist. Lisaks territoriaalsetele nõuetele peaks Eesti esitama nõu- 
deid Kremlile samades valdkondades kui Läti ja Leedu. Milline on aga 
tegelikkus? Kas Eestil on suhetes Venemaaga omi rahvuslikke huve, 
või piirduvad meie huvid vaid teiste, näiteks EL-i ja Gruusia omadega? 


Kommunistlik nõukogude võim ja NSV Liit varisesid minevikku. 
Külm sõda koos nendega. Mineviku ebaõiglus ja vägivallateod on huk- 
ka mõistetud ning demokraatlikud riigid püüavad neid mahasalgamise 
asemel heastada. Saksamaa on ausalt ja avameelselt käsitlenud am- 
museid natsikuritegusid ning kompenseerinud kunagist ülekohut isegi 
enam kui seda eeldadagi võiks. Itaalia heastab Liibüale sajanditagust 
okupatsiooniiket, Austraalia ja Kanada on vabandanud sealsete põlis- 
rahvaste alistamise eest, samuti Uus-Meremaa jne. Näiteid võiks tuua 
palju. 

Ometi püsivad aga paljud ajaloosündmustest tingitud probleemid 
tänapäeval sama aktuaalsetena üleval kui varem. Vägivalla ja valede 
peale üles ehitatud totalitaarse NSV Liidu õigusjärglane Vene Föderat- 
sioon libiseb üha enam eemale demokraatiast ja ei ole tänaseni tun- 
nistanud kommunismikuritegusid. Ta keeldub tunnistamast nii Tartu 
rahulepingu kehtivust kui ka Balti riikide okupeerimist ja oma kohus- 
tusi tehtu hüvitamisel. Vähe sellest — minnes kohati isegi kaugemale 
nõukogudeaegsest käitumismallist, mil kommunismikuritegusid püüti 
maailma silmis maha vaikida ja varjata, õigustab Venemaa tehtut igati 
ning süüdistab kõiges hoopis teisi, k.a. Eestit. Venemaa juhid on teata- 
nud, et Balti riikide ees ei kavatseta isegi vabandada. 


Kommunistliku Partei vastloodud noorsoorühmitus Võitjate Põlv- 
kond ähvardas nõuda Euroopa Julgeoleku- ja Koostööorganisatsioonilt 
(OSCE-lt) kohtus koguni 27 triljoni euro (422 500 000 000 000 — nelisaja 
kakskümne kahe koma viie triljoni krooni) suurust kahjutasu resolut- 
siooni eest, mis mõistis hukka sõjaaegse Nõukogude Liidu liidri Jossif 
Stalini tegevuse ning võrdsustas natslikud ja stalinistlikud kuriteod. Üks 
rühmituse liikmeist, kommunistist parlamendisaadik Aleksei Korni- 
jJenko tõotas, et Võitjate Põlvkond viib küsimuse Euroopa inimõiguste 
kohtusse.' Tahame me seda või mitte, kuid Venemaal pead tõstev stali- 
nism toob üha tugevamalt esile ajaloost pärinevad probleemid, mis on 
lahutamatult seotud ka meie tänase olukorra ja loomulikult riigipiiride 
küsimusega. Seda ei ole võimalik eirata. 


1. Vene sõjaveteranid ähvardavad OSCE-d kohtuga, Postimees.ee 20.10.2009 


16 


Eesti ja territoriaalsed pretensioonid 


Eesti Vabariik taastati restitutio in integrum põhimõttel 1991. aastal. 
Ei tekkinud mitte uus riik, vaid õigusliku ja poliitilise järjepidevuse alu- 
sel taastati NSV Liidu poolt okupeeritud ja annekteeritud nn. esimene 
Eesti Vabariik. See tähendas riigi välispiiride tuginemist 1940. aastani 
kehtinud lepinguile, Eesti-Vene piiri puhul 1920. aastal sõlmitud Tartu 
rahulepingule. Järgnenud aastate jooksul toimus Eestis idapiiri puu- 
dutavas poliitilises diskursuses aga oluline nihe. Kui 1991-1994 püsis 
Eesti välispoliitika ametlikult restitutio in integrum põhimõtte juures, 
püüeldes Tartu rahulepinguga määratud idapiiri taastamise poole, siis 
1994. aastal hakati rääkima nn. uuest idapoliitikast ja «pingelõdvendu- 
sest» suhetes Venemaaga. Uus poliitika sai alguse peaminister Andres 
Tarandi valitsuse ajal (tema ja ilmselt Lennart Meri initsiatiivil). Prakti- 
kas tähendas see loobumist Tartu rahulepinguga määratud piiri taot- 
lemisest ja olemasoleva (Eesti NSV) piirijoone võtmist läbirääkimiste 


aluseks.' 


vaht Ad PA HU £ a e 
S TARTU RAHU 7 : 
A Tkrumis t | 


ah ANDRE 
aapatt 


Eesti terviklikkuse eest seisvad inimesed ei ole unustanud neid 72 Petserimaa 
eesti küla ja 5,2% Eesti Vabariigist, millest valitsused kõneldagi ei tihka 


Kokkuvõttes loobuti täielikult territoriaalsetest nõudmistest ning oldi 
valmis leppima status guo'ga — kui vaid õnnestuks see poliitiliselt ja 
õiguslikult lepingulisel alusel sätestada. Seda hoolimata asjaolust, et 


1. Eiki Berg «Eesti tähendused, piirid ja kontekstid» 2002. Ik. 102-114 

põhimõtteliselt ei olnud veel välistatud kompromiss Venemaaga polii- 
tiliselt ja/või etniliselt õiglasema idapiiri suhtes ning selleks oli ka rah- 
vusvahelisel tasemel vahendamissoov olemas. «Uus idapoliitika» rea- 
liseerus kahe riigi delegatsioonide kohtumistel väljatöötatud uue piiri- 
lepingu parafeerimisega. Kui 1939. aastal oli Eesti territoorium 47 567 
ruutkilomeetrit, siis praegu loetakse Eesti pindalaks ainult 45 228 ruut- 
kilomeetrit. Seega on vahe nüüdse Eesti Vabariigi kahjuks 2339 ruutki- 
lomeetrit ehk 5,2 protsenti. Väikeriigi kohta on see väga palju. 


18.06.2002 võttis Riigikogu vastu avalduse «Okupatsioonirežiimi 
kuritegudest Eestis», milles mõisteti Eesti okupeerimine, annekteeri- 
mine, okupatsioonirežiimi kuriteod ja neid läbi viinud kommunistli- 
ku režiimi organisatsioonid kuritegelikeks (vt. LISA 7, Ik. 524). Samal 
ajal püüti aga tänaseni jätkuv kommunismikuritegu — okupatsioon ja 
anneksioon osal Eesti territooriumil uue piirilepingu sõlmimisega le- 
galiseerida. Põhimõtetes ja sõnades näiline resoluutsus, tegudes aga 
järeleandlikkus ja allaheitlikkus — see iseloomustab kahjuks pea kõiki 
Eestis võimulolnud poliitilisi jõude, erakondi ja poliitikuid. 

2005. aastal ratifitseeris Riigikogu avalikkuse vastuseisust hoolima- 
ta (BNS 71%, ETV/Faktum 82,5%)' uue Eesti-Vene piirilepingu, mis oli 
kuni sõlmimiseni salastatuks kuulutatud. Uue piirilepingu sõlmimisega 
viis valitsus ja riigikogu lõpule selle, mille Stalin 1944-ndal aastal Eesti 
piire muutes alustas. Lahtiseid ja vaidlusalaseid alasid ja piiriküsimusi 
ning sõlmimata lepinguid Venemaaga on enam kui kümnel riigil, kaa- 
sa arvatud USA (merepiiri leping Beringi väinas), kuid Eesti oli pret- 
sedenditult esimene maa Euroopas ja ilmselt terves maailmas, kes 
II Maailmasõja järgselt, rahu ajal, loobus vabatahtlikult, ilma relvaäh- 
vardusteta, kõigist oma õigustest, osast riigi territooriumist ning soovis 
seadustada Stalini poolt vägivaldselt muudetud piirid. 


1. SL Õhtuleht 09.05.2005 ja ETV 18.05.2005 

Eesti Vabariik Eesti NSV territooriumiga, paremal Tartu rahulepingujärgne piir 


Uue piirilepinguga seonduv ja selle tagamaad on märksa laiemad ja 
tõsisemad, kui vaid silmaga nähtav riigipiiri geograafilise paiknemise 
küsimus. Rahvusvaheline õigus ei tunnista ühtegi territoriaalset muu- 
tust, kui see ei ole kooskõlas asjaosalise rahva vabalt väljendatud tah- 
tega. Ei ole olemas õiguslikke, majanduslikke, poliitilisi ega moraal- 
seid põhjusi, mis õigustaksid Vene okupatsiooni ja annektsiooni Eesti 
Vabariigi aladel ning saaksid sundida Eestit sellega nõustuma. Hetkel, 
kui uus piirileping jõustub, on Eesti oma vabast tahtest loobunud igave- 
seks kõigist õigustest omaenese territooriumile, seadustanud okupat- 
siooni ja ebaseadusliku annektsiooni. 

Poliitikateaduste doktor Toomas Varrak on kirjutanud, et piirilepin- 
gu sõlmimine iindis õigusliku tunnustuse aktile, millega NL oli annek- 
teerinud osa Eesti Vabariigi Põhiseaduses fikseeritud territooriumist. 
Ka andis uus leping võimaluse Venemaale väita, et Tartu rahuleping ei 
oma kaheriigi suhetes enam praktilis-õiguslikku, vaid ajaloolist täht- 
sust. Nii võiks öelda, et Eesti välispoliitika on pidanud Nõukogude oku- 
patsiooni ja annektsiooni ühel osal oma territooriumist õigusvastaseks 
(taastades seal oma riigi) ja teisel osal õiguspäraseks (jättes selle uue 
piirilepinguga Venemaale.)' Ka Läti peaministri Aigars Kalvitise sõnul 
tahtis Moskva piirilepingute abil tõestada, et Eesti ja Läti kui riigid tekki- 
sid 1991. aastal. Moskva tahtis, ei seda fakti saaks piirilepingutest välja 
lugeda terve maailm. Balti riike oli kavas petta ja konksu otsa võtta.” 


Balti riikide juhtkondadel läbinähtava konksu allaneelamisega 
probleeme ei olnud. «Venemaal on piiriprobleeme mitmete teistegi 
naaberriikidega. Ükski neist aga ei käitu nii argpükslikult ja ennast ala- 
vääristavalt kui postsovetliku Eesti praegune juhtkond», kirjutas tuntud 
Eesti dissident-vabadusvõitleja Kalju Mauk.' Õnneks jättis Vene Riigi- 
duuma uue piirilepingu ratifitseerimata. Väidetavalt 20. juunil 2005 Rii- 
gikogu poolt vastu võetud Ratifitseerimisseaduse preambulas olevate 
viidete tõttu 20.08.1991 ja 07.10.1992 Ülemnõukogu otsustele taasise- 
seisvumisest (kaudselt okupatsioonile ja Tartu Rahule). 


Oli see siis Venemaa väikkine jonniajamine või hoopiski ettenägelik 
taktikaline kaalutlus veelgi suuremate ambitsioonide tõttu, kuid asi jäi 
toppama ning seisab tänaseni. Kui ratifitseerimisseiidus oleks jäänud 
viiteta Tartu Rahule, alustanuks Venemaa kogu oma raskusega survet 
meile kui uuele, 1991. aastal sündinud riigile. Sellest seisukohast oli 
Riigikogu otsus preambula lisamiseks õige ja vältimatu, kuid paraku 
oli tegemist vaid «tööõnnetusega». Eesmärgiks ei olnud ju mitte riigi 
territoriaalse terviklikkuse kaitsmine, vaid territoriaalse loovutuse 1õ- 
puleviimine. 


Venemaa reageering tõestab, et Tartu rahuleping ei ole tegelikult 
isegi Venemaa silmis oma kehtivust kaotanud. Kui see oleks olnud 
kehtetu ning omaks ainult ajaloolist tähtsust, nagu Kreml väidab, ei 
oleks Venemaa reaktsioon olnud nii tormiline. Venemaa ei väidaks, 
et preambul võimaldaks talle hilisemaid territoriaalseid pretensioone 
esitada. Sama ärritavaks osutus Venemaale Läti Vabariigi poolt Riia ra- 


1. Toomas Varrak, Eesti välispoliitika filosoofiast I, Kaitse Kodu 4/2008, Ik. 19) 
2. Interfax 29.07.2005 


3. Kalju Matik, Avalik kiri Riigikogule, Uut piirilepingut ei tohi ratifitseerida! 
09.06.2005 

hulepingu mainimine, mille lätlased hiljem, alistudes Kremli survele, 
piirilepingu ratifitseerimisseadusest ära jätsid. Teisalt ilmselt arvestatigi 
Moskvas, et Eesti-poolne Tartu Rahu käsitlev viide tuleb ja oldi valmis 
alustama järjekordset survekampaaniat, et Eestit veel kord oma tah- 
tele allutada. On ka ülimalt tõenäoline, et Venemaa ei soovigi piirikü- 
simust lahendada, sest seeläbi on tal võimalik oma agressiivset «lä- 
hivälismaa» poliitikat ajada ja Eestit jätkuvalt survestada. Piirilepped 
iseenesest on Venemaa välispoliitikas olnud varemgi teema, millega 
saab venitada ja mida saab ära kasutada mingisuguse muu olukorra 
loomise tarvis. 

Olgugi, et Tartu Rahu sai Eesti taasiseseisvumisel tõstetud ausse ja 
rahulepinguga määratud piir põlistati rahva tahtel Põhiseadusesse, ta- 
ganeti läbirääkimistel sellest Venemaa nõudel. Eesti võimuladviku aru- 
saamatut himu loovutada osa kalli hinnaga kättevõidetud Eestimaast 
vallutajale, on ääretult kurb jälgida. Samuti nende püüdu saada selleks 
abi läänest. 

Venemaal on kombeks väita, et tal pole territoriaalseid pretensioo- 
ne. Kuid tegelikult on tal pretensioonid maatükkidele, mille ta on en- 
dale haaranud ja millele tal seaduslikku õigust ei ole. Soov ähvardavale 
Moskvale järele anda leiab diplomaatia ajaloos pretsedendi vaid 1939. 
aastast ja vaid see kurikuulus preambul võimaldab meil praegu oma 
nägu säilitada. 

Loomulikult ei ole meil jõudu, et oma maa jõuga tagasi võtta, kuid 
miks peaksime selle heast peast ja tasuta võõrvõimule loovutama ning 
sellega okupatsiooni, vägivalla ja ülekohtu seadustama? Kuriteo lega- 
liseerimine on samuti kuritegu. Oleme pool sajandit oodanud, võime 
oodata veel ja katki pole midagi. Ootamine ja kannatlikkus nõuab tihti 
rohkemgi vaprust kui tegu ise. Kui Venemaa on huvitatud annekteeri- 
tud Petserimaast ja Narva tagustest aladest, siis võib selle üle diskutee- 
rida ainult Eesti poolt esitatud tingimustel. See on meie õigus ja ilmselt 
ainus reaalne võimalus nõuda Venemaa poolt tehtud kurja ja kahjude 
kompenseerimist. Valitsus on küll Eesti-Vene piirilepingute eelnõud 
kahetsusväärsel kombel heaks kiitnud, kuid tänu Venemaa äraütle- 
misele ei ole veel hilja äraandmine peatada. Tartu Rahuga sätestatud 
piiridest loobumine ei ole paratamatu poliitiline samm. 

Et ükskord lõpeks desinformatsioon meie alusetutest territoriaalse- 
test nõudmistest, tuleb seinale riputada Eesti kaart ja näidata tervele 
maailmale, kust läheb õige ja seaduslik Eesti piir. Meie tahame vaid 


1. Heiki Suurkask, Häälelu alistumine II ehk Preambul pole provokatsioon, Ees- 
ti Päevaleht 31.10.2008 

enda oma tagasi. Ei enamat. Seda kinnitas juba 19.augustil 1944 Jüri 
Uluots oma kuulsas raadiokõnes: «Õigusest võib küll olla mitmesu- 
gune arusaamine, kuid üks põhimõte peab jääma domineerima, kui 
üldse tahetakse korda luua ja see on: igaühele oma. Ja meie ei tahagi 
muud.» Õiguserikkumisest ei saa sündida õigust fex iniuria ius non 
oritur) kinnitati juba Vana-Rooma aegadel. Teiste sõnadega: kuna Eesti 
okupeerimine rikkus rahvusvahelist õigust (Briand-Kelloggi pakti, Tartu 
rahulepingut, Eesti ja NSVL vahel sõlmitud lahkarvamuste lahendami- 
se lepinguid jne), siis järelikult kogu okupatsioon, ENSV ja kommunist- 
lik kord ENSV-s oli algusest saadik õigusevfistane ja juriidiliselt tühine. 
Täpselt samamoodi on õigusevastased ja tühised tehtud piirimuudatu- 
sed ja tänaseni kestev Eesti alade okupatsioon ja annektsioon. 


Eesti peaks Venemaa keeldumises ratifitseerida uus piirileping nä- 
gema avanevat võimalust ning seda enda huvides ära kasutama. Tuleb 
endalt küsida: «Millisele seaduslikule alusele tugineb Venemaa surve 
sõlmida uus piirileping? Millised on meie õiguslikud alused?» Sestap, 
selle asemel, et korrutada, justkui Eestil ei oleks territoriaalseid nõud- 
misi Venemaale, peaksime rõhutama hoopis, et Venemaal on õigusta- 
matud ja ebaseaduslikud territoriaalsed nõudmised Eesti vastu. 

«Kuid on selge, et kui sa ise ennast ei kaitse, siis ei aita sind keegi 
teine. Hiljem on asjatu kurjustada, kui õigel ajal oled loobunud vastu- 
hakkamisest» kinnitas kunagi Johan Laidoner,' ise aimamata, kui õi- 
ged ta sõnad on. Kui Eesti oleks 1990. aastail püsinud järjekindlalt ja 
vankumatult oma õiguste, põhiseaduslike piiride ja Tartu Rahu juures, 
olnuks kõik meid tunnustanud riigid ja rahvusvahelised organisatsioo- 
nid Euroopa Liit, ÜRO, NATO jne. paratamatult olnud sunnitud Eestit 
toetama ja sekkuma Eesti Vabariigi seadusliku piiri kaitsjaina. Eesti 
Vabariik taastati ja teda tunnustati ju õigusjärgsuse põhimõttel, Tartu 
rahulepinguga määratud piirides, mitte fiktiivse ENSV tulemina, mis ei 
olnud isegi rahvusvaheline subjekt. Kuigi Lääs ei põlenud ihast sekku- 
da meie piiriküsimustesse ning toonase peaminister Mart Laari väitel 
polnud vajalikul hulgal riike, kes oleks olnud selle nimel valmis mi- 
nema avalikule vastuseisule Venemaaga”, oleks pragmaatilise «reaal- 
poliitika» hülgamine ja rahvusvahelisele õigusele tuginemine toonud 
piiriküsimuses kaasa oluliselt erineva tulemuse. 


1. Hannes Walter (toimetaja) Valik Johan Laidoneri kõnesid, sõnavõtte ja ar- 
tikleid, Ik. 111 

2. Mart Laari kõne Riigikogus — VII Riigikogu stenogrammid, V istungijärk, 
12.09.1994 

Mõjusa toetuse puuduse üle ei saanud tegelikult kurta, sest 
juba enne Eesti kuulutamist taasiseseisvaks riigiks, kinnitas näiteks 
07.03.1991 USA välisminister James Baker Moskvas, et Ameerika 
Ühendriigid ei ole iial tunnistanud Balti riikide liitmist Nõukogude Lii- 
duga ehk siis Nõukogude Liitu ja nüüd Vene Föderatsiooni muudes 
kui 1939. aasta piirides." President Bill Clinton kinnitas 1996. aastal, et: 
«Ühendriikidel on otsene ja materiaalne huvi Balti riikide julgeoleku, 
iseseisvuse, suveräänsuse ja territooriumi terviklikkuse suhtes». 

Kõik riigid, kes läbi aastakümnete mõistsid hukka Eesti okupeeri- 
mise ja annekteerimise, taastunnustasid Eesti Vabariiki ja selle järje- 
pidevust, av'tldasid sellega automaatselt toetust ka Eesti piiride taas- 
tamisele. On ju riik, territoorium ja piirid ühtne tervik. Seda asjaolu ei 
osatud või pigem ei tahetud Toompeal ära kasutada. Käesoleva raa- 
matu autoril ei ole õnnestunud tuvastada ühtegi viidet, et Eesti oleks 
teinud diplomaatilisi pingutusi liitlaste leidmiseks oma idapiiri taasta- 
mise küsimuses. Isegi mitte Läti suunas. Eesti välispoliitika prioriteet 
oli ühinemine Euroopa Liidu ja NATO-ga iga hinna eest, seetõttu paistis 
ennetav ja igaks juhuks loobumine õigusjärgse (või vähemalt õiglase- 
ma) idapiiri kehtestamisest Eesti poliitilisele eliidile sobiva hinnana, 
mida maksta eesmärgi saavutamise eest. Kurioosne on aga, et keegi ei 
ole meilt sellist hinda küsinud — me maksime vabatahtlikult kaubale 
peale ja isegi mitte kauba omanikule vaid tavalisele maanteröövlile. 
Välistatud ei ole aga ka tegutsemine hoopis teistlaadsetel ajenditel, 
millel peatume hiljem. 

Kõigele vaatamata tunnistab kogu maailm tänaseni Eesti 1920. aas- 
tal Tartu rahulepinguga paika pandud piire Venemaaga kui ainuõigeid 
ja seaduslikke piire. Läänel ei olekski mingit võimalust teisiti käituda. 
Nagu öeldud, on Lääneriigid ning ka Euroopa Liit korduvalt mõistnud 
hukka nõukogude okupatsiooni ja kommunistliku terrori ning nõuavad 
Venemaalt selle tunnistamist ja vabandamist. Soovituse andmine al- 
luda Vene nõudmistele loobuda oma seaduslikest aladest, tähendaks 
okupatsiooni tunnustamist, eesti rahva enesemääramisõiguse eitamist 
ja meie riigi territoriaalse terviklikkuse vastast rünnet. See oleks en- 
nekuulmatu, eriti liitlaste poolt, ning seetõttu ei ole lääs seda ka iialgi 
avalikult teinud. On iseensesetmõistetav, et vallutajal tuleb taanduda 
piiride taha. 

Saksa kantsler Angela Merkel rõhutas oma 2008. aasta Eesti visii- 
dil Kadriorus, Kumu auditooriumis peetud loengus, et rahvusvaheli- 


1. XX sajandi kroonika. IV osa. Entsüklopeediakirjastus 2007, Ik. 234 
2. Boris Tesnov, Eesti rahva lühiajalugu, Tartu-Vancouver 2001, Ik. 316 

se õiguse kõige põhilisem printsiip on suveräänse riigi territoriaalne 
terviklikkus. Merkel pidas vajalikuks kommenteerida ka Venemaa 
praeguse peaministri Vladimir Pütini retoorikat, millest võib järeldada 
Kremli varjamatut ambitsiooni kontrollida endaga piirnevaid endise 
Nõukogude Liidu riike. «Venemaal on väidetud, et Nõukogude Liidu 
lagunemine oli 20. sajandi kõige suurem geopoliitiline katastroof. Mina 
seda vaadet ei jaga, sest iseseisvatel riikidel peab olema õigus tulevik- 
ku vabalt valida,» ütles Merkel. Sellega seoses kinnitas kantsler, et iga- 
sugused Venemaa-poolsed katsed Eestis Gruusia stsenaariumi korrata 
kohtaksid paratamatut vastureaktsiooni. «Eesti on NATO liikmesriik ja 
NATO kaitseb teid,» kinnitas ta, viidates alliansi asutamislepingu viien- 
dale artiklile." 

Kui näiteks Jaapan on Venemaa ja selle eelkäija NSVL tegevuse 
(Kuriili saarte okupeerimise) taunimiseks toetunud Atlandi Harta põ- 
himõtetele, milles mõisteti hukka igasugused territoriaalsed muudatu- 
sed, mis ei ole kooskõlas elanike endi soovide ja teiste rahvusvaheliste 
konventsioonidega, siis Eesti ei ole seda Petserimaast ja Narva tagus- 
test aladest rääkides teinud. 

Gruusia-Vene konfliktis nõudis lääs Venemaalt korduvalt Gruusia 
territoriaalse puutumatuse tagamist. Eesti täpselt samamoodi ja märk- 
sa tervamaltki. Mis puudutab aga meie endi territoriaalset puutuma- 
tust, siis on ametlikul Eestil suu vett täis. Oleme nõustunud põhjenda- 
matute loovutustega ja palunud lääneriike ning organisatsioone appi 
ära andmise vormistamisel. Kaitseme suhetes Venemaaga aktiivselt 
teise riigi territoriaalset terviklikkust, enda omast aga millegipärast ei 
hooli. 

Huvitav on lugeda, mida arvas näiteks Jüri Adams, Tarandi valitsuse 
justiitsminister, tagantjärgi piirilepinguga seonduvast. Just Tarandi ajal 
algas avalik taganemine Tartu Rahu positsioonidelt. Adams ütles: «Pii- 
rilepingu küsimus on erakordselt õpetlik. Tegemist on tüüpilise näitega 
sellest, kuidas riiki valitsevad isikud teevad mingil põhjusel lühiajalis- 
test huvidest lähtuva konjunktuurse otsuse ning kuivõrd see otsus pike- 
mas perspektiivis võib osutuda valeks ja halvaks. Probleem oli selles, 
et meie rahvuslikes huvides oli saada Euroopa Liidu ja NATO liikmeks, 
ning selle eeltingimuseks oli, et me suudaksime kontrollida idapiiri, et 
sealt ei tuleks läbi kuritegelikud jõud ja illegaalid, kelle eesmärk on im- 
buda läände. Selle ülesande täitmisel tegid Eesti riigi juhid — ma ei tea 
täpselt, kes, aga arvatavasti kuulus nende hulka ka president Lennart 


1. Angela Merkel: NATO kaitseb Eestit Gruusia sündmuste kordumise eest 
27.08.2008 EPL. 

Meri — mingil hetkel otsuse, et selle sihi saavutamiseks oleks kasulik, 
kui meil oleks Venemaaga uus piirileping. Tagantjärele on ilmnenud, 
et see idee oma ülesannet ei täitnud: piirikontroll tagati ja mingi kirjalik 
tekst ei ole sellele kaasa aidanud. Aga vahepealse kümne aasta jooksul 
on Eesti poliitikud kõikvõimalikel tasanditel pasundanud üle maailma, 
et meil on olemas ideaalne piirileping Venemaaga, aga vaat Venemaa 
ei kirjuta sellele alla. Nüüd oleme lõksus, sest me ei saa enam öelda, 
et tegelikult meile sellist piirilepingut vaja ei ole...»' 


Läänel ei ole olnud võimalust toetada Eestit Petserimaa ja Nar- 
va taguste alade tagasinõudmisel — sellega tegutsenuks nad Eesti 
riigijuhtide) tahte vastu. Kui Eesti rahva huvid ei oleks nii meie valit- 
sejatele kui läänele mitmendajärgulised, siis oleks just nüüd õige aeg 
tähelepanu pöörata ka Eesti territoriaalsele terviklikkusele nii maal 
kui merel. See ei tähenda esialgu muud, kui uue piirilepingu denons- 
seerimist ka meie poolt ja status guo, ehk olukorra, kus Venemaa on 
okupeerinud osa Eestist, jätkumist. Merel tähendab see territoriaalme- 
re piiri tagasiviimist ÜRO 1982. aasta Mereõiguse Konventsiooniga lu- 
batud 12 mereniilile, ehk Soome lahe mediaanjoonele, millest Eesti 
1994. aastal segastel asjaoludel taganes. 


«Hääletu alistumine — selles süüdistatakse president Konstantin 
Pätsi. Kuid tänapäeva Eesti elus tunnetame me meie riigikogu, presi- 
dendi ja valitsuse hääletut alistumist iga päevaga üha rohkem ja roh- 
kem. Ja see on kurb ning alandav, sest kui K. Pätsi otsuste tegemise ajal 
ähvardati Eestit otseselt sõjalise okupatsiooniga, siis tänapäeval aitab 
nähtavasti ainult meie idanaabri ja tema välismaiste toetajate sõrmega 
vibutamisest, et Eesti valitsejad värisema hakkaksid ja oleksid suhe- 
te parandamiseks kergeusklikult nõus ka Eesti au ja väärikust otseselt 
kahjustavaid otsuseid tegema» kirjutas Hendrik Arro, PhD, Sõjaaegsete 
Eesti Lennuväelaste Ühenduse esimees.” 


Uue piirilepingu sõlmimisega on lahutamatult seotud ka meie riik- 
luse alustala, Tartu rahulepingu kehtimine ja Eesti Vabariigi juriidilise 
järjepidevuse küsimus. Eesti senine reaalpoliitika, mida 90-ndate al- 
gusest alates on läbi viidud, seab selle jätkumise küsimärgi alla. Tartu 
Rahu kehtimisest rääkivad, kuid Tartu Rahu mittetunnistava Venemaa 
ambitsioone toetavaid Eesti poliitikuid ja erakondi ei huvita Eesti jär- 
Jepidevuse ideel põhineva riikluse kondikava lagunemine ega Ees- 
ti riigi jätkusuutlikkus laiemas mõttes. Lastes Eesti poliitikuil aastaid 
kinnitada oma valmisolekut allkirjastada Petserimaa ja Narva taguse 


1. Põhjarannik 19.02.2005 
2. Hendrik Arro, kiri EV presidendile 07.07.2008, 22.07.2008 TMS 

Venemaale kuulumist seadustav piirilepe, sai Venemaa suurepärase 
võimaluse näidata, et Eesti Vabariigi õiguslikust taastamisest rääkivad 
otsused ei ole rahvusvahelises plaanis tõsiseltvõetavad. Alistudes Ve- 
nemaa survele niivõrd olulises rahva enesemääramisõigust ja riigi 
suveräänsust puudutavas küsimuses, tunnistab Eesti ennast ise ENSV 
järelmoodustiseks ja Venemaa mõjusfääri kuuluvaks. 

«Kui okupatsiooniga poleks kaasnenud niivõrd ulatuslikku koloni- 
satsiooni, siis poleks probleemi olemas — Eesti Vabariigi taastamisest 
juriidilise järjepidevuse alusel võiks ka rahva tahte korral loobuda. 
Kuid ENSV õigusjärgse riigi loomisega... On ju loomulik, et uute riikide 
sünni puhul peab arvestama selle riigi territooriumi kogu elanikkonna- 
ga. Praeguse demograafilise situatsiooni tõttu on see hukatuslik. Seega 
Eesti Vabariigi taastamine juriidilise järjepidevuse alusel on eesti rah- 
vale elu ja surma küsimus. Kes eitab Eesti Vabariigi taastamist põhi- 
seaduslikul teel, teostab alateadlikult genotsiidipoliitikat eesti rahva 
vastu,» tõdes Eesti Kongressi saadik, EKKE esimees Ahti Mänd.' 

Küsimus piirilepinguga seonduvatest riigiõiguslikest eeltingimustest 
on niisiis ülioluline — see on küsimus, kas olla või mitte olla. Kui Mosk- 
va kinnitab avalikult, et ta Tartu Rahu ja Eesti riikluse järjepidevust ei 
tunnista, siis tekib küsimus, mida teeb siin Vene saatkond? Kogu Eesti 
riik ja meie õigussüsteem tugineb ju riiklikule järjepidevusele. Kui Ve- 
nemaa ei tunnista meie õigussüsteemi ja meie õigust puutumatusele 
ja suveräänsusele igaveseks ajaks, siis ei tunnista ta ka meie riiki. Miks 
üldse peame loovutusläbirääkimisi sellise riigiga? 

«Loomulikult peame me Venemaaga taotlema maksimaalselt hea- 
naaberlikke suhteid, kuid need peavad baseeruma vastastikusel lugu- 
pidamisel ja austusel. Usun, et tunnen venelaste hingeelu paremini, 
kui enamik Eesti nüüdispoliitikuid ja julgen kinnitada, et lömitava part- 
neri asemel hindavad venelased hoopis rohkem väärikust, tarkust ja 
julgust,» rõhutab akadeemik Anto Raukas.” 

Võiks arvata, et eestlased ja eesti poliitikud tunnevad Venemaad. 
Meie kogemuste taustal on valitsev lihtsameelsus Eesti-Vene suhetes 
Jahmatav. Kahju, kui me oleme ajaloost õppinud vaid seda, nagu Hegel 
kunagi ütles, et me ei ole midagi õppinud. Tuleks meeles pidada, et 
traditsiooniliselt on riike, valitsusi ja valitsejaid hinnatud läänes ja Ve- 
nemaal alati erinevalt — läänes hea või halb, Venemaal tugev või nõrk, 
kusjuures tugev on alati hea, vaatamata sellele, et ta tegelikult võib 
olla halb. See-eest on ta oma. See on meie läänelikust arusaamisest 


1. Ahti Mänd, Valega ei saa taastada Eesti Vabariiki, käsikiri CD-1, Nõmme, 2005 
2. Anto Raukas, Energeetikast ja piirilepingust, Eesti Päevaleht 18.08.2007 

täiesti erinev maailmakäsitlus ja ka lähenemisviis diplomaatiale ning 
poliitikale. 

Kui meie ja lääs käsitleme maailma 21. sajandi mudeli järgi, siis tun- 
dub, et Venemaa elab endiselt 18-19. sajandis. Kahjuks on kõik meie 
püüdlused rahulikele naabrussuhetele ä la «targem annab järele» ja 
lepituskatsed «teine põsk ette» seetõttu läbikukkumisele määratud. 
Läänelikult viisakat, tagasihoidlikku ja heatahtlikku käitumist tajutakse 
Venemaal üksnes kui nõrkuse märki. Nagu kompromissile minekutki. 
Ehk teisisõnu — austus seisneb venelaste ja Venemaa jaoks selles, et teda 
kardetakse ning vastupidi — Venemaa ja venelased austavad vaid neid 
isikuid ja riike, keda nemad kardavad. Meid ei kardeta ja seega on Eestil 
võimalik vaid üks sõbralik poliitika Venemaa suhtes — iseseisvusest 
loobumine. 


Gruusia ründamine Venemaa poolt tõestab, et euroopalikud väär- 
tused on sellele riigile võõrad. Agressiooni õigustamiseks kasutatud 
retoorika, demagoogia ja valede taustal tundub isegi varaste ja kõne- 
kunsti jumal Hermes häbeliku kooripoisina. Hea on tõdeda, et Gruu- 
sia konflikt on paljudel konformistidel ja avalikult idameelsetel silmad 
lahti teinud, kuid kas see on püsiv ja kas seetõttu muudetakse ka oma 
senist Venemaale kõikelubatavuse kurssi, on siiski kahtlane. 


Euroopa Nõukogu Parlamentaarse Assamblee 25. jaanuaril 2006 
vastu võetud resolutsioon mõistis hukka totaalsete režiimide poolt 
sooritatud kommunismikuriteod ja nõuab nende tagajärgede likvidee- 
rimist. Samuti kutsuti ENPA liikmesriike eraldi üles distantseerima end 
kuritegudest, mis pandi toime totalitaarsete kommunistlike režiimide 
poolt ning neid ühemõtteliselt hukka mõistma, kui seda veel tehtud ei 
ole. 


See kohustab ka Eestit vastavalt käituma. Eesti alade ebaseaduslik 
okupatsioon ja annektsioon ei ole muud, kui 21. sajandil jätkuv kom- 
munismikuritegu, mille heastamist tuleb Venemaalt nõuda ilma vähi- 
mate reservatsioonideta. Sama puudutab ka meie naabreid Soomet ja 
Lätit, kelle alade hõivamist Venemaa poolt tuleb rahvusvahelises plaa- 
nis vaadelda samamoodi — kui jätkuvat kommunismikuritegu. Läti on 
juba Venemaa survele järgi andnud ja loobunud kõigist õigustest Abre- 
ne üle. Eesti saaks aga veel selja sirgu lüüa. Veel ei ole hilja Riigikogul 
tühistada piirileping ja kuulutada avalikult, et Venemaa okupatsiooni- 
väed baseeruvad ebaseaduslikult veel tänagi osal Eesti territooriumist. 
Suurriigi seisukohalt on Balti regioon territoriaalselt tühine, ometi ela- 
vad seal rahvad, kellel ei ole ühtegi teist piirkonda, mida omaks pida- 

da. Nende väikerahvaste jaoks on see kõik, mis neil on ja seda piskut 
ei tohi mitte mingil juhul ise käest ära anda. 

Rahvasuus Putin-Paeti sobinguna tuntud leping ripub kui Damok- 
lese mõõk meie peade kohal. Piisab vaid Venemaa meelemuutusest, 
mis võib juhtuda täna-homme, ning 5,2% Eesti «lahutamatust ja jaga- 
matust» territooriumist saab meie ekspansionistliku naabri seadusli- 
kuks osaks. Olukord on eriti kurioosne seetõttu, et rahvusvahelise õi- 
guse järgi kehtib Tartu rahuleping ja lepingujärgne piir tänaseni ning 
Eesti ei vaja mitte mingisugust uut piirilepingut. Nii nagu kiirrongi kiiru- 
sel väheneva elanikkonna ja tühjenevate küladegaga Venemaa ei vaja 
mitte sentimeetritki maad juurde ei majanduslikel ega julgeolekulistel 
kaalutlustel. Olen seisukohal, et kui me oma alasid tagasi ei saa, siis de 
facto on piir seal, kuhu tugevam selle pani, de jure jäägu aga kindlalt 
sinna, kus ta olema peab. 


Organiseerunud poliitilisi jõude, kes territoriaalsete loovutuste vas- 
tu aktiivselt välja astuvad, on hetkel kahjuks üsna vähe. Enne 2007. 
aasta Riigikogu valimisi Eesti Ekspressi poolt erakondade seas tehtud 
küsitluse järgi vastandasid enamik erakondi ennast eesti rahva tahtele. 
Vastanutest pooldasid ainult Kristlikud Demokraadid Tartu Rahu piiride 
taastamist. Ära andmise vastu on algusest peale olnud Põllumeeste 
Kogu. Ka Iseseisvuspartei on tauninud Eesti alade loovutamist, kuid 
tegi seda alles peale käesolevate ridade autori järelepärimist 2005. aas- 
ta alguses. Samas oldi aga nõus territooriumite osalise loovutamisega 
ning kogu nende hilisem käitumine on olnud üsna kahetimõistetav. 
Ühtlasi on huvitav märkida, et mitte ükski Eesti erakond ei ole oma 
programmis ega valimislubadustes maininud soovi sõlmida uut piirile- 
pingut ning loobuda Tartu Rahu piiridest, kuid tegelikkuses on suurpar- 
teid aktiivselt tegutsenud selle nimel juba üheksakümnendate aastate 
keskpaigast alates. 


Aastate jooksul tekkinud ja areenilt kadunud kümnetest erakon- 
dadest ei ole vist mõtet siinkohas eraldi rääkima hakata, nende seas 
on olnud nii pooldajaid kui vastuolijaid. Kõige aktiivsemad Tartu Rahu 
piiride taastamise nõudmises on täna siiski kodanikeühendused, ees- 
kätt Tartu Rahu Põlistamise Selts, Eesti Rahvuslik Liikumine ja Seto 
Kongress, kes on nii eraldi kui ka koos teiste organisatsioonidega kor- 
raldanud hulgaliselt pikette ja meeleavaldusi, koostanud pöördumisi, 
avaldusi ja proteste, viinud läbi konverentse ja muid aktsioone. Oma 
negatiivset suhtumist uude piirilepingusse on selgelt kuulutanud ka 
Eesti Demokraatlik Rahvuslike Jõudude Koostöökoda, mille eesistuja 
on siinkirjutajal au olla ning mis kujutab endast viitteist organisatsiooni 


28 


Eesti ja territoriaalsed pretensioonid 


ühendavat katusorganisatsiooni.” EDRJ Koostöökoja liikmesorganisat- 
sioonide liikmete arv on pea kolmkümmend tuhat inimest, see teeb 
temast Eesti suurima kodanikeühenduse, mille arvamusega riik ja va- 
litsus peaks arvestama. Seda enam, et sinna kuulub ka mitmeid era- 
kondi. Tartu rahulepingu järgseid piire toetab ka loomisjärgus olev uus 
erakond: Eesti Rahvuslik Konservatiivne Liit. 


Kuigi arvamusküsitlused näitavad selget vastuseisu loovutuspoliiti- 
kale, on ühiskonna tooniandvaks käitumiseks passiivsus. On ju piiritee- 
mat püütud rahvast võimalikult kaugel hoida ning vastuhääli ignoree- 
ritud ja tähelepanuta jäetud. Sellest hoolimata on näha märke positiiv- 
sete muutuste suunas. Nüüd on isegi piirilepingut pooldav peaminister 
Andrus Ansip tunnistanud, et Eesti saaks suurepäraselt hakkama ilma 
uue piirlepingu sõlmimiseta. Ansip rõhutas piirilepingute tähtsust, kuid 
lisas, et: «EL-i, NATO ja Schengeni jaoks ei ole piirilepingute puudu- 
mine mingi probleem». Peaministri hinnangul areneb Eesti tormiliselt 
ka ilma piirilepinguteta ja kahe riigi piirivalveametnikud teevad head 
koostööd ilma selletagi. Ansip tõdes, et: «paljudel riikidel pole oma- 
vahelist piirilepingut, aga vaatamata sellele elavad nad rahus.»* Eestil 
on piirileping olemas, seega, miks ei võiks Eesti pool tahta elada Vene- 
maaga rahus omamata uut piirilepet? 


Rahvaesindajate kohus on kaitsta Eesti riigi huve, tehes seda nii po- 
liitilisest, õiguslikust, majanduslikust kui ka sõjalisest aspektist ning riik 
peab selleks valmis olema kõige erinevamal kombel. Survele alistumi- 
ne ei tohi alternatiivina kõne allagi tulla. Suur erinevus on taandumisel 
vääramatu jõu ees, mida Venemaa ei ole, ja vabatahtlikul taganemisel 
oma seaduslikest õigustest. Vabatahtlik loobumine oma rahvusvahe- 
liselt tunnustatud õigustest vaid seetõttu, et mõni üliarrogantne riik ei 
taha neid tunnustada, on faktiline alistumine, kuigi väliselt ei pruugi 
riigi suveräänsuse tunnused isegi kaduda. Ega asjata ei öelda, et kõige 
hirmsam vaenlane peitub iseenda sees. Vabatahtlik alistumine tähen- 
dab tegelikult nii riigi kui ka selle kodanike õiguste ja vabaduste reaal- 
set ning pöördumatut piiramist. Selline riik muutub manipuleeritavaks 
või halvimal juhul täielikult sõltuvaks. 


1. Eesti Vabadusvõitlejate Liit, Eesti Vigastatud Sõjameeste Ühing, Eesti Omani- 
ke Keskiit, Endiste Poliitvangide Liit, Endiste Õpilasvabadusvõitlejate Liit, Soo- 
me Sõjaveteranide Eesti Ühing. Kindral Johan Laidoneri Selts, Eesti Memen- 
to Liit, Eesti Kristlikud Demokraadid, Isamaa ja Res Publica Liit, Põllumeeste 
Kogu, Eesti Reservohvitseride Kogu, Soomepoiste Pärimusühing, tartu Rahu 
Põlistamise Selts, Eesti Rahvuslik Liikumine (seisuga 2009). 

2. Intervjuu A. Ansipiga 06.02.2007, Raadio 4 

Sinnapoole oleme me agateel aastaid kestnud järeleandlikkusega, 
sest Kremli agressiivne tahe on seatud kahtlase väärtusega «kodura- 
hu» huvides Eesti riigi huvidest ettepoole. Me näeme kõik, kuidas see 
rahustamise asemel Venemaa isu ainult kasvatab. Venemaaga suht- 
lemises on edukas vaid üks mall — tuleb olla otsekohene ja järeland- 
matu, sirgeselgne ja oma riigi huvide eest väljas. Just piirid ja nende 
puutumatus on märgiks riigi suveräänsusest ning loovad ja säilitavad 
riigi ja rahvuse.' Selles tasub eeskuju võtta meie riigi loojatelt, kes tule- 
vikule ja oma järeltulevate põlvede mõeldes kindlameelselt Eesti eest 


võitlesid. 


al 


Kontrolljoon endisel Eesti NSV piiril 


1. Hastings Donnan, Thomas E. Wilson; Borders, Frontier of Identiti, Nation and 
State; Oxford: Berg 1999. p.5 

Tee mis suudad, sellega mis sul on ja seal kus oled. 


Theodore Roosevelt (1885-1919) 


OMARIIKLUSE SÜND JA TARTU 
RAHULEPING 


Eesti iseseisvusest rääkides ei saa me minna kaugemale kui aastasaja 
taha, kuid seda hinnalisemaks tuleb meie omariiklust pidada. Alles I 
Maailmasõda ja Veebruarirevolutsioon Venemaal 1917. aastal andsid 
reaalse tõuke tsaaririigi koosseisu kuuluvatel Eesti aladel uue, vabadu- 
sel ja demokraatial põhineva korra loomiseks. 11. märtsil kogunesid 
Tartus Eesti maakondade esindajad nõupidamisele, kus töötati välja ja 
esitati Vene Ajutisele Valitsusele autonoomse Eesti omavalitsuse pro- 
jekt. Peale enneolematult võimsat surveavaldusi Petrogradis, kus kor- 
raldati tervelt 40 000 eestlase osavõtul suurmeeleavaldus ja rongkäik, 
kinnitati 30. märtsil 1917 Ajutise Valitsuse poolt Eesti Ajutise Omavalit- 
suse määrus. Aastasadu Eesti- ja Liivimaaks lõhestatud eestlaste alad 
said lõpuks jälle ühtseks tervikuks ühendatud — Eestimaa kuberman- 
guks. 

Nendele loorberitele siiski puhkama ei jäädud. 15. novembril 1917 
kuulutas sama aasta suvel kokkutulnud Eesti Maanõukogu ennast Ees- 
timaa «ainsaks kõrgema võimu kandjaks». Jaanuaris 1918 toimunud 
Maanõukogu vanematekogu ja maavalitsuse nõupidamisel teiste polii- 
tiliste jõudude ja rahvusväeosade esindajatega otsustati, et «Eestimaa 
oma loomulikkudes piirides, mis tarvilisel korral määratakse kindlaks 
referendumi kaudu», tuleb kuulutada iseseisvaks riigiks. Loomulikult 
tegid Venemaal võimu haaranud bolševikud ja nõukogude võim kõik, 
et neid kavasid nurjata ning Eesti juhtivaid tegelasi hakati nõukogude- 

vastase tegevuse pärast represseerima ja vangistama. 1seseisvusmeel- 
ne vabadustegevus jätkus aga põranda all. 


Kasutades ära bolševike võimu nõrgenemist ja vaheaega Saksa 
vägede saabumise eel, otsustas Maapäeva vanematekogu kuulutada 
välja Eesti Vabariigi. Manifesti koostamine ja avaldamine usaldati kol- 
meliikmelisele Päästekomiteele, kuhu määrati Konstantin Päts, Jüri 
Vilms ja Konstantin Konik. «Manifest Kõigile Eestimaa rahvastele», 
milles Eesti kuulutati iseseisvaks ja erapooletuks demokraatlikuks va- 
bariigiks, loeti ette 23. veebruaril 1918 Pärnus, «Endla» teatri rõdult. 
19. sajandil ärganud uue, vaba isamaa idee oli seondunud rahvusliku 
enesemääramise ideega ja leidis viimaks teostuse rahvusriigi sünnis. 
Järgmisel päeval loeti manifest ette Tallinnas ning just see kuupäev on 
jäänud ametlikuks Eesti Vabariigi väljakuulutamise päevaks. See ma- 
nifest suutis Eesti ajalugu määrata ja tänapäeva kujundada. Suutis sel- 
lepärast, et sellel oli rahva volitus. Päästekomitee loodud Ajutise Vali- 
tuse eluiga oli kahjuks lühike. Juba 25. veebruaril saabusid Tallinnasse 
Saksa väed, kes tegid kiire lõpu punasele terrorile, kuid ka eestlaste 
iseseisvuspüüetele, mis ometi pinna alla hõõguma jäid. 


Peale Saksamaal toimunud revolutsiooni ja sellele järgnenud kapi- 
tulatsiooni 11.11.1918, hakkasid saksa väed Eestist taanduma. Samal 
päeval allkirjastas Jaan Poska manifesti, milles teatati, et Eesti Ajutine 
valitsus jätkab tegevust. 22. novembril alustasid Vene kommunistli- 
kud üksused Jamburgist rünnakut Narva suunas, kuid löödi sakslaste 
poolt veriselt tagasi. 28. novembril tungisid venelased lahkuvate saks- 
laste kannul Narva ja Pihkva all Eestisse. Esmalt sakslased ja seejärel 
ka eestlased olid sunnitud Narva 29. novembril maha jätma. Vaenlane 
jõudis vaid mõnekümne kilomeetri kaugusele Tallinnast, enne kui pu- 
nahordid suudeti peatada. Appi tulid ka meie hõimuvennad soomla- 
sed, rohkem kui kolme tuhande vabatahtlikuga, keda õige pea hakati 
kutsuma Põhja Poegadeks. Algas Eesti Vabadussõda, üks heroilisemaid 
ja uhkemaid perioode Eesti ajaloos, mis päädis ihaldatud ja hinnalise 
iseseisvusega. Kuigi aastaid kestnud 1 Maailmasõda ja okupatsioonid 
olid maa majanduslikult ära kurnanud, inimesed väsinud ja sõjast tüdi- 
nenud, riigivõim oli organiseerimata ja sõjavägi alles formeerimisel, sai 
väike Eesti hakkama sellega, millega ei ole terve ajaloo jooksul saanud 
hakkama mitte ükski Euroopa suurriik. Ei Napoleon ega Hitler! Eesti or- 
ganiseerus justkui imeväel ja võitis sõja hiiglasliku Puna-Venemaaga! 
Meie väed vabastasid ka terve Põhja-Läti nii punastest kui ka suures 
osas baltisakslastest koosnenud saksa Landeswehr'ist, kes segaseid 
aegu ära kasutades Balti hertsogiriiki luua üritasid. Nende võitudega 

pandi alus ka Läti riikliku iseseisvuse loomisele. Meie saavutused on 
tõesti imetlusväärsed. 

Loomulikult ei olnud me võimsamad kui suurriigid, kuid me oska- 
sime ära kasutada õiget hetke ja situatsiooni. Motiveeritud ja oma maa 
vabaduse eest võitlev sõdur on paljuks võimeline. Suure osa rahva 
mobiliseerumisele kaasaaitamisel tegid punased ise vallutatud maa- 
aladel kordasaadetud vägivallategude, röövimiste, mahalaskmiste, 
sundvõtmiste ja mobilisatsioonidega. Andmed enamlaste metsikus- 
test jõudsid ka teisele poole rinnet. Võib isegi öelda, et punaste sisse- 
tung Eestisse mõjus iseenesest nagu propagandaretk meie iseseisvuse 
kasuks. Veel ühe põhjuse uhke olla annab ka laiemale üldsusele üsna 
vähetuntud fakt, et Eesti oli Soome kõrval ainuke riik, kes hiljem tasus 
liitlastele kogu oma Vabadussõjaaegse sõjavõla.' 

Tsiviilelanikke represseerinud ja mitmel pool jõhkraid massimõrvu 
korraldanud Punaarmee löödi võimsalt tagasi ning tõrjuti Eesti piiridest 
kaugele välja. Kuigi teatud ringkondades hellitati lootusi Suur-Eesti loo- 
miseks ja ingeri akide ühendamiseks Eestiga, peatati pealetung enne 
Petrogradi ja Novgorodi, sest eesmärgiks ei olnud võõraste alade val- 
lutamine vaid lahingutegevuse viimine väljaspoole Eesti alasid. Eesti 
relvade kiire edu punaväe üle jaanuaris 1919 on seda tähelepanuväär- 
sem, et kõigil teistel rinnetel, va. Kaukaasia rinne, tegutses Punavägi 
silmanähtava eduga. Häbistatud ja võidulootuse kaotanud punane Ve- 
nemaa oli sunnitud alustama aasta lõpus rahuläbirääkimistega. 

«Pole mingit kahtlust,» ütles VI. Lenin Venemaa Kommunistliku 
(Bolševike) Partei VIII konverentsil 02.12.1919, «et kõige vähemast 
Soome abist või — natuke rohkem — Eesti abist oleks olnud küllalt, et 
otsustada Petrogradi saatus».* Kolm kuud hiljem märkis ta: «Kui kõik 
need väikeriigid (Eesti, Läti, Leedu, Soome ja Poola — H.P.) oleksid 
meie vastu välja astunud..., siis poleks vähimatki kahtlust, et me olek- 
sime saanud lüüa». 

Oleks see nii olnud, jääks ainult kahetseda, et välja ei astutud. Eesti 
väed olid ju 1919. aastal Petrogradi all ja teiselpool Pihkvat, toetades 
ja varustades vene valgete Loodearmeed, keda juhtis N. Judenitš. Mis 
puutub vabastatud alade elanike suhtumisse, siis kirjeldas üks Loo- 
dearmee ohvitser kuidas elanikud püüdsid võimalust mööda valgeid 
aidata ja armeesse astus sadu vabatahtlikke. Hobuseid, vankreid ja 


1. Boris Tesnov, Eesti rahva lühiajalugu, Kanada 2001, Ik 58 
2. Lenin,V.1. Teosed 30 kd., Ik. 151 
3. Ibidem, Ik. 395 

toidumoona anti tasu nõudmata. «Meelepaha nõukogude võimude ja 
punaste vägede suhtes oli üldine ja tohutu.»' 

Vabadussõjas sõdinud Soome vabathtlike Põhja Poegade eestlasest 
juht Hans Kalm üritas luua Eesti-Soome ühisrinnet Petrogradi valluta- 
miseks*, kuid sellest ei tulnud soomlaste passiivsuse ja eeskätt reaal- 
poliitikast lähtuva Mannerheimi vastuseisu tõttu (kes siis, kui juba hilja 
oli, oma meelt muutis) midagi välja.” Samuti puudus selleks tahe ka 
eestlastel, kelle vägede meeleolu ei olnud taoliseks ofensiiviks sood- 
ne. Loodearmee üksinda ei olnud selleks aga suuteline. Laidoneri ar- 
vates võinuks Eesti vägede meeleolu muuta vaid Eesti iseseisvuse tun- 
nustamine Vene valgete mõjuka poliitilise organisatsiooni poolt, mida 
omakorda tunnustaks Entente'i valitsused. 

Terve maailma, eeskätt meie enda rahva saatus oleks Petrogradi 
langemisega tõenäoliselt teistsuguseks kujunenud, kuid tuleb meeles 
pidada, et nii nagu punased ei soovinud Vene impeeriumi lagunemist 
ja väikerahvaste iseseisvumist, nii ei soovinud seda ka vene valged. 
Koltšak, Denikin, Judenitš ja ka lääne Antanti riigid ei mõelnudki veel 
tunnustada Eesti, Läti ja Leedu iseseisvust. Vene Valge Loodearmee 
kindral Judenitš olla öelnud: «Mingisugust Eestit ei ole olemas. On vaid 
tükk Venemaad. Eesti valitsus ei ole muud kui jõuk võimu enda kät- 
te haaranud kurjategijaid»/* Seega oli meil valida vaid, kas lõpetada 
ränkraske sõda või jätkata seda esimese vaenlase lüüasaamisel uuega. 
Kas asi just niikaugele läinuks, võib siiski kahelda, sest kindralmajor 
A. Tõnisson märkis, et Loodearmee «juhatus on oma poliitilist kurssi 
Eesti vastu nii muutnud, et see hääd vahekorda nimetatud armeega 
võimaldab, mis võitluses enamlaste vastu meile mõlemile äärmiselt 
soovitav»" ning vaevalt oleks Loodearmee läinud sellisele avantüürile. 
Kuid Eestile oli rahu olulisem kui kaasalöömine vene kodusõjas. 

Bolševike plaanid Eesti vallutamiseks luhtusid. Et Eesti riigimeestel 
sirget selga ja tahet oma rahva ja maa eest seista jätkus, näitab lugu, 
kuidas toimiti, kui Venemaa tegi ettepaneku astuda läbirääkimistesse. 
Eesti, kellel täpselt samuti rahu oli tarvis, ootas tervelt neli päeva ja 
alles siis vastas, et kuue päeva pärast võiks ju kohtuda. Asutav Kogu 
kinnitas, et rahu on aga võimalik teha vaid siis, kui selle tegemise juu- 
res meie rahva au ja riigi väärikus mitte alandatud ei saa. «Rahu peab 


1. Reigo Rosenthal, Loodearmee, Tallinn 2006, Ik. 450 

2. Jaakko Heinämäki, Hans Kalm, Helsinki 2007, Ik. 231, 232 
3. Ibidem, Ik. 236, 238 

4. Reigo Rosenthal, Loodearmee, Tallinn 2006, Ik. 408 

5. Heino Kostabi, Balti riigid kui enfant terrible, 31.01.2008 ML 
6. Reigo Rosenthal, Loodearmee, Tallinn 2006, Ik. 408 

kindlustama Eesti rahva julgeoleku ja riikliku iseseisvuse ning vastama 
meie rahva nõuetele, kannatustele ja toodud ohvritele»' ning Venemaa 
peab hüvitama Eestile tehtud kahju. Täpselt sellise rahu ja piirilepingu 
me saimegi. Miks täna midagi sarnast isegi ei üritata? 

Tollaste riigijuhtide kindlameelsust kinnitab ka eitav vastus, mis 
esitati Briti valitsusele pärast seda, kui neilt oli saadud noot, milles öel- 
di: «Briti Majesteedi Valitsus palub, et Eesti Valitsus ei astuks mingeid 
samme rahu suhtes enamlastega. Briti Majesteedi Valitsus kahetseks 
igat sellist sammu ja loodab, et Eesti Valitsus nagu senini ajab oma 
poliitikat kui osa liitriikidega kooskõlastatud plaanist.» Diplomaatilisest 
vormist tavakeelde tõlgituna oli tegu väga tõsise hoiatusega — kindlas- 
ti kümneid kordi tõsisema kui mõne praegu läänest tulnud sõbraliku 
soovitusega. Kuid siis toimiti iseseisvale riigile omase au ja väärikuse- 
ga, kirjutas Harri Kivilo”, avaldades imestust, kuhu on nüüd kadunud 
tollased aated ja hoolivus oma maa ja rahva saatuse üle. 


Eesti-Vene rahuläbirääkimised algasid 17.-18. septembril Pihkvas, 
katkesid vahepeal ummikusse jooksnuina ning jätkusid 5. detsembril 
Tartus. Alul võttis Vene delegatsioon kõrgi tooni ja tahtis Eestit panna 
palujate seisukorda. See aga ei õnnestunud. Vastaste delegatsioon soo- 
vis tõmmata piiri Kundast Peipsi järveni, võttes endale kogu piirkonna, 
kus leidub põlevkivi. Vastuseks esitas Eesti omalt poolt piirikava, mis 
Eesti piiri Glubokoje ja Babino järvedelt üle Jamburgi Peipsi järvele 
välja viis. Vene kindral F. Kostjevi ähvardusele tuua piiriküsimuse «ot- 
sustamiseks» rindele veel 3-4 diviisi, vastas kindralmajor Soots: «Meie 
oleme siiski saavutanud seda, mida soovisime, sest oleme visanud teie 
väed välja meie territooriumilt. Teie ei ole aga saavutanud seda, mida 
püüdsite, sest ei ole suutnud meid hävitada. Usun, et meie väed kait- 
sevad Eesti piire sama kindlalt kui seniajani.» 


Jätkuva sõjategevuse tingimustes kujunesid läbirääkimised ja riigi- 
piiri kindlaksmääramine äärmiselt raskeks ja pingeliseks, kusjuures Ve- 
nemaa üritas oma tahte pealesurumiseks kasutada pidevalt nn «suur- 
tükidiplomaatiat». «Eriline atakk Eesti vägede kallale oli 14. detsembril, 
kus venelased kokaiiniga uimastades soldateid Dubrovka all kogu päev 
oma väeosi üksteise järele lahingusse saatsid. 3 päeva kestsid ägedad 


1. Eesti Vabadussõda 1918-1920, Tallinn 1939, kd. Il, Ik. 254 

2. Harri Kivilo.Viisteist aastat vabadust, Terve Mõistuse Sündikaat 17.01.06 

3. August Traksmaa, Lühike Vabadussõja ajalugu, teine trükk, Tallinn 1992, Ik. 
226 

pealetungimised, kusjuures meie oma tulega kõik rünnakud tagasi lõi- 
me ja terved surnute virnad meie traataedade ette tekkisid.»' 


24. detsembril jäi vaherahu alla kirjutamata seepärast, et venelased 
viimasel silmapilgul nõudsid 10-verstalist neutraliseeritud riba mõle- 
mal pool Narva jõge, s.t. et kogu Narva ja tema rajoon oleksid pidanud 
kaitseta jääma, millega Eesti delegatsioon milgi viisil nõus olla ei saa- 
nud. Soots teatas et meie sellega leppida ei saa, ja siis ei saa ka rahust 
asja. Vene kindral Kostjajev küsis: «Miks mitte ? Kui teie ei lepi, sunni- 
me teid jõuga, toome kasvõi 3 armeed kohale ja lööme teid puruks, 
küll siis lepite ja kirjutate alla.» Soots vastas: «Et teie 3 armeed võite 
kohale tuua, seda oleme ikka arvestanud. Aga karta pole meil midagi: 
senini on meil 3 polku kohal olnud ja oleme vastu pannud, toome teine 
3 veel reservi, ja siis ei võida meid keegi.» 

Lahingud jätkusid. Eesti piirdus saavutatud sõjaliste positsioonide 
kindla ja vankumatu hoidmisega. Viimane kui üks venelaste pealetung 
löödi vastasele suuri kaotusi tekitades tagasi. 30. detsembri õhtuks rau- 
gesid pealetungid ja 7. punaarmee ülem saatis rindeülemale raporti 
«toonitades kahurite puudust ja tõendades, et temal rügementidest on 
ainult viletsad riismed järele jäänud, mistõttu tema ei leia võimalikuks 
pealetungi jätkata, sellevastu avaldab kahtlust, et kaitsekorral ei jõua 
isegi valveteenistust pidada.»' 


Sellises olukorras algasid 29. detsembril uuesti rahuläbirääkimised 
komisjonides. Tulemuseks oli Eestile soodne, mõlema poole nõud- 
miste enam-vähem kuldne geograafiline kesktee, mis lähtus võima- 
likult palju rahvaste enesemääramisõigusest, etnilistest põhimõtetest 
ja vaieldavate, segarahvastikuga asustatud aladega elanike tahteaval- 
dusest. Sellise tulemuse läbisurumine Eesti delegatsiooni poolt, keda 
juhtis Jaan Poska, oli tõeline suursaavutus. 

Vaherahu leping sõlmiti 31. detsembril 1919. Joffe toonitas, et Vene 
delegatsioon on üles näidanud tahtmist ennast määrava Eesti rahva 
soovidele vastu tulla sel teel, et on nõus olnud umbes 1000 ruutkilo- 
meetrit vaieldavast territooriumist Eestile üle andma umbes 50-60 
tuhande elanikuga. Sooviksin ära tähendada, lisas Joffe, et ka Eesti 
delegatsiooni poolt on olnud kahtlemata soov sarnasele rahule jõu- 
da, mis teeks lõpu mõlemalt poolt mittesoovitavale ja raskele sõjale. 
Poska vastas, et tema jagab sama optimismi, et esimene samm, mis 


1. Kuidas saabus rahu, artiklid ajakirja «Kaitse Kodu» Tartu Rahu erinumbrist 
01.02.1930, Kultuur ja Elu 1/2009 

2. Ibidem 

3. Ibidem 

täna astutud, annab kindlustuse ka lõpliku rahu saavutamiseks. Kok- 
kulepe olevat olnud võimalik vastastikusel järeleandmisel, ja kui Vene 
delegatsiooni esimees ütles, et nad olevat vaieldava maa-ala küsimu- 
ses järele annud 1000 ruutkilomeetri ja 50 tuhande inimese võrra, siis 
võime vastata, et meie poolt on ära antud vaieldav territoorium 3000 
ruutkilomeetri suuruses ja 200 tuhande elanikuga.” 

Lõpuks olid mõlemad sõdivad pooled jõudnud rasketel ja keerulis- 
tel läbirääkimistel enda huvidele vastava tulemuseni ning see kinnitati 
2. veebruaril 1920 Tartu rahulepinguna tuntud dokumendi allkirjasta- 
misega, millega Venemaa tunnustas igaveseks ajaks Eesti iseseisvust 
ja puutumatust ning määrati täpselt ära piirijoon Eesti ja Venemaa va- 
hel, (vt. LISA 2, Ik. 511) Tartu rahuleping tühistas ka 1721. aastal sõlmi- 
tud Uusikaupunki rahu, mille järgi Eesti sai liidetud Venemaaga. Tartu 
Rahule järgnesid Venemaa rahulepingud Leeduga 12. juulil 1920, Läti- 


ga 11. augustil 1920 ja Poolaga 18. märtsil 1921. 


Tartu Rahu sõlmijad. Keskelt vasakul Jaan Poska 


Tartu Rahu on maailmaajaloos üsnagi pretsedenditu rahuleping. Reeg- 
lina on rahulepingud koostatud võitjariigi diktaadil ning kajastavad vaid 
tema tahet, teine pool on tavaliselt sunnitud tingimusteta relvad maha 
panema ja alistuma. Antud juhul seisid väed mõlemal pool rinnet rel- 
vad käes — Eestil puudus kavatsus kaugemale tungida, Venemaal 
puudus aga jõud, kuigi tahe oli, Eestit alistada. Eesti oli purustanud 
kõik pealetungile saadetud vaenuväed tohutule ressursidevahele vaa- 
tamata ja see andis meile läbirääkimistel parimad positsioonid. 
Rahutingimused olid Eestile märksa soodsamad kui meie naaber- 
riikidele. Vastavalt rahulepingule jäi Eestile kogu siinne tsaaririigi riiklik 


1. Ibidem 

omandus, venelased lubasid tagastada Venemaale evakueeritud varad 
ja arhiivid, sh. Tartu Ülikooli kunstikogud ja raamatukogu (mida ei ole 
tänaseni tehtud), tasuda Eestile sõja kaotajana 15 miljonit kuldrubla, 
lubati kontsessiooni 1 milj. ha metsa kasutamiseks Venemaal, jne. Op- 
tantidena lubati Eestisse tagasi ca. 40 000 eestlast, kuid kõigil ei lastud 
lepingut rikkudes tulla. Venemaale jäi ca. 100 000 eestlast, kelledest 
enamiku saatus osutus järgnenud etnilistes puhastustes väga traagili- 
seks ning ka metsakontsessioon jäigi vaid lubaduseks. 


«Tartu rahulepingut on nimetatud Eesti riigi sünnitunnistuseks. See 
on õige. Tõepoolest, leping oli esimene dejure tunnustus noorele Ees- 
ti riigile, pealegi endise emamaa järglaselt — seega atestaat, millega 
Eesti astus rahvusvahelisse riikide perre. Ent asjal on veel pöördpool: 
Tartu rahuleping oli rahvusvaheline sünnitunnistus ka VSFNV-le. Nimelt 
oli VSFNV moodustis, mida keegi maailmas riigina ei tunnustanud...» ' 
Mõni tund peale rahu sõlmimist nimetas Lenin ÜKTK VII koosseisu 
istungjärgul Tartu Rahu «Nõukogudemaa kõige suuremaks võiduks 
rahvusvahelise poliitika alal.» Ta nentis, et sellega «... oleme jõudnud 
ülemaailmsete riikidevaheliste suhete sfääri».” Esimeseks põhiküsi- 
museks, milles Tartu rahukonverentsil kokkuleppele jõuti, oligi Eesti 
riikliku iseseisvuse tunnustamine, mis oli Eesti poole esmane nõue, 
et üldse rahulepingust rääkima hakata. Venemaa delegatsiooni juht L. 
Krassin kinnitas juba teisel läbirääkimiste päeval esitatud vene projekti 
tutvustades, et «... me oleme täielikult ja jagamatult valmis tunnusta- 
ma Eesti vabariigi iseseisvust ja sõltumatust.»' 

«Nooremad eestlased teavad, et Tartu rahuleping sõlmiti pärast Va- 
badussõja võitu. Ilmselt teavad nad aga väga vähe sellest, kuidas ja 
millest lähtudes too leping sõlmiti. /Tänaste/ Riigijuhtide ütlemisi ja 
tegusid hinnates jääb mulje, et nemadki pole mõistnud, et Tartu ra- 
hulepingu sõlmimisel ei lähtutud mitte pragmaatilistest, vaid aatelis- 
test eesmärkidest. Kuna Venemaal oli võimalik eestlaste vastu veelgi 
rohkem vägesid rindele saata, oleks praktiliselt mõtlev Eesti võinud 
olla nõus kõigi Venemaa rahu sõlmimise tingimustega. Aga nii ei toi- 
mitud. Venemaa nõudis esialgu Tartu rahukonverentsil endale poole 
Virumaast ja alasid 10 km Petserist lääne poole. Ehkki sõdides kümme 
korda endast suurema vaenlasega, keeldus Eesti sirgeseljaliselt seda 
Venemaa nõudmist täitmast. Tartu rahu sõlmiti Eestile sobivatel tin- 


1. Enn Sarv, Tartu rahulepingu tagamaad, Kultuur ja Elu 1/2005 

2. Lenin, V.L, Teosed 30. kd, Ik. 277, 291 

3. E. Mattisen, Eesti-Vene piir, Tall. 1993; Venemaa Föderatsiooni (NSVL) Välis- 
poliitika Arhiiv (VF VPA), f. 154, n.3, kaust (k) 3, s. 13, 1. 12, 31-36; ERA, f. 957, n. 
10, s. 51,1. 1-6; s. 15, 1.22; s. 28, 1. 26-35 

gimustel. Eesti ja Venemaa vahelise piiri määramist pidasid tollased 
riigijuhid niivõrd oluliseks, et eraldi piirilepingu asemel lülitati selle 
paiknemine rahulepingusse. Meenutada tuleb sedagi, et okupatsioo- 
nieelses Eestis poleks Tartu rahulepingus määratud piiri paiknemist 
olnud võimalik ilma rahvahääletuseta muuta. Siis oleks rahvas muut- 
mise mõttegi hukka mõistnud».' 


Venemaa suhtumisest Tartu Rahusse ja lepingute täitmisesse üleül- 
diselt sai märku juba 24. jaanuaril 1920, nädal enne rahulepingu sõlmi- 
mist Moskva Presnaja rajooni tööliste ja punaarmeelaste konverentsil 
esinenud Vladimir Iljitš Lenini kõnest. Vastates küsimustele ütles Le- 
nin: «Me tegime palju järelandmisi, millest peamine on vaidlusaluse 
territooriumi loovutamine, mis on asustatud segarahvastikuga — vene- 
laste ja eestlastega. Kuid me ei taha valada tööliste ja punaarmeelaste 
verd maatüki pärast, seda enam, et see järelandmine ei ole tehtud iga- 
veseks. Eesti elab üle Kerenski võimu taolise perioodi, töölised hakka- 
vad jõudma arusaamisele, et nende asutavat kogu pakkuvad juhid, kes 
mustasid ametiühingud ja tapsid 20 kommunisti °, on alatud, töölised 
kukutavad varsti selle võimu ja loovad Nõukogude Eesti, kes sõlmib 
meiega uue rahulepingu». Kõne avaldati vahetult enne Tartu rahule- 
pingu sõlmimist 28.01.1920 ajalehes «Pravda». 


Nagu juba mainitud, hakkas Venemaa Rahulepingus kokkulepitut 
üsna pea süstemaatiliselt rikkuma. «Vaatamata rahulepingu ratifitsee- 
rimise peale Eesti ja Vene valitsuste vahel jätkab Nõukogude Vene 
valitsus Vene kommunistilise partei Eesti osakondade Keskkomitee 
kaastegevusel sõjaliste salakuulajate ja Eesti praeguse valitsuse vasta- 
se põrandaaluse kihutustöö korraldajate saatmist Eestisse», tõdes Ees- 
ti kindralstaabi valitsuse ülem kindralstaabi polkovnik Jaan Rink oma 
ettekandes peaminister Jaan Tõnissonile 1920. aasta 30. märtsil, mil 
rahuleping polnud veel kahte kuudki vana." 


1. Harri Kivilo, Tartu rahu meenutades, Eesti Elu 29.02.2008 

2. Mõeldud on Vabadussõja ajal kommunistide organiseeritud ametiühingute 
1 kongressi, kus Kommunistliku Internatsionaali platformilt kuulutati, et Vaba- 
dussõda olevat imperialistide sõda töörahva vastu julma tsarismi jäänuste või- 
muleupitamiseks, mille vastu kavatsetakse resoluutselt võidelda. Vastuvõetud 
deklaratsioon, milles mõisteti hukka Eesti parlamentaristlik riigikord, lõppes 
sõnadega: Elagu Nõukogude Venemaa! Kongress aeti laiali 31.08.1919. 25 kom- 
munistlikku ässitajat lasti sõjaseaduste kohaselt maha Irboska lähedal, 76 saa- 
deti üle rindejoone Venemaale, kus Punaarmee neile ise tule avas ja enamiku 
tappis. / Edgar Mattisen, Tartu Rahu, Tallinn 1989, Ik. 200-207 

3. Edgar Mattisen, Eesti-Vene piir, Tall. 1993, Ik. 70 

4. Alo Lõhmus, Tiit Noormets, Vene spioonide jaht Eesti sõjasaladustele algas 
kohe pärast Vabadussõda, 27.09.2008 Postimees 

Rikkumised puudutasid ka kõiki teisi valdkondi, kuid see ei vähen- 
da siiski Tartu Rahu tähtsust ja tähendust Eesti jaoks. Tänu Vabadussõ- 
jas kättevõidetud Tartu rahulepingule viidi lõpule Eesti riigi loomine, 
saavutati peaaegu kõigi maailma riikide diplomaatiline tunnustus ning 
suudeti märkimisväärse eduga arendada rahvuslikku majandust ja kul- 
tuuri. Saavutati rohkem, kui ehk osati loota ja mõeldes kahekümnen- 
date-kolmekümnendate aastate Vene terrorile ja kümnete miljonite 
inimeste külmaverelisele mõrvamisele kommunistide poolt, siis hoiti 
ära hullem kui osati üldse karta. 

Eesti Vabariik võeti 22.09.1921 Rahvasteliidu liikmeks. 1922. aastal 
avaldati Tartu rahulepingu tekst Lausanne"is, Rahvasteliidu tähtsama- 
te dokumentide kogumikus (XI kd., nr. 1-2) ning on kantud ka ÜRO 
kehtivate rahvusvaheliste lepingute registrisse nr. 11LTS29 all. Kuna 
Tartu rahuleping on ainus rahvusvaheline dokument, kus on sätestatud 
Eesti-Vene piir, mida tunnustati tollal ja millega taastunnustasid Eesti 
Vabariiki peale Nõukogude Liidu kokkuvarisemist kõik teised riigid, siis 
on selge, et meie juriidiline järjepidevus ja piiriküsimus on omavahel 
lahutamatult seotud. Tartu rahulepingut ei ole hiljem muudetud ega 
denonsseeritud, mistõttu on tegemist kehtiva lepinguga. Hilisem pii- 
rimuudatus (1944-1945) ei ole õiguslikult pädev, sest tegemist oli oku- 
peeriva riigi ühepoolse otsusega okupeeritava riigi suhtes. 

«Tartu rahulepingu tähtsus avaldub eriti selles, et ta on proovikivi 
Vene tuleviku ennustamiseks. Kui Vene on Tartu rahulepingut uuesti 
tunnustanud, siis — ja alles siis — võime öelda, et Venemaast võib 
hakata lõpuks ometi demokraatiana asja saama», on öelnud õigus- 
teadlane Enn Sarv.” Mina täiendaksin tema ütlust veidi: ja Eestist võib 
alles siis hakata lõpuks asja saama, kui ta vankumatult nõuab Tartu 
rahulepingu tunnustamist Venemaa poolt. 

«Nõukogude valitsus [—J esindab kõige tülgastavamat türanniat. 
Tüdinenud läbirääkimistest sellise valitsusega, kelle põhimõtteks näib 
olevat süüa oma sõnu, teatab Soome valitsus Vene valitsusele, et soom- 
laste kannatus on katkemas ja Soome valitsus võtab endale õiguse as- 
tuda ilma eelneva hoiatusteta tarvilikke samme Nõukogude Venemaa 
valitsuse mõistuselekutsumiseks,» teatas Soome juunis 1919. Lenini 
valitsusele saadetud noodis.” Varsti tuligi Venemaa valitsus mõistusele 
ja sõlmis ka Soomega rahu. Samuti Tartus. 

Kas ei võiks tänane Eesti nendest sõnadest ja meie endi Tartu Rahu 
sõlmimisest midagigi õppida? Tänapäeva lääne diplomaatia, erinevalt 


1. Enn Sarv, Tartu rahulepingu tagamaad, Kultuur ja Elu 1/2005 
2. Max Jakobson, XX sajandi lõpparve. 2005, Ik. 876 

Venemaa praktikast, selliseid sõnu muidugi enam ei tarvita. Kuid sama 
mõtet saab ka teiste sõnadega edastada ning rahva ja riigi enesevääri- 
kus ja au lihtsalt nõuab selja sirguajamist ja vankumatut seismist nen- 
desamade väärtuste ja aadete eest, mille eest meie isad ja vanaisad 
võitlesid. 

Ants Piip, tollase rahudelegatsiooni liige on öelnud: «Rahulepingu 
allakirjutamine oli tõesti ajalooliseks pöördepunktiks. Eesti sai selleks 
väikeseks hiireks, kes liitlaste lõvidepoliitika võrgu läbi näris. Vahvasti 
oli sõditud, ausalt oli rahu saavutatud, ja kui J. Poska Asutavas Kogus 
10. veebruaril oma aruandega esines, tundis iga mees ajaloo saatuse 
häält, kui ta lõpetas oma viimase ja suurema ajaloolise ülesande Eesti 
rahva kasuks sõnadega: «Maitskem rahu, aga hoidkem alal ja kasvata- 
gem oma sõjalist jõudu!». 


1. Eesti Ajakirjanike Liidu kogumik «Mälestused iseseisvuse võitluspäevilt» II 
kd. Tallinn 1930 

Maailmas ei ole kohta nahahoidjatele. 


Robert Louis Stevenson (1850-1894) 


STALINLIK ENSV PIIR JA LÄÄS 


Tartu Rahu sõlmimisega 02.02.1920.a. algas Eesti Vabariigile rahulik 
ülesehitusaeg ja oma riikliku elu arendamine. Tegelikult aga ei toonud 
idanaabri, Nõukogude Venemaaga sõlmitud Tartu rahuleping Eestile 
ega teistele noortele riikidele ei rahulikku elu ega ka sõbralikke suh- 
teid. Venemaa asus saadud hingetõmbeaja järel koheselt «kindlat, au- 
sat ja õiglast» rahulepingut (nagu lepingus kirjas) rikkuma, kasutades 
oma piiriäärsete naabrite vastu otsese sõjalise rünnaku asemel esialgu 
veel teisi vahendeid — propagandat, demagoogiat, poliitilist santaaži, 
ähvardusi jne. Loomulikult kuulusid bolševike arsenali ka revolutsioo- 
ni- ja riigipöördekatsed mitmetes Euroopa maades, kaasa arvatud Ees- 
tis 1924. aastal. Selleks loodud Komintern toimis tõhusalt, peaorgani- 
satsioonist NKVD/GPU-st rääkimata. 


Sõlmides sõprussidemed ja salapakti teise ekspansionistlike am- 
bitsioonidega diktaatori Hitleriga, õnnestus Venemaal Balti regioon 
(sh. Soome) oma mõjusfääri saada. Molotov-Ribbentropi paktist ja 
selle kurikuulsast lisaprotokollist on palju kirjutatud, sestap puudub 
vajadus sellest siinkohal pikemalt rääkida. Mainida võiks aga, et ala- 
tes kevadest 1939 pidas Kreml läbirääkimisi, mille tulemus oleks meile 
olnud täpselt sama saatuslik, ka Inglismaa ja Prantsusmaaga. Vähe on 
osutatud tähelepanu faktile, et liitlased nõustusid lõpuks kõigi Stalini 
tingimustega — baaside loomise ja isegi Balti riikide okupeerimisega 
Venemaa poolt' ning selle kinnituseks kolmepoolse salapakti koosta- 


1. Documents of British Foregn Policy 1919-1939, Vol. V1.pp. 764, 782 

misega. Hitler jõudis aga ette. Tõenäoliselt pidas Stalin kokkuleppe 
sõlmimist Hitleriga oma maailmavallutuslike ambitsioonide elluviimi- 
seks kasulikumaks. 

19.08.1939 pidas Stalin Poliitbüroos kõne, milles ta selgitas oma te- 
gelikke kavatsusi ja eesmärke MRP lepinguga seoses: sõja õhutamine 
Saksamaa, Inglismaa ja Prantsusmaa vahel ning nende nõrgestamine 
selleks, et kõige sobivamal momendil ise sõtta sekkuda ja kehtestada 
kommunistlik diktatuur terves Euroopas.” 

Mis selle kõige tagajärjeks oli, teame me kõik — Venemaa poolt 
rikkalikult nii tooraine kui kõige muu vajalikuga varustatud Saksa sõja- 
jõud alitasid Kesk- ja Lääne-Euroopa. Seejärel kohtusid Vene ja Saksa 
väed sõbralikult Poola territooriumil ja pidasid ühise võiduparaadi, ol- 
les eelnevalt selle riigi purustanud ja omavahel ära jaganud. Muuseas, 
Kreml tõi enda Poolasse tungimise ettekäändeks tänapäeval uuesti 
ülessoojendatud, naaberriikide ähvardamiseks ja võimalike agressioo- 
nide õigustamiseks kasutusele võetud nn. kaasmaalaste kaitsmise va- 
jaduse. Ilmselt tingis see «vajadus» ka Katõnis kuklalaskudega paari- 
kümne tuhande Poola ohvitseri mõrvamise. 

Järgmisena lavastas Venemaa tankide toel riigipöörded kõigis kol- 
mes Balti riigis. Seejärel okupeeris ja annekteeris need, pühkides Ees- 
ti, Läti ja Leedu maailma poliitiliselt kaardilt, koos sadade tuhandete 
süütute inimeste massiküüditamiste ja eludega. Balti riikide juhtide 
allaheitlikkus ja põhjendamatu lootus säästa oma rahvast sõjakoledus- 
test viis veelgi hullemate tagajärgedeni. Soome hakkas Kremli ähvar- 
dustele ja agressioonile vastu ning säilitas oma iseseisvuse, tõsi küll 
territooriumilt väiksemana kui enne. Saksamaa, kes teadis hästi end 
ja tervet Euroopat Stalini kavadest ohustatud olevat, ennetas Venemaa 
rünnakut ja alustas 22.06.1941 pealetungi itta. Järgnes kõigi aegade hä- 
vituslikeim maailmasõda, mille käigus eesti rahval tekkis uus lootus 
omariikluse taastamisele. 


1. Magnus Ilmjärv, Hääletu Alistumine, Tallinn 2004, Ik. 522 
2. Erkki Hautamäki, Suomi myrskyn silmässä, 2005, Ik. 101 

Venemaal 1940. aastal trükitud Eesti NSV kaart, millel Eesti-Vene piirid on veel 
muutmata 


Atlandi Harta 


14.08.1941 võtsid USA ja Inglismaa Roosvelti ja Churchilli isikus vastu 
nn «Atlandi Harta», milles kinnitati maailma kõigi riikide ja rahvaste 
õigust vabadusele ja demokraatiale ning rõhutati vajadust neid print- 
siipe ohustavate riikide dcsarmeerimiseks. Pooled rõhutasid, et taot- 
levad õiglast ning demokraatlikku rahu ja arutlesid, millisena taheti 
näha maailma peale sõda. Hartaga ühinenud riigid deklareerisid, et ei 
taotle oma territooriumi ega mõjuvõimu laiendamist ning nende soov 
on mitte näha territoriaalseid muudatusi, mis ei ole kooskõlas neil ter- 
ritooriumitel elavate rahvaste vaba tahtega. Samuti tuleb anda tagasi 

kõigile rahvastele suveräänsus ja nende poolt valitud riigikord, kellelt 
see on ära võetud. 

Eesti rahvuslikud jõud olid veendunud, et Atlandi Harta garanteerib 
Eestile sõja lõppedes vabaduse ja demokraatia. Seda kinnitati ka USA 
Riigidepartemangust Eesti konsulile Ameerika Ühendriikides J. Kõivu- 
le. Nagu hiljem kahjuks selgus, ei olnud Harta põhimõtted tegelikud 
kavatsused, vaid esitatud eesmärgil saada maailma rahvastelt toetust 
sõjapidamisel Saksamaa vastu. Tegelikkus ei kujunenud selliseks kui 
Eestis lootusrikkalt oodati ja Atlandi Harta jäigi ainult ilusateks sõna- 
deks. 

Septembri lõpus ühines Atlandi Hartaga ka Nõukogude Liit. Vene- 
maa ühineb alati kõigi üllaste rahvusvaheliste lepingute ja konvent- 
sioonidega ning on pahatihti isegi ka nende algataja, kuid teeb seda 
eeskätt propagandistlikel eesmärkidel, omamata vähimatki kavatsust 
nende põhimõtetest kinni pidada. Kinni ei peetud ka ühestki Atlandi 
Harta sättest. 


Tartu Rahu piir kui sümbol 


Üsna raske on anda vastust küsimusele, miks muutis NSV Liit 1944- 
1945, veel käimasoleva sõja ajal, Tartu Rahu piiri. Seoses vankumatu 
kavatsusega taas okupeerida ja annekteerida terve Eesti NSV Liidu 
koosseisu ei omanud piirimuutus ju mingit sisulist tähendust. 

«Vene kommunistlik režiim oli kohe pärast II maailrruisõja lõppu 
mitteametlikult välja töötanud mitu projekti Balti rahvaste täielikuks 
hävitamiseks ja russifitseerimiseks juba järgneva kahe-kolme aasta- 
kümne jooksul. Nende kavatsuste seas oli kõige kaugemal idas asuva 
Latgale provintsi eraldamine ülejäänud Lätist, Läti ja Leedu Vabarii- 
kide liitmine ühendatud Vabariigiks ning Eesti liitmine Leningradi ob- 
lastiga. Need plaanid jäid pärast Nõukogude diktaatori Stalini surma 
küll arhiividesse, kuid tendents Balti riikide ja rahvaste venestamise 
suunas säilis ning suures osas ka teostati. Nõukogude impeeriumi vii- 
mastel aastatel loodi ambitsioonikas plaan Balti rahvusliku identiteedi 
täielikuks likvideerimiseks, eesmärgiga mõne aastakümne jooksul lii- 
ta neid Vene Föderatsiooni koosseisu rahvuslik-autonoomse Vabarii- 
gi staatuses, kus põhielanikke on vähem kui 50% nagu see omal ajal 
juhtus kuueteistkümnenda Nõukogude Vabariigiga Punaarmee poolt 
okupeeritud Karjalas. Plaan nägi ette muuta Balti regioon kõrgelt 
urbaniseeritud ja industrialiseeritud väga tiheda asustusega oblastiks 


1. Vaino Kallas, Kahe sõja vahel, Pärnu 2006, Ik. 533 

— territooriumile, kus praegu elab veidi alla seitsme miljoni inimese, 
oli kavandatud asustada kaheksateist kuni kakskümmend miljonit.» 
Teadmata on, kas Kremlil oli Eesti piiride ümbermuutmine kavas juba 
enne sõja algust — 1939. aastal. Näiteks 1938. aastal Venemaal trükitud 
Euroopa kaardil olid Balti riigid läänepiiri mööda juba NSV Liidu koos- 
seisu haaratud (nagu ka Soomele kuuluv Karjala ja Salla), kuid meie 
idapiir oli muutmata.' 


Eestile peale sunnitud baaside lepingus 1939. aastal rõhutati veel, 
et Eesti suveräänõigused, s.t. ka piirid, on puutumatud ning Tartu Rahu 
kehtiv. Professor Lauri Vahtre arvates ei olnud Venemaa kindel, kas 
lääneriigid nõustuvad Eesti vallutamisega ja piir nihutati just sellepä- 
rast igaks juhuks edasi.” Kuid päris nii see ei olnud — Balti riigid olid 
vallutamise ajaks ajaks Potsdamis ja Teheranis lääneliitlaste poolt juba 
Stalinile ära lubatud. 


Venemaa väidab, et tegemist olevat põliste Vene aladega. Läänt 
meie piiriküsimus eriti ei huvita. «Sain suvel kirjaliku vastuse ühelt kõr- 
gelt EL funktsionäärilt ühe minu pöördumise peale, kus ta toonitas, 
et pole mõttekas vaielda vastu Moskvale ajalooküsimustes, kuna Eesti 
ja Vene piiriküsimuse kontekst peaks olema tulevikkuvaatav ja kuna 
Brüssel piirilepingu allkirjastamist palavalt tervitaks. Et küsimus sellest, 
miks okupeeritud Eesti piiri asukohi muudeti Moskva poolt aastal 1945 
«peaks jääma ajaloolaste ja mitte poliitikute arutada». Teisiti öeldes: 
päevakorrast maha ja ajaloo tagatuppa, kui mitte prügimäele», kirjutas 
Jüri Estam.' 


Vaevalt neid põhjusi must-valgel ja dokumenteeritutena kätte 
saabki, puudub ju tänagi juurdepääs kõigile Moskva arhiividele ja do- 
kumentidele, kuid pakun välja, et üsna suure tõenäosusega võib sel- 
le taga olla lihtsalt suurvene Šovinistide riivatud eneseuhkus ja soov 
pühkida koos 1920. aasta piiriga ajaloost kunagine häbistav lüüasaa- 
mine väikeriigi käest. Kajastatakse ju kogu Venemaa ajalugu kui üllast 
ja katkematut liikumist võidult-võidule, kuhu ei mahu ükski kaotus ja 
mida ei tohi tumestada ükski plekk. On ju lõpuks, hoolimata hinnast, 
saavutatud võidud kõigi Euroopast pärit vastaste üle, olid need siis 
rootslased, prantslased või sakslased. Tartu Rahu piir on aga juba ise- 
enesest justkui grandioosne sümbol ja monument eestlaste võidule ja 


1. Janis Vigants, Vene impeeriumimeelne poliitika — «igaveseks ajaks»? Ette- 
kanne konverentsil Tartu rahu ja tänapäev» 01.02.2008 Rahvusraamatukogus 
2. Lauri Vahtre, Tartu rahuleping kinnitas Eesti iseseisvuse. Eesti Päevaleht, 
Stocholm, 09.03.2006 

3. Jüri Estam, Türgi ei kuulu Euroopasse, Terve Mõistuse Sündikaat (TMS) 
04.10.2006 

venelaste alandusele Vabadussõjas ning sellest ei tohtinud ega tohi ka 
täna vähimatki jälge jääda. Täpselt nii, nagu ei tohtinud peale Eesti 
okupeerimist jääda ühtegi jälge sadadest Vabadussõja ausammastest 
ja kangelashaudadest üle terve Eesti. Piiri kaotamisega püütakse kao- 
tada mälestust ja vormida ajalugu, mille kujutamise tõemonopoli on 
Kreml kuulutanud enda omaks. Tundub, et Eesti-Vene piir on venelas- 
tele järjekordne identiteediküsimus, samalaadne II Maailmasõja võidu 
ja paksu pahandust tekitanud pronksokupandi kummardamisega. 


Mälestus venelaste riivatud au ja prestiiži küsimusest on korduvalt 
tõusnud esile ka Jaapani-Vene piirikõnelustel, kuivõrd Venemaa pidi 
tunnistama 1905. aasta lüüasaamist riigilt, mida oli pidanud endaga 
võrreldes majanduslikult alaarenenuks ja kultuuriliselt primitiivseks. 
Eestit on peetud vaid tillukeseks ja tülikaks takistuseks, mis ühe kämb- 
lalöögiga igaveseks kõrvale pühitakse. Piinlik on tunnistada, et see nii 
lihtne polegi. 

Olgu nende stalinlike piirimuutmiste põhjuseks mis iganes, üks on 
aga kindel: piirimuutmisele ei olnud tollal, ega ole ka praegu mingisu- 
gust õiguslikku alust. Tartu Rahu piiri seaduslikkust ja kehtivust Eesti 
ja Venemaa vahel ei ole võimalik vaidlustada, kui me just ise seda ei 
tee. 

Omamoodi kurioosumina võib ära märkida, et veel 1946. aastal trü- 
kiti graafikatööstuses «Oktoober» 12. märtsil antud punatsensori ehk 
Gavliti loaga MB 02363 Eesti valdade kontuurkaart, kus piir jookseb 
veel kenasti mööda Tartu rahulepinguga määratud joont ja vallad on 
vabariigiaegsete nimedega. Ei tea, kas seda ei märgatud, kas tsenso- 
riks oli teadmatu ja tume sissesõitnu või julges keegi trükikojas tahtli- 
kult nõukogude võimu kiuste väikese vimka visata, mis võinuks talle 
endale üsna kurvalt lõppeda. 

Stalinlikust piirist, ehk täna kehtiva Eesti-Vene kontrolljoonest rää- 
kides peab tõdema, et küsimus on enamas kui vaid Eesti ja Venemaa 
vahelises vägikaikaveos. See puudutab Eesti okupeerimist ja annek- 
teerimist laiemalt ning siia on oma erihuvide järgimise ja hoolima- 
tusega väikeriikide saatusesse olnud segatud ka lääneriigid. Jättes 
kõrvale olukorra enne Vabadussõda, Tartu rahulepingu sõlmimise ja 
Eesti liitmise NSV Liidu koosseisu 1940 (mida demokraatlik maailm 
ei tunnustanud), peame üldpildi saamiseks siirduma ajas 1943. aasta 
septembrisse, millal algas liitlasriikide USA, Suurbritannia ja NSV Liidu 


1. S.C.M Paine, Imperial Rivals, China, Russia and Their Disputed Frontier, New- 
York 1993, p.353 
2. Jaan Niin, Kuidas NSVL ärastas Eesti ida-alad, Kesknädal 02.02.2005 

Teherani konverents. Seejäärel heidame pilgu, kuidas on maailm läbi 
aastakümnete suhtunud Venemaa toimetamistesse Balti riikides. 


Teherani konverents 


1943. aasta lõpuks oli sakslaste sõjaõnn pöördumatult muutunud. 
Krooniline puudus eeskätt toorainest ja kütusest mõjutas otseselt 
Saksamaa sõjtilist võimekust. Kõige võimsamaks riigiks maailmas oli 
kujunenud USA, kelle kardinaalselt kasvanud sõjaline ja majanduslik 
võimsus oli enneolematult suur. USA julgeolekul ei suutnud ohustada 
mitte ükski jõud. Demokraatia kantsil USA-1 ja tema presidendil Roose- 
veltil olid peos käimasoleva Maailmasõja kõik trumbid. Suurbritannia 
ja eriti Nõukogude Liit, kelle territooriumil sõda käis, sõltusid täielikult 
Ameerika Ühendriikide antud abist. Ameerikkised oleks vabalt võinud 
lubada endale ükskõik kui idealistlikke plaane vabast Euroopast ja 
nõuda oma liitlastelt Atlandi Hartas 1941. aastal deklareeritud üllaste 
demokraatia ja rahvaste vabaduse põhimõtete elluviimist. 28.11.1943 
alanud USA, Suurbritannia ja NSV Liidu konverentsil Teheranis oli sel- 
leks reaalne võimalus olemas, sest Slalin oli olukorras, kus ta poleks 
olnud võimeline ega saanuks keelduda Euroopa (sh. Balti riikide) pii- 
ride ja iseseisvuse taastamisest 1939 aasta seisuga. Kui vaid lääs oleks 
seda nõudnud. 

Kaks kolmandikku, osades artiklites lausa sada protsenti sõjaks 
vajaminevast, tuli Venemaale lääne lend-and-teas abina. Stalin kin- 
nitas Churchilli sünnipäevadineel 30.11.1943 Teheranis: «...Tahaksin 
nõukogude vaatenurgast teile kõigile rõhutada, mida USA president 
on teinud, et võidaksime selle sõja. Olulised selles sõjas on olnud ma- 
sinad... USA on masinate maa. Kui neid masinaid ja süsteeme ei oleks 
meie käsutusse lend-leas lepingu alusel antud, oleksime selle sõja 
kaotanud.»' Ainult elavjõud oli see, mida vastasega võrreldes oli Ve- 
nemaal piiramatult. Paljalt sõduritega aga tankide vastu ei lähe, kuigi 
miinikoristamiseks marssal Zukovi kombel, mehi miiniväljale ajades, 
kõlbasid nad suurepäraselt. 

Euroopa vabaduse ja rahvusvaheliste kohustuste täitmise (Atlandi 
Harta) heaks, mida lääneliitlased olid vabatahtlikult enda kanda võt- 
nud ja millega oü ühinenud ka NSV Liit, ei tehtud Teheranis aga midagi. 
Kõik võimalused demokraatia taastamiseks terves Euroopas mängiti 
maha. Churchill oli lubanud kasvõi vanakuradi vanaemaga tantsu lüüa 
kui vaid Saksamaa saaks purustatud ning liit stalinliku Venemaaga, kel- 


1. USA suursaadiku Moskvas 30.06.1944 ettekanne Riigidepartemangule 

le olemuse suhtes tal tegelikult illusioone ei olnud, täitis igati Inglismaa 
eesmärgid. USA ja Suurbritannia nõustusid lahkelt Stalini nõudega 
tunnustada NSV Liitu tema 1941. aasta ebaseaduslikes piirides. Terve 
Euroopa jaotati jälle mõjusfäärideks. NSV Liit sai õiguse okupeerida 
ja annekteerida Balti riigid ning ka kõik varem anastatud olnud alad 
lubati Stalinil endale jätta. Vähe sellest, Roosvelt isegi õhutas Stalinit 
pealetungile Leningradi all ja Eestil okupeerima, sest lahingud sidusid 
Saksa vägesid idas ja takistasid nende läände suunamist. 


Juba mitmes kord alates 1939. aasta kevadest ja suvest kasutati 
Balti riike peenrahana suurriikide vahelistes sobingutes. Eesti, Läti ja 
Leedu anti kommunistliku režiimi hävitada, nagu poleks olnudki USA 
välisministri abi Summer Wellesi avalikku pöördumist 23. juulil 1940 
Balti riikide okupeerimise mittetunnustamise kohta. Kahjuks eksistee- 
ris see ainult paberil ja sõnades, mitte aga tegudes. Nagu Atlandi Har- 
tagi. Roosvelt lubas Teheranis Stalinile, et ta ei kavatsegi Balti riikide 
pärast NSV Liiduga sõda alustada. «Kui Nõukogude väed peaksid Balti 
riigid okupeerima, siis ei pööra ei Ühendriigid ega Suurbritannia Nõu- 
kogude Liidule selga.»' Samas soovitas ta Stalinil Ameerika ja Euroopa 
avaliku arvamuse rahustamiseks viia Eestis, Lätis ja Leedus läbi siiski 
mingisugusedki valimised.” 


Soome kohta märkis Stalin, ei rahvas, kes on oma iseseisvuse eest 
nii vapralt võidelnud, on ära teeninud endaga arvestamise ning iseseis- 
vuse.” Kahtlemata pidas ta silmas ka Talvesõda, aega, mil Eesti juht- 
kond valis alistumise tee. Stalin ei nõudnud Soomelt isegi mitte tingi- 
musteta kapituleerumist. Küll aga Churchilli vastuväidetest hoolimata 
sõjareparatsioone. Samuti ei tulnud kõne alla lähtumine Tartu Rahuga 
paika pandud Soome-Vene piiridest. 


Kui Molotov-Ribbentropi Paktiga jaotasid Teise Maailmasõja eelse 
Euroopa mõjusfäärideks Saksamaa ja NSV Liit, siis Teherani-Jalta le- 
pingutega jaotasid sõjajärgse Euroopa mõjusfäärideks USA, NSV Liit ja 
Inglismaa. Peab ütlema, et oma tagajärgede poolest olid Iiitlasmaade 
Teherani-Jalta sobingud isegi fataalsemad, ometi pole sellele sõjajärg- 
sel ajal eriti tähelepanu pööratud. Võitjate üle ju kohut ei peeta, kuid 
tegemist oli sobinguga, millega määrati kümned miljonid eurooplased 
kommunistliku režiimi haardesse. Küsimus ei olnud enam pelgalt po- 
liitiliste huvisfääride jaotuses ja sõjaväebaaside omamises, nagu Mo- 


1. «Diplomaatia», Ik 501 
2. Tiit Made, Ükskord niikuinii, Tallinn 2006, Ik. 275 
3. Jorma Kallenautio, Suomi katsoi eteensä, Helsinki 1985, Ik. 247 

lotov-Ribbentropi paktis, vaid Teheranis mängiti sõna otsese mõttes 
tervete rahvaste elu ja surmaga. 

16.12.1943 pidas Eestis asuvate Saksa vägede ülemjuhataja kind- 
ral Hans von Bothi kõne Omakaitse ohvitseridele, kus ütles kõneledes 
Moskva ja Teherani konverentsist: «Eden ja Hull alistusid tingimusteta 
venelaste teesile, mille kohaselt Eesti ja teised Balti riigid 1940.a. fiktiiv- 
leppe alusel on Nõukogude Vene osad, kelle suhtes ka mingi Atlandi 
Harta ei tule üldse enam kõne alla. See tähendab aga just nende riikide 
ilmset reetmist, keda Inglismaa varem alati väitis eriti kaitsvat. Seejuu- 
res on lihtsalt lapsik, kui mõningates eesti ringkondades võib kuulda, et 
Inglismaa ja Ameerika ei olevat kunagi tunnustanud Balti riikide oma- 
aegset okupeerimist. Tookord nad seda küll ei teinud. Kuid Moskvas 
ja Teheranis tegid nad seda faktiliselt, tunnustades Vene seisukohta».' 
Kindral Bothil oli õigus, kuid õnneks piirdus lääneliitlaste tunnustus 
vaid de facto, mitte de jure'ga. 

Kuuldused Balti riikide mahamüümisest jõudsid loomulikult ka 
Eesti diplomaatide kõrvu, kuid seda lihtsalt ei suudetud uskuda. Eesti 
saadik Inglismaal, Torma, kirjutas 23.12.1943 Aleksander Warmale Briti 
Vene piirimaid puudutavast poliitikast, et niipalju, kui on võimalik ol- 
nud kindlaks teha, tulevat territoriaalküsimused lükata edasi rahukon- 
verentsini. «Ainult niipalju saan ma praegu teatada... Saksa propagan- 
da teated meie «mahamüümisest» on, nagu eelolevast võib järeldada, 
niisama vähe põhjendatud, kui need seda olid varem» 


Sakslaste teateid Baltimaade mahamüümisest peeti vaid propa- 
gandaks, kuid tegelikult olid petlikud hoopiski brittide poolt õhutatud 
lootused sõjajärgsele rahukonverentsile. Sakslaste «propaganda» vas- 
tas tõele — Eesti Vabariik oli vene karule maha müüdud. Täpselt nii 
nagu Poola, kelle «kaitseks» Inglismaa ja Prantsusmaa 1939 kuuluta- 
sid Saksamaale sõja, millega algas II Maailmasõda, kuid kelle kaitseks 
ühtegi pauku ei tehtud ja kes samuti Stalinile maha müüdi. «Moskvas 
1943 reetis seesama Inglismaa Poola Nõukogude Liidule, pärast seda, 
kui salaluure oli kõrvaldanud Poola kindral Sikorski, kes inglastele liiga 
ebameeldivalt ikka jälle meelde tuletas 1939. antud lubadusi», meenu- 
tas ka kindral Hans von Both.” 


1.Tõotan ustavaks jääda, Eesti Vabariigi valitsus 1940-1922, Tartu 2004, Ik. 948 
2. Aleksander Warma, Diplomaadi kroonika, Tallinn 1993, Ik. 166 
3. Tõotan ustavaks ... Ik. 949 

Lahingud jõuavad Eesti piiridele. 


14.01.1944 algas Punavägede Leningradi, Volhovi ja Balti 2. rinde 
võimas pealetung Leningradi all, kuhu oli koondatud rohkem kui 
1 200 000 meheline hiigelarmee. Punaarmee ülekaal elavjõus oli 1,7 
kordne, suurtükke oli 2 korda rohkem, tanke 3,8 korda ja lennukeid 4,1 
korda. Saksa ülemjuhatus oli, pidades rindelõiku stabiilseks, vähenda- 
nud pidevalt enda vägesid Leningradi rindel. 

02.02.1944 jõudsid esimesed Vene üksused Narva jõele. Vastase 
ülekaal inimjõus, tankides, lennukites, suurtükkides ja muus sõjava- 
rustuses oli tohutu. Stalin andis korralduse vallutada kahe nädalaga 
Narva ja seejärel kogu ülejäänud Eesti, kuid Kremli plaanid nurjusid. 
Ränkade lahingutega suudeti kommunistlikku anastajat tõrjuda Eesti 
piiridelt peaaegu üheksa kuud. Punaarmee kandis tohutuid kaotusi, 
kuid rindele toodi kahurilihaks üha uusi ja uusi väeosasid. Inimelu ei 
maksnud ju stalinlikus «tööliste paradiisis» midagi. 

Lääneliitlased ei näinud enam vaevagi Balti riikide jäädava kadumi- 
se varjamisega. «The Daily Mail» avaldas 03.02.1944 NSV Liidu kaardi, 
millel oli Eesti, Läti ja Leedu märgitud juba liiduvabariikidena. NSV Lii- 
tu tutvustava jutu sees oli märgitud, et kõigil liiduvabariikidel on õigus 
omada sõjaväge, sõlmida välispoliitilisi leppeid ja astuda Liidust välja. 
Õigused, mida neil tegelikult kunagi ei olnud. Ameerika ajaleht «The 
Chicago Sun» teatas küüniliselt, et mingid «viis miljonit baltimaalast ei 
tohi saada komistuskiviks liitlaste sõjajärgsele sõprusele». Mis see viis 
miljonit inimest siis ära ei ole! Suhtumises inimeste eludesse ja saatus- 
tesse oli lääneriikidel Stalini näol tõesti hea õpetaja. 

07.02.1944 raadiousutluses kinnitas peaminister presidendi üles- 
annetes Jüri Uluots, et mobilisatsiooniga kaasaminek on antud hetkel 
möödapääsmatu. «Millisel kombel me oma rahva elu tulevikus ka ei 
kujutaks ja millist head ja ilusat Eestit me ka omas mõttes ja süda- 
mes ei kannaks kui oma kallimat vara, on kõige selle tulevase elava 
Eesti eeltingimuseks ikka see, et kommunistlik nõukogude võim meie 
maale ei pääseks. Eesti ja Saksa vahekorrad saavad leida korraldamist 
edaspidi. Sõjalist jõudu on praegu vaja. Kui kommunistlik võim meie 
maa ja rahva vallutab, siis on kõik kadunud, ei ole siis enam võimalik 
eestlastel ennast mobiliseerida ega eestlusel midagi korraldada.»' Mo- 
bilisatsioonikutse peale tuli kokku u. 40 000 meest. 

Koju kutsuti ka kõik idarindel võitlevad Eesti üksused. 1944. aastal 
sõdis Eesti rinnetel 70 000-80 000 eesti sõdurit. Kui venelased ei oleks 


1. Mart Laar, Sinimäed 1944, Tallinn 2006, 1k.61 

1941. aastal mitukümmend tuhat meest sundmobilisatsiooniga ära vii- 
nud, oleks eestlasi meie piire kaitsmas olnud pea samas suurusjärgus 
kui Vabadussõja ajal — üle 100 000 mehe. Neile lisaks võitlesid Eesti 
rinnetel sakslased ja teiste rahvaste vabatahtlikud — taanlased, hol- 
landlased, norralased ja isegi venelased. Pole kahtlustki, et sõditi vaid 
Eesti vabaduse eest ja kommunismi vastu ning natsismil või fašismil 
polnud eestlaste südametes vähimatki kohta. 


Märtsi lõpuks olid vene väed Narva rindel verest tühjaks jooksnud. 
Vaatamata tohutule ülekaalule ei õnnestunud venelastel tänu mehise- 
le vastupanule Eesti ja teiste Baltimaade loodetud kiire vallutamine. 

23.07.1944 vallutasid venelased sakslaste poolt maha jäetud Pihk- 
va. Saksa väed taandusid Riia suunas, jättes Lõuna-Eesti ilma korraliku 
kaitseta. Lõunarinne saigi lõpuks Eestile saatuslikuks, kuna põhjarin- 
ne (Sinimäed) jäi venelastele lõpuni vallutamatuks. See oli ülioluline 
Soome iseseisvuse säilimisele, sest Soome laht oli Punalaevastikule 
suletud ja Punaarmeel puudus võimalus kasutada Eestit ründeplats- 
darmina. 


Kaotades peale üliraskeid ja punaarmeele ülisuuri kaotusi toonud 
lahinguid igasuguse lootuse Sinimägedes Tannenbergi liinist läbi mur- 
da, lõpetasid venelased oma läbikukkunud rünnaku ja paiskasid osa 
üksusi ümber lõunasse, Tartu rindele, kus loodeti kergemale läbimur- 
dele. 


10.08.1944 vallutasid venelased Petseri linna. Lõunaeesti valluta- 
misel oli venelastele suureks abiks enne Soome rindel olnud ja nüüd 
siia üle toodud tanki- ja jalavägi. Kaitsjate jõud olid hajusad, taganeti 
kogu Lõuna-Eesti rinde ulatuses. Eesti üksustest olid lõunarindel Oma- 
kaitse lahinguüksused ja üks Piirikaitse rügement. 


Vallutatud aladel teostasid venelased toorest vägivalda, tapsid, 
põletasid ja vägistasid. Petseri eestlaste kurb saatus (vägistatud nais- 
te laibad vedelesid rentslites, eestlasi poodi laternapostide külge jne) 
põhjustas paanika tervel maal. Tekkisid pikad põgenikekolonnid, kel- 
le ainsaks eesmärgiks oli pääseda venelaste kätte sattumast.' Augusti 
keskel oli vene üksuste surve sedavõrd suur, et vallutati terve Petseri- ja 
Võrumaa. 


1. Siniveli (Mart Laar), Viro taistelee vapaudestaan, 1991 

Stalinlik vallutus ja annektsioon 


Esimese asjana eraldas Venemaa, rikkudes kõiki rahvusvahelisi seadu- 
si, vallutatud Petserimaa ja Narva jõe tagused Ingeri alad Eesti territoo- 
riumist ning liitis need Venemaaga. Ja seda veel enne, kui terve Eesti 
oli vallutatud. 


Ei oska öelda, kas venelased tõesti kartsid, et Euroopa liitlased 
mõtlevad ümber, kuid piirimuudatused tehti ülioperatiivselt, isegi nõu- 
kogude seadusi rikkudes. Koheselt algasid jälle ka arreteerimised, 
massilised repressioonid ja küüditamised ning vallutatud alade rah- 
vusliku koosseisu muutmine — külade ja linnade täitmine sissetoodud 
venelastega. Nagu mujal Eestiski, kolisid migrandid omavoliliselt sisse 
võõrastesse majadesse ja korteritesse, omastasid ja võtsid ilma mingi 
häbitundeta kasutusse kogu õigete omanike maise vara, lauahõbedast 
voodipesuni. Ja kui harva juhtuski nii, et omanikud naasesid peale Si- 
beri ja vangilaagrite aastatepikkusi vintsutusi elavana koju tagasi, äh- 
vardati «neetud fašiste» uute «seaduslike» elanike poolt KGB-ga või 
lubati kohe seina äärde panna. Õigust ci saanud keegi. Täpselt sama- 
moodi ja peaaegu samal ajal viidi läbi piirimuudatused ka Lätis. 


Nagu arvata võib, viis Stalin kõik piirimuutused (nagu ka 21.06.1940 
riigipöörde Eestis) läbi «tuginedes» laiade töörahva masside tahtele ja 
nende revolutsioonilisele soovile. Nimelt tuginesid NSV Liidu Ülem- 
nõukogu Presiidiumi otsused muuta Eesti-Vene riigipiiri «demokraat- 
likul viisil» Eesti NSV ÜN Presiidiumi esildistele, mis algasid sõnadega 
«arvestades elanikkonna korduvaid palveid...»' Tänaseni ei ole arhiivi- 
dest leitud mitte ühtegi sellist palvet, küll aga on säilinud Eesti küljest 
äralõigatud aladele jäänud inimeste korduvad palvekirjad jääda edasi 
Eesti koosseisu.” 


Nende elanikkonna «korduvate soovide» edastamisega tekkis väi- 
ke äpardus, millest stalinistid end aga sugugi häirida ei lasknud. Nimelt 
läkitati 22. augustil, s.t. kõigest üks päev enne NL ÜN Presiidiumi seadu- 
se «Pihkva oblasti moodustamise kohta VNFSV koosseisus» vastuvõt- 
mist Moskva nõudel Leningradi «Oktjabrskaja» hotellist kiirtelegramm 
Kremlisse Mihhail Kalinini nimele. Telegramm sisaldas Leningradis 
pikisilmi ja kannatamatult Eesti «vabastamist» ootavate seltsimeeste, 
ENSV ÜN Presiidiumi juunikommunistist esimehe J. Varese ja sekretäri 
V. Tellingu allkirju kandvat otsust Petseri, Lobotka ja Pankjavitsa valla 
ning osa Irboska valla üleandmise kohta VNFSV koosseisu. Loomu- 


1. Edgar Mattisen, Eesti-Vene piir, 1993, Ik. 96 
2. ERA, f. R-3, n.2, s. 11, 1. 16. orig. ; Akadeemia, 1991, nr.9, Ik. 1961-1963 

Ukult elanike endi «palvel», kes ennast «vabatahtlikult» bolševistliku 
tapamasina hakkida soovisid anda. Selgus aga, et ajalooline kiirtele- 
gramm läks Moskva sidesõlme eht venepärases kaoses hoopistükkis 
kaduma, mistõttu Kremli nõudel korrati seda teistkordselt veel 24. 
augustil. See väike äpardus ei seganud aga NSVL Ülemnõukogu Pre- 
siidiumil vormistada seadlust juba 23. augustil «tuginedes» ENSV ÜN 
Presiidiumi esildisele, mida nad polnud veel näinudki.' See meenutab 
kangesti esimesel punasel aastal Eestis läbi viidud «demokraatlike» 
valimiste «täpsete» tulemuste avaldamist Moskva poolt juba enne, kui 
need Eestis kokkugi olid loetud. 


Otsuses kasutati venepäraseid kohanimesid”, täpselt nagu täna uue 
piirilepingu juurde kuuluvatel kaartidel. Vägisi tekib kujutlus, justkui 
ulataks nüüdsed ja tollased piirimuutjad üle aastakümnete teineteise- 
le sõbrakäe. Teises telegrammis, mis saadeti kohe järgi, teatati, et val- 
dade nimed on veel ebatäpsed ja ei vasta uuele nõukogude perioodi 
administratiiv-territoriaalsele jaotusele. 

NSVL ÜN Presiidiumi 23.augu.sti seadluses on huvitav lõik, millega 
äravõetavast alast arvati Eesti kasuks tagasi «nende valdade ülekaalus 
oleva eesti elanikkonnaga asustatud punktid, mis moodustavad prae- 
gu Eesti NSV Meremäe valla»* Tänu sellele on tänane Eesti jurisdikt- 
siooni all olev territoorium mõnevõrra suurem, kui Kremlis algselt oli 
kavandatud. Mattisen oletab, et sellise klausli lisamine sai võimalikuks 
ENSV juhtkonna vahelesegamise tõttu. Lätist samal ajal eraldatud ala 
kohta mingit eriklauslit ei tehtud. Venemaa koosseisu vormistati terve 
Petseri linn, Kalda, Linnuse, Lõuna, Roodova, Senno ja Vilo vald täie- 
likult ning osa Petseri, Saatse, Jäevesuu ja Meremäe vallast, kus 1 .no- 
vembri seisuga elas 40 709, enne sõda aga c.a. 68 000 inimest. 


Mattisen kirjutab: «Kommentaarid on tõesti liigsed. Võiks ehk lisa- 
da, et mainitud aktidega eirati real juhtudel otseselt ka etnilist põhi- 
mõtet. Nagu nähtub poolte allkirju kandvast kooskõlastuskomisjoni 
1944.a. 16. novembri aktist, oli Pihkva oblastile täielikult üle antud Vilo 
vallas 1. novembri andmeil 4965 elanikust 66,6% eestlasi ja 33,7% vene- 
lasi. Valla 69-st külast oli 49-s eestlaste absoluutne ülekaal , kusjuures 
30-s külas elasid ainult eestlased. Analoogilisi etnilise põhimõtte rikku- 
misi esines rea teistegi Pihkva oblastile üle antud alade puhul».' Lisaks 
oli 1944. aasta seisuga antud rahvastiku koosseis ebatäpne ja eestlaste 


1. Edgar Mattisen, Eesti-Vene piir, 1993, Ik. 97 
2. Akadeemia, 1991, nr. 9, Ik. 949 

3. Edgar Mattisen, Eesti-Vene piir, 1993 Ik. 98 
4. Edgar Mattisen, Eesti-Vene piir, 1993, Ik. 97 

kahjuks, sest paljud neist viibisid sõjapaos, olid arreteeritud, maha las- 
tud, mobiliseeritud jne. Samas ei oma tollane ega ka praegune rahvus- 
lik koosseis rahvusvahelise õiguse järgi tähtsust, sest tegemist oli/on 
okupeeritud aladega ja nende annekteerimine Venemaa koosseisu oli 
nii ehk teisiti mittelegitiimne. 

Ära tuleb märkida ka fakt, et selline piirimuutmine oli vastuolus 
isegi Eesti NSV konstitutsiooniga. Selleks ei piisanud vaid mõne kõrge 
seltsimehe allkirjast palvekirjal, vaid piirimuudatused eeldasid Ülem- 
nõukogu otsust. Ilmselt ei pidanud Kreml aga oma karistamatuses 
näitemängu täpset stsenaariumijärgset läbiviimist enam oluliseks. Kes 
seda ikka vaidlustaks? 


Seoses kirjeldatud Eesti maaalade anastamisega on huvitav mär- 
kida, et ehkki 1944. aastal Stalini poolt markeeritud Eesti NSV ja Vene 
NFSV vaheline piir näis juhuslik ning meelevaldne, järgiti piiri maha 
märkides detailselt 1917. aastani kehtinud omandipiire, justkui oleks 
kommunistlik riik tunnistatud eraomandit ja selle jätkuvat kehtimist. 
Tsaariaegseid talumaid kahe sotsialistliku vabariigi piiriga ei tükelda- 
tud. Need kaks majapidamist, mille maavaldusi praegune Eesti-Vene 
kontrolljoon poolitab, said oma krundid hiljem, esimese Vabariigi ajal. 

Eesti Vabariigi Rahvuskomitee (EVR) tegi septembris 1944 (kuupäe- 
valiselt dateerimata) deklaratsiooni eesti rahva õiguste ja eesmärkide 
kohta, kus rõhutati, et: «... Nõukogude Liidul ei ole vähimatki juritiidilist 
ega moraalset õigust taotleda Eesti Vabariigi maa-ala vallutamist sel ees- 
märgil, et seda oma külge liita [—]. Eesti-Vene rahulepinguga, mis sõl- 
mitud Tartus 2. veebruaril 1920, Nõukogude Liit vabatahtlikult ja igave- 
seks ajaks, nagu on sõna-sõnalt öeldud lepingu tekstis, loobus kõikidest 
suveräänsetest õigustest Eesti maa ja rahva kohta, mis kunagi on kuu- 
lunud Vene riigile. See on elementaarne õiglusetunde endastmõistetav 
nõue, et eesti rahvas saaks tagasi oma suveräänsed õigused ja enda 
valitsuse, millest ta kunagi pole mõelnudki loobuda. Seda eesti rahva 
loomulikku ja võõrandamatut õigust on Nõukogude Liit seda enam ko- 
hustatud tunnustama ja austama, kuna tema on allakirjutanud Atlandi 
Deklaratsioonile, milles nõutakse, et rahvad, kellelt nende suveräänsed 
õigused ja oma valitsus vägivaldselt röövitud, peavad saama need tagasi 
ja et miskisugused riigipiiride muutused, mis pole kooskõlas asjaomaste 
rahvaste vabalt väljendatud soovidega, ei pea leidma aset.»' 


Ka septembris 1944 uuesti väljakuulutatud Eesti Vabariigi (peami- 
nister Otto Tief) valitsus deklareeris, et kõik võõrväed peavad koheselt 
ja tingimusteta Eesti territooriumilt lahkuma. Kuid Nõukogude Liit ei 


1. Tõotan ustavaks jääda, Eesti Vabariigi valitsus 1940-1992, Tartu 2004, Ik. 1336 

tulnud mitte selleks, et Eesti fašismist vabastada, vaid et riik uuesti an- 
nekteerida. 


Eesti langeb vene rööwallutajate küüsi 


22.09.1944 vallutati Tallinn. Eesti sini-must-valge lipp lasti punaste poolt 
kuulipildujavalanguga puruks ja kisti peaaegu pooleks sajandiks Pika 
Hermanni tipust maha. Punase Eesti Laskurkorpuse leitnant Lumiste 
heiskas stalinliku võõrvõimu taastamise märgiks asemele kommunis- 
tide punalipu. Üksikud kokkupõrked kestsid õhtuni. Grupp soome- ja 
pitkapoisse pidas viimase kaitselahingu Tallinna eest Pääskülas, rün- 
nates lääne suunas liikuvat Punaarmee tankikolonni raudtee ülesõidu- 
kohta läheduses. Kuigi vaenlase edasitungimist ei suudetud peatada, 
võiks selles lahingupaigas olla meie pealinna kaitsjatele pühendatud 


mälestusmärk. 


Vallutatud Tallinnas heisatakse punalipp, 22. september 1944. a 

Alusetu ja vale on tänaseni korrutatav Vene propaganda põhitees, 
mille järgi Tallinn olevat vabastatud Saksa fašistliku röövvallutaja küü- 
sist — kõik Saksa väed olid linnast juba lahkunud. Vastupanu osutasid 
hajusad Eesti üksused, keda üleüldises segaduses ei olnud ühise juh- 
timise alla jõutud organiseerida. Eesti «vabastati» punase Eesti Las- 
kurkorpuse kaastegevusel ainult meie enda seaduslikust riigivõimust, 
mis venelaste definitsiooni järgi oli, nagu kogu sõjaeelse iseseisvuse 
periood, nõukogudevastane kontrrevolutsiooniline vandenõu. 


Teen siin väikese kõrvalepõike, et vaadata, kuidas nägid välja asja- 
lood ühe «vabastaja» pilgu läbi. Oma mälestustes kinnitas Laskurkor- 
puse major, kommunist, Joosep Reinsalu, et nemad olla kõik tema tea- 
da redised (vaid väliselt punased) olnud, «millest nüüd võib vabalt rää- 
kida ja tulid Venemaalt tagasi vabastama oma kodumaad fašistlikest 
elementidest». Kuidas see «vabastamine» toimus näiteks Avinurmes, 
kus punakorpuslased mõrvasid kirikusse varjule toodud haavatud ees- 
ti leegionärid ja tankidega sõideti üle põgenevate tsiviilelanike ja haa- 
vatute, ta muidugi vaikis. Ta kinnitas, et rahvas võttis neid väga soojalt 
vastu, sest keegi ju «ei karjunud — näe, okupandid tulevad!».' Reinsalu 
teadis hästi, et karjujad oleks kas kohapeal maha lastud, või siis arre- 
teeritud. Täis nördimust kaebas ta, et «Eesti korpuse veterane nimeta- 
takse viimastel aastatel vallutajateks ja okupantide käsilasteks... Eesti 
oleks ju nii kui nii venelaste poolt viillutatud ja venestatud...»' ning oli 
teada, et sõja võidab ikkagi NSVL, üleminek oleks olnud eluohtlik.' 
Kas see kõlab oma kodumaa vabastaja jutuna? Ei, pigem nahahoidja, 
kollaborandi ja äraandja eneseõigustusena. Eestimeelsed sundmobili- 
seeritud olid juba «välja puhastatud» või esimestes lahingutes ammu 
vastaspoolele üle tulnud ja võitlesid Eestit vallutada püüdvate bolše- 
vistlike hordide vastu, seades kõige kõrgemale aated, vabaduse ja Ees- 
ti iseseisvuse. 


Siiski võib ehk head meelt tunda vähemalt selle üle, et Tallinna 
jõudis esimesena just Eesti Laskurkorpus. See päästis pealinna ilmselt 
kõige suuremast marodööritsemise, tapmiste ja vägistamiste lainest, 
mida vene sõdurid oma juhtkonna õhutusel ja heakskiidul harrasta- 
sid üle terve Euroopa. Kuid sellele vaatamata, ei olnud ka siin ühegi 
inimese julgeolek ega elu garanteeritud. Punavägedega kaasnenud 
tapmised, röövimised ja vägistamised olid Eestiski igapäevased as- 
jad. Minu vanaema meenutas alati, kuidas Saksa okupatsiooni ajal oli 


1.Joosep Reinaru, Eesti pojad Teises Maailmasõjas, Kuressaare 2005, Ik. 37 
2. Ibidem, Ik. 63 
3. Ibidem, Ik. 49 


57 


EESTI-VENE PIIRILEPING. Ära andmine või äraandmine? 


saksa sõdurite juuresolekul kindel ja turvaline, kuid vene soldatit mär- 
gates tuli võimaluse korral kohe peitu pugeda, sest lisaks röövimisele 
ja vägistamisele tuli sõna otsese mõttes ka oma elunatukese pärast 
hirmu tunda. 


Kõigele vaatamata oli Reinsalul süda vähemalt ühes asjas õiges ko- 
has. Ta rõhutab oma mälestustes, et Petseri linn ja Narva jõe tagune 
piirkond kuuluvad Eestile ja Venemaa on okupantriik: «Okupatsiooni- 
võimude omavahelisi sobinguid praegune Eesti Iseseisev Riik ei saa 
tunnustada ega ka kinnitada. Meil on oma põhimõtted ja tõekspidami- 
sed, ei ole ju kultuurne, et okupandid ikkagi rahu ajal edasi okupeeri- 
vad meie territooriumi, mis oli meil enne okupatsiooni. Seda endised 
okupandid peavad mõistma ja austama, kui nad tahavad soliidselt 
käituda ühe väikeriigiga ja sõlmida rahulepingut ja piirilepinguid. Kui 
endine okupant ei ole sellega nõus, siis tuleb selgeks teha, millised 
esemed on Eestist varastatud ja ära tassitud vägistamismeetodeid ka- 
sutatud ning siiamaani ei ole tagastatud, kuidas peab seda riiki nime- 
tama, kes niimoodi käitub.»' 


Novembri lõpuks 1944 oli kogu Eesti territoorium vallutatud ja alis- 
tatud, kuid eestlaste vabadusiha mitte. Vabadusvõitlus kestis relvade 
abil kuni 50-ndate keskpaigani ning teistes vormides edasi kuni NSV 
Liidu kokkuvarisemiseni. 


Varesele, Karotammele ja Veimerile Eesti NSV piir väga ei meeldi- 
nudki. Ilmselt jäi Eesti punakvislingitel siiski midagi kripeldama, sest 
hoolimatu lohakusega läbiviidud piirimuudatus oli siiski vastuolus ka 
ENSV konstitutsiooniga. Sellele ei julgetud muidugi tähelepanu pööra- 
ta, kuid 19. oktoobril saatsid seltsimehed Nikolai Karotamm, Johannes 
Vares ja Arnold Veimer Jossif Stalinile piiriküsimuses veidigi Eesti huve 
kaitsta üritava palvekirja. Teatati, et kogu Petseri «maakonna liitmiseks 
Eestiga 1920.a. ei võinud eesti kodanlusel õigust olla», kuid tuginedes 
rahvastiku etnilist koosseisu kajastavate rahvaloenduste andmetele 
vaieldi siiski 23. augustil paikapandud piirijoone vastu mõnedes koh- 
tades.” Sellel teemal peeti läbirääkimisi ka Pihkva oblasti esindajatega 
ning kirjutati alla isegi vastavale aktile, kuid Kremli heakskiit sellele 
jäi saamata. Nagu kirjutas A. Andresen vastuseks üheksa Venemaale 
loovutatud seto küla elanike palvekirjale saada tagasi Eesti alla, ei jõu- 
tud soovitud tulemuseni, sest «piirikomisjoni otsused tehti kooskõlas 
direktiivsete organite seisukohtadega».* Kõrgeim direktiivne organ Ve- 


1. Ibidem, Ik. 58 
2. Edgar Mattisen, Eesti-Vene piir, 1993, Ik. 160-163 
3. Akadeemia 1991, Nr.9, Ik. 1961-1962 

nemaal oli aga teatavasti töörahva suur juht, päike ja generalissimus, 
eksimatu Jossif Stalin ise. 

Piirijoone täpsustamisega tegeleti veel pikemat aega, sest piiriko- 
misjoni akti üldsõnastus ei võimaldanud seda vähegi korrektsemalt 
kaardilegi kanda. Seda nentis ka NL 8. armee topograafiateenistuse 
ülem 23.03.1945 Varesele saadetud kirjas." 


Järg jõudis Narva kätte 


Järgnevalt lahutati Eesti piiridest ja territooriumist Narva linn ja Narva 
Jõe tagune ala, kus samasuguse kiirustamise ja räpakusega vormista- 
ti ka jõe idakaldal olnud valdade liitmine Leningradi oblastiga. Arhiivi- 
materjalidest selgub, et vastavaid dokumente vorbiti otseselt ÜK(b)P 
Keskkomitee Poliitbüroo diktaadi järgi. Nagu ikka, mängisid meie pu- 
nakvislingid ka siin oma juudarolli just nii, nagu Kremli satraabid soo- 
visid. ENSV ÜN Presiidiumi 21.11.1944.a. Varese omakäelisele otsusele 
on Karotamm 22.11.1944 lisanud oma allkirjaga sedelikese: «Sm. Vares! 
Selline telegr. tuleb saata». Kui tuleb, siis tuleb, vastuvaidlemisi ei salli- 
tud ja 22.11. läkitati taas Moskvasse Kalininile Varese ja Tellingu allkirja- 
dega salajane telegramm palvega Narva jõe taguste alade lülitamiseks 
Vene NFSV koosseisu. Loomulikult tehti seda arvestades jälle «elanike 
korduvaid palveid ja tulles vastu nende soovidele» määrata Eesti NSV 
ja Vene piir Narva jõele.” Muidugi pole ka selle piirimuudatuse palavaid 
sooviavaldusi ja palveid arhiividest mitte ühtegi leitud, sest neid polnud- 
ki olemas ei siis ega ka praegu. 

Juba kahe päeva pärast, 24.11.1944, langetas NSVL ÜN Presiidium 
vastava otsuse ära ja sellega läks suur kiire üle. Üleandmisakt vormis- 
tati detsembri alguses, kusjuures puuduvad andmed (elanike koosseis, 
majandus, haridus jne.) otsustati kohtadelt nõutada alles 1945.a. veeb- 
ruari keskpaigaks. Elanike koosseis oleks olnud tänapäevalgi huvita- 
vaks statistikaks, sest Narva-tagused alad olid sõjast märksa rängemini 
laastatud, kui Petserimaa. Tänu sellisele nõukogudelikule «täpsusele» 
on näiteks Narva jõe saarte kohta öeldud vaid, et osa lähevad vasta- 
valt endisele vallalisele kuuluvusele Venemaale, osa jäävad Eestile. Ei 
koostatud ka enamikke nõuetekohaseid lisasid, nenditi vaid andmete 


puudumist ja lootust need vormistada tulevikus. 


1. ERA, £ R-3, n.2, 8.11, 1.12 

2. Edgar Mattiisen, Eesti — ... 1k.100 

3. Ibidem, Ik. 166-167 

4. Akadeemia, 1991, Nr. 9, Ik. 1958-1960 

Mattisen kirjutab: «Mõlema aktsiooni puhul rikuti jämedalt nii NSV 
Liidu kui ka Eesti NSV konstitutsiooni, sest kumbki ei andnud ülem- 
nõukogu presiidiumile õigust vabariigi terrotooriumi muutmiseks (ise- 
gi mitte selle taotlemiseks). See õigus oli ainult kõrgemal võimuorganil 
— ülemnõukogul. Asi on veelgi kurioossem, sest ka ülemnõukogu pre- 
siidiumil neid küsimusi sisuliselt ei arutatud.»' Sarnane on olukord ka 
tänapäeva Eestis, kus põhiseadusevastased otsused loobuda esialgu 
Tartu Rahu piiridest ja seejärel Tartu Rahust enesest võeti algselt vastu 
mitte Riigikogus, vaid kusagil mujal. 


Jalta tippkohtumine 


Justnagu olnuks Teherani sobingust veel vähe, algas 11.02.1945 USA, 
Suurbritannia ja NSVL tippkohtumine Jaltas, kus liitlased leppisid taas 
Balti riikide täieliku, Rumeenia Bessaraabia ja Poola osalise annektee- 
rimise ning kogu Ida-Euroopa jäämisega Vene mõjusfääri. 

Põhimõtteliselt kinnitati sellega liitlasmaade poolt Molotov-Rib- 
bentropi (MRP) pakti lisaprotokolli kehtivust selles osas, mis puudutas 
Nõukogude Liidu mõjusfääre ka. Soome ning laiendati seda tunduvalt 
uute, Venemaa poolt okupeeritud riikide näol. MRP-ga jaotasid Teise 
maailmasõja eelse Euroopa mõjusfäärideks Saksamaa ja NSV Liit, Te- 
herani-Jalta lepingutega jaotasid sõjajärgse Euroopa mõjusfäärideks 
aga USA, NSV Liit ja Inglismaa. Teherani-.Ialta lepingute mõjusfäär oli 
tunduvalt ulatuslikum ja nende rahvaste jaoks, kes pidid elama pool 
sajandit nõukogude võimu all, on Jalta nagu Münchengi, reetmise 
sümbol: mõlemal puhul andsid lääne demokraatiad häbiväärselt järe- 
le diktaatori nõudmistele. 

Molotov-Ribbentropi pakt katkes ja muutus ajalooks 22. juunil 1941, 
kui Saksamaa ründas NSV Liitu. NSV Liidu MRP-järgne mõjusfäär lak- 
kas olemast mõni aeg hiljem. On täielik rumalus arvata, et teise pu- 
naokupatsiooni põhjuseks oli Saksamaa ja selleks ajaks olematu Molo- 
tov-Ribbentropi pakt. Sõjajärgse olukorra, Balti riikide annekteerimise. 
Soome jätmise eest Vene mõjusfääri ja poole Euroopa sovetiseerimise 
eest vastutavad ja on süüdi Lääneriigid koos Venemaaga.” 


1. Edgar Mattiisen, Eesti — ... Ik. 100 -101 
2. Ülo Mäe, Teherani-.Ialta lepingud õigustühiseks! 23.02.2006 Maaleht 

Kolm vägevat: Churchill, Roosevelt ja Stalin Jalta konverentsil, veebruar 1945 


Atlandi Harta põhimõtted ja üllad sõnad vabaduse ja demokraatia 
kaitsmisest olid Jaltas unustatud. Lääneriikide juhtide käitumine selles 
küsimuses sarnanes Hitleri ja Stalini käitumisele. Nad ei teinud midagi 
kohustuste täitmiseks, mida nad olid vabatahtlikult enda peale võtnud. 
«Jumalal läks maailma loomiseks kuus päeva, meil aitas viiest», hoop- 
les Churchill. 

Jalta lepingu osas «Territooriumite hooldamine» oli kirjas: «Vaenuli- 
kelt riikidelt sõja tulemusena ära võetud territooriumite ja ükskõik mil- 
liste muude territooriumite, mida saab vastuväideteta hooldusse anda, 
üle mitte mingisuguseid diskussioone Ühinenud Rahvaste konverentsil 
või sellele eelnenud konsultatsioonidel ei ole kavas korraldada.»* Sel- 
lega andsid lääneliitlased rohelise tee kommunismi levikule Kesk- ja 
Ida-Euroopas. Ka Soomelt anastatud alad said sellega Venemaale kin- 
gitud. Kuigi kapitalism ei olnud veel hävitatud, oli kommunismi territo- 
riaalse ekspansiooni osas Stalini unistus suurelt osalt täitunud — mitte 
mingeid vastuväiteid ega isegi diskussiooni ci tekkinud. 

Sõlmitud kokkulepped salastati, kartes maailma avalikkuse pa- 
hameelt. Winston S. Churchill ütles ajakirjanike avalikustamisnõude 


1. Max Jakobson, XX sajandi kroonika, 2001, Ik. 247 
2. Vaino Kallas, Kahe sõja vahel, Pärnu 2006. Ik. 501 

peale: «...laske selle lepingu koostajail enne ära surra ja alles pärast 
seda avalikustatakse selle lepingu detailid.» Oma mälestustes kirjutas 
ta aga, et 1945. aasta kevadeks oli «Nõukogude hädaoht» tema silmis 
juba asunud natsliku vaenlase kohale». Jääb arusaamatuks, miks pi- 
das ta siis vajalikuks vaenlasega selliseid kuritegelikke salakokkulep- 
peid sõlmida ja järeleandmisi teha, sest vastupidiselt USA-le ei huvita- 
nud teda sündmused Kaug-Idas ja Vene toetuse saamine sõjas Jaapani 
vastu niipalju kui Roosevelti. 


Molotov-Ribbentropi Pakt ja selle salajane lisaprotokoll tunnistati 
õigustühiseks ja mõisteti hukka Saksamaa föderaalvalitsuse poolt 1. 
septembril 1989. NSV Liidu rahvasaadikute kongressi otsusega 24. det- 
sembril 1989 mõisteti need hukka kui Stalini-Hitleri, mitte NSV Liidu 
ja Saksamaa sobing. Teherani-Jalta lepingute osad, mis põhjustasid 
Baltimaade ja teiste Euroopa riikide okupeerimise NSV Liidu poolt ja 
mille tagajärjeks olid kommunistlikud kuriteod aastail 1944-1991 ning 
Soome jätmine Venemaa mõjusfääri, ei ole aga ametlikult õigustühi- 
seks kuulutatudki... 


Tõsi küll, lääneriigid ja rahvusvahelised organisatsioonid on Balti 
riikide okupeerimise ja sooritatud kuriteod hiljem korduvalt ja sõnasel- 
gelt hukka mõistnud. 07.05.2005 kritiseeris president G. W. Bush Jalta 
lepinguid, öeldes Riias riigivisiidil: «Jalta leping järgis Müncheni ning 
Molotovi-Ribbentropi pakti ebaõiglasi traditsioone. Jälle kord istusid 
selle maailma vägevad ümber läbirääkimislaua, vaadates mööda väi- 
keste riikide vabadusest. Katse ohverdada vabadus stabiilsuse eest tõi 
kaasa lõhestatud ja ebastabiilse Euroopa. Miljonite Kesk- ja Ida-Euroo- 
pa inimeste vangistus jääb üheks ajaloo suuremaks veaks.» President 
Bushi sõnul oli see ajaloo suurim viga, president Pütini sõnul on aga XX 
sajandi suurim viga hoopiski NSV Liidu lagunemine.* 


ÜRO asutamine 


Jalta nõupidamisel lepiti kokku ka uue rahvusvahelise organisatsiooni 
loomine, mis pidi asendama seni eksisteerinud Rahvasteliitu ning juba 
mõne kuu pärast, 26.06.1945, kirjutati alla Ühinenud Rahvaste Organi- 
satsiooni (ÜRO) põhikirjale, mis jõustus 24.10.1945. 

Selle asemel, et vähese vaevaga ühiselt taastada juba eksisteeriva 
Rahvasteliidu autoriteet uues maailmapoliitilises situatsioonis, loodi liit- 
lasriikide ettepanekul hoopis uus organisatsioon. Üheks oluliseks põh- 


1. Ibidem, Ik. 501 
2. Ülo Mäe, Teherani-Jalta lepingud õigustühiseks! 23.02.2006 Maaleht 

juseks, millest eelistatakse vaikida, oli tõenäoliselt asjaolu, et Venemaa 
poolt okupeeritud Balti riigid, Ida-Euroopa maad ja Soome olid sinna- 
maani de jure Rahvasteliidu täieõiguslikud liikmed, kuid lääneriikide 
liitlane NSV Liit oli Soome ründamise pärast kui agressor ühendusest 
välja heidetud. Raske olnuks maailma üldsusele seletada vajadust Balti 
riike ja Soomet selle organisatsiooni nimekirjast kustutada ja Venemaa 
asemele võtta. ÜRO loomisega välditi piinliku olukorra tekkimist ja las- 
ti osadel riikidel (Baltimaadel) vastuväideteta maailmakaardilt lihtsalt 
vaikselt ära haihtuda ning Soomel vaese sugulasena ÜRO ukse taha 
aastateks ootama jääda. Selline käik tähendas juba ÜRO asutamisest 
peale viimase tegevusega kaasnevat kahepalgelisust.' 

Jälle sai väikeriikidest vaid vahetuskaup suurriikide omavahelises 
mängus, mis sellest, et Rahvasteliidu täisliikmetena olid nad kõigi 
maailma riikide poolt tunnustatud. Nende rahvaste saatuse kohta ei 
tundnud ÜRO aastakümneid huvi, kuigi okupeeritud Balti riikide diplo- 
maatilised esindajad eksiilis, rahvuslikud organisatsioonid ja vabadus- 
võitlejad esitasid aastate jooksul kümneid või isegi sadu noote, apel- 
latsioone, märgukirju jne. olukorrast Eestis, Lätis ja Leedus, nõudes 
enesemääramisõigust ja Vene annektsiooni lõpetamist. Neid lihtsalt 
ignoreeriti. 

Uue maailmaorganisatsiooni liikmeteks said esialgu 50 riiki. Nõu- 
kogude Liidule anti Stalini nõudmisel isegi kolm häält — ka okupeeri- 
tud Ukraina ja Valgevene võeti vormiliselt ÜRO liikmeks. Viis maailma 
suurriiki said organisatsioonis võrdsemateks kui teised ja see oli ja on 
juba väga suur erinevus ÜRO eelkäijast, demokraatlikust Rahvastelii- 
dust, mis oli üles ehitatud kõikide riikide võrdsuse printsiibil. Need tä- 
napäevani võrdsematest võrdsemad on USA, Inglismaa, Prantsusmaa, 
Hiina ja Venemaa, Julgeolekunõukogu alalised liikmed, kellel on kõi- 
gis küsimustes tingimusteta vetoõigus. Ühtegi otsust ei saa langetada, 
kui keegi viiest liikmest on vastu. Praktikas on see viinud selleni, et 
võrdsematest võrdsemad võivad ise täiesti takistamatult seadust rik- 
kuda, ilma, et keegi neid korrale saaks kutsuda. Kogu paljukiidetud 
kollektiivne julgeolek mandus seetõttu vaid huvisfääride jagamiseks ja 
lõpututeks kempluseks ÜRO jututoas. Suurriikide koostööorganina jäi 
ÜRO üsna lootusetult kõrvale ning Balti riikide küsimus seda foorumit 
ei huvitanud. 


1. Vaino Kallas, Kahe sõja vahel, Pärnu 2006, Ik. 501 

Potsdami konverents 


Viimane kord, kui vastastikuses üksteisemõistmises käsitleti Euroopa 
piire, toimus 17.07.1945 Potsdami Konverentsil, kus pandi liitlasriikide 
poolt paika sõjajärgse Euroopa s.h. NSV Liidu piirid, mis Balti regioonis 
kulgesid piki merekallast Leningradist Kaliningradini. Seega said kolm 
okupeeritud Baltimaad, Eesti, Läti ja Leedu de faeto tunnistatud NSV 
Liidu osadeks. 


Lõppenud sõja tulemused olid vastuolus Inglise ja USA eesmärki- 
dega, mis Churchill ja Roosevelt formuleerisid Atlandi konverentsi ajal 
1941. aastal. Ja seda just asjaomaste enda süül. II Maailmasõja võitis, 
hoolimata kolossaalsetele inimkaotustele, mida Stalin ei pidanud üld- 
se oluliseks, selle üks vallapäästja — kommunistlik Venemaa. 

Peale pensionile jäämist kirjutas Molotov: «Välisministrina oli minu 
ülesanne laiendada meie kodumaa piire. Ja paistab, et me Staliniga 
saime sellega üsna kenasti hakkama...» Molotov meenutas, kuidas 
Stalin oli silmitsenud pärast II Maailmasõda Nõukogude Liidu kaarti 
ja öelnud: «Baltikum — see on ju põline vene maa — ja nüüd on see 
jälle meie käes.»' 


Külm sõda 


Meie õnneks avanesid lääne silmad oma Kremli liitlaste tegeliku ole- 
muse suhtes juba üsna pea. Ei olnud neil ju selles suhtes mingeid illu- 
sioone olnudki, kuid küsimus oli lääne pragmaatilises nn. reaalpoliiti- 
kas, millega oli loodetud endale profiiti lõigata. Tagajärjetult. 

Külma sõja, mis päädis NSV Liidu lagunemisega, avapauguks pee- 
takse Winston Churchilli kõnet Fultonis LJSA-s 05.03.1946, kus ta hoia- 
tas maailma NSV Liidu ja kommunistliku ekspansiooni eest ja ütles 
oma legendaarsed sõnad: «Stettinist Läänemere ääres Triestini Aadria 
mere ääres on raudne eesriie langenud üle mandri» Ta jätkas: «Miljo- 
nite inimeste vägivaldne küüditamine leiab aset siiani ettekujutelda- 
matus ulatuses Kommunistlikud parteid, mis Ida-Euroopa riikides olid 
väga nõrgad, on tõstetud juhtivatele kohtadele ning püüavad kõikjal 
saavutada totalitaarset kontrolli... kõikjal valitseb politseirežiim... Kom- 
munistlikud parteid ja viiendad kolonnid ohustavad tervet kristlikku 
kultuuri... Mis nüüd on tõeks saanud, pole mitte niisugune vabastatud 
Euroopa, mille eest me sõdisime.... Kõige alusel, mida ma sõja ajal 
kogesin, olen veendunud, et nad (venelased — H.P.) tunnevad suurt 


1. Max Jakobson, XX sajandi lõpparve, 2005, Ik. 211 

lugupidamist tugevuse ees ja pole olemas midagi, mida nad rohkem 
põlgaksid kui sõjalist nõrkust...».' 

Tema väljend «raudne eesriie», mis jagab Euroopa kaheks, jäi aas- 
takümneteks kõlama ja muutus lahutamatuks osaks maailma poliiti- 
lisest leksikonist. Tegelikult kasutas seda ütlust, mida tänapäeval eks- 
likult omistatakse Winston Churchillile, samas tähenduses ja esimest 
korda hoopiski Saksa propagandaminister Joseph Goebbels juba 1945. 
aastal ajalehe «Das Reich» juhtkirjas.” Raudne eesriie ei ole kuhugi ka- 
dunud, see lõhestab tänagi Eestit Narva jõel, Peipsil ja Petserimaal ning 
Lätit Abrenes. Tinglikult ulatub see Musta mereni välja. 

Kuid lõpuks avas lääs oma silmad. Sõjaaegne liit bolševikega hak- 
kas lagunema. Saksamaa tuleviku suhtes ei jõutudki Venemaaga kok- 
kuleppele ja Euroopa tuumikriik jäi nagu terve Euroopagi lõhestatuks. 

Üheks pöördepunktiks oli kahtlemata 12.03.1947 USA presidendi 
Harry S. Trumani poolt USA kongressile esitatud seisukoht, mis sai tun- 
tuks kui Trumani doktriin. Selle põhiideeks oli kommunismi ja lääne 
demokraatiate järsk vastandumine ja USA abi hädasolevatele rahvas- 
tele. «Usun, et Ühendriikide poliitikaks peab olema selliste vabade 
rahvaste toetamine, kes vastustavad katseid alistada neid vähemuste 
või välismaise surve abil». Truman rääkis küll konkreetselt Türgist ja 
Kreekast, kuid sellest võrsus peatselt kogu Euroopat puudutav abista- 
misplaan. Algas külm sõda. Keegi ei ole doktriini ümber lükanud või 
kahtluse alla seadnud ka tänapäeval ning meenutades aprillisündmusi 
ja olukorda Gruusias, kulub meilegi igasugune toetus jätkuvalt ära. 

1948. aastal võttis ÜRO vastu «Inimõiguste Ülddeklaratsiooni», 
mille koostamisel osales ka Nõukogude Liit, samas kui tema enda ja 
okupeeritud riikide territooriumil jätkus endistviisi räige ja massiline 
inimõiguste rikkumine — vangistamised, tapmised, inimeste depor- 
teerimised, kultuuriväärtuste hävitamised jne. Sama kahepalgeline oli 
ÜRO, kes pigistas selles suhtes silmad aastakümneteks kinni. ÜRO do- 
kumentides ei ole sõnagi pühendatud Eestit ja teisi Balti maid tabanud 
küüditamistele. Ammugi Eesti küljest lahti rebitud Petserimaad (ja Läti 
Abrenet) tabanud eraldi küüditamisele 1950. aastal. Ometi ei olnud toi- 
muv maailmale teadmata. 

Kuigi Roosevelt ja Churchill müüsid või pigem kinkisid meid 
Stalinile,tuleb siiski meeles pidada, et see ei olnud ameerika või ing- 
lise rahva seisukoht. See ei leidnud heakskiitu peale sõja lõppu ning 


1. Churchill, Jagues Legrand, Eesti Entsüklopeediakirjastus 2001, Ik. 92 
2. Das Reich, Saksamaa 25.02.1945 
3. Jorma Kallenautio, Suomi katsoi eteensä, Helsinki 1985, Ik. 287 

mõlemad maad jäid truuks okupatsiooni ja annektsiooni mittetunnus- 
tamispoliitikale kogu pealesõja perioodil. Alanud külma sõja käigus 
asusid läänedemokraatiad selgelt rõhutud rahvaste enesemääramis- 
õigust kaitsma ning moodustasid ühisrinde poolt Euroopat enda käpa 
all hoidva Nõukogude Liidu vastu. Ka Atlandi Harta, mis alguses ku- 
jutas endast peamiselt propagandistlikku akti, sai külma sõja aastate 
jooksul endale tegeliku väärtuse ning kommunistlikult režiimilt nõuti 
Hartas väljendatud põhimõtete elluviimist. 


Aastakümnete jooksul saadud, moraalse toe ja okupatsiooni mitte- 
tunnustamispoliitika eest oleme neile kahtlemata tänulikud. Sellel on 
olnud oluline roll meie taasiseseisvumisel, kuid olla vaid «peenraha» 
suurriikide dominatsioonimängudes ei ole sellele vaatamata sugugi 
hea ega kerge. Selle kibedat hinda peame veel tänagi maksma. 


Uued piirikärped 


Viimased piirimuutused, millega taas vähendati Eesti NSV territooriu- 
mi, toimusid eelmisest üksteist aastat hiljem. 09.09.1957 võttis ENSV ÜN 
Presiidium vastu otsuse «Eesti NSV ja Vene NFSV vahelise piiri osalisest 
muutmisest.» Pange tähele, ka täna räägitakse vaid piiride «osalisest 
muutmisest», kuigi Eesti-Vene piir tahetakse muuta maismaal 100% 
ulatuses ja Peipsil-Lämmijärvel 90% ulatuses. Otsusega anti Räpina ra- 
jooni idaosast Malaja Kuliska, Kljutši ja Tamme külad Venemaale, sealt 
tagastati Perdagu ja Podmotšilja. Ära anti rohkem kui vastu saadi. Loo- 
mulikult tehti otsus vastavalt «direktiivorganite suunistele» ja «arvesse 


võttes [— piiriäärsete asulate elanikkonna soove ...» 


Nõukogudeaegsed ajalookirjutised nimetavad toimunut vaid Ees- 
ti NSV rajoniseerimiseks, mille käigus tehti peale võidukalt lõppenud 
Suurt Isamaasõda Eesti administratiiv-territoriaalses jaotuses mõnin- 
gaid muudatusi.” Et kümned tuhanded Eesti kodanikud lahutati oma 
kodumaast, ei väärinud muidugi mainimistki. Samuti ei imestatud, 
miks «soovis» piiriäärsete alade elanikkond siirduda majanduslikult 
märksa halvemal järjel olevate nn. vene alade koosseisu. Olid ju sõjast 
möödunud aastate jooksul Eestilt annekteeritud alad jäänud tunduvalt 
maha Eesti NSV piirides toimunud arengust. 


Ometi taotleti ka vastupidiseid muutusi. Erinevalt varasematele 
elanikkonna palavatele «soovidele», pöördusid 1952-1963 Narva linna- 


1. ENSV Ülemnõukogu Presiidiumi koosoleku protokoll nr. 31, 21.sept. 1957, Ik. 
463 (toimik nr. 182) 
2. Eesti NSV ajalugu , Tallinn 1957, Ik. 573 

võimud korduvalt NLKP Keskkomitee ja NSV Liidu valitsuse poole pal- 
vega taasühendada Ivangorod (Jaanilinn) Narva linnaga, kuid Moskva 
nende palvetele vastu ei tulnud.' 

Tartu rahulepingu järgsest piirist jää muutmata vaid piirilõik Vask- 
narvast läbi Peipsi järve kuni Kolpini saareni Pihkva järves. Tegelikku- 
ses kanti aga kõnealune piirilõik N. Liidus välja antud topograafilistele 
kaartidele erinevalt ning ka järvepiir nihkus Eesti poole. «Kaardiviga- 
de» tõttu lõigati Eesti vett ära kokku üle 11 ruutkilomeetri. Praktikas ei 
eksisteerinud enam mitte ühte meetritki Tartu rahu piiri. 

Samasuguste territooriumi osade ebaseaduslike Venemaa kasuks 
ümberjaotamiste ohvriteks langesid ka mitmed teised riigid, lähinaab- 
ritest Läti. Rahvusvaheline õigus välistab ja keelab okupatsiooni ja sel- 
lega kaasneva teise riigi või selle osa vägivaldse või vägivallatu liitmise 
agressorriigi poolt täielikult. Stalinliku sundassimileerimise ja genotsii- 
dipoliitika ning selle hilisema mõnevõrra «pehmema» variandi üheks 
osaks aga oligi liiduvabariikide piiride rolli kaotamine ja nende suvali- 
ne muutmine kõrgema võimu poolt ilma rahva arvamust küsimata. 


Petserimaast ja setodest 


Mis Petserimaal edasi toimus ja milline on olukord täna, sellest lasen 
rääkida Ilmar Vananurmel, ajakirjanikul ja Seto Kongressi Vanemate- 
kogu liikmel: 

«Kui paljud EV kodanikest üldse mäletavad või kui paljud teavad, et 
kui sündinud Eesti Vabariiki 1920. aastal rahvusvaheliselt tunnustama 
hakati, siis oli EV loomulikuks osaks ka ligi 60 000 elanikuga Petseri 
maakond ning eestlaste ja ingerlastega asustatud Narva tagune? Kui 
paljud — õigemini kui vähesed — teavad, et Petseri maakonnas asub 
272 seto küla (üldse on Petserimaa külasid 632) ning et Petserimaa 
eestlased on samasugune eesti rahvas nagu võrukad või mulgid. [— 

Petseri rajoonis sündinud inimesed märgitakse EV isikudokumenti- 
des ametlikult juba ligi 10 aastat võõrriigis /Venemaal/ sündinuiks. Nii 
on EV enda poolt ammu enne EV RK uue piiri ratifitseerimist tuhan- 
ded EV kodanikud kujundlikult öeldes Eesti kastist Vene kasti pandud. 
[-] 

Kui 1944. aasta novembris Pihkva oblasti Petseri rajoon moodusta- 
ti ning 2/3 Petseri maakonnast Petseri rajooni jäi, hakati tasapisi, kuid 
kindlalt eestlust vähendama. Petserimaa eestlased aitasid sellele mui- 


1. XX sajandi kroonika, 11 osa, 2004, Ik. 178 
2. Heiki Potter, Eesti-Vene piirilepingust, Kaitse Kodu 3/2005, Ik. 34 

dugi kaasa oma pagemisega puruvaestest ja korralagedatest kolhoosi- 
dest, kus oli võimatu oma suurele perele ülalpidamist teenida. 

Olen näinud ise, et Jaaska kooli [—J 1949/50 õppeaasta tunnistus 
oli veel eestikeelne, 1952/53 õppeaastal juba venekeelne. Peatselt ka- 
dusid kõik Petseri rajooni eestikeelsed koolid; jäi ainult eestikeelne 
Petseri 2. Keskkool, mille lõpetajaid igal kevadel veel 1980-ndate kes- 
kel loeti mitmeteistkümnega. 2006. aasta 1. septembrist lõppes selle 
eesti kooli ja eestluse keskuse tegevus. Siin on omapoolne süü ka Eesti 
Vabariigil, kes ei nõustunud toetama seda koolikest eesti koolina ega 
püüdnud Vene poolega läbi rääkida. Ometi suurenes õpilaste arv sel- 
les koolis just seepärast, et taheti õppida eesti keelt. 


Seoses sellega, et Petserimaa noored suundusid EV haldusalale, 
jäid vanemad üksi. Tasapisi olid nemadki üksikuna või haigena või abi- 
tuna sunnitud oma põliskodust tulema laste juurde. Siit kerkis veel üks 
inimõiguste rikkumise fakt EV poolt. Petserimaal elanud ja töötanud EV 
kodanikud ei ole saanud EV-s pensioni oma töötatud aastate eest. [—] 
sellise saatusega veel elavaid EV kodanikke on kindlasti üle tuhande. 
Nii et kas oli siis juba nõukogude ajal või taasiseseisvumise hiigellaine 
harjal 1989. aastal, MRP 50. aastapäeval, ühtlasi Balti Keti aastal tea- 
da kurikaval plaan, et Eesti heidab Petserimaa ja selle inimesd julmalt 
kõrvale, heidab kõrvale riikliku järjepidevuse? Mis õigusega ei aktsep- 
teeri Eesti Vabariik oma okupeeritud territooriumil elanud ja elavate 
inimeste kodanikuõigusi? [—) 

/Paljud/ pole ära müünud oma isakodu ja oma sünnikohta. Ometi 
peab pensionär ise igal aastal ja peavad tema lapsed ja lapselapsed 
ostma suure raha eest Vene viisa, et oma sünnikoju sõita. Kui vahe- 
peal on nende kodu lõhutud, siis remondivad nad seda uuesti. Hulk 
petserimaalasi ei ole suutelised olnud taolises olukorras külastama ja 
hooldama oma sünnimaja, kodukohta ning on selle maha müünud. 
Maid nad müüa ei saanud, kuna maa pole Vene Föderatsioonis era- 
omand. Petserimaalastele maksti talumaade eest kompensatsiooni, 
kuid see summa oli tihtipeale vaid kümnendik maa ja metsa tõelisest 
väärtusest. 


Niikaua, kuni mõlemad pooled, st. EV ja Vene Föderatsioon pole 
kehtetuks tunnistanud Tartu rahulepingut ja mõlemapoolselt alla kirju- 
tanud uuele piirileppele, peab EV — kui soovib kanda õigusriigi nime 
— tagama oma kodanikele tasuta liikumise oma riigi piires! Praegune 
olukord on otsene inimõiguste rikkumine!» ' 


1. Ilmar Vananurm, Petserimaa kui Eesti osa. Eesti Vabariigi kodanike inimõi- 
guste rikkumisest Petserimaal, ettekanne Langenud Vabadusvõitleja Päeval, XI 

Parem ei ole olukord ka Narva jõe tagustel aladel. Eestile kuulus tükike 
Ingerimaad koos tosina isuri külaga Rossoni jõe kallastel. Isureid oli 
umbes tuhat, neist on tänaseks alles vaid paarkümmend. 1922. aasta 
rahvaloenduse andmetel oli Jaanilinnas 3017 eestlast, praegu vaid mõ- 
ned üksikud. Viimase nõukogude ajal (1989) läbiviidud rahvaloenduse 
järgi elas Ivangorodiks ristitud Jaanilinnas 12 300 inimest, neist lõviosa 
uustulnukad.' Kahjuks puuduvad täpsemad andmed selle Tartu Ra- 
huga Eestile jäänud piirkonna tänase etnilise koosseisu kohta. Üldine 
pilt on aga teada — peale II Maailmasõda endistel Eesti aladel alanud 
nõukogude genotsiidipoliitika ja sundassimileerimi.se tagajärjel on seal 


elanud eestlaste, isurite, vadjalaste, soomlaste ja ingerlaste arv vähe- 
nenud miinimumini. «Põline Vene ala» tuli ju esmajärjekorras põlis- 
rahvastest puhastada ja uustulnukatega taasasustada. Oma osa andis 
siia muidugi ka sõjaaegne Soome siirdumine, kuid eeskätt siiski peale- 
sõjajärgne emakeelsete koolide likvideerimine ja sundüleminek vene 
keelele ning majanduslikku stagnatsiooni langemine, mis hoogustas 
Eestisse elama tulekut. 

Arvestades Venemaal toimunud piirialade majanduse katastroofi- 
list allakäiku ja inimeste ümberasumist lähedalasuvasse metropoli Pe- 
terburgi või uusi tööpaiku pakkuvasse hiiglaslikku Ust-Luga sadamas- 
se, on elanike arv tänases Jaanilinnas drastiliselt väiksem kui nõuko- 
gude ajal ning maapiirkonnad magistraalidest kaugemal on muutunud 
pea inimtühjaks. Selle 10-15 km laiuse vööndi taasühendamine Eestiga 
oleks nii majanduslikust kui riigikaitselisest vaatevinklist ülioluline. Sel- 
lest aga täpsemalt järgmistes peatükkides. 


aulakonverentsil Tartu Ülikoolis, 24.03.2007 
1. Edgar Mattisen, Eesti-Vene piir, 1993, Ik. 118 

Elu on täis võimalusi, mida me ei tihka näha. 


Butler Yates 


SUUR-EESTI 


Tegelikult ei kuulu Suur-Eesti teema ehk otseselt käesolevasse raama- 
tusse, kuid meie riigimehed ei ole kunagi varem olnud valmis väikest 
Eestit veelgi vähendama. On mõelnud ikka laiemalt ning unistanud 
aeg-ajalt hoopis meie piiride laiendamisest. Kuna Eesti piirid on va- 
remgi olnud võõrriikide huviorbiidis ja huvitaval kombel mitte alati 
vähendamise ja annekteerimise eesmärgil, vaid lausa vastupidi, siis 
viskame siiski ka sellele teemale põgusa pilgu. 

Teab vist iga eestlane laulu, kuidas Eesti piir käib Hiina müürini. Kui 
silmad kõvasti-kõvasti kinni pigistada ja kujutada ette, et Nõukogude 
Liit oligi meie kodumaa, siis on laulu sõnad pool sajandit isegi tõe- 
le vastanud. Nii oli see muidugi vaid tegelikkust eiravates kujutlustes. 
Reaalselt ja ülemäära tõsiselt Eesti ida suunas laiendamise kavaga ei 
ole ükski Eesti poliitiline jõud ega isik peale Vabadussõda välja tulnud. 
Küll on aga korduvalt vaadatud põhja poole. 

Ettekujutus suuremast ja võimsamast Eestist on kummitanud mit- 
meid meie poliitikuid ja kultuuritegelasi. Eeskätt nähti selle realisee- 
rumise võimalusena liidusuhet mõne naaberriigiga, eeskätt Soomega. 
Rääkisid sellest juba Lydia Koidula ja Gustav Suits. Ideed pooldas ka 
Konstantin Päts. Üsna tihti võeti liidusuhete teema üles veel 1920. aasta- 
te paiku, mil leiti, et Eesti ja Soome võiksid ühineda ning ühise soome- 
ugri riigi luua. Keel ja kultuur on meil sarnane ning liitudes saaksime 
oma tulevikku juba suhteliselt suure riigina kindlustada. Sellised ettepa- 
nekud kostusid sagedamini siitpoolt lahte, Soomes ei olnud Eestiga ühi- 
nemise idee sugugi nii populaarne (seal vaadati unistavalt Ida-Karjala 

ja Koola poolsaare poole). Kuigi kohati suhtuti sellesse mõlemal pool 
üsnagi tõsiselt, vaibus diskussioon hiljem pea sootuks. 

Ma ei hakka siin kõiki vastavaid ideid ja ettepanekuid välja tooma, 
tutvustan vaid mõningaid, mis meie saatuseaastatel, Teise ilmasõja 
aegu, üles kerkisid. Siinjuures tuleb meeles pidada, et alates 1940. 
aastast oli Eesti okupeeritud, algul venelaste, siis sakslaste ja peale 
mõnepäevast iseseisvust 1944. aasta septembris taas venelaste poolt. 
Võib diskuteerida, kuivõrd sakslased Eestit vabastasid või okupeerisid 
— vaieldamatult saabusid nad 1941. aastal siia kui vabastajad, kuid 
vabadust Eestile nad sellele vaatamata ju ei toonud. Venelaste väitel 
olevat ka nemad meid 1944. aastal «vabastanud», kuid Eesti punakor- 
puse tankidel olev kiri «Nõukogude Eesti eest!», meie sini-must-valge 
lipu allakiskumine, seadusliku valitsuse arreteerimine, repressioonid, 
genotsiid jne, ei jäta sellisele meelevaldsele ja absurdsele tõlgenduse- 
le vähimatki ruumi. 


Sõja ja segaste aegade tõttu ei olnud Eesti osaline mitmetes plaa- 
nides, mis teistel tollal meie suhtes olid, kuid kõikidele salakavadele, 
utoopiatele ja unistustele vaatamata jäi Eesti piir siiski veel selliseks 
nagu ta Tartu Rahuga paika oli pandud. Kuni Nõukogude Venemaa (hi- 
lisem Vene Föderatsioon) sellest vägivaldselt tüki ära krahmas. 

Aastakümneid ei teadnud Eesti laiem avalikkus, et president Kons- 
tantin Päts tuli oma viimastel kodumaal viibimise päevadel taas välja 
Eesti ja Soome ühinemise ideega. Peale seda, kui president deportee- 
riti koos oma perekonnaga Venemaale, andis Pätsi adjutandi Grabbi 
abikaasa Soome saadik Hynninenile üle Pätsi kirja”, mis sisaldas pre- 
sidendi nägemust Eesti-Soome tuleviku suhtes. Sarnast ideed oli Päts 
ka paar aastakümmet tagasi toetanud. Selle järgi tulnuks moodustada 
Soome-Eesti kuningriik. Riigipiiride kohta teatas Päts: «Mõlema riigi 
piirid tulevad nii parandada, et piiridetagused soome sugu kodanikud 
satuksid kas Soome või Eesti aladele, või võiksid sinna ümber asuda 
(meil võiksid Petseri venelased segavaidades ja Narva tagustes valda- 
des Venemaale ümber asuda ja nende asemele ingeri hõimud tulla, 
Soomes peaks see laiemas ulatuses Karjalas aset leidma).» Päts ei piir- 
dunud mitte ainult Eesti ja Soome ühendamisega, vaid kirjutas: «Möö- 
daminnes võiks tähendada, et Läti ja Leedu liitmine Poolaga ka nende 
seljatagust kindlustaks ja Poolale tee mere äärde avaks.» 

Kuigi kirja autentsuses on kaheldud, kinnitas Eesti Helsingi saadik 
Aleksander Varma, kellele Hynninen 1941. aasta septembris kirja näi- 


1. Hellar Grabbi, Ella Grabbi mälestused, Tuna 1/2008, Ik. 101 
2. Aleksander Warma, Diplomaadi kroonika, Tallinn 1993, Ik. 122, 123 

tas, et tegemist oli tõepoolest presidendi enda käekirjaga. Hynnineni 
sõnul olnud välisminister ja teised, kes kirjaga tutvusid, seisukohal, et 
Soome mõjuvaid ringkondi tuleks panna selles suunas küsimust aruta- 
ma, sest mõttega tuleb harjuda. Ilmselt ei suutnud soomlased sellega 
siiski harjuda, sest avaliku arutluse alla küsimus ei tulnudki. 

Varma meenutab, et septembri lõpus 1941 olevat tal Eesti ja Soome 
liitumisest juttu olnud ka Itaalia Helsingi saadiku Cicconardiga, kes lei- 
dis, et liitumine oleks Eestile kasulik ja ka sakslastele vastuvõetav, sest 
väikeriigid on osutunud elujõuetuteks.' 


29.03.1941 esitas admiral Johannes Pitka, kes juba 1920-tel aastatel 
seda mõtet arendanud oli, Soome president Risto Rytile uue Soome- 
Eesti uniooniettepaneku ühtse riigi loomiseks. Temagi kava ei leidnud 
heakskiitmist ja sai tagasi lükatud. Soome välisminister Rolf Witting, 
kommenteerides Pitka ettepanekut, ütles Saksa Helsingi saadikule Wi- 
pert von Blücherile, et Soomel oleks, kui sõda Nõukogude Liidu vastu 
lõpeb Soome võiduga, piisavalt tegemist ka oma laienenud territooriu- 
miga (nn. Suur-Soomega) ja et Soome ei suudaks kaitsta Eestit vaen- 
lase rünnakute eest.” 


Kahtlemata oleks tolleaegses olustikus just sõjalisest seisukohast 
olnud ühendatud riik meile üsna kasulik, kuid vaevalt see idee nii eesti 
kui soome rahva seas laiemat poolehoidu oleks saavutanud. Tänapäe- 
valgi tekitavad jutud pealinnade Tallinna ja Helsingi ühendamisest vaid 
nõutuid õlakehitusi. 


Meie põhjanaabrite juures olid Suur-Soome loomise kavad üsna 
aktuaalsed, eriti 20-ndate aastate hõimusõdadc aegu Karjalas ja või- 
dukalt alanud Jätkusõja alguses. President Ryti oli üks neist, kes unis- 
tas Suur-Soome loomisest.' Reeglina nähti selles Koola poolsaare ja 
Karjala ühendamist Soomega, kuid ei puudunud ka üksikud hääled 
Eesti ja Ingerimaa liitmiseks Suur-Soomega. Ometi ei üritatudki unis- 
tust relva jõul kätte saada, edasitung Ida-Karjalas peatati kui Soome 
väed jõudsid riigi julgeoleku tagamiseks ja kaitseks vajaliku jooneni. 
See mõjutas oluliselt terve II Maailmasõja käiku, sest Murmanski raud- 
tee, mida mööda saabus suurem osa lääneriikide abist Venemaale ja 
ilma milleta oleks Stalin tõenäoliselt sõja kaotanud, jäi toimima. Saks- 
laste sõjaõnne pöördudes 1943. aastal hääbusid ka Suur-Soome loomi- 
se unistused. Kuid ettepanekuid liita Soome lahe lõunarannikult Eesti 


1. Ibidem, Ik. 124 

2. Seppo Zettenberg, Ühe puu eri harud, Eesti ja Soome — eilsest tänasesse, 
2004, 1k.55 

3. Jorma Kallenautio, Suomi katsoi eteensä, Helsinki 1985, Ik. 234 

ja Ingerimaa (k.a. Leningrad) Soomega ühtseks tervikuks tegid isegi 
sakslased. 


Soome ajaloolane Jorma Kallenautio on väitnud, et juunis 1941 
olevat Hitler kavandanud soomlaste teadmata Soome, kui ühe osariigi 
liitmist Suur-Saksamaaga.' Kui selliseid plaane ka oli, siis ilmselt edasi- 
liikumise aeglustudes 1941. aasta lõpus neist loobuti. 

Saksamaa ei teadnud, mida hakata peale Leningradiga ning pak- 
kus seda Soomele. Ilmselt oldi nõutud ka Eesti suhtes ning teatud 
hetkel lisandus pakkumisele ka Eesti, kui Soome aitab Leningradi val- 
lutada. Soome ei olnud huvitatud. President Risto Ryti, kes Nõukogu- 
de Liidu nõudel, kohalike kommunistide ja Urho Kaleva Kekkoneni 
eestvedamisel «sõjasüüdlasena» 1946. aastal kohtu alla anti, puudutas 
oma kolm päeva kestnud kaitsekõnes ka Eesti teemat. Ta ütles: «Kuna 
valitsuse territoriaalsed eesmärgid põhinesid sellel, et Soome pidi taas- 
tama oma endised riigialad, ei olnud sakslaste eduperioodil tehtud et- 
tepanekutele, et Peterburg, Eesti, Koola ja Venemaa-Karjala liidetaks 
Soomega, põhjust vastata teisiti, kui täiesti keelduvalt».” 


Eesti Omavalitsuse liikmetele Saksamaa igatahes sellist ettepane- 
kut ei teinud ja nende avaldatud mälestusteraamatute põhjal sellest 
isegi ei rääkinud. Ka Soome ametnike poolt ei informeeritud väideta- 
vast kavast Eesti saadikut Helsingis A. Warmat ega teisi Eesti ametlikke 
isikuid kunagi. Küll aga väidab Warma oma mälestustes, et 1942. aas- 
tal tegeles prof. Kaitera ja tema ametkond (Soome Siseministeerium), 
kuhu ühe aktiivse tegelasena kuulus dr. Helanen (Siseministeeriumi 
Eesti Büroo juhataja), isegi plaanidega, kuidas eestlasi Ida-Karjalasse 
ümber asustada, et sellega õigustada Ida-Karjala liitmist Soome külge.' 
Hea, et plaanidest kaugemale ei jõutud, sest eestlaste ümberasustami- 
ne oleks kahe hõimurahva suhted igaveseks ajaks ära rikkunud. War- 
ma väide ei ole siiski kindlat tõestamist leidnud ja pole seetõttu kuigi 
tõsiseltvõetav, kuid on teada, et teisi ugrilasi, eeskätt ingerlasi, plaaniti 
küll Venemaa aladelt Ida-Karjalasse koondada. 

Riias resideeruv kindralkomissar SA Obergruppenführer Litzmann 
näitas Eesti Omavalitsuse juhile dr. Hjalmar Mäele aga hoopiski tule- 
vase «Generalbezirk Estland'i», nagu ametlikult Eestit kutsuti, kaarti, 
kuhu kuulus lisaks Eesti territooriumile veel Peipsi ja Ilmeni järve va- 
heline ala koos Novgorodi linnaga.' See oleks laiendanud Eesti ter- 


1.Jorma Kallenautio, Suomi katsoi eteensä, Helsinki 1985, Ik. 236 
2. Risto Rytin puolustus, Helsinki 1989, Ik. 79 

3. Aleksander Warma, Diplomaadi kroonika, Ik. 152 

4. Oskar Angelus, Tuhande valitseja maa, Tallinn 1995, Ik. 76 

ritooriumi pea kahekordseks, umbes sinna, kuhu Eesti väed jõudsid 
Vabadussõja hiilgeaegadel. Tegemist oli tõelise Suur-Eestiga. Vähemalt 
territooriumi suhtes. 


Nõukogude propaganda ja lugematud vene autorid on aastaküm- 
neid väitnud, et sakslaste generaalplaan «Ost» järgi kuulunud eestla- 
sed ümberasustamisele Peipsi järve taha, et Eesti saaks asustada saksa 
ja hollandi kolonistidega. Suur-Eesti olevat kavandatud just selliseks. 
Paraku ei ole nende väidete tõestuseks olemas mingisuguseidki doku- 
mentaalseid allikaid ja kogu generaalplaan «Ost» ise olla nende väitel 
salapärasel kombel kaduma läinud. Sellele vaatamata kinnitavad nad 
justkui ühest suust, et generaalplaan «Ost» eksisteeris ja kirjeldavad 
kõikvõimalikke õudusi, mis eestlastele selle järgi osaks pidid lange- 
ma. 


Kuigi ümberasustamise suunalisi vihjeid on esitatud mujaltki ning 
isegi saksaaegse Omavalitsuse juht H. Mäe kirjutab oma mälestustes, 
et on kuulnud uduseid kuuldusi sellistest kavadest, ei ole keegi seda 
plaani tegelikult oma silmaga näinud. Samavõrd oli ta kuulnud, et Peip- 
si taha asuvad sakslased ise.” Mäe rehkenduste järgi oleks kogu vallu- 
tatud idaterritooriumi koloniseerimiseks sakslastega kulunud umbes 
90 miljonit inimest, kuid nii palju inimesi polnud ümberasustamiseks 
terves Saksa riigiski võtta. 

Ka Pätsi kantseleiülem Elmar Tambek, kelle väitel oleval Uus-Eesti 
ulatunud üle Narva jõe ja Peipsi-Pihkva järve Volhovi jõeni ja Valdai 
kõrgendikuni, on öelnud, et pole ise eestlaste ümberasustamise kava 
näinud, kuid mitmed tuttavad olevat talle sellest rääkinud.* Kuna mitte 
keegi pole kurikuulsat generaalplaani «Ost» kunagi näinud, tuleb seda 
järjekordseks, erinevatest kuulujuttudest (d la Himmleri masseerija 
väitis, kellegi sekretär rääkis jne) ning vene valelikust propagandast 
kokkuklopsitud nõukogude ajaloovõltsinguks lugeda. 

Eesti riigist, Suur-Eestist ja ka autonoomsest Eestist sakslaste idaalal 
on mitmeid erinevaid variante. Tambek on oma mälestustes kirjelda- 
nud ka kohtumist saksa kindralkunerneri Litzmanni adjudandi kapten 
Madseniga 1945. aastal Berliinis, kes kinnitanud, et Litzmann olevat 
asunud kindlal seisukohal, et iseseisvuse andmine Eestile on kasulik 
ning olla olnud ka agaraim selle eest võitleja.” See küsimus olla üleval 
olnud ka 1942. aastal Berliinis, kus Eesti iseseisvuse taastamise poolt 
olnud Himmler ja vastu Tallinnas sündinud idaalade minister Alfred 


1. Hjalmar Mäe, Kuidas kõik teostus, 2005, Ik. 74 
2. Elmar Tambet, Tõus ja mõõn, kd.2, Tallinn 1993, 1k.205 
3. Ibidem, Ik. 211 

Rosenberg.' Tookord lükati iseseisvuse andmine siiski tagasi ning sel- 
gusetu on, kas jutt käis Eestist õigetes piirides või nn. Suur-Eestist. 


Päris selgust tollastest sakslaste Eesti-plaanidest ei ole tänapäevani. 
Sõjaaja propagandas räägiti ka Uuest Euroopast Suur-Saksamaa juhti- 
misel, kus eestlastele olevat ette nähtud väärikas koht. Milline see aga 
välja oleks näinud, ei osatud öelda. Ilmselt oli õigus neil, kes väitsid, et 
seda teadvat ja määravat Hitler isiklikult vastavalt panusele kommu- 
nismivastases võitluses. Võib-olla Suur-Eesti oleks olnudki see väärikas 
autasu. Me ei tea. Üks asi on aga kindel — vähemalt eestlaste hävita- 
mise soovi sakslastel, vastupidiselt venelastele, ei olnud. Saksa Rassi 
ja Asustamise Peaamet oli jõudnud seisukohale, et eestlased kuuluvad 
põhja rassi, on arvatavasti germaani hõimud ja kuuluvad nn. väärtusli- 
ke rahvaste hulka. 

Eesti Omavalitsuse sisedirektor Oskar Angelus kirjutab oma mäles- 
tustes: «Ükskõik, mida Saksa okupatsioonivõimud ka ette võtsid, nen- 
dega võis rääkida ja kaubelda, neile võis ettepanekuid teha ja nende 
juures protesti avaldada, ilma, et oleks pruukinud karta arreteerimist, 
küüditamist, mahalaskmist või teist sarnast «kultuurset» sammu. Bol- 
ševikud talitasid teisiti ja häda neile, kes julgesid «generalnaja liinja» ja 
teiste «liinjade» halastamatu läbiviimise vastu häält tõsta ... Berliin oli 
mõtlemise unustanud, lubas aga seda teha Eestis, Moskva mõtles ise, 
kuid keelas seda mujal.»* Pealegi võib arvata, et varem või hiljem oleks 
Saksa riik leidnud tagasitee demokraatia juurde. Kõneleb sellest kaud- 
selt ju isegi atentaadikatse Hitlerile. Ükski diktatuur ega impeerium ei 
ole igavene. 


Siiski peab ära mainima, et kuigi sõda lõppes lääneliitlaste poolt 
Balti riikide mahamüümise või kinkimisega Venemaale, siis Eesti 
rahva ja riigi saatus ei olnud II MS lõpufaasis vähemalt ühe Euroopa 
suurriigi poolt ära unustatud ega ükskõik. Nimelt sai Dr. Peter Kleist, 
endine Idaalade Riigiministeeriumi, tollane Välisministeeriumi töötaja, 
Ribbentropilt septembris 1944 ülesande koostada iseseisvuse statuut 
Eesti ja Läti jaoks.” Saksa Välisministeerium tegi 24.02.1945 ametliku 
teadaande, et Balti riikide iseseisvuse tunnustamine on alati olnud 
Saksamaa välispoliitika sihtjooneks ning H. Himmler toetas ettepane- 
kut luua Waffen-SS'i teenistuses olevatele eestlastele toetudes valitsus 
ja kuulutada välja Eesti iseseisvus.* Sellel žestil puudus aga kahjuks 


1. Ibidem, Ik. 210 

2. Oskar Angelus, Tuhande valitseja maa,Tallinn 1995, Ik 90 
3. Ibidem, Ik. 263 

4. Hjalmar Mäe, Kuidas kõik teostus, 2005, Ik. 297 

igasugune kate, sellel oleks mõte olnud 1941. aastal. Nüüd ägas Ees- 
ti juba uue okupatsiooni kommunistliku terrorivõimu all ning unistas 
«valgest laevast». 


Tegemist võis ju olla Saksa propagandasammu ja õlekõrrest kin- 
nihaaramisega ning ilmselt suures osas oligi seda, kuid ei Saksamaa 
Balti riikide iseseisvuse tunnustamist oma Reichi kaheteistkümnen- 
dal tunnil siiski täiesti tõsiselt võttis, näitab fakt, et see sai sõjajärgselt 
uuesti formeeritud Saksa riigile aluseks pagulaseestlaste pensioni- ja 
muude tsiviilõiguste üle otsustamisel. Kõik see lükkab veelkord ümber 
kuulujutud «Generalplan Ostist». Eesti riikliku iseseisvuse tunnustami- 
ne oligi väärikas tasu bolševismi vastu võitlemise eest. 


Igatahes ei täitunud ei eestlaste, soomlaste ega sakslaste Suur-Ees- 
ti ükskõik millises vormis loomise kavad ning kogu temaatikagi vajus 
unustusehõlma. Karm reaalsus Vene karu kaisutuses napsas Eesti 
küljest hoopis Saaremaa suuruse tüki ja tegi Eesti veelgi väiksemaks. 
Praegune ja varem võimul olnud valitsused on sellega leppinud, kuid 
rahva enamus mitte. Nüüd on meie kuldseks unistuseks Eesti endise 
suuruse taastamine — tänapäeva Suur-Eesti loomine ehk Eesti Vaba- 
riik Tartu Rahu piirides. 


Tartu Rahu aastapäeva tähistamine Tartus 02.02.2008 

«Kui rahvas on lasknud vaikides röövida endalt 
kasvõi ruutmeetri maad, on ta alla kirjutanud 
oma surmaotsusele...» 


Marssal Carl Gustav Manncrheim 


MILLIST EESTIT ME TAASTADA 
TAHTSIME? 


Nagu eespool räägitud, on Tartu Rahu meie iseolemise üheks juriidi- 
liseks alustalaks. Tartu Rahu ja sellest lähtumine oli rahvuslikes ring- 
kondades, nii kodu- kui pagulaseestlaste seas, nii okupatsiooni ajal kui 
peale seda, vankumatuks põhimõtteks. On seda ka täna. Nõukogude 
impeeriumi lagunedes oli eesmärgiks taastada Eesti Vabariik 1918. aas- 
tal loodud riigi, mis okupeeriti 1940. aastal, õigusjärglasena, juriidilise 
järjepidevuse alusel. Sellele seisukohale leidus ka oponente, näiteks 
Edgar Savisaare juhitud Rahvarinne, kes ühinesid Moskva väidetega, 
et ka Eesti NSV oli legaalne moodustis ning loodav, mitte taastatav uus 
riik on juba nn. kolmas Eesti, kes on mitte esimese vaid teise Eesti õi- 
gusjärglane koos uute tunnustega — uue piiri ja kodanikkonnaga. Kui- 
gi Venemaa on tänini seda meelt, ei leia see seisukoht tunnustamist ei 
Eestis ega mujal maailmas. 

Kui seni oli Eesti riigi taassünnist kodumaal karmi karistuse hirmus 
vaid unistatud või kitsamas ringis omavahel salamisi sosistatud, siis ära 
kasutades perestroika toodud vabamaid olusid, hakati kaheksaküm- 
nendate aastate lõpus seda üha massilisemalt ja sõnaselgemalt välja 
ütlema ning ka Eesti riiklikke tähtpäevi avalikult tähistama. 

02.02.1988 püüdsid aktiivsemad tegelased Tartu Rahu aastapäeva 
tähistada miitinguga selle alla kirjutamise hoone ees Vanemuise tn. 35, 
kuid võimud selleks luba ei andnud. Vastukaaluks korraldati samal ajal 


77 


EESTI-VENE PIIRILEPING. Ära andmine või äraandmine? 


EKP käsul Tartu suuremates saalides rahvale «teabepäevi», kus rää- 
giti Tartu Rahu kehtetusest ja tähtsusetusest. Sanktsioneeritud propa- 
gandaüritused ja hoiatused inimesi aga ei huvitanud ning hoolimata 
tõigast, et kõik sanktsioneerimata miitingud olid kommunisliku võimu 
poolt keelustatud, kogunesid rahvamassid võimude kiuste ikkagi Vane- 
muise tänavale. Toimuvat filmiti hoolega KGB poolt. Kõik sujus kenasti, 
kuni kilpide, kumminuiade ja koertega varustatud miilitsaüksus ründas 
demonstrante, keda oli umbes tuhat. Üritus peksti sõna otseses mõttes 
laiali. Rünnaku käigus vigastati ja peeti kinni paljusid ning hiljem pidid 
mitmed miitingul osalenud üliõpilased karistuseks ülikooliga hüvasti 
jätma. Meenutuseks: Tartu EKP tollased juhid olid Indrek Toome. And- 
rus Ansip, kelle peaministriks oleku ajal sõlmiti uus piirileping, oli siis 
EKP Tartu ideoloogiaosakonna juhataja ametipostil. Kuigi nad ise on 
hiljem seda korduvalt eitanud, olevat just nende sõna olnud määra- 
vaks miitingu laialiajamisel. 

Londonis leidis 9. ja 10. septembril 1988 aset Balti Maailma Nõuko- 
gu (BMN) konverents, millest võttis osa ligi poolsada delegaati, neist 
kolmandik eestlased. Konverentsil võeti vastu kaks resolutsiooni. Esi- 
meses nõuti Balti riikidele põhikirjade ja rahulepingute alusel täielikku 
iseseisvust ilma kompromissideta. Teine kutsus üles hoiduma ettevõt- 
mistest, mis ohustaksid või kahjustaksid Balti riikide okupeerimise ja 
annekteerimise mittetunnustamise printsiipi.” Küsimus oli selles, et 
vastavalt rahvuasvahelisele õigusele ei tunnustanud läänemaailm Balti 
riikide annekteerimist. Nenede jaoks eksisteerisid Balti riigid endiselt 
de jure nagu iseseisvad riigid. Selle ja Tartu Rahu jõusoleku printsiibi 
kahjustamine, eriti suhtlemisel okupeeritud kodumaaga, ohustanuks 
Eesti riikliku iseseisvuse taastamist. 

Sõltumatu Infokeskus ja ERSP Tartu piirkond korraldasid 21.01.1989 Tar- 
tus, Vanemuise 46 ringauditooriumis nn. mõttevahetuse «Kuidas taasta- 
da Eesti iseseisvus?». Kuigi ametlik press üritusest vaikis, sõideti kokku 
üle terve Eesti. Esindatud olid enam-vähem kõik tollal eksisteerivad 
Eesti poliitilised organisatsioonid, ERSP, Muinsuskaitse Selts, Eesti Krist- 
lik Liit, paljud Rahvarinde tugirühmad, Tallinna Sõltumatu Malev, Võru 
Skautmalev, mitmed üliõpilasorganisatsioonid, sõltumatud liikumised 
jne. Puudusid Kommunistliku Partei, Rahvarinde ja Rohelise Liikumise 
ametlikud esindajad. Vastuvõetud resolutsioonis öeldi: «mõistame huk- 
ka Eesti Vabariigi jätkuva okupeerimise Nõukogude Liidu poolt. Nõua- 
me NSV Liidu valitsuselt tänini kehtiva Tartu rahulepingu järgimist ...». 


1. Boris Tesnov, Eesti rahva lühiajalugu, Vancouver-Tartu 2001, Ik. 133 
2. ERSP aeg, Kogumik 2008, Ik. 375, 442 

leovatspõen am honrail ave Sabi ema SLÄSTTSTULD kee 


Selle teedirnissaa kirjutasid mitema pooie  võlttlkud 
nirctwale satulepirgudr ora kirega ails Ja kianitaskõ ftvaa 
omi pitseriiega 


Asi tettad ming atla Kirjataled kaht rkormpiases FI 
Ai 


Tartus, vetbiaadikust OO Vre 77 päeszt säatal Ak 4 


tatab uheksarada kähskaimsteni 


Leht Tartu rahulepingust koos allkirjadega 


Eesti Kristlik Liit, Eesti Muinsuskaitse Selts ja Eesti Rahvusliku Sõltuma- 
tuse Partei tegid 10.03.1989 Eesti Vabariigi kodanikele üleskutse moo- 
dustada kõikjal Kodanike Komiteed ja seejärel kutsuda kokku Eesti 
Kongress, taastamaks Eesti omariiklus. Pöördumises kinnitati: «Ükski 

okupatsioon ega kolonisatsioon ei saa muuta kehtetuks ei Tartu rahu- 
lepingut ega Eesti Vabariiki.»' 

Eesti Vabariigi jätkuvust kandsid edasi meie välismaale jäänud 
diplomaatilised esindused, töötades niikaua kuni jätkus endisaeg- 
seid Eesti diplomaate: Inglismaal kuni 1974. aastani, USA-s kuni Ees- 
ti Vabariigi taastamiseni. Aktiivne tegevus jätkus ka pagulaseestlaste 
organisatsioonides. Nii andis näiteks 27.10.1989.a. eestlaste Kanada 
Kesknõukogu juures loodud ÜRO Aktsioonikomitee ÜRO täiskogule 
üle kaheksal maal kogutud enam kui 10 000 allkirjaga apelli, milles 
nõuti, et ÜRO alustaks oma põhikirja ja deklaratsioonide põhjal kohe- 
selt tegevust Eesti Vabariigi suveräänsete õiguste taastamiseks Eesti ja 
Venemaa vahel 02. veebruaril 1920 sõlmitud Tartu rahulepingu alusel.” 

Võimatu on üles lugeda kõiki aastate jooksul tehtud deklaratsioo- 
ne, pöördumisi, apelle jne., milles nõuti Eesti iseseisvuse taastamist 
ning kommunistliku okupatsiooni lõpetamist. Kõigile neile oli ühine, et 
Eesti Vabariigi all mõisteti loomulikult vaid Tartu rahulepinguga mää- 
ratletud territooriumiga riiki, mitte ENSV-d. Narva taguste alade ja Pet- 
serimaa vabastamise eraldi äramainimine ei tulnud kellelegi pähegi 
— nende kuulumine Eesti Vabariigi koosseisu oli iseenesestmõistetav. 
Ei nõudnud keegi ju eraldi vabadust ka mitte Saaremaale, Mulgimaale 
või Ruhnu saarele. 

1990-91 võtsid Eesti Kongress ja ENSV Ülemnõukogu vastu rea otsu- 
seid, mille järgi kuulutati õigustühiseks kõik stalinistlikud piirimuudatu- 
sed ja määrati üheselt, et läbirääkimistel NSV Liiduga võetakse aluseks 
just nimelt Tartu rahuleping. Igasugused muud variandid välistati üks- 
meelselt. See tähendanuks Eesti piiri naasmist oma endisele ja sea- 
duslikule asukohale Narva jõe taha ja Ida-Petserimaale. Ülemnõukogu 
vastav otsus võeti vastu 12. septembril 1991 ja viis päeva hiljem astus 
Eesti ÜRO-sse. NSV Liit lagunes samal aastal. Toome parema ülevaate 
ja täpsuse huvides need otsused siiski eraldi välja: 

1990. aasta 02. veebruaril toimus Tallinnas Linnahallis Eesti NSV 
kõigi tasandite rahvasaadikute täiskogu, kus arutati Eesti riigi staa- 
tuse küsimust ja võeti vastu «Deklaratsioon Eesti riikliku iseseisvuse 
küsimuses». Täiskogu tõdes: «Eesti vabariigi järjepidevusele põhinev 
demokraatlik omariiklus on tänapäevani Eesti rahva vaieldamatu po- 
liitiline paleus.» Täiskogu otsustas: «Meie kui rahva valitud esindajate 
T >üha kohus on võidelda selle eesti rahva paleuse teostumise eest. Meie 
Mulluse aluseks peavad olema — kogu maailma ees — kõik rahvaste 


1. ERSP.HM;. Ki>idiiiiiik 2008. Ik. 482 
2. Boris Tesnov, Lesti lahva lühiajalugu, Vancouver-Tartu 2001, 1k.142 

enesemääramisõigust reguleerivad rahvusvahelise õiguse aktid ning — 
eriti Nõukogude Liidu ees — Tartu rahulepingu vankumatu kehtivus. 
Sest Tartu rahulepinguga tunnustas Nõukogude Venemaa Lenini valit- 
sus Eesti õigust riiklikule iseolemisele, loobudes igaveseks ajaks kõi- 
gist nõudlustest Eesti rahva, maa ja varade suhtes.» Täiskogu kuulutas: 
«Iseseisva Eesti Vabariigi taastamise eesmärgil ja lähtudes Tartu rahule- 
pingu kehtivusest alustab Eesti oma esindajate kaudu konstruktiivseid 
läbirääkimisi kõigi osapooltega, kellest oleneb iseseisva Eesti Vabariigi 
taastamine de facto».' Deklaratsion kinnitas ühise seisukoha riikliku 
iseseisvuse taastamiseks, lähtudes 1920. a. Tartu rahulepingust. Selle 
deklaratsiooni poolt hääletas 3090 rahvasaadikut, vastu hääletas 101. 
ENSV rahvasaadikute täiskogu deklaratsiooni põhjal võttis ka ENSV 
Ülemnõukogu 23. veebruaril 1990 vastu sama otsuse ja pöördus oma- 
korda NSV Liidu Rahvasaadikute Kongressi poole ettepanekuga alus- 
tada ametlikke läbirääkimisi NSV Liidu ja Eesti NSV vahel Tartu rahule- 
pingu kehtivusel rajaneva Eesti Vabariigi iseseisvuse tunnustamiseks. 


11.03.1990 tuli Estonia kontserdisaalis kokku Eesti Kongress, Eesti 
Vabariigi kodanike seaduslik esinduskoda. Moodustati Eesti Komitee ja 
loeti õigustühiseks mistahes Eesti osa lahutamised Eesti Vabariigi maa- 
alast või liigendamised mõne teise riigi külge ning otsustati taastada 
Eesti Vabariik õigusliku järjepidevuse alusel, (vt. LISA 4, Ik. 513) 

29.03.1990 võttis Ülemnõukogu vastu deklaratsiooni Ülemnõukogu 
ja Eesti Kongressi koostööst. Selles öeldi, et ENSV Ülemnõukogu tun- 
nustab Eesti Kongressi Eesti Vabariigi kodanikkonna esinduskoguna ja 
EV riigivõimu taastajana ning on «valmis koostööks Eesti Kongressi ja 
Eesti Komiteega Eesti Vabariigi taastamiseks õigusliku järjepidevuse 
alusel».” 


07.07.1991 võttis Eesti Kongress vastu otsuse, milles nõuti Tartu ra- 
hulepingujärgsete Eesti-Vene piiride taastamist. 


20.08.1991 Eesti Kongressi ja Ülemnõukogu esindajate ühise dek- 
laratsiooni alusel kuulutas Ülemnõukogu Eesti taas iseseisvaks riigiks. 
Otsus, mille poolt hääletas 69 saadikut, nõudis suurt vaprust, sest rep- 
resseerimisoht selle eest rippus Damoklese mõõgana kõigil pea kohal, 
kuna samal ajal toimuva Moskva putši tulemus ei olnud veel selge. Va- 
nameelsete kommunistide võidu korral oleks Eestit kahtlemata ooda- 
nud uus repressioonide laine. Üldse oli Ülemnõukogus 105 saadikut, 
kuid 1 jäi erapooletuks ja ülejäänud, peamiselt vene kommunistid ja 
nõukogude sõjaväelased, hääletusel ei osalenud. 


1. Rahva Hääl. 03.02.1990, Teine Eesti, Ik. 645 
2. ERSP aeg, Kogumik 2008, Ik. 481 

Paraku tegelikkuses okupatsioon jätkus. Vene väed lahkusid osali- 
selt alles 1994. aastal ja sajad tuhanded asustuskolonistid on endiselt 
Eestis. 5,2 % Eesti territooriumist, Petserimaa setu ja Narva jõe tagused 
vadja ja ingeri alad on jätkuvalt, rikkudes rahvusvahelisi seadusi, Vene- 
maa poolt Eesti riigist lahutatud ja inkorporeeritud Vene Föderatsiooni 
koosseisu. 


Eesti iseseisvus taastati tänu rahvuslike jõudude, pagulaskonna ja 
eksiilvalitsuse visale ning sihikindlale tegevusele juriidilise järjepidevu- 
se alusel. Rahvarinde juhi Edgar Savisaare ja moskvameelsete jõudu- 
de plaan uue, nn. kolmanda Eesti riigi loomisest, millel oleks riikluse 
seisukohalt olnud tõeliselt kurvad tagajärjed, kukkus läbi. See oleks 
ühe tagajärjena toonud automaatselt kaasa nn. kodakondsuse nullva- 
riandi, mida Savisaar ka hiljem on propageerinud ehk kohustuse anda 
kõigile Eesti territooriumil elavatele isikutele Eesti kodakondsus. See 
aga oleks omakorda toonud tõenäoliselt kaasa surve Eesti liitumiseks 
SRÜ-ga, mitte Euroopa Liidu ega NATO-ga, nagu juhtus hiljem iseseis- 
vunud NSV Liidu liiduvabariikidega. 


SRÜ loomise ajaks tegutsesid Balti riikide pealinnades juba lää- 
neriikide saatkonnad ja Euroopa Liidus ning NATO-s olid loodud Bal- 
ti töögrupid. Selleks ajaks, kui Nõukogude Liit kokku varises ja selle 
asemele Venemaa valitsus tekkis, mis oli ja on tänagi vastu lääne ins- 
titutsioonide laienemisele ida suunas, oli selle takistamiseks õige aeg 
Moskva jaoks juba möödas. 

07.09.1991 võttis Eesti Kongress vastu otsuse, et Eesti Vabariigi sea- 
duslike riigipiiride taastamiseks tuleb valitsusel astuda viivitamatuid 
samme — asuda Vene Föderatsiooniga läbirääkimistesse ning nende 
keeldumise korral anda piiriküsimus lahendamiseks rahvusvahelises- 
se kohtusse. Tuleb alustada laiaulatuslikke uuringuid, konsultatsioone 
ja selgitustööd piiriküsimuse õiguspäraseks lahendamiseks. Piirikü- 
simuse lahendamiseks tuleb moodustada võrdsetel alustel komisjon 
Eesti Kongressi ja Ülemnõukogu liikmetest. 

12.09.1991 tühistas EV Ülemnõukogu nii 1945. aastal kui ka 1957. 
aastal Venemaa poolt teostatud ebaseaduslikud ja rahvusvahelist õigust 
rikkuvad Eesti riigipiiri muutmised ning kuulutas need õigustühisteks. 

28.06.1992 rahvahääletusel võeti vastu Eesti Vabariigi uus põhisea- 
dus, mille $122 kinnitab, et Eesti-Vene piir on määratud Tartu rahule- 
pinguga ja $ 2 ütleb, et Eesti riigi maa-ala, territoriaalveed ja Õhuruum 
on lahutamatu ja jagamatu tervik. Seega on Tartu rahulepingujärgset 
piiri võimalik muuta vaid rahvahääletuse teel, muutes Põhiseadust. 

07.10.1992 võttis Riigikogu vastu deklaratsiooni põhiseadusliku riigi- 
võimu taastamise kohta. Deklareeriti praeguse Eesti Vabariigi õiguslik 
samasus 24. veebruaril 1918 väljakuulutatud Eesti Vabariigiga ehk riigi 
juriidilist järjepidevust. See tähendab, et samasust deklareeriti kõigis 
riigi tunnustes, kaasa arvatud riigipiir. 

19.10.1992 kinnitas värske peaminister Mart Laar Postimehes, et 
läbirääkimistel Venemaaga, NSV Liidu ametliku õigusjärglasega, lähtu- 
takse vaid Tartu rahulepinguga määratud piiridest ning ei loobuta oku- 
patsioonist ja annektsioonist tingitud kahjude tasumise nõudest.' 

30.06.1994. võttis Riigikogu vastu Riigipiiri seaduse, mis jõustus 
31.07.1994. Selle $ 2. Eesti riigipiir, punkt 2. määrab: «Eesti maismaapiir 
on määratud 1920. aasta 2. veebruari Tartu rahulepinguga ja teiste riiki- 
devaheliste piirilepingutega.» 

Ainsaks seaduslikuks ja ainuvõimalikuks piiriks oli seega kuuluta- 
tud Tartu rahulepingujärgne piir, mis kinnitati rahva tahtel ka uues Põ- 
hiseaduses. Olemasolev ENSV piir tunnistati eraldi seadusega ajutiseks 
kontrolljooneks ehk majanduspiiriks. Ajutiseks! Eesti rahvas ei kavat- 
senud lasta röövida endalt mitte ruutmeetritki maad. 


1. Postimees. 20.10.1992. 

Kõige pisemadki asjad leitakse üles, kõik mis 
varjul, tuleb varem või hiljem päevavalgele. Kui 
püütakse takistada varjatu väljailmumist, siis va- 
rem või hiljem paistab see praost. 


Kong Fuzi 


MÜÜT TARTU RAHUST LÄHTUMISE 
KOHTA 


Eelmises peatükis on ära toodud otsused ja põhimõtted Eesti iseseis- 
vuse taastamisel. Need kõik on teadaolevad faktid. Nagu öeldud, tul- 
nuks selle alusel piiriküsimuse lahendamisel Venemaaga lähtuda ai- 
nult Tartu Rahu piiride taastamise ning okupatsiooni ja annektsiooni 
lõpetamise nõudest, igasugune teisesuunaline tegevus ja taotlused 
pidid olema välistatud. Teemasse süüvides paljastub aga kahjuks hoo- 
piski teistsugune tegelikkus. 

Kanadas elav ajaloouurija Boris Tesnov väitis oma 2001. aastal aval- 
datud raamatus «Eesti rahva lühiajalugu», et Eesti olevat ÜRO ja EN-ga 
ühinemiseks esitanud mitte Eesti Vabariigi seaduslikke piire ja territoo- 
riumi kirjeldavad andmed, vaid hoopiski stalinliku ENSV omad. 

Tsiteerin: «Vene Föderatsiooni ametnik Nikolai Medvedev sõnas 
oma kohtumisel Eesti Vabariigi esindaja Enn Leissoniga Moskvas 28. 
novembril 1994, et Vene pool märgib piiri maha täpselt nende kaartide 
järgi, mis EV valitsus esitas oma territooriumi kohta ÜRO-sse astumisel 
ja Euroopa Nõukogu liikmeks saamisel. Ta juhtis tähelepanu ka asja- 
olule, et nende kaartide seletuskirjades oli punkt, mille kohaselt Eesti 
Vabariigil ei ole territoriaalseid pretensioone naaberriikide suhtes». 

Kuidas on võimalik, et Eesti esitas ÜRO-sse ja Euroopa Nõukokku 
astumiseks ebaseadusliku ENSV territooriumi kirjelduse, kui kõik sta- 


[ Urnis Tesnov. Kesti rahva lühiajalugu, Vancouver-Tartu 2001, 1k.252 

linlikud piirimuudatused olid õigustühisteks kuulutatud ning ainsaks 
Eesti Vabariigi seaduslikuks piiriks oli ja on kinnitatud Tartu Rahu piir? 
Pole võimalik, et liitumisavalduse ja selle lisad koostanud ametnikud 
või need allkirjastanud kõrged riigitegelased seda ei teadnud. Kuidas 
saadi deklareerida, et Eestil puuduvad territoriaalsed pretensioonid, 
kui 5,2% maast on jätkuvalt Venemaa poolt annekteeritud? Kelle init- 
siatiivil nii tehti? Kas Boris Tesnovi! oli informatsiooni, mida Eestis on 
seni varjatud? 

2006. aasta augustis tegin Tartu Rahu Põlistamise Seltsi nimel Ees- 
ti Välisministeeriumile teabenõude, milles küsisin, kas Boris Tesnovi 
väited vastavad tõele ning kelle poolt otsustati ÜRO-le ja EN-le esitada 
väärad andmed. Vastuses öeldi, et «Teie toodud tsitaadi tõelevastavu- 
se kohta ei oska välisministeerium kahjuks vastust anda, kuna meile 
pole teada ühtegi inimest, kes oleks viibinud selle kohtumise juures ja 
saaks Medvedevi sõnu kinnitada. Ka Enn Leisson pole kahjuks enam 
elus. Seega peaks tsitaadi õigsuse kohta küsima ilmselt raamatu auto- 
rilt Boris Tesnovilt». 


Tesnovi andmeid ei kinnitatud ega lükatud ümber. Küll aga lubati 
mulle saata dokumentide ja kaartide koopiad, mis kuuluvad ÜRO ja 
EN liikmeksastumise avalduste juurde. Siis aga teatati, et Eestist do- 
kumente ei leita ja lubati need hankida USA-st. Märtsi alguseks 2007 
polnud Välisministeeriumist kippu ega kõppu. Tegin uue järelpärimise, 
mille peale sain 12. märtsil lahke kuid hämmastamapaneva vastuse, 
mille toon siiskohal lühendatult ära: 


«Lp Henn Põlluaas 

Vabandame väga, et Teile vastamine on viibinud, aga Teie küsimused osutu- 
sid väga keerukaks.Tundub, et ÜRO-le esitatud dokumentidest, sh. kaardist ei 
jäänud meile kusagile koopiaid, sest neid ei olnud meie arhiivis ega ka New 
Yorgis. Lisaks küsisite ka otsustamise kohta, mille tulemusel Eesti just need 
dokumendid ÜRO-sse andis. Ka selle kohta ei leidnud meie arhiiv dokumente, 
kuigi nad tegid palju tööd, otsides läbi valitsuse istungite protokolle ja muid 
dokumente. 


Kuna me mingeid dokumente ei leidnud, püüdsime leida oma ametkonna 
seest inimesi, kes sellest protsessist midagi mäletaks ja oskaks info juurde 
suunata, ning ka sellel teel pole kahjuks hetkel veel erilisi edusamme.... kuna 
teie soovitud dokumente meil leida ei õnnestunud, ei oska me ka rohkemaga 
aidata. 


valisminiateeriumi Pressi-ja infoosakond»' 


1. Kiri autori valduses. 

Mõned dokumendid nad siiski leidsid ja edastasid mulle. Need on 
Arnold Rüütli poolt 30.08.1991 allkirjastatud avaldus ÜRO-sse astumi- 
seks ja Lennart Meri poolt allkirjastatud teade Ernst Jaaksoni määra- 
misest Eesti esindajaks ÜRO-s. Lisaks Jaaksoni kõne ÜRO-s, kus ta 
nõudis piiriküsimust eraldi mainimata okupatsioonivägede väljaviimist 
Eestist. Legendaarne ja eluaegne Eesti diplomaat ei tulnud kahtlemata 
selle pealegi, et mingi piiriküsimus eksisteeriks eraldi — kõne all oli 
vene vägede lahkumine tervelt Eesti (Tartu Rahuga määratud) terri- 
tooriumilt. Muud dokumendid, avalduse lisad, sh. kaardid ja valitsusis- 
tungite protokollid olevat aga Eesti arhiividest ja New Yorgist kadunud! 


Boris Tesnov on tänaseks surnud. Surnud on ka Ernst Jaakson, 
legendaarne Eesti peakonsul, tollane saadik USA-s. Tema avaldatud 
autobiograafia lõpeb Eesti ÜRO-sse astumisega, jättes kahjuks valgus- 
tamata selle telgitagused. Järgmine Eesti konsul, Aarand Roos, vastas 
autorile, et tema ei oma kahjuks kõnealuse küsimuse kohta vähimatki 
informatsiooni, kõik see toimus enne tema ametisseasunist. 


Kummaline on, et Välisministeeriumi kinnitusel polevat Eestis ini- 
mesi, kes ÜRO-sse astumise protsessi mäletaks, veelgi kummalisem 
on, et nimetatud dokumente ja kaarte mitte kuskilt ei leita. Ühe endise 
Välisministeeriumi töötaja sõnul koostatakse kõik dokumendid kol- 
mes eksemplaris ja arhiveeritakse. Kuidas on võimalik, et arhiividest 
on kadunud niivõrd olulised paberid ja asjaosalisi on tabanud seleta- 
matu mälukaotus? 


Mõistmaks, et midagi on väga viltu, ei pea olema vandenõuteoree- 
tik. Vägisi tuleb meelde juhtum ENSV Ülemnõukogu Presiidiumi esi- 
mehe sm. Arnold Rüütli 1988. aastal, Nõukogude Armee aastapäeval 
peetud kõnega. Selles kinnitas ta kategooriliselt, et tagasipöördumine 
kodanliku Eesti juurde ei tule kõne allagi. Ka selle kõne salvestused on 
ETV ja Eesti Raadio arhiividest salapärasel kombel kadunud nagu pal- 
jud muud olulised dokumendid arhiividest.' Ajalehti Rüütli kõne teks- 
tiga siiski leidub, neid kõiki ei ole võimalik kõrvaldada. Loodetavasti ei 
ulatu dokumendivaraste haare ÜRO ja EN arhiividesse. 

Minu palvel saatis Harri Kivilo 02.09.2008 ÜRO-sse järelpärimise, 
milles palus uurimistöö tarbeks edastada Eesti ÜRO liitumisavalduse- 
ga koos esitatud kaardid ja muud dokumendid või osundada interne- 
tiaadressile, kus need oleks kättesaadavad. Vastus saabus operatiivselt 
juba samal päeval. Saadud e-mail teatas: 


1. Toivo Kallas, ettekanne Jüri Kuke ajalookonverentsil, Kaheksakümnendad 
mõnedes arhiividokumentides, 27.03.2005 Tartu Ülikooli aulas; Kultuur ja Elu 
2005 

«Andmed, mida te otsite, pole kättesaadavad internetis ega avatud üldsusele. 
ÜRO regulatsioonid määravad, et arhiveeritud dokumendid suletakse avalik- 
kusele 20 aastaks. Seega dokumendid, mida te otsite, ei ole kättesaadavad 
enne 2011. aasta lõppemist. 

Remi Dubuisson, Teabekorralduse talituse asejuhataja, ÜRO Arhiivide ja do- 
kumentide korralduse osakond.»' 


Kahjuks ei viinud järelpärimine ÜRO-st uurimist kuigivõrd edasi 
ning vastus ei kinnita ega lükka ümber tekkinud kahtlusi. Kas nime- 
tatud kaardid ja muud dokumendid on sealses arhiivis alles või hävi- 
tatud nagu Eestis, selgub alles mitme aasta pärast. Võib vaid imestada 
salastamisele kuuluvate materjalide hulga ja selle põhjendatuse üle. 
Kahtlemata on totaalne salastatus, aga väga teretulnud Eestis konk- 
reetse küsimusega tegelenud isikutele ja samavõrra teistele Eesti-Vene 
piiriläbirääkimistega tegelenud inimestele. Ka Eestis on ju kõik piiri- 
teemaga seotud dokumendid salastatud. 

Ometi on olemas kaudne, kuid samas tõenäoliselt üsna ümberlük- 
kamatu tõend, et ÜRO-le esitati valeandmed Eesti riigi territooriumi ja 
piiride kohta. Nimelt on ÜRO aastaraamatus 1995 oleval Balti riike (ja 
Vene Föderatsiooni piiri) kujutaval kaardil näidatud mitte Eesti Vabarii- 
gi Tartu Rahul põhinev, vaid ENSV stalinlik piir, seisuga veebruar 1995P 
See on ainuke ÜRO aastaraamat, kus on Balti riikide kaart välja toodud. 

Ei ole võimalik, et ÜRO oleks asunud oma liikmesmaade või üks- 
kõik milliste kolmandate riikide piire kaartidel omavoliliselt korrigee- 
rima. Eesti-Vene piiriläbirääkimistel ei olnud ametlikult avalikkusele 
kättesaadava info põhjal 1995. aastal veel Tartu Rahu piiridest loobu- 
tud, vähemalt Riigikogu ei olnud sellist otsust vastu võtnud ega heaks 
kiitnud. Kõigil Eestis tollel ajal trükitud kaartidel vastas piir Tartu rahu- 
lepinguga määratule. ÜRO aastaraamatus ära toodud kaardid peavad 
ilmselt tuginema 1991. aastal koos liitumisavaldusega sinna esitatud 
võltsandmetele. 

Ehk oli üheks teguriks võltspiiride edastamisel Balti riikide iseseis- 
vuse tunnustamine NSV Liidu poolt 05.09.1991 ja selle käigus NSVL 
Välisministeeriumile antud korraldus toetada Balti riikide astumist 
ÜRO-sse ja Euroopa Julgeoleku ja Koostöönõupidamise liikmeks. 
Vaevalt. Äkki Toompeal lihtsalt «unustati» esitada teistsuguseid, tõelisi 
andmeid meie legaalsete piiride kohta kartuses, et NSVL ei toeta meie 
liikmekssaamist? Kes olid tollal riigitüüri juures? 


1. Koopia autori valduses 
2. http://www.un.org/Depts/Cartographic/map/prorile/baltic.pdf 

Balti riigid ÜRO aastaraamatust 1995 


Valitsusjuhiks oli 1995 aastal, ekskommunist Edgar Savisaar, kelle 
venemeelsus ja koostöö Venemaa võimuparteiga on teada. Savisaar 
oli ka nn. Savisaare-Bakatini komisjoni juht, «tänu» kellele lasti KGB 
arhiivid Moskvasse ära viia. Seetõttu ei saa kindlalt tõestada, kes koos- 
tööd selle kuritegeliku repressiivorganiga tegid (ja tõenäoliselt edasi 
teevad) ja täna ehk meie riiki juhivad. Ajakirjanduse andmetel olevat 
ka Savisaare-Bakatini läbirääkimisi puudutavad dokumendid «kadu- 

nud». Savisaar ja tema juhitud Keskerekond on alati olnud Tartu rahu- 
lepingu ja sellega määratud piiride tagasinõudmise vastu. Rahvarinde 
ühe loojana pidas ta Eestit ENSV õigusjärglaseks ning taotles nullva- 
riandi sisseviimist, ehk kõigile siinelavatele kolonistidele kodakondsu- 
se andmist. 

Savisaar tollal oma seisukohast saladust ei teinud. Ahti Mänd, tolla- 
ne Eesti Kongressi ja Kodanike Komiteede tegelane, kirjutas, et Saksa 
ajakirja «Spiegel» 1990.a. 20. numbris ilmus toimetaja Hermann Orthi 
usutlus valitsusjuhi Edgar Savisaarega. Eesti lugeja sai E. Savisaare ar- 
vamusega tutvuda «lühendatud kujul» ajalehe «Edasi» kaudu. Tõlkest 
on aga välja jäetud üks oluline lõik. Selles teatas E. Savisaar, et Eesti 
kaotas II Maailmasõja järel territooriume Narva jõe taga ning Peipsi 
lõunaosas, kuid me ei esita mingeid taotlusi nende äralõigatud alade 
tagasisaamiseks.' 

Savisaar pildus võimule tulles igal võimalusel Eesti Komiteele, mis 
kõige resoluutsemalt nõudis Eesti Vabariigi taastamist kõigis tema tun- 
nustes ja Tartu Rahu piiride ennistamist, kaikaid kodaratesse. Ometi oli 
Savisaar saanud võimule just tänu Eesti Komitee toetusele, lubades, 
et valitsus konsulteerib kõigis põhimõttelistes küsimustes Eesti Kong- 
ressiga. «Seda ma garanteerin, kui te valite mind,» lubas Savisaar pet- 
likult” Oma tohutusuure mahu tõttu «telliskiviks» kutsutud raamatus 
«Peaminister» Savisaar piiriteemat igatahes ei ole käsitlenud. 

Välisministriks oli Lennart Meri, kelle initsiatiivil vähendati hiljem 
Eesti merepiire (tagasitõmbamise viis läbi isamaliitlasest välisminister 
Trivimi Velliste 1993. aastal) ja kes presidendina sõlmis volitusi oma- 
mata Eesti julgeolekut tänaseni ohustavad juulilepped, millega lepiti 
kokku Vene vägede väljaviimine vaid ENSV territooriumilt ja seadustati 
vene viienda kolonni siiajäämine. Väidetavalt olevat Meri olnud juba 
60-ndatest alates KGB agent, varjunimega «Nikolajev», mis andis tal- 
le nõukogude oludes enneolematud võimalused välismaareisideks.” 
Meri VEKSA-le ehk Välismaalastega Kultuurisidemete Arendamise 
Ühingule, mis oli KGB luureosakonna käepikenduseks kultuuritegelas- 
te seas, kirjutatud aruanded hiilgasid «erilise filigraansusega».' 

Meri tunnistas küll Tartu Rahu tähtsust, kuid oli seisukohal, et Eesti 
ei peaks tagasi nõudma Petserimaad ja Narva jõe taguseid alasid. Sak- 
sa suursaadik Eestis Henning von Wistinghausen on meenutanud, et 


1. Ahti Mänd, Valega ei saa taastada Eesti Vabariiki, käsikiri CD-1 2005 

2. Mart Laar, Urmas Ott, Sirje Endre, Teine Eesti, Tallinn 1996, Ik. 674, 698 
3. Virkko Lepassalu, Süümepiinadeta, Tallinn 2005, Ik. 90 

4. Indrek .lürjo, Pagulus ja Nõukogude Eesti, Tallinn 1996, Ik. 256, 280 

juba 1991. aastal, Saksa residentsi avamisel, palunud Meri välisminister 
Kinkelilt abi rahvusvahelise õiguse mõttes kahjutu kompromisslahen- 
duse sõnastamisel Tartu rahulepingust taganemiseks.' 

Riigipea oli staažikas tippkommunist Arnold Rüütel, endine ENSV ja 
EKP juht, kellele vormiliselt allus ka siinne KGB. Ka tema ei ole pida- 
nud Tartu rahulepingujärgsete piiride taastamist võimalikuks, seevastu 
olla ta enese sõnul saavutanud Jeltsiniga kokkuleppe osa Petserimaa 
tagasiandmise kohta Eestile. 

Just ühe või kõigi nende kõrgete isikute allkirjad pidid olema 1991. 
aastal ÜRO-le ja EN-le esitatud ja Eesti arhiividest saladuslikult kadu- 
nud dokumentidel, millega alustati ebaseaduslikku ENSV piiri põlista- 
mist maailma silmis. Nõusolek selleks pidi olema aga antud nendel 
kõigil. Irooniline on see, et kõik need härrad olid samas ka Ülemnõu- 
kogu, Eesti Kongressi ja Riigikogu, mis nõudsid Tartu Rahu piiride taas- 
tamist, liikmed. 

Lisan siia lõigu Ühendriikides elavalt Eesti Rahvuskomitee USA-s 
ja Eesti Kongressi saadikult hr. Olaf Tammarkilt, kes informeeris mind 
oma Eesti-Vene piiriteemat puudutavast kirjavahetusest USA senaator 
Albert Gore Jr.-ga, mis kinnitab ja lisab eelpooltoodud kahtlusi veelgi. 
Tsiteerin: «Senaator Gore teatas oma 17. märtsi 1992. aastal saadetud 
kirjaga, et Eesti Vabariigi valitsuse (Edgar Savisaare üleminekuaja va- 
litsus) välisminister (Lennart Meri) nõustus 14. oktoobril 1991. aastal 
Venemaaga diplomaatiliste vahekordade loomise protokollile alla kir- 
jutades praegu kehtivate piiridega nagu need Stalini poolt illegaalsete 
äralõigetega Eesti Vabariigist Leningradi ja Pihkva oblastile kujundati».* 
Täpsustuseks olgu öeldud, et USA senaatori kirjeldatud Lennart Meri 
nõustumine ebaseadusliku riigipiiriga toimus vaid kuu aega peale 
seda, kui Eesti Ülemnõukogu oli vastu võtnud otsuse Tartu rahulepin- 
gujärgsete piiride taastamise kohta. Loomulikult ei saanud välisminis- 
ter tegutseda valitsuse, valitsusjuhi ja ilmselt ka presidendi teadmata. 
Eestis ei ole diplomaatiliste suhete loomist Venemaaga kunagi sellest 
vaatenurgast valgustatud. 

Omamoodi ülestunnistuseks võib pidada Arnold Rüütli meenutust 
2005. aastal, mil ta ütles Kanal 2 «Suvereporteri» intervjuus: «Eesti- 
Vene piiriküsimusega hakkasin mina tegelema juba 1990. aastal väga 
tõsiselt. Ja siis pöördusin tolleaegse Vene presidendi Jeltsini poole. Ja 


1. Henning von Wistinghausen, Vabas Eestis, Esimese Saksa suursaadiku mä- 
lestused 1991-1995, Tallinn 2008, Ik. 554 

2. Olaf Tammarki kiri autorile 02.04.2007, autori valduses; Iseseisev Eesti Vaba- 
riik — mis piirides, Vaba Eesti Sõna, 16.04.1992 

valmistasin end tõsiselt ette Tartu Ülikooli teadlaste poolt, palusin neil 
valmistada mulle materjalid ette kõigepealt ajalooliselt, milline siis on 
sisuliselt eestlaste ajalooline asuala ja kuidas siis piir muutus järgneva- 
tel sajanditel ja kuhu ta siis jõudis nõukogude ajal, kus Moskva peale 
Eesti okupeerimist ühepoolselt määratles piiri ja pani selle ka paika. Ja 
ma võtsin need materjalid kõik kokku ja palusin Jeltsiniga kohtumist, 
mille ta kohe ka lubas. Ma esitasin talle kõik need materjalid, ma tegin 
sellise järelduse sellest, et Tartu Rahu piiri ei ole võimalik ja ei ole üld- 
se loogiline taastada.»' Kuid tema lähtus vähemalt seisukohast: parem 
pool muna kui tühi koor. 


Kolm meest mõjukatel kohtadel — kolm arvamust, miks Tartu Rahu 
piire pole vaja taastada. Kuigi Eesti Vabariik lähtus ametlikult Tartu rahu- 
lepingu piiride taastamisest, leidus, nagu näha, kõrgetel positsioonidel 
olevaid isikuid, kes tegutsesid kulisside taga selle vastu. Andres Tarand, 
Tiit Vähi, Siim Kallas, Mart Siiman, Urmas Paet ja teised poliitikud te- 
gid Tartu rahulepingujärgsetest piiridest omavoliliselt (ilma Riigikogu 
volitusteta) loobudes hiljem sedasama juba avalikult. Eesti Kongressi, 
Ülemnõukogu ja Riigikogu otsuseid, Riigipiiri seadust ega Põhiseaduse 
sätteid ei ole muuseas tänaseni tühistatud ega muudetud. 

Eelpooltoodu taustal on selge, miks oli piirileping vaja ülikiiresti ära 
ratifitseerida Riigikogu puhkuse ajal ja erakorralisel istungil. President 
Rüütel kinnitas piirilepingu ratifitseerimisseaduse koheselt ära, hooli- 
mata rahva vastuseisust ning Riigikohus lükkas kõik protestihagid neid 
käsitlemata tagasi. Töö kiire ja korralik, Kaini märki aga otsa eest nii 
kerge maha pühkida pole. 


Veel üks lugu, mis vähemalt siinkirjutajale mõjus üsna jahmatama- 
panevalt. Peeter Lorents avalikustas ajakirjanduses ühel koosolekul 
toimunud Eesti-Vene piiriküsimuse arutelu. Lorents kirjutas: «Vaatan 
oma lauale toodud pabereid. Peotäis kaarte pappkaante vahel, mille 
siseküljelgi värviliste pliiatsitega korralikult joonistatud kaardid. Servalt 
võib lugeda: piirikava, 1991.a. sügis (NB! Eesti Kongress lõpetas 1992. 
aasta sügisel!). Lisaks kaartidele on seal mõned kirjalehed ja, usku- 
matu küll — sinise pastakaga tehtud ülestähendused piiriküsimuste 
arutelult, mis toimus nagu kirjas seisab — «19.12.1991 kell 18.00». Üle- 
valt kolmandal real on kenasti kirjas ka seitsme arupidaja nimed, nen- 
de hulgas praeguse valitsuse ministrid Trivimi Velliste ja Kaido Kama. 
Kaardid on kaante vahel kenasti märgitud variantide järgi: A; B; C, mil- 
lest igaühel on peale veetud vastav, Tartu Rahuga määratud Eesti piirist 


1. President Rüütel heitis Laarile ja Merile ette Eestile soodsa piirileppe nurja- 
mist, 30.06.2005 SL Õhtuleht 

erinev (s/c/) piirijoon. Vaatan neid Velliste vahval vedamisel sündinud 
pabereid ja käsi tõmbub vägisi rusikiisse. Sest miks ometi oleme jälle 
lasknud end petta, kuidas oleme nii lihtsameelselt valinud otsustama 
ja juhtima neid, kes juba siis, 1991.aastal kavandasid Eestile hoopis 
teistsuguseid piire kui need, mida lootsid kord ometi näha aastaid 
kostnud üliisamaalistest tõotustest lummatud Eesti kodanikud.»' 


Siinkohal veel üks kõrvalpõige juba Meri ja Vellistega seoses mai- 
nitud merepiiride muutmise juurde, milles on nähtavad selged paral- 
leelid Eesti maismaapiiridest loobumisega. Mäletatavasti loobus Eesti 
1993. aastal ühepoolselt õigusest rakendada oma merepiiri ulatuseks 
12 meremiili, nii nagu rahvusvaheline õigus lubab. Eesti tegi Soomele 
ettepaneku tõmmata mõlemapoolselt merepiirid tagasi, millega Soo- 
me nõustus. Vähemaidki tõsiseltvõetavaid poliitilisi, praktilisi ega ma- 
janduslikke põhjendusi selleks sammuks ei esitatud, küll olid aga va- 
litsuse poolt tellitud ja avalikustamata eksperthinnangud selle sammu 
suhtes ühemõtteliselt negatiivsed. Vähe sellest, et merepiiri vähenda- 
misest ci nähtud mingit kasu, leiti, et see kahjustab otseselt Eesti riigi 
huve. Riigikogu liige Igor Gräzin, kes esitas 2007. aasta kevadel Riigiko- 
gu menetlusse eelnõu taastada Eesti seaduslik merepiir, kinnitas käes- 
oleva raamatu autorile, et valitsuse ja välisministeeriumi protokollid, 
mis käsitlesid kirjeldatud merepiiri äraandmisprotsessi arutelusid ja 
otsuseid, olevat arhiividest salapärasel kombel kadunud. - Merepiirist 
räägime põhjalikult aga eraldi peatükis. 


Dokumentide kadumised arhiividest ja riigiametitest ei ole isegi 
mitte üksikjuhtumid vaid pigem reegel. 18.12.1991 sõlmis Savisaare 
valitsus nn. Vare-Sironini leppe, mis andis KGB töötajatele andeks nen- 
de mineviku ja lubas neil Eestisse jääda. Vastutasuks saadi mõningaid 
julgeoleku arhiivitoimikuid ja eritehnikat. Kui järgmine valitsus, tugine- 
des välismaalaste seadusele, soovis lõpetada endistest KGB töötajatest 
mittekodanike elamisload, selgus, et Tallinna jäänud lepingu eksemp- 
larid olid 1992. aastal valitsuse vahetudes Riigikantseleist kadunud.' 


Tarmo Vahter kirjutas Eesti Ekspressis oma avastusest, et riigiasu- 
tused hävitavad hulgi viimase 15 aasta olulisi dokumente, olgu te- 
gemist siis Lennart Meri või Siim Kallase paberitega. «Peaaegu kõigi 
tähtsamate Eesti riigiasutuste arhiivides toimub holokaust, mille käi- 


1. Peeter Lorents, Eesti meri läks — kas nüüd ka maa? 01.06.1993 Kahva Hääl; 
Ahti Mänd, Valega ei saa taastada Eesti Vabariiki, käsikiri CD-I 2005 

2. ERL juhatuse kohtumine riigikogu liikme Igor Gräziniga Toompeal, juuli 
2007 

3. Toomas Sildam, KGB eksohvitserid nõuavad Eestilt puutumatuse leppe täit- 
mist, 27.10.2000 

gus hävitatakse hunnikute viisi huvitavaid dokumente,» kinnitas Vah- 
ter. Tihti läheb korraga hävitamisele nii palju dokumente, et riigiarhiivi 
järelevalveinspektor lihtsalt ei jõua neid läbi vaadata. Riigiarhiivi järe- 
levalveosakonna kaheksa töötajat langetavad säilitamise ja hävitamise 
otsuseid sageli dokumente nägemata. «Väga harva käiakse kohapeal 
vaatamas. Meil ei ole nii palju tööjõudu, et rajada unistuste maailma,» 
kurtis riigiarhiivi direktor Märge Tiidus. Kõiki dokumente ei ole loomu- 
likult mõtet säilitada, kuid tundub, et teatud dokumendid hävitatakse 
riigiasutustes täiesti sihilikult ning vaevalt paljud tõeliselt valguskartvad 
paberid iial arhiividesse jõuavadki. 

Rahvusarhiivis kehtestati 11.04.2005 säilitatavatele dokumentidele 
piiratud juurdepääsu eeskiri, mille kohaselt keelati paljudele doku- 
mentidele juurdepääs, põhjendades seda «isikuandmete puutumatu- 
sega». Enam ei saa tutvuda ei elavate ega vähem kui 30 aasta eest 
surnud inimesi puudutavate paberitega. Prokuratuur on pidanud vaja- 
likuks anda 89 aastane Meri küüditajana kohtu alla. Arhiivis pole samal 
ajal võimalik uurida tema kommunistlikku tegevust. Juurdepääsupii- 
ranguid seatakse kümneid, sadu ja tuhandeid toimikuid hõlmavatele 
sarjadele korraga, neid isegi läbi vaatamata. Salastamisega on mindud 
terve mõistusega vastuollu — nii näiteks on keelatud Franz Krulli ma- 
sinatehase 1940. aasta palgalehed, Ernst Jaaksoni juhitud New Yorgi 
Eesti peakonsulaadi fond, Jüri Lina intervjuud ja Tiit Madissoni artik- 
lid. Samuti Kosntantin Pätsi puudutavad ajaleheväljavõtted, Johannes 
Laidoneri aumärkide loetelu ja juunikommunistide käsud jne.” See 
teeb pea võimatuks kunagiste ja tänaste poliitikute tegevuse ja Eesti 
lähiajaloo uurimise. 

Rahvusarhiivi infojuht Birgit Kibal selgitas, et juurdepääsupiirangu 
nõue ei tähenda, et kogu vastav sari siiski piirangutega oleks." Seda enam 
on arusaamatu, miks neile siis juurdepääsupiirangu märge on seatud. 

Olaf Tammark, keda eelnevalt tsiteerisin, jätkas oma kirjas: «Nähta- 
vasti on Vene-lembelised Eesti poliitikud Venemaa nõudeid soosides 
suurt kahju teinud Eestile ja meie rahvale. Sellepärast jätkub ka sa- 
latsemine, dokumentide «kadumine» Eesti piiriküsimustega seoses... 
Peame jätkama ja paljastama neid, kes nõustusid Vene nõudmistega 
ja loovutasid Tartu rahulepinguga kinnistatud Eesti piirid!» 


1. Tarmo Vahter, Riigiarhiiv hävitab Eesti ajalugu, Eesti Ekspress 20.09.2007 

2. Tarmo Vahter, Ansipi paljastamisele järgnes arhiivi varakambrite sulgemine. 
Eesti Ekspress 11.09.2008 

3. Birgit Kibal, Arusaamatu, Eesti Ekspress 27.11.2008 

Nagu näeme, väited, et loobumise Tartu rahulepingujärgsetest sea- 
duslikest Eesti piiridest tingisid poliitilised realiteedid ning lähtuti Eesti 
riigi huvidest, ei vasta tõele. Eesti rahvatarkus sõnab: kus tegijaid, seal nä- 
gijaid. Ära andmiseks tehti ilmselt ettevalmistusi juba päris Eesti riigi ise- 
seisvuse taastamise algusest peale. Need on mahavaikitud seigad, kuid 
väga olulised, otsustamaks, kas Eestis on demokraatia, kus valitseb rahva 
tahe või toimib siin mingi muu süsteem. Loodetavasti paneb ülaltoodu 
järele mõtlema selle üle, mis protsessid toimuvad, mis tegelikut oli ja tulla 
võib. Peatüki lõpetuseks tahaksin rõhutada, et loodan, et Boris Tesnovi in- 
formatsioon oli ekslik ja Eesti esitas siiski õiged andmed oma seadusliku 
riigipiiri ja territooriumi kohta. See selgub juba mõne aasta pärast. 

Peremeheks saanud ori ei oska mõista õigust. 


Kolonel Karl Parts 


UUS PIIRILEPING JA PÕHISEADUS 


Enne, kui asume käsitlema uue piirilepingu sõlmimise põhjenduseks 
toodud väiteid, vaatleme lepingu vastavust Põhiseadusega. Eesti õi- 
gusteaduse üks loojaid, jurist ja riigitegelane professor Jüri Uluots on 
väljendanud mõtet, et riikide ajalugu tõendab, kuidas õigus ja seadu- 
sed — eriti Põhiseadus — pikendavad riigi ja rahva elu. Üksik inimene 
on nõrk ja jõuetu, kuid organiseeritult, seaduste abil, võib rahvas palju 
saavutada.' Põhiseadus on rahva poolt vastu võetud riigi põhikorda sä- 
testav kõrgeim seadusandlusakt. Põhiseadusega sätestatud õigusnor- 
mid määravad kõigi muude õigusaktidega kehtestatavate õigusnormi- 
de loomise korra ja nende rakendamise põhialused ehk teisisõnu kõik 
õigusaktid peavad olema põhiseadusega kooskõlas. Nende normide 
eiramisel, kasutades Uluotsa mõtet, lüheneb riigi ja rahva eksistents. 

Käesolev peatükk põhineb raamatu autori poolt 30.06.2005 Riigi- 
kohtule esitatud hagile tühistada Riigikogu poolt ratifitseeritud uus 
piirileping. Hagi käekäigust Riigikohtus, mille koostamisel osutasid 
mulle abi mitmed tuntud õigusspetsialistid (kes eelistasid oma edasi- 
se karjääri huvides kahjuks ananüümseks jääda), tuleb juttu edaspidi. 
Käesolevas peatükis on teemat täiendatud ka teiste õigusteadlaste ar- 
vamuste ja hinnangutega. 

Toetudes uue piirilepingu, Välisministeeriumi seletuskirja, õigus- 
kantsleri selgituste, Põhiseaduse ja teiste dokumentide analüüsile, on 
selge, et uus Eesti-Vene Piirileping on vastuolus Eesti Vabariigi Põhi- 


1. Jüri Uluots, Igavese püsimise tähe all. Seaduse sünd. Eesti õiguse lugu. — 
Eesti Mõttelugu 59. Tartu 2004, Ik. 375-385. 

seadusega. Kurioossel kombel juhtis Põhiseaduse rikkumisele uue pii- 
rilepingu sõlmimisel tähelepanu ja hoiatas selle võimalike tagajärgede 
eest 2005. aastal isegi Vene Riigiduuma Väliskomisjoni esimees Kons- 
tantin Kossatšov oma ametlikul visiidil Tallinnas, kinnitades muidugi 
samas, et «meie jaoks Tartu Rahu ei kehti.»' 


Valitsuse väide, et tegemist olevat ainult tehnilise lepinguga, ei korva 
ega heasta Piirilepingu sõlmimise vahetul tagajärjel tekkivaid uusi ja kin- 
nistuvaid vanu, jätkuvast Vene okupatsioonist ja annektsioonist lähtuvaid 
probleeme. Antud kontekstis sisutühi termin «tehniline lepe» ei õigusta 
Põhiseadusevastase lepingu sõlmimist ega legaliseeri seda. Seda enam, 
et meil on olemas kõigi rahvusvaheliste seaduste järgi tänaseni kehtiv 
02.02.1920 sõlmitud Tartu rahuleping, mis määrab ka Eesti ja Venemaa 
vahelise legaalse riigipiiri. Vaadakem siinkohal asja lähemalt. 


Põhiseaduse 8 1 lg.1 ütleb: Eesti on iseseisev ja sõltumatu demokraatlik 
vabariik, kus kõrgeima riigivõimu kandja on rahvas. 

BNS/Faktumi (5-7.05.2005) toimunud küsitluse järgi nõudis 71 % eestlastest 
Petserimaa alade tagasinõudmist ja uute läbirääkimiste alustamist nõudis 
85%. ETV/Foorumi küsitluse järgi (18.05.2005.a.) nõudis Tartu rahulepingu 
järgsete piiride taastamist koguni 82,5% kõigist vastanutest (osales üle 5000 
inimese). Infoportaali Terve Mõistuse Sündikaat (TMS) 11.02.2008 küsitluse 
põhjal oli tervelt 85% vastanutest Eesti alade ära andmise vastu. 10.02.2009 
innitas 79% TMS-i lugejatest, et okupeeritud aladest ei tohi loobuda, 12,6 
protsenti vastanuist leidis, et piiri võib nihutada tingimusel, et Venemaa mak 
sab suurt kompensatsiooni. Vaid 8,3 protsenti leidis, et mis läind see läind ja 
õige õigem oleks teha praegune kontrolljoon uueks piiriks.” 


Nende küsitluste objektiivsuses ei ole põhjust kahelda, neid ei olegi 
keegi tänaseni kahtluse alla seadnud. Seega võib neisse suhtuda kui 
formaalsetesse referendumitesse. Neis väljendatud arvud on sedavõrd 
suured, et siin ei ole teisiti arusaamine võimalik — kõrgeim võim riigis, 
rahvas, on selgelt oma tahet avaldanud. Demokraatia tähendab rahva 
võimu ja rahvas on seadustanud demokraatia Eesti Põhiseaduses. See 
on ka rahva poolt valitud riigiesindajatele kohustuslik. 

Riigikogu otsusega ratifitseeritud piirileping rikub Põhiseadust vä- 
hemalt kuues eri punktis: 


1. Postimees, 21.02.2005 
2. http://www.syndikaat.ee 

1. Teatavasti on ainsaks Eesti ja Venemaa vahelist riigipiiri reguleeri- 
vaks lepinguks Tartu rahuleping. See on sätestatud ka Eesti Põhiseadu- 
ses, mille 8 122 lõige 1. ütleb: Eesti maismaapiir on määratud 1920. 
aasta 2. veebruari Tartu rahulepinguga ja teiste riikidevaheliste 
piirilepingutega. 


Eesti-Vene piir Narvamaal, Komarovkas 


Ka siin ei ole kaksipidi mõistmist: Eesti-Vene maismaapiir on mää- 
ratud Tartu rahulepinguga, mille Artikkel II näitab täpselt tema kulge- 
mise ja asukoha (vt. LISA 2, Ik. 511)', teised kehtivad piirid (maismaa- 
piir Lätiga, merepiir Soomega) on sõlmitud eraldi, teiste riikidevahe- 
liste lepingutega. Nii Tartu rahuleping kui ka teised rahvusvahelised 
piirilepingud kehtivad üheaegselt ja pariteetselt. 

Uus piirileping muudab täielikult Põhiseaduse ja Tartu rahulepin- 
guga määratud ja täpselt paika pandud Eesti-Vene riigipiiri asukohta. 
Uus piir ei kattu Põhiseaduses sätestatud maismaapiiriga mitte ühegi 
sentimeetri ulatuses. Asjaolu, ei ka kogu 333,7 km pikkune mööda vett 
kulgev uus piir maismaapiiriks loetakse ja see Lämmijärvel 16,8 km 
ulatuses muutmata jääb, ei anna mitte vähimatki õigustust õiguskants- 
ler Truuväli väidetele, nagu oleks piir muudetud vaid osaliselt ja uus 
Piirileping oleks seega kooskõlas Põhiseaduse $ 122 nõuetega. 


1. Eesti Vabadussõda 1918-1920. II kd., Tallinn 1939, Ik. 491 

Siinkohal tuleks veidi lähemalt selgitada seda nn. Lämmijärve feno- 
meni. Tartu rahulepingu järgsest piirist jäi neljakümnendatel aastatel 
muutmata vaid piirilõik Vasknarvast läbi Peipsi järve kuni Kolpini saare- 
ni Pihkva järves. Uutel piiriläbirääkimistel üheksakümnendatel aastatel 
selgus, et see juriidiliselt muutmata piirilõik on kantud N. Liidus välja 
antud topograafilistele kaartidele erinevalt Eesti Riigipiiriraamatu geo- 
deetilistest andmetest. Suurim erinevus (viga) oli Peipsi järve keskses 
piiripunktis, mis sattus 620 m Eesti vetesse. Et eelnevalt oldi läbirääki- 
mistel loobutud Tartu rahulepingu järgse piiri käsitlemisest, ei nõustu- 
nud Venemaa arvestama Eesti degegatsiooni esitatud Rügipiiriraama- 
tust pärinevaid täpseid andmeid. Mõningase vaidluse tulemusena Vene- 
maa ühepoolselt paika pandud koordinaadid ka kooskõlastati, kusjuu- 
res Eesti eksperdid said «läbi suruda» mõned Riigipiiriraamatus esitatud 
piiripunktide koordinaadid (eelnevalt transformeerituna Venemaal keh- 
tivasse süsteemi). Sellest tekkiski jupike vana riigipiiri Lämmijärvele. 


Truuväli väitis piirilepingute heakskiitmisel Vabariigi Valitsuse is- 
tungil 1996. aastal, et kui maismaapür langeb kokku nii Tartu rahu- 
lepingus kui ka hilisemates lepingutes —fikseerituga — (sõltumata nende 
osade proportsioonist), siis on uus piirileping kooskõlas põhiseaduse 
paragrahvi 122 nõuetega. Sellised paikkapidamatud väited kooskõlast 
sobivad hästi meie vaenlaste suhu, kui nendega aga ühinevad meie 
endi riigitegelased ja õiguskantsler, kes peaks tagama põhiseaduslike 
printsiipide järgimist, on olukord enam kui imelik. 


«Tartu rahulepinguga määratud Eesti ja Venemaa maismaapiiri 
asendamise järel praeguse kontrolljoonega ei jää allakirjutamise jä- 
rel alles punktikestki Tartu rahulepingujärgsest maismaapiirist. Sel- 
lega muudab piirileping sisutühjaks viite Tartu rahulepinguga määra- 
tud maismaapiirile põhiseaduses. Seega on lepingueelnõu vastuolus 
põhiseadusega. Asja ei muuda see, et alles jääb osa veepiiri Peipsil, 
Lämmijärvel ja Pihkva järvel. Maismaapür on maismaapür. Et põhisea- 
duse $ 123 1. lõige ütleb: «Eesti Vabariik ei sõlmi välislepinguid, mis 
on vastuolus põhiseadusega», ei tohi sellist piirilepingut alla kirjutada.» 
kinnitas Tiit-Rein Viitso, TÜ professor.” 


Põhiseadust väänavat loogikat ei saa teisiti kavlifitseerida kui Põhi- 
seaduse pahatahtliku tõlgendamisena, mille järgi võiks vabalt loobuda 


1. Heiki Potter, Eesti-Vene piirilepingust, Kaitse Kodu 3/2005, Ik. 34 

2. Välisministeeriumi seletuskiri Vabariigi Valitsuse korralduse «Eesti Vabarii- 
gi ja Vene Föderatsiooni piirilepingute eelnõude heakskiitmine ning Vabariigi 
Valitsuse 26. veebruari 1999. a korralduse nr 220-k (RT II 1999, 4, 26) kehtetuks 
tunnistamine» eelnõu juurde, 05. mai 2005 

3. Tiit-Rein Viitso, Piirileping ning põhiseadus, SL Õhtuleht 11.05.2005 

ju ka tervest Eesti territooriumist, eeldusel, et väike lõik Tartu rahulepin- 
gu järgsest põhiseaduslikust piirist kuskil siiski säiliks. Näiteks Piirissaar 
koos oma territoriaalvetega või isegi meetripikkune jupike kusagil su- 
valises paigas. Tegelikkuses muutub enam kui 95% tervest Tartu rahu- 
lepingu järgsest Eesti-Vene piirist ning 100% maismaapiirist. See ei ole 
sugugi vaid osaline ja tühine Tartu rahulepingujärgse piiri muutmine. 

Piiri muutumise ja säilimise proportsioon ei oma tõesti eraldi täht- 
sust, kuid kooskõla Põhiseadusega eksisteerib ainult Põhiseaduse ja 
Tartu rahulepinguga fikseeritud piiri säilimisel tema täies ulatuses. An- 
tud juhul puudub igasugune kooskõla Põhiseaduse ja uue piirilepingu 
vahel. 

Lisagem siia veel poliitikateaduste doktori ja Eesti Riigikaitse Aka- 
deemia professor Toomas Varraku vastuväited välisminister T. H. Ilvese 
poolt Riigikogu 20.01.1997 infotunnis öeldule: «Vastates küsimusele, 
kas Venemaaga kokkulepitud uus piir nõuab Eesti põhiseaduse ($ 122) 
muutmist, ütles välisminister Ilves järgmist: «Eesti Vabariigi põhisea- 
duse $ 122 ei ole vaja muuta, kuna sellekohaselt on Eesti maismaapür 
määratud 1920. aasta 2. veebruari Tartu rahulepinguga ja teiste riikide- 
vaheliste piirilepingutega. Selline sõnastus osutab (välisministri arva- 
tes), et peale Tartu rahulepingu on Eesti maismaapür määratud veel 
teiste, sealjuures määramatu arvu piirilepingutega. Ning mitte miski 
ei viita sellele, et Eesti piir Venemaaga on määratud ainult Tartu rahu- 
lepinguga.» Välisministri argumendist (põhjendamaks piiri tõmbamist 
Narva jõele ja osa Setumaa loovutamist) «peale Tartu rahulepingu on 
Eesti maismaapür määratud veel teiste, sealjuures määramatu arvu 
piirilepingutega», järgneb otseselt, et välisministrile oleks Eesti prae- 
gune põhiseadus kooskõlas ja lubaks Eesti valitsusel sõlmida Vene- 
maaga lepingu piiri kohta, mis kulgeks näiteks Kunda-Rakvere-Paide- 
Lihula joonel. Säärase põhjenduse kohaselt oleks Eesti põhiseadusega 
kooskõlas isegi kokkulepe, mille järgi Eesti-Vene piir kulgeks Toompea 
jalamil. Kõrgemale ei tohiks seda küll viia, sest siis poleks valitsusel 
enam kohta, kus võiks anda oma heakskiit niisugusele piirilepingule. 
Piiri puudutab Tartu rahulepingus üks artikkel. Põhiseadus on sellele 
artiklile andnud põhiseadusliku jõu. .la nüüd kinnitab välisminister, 
et seda artiklit, sisuliselt põhiseaduse paragrahvi, on võimalik muuta 
lihtsa rahvusvahelise lepinguga, et riigiametnike arvamus selles asjas 
on kõrgem põhiseaduses väljendatud rahva tahtest.» Varrak kinnitab, 
et vastupidiselt välisministri argumentatsiooni loogikale ei luba kehtiv 
põhiseadus sõlmida piirilepingut, milles piir pandaks kas siis Toompea 
jalamile, Kehra, Kunda või Narva jõe joonele: « selgitused on hea näi- 
de sellest, kuidas muidu targad mehed panevad kergemeelselt ohtu 

oma maine, andes oma tarkuse poliitika teenistusse, milles mõtlemise 
sõltumatus taganeb kõrgema poliitilise tarkuse ees.»' 

Märkides Põhiseaduses eraldi ära Tartu rahulepingu, tegi Põhisea- 
duslik Assamblee seda just nimelt selles vaimus, et jätta ja põlistada 
Eesti-Vene maismaapiir sinna, kuhu ta 1920. aastal paigutati. Kõik teist- 
sugused tõlgendused on pahatahtlikud ja välistatud. 

Selle tõestuseks toon väljavõtte Riigikogu istungi protokollist, kus 
Arvo Sirendi tuletas meelde PS $122 saamislugu ning selle ainuõiget 
tõlgendust. Sirendi ütles: «Nüüd lõpuks on siis härra Mart Laar jõud- 
nud samadele seisukohtadele, mida mina olin sunnitud välja ütlema 
Põhiseaduse Assamblees ja mille puhul mind süüdistati bolševismis. 
Ma ütlesin, et pole õige üksnes Eesti idapiiri märkida. See nimetati 
ümber maismaapiiriks. Tuletasin meelde, et ka piir Lätiga on küllaltki 
maismaal ja määratletud üsnagi täpselt. Siis lisati sinna sõnad ja teis- 
te rahvusvaheliste lepingutega». Mina omalt poolt märkisin, et kui me 
lisame need teised, siis on võimalik hiljem mis tahes lepinguid teha ja 
Tartu Rahu piir sellega kehtetuks muuta. Meie grupis olid Tunne Kelam 
ja Hando Runnel, Liia Hänni, Arnold Rüütel jt. [—] Samal ajal ütlesid 
isamaalased, et see, kui lisada teksti teised piirilepingud, ei loe, kui 
Tartu rahulepingu piir on eraldi märgitud. Siis loeb Tartu rahulepingu 
piir esmajärgulisena ja täiesti suveräänsena, teised puudutavad ainult 
muid valdkondi ja sellel ei ole mitte mingil moel tähendust suhetes 
Venemaaga, sest meie esiisiid on selle nimel verd valanud ja meie 
põlvkondade kohus on seista selle eest, et Tartu rahulepingu piir oleks 
püha ja puutumatu. [| Sellega võeti just nimelt niisugune sõnastus 
vastu ja lisati veel, et kellelgi teisel peale Põhiseaduse Assamblee ei 
ole õigust tõlgendada seda teisiti, ainul! Põhiseaduse Assamblee on 
selle asja tõlgendaja. Kui teised püüavad tõlgendada teisiti, siis on nad 
asunud bolševistlikele seisukohtadele.»” 


Õiguskantsler Allar Jõks püüdis Seto Kongressi järelpärimisele vas- 
tates väita nagu vastaks uus piirileping Põhiseadusele. Ta kirjutas: <... 
olen seisukohal, et põhiseaduse S-ga 122 tunnistatakse Eesti praegust 
riigipiiri nii nagu ta on määratud Tartu rahulepinguga, aga samal ajal 
tunnistatakse ka võimalust sõlmida uusi piirilepinguid, mis võivad 
muuta Tartu rahulepinguga määratud riigipiiri. [—] Tõlgendus, mille 
kohaselt tuleb Tartu rahulepinguga määratud riigipiiri muutva lepingu 


1. Toomas Varrak. Postimees 05.02.1997 
2. TX Riigikogu stenogramm, IV Istungjärk, Esmaspäev, 4. detsember 2000 

ratifitseerimisele eelnevalt muuta põhiseadust, kitsendaks kuni täieli- 
ku kaotamiseni põhiseaduse $ 122 lõike 2 toimeala.»' 

Õiguskantsler Jõks tegi näo, nagu oleks Eesti-Vene piirileping ainuke 
Eestil olemasolev piirileping ning fraas «teised» ei tähendakski just neid 
teisi piirilepinguid nagu käsitles Põhiseaduslik Assamblee. Samal seisu- 
kohal on aga ka õiguskantsler Indrek Teder, kelle volitusel väitis tema 
kantselei direktor Alo Heinsalu, osundades ka Eesti Vabariigi Põhisea- 
duse kommenteeritud väljaandes väljendatud seisukohale*, et Põhisea- 
duse $ 122 tunnistab võimalust sõlmida uusi piirilepinguid, mis võivad 
muuta Tartu rahulepinguga määratud riigipiiri.” Sulepeas! imetud väide- 
tele vaatamata on arusaamatu, kuidas saab riigipiir vastata Põhiseadu- 
ses määratud Tartu rahulepingu piirile, kui see on ära muudetud. 

Täiesti käsitlematuteks läksid aga Välisministeeriumi katsed õi- 
gustada seaduslikest piiridest loobumist. VM pressitalitus teatas, et: 
«Vastavalt Eesti Vabariigi Põhiseaduse artiklile 122 määratlevad Eesti 
maapiiri Tartu rahuleping ja teised rahvusvahelised lepingud. Teise 
maapiiri määratleva asjaoluna tuleb tahes-tahtmata vaadelda eksistee- 
rivat ja 1994. aastal Vene Föderatsiooni poolt riigipiirina demarkeeritud 
Eesti-Vene kontrolljoont, mis sündis Nõukogude okupatsiooni aastatel 
riigipiiri meelevaldse nihutamise tulemusena.»' Seega on Välisminis- 
teeriumi meelest Nõukogude okupatsioon ja meelevaldne piiri nihuta- 
mine Eesti riigipiiri määratleva asjaoluna legaalne ja täiesti samaväär- 
ne Eesti Põhiseadusega. 

Põhiseaduse $122 1g.1 ütleb veel: Eesti mere- ja õhupiir määra- 
takse rahvusvaheliste konventsioonide alusel. 

Kuna Tartu rahulepinguga ei määratud kindlaks Eesti mere- ja 
õhupiiri, on nimetatud lõik mõistetav vaid selliselt, et mere- ja õhupiir 
Venemaaga määratakse lähtuvalt Põhiseadusest: so. kooskõlas ja vas- 
tavuses Tartu rahulepingus paika pandud maismaapiiriga. Ei ole või- 
malik, et õhupiir ja merepiiri algus asuksid seaduslikust maismaapiirist 
lahus. Õhu- ja merepiirid teiste riikidega on pandud paika eraldi. 

Ka grammatiliselt ei anna sõnavormid «määratud» ja «määratak- 
se» vähimatki alust väita, et võiks taganeda põhiseaduslikust Tartu ra- 


1. Õiguskantsler Seto Kongressi Vanemate Kogule 22.03.2005 — nr. 
(5-7/050331/0501357 1k.2 

2. K. Land, H. Lindpere, L. Madise, H. Pisuke. Kommentaarid S-le 122. — Eesti 
Vabariigi Põhiseadus. Kommenteeritud väljaanne. Tallinn 2008, $ 122 komm 
(1.1. 

3 Õiguskantsleri vastus TRPS-le nr 14-2/090137/00900555, 28.01.2009 

4. Välisministeeriumi pressitalitus, Eesti-Vene piiriläbirääkimised, 04.03.1999, 
Nr. 9-T1 

hulepingu järgsest piirist. Vastupidi — sõna «määratud» sünonüümiks 
on sõna «kinnitatud». Seega on Tartu Rahu piir Põhiseadusega kinni- 
tatud ning ei ole mingit võimalust muuta seda vääriti tõlgendamise, 
sõnadeväänamise ega lihtsalt Riigikogu kahe kolmandikulise häälte- 
enamuse otsusega. 


Tartu rahulepingule tehtavat viidet Põhiseaduse $122-s tuleb tõl- 
gendada expressis verbis kui fikseeritud õiguslikku olukorda, mis või- 
maldab rahvusvaheliste lepingutega ja Riigikogu kahe kolmandikulise 
häälteenamusega muuta küll Eesti teisi, Põhiseaduses täpselt määrat- 
lemata piire, kuid mitte Eesti-Vene maismaapiiri. Samas ei kitsenda 
see põhiseaduse $122 lõiget 2, nagu arvas Allar Jõks, vaid annab sellele 
täpselt fikseeritud ja konkreetse toimeala. 


Piirilepingu ratifitseerimine Riigikogu koosseisu kahe kolmandiku- 
lise häälteenamusega Tartu rahulepinguga määratud piiride muutmi- 
seks ei ole võimalik. See nõuab esmalt Põhiseaduse $ 122 muutmist 
(Põhiseaduse $162 järgi) rahvahääletuse teel. Teisisõnu tuleks rahva- 
hääletusega muuta Põhiseaduse sõnastust, kus on öeldud, et mais- 
maapiir on määratud Tartu rahulepinguga. Riigikogul endal puudub 
selleks õigus. Arvestades eelpooltoodut, on uus Eesti-Vene Piirileping 
Põhiseaduse ja ka Tartu rahulepinguga otseses vastuolus. 


2. Lisaks eeltoodule ütleb Põhiseaduse $2 lõige 1: Eesti riigi maa-ala, 
territoriaalveed ja õhuruum on lahutamatu ja jagamatu tervik. 

Narva-taguste alade ja Petserimaa äraandmine on nende alade 
eraldamine EV terviklikust territooriumist ja vastuolus eelpooltoodud 
sättega. See on vaieldamatu. Antud säte ei ole ka lihtsalt valikuliselt, 
ainult mõningate oluliste riigi suveräänsuse tunnuste väljatoomine, 
selleks puudub Põhiseaduses vajadus. 


Põhiosas pärineb nimetatud klausel eelmisest Põhiseadusest ja an- 
nab tunnistust selle koostajate suurest ettenägelikkusest. Ajakohane 
on meenutada siin prof. Jüri Uluotsa kommentaari 1937.a. põhisea- 
duse samasisulise sätte kohta: «Uus põhiseadus esimese koja eelnõu 
kujul väljendab $2, et Eesti riigi maa-ala on lahutamatu tervik. Seega 
seda ei saa eraldada ega üksikute osade kaupa ara anda muidu kui 
põhiseaduse muutmise korras. Igal isikul, igal võimukandjal, kes asub 
riigipiire muutma, peab olema teadmine, et muutmine, kui see peab 
toimuma, peab olema säärane, et see on tõesti kasulik, rahva arusaa- 
misele vastav. Kui see seda ei ole, siis kõik vastavad ettepanekud on 
kergemeelselt tehtu, ja ei olda õigustatud neid ellu viima. Või jälle see 
ettepanek on säärane, et ta väljaspoolt peale surutakse ja vägivallaak- 

tiks osutub. Aga ei või nõuda üheltki riigilt, et ta vägivalda peaks õigu- 
seks. Ta võib ainult vägivalda kui fakti tunnistada, aga ei saa öelda, et 
see on õigus.»' Uluotsa selgitus on täpselt sama ajakohane ja õige ka 
tänapäeval. 

Allar Jõks aga kirjutas: «Kui tõlgendada nimetatud sätet kui riigipiiri 
puutumatuse kaitseklauslit, siis oleks riigipiiri muutmine võimalik tõe- 
poolest vaid läbi menetluse, mille põhiseadus näeb ette põhiseaduse 
$S 2 muutmiseks (vastavalt põhiseaduse $-le 162 on see võimalik ainult 
rahvahääletusega). Olen siiski seisukohal, et riigipiiri mõiste ning riigi 
territoorium kui riigi olemuslik element ja riigivõimu teostamise eeldus 
ei ole kattuvad mõisted. Põhiseaduse $ 2 rõhutab Eesti territoriaalset 
terviklikkust kui olulist riigi suveräänsuse tunnust. Riigi olemasolu ei 
sõltu tema territooriumi vähenemisest või suurenemisest...»” 

Jõks räägib tahtlikult aiaaugust, mitte aiast, püüdes oma juriidiliste 
keerdkäikudega suunata tähelepanu probleemist kõrvale. Küsimus ei 
ole mitte riigivõimu teostamise eeldustes ega riigi olemasolust. Küsi- 
mus on selles, kas riigi maa-ala, territoriaalveed ja õhuruum, mis on 
Põhiseaduse järgi lahutamatu ja jagamatu tervik, saavad uue piirile- 
pinguga jagatud ja lahutatud. Kas Eesti territoriaalne terviklikkus saab 
lõhutud. Vastus on loomulikult jah. 

Põhiseaduse $ 2 lõik 1 on ühetähenduslikult käsitletav kui riigipiiri 
muutumatuse kaitseklausel Eesti riigi territooriumi võimaliku jagamise 
ja loovutamise vastu teistele riikidele, samuti mistahes muul siseriikli- 
kul juhtumil. Põhiseaduses sisalduv ühtsuse printsiip ei ole sõnastatud 
ega mõistetav mitte riigivõimu ühtsuse ega riigi olemasolu tunnusena 
vaid just nimelt riigi territoriaalse jagamatuse printsiibina nagu see sõ- 
na-sõnalt Põhiseaduses kirjas on. Territoorium ja riigipiir on olemusli- 
kult lahutamatud. 

Mäletame hästi Venemaa ja idameelsete korduvaid katseid lõiga- 
ta ka Ida-Virumaa Eesti küljest ära nii Tartu rahulepingu sõlmimisel, 
1944/45 aastal, kui ka taasiseseisvumisel 90-ndate alguses. Viimati tuldi 
veelgi ahnema kavaga välja 2008 aastal vene äärmusorganisatsiooni 
Notšnoi Dozor poolt ning nõuti isegi Tallinna ja Harjumaa eraldamist 
Eestist, mida käsitleme eraldi peatükis. Kõigi selliste kavade k.a. uue 


1. Jüri Uluots, Rahvuskogu esimese Koja põhiseaduse eelnõu üldaruanne, Sea- 
duse sünd.Eesti õiguse lugu, Ilmamaa, Tartu 2004, Ik 324-325, Väino Riisman- 
del, Kuhu jääb terviklik ja jagamatu Eesti, Kesknädal 20.04.2005 

2. Õiguskantsler Seto Kongressi Vanemate Kogule 22.03.2005 — nr. 
(1-7/050331/0501357 1k.2 

Eesti territooriumi lõhkuva piirilepingu sõlmimise nurjamiseks ongi 
vastav säte Põhiseadusesse sisse viidud. 

Eesti-Vene riigipiiri muutmine koos Venemaa poolt okupeeritud ja 
annekteeritud Eesti riigi maa-alade, territoriaalvete ja õhuruumi loovu- 
tamisega on otseselt nimetatud Põhiseaduse klausliga vastuolus. 

Lähtuvalt eelpoolöeldust ei ole piirilepingu ratifitseerimine Riigi- 
kogu kahe kolmandikulise häälteenamusega võimalik, vaid selle sõl- 
mimine eeldaks ka selles punktis Põhiseaduse $2 eelnevat muutmist 
rahvahääletusega, vastavalt Põhiseaduse $ 162-le. 


3.Riigipiiri seaduse 822 lõike 1 kohaselt eraldab praegune kontrolljoon 
Eesti jurisdiktsioonile alluvat Eesti territooriumi sellele mitte alluvast 
Eesti osast. Okupatsioonile ja ebaseaduslikule Venemaaga ühendami- 
sele 1944/45-ndal aastal ning sellest tingitud eraldatusele vaatamata, 
on rahvusvahelise õiguse järgi tegemist seaduslike Eesti aladega, mille 
loodusvarad ja loodusressursid vesi, maa, mets, maavarad jne. kuulu- 
vad Eesti Vabariigile ja selle kodanikele. Põhiseaduse $ 5 ütleb: Eesti 
loodusvarad ja loodusressursid on rahvuslik rikkus, mida tuleb 
kasutada säästlikult. 


Annekteeritud aladele jäävate sadade miljardite kroonide väärtuses 
Eesti loodusvarade ja loodusressursside (maa, mets, maavarad, Narva 
jõe hüdroenergeetiline potentsiaal, kalavarud jne) põhjendamatu ta- 
suta loovutamine uue Piirilepinguga Venemaale, kellele antakse või- 
malus nende piiramatuks ekspluateerimiseks ja sellega teenimiseks, 
on Eesti rahvusliku rikkuse ja omandi hävitamine, mida ei ole mitte 
mingil viisil võimalik nimetada nende säästlikuks kasutamiseks Eesti 
riigi hüvanguks. See samm kahjustab otseselt Eesti riigi ja kodanike 
majanduslikke ja sotsiaalseid huve. 

«Ajutise kontrolljoone» tagune 2339 ruutkilomeetrit maad, mis keh- 
tiva EV Põhiseaduse $ 122 kohaselt moodustab lahutamatu osana ca 5% 
kogu Eesti Vabariigi territooriumist, peaks olema käsitatav riigi varana, 
mille kasutamise ja säilimise kohta Eesti Vabariigi varana — olgugi aju- 
tiselt aktiivsest käibest väljas olevana — peaksid eelkõige Toompeal is- 
tuvad rahvaasemikud Riigikontrollilt ja teistelt asjaomastelt instantsidelt 
aru pärima ning vastustest ka üldsust teavitama. Eriti aktuaalne oleks 
see situatsioonis, kus grupp seltsimehi kibeleb nui neljaks sellest Eesti 
Vabariigi seaduslikust varast vägisi lahti ütlema ja seda täiesti tasuta ära 
andma, luues ettekujutuse Eesti Vabariigist kui kõige mõistusevastase- 
malt käituvast riiklikust moodustisest. Mingipärast ei ole vähemalt minu 
teada taolist arupärimist seni veel tehtud. Kõne all on aga mõnedel hin- 

nangutel isegi mitte kümned, vaid lausa sajad miljardid, rääkimata taoli- 
se akti juriidilistest tagajärgedest kogu Eesti riigile ja rahvale.' 

Pole kahtlustki, et piirileping rikub otseselt ka nimetatud sätet ja 
Põhiseaduse $ S5-ga määratud kohustust. 


4. Põhiseaduse preambula ütleb, et riik peab tagama eesti rahvu- 
se, keele ja kultuuri säilimise läbi aegade. 

Seda klauslit ei ole võimalik täita osaliselt ega valikuliselt. Eesti rah- 
vus, keel, kultuur ja territoorium on ühtne tervik. Eesti on ainus paik 
maailmas, kus on võimalik eestluse säilimist tagada. Eesti rahva, aja- 
loo ja kultuuriga lahutamatult seotud alade äraandmine, tuhandete 
Eesti kodanike jätmine saatuse hooleks ning etnilisele ja kultuurilisele 
hääbumisele määramine, mis toimub uue piirilepingu sõlmimise va- 
hetul tagajärjel, rikub otseselt antud sätet. Praegune piir ohustab laia- 
li paisatud setode ja nende kultuuri säilimist ja teeb selle võimatuks. 
See ohustab omakorda eesti kultuuri ja identiteedi säilimist tervikuna. 
Pelk lootus lahendada mitmedki probleemid hiljem, eraldi lepingute- 
ga, ei seadusta antud Piirilepingut, kus puuduvad vähimadki vastavad 
viited ja riiklikud kokkulepped Venemaaga, kes ei ole eelpoolnimeta- 
tud väärtuste säilitamisest vähimalgi määral huvitatud. Vastupidi! Kogu 
oma eksistentsi ajal on Venemaa püüdnud neid hoopis hävitada. 

Kuna Põhiseaduse preambula kuulub lahutamatult Põhiseaduse 
juurde ja omab temaga samaväärset õiguslikku jõudu, on Piirileping 
Põhiseadusega vastuolus ka selles osas. 


5. Teatavasti on Piirilepingu osadena tema juurde kuuluvatel topograa- 
filistel kaartidel Venemaa poolt anastatud Eesti kohanimed märgitud 
ainult venekeelsetena. Põhiseaduse $ 6 ütleb : Eesti riigikeel on 
eesti keel. Senikaua, kui on tegemist seaduslike Eesti aladega, ei ole 
vähimatki õigust kasutada riigi ametlikes dokumentides eestikeelsete 
nimede asemel ainult võõrkeelseid kohanimesid. Seega rikub Piirile- 
ping ka Põhiseaduse $ 6 poolt sätestatud tingimust. 


6. Põhiseaduse $ 32 lõige 1 ütleb: Igaühe omand on puutumatu ja 
võrdselt kaitstud ning lõige 2 ütleb: Igaühel on õigus enda omandit 
vabalt vallata, kasutada ja käsutada. 

See on üks demokraatliku ühiskonna ja ka Eesti riigi aluspõhimõte- 
test. Riigil ei ole õigust loovutada okupeeritud Narva jõe tagust ja Pet- 


I. Enn Toom http://www.hot.ee/teadmiseks/ 

serimaa territooriumi Venemaale ka seetõttu, et sellest 2339 ruutkilo- 
meetrist vaid osa kuulub riigile. Tegemist on valdavalt eraomanduses 
oleva maa ja kinnisvaraga, mille omandiõigus on hoolimata aastaküm- 
neid kestnud okupatsioonist ja annektsioonist säilinud samana või siir- 
dunud seaduslikele pärijatele. Seadus näeb küll ette konkreetsed tin- 
gimused omandi sundvõõrandamiseks, kuid kümnete tuhandete Eesti 
kodanike seadusliku omandi võõrale, okupeerivale riigile loovutamist 
ja selle läbi takistuste seadmist omandi valdamisele, kasutamisele ja 
käsutamisele ei näe ette mitte ükski seadus. See on ennekuulmatu 
ja pretsedenditu samm ning rikub ka ÜRO 10.12.1948 vastu võetud 
ülemaailmse Inimõiguste Deklaratsiooni ja Euroopa Inimõiguste Kon- 
ventsiooni 04.11.1950 millistega Eesti Vabariik on ühinenud. 

Seega on uus Eesti-Vene piirileping vastuolus Põhiseaduse 832 ja 
üldtunnustatud inimõigustega. 


Ka õiguskantsler Allar Jõks on kinnitanud, et kuna ratifitseeritud piiri- 
leping Tartu rahulepingut ei nimeta, siis ei kohaldu talle automaatselt 
ka rahvusvaheliste lepingute õiguse Viini konventsiooni art. 30. Vaid 
ühepoolne, ratifitseerimisseaduse preambulas Tartu rahulepingule vii- 
tamine ei taga tema rahvusvahelis-õigusliku kehtivuse iseenesestmõis- 
tetavusi. 


Sellega loobub Eesti uue piirilepingu sõlmimisega ka Tartu rahule- 
pingust, kui ühest meie riigi õiguslikust alustalast. See aga avaks Vene- 
maale võimaluse käsitleda Eestit uue, 1991 .a. tekkinud riigina ja nõuda 
kõigi, siin elavate kodakondsuseta isikutele naturalisatsiooni korras 
Eesti kodakondsuse andmist jne. 

Kokkuvõtteks tuleb tõdeda, et uus Eesti-Vene piirileping on Eesti 
Põhiseadusega otseses vastuolus, sellest lähtuvalt on ka Riigikogu ot- 
sus ratifitseerida piirileping vastuolus Põhiseadusega. Sellised olukor- 
rad lahendab Põhiseaduse $ 123 1g. 1, mis ütleb sõnaselgelt: Eesti 
Vabariik ei sõlmi välislepinguid, mis on vastuolus Põhiseadusega. 
Seega välistas Põhiseadus käesoleva lepingu sõlmimise. Kui Eesti Va- 
bariik aga ei sõlmi selliseid lepinguid, siis mis riiki esindavad meie po- 
liitikud, kes sellise lepingu siiski sõlmisid? 

Põhiseaduse $ 61 1g.2 ütleb: Riigikogu liige annab enne oma 
kohustuste täitmisele asumist ametivande jääda ustavaks Eesti 
Vabariigile ja tema põhiseaduslikule korrale, (vt. LISA 3, Lk. 512) 
Ratifitseerides 20.06.2005 Eestile kahjuliku ja Põhiseadusevastase uue 
Eesti-Vene piirilepingu, rikkusid Riigikogu ja valitsuse liikmed ameti- 
vannet ning Eesti kõrgeima riigivõimu, rahva, selgelt ja üheselt väljen- 

datud tahet nõuda Tartu rahulepingu järgsete piiride taastamist. Kellele 
on ustavad need, kes lepingu ratifitseerisid? 

«Nii nagu president annab ametisse astudes ametivande, milles ta 
lubab pühalikult kaitsta Eesti Vabariigi põhiseadust, nii annavad selli- 
se vande ka ministrid. On raske mõista, kuidas käsitlevad oma van- 
net need, kes sõlmivad ja põhjendavad leppeid, mis selgelt rikuvad 
Põhiseadust. Kas nad usuvad ise ka oma põhjendusi või arvavad, et 
kõrgem poliitiline tarkus lubab sellele vandele vaadata kui tühisele for- 
maalsusele ning põhjendused on vajalikud vaid lihtkodanikele», küsis 
poliitikateaduste doktor Toomas Varrak." 

Nagu me tõdesime, on uue piirilepingu sõlmimine võimalik vaid 
muutes referendumi teel EV Põhiseadust. Arvestades rahvaküsitluste 
tulemusi, võib vastava referendumi tulemust eksimatult ette ennusta- 
da. Sellega seoses kerkib esile veel üks põhjus, miks asja otsustamist 
rahva kätte ei taheta anda. Rahvahääletuse toimumine on seotud Rii- 
gikogu otsusega, sest ainult Riigikogu saab otsustada rahvahääletuse 
korraldamise. Põhiseaduse 8 105 lõige 4 aga nõuab rahvahääletuse 
negatiivse otsuse järel Riigikogu laialiminekut. Just nimelt kartus oma 
koha, võimu ja privileegide kaotuse üle on see, mis pärsib parlamendi 
tahet rahvaga arvestada ja piiriküsimust rahvahääletusele panna. 


Eesti Põhiseaduse rikkumine valitsuse või Riigikogu poolt või nende ot- 
suste tagajärjel rikub otseselt iga Eesti Vabariigi kodaniku põhiseadus- 
likke õigusi. Vastavalt Põhiseaduse $ 54-le on iga kodaniku kohustus 
olla ustav Eesti Põhiseaduslikule korrale ja kaitsta seda kõigi või- 
malike ja seaduslike vahenditega. Vajadusel kasvõi relv käes. 

Põhiseadus kehtib ja seda tuleb täita sõna-sõnalt ja alati. Sellega 
seoses kerkib aga üles küsimus: kas valitsus ja Riigikogu, kes teadlikult, 
tahtlikult ja sihikindlalt Eesti Põhiseadust rikuvad, on üldse legitiimsed? 

Õiguskantsler Allar Jõksi meelest, «ei ole põhiseadusliku korra 
rikkumisega tegemist juhul, kui põhiseaduse normidest kaldutakse 
kõrvale väiksemas, vaieldavamas osas või ka ainult ühekordselt, ohus- 
tamata põhiseaduse normide toimimist edaspidi». Äkki võiks siis väi- 
kestviisi ja ühekordselt ka tappa, varastada ja vägistadagi? Lahti poleks 
ju midagi! Jõks vastas sedasi Seto Kongressi Vanematekogu järelpäri- 
misele, kas uus piirileping rikub Põhiseadust ja erakonnad, kes sellega 
nõus põhiseaduslikku korda. 


1. Toomas Varrak, 05.02.1997 Postimees 
2. Õiguskantsler Seti Kongressi Vanemate = Kogule 22.03.2005 — nr. 
0-7/050331/0501357 1k..3 

Irooniline on siinjuures see, et oma vastusega tunnistas õiguskants- 
ler tegelikult, et uue piirilepingu näol on siiski tegemist Põhiseaduse 
normidest kõrvalekaldumisega. 


Demokraatlikus ühiskonnas kehtib Põhiseadus kõigile ühtmoodi, 
täielikult ja tervikuna, igaühe põhjendatud arvamusi arvestatakse mitte 
ainult juttudes ja mängult, vaid ka tegelikult. Demokraatlikus ühiskonnas 
on valitsevatel ringkondadel kohustus põhjendada oma hinnanguid, ees- 
märke, tegutsemise printsiipe ja hindamise kriteeriume. Demokraatia kui 
ühiskonnakord ei saa funktsioneerida, kui inimesed ei austa ei ennast 
ega üksteist, ei au ega väärikust, ei iseseisvust, vabadust ja korda, mis on 
iseseisvuse ja vabaduse kasutamise eelduseks. Demokraatlik ühiskon- 
nakord on farss, kui inimesed ei austa ei Inimõiguste Deklaratsiooni ega 
Põhiseadust ja ei tunnista demokraatliku mõtlemisviisi aluspostulaate.' 

On elementaarne, et kõik seadused, otsused, lepingud jne. ka piiri- 
leping peavad olema Põhiseadusega vastavuses. Eesti praktika näitab 
aga midagi muud. Mitte leppeid ei tehta lähtudes Põhiseadusest, vaid 
Põhiseaduse mõtet väänatakse tehtud lepete järgi. Poliitika seljatab 
jurisprudentsia. Põhiseaduslikkuse järelvalvet teostab Riigikohus, kes 
ei täitnud talle Põhiseaduse $152 lõige 2 «Riigikohus tunnistab keh- 
tetuks mis tahes seaduse või õigusakti, kui see on vastuolus Põhi- 
seaduse sätte või mõttega» alusel pandud kohustust tunnistada uus 
piirileping ja selle ratifitseerimisseadus kehtetuks. Tekib küsimus, kes 
jälgib Riigikohtu tegevuse põhiseaduslikkust ja tunnistab tema Põhi- 
seaduse sätte või mõttega vastuolus olevad otsused kehtetuks? 


2008. aasta lõpul kostus lõpuks Kadriorust vali ja otsusekindel hääl. 
«Põhiseadus on meie riikluse alus. Seda ei tohi tuua ohvriks mista- 
hes ettekäändel. Põhiseadust ignoreerides, sellest mööda hiilides 
või seda kerglaselt võttes seame ohtu õigusriigi põhimõtted, millele 
meie riik toetub. Õigusriiki tuleb kogu aeg tugevdada, mitte nõrgenda- 
da,» müristas president Ilves, saates kui Zeus piksenooli hereetikute 
suunas. «Minu kohus on jääda kindlaks oma ametivandele ja kaitsta 
põhiseadust!» Lõpuks ometi astus keegi Põhiseaduse ja selle täitmise 
kaitseks välja! Lõpp igasugusele õõnestavale demagoogiale ja Põhi- 
seaduse ignoreerimisele! Eestist saagu õigusriik! 


Paraku tormas president aga õigusriigist rääkides «ennastohverdavalt» 
võitlusse mitte riiki, selle territoriaalsel terviklikkust või Põhiseadust 
kaitstes, vaid hoopis riigikogulaste pärmitaignana kerkivate hiigelpal- 


1. Ülo Vooglaid: Teabevahetusest Euroopa Liidus, 11.09.2009 TMS 
2. President Ilves riigikogul palku külmutada ei lase, www.DELFl.ee 24.11.2008 

kade nimel. Need sõnad kõlasid siis, kui Ilves otsustas jätta välja kuu- 
lutamata rahva poolt nõutud ja tervitatud seaduse, mis oleks külmuta- 
nud Riigikogu liikmete järjekordse palgatõusu. 

Põhiseadus garanteerib eestikeelse hariduse. Petserimaa lastel seda võimalust 
aga pole — vene võimud sulgesid viimase eestikeelse kooli. Pildil Petseri Güm- 
naasium, ehit. 1927 

Vabadus tähendab vastutust, seetõttu enamik 
kardab seda. 


George Bernard Shaw 


KARAGANOVI DOKTRIIN JA VENEMAA 
AMBITSIOONID 


Kahjuks ei ole võimalik naabreid valida. Nii ei saa me parata, et meie 
naabriks on Venemaa, kelle jõhkrat vägivalda on meil tulnud taluda 
läbi aegade. On olnud üsna tüüpiline, et vene kallaletungid on toimu- 
nud naabrite suunal, kes on olnud väiksemad ja nõrgemad, kus elanik- 
kond on olnud aga kõrgema haridustasemega ning majandus kõrge- 
malt arenenud. Ühtemoodi oli see Ivan Julma ja Peeter 1 ajal, Lenini ja 
Stalini ajal ning samamoodi jõuavad selle järellainetused Vene vaenu- 
liku propaganda ja agressiivse poliitikaga tänasesse päeva. 

Juba Lenin ütles, et «Eesti, Läti ja Leedu on takistuseks meie laie- 
nemisel Lääne-Euroopasse. See takistus tuleb hävitada.»' 1920. aas- 
tatel õhutas Moskva revolutsioonipürgimusi enamikes Euroopa maa- 
des, isegi väljaspool Euroopat. Selleks loodi Komintern ja «Rote Hilfe», 
kes tegutsesid efektiivselt, nende peaorganisatsioonidest NKVD'st ja 
GPLFst rääkimata. Kremlist juhitud revolutsioonid ja riigipöörded ei 
õnnestunud (Eestis 1924. aastal), kuid Balti riigid suudeti 1940. aastal 
siiski hävitada, täpselt nagu Lenin oli unistanud. 


Venemaa on aastakümneid väitnud, nagu oleks Eesti astunud va- 
batahtlikult NSV Liidu koosseisu ja Punaarmee vabastanud Eesti Saksa 
okupatsioonist ja fašismist. Nõukogude Venemaa tegelikuks eesmär- 
giks oli Eesti hävitamine ning puhastamine väikerahvast, kes oli vene 


1 Pravda 25.12.1918 

imperialismile sajandeid tüliks olnud. Selleks kasutati surmalaagreid, 
küüditamist, massimõrvu, sihikindlat venestamist, väljasuremist ja iibe 
langust soodustavate tingimuste pealesurumist. Eesti riik kaotas tänu 
ida «vabadusetoojate» kommunistlikele repressioonidele 20-25 prot- 
senti oma rahvast ja «tänu» nõukogude võimule jäi sündimata u. 250 
000 last. Asemele toodi pool miljonit võõrameelset ja -keelset muulast, 
valdavalt venelasi. 1978. aastal võeti Moskva ja EKP poolt vastu sala- 
Jane otsus, mille eesmärk oli muuta Eesti algul kakskeelseks, seejä- 
rel minna üle vene keelele ja kuulutada eestlased hääbunud rahvaks. 
Võib oletada, et see lõpuks ka õnnestunud oleks, kui Balti rahvad nii 
ida kui lääne hoiatustele vaatamata kommunistlikku kolossi kõiguta- 
ma poleks hakanud. 


Nõukogude Liidu varisedes tekkis lootus, et ka Eestile saabuvad 
rahulikud vabaduseaastad, mil saame rahus omaette olla ning kõigi lä- 
hirahvastega heanaaberlikes suhetes olla. Kuid nii ei olnud määratud. 
NSV Liidu lagunemise järel leidis Venemaa ennast täiesti uuest situat- 
sioonist. Identiteedikriisis ja majandusraskustes Venemaa ei tekitanud 
enam endist hirmu ning võimalused enda huvide teostamiseks vähe- 
nesid. Uues situatsioonis nähti abivahendina agressiivset geopoliitikat, 
oma territoriaalse terviklikkuse kaitset ja Venemaa erilise missiooni 
rõhutamist, mida asuti aktiivselt teostama. 

Millised siis on Venemaa geopoliitilised eesmärgid Eestist rääkides? 
Kaitsevägede juhataja Ants Laaneots on toonud välja välja mõned suure 
naabri pikaajalised poliitilised, majanduslikud ja sõjalis-strateegilised eri- 
huvid terves Balti regioonis. 

Poliitilistest põhjustest on tähtsamad: soov taasallutada oma ülemvõi- 
mule 1991. aastal kaotatud, Vene impeeriumile teatud vaheaegadega ligi 
kolmsada aastat kuulunud alad ja säilitada nii Peeter 1 raiutud «Balti aken 
Euroopasse»; suurvene ekspansionism — ajalooline tung riigi tugevnemi- 
se ajajärkudel vallutada ja alistada naaberrahvaid. Venemaa teaduslikes ja 
poliitilistes ringkondades on kõlanud ka idee, mille kohaselt võiks eesmär- 
giks olla «ökoloogiliselt puhta Baltikumi» asustamine venelastega elanik- 
konna migratsiooni teel, mis võimaldaks «Balti riikide probleemi lõplikult 
lahendada»; NATO ja Euroopa Liidu laienemise tõkestamine itta, kuna nad 
ohustavad Venemaa suurriiklikke huvisid. Soov tekitada «hall tsoon», mille 
taasallutamise juurde võiks sobival ajal tulevikus uuesti tulla. Märkida tuleb 
ka võitlust lääneliku demokraatia ja tsivilisatsiooni mõjude levimisega Ida- 
Euroopasse ja Venemaale. 

Majanduslikud põhjused: Balti riikide, nende raudteede, heade sada- 
mate ja merekommunikatsiooniliinide strateegiline tähtsus Venemaale 

idast läände liikuvate kaupade transiidi jaoks; Eesti, Läti ja Leedu kui are- 
nenud tööstus- ja põllumajandusregiooni majanduslik tähtsus. 

Sõjalis-strateegilised kaalutlused: riigipiiri nihutamine piki Lääne- 
merd kulgevale joonele parandaks oluliselt Venemaa julgeoleku- kesk- 
konda loode suunal ja välistaks igasuguse kallaletungi võimaluse sealt; 
Venemaa õhukaitsesüsteemi paiknemine Balti riikides tõstaks Vene 
sõjaväe juhtkonna arvates oluliselt tema efektiivsust; Balti riikide val- 
damine annaks Venemaale võimaluse opereerida oma sõjalaevastiku- 
ga avamerel ja kontrollida kogu Läänemere basseini. Balti regioon on 
alati olnud hea strateegiline lähtepositsioon Venemaale tegutsemiseks 
Lääne- ja Põhja-Euroopa suunas; kartus, et NATO võib kasutada Balti 
riike kui sillapead kallaletungiks Venemaale; Eesti läheduses asuva Ve- 
nemaa «teise pealinna» strateegiliselt ja majanduslikult tähtsa Sankt- 
Peterburgi piirkonna julgeoleku tagamine. Meenutame siin, et just 
seda argumenti kasutas NSV Liit ettekäändena kallaletungiks Soomele 
1939. aastal." 

Üheksakümnendate alguses kuulutas Venemaa küünilise avameel- 
susega välja imperialistliku nn. Karaganovi doktriini, mille järgi kõik 
endised liiduvabariigid sh. Balti riigid olevat Venemaa protektoraadiks 
ja erihuvide tsooniks.” Doktriin meenutab oma olemuselt Hitleri Sak- 
samaa Lebensraumi ehk eluruumi käsitlust ja platseerub geopoliitika 
samale riiulile. Moskva teatas, et tema sooviks on välismaal elavate 
venelaste jäämine sinna, kus nad on — «täitmaks Vene välispoliitika 
eesmärke». Üks doktriini viiest punktist nõudis Eestis ja Lätis koda- 
kondsuse nullvariandi kehtestamist ehk kõigile siin viibivatele endise 
NSV Liidu kodanikele Eesti kodakondsuse andmist. Selle nõude otse- 
ne Balti riikide vastane suunitlus on täiesti ilmne, sest selleläbi kasvab 
Venemaa võimalus mõjutada otseselt meie riiklikke otsustusprotsesse 
ja saata endale lojaalseid nn. kaasmaalasi naaberriikide parlamenti- 
desse ja valitsustesse. Okupatsioonirežiimi poolt kunstlikult tekitatud 
vene vähemuste olemasolu justkui õigustaks jätkuvat naaberriikide 
siseasjadesse sekkumist ja püüdu neid venestada. 

Teades tagamaid, on kummastav jälgida kampaaniat, millega Eesti 
valitsusringkonnad püüavad täna Eesti kodakondsust jagada võimali- 
kult paljudele siinelavatele hilismigrantidele. 

Karaganovi doktriin jaotas maailma kontsentrilisteks ringideks, kus 
nn. kaugvälismaa jäi esialgu Venemaa vahetust mõjupiirkonnast väl- 


1. Ants Laaneots, Venemaa geopoliitilised huvid Baltikumis 17.03.2004 http:// 
www.virumaa.cc((H.s(iis.s/rnsgReader$5881 
2. Diplomatitšestki Vesinik nr. 21-22, 16.10.1992 

ja, samuti kolmanda maailma riigid. Et Nõukogude Liidust nõrgema 
Venemaa hammas nende peale enam ei hakanud, keskenduti algu- 
ses endistele satelliitriikidele Kesk-Euroopas. Ja kõige enam muidugi 
endistele liiduvabariikidele, mis kuulutati alandavalt Vene mõjusfääri 
kuuluvaks «lähisvälismaaks». Eriti sattusid tule alla kõige enam lääne- 
ga integreeruvad ning kõige kiiremini arenevad Balti rigid, eeskätt Eesti 
ja Läti. Venemaa ei kavatsenud oma ajutisest nõrkusest hoolimata lu- 
bada, et need riigid temast eemalduksid ja «kaugvälismaaks» muutuk- 
sid. Venemaad aastasadu vallanud himu pääseda Läänemerele ei ole 
kuhugi kadunud. Oma eesmärkide saavutamiseks nähti ette kasutada 
kõiki olemasolevaid vahendeid — majandust, diplomaatilist survet, 
laimu, demagoogiat, sõjalist ähvardust, Balti riikidesse mahajäetud 
venelasi e. viiendat kolonni, lahendamata piiriküsimusi, varalisi lahk- 
helisid jne. — et luua maailmas okupatsioonist vabanenud riikidest pilt 
kui tüütutest natsismimeelsetest tülitekitajatest, kes oma hüsteerilise 
russofoobiaga takistavad Venemaaga normaalsete suhete arendamist. 
Kõiki neid vahendeid kasutatakse tänagi. 


Doktriin rõhutas, et Moskva ei tohi lubada Balti riikide pääsu NA- 
TO-sse. Paljudes artiklites ja intervjuudes maaliti ülisüngeid pilte, kin- 
nitades, et see toob kaasa tõsise tagasilöögi Venemaa ja Balti riikide 
vahelistes suhetes ning ähvardati, et eriti Eestis ja Lätis võib see viia 
etniliste kokkupõrgete, verevalamiseni ja isegi sõjani. Samuti andvat 
Balti riikide liitumine NATO-ga tõsise hoobi Venemaa suhetele nii 
NATO kui selle üksikliikmetega. Täna räägib Kreml sama juttu Gruusia 
ja Ukraina kohta. 


Huvitaval kombel kopeerib Karaganovi doktriin 20. sajandi alguse 
geopoliitilist teooriat, mille sõnastas 1904 sir Halford Mackinder ja 1942 
arendas edasi ameerika-saksa geostrateeg Nicholas John Spykman. 
Selle järgi jaguneb maailm mitmeks kontsentriliseks ringiks: suurem 
osa Euraasiast (Venemaa, Hiina, Kesk-Aasia) on Heartland, selle lää- 
ne- ja lõunapoolne serv on Rimland (Saksamaa, Prantsusmaa, Itaalia 
jne.) ehk «sisemine poolkuu» ning Ameerika, Aafrika ja Austraalia on 
World Island ehk «välimine poolkuu». Maailma valitseb see, kes kont- 
rollib = Heartland 

«ihm iA RAH 
BTA MPA 


Maailma poliitiline kaart aastal 2053. Tume ala on Venemaa. Vene Föderatsiooni 
Duuma asejuhataja Mihhail Jurjevi raamatust «Kolmas Impeerium» 


Geopoliitilised teooriad on alati olnud vahendiks, millega õigustatakse 
suurriikide ekspansiooni. Olgu lisatud, et geopoliitika on muutunud 
väga populaarseks tänasel Venemaal. Moskva raamatupoodide riiulid 
on lookas kirjandusest, kus arutatakse Venemaa kiliastilisl missiooni 
ning paistab, et Venemaa poliitiline eliil usub selle teooria kehtivust. 
Ja õigustatust. Samuti Venemaa territooriumi ja Heartland'i ulatumist 
praegustest piiridest märksa enam läände. See seletab ka Moskva äär- 
misl vaenulikkust Lääne sõjaliste ja majanduslike liitude ittalaienemi- 
se vastu. Ei tohi unustada, et Venemaad, kes läbi aegade tahab valit- 
seda Heartlandi on suurema osa viimasest sajast aastast valitsenud 
inimesed, keda võib võrrelda suurimate kurjategijatega läbi aegade. 


Kindralleitnant Valeri Dementjev ja Anatoli Surikov avaldasid keva- 
del 1996 ajalehes Zavtra artikli, milles öeldi, et Balti riikide ühinemisel 
NATO-ga sekkuvad sündmustesse Vene relvajõud. Anti ka ülevaade 
interventsiooni käigust. Esmalt likvideerivad eriväed Balti riikide juht- 
konnad, seejärel antakse löök tähtsamatele riiklikele objektidele. Siis 
saabuvad jala- ja lennuvägi ning lõpliku puhastustöö teevad eliitväe- 
osad. Artiklis viidati siinsele viiendale kolonnile ja mainiti, et Venemaal 

on Balti riikides lahinguülesannete täitmiseks pidevalt valves 3000- 
4000 meest.' 


Baltimaadele suunatud ähvardused ja julgeoleku küsimus tõsteti 
üles ka USA Kongressis, kus 42 kongresmeni tegid 1996. aastal vas- 
tava järelepärimise. President Bill Clinton vastas, et Vene kavatsused 
lükatakse tagasi kui vastuvõtmatud: «Ühendriikidel on otsene ja ma- 
teriaalne huvi Balti riikide julgeoleku, iseseisvuse, suveräänsuse ja ter- 
ritooriumi terviklikkuse suhtes».* Juulis saatis Vene president Jeltsin 
Clintonile kirja, milles teatas: «Ei saa kõne alla tulla isegi hüpoteetiline 
võimalus laiendada NATO tegevussfääri Balti riikidele. Venemaale on 
selline perspektiiv kategooriliselt vastuvõetamatu ja me hindaksime 
selles suunas tehtud samme kui otsest väljakutset meie rahvuslikele 
julgeolekuhuvidele...». 


Eesti, Läti ja Leedu NATO-ga liitumist ei suudetud takistada, kuid 
Karaganovi doktriinis sätestatu on täies elujõus ja samasugust takti- 
kat kasutatakse Venemaa poolt oma lähimate naabrite suhtes ka täna 
— uuel aastatuhendel ja uuel sajandil. Venemaa diplomaatia ja välis- 
luuretalituste üheks eesmärgiks Baltimaades on ära hoida Balti riikide 
koostöö ning valis- ja kaitsepoliitiline ühisrinne eriti ida suunas. Jaga 
ja valitse! Meie siseasjadesse sekkumine ja riigi enda mõju alla saami- 
seks kasutatakse kõiki, nii lubatud kui lubamatuid võtteid. 


Venemaa näib käsitlevat demokraatiat oma piiridel — olgu siis tegu 
Eesti, Läti, Ukraina või Gruusiaga — julgeolekuohuna endale ning peab 
demokraatiavaenulikku despootiat oma piiridel — Turkmenistani, Val- 
gevenet — justkui millekski heaks, kuna see tähendavat stabiilsust. 
Selline arusaam ja vaade on ohtlik ja ktrhjulik meie julgeolekule, sest 
on ju Venemaa isegi vaid kukesammu kaugusel despootiast. 

Venemaa poliitilised ja imperialistlikud ambitsioonid ja kavatsused 
on jäänud samaks aastasadade jooksul. Ainus erinevus 1990-ndate al- 
gusega on selles, et tänu gaasi ja naftahindade kolossaalsele tõusule 
majanduslikult ja sõjaliselt tugevnenud ning samavõrra demokraatiast 
eemaldunud Venemaa on lisaks nn. lähisvälismaale taas oma pil- 
gu pööranud ka «kaugvälismaa», Euroopa Liidu, Ladina-Ameerika ja 
arenguriikide poole. Lisaks vanadele, äraproovitud NSV Liidu aegse- 
tele survevahenditele kasutatakse nende mõjutamiseks uue efektiivse 
relvana ära ka energiat — naftat, gaasi jne. 


1.Boris Tesnov, Eesti rahva lühiajalugu 2001, 1k.331 
2. Ibidem, 1k.306, 316 
3. Ibidem 1k.345 

Meie iseseisvuse tunnustamisega tahtis Nõukogude Liit lüüa kaks 
kärbest ühe hoobiga: kogu maailm näeb, et ta tunnustab rahvusva- 
helist õigust, meid aga vallutab ta uuesti poliitilis-majanduslike võtete 
abil. Seejuures peab teda aitama kavalalt ja mitmekülgselt ülesehitatud 
viies kolonn. Kui meie poliitikud võib-olla ka kogemata astuvad meile 
vastaspoole poolt ettenähtud samme, siis on Baltikumi probleem ala- 
tiseks lahendatud. Seni vähemalt igaüks teadis, et me oleme vägivald- 
selt vallutatud. Kui aga sama saavutatakse legaalselt (sel pole tähtsust, 
et ainult näiliselt legaalselt) läbirääkimiste teel, pole meil enam mingit 
õigust hädaldada ja kusagilt abi otsida. 


Loode-Venemaa üldkasutatavas portaalis allnw.ru on jätkuvalt üle- 
val Venemaa kavatsusi Balti riikides selgitav kirjatükk «Saagu Eestist 
Estlandia».* Edastan siin vaba tõlke ühest sealkirjutatud lõigust: «Mosk- 
va sunnib etnokraatiaid (s.o. Balti riike) andma kõik kodanikuõigused 
Läti ja Eesti kodakondsuseta isikutele. Seejärel toetab nendes vabarii- 
kides jõudusid, millised sunnivad neid välja astuma NATOst ja on Ve- 
nemaaga sõlmitava liidu poolt. Selle tulemusena saab Moskva võima- 
luse moodustada kohapeal paralleelsed valitsused, millised vajalikul 
ajamomendil kutsuvad meid (Venemaad) appi võitluseks natsionalis- 
tidega.» 


Selline tegevus on hästi rahastatud. Kaasmaalaste, kes on tulnud 
siia enamasti okupatsiooniarmee kaas- või järelväena, ülesässitami- 
seks on eraldatud sadu miljoneid rublasid. KAPO aastaraamat kirjel- 
dab aastast aastasse Vene eriteenistuste katseid kasutada ära siinset 
viiendat kolonni, värvata agente ärimeeste ja poliitikute seast ning 
enda loodud ja rahastatud õõnestusorganistsioonide kaudu saada üha 
enam mõjuvõimu. Selgusetuks jääb ainult see, miks laseb KAPO neil 
aastaraamatus ülesloetletud õõnestusorganisatsioonidel ja isikutel ta- 
kistamatult tegutseda ja näiteks ühel neist, Konstitutsioonierakonnal, 
isegi Riigikogu valimistel osaleda. Selgusetu on ka see, miks ei ole 
maalt välja saadetud mitte ühtegi Eesti-vaenulikku muulast. 


13. jaanuaril 1962 informeeris USA saadik Bernard Gufler president 
Kekkoneni sellest, mida eelmise aasta lõpul Helsingist ülekaranud 
Nõukogude Liidu asekonsul Klimov (õige nimega Anatoli Golitsõn) 
Soome kohta rääkis: «Nõukogude Liidu sihiks on hävitada kõik nõu- 
kogudevastased jõud ja laostada Soome seestpoolt. Ajakava ei ole 
tehtud. Peamine on poliitiline tegevus. Nõukogude Liit kasutab inime- 
si, kes on tema surve ja kontrolli all. Mõned kõrgel kohal olevad isi- 


1. Olaf Imelik, Tõde, kõige kaunim oled sa alasti, 1992, Ik. 174 
2. http://allnw.ru/news/26610 

kud — mõjuagendid — on ühel või teisel põhjusel Nõukogude Liidu 
kontrolli all, kuid pole Nõukogude Liidu käsutäitjad. Vahel nad isegi 
ei tea, et neid ära kasutatakse. Nõukogude Liidul on õnnestunud so- 
kutada selliseid isikuid haldusasutustesse ja valitsusse. Nende arv on 
küllaltki suur, neid on igasugustel kohtadel valitsuses ja ühiskondlikes 


1 


organisatsioonides».' Selline tegevus jätkub tänagi ning mitte ainult 
Soomes, vaid kõigis piiririikides, Eestis ja mujal, kus Venemaa huvid 
mängus on. 

Vene Föderatsiooni sõjaline doktriin näeb ette ka Eesti sõjalise val- 
lutamise stsenaariumi, mille kohaselt püütakse saavutada olukord, kus 
relvastatud vastupanu on nõrk või jääks üldse ära. «Mida väiksemate 
purustuste ja ohvritega sissemarss toimuks, seda malbem oleks ava- 
liku arvamuse ja Lääne reaktsioon. Moskvale on just sellepärast väga 
tähtis, et uus okupatsioon — juhul kui Moskva otsustab nii kaugele 
minna — toimuks nii rahumeelselt kui võimalik,» arvas Hellar Grabbi.° 
Aastaid kestnud Eesti Kaitseväe ja Kaitseliidu arengu takerdumine on 
vesi vaenlase veskile. Tähelepanelikul lugejal ei ole kahtlemata jää- 
nud märkamata selgelt väljajoonistuv süsteemipärasus, mis välistab 
juhuslikkuse või lihtsalt rumaluse. Sellele teemale on ajakirjanduse va- 
hendusel üsna palju tähelepanu pööranud näiteks reservkolonel Leo 
Kunnas. 

Hiljuti teatas värske Venemaa president Medvedev, jätkates putin- 
likku liini, et Venemaa prioriteediks on «kaasmaalaste» ehk välisvene- 
laste ja nende au «kaitsmine» terves maailmas, kaasa arvatud Eestis. 
Kaasmaalasteks on 1999. aastal vastu võetud seadusega kuulutatud 
kõik Venemaa kodanikud, endised NSV Liidu (ja NSV Liidu vabariiki- 
de) kodanikud sõltumata sellest, mis kodakondsus neil praegu (või kas 
üldse)on ja kus nad parasjagu elavad, ning emigrandid. Milleni Kreml 
on valmis minema näitas Gruusia vastu algatatud sõda, kus ettekäändeks 
loodigi just nimelt «kaasmaalaste» kaitsmisena, täpselt nagu 1939. aastal 
Poola vallutamisel. 

Heaks näiteks, kuivõrd Kremlis endas usutakse oma nn. kaasmaa- 
laste tagakiusatusse Eestis, on brežnevliku minevikuga sotsioloog Leo- 
kadija Drobiževa 2005. aastal Riigiduuma liikmetele korraldatud küsit- 
luse. Muu hulgas küsiti, kas nad (Riigiduuma liikmed) on ka tegelikult 


1.Max Jakobson, XX sajandi lõpparve, 2005, Ik. 530 

2. Kas midagi tõsisemat võis seista Einselni vallandamise taga? 19.03.1996 Vaba 
Eestlane 

3. http://www.1n.mid.ru/ns dgpch.nsf/215bdcc93123ae8343256da400379e66/51 
eld81 cd0b2a328c325722e0048e320?OpenDocument 

mures venelaste olude pärast Eestis ja Lätis või kasutavad seda teemat 
üksnes poliitilise võitluse vahendina. 22% arvas, et mureks on põhjust, 
42% vastas, et see on vaid poliitiline trump ja 20% - nii seda kui teist. 
Juulis 2008 avalikustatud uuest Venemaa strateegilisest kavast on ära 
kadunud seal varem olnud säte suhete parandamisest Balti riikidega. 
Ei vaevuta tegema isegi rahuarmastava ja sõbraliku riigi nägu. Nagu 
hiljutised Gruusia sündmused näitavad, eelistab Venemaa sobival või- 
malusel just sõjalisi vahendeid oma eesmärkide elluviimisel ja Lääne 
reaktsioon ning maailma arvamus ja hukkamõist ei loe Kremlile mitte 
vähematki. Ei julgeta ju Venemaaga konfrontatsiooni astuda — Kreml 
teab seda suurepäraselt. 


Vene politoloogi Fjodor Lukjanovi hinnangul ei pürgi Venemaa ise- 
gi oma tegusid õiguspärasena esitama, sest liitlasi enam pole — kogu 
tähelepanu on suunatud sellele, kas naabrid on õppetundi mõistnud. 
Suurem osa Venemaa ühiskonnast ja ka poliitiline juhtkond olid šo- 
keeritud sellest, kui suurel määral toetati Läänes Gruusia presidenti 
Mihheil Saakašvilit, rääkis Lukjanov 04.09.08 intervjuus Saksa ajalehele 
Tageszeitung. Tema arvates on praegu dialoog läänega mõttetu ning 
see viiski radikaalsele tegutsemisele ning forsseeris Lõuna-Osseetia 
ja Abhaasia kiirustades tunnustamist. Lukjanovi sõnul on Moskva alati 
selgelt mõista andnud, et on olemas punane joon, millest lääs oma po- 
liitiliste ja sõjaliste organisatsioonidega üle astuda ei tohi ja Ukraina ja 
Gruusia on just sellel joonel. Venemaa reaktsioon saab olema järsk ja 
katastroof pole kaugel. Lukjanovi hinnangul ei pea Venemaa konfron- 
tatsioonis läänega vastu, ent alanud on kõrgete panuste ja peadpööri- 
tavate tagajärgedega mäng.” 


Vene eliidiuurija Olga Krõštanovskaja väidab, et 70 % vene võimu- 
eliidi tipptuhandest on nii või teisiti, suuremal või väiksemal määral 
eriteenistusliku või militaarse taustaga. Provokatsioonid, desinformat- 
sioon, katteoperatsioonid, muud riukad ja alatused kuuluvad lahuta- 
matult sellele seltskonnale loomulikuna näiva tegutsemisviisi, nõuta- 
vate kutseoskuste miinimumi juurde.” Endiste KGB-laste võimuaeg 
Venemaal, ühendatuna nõukogudeaegse välispoliitikaga, on paljasta- 
nud Kremli poliitika kogu küünilisuse. SRÜ riikides on Moskva kaasabil 
juba aastaid kujundatud olukorda, kus võimul hoitakse kõige korrum- 
peerunumat ja despootlikumat rühmitust, läänemeelset opositsiooni 
surutakse maha ja ainus alternatiiv kehtivale võimule on veelgi Mosk- 


1. Mati Hint, Reis Peterburist Petserisse, Riigikogu toimetised nr. 12, 2005 
2. Vene politoloog: nüüd maksab üksnes jõud, 07.09.2008 Postimees 
3. Juhan Sillaste, Kes on järgmine? 12.08.2008 TMS 

va-meelsem rühmitus. Vastavalt võimalustele püütakse sama poliitikat 
viia läbi ka lääneriikides, sh. Eestis. Kaugem eesmärk meie suhtes on 
loomulikult meie iseseisvuse likvideerimine — seda tuleb korrata, kuni 
see viimasele kui ühele Eesti poliitikule meelde jääb. 

Raamatu «Uus külm sõda» autor, The Economisti tuntud ajakirjanik 
Edward Lucas kinnitas, et Venemaa tahab Balti riike sedakorda tagasi 
saada mitte sõjalisel teel, vaid majanduslike vahenditega. Vana külm 
sõda oli sõjaline ja ideoloogiline, kuid nüüdset külma sõda peetak- 
se väärtuste nimel. «Uue külma sõja rindejooned on üha selgemad: 
Ameerika, Suurbritannia ja mõned ekskommunistlikud riigid üritavad 
Kremlile vastu seista,» kirjutab ta. Seega peetakse uut külma sõda pea- 
miselt Euroopas ning just Baltimaades, sest nende kaotamist kahetseb 
Kreml kõige rohkem. Erinevalt mõnest häälest Eestis, kelle järgi ei ole 
Eesti Venemaa välispoliitikas tähtsal kohal, arvab Lucas teisiti. Just Ees- 
ti on riik, mis eirab kõige järjekindlamalt seda, mida Kreml on üritanud 
väita: et liberaalne demokraatia ei õnnestu ekskommunistlikes riikides 
ja et Venemaale selja keeramine oli viga. See annab võitlusele Eesti 
pärast suurema tähenduse, kui seda muidu võiks arvata. Lucas ütleb 
otse välja, et lääs hakkab uut külma sõda kaotama. Kuid on olemas ka 
vahendid see sõda võita. Selleks peab olema usk Lääne väärtustesse ja 
võime tegutseda koos, tuleb lõpetada Venemaa poputamine ja visata 
see riik välja ka mitmest rahvusvahelisest klubist (näiteks G8-st). See 
tekitab küll kindlasti kuskil võõristust, kuid Lucase järgi toob majja ka 
selguse.” 

Lucas rõhutas: «Ma arvan, et Balti riigid on selle kõige eesliinil: te 
olete maad, mille Venemaa kaotas 1989-1991, ja nüüd tahavad nad 
teid tagasi. Mitte sõjalise vallutuse kaudu; nad teavad, et see ei toimi. 
Nad kasutavad majanduslikke vahendeid ja selles on nad olnud küllalt 
edukad, eriti Lätis». 

Vene võim on kiirelt Baltikumi naasmas ning seekord on relvadeks 
mitte tankid, vaid nafta ja raha, kirjutas ka New York Timesi ajakirjanik 
Adam B. Ellick*, kuid Lääs on Venemaad hinnates liiga naiivne: «Mär- 
gid Vene mõju kasvust on tuntavad igal pool Eestis, Lätis ja Leedus. 
Need avalduvad Kremli poolses meedia, kohalike poliitikute ja majan- 
dusarengu finantseerimises, Balti riikides elava Vene kogukonna aina 


1. The New Cold War. How the Kremlin Menaces both Russia and the West» 
Bloomsbury, London 2008, Ik. 342 

2. Erki Bahhovski, Balti riigid seisavad uue külma sõja eesliinil, 15.03.2008 Pos- 
timees 

3. Vene mõjuvõim Baltikumis suureneb, New York Times 12.11.2007 

argessiivsemaks muutuvas enesekindluses, innustatuna Moskva poolt, 
ning energiavarude kasutamises väljapressimise eesmärgil,» kirjutab 
New York Times. Artiklis tsiteeritakse Ameerikas üleskasvanud Leedu 
erukindral Kronkaitist: «Mida me kardame, on Venemaalt tulev suur 
rahahulk, mida saab kasutada meie ametnike korrumpeerimiseks. 
Ja ma räägin väga suurest rahast, mida saab kasutada meie valitsuse 
kontrollimiseks. Leedu võib sedasi mitme aasta pärast vaevumärgata- 
valt muutuda domineeritavaks ning oma iseseisvuse kaotada.» Ellick 
rõhutab, et samasugune tendents valitseb kõigis kolmes Balti riigis. 

02.07.2007 tõi EPL ära Briti nädalakirja The Economist" võrguväljaa- 
nde artikli «Suur ja raske naaber», milles tõmmati võrdlusjooni külma 
sõja aegse Lääne-Berliini ja Balti riikide vahel. Kuigi teoreetiliselt katab 
Balti riike NATO tuumavihmavari, pakub allianss tegelikult vaid pisut 
rohkem kui moraalset tuge, kirjutas Economisi. Leiti aga, et igasugune 
Venemaa-poolne ähvardamine, olgu siis tegelik või kujutletav, on pi- 
gem psühholoogiline kui füüsiline oht. Eesmärk on kõigutada baltlaste 
enesekindlust, võib-olla selleks, et nõrgendada Balti riike mõnel muul 
rindel. Tõdeti, et Balti ühtsuse puudumine aitab Kremli plaanidele kaa- 
sa. Alates 1990. aastast on Kremli poliitikaks olnud mängida üht Balti 
riiki välja teise vastu. Üht riiki meelitatakse, teisega külmutatakse suh- 
ted, kolmandat ignoreeritakse. Lääne-Berliin pidas vastu tänu enda ja 
oma liitlaste tahtejõule ning ühtsusele — sedasama vajavad nüüd Balti 
riigid. Veel mõni aeg tagasi pidasid Lucase, Ellicki ja The Economistis 
prognoosid paika. Täna aga teame, et need on liialt optimistlikud ja ta- 
gasiohoidlikud. Venemaa ei kohku tagasi relvajõudude kasutamisest. 
Kui Kreml leiab, et nii on lihtsam ja kiirem, siis antakse armeele käsk 
rünnata. Ei loe rahvusvaheline õigus, konventsioonid, lepingud, maail- 
ma avalik arvamus ega hukkamõist — Venemaa ei karda omas arrog- 
antsuses külma sõda kuumaks muuta. 


Gruusia ründamise ja hävitussõja alustamisega 08.08.08, paljastas 
Venemaa järjekordselt näo. Tuleval aastal oleks möödunud 80 aas- 
tat sellest, kui kommunistlik Venemaa alustas käsikäes Hitleri Saksa- 
maaga maailmavallutussõda, mis päädis poole Euroopa alistamisega 
Kremli verisele diktaadile ja Balti riikide kadumisega maailmakaardilt. 
Suurvenelik šovinism, mis oli rüütatud bolševistlikkusse rüüsse tõi kaa- 
sa saja miljoni inimese hukkamise ja mõõtmatuid kannatusi kommu- 
nistlikes repressioonides ellujäänuile. Sõjad, milles Venemaa on olnud 
agressor, õhutaja ja kaasalööja, jätkuv demokraatiast eemaldumine, 
ning enda vastandamine kõigile teistele rahvastele ja nende (eriti oma 
naaberriikide) süüdistamine kõiges näitavad, et Venemaa inimvihka- 
jalikud ambitsioonid ja maailmavallutuslikud plaanid ei ole Peeter 1 

aegadest saadik muutunud. Pekingi olümpiamängude varjus alustatud 
sõda Gruusia vastu ainult kinnitab seda. 

Venemaa väited, nagu oleks mereblokaadi ja maavägede ning õhu- 
jõudude sõjaliste rünnakute näol Gruusia tsiviilobjektide pihta olnud 
tegemist «rahuvalvemissiooniga» ning vene «vabatahtlikud» «kaitse- 
sid» pommituslennukite ja tankidega oma «kaasmalasi» Osseetias, 
on küüniline demagoogia. Esiteks oli Venemaa Gruusiale kuuluvas 
Osseetias juba aastaid tegutsenud Karaganovi doktriini järgides, nn. 
«kaasmaalasi» üles ässitades ja Gruusiat provotseerides. Teiseks oli te- 
gemist jõhkra sõjalise agressiooniga väikeriigi vastu, millega kombati 
NATO, EL-i, ÜRO, maailma riikide ja rahvusvaheliste organisatsioonide 
reaktsioone ja lubatavuse piire. Kuna Venemaa pääses ka seekord vaid 
hukkamõistvate näpuviibutustega nagu Tšetšeenias, võib arvata, et 
järgmisena on järg Balti riikide käes, keda Moskva on korduvalt ähvar- 
danud. Seda tõendab ka Venemaa lubadus «kaitsta» oma «kaasmaa- 
lasi» omal äranägemisel, ükskõik milliste vahenditega ja ükskõik kus. 


lana peaks olema ka kõige sinisilmsematele selgeks saanud, et me 
oleme oma riikluse kindlustamisel palju aega kaotanud, usaldades 
liialt pahatahtlikke «sõpru» ja poliitikuid ning olles liialt naiivsed rah- 
vusvaheliste liitude ja organisatsioonide kaitsva mõju suhtes. Gruu- 
sial oli Iraagis 2000 sõdurit rahuvalvemissioonil, kuid see ei aidanud 
lal NATO liikmeks ega Läänelt sõjalist abi saada Venemaa rünnakute 
vastu. Nüüd olemegi nagu ootamatult saabunud talvekülma käes ja 
peame endale aru andma, et Eesti ja teised Balti riigid on Gruusia järel 

muutunud ida ja lääne vahelise jõutasakaalu murdepunktiks. Selles 
olukorras peame tõsiselt mõtlema enda huvidele, käituma külmave- 
reliselt ja nii, et viimane sõna kõigi otsuste juures jääks meile. Õnneks 
on nüüd NATO poolt korduvalt kinnitatud, et meid ei jäeta üksi ning al- 
lianss kaitseb omasid igal juhul. Peame aga meeles pidama, et Artikkel 
5 ei käivitu siserahutuste korral ja kui kavatsetaksegi Eestit aidata, siis 
NATO väekontingendi formeerimine ja siiatoomine võtab aega. 


Balti riikide kustutamine maakaardilt on idastrateegide pikaajalis- 
tes plaanides olulisel kohal. Vaenujõudude esimene avalik ja vägivald- 
ne rünnak meie vastu löödi aprillis 2007 lõpus tagasi. Järgmine kord 
ei pruugi enam nii lihtsalt minna. Vähe puudus, et Venemaa poolt 
organiseeritud pronksiöö märatsemine oleks muutunud vägivaldseks 
riigipöördekatseks, nagu see algselt planeeritud oli. Vaid vene tempe- 
rament, kirgede ja karjainstinkti enneaegne lõkkelelöömine lõi ühek- 
sandaks maiks kavandatud riigipöördekava uppi. Hetkelisele selja sir- 
guajamisele ja eesti rahva toetusele vaatamata ei julge riik aga «rossi- 
ja-rossija» skandeerinud Eesti-vaenulikke vene äärmuslasi ega nende 
riigikukutajatest ninamehi isegi karistada, riigist väljasaatmisest või 
ebalojaalsetelt naturaliseeritud kodanikelt kodakondsuse äravõtmisest 
rääkimata. Huvitav hetk kogu loos oli siis, kui Vene Duumas tehti ette- 
panek lõpetada diplomaatiline vahekord Eestiga. Loomulikult jäigi see 
ettepanekuks, sest Putin mõistis hästi, et koos Vene suursaatkonnaga 
Tallinnas kaoksid vene eriteenistuste arsenalist olulised hoovad Eesti 
siseasjadesse sekkumisel. 


Dr.ph. Jaak Valge kirjutas, et: «riigipöördekatsele 1924. aastal järg- 
nes Eesti sisejulgeoleku kundlustamine, mille järgi poleks saanud 
Eesti riiki ilma otsese välise sekkumiseta kukutada ega ka tugevasti 
kõigutada. Kui aga meie küsiks, kas oleme sellesamaga hakkama saa- 
nud ka nüüd, pärast pronksiöid ning kas Venemaal on raske meie riiki 
seestpoolt destabiliseerida, siis kardan, et me ei saa eitavalt vastata 
ja peaksime tunnistama, et kui Venemaa seda seni teinud ei ole, siis 
sellepärast, et tal pole seda vaja olnud. Praegu». 


Et tegemist ei olnud pelga huligaanse märatsemisega vaid ohusta- 
tud oli Eesti riigi julgeolek, kinnitasid korduvalt mitmed ministrid, juhti- 
vad poliitikud ja politseiametnikud. Siseministri sõnul näitas ka valitsu- 
se poolt tellitud riskianalüüs, et Eesti iseseisvus olevat ohus. Riigikogu 
ei tulnud neil ärevatel päevadel aga isegi kokku, et arutada tekkinud 
situatsiooni, hoolimata sellest, et Moskva oli saatnud siia oma duu- 
masaadikud, kes kõiki rahvusvahelisi tavasi ja norme eirates nõudsid 


1. Jaak Valge, Eesti aeg ja iseseisvuse taastanud Eesti, Tuna 1/2008 

Eesti valitsuse tagasiastumist (täpselt nagu toimus 1940. aastal Ždanovi 
juhtimisel). Eesti ei esitanud selles isegi ametlikku protestinooti Vene- 
maale. Kõik see riivab sügavalt eestlaste ja teiste lojaalsete kodanike 
õiglustunnet ning muudab paratamatult suhtumist oma igal sammul 
allaheitlikkust presenteerivasse riiki. 

Et endise KGB, nüüdse FSB käitumismallid ajaproovile vastu on pi- 
danud, näitavad Kremlile vastumeelsete ajakirjanike, poliitikute ning 
poolt vahetanud agentide mõrvad nii Venemaal kui üle terve maail- 
ma. Inglise pressi väidetel pauguvad meilgi Vene salaagentide püstolid 
Kremlile soovitavate tulemuste saavutamiseks ja keda on siis veel liht- 
sam enda pilli järgi tantsima panna kui mitte neid, kes juba minevikus 
on end nõukogude võimu ja julgeolekustruktuuridega sidunud. Kreml 
teab ja on juba harjunudki, et kui piisavalt peale põrutada, nõustub 
Eesti kõigega, isegi sellega, et kõigele veel topelt peale maksma peab. 
Moskva tahab, et teda kardetakse! Selles ongi asja tuum. See ei puudu- 
ta mitte ainult välisriike vaid ka Venemaa oma kodanikke. 

Harvardi ülikooli ajalooprofessor Niall Ferguson meenutas, et ka 
Hitler õigustas oma territoriaalset ekspansiooni Tšehhoslovakkiasse, 
Austriasse ja Poolasse sealsete suurte sakslaste kogukondadega. Tema 
arvates mängib Kreml tõenäoliselt praegu sama mängu vene vähe- 
musega Kasahstanis (venelasi 30%), Lätis (venelasi alla 40%), Eestis 
(venelasi 28%), Ukrainas (venelasi 17%), Moldovas (venelasi 13%) ja 
Valgevenes (venelasi 11%). Sarnaseid jooni 1930. aastate Saksamaa ja 
nüüdisaja Venemaa vahel võib leida rohkemgi: riigi kontrolli tugevda- 
mine meedia ja majanduse üle; nii nagu Hitler piiras 1933. aastal parla- 
mendi ja föderatsiooni võimu, nõrgestab Putin Riigiduumat jne.' 

Kindralmajor Ants Laaneots väljendas juba mitmeid aastaid tagasi 
muret Venemaal tugevnevate tendentside pärast: «Venemaa käitumi- 
ne viitab selle riigi kasvavale agressiivsusele — niikaua kui ta oli nõrk, 
oli tema agressiivsus madal. Mida rohkem ta tugevneb — nii majan- 
duslikult kui ka sõjaliselt -, seda agressiivsemaks ta naabrite suhtes 
muutub. Paralleel, kus praegust Venemaad mingil määral võrreldak- 
se Hitleri-Saksamaaga enne II Maailmasõda, aastatel 1935 -1936, on 
mõtlemapanev. Paistab, et Venemaa ei ole oma imperialistlikest am- 
bitsioonidest loobunud. Ja mul on kuri aimdus, et Euroopal tuleb veel 
kunagi tegemist Venemaaga ka sõjalises plaanis. Praegu Lääne-Eu- 
roopas ja meil valitsev muretus ning silmade kinnipigistamine Vene- 
maa käitumise suhtes on ilmselt suur viga.» * Kaks aastat hiljem ütles 


1.01.01.2005 The Dayli Telegraph 
2. 1640.2005 Õhtuleht 

Laaneots ETV saates «Välisilm»: «Võrreldes praegust Venemaad 1990. 
aastate keskpaiga Venemaaga, on praegune kindlalt ohtlikum.» Laa- 
neotsa sõnul on Venemaa ajaloos seaduspära, et riik on püüdnud tuge- 
vatel perioodidel oma mõjuvõimu laiendada ja uusi alasid kontrolli alla 
saada. «Kahjuks oleme sellises geograafilises asukohas, et jääme alati 
strateegiliste huvide fookusesse.» Laaneotsa hinnangul ei ole Vene ar- 
mee üksnes n-ö siseriiklikes konfliktides, nagu Tšetšeenia, kasutami- 
seks. «See on ebakompetentsete inimeste luulu ja absoluutselt vale 
lähenemine,» hindas ta.* Nagu näeme, oli Laaneotsal, kes ei ole mingi 
«parketikindral», täiesti õigus. 


Laaneotsa sõnade kinnituseks võiks tuua lõpmatult näiteid. Lu- 
gejale juba tuttavate Dementjev-Surikovi avameelsest artiklist loeme: 
«meil on rahvuslikud huvid, mida tuleb kaitsta... kui tekib tõsine konf- 
likt eestlaste ja venelaste vahel .... Venemaa võib oma väed Eestisse 
viia...» Ta Lisatakse: «Teie hädaks on see, et kui tulevad Vene väed, 
siis momentaalselt jaotub ühiskond kahe suurema etnilise grupi vahel. 
Venelastel ei ole lihtsalt kuhugi minna, kui võtta relv kätte ja võidelda 
teie vastu.» 


Veelgi avameelsem oli ja on oma lapsesuuga tuntud Žirinovski, kes 
kinnitas: «Ma ütlen teile ausalt, et teen kõik Balti riikide likvideerimi- 
seks...» Ja jätkas: «1991. aasta pani idanema konflikti, mis lööb välja 
ehk 2001. või 2011. aastal. Sõda on vältimatu ning Eesti, Läti ja Leedu 
kaovad lõplikult maailma poliitiliselt kaardilt...teie, väikeriigid, olete 
nagu peenraha, mis käib käest kätte.»' Soovitan selle mittetõsisena 
tunduva härra ütlemisi võtta vägagi tõsisell — tema alahindamine on 
viga. Lapsesuu ei valeta, kuigi täpsete aastaarvudega võib ju eksida. 

Nižni Novgorodis peeti 2008. aastal ekspertide ümarlaud, kus oli 
teemaks patriootlike liikumiste olukord Venemaal. Sellest võttis osa ka 
populaarne ja tuntud Vene teleajakirjanik, liikumise Kodumaa — Suur 
Venemaa juht Mihhail Leontjev. Oma kõnes ütles Leontjev sõna-sõ- 
nall järgmist: «Kas me ei peaks Balti riigid tagasi võtma? Miks ka mitte! 
Minu arvamus — Balti riikide riiklik iseseisvus pole ennast õigustanud. 
Nad ei tulnud omadega toime. Ilmnes, et suurem osa kohalikust etnili- 
sest valijaskonnast on natsid. Aga natsid on inimesed, kellega normaal- 
ne jutt ja neile normaalsete õiguste andmine on välistatud. Need on 
inimesed, kelle pihta on vaja tulistada. Kuul — see on ainuke argument 


1. Aivar Õepa, Ants Laaneots: Venemaa on praegu ohtlikum kui 1990. aastatel, 
Postimees.ee 08.10.2007 

2. Nezavisimaja Gaseta 17.04.1996 

3.intervjuu Postimehele 26.04.1996 

natside vastu. Ja küll nad veel näevad, kuidas meie tankid seisavad 
kord Riias. 

Kui Venemaast oleks arenenud peale NSV Liidu lagunemist demo- 
kraatlik riik, oleks maailm täiesti teistsugune. Kuid kuna Kremlis tõstab 
hoogsalt pead poststalinism koos imperialistlike pürgimustega, mida 
on asutud relvade abil ellu viima, siis peame me arvestama oma koge- 
mustega ning senisest aktiivsemalt seisma enda õiguste ja suveräänsu- 
se eest. Meie ajalugu ja hilissündmused tõestavad, et Eesti iseseisvus 
on suurimaks pinnuks silmas vene šovinistlikule deržaavale. Venelas- 
tel on igipõline iha murda aken Euroopasse ning hoolimata riigikorra 
ja valitsemisviiside muutustest sügelevad nende rusikad ühtemoodi. 
Polnud ju maailmarevolutsioongi midagi muud kui järjekordne maail- 
mavallutuskava, mis Stalinil õnnestus osaliselt ka läbi viia. KGB tausta- 
ga president Pütini sõnad, et 20-nda sajandi suurim katastroof oli NSV 
Liidu lagunemine, näitavad endiste suurvenelike mõttemallide püsi- 
mist ja jätkumist. Kas 100 miljoni inimese hävitamisest oli veel vähe, et 
igatseda endisi aegu tagasi? 


Eelmisel sajandil oli Euroopa vaenlane kommunistlik NSV Liit. Selle 
lagunemisega tekkis küsimus, kuidas õigustada väljaminekuid kaitse- 
kulutustee, sest kurjuse impeerium langes ja demokraatlik Venemaa 
Euroopat ju ei ohusta. Nüüd siis on Venemaa lambanaha õlgadelt 
heitnud ja Euroopa peaks nägema, et vana vaenlane on lihtsalt uues 
kuues. 

«Kakskümmend aastat tagasi panite meid istume sellesse Soome 
«lompi». Egas te arva, et see nii võib kesta jäädavalt?», küsis Molotov 
Eestile baaside lepingut 1939. aastal peale surudes.” Ometi istub Vene- 
maa NSV Liidu lagunemisest alates jälle sealsamas Soome lahe pori- 
lombis ja Balti riigid, kus olid nende võimsad sõjasadamad, kuuluvad 
NATO-sse. Pole kahtlustki, et Kreml tahab sealt välja murda ning keh- 
testada jälle Venemaa hegemoonia Balti riikides ja tervel Läänemerel. 

Panemaks läänemaailma uskuma Kremli rahumeelsuses ning de- 
mokraatia ja õiguslike protsesside austamises lubas Venemaa BEalti- 
maades oma kaasmaalaste ja kodanike «õiguste ja au kaitseks» mitte 
kasutada jõudu. «Meil ei ole kavas võtta kasutusele järske mõjutusva- 
hendeid — mul lausa keel ei paindu ütlema — sõjalise iseloomuga 
tegevusi nende riikide vastu, kellega meil on neil või teistel teemadel 
erimeelsusi,» vahendas ERR Novosti Venemaa välisministeeriumi 


1. HauiH TäHKti öyflyT CTOHTb 8 Pure!, Muxauji JleoHTbeB, AreHTCTBO 
I 10.nHTH'iecKHX HoBOCTefi, 16.12.2008 
2. Aleksander Warma, Diplomaadi kroonika, Tallinn 1933, Ik 21 

pressiesindaja Andrei Nesterenko sõnu.' «Me olime, oleme ja jääme 
olema tsiviliseeritud suhtlemise poolt nende riikidega, ka nende esin- 
dajatega,» ütles ta täpselt kuu aega peale Gruusia ründamist. Rääkides 
Venemaa suhtumisest Balti riikides elavatesse rahvusvähemustesse, 
selgitas ta, et Venemaa püüab oma vaatenurka viia nende riikide juht- 
konnani, kuid seda tehakse «vastav'llt rahvusvahelisele praktikale, ar- 
gumenteeritult ja rahulikult». 


Mida see «tsiviliseeritud kohtlemine» tähendab, on Žirinovski juba 
varem lahti seletanud, öeldes: «Teile tundub, et olete iseseisvad... 
Samas peaks olema selge, et Venemaa ei kasuta otserünnakut Balti 
riikide vallutamiseks.»* See, mida ta kirjeldab, on meile tuttav. Märksõ- 
nadeks 2007. aasta aprillisündmused ja Kremlist juhitav viies kolonn ja 
riigi ülevõtmine nn. demokraatlike vahenditega.. 


Venemaa peaminister Vladimir Putin lükkas Sotsis ümber jutud uue 
külma sõja algusest. Tema, kelle meelest olevat just Venemaa olnud 
see, kes algatas toonase impeeriumi lammutamise. «Kui poleks olnud 
Venemaad, eksisteeriks Nõukogude Liit endiselt...» Huvitav, mis vahe 
NSV Liidul ja Venemaal oli? Vaid formaalne ja nimeline — NSV Liit oli 
Venemaa poolt alistatud riikidest loodud kommunistlik impeerium. 
Putin õigustas ka Venemaa tegevust Gruusias. Tema sõnul oldi sunni- 
tud sõdima, sest Gruusia ründas Lõuna-Osseetiat. «Kas me oleksime 
pidanud selles olukorras pead maas hoides ninast verd pühkima,» kü- 
sis ta. Postimehe tõlge Pütini avaldusest oli märksa maalähedasem: 
«Jah, me läksime üle Lõuna-Osseetia piiri,» nentis ta. «Aga mida muud 
me oleksime pidanud tegema? Mis te tahtsite, et me oleks seal tasku- 
noaga vehkinud või? Me nagu pidanuksime seal ragulkast laskma või?» 
päris ta retooriliselt ja sattus veelgi enam hoogu: «Kas arvate, et me pi- 
danuks verise tati ninast pühkima ja pea langetama?» küsis ta, viidates 
sellele, nagu oleksid grusiinid Vene rahuvalvajatele kallale tunginud. 
«Nad ju pidid aru saama, et saavad vastu vahtimist!» resümeeris ta, 
kasutades vulgaarset sõna «mõrda».' Pütini sõnul olevat süüdistused, 
nagu tahaks Moskva haarata uuesti oma mõju alla endist Nõukogude 
Liitu, alusetud. «Meil pole mingit soovi või alust rikkuda endiste Nõu- 
kogude vabariikide suveräänsust....Meil ei ole ja ei saa olema mingeid 
imperialistlikke ambitsioone, milles inimesed meid süüdistada ürita- 


1. Venemaa lubab Baltimaades kaasmaalaste kaitsmiseks jõudu mitte kasuta- 
da, Postimees.ee 11.09.2008 

2. intervjuu Postimehele 26.04.1996 

3. Putin: me ei taha rajada impeeriumi, 11.09.2008 Postimees.ee 

4. Kaivo Kopli, Putin: kas me oleksime pidanud taskunoa ja ragulkaga vehki- 
ma? EPL 13.09.2008 

vad,» kinnitas ta ausa näoga. Vene Kindralstaabi juhi sõnad, et Vene- 
maa tuleb taastada 1913. aasta piirides (st. Eesti Venemaa osana), lük- 
kab selle jutu küll ümber. 

Paistab aga, et Kremli sõnu ja lubadusi tagasi tõmmata jäädakse 
ikka ja jälle uskuma ning konformistlik Lääs uinub taas oma roosa- 
mannalistes unistustes partnerlusest ja heanaaberlikest suhetest Ve- 
nemaaga. Mart Laar ütles Poolas Krynica majandusfoorumil Euroopa 
tulevikust rääkides, et Moskva agressioon Gruusia vastu on siiski mõ- 
junud Euroopale äratuskellana. Euroopa on Laari sõnul mõistnud, et 
passiivsus oma naabruskonnas läheb kallimaks maksma kui aktiivne 
tegevus. Laar ütles ka, et Euroopa saab olla edukas vaid oma väärtus- 
tele tuginedes ning neid kaitstes. «Gruusias toimuv on näidanud, et 
vähemalt Venemaa suhtes pole mõtet arutada, kas parema tulemuse 
temaga suhtlemisel annab väärtuspõhine välispoliitika või nn. reaal- 
poliitika. Reaalpoliitika Moskva suhtes lihtsalt ei tööta nii nagu varem 
diktatuurriikides, nähakse Kremlis selles nõrkuse ilmingut.»' 

Venemaa on tervet maailma tabanud majanduslanguse ning naf- 
ta- ja gaasihindade järsu kukkumise tõttu täna üliraskes olukorras ja 
sügavas, üha süvenevas majanduskriisis. Aastaid justkui küllusesarvest 
voolanud naftaraha on suurelt osalt mõttetult raisatud või kõikevalit- 
seva FSB korruptiivse klanni poolt kõrvaldatud. Kui Venemaa on sun- 
nitud pöörama tähelepanu oma kasvavatele siseprobleemidele ja - 
võitlusele pole ta ehk suuteline oma agressioone väljapoole suunama. 
Teisalt on aga Venemaa läbi aegade oma siseprobleeme üritanud just 
nimelt väliskonfliktide loomisega varjata. 

Rahutust Venemaaga piirnevates riikides peaks esile kutsuma 
Kremli kuulutatud õigus ennetava löögi andmiseks teistele riikidele. 
Kaitseminister Sergei Ivanovi selgituste kohaselt võib vägivaldne sek- 
kumine teiste riikide asjadesse toimuda kolmel juhul: kui naaberriigi 
territooriumilt lähtub mingi oht Venemaale; kui rikutakse Vene ko- 
danike õigusi ja vabadusi; kui naaberriigis on ebastabiilsuse oht ja 
keskvõim pole suuteline kontrollima oma territooriumi. Öeldust pole 
raske mõista, et ettekääne jõu kasutamiseks on vajadusel üpriski ker- 
gesti leitav. Eesmärgiks on taastada Venemaa kui tugeva majanduse 
ja tsentraliseeritud võimuga, võimsate relvajõududega suurriik, mis 
oleks võimeline nn. multipolaarse maailma teooria kohaselt võrdselt 
teiste suurriikidega kaasa rääkima maailma probleemide lahendami- 
sel. Vene poliitikud isegi ei varja, et järgneva arenguetapi eesmärgid 


1. Laar Poolas: Moskva agressioon on mõjunud Euroopale äratuskellana, 1.3. 
september 2008 EPLO 

näevad ette Venemaa mõjusfääri taastamise kõikides tema jaoks geo- 
strateegilise huvi objektideks olevates regioonides, eelkõige aga endi- 
se NSV Liidu aladel." 

Selle lihtsustamiseks on Venemaa asunud oma imperialistlikule 
sõjalisele doktriinile looma nn. legaalset alust. 10.08.2009 esitas presi- 
dent Dmitri Medvedev, kes juba varemgi on rõhutanud Venemaa suve- 
räänset õigust kaitsta oma huve ja kaasmaalasi, Riigiduumale riigikail- 
seseaduse paranduse, mis loob «õigusliku» mehhanismi relvajõudude 
kasutamiseks väljaspool Venemaad. Kaitseminister Anatoli Serdjukov 
selgitas ajakirjanikele, et kõrgem ülemjuhataja peab saama võimalu- 
se suunata relvajõudusid operatiivselt väljapoole Vene Föderatsioo- 
ni piire, kui seda nõuab Venemaa ja tema kodanike huvide kaitse.- 
09.11.2009 võeti nimetatud seadus vastu. Nüüd võib Venemaa Eestisse 
oma relvajõud tuua, kui Eesti kasutab siinsete Vene kodanike vastu 
oma relvajõude, ähvardas Vene Riigiduuma väliskomisjoni juht Kons- 
tantin Kossatšov. 

Oma vägede kasutamist välisriikide territooriumil seadustava Ve- 
nemaa käitumises polevat midagi erakordset, leidis aga Eesti välismi- 
nister Urmas Paet. Tõtt-öelda on see üsna hämmastav avaldus, seda 
enam, et mujal Baltikumis nõnda naiivsed ei olda. Endine Leedu presi- 
dent Vytautas Landsbergis ütles, et niisugune samm annab tunnistust 
Vene poliitika agressiivsemaks muutumisest ning «meenutab kangesti 
natsi-Saksamaa printsiipi, mille järgi oli neil õigus sekkuda igas piirkon- 
nas, kus elas kas või üks sakslane». «See peab kõiki naabreid mureli- 
kuks tegema,» hoiatas Landsbergis.* 


Siinkohal võiks meenutada, et Venemaa ei ole Balti riikidele pak- 
kunud heade naabrussuhete märgiks sõprus- ja koostöölepingu sõlmi- 
mist, nagu see sõlmiti Soomega peale NSV Liidu lagunemist. Vasallide- 
ga, eriti eksvasallidega ei semutseta. 


Õnneks ei ole olukord Eestis ega meie geograafiline asukoht (kui- 
gi siingi pole midagi hõisata) võrreldav Gruusiaga, kuid alliansivälised 


1. Ants Laaneots, Venemaa geopoliitilised huvid Baltikumis 17.03.2004 http:// 
www. virumaa.ee/discuss/msgReader$5881 

2. Venemaa seadustab vägede kasutamise võõral territooriumil, 10.08.2009 
Postimees, Interfax / BNS 

3. Kossatšov: Loodan, et Eesti ei kasuta relvajõude Venemaa kodanike vastu, 
11.11.2009 Eesti Päevaleht 

4. Spetsialistid peavad Venemaa sissetungi-eelnõu deklaratiivseks, 12.08.2009 
Postimees 

5. Leedus nähakse Venemaal kavandatavas seaduses sõjaohtu, 13.08.2009 Pos- 
timees / BNS 

riigid on kahtlemata reaalses ja tõsises ohus. Tänu Eesti NATO liikme- 
lisusele ei ole meie naabril võimalik Carl von Clausewitzi õpetust ehk 
sõda poliitika jätkuna, Eestis sellise kergusega kasutada. Kui kergeks 
või raskeks see osutub, see sõltub aga eeskätt meist endist. Meie val- 
misolekusl panustada kaitseeelarvesse, et tõsta Eesti kaitsevõimet ja 
loomulikult meie endi kaitsetahtest. 


Grupp ERL ja TRPS esindajaid piketil Vene saatkonna ees. Vasakult A.F. Suur- 
kask, T. Madisson, A.Põder, S.H. Vihmar, H. Põlluaas ja M. Helme 

Me varjame pettust valedega ja valed saavad 
tõeks ja pettus ei ole enam pettus. Ta ei ole enam 
vahend, ta on institutisoon; võimu kuritarvitami- 
ne on lakanud olemast ainult ajutine kõrvaltee... 


Manes Sperber, Austria psühholoog ja kirjanik 


UUE PIIRILEPINGU PÕHJENDUSTEST 


Kuigi meil armastatakse rõhutada demokraatia ja kodanikuühiskonna 
tähtsusest, ei ole Eestile niivõrd olulise teema nagu uue riigipiiri keh- 
testamine ja territoriaalsed loovutused, arutelusse kodanikkonda kaa- 
satud. Petserimaa ja Narva-taguse aladest ilmajäämist on riigiesindaja- 
te poolt käsitletud vaid pinnapealselt ja tendentslikult. Isegi Riigikogus 
on antud teemat arutatud möödaminnes vaid mõnel korral, justkui 
teise- või kolmandajärgulisena ning peamine küsimus, kas Eestil on 
uut piirilepingut vaja, on jäänud käsitlemata. Käsitlemata on jäetud ka 
eetlilised, moraalsed, psühholoogilised, majanduslikud, inimõigusli- 
kud ja muud piiritemaatikaga kaasnevad aspektid. Piirilepingu vajalik- 
kuse poolt antud selgitused on ühekülgsed ja stereotüüpsed. Püütakse 
jätta mulje, justkui oleks avalik debatt siiski toimunud ning valitsevad 
ringkonnad järgivadki rahva tahet. 

Rahvaküsitlusi võib läbi viia üsnagi tühiste asjade puhul. Miks aga 
nii olulises küsimuses nagu riigipiir referendumit välditakse, eriti kui 
Põhiseadus seda nõuab? Väide, nagu Põhiseaduse järgi ei tohiks rah- 
vas kaasa rääkida välispoliitilistes küsimustes, on laest võetud. Milleks 
korraldati siis Euroliidu referendum? Pealegi pole riigipiir ja meile kuu- 
luvate maade loovutamise küsimus sugugi vaid välispoliitiline prob- 
leem — see on täpselt sama palju ka sisepoliitiline küsimus. Riigikogu 
ei ole julgenud antud küsimuses referendumit välja kuulutada. Kui aga 

vaadata praeguste ja varasemate võimulolijate sofistlikke ja irratsio- 
naalseid põhjendusi uue lepingu vajalikkusest, siis selgub ka põhjus. 

Aastatel 1996-1999, mil valmistati ette EV ja VF vahelistel läbirääki- 
mistel uue piirilepingu teksti, toodi põhiargumendina esile, et ilma ei 
pääse Eesti ei Euroopa Liidu ega ka NATO liikmeks. Kui tõesti oleks 
ühel kaalukausil olnud Eesti riikluse ja rahva ellujäämine, teisel anasta- 
tud alad, nagu väideti, oleks loovutamispoliitika olnud õigustatud. Kuid 
see ei olnud sugugi nii. 

Ühena esimestest tuli üheksakümnendate keskpaigas nimetatud 
väitega välja tollane välisminister T. H. Ilves, esinedes 1996. aasta det- 
sembris Riigikogu ees.' Ta kinnitas, et juhul kui piirilepingut ei sõlmi- 
ta, lükkub meie Euroopa Liidu ja NATO liikmelisus edasi vähemalt 15 
aastat. Selline perspektiiv tundus Venemaa ähvarduste taustal hirmu- 
äratav. Väidet asuti aktiivselt ekspluateerima ka teiste poliitikute poolt, 
ning pole imestada, et osa rahvast isegi aktsepteeris riigi julgeoleku- 
kaalutlustel tehtava territoriaalse loovutuse vajalikkust. Seda enam, et 
Euroopa Liitu väideti pakkuvat lisaks poliitilisele ja majanduslikule toe- 
le ka sõjalist garantiid ja kaitset Venemaa vastu. 


Nagu nüüd teame, olid eelpooltoodud väited pehmelt öeldes petli- 
kud. Juba 1997. aasta juulis teatas Euroopa Komisjon otsusest tunnis- 
tada liitumiskõlblikuks kuus riiki, neist ainsa Balti riigina Eesti. Mõlema 
organisatsiooni liikmekssaamine venis aastaid, kuid ei NATO ega EL-i 
liikmelisuse küsimust seotud kunagi uue piirilepingu sõlmimise va- 
jadusega. Sellele vaatamata jätkas Toompea vastavat retoorikat veel 
aastaid. 

Ameerika Ühendriikide ja Eesti Vabariigi, Leedu Vabariigi ja Läti Va- 
bariigi vahel 16.01.1998 sõlmitud Partnerluse Hartas, deklareeris USA, 
et ei ole kunagi tunnustanud Eesti, Läti ja Leedu sunniviisilist inkorpo- 
reerimist Nõukogude Liidu koosseisu 1940. aastal, vaid vaatleb nende 
riiklust katkematuna sõltumatuse väljakuulutamisest alates. «Ameeri- 
ka Ühendriikidel on tõeline, sügav ja kestev huvi Eesti, Läti ja Leedu 
sõltumatuse, suveräänsuse ja territoriaalse terviklikkuse ning julgeole- 
ku vastu, mis «Euro-Atlantilises ühenduses on jagamatu.»* USA-Balti 
harta põhieesmärgid, v.a. territoriaalse terviklikkuse tagamine, saavu- 
lati 2004. aastal, mil Balti riigid liitusid NATO-ga. See aspekt vaikiti Ees- 
li, Läti ja Leedu presidentide (Ilves, Zatlers, Adamkus) ühisavalduses 
USA-Balti harta 10. aastapäeval 2008. aastal targu maha — Balti presi- 


1. Riigikogu stsenogramm 05.12.1996 
2. http://vp1992-2061.vpk.ee/est/ateated/AmetlikTeade.asp?ID = 8182 

dendid ei meenutanud oma riikide territoriaalset terviklikkust enam 
ühegi sõnaga.' 

NATO poolt 1999. aastal Eestile esitatud The Membership Action 
Plan ehk MAP sätestas küll soovi näha oma liikmetena vaid korras- 
tatud piiridega riike, et vältida potentsiaalseid konfliktiallikaid', kuid 
teatavasti täitis kõik vajalikud kriteeriumid juba 1990-ndate alguses 
sätestatud Eesti-Vene ajutine kontroll- ehk majanduspiir. NATO küsi- 
muse sidumine meie poliitikute poolt uue piirilepingu sõlmimisega oli 
meelevaldne ja paikapidamatu. 

Vaatame, kuidas ja kas lahtised piiriküsimused mõjutasid teiste 
maade liitumist EL-ga, et saaksime tõmmata paralleele Eestiga. Euroo- 
pa Liidu eelkäija Söe- ja Teraseühenduse üks asutajamaa oli Lääne-Sak- 
sa, kelle terve idapiir oli konfliktide allikaks Nõukogude Liiduga. Selle 
tuntuim sümbol oli kurikuulus Berliini müür, millega NSVL oli jaganud 
Saksamaa pealinna kaheks. Iirimaa ja Suurbritannia liitusid problee- 
mideta Euroopa Liiduks muutunud organisatsiooniga 01.01.1973, kui- 
gi Põhja-Iirimaa positsioon oli küsitav ja nendevahel toimuvat polnud 
võimalik isegi mitte rahuks nimetada. Kreeka sai EL-i kümnendaks 
liikmeks hoolimata veel tänagi Küprosel käivast teravast piirikonfliktist 
Türgiga. Rumeenia ja Ungari vahel on territoriaalsed vastuolud Transil- 
vaania pärast, mis on Rumeenia alluvuses jne. FBI Factbookl andmetel 
on isegi Soomel piirikonflikt Venemaaga, tõsi küll kodanikeühenduste 
tasandil. Nagu näeme, ei takistanud konfliktid ja piiritülid Euroopa Lii- 
du laienemisel teisi ja ei takistanud seda ka Eesti puhul. 

Hindrek Lootus, Tallinna Ülikooli Euroopa õpingute lektor on mär- 
kinud, et: «Kas kogemata või meelega on jäetud kõrvale tõsiasi, et 
koos Eestiga ühines 2004. aastal Euroopa Liiduga riik, mis ei vastanud 
just nendele tingimustele (territoriaalne terviklikkus ja lahendatud vas- 
tuolud ning territoriaalvaidlused naaberriikidega). Tegemist on Küpro- 
sega, mis on juba üle 30 aasta olnud lõhestatud kahe kogukonna vahel 
ning kus rahvusvaheliselt tunnustatud valitsus kontrollib de facto napilt 
2/3 riigi territooriumist.»' 


Stsenaariumi, mille puhul Eesti ja Läti oleksid territoriaalsete nõue- 
te ülevalhoidmise tõttu jäetud 2004. aasta laienemisringist välja ning 
ülejäänud kandidaatriigid oleks vastu võetud, ei saa realistlikuks ega 


1. http://www.president.cc/ct/amctitegevus/avaldused.php?gid= 106692 

2. The Membership Action Plan, http://www.nato.int/docu/handbook/2001/ 
hb030103.htm 

3. Hindrek Lootus, Küprose probleem ja Eesti-Vene piirileping Euroopa Liiduga 
ühinemise taustal, Riigikogu toimetised, nr. 14, 2006 

tõsiseltvõetavaks pidada. Eesti positsioon laienemise tehniliste nõuete 
täitmisel oli eriti 1990. aastate keskpaigas tunduvalt parem kui mitmel 
teisel kandidaatriigil (Lätit kõrvale jättes edestati kindlalt Leedut ja 
Slovakkiat, mitmes aspektis ka Poolat). Peale selle oli Eestil ja Lätil 
Euroopa Liiduga ühinemise protsessis mitu tugevat toetajat, näiteks 
Rootsi ja Taani, Eesti puhul eriti Soome, kes oleksid suure tõenäosuse- 
ga jätkuvalt toetanud Eesti ja Läti liitumist perse — ka siis, kui viimased 
ei oleks oma õigusjärgse idapiiri taotlemisest taganenud. Last but not 
least olnuks Eestil ja Lätil kohe argumendiks võtta Küprose kaasus: 
«Miks meid jäetakse välja, kui oluliselt keerukamas ja ka vaieldavamas 
olukorras Küpros võetakse Euroopa Liitu vastu?»' 

Lootuse hinnangul oleks Euroopa Liit suutnud avaldada hoopis 
Venemaale survet, et viimane oleks nõustunud Eesti-Vene piiri osas 
mingigi kompromissvariandiga. Eriti kui see piirijoon ei oleks jooksnud 
Irboska tagant, vaid näiteks mõned kilomeetrid Eesti NSV piirist ida 
pool, haarates endasse enamiku setu külasid, mis praegu on jäänud 
Venemaa territooriumile. Euroopa Liidu huvi selles küsimuses seisne- 
nuks eelkõige Eesti idapiiri kui oma tulevase välispiiri stabiliseerimises 
ja legaliseerimises. «Seega, kui Euroopa Liidu poolne surve oli tõepoo- 
lest peamine, mis sundis Eestit õigusjärgse idapiiri taotlemisest loobu- 
ma ja aktsepteerima de facto toimivat piiri, sai see surve tol ajal olla 
ikkagi ainult kaudne ja mitteformaalne. Ilmselt oli siin tegemist Eesti 
poliitikute pingutusega olla igaks juhuks «usklikuni kui paavst ise» ning 
likvideerida võimalikud vaidlusküsimused ja probleemid Eesti ja Eu- 
roopa Liidu suhetes juba enne, kui need oleksid võinud saada komis- 
tuskiviks suhete arendamisel.» 


Euroopa Liit seadis 1993. aastal nn. Kopenhageni laienemiskriteeriu- 
mid, mida täiendati 1995. aastal Madridis. Need on täpsed nõuded, mis 
kehtivad ühtemoodi kõigile riikidele ning selle juurde ei kuulu mingeid 
salajasi lisatingimusi või piiranguid. Ka piiriküsimused ei kuulu nende 
tingimuste hulka. Kõik see ei olnud saladuseks meie riigitegelastele, 
kellele ka peaminister Laar Riigikogus kinnitas, et tegelikult ei mõjuta- 
gi piiriküsimus Eesti saamist EL-i liikmeks.* Seda andestamatumad on 
sellelaadsed väited ja demagoogia, mida Eesti üldsusele esitati. 

Siiski oli Ilvese ja teiste poliitikute paikapidamatust väitest kõigele 
vaatamata isegi täiesti ootamatut ja puhtpraktilist kasu — isegi Vene- 
maa jäi seda desinformatsiooni uskuma. 26-27.06.1994 Moskvas pee- 


1. Ibidem 
2. Ibidem 
3. IX Riigikogu Stenogramm, IV Istungjärk, 04.12. 2000 

tud Eesti-Vene kõnelustel ütles Vene asevälisminister Krõlov otsesõnu, 
et Eestil on Euroopa Liitu pürgimisel piirilepingut vaja.” Võib arvata, et 
Venemaa, lootes takistada meie pääsu EL-i ja NATO-sse, keeldus just 
seetõttu aastaid uut piirilepingut allkirjastamast. 


T. H. Ilvese väited läksid eelpoolmainitud kõnes, milles ta püüdis 
piirilepingu sõlmimise vajadust põhjendada, ülimalt luululisteks: 
«Vormiliselt on uus piirileping Eestile leping Venemaaga. Sisuliselt 
on ta meile lepinguks iseendaga. Leping, millega me lõpuks üheselt 
määrame oma kuuluvuse kas Läände või Itta. Sest selge piir on täna 
olemas Eesti ja Lääne vahel, kuid puudub Eesti ja Ida vahel — kui- 
das käsite maailmal meid mõista?» Kahetsusväärne, kui välisminist- 
ril, kes peaks selliseid küsimusi maailmale selgitama, puudub endal 
elementaarnegi arusaam, kas Eesti kuulub läände või itta ja ainsa 
vahendina selguse saamiseks näeb Eesti territoriaalse terviklikkuse 
lõhkumist ja seaduslikest piiridest loobumist. Väide nagu määraks 
uus, ida survel sõlmitud piirileping meie kuuluvuse läände, on nae- 
ruväärne. Kas Tartu Rahu määras meid siis itta? Alistudes Venemaale 
niivõrd olulises riigi suveräänsust puudutavas küsimuses määrame 
hoopis sellega ennast itta ja Vene (lähivälismaa) mõjusfääri kuulu- 
vaks. Ilves lõpetas oma kõne pateetiliselt: «Veel kord — kõik mida 
teeme ja otsustame, teeme Eesti rahva ja iseenda, mitte kellegi teise 
jaoks.» Kas ikka on nii? Jaoks ehk küll, kuid kas ka kasuks? 


Martin Helme kirjutas: «Kes vähegi viitsib meenutada, mäletab, 
kuidas kõik euroentusiastid eesotsas praeguse presidendiga kinnita- 
sid nagu ühest suust, et peale liitumist lahenevad meie probleemid 
Venemaaga iseenesest, sest pole enam Eesti-Vene suhteid, on Euroo- 
pa-Vene suhted. Nii vaatamegi juba aastaid ammuli sui Brüsseli poole, 
oodates sealt häid soovitusi, mis meie suhted Moskvaga «iseenesest» 
ära normaliseeriks. Et Eesti-Vene suhted jäid endiselt halvaks või te- 
gelikult lausa järsult halvenesid, muudeti plaati ja nüüd räägivad kõik 
iseenesliku suhete paranemise endised advokaadid, et võluvits peitub 
ELi ühtses välispoliitikas — vaat siis saab kõik korda, kui Saksa-Prant- 
suse-Itaalia hakkavad Eesti eest idasuhteid ajama. Uskumatu küll, isegi 
pronksiöö ei suutnud inimesi üles äratada taolisest pettekujutlusest.»” 

On tähelepanuvääriv, et sellesama NATO ja Euroopa Liidu vankri 
ette rakendati veel teisigi «hobuseid». Riigikogu võttis näiteks 2001. 
aastal vastu Isamaaliidu algatatud eelnõu, millega jäeti Riigikogu ja 
kohalike omavalitsuste valimiste seadusest välja saadikukandidaatide 


1. Henning von Wistinghausen, Vabas Eestis, Tallinn 2008, Ik. 604 
2. Martin Helme, Mida teha meie piirileppega? 23.07.2008 SL Õhtuleht 

eesti keele oskuse nõue.' Eelnõu kaitsnud peaminister Laar ja tollane 
välisminister Ilves viitasid mitmetes esinemises, et keelenõuete sätte 
väljajätmine valimisseadusest aitab soodsalt kaasa Eesti taotlustele 
saada NATO ja ELi liikmeks.” Keelenõuete tühistamise poolt hääle- 
tas Riigikogus 55 saadikut, vastu oli 21 ja üks jäi erapooletuks. Eelnõu 
pooldas enamik Isamaaliidu, Reformierakonna ja Mõõdukate (Ilvese 
erakond, nüüd sotsid) saadikuid. Keelenõuete kaotamist nõudis Vene- 
maa, tuues selle ja venelaste nn. inimõiguste küsimused tingimuseks 
piirilepingu (mida Eestil vajagi pole) allkirjastamisel. Olgu öeldud, et 
ei NATO, ega EL-ga liitumisega ei olnud sellel sammul mingit seost. 
Keelepoliitika on valdkond, mis kuulub ELi liikmesriikide pädevusse, 
st. selles kuulub otsustusõigus liikmesriikidele, mitte Euroopa Komis- 
jonile. 

Enne piirilepingu allkirjastamist Moskvas ja selle ratifitseerimist 
kerkis põhiargumendina üles tänapäeva poliitilistele realiteetidele rõ- 
humine. Reformierakondlane Mait Klaasen väitis, et piirilepingu allkir- 
jJastamine tähendab tunnistamist, et: «...Eestil puudub XXI sajandi al- 
guses igasugune võimalus leppida Venemaaga kokku Tartu Rahu aeg- 
se piiri taastamine. Peame leppima sellega, et ajalugu on Eesti jaoks 
president Bushi tsiteerides «kibe-magus».* Rein Taagepera teatas, et: 
«Väikesel riigil pole rohkemaks jõudu ega suurel riigil suuremeelsust. 
Kas maksab siiski kuulutada, et kui pulgad läinud, mingu ka trumm? Et 
kui tervet Setumaad ei saa, siis jätame ebakindlasse asendisse ka terve 
Eesti koos läänepoolse Setumaaga.»' Mihkel Mutt kirjutas, et: «Eesti 
teeb õigesti, kui alla kirjutab. Näib, et Vene-suunalisel tegutsemisel on 
ainult kaks võimalikku tagajärge. Kas miski mängitakse maha ja loovu- 
tatakse midagi vastu saamata või siis minnakse partneriga varasemast 
veel rohkem riidu. Mis mõte sel on? Ja piirilepingu sõlmimine täna 
annab meile paar protsenti turvalisust juurde.»" Sarnaseid väiteid on 
palju. Psühholoogid nimetaks sellist fatalistlikku käitumist ilmselt mitte 
reaalpoliitikaks vaid pigem russofoobseks alaväärsuskompleksiks, mil- 
lest on vaid üks samm Stockholmi sündroomini. 


1. Ilmar Tomusk, Riigikeele oskuse nõudest rahvaesindajaile ja selle kaota- 
misest. — Keel ja poliitika. Artikleid ja ettekandeid aastaist 1996-2003. Tallinn 
2002, Ik 102-127. 

2. SL Õhtuleht, 20.11.2001 

3. Me ei tagane Tartu rahust, SL Õhtuleht 18.05.2005 

4. Rein Taagepera, Iseseisvusmanifest ja Eesti piirid, Eesti Päevaleht 
23.05.2005 

5. Mihkel Mutt, Miks on Eestil vaja piirilepingut? Eesti Päevaleht 18.05.2005 

Oleks nn. realiteetidega arvestatud 1918-ndal aastal, oleks Eesti 
Vabariik sündimata jäänud. Kas oskas keegi nendest tänase «reaalpo- 
liitika» viljelejatest veel 80-ndatel, olles ise Kommunistliku Partei akti- 
vist, Eesti peatsest vabanemisest unistadagi. Vastupidi, siis olid nende 
poliitilised realiteedid hoopis teistsugused ja nad rääkisid sotsialismi 
eelistest ja kommunismi vältimatust võidust. Ometi varises just kom- 
munistlik süsteem ja juba 1993. aastaks oli Euroopas tervelt 13 riiki 
rohkem kui 1989. aastal (kui Taga-Kaukaasia riigid kaasa arvata). 

IVkiailma viivad edasi just nimelt unistused, teostamatutena näi- 
vad ideed ja eesmärgid. Meil levinud ja levitatav fatalistlik suhtumine 
— mis läinud, see läinud ja selle kaitseks esitatavad valed viivad vaid 
hukatusse. Reaalpoliitika võib teatud hetkedel küll möödapääsmatuks 
osutuda, kui sellega kaasas käivaid valesid aga ka ise uskuma jäädak- 
se, astutakse väga ohtlikule teele. Reaalpoliitikale on käesolevas raa- 
matus pühendatud terve peatükk. 

Olles välisminister, kinnitas Rein Lang 2005. aasta alguses Kuku 
raadios, et ilma uue piirilepinguta ei teadvat NATO lennukid oma len- 
nuala Eesti õhuruumi turvamisel (.s/c7). Sellest väitest haarasid kinni 
ka mitmed riigikogulased. Justkui ei oleks ajutine kontrolljoon Eesti 
ja Venemaa vahel täpselt fikseeritud ja justkui kõrgeltkvalifitseeritud 
NATO piloodid ei suudaks oma tehnilisel tipptasemel olevate hävitaja- 
tega õhus isegi orienteeruda. Kahtlemata inetu avaldus meie partneri- 
te suhtes, kelle abile me sõjalise kriisi puhkedes lootma peame. 

Vastuseks kodanike ja kodanikeühenduste nõuetele siduda piiri- 
lepinguga okupatsioonikahjude ja tasuta orjatöö kompensatsiooni, 
presidendi auraha ja palju muid küsimusi, väideti, et piirilepingule 
lisatingimuste seadmist oleks väga raske seletada meie partneritele 
Euroopa Liidus ja NATO-s. Ivari Padari sõnul poleks lepingu sõlmimise 
ülesütlemine ning uute kõneluste alustamine mõistlik, sest Eesti taotlu- 
si ei mõistetaks. «Vene välisministeerium mängiks selle väga efektselt 
meie vastu välja,» ütles Padar. Kui Eesti hakkaks Tartu rahu järgseid 
alasid nüüd tagasi nõudma, jääks Eestist tema sõnul jonnija mulje. 

Kas tõesti on oma seaduslike õiguste ja huvide eest seismine jonni- 
mine? Ja kui on, siis tulebki jonnida! Kõvasti ja järelejätmatult! Küllap 
meie partnerid mõistaks meie õigustatud nõudmisi — mis partnerid 
nad muidu on. Ja pealegi, oma rahva huvide eest seismise pärast ei 
tohiks küll ükski poliitik piinlikkust tunda. Ometi tunnevad selle pärast 
piinlikust teisedki poliitikud. Tollase peaminister Partsi meelest kõla- 
nuks sellised üleskutsed kummaliselt ning ka Riigikogu väliskomisjon 


1. Ivari Padar, Võrumaa teataja 06.01.2005 

oli lisatingimuste seadmiste vastu. Kummaliselt kõlab hoopis see, et 
mingeid tingimusi ei ole seatud. 

Leedu seim võttis näiteks 2000. aastal vastu seaduse, mille kohaselt 
peab valitsus alustama Venemaaga okupatsioonikahjude hüvitamise 
osas läbirääkimisi ning teavitama sellest ÜRO-d, Euroopa Nõukogu ja 
Euroopa Liitu. Venemaa on seni küll keeldunud Leeduga selleteema- 
lisi läbirääkimisi pidamast, kuid Leedu ei kavatse oma nõuetest loo- 
buda. «Kompensatsiooni maksmise küsimus on kaasaegse Venemaa 
proovikivi....Selleks on vaja aega ja kannatust. Seda meil on,» kinnitas 
Leedu peaminister Andrius Kubilius 2009. aastal.* Meie oleme aga val- 
mis lisaks kompensatsiooninõuetest loobumisele tegema enneolema- 
tult suuri järele- ja ära andmisi midagi vastu soovimata. Miks ei võiks 
meilgi kannatust olla? 


T.H. 1ves, Euroopa Parlamendi Väliskomisjoni aseesimees, Eesti 
varasem kahekordne välisminister hoiatas: «Kui tahame olla Euroopa 
Liidus tõsiseltvõetavad, siis teeksime selle [ratifitseerimise] rahulikult 
ära, kui aga hakkame jupsima, siis muutume raskesti mõistetavaks.» 
Ta lisas, ei kui Eesti ei taha olla ühe küsimuse riik, siis me ei hakka [Ve- 
nemaalt] emotsionaalset kättemaksu otsima, mille peale euroliidus 
kõik ohkaksid, vaataksid lakke ja raputaksid pead: jälle nad tahavad 
mingit oma Vene asja ajada.” 


Ainsa Toompeal esindatud parteina oli Isamaaliit seda meelt, et 
mõnevõrra võiks siiski, Ilvese sõnu kasutades, jupsida ja et piirilepin- 
guga ei tohiks kiirustada ning sellega tulnuks siduda ka rida tingimusi. 
Territoriaalseid loovutusi ei vastustanud aga nemadki ning loovutused 
merepiiri osas on ellu viidud IL-i eestvedamisel. Isamaaliiduga koos 
nõudis ka Res Publica ühepoolse deklaratsiooni lisamist ratifitseeri- 
misseadusele, mis piirilepingut ennast ei muutnud. 

On selge, et kui tänase Eesti näol on tegemist 1918. aastal välja kuu- 
lutatud Eesti Vabariigi õigusjärglasega, siis oleks piirilepingu sõlmimisel 
pidanud lähtuma ainult Tartu rahulepingujärgsete piiride taastamisest 
ja kompensatsiooni nõudmisest. Kui neist nõuetest vahepal ka loobuti, 
ei olnuks hiljem sugugi raske selgitada, ei vaatamata Eesti vastutule- 
kutele ja lahkele valmisolekule ei ole just Venemaa soovinud aastate 
jooksul piirilepingut ratifitseerida — nüüdseks on olukord loomulikult 
kardinaalselt muutunud. Seda enam, et just Venemaa on see, kes siia- 
ni ainsana on lisatingimusi esitanud. 


1.Leedu: okupatsioonihüvitised on Venemaa proovikivi, www.DELFI.ee, 22.05 
2009 


2. Ilves soovitab piirileppe kiiresti kinnitada, Eesti Päevaleht 23.05.2005 

«Lähtudes sellest, et uue piirilepingu koostamise alguses olnud hea- 
naaberlik suhe on Venemaa poolsete, järjest intensiivsemaks muutu- 
nud aluseta süüdistuste näol olematuks muutunud, on Riigikogul täie- 
lik õigus mais 2005 sõlmitud lepingu ratifitseerimine denonsseerida,» 
arvas Harri Kivilo.” «Selline toiming on meie põhiseaduse preambuli 
411°61 riigile isegi kohustuslik. Ei saa ju rahvuse ja kultuuri üle aega- 
de püsima jäämist tagatuks pidada lihtsalt sellepärast, et mõlema riigi 
presidendid said põgusalt kohtuda.» 

Kristiina Ojuland väitis, et: «Loobumine juba parafeeritud piirilepin- 
gu tekstist paiskaks meid tagasi varasemasse ebamäärasusse.»* Huvi- 
tav, mida ta mõtles varasema ebamäärasuse all? Varem oli selge, et 
Venemaa on okupeerinud ja annekteerinud osa Eesti territooriumist, 
oli selge, et Tartu rahuleping kehtib. «Tänu» uuele piirilepingule ja ära 
andmist propageerivatele poliitikutele on olukord just täna ebamäära- 
ne. Just piirilepingu denonsseerimine teeks asja taas klaariks. Täna ei 
ole Eestil veel sugugi hilja piirilepingu tühistamiseks. 

Tartu Rahu aastapäevakõnes Tartus 02.02.2005 väitis tollane peami- 
nister Juhan Parts, et ajutisele kontrolljoonele tuginedes olevat raske 
Eestile kindlat tulevikku üles ehitada. Ometi oleme seda kõige kius- 
te varsti juba kakskümmend aastat edukalt teinud, ilma et see meid 
vähimalgi määral takistanud oleks või praegugi takistaks. Lisaks ütles 
ta, et piirileppega määratleme territooriumi, kus kehtib Eesti võim ja 
avaldas lootust, et peale Eesti alade loovutamist annab Venemaa need 
kunagi Eestile tagasi. Usun, et sellised väited kommentaare ei vajagi. 
Mis käest võetud, seda võib jälle tagasi saada, kuid mis ise käest antud, 
seda enam tagasi ei saa. 2009. aasta Tartu Rahu aastapäevakõnes ei 
pühendanud president Ilves mitte ühtegi sõna Tartu rahulepingujärg- 
setele piiridele. 

Kaudselt on vihjatud ka lääne survele. Piirivalve 80-nda aastapäe- 
va kõnes 20.10.2002 tunnistas välisminister Kristiina Ojuland, et: «Üks 
valdkond, mis on Euroopa Liidu jaoks oluline ja milles oodatakse meie 
poolset initsiatiivi on Euroopa Liidu uus välispiir, mis 2004. aasta jaa- 
nuariks peaks jõudma idas Narva linnani». Ehkki Euroopa Liit on kor- 
duvalt kinnitanud, et tegemist on Eesti-Vene kahepoolse küsimusega 


1. Harri Kivilo, Pall iseseisvuse väravas, TMS 16.07.2008 

2. Rahvuslik Koguja Nr. 1 (34) Põllumeeste Kogu ja Tartu Rahvuslaste Klubi 
väljaanne, Veebruar 2005 

3. Kristiina Ojuland, Eesti piirivalve Euroopa Liidu julgeolekupoliitika kompo- 
nendina, kõne E.esli Piirivalve 80. aastapäeval, 29.10 2002, EVM arhiiv 

on kuluaarides Eestile avaldatatud survet lepliku ja järelandliku polii- 
tika suunas. 


Hindrek Lootus, Tallinna Ülikooli Euroopa õpingute lektor on tõde- 
nud, et kahtlemata ongi üks suuremaid ebamäärasusi teema käsitle- 
misel seotud küsimusega, kas ja kui palju avaldas Euroopa Liit enne 
nn. Tarandi initsiatiivi Eestile survet, et see loobuks oma õigusjärgse 
idapiiri taotlemisest. Tagantjärele on seda raske, kui mitte võimatu hin- 
nata. Leidub viiteid, et surve oli, ent viited on enamasti piisavalt üldsõ- 
nalised, juhtimata tähelepanu ühelegi allikale. See on arusaadav, sest 
võimalikud «soovitused» loobuda territoriaalsetest pretensioonidest 
idanaabri suhtes tehti tõenäoliselt eelkõige Eesti ja Euroopa Liidu kõr- 
gete poliitikute vaheliste mitteformaalsete ja/või isiklike jutuajamiste 
käigus, mida ei dokumenteeritud ega stenografeeritud. Ka asjakoha- 
sed kirjalikud dokumendid, kui neid üldse oli, võivad olla kuulutatud 
konfidentsiaalseks ja seega pole analüüsiks kättesaadavad. Kõnealune 
surve oli eelkõige kaudne ja nii-öelda retooriline, sest piiriküsimused 
ei kuulu Euroopa Liidu, vaid liikmesriikide kompetentsi.' 


Oulu Ülikooli Ida-Euroopa ajaloodotsent Kari Alenius ei usu, et EL 
avaldas meile tugevat survet, kuid nendib, et Balti riigid soovisid EL- 
ile meeldida. Kuigi leping üksi ei paranda veel suhteid, oleks Aleniuse 
sõnul nii Soomele kui ka kõigile teistele EL-i riikidele piirilepingu sõl- 
mimine siiski suureks kergenduseks.” 

Teatud, mitmelt poolt lähtuva konfidentsiaalse surve olemasolu 
kinnitas ka Saksa suursaadik Eestis Henning von Wistinghausen, kuid 
tõdes samas, et Eesti sai EL ja NATO liikmeks, sest «oli oma hea tah- 
te tõeastamiseks teinud kõik võimaliku». Avalikkusele ja meie pressi 
pärimistele on EL ametlikud esindajad igatahes korduvalt kinnitanud, 
et piiriteema on delikaatne ja rangelt Eesti-Vene kahepoolne küsimus. 
Suurbritannia (Euroopa Liidu eesistuja juulist detsembrini 2005) välis- 
minister Jack Straw on oma esinemistes Eesti-Vene piirilepingu tee- 
madel olnud äärmiselt ettevaatlik. Ta on nimetanud teemat eelkõige 
Eesti ja Venemaa kahepoolseks küsimuseks, millele Euroopa Liit ei 
soovi suurt tähelepanu tõmmata." 


1. Hindrek Lootus, Küprose probleem ja Eesti-Vene piirileping Euroopa Liiduga 
uhinemise taustal, Riigikogu toimetised, nr.14, 2006 

2. Katariina Vuori, Kaleva, 19.05.2005 

3. Henning von Wistinghausen, Vabas Eestis, Tallinn 2008, Ik. 554 

1. Vahur Made, Eesti-Vene piirileping Euroopa Liidu ja Venemaa suhete kon- 
tekstis, http://edk.edu.ee/default.asp?object id=6%id=38%site id=l 

Märksa avameelsem oli aga Rootsi Välisministeeriumi Baltikumi 
nõunik Lars Peter Freden, kes tunnistas, et okupatsiooniaastatel ENSV-d 
tunnustanud Rootsi sekkus 1994. aastal aktiivselt taasiseseisvunud 
Eesti-Vene piiriläbirääkimistesse.” Moskva suhtus sellesse positiivselt, 
sest teadis, et Eesti ja Läti juhid kuulavad rootslasi." Venelaste heameel 
oli mõistetav, sest oli ju peaminister Carl Bildt teatanud oma Sankt-Pe- 
terburi visiidil Kozõrevile, et «Rootsi seisukoht on, et piir peab kulgema 
seal, kus see kulgeb ja seda ei tohi muuta.» Et Rootsi ei toetanud naas- 
mist sõdadevahelistc piiride juurde Eesti/Läti ja Venemaa vahel, seda 
kinnitas Bildt juba oma Baltikumi-kõnes Riksdagis 02.04.1992. Ja kõigis 
oma kontaktides Eesti juhtidega tavatses ta hoiatada neid liiga jõulise 
käitumise eest piiriküsimuses.' Freden kirjutas: «Väga vähestele meie 
seas mahtus pähe mõte, et kõige realistlikumaks võiks osutuda idea- 
lism — usk sellesse, et ka meie lähipiirkonnas võivad võita niisugused 
mõisted nagu hea ja õige.»” 

Kuna surve avaldamine, eriti niivõrd tundlikul teemal, käib risti vas- 
tu kõigile rahvusvahelistele konventsioonidele ja lepetele on käsitle- 
tav kui meie siseasjadesse sekkumine, rikkudes jämedalt eesti rahva 
enesemääramisõigust, siis valjusti ega ametlikult sellest loomulikult ei 
kõneldud ega kõneleta tänagi. Teema on konfidentsiaalne. Euroopa 
Komisjoni kõrge esindaja Henrik Hololei kinnitusel olevat aga koridori- 
vestlused palju olulisemad kui ametlikud jutuajamised.” 


Olgu lääne suhtumine milline tahes, kuidas saakski lääs legaalsete 
piiride taastamist avalikult toetada, kui Venemaa nõudmisi toetatakse 
meie endi poliitikute poolt mitte ainult kohalikul vaid ka rahvusvahe- 
listel foorumitel. Ning kui meile tänagi avaldatakse survet Läänest, siis 
tuleks sügavalt järele mõelda, kas meieni jõudnud loovutusi soovitav 
Lääne hääl ei ole tegelikult mitte hoopis ümberpööratud, Läänest kos- 
tev Moskva hääle kaja? Näeme ju Nord Streami näite varal, kuidas Lää- 
ne tipppoliitikud osutuvad üksteise järel kõrgelt kinnimakstud Kremli 
hääletorudeks. 

Isegi Toomas Hendrik Ilves on tõdenud, et Lääs on muutunud. 
«Külma sõja manilik vastasseis rüütas poliitikud ja poliitika kõlbelis- 
se korsetti. Nüüd on külma sõja ajastu kõlbeline ja poliitiline selgus 


1. Lars Peter Freden, Tagasitulekud, Rootsi julgeolekupoliitika ja Balti riikide 
iseseisvuse uus algus 1991-1994, Tallinn 2009, Ik. 333 

2. Ibidem, Ik. 348 

3. Ibidem, Ik. 301 

4. Ibidem, Ik. 288 

5. Ibidem, Ik. 352 

0. Tarand: Lang tegi, kuid Paet ässitas, www.DELFI.ee 28.09.2009 

haihtunud. Tänapäeval võib inimesi avalikult ja häbitult ära osta, mis 
külma sõja ajal oli vähemalt valitsusjuhtide ja kõrgemate poliitikute ta- 
sandil mõeldamatu. Kuid täna on mõnele need miljardid naftadollarid, 
mida toodavad riigile kuuluvad Gazprom ja Rosneft lihtsalt liiga suur 
ahvatlus. Külma sõja ajal võisime kõnelda riigireetmisest, täna on see 
kõigest kuldvasikas, mis avab pärast riigiteenistust igati hea võimaluse 
korralikku raha teenida. Lühidalt öeldes tähendavad hiiglaslikud sum- 
mad Lääne poliitikute võimalikuks äraostmiseks ning külma sõja ideo- 
loogilise lahkjoone kadumine, et me ei saa enam eeldada, et Euroopa 
juhtide sammudes avalduks vähemalt teatud poliitiline ühtsus.»' Ei saa 
ka eeldada, et käitumises meie suhtes juhindutaks universaalsest väär- 
tustest, õiglusest või omakasupüüdmatusest. 


Kolmnurga Eesti-Euroopa-Venemaa tähtsus kasvab meie jaoks pi- 
devalt, kuid «Venemaa» mõiste on Eestis ja Euroopas erineva tähendu- 
sega. Meie jaoks seostub see eeskätt eksistentsialismiga, meie rahva 
ja riigi ellujäämisküsimusega, Euroopas aga energiaga, mille defitsiidi 
tõttu Lääne sõltuvus Venemaast järjest kasvab. On selgelt näha, et toe- 
tudes idasuhetes Läänele, jääme kaotajaks, sest suuresti Venemaa lõa 
otsas olevad eurooplased teadvustavad energiaprobleemi, kuid meie 
tegelikku suveräänsust ja rahvuslikke püüdlusi EL-s, multikultuurses 
rahvaste Paabelis, ei aktsepteerita. 


Piirilepe kätkeb aga veel ühte sümboolse tähtsusega asjaolu, mille 
Brüssel on kahe silma vahele jätnud: koos Eestiga (ja Lätiga) kaha- 
neb ka Euroopa Liit. Euroopa meedia on jätnud ääremaal toimunud 
piiriõgvenduste tähenduse märkamata, kuid seda võib tõlgendada kui 
nõrkuse märki, mis võib olla tunnistuseks Euroopa Liidu hiilgeaegade 
lõppemisest enne, kui need üldse algasid. 


On kardetud, et Eesti piiride taastamine paneks doominoklotsidena 
varisema ka teised Euroopas 11 Maailmasõja järel mõõgaga tõmmatud 
piirid (Poola, Saksa, Tšehhi, Ungari jne), mis omakorda paneks vanku- 
ma kogu Euroopa ülesehituse. See on üledramatiseeritud lähenemine 
probleemile ning suuremalt osalt asjatu kartus, sest Euroopa riikide 
piirid on paika pandud vastavate riikidevaheliste lepingutega ning üldi- 
selt (mõningate eranditega eeskätt uustekkeliste riikide poolt) puudub 
soov piire muuta. Eesti ja Läti vägivaldselt muudetud piirid Venemaaga 
on ainsad, mida ei pandud paika ei Pariisi rahukonverentsil 1947. aas- 
tal ega ühegi rahvusvahelise lepinguga ka kunagi hiljem. 1997. aastal 
Triestes, Itaalias, loodud rahvusvaheline Euroopa Pagulaste ja Küüdita- 


I. Toomas Hendrik Ilves Külma sõja järgse ajastu lõpp, Diplomaatia nr 49-50, 
Oktoober 2007 

tude Liit f/European Union of Exiled andExpelledPeople, EUEEP), mille 
asutamiskongressi delegaat käesolevate ridade autor Henn Põlluaas 
koos Vello Salo ja Enn Tarveliga Eestist oli ning mis esindab enam kui 
19 miljonil euroopa pagulast ja represseeritut, ei pea oma esmaseks 
eesmärgiks endiste piiride taastamist Euroopas. Sõltumata sellest, et 
suurem osa neist pagulastest (sakslased, poolakad, ungarlased jne) 
tekkisid just nimelt riigipiiride vägivaldse muutmiste tagajärjel peale 
TI Maailmasõda. 


Raamatu autor (vasakul) Trieste Deklaratsiooni allkirjastamas 31.03.07 


Riigipiirid Euroopas ei ole enam ülepääsmatud lõhed, mis eraldavad 
raudse eesriidena üht maad teisest. Liidu tegevuse pearõhk on ülekoh- 
tu heastamise/kompenseerimise nõudmine süülisriikidelt ning eeskätt 
omandisuhete taastamine ja korrastamine. Neis põhimõtetes ollakse 
terves Euroopas ühel meelel, küll puudub sarnane arusaam asjadest 
aga Venemaal. See on ka üks põhjus, miks ollakse mõistvad meie re- 
giooni piiriprobleemide suhtes ning avaldatakse toetust ja solidaarsust 
Tartu Rahu piiride taastamisele. Teisiti ei ole Venemaa ja tema piiri- 
riikide Eesti, Läti ja Soome lahendamata omandiprobleeme võimalik 
lahendada. Venemaa on ju korduvalt keeldunud tagastamast tema 
poolt okupeeritud ja annekteeritud aladel olevat vara nende õigetele 

omanikele. Eesti peaks rahvuasvahelist toetust ja EUEEP-ga koostöös 
tekkivaid võimalusi ära kasutama. 

Meie olukord on muust Euroopasl oluliselt erinev juba seetõttu, et 
piirimuudatust tahetakse legaliseerida alles nüüd ja see puudutab vaid 
meid ja Venemaad (kes ei ole Euroopa Liidu liikmesmaa) ning kelle 
kogu arusaamine ja praktika omandi- ja inimõigustest on täiesti eri- 
nev. Doominoklotsi hirm on reaalne vaid Venemaa anastuslike piiride 
puhul, kes teab, et järelandmine ühes piiriküsimuses vallandaks uued 
nõuded mujal. 

Ära andmise põhjenduste otsimisel on viidatud tõigale, et Eesti on 
tänaseks ühinenud Helsingi Euroopa julgeoleku- ja koostöö-nõupida- 
mise lõppaktiga, mis põlistas sõjajärgsed piirid Euroopas. Eesti ei oma- 
vat seetõttu enam õigust oma endistele, seaduslikele piiridele. Seda 
tõlgendust kaitses näiteks Riigikogu väliskomisjoni ekskommunistist 
esimees, keskerekondlane Enn Eesmaa.' Samuti Enn Soosaar, kes tõi 
rahvusvahelise huvipuuduse ja isegi mõnetise vastumeelsuse põhju- 
sena antud küsimusega tegelemisel asjaolu, et «35 riiki leppisid 1975. 
aasta Helsingi lõppaktis kokku, et Teise maailmasõja järgseid piire Eu- 
roopas ei muudeta. Eestile ei olnud mingit soovi teha eritingimusi». 
Tegemist on juba Nõukogude Liidu propaganda poolt levitatud ten- 
dentsliku valeinformatsiooni ja demagoogiaga, mida kasutasid nii Ve- 
nemaa esindajad piiriläbirääkimistel* kui ka meie enda loovutuspolii- 
tikat ajavad tegelased. 


Esiteks räägitakse Helsingi lõppaktis ainult piiride vägivaldsest 
muutmisest (mis kinnitab hoopis ENSV stalinlike ja vägivaldselt peale- 
surutud piiride ebaseaduslikkust), mitte piiride muutumatusest. Kok- 
kuleppel ja seadusi järgides võib piire alati muuta. Teiseks, Eesti riik ei 
eksisteerinud sel ajal de facto ning seetõttu, kui Eesmaal ja Soosaarel 
olekski õigus, sai küsimus puudutada ainult tänaseks lagunenud ja aja- 
looekraanilt kadunud Nõukogude Liidu välispiire, mida ei ole kuidagi 
võimalik mittelegaalse Eesti NSV maismaapiiridega samastada. 


Ainuke rahvusvahelise õiguse alusel fikseeritud Eesti piir on Tartu 
Rahu piir ja järelikult ei luba Helsingi konventsioon just nimelt selle 
ühepoolset muutmist. Samuti ei tohi unustada, et USA, Suurbritannia 
ja teised lääneriigid esitasid samaaegselt ka avalduse, mille järgi Hel- 
singi lõppakt ei muutnud ega mõjutanud tõsiasja, et Balti riigid olid 


I Enn Eesmaa autorile kohtumisel TRPS esindajatega, 11.05.2005 

2. Soosaar Enn, Eesti asja arutusi, Ik. 226 

3. Kiin Saadjärv, Venemaa piiriläbirääkimistel kasutatavatest argumentidest ja 
põhjendustest 1991. aasta järel, TÜ magistritöö, Tartu 2008, Ik. 44 

Nõukogude Liidu poolt ebaseaduslikult okupeeritud ja annekteeritud. 
Nüüdseks on Euroopas muutunud nii mitmedki piirid, riike on kadu- 
nud ja tekkinud uusi. Eesmaa ja Soosaare loogikat järgides tuleks vist 
taastada näiteks ka Saksa Demokraatlik Vabariik, Tšehhoslovakkia ja 
Jugoslaavia, NSV Liidust rääkimata. Samasuguste eksitavate väidete 
esitajaid leidub aga teisigi. 

Harri Kivilo on püüdnud olukorda selgitada Riigikogu liikmetele 
saadetud kirjas (28.07.08), kus ta kirjutas: «Riigivõimu esindajad ja 
peavoolu meedia on korduvalt kinnitanud, et Eesti peab sõlmima Ve- 
nemaaga uue riigipiiri lepingu, sest aastal 1975 lepiti Helsingis kokku 
et «sõjajärgseid riikide piire ei või ühepoolselt muuta». Kuna Helsingi 
Kokkuleppes (Conference of Security and Co-operation in Europe Final 
Act Helsinki 1975) mõistet «sõjajärgne» ei ole kasutatud, siis tuleb jä- 
reldada, et meil polnud uut lepingut vaja. Võimatu on oletada, et Riigi- 
kogu, Valitsuse ministrid ja kõik kolm Vabariigi presidenti (ükskõik mil- 
lises ametis nad uue lepingu koostamisele asumise ajal ka ei olnud) 
ning peavoolu meedia ei teadnud, et Helsingi Kokkuleppe allkirjasta- 
sid konverentsil «osalenud riikide kõrged esindajad» (The High Rep- 
resentatives of the participating States), kes nõustusid omavahelistes 
suhetes täitma mitmeid kohustusi, kaasa arvatud riigipiire vägivaldselt 
mitte muuta. Eesti, Läti ja Leedu kõrged esindajad pole toda doku- 
menti allkirjastanud, sest aastal 1975 selliste nimedega riike Helsingi 
konverentsil osalevate riikide participating States) seas ei olnud. Oli 
küll Nõukogude Liit (CSCE looja), mille läänepoolne piir asus joonel, 
kus olid paiknenud okupeeritud Eesti, Läti ja Leedu läänepoolsed pii- 
rid. Aastal 1991 pidid Eesti riigivõimu esindajad ja nõustajad teadma, 
et Helsingi Kokkuleppe põhjal ei hakata Läänes arvama, et Vene Fö- 
deratsiooni piir peab jääma sinna, kuhu Nõukogude Liit oli selle oma 
okupatsiooni käigus nihutanud. Miks aga Eesti nõustus jätma Eesti ja 
Vene Föderatsiooni vahelise piiri sinna, kuhu Nõukogude Liit oli sel- 
le «sõjajärgselt» pannud, on ülimalt hämmastamapanev — ükskõik, 
kas seda tingis naiivne sõprade usaldamine või edevus olla sõpradega 
võrdselt tunnustatud riigimees.»' 

Märkimisväärne on ka asjaolu, et kui Riigikogu väliskomisjoni esi- 
mees Enn Eesmaa üritas meie territoriaalseid loovutusi «õigustada», 
tõlgendades Helsingi lõppakti sätteid vääralt, siis Eesti Välisministee- 
rium toetus 1994. aasta noodis, millega protesteeriti Venemaa ühe- 
poolse Eesti-Vene riigipiiri mahamärkimise üle, sellesama Helsingi 
konwulsiooni õigele tähendusele, mis võimaldab piire muuta vaid 


1. Kirja kuupi..... utori valduses. 

rahumeelsete kokkulepete teel. Noodis rõhutati, et Venemaa omavo- 
liline tegevus Eesti-Vene kontrolljoonel rikkus lõppakti Artikkel V-te ja 
kahjustas riikidevahelise vaidluste rahumeelse lahendamise printsii- 
pi. Tegelased meie poliitilisel parnassil võiksid arusaamisele jõuda, et 
nõukogudelikud väärkäsitlused jäägu ikka nõukogude aega. 

Tihti on argumendiks olnud eestlaste hirmutamine lisanduvate ve- 
nelastega, kes Eesti üle ujutaks. Kord räägitakse 60 000 inimesest, kord 
100 000-st ja rohkemgi. Akadeemik Endel Lippmaagi on kinnitanud, 
et tema ei soovi näha Petseri ja Petserimaa tagasisaamisega lisandu- 
vat sadat tuhandet venelast, kellele peaks automaatselt Eesti koda- 
kondsuse andma.* Nagu näha on suudetud ära eksitada auväärseid 
akadeemikuidki, mis siis lihtinimestest rääkida. Esiteks reguleerib ko- 
dakondsuse saamist seadus, automaatselt ei saa seda kellelegi anda. 
Teiseks on üsna lihtne arvudes näidata, et väited meie demograafilise 
tasakaalu halvenemise kohta nende pooltühjade alade arvelt on vaid 
demagoogia ja desinformatsioon, mis pole argumendina arvestatavgi. 

Tegelikult oleks piiride taastamisel juurdelisanduvate inimeste arv 
suhteliselt väike ja valdav osa nendest on hoopistükis Eesti kodanikud. 
Arvud varieeruvad veidi erinevates allikates, kuid suurusjärk on sama. 
Petserimaal elab umbes 26 000 inimest, kinnitas Eesti Aeg.” Venemaa 
Pihkva oblasti Föderaalse Julgeolekuameti (FSB) piirivalvevalitsuse 
ülema Ivan Bobrjaškovi andmetel on Petserimaa elanikest üle 10 000 
Eesti kodanikud." Kõige värskemad andmed pärinevad Novaja Gaze- 
ta avaldatud pikas reportaažis Eesti kodakondsust omavatest Petseri 
elanikest, milles kirjutati, et FSB andmeil elab Petseri rajoonis 25 000 
inimest, kellest tervelt 10 000-15 000 on Eesti kodanikud.” 


Allesjäänud ca. 10 000-st Vene kodanikust ca. 5000 olevat sõjaväe- 
lased ja piirivalvurid, kes Vene statistika kohaselt loetakse kohaliku 
elanikkonna hulka ja kes loomulikult Eestisse üle ei tule. Ülejäänud 
5000-ndest inimsest valdav enamik on vanainimesed ja pensionärid, 
sest noored on läinud ära suurlinnadesse. Pensionit maksaks neile 
edasi Venemaa, Eestile sellest mingit lisakoormust ei tekiks. Samas 
tuleb arvestada sellega, et paljud neist ei ole kindlasti nõus Eesti mee- 
pottide juurde tulema ja lahkuvad Venemaale. Seega ei ole Petserimaa 


1. Riin Saadjärv, Venemaa piiriläbirääkimistel kasutatavatest argumentidest ja 
põhjendustest 1991. aasta järel, TÜ magistritöö, Tartu 2008, Ik. 44 

2. E. Lippmaa TRPS liikmele Liane Konts'ile 10.06.2006 

3. Eesti Aeg 10.03.1993 

1. 20.05.2008 www.delfi.ee 

5. 19.08.2009 Novaja Gazeta 

tagasisaamises mitte midagi ohtlikku. Meile vaid maalitakse sellest pil- 
ti kui katastroofilisest muulasteuputusest. 

Sama on olukord ka Narva jõe taga, kus suure metropoli Peterburi 
lähedus on mõjunud ümbritsevatele maapiirkondadele tühjendavalt ja 
laastavalt. Sealt lisanduks vaid mõned tuhanded, sest peale kiratseva 
ja rahvast tühjenenud Jaanilinna on muu asustus minimaalne. Juur- 
detulijaid oleks kokkuvõttes märksa vähem kui neid, kellele valitsus 
on mõne aastaga Eesti kodakondsust lausa kandikul jaganud või neist, 
keda abiellumiste ja nn. perekondade ühinemise sildi all Eestisse las- 
takse. Kõrge keskmise ea tõttu väheneks lisandujate arv üsna kiiresti. 


Tegelikult kaasneb kõige sellega hoopiski üks teine probleem. No- 
vaja Gazeta artiklis viidati FSB Pihkva osakonna viimasele Moskvasse 
esitatud raportile, mis kinnitas, et kohalike elanike topeltkodakondsus 
õhutavat Venemaa riiklikku terviklikkust. «Teise, Eesti kodakondsuse 
olemasolu Venemaa kodanikel ja seda, et paljudel neist on maa-ük- 
susi Petseri rajoonis, võivad Eesti võimud ära kasutada Eestiga ühine- 
mise referendumi korraldamiseks,» seisab raportis.” Probleem seis- 
neb selles, et Eesti riik on valmis unustama tervelt viisteist tuhat oma 
kodanikku ja ei tee midagi, et neid tuua tagasi Eesti rüppe. Miks ei 
rõhu Eesti oma kodanike õigustele ja ei nõua isegi mitte referandumi 
korraldamist, mida Venemaa nii väga kardab? Loomulikult peaks sel- 
les referendumis olema õigus osaleda ka setudel, kes elavad siinpool 
kontrolljoont. Kokkuvõttes ei oleks sellisel referendumil õiguslikku 
jõudu, kuid see näitaks selgelt kohaliku rahva suhtumist territoriaalse 
kuuluvuse küsimusse. 

«Ma pole nõus nende inimestega, kes ütlevad, et piirileping toob 
Setomaa inimestele probleeme. Vastupidi, piirileping võimaldab haka- 
ta otsustavalt setode probleeme lahendama. Lõpuks ometi.» kinnitas 
Andrus Ansip 2005. aastal.” 

Mingit setode probleemide lahendamist ei ole toimunud ega toimu 
ilma Tartu Rahu piiride taastamiseta. Toimub, kuid stalinlikul meetodil 
— pole inimest, pole probleemi. Seda näitas ka Riigikogus enne uue 
piirilepingu sõlmimist peetud pinnapealne ja sisutühi debatt. 

Eesti riigi kodanike ilmajätmine oma kodudest, küladest, maadest 
ja samuti tuhandete Vene võimu represseerida jäetud Petserimaa Eesti 
kodanike hülgamine ei avalda kindlasti positiivset mõju inimeste suh- 
tumisele oma riiki. Ma ei ole kuulnud, et Eesti oleks protesteerinud, 
ei Eesli kodanikel puudub pärimisõigus oma sealsele varale, või kui 


1. Ibideiu 
2. Piirilepe tool) sellidele selgust, Eesti Päevaleht 19.05.2005 

Petserimaal paigaldati riiklikesse taksodesse sildid, et välismaalasi ei 
teenindata. Kuna muid välismaalasi «pärapõrgus» asuvas Petseris ei 
käigi, puudutab diskrimineeriv keeld otseselt eestlasi. Eesti ei ole kaits- 
nud oma sealseid kodanikke, keda 1. aprillil 2007 tabas diskrimineeriv 
«aprillinali». Alates sellest päevast ei lasta neil enam Petseri turul oma 
põllusaadustega kaubelda.' Eesti ei võtnud midagi ette, kui Petseri 
koolis kaotati eestikeelne õpe, kui Venemaa laiendas piiritsooni kuni 
30 kilomeetrini ja teatas kavatsusest asustada Petserimaa Donimaa ka- 
sakatega.” 


Nüüd on jõutud isegi niikaugele, et Pihkva oblasti administratsioon 
toetas terrorismivastase komisjoni etepanekut nõuda tavalise liinibus- 
si pileti ostjatelt isikut tõendava dokumendi esitamist. Pihkva oblasti 
riikliku transpordi- ja sidekomitee esimees Dmitri Razumov põhjendas 
seda vajadusega tagada «riiklik julgeolek ja reisijate turvalisus», vahen- 
das Informpskov.ru. Eesti kodanikud on ikka hirmuäratav ohuallikas 
küll, et selliste drastiliste sammude peale välja minnakse. «Meie ühis- 
konnas on inimesi, kes ei ole õiguskaitseorganitega sõbralikes suhe- 
tes, ja pealegi on meie territoorium piiriäärne,» ütles Razumov. «Seda 
tehakse korralike kodanike turvalisuse huvides, aga mitte selleks, et 
kontrollida, kes kuhu sõitis.» Ilmselt ei kuulu Eesti kodanikud vene 
ametivõimude silmis korralike inimeste kategooriasse. 


«Petserimaa ja Narva-taguse ala küsimus pole ainult kahes maa- 
lapis, vaid mitmekümnes tuhandes Eesti Vabariigi kodanikus, kelle 
saatus Venemaad ei liiguta, kuid kellele ka Eesti eelistab selja keerata. 
Nad on tavalised kodanikud, kelle jaoks on see küsimus isiklik: kas 
piirileping ehitab müüri nende sünnikodu ja Eesti riigi vahele,» kirjutas 
Heiki Suurkask. 

Ei ole vahet kumbal poolel piiri nad elavad. Mitmete poliitikute väl- 
Jendatud lootus sõlmida lihtsustatud viisakord setodele (leping seda 
muuseas ei käsitle) ei korva maade ja kodude kaotust, ei korva diaspo- 
raad, mille ohvriks setod on langenud. Lihtsustatud korda pole täna- 
seni. «Ja praegult on ka paljudel setudel selline tunne, et tuleb võtta 
«hall pass» ja loobuda Eesti kodakondsusest, et saaks vabalt liikuda 


1. 15.05.2007 SL Õhtuleht 
2. Infoagentuur Interfax, BNS 28.02.2006 


3. Heikki Aasaru, Pihkva oblastis peab bussipiletit ostes passi näitama, uudised. 
err.ee 16.10.2009 


4. Heiki Suurkask, Hääletu alistumine II ehk Preambul pole provokatsioon, Ees- 
li Päevaleht 31.10.2008 

oma esivanemate maal,» ütles seto päritolu ettevõtja, Seto Kongressi 
Vanematekoja liige Lembit Lennuk.' 


Võimalikud kompensatsioonid siinpool kontrolljoont elavatele 
setodele, mida valitsus peale lepingu allkirjastamist Moskvas välja 
pakkus, oleks olnud omakorda ülekohus teiselpool elavate setode ja 
ülejäänud Eesti kodanike suhtes, kes oleks sunnitud riigi tegematajät- 
mise kinni maksma, sest Venemaalt ju kahjutasu ei nõuta. Tänaseks 
on selge, et isegi see pakkumine oli sisutühi, sellega taheti vaid setode 
vastupuiklemisi uuele piirileppele vaigistada. 

Kuigi Eesti ei ole astunud ühtegi konkreetset ja arvestatavat sammu 
enda ega oma kodanike kaitseks ega sekku Venemaa «siseasjadesse» 
meie enda seaduslikul territooriumil, süüdistatakse meid ikka. Viida- 
tes Eesti kodakondsusega isikutele ja nende lastele Eesti kodakond- 
suse andmisele, ütles Pihkva oblasti FSB piirivalvevalitsuse ülem Ivan 
Bobrjaškov: «Eesti võimude poolt Petseri rajooni suhtes läbiviidav po- 
liitika on hoovaks, mille abil Eesti võimud ja valitsusvälised radikaalsed 
struktuurid, kes toetuvad sellistele kodanikele, saavad teostada oma 
majandusliku ning poliitilise ekspansiooni realiseerimist Vene Föderat- 
siooni territooriumil.» Toompealt vastas tema sõnadele vaid tühi kaja, 
kuigi Bobrjaškov lubas hakata diskrimineerima sealseid Eesti kodanik- 
ke, keelates neil töötamise vastutavatel ametikohtadel.” 


Asjaolu, et vägivaldse deporteerimise ja koloniseerimise tagajärjel 
ei vasta piir enam varasemale etnilisele asustusele, kvalifitseeritakse 
rahvusvahelise õiguse järgi genotsiidiks ning see ei ole põhjus oma 
maa-aladest loobumiseks. Kas järgmisena anname ära Narva, Silla- 
mäe, Kohtla-Järve ja isegi Tallinna, nagu vene šovinistlikud äärmusla- 
sed on nõudnud? Nagu Venemaa nõudis juba Tartu Rahu sõlmimisel? 
Kust jookseb järelandmiste piir? Annad kuradile sõrme, võtab terve 
käe. 


Tihti kumab kõige tagant lihtsalt hirm Venemaa ees. Tegemist on 
russofoobiaga selle sõna tegelikus tähenduses. Leitakse, et on ohtlik 
ja mõttetu ärritada Vene karu, lihtsam on talle järgi anda, et mitte anda 
Venemaale põhjust vihastamiseks ning meie ründamiseks. Mis oleks 
aga saanud juhtuda, kui uut piirilepingut poleks sõlmitud või kui sel- 
le tegemisel oleks arvestatud ka Eesti soovidega? Kas Venemaa oleks 
meile sõja kuulutanud? Loomulikult mitte! Mitte midagi poleks juhtu- 


1. Tõnu Kalveti intervjuu L. Lennukiga Nõmme Raadios, «Rahvuslaste pool- 
tund» 01.12.2008 
2. 20.05.2008 DELHI 

nud, kuid see on «saladus», mida rahvale ei soovita avaldada. Küll tea- 
me me aga hästi, mis juhtub, kui Venemaale üha järgi anda. 

Toon siinkohal ära ühe anonüümseks jäänud kommenteerija sõ- 
nad 31.10.2008 Eesti Päevalehest. Ta kirjutab: «Arutame siis edasi. 
Utreerimine tavaliselt aitab: ärgem ärritagem Venemaad. Teeme kõik 
Vene tahtmise järgi. Loobume Tartu Rahust. Võtame vene keele tei- 
seks riigikeeleks. Tunnistame siin elavate vene kodanike õigust ko- 
danikuõigustele. Arvestame Venemaa huve valitsuse koostamisel. Ei 
relvastu. Astume välja NATO-st ja EU-st. Tulemus? ... Püüame käituda 
suveräänse riigina. Hoiame kinni Tartu Rahust. Arendame sõjaväge, et 
oma sõltumatust vajaduse korral relvaga kaitsta. Valime hoolikalt koda- 
kondsust saavaid isikuid. Otsustame ise, mis hea ja mis halb. Kuulame 
ära muulased, kuid otsustame ise, kas ja millisel moel neid eelistame. 
Riigikukutajad saadame kas välja või paneme vangi. Tulemus?» Vist 
pole vaja nende kahe väljapakutud tee lõpptulemust välja tuua. Lugeja 
mõistab isegi, milline neist on ummiktee. 

Mõnikord on öeldud, et kõik see on ju vana asi, mis sellest enam 
rääkida. Üks vene rahvatarkuski ütleb, et «mida noorena varastad, 
seda vanana omad.» Arvamus, et kui miski on piisavalt kaua sinu käes, 
siis muutub see sinu omaks on nihilism. Kui aga ohver kinnitab sama, 
siis on asi enam kui tragikoomiline. 

Piirilepingut õigustavatest «põhjendustest» võiks veel mainida kor- 
duvalt kõlanud lubadust, et piirileping avab tee Venemaa turule. See 
oleks eriti tähtis Eesti põllumeestele, kuid ka kõigile teistele eksportöö- 
ridele. Suurettevõtjate Assotsiatsioon on aastaid Kremli eest lobitööd 
leinud, et Eesti kõiges järeleandlikum oleks. Avatud turg on aga kõi- 
gest hoolimata soovunelmaks jäänudki. Reaalsuseks on olnud hoopis 
lopelttollid Eesti kaupadele, Soome lahes Karjala ja Ingerimaa kallas- 
tele juba üheksakümnendatest aastatest ehitatavad ülisuured kauba- 
ja naftasadamad, et transiiti Eestist ümber suunata, hullumeelsed tolli- 
järjekorrad piiril, iga veidikese aja tagant lahvatavad boikoti- ja propa- 
gandakampaaniad Eesti toodete vastu jne. Ükski normaalne inimene 
ei saa kõiges selles näha heanaaberlike suhete ja majandussidemete 
parandamise eesmärgil tehtavaid samme. 

Respublikaan Marko Pomerants «hiilgas» piirilepingu ratifitseerimi- 
sel Riigikogus 20.05.2005, väites, et: «Ilma kinnitatud ja piiritletud terri- 
tooriumita ei ole võimalik iseseisvast riigist rääkida.» Alles uus piirile- 
ping (ehk oma territooriumist loobumine) tegevat Eestist riigi. Kas seni 
siis Eesti riiki olemas ei olnudki? Maret Maripuu leidis, ei piirilepingu 

sõlmimine näitab, kas me suudame olla suured ja käituda riigina.” Sar- 
nasel viisil «suureks» saades, muutub meie riik aga õige tibatilluke- 
seks. Lõpuks pole oma suuruse näitamiseks enam millestki loobuda. 

Ja laias laastus ongi põhjenduste osas kõik. Valitsused ja nimed 
muutuvad, põhjendused ja argumendid kõlavad aga aastast aastasse 
täpselt sama stereotüüpselt ja ehholaalialikult kui varem. Tõtt-öelda 
on neid argumente piinlik lugeda. Üks kahest — kas poliitikud peavad 
rahvast äärmiselt rumalaks või on nad seda ise, et sääraste väidetega 
julgevad välja tulla. Lugematutes sõnavõttudes rõhutatakse uue piirile- 
pingu vajalikkust ja kasulikkust Eestile, räägitakse suhete justkui ime- 
tabasest paranemisest, kuid ka parimal tahtmisel ei ole võimalik leida 
sellele allaheitlikule ja tasuta ära andmisele loogilisi ja sisulisi põhjen- 
dusi. Ja seda ainult ühel põhjusel. Neid lihtsalt ei olegi olemas. 

Piirilepingu vajalikkuse põhjendustega seoses meenub mulle üks 
vana sõdurinali, kus hädavaresest reamees vabandab ohvitseri ees: 
«Põhjust ei ole, kuid seletuse leian alati!» Ka meie riigitegelastcl on 
kõikvõimalikud seletused alati varnast võtta, tegelikku põhjust loovu- 
tustele aga pole. 

Selliste argumentidega või õigemini nende puudumise tõttu ei saa- 
gi valitsus ega riigikogu algatada piiriküsimuses avalikku debatti ega 
referendumit. Seda enam, et selle tulemuste eiramisel tuleks Riigiko- 
gul vastavalt Põhiseadusele laiali minna. Sestap tuligi otsus vastu võtta 
kitsas «omameeste» ringis. Selline tegutsemine meenutab kangesti 
Pätsi vaikivat ajastut, kui rahvas oli avalikult kuulutatud «haigeks», kel- 
lel arusaam asjadest puudub ja kelle eest seetõttu otsustada tuli. Veelgi 
vähem, kui üldse, arvestati rahva tahtega järgnevatel okupatsiooniaas- 
tatel, kui iseseisvast mõtlemisi ja otsustamist polnud vaja ka Eesti kom- 
munistlikul nomenklatuuril. Seesama truult Moskva sõna kuulanud 
NLKP-KGB nomenklatuur on ka täna võimul. Kuulekus võõrsilt tulnud 
ettekirjutustesse on säilinud, suhtumine rahvasse on samaks jäänud, 
mõistust, au ja südametunnistust ei ole aga juurde tulnud. 

Nende vastu, kes asju õigete nimedega kutsuvad, on sisuliste argu- 
mentide puudusel käiku lastud vanad, äraproovitud propagandavõtted 
— siltide külgekleepimine ja naeruvääristamine. Vastaspoole argu- 
mentide ja küsimuse absurdiks pööramine — reductio ad absurdum 
— on juba Vana-Rooma senatist tuntud, maailma demagoogiakulla- 
varamusse kuuluv võte, millega arendatakse teemat kuni see muutub 
jaburaks. Näiteks: «Kas on Eestis üks mõistlik inimene, kes usub, et 
tänapäeva poliitilises reaalsuses on see (Tartu Rahu piir — H.R) taasta- 


1. X Riigikogu stenogramm, V istungijärk, 15.06.2005 

tav?» tegi imestunud nägu J. Parts.” «Kui räägime Narva taguste alade 
ja Petserimaa tagasisaamisest, küsin, et kas peame Venemaale kalla- 
le minema», küsis Villu Reiljan, püüdes rahulepingu kaitsjatest teha 
hoopis arutuid sõjaõhutajaid. Sama taktikat kasutavad ka teised. Siim 
Kallas näiteks kirjutas: «Milline piirileping võiks saada Eesti parlamen- 
diliikmete üksmeelse toetuse? Kindlasti selline, millega Eesti lisab oma 
Tartu rahu järgsele territooriumile mõned (sajad) ruutkilomeetrid. Sel- 
lise lepingu saab Eesti siis, kui Venemaa tuumasõjas kaotajaks jääb ja 
Eesti satub olema võitjate poolel.»'...meil pole piirilepingut ja Gruusias 
toimunut võib analüüsida ka sellest vaatenurgast, mis võib juhtuda, kui 
mõned provokaatorid kutsuvad üles Petserimaad tagasi vallutama,» 
hirmutas Tiit Vähi rahvast tulihingeliste olematute vallutusplaanidega.* 


Ükski terve mõistusega inimene ei mõtle sõjalisel teel probleemi la- 
hendada ja Venemaad rünnata nagu Reiljan, Kallas ja Vähi probleemilt 
tähelepanu kõrvale juhtides väidavad. Kui me toore jõu vastu ei saa, ei 
tähenda see, et me peaksime õigluse ja oma õigused maha salgama. 
Et diskrediteerida neid, kes õigust ja õiglust tähtsaks peavad, püütakse 
Tartu rahulepingujärgsete piiride taastamist soovivaid patrioote titulee- 
rida rahvusäärmuslasteks, marurahvuslasteks, russofoobideks, mine- 
vikus kinniolevateks, reaalsustaju kaotanud tühikargajateks jne. 

Ka Pärnu Postimees pahandas piirilepingu vastastega: «Pole mõtet 
vassida, et Eestile pole vaja piirilepet Venemaaga, kuigi ajuti püütakse 
asja kujutada vastupidiselt, nagu oleks suurem häda idanaabril. Eesti 
tegemisi jälgib Euroopa Liit, sest õigupoolest pole kunagi varem olnud 
olukorda, kus osa euroliidu piirist olnuks lepingulise katteta.»' Esiteks 
on Euroopas lepingulise katteteta piire küll, kuid selleks ei ole mitte 
Eesti-Vene piir — meil on piirileping olemas 1920. aastast ning teiseks 
ei selgu ei kõnealusest ega ühestki teisest kirjutisest, miks meil siis 
ikka on vaja uut piirilepet Venemaaga. 


Nüüdseks on pea kõik uue piirilepingu pooldajad sunnitud tunnista- 
ma, et piirilepet vajab vaid Venemaa, mitte Eesti, kuid see ei ole sugugi 
vähendanud nende indu loobuda Petserimaast ja Narva jõe tagustest 
aladest. Ratifitseerimisseaduse preambula ümber aeg-ajalt käivituv 
kemplus on vaid katse tähelepanu kõrvalejuhtimiseks asja olemuselt, 
et tegemist on Eesti riigi lammutamise ja kahjustamisega. 


1. Parts peab Petserimaa kaotust paratamatuks, EPLO 24.022005 

2. Ester Šenk, Peategelane, Siim Kallase rollid, 2001, Ik. 196 

:S. Tiit Vähi, Soovitaksin Eesti poliitikutel natuke vait olla 11.08.2008 Postimees 
4. Kalev Vilgats, Piirilepe patiseisus, Pärnu Postimees 17.06.2005 


151 


EESTI-VENE PIIRILEPING. Ära andmine või äraandmine? 


See, et Venemaa piirilepingu ümber jätkuvalt tembutab, on and- 
nud ära andjatele justkui uue ja võimsa argumendi, millega püütakse 
endale isamaalist võltsoreooli luua — kui Venemaa on piirilepingu ra- 
tifitseerimise vastu, siis järelikult on loovutus meile kasulik ja me võit- 
leme kui lõvid nii idas kui läänes, et sundida Kremlit uut piirilepingut 
ratifitseerima. 


Okupeeritud Petserimaa. Pererahvast pole enam. Taluvärav Rääpstova 

See inimene, kes kodu kalliks ja armsaks ei pea, 
ah, selle inimesega on üks hale lugu. 


Carl Robert Jakobson 


KAS PIIRILEPING ANNAB MEILE 
MIDAGI? 


Kuna võimulolijad juba aastaid aktsepteeritavaid selgitusi anda ei ole 
suutnud, vaadelgem siis, kas uus piirileping näiteks poliitilises või mõ- 
nes muus valdkonnas Eestile midagi pakuks. Majanduslikust kasust 
ei räägi isegi idameelsed mitte, kuid ka kahjudest nad targu vaikivad. 
Püüan anda ka sellest põgusa ülevaate. 

Kõige olulisem aspekt uue piirilepinguga seoses on Eesti suhted 
Venemaaga, mille paranemist on lubatud kõigi uut piirilepingut pro- 
pageerivate poliitikute poolt. Selle teema võttis uuesti üles president T. 
H. Ilves peale Hantõ-Mansiiskis käiku 2008. aastal, kus talle said osaks 
mitmed alandavad mõnitused. Peale kohtumist Vene presidendi Dmi- 
tri Medvedeviga, tegi Ilves koju tagasi saabudes ootamatu avalduse, 
väites, et meie «eesmärk on saada piirilepe» Venemaaga ning tema 
kaotaks preambulast «asjatu» viite Tartu rahuleppele, mille vastu ta on 
olnud juba algselt, sest see «on nii selge signaal, l1—j et Eesti-Vene 
suhete paranemine sõltub just Eesti parlamendist.»' 

Huvitav on, et Ilves, kes on ka ise väitnud, et Venemaa ei ole usal- 
dusväärne, et Venemaa valetab ja petab, usub äkki, kui talle öeldakse, 
et suhted sõltuvad Eestist. Mida talle veel öeldi? Kuigi Toompeal ollak- 
se juba aastaid täies valmiduses piirileping allkirjastada, ei ole Moskva 
oma püsivalt vaenulikku käitumist Eesti suhtes karvavõrdki muutnud. 


1. 01.07.2008 Aktuaalsele Kaamerale antud intervjuu 

Korduvad järelandmised on viinud vaid uutele nõudmistele ja jätku- 
vatele pahatahtlikele propagandarünnakutele Eesti suhtes, mille järgi 
Eesti on profašistlik, russofoobne, venelaste õigusi ahistav ebademo- 
kraatlik riik. 


Vaatame, kuidas läks meie lõunanaabril, kes Vene survel loobus 
kõigist nõuetest ja deklaratsioonidest ning kelle samamoodi äraandlik 
piirileping on mõlemapoolselt ratifitseeritud. Vahetult peale Läti-Ve- 
ne uue piirilepingu jõustumist mõnitas Vene meedia lätlasi nii kuidas 
jõudis. Läti saigi oma Abrene asemel «surnud eesli kõrvad» kirjutasid 
näiteks vene ärileht Vzgliad ja Moskovskij Komsomolets, viidates Pü- 
tini ülbele ja ebaviisakale ütlusele, mille kohaselt «surnud eesel näeb 
ennem oma kõrvu kui Läti Abrenet».' Juba järgmine päev sellest, kui 
suhted justkui imeväel pidanuks paranema, alustas Venemaa uue vi- 
hase propagandarünnakuga Läti vastu seoses väidetava venelaste dis- 
krimineerimisega. Vene riigiduuma üritas jätta isegi muljet, et hoopis 
Venemaa on see, kes tegi piirilepingu ratifitseerimisega Lätile suure 
teene. «Miks me teeme Lätile sellise järeleandmise, ootamata vene 
elanikkonna apartheidi probleemi lahendamist?» muretses kommu- 
nistist parlamendi liige Pjotr Svetšnikov, kes ei saanud vist üldse aru, 
kes kellele järelandmisi tegi.” Valede ja vaenuliku demagoogia tulv jät- 
kub tänaseni, vähimaidki märke muutusest või Läti-Vene suhete para- 
nemisest ei ole. 


David Vsevilov lahkas Eesti-Vene suhteid ja järelandmispoliitika 
tagajärgi kokkukuivanud transiidi taustal, milleks Venemaa on teinud 
juba aastaid ettevalmistusi. Ta tõdes, et: « ... tõesti on ju igati loogiline, 
et iga kummardus ja järeleandmine Venemaa suunal (mis ei tähenda, 
nagu peaks idanaabriga suheldes tegema perioodiliselt lollusi) toob 
endaga kaasa transiidivoogude mõningase suurenemise. ... Kuid lõpp- 
tulemus on siin samuti ümmargune null. Kuna mõne aja möödudes 
pärast kõigi Venemaa soovide täitmist kaob, utreeritult öeldes, riiki- 
devaheline transiit sootuks. Ning alles jäävad vaid kaubavood ühe riigi 
piirides. Mida tõenäoliselt ei hakka korraldama kaugeltki mitte siinsed, 
vaid hoopis teised ärimehed». 


Vaid naiivsed või pahatahtlikud inimesed võivad väita, nagu para- 
neks suhted Venemaaga meiepoolsete järelandmiste või vastutulekute 
korral. Ei ole vähimatki alust loota, et uue piirilepingu jõustudes midagi 
muutuks. Ei võtnud Venemaa oma vaenutuure maha siis, kui Kallas 


1. ntervjuu Komsomolskaja Pravdas 23.05.2005 
2. Eesti Päevaleht Online 06.07.2007 
3. David Vsevilov, Nii- ja naapidi loogikast, Eesti Ekspress, Areen 06.11.2008 

lepingu parafeeris ega siis, kui Paet Moskvas alla kirjutas. Preambulat 
ei olnud Riigikogu siis ju veel ratifitseerimisseadusele lisanud ja kõik 
oli läinud täpselt Vene soovide kohaselt. See ei lugenud. On selge, et 
allaheitlikkusest ei ole kasu — Eesti-Vene suhete paranemine ei sõl- 
tu Eestist. Eesti peab suhetes Venemaaga hakkama käituma iseseisva 
riigina, selle asemel, et alandlikult vaikides lahti ütelda kõikide riikide 
suveräänse võrdsuse printsiibist. Meie poliitikute käitumine piirilepin- 
gu küsimuses meenutab Neville Chamberlaini tegevust 1938. aastal 
Münchenis, kui ta järeleandmistega Adolf Hitlerile lootis asjatult sõda 
ära hoida. 


Paul A. Goble, kes tervitas piirilepingu allkirjastamist, kui Venemaa 
võimaluse kadumist selle varjus veel midagi Eestile peale suruda, rõ- 
hutas samas, et piirileping ei too Eesti-Vene suhetesse tegelikku ja loo- 
detud pingeleevendust: «Aga on tõsine oht, et nii mõnigi võib nüüd ar- 
vata, et piirileping, viimane suur siht, mille Eesti liidrid seadsid endale 
enam kui kümme aastat tagasi, et Eesti saaks endale normaalse riigi 
staatuse, tähendab Moskva ja Tallinna vaheliste harmooniliste suhete 
algust. Ükskõik kui kena see mõte ka ei oleks, sellist asja ei juhtu.»' 
Goble'il on õigus. Suhted ei ole peale alandava lepingu allkirjastamist 
paranenud. Miks peaksime piirilepingu sõlmima, kui sellest vähimatki 
kasu ei ole? 

Isegi Siim Kallas, piirilepingu üks sõlmijatest, on öelnud: «Hakkasin 
meenutama, kas on üldse mingit sõbralikku sammu, mida Venemaa 
on Eesti Vabariigi suhtes astunud lihtsalt niisama, sümpaatia ülesnäita- 
miseks Eesti Vabariigi ja eesti rahva vastu? Ei tulnud meelde. Kui keegi 
teist teab mõnda sellist, andku teada. Aga ärge kirjutage asjust, mida 
Venemaa on teinud rahvusvahelise surve mõjul, nagu näiteks vägede 
väljaviimine. Ärge kirjutage asjust, mida Venemaa on teinud oma kaas- 
maalaste toetamiseks, sest sellel on tihti Eesti-vastane iseloom.» 

Asja absurdne pool on selles, et kogu heade suhete küsimus on 
pea peale pööratud. Eesti on vägivaldse okupatsiooni, annektsiooni ja 
repressioonide ohver, Venemaa on kurjategija. See on ümberlükka- 
matu fakt, hoolimata sellest, et paljude poliitikute arsenali on võetud 
retooriline «tüdimus ohvrijuttudest», nõue «minevikust üle saada» ja 
vajadus «leppida ajalooga». Kas tõesti peab eeldama, et olukorra la- 
hendus ehk head suhted peituvad selles, kui läbipekstu ja vägistatu, 
kelle pere on maha löödud ning kodutalu ja maad ära võetud, kinnitab 
vabatahtlikult, et kingib kogu oma allesjäänud varanatukese kurjategi- 


1.Paul A. Goble: Riigipiirid ja piiririigid, 26.05.2005 Eesti Päevaleht 
2. Siim Kallas, Vene kaart on euroväitluses õigustatud, EPL Online, 15.08.2003 

jale, loobub süüdistustest ning kuulutab veel takkajärgi, et peab teda 
oma heaks sõbraks ja partneriks? See ei ole normaalne! 

Andestamine oleks muidugi inimlik ja kristlik, kuid andestamine 
eeldab eelkõige kahetsust. Venemaa ja need, kes Eesti rahva vastu 
suunatud kuritegudes süüdi või kaassüüdlased on, ei ole iial kahetsust 
avaldanud ega ka andestust palunud. Vastupidi, eitatakse ja leitakse 
isegi õigustusi oma kuritegudele ja süüdistatakse meid endid. Kahet- 
suseta andestamise nõudmine ei ole isegi mitte kristlik. 

Soome ortodoksi kiriku peapiiskop Leo ütles, kui temalt küsiti, kas 
soomlased on Stalinile ja Nõukogude Liidule andestanud: «Kui me 
räägime inimestest, siis ei või heaks kiita vaiba alla pühkimist, vägisi ja 
kunstlikku unustamist. Südames ei saa niisama andestada. See tähen- 
daks inimlikult võttes üsna pinnapealset suhtumist ja karjalased ega ka 
soomlased ei ole nii pinnapealsed. Kui räägitakse andeksandmisest, 
siis juba seegi on andeksandmine, et me suudame rääkida ilma vihata, 
et me ei lähe ülekohut raevus kätte maksma».' 

Ega eestlasedki nii pinnapealsed ei ole. Me mäletame kõike ja 
kõiki, kes on hukkunud ja kannatanud selle pärast, et nad on olnud 
eestlased, et nad oma lähedasi, oma rahvast ja isamaad on armasta- 
nud. Ühepoolne andestamine on võimatu, see oleks hoopis halekart- 
lk unustamine ja kurjategija karistamatuse tunde takkaõhutamine! 
Milleks üldse on olemas ja järgitakse seadusi ja õigusprintsiipe? Ehk 
peaks siiski kurjategija olema see, kes kogu südamest peab vabanda- 
ma ja tagastama meile meie maad, et mingisugunegi suhete parane- 
mine ja elementaarnegi usaldus kõne alla tuleks? 

Mart Helme, EV suursaadik Vene Föderatsioonis 1995-1999, kirjutas 
Vene Föderatsiooni suursaadikule Eestis, Nikolai Uspenskile: «Seit- 
seteist aastat «uut» Venemaad ja taasiseseisvunud Eestit on piisavalt 
pikk periood, et anda meie kahepoolsetele suhetele objektiivne hin- 
nang. See, mida me näeme, on väikese Eesti uskumatu suuremeelsus 
meie rahvale loendamatuid kannatusi põhjustanud Venemaa suhtes 
ja suure Venemaa mõistusevastaselt väiklane kius oma kunagise ohvri 
suhtes. Venemaa on selgelt asunud positsioonile, kus lugupidav suhtu- 
mine väikeriikidesse näib käivat tema au pihta. Eestil on suurepärased 
suhted kõigi oma naabritega, välja arvatud Venemaa. Venemaal see- 
vastu on lisaks Eestile halvad (või vähemalt keerulised) suhted erandi- 
tult kõigi oma naabritega. Kas tõesti on selleski süüdi Eesti valitsus ja 
mingi müstiline «halb kliima»? Moskvas on aeg mõista, et tema suhted 
Eesti (ja teiste Balti riikidega) on ülejäänud maailma silmis lakmustest, 


1. Karclia Klubi Nr. 7, August 2005 

mis näitab, kui kaugele on Venemaa valmis minema oma imperialistli- 
ku minevikuga lõpparvet tehes. Siiani midagi julgustavat näha ei ole. Ja 
sellest on kahju. Eelkõige Venemaa enda, vene rahva pärast».' 


Piiriküsimuse enda kasuks lahendamisega ei taotle Venemaa mitte 
suhete parandamist, mis ei ole kunagi olnudki nende eesmärk, ega 
ka mitte olukorra stabiliseerimist. Vastupidi, käsikäes propaganda ja 
siinse viienda kolonni ülesässitamisega kasutatakse seda vaid hüppe- 
lauana edastisteks Eestit ohustavateks sammudeks. Kui keegi meie 
poliitikutest kuulutab Venemaa meie sõltumatusele ja iseseisvusele 
sõbralikuks, siis ta petab kas ennast või teisi. 


Igor Gräzini sõnul loodavad inimesed sellele, et kui nad on vene- 
laste suhtes kenad, siis tingimata on venelased nende suhtes kenad. 
«Aga lõppkokkuvõttes lõpetas Vares Barbarus kuuliga peas ja kõik 
Neeme Ruusid ja kõik need langesid oma meeste käe läbi. See on 
lihtsalt naiivne,» sõnas Gräzin. Mida peaks Eesti tegema? «Eesti peab 
oma pretensioonid veel selgemalt lauale panema,» ütles Gräzin, kes 
rahvuselt venelasena tunneb nende hingeelu kahtlemata hästi.- 


«Eesti poliitikuid vaevab lääne kolleegidega sarnaselt mõttekramp, 
mille kohaselt on head suhted Venemaaga a) millegipärast hirmus 
vajalikud, b) sõltuvad läänest, mitte Kremlist, c) on saavutatavad vaid 
järeleandmiste ja enese huvide vastase käitumisega. Kõik kolm punkti 
on paraku väärad. Kui lääne ullikeste ja kasulike idiootide puhul on 
utoopiline mõtlemine veel kuidagigi vabandatav, siis eestlastel peaks 
olema vastav elukogemus, mis mainitud punktide rumalust kinnita- 
vad,» kirjutas Martin Helme.” 


Ka NATO või Euroopa Liidu suunal ei ole mingeid muutusi seoses 
piirilepinguga oodata. Eesti on edukalt täitnud kõik vajalikud poliiti- 
lised, sotsiaalsed ja majanduslikud liitumistingimused ning saanud 
nende organisatsioonide täieõiguslikuks liikmeks. Kuna tänane ajuti- 
ne kontrolljoon peab ja funktsioneerib normaalselt, ei nõudnud isegi 
Schengeni viisaruumiga ühinemine loobumist oma seaduslikest õigus- 
test ja territooriumist. Juhul kui meie lääne sõbrad on meilt nõudnud 
uue piirilepingu sõlmimist, et Venemaal poleks vaja tunda piinlikkust 
omavolilise piiri nihutamise pärast, siis meie sõbrad kas ei saanud aru, 
mida Venemaa sellega tegelikult soovis või olid meile tehtud soovitu- 
sed hoopis sõpradele endile kasulikud. Kolmanda võimalusena ker- 


1. Avalik kiri Vene Föderatsiooni suursaadikule Eestis, hr Nikolai Uspenskile, 
13.02.2008 DELFI 

2. Igor Gräzin, Lipponen «paneb Schröderit», 15.08.2008 Arileht.ee 

3. Mida teha meie piirileppega? 23.07.2008 SL Õhtuleht 

kib esile, et nad ei olegi meie sõbrad. Oleme ausalt Euroopa Liitu ja 
NATO-sse saanud ning oma liikmekohustused täitnud. Seega on meil 
õigus jätta täitmata kõik soovitused, mis võiksid nüüd või hiljem meile 
kahjulikuks osutuda. Kui Toompeal ja Kadriorus hakataks oma rahva 
soove võõraste tarkusest tähtsamaks pidama, saaksime veelgi paremi- 
ni hakkama. 

Põhjendatud territoriaalseid nõudmisi Venemaale on peale Eesti 
mitmetel riikidel, kuid see ei ole mingilgi määral mõjutanud nende 
suhteid teiste riikide või rahvusvaheliste organisatsioonidega. Miks 
peaks see Eesti suhtes teisiti olema? Olen seisukohal, et Eesti loobu- 
mine enda õigustest loob Eestist ainult kuvandi kui kapitulantlikusl, 
teiste poolt kergelt mõjutatavast ja enda huvide eest mitteseisvast rii- 
gist, isegi kui see soovitus tuleks lääne poolt. Eriti seoses NATO-ga on 
rõhutatud, et Eesti peab olema valmis igas olukorras ennast ja teisi 
kaitsma, k.a. diplomaatiliste vahenditega, selleks, et saaksime oma- 
korda loota teiste allianssi liikmete abile. Praegune käitumine saadab 
aga meie partneritele just vastupidise signaali. Signaali allaheitlikust ja 
eneseväärikuseta riigist, kelle peale ei saa kindel olla. Võib-olla seetõt- 
tu ei ole USA valmis tarnima Eestile ka kõige moodsamat sõjatehnikat 
isegi juhul kui me raha leiaks? 

Mitte asjata ei nõudnud Eesti Tartu Rahu kõnelustel piiri viimist 
võimalikult itta. Seda tehti julgeolekukaalutustel, sest piiri paiknemise 
küsimus oli kõigile muudele aspektidele lisaks ka puhtsõjalise tähtsu- 
sega. See võimaldas tekitada teatud puhvertsooni, kus vastupanu ida- 
suunalt lähtuvale agressioonile oleks alanud olulistest sõlmpunktidest 
nii kaugel kui võimalik. Riigikaitse Nõukogus 1936. a. 22. oktoobril esi- 
nedes kinnitas Eesti Sõjavägede ülemjuhata .1. Laidoner: «Sõja puhke- 
des ei tohi meil aga juttugi olla taganemisest, vaid meie peame vastu 
panema riigi piiridel. Meie ei tohi vastast lasta üle Narva jõe ega ära 
anda Petseri kõrgustikkude joont. Parem kaitse on löökide andmine 
vastasele igal võimalikul juhul ja kohal». Laidoneri sõnastatud print- 
siip pädeb ka tänapäeval. Narva jõgi ja Petseri kõrgustik kui loodusli- 
kud kaitseliinid ei ole kaotanud oma strateegilist tähtsust, kuigi teatud, 
juba aastaid Eesti kaitsevõime arengut pärssinud tegelased püüavad 
väita justkui tänapäeval puuduvat sellistel asjaoludel tähendus ja uus 
piirileping pigem tõstab kui vähendab meie julgeolekut. 

See väide ei pea paika, eriti nii ahne naabri ja nii väikese territoo- 
riumiga riigi puhul nagu Eesti. Moodne hävituslennuk sööstab üle puh- 


1. ERA. 988-1-3. L 42, Riigikaitse Nõukogu protokoll nr 17, koosolekust 
22.10.1936. 

vertsooni hetkega ja ka üle terve Eesti loetud minutitega, kuid pelgalt 
õhurünnakute ja ülekaalu saavutamisega õhus (mis tuleb vaenlasele 
piisava ja efektiivse õhutõrjevõimekuse loomisega võimatuks või äär- 
misel juhul võimalikult raskeks teha) ei võideta isegi tänapäeval mitte 
ühtegi sõda. Sõja võitmiseks, riigi vallutamiseks ja eeskätt selle hoidmi- 
seks ja kontrolli saavutamiseks, peab agressorriik paratamatult kohale 
saatma ka oma maaväed. Vastavaid näiteid on maailma lähiajaloost 
võtta küllaga. Venemaal ei ole tarvis mitte segipommitatud, kuid val- 
lutamata Eestit, vaid kontrolli meie territooriumi, infrastruktuuri, sada- 
mate, raudtee jne. üle. Tal on vaja sõjaväebaase ja «akent Euroopasse» 
— nagu juba viimased kolmsada aastat, mil Venemaa gepopliitilised 
eesmärgid on püsinud muutumatutena. 


Tanki-, jalaväe- ja muudel sõjaväekolonnidel kulub puhvertsoonist 
läbitungimiseks ja Narva jõe liinile jõudmiseks hulk aega ja vaeva, olles 
seotud suurte materjaal- ja inimkaotustega. Sama pädeb Petserimaal. 
Rünnak on alati märksa kaotusterohkem kui kaitse, eriti siis, kui kaitse 
toimib, teed ja sillad on mineeritud ning vaenlane peab ka esmase 
kaitseliini taga olema valvel alaliste rünnakute tõttu. Sellisel juhul toi- 
mub edasiliikumine suurte raskustega ja teosammul või pannakse see 
kõige positiivsemal juhul kuni NATO liitlasvägede saabumiseni seisma. 
Kui me omame tõsiseltvõetavat esmast kaitsevõimekust ja suudame 
vaenlast tõrjuda, peaks NATO sõjaline sekkumine olema kindlustatud. 
Millal ja mil viisil NATO aga juba vallutatud maale appi tõttaks, on para- 
ku raske ennustada. Võimalik, et ainult diplomaatilisel teel. 


Seetõttu on riigikaitse seisukohalt väga suur ja oluline vahe, kas 
vastupanu osutatakse ja alustatakse alles pealinna ja teiste tähtsate 
punktide läheduses, olles ilma jäänud tagalast ja reservidest või varem 
ja hoopis kaugemal idas. See on vaieldamatult üks aspekt, millest otse- 
selt sõltub meie esmase iseseisva vastupanu kestvus ja riigi julgeolek. 
Selles asjas ei ole võrreldes eelmiste sõdadega mitte midagi muutu- 
nud. Petserimaa ja Narva tagused alad võimaldaksid meil end märk- 
sa paremini kaitsta ja edukalt vaenlast tõrjuda eeskätt maastikuliste 
tingimuste poolest. Piisab, kui meenutada II Maailmasõja pea üheksa 
kuud kestnud edukaid kaitselahinguid ülekaaluka Punaarmee vastu. 
Meie ära antavad piirialad kujutavad iseenesest looduslikke kaitsetsoo- 
ne idast lähtuvate rünnakute vastu. Kuigi me oleme väike, saame me 
olla, õigemini peame olema, piisavalt okkalised, et Vene karu meid 
alla kugistada ei tahaks või peale ei astuks. Kokkuvõttes kahjustab uus 
piirileping vaieldamatult Eesti kaitsevõimet ja rahvuslikku julgeolekut. 

Uus piirilepe seab teatud mõttes tegelikult kahtluse alla kogu NATO 
ja Euroopa Liidu senise idasuunalise välispoliitika. Läti-Vene uue pii- 
rileppe jõusseastumine näitas ja lõi pretsedendi, et EL ja NATO liik- 
mesriikide piirid on ühepoolselt Venemaa kasuks muudetavad. NSVL 
ajal teostatud piirimuutuste seadustamine EL ja NATO liikmesriikide 
poolt võimaldavad väita, et neis riikides peavad järgnema täiendavad 
muudatused nüüd ka teistes küsimustes, näiteks kodakondsuse- ja 
keeleseaduste vallas. NATO tõsiseltvõetavus ja tegevusväli aheneb, oht 
Eesti iseseisvusele kasvab. Järeleandmine Venemaale ei too kahju ai- 
nult meile vaid maksab ennast varem või hiljem kurjalt kätte ka tervele 
Euroopale ja demokraatlikule maailmale. 


Lääneriigid ja Euroopa Liit on nõukogude okupatsiooni ja terro- 
riteod avalikult hukka mõistnud ning selgelt avaldanud oma toetust 
Baltimaadele kui kommunistliku diktatuuri ohvritele, nõudes ka Vene- 
maalt selle tunnistamist. Me peaksime seda ära kasutama. Sisepoliiti- 
liselt põhjustab uue piirilepingu sõlmimine riigi suhtes niigi kõikuma 
löönud usalduse jätkuvat langust. Avalikku arvamust eirav käitumine 
kasvatab võõristust veelgi. Riigi ja rahva võõrandumise tendentsi, mida 
kajastavad ilmekalt mitmed arvamusküsitlused, tõi esile ka president 
Arnold Rüütel oma Eesti Vabariigi aastapäeva kõnes 2004. 

Kokkuvõttes tuleb tõdeda, et ükski välja öeldud või ka kuluaariväit- 
lustes esitatud argument uue piirileppe sõlmimise vajadusest ja kasu- 
likkusest ei pea vett. See, nagu oleks too ajutine ja pealesunnitud piir 
meil ühepoolselt juba kehtivaks tunnistatud, sarnaneb lapseliku argu- 
mendiga: «aga sa ju lubasid...». Valitsuse üheks kohustuseks ja üles- 
andeks riigi poliitika elluviimisel ongi arvestada muutuvaid olukordi ja 
tegutseda sellele vastavalt. Valed ja põhiseadusevastased otsused ei 
ole siduvad ja praegu tuleks need lihtviisil tühistada. 

Et toimuvate sündmuste tegelikke telgitaguseid läbi näha, tuleb 
lähtuda juba Vana-Rooma jurisprudentsist pärinevast küsimusest: CUI 
BONO — kellele see on kasulik? Ei ole kahtlustki, et Eesti riigile on uus 
piirileping kõike muud kui kasulik. Võitjaks pooleks, nii poliitiliselt kui 
majanduslikult, on ainult Moskva. Diplomaatiast, võidust või kahepool- 
setest kompromissidest ei ole siin võimalik rääkida. See tekitab aga 
õigustatud kahtlusi Eesti-poolsete läbirääkijate ja otsustajate tegelike 
motiivide üle. Eelpooltoodu on vaid väike osa kõigist probleemidest ja 
kahjuks tuleb nentida, et meie endi valitsus on osa nendest problee- 
midest. 

1981. aastal ilmunud Võõrsõnade Leksikonist võib leida järgmise 
sõna: kapitulatsioon — allaandmine, (sõjaline) alistumine; ebavõrdne 

leping, mille on peale surunud kapitalistlik riik mingile poolkoloniaal- 
sele, sõltuvale riigile, tagades enesele mitmesugused eesõigused. Miks 
siis keerutada ja mitte otse öelda, millega piirilepingu näol on tege- 
mist? Eriti hull on asjaolu, et kõik toimub jällegi «vabatahtlikult». 

Ja kui siis mees selle lipu maha peaks viskama, 
muutugu lipp madu-ussiks tema jalgade ees — 
ning surgu see mees selle ussi salvamise kätte, 
surgu kihvtituse surma! 


pastor Rudolf Gottfricd Kallas, tulevase Eesti lipu 
õnnistamisel 4. juuni 1884 


PIIRILEPINGU TEGELIK HIND 


Ando Leps on kirjutanud: «Igal maatükil, igal ruutkilomeetril on oma 
hind, sest tegemist on Eesti Vabariigi omandiga, tema territooriumiga, 
eestimaalaste ja nende varaga. Lugupeetud Eestimaa äraandjad — 
Eesti Vabariik ei ole teie omand vaid kogu Eesti rahva kui suverääni 
omand».' Kuigi oleme juba harjunud ka ilma annekteeritud territooriu- 
mita hakkama saama, on 2339 ruutkilomeetrit ehk 5,2% territooriumist 
sellele vaatamata Eesti jaoks ikkagi aukartustäratav suurus. 

Kui arvestaksime maa ühe ruutmeetri hinnaks tagasihoidlikult 
50 krooni, tuleks ainuüksi maa hinnaks kolossaalne summa — 
116 950 000 000 (sada kuusteist miljardit üheksasada viiskümmend 
miljonit) krooni. Tegelik hind on aga oluliselt suurem. Kui vaadata 
praeguse kontrolljoone ehk nn. piiriga külgnevate valdade maade ja 
kruntide müügihindu, siis kõiguvad hinnad sõltuvalt asukohast vahe- 
mikus 100-300 krooni ruutmeeter. Seega tuleks antud summat korru- 
tada vähemalt kolmega. 

Siia juurde tuleks arvestada seadusevastaselt võõrandatud kinnis- 
vara, ettevõtted, kasvav mets, kalavarud ning maavarad (klaasiliiv, tel- 
lise- ja keraamikasavi, kips ja põlevkivi), mille koguväärtus on tohutu 
ja siinkirjutajale raske, kui mitte võimatu rahaliselt hinnata. Riigil peaks 


1. Ando Leps, Kes on Eestimaa mahamüüjad?, Ohtuleht 12.02.2005 

see aga võimalik olema, sest kinnisturaamatud ja muud omandido- 
kumendid ning maavarasid/loodusrikkusi puudutavad uuringud on ju 
olemas. Lisaks sisaldub põlevkivis uraanist rikas diktüoneemakilt, mis 
varustaks Eestit tuumakütusega ilmselt sajanditeks. 

Ainuüksi põlevkivi on Narva tagusel okupeeritud Eesti alal umbes 
400 milj. tonni. Võrdluseks: riigile kuuluva AS Eesti Põlevkivi aastane 
põlevkivitoodang ulatub 14 miljoni tonnini ning käive ligi kahe miljardi 
kroonini.” Seda aluseks võttes oleks loovutatava maavara ligikaudne 
väärtus töötlemata kujul minimaalselt ca. 60 miljardit krooni. Töödel- 
dud kujul: erinevad kemikaalid, põlevkiviõli, uraan, muldmetallid jne. 
kasvab selle hinnalise tooraine hind enam kui kümneid kordi. Vene- 
maa kolossaalsete maapõuevaradega võrreldes on see muidugi kui 
tilk merre, kuid Eesti jaoks on on see tilk suur kui meri. 


Kahtlemata ei tohi unustada ka maade, kinnisvara ja ettevõtete mit- 
tekasutamisest omanikele ja Eesti riigile ca. 70 aasta jooksul tekitatud 
majanduskahju. Rääkides kinnisvarast, siis vastavalt rahvusvahelisele 
õigusele on eestlased endiselt anastatud aladele jäänud vara omani- 
kud, sest nad ei ole omandiõigust vabatahtlikult loovutanud ning min- 
git sundlunastamist ei ole toimunud. Nende omand on jäänud oku- 
peeritud aladele ja okupantriik ei ole seda hüvitanud. Eesti riik maksis 
omanikele küll teatud kompensatsiooni EVP-des, kuid see ei katnud 
kaugeltki kaotatu tegelikku väärtust ning mitte ükski kompensatsiooni 
saaja ei loobunud EVP-de vastu enda omandist. Sellist notariaalset te- 
hingut ei tehtud ega eeldatudki. Riik maksis seega justkui omamoodi 
sotsiaal- ja eluasemetoetuse või kahjutasu taolist hüvitist aastate eest, 
mil on olnud võimatu enda omandit kasutada ja hallata. Omandusõi- 
guse üleminek eeldaks tahtlikku loovutust ja seaduslikku protseduuri 
sundlunastuse kaudu ning täielikku kompensatsiooni vara tegelikus 
väärtuses. Venemaa ei ole seda maksnud, Eesti riigil puudub selleks 
kohustus enne, kui uus piirileping on jõustunud. Seejärel on Eesti loo- 
vutanud, rikkudes teadlikult nii Eesti kui rahvusvahelisi seadusi, Eesti 
kodanike vara võõrriigile ning on kohustatud kompenseerima selle õi- 
getele omanikele. Kahju, mis selle läbi riigile tekitatakse, on kolossaa- 
Ine. Kes vastutab? 


1.E. Reinsalu, Mis oli Eesti Vabariigil Narva jõe taga?, 24.93.1990 Päevaleht 
2. Eesti Põlevkivi koduleht: http://www.ep.ee/?id=1 100, 2009 

Priit Pärna tänagi aktuaalne hoolimatust kujutav karikatuur aastast 1987 


Eestile oluline ja strateegiliselt ülitähtis on ka Narva jõe hüdroenergee- 
tiline potentsiaal. Eesti on sunnitud elektrienergia tootmiseks põletama 
kallist põlevkivi, samal ajal kui Venemaa jahvatab Narva jõel ammen- 
damatut ja peaaegu tasuta elektrienergiat, millega saaks katta suure- 
ma osa Eesti energiavajadusest. Muuseas, Tartu rahulepinguga andis 
Eesti küll Venemaale õiguse toota elektrit Narva jõel, kuid seda ainult 
eraldi kokkulepitava tasu eest. Eesti ei ole sellest rahast (järjekordsed 
saamata miljardid) näinud mitte sentigi ja pole sentigi küsinudki, küll 
peab aga rahvas kergitama kukrut järjest tõusva põlevkivi- ja nn. rohe- 
lise elektri eest. 


Veel hullem on asjaolu, et uue piirilepinguga jäetakse Venemaa 
poolele ka Narva veehoidla tammid ja lüüsid, mis annab Venemaale 
võimaluse kontrollida kogu Eesti energiatootmist ja -varustust. Narva 
soojuselektrijaamad, kus toodetakse 90% riigi elektrienergiast, saavad 
oma jahutusvee Narva veehoidlast ning piisab vaid lüüside avamisest 
ja veepinna alandamisest paarikümne sentimeetri võrra, kui elektri- 
jaamad seiskuvad ning terve Eesti jääb elektrienergiata. Piiriläbirää- 
kimistel ei pööratud nendele küsimustele vähimatki tähelepanu ning 
mingeid veekasutuskokkuleppeid ei sõlmitud. 

«Narva veehoidla tühjaks laskmine ei oleks Vene poolele kasulik», 
kinnitas Eesti-Vene piiriveekogude kaitse ja kasutamise ühiskomisjoni 
kuuluv keskkonnaministeeriumi asekantsler Harry Liiv, püüdes vähen- 
dada või olematuks teha lüüside Vene poolele jätmisega kaasnevaid 
ohtusid. «Kui idanaaber veehoidla tühjaks laseks, jääks seisma Narva 
elektrijaam,» väitis ta. Esiteks ei seisku Narva hüdroelektrijaam veel 
paarikümne sentimeetrise veetaseme languse juures. Küll seiskuks 
aga Balti elektrijaam ja selle mõju Eestile oleks katastroofiline. Või- 
maliku konfliktsituatsiooni puhul seisneks just selles Venemaa kasu. 
Teiseks, Venemaa kahjule apelleeruva väite paikapidavus on nullilähe- 
dane, sest isegi kui hüdroelektrijaam seiskuks, siis arvestades teisi re- 
gioonis paiknevaid võimsamaid (ka aatomi) elektrijaamu, oleks Vene- 
maale tekkiv kahju marginaalne. Pealegi ei lähe kahjud ja kaotused Ve- 
nemaale korda, ei ole kunagi läinud. Peaasi, et eesmärk saavutatakse. 
Külma sõja taasvallandamine ning tervele maailmale vastandumine ei 
takistanud teda Gruusiasse tungimast. Läänemere põhja rajatava gaa- 
sitrassi kordades suurem maksumus võrreldes maale rajatava trassiga 
ja Läänemere maade rahvaste vastuseis ei mõjuta Venemaa otsust, kui 
eesmärgina sirendab Läänemere muutmine oma siseveekoguks ja mi- 
litaarplatsdarmiks. Näiteid, mille kohaselt Venemaa ei lähtu mitte rat- 
sionaalsetest kaalutlustest vaid imperialistlikest ambitsioonidest, võib 
tuua lõpmatult, neid näeb igapäevastes uudistes üha kasvaval määral. 
Kui vaja, siis laseb ta ise tammi õhku, süüdistab selles Eestit ja tuleb 
väidetavaid terroriste tankidega otsima. 

Ei ole vist vaja üksikasjalikult kirjeldada katastroofi, mis vallanduks 
Eestis Narva veehoidla lüüside avamise tagajärjel. Meisse varjamatu 
vaenuga suhtuva riigi kätte anti kolossaalne relv, millega saab soovi 
korral, ilma sõjalise jõuta, vaid paari käeliigutusega paralüseerida ter- 
ve Eesti — pimendada kogu maa, peatada ettevõtted, tehased, tööstu- 
se, haiglad, info- ja sidesüsteemid, raudtee, lennunduse, jätta kütteta 
kümned tuhanded kodud ja ametiasutused, tekitada totaalsed liiklus- 
ummikud, paanika ja segaduse. Tagajärgede kirjeldamiseks kuluks le- 
hekülgi ja sellest tulenevate kahjude rahaline mõõtmine on võimatu. 

Tehtud samm ohustab ja kahjustab otseselt nii Eesti majandust kui 
rahvuslikku julgeolekut ning ei ole kuidagi kvalifitseeritav kui riigi huvides 
lehtud otsus. Isegi huumoriga võttes ja olukorda kuulsa New Yorki suure 
pimendusega võrreldes (mille tagajärjel sündis üheksa kuud hiljem rekord- 
arv lapsi) ei ole siin midagi naljakat. Normaalses riigis oleks riigi kogu ener- 


1. Keskkonnaametnik: Narva veehoidla tühjaks laskmine kahjustaks ka Vene- 
maad ennast, 02.09.2008 Postimees 

giavarustuse või selle stabiilsusegi kahtluse alla paneva lepingu kaalumine 
mõeldamatu, meil kirjeldatakse aga selle sõlmimist kui suurt võitu! Sõja- 
seisukorras ei hakataks sellise teo, mida võib vaadelda kui kuritahtlikku 
sabotaaži ja riigireetmist, kordasaatjatele ilmselt tribunali aega raiskamagi. 

Trivimi Velliste kirjutas kuu aega peale piirilepingu allakirjutamist 
Moskvas ja kaks päeva enne selle ratifitseerimist Riigikogus, et: «Isa- 
maaliit ei nõustu sellega, et piirilepingust saab Petserimaa Jalta. Isa- 
maaliit ei lepi sellega, et Narva veehoidla võtmed visatakse naabritele 
ja kogu Eesti varustamine elektriga jäetakse Narva-taguse Ülemiste va- 
nakese meelevalda». Väga õige seisukoht, kuid ta jätkab: «Küsitakse, 
miks Isamaaliit ei peatanud lepingu valmimist, kui see oli talle vastu- 
võetamatu. Vastus on: riigi institutsionaalsest järjepidevusest tulenevalt 
ei saa lihtsalt niisama pooleliolevat protsessi peatada».' 


Kahjuks on tegemist vaid tühja jutuga, sest riigi kõrgeimad insti- 
tutsioonid (Eesti Kongress, Ülemnõukogu ja Riigikogu) olid 90-ndate 
alguses üheselt otsustanud Tartu Rahu piiride taastamise, mitte neist 
loobumise. Riigi institutsionaalsest järjepidevusest tulenevalt oleks 
pidanud just poolelioleva läbirääkimisprotsessi peatama, mitte seda 
otsitud põhjendustel jätkama. Velliste tunnistab isegi, et: «niisama olu- 
line kui küsimus riigiõiguslikest eeltingimustest on küsimus poliitilisest 
olukorrast. Eesti-Vene suhete olukord aastal 2005 pole kaugeltki enam 
see, mis ta oli aastal 1995. Kui Jeltsini Venemaa puhul oli nii meil kui 
meie liitlastel Läänes põhjendatud lootusi, et Venemaa on asunud de- 
mokraatia teele, siis praegu — kümme aastat hiljem — on need loo- 
tused ammu kustunud. Kui Jeltsin suutis vabandust paluda Varssavilt, 
Prahalt ja Budapestilt, siis Pütini suu Tallinna, Riia ja Vilniuse koha pealt 
pole mitte lihtsalt lukus, vaid sellest lendub «surnud eeslite kõrvu».»' 
Isamaaliit oli võimul ka 1999-2002 (peaminister Mart Laar, välisminister 
T. H. Ilves), kui ei olnud enam mingeid kahtlusi Venemaa suundumus- 
te suhtes. Siis oleks olnud võimalus peatada «Petserimaa Jalta». Kuid 
selleks ei teinud Isamaliit ei siis ega muul ajal midagi. Ei teinud ükski 
teine võimu- ja suurerakond samuti, kuid nemad ei ehtinud ennast ka 
mitte «rahvusliku erakonna» sulgedega. Peale ühinemist Res Publica- 
ga kadus uue IRL-i nime eest sõna rahvuslik vaikselt ära. 


Kohtla-Järve Viru Keemia Grupp kavatseb rajada põlevkivitöötle- 
miskompleksi rafineerimistehase, mis võimaldaks töödelda aastas 
kuni 700 000 tonni põlevkiviõli — s.o lähedane kogus Eestis tarbitavale 


1. Trivimi = Velliste, - Piirilepinguga ei tohiks kiirustada. Pärnu — Posti- 
mees, 18.06.2005 
2. Ibidem 

diislikütusele. EAS toetas 8 milj. krooniga rakendusuuringut vajaliku 
tehnoloogia väljatöötamiseks. Tehase peamine toodang on Euro V diis- 
likütus kuni 500 000 tonni ja ülejäänud osas nafta rafineerimistehastele 
kõlbulik bensiin. Sellise tehase rajamine ei eelda drastilisi muudatusi 
põlevkivitööstuses ega kaevemahtude kasvu. Kuni 700 000 tonni põlev- 
kiviõli tootmiseks kulub 5-6 miljonit tonni põlevkivi, riiklik arengukava 
näeb ette kuni 15 miljoni tonni kaevandamist.* On elementaarne, et 
põlevkivi põletamine elektrijaamades väheneb ja õlitootmise osa suu- 
reneb. Säästva arengu ja keskkonnakasutuse seisukohalt ongi mõistlik 
toota samas suurusjärgus tarbimisega. Võttes aluseks VKG arvutusi, 
siis võimaldaks Narva-tagune ja Venemaale tasuta ära antav 400 miljo- 
nit tonni põlevkivi toota 56 miljardit liitrit diiselkütust, mis teeks meid 
sõltumatuks välismaisest kütusest ja täidaks Eesti vajaduse tervelt 
kolmveerand sajandiks. Tänastes hindades teeks see pea triljon ehk 
tuhat miljardit krooni. Raske uskuda, et see kõik on meie valitsevate- 
le ringkondalele teadmata. Ometi seatakse meie rahvuslik julgeolek 
energeetilisest sõltumatusest loobumisega löögi alla. 


«Kujunenud rahvusvahelises olukorras on riigi energeetilise sõltu- 
matuse tagamine esmatähtis ülesanne. Igale vähegi mõtlevale inime- 
sele peaks olema selge, et lähiaastatel on meie päästerõngaks vaid 
põlevkivienergeetika. Just tänu põlevkivile vabanes Vabadussõjast 
räsitud Eesti kiiresti välismaisest kütusesõltuvusest. Edu tagas eeskätt 
põlevkiviõli, millest ligi pool läks ekspordiks, sealhulgas Soome, Root- 
si, Norrasse, Leetu, Lätisse, Saksamaale ja Belgiasse. Eksporditi ka 
bensiini ja teisi põlevkivisaadusi, kusjuures Eesti bensiin oli välismai- 
sest kolmandiku võrra odavam. Kodumaise bensiiniga sõitsid autod ja 
lendasid lennukid. Kütteõliga köeti vedureid, sõjalaevu, vabrikuid ja 
elamute keskkütet. Juba 1924. aastal pandi Tallinna elektrijaam põlev- 
kiviküttele, Tallinna gaasivabrikust aga saadi põlevkivist valgustusgaa- 
si. Raske on põlevkivi osa ülehinnata ka meie iseseisvuse taastamise 
keerukatel aastatel, mil olime Venemaa majandusblokaadi haardes. 
Just tänu stabiilsele põlevkivienergeetikale on Eesti seisund elektri 
lootmise ja jaotamise osas seni olnud hea,» kirjutas akadeemik Anto 
Raukas.* Meie aga loovutame Venemaale meid välismaisest energiast 
sõltumatuks tegeva Narva jõe ja põlevkivi? Teeme ennast vabatahtli- 
kult Venemaa sõltlaseks? 

Kontrolljoon, mida piirina seadustada püütakse, ei võta meilt ära 
mitte ainult tükki maad koos Petseri linnaga, see võtab meilt ära üli- 


1. Jaanus Purga, Põlevkiviõlist kütus sobib paaki, 26.08.2009 aripaev.ee 
2. Anto Raukas, Energeetikast ja piirilepingust, 18.08.2007 EPL 

olulise raudteesõlmpunkti (mille asendamiseks Koidula piiripunkti ja 
raudlecsõlmega kulutatakse miljard krooni) ja jagab Narva linna ka- 
heks. Lisaks sellele läbib Petserimaad Peterburi-Riia maantee, mis on 
ida-lääne transiidi suhtes ülioluline magistraal. Sellest loobumisega 
jääme ilma märkimisväärselt suurtest transiidimaksudest. 


Pilseni kleostet. 


Petseri klooster kolmekümnendatel aastatel 


Keegi ei ole rahvale selgitanud, miks on meile kasulik loobuda õigu- 
sest saada tulu Petseri ja Jaanilinna tähtsateks turismikeskusteks aren- 
damisest. Piisab, kui lausuda vaid kaks märksõna — unikaalne Petseri 
klooster ja Ivan Julma käsul ehitatud võimas Jaanikindlus, mis tigeda 
härjana põrnitseb üle Narva jõe uhket ja siredat Hermanni kindlust. 
Euroopa eelposti. See on koht, kus ida ja lääs kohtuvad kõige silmator- 
kavamal viisil. Mõlemad võiksid olla meile võimsaks turismimagnetiks. 
Muuseas, Petseri klooster valiti 2007. aastal Venemaa seitsme ime hul- 
ka." Miks ei võiks ta olla Eesti ime? 

Vaid Eesti territooriumil paiknemine päästis 14. sajandil asutatud 
kloostri barbaarsest hävitamisest, mis sai osaks valdavale enamusele 
Venemaa kloostritest ja kirikutest 1920-30-ndatel aastatel, mil neid las- 
ti õhku, tehti lautadeks, laohooneteks, jne. Seda on konfidentsiaalselt 
tunnistanud isegi Vene asepeaminister Kozõrev. Nimelt ütles ta Carl 


1. Hando Rudi, Petseri klooster jõudis Venemaa seitsme ime sekka, Postimees 
01.10.2007 

Bildti visiidi ajal Sankl-Peterburgi 05.05.1994, et «tuleb tunnistada, see 
ei ole protokolli jaoks, see õigeusu klooster, üks vene kultuuri aardeid, 
pääses Stalini-aegsest hävitustööst just seetõttu, et see asus alal, mis 
sõdadevahelisel ajal kuulus Eestile.»' Selle eest tänu väljendada pee- 
takse aga ilmselt üleliigseks. 


Jaanilinna kindlus teisel pool Narva jõge 


Turismimagnet võiks olla ka Soome lahe ja Peipsi järve vaheline vee- 
tee, mida tõkestab 1957. aastal Narva kosel Jaanilinna poolsele kaldale 
ehitatud venelaste Ivangorodi hüdroelektrijaam ja pürikupitsate paik- 
nemine jõel. Narva kosk oli kunagi Euroopa veerohkeim juga. Prae- 
gu pole väikelaevade ja jahtide sõitmine Soome lahest Peipsi järvele 
enam võimalik just sellesama hüdroelektrijaama tõttu, mis jättis ku- 
nagi aktiivses kasutuses olnud jõesängi kuivaks ning suunas kogu vee 
Vene poolel olevasse uude sängi. Kuna lüüse pole veepuuduse tõttu 
võimalik ehitada, võime vaid unistada turistidest, kes võiksid oma pur- 
je- ja mootorjahtidega sõita Soome lahelt piki Narva jõge Peipsi järve- 
le, sealt Emajõge mööda Tartusse ja Võrtsjärvele. Edasi fantaseerides 
oleks võimalik teatud süvendustööde teostamise järel liikuda juba ka 
Põltsamaale ja isegi Viljandisse. See oleks ülihuvitav ja uudne turis- 
mimarsruut, mis laiendaks oluliselt maksejõuliste välisturistide arvu. 


1. Lars Peter Freden, Tagasitulekud, Rootsi julgeolekupoliitika ja Balti riikide 
iseseisvuse uus algus 1991-1994, Tallinn 2009. Ik. 301 

Valitsus võiks kokku arvestada, kui suur sissetulek Eesti ettevõtjatel ja 
riigil sellise suurepärase võimaluse ära andmise tõttu saamata jääb. 

Lisan siia väljavõtte Urmo Soonvaldi intervjuust Urmas Paetiga. Kü- 
simus: «Välisminister Urmas Paet ei taha öelda, kas täna sõlmitavate 
Eesti-Vene piirilepetega on suuremaks võitjaks eestlased või venela- 
sed. Aga praeguste piirilepingutega anname ära jupikese Eestimaad!» 
Vastus: «Kui faktidest rääkida, siis ära me ei anna midagi. Enam-vähem 
tänased piirid on Eestis alates Teise maailmasõja lõpust ja 1991. aasta 
taasiseseisvumisest».' Pange tähele! Paeti väitel me ei annagi midagi 
ära!? Kas saab veel küünilisemalt vastata? 

Kas võimulolijad on kõik uue piirilepingu sõlmimisega kaasnevad 
kahjud kokku arvestanud? Summad tulevad kolossaalsed. Kellel soo- 
vi, võib ise arvutada, mitmesaja aasta Eesti riigieelarve kõigest sellest 
kokku tuleb. Võrdluseks võiks meenutada, et näiteks 2009. aasta ränga 
majanduskriisi üleelamiseks pidi valitsus tegema eelarvekärpeid ca. 10 
miljardi krooni ulatuses. Peenraha, võrreldes sellega, mida Venemaale 
kingitakse. Ja moraalsest kahjust ma ei ole veel isegi rääkinudki. 


Pehmelt öeldes kohatu tundub see tasuta äraandmiskihk ka kõigi 
muude Venemaaga lahendamist ootavate küsimuste taustal. Venemaa 
ei ole siiani tunnistanud Eesti okupeerimist, genotsiidi ega vabanda- 
nud tehtud kurja eest. Heastamata on kõik Eestile tekitatud okupat- 
sioonikahjud, sh. majanduskahju, loodusreostus, kompensatsioonid 
inimeste küüditamise ja kasutamise eest orjatööl jne. Tagastamata on 
Tartu Ülikooli varad, mida Venemaa lubas teha juba Tartu rahulepingus 
ja Eesti Presidendi ametiraha, mida hoitakse Kremli Relvapalatis ning 
mille tagastamiseks puuduvat <juriidiline protseduur». 

Kas kõik see ei oleks pidanud olema samuti üheks läbirääkimiste- 
ga nõustumise ja heanaaberlike suhete loomise aluseks? Näiteks Lee- 
du president Adamkus on kinnitanud: «Me ei loobu oma nõudmisest, 
mille kohaselt Nõukogude okupatsiooni tunnistataks ja jätkame selle 
tagajärjel tehtud kahjude korvamise nõudmist.» Okupatsioonide Rep- 
ressiivpoliitika Uurimise Riikliku Komisjoni andmetel ulatuvad Eesti 
okupatsioonikahjude summad sadadesse miljarditesse kroonidesse.* 
Nii Nõukogude Liit-Venemaa kui ka Eesti Vabariik 1992. aastal on allkir- 
jastanud rahvusvahelise inimsoovastaste kuritegude aegumatuse kon- 
ventsiooni ja see kohustab meid Venemaale kahjunõudeid esitama. 
Saksamaa on maksnud oma sõjaaegsete pattude heastamiseks õige- 


1. Õhtuleht 18.05.2005 
2. Postimees 07.01.2008, Interfax 
3. Valge raamat, 2005, Ik. 125 -151 

tele ja isegi võltskannatanutele juba sadu miljoneid eurosid, Venemaa 
mitte sentigi. Miks Eesti, erinevalt näiteks Leedust, midagi ei nõua? 

Kui piirilepingu sõlmimine oligi mingitel «konfidentsiaalsetel» ja 
«institutsionaalsest järjepidevusest tulenevatel põhjustel» vajalik, miks 
pidi Eesti siis tegema veel muidki järelandmisi, mida Venemaa sidus 
piirilepinguga — loobuma dekoloniseerimisest, sõlmima juulilepin- 
gud, lihtsustama kodakondsus- ja keeleseadust, andma valimisõiguse 
Vene kodanikele jne? Venemaa oli ju nõutava piiri juba omavoliliselt 
maha märkinud. Kui tegemist oleks ühekordse juhusliku episoodiga 
võiks rääkida ehk rumalusest. Kui «rumalus» on muutunud aga süs- 
teemseks, terendub selle tagant juba kellegi tarkus. 

Piiriläbirääkimised kuulutati konfidentsiaalseteks — see tähendab 
usalduslikuks, salajasteks. Kas tulebki seda sõna mõista kui usaldus- 
likkust, kui salajast, või on sellele sõnale antud mingi uus tähendus? 
Kui seda tuleb mõista usalduslikkusena, siis kes keda usaldab? Kas 
meie delegatsioon Venemaad või eesti rahvas delegatsiooni, imestas 
dr. Olaf Imelik." 

Nagu mc näeme, ei võida Eesti uue piirilepingu sõlmimisest mi- 
dagi. Hoopis vastupidi. Kas Eesti on tõesti nii rikas, et võiksime selle 
kõik, mille eest meie isad ja vanaisad on võidelnud ja verd valanud, 
ära anda maavaradelt ühele maailma rikkaimale riigile, kelle kohta 
parimagi tahte puhul ei saa öelda, et tegemist oleks meile sõbraliku 
riigiga? Vastutades ka oma laste ja järeltulevate põlvede ees ei ole meil 
selleks vähimatki õigust! 


1. Olaf Imelik, Konfidentsiaalne piir, Postimees 13.02.1997 

Mida jõurikkamalt ja edukamalt rahvas ise kor- 
raldab oma kaitse ja ülesehitamise tööd, seda 
rohkem suudavad ka välisesindajad ära teha vä- 
lise sümpaatia, abi ja toetuse hankimiseks 


EW Välisdelegatsiooni märgukiri 


ÕIGUS JA ÕIGLUS EKSISTEERIB 


«Suuri sõnu võib teha, aga ainult siis, kui me suudame nende realisee- 
rumisse uskuda. Või vähemalt neist unistada,» ütles minister Juhan 
Parts Tartu Rahu aastapäeval 2005, pidades Petserimaa kaotust parata- 
matuks.' Välisminister Raul Mälk ütles 1998. aastal Riigikogus peetud 
kõnes, et rahvuslike huvide kaitsel tuleb välispoliitikas teha valik soovi- 
de ja võimaluste vahel ning siseminister Lagle Parek on kinnitanud, et 
Eestil pole midagi teha, jõule vastu ei saa.” Nende sõnad näitavad va- 
litsuste täielikku resigneerumust ja käegalöömist riigi ja rahva huvide 
eest seismisel. On ülimalt kahetsusväärna, et meie juhtidel pole usku 
õiglusesse, oma rahvasse ja riiki ning nähtavasti puudub võime sellest 
isegi unistada. Mulle tundubki, et usu ja lootuse puudumine ongi üks 
tänapäeva Eesti suuremaid hädasid. 


Korduvalt nii võõraste kui omade poolt petetud eestlastel võib olla 
jäänud mulje, et maailmas ei olegi enam õiglust ning toetuda ega loo- 
tagi pole enam millelegi. Päris nii see siiski ei ole. Isegi jõule saab hea 
nõuga vastu ning allaheitlikkus ei ole ammugi õige valik. 

Totalitaarsed režiimid ja nende kuriteod on rahvusvahelises plaanis 
hukka mõistetud. Ma ei hakka siinkohal peatuma EL ja OSCE mitmetel 
resolutsioonidel, mis nõuavad tehtud ülekohtu heastamist. Toon siin- 


1. Parts peab Petserimaa kaotust paratamatuks, EPLO 24.022005 
2. Riin Saadjärv, Venemaa piiriläbirääkimistel... Ik 76 

kohal eeskujuks Eestis ilmselt vähetuntud näite mujalt maailmast, mis 
käsitleb ühe kunagise okupantriigi hea tahte väljendust ja püüdu tehtut 
heastada ning mõned Euroopa Inimõiguste kohtu pretsedendid. Sa- 
muti ühe Eestis täielikult mahavaikitud ÜRO resolutsiooni, mis kaitseb 
kõigi pagulaste ja küüditatute õigusi oma varale. 

Itaalia ja Liibüa on juba pikemat aega pidanud läbirääkimisi kuna- 
gise koloniaalaja kahjude ja kannatuste kompenseerimise üle. Liibüa 
süüdistas Itaaliat tuhandete inimeste küüditamises ja tapmistes. 2008. 
aasta suvel saavutasid Itaalia peaminister Silvio Berlusconi ja Liibüa 
juht Muammar Gaddafi üksteisemõistmise ning sõlmisid maadevahe- 
lise sõpruse- ja koostöölepingu, mille kohaselt hüvitab Itaalia Liibüale 
koloniaalajastul tehtud ülekohtu ja maksab meie mõistes tohutu suure 
kompensatsiooni, mis on u. 140 miljonit eurot (üle kahe miljardi kroo- 
ni) aastas järgmise 25 aasta jooksul. Üldsumma teeb kokku üle 3,5 mil- 
jardi euro (u. 55 miljardit krooni). Kokkuleppe kohaselt ehitatakse Lii- 
büasse uusi teid, makstakse sõjaveteranidele rindepensioni, toetatak- 
se haridust ja õppureid, tugevdatakse kontrollsüsteemi immigratsiooni 
tõkestamiseks jne. Hea tahte märgina andis Berlusconi Liibüale tagasi 
ka kauni ja ülihinnalise keskaegse Veenuse skulptuuri, mille itaalased 
olid 1913. aastal ära viinud. Kus on aga Eestil saadaolevad okupatsioo- 
nikompensatsioonid, kus on Tartu Ülikooli ära viidud varad? Miks meie 
riigijuhid kuulutavad, et Eesti ei nõua Venemaalt okupatsioonikahjude 
kompenseerimist ega isegi seaduslike piiride taastamist? 


Viimaste uudiste põhjal asub Venemaa, rikkudes inimõiguste dek- 
laratsiooni, mille põhjal eraomand on püha ja puutumatu, Petserimaal 
inimestelt ära võtma «üleliigset» maad.” Pihkva oblasti prokuratuur 
(sic!) piiras nimelt lubatud maa eraomandi 10-le hektarile. Vaatamata 
jätkuvale annektsioonile ei ole rahvusvahelise õiguse põhjal oman- 
disuhted muutunud. Miks ei kaitse Eesti oma kodanike huvisid? Maa 
kuulub ju endiselt eestlastest omanikele, nii neile, kes seal elavad, 
mujale siirdunuile või sundsiirdatuile. Ja ka nende järeltulijatele. Mitte 
kellelgi ei ole voli seda ära võtta või kuulutada üleliigseks. 

Samal seisukohal on ka Euroopa Inimõiguste Kohus (EIK), käsitle- 
des omandit, mis okupatsiooni ja annektsiooni tõttu on õigusjärgsetelt 
omanikelt võõrandatud, on kättesaamatu või mida ei ole võimalik hal- 
lata. Näiteks mõistis EIK aprillis 2008 Türgi riigi maksma 835 000.- eu- 
rot küprosekreeklasest pagulasele John Demadeselle selle eest, et ta 


1. Suomen YleisradioY LE TV-uudised 30.08.2008 
2. Pihkvamaal hakatakse inimestelt «liigset» maad ära võtma. EPLO 
25.09.2008 

Türgi annektsiooni tõttu ci olnud saanud kasutada oma seaduslikku 
omandit.' Seda otsust tuleb vaadelda kui õigustloovat pretsedenti. EIK 
otsus kinnitas veelkord üheselt ja täiesti selgelt, et omandiõigused ei 
muutu seoses võimu muutustega. 


See tähendab aga, et ka Eesti riik peaks oma kodanike õiguste 
kaitseks asjasse sekkuma, on ju Petserimaale ja Narva jõe tagustele 
aladele jäänud kümnete tuhandete eestlaste vara. Vähimatki märki 
selles suunas ei ole aga kahjuks näha. Kõiki, kellel enda omandit ei ole 
Venemaa süül võimalik hallata, peaksid ise asja kätte võtma ja kahju- 
tasunõuetega Euroopa Inimõiguste Kohtu poole pöörduma. Kremlile 
tuleks odavam anastatud alad tagasi anda, kui sellist kompensatsiooni 
maksta. 

Eestlased ei ole venelaste käe läbi kannatanud mitte ainult mate- 
riaalses mõttes. Süütuid inimesi on kümnete tuhandete inimeste kau- 
pa arreteeritud, küüditatud, vangilaagritesse topitud, piinatud ja kül- 
mavereliselt mõrvatud. Ka see ootab heastamist ja kompenseerimist. 
Euroopa Inimõiguste Kohus Strasbourg'is otsustas näiteks, et Vene- 
maa peab maksma 176 744 eurot (2 757 000 krooni) kompensatsiooni 
2002.-2005. aastal Tšetšeenias kaduma läinud nelja inimese sugulas- 
tele. Kohus otsustas, et Vene võimud on rikkunud mitmeid Euroopa 
inimõiguste konventsiooni artikleid, mis puudutavad õigust elule, pii- 
namise ja alandamise keelamist, õigust vabadusele ja turvalisusele 
ning õigust seaduse kaitsele. Kompensatsioonisumma sisaldas endas 
140 000 eurot moraalsete kahjude eest, 17 000 eurot materiaalsete 
kahjude eest ning 19 744 eurot kohtukulude eest.” Ei jää märkamata, 
et venelaste vägivallas kannatanud inimeste elu hinnati üheksa korda 
odavamaks, kui kreeklase moraalne ja majanduslik kahju, kuid kohtu- 
otsus on samm edasi sellegipoolest. Huvitav, millal otsustatakse välja 
mõista kompensatsioon kommunistlikes repressioonides kannatanud 
ja kadunud eestlastele? 


Veel üks Eestis arusaamatute] põhjustel mahavaikitud asjaolu, mis 
toetab Eestit ja eesti kodanikke oma õiguste eest seismisel on ÜRO 
Inimõiguste Kaitse ja Arendamise alakomisjoni poolt 11.08.2005 Šveit- 
sis heaks kiidetud uus globaalse tähtsusega rahvusvaheline norm — 
nn. Pinheiro printsiip (Resolutsioon 2005/21): «United Nations Princip- 


1. EIT määrusi Turkin maksarnaan suuren vahingonkorvauksen kyproksen 
kerikkakaiselle pakolaiselle, 28.04.2008 Pro Karelia ry; http://prokarelia.net/ 
fi/?x=artikkelikarticle id = 1556%author= 10 

2. Venemaa peab tšetšeenidele hüvitist maksma, 26.02.2009, www.DELFI.ee, 
Reuters 

les on Housing and Property Restitution for Refugees and Displaced 
Persons» ehk «ÜRO põhimõtted pagulaste ja küüditatute eluasemete 
ja omandi kohta».' 


Pinheiro printsiip (Brasiilia professor Pinheiro oli dokumendi autor) 
on lihtne. Iga riik (k.a. Venemaa) peab võimaldama kõigile põgenike- 
le ja küüditatutele ning nende järeltulijatele oma kodudesse naasmi- 
se ning tagastama neile ükskõik mis põhjusel äravõetud omandi — 
maad, kinnisvara, võimalusel ka vallasvara jne. Mingeid lisatingimusi 
ei tohi seada. Seda ei või takistada ka riigi pärandiseadused. Juhul kui 
tagastamine tõesti ei ole võimalik (vara on hävinenud või sellel on uus 
heauskne omanik), tuleb omand täies mahus kompenseerida. Antud 
ÜRO põhimõtted soosivad aga siiski inimeste tagasitulekut ja omandi 
tagastamist. 

Samad õigused on kõigil põgenikel, küüditatutel ja nende järeltuli- 
jatel, sõltumata sellest, kas nad siirdusid mujale ise. Seda isegi juhul, 
kui nad ametlikult ei vasta põgeniku või küüditatu definitsioonile. Täh- 
tis on see, et nad on meelevaldselt kistud eemale või sunnitud lah- 
kuma oma kodudest, maadest ja püsivast elukohast. Ajaliselt ei ole 
resolutsioon mitte millegagi piiratud. Omandiõigus on püha ja säilib 
läbi aegade muutumatult, seda kinnitab ka ÜRO Inimõiguste Dekla- 
ratsioon. 


Eestile kuuluvate Petserimaa ja Narva taguste alade elanikud käi- 
vad resolutsiooni alla, täpselt nagu Soome Karjala ja Läti Abrene pagu- 
lased. Venemaa on kohustatud tegema kõik, et tagastada okupeeritud 
ja annekteeritud aladel asuv omand nende õigetele ja seaduslikele 
omanikele. Enda vara peaksid tagasi nõudma kõik inimesed, keda an- 
tud teema puudutab ning selles peab neid igati aitama ka Eesti riik. 
Sõjaeelsest ajast on Vene poolele jäänud varasid, mis Eesti seadus- 
te järgi kuuluksid tagastamisele või kompenseerimisele kolmandikul 
Eesti poolel küsitletutest.” 


Ent Eesti Välisministeeriumi, valitsuse ega Riigikogu kodulehekül- 
gedelt ei leidu sellele resolutsioonile mitte ühtegi viidet, mitte keegi 
ei teavita kodanikke nende õigustest ja võimalustest. Ka meie ajakir- 
jandusest ei leidu selle kohta mitte ühtegi rida, see teema ilmselgelt ei 
huvita neid. 


1. http://prokarelia.net/fi/?x=artikkelifarticle id= 1706fauthor= 10 
http://prokarelia.net/fi/?x=artikkelifarticle id= 17078author= 10 
2. Indrek .lääts, Seto-liikumine ja Eesti-Vene piiriprobleemid Setomaal. Ette- 


kanne konverentsil «Kodumaa ja kodupaik: eestlaste territoriaalne identiteet», 
Kogumik :Eestlane ja tema maa, Tall. 2000, Ik. 219 

Nii ei jäägi muud üle kui et rahvas peab ise endale abi ja toetust 
hankima. Ajalugu on näidanud, et tulevik on julgete päralt ja «unista- 
jaid», kes tõe ja õigluse võitu usuvad, Maarjamaal veel leidub. Rahvus- 
vahelised konventsioonid ja õigus on tugi, millele toetumine on Eestis 
ära unustatud. Eelpoolmainitud Euroopa Pagulaste ja Küüditatute Liit 
(European Union of Exiled and Expelled People), kuhu kuulub kodani- 
keühendusi pea kõigist Euroopa riikidest on seadnud oma eesmärgiks 
just nimetatud printsiipide elluviimise koostöös riikide valitsuste ja rah- 
vusvaheliste organisatsioonidega. Inimesed ja nende organisatsioonid 
(Seto Kongress jne.), keda probleem puudutab, peaksid ka ise oluliselt 


rohkem aktiivsust üles näitama. 


TRPS-i konverentsil Tartu Rahu ja tänapäev. Keskel Kaljo Mätik ja Mart Niklus, 
esiplaanil Ilmar Vananurm 

Karda Jumalat, räägi tõtt, talita õiglaselt ja ära 
pelga kedagi! 


Kiri Tallinna Raekoja seinalt XV saj. 


PROPAGANDA- JA INFOSÕDA 


Nõukogude Liidu varisemisega lõppes ideoloogiline sõda. Kuid eksi- 
vad need, kes arvavad, et sellega saabus rahu. Ideoloogiline sõda on 
asendunud info- ja propagandasõjaga, milles Nõukogude Liidu õigus- 
järglane Venemaa on üle võtnud kogu endise valede ja võltsingute ar- 
senali ning kasutab seda veelgi suurema eduga. Kui Nõukogude sot- 
siaalteaduse peamiseks ülesandeks oli tõestada, et kommunismi võit 
on vältimatu, siis needsamad «teadlased» toetavad praegu võimueliidi 
kontseptsioone. Ilmuvad õpikud, mis räägivad «suveräänsest demo- 
kraatiast», Stalinist kui «efektiivsest mänedžerist» ja Venemaa «erili- 
sest missioonist». Aastakümnetepikkuse «teadusetegemise» kiuste 
Nõukogude Liit lagunes. Kuid leninismi teoreetikud ega selle poolda- 
jad pole oma vigu tunnistanud. Propaganda- ja infosõda on tänapäeva 
meedia arengu ja interneti tulekuga saanud märksa suurema tähendu- 
se ja mõju, kui eelmise külma sõja ajal ning just viimaste aastatega on 
see märkimisväärselt hoogustunud. 


Eesti ei saavat propagandasõjas Venemaale vastu, see sõda olla nii 
ehk teisiti kaotatud, kaebavad pessimistid. See ei pea paika. Kaotajaks 
võib nimetada seda, kes on küll vapralt võidelnud, kuid siiski osutunud 
vastasest nõrgemaks. Eesti pole Venemaa vastu propagandasõda pida- 
nudki, vaid on pea kõikidele idast tulnud valedele andnud vaikimisega 
oma nõusoleku. Eesti ei ole mitte aus kaotaja vaid käitub pigem kui 
allaheitlik alistuja. Kunagine soomepoiss, teoloogiadoktor Vello Salo 

ütles EV 90. juubeliaasta Võidupüha jumalateenistusel Pirital: «Võita 
saavad ainult võitlejad.» 

«Me oleme alla jäänud propagandasõjas ja seda ainult meie enda 
loiduse ja passiivsuse tõttu. Meil ei ole selgelt välja joonistunud ja rel- 
jeefset välispoliitilist missiooni,» tunnistas ka Juhan Parts Riigikogus.' 
Mitte midagi selle loiduse ja passiivsuse murdmiseks aga ei tehta. 


Tõde, õiglus ja muidugi ka rahvusvaheline õigus on vaieldamatult 
meie pool, kuid ometi jätkub juba aastaid kestnud vaikimine Venemaa 
vaenulikele ja üliägedatele propagandarünnakutele, mille kohaselt 
väike fašistlik Eesti, Venemaa vaenlane nr. 1 terves maailmas”, kellele 
polevat võõras ükski surmapatt, olevat üks hirmuäratavamaid paariarii- 
ke ja jõhkraim venelaste diskrimineerija kogu maailmas. Apartheidlik 
riik, kellel on ülekohtused territoriaalsed nõudmised Venemaa suhtes 
ja kellel on häbematust süüdistada NSV Liitu enese okupeerimises, ge- 
notsiidis ja kommunismikuritegudes ning kes alatult võltsib ja väänab 
ajalugu. Kaugeltki tähendusetu ei ole ka Moskva poolt kasutatav ter- 
min «endine Nõukogude Liidu vabariik» ja «lähivälismaa», mis justkui 
annaks Kremlile õiguse sekkuda meie siseasjadesse. 

«Tõepoolest, Venemaa propagandamasin, mis päevast päeva ja 
aastast aastasse ühte ja sedasama müüti levitab, on oma eesmärgi 
saavutanud. Isegi neegrid Lõuna-Aafrika Vabariigis küsivad Eesti aja- 
kirjanikelt: «Miks eestlased venelasi diskrimineerivad?»» kirjutas Ma- 
rianne Mikko.” 


Iseloomulik on, et samal ajal, kui Moskva on oma rahva identitee- 
di alustalaks muutnud fašismi üle saavutatud suure võidu, kopeerivad 
Putin % Co oma tegevuses üsna täpselt Hitlerit. Õigemini on asi kahe- 
poolne. Saksa ajaloolane Ernst Nolte on kinnitanud, et bolševism on 
fašismi algvorm ja Auschwiz vaid Gulagi jäljendus. Igatahes oli ja on 
mõlema propaganda üles ehitatud ühtemoodi ning Kremli tegevus on 
siseriiklikult tulemuslik olnud — Moskva kooliõpilaste seas 2000. aasta 
kevadel läbiviidud küsitlus näitas, et enam kui pooled neist pooldasid 
Vene impeeriumi taastamist kas revolutsioonile eelnenud või Nõuko- 
gude Liidu aegsetes piirides. Nad ei ole kuulnudki, et nõukogude aeg 
oli algusest lõpuni üks kolossaalne inimsusevastane kuritegu. Aastal 
2007 viisid vene sotsioloogid läbi küsitluse, millele vastanutest ca 90% 
noori vanuses 18-24 aastat ei suutnud nimetada ühegi tuntud vene ini- 


1. Riigikogu VIII Istungjärk, 07. 12.2006 

2. Levada uurimiskeskuse küsitluse järgi 2007. aastal, 01.06.2007 Postimees on- 
line 

3. Marianne Mikko 13.08.1993 Eesti Ekspressi 

mese nime, kes stalinlike repressioonide aegu sai kannatada või huk- 
kus. Alles ründasid selliselt üleskasvatatud noored Naši ridades Eesti 
saatkonda, homme juhivad nad Venemaad... 


«Kaasaegses diplomaatias pole just tavaline, et üks riik teist nii küü- 
niliselt alandab ja solvab. Venemaal teatakse hästi, milline on 1939. 
aasta ja järgnenu suhtes Eesti seisukoht, rahvusvaheline hinnang, õi- 
guslik taust ja ajalooline tegelikkus. Kui Venemaa seda sisetarbeks ig- 
noreerib, on see taunitav. Kui Venemaa panustab sellele rahvusvahe- 
lises suhtlemises, on see jõhker imperialistlik surve. Millele Venemaa 
praegu õieti loodab?» küsis Mart Nutt.” 


Sama aktuaalne on küsimus, millele Eesti praegu loodab? On ju 
selge, et keeldumisega tunnistada Eesti okupeerimist ja väites, et Ees- 
ti astus NSV Liitu omal soovil, tahab Venemaa muuhulgas näidata, et 
stalinlikud piirimuutused olid igati legitiimsed — tehti need ju «elanik- 
konna palvel» ja ENSV võimuorganite osalusel. See on infosõda. Va- 
lede ümberlükkamiseks poleks rohkemat tarviski kui näidata tervele 
maailmale, et Venemaa okupeerib tänaseni 5,2% Eesti territooriumist. 
Teha selgitustööd. Seda aga ei tehta. Propagandavallas oleme endiselt 
1939-ndas aastas. 


Miks Venemaa meid nii vihkab? Oleme koos oma saatusekaaslaste 
Läti ja Leeduga Euroopa ühed väikseimad riigid, kes mingitki reaalset 
ohtu Venemaale ju ei kujuta. Vastus on lihtne, see peitub minevikus ja 
meie rahvaste kustumatus vabadusepüüdluses. Suutsime me ju hiig- 
lasele tuua häbiväärse kaotuse Vabadussõjas ja meie okupeerimine 
tõi Euroopast raudse eesriide taha kaasa teadmised demokraatia ja 
parlamentarismi kohta. Just siit hakkas levima ja jõudis Vaikse ookeani 
kallastele pisik, mis nakatas Venemaa mitmeparteisüsteemi, vabaturu- 
majandusse ja inimõigustesse. Just meie teadmised ja mälestused oli 
«mürk», mille allaneelamine pani varisema Nõukogude Liidu — savi- 
jalgadel kolossi, mis oli kokku liidetud valede, pettuste ja toore vägival- 
laga. Just meie rahvaste vangistamine ja küüditamine oli see, mis selle 
«mürgi» raudteid, justkui vereringet pidi, üle terve Nõukogude Liidu 
laiali kandis. Just meie iseseisvuse väljakuulutamine sai sündmuseks, 
mis vallandas NSV Liidu kokkuvarisemise doominoefekti. Meie oleme 
need, kes Vene impeeriumile surmakella lõid, need, kelle olemasolu 
tänaseni neile kibedat tõde meenutab. 


1. Dmitri Medvedev, Mälestus rahvuslikest tragöödiatest on sama püha kui mä- 
lestus võitudest, 30.10.2009, http://blog.kremlin.ru/post/35/transcript 
2. Mart Nutt, Üheksanda mai pakikesediplomaatia, Sirp 28.01.2005 

Mart Laar on märkinud, et üks asi, millega Venemaa aktiivselt tege- 
leb, on just ajalugu. «On näha, kuivõrd teravalt nad seda teemat oma 
kohtumistel läänega tõstatavad ja seda siis oma pressile tutvustavad, 
ning ka summade eraldamist ja ka raamatute ilmumist Venemaal — 
see, tundub mulle, jääb pikemaks ajaks. Eesti peaks seda väga tähe- 
lepanelikult jälgima ja ükskord ometi võtma ette põhjalikuma reagee- 
rimise. Välisministeerium saab sellest aru, kuid tegemist pole asjaga, 
millega peaks ainult üks ministeerium tegelema. Infosõja pidamine on 
ministeeriumideülene asi.» Tundub aga, et Välisministeerium ei saa 
aru. Asekantsler Harri Tiido, kes esindab selles asjas valitsusele tüü- 
pilist seisukohta, ei pea vajalikuks, et Eesti riik peaks tormama sellis- 
tes raamatutes öeldut ümber lükkama. «Usun, et välisministeeriumi 
tasandil on võib-olla raske või isegi mõttetu liiga palju askeldada,» ar- 
vas Tiido.” Arusaamatu, et Eesti keeldub võtmast eeskuju Venemaast, 
kellel psühholoogilise- ja propagandasõja kogemused kordades suure- 
mad on. Eesti lepib vastu igasugust loogikat peksupoisi rolliga. 

Vastupidiselt Eestile mõistetakse Moskvas väga hästi, et igasugu- 
ne väiksemgi läbimurre Ida- ja Kesk-Euroopa tõese lähiajaloo laiemal 
mõistmisel murendab oluliselt Venemaa positsiooni ja identiteedilu- 
gu. Seepärast on arusaadav, miks korraldati 2008. aasta 12. veebrua- 
ril Venemaa Välisministeeriumis salajane ümarlaud teemal» Vastute- 
gevus Venemaa kahjuks ajaloo võltsimisele — üleriikliku tähtsusega 
küsimus» ning president Medvedev lõi 15.05.2009 komisjoni, mis peab 
seisma vastu «Venemaa huve kahjustavale ajaloo võltsimisele». Selle 
28 liikmest vaid kolme-nelja võib nimetada ajaloolasteks, ülejäänud 
on enamjaolt ametnikud ja riigiduuma liikmed. Komisjoni kuuluvad ka 
FSB, välisluure, armee ja julgeolekunõukogu esindajad. See annab sel- 
ge tunnistuse, millist «tõde» komisjon peab kaitsma.' Tegeliku tõe väl- 
jaütlemine aga krirninaliseeriti ning seda isegi Venemaa piiride taga. 

Riigiduumas peetud ümarlaual, kus vaagiti Eesti ja Läti seisukohti, 
et inimsusevastaseid kuritegusid sooritanud punapartisanid tuleb koh- 
tu alla anda, nõudsid poliitikud ja ajaloolased, et nende riikide valit- 
sust tuleks jõulisemalt survestada. Riigiduuma SRÜ ja kaasmaalaste 


1. Mart Laar, Presidendi soovitud piirilepingu preambuli arutelu ei tule, EPL 
21,07.2008 

2. Eesti ja vene noored tõlgendavad ajaloosündmusi erinevalt, uudised.err.ee 
20.08.2009 

3. Marko Mihkelson, Saatuserõngas Venemaa — püüd mõista mõistmatut. Dip- 
lomaatia, märts 2008. 

4. Jaanus Piirsalu, President Medvedev käsib võidelda «õige» ajaloo eest. Eesti 
Päevaleht 21.05.2009 

komitee esimees Aleksei Ostrovski teatas, et «Vaja on astuda otsus- 
tavamaid samme selle nimel, et karistada Eesti ja Läti kuritegelikke 
režiime, kes jätkavad Adolf Hitleri fašistlikku poliitikat. Karistama ei 
hakka meie, vaid järgmised põlvkonnad».' Järgmised põlvkonnad on 
aga üles kasvatatud jäägitus veendumuses, et Eesti on apartheidlik ja 
kuritegelik riik ning eestlased fašistlikud venelasteahistajad, kellega 
tuleb kiiremas korras arved klaarida. Karistamine on auasi ja kohus- 
tuslik, sest nn. kaasmaalaste kaitsmise nõue on Vene konstitutsiooni 


sisse kirjutatud. 


Vene piirivalve vaatlustorn Piusa jõel, Petseri lähedal. Foto on tehtud praeguse 
piirijõe Eesti-poolselt kaldalt 


«Õiget» ajalugu kirjeldavaid üllitisi ilmub Venemaal üha kiirenevas 
tempos. Toon mõned näited. MRP sõlmimise 70. aastapäeva eel aval- 
das Vene välisluureteenistus (SVR) propagandistliku dokumentide 
kogumiku «Baltikum ja geopoliitika 1935-1945», mille pani kokku tee- 
nistuse erukindralmajor Lev Sotskov. Sotskovi sõnul olid Baltimaad 
1930-ndate lõpus üks NSV Liidu julgeoleku tagamise võtmeküsimusi. 
«Austria ja Tšehhimaa järel oli selge, et Baltimaadest saab Hitleri järg- 


1. Krister Paris, Vene poliitikud: Baltimaade valitsusi peab rohkem survestama, 
uudised.err.ee, 27.10.2009 

mine platsdarm,» ütles Sotskov pressikonverentsil. Selle vältimiseks 
õnnestus NSV Liidul «kokku leppida Baltimaadesse piiratud väekon- 
tingendi paigutamine». See oli rohkem psühholoogiline võit ja mingit 
NSV Liidu okupatsiooni Baltimaades 1940. aastal polevat olnud. «1940. 
aastal algasid Baltimaades vasakliikumise protsessid. Moraalne-psüh- 
holoogiline mõju oli selleks NSV Liidust, seda jah,» ütles Sotskov. «Aga 
valimised olid vabad ja võitsid antifašistid. 1940. aastal olid valimised 
Baltimaades vabamad ja demokraatlikumad kui need valimised, mis 
on viimase kümne aasta jooksul Baltimaades toimunud, kuna enamus 
elanikke pole saanud valida.»' 

Vene Teaduste Akadeemia Sotsioloogia Instituut ja Majanduse Insti- 
tuut üllitasid hiljuti Moskvas ühisel jõul Renald Simonjani monograafia 
«Russia and Baltic Countries». Selle tiraaž on ette nähtud levitamiseks 
lääne ülikoolides ja poliitilise eliidi hulgas. Balti riikides kirjastaja väitel 
see müügile ei tule. Raamatu Ik. 159 väidetakse, et «Kirde-Eesti elanik- 
kond koosneb 95 protsendi ulatuses venelastest, kes elavad tihedalt 
teineteise kõrval. See pole üllatav. See osa Venemaast loovutati Eestile 
1920. aasta lepinguga.» Valede kasutamist vene propagandas üldista- 
nud Julia Latõnina on öelnud, et vale tõhusus peitub tema lühiduses. 
Sellega on monograafias kenasti toime tuldud. Raamat püüab tekita- 
da muljet, justkui vene asustus pole mitte nõukogudeaegse ümber- 
rahvastamise tulemus, vaid on pärit juba tsaariajast. Tegelikult kuulus 
praegune Ida-Virumaa Eestimaa kubermangu koosseisu, mitte polnud 
Venemaa kui sellise administratiivüksuste osa. Narvas oli näiteks 1913. 
aastal eestlasi 58,1% (täna ca 6% — H.P) ning maakondades ulatub 
eestlaste osakaal tänagi 80%-ni. Sillamäe ja Kohtla-Järve linnu polnud 
olemaski. Need migratsioonipumbad moodustati alles pärast viimast 
sõda.” 

Venemaa on kuulutanud tõe valeks ja vastupidi. Siinjuures on dras- 
tiline see, et Venemaal polegi enam tegelikult, millele toetuda või mille 
poole tagasi pöörduda. Ta on ise viskunud valede ja vägivalla orava- 
rattasse, mis üha kiireneva tempoga keerleb. Ainus rahulik hetk, mil 
sealt välja oleks pääsenud, Nõukogude impeeriumi lagunemine, lasti 
käest. Tänane Venemaa juhtkond teab ülihästi, et valitsedes ja muutes 
minevikku valitsetakse ja muudetakse ka tulevikku. Siit ka meie lõppe- 
matud süüdistamised natsismis ja fašismis. 


1. Jaanus Piirsalu, Kremli teine mees: Eesti tahab endiselt Petserit ja Jaanilinna, 
21.08.2009 Eesti Päevaleht 
2. Juhan Sillaste, Eestilgi on oma Krimm, 17.08.2009 TMS 

Politoloog livi Masso on selle kohta meenutanud: «Fašism» on ehk 
kulunuim poliitilis-ideoloogiline lööksõna. See on kannatanud juba 
aastakümneid tähendusekaotuse all seoses termini kasutamisega 
propaganda eesmärgil või lihtsalt igasuguste poliitiliste vaenlaste tem- 
beldamiseks. Vanematele ja ajalugu tundvatele eestlastele on hästi 
teada Nõukogude propagandasse okupatsiooni algaegadel ilmunud 
«fašismi» sõna: fašistideks sõimati kõike ja kõiki, kel oli midagi tege- 
mist iseseisva Eesti ning selle institutsioonidega. Üldistatult käis termin 
eesti rahvusest inimeste kohta. See tähendus jäi oma elu elama. Kui 
jagasime 1980-ndate lõpul õega Kaukaasias suusainstruktoritena töö- 
tades tuba Moskvast pärit eakama kolleegiga, pani proua pahaks mitte 
ainult seda, et suhtlesime kohalike balkaari rahvusest inimestega, vaid 
ka seda, et rääkisime omavahel «fašistide keelt». «Mestnõi» (kohalik) 
ja «fašist» olid võrdväärsed sõimusõnad.»' Kahtlemata on see vägagi 
tuttav kõigile nõukogude aja üle elanud eestlastele. 


Propaganda on kunst panna inimesed mingi eesmärgi nimel usku- 
ma seda, mida tahetakse. Propaganda peamine mõjujõud on see, et 
osa sellest filtreerub inimeste teadvusse. Lääne inimesed, kes on har- 
junud avalikku sõnasse teatud, kohati pimeda usaldusega suhtuma, ei 
suuda mõista, et propaganda võib algusest lõpuni koosneda valedest. 
Seetõttu ci ole tänapäeva infosõjas vaikimine ja vaenlase vaenulike- 
le rünnakutele mittevastamine mitte väärikas, uhke ja üllas moraalne 
üleolek temast, nagu meil väidetakse ja millest on tehtud Eesti amet- 
lik käitumisstrateegia, vaid alistumine ja kaotus. Mitte lihtsalt relvade 
langetamine, vaid nende andmine vaenlase kätte. Tekkinud vaikuse ja 
vaakumi täidab vastane silmapilkselt oma informatsiooni ja oma pro- 
pagandaga ning levinud valet ümber lükata on juba oluliselt raskem 
kui tõde levitada. Valefaktide, demagoogia ja laimu kvantiteet läheb 
varem või hiljem üle kvaliteediks, see on vaid aja küsimus, ehk kui 
valet piisavalt kaua korrata, muutub see kuulaja jaoks tõeks. Eriti kui 
see, kelle vastu infosõda peetakse, valet ja demagoogiat ümber ei lük- 
ka. Vaikimine on nõusolek — ka seda teadsid meie esivanemad juba 
ammu. 


Panen siia stiilinäiteks ühe Vene libauudise, mille edastas meile in- 
löprtaal Delfi: «Diversantide maalt eemalepeletamiseks saadab orga- 
nisatsioon «Peterburi kommunistid» rühma vabatahtlikke NATO riikide 
piiridele. Sellise otsuse võttis vastu Venemaa Kommunistliku Partei 
keskkomitee, teatab organisatsiooni kodulehekülg. Viidates seltsimees 
Tomas K-le, teatab kodulehekülg, et Eesti-Vene piirilõigus, Narova piir- 


I. livi Masso, Fašism kui propaganda tööriist, EPL 19. veebruar 2009 

konnas pole välistatud parunite, mõisnike ja SS-i ohvitseride järeltuli- 
jatest koosnevate diversioonigruppide saatmine Venemaale. Kommu- 
nistlikud eriüksuslased hakkavad abistama piirivalvureid riigipiiri kaitsel 
ja NATO saadetud diversantide vastu võitlemisel. Vene kommunistide 
andmeil on nad saanud teateid «nõukogude inimestelt, kes ägavad Bal- 
ti riikides fašismi ikke all», et NATO luureteenistused kavatsevad lähiajal 
piiril pingeid tekitada. «Peterburi kommunistid» on üks kuuest parteist, 
kellel lubati osaleda selleaastastel kohalikel valimistel...»' 

Loomulikult paneb see jaburus vaid õlgu kehitama ja kogu lugu 
on meie silmis ülimalt naeruväärne, täpselt nagu septembris 2008 le- 
vitatud uudis kahes Kirde-Eesti talus Eesti NSV taasväljakuulutamise 
kohta” ja lugematud muud valed ja libauudised. Kuid seda ei ole need 
idapiiri taga. Valdav enamik sealsetest inimestest (ja isegi siinelavatest 
venelastest) usuvad ja võtavad sellist jampsi täiesti tõsiselt. On ju Vene- 
maal elatud tänaseks juba pea 100 aastat totaalses infoblokaadis. 

Vale asemel kasutatakse tänapäeva infosõjas mõisteid propaganda 
ja desinformatsioon. Maailm külvatakse valedega sedavõrd üle, et ta 
haruldast tõde, mida mõnikord kogemata serveeritakse, võtab samuti 
valena. Suurima heateo teeb see, kes vabastab maailma propaganda- 
valedest ja avab inimeste silmad. 

Selles sõjas võiks aga ka väike ja vaene Eesti olla suur, tugev ja võit- 
matu. Miks me seda siis ei ole? Oleme ju riik, kes tiigrihüppeid teeb ja 
kübersõja eesliinil asub. Internet on odav ja katab kogu maailma. Res- 
sursipuudus ei saa põhjuseks olla. Miks me ei korda samapalju tõtt, kui 
vaenlane jõuab valetada? Või veelgi rohkem? Objektiivse info levitami- 
ne ja rünnakute tõrjumine on vaid üks osa infosõjast. Üha olulisemaks 
muutub rünnakute eennetamine ja ise ründamine. Miks me anname 
vaikimisega trumbid vaenlase kätte? Kommunikatsioonispetsialist Jüri 
Estam kinnitab, et: «Hullumeelne on olla vait situatsioonis, kus Vene- 
maa arendab jõulist informatsioonisõda meie vastu» ning leiab, et: 
«Venemaa rünnakud tuleb Venemaa vastu pöörata, nii nagu osavad 
aasia võitlussportlased kasutavad vastase rünnakut tema vastu ehk 
enese kasuks. On vaja proaktiivset Eesti sõnumite platformi, millede 
levitamise moe, vormi ja aja üle me ise otsustame». 

Aprillisündmused meil ja Gruusia sõda on näidanud infosõja suurt 
mõju maailma avaliku arvamuse kujundamisel. Venemaa suutis info- 


1. www.DELFI.ee, 24. august 2007 

2. http://www.kplo.ru/index.php?option = comcontentftask=viewid = 61261 
temid = 5 

3. Jüri Estam: Uued lahingud infosõjas, www.DELFI.ee, 12.06.2009 

kandjad küberrünnakutega rivist välja viia ja terve maailma täita enda 
valeliku informatsiooniga. Gruusia kogus ennast ruttu ning neutra- 
liseeris inforünnaku. Pronksmässu ajal oli Eesti Gruusiast tunduvalt 
käpardlikum. Ka Mart Laar ütles, et Eesti peab Gruusia kogemusest 
õppima ning looma endale viivitamatull riiklikud struktuurid inforün- 
nakute ennetamiseks ning tõrjumiseks. «Infosõjas on riikide suurusel 
väiksem roll, rohkem loeb kiirus ja leidlikkus.»' Eesti vajaks mingit 
info- ja propagandaameti sarnast riiklikku PR asutust, mis asendaks või 


koordineeriks praegust iga ministeeriumi juures olevate avalike suhete 
osakondade tööd. Pronksiöö näitas, et senine killustatud struktuur ei 
suutnud oma ülesannetega toime tulla. 


Kui peetakse üleliigseks oma riigi maine, au ja tõe kaitsmist ning si- 
sendatakse, et ärgem olgem minevikus kinni, ärgem tõstatagem Vene 
küsimust Euroopa ja maailma foorumitel, et meid ühe teema riigiks ei 
peetaks, kui Eesti venekeelses meedias lastakse takistamatult vaenu- 
likku propagandat teha, kui Notšnoi Dozoril lastakse kakskeelsuse ja 
Kirde-Eesti autonoomia jaoks allkirju koguda isegi Tammsaare pargis, 
kas saab siis veel oodata, et needsamad poliitikud riigi terviklikkuse 
eest seisaks? PhDr. Toomas Varrak küsib: «Kas tuleb siis imestada, et 
uusasukatel 1980. aastate lõpul tekkinud hämar arusaamine, et mida- 
gi on viltu nende õigusliku seisundiga Eestis, on asendunud pea üks- 
meelse seisukohaga, et mingit okupatsiooni ega vägivaldset liitmist 
pole olnud, ühes sellest tuleneva arusaamisega, et Eesti on fašistlik 
riik, kes ei austa inimõigusi, diskrimineerib vähemusi ja teotab nende 
mälestusmärke.» 


Propagandasõda käib igal tasandil ning kõige hullem on see, et 
teine rinne jookseb meie endi vahel, siinsamas Eestis. Ja mitte ainult 
eestlaste ja võõrameelsete muulaste, vaid ka eestlaste vahel, ulatudes 
kõige kõrgemate võimukoridorideni välja. Kommunistliku Partei ja 
kommunistliku režiimi kuritegude hukkamõistmisest Riigikogu poolt 
ma juba rääkisin, kuid märgiline on see, et Riigikogu polnud tervelt 
kümne aasta jooksul peale taasiseseisvumist võimeline seda otsust 
vastu võtma. Isegi 1941. aasta suurküüditamise 60 aastapäeva eel 
summutati otsustamine vaidlustesse ning Riigikogu läks hoopiski ära 
suvepuhkusele. Tugevasti lahjendatud deklaratsioon võeti vastu alles 
aasta aega hiljem, 2002 ja selles rõhutatakse süü individuaalsust. See 


1. Mart Laar, Eesti peab looma võimekuse infosõja pidamiseks, 18.08.2008 
EPL 

2. Toomas Varrak, Demokraatlik poliitika ja demokraatia Eestis 1991-2007, 
1/2008 Tuna 

on õige, süü on individuaalne, kuid me peame küsima — mis siis õieti 
oli elukutseliste kommunistide ehk parteiametnike töö ENSV-s? Kas 
tõesti peame me neid tänama helge tuleviku ehitamises või hoopis 
maailma suurima vangilaagri rajamises ja selle üle valvamises? Kas 
kollektiivset süüd ei olnudki? Tõe otsimine ja vastutuse nõudmine on 
kuulutatud aga nõiajahiks. Ka see on osa infosõjast, kuid kelle eesmär- 
ke see õieti teenib? 

Hea, et deklaratsioon üldse vastu võeti. Mehi, kes Teises maailma- 
sõjas Eesti vabaduse eest ja bolševismi vastu võitlesid ning neidsa- 
mu Eesti alasid kaitsesid, mida tänased riigijuhid ära anda tahavad, 
ei julgeta tänaseni Venemaa propagandarünnakute hirmus ametlikult 
tunnustada. Küsitluste järgi peab 86% eesti rahvast neid oma kan- 
gelasteks' ning ei ole vähimatki põhjust, miks riik peaks häbenema 
nende kangelaslikku võitlust. «Tänu» oma riigijuhtide allaheitlikkusele 
1939/40 võideldi küll võõras mundris, kuid ainsaks sihiks oli Eesti Vaba- 
riigi vabaduse ja iseseisvuse taastamine. Pea üheksa kuu jooksul, mil 
vaenlane Eesti rinnetel verest tühjaks jooksis, liikus rinne mujal Euroo- 
pas edasi rohkem kui tuhat kilomeetrit. Sinimäed jäidki vaenlase poolt 
vallutamata. Need mehed tuleb võrdsustada Vabadussõja sangaritega. 
Võidupüha kõnes 2008 hüppas president Ilves aga Vabadussõjalt täna- 
päeva missioonidele üle, justkui II MS ja sellejärgset vabadusvõitlust ei 
oleks eksisteerinudki, justkui poleks Eesti rahvuslikud jõud ja valitsus- 
ringkonnad (peaminister Uluots presidendi ülesannetes ja Otto Tiefi 
valitsus) kutsunud rahvast üles võitlusele idavaenlase vastu. Eesti valit- 
sevad ringkonnad hoiavad vabadusvõitlejate üritustest ja aastapäeva- 
dest kui ohtlikust nakkusallikast eemale. Soome, kes meie meestega 
ühel ja samal poolel sõdis, ei näe oma veteranide tunnustamises aga 
mitte mingisugust probleemi. 

14. juunil 2005. aastal kirjutas Venemaa välisministeerium ühes oma 
memos Riigiduuma saadikutele: «Tõsiselt murettekitavad on baltlaste 
katsed internatsionaliseerida «Nõukogude okupatsiooni teema», saavu- 
tada ajaloo ja Teise maailmasõja tulemuste revideerimine ning selle alu- 
sel esitada meile ajalooline nõue maksta välja kompensatsioon.» Edasi 
kirjutati memos, kuidas ja mille abil võidelda sellise «laiaulatusliku po- 
liitilis-propagandistliku rünnaku» vastu. «Erilist tähelepanu tuleb pöörata 
baltlaste liini diskrediteerimisele läbi Waffen-SS diviisi eestlastest ja lätlas- 
test leegionäride mälestuse heroiseerimise taunimise, Leedu politseipa- 
taljonide ja metsavendade, Balti riikidest pärit kollaborantide ja fašistidele 
kaasaaitajate tegevuse paljastamise.» Selleks vastutegevuseks on raken- 


1. Postimees 04.09.2004 

datud kogu Venemaa diplomaatiline arsenal rahvusvahelistest organisat- 
sioonidest kuni kahepoolsete suheteni välja. Eriti oluliseks peetakse aga 
koostöö aktiveerimist kõikvõimalike juudiorganisatsioonidega.' 

Selle asemel, et tunnustada eestlaste vaprust II Maailmasõja lahin- 
gutes ja nende ennastsalgavat võitlust Eesti vabaduse eest, mille üle 
iga rahvus õigustatult uhke oleks, seostatakse meie vabadusvõitlus 
Eesti riigivõimu võltshäbeliku vaikimisega eestlastele võõra natsiideo- 
loogiaga, täpselt nagu Venemaa seda soovibki. Vabadusvõitlejate au- 
sammas Lihulas kuulutati Juhan Partsi valitsuse poolt natsiausambaks 
(kuigi semiootiline ekspertiis ei leidnud sellel mingeid natsitunnuseid) 
ja võeti oma rahva vastu vägivalda kasutades maha. Aastaid on korru- 
tatud valet, et meie «sõbrad» ei mõistvat meid ja on lastud Venemaal 
vabalt oma vaenulikke valesid levitada ja meie rahvast mustata, ilma et 
oleks püütudki meie sõpru valgustada. Vabadusvõitleja mõistegi taheti 
kaitseminister Jürgen Ligi, õnneks läbikukkunud eelnõuga diskreditee- 
rida, tunnistades selleks igaühe, kes ise tahab — ka okupandid ja kom- 
munistid. Isegi kodanikuõigus ja -kohustus oma riiki kaitsta on kapita- 
listideks kehastunud ekskommunistlike riigitegelaste meelest mõttetu 
ning ajateenistuse ärakaotamine mõlgub neil jätkuvalt meeles. 


Kas alanduste ja enesealandamiste jada peab tõestama, et väike- 
rahvas polegi omariikluseks ega oma huvide eest seismiseks võime- 
line? Vaikimine, alistumine, Eesti rahvuslikest huvidest taganemine 
ning poliitikute petlikud argumendid ja õigustused ongi juba oma jäl- 
jed jätnud. Paljud segadusseaetud inimesed küsivadki juba, kas meil 
seda Tartu Rahu piiri vaja on? Ei saa ju nõuda inimestelt, et nad igas 
küsimuses olulist ja piisavat informatsiooni omaks (eriti kui neile seda 
ei anta) ning asjatundlikkust üles näitaks, et nad piiride nihutamise 
propagandavõsa taha peitunud poliitikus vaenulikku pommipanijat 
näha suudaks. Või et nad ilma ausa ja objektiivse selgituseta võiksid 
otsustada, kas enesekindlalt kõnelevate poliitikute jutul on ka alust või 
meelitatakse neid sellega ennast hoopis õhku laskma. 


Üks tähtsaid psühholoogilise sõja propagandistlikke võtteid on nn. 
ühtsust lõhestav propaganda ehk püüe vastandada vaenlase ridades 
üksikuid inimgruppe üksteisele, et nad kaotaksid usu võidusse, ühis- 
rinne laguneks ja demoraliseeritud vastane oleks valimis vastupanuta 
kapituleeruma. Piirilepingu juhtum on selle klassikaline näide. 


Juba nõukogude ajal määratleti psühholoogilist sõda mõjutussüs- 
leemina, mis on suunatud peamiselt inimeste teadvusele läbi ühis- 


I. Marko Mihkelson, Saatuserõngas Venemaa — püüd mõista mõistmatut, Dip- 
lomaatia, märts 2008. 

kondliku psühholoogia prisma. See on keeruline tegevussüsteem 
(psühholoogiline diversioon, kuulujutud, võltsingud, dcsinformat- 
sioon, ähvardused, sõjalise võimsuse demonstratsioon jne.), mille 
eesmärgiks on nõrgendada vaenlase vaimset ja materiaalset võimsust. 
Psühholoogilises sõjas on peamiseks vahendiks sugestioon ja pidev 
mõjutamine.' 

Ajaloolane Vello Helk kirjutas: «Üsna tihti kasutatud ladinakeelne 
väljend repetitio est mater studiorurn, eesti keeles — kordamine on 
tarkuse ema — ajendab juurdlema. Loomulikult on kordamine kasu- 
lik, kui selle kaudu tahetakse omandada tarkust, laiendada silmaringi. 
Kahjuks saab aga selle positiivset tähendust kuritarvitada, muuta ne- 
gatiivseks. See kehtib näiteks propaganda ajupesu puhul, mille mõju- 
vamaks relvaks on väsimatu valede kordamine, nii et need pikapeale 
varjutavad tõe. Nii võiks seda väljendit ka sõnastada: repetitio estpater 
stultitiae — kordamine on rumaluse isa. Sellele süsteemile oli rajatud 
Nõukogude Liit, mis on küll varisenud, aga mille ajupesu tulemused 
elavad veel edasi ka paljude eestlaste teadvuses. Sama taktikat on ha- 
kanud taaskasutama tema järglane Venemaa, nii et kadumise asemel 
on valede kordamine hakanud tugevnema, mis mõjutab eriti Eestis 
elavaid venelasi, iiga ka vahepeal valede paljastamist näinud sama 
taustaga eestlasi.» 

Selgelt nähtav on Eesti taasvallutamine meie sisepoliitikasse sek- 
kumise abil, angažeerides meie seast neid, kes teevad vastupropagan- 
dat igale sammule, mis vähendaks idanaabri mõjuvõimu siin. Näiteks 
pronksiöö eelselt aktiviseerunud nn. punaprofessorid ja sotsiaalteadla- 
sed, Venemaaga tihedaid ärisidemeid omava ringkonna jätkuv krem- 
limeelne surve ning loomulikult aastaid piiriloovutusi propageerinud 
ajakirjanikud-poliitikud. Demoraliseeriva propagandaga on ju alati se- 
gadust ja ülejooksikuid püütud tekitada. Üheks sellise tegevuse ees- 
märgiks on ka rahvuslustest patriootide diskrediteerimine, kes on ter- 
ritoriaalsete loovutuste ja muude Eestit kahjustavate sammude vastu 
ning püüd näidata neid äärmuslastest riigikukutajatena ja vastupidi: 
tegelikku Eesti-vaenulikku tegevust ainuvõimaliku ja patriootlikuna ku- 
jutada. 

Välise infosõja sisesfääri ülekandmisest ja selles allaandmisest on 
heaks näiteks Eesti euromündi kavandi ümber toimunud manipulat- 
sioonid. Mingil põhjusel oli lõppvooru lastud kaks äravahetamiseni 


1. Ralf Mikenberg. Ideoloogiline võitlus ja psühholoogiline sõda, Tallinn 1985, 
Ik. 38 
2. Vello Helk, Kas kordamine on tarkuse ema? Eesti Elu 27.00.2008 Toronto 

sarnast Eesti vapi ja kolme lõviga kavandit, millel oli omavahel vaid 
minimaalseid erinevusi (lõvi küünte pikkus, laka kohevus jne). Eesti 
euromündi kavandi võitja selgus telefonihääletusel 15.12.2004. Õige 
ja ülekaalukas võitja oli tegelikult Eesti vapi ja kolme lõviga töö, kuid 
lõvidega rahale antud hääled jagunesid nende kahe vahel ära. Nii kuu- 
lutatigi napilt võitjaks Eesti kontuuriga münt, mille autoriks oli Lembit 
Lõhmus. Kavandil oli Eesti kontuur igati korrektne, järgitud oli Tartu 
rahulepingu järgset seaduslikku riigipiiri. Sellega oleks võinud veel lep- 
pida. 

Kuid peale hääletust ja võitja selgumist, tegi Eesti kujund kavandil 
valitsuse nõudel läbi üllatava metamorfoosi. Tartu rahulepingujärgse 
piiriga Eesti kontuurist sai mündil Stalini poolt vägivaldselt muudetud 
mittelegaalne ENSV kontuur. Venemaa poolt okupeeritud ja annektee- 
ritud alad haihtusid justkui imeväel. Selline münt ei ole võistlusel osa- 
lenud, sellise mündi poolt ei ole mitte ühtegi häält antud. Esimesena 
pööras niündivõistluse lõpptulemuse võltsimisele tähelepanu tuntud 
metallikunstnik Enn Johannes. 11.03.2006 tegi Tartu Rahu Põlistamise 
Selts valitsusele avalduse, milles mõistis hukka Eesti euromündi ka- 
vandite võistlusel toimunud manipuleerimised ja võidukavandi taga- 
selja muutmise, millega Eesti riigi Tartu rahulepingu järgne riigi kon- 
luur asendati ENSV kontuuriga, kuid valitsus ei vaevunud protestile 
isegi vastama. 


Tartu rahulepingut ei ole tühistatud, selles kokkulepitud piir on 
Eesti seaduslik riigipiir ka täna. Kuna see on kinnitatud Põhiseaduses, 
siis on euromündi ümber toimunut võimalik iseloomustada ainult kui 
põhiseadusevastast, jõhkrat ja küünilist pettust. Teisalt on tegemist jär- 
jJekordse kapitulatsiooniga ning avaliku arvamuse mõjutamisega Vene- 
maale sobivas suunas. Siinkohal võiks lugeja meenutada, millist Eesti 
kaarti ta näeb näiteks televisiooni, ajalehtede ja interneti ilmaennus- 
luste juures? Kiis õiget, Tartu Rahuga paika pandut või st£ilinlikku ENSV 
kaarti? Internetist on pea võimatu leida Eesti Tartu Rahu põhist kaarti. 
Sellist, kus meilt anastatud alad peale märgitud oleks. Kõikjal ilutseb 
vaid Eesti Vabariigi kaardiks transformeerunud ENSV kaart. Vähesed 
märkasid, et isegi Vabadussõja Võidumonumendi ristile kavandasid 
selle autorid algselt mitte mõõka hoidva käe, nagu Vabadusristil, vaid 
Eesti kontuuri. Ja mitte Tartu rahulepingujärgse, vaid stalinliku ENSV 
kontuuri, millel pole Vabadussõjaga vähimatki seost. Õnneks suutis 
vabadusvõitlejate, Vabadussõja Monumendi Sihtasutuse jt. kodanike- 
organisatsioonide jõuline sekkumine võidukavandisse muutuse tuua. 

Vabadussõja Võidumonumendi kavand ENSV kontuuriga 


Kaardil olev informatsioon töötab inimeste riikliku ja rahvusliku ene- 
seteadvuse toetajana, andes võimaluse seostada ja samastada ennast 
teatud territooriumi ja riigiga. Rahva suhe tema ajalooliselt tunnustatud 
territooriumiga on üheks rahvust defineerivaks iseloomuomaduseks. 
Seetõttu mängivad territoorium ja riigipiir olulist rolli riikide identiteedi 
kujunemisel, eriti siis, kui suured muutused riigi ja rahvuse olekus on 
toonud kaasa vajaduse selle tugevdamiseks. Mittelegaalse ENSV kaar- 
di näitamine päevast-päeva on kõige ehtsam eestlaste identiteeti laos- 
tav ajupesu, rahva psühholoogiline töötlemine, kustutamaks inimeste 
mälust tegeliku Eesti Vabariigi territooriumi ja piiri ning koos sellega ka 
kommunistide ja Venemaa vägivalda selle riigi ja rahva kallal. Mentaal- 
se sideme katkestamine territooriumi ja rahva vahel ja uute väärseoste 
tekitamine teenib otseselt meie vaenlaste huve, kurioosne on aga, et 
sellega tegeleme meie ise. Et muuta riigi ajaloo käiku, tuleb esmalt 
likvideerida tänased sümbolid ja iidolid, muuta minevikku ja selle ole- 
must. Kõlab ju Orwellilik-Putinlik ütlus, et kes valitseb minevikku, see 
valitseb olevikku, kes valitseb olevikku, see valitseb tulevikku. 
Venemaa üritab nii sisemaiselt kui väljaspool tekitada/süvendada 
kuvandit, et endised okupeeritud alad: Eesti, Läti, Leedu, Ukraina ja 
Moldova kuuluvad Venemaale. Tänaseni trükitakse maakaarte, kus 
lähiriigid on märgitud Venemaa koosseisu kuuluvatena.'* Nii justkui 
peabki olema — Eesti valitsus ei ole selles asjas protesti avaldanud. 
Kas lugeja teab, et alates 1997. aastast kirjutatakse kõigile okupee- 
ritud Eesti aladel sündinud Eesti riigi kodanikele, kes saavad uue passi 
— sünnikoht Venemaa?! Isegi kui isik on sündinud enne sõda ja nime- 


1. Hanneli Ruudi, Idanaabri kaartidel kuulub Eesti jätkuvalt Venemaa koossei- 
su, 07.08.2008 Postimees 

tatud alade anastamist. Sellised järelandmised ja absurdile lähenevad 
sammud panevad mõtlema, et mitte ainult infosõda, vaid ka kogu võit- 
luse tulemus Eesti riigi ja rahva eksistentsi eest on juba ette kavanda- 
tud. Eesti juhtivad poliitikud loovutavad ühe positsiooni teise järel ilma 
vähimagi võitluseta. Valitsus pole suutnud ega suudagi selgitada, miks 
on uut piirilepingut vaja ja miks peab selle sõlmima. Kus on järele- ja 
äraandmiste piir? 

«Eeltöö selles osas on, nagu Venemaa puhul sageli, väga hästi ja 
pika aja jooksul ka tehtud. Balti riigid on muudetud vana Euroopa 
jaoks tülikaks, nende demokraatia ja legitiimsus on propagandasõjas 
suuresti diskrediteeritud. Ka sisepoliitiliselt on Venemaa suutnud Balti 
riikides saavutada märkimisväärselt mõjukad positsioonid, eriti Lätis, 
mis tänu siseriiklikule kaosele ning absoluutsele korrumpeeritusele on 
juba praegu samahästi kui Venemaa mõjualune riik,» kirjutas Mart Hel- 
me, osundades, et Balti riigid on ta Venemaa järgmine rindelõik ehk 
huvipiirkond, kus nõutakse Läänelt järeleandmisi — meid endid selle 
juures asjast kõrvale jättes.' 


Infosõjast rääkides ei saa mööda minna ka siinsele viiendale kolon- 
nile suunatud Kremli ässitavast propagandast ja desinformatsioonist, 
mis on infosõja oluline osa ja ületanud juba igasuguse lubatavuse piiri. 
Vihkamisest, šovinismist, ksenofoobiast, lausvaledest ja pooltõdedest 
kubisevad Venemaa telekanalid levitavad seda Eestis kaabeltelevisioo- 
ni ja satelliitide kaudu iga päev 24 tundi ööpäevas. Kaabel-TV on esin- 
datud kümnete venekeelsete programmidega, mis Eesti-vaenulikku meel- 
sust kohalike venelaste hulgas arendavad ja meie raamatuletid on lookas 
samalaadse venekeelse kirjanduse ja ajakirjanduse all. Eesti ega Lääne 
infokanaleid praktiliselt ei jälgita, siinsed migrandid on valdavalt Moskva 
inföväljas ja omavad hoopis teistsugust meelsust kui Eestis elav võõramaa- 
lane või kodanik omada võiks. 


Paraku «eelistab teoreetiline ja praktiline lõimumistöö, mida meil 
riigi ja kodanikuühenduste tasandil tehakse, pigem pimesikku mängi- 
da. Tehakse nägu, et vene marurahvuslus ei ole Eestis probleem. Suur- 
vene šovinism ei ole anakronism 21. sajandil. Naiivne arvata, et selle 
siirdeid ei ole jõudnud Eestisse,» on tõdenud ka Enn Soosaar.- Isegi kui 
inimene algselt ja teadlikult ei ole Eesti-vaenulik, siis lõppude-lõpuks 
hakkab massimeediast tulev infovoog teda alateadlikult mõjutama. 
Erinevad küsitlused ja suhtumismonitooringud näitavad seda hästi. 


1. Mart Helme, Bukaresti alasti tõde, Delfi 07.04.2008 
2. Enn Soosaar, Patriotism šovinismi soustis, Postimees.ee 22.12.2008 

Eesti riikliku julgeoleku huvides tuleks riigil astuda kardinaalseid sam- 
me Venemaa väärinfo piiramiseks. Pronksiöö organiseerijate kohtuprot- 
sessil tuli väga ilmekalt esile, kuivõrd tõhusalt ja operatiivselt kasutati Vene 
meediat ässitustööks, mässule üleskutsumiseks, teadete levitamiseks ja 
kremlimeelsete venelaste kokkukutsumiseks Tõnismäele ehk ninamees- 
te sõnul mobiliseerimiseks.' Tuleb takistada vaenu õhutavate telekanalite 
transmissiooni ning sisse seada kontroll ka Eesti venekeelse ajakirjanduse 
üle, millel oli väga suur roll pronksimässu õhutamisel. Sellise tegevuse ta- 
kistamise näol ei ole tegemist mitte sõnavabaduse piiramisega vaid Ve- 
nemaalt lähtuva otseselt Eesti-vaenuliku propaganda ja õõnestustöö 
takistamisega, milleks omab õigust iga suveräänne riik, kaasa arvatud 
Eesti. 


Ivan Makarov, Raadio 4 vastutav toimetaja, imestas, kuidas riik to- 
lereerib olukorda, kus vene telekanalid röögivad üle maailma: te olete 
fašistid ja ainult fašismiga tegeletegi, et Eesti riik on mäda ja maailma 
peavalu ja et teie vanemate küüditamine ja mahalaskmine oli üks õige 
tegu... Ta jätkas: «Mina isiklikult ei arva, et tsiviliseeritud inimese tun- 
demärk on piiramatu pahatahtlikkuse vabaduse austamine. Kui keegi 
solvab, laimab inimest või tuleb talle kogunisti kallale, siis tuleb sekku- 
da. Loomulikult võid sa hiljem hoopis ise süüdi jääda, kui kaabakal on 
hea advokaat ja tema ohver kardab tema vastu tunnistada. See õiguse- 
mõistmise süsteem on ju üks kummaline nähtus: võib näiteks pealin- 
na avalikult ja organiseeritult segi peksta ja paljaks varastada, kuid hil- 
jem selgub, et süüdi oli hoopis politsei [—] Ja nüüd me ei teagi täpselt, 
mis asi see oligi. Erinevalt Venemaa telekanalitest, kes paiskavad teile 
õhuaknasse «absoluutse tõe» nagu Molotovi kokteilipudeli.» Makarov 
rõhutas, et riigis peaksid kehtima seadused. Meil on keelatud alkoho- 
lireklaam televisioonis päise päeva ajal, lasteporno ja ka rahvusvaenu 
õhutamine. Kui mõni telekanal hakkaks tegema tubakale reklaami või 
näitama paljaid lapsi, siis läheks see kinni. Kuid kui välismaine teleka- 
nal õhutab regulaarselt rahvusvaenu kõige perverssemal moel, kus- 
juures mitte ainult eestlaste suhtes, siis meie seadused ei tööta ja isegi 
Põhiseadus lülitub välja. «Kas pole asi seaduste valikulises täitmises? 
Et seda seadust me täidame ja toda seadust me ei täida? Kes on sea- 
duste täitmise ja mittetäitmise üle otsustaja? Kas ei oleks viimane aeg 
loobuda täiesti mõttetu võõramaise poliitilise reklaami ülekandmisest 
Eesti vastutusalal?» küsis Makarov.” 


1. http://black.delfi.ee/-klaabu/Harju maakohtu otsus.pdf 
2. Ivan Makarov: RTR-i probleemiga tegelegu Riisalu, 29.07.2009 uudis.err.ee 

Peale 2007. aasta Venemaa instseneeritud aprillimässu tegi Kristii- 
na Ojuland ajakirjanduses vastava ettepaneku, mispeale vasakpoolsed 
ja multikulturistid tõstsid lärmi sõnavabadusest ja tsensuuri kehtesta- 
misest. Ojuland kinnitas, et meil on vaenuliku info levitamise takista- 
miseks: «... piisav seaduslik baas alates Euroopa Nõukogu piiriülese 
televisiooni konventsioonist, millega Venemaa ei ole liitunud, ja lõpe- 
tades elektroonilise side seadusega. Kuna Venemaa ei ole nimetatud 
konventsiooniga liitunud, siis ei ole Eestil ka rahvusvahelist kohustust 
Venemaalt tulevaid programme edastada. Eriti veel, kui need kubise- 
vad Eesti vastu suunatud saadetest. ...Eeskuju võime võtta mõnest Eu- 
roopa Liidu riigist, näiteks Prantsusmaast, kes nimelt sulges Eutelsat 1 
kaudu levinud äärmusislami kanalid AI Manari ja Sahar 1, mille kaudu 
õhutati Läänt ja USA-d vihkama».' Tänane olukord nõuab sellesse kü- 
simusse täie tõsidusega suhtumist. 


«Tegelikult ei kannata sõnavabadus Eestis karva võrra, kui siin lõ- 
peb ära võõrriigi kahjulik õõnestustöö. Küllap hakkavad siinsed vene- 
lased aeglaselt ning vastumeelselt, aga lõpuks ikkagi vaatama muid 
kanaleid, kaasa arvatud olemasolevaid Eesti omi. Ning aeglaselt ja 
vastumeelselt nihkuvad samasse maailma nagu eestlased. Need, kes 
seda ei taha või ei suuda, saavad ju alati meelepärase telemaastikuga 
riiki kolida. Ei maksa elada illusioonides: pärast aprillimässu ja Geor- 
gia sõda on selge, et Venemaa on kõigi oma naabrite jaoks reaalne, 
vahetu ja eksistentsiaalne julgeolekuoht. Jätkata praegust isetekitatud 
kaitsetust vene propaganda suhtes on riigi julgeolekule ja Eesti püsi- 
misele vältimatult eluohtlik. Riiklike venekeelsete kanalite loomine ei 
vähenda seda ohtu mitte millegagi, küll aga lagundab veelgi meie niigi 
nõrka vastupanuvõimet vene propagandale,» kirjutas Martin Helme.” 

Integratsiooniprogrammi varjus eestlasi uusvenestama asunud rah- 
vastikuministri büroost (mille ülesanded on nüüd eri ministeeriumite 
vahel ära jagatud) kõlanud üleskutsed luua venekeelseid tele- ja radio- 
kanaleid, toetada venekeelset ajakirjandust muulaste Lääne inforuumi 
integreerimiseks, mõjuvad tegelikult vastupidiselt. Esiteks vähendatak- 
se sellega venelaste niigi olematut vajadust ja motivatsiooni eesti keele 
õppimiseks ja kasutamiseks. Sellega kasvab automaatselt surve teise 
riigikeele kehtestamiseks, sest kui riik loob ise, toetab ja laiendab võõr- 
keele kasutusala, siis kaovad ka igasugused loogilised põhjendused, 
miks sellele võõrkeelele ei võiks anda riigikeele staatust. Teiseks näita- 
vad küsitlused, et Eesti infokanaleid venelaste poolt (ka venekeelseid 


1. Kristiina Ojuland, Moodne sõda ja tema relvad, 18.05.2007 Ärileht 
2. Martin Helme, Võitlus vene südame pärast, SL Õhtuleht 01.09.2008 

ETV saateid ja uudiseid) ei jälgita ega usuta. Märksa tulemusrikkam 
ja võrreldamatult odavam on lõpetada vene propaganda edastamine 
kaabellevis. Kes väga soovib edaspidi jälgida vene infokanaleid, han- 
gib endale satelliitvastuvõtja, mille vaatamine tuleks aga kõrgelt mak- 
sustada. Seeläbi oleks enamik muulasi sunnitud ümber orienteeruma 
ja sisenema Eesti infovälja, mille isegi passivne jälgimine mõjub posi- 
tiivselt nii nende meelele kui eesti keele oskusele. 

Läti on selles valdkonnas teinud juba esimesi samme — Seimile 
esitati eelnõu Vene telekanalite transleerimise keelustamiseks.' Ukrai- 
na, kes on korduvalt kaevanud Vene kanalite kallutatud kajastuse üle 
oma riigi ning teiste endiste idabloki riikide suhtes, keelas 01.11.2008 
nelja suure Vene telakanali näitamise oma kaabellevis.* Vene kanalite 
edastamine on keelatud ka Gruusias. Prantsusmaast juba rääkisime ja 
selliseid näiteid on veelgi. Nagu näha, ei oleks Eesti vastav käitumine 
isegi mitte pretsedentiloov vaid täiesti mõistetav ja aksepteeritav ka 
rahvusvahelise üldsuse poolt. 


Venelaste lojaalset ja ennast Eestiga samastavat, integreerunud 
poolt tuleb loomulikult toetada ja võimaluste piires ka angažeerida. 
Sellega peaks kaasnema aga ebalojaalse poole sihikindel ja karm sur- 
vestamine. Põhimõtet jaga ja valitse ei tohi ära unustada (Balti riikide 
suhtes järgib Venemaa just sedasama taktikat). Igasugune separatis- 
mist rääkimine tuleb kuulutada riigivastaseks kuriteoks, kommunismi 
ja kommunistlike repressioonide õigustamine ja okupatsiooni eitamine 
tuleks kriminaliseerida nagu mitmetele tsiviliseeritud riikidele omane 
on ning vastavalt Eurokonventsiooni art. 16-le tuleks piirata välismaalas- 
te poliitilist tegevust. Kui me oleksime suur ja väljakujunenud heaolu- 
ühiskond, siis võiks selliseid meetmeid pidada ehk ülepingutatuteks. 
Kuid meil on ebanormaalne imperialistlik naaber ja maailma mastaa- 
bis enneolematult suur okupantriigi poolt siia jäetud võõrpäritolu ela- 
nikkond, kelle käitumine on Kremli õõnestustegevuse ja propaganda 
tõttu ääretult ebastabiilne ja mitteratsionaalne. Oma julgeoleku huvides 
on Eesti sunnitud mingeidki samme ette võtma, enne kui on hilja. 

Kommunistliku Nõukogude Liidu vastu leppimatu USA president 
Ronald Reagan algatas kaheksakümnendate aastate alguses ideoloogi- 
lise sõja kampaania, ristides Nõukogude Liidu «kurjuse impeeriumiks» 
(evil empire), mille juhid olid võtnud endale õiguse sooritada mis ta- 
hes kuritegusid, valetada ja võltsida, et kommunistlik revolutsioon haa- 


1. Lätis käidi välja idee keelustada Vene telekanalid, Postimees.ee 02.09.2008 
2. Ukraina lubab lõpetada Vene telekanlite näitamise, Postimees.ee. 
01.11.2008 

raks terve maailma. Ükski lääne juht ei olnud vähemalt paarkümmend 
aastat kasutanud Nõukogude vastasmängijate kohta avalikult nii otse- 
seid väljendeid. Ajal, kui ida ja lääne vahel püüti kramplikult luua töö- 
kindlaid ja heanaaberlikke suhteid ning püüti näilise rahu nimel silmad 
venelaste arrogantsuse suhtes kinni pigistada, peeti seda sobimatuks. 
«Kurjuse impeerium» kinnistus sellele vaatamata rahvusvahelises po- 
liitilises sõnavaras kiiresti ja sama kindlalt nagu kunagi varem Churc- 
hilli legendaarses Fultoni kõnes välja öeldud väljend «raudne eesriie». 


Meeleavaldus Vene saatkonna ees 05.09.2009 


Venemaa on naasnud endistele Nõukogude Liidu poolt sissekäidud 
radadele, õigustab stalinismi- ja kommunismikuritegusid, võltsib ja 
valetab, eemaldub üha enam demokraatiast ja kujutab üha suuremat 
ohtu oma naabritele ja Euroopale ning pürgib agressiivse poliitika ja 
relvadetäristamisega taas maailmahegemoonia poole. 

Kuigi Gruusia konflikt oleks pidanud avama Lääne silmad Vene- 
maa suhtes, leidub Euroopas endistviisi poliitikuid ja riigipäid, kes pi- 
gistavad silmad kinni ja püüavad suukorvistada kommunismiikke alt 
vabanenud riike, kes julgevad Venemaa suhtes tõele näkku vaadata ja 
seda ka välja ütelda. Meil asus Keskerakond eesotsas Edgar Savisaare- 
ga agressoril õigustama ja kaitsma ning taunis Eesti selja sirguajamist 
ning toetusavaldusi Gruusia territoriaalse terviklikkuse kaitseks. Kas 
poleks nüüd aeg lõpetada allaheitlik vaikimine ja võtta propaganda- 

sõja ohjad enda kätte ja anda marutuld igast torust, et lõppeksid kord 
need rünnakud meie iseseisvuse vastu ja alatud süüdistused ja valed 
Eesti ja eestlaste kohta. Üsna paslik oleks võtta Venemaa suhtes taas 
kasutusele seesama, kord varem ennast juba suurepäraselt õigusta- 
nud nimetus — kurjuse impeerium. Venemaa on selle nime «auga» 
välja teeninud. Venemaa ongi kurjuse impeerium. 

Pole suuremat õnnetust kui see, et inimene hak- 
kab kartma tõde, mis võib teda paljastada. 


Blaisc Pascal 


KIRDE-EESTI ERALDAMINE EHK VEEL 
UUEM PIIR 


Juba 1980-ndate lõpus kavandas Moskvasse Kirde-Eestis Hiina eesku- 
jul nn. vabamajandustsooni. Sinna kuulunuks suured tööstuskeskused 
Narva, Sillamäe ja Kohtla-Järve, kus elanikkond koosnes sissetoodud 
venelastest ning oli märkimisväärses koguses loodusvarasid. Oli selge, 
et tegemist oli katsega viia see piirkond keskvõimu otsekontrolli alla." 
Samuti on üsna tõenäoline, et kavatsus anda piirkond Nõukogude Liidu 
otsealluvusse peitis endas soovi nihutada loodav vabamajandustsoon 
Vene NFSV koosseisu. Olid ju sellised kavad Venemaal juba Tartu rahu- 
lepingu sõlmimisel. Õnneks ei jõutud vabamajandustsooni enne NSV 
Liidu lagunemist ellu viia. Vastasel juhul ei jookseks kontrolljoon täna 
isegi mitte Narva jõel vaid tükk maad lääne pool. 

On raske kokku lugeda sõnavõtte, milles on avaldatud veendu- 
must, et Eesti seaduslik idapiir vajab korrigeerimist ja vastavusse vii- 
mist praeguse kontrolljoonega. See on nn. ametliku Eesti seisukoht 
olnud üle kümne aasta. Selle aja jooksul on ilmunud aga ka märksa 
äärmuslikemaid artikleid ning venelaste poolt on esitatud ähvardusi 
ja ultimaatumeid, milles on nõutud Ida-Virumaa autonoomia rajamist, 
iseseisvumist või Eesti idapiiri tagasitõmbamist kontrolljoonest veelgi 
kaugemale läände ja Venemaa poolt Kirde-Eestis vägivaldse genotsii- 
dipoliitikaga loodud uue etnilise olukorra aksepteerimist. 


1. Arnold Rüütel, Tuleviku taassünd, 2001, Ik. 83-84 

Nii deklareeriti näiteks 16.11.1989 Tallinna Linnahalli juures bol- 
ševistliku revolutsiooni aastapäeval punalippude all korraldatud vene 
Interrinde miitingul, et terve Kirde-Eesti peab eraldatama Eestist ning 
selle baasil tuleb luua autonoomne Vene NSV vabariik.” Kohal oli 
ligi 30 000 inimest. Meeleolu oli sõjakas, maha karjuti ja vilistati iga 
väiksemgi katse eesti keeles rääkida. Lisaks Kirde-Eesti eraldamise- 
le Eestist nõuti ka 16. novembri otsuste ja keeleseaduse tühistamist, 
sini-must-valge riigilipu mahavõtmist Pika Hermanni tipust, selle asen- 
damist punalipuga jne. Nagu hilisemad sündmused näitasid, jäi idee 
Kirde-Eesti eraldumisest püsima. 


Arnold Rüütel on iseloomustanud Interrinnet järgmiselt: «Inter- 
rinne, mille tegevust suunati Moskvast kohalike esindajate kaudu, oli 
instrumendiks, mille abil püüti riigi jõustruktuure kasutamata ja nõu- 
kogudeliku demokraatiakäsituse põhimõtetel hoida Eestis toimuvaid 
protsesse impeeriumile vastuvõetavates raamides.» Rüütel jätkas: « ... 
tänapäeval on üldse raske ette kujutada neid tegelikke ohte, mis meie 
jõudu koguvat vabadusliikumist, seega kogu rahvast tollal ähvardasid 
ja kuidas need ohte kätkevad mehhanismid toimisid. Mulle meenuvad 
mitmed juhud, kui alles n.ö. sündinud faktina, mõnikord ka tagantjärgi 
selgus, et Tallinnas oli käinud mõni tähtis tegelane NLKP Keskkomi- 
teest, enamasti selle jõustruktuuride tööd koordineerivast nn. orgosa- 
konnast. Mõnikord ilmnes, et isegi toonase EKP Keskomitee büroo 
paljud liikmed ei teadnud seda, millest rääkisid ja kellega kohtusid 
Moskvast tulnud kõrged külalised Keskkomitee hotellis või mõnes lii- 
dutehases. Teadsime, et neile olid tihti siinseteks partneriteks Interrin- 
de suunajad-ideoloogid Panfilov, Kogan, Jarovoi ja teised.» Kas pole 
see tuttav tegevusmall ka tänases Eestis? Täna on Kremli partneriteks 
Klenski, Reva, Sirõk jt. impeeriumimeelsed vene Šovinistid. 


Kuid Interrinde separatistlike taotlustega läksid kaasa ka mitmed 
eestlased. Juba sama aasta kevadel oli jurist Tõnu Korda avaldanud 
artikli, milles heitis Eesti territoriaalse puutumatuse üle parda, leides, 
et Kirde-Eesti eraldumine muust Eestist on täiesti võimalik ja Eestile 
vahest isegi kasulik. Korda artikkel tekitas paksu pahameelt ning autor 
ruttas kinnitama, et ta üritas sellega näidata vaid Kirde-Eesti eraldumise 
absurdsust.” Olgu mainitud, et separatistlikke vaateid esitanud Korda 
oli hilisem VII Riigikogu ning selle õigus- ja riigikaitsekomisjoni liige. 


1. XX sajandi kroonika, IV osa, Eesti Entsüklopeediakirjastus, 2007, Ik. 225 
Mart Laar, Urmas Ott, Sirje Endre, Teine Eesti. Eesti iseseisvuse taassünd 
10X0 1001, Tall. 1996, Ik. 479 
Ihidcm, 1k.518 

Mida enam arenes eestlaste vabadusliikumine, seda kõvemini kos- 
tis impeeriumimeelsete venelaste nõue Kirde-Eesti eraldumiseks. In- 
terrinne korraldas streike raudteel, lennuväljadel ja sadamates, et sun- 
dida eestlasi taganema oma vabadusesoovidest. ENSV Ülemnõukogu 
Presiidium teatas 31.01.1990, et soov luua Kirde-Eestis iseseisev riik on 
lubamatu ja kujutab endast katset koloniseerida osa Eesti territooriu- 
mist ja põlistada annektsioon. Sellest hoolimata peatasid Narva, Silla- 
mäe ja Kohtla-Järve linnanõukogud Kirde-Eestis Eesti Vabariigi seadus- 
te toimimise ning koos Interrindega moodustati Nõukogude võimu ja 
kodanike kaitse komitee. Kavas oli kuulutada 26.05.1990 Kohtla-Järvel 
Kirde-Eesti rahvasaadikute kongressil Moldova Dnestriäärse vabariigi 
eeskujul välja Kirde-Eesti Nõukogude Vabariik. Eesti valitsus astus vas- 
tusamme, mille tulemusel Interrinde plaanid luhtusid.' 

11.12.1990 kuulutati Narva linnavõimude poolt, et linn koos kogu 
linnale allutatud territooriumiga kavatseb jääda Nõukogude Liidu, 
mitte Eesti Vabariigi koosseisu. Teatati, et linna staatust võib otsustada 
vaid nende endi poolt läbiviidav referendum.* Kuna Narva elanikkon- 
nast 98% moodustasid sissesõitnud hilismigrandid, siis poleks olnud 
raske referendumi tulemust ette ennustada. 

Oige pea, 1991. aasta kevadtalvel tõstis majanduse arengu ja inim- 
õiguste kaitsmise sildi all Narva vabamajanduspiirkonna idee uuesti 
üles Edgar Savisaar. Tema valitsus esitas 13.02.1991 «lootuses vähen- 
dada Kirde-Eestis kasvavaid pingeid» ettepaneku vabamajandustsooni 
loomiseks. Ülemnõukogus võitlesid selle kava eest tuliselt vene saa- 
dikuterühmad, enamus rahvarindelasi ja sotsiaaldemokraate, teised 
poliitilised jõud nägid mängu aga läbi.” Akadeemik Endel Lippmaa 
kinnitas, et tegelikult on valitsuse kava taga N. Liidu juhtkonna soov 
Eestit kindlalt enda külge siduda: «Nii tohutute järelandmisteni, mida 
näevad ette Narva tsoon [—J me minna ei saa. See annaks käest ära 
juba nii palju, et iseseisvast Eesti riigist oleks üldse raske rääkida kellel- 
gi teisel peale tema juhtide». Lippmaa avaldas veendumust, et sellega 
kavatsetakse lisaks Narvale anda Venemaa kontrolli alla ka elektrijaa- 
mad ja põlevkivibassein. «Kuidas Eesti edasi elaks, kui talt on võetud 
maavarad ja energeetika (põlevkivi), pool fosforiidist, rauamaak, sada- 
tnakohad ja veel muudki?»' Vastuseis oli ülitugev ka rahva seas ning asi 


1. Ibidem, Ik. 246 

2. Päevaleht, 1990. nr. 264 

:t. Mart Laar, Urmas Ott, Sirje Endre, Teine Eesti, Tallinn 1996, Ik. 795, 796 
1. Endel Lippmaa, 08.05.1991 Kodumaa 

päädis umbusaldusavaldusega Savisaare vastu, mis kukkus läbi tänu 
vene saadikutele, kes avaldusele alla ei kirjutanud. 

23.07.1991 toimus Narvas Linnavolikogu erakorraline istung, kuhu 
oodati ka valitsusjuhti Edgar Savisaart, kes siiski, kartes ilmselt eestlas- 
te reaktsiooni, kohale ei läinud. Teda asendas samuti Narva vabama- 
jJandustsooni loomise eest võitlev rahvussuhete minister Artur Kuznet- 
sov. Istungil tehti teatavaks, et Kohtla-Järve, Sillamäe ja Narva volikogu 
on koostanud pöördumise Rüütli ja Savisaare poole, milles öeldakse: 
«Piirkonna elanike seas muutub üha populaarsemaks Narva-äärse 
Nõukogude Sotsialistliku Vabariigi loomise ja Vene NFSV-ga liitumise 
idee. Kolme linna volikogu esimehed teevad pingete maandamiseks 
seetõttu ettepaneku anda Kirde-Eestile eristaatus, mis lubaks kasuta- 
da Eesti seadusi regiooni omapära arvestades.» Narva linnavolikogu 
esimehe Vladimir Tšuikini väitel polnud see ultimaatum, vaid ettepa- 
nek. Ta ütles: «Valitsus peab tõsiselt arvestama ideega kokku kutsuda 
kolme Kirde-Eesti linna volikogude ühisistung. Selle otsus võib üsna 
karmiks kujuneda».' 

Enne kolme linna ühisvolikogu istungit aga algas ja lõppes läbikuk- 
kumisega putšikatse Moskvas ning Eesti kuulutas end iseseisvaks. See 
mõjus korraks kui sahmakas külma vett siinsetele impeeriumeelsetele 
ning tegi ka lõpu Savisaare Narva vabamajandustsooni loomisele. 

Eesti-Vene riiklike läbirääkimiste Vene degegatsiooni juhi Vassili 
Svirini kohtumisel venelaste esindajatega Tallinnas 22.06.1992 nõuti 
jälle üksmeelselt, et Tartu rahulepinguga kehtestatud piiri ei tohi mitte 
mingil juhul tunnustada ega isegi mitte nn. administratiivpiiri. Riigipiir 
peab kulgema vastavalt praegusele etnilisele piirile.” Eesti taasiseseis- 
vumise ajal 1990-ndate alguses kõlas siinse viienda kolonni ja nende 
esivõitleja Interrinde suust korduvalt nõudeid Kirde-Eesti eraldumisest 
või autonoomia loomiseks. 

Siin olevate Vene erusõjaväelaste juhtimisel ja Moskva toel moo- 
dustati Interrinde relvastatud võitlussalkasid, kes olid valmis esimese 
Kremli käeviipe peale välja astuma. Jaan Kaplinski, tollane Riigikogu 
saadik, kirjutas oma päevikus: «Eile oli kohtumine kommunistidega 
(EDTP). Neid oli vaid neli — Tammaru, Nikiforov, Grigorjan ja veel üks 
venelane. Veendusin, et selles parteis on praegu vist kõige intelligent- 
semad inimesed. Arutasime põhimiselt Eesti tulevikku rahvussuhete 
aspektist. Tammaru juurde oli tulnd keegi venelane, kes öeld, et neil 


1. Mart Laat, Urmas Ott, Sirje Endre, Teine Eestio, Tallinn 1996, Ik. 801 
2. T. Tambi, «Vene küsimus» läbirääkimiste kuluaarides, 23.07.1992 Rahva 
Hääl 

on organisatsioon ja nad on valmis tegutsema. Ka relvastatult, ka või- 
malike ohvritega. Tunnen, et mina ei ole see inimene, kes sellest Pareki 
poistele (KAPO-le — H.P.) teatab...»' Asi on ikka hull küll, kui isegi Rii- 
gikogu liige ei suvatse võõramaalaste poolt loodud relvastatud ja Ees- 
ti-vaenulike võitlussalkade kavadest Kaitsepolitseid teavitada. Sellised 
inimesed tegid aga otsuseid Eesti riigi nimel ja võtsid vastu seadusi... 
16.-17.07.1993 korraldasid eestivaenulikud vene jõud Narvas ja Sil- 
lamäel (linnapead Vladimir Tšuikin ja Aleksander Maksimenko) ebasea- 
dusliku referendumi rahvusterritoriaalse autonoomia küsimuses. Narva 
linnavolikogu esimehe Vladimir Tšuikini sõnul olevat venelased teinud 
juba liialt palju järelandmisi ja rohkem taganeda ei ole võimalik, Kirde- 
Eestis tuleb välja kuulutada autonoomia. Olukord oli ärev ka seetõttu, et 
Eestist polnud Vene okupatsioonivägesid veel välja viidud ja samalaadne 
autonoomia väljakuulutamine ning selle relvaga kaitsmine oli Moldova ja 
Gruusia näitel juba toimunud. Samal ajal asus Venemaa vastavalt Karaga- 
novi doktriinile deklareerima ka Vene vägede kasutamise võimalust oma 
kaasmaalaste kaitseks. Tšuikin teatas, et hääletamisest võttis osa 52,3% 
inimestest, kellest 97,2% pooldas autonoomiat. Valitsuse vaatlejate hin- 
nangul oli osalemisprotsent 44 ja kogu protseduur ulatuslik pettus. 


Valitsus ei kinnitanud referendumi tulemust venelaste pahameelele 
vaatamata, väites, et see ei olnud demokraatlik (olevat veetud sisse hää- 
letajaid Venemaalt) ja mitterepresentatiivsed (referendumil osales alla 5% 
valijaskonnast) ning Põhiseaduse $2 ei luba Eestis mingit autonoomiat. Tu- 
ginedes Põhiseaduse $2 ja 8152 lõige 2, esitas õiguskantsler 20.07.1993 
Riigikohtule taotluse, milles tegi ettepaneku tunnistada Narva ja Sil- 
lamäe linnavolikogude otsused kehtetuks. Õiguskantsler põhjendas 
oma taotlusi seisukohaga, et Põhiseaduse $ 2 «Eesti riigi maa-ala, ter- 
ritoriaalveed ja Õhuruum on lahutamatu ja jagamatu tervik. Eesti on 
riiklikult korralduselt ühtne riik, mille territooriumi haldusjaotuse sä- 
testab seadus» ei näe ette rahvuslik-territoriaalset autonoomiat Eesti 
Vabariigi koosseisus, mistõttu referendumis formuleeritud küsimused 
on vastuolus Põhiseadusega ning «Riigikohus tunnistab kehtetuks mis 
lahes seaduse või õigusakti, kui see on vastuolus Põhiseaduse sätte 
või mõttega».” 


Referendum tühistati. Tähelepanu tasuks pöörata aga sellele, et 
Riigikohus ei puudutanud tollal ega viidanud ka oma otsuses kordagi 


1. Jaan Kaplinski 7. II 1993 Riigikogu päevik http://jaan.kaplinski.com/ncw/rii- 
gikogu.html 

2.15 kaasast, Tallinn 2008, Ik. 17; http://wwvv.oiguskantsler.ee/public/resources/ 
editor/File/15 kaasust.pdf 

EV Põhiseaduse $ 2-le, mis ütleb sõna-sõnalt, et «Eesti riigi maa-ala, 
territoriaalveed ja õhuruum on lahutamatu ja jagamatu tervik». Riigi- 
kohus tunnistas referendumid küll õigustühiseks, kuid millegipärast 
ei tuginenud õiguskantsleri poolt esitatud Põhiseaduse sätetele, vaid 
hoopis asjaolule, et omavalitustel ei ole õigust rahvahääletuste korral- 
damiseks.' Justkui ei olekski olnud tegemist Eesti Vabariigi ühtsuse ja 
terviklikkuse vastu suunatud sammuga. Referendumil räägiti autonoo- 
miast, kuid selle kaugem eesmärk ehk separatism oli selge ka kõige 
fantaasiavaesemale inimesele. Riigikohus jättis kasutamata võimaluse 
luua pretsedent Eesti territoriaalse terviklikkuse puutumatuse küsimu- 
ses. Kerkib küsimus, kas see võis olla seotud käimasolevate piiriläbi- 
rääkimistega? 

Teisest küljest ei olnud tegemist isegi mitte eesti separatistide, vaid 
võõrriigi kodanike sekkumisega Eesti siseasjadesse ja nende poolt 
läbiviidud riigivastase lõhestustegevusega. 1993. aastal omas Eestis 
elavatest asustuskolonistides Eesti kodakondsust vaid mõni protsent. 
Loomulik oleks olnud õigusorganite karm reageerimine toimunu- 
le ja Eesti-vastase elemendi elamislubade tühistamine. Selle asemel 
aga asus valitsus, eriti Tiit Vähi peaministriksoleku ajal, otsima nende 
poolehoidu Eesti kodakondsuse jagamise teel. Peaminister Mart Laari 
jäänud valitsuse tähelepanu alt välja ja lubas, et mittekodanikud, kellel 
on alaline elamisluba, vanemad kui 18-aastased ja kes on elanud antud 
omavalitsuses üle 5 aasta, võivad kohalikel omavalitsuste valimistel (KOV) 
hääletada. Riigikogu andiski elamisloaga Eestis elavatele välismaalastele 
valimis- ja kandideerimisõiguse ning sellel põhimõttel korraldati juba esi- 
mesed KOV-i valimised 1993. aasta oktoobris. Näiteks tänast Tallinna va- 
litseb Edgar Savisaar ja Keskerakond just nimelt vene kodanike häältega. 
See on järjekordne põhjendamatu ja Eestit kahjustav samm, millist näiteks 
meie lõunanaaber Läti ei ole tänaseni astunud. 

1993. aastal kinnitas Indrek Tarand, tollane Eesti valitsuse eriesin- 
daja Kirde-Eestis, et Narva linnanõukogu esimees Vladimir Tšuikin 
on talle korduvalt rääkinud kohalike inimeste tahtest kangesti relvi 
haarata.” Kuna Eestis viibis ka Vene sõjavägi, oli veriste kokkupõrgete 
puhkemise oht üsna reaalne. Viienda kolonni käes oli märkimisväärne 
kogus relvi, nii et valitsus oli sunnitud saatma elektrijaamade kaitseks 


1. Riigikohtu põhiseaduslikkuse järelevalve kohtukolleegiumi 06.09.1993 otsus 
nr 3, jõustumiskuupäev 06.09.1993 

2. Indrek Tarand, Narvas kummardatakse veel teisi jumalaid, Postimees 
30.08.1993 

Narvasse eriüksuse. Kokkuvõttes suutis eestlaste külmaverelisus ja 
enesevalitsemise säilitamine vältida olukorda, kus oleks tekkinud Os- 
seetia sarnane kriisikolle, rnis ilmselt oleks tekkinud, kui Moskval oleks 
õnnestunud saavutada Narvas nn. Kirde-Eesti autonoomia väljakuulu- 
tamine. See aga ei õigusta Eesti-vaenuliku kontingendi tolereerimist ja 
järeleandlikkust neile. 


«Paraku ei võimaldanud kaks mõjurit korralikku pedagoogikat har- 
rastada. Need olid nii Euroopa Nõukogu ja OSCE kujundatud hoiakud 
kui ka Ida-Viru venelaste halvasti maskeeritud soov kukutada koostöös 
Moskva tagurlastega Eesti Vabariik vähemalt oma regioonis. Euroopa 
ülepingutatud tähelepanu potentsiaalselt lahvatava kriisi ja võimaliku 
verevalamise suhtes sundis Eesti valitsust ja eriti president Lennart Me- 
rit astuma teistsuguseid samme. See omakorda julgustas iseseisvuse 
vastaseid üha šarmantsematele sammudele oma piinatud vähemuse 
rolli etendamisel. [—J Kuna narvitjaanidel ja sillamäelastel oli varuks 
vaid suure vennasrahva keel ja meel, siis nende protest maailma mee- 
diaväljaanneteni eriti ei ulatunud...[—J] Mõistagi võiksin ma 15 aasta 
taguseid sündmusi kirjeldada ka dramaatilisemas võtmes, rääkida 
kasakatest Ivangorodis, võimalikest relvarühmitustest linnas, Juri Mi- 
šini propagandatööst. Või tollase kaitsepolitseijuhi Jüri Pihli õpetusest, 
kuidas pommikahtluse korral autoga kohalt võtta (juhiuks peab lahti 
olema!), maffiast ja raskustest sidega. Narvalaste õpitud abituse sünd- 
roomist ja paljust muust. Aga ma ei räägi sellest täna...» 


Ometi kõik, kes Eestiga 1990-ndate alguses suhtlesid, ei arvanud 
siiski, et Narva olukord ähvardas vägivallapuhangutega. Vene vägede 
väljaviimise töörühma nõustanud ameeriklane Paul A. Goble ütles, et 
Kirde-Eesti lahkulöömine ei olnud Vene poliitikute üksmeelne soov. 
«Nad teadsid, et kui Tallinn lubaks (Kirde Eestil lahku lüüa), siis lan- 
geks etniliste venelaste suhtarv ülejäänud (Eesti) riigis nii madalale, et 
(Venemaa) mõju osutuks minimaalseks.» 

Sestap tekitas referendum Venemaal huvitava reaktsiooni. Kirde- 
Eestis levisid kuulujutud, et kui Narvas keegi Eesti seadusi ei tunnis- 
ta, ei hakka eestlased selle linna pärast rohkem maad jagama, vaid 
leevad talle lihtsalt ettepaneku astuda uuesti rublatsooni. Moskvasse 
jõudis Narva ära andmise kuulujutt ilmselt Tallinna venekeelsete aja- 
lehtede vahendusel, põhjustades seal paanilise kätega vehkimise, et 
Venemaa ei soovi Narvat oma koosseisu isegi siis, kui referendumil 


1. Indrek Tarand, Võta naine, kui võimalik, Narvast...(R. Valgre), 16.07. 2008 
Kosti Päevaleht 
2. Drew Wilson, Auk, 2008, Ik. 333 

tõepoolest mingi rahvuslik-territoriaalset autonoomiat pooldava tule- 
museni peaks jõutama. 

Peale Goble'i toodud põhjenduse sundisid Venemaad Narva ja Sil- 
lamäe suhtes tagasi tõmbuma eeskätt siiski Lääneriikide surve vene 
vägede väljaviimiseks Eestist ja USA Kongressis vastu võetud nn. Byrd'i 
parandus, mille järgi USA lõpetanuks Venemaale igasuguse majandus- 
abi andmise, kui Vene väed ei lahku ja muidugi Venemaa enda sise- 
vastuolud. Ära ei tohi unustada ka seda, et järgmisel aastal (1994) pidi 
ees seisma Venemaa vastuvõtmine Euroopa Nõukogusse ning Moskva 
juhtkond mõistis, et Eesti-vastaste pingete üleskruvimine ei olnud talle 
endale kasulik. Ähmiga ei taibanud Vene välisministeerium isegi selgi- 
tada, kas Narva äraandmine on Eesti ametlik seisukoht. Selle asemel 
lasti infovalitsuse juhatajal teha kähku avaldus, et Venemaa on siiski 
huvitatud Eesti territoriaalse terviklikkuse säilitamisest. Nimetatud kin- 
nituse väärtust tõstab kindlasti asjaolu, et Vene pool tegi selle puhtalt 
oma algatusel, ilma et keegi oleks temalt midagi küsinud.” Küsimusi 
tekitab vaid see, miks ei kasutanud Eesti valitsus erakordselt soodsat 
momenti ära Eesti huvide kaitseks ja ei nõudnud Kremlilt oma sõnade 
tõestamist, ehk siis vägede väljaviimist ka Petserimaalt ja Narva jõe 
tagustelt aladelt. 

(Ulataval kombel toetasid Ida-Virumaa eraldumist nõudvaid vene- 
lasi erinevatel põhjustel ka mitmed eestlased. Näiteks keegi Kaljo Kägi 
kirjutas Päevalehes, et «Eestil ei ole vaja võtta oma koosseisu teiste 
riikide kodanikega asustatud maid» ja arvas, et «Narva elanike taotlu- 
sed tuleb rahuldada ja anda linn liitmiseks Venemaaga ning võtta see 
küsimus Venemaaga peetavate läbirääkimiste kavva.» Samas ei pida- 
nud Kägi arutamisväärsekski, et nimetatud teiste riikide kodanikud on 
asustatud siia vastu Eesti rahva ja riigi tahet, ning et teiste riikide ko- 
danikel ei ole rahvusvahelise õiguse järgi mitte ühelgi maal, ka Eestis, 
vähimatki õigust nõuda ei autonoomiat, eraldumist ega mitte midagi 
sellist (näiteks valimisõigust), mis väljub nende välismaalase staatuse 
raamidest. 

Ajaleht «Eesti Aeg» kirjutas, et Narva linna läänepiiri kujunemine 
Eesti-Vene piiriks tõkestaks Narva kui tsiviilgarnisoni staabi Eesti-vas- 
tase tegevuse. Seda nii elektrijaamade töö mõjutamise kaudu kui 
ka pretensioonide äralangemisega Ida-Virumaa vaimse liidri kohale. 
Narva kui Venemaa linn vajab Eesti toidulauda. Narvaga suhtlemine 
toimuks võrdsete partnerite vahel, rahumeelselt ja vastastikuste pre- 


1.Ivar Kostabi, Meie mängumaa pole samuti piiritu, Postimees 24.07.1993 
2. Kaljo Kägi, 19.11.1993, Päevaleht 

tensioonideta teineteist allutada. Praeguse Eesti jõud ei ole piisavad, et 
võtta enda vastutusele Lääne-Ida valveposti taastamine Narvas. Selle 
territooriumiosa tõsimeelse «tagasivõtmise» ja Tartu rahuga määratud 
piiride lähtepunktiks võtmise küsimused on Venemaaga läbirääkimis- 
tel eestivaenulike jõudude uus mängumaa.' 


Kirde-Eestist oli valimis loobuma näiteks Jaan Kaplinski ja isegi Jüri 
Eshim, kes ütles ühes intervjuus: «Kus on programmid Ida-Virumaa 
taasasustamiseks eestlastega? Petseri suudeti omal ajal riigiteenistu- 
jate ümberasustamisega teha Eesti linnaks. Kui meil nüüd puudub 
tahe kasvõi osaliselt eestistada Ida-Virumaad, siis paljast nostalgiast 
pole mõtet sealseid linnu tagasi võtta. Loovutame siis lihtsalt Narva ja 
Sillamäe venelastele, las nad muutuvad tähtsuseta, virelevaiks Vene 
provintsideks. Mina tõmbaksin piiri pool kilomeetrit Sillamäe linnast 
eemale». 


Üldiselt põhjendatigi Kirde-Eestist loobumist asjaoluga, et sellega 
vabaneksime suurest hulgast venelastest. Idee oli küll ilus, kuid läbi- 
mõtlematu. Kogu Eesti energiatootmine, selle ja keemiatööstuse toor- 
aine (põlevkivi), suurem osa tööstusest jne., paikneb Ida-Virumaal. 
Nendest loobumine oleks tähendanud Eestile kohest majanduslikku 
ja energeetilist krahhi. Loomulikult on see ka peamine põhjus, miks Ve- 
nemaa on soovinud nimetatud alasid endale krabada — see lahendaks 
paljud Leningradi oblasti probleemid (kasutati ju Leningradis aastaküm- 
neid Eesti põlevkivist toodetud gaasi ja elektrit) ning ruineeriks Eesti kor- 
ralikult ära. Selliste ettepanekute järgimine ei tule kõne allagi, pealegi 
oleks see samm täpselt samamoodi Põhiseadusevastane, nagu Petrse- 
rimaast ja Narva tagustest aladest loobumine. 


Tõmmates Eestist paralleele Tšehhoslovakkia ja Poola sakslastega 
asustatud alade ülevõtmisele Hitleri poolt, kirjutas Andrei Hvostov, et: 
«Eesti Vabariik ajab praegu iseendale haua kaevamise poliitikat. Siin 
elavate venelaste poolehoid tuleks saavutada ükskõik mis hinnaga, 
kuid paraku pole see EV poliitika kõige tugevam külg... Leppimatu- 
te isamaalaste nõudlus Petserile ja Narva tagustele aladele tähendab 
seda, et Eesti soovib oma Sudeedimaad.»* Ilmselt pidas ta selle all sil- 
mas peale Teist maailmasõda Sudeedimaal tšehhide poolt korralda- 
tud tapatalguid sealsete saksa põliselanike kallal. Kas sellise saatusega 
ähvardab ta eestlasi Kirde-Eestis? Ja teadagi, mida tähendab venelaste 
poolehoiu saavutamine iga hinna eest — esialgu kodakondsuse null- 


1. Ago Teder, Võib-olla tuleks Narva ära anda, Eesti Aeg 15.04.1992 
2. Ivo Karlep, Miljoni eesti kodaniku mehisus ongi Eesti, 17.11.1993 Eesti Aeg 
3. Andrei Hvostov, 25.11.1993, Postimees 

varianti, vene keelt riigikeeleks, viisavabadust Venemaaga, siis aga NA- 
TOst väljaastumist, liitumist SRÜ-ga jne. Selline poliitika ei ole Hvosto- 
vi meelest haua kaevamine EV-le? 

Raul Pettäi kirjutas, et «...piiriküsimuse rahulik lahendamine on 
Eesti Vabariigi edaspidise normaalse arengu ja stabiilsuse alus» ning 
Esmajoones tuleks Tartu rahulepingust lähtudes luua Eesti ja Vene va- 
hele uus etniline piir, mis arvestaks algelanike rahvusliku kuuluvusega 
nii palju, kui vähegi võimalik». Kuidas on võimalik luua uus piir lähtu- 
des Tartu rahulepingust, seda tühistamata, jättis Pettäi targu täpsusta- 
mata. 


Enda poolt vägivaldselt loodud uuele etnilisele situatsioonile on 
rõhunud korduvalt ka Venemaa, õigustades sellega küll okupeeritud 
alade anastamist, küll vajadust tõmmata piir vastavalt «tänapäeva rea- 
liteetidele». 


Kuid Venemaa, vene ekstremistid ja loovutusideed toetanud üksi- 
kud eestlased ei olnud üksi. Kaudselt avaldasid toetust nõuetele kuu- 
lutada Ida-Eesti aladel välja autonoomia või liita need alad üleüldse 
Venemaaga ka siin inimõiguste täitmist monitoorinud lääne «sõbrad», 
kes püüdsid õigustada nendel aladel muutunud elanikkonna rahvus- 
likku koostist ja olukorda. 14.03.1994 saatis näiteks OSCE vähemus- 
rahvaste ülemkomissari van der Stoeli asemik Eestis tollasele OSCE 
esimehele raporti nr. 55, milles väitis, et Kirde-Eesti eestlaste praeguse 
olukorra nimetamine nende inimõiguste rikkumiseks on «hämamine» 
(confusing) ning et Ida-Virumaa otsekui iseeneslik «tühjenemine rah- 
vastikust» olevat olnud lihtsalt «Teise maailmasõja tagajärg», kusjuu- 
res «vene töölised täitsid tekkinud vaakumi» (sic!/). Eesti ajakirjanduse 
kriitikat vene propagandast mõjustatud OSCE missiooni aadressil se- 
letas ta «ikka veel ülekaalus oleva nõukoguliku mõtteviisi jääkidega», 
mis kõlas antud kontekstis eriti kummalisena. Seega, vene rahvastik 
Ida-Eestis olevat normaalne, järelikult võib arvata, et normaalne oleks 
ka autonoomia või täielik eraldumine Eestist. 


Eesti «vabastamisele» kutsus üles Vene Vabastusliikumine (Russ- 
koje Osvobotitelnoje Dviženie Estonii, RODE), kes levitas lendlehti, 
milles kutsus Vene impeeriumi venelastest ja ka eestlastest alamaid 
senisest aktiivsemale tegevusele reeturite vastu. Vene impeeriumi 
vaenlaseks tituleeriti Eesti president, Riigikogu liikmed jne. ning ka 
nemad varustati lendlehtetega. KAPO peadirektori Jüri Pihli sõnul on 
«kaitsepolitsei teadlik end RODE-ks nimetavast rühmitusest ja selle 


1. Raul Pettäi, Vaba Eesti Sõna, New York, 13.04.1994 

taga olevatest isikutest. [—; Samas leiab KAPO, et nende tegevuses 
pole veel selliseid kuriteotunnuseid, mille puhul kriminaalasja algata- 
mine oleks hädavajalik».' Huvitav, kas selline mõiste kui preventatiivne 
tegevus on tuttav või ärgataksegi meil alles siis, kui maja on maha põ- 
letatud. Kuna RODE puhul oli tegu vene rahvusest isikutega, siis ilmselt 
tuli võimudel lihtsalt julgusest puudu. Riigikukutajatest välismaalaste 
korralekutsumine oleks ju Kremli poolt tõstatanud järjekordse lärmi 
venelaste diskrimineerimisest ja represseerimisest. 

Kõiki vene ekstremistide ähvardusi, avaldusi ja nõudmisi ei ole või- 
malik üles lugeda, kuid üldiselt on Põhja-Eestis nõutud enam-vähem 
sarnast piirikulgemist, mida Vene delegatsioon esitas Vabadussõja ra- 
huläbirääkimistel 08.12.1919 aastal — piir jookseks Kunda kandist Tu- 
dulinnani, kuid on esitatud ka märksa jõhkramaid nõudmisi. 

Vene asevälisminister Sergei Ivanov on näiteks kuulutanud terve 
Eesti Venemaa osaks öeldes: «Ei saa okupeerida seda, mis kuulub 
meile»* Nendest sõnadest õhkub lausa jäist ja surmatoovat impee- 
riumimeelsust — tõrksad eestlased ei taha mõista, et nad elavad siin, 
«polistel vene aladel» üksnes venelaste armust. Selliseid avaldusi on 
vene poliitikute poolt tehtud palju. Vene kommunistide liider Gennadi 
Zjuganov ütles, et: «Eesti kirdeosas kompaktselt koos elavad venela- 
sed, ukrainlased, valgevenelased, kelle osakaal ületab 80% sealsest 
elanikkonnast, võivad ühel päeval hääletada Venemaaga liitumise 
poolt. Neil on selleks juriidiliste ja rahvusvaheliste normide kohaselt 
õigus». Asjaolu, et tegemist on lähiminevikus Eestisse asunud kolonis- 
tidega või et Eestil riigina on õigus territoriaalsele puutumatusele ja 
terviklikkusele, ei lähe sellele mõtteviisile korda.* 


1. Rriigikogulane sai ähvarduskirja, Sõnumileht 12.09.1997 
2. Sergei Ivanov, Venemaa põlisalade kohta, Postimees 24.05.2005 
3. Toomas Varrak, Eesti Välispoliitika filosoofiast? III, Kaitse Kodu nr. 6, 2007 

ai maana 


or: 


Impeeriumimeelsete venelaste identiteedikandja — Tõnismäe pronksokupant 


2007. aasta kevadel aktiviseerusid Eesti-vastased rünnakud eriti. Vene- 
keelses internetis ja käest-kätte levitati Vene Vastupanuarmee «Kolõ- 
van» üleskutset terrorisõjaks Eesti vastu. Ähvardati, et: «Kui 3. maiks 
2007 Eesti võimud ei anna kodanikuõigusi tervele Eesti elanikkonnale 
ega muuda ära me rahva vastase kultuurilise genotsiidi poliitikat, siis 
me läheme üle relvastatud võitlusele. 9. maisi saab alguspäev me sõja- 
le kuritegeliku Eesti valitsuse vastu. Ja siis on me sihiks juba sõltumatu 
vene riigi loomine Eesti territooriumil, kus me lapsed saavad vabaduse 
ja õiguse olla venelased». Kutsuti üles «andma lööke kõikidele side-, 
elektri-, gaasi- ja bensiinivarustussüsteemidele, raudteeühendusele, 
õhuvedudele, suurte linnade veevarustusele. Põlema lähevad nende 
majad ja omand, kes on seadnud ennast venelastest ülemaks...». Ve- 
nemaa valitsuselt ja presidendilt nõuti Eestis elavate vendade ja õdede 
«kaitseks» Vene vägede sisseviimist Eestisse.' Ilmselt eeldati, et NATO 
ei julge toimuvasse sekkuda, kartes Kolmanda maailmasõja puhke- 
mist. 


1. Vene Vastupanuarmee «Kolõvan» pöördumine 28.04.2007, tõlge T. Käivet; 
Kanal 2 «Reporter» 29.03.2007 

Kolõvani terroristid ei jäänud üksi. Samasisulisi üleskutseid kõlas nii 
siinsete impeeriumimeelsete venelaste kui piiritaguste suust. Näiteks 
esines tuntud vene kirjanik Aleksandr Prohhanov Vene televisiooni 
RTVI New Yorgi kanalis ja kutsus Eestimaa venelasi üles suurele üles- 
tõusule. Samas soovitas ta ja pidas koheselt vajalikuks vallutada Narva 
linn. Loomulikult õigustas Prohhanov Molotov-Ribbentropi pakti, eitas 
Eesti okupeerimist ja sõimas eestlasi fašistideks. Sarnaseid avaldusi ja 
Eesti-vaenulikke artikleid üllitati sadade kaupa. Mainin vaid, et mitte 
ühtegi Eestis resideeruvat isikut, kes selliste riigivastaste üleskutsete 
levitamisega tegelesid, ei ole Eesti õiguskaitseorganite poolt mitte ku- 
nagi vastutusele võetud. 

Venelane suhtub respektiga võõrastesse ja välismaalastesse, eriti, 
kui need näitavad üles jõudu ja põhimõttekindlust, kuid mitte juba 
kord alistatud rahvastesse. Eestlased, lätlased, leedukad, marid, tšet- 
šeenid, grusiinid, jne., ei ole nende käsitluses suveräänsed rahvad, 
vaid kuuluvad venelaste maailmavaate põhjal ilma igasuguste reser- 
vatsioonideta igavesti neile. Ja kui Kremlil õnnestub vahepeal iseseis- 
vunud «kadunud pojad» jälle tagasi võtta, siis ei käituta nendega Piiblis 
(Luuka 15.11) kirjeldatud viisil, vaid kui reeturiga, kelle palk on teadagi 
mis — surm. Vene «batjuška-isake» ei verista poja tagasisaamise puhul 
mitte nuumvasika, nagu lääne-kristlikus kultuuriruumis tehtaks, vaid 
kadunud poja enda. Oleme seda lähiajaloos juba korduval! kogenud 
— aastatel 1940-41 ja uuesti alates 1944. aastast. Sellest peaks piisama 
ilma, et kaugemat minevikku tarvitseks meenutada. 

Ajakirjanik Ene Poil kirjeldas, kuidas ta käis Moskvas ajuloputusel 
ehk kuulamas naaberriigi Venemaa ametlikke seisukohti iseenda, 
maailma ja ka Eesti kohta.” Poliitikute, ekspertide, ärimeeste ja polito- 
loogide käest kuuldu oli ühene: Venemaa on võimas ja õiglane, oleme 
naabrid ja kui te tahate (normaalselt) edasi elada, siis peate täitma 
meie nõudmisi, kinnitati iga päev kolmeteistkümnele Eesti, Läti ja Lee- 
du ajakirjanikule. Enda sõnul järgmine president Vladimir Zirinovski 
tõotas, et sureme külma kätte (ei anta meile kütet) ja et iial ei sõlmita 
piirilepinguid, sest elame polistel Vene aladel. Eestile lubas ta armuli- 
kult jätta siiski Tallinna ja Pärnu. 

Pronksokupandiga seotud provokatsioonide korraldamise läbi ja 
ühe pronksiöö mässu organiseerijana tuntuks saanud Vene äärmuslik- 
šovinistliku organisatsiooni Öise Vahtkonna kodulehel avaldati 2008. 
aasta veebruaris vene rühmituse Loodearmee Uus Põlvkond poolt 


1. EE online 02.05.2007 
2. Ene Poil, Kuidas ma käisin Moskvas ajuloputusel, 06.07.2007 EPL 

allkirjastatud avaldus. Selle kohaselt andvat Kosovo iseseisvuse välja- 
kuulutamine ja selle tunnustamine teiste riikide poolt Eesti venelas- 
tele võimaluse ja õiguse kuulutada välja sõltumatu riik Kirde-Eestis. 
Kosovo pretsedendi kohaselt olevat Kirde-Eestis iseseisva riigi välja- 
kuulutamiseks järgmised alused: venelased on Kirde-Eestis enamus- 
rahvus; erinevalt Kosovo albaanlastest, kellel on õigus territoriaalsele 
omavalitsusele, emakeelsele haridusele jne, olevat venelased Eestis 
ilmajäetud kõigist poliitilistest ja kodanikuõigustest; Kosovo alale, mis 
on muistne Serbia maa, tulid albaanlased alles XX sajandi keskel, kuid 
Narva jõe ja Peipsi järve ääres on venelased elanud sajandeid. 


Öine Vahtkond kahetses oma avalduses, et päris lähiajal Eestis sel- 
liseid arenguid ette näha ei ole, sest siinsete venelaste eneseteadvus ei 
ole veel nii kõrge, kuid ähvardas, et: «muutub elu, muutuvad Euroopa 
kaardid ja ei ole teada, kuhu viib see kiirelt käest karanud protsess.» 
Avaldusega koos levitatud kaardil oli kolmandik Eesti riigist, kogu ala 
Põhja-Eestis kuni Paldiski linnani, Tallinn kaasa arvatud ja sealt diago- 
naalis alla poole Peipsi järveni kuulutatud venelaste maaks. 


Vene ektremisti, internats Oleg Mazorovi poolt TV-le näidatud kaart 


Eesti iseseisvust ja territoriaalset ühtsust õõnestavaid Vene äärmuslasi 
toetas kiirelt Venemaa presidendiks kandideeriva Liberaaldemokraat- 
liku partei esimees Vladimir Žirinovski, kes kinnitas, et Baltikumi ve- 

nelastel olevat õigus Kosovo eeskujul luua oma — Russkaja Pribaltika 
— riik. «Eestis elavatel venelastel on palju suurem õigus luua oma Väi- 
keriik kui Kosovo albaanlastel,» kinnitas Žirinovski ajakirjanikele. «Ko- 
sovo tulem annab teatud innustust Transnistriale, Abhaasiale, Lõuna- 
Osseetiale, Mägi-Karabahhile, ja teiste seas ka Eesti venelastele». Žiri- 
novski arvates olevat venelastel täielik õigus Vene vabariigi loomiseks 
Eestis, nagu näiteks Serbia riik Bosnias ja Hertsegoviina koosseisus. 
«Võib ka nõuda Eestist eraldumist ja liitumist Pihkva oblastiga või luua 
eraldiseisev Vene vabariik,» lubas liberaaldemokraatide juht lahkelt.' 


Venekeelne internet on tänagi täis kommentaare, milles nõutakse 
Kirde-Eesti autonoomiat või eraldumist. Notšnoi Dozor algatas sügisel 
2008 koguni avaliku küsitluse antud teemal. Kuid sellest hiljem. Kes- 
kendume hetkeks nende protsesside tagamaadele, ajaloole ja õigus- 
likele alustele. 

Asjaolu, et vägivaldse deporteerimise ja koloniseerimise tagajärjel 
ei vasta seaduslik Tartu Rahu piir enam varasemale etnilisele asustuse- 
le, ei anna Venemaale mitte mingit õigust nõuda uute riigipiiride mää- 
ramist ega meie poliitikutele mingit põhjust loobuda Eesti riigi maa- 
aladest. Eesti territooriumil sõjajärgselt teostatud pogrommid, etniline 
puhastus ja läbiviidud rahvastikumuutused kvalifitseeritakse rahvus- 
vahelise õiguse järgi genotsiidiks ning see, koos Genfi konventsiooni 
ja teiste rahvusvahelise õiguse aktidega, annab hoopis Eestile aluse 
nõuda okupatsioonikahjude kompenseerimist Venemaalt ja siinsete 
asustuskolonistide repatrieerimist. 

Näiteks Haagi 1907.a. konventsioon sätestab, et okupeeriv riik ei 
tohi okupeeritud territooriumil muuta seal kehtinud seadusi ning et 
okupeeriv riik ei tohi okupeeritud territooriumil eraomandit natsiona- 
liseerida. Genfi 1949.a. konventsioon, millega on liitunud nii Venemaa 
kui Eesti, sätestas üheselt, et okupeeriv riik ei tohi okupeeritud terri- 
tooriumi asustada oma kodanikega. Seesama konventsioon kohustab 
okupatsiooni lõppedes okupeerivat riiki ära viima lisaks vägedele ka 
kõik oma sissetoodud tsiviilisikud. Seda aga ei tehtud. Kõik see puudu- 
tab otseselt mitte ainult tänast vähem või rohkem Eesti kontrolli all ole- 
vat ala, vaid ka okupeeritud Petserimaad ja Narva jõe taguseid alasid. 

Kõik Eestisse genotsiidi läbiviimise eesmärgil elama suunatud ve- 
nelased ei pruukinud kohe muidugi lõppeesmärki otseselt ehk teada- 
gi. Kahtlemata olid nad aga vägagi teadlikud suurtest eelisõigustest, 
mis venelastele avanesid ning eestlaste jõhkrast diskrimineerimisest 
igas eluvaldkonnas, millega nad seda igati normaalseks pidades rõõm- 

sasti kaasa läksid. Kuulutati ju vene rahva ülemaksolekut, kõigi rahvas- 
te ühtesulatamise (venestamise) kava ja ühtse nõukogude (loe vene) 
rahva tekkimise vajalikkust ja vältimatust täiesti avalikult. 1988. aastal 
kogusid sisserännanud vene asustuskolonistid üle kolmesaja tuhande 
allkirja eesti keele kaitse seaduse vastu. Ometi ei nõudnud see seadus 
kõigilt venelastelt isegi mitte eesti keele oskamist (algtasemel ainult 
teenindussfääris) ja garanteeris venelastele õiguse nõuda eestlastelt 
vene keele kasutamist.' Tundub, et tänagi on vene ja venestunud im- 
migrantidele antud õigus tunda end teise rahvuse kodus peremehena 
ja see on palju tähtsam kui põlisrahvuse õigus end säilitada ja kaitsta. 
Nii ongi venelaste huvi eesti keele ja kultuuri vastu palju väiksem eest- 
laste huvist teda orjastanud rahva keele ja kultuuri vastu. 

Venestamispoliitikat ellu viies asustati Eestisse sadu tuhandeid 
vene immigrante, nende seas hulgaliselt kriminaalkurjategijaid, kellel 
pärast karistusaja äraistumist oli keelatud elada Leningradis ja muudes 
suuremates Venemaa linnades. Mis viga oli tulla, kui küüditatute ja ar- 
reteeritute kenad ja sisustatud kodud ning Venemaal ennenägematu 
heaolu ootas justkui kandikul ees. Esimese sõjajärgse viie aastaga an- 
dis loomulik iive rahva juurdekasvust vaid 2%, ülejäänud 98% tuli otse 
Moskva rongi pealt. 

Kirde-Eestisse rajati Sillamäe linn, kus asus ülisalajane uraanirikas- 
tamise tehas, mis teenindas Nõukogude Liidu tuumarelvastuse arsena- 
li. Eestlastele oli sissepääs linna suletud. Ei lastud neid, vähesed eran- 
did välja arvata, venelaste poolt hävitatud ja uuesti ehitatavasse Narva- 
gi. Kogu elanikkond ja tööjõud toodi Venemaalt. Veel üks selline linn 
oli näiteks okastraataia ja püssimeestega ümbritsetud militaarbaasiks 
muudetud Paldiski, mis enne sõda oli kaunis ja populaarne suvituslin- 
nake. Sellest sai hiiglaslik sõjaväeosa, hiljem tuumaallveelaevade baas 
ja -koolituskeskus. Ka Kunda ja Kohtla-Järve muudeti venelaste tsita- 
dellideks. Tallinnas kasvatati nende osakaalu kiiresti. Loodusteaduses 
kutsutakse sellist olukorda võõrliigi invasiooniks põlisliikide areaali. 


Kui aastal 1939 oli Eestis eestlasi üle 90 %, siis 1989-ndal vaid u. 60%. 
Eesti 32 linnast oli saavutatud muulaste ülekaal 11 linnas, kaasa arva- 
tud pealinn Tallinn. Neis linnades elas kokku 711 0.35 inimest ( peaae- 
gu pool kogu Eesti elanikkonnast), kellest eestlasi oli vaid 36,7%. Eriti 
masendav olukord oli loodud Ida-Virumaal, kus 221 111 elaniku hulgas 
oli ainult 18,4% eestlasi (peamiselt maaelanikkond). Narvas oli ainult 
1,5 protsenti eestlasi. Tänaseks on olukord vaid veidi parem. Mõnevõr- 
ra muulasi küll lahkus peale NSV Liidu lagunemist, kuid perekondade 


1. Kaarel Haav, Rein Ruutsoo, Eesti rahvas ja stalinlus, Tallinn 1990, Ik, 127 

ühinemise ja äriks muudetud abiellumiste sildi all jätkub peatumatu ja 
massiline venelaste sissevool — tuhandeid inimesi aastas. Kirde-Eestis 
ei ole eestlaste olukord paranenud — nad on sunnitud rääkima ja iga- 
päevaseid asju ajama endiselt vene keeles. Põlisrahvas on omaenese 
kodumaal ja riigis diskrimineeritud! 

Lätis on olukord veelgi drastilisem, sest seal on lätlaste osakaal 
jõhkra venestamisprotsessi käigus langetatud 82-1t protsendilt 52-le. 
Pealinnas Riias on vaid iga kolmas elanik lätlane, suuruselt teises lin- 
nas Daugavpilsis kõigest iga kaheksas. 

Tegemist ei ole mitte ainult pelgalt arvude ja protsentidega statisti- 
kas, vaid Eesti ja Läti jaoks otseselt elementaarse ellujäämise küsimu- 
se ja terava poliitilise probleemiga, mis ci ole oma teravust kaotanud 
ka tänapäeval, sest Moskva kasutab oma meelega siia jäetud inimesi 
ehk nn. viiendat kolonni aktiivselt ära eestivaenulikus tegevuses. 

13.01.1992 teatas Vene Föderatsioon ametlikult, et ta on endise NSV 
Liidu õiguslikult identne järglasriik. Kõik NSV Liidu kodanikud kuulu- 
tati Vene Föderatsiooni kodanikeks. Seega on olemas igati seaduslik 
ja õiguslik alus nõuda Vene Föderatsioonilt kõikide NSV Liidu poolt 
Eestile ning teistele riikidele okupeerimise ja annekteerimise, massi- 
repressioonide ja genotsiidi eest tekitatud kahjude korvamist. See la- 
hendas ka nn. kodakondsuseta isikute küsimuse Balti riikides. Kõik, 
kellel oli NSV Liidu kodakondsus, said automaatselt, juhul kui nad oma 
keeldumisest ei teatanud, endale Venemaa kodakondsuse. Venemaa 
kuulutas selleks isegi kindla kuupäeva. Ometigi käsitletakse tänaseni 
Eesti ametivõimude poolt nimetatud isikuid, kes ei ole endale Eesti 
kodakondsust taotlenud, millegipärast kui kodakondsuseta isikuid. 

Washington Post'i välistoimetaja Lee Hockstader analüüsis 1996. 
aasta kevadel avaldatud artiklis olukorda Eestis ning tõdes, et «Vene- 
maa keeldub Tartu rahulepingut tunnustamast, kartes sellega amet- 
likult möönda, et nõukogude okupatsioon oli ebaseaduslik ja vene- 
laste sisseränne illegaalne ning et küüditamised ja hukkamised olid 
kuriteod».” Sedasama on tunnistanud ka mitmed vene enda poliitika- 
uurijad. 

Tulles tagasi, 2008. aasta alguses Notšnoi Dozori (Öise Vahtkonna) 
kodulehel tehtud ükeskutse juurde kuulutada Eesti territoriaalset ter- 
viklikkust lõhkudes välja separatislik autonoomia osal Eesti territooriu- 
mil, siis pole kahtlustki, et sellise avalduse teinud organisatsiooni näol 
on tegemist põhiseadusliku korra vastase ühendusega..KAPO kinnitas 
juba 2006. aastal, et Öise Vahtkonna näol on tegemist Moskva loodud 

õõnestusorganisatsiooni .Konstitutsioonierakonna käepikendusega.' 
Imestama paneb aga võimude reaktsioon või õigemini igasuguse 
reaktsiooni puudumine. Üleskutsete levitajate juht, vana interrindela- 
ne Oleg Morozov on Vene kodanik. Selle asemel, et põhiseadusliku 
korra vastasel! aktivistilt elamisluba ära võtta ja ta riigist välja saata, 
kutsuti nende ettevõtmisele tähelepanu mitte pöörama. 


Yõel 3cToHua 


cnacu Mnp OT <t>aiUM3Ma 


Venekeelses internetis levitatav plakat: «Tapa eestlast, päästa maailm fašismist» 


Ainus, kes reageeris teravalt vene äärmuslaste üleskutsele oli raamatu 
autori juhitud Eesti Rahvuslik Liikumine. ERL avaldas 18.02.2008 pres- 
siteate, milles öedi, et: «ERL mõistab hukka kõik katsed lõhkuda Eesti 
territoriaalset ühtsust ning nõuab karme meetmeid Öise Vahtkonna ja 
selle liikmete vastu. Nõuame kõigi vene õõnestusorganisatsioonide 
sundlikvideerimist ning nende liikmete karistamist Eesti elamislubade 
ja naturalisatsiooni teel saadud kodakondsuse tühistamise ja Eestist 
välja saatmise näol. [—) Eesti Vabariigi iseseisvuse, suveräänsuse ja 
territoriaalse terviklikkuse vastu suunatud õõnestustegevus on abso- 
luutselt lubamatu. ERL on varem hoiatanud ja hoiatab taas, et Eesti 
kohtusüsteem ja valitsus tekitavad vene äärmuslastes karistamatuse 

tunde, koheldes nende rünnakuid Eesti ja eestlaste vastu siidkinnas- 
tes. [—J Nüüd on asutud lõhkuma Eesti territoriaalset terviklikkust ja 
ühtlasi meie põhiseaduslikku korda — Eesti Põhiseadus sätestab, et 
Eesti territoorium on ühtne ja jagamatu. Iga riigi kohus on kaitsta iseen- 
nast ja oma kodanikke. Jättes vene äärmuslased Eesti riigi ja rahva vas- 
tu suunatud tegevuse eest ka seekord sisuliselt karistuseta, demonst- 
reerib Eesti riigivõim oma suutmatust või tahtmatust täita talle pandud 
kohustusi. Kui valitud riigitegelased ei saa põhiseaduse ja põlisrahva 
huvide kaitsmisega hakkama, siis peab eesti rahvas nende ülesanded 
enda kätte võtma». Kahjuks vaikiti see avaldus meedia poolt maha. 


Kaitsepolitsei (KAPO) kinnitas, et Öise Vahtkonna tegevust küll jäl- 
gitakse, kuid nende avaldust siiski tõsiseltvõetavaks riigivastasuseks ei 
peeta. Riigikogulane Sven Mikser pidas Notšnoi Dozori avaldust isegi 
Eestis valitseva mõtte ja sõnavabaduse väljenduseks, justkui tähendaks 
sõnavabadus kõikelubatavust ja õigust riigivastaseks ja vaenulikuks te- 
gevuseks. Paljud poliitikud, sealhulgas justiitsminister Lang keeldusid 
aga üleüldse kommenteerimast. Kuid leidus siiski poliitikuid, kes olid 
teisel seisukohal: «Kuna see seltskond istub otsapidi kohtu all ja on 
seotud eelnevate provokatsioonidega, siis selle seltskonna puhul ei ole 
absoluutselt mingit kahtlust — tegemist on riigi- ja põhiseadusevasta- 
se tegevusega,» rääkis endine Eesti suursaadik Moskvas Mart Helme. 
IRL-i Rahvuslaste Ühenduse esimees Tarmo Kruusimäe rõhutas, et te- 
gemist on selgelt põhiseadusevastase tegevusega.” 

Kummastav on KAPO, kelle esmaseks ülesandeks on «riigi põhi- 
seadusliku korra ja territoriaalse terviklikkuse kaitse», kõigutamatu 
ükskõiksus ja passiivsus vene õõnestusorganisatsioonide suhtes ning 
seisukoht, et riigivastasus võib olla tõsine ja mittetõsine. Ometi on Eesti 
Vabariigi põhiseadusliku riigikorra muutmiskatse (siia alla kuulub ka 
Eesti territoriaalse terviklikkuse vastu suunatud tegevus) Karistusmää- 
rustiku järgi kõige puhtakujulisem kriminaalkuritegu: 8 233 «Välismaa- 
lase poolt Eesti Vabariigi iseseisvuse ja sõltumatuse vastu suunatud 
vägivallata tegevuse eest, kui puudub käesoleva seadustiku 8 231 /—/ 
süüteokoosseis, karistatakse kahe kuni kümneaastase vangistusega» 
($ 231 sätestab põhiseadusliku korra vägivaldse muutmise). Territo- 
riaalse terviklikkuse vastu suunatud tegevus kuulub samuti sinna alla. 
Autori arusaamist mööda riigivastane kas ollakse või mitte. Neutraa- 
lIsus riigivastasuse suhtes ei saa kõne alla tulla, sest see tähendab ju 
samuti sisuliselt riigivastasust. 


1. http://www.rahvuslikliikumine.ee/index.php 
2. TV2, uudistesaade Reporter 18.02.2008 

Kohtla-Järve linna portaalis korraldati venelaste poolt koheselt in- 
ternetiküsitlus, mille hääletajatest 46,15 % soovisid Eestist täielikult 
eraldunud ja iseseisvat Ida-Virumaad, 20,88 % nõudsid laialdast auto- 
noomiat, 18,68 % jätnuks kõik nii nagu on ning 14,29 % eralduks Eestist 
ja liituks Vene Föderatsiooni koosseisu.' Avalikult hääletada julgesid 
küll vähesed, kuid sellele vaatamata näitab see Eesti-vaenulike ten- 
dentside püsimist ning tulevikus üleskerkivate võimalike konfliktide 
allikat. 

02.12.2007 toimunud Venemaa valimised andsid jälle tõestust Eestis 
elavate venelaste meelsuse kohta. Eestis elab ca 114 000 registreeritud 
Vene kodanikku, valimas käis neist 24 000. 81% Eestis Vene duumat va- 
linutest hääletas ühtse Venemaa poolt. Seda on 17% rohkem kui Vene- 
maa enda tulemustes. .Järelikult kiidavad nad Pütini partei Elesti-vaenu- 
liku poliitika ja seisukohad heaks. Avatud Ühiskonna Instituudi uurimu- 
se kohaselt meeldib Eestis elavatele vene noortele, kui Venemaa polii- 
tikud kutsuvad neid kaasmaalasteks. Nad seostavad end Venemaaga, 
mitte Eestiga, kuigi on siin sündinud ja üles kasvanud.* Loomulikult ei 
ole see kellelegi üllatus, sest ilma igasuguste uuringuteta oli venelaste 
ja Venemaa side ja meelsus näha pronksiöö märatsemiste aegu. Veri 
on paksem kui vesi. Lisaks kõigele kasvab aastast-aastasse venelaste 
arv, kelle meelest Venemaa vabastas, mitte ei okupeerinud Eesti ning 
ühe nende samade vene koolinoorte seas läbiviidud küsitluse järgi ei 
pea nad Eesti riigi sümboleid — lippu ja vappi, mitte millekski. 

1986. aastal läbiviidud eestlaste ja venelaste rahvusteadvuse empii- 
rilise uurimuse järgi iseloomustas kõiki eestlasi (v.a. 3% assimileeru- 
nuid) tugev seos oma maa ja rahvaga, sügav huvi tema ajaloo, kultuuri 
ja keele vastu, soov elada oma kodumaal, rahvuskaaslaste keskel, sü- 
gav mure rahvuse üha halveneva olukorra pärast. Kõigi nende oma- 
duste poolest vastandusid eestlased vene immigrantide üldmassile, 
kes ei hooli oma maast ja rahvast ega ka eestlastest ja Eestimaast, 
nad ei arvesta ühegi rahvusega, nad seostavad end ühtse nõukogu- 
de rahvamassiga, kelle kodumaaks on kogu impeerium kus keskvõi- 
mu ametnikud lubavad neil peremehetseda ükskõik millise rahvuse 
kodus, nad vihkavad neid rahvusi, kellele see ei meeldi.* 1989. aasta 
«Mainori» küsitluse andmeil oli iseseisva Eesti riigi pooldajaid vene- 
laste seas vaid viis protsenti.' Viimaste aastate sündmused ja tänased 


1. http://forum.k-jarve.ee/index.php?showtopic = 7436£hl = 

2. TV3, «Seitsmesed uudised» 29.06.2008 

3. Kaarel Haav, Rein Ruutsoo, Eesti rahvas ja stalinlus, Tallinn 1990, Ik. 116 
4. Ibidem, Ik. 119 

uuringud näitavad, et venelaste hoiakud ei ole muutunud kui siis selles 
suhtes, et endise Nõukogude Liidu asemel nähakse oma nn. koduim- 
peeriumina Vene Föderatsiooni. Kuid see on ainult formaalne, mitte 
sisuline erinevus. 


14.08.2008 korraldas juba tuttav Eesti-vaenulik vene organisatsioon 
Öine Vahtkond eesotsas Dmitri Linteri ja Maksim Revaga Venemaa 
saatkonna ees meeleavalduse Venemaa toetuseks Gruusia-vastases 
agressioonis. Kirde-Eestile viitava loosungiga «Eesti venelastel on sa- 
muti õigus enesemääramisele», rünnati Eesti territoriaalset terviklik- 
kust. Ürituse alguses tuli saatkonnahoonest välja ka Venemaa suursaa- 
dik Eestis Nikolai Uspenski, kes tänas Öise Vahtkonna liikmeid ja ütles: 
«Soovin teile edu, jõudu, mehisust ja tervist ... Me ei jäta omasid kuna- 
gi hätta. Arvan, et on aeg ka siin sellest aru saada».' Ei ole vaja kübetki 
fantaasial, et aru saada nendes sõnades peituval ähvardust Eestile ja 
omade ehk «kaasmaalaste» tagantõhutamist uutele vägitegudele. 

Venemaa riigiduuma väliskomisjoni esimehe Konstantin Kossat- 
šovi arvates saab Eesti-Vene suhteid kardinaalselt parandada ainult 
Eesti järjekordne järeleandmine — kodakondsuse nullvariandi keh- 
testamine. «Eesti poliitikat saavad muuta ainult Eesti elanikud,» kin- 
nitas ta.” Me teame väga hästi, milline Eesti poliitika peale nullvariandi 
kehtestamist venelastest kodanike tahtel välja hakkaks nägema. Ise- 
gi kui Eestile jäetaksegi mingisugune teatav «iseseisvus», ci räägitaks 
piirilepingus enam mitte ENSV piiridest, vaid nihutatakse see ilmselt 
Kundast lääne poole, võib-olla aga lausa nii kaugele kui Notšnoi Dozori 
aktivistid unistavad. 


Pehmelt öeldes on vastutustundetu soovida Eesti ühiskonda «integ- 
reerida» ja kodakondsust anda isikutele, kes peavad Eesti riigi taas- 
tamist oma inimõiguste rikkumiseks ja olles pideva ühiskondliku ja 
poliitilise ebakindluse allikaks, esindavad siin Vene-Nõukogude kolo- 
niaalpoliitika järjepidevust. Näiteks koos nn. kodakondsusetu Maksim 
Revaga pronksöö korraldamises süüdistatavatena kohtu alla antud 
Oise Vahtkonna liikmetel Dmitri Linteril, Dimitri Klenskil ja Mark Sirõ- 
kil on kõigil Eesti kodakondsus. Kas pelgalt kodakondsuse andmisega 
muutuvad ebalojaalsed isikud ka tegelikult Eesti kodanikeks? Paraku 
liiguvad meie riigijuhid oma kodakondsuspoliitikas just Kremli poolt 
näidatud teed. Jõuline kodakondsuse jagamise kampaania, mis hoo- 
gustus 2008. aasta septembris, järgib täpselt Karaganovi doktriini ees- 
märke. 


I. 15.08.2008www.Delfi.ee 
Kossatšov: suhteid parandaks passide jagamine, www.DELF1.ee 02.11.2008 

Tuntud vabadusvõitleja Mart Niklus kommenteeris Kremli nõudeid 
järgmiselt: «Järjekordne näide sellest, kuidas nn. laulva revolutsiooni 
aegse poliitilise trallitamise, lullilöömise ja isamaalise ilutsemise mõ- 
rudad viljad on eesti rahval nüüd käes. Eesti Vabariik oleks teiste oku- 
patsioonist (Norra, Taani jt.) või koloniaalorjusest (India, Indoneesia, 
Alžeeria jt.) vabanenud riikide eeskujul tulnud kohe desovetiseerida, 
dekoloniseerida ja derussifitseerida, kommunistlikud riigireeturid ja 
inimsusevastased kurjategijad ilma viivituseta kohtu alla anda — mit- 
te aga piirduda üksnes siltide ja värvide väljavahetamisega, sauluste 
muutumisega paulusteks. Praegu on nn. mitte-eestlaste integreerimise 
suitsukatte varjus üle mindud okupatsiooni ja kolonisatsiooni põlista- 
misele, mille osadeks on ka kodakondsuse nn. nullvarianl ja teise rii- 
gikeele kasutuselevõtmine. Mida rohkem idanaabrile järele antakse, 
seda nõudlikumaks ja jultunumaks see muutub. Erandiks pole ka so- 
vetiajal Eestisse introdutseeritud ning pärast nn taasiseseisvumist siia 
jäetud «venekeelne elanikkond». Miks ometi see «elanikkond» ei soo- 
vi järgida iidol Pütini üleskutset oma uute passidega oma ajaloolisele 
kodumaale tagasi kolida? Seal ei nõua neilt ju keegi eesti keele oskust 
või Eesti Vabariigi seaduste austamist.' 


«... venelaste jultunud ja nahhaalsed provokatsioonid (—J] tuletasid 
meelde seda, mis sai kristallselgeks juba aprillimässu päevil: Venemaa 
esimene valik on oma viienda kolonni abil korraldada õõnestustege- 
vust, kui see ei õnnestu, siis kasutatakse viiendat kolonni ära ettekään- 
deks kasutada jõudu otse,» kirjutas TMS vene äärmuslaste kohta ja tegi 
ettepaneku: «Asume juba aegsasti seda tsiviilgarnisoni likvideerima 
neid tagasi saates sinna mülkasse, mida nad nimetavad Venemaaks ja 
mille nad on kokku varastanud väikerahvaid tappes».* 


Ka Gruusias toimunud Vene Föderatsiooni «rahuvalvamise» õigeks 
pidamine suure osa siinsete venelaste poolt näitab, et Eestis elamine 
pole mõjutanud neid karvavõrdki eestimeelselt või läänelikult mõtle- 
ma. Põhjuseks on Venemaa inforuumis elamine ja tõsiasi, et Eestisse 
asunud venelased pole mitte poliitilised pagulased, kellelt võiks oodata 
autoritaarse Venemaa vastast toimimist, vaid okupeeriva riigi asustus- 
kolonistid ja nende järeltulijad, kes igatsevad oma riigi endise suuruse 
ja võimsuse taastamist. Jutt, et neid kasutati ära, et nad ise seda ei 
teadnud jne. on üdini naiivne. Kelle poolt hääletavad siinsed Vene ko- 
danikud? Eesti-vaenulike ebademokraatlike Vene parteide poolt. Eesti 
keele põlgamine (mitteõppimine ja -kasutamine), eestlaste halvusta- 


1. Mart Niklus, e-kiri 02.11.2008, autori valduses 
2. Terve Mõistuse Sündikaat, juhtkiri 11.08.2008 

mine (piisab mõnele vene internetifoorumile pilgu viskamisest), rõõ- 
mustamine Moskva poolt väljakuulutatud kaasmaalase seisundi üle, 
aprillimäss, suhtumine Eesti okupcerimisse, jne. näitavad, et suur osa 
viiendast kolonnist on valmis oma poolelijäänud missiooni jätkama. 
Rõõmuga. Meie rõõmuks on siiski olemas ka täiesti arvestatav hulk 
Eestile lojaalseid venelasi. 

2008. aasta hilissügisel alustas kremlimeelne liikumine Öine Vaht- 
kond pealinnas, Kohtla-Järvel, Sillamäel, Narvas jne. venelaste seas 
küsitluslehtede jagamise kampaaniat. Üks küsimus puudutas vene 
autonoomiat Kirde-Eestis, ülejäänud teist riigikeelt, nullkodakondsust, 
venekeelset kooliharidust jm. Liikumine korraldas Tallinnas ja Ida-Vi- 
rumaa linnades selleks ka avalikke üritusi. Öine Vahtkond teatas oma 
kodulehel, et küsitluse eesmärk olevat koguda arvamusi «mitmetes 
võtmeküsimustes» umbes 100 000 inimeselt ning esitada seejärel kü- 
sitluse tulemustest lähtudes ettepanekuid Eesti ja Venemaa valitsusele 
ning Euroopa Liidule. Öise Vahtkonna esindaja Aleksandr Korobovi sõ- 
nul oli liikumisel kavas korjata allkirju 2-3 kuud.' 

Selles asjas olevat valmis mindama ka Brüsselisse ja Euroopa Koh- 
tusse välja. On selge, et sellise tegevuse eesmärgiks ei ole Eesti elu 
edendamine vaid hoopis sisemise stabiilsuse lõhkumine ja eelduste 
loomine Venemaa tegevuseks äia Lõuna-Osseetia. Tegemist otsese 
võõrriigi katsega oma kodanike ja nn. kaasmaalaste vahendusel sek- 
kuda EV siseasjadesse. Vene asja ajamiseks kandideerisid vene šovi- 
nistid ka 2009. aasta Euroopa Parlamendi valimistel Eestis. Õnneks ei 
saanud nad selleks piisavalt hääli, vastupidiselt Lätile, kust valiti Euro- 
parlamenti kaks Läti-vaenulikku venelast. 

Öine Vahtkond peaks Eesti-vaenulikkuse ja pronksiöö organiseeri- 
mise tõttu olema juba ammu laiali saadetud, kuid ei ole. Kaitsepolitsei 
laseb põhiseaduslikku korda õõnestaval organisatsioonil ja isikutel ra- 
hulikult edasi tegutseda, KAPO jälgivat olukorda. Vene Šovinistidel lasti 
lakistamatult allkirju koguda isegi Tammsaare pargis Tallinna kesklin- 
nas. 

Valitsus ilmselt arvab, et vahtkondlased tüdinevad ära ja lõpetavad 
oma tegevuse. Kuid miks peaksid Eesti riikluse hävingust huvitatud te- 
gelased oma tegevusest loobuma kui nad võivad selle juures nautida 
täielikku karistamatust? Mõisteti ju aprillimässajate ninamehedki koh- 
lus õigeks, sest süüdistuses selgelt väljatoodud organiseerimistegevu- 
ses ci näinud kohus organiseerimist ja ND juhtides liidreid. Juba koh- 


I. Öine Vahtkond kogub arvamusi vene autonoomia kotita, Postimees.ee, BNS 
10.11.2008 

tust võidukalt väljudes teatasid nad, et Eestit ootavad ees rasked ajad. 
Seda enam, et eestivastane tegevus kujutab endast Venemaa rahalise 
toetuse näol neile ka väga head sissetulekuallikat? Tegemist on elu- 
kutseliste riigikukutajatega. Mis siis, kui vahtkondlased suudavad oma 
ürituse edukalt lõpetada ja küsitleda umbes 100 000 venekeelset ela- 
nikku?» küsis Tiit Madisson. «Saades oma küsimustele meelepärased 
vastused, kuulutataksegi rahva soovidele tuginedes Ida-Virumaal välja 
autonoomia, valitakse võimuorganid jne. Kuidas käitub meie valitsus 
siis? Kardan, et siis on juba hilja, sest siis tuleks massiliseks muutunud 
separatistlik liikumine maha suruda jõuga. Kui praegu kardetakse teis- 
tele hoiatuseks riigist välja saata mõnda õõnestustegevusega hõivatud 
Vene kodanikust aktivisti, siis on äärmiselt naiivne arvata, et võimud 
on hiljem suutelised veelgi radikaalsemateks sammudeks, kui välja- 
saatmistest lahvatanud leegi summutamiseks ei piisa». 


Olemasolevad Eesti seadused ja isegi Eurokonventsiooni artikkel 
16 lubab riigil piirata või vajadusel täielikult keelata igasuguse välis- 
maalaste poliitilise tegevuse, eriti kui see vaenulik ja riigivastane on. 
Miks seda ei tehta? Theodore Roosevelt ütles 1907. aastal, et: «Meil on 
ruumi vaid ühe lipu — Ameerika lipu jaoks ...meil on ruumi vaid ühe keele 
— inglise keele jaoks ...meil on ruumi vaid ühe lojaalsuse — ja see on lo- 
jaalsuse jaoks Ameerikale.» Täpselt sama peab kehtima ka Eesti Vabariigis 
— meil saab olla vaid üks lipp — sini-must-valge lipp, üks riigikeel — eesti 
keel ja lojaalsus ainult Eesti riigile. Muu ei tule kõne allagi! 


Siin laiutavatele vaenulikele võõrriigi kodanikele tuleb anda teada, 
et nagu teisteski riikides (näiteid võib leida igast ilmakaarest), ei taluta 
enam mittekodanike osalemist katsetes mõjutada EV riiklikku korda, 
osaleda poliitilistes aktsioonides EV-s ja lõhkuda meie territoriaalset 
terviklikkust. 


See on teema, millele tuleb jätkuvalt tähelepanu pöörata ja millega 
tuleb tegeleda, selle asemel pea jaanalinnu kombel liiva sisse peita. 
Probleemid ei kao, kui neid eitatakse ja ei lahene, kui Eesti ja eestlased 
lõputuid järelandmisi teevad. Ega asjata ei öelda, et õnnetus käib ru- 
malate järel. Kõik Eesti riikluse ja territoriaalse terviklikkuse lõhkumise 
katsed tuleb juba eos nurjata, seda enam, et nende ja soovimatuse 
taga toimuvat takistada, on selgelt näha Kremli karvast kätt ja otsest 
pahatahtlikkust. 


1. Mart Laar: karistamatus tõukab äärmusi tagant, www.DELFI.ee 05.01 2009 
2. Tiit Madisson, Riiklust ohustab Stenbocki maja ja Toompuiestee seltskonna 
kuritegelik ignorantsus, TMS 28.11.2008 

Noored rahvuslased meeleavaldusel Toompeal nõudmas Põhiseaduse ja Eesti 
huvide järgimist 

Tõde on alati tõde ja kuri on alati kuri. Ainult 
arutu inimene võib kurja tehes kinnitada, et teeb 
seda headel eesmärkidel. 


John Ruskin 


EESTI MEREPIIR SOOME LAHES 


ÜRO 1982. aaasta mereõiguse konventsiooni (Eesti ühines Konvent- 
siooniga 2005.a.) artiklist 3 tulenevalt on kõigil mereäärsetel riikidel 
võõrandamatu õigus kehtestada oma territoriaalmere ulatuseks 12 
meremiili rannast, saartest või kõige kaugematest rahnudest. Vasta- 
valt rahvusvahelisele mereõigusele on merepiiri kulgemise ja kauguse 
kehtestamine riigi ühepoolne otsus, mis ei vaja mingeid kooskõlastusi 
ega läbirääkimisi. Piisab vaid teiste riikide teavitamisest. ÜRO konvent- 
siooni artikli 2 järgi kuulub igale riigile suveräänsus oma territoriaalme- 
rel, selle põhjas ja selle kohal asuvas õhuruumis ehk teisisõnu, täielik 
õigus otsustada, mis tema piiridesse jäävas alas toimub. 

Eesti ja Soome on teineteisele nii lähedal, et mõlema territoriaal- 
mered kattuvad. ÜRO mereõiguse konventsiooni artikkel 15 lahendab 
olukorra niimoodi, et sellisel puhul jookseb piir täpselt keskel, kahe 
maa mediaanjoonel. Kus lõpeb Eesti piir, seal algab Soome piir ning 
nende vahel rahvusvaheline eikellegimeri puudub. 

Enne Teist maailmasõda oli Eesti territoriaalmere ulatuseks ca 4 
meremiili, kohati vähemgi. Nõukogude okupatsiooni ajal seda laienda- 
ti ning Soome lahel oligi Nõukogude Liidu ja Soome merepiir mediaan- 
ehk keskjoonel. Eesti taasiseseisvudes otsustati riiklikest huvidest läh- 
tudes viia merepiir kooskõlla ÜRO mereõiguse konventsiooniga ning 
otsustati jättagi see mediaanjoonele. 27.08.1992. aastal võttis Eesti va- 
litsus vastu määruse, millega kehtestati Eesti territoriaalvete ulatuseks 


222 


EESTI MEREPIIR SOOME LAHES 


12 meremiili. Eesti-Soome merepiir kinnitati Soome lahe mediaanjoo- 
nele. See oli ülitähtis samm, mis suurendas Eesti ja Soome julgeolekut 
ning andis võimaluse kontrollida, mis toimub nende rannikute vahetus 
läheduses ja Soome lahes tervikuna. 


Juba järgmise päeva õhtul protesteeris Eesti suursaadik Soomes, 
Lennart Meri, oma volitusi ületades Tallinnas peetud pressikonverent- 
sil 12 meremiili üle. Tollane presidendikandidaat avaldas kahtlust, kas 
Eesti on võimeline oma piiri kontrollima ja süüdistas valitsust ebapro- 
fessionaalsuses. Meri väitis, et otsuse tegemiseks puudusid valitsusel 
kooskõlastused naaberriikidega (tegelikult piisab vaid naabrite teavi- 
tamisest — H.P.), et otsusest ei olnud teadlikud Eesti saatkond Helsin- 
gis ega ka Eesti välisministeerium. Saadiku arvates piisanuks neljast 
meremiilist.' 


Valitsus vastas endise välisministri Lennart Meri avaldusele pressi- 
teenistuse avaldusega (29.08.1992), milles väljendati sügavat hämmel- 
dust ja rõhutati, et suursaadiku avaldus on vastuolus tema diplomaati- 
lise funktsiooniga. Merile pandi süüks faktide meelevaldset tõlgenda- 
mist ja teatati, et 12 meremiilist on räägitud Soome Vabariigi esindaja- 
tega ning loomulikult oli sellest teadlik ka Välisministeerium eesotsas 
välisminister Jaan Manitskiga. Presidendikandidaat Merile soovitati 
teha vahet valimiskampaania ja Eesti Vabariigi esindamise vahel — või 
siis otsustada, kellena ta esineb. 

Suursaadik Meri ei olnud üksi oma arusaamatu ja põhjendamatu 
vastuseisuga Eesti huve võimalikult hästi kaitsvale merepiirile Soome 
lahes. 06. oktoobril 1992 vannutati Lennart Meri Eesti presidendiks 
ning neli päeva hiljem tuli võimule Isamaliidu juhitav valitsus eesotsas 
peaminister Mart Laariga. Välisministriks sai Trivimi Velliste. Uuel valit- 
susel oli uus ja Eesti huvide taustal arusaamatu seisukoht — Eesti me- 
repiir tuleb Soome lahe keskjoonelt tagasi tõmmata ning selle nimel 
asuti koheselt tegutsema. Riigikogu menetlusse anti vastav eelnõu. 

Toimunu tagamaade kirjeldamisel on üks ühine joon Eesti-Vene 
maismaapiiri looga. Nimelt kinnitas riigikogu liige Igor Gräzin, kes esi- 
las 2007.a. kevadel Riigikogu menetlusse eelnõu taastada Eesti mere- 
piir Soome lahe mediaanjoonel autorile, et valitsuse ja välisministeeriu- 
mi protokollid, mis käsitlesid kirjeldatud merepiiri äraandmisprotsessi 
arutelusid ja otsuseid, on salapärasel kombel arhiividest kadunud.” 

Küll on aga olemas mõned Riigikogu istungite stenogrammid, kust 
loon väljavõtte merealapiiride seaduse eelnõu esimeselt lugemiselt, 


1.29.08.1992 Postimees 
2. kohtumisel ERL juhatusega, Toompeal 2007. 

mis annab ülihea pildi valitsuse põhjendustest (või õigemini põhjen- 
duste puudumisest) loobuda ÜRO Mereõiguse konventsioonis sätesta- 
tud õigusest määrata Eesti merepiir Soome lahe keskjoonele ja tekita- 
da sinna selle asemel rahvusvahelised veed. 


VIL RIIGIKOGU STENOGRAMM, II ISTUNGJÄRK, 21. jaanuar 1993." 


Eelnõud tutvustas ja kaitses tollane välisminister Trivimi Velliste, 
kes ütles: «Üldjuhul sätestab see eelnõu teatavasti, et Eesti territoriaal- 
meri on 12 miili laiune. ...käesolev seadus /teeb/ Soome lahes piiran- 
gu. Piirang seisneb selles, et Eesti territoriaalmeri läheb lähtejoonest 
võimalikult kaugele, kuni 12 miilini välja, kui see on võimalik, kuid ei 
lähe kusagil kaugemale kui kolm miili Soome lahe keskjoonest, mis 
on ühtlasi Eesti ja Soome majandusvööndi piir. Ja peale selle teeb sea- 
dus veel ühe piirangu: nendes kohtades, kus rahvusvaheline laevatee 
on keskjoonest lõuna pool, hoidub Eesti territoriaalmeri veel ühe miili 
kaugusele laevatee servas!.... Ma olen kindlalt veendunud, et mereala- 
piiride seaduse vastuvõtmine Riigikogus suure häälteenamusega mõ- 
jub Eesti välispoliitilisele prestiižile väga kasulikult. Lõputud ja tühjad 
vaidlused tühiste üksikasjade üle mõjuvad aga Eesti prestiižile kindlas- 
ti kahjulikult. 


Kalev Kukk: Te panite ette teha teatavaid mööndusi rahvusvahelis- 
te laevateede puhul Soome lahes, ei mitte muuta Soome lahte nii-öel- 
da Eesti-Soome siseasjaks. Kuidas on lood Taani väinadega, kas Taani 
väinad on täna Rootsi-Taani siseasi, nende territoriaalmeri, või jäävad 
Taani väinasid läbivad rahvusvahelised laevateed rahvusvahelistesse 
vetesse? 


T. Velliste: Taani väinad on tunduvalt kitsamad kui Soome laht oma 
kõige kitsamas kohas ja seal ei ole mitte mingisugust teist võimalust. 
Loomulikult puutuvad Taani väinades territoriaalmered kokku, kuid 
Taani väinades on täpselt samasugune läbisõidukanal, nagu on see, 
millest meie räägime. Peale selle on ka Irbeni väin niisugune väin, mis 
on kitsam kui 24 meremiili. Nii et kui Eesti ja Läti mõlemad kehtesta- 
vad omaterritoriaalmereks 12 meremiili, siis on ka Irbeni väin suletud, 
mis ei tähenda, et sinna ei saa sisse sõita. Asi ei ole mitte selles, et 
meie ei saaks või ei võiks õiguslikult sulgeda Soome lahte, me võime 
seda teha. Ma rõhutan, see on meiepoolne vabatahtlik piirang. Kõik, 
mis on õiguslikult võimalik, ei pruugi olla alati tark. See on täiesti va- 
batahtlik piirang. 


1. http://web.riigikogu.ee/ems/stcnograms/1993/03/(93031007.htm 

Katrin Linde: Kas te võiksite mulle öelda, millal läbisõidukanal 
Taani väinadesse tehti? Möödunud nädalal seda seal veel ei olnud. 

T. Velliste: Laevasõidukanalid on olemas, see on kehtestatud Rah- 
vusvahelise Mereorganisatsiooni (IMO) poolt. Need kanalid on olemas 
juba aastakümneid. 

Kalev Kukk: Te ei vastanud minu küsimusele. Ma küsisin teie käest, 
kas Taani väinasid läbivad rahvusvahelised laevateed jäävad rahvus- 
vahelistesse vetesse või on nad Rootsi-Taani territoriaalvetes. Ma ei 
vaidle sellele vastu, et rahvusvahelised laevateed ei või läbida üksikute 
riikide territoriaalvett, aga ma ikkagi küsin, kas Taani väinasid läbivad 
rahvusvahelised laevateed jäävad rahvusvahelistesse vetesse või nen- 
de riikide territoriaalvetesse. 


T. Velliste: Ma arvan, et vastasin sellele küsimusele. Nad ei jää rah- 
vusvahelistesse vetesse. 

Toomas Alatalu: Ühiskomisjoni istungil te rääkisite, et sellest, et 
Eesti võtaks vähem, on huvitatud Soome. Ma küsiksin siiski üle, kelle 
huvides me praegu tegutseme. Kas see on Eesti täiesti vabatahtlik te- 
gevus või avaldab keegi meile survet? 

T. Velliste: Ma ei saa küll hästi aru teie küsimusest, aga surveaval- 
duse kohta niipalju, et survet ei ole meile keegi avaldanud. 

Jaak Roosaare: Kas peale selle, et laevakaptenid ei suuda rahvus- 
vahelisest laevateest, mis on piisavalt lai, selle piirides läbi sõita, on 
veel mingi põhjendus, miks me loobume vabatahtlikult sellest 1 miilist 
ega vii territoriaalmerd laevasõidutee piirini? 

T. Velliste: Ei, mingisugust õiguslikku tarvet selle piirangu järele 
ei ole, see on jällegi ühepoolne vabatahtlik piirang lihtsalt selleks, et 
hoiduda minemast otse laevateeni, jätta üks varumiil. See on umbes 
nii, nagu maanteel jäetakse maanteeperve ja kraavi vahele tavaliselt 1 
meeter. Mingisugust formaalset tarvidust siin ei ole ja juriidiliselt ei ole 
see ka kohustuslik, see on täiesti vabatahtlik poliitiline enesepiirang. 

Jüri Toomepuu: Kui ma uurisin teie poolt pakutud merepiiri kaa- 
li ja võrdlesin seda Nõukogude Liidu merekaardiga, kus on märgitud 
Nõukogude Liidule sõjaliselt tähtsad alad, siis on ilmselge, et kõik 
need õgvendused, mis teie sõnade järgi on tehtud rahvusvahelise me- 
resõidu huvides, on tegelikult tehtud hoopis selleks, et jätta meile vae- 
nulike elementide huvides veeriiki sõjalise agressiooni jaoks vajalikke 
merealasid. Minu küsimus teile: miks töötate teie, kes te olete andnud 
Iruudusvande Eesti Vabariigile, teise riigi huvides? 

T. Velliste: Kuna ma nägin teie küsimust ette, siis ma esitasin amet- 
liku järelepärimise Eesti Kaitsejõudude Peastaabile ja sain sealt kirjali- 

ku vastuse, et peastaabil ei ole mingeid andmeid teie nimetatud kah- 
julike elementide veealuste baaside kohta nendes kohtades, millest te 
räägite. 

Olav Anton: Ühes vastuses te ütlesite, et see on enesepiirang, see 
on otsustatud ning ka poliitiliselt otsustatud. Ma küsiksin, kes otsus- 
tas ja milline poliitiline jõud otsustas seda enesepiirangut rakendada 
enne, kui parlament on oma otsuse teinud? 

T. Velliste: Ma räägin ainult valitsuse otsusest eelnõu kohta. Valitsus 
loomulikult otsustas, kui ta eelnõu koostas. 

Kalle Kulbok: Võib-olla käsitles härra Toomepuu veidi ekslikult 
neid strateegilisi piirkondi, mis mitmesuguste riikide allveelaevadel 
võivad meie lähinaabruses olla. Jutt on ikka niisugusest merepõhjast, 
mis sobib allveelaevadelt rakettide laskmiseks jne. Ma toon näiteks 
rajooni nr. 211 Tallinna lähistel, mis jääb praegu valitsuse poolt esita- 
tud piiri küllaltki vahetusse lähedusse. Kahjuks ei ole mõõtkava, ma 
ei saanudki täpselt välja mõõta, kas see on sees või väljas. Kui palju 
on üldse praegu selliseid strateegilisi piirkondi, Vene sõjaväekaartidel 
märgistatud rajoone, mis jäävad väljapoole meie territoriaalvett, kuid 
12 miili piirkonna sisse? 

T. Velliste: Ma kordan veel. Eesti Kaitsejõudude Peastaabi ülem 
Laaneots on ametlikult ja kirjalikult teatanud, et peastaap ei tea mitte 
ühestki sellisest objektist. 

Peeter Lorents: Mul on küsimus, mille ma esitasin teile juba kahe 
komisjoni ühisistungi ajal. Minu ees on koopia 21. novembri «Päeva- 
lehest», kus tsiteeritakse Trivimi Vellistet järgmisel viisil: «Eesti välis- 
minister kinnitas, et 4-miilist territoriaalvett on 12-miilisest tunduvalt 
odavam ja lihtsam valvata.» Ja nüüd eriti tähelepanu. «Ka valitsuse 
arvates peaks Eesti territoriaalvete laius olema 4 meremiili.» Minu kü- 
simus: mis tingis seisuga 21. november 1992 teie sellist laadi avalduse 
ja kas vastab tõele selles avalduses esitatu, et ka valitsuse arvates oli 
lugu nii? 

T. Velliste: Kõigepealt on jutt Soome lahe kontekstisl, ma ei ole mit- 
te kunagi rääkinud sellest, et merepiir peab olema alati kõikjal üks. Jutt 
on alati olnud Soome lahe kontekstist ja ma kordan veel kord, et prae- 
gusegi lahenduse puhul on merepiir ühes kohas isegi 3,6 miili. Sel ajal 
ma esindasin valitsust välisministrina ja see oli minu kui välisministri 
arvamus. Ministri arvamus on mingil määral ka valitsuse arvamus. 

Jaak Roosaare: Ma täiesti mõistan, et me võime mitmel põhjusel 
vabatahtlikult piirata territoriaalmere laiust. Mu küsimus on, mis on 
need põhjused ja põhjendused, miks valitsus vabatahtlikult soovitab 

mitte minna rahvusvahelise laevateeni välja, vaid jääda sealt 1 miil 
kaugemale. 


T. Velliste: Põhjusi on kahesuguseid. Me ei näe mingisugust põh- 
just, miks minna kaugemale. Kui me sellist põhjust näeksime, siis jah, 
aga me ei näe seda põhjust. Teine põhjus on loomulikult puhtpraktili- 
ne, millest ma olen ka varem rääkinud. Ma olen sügavalt veendunud, 
et juba selle merepiiri valvamisega, mille me praegu kehtestame, tekib 
väga suuri raskusi. 


Katrin Linde: Kui Taani ja Rootsi territoriaalmere piirid puutuvad 
kokku ja sealt on võimalik takistamatult rahvusvaheliste eeskirjade ko- 
haselt läbi sõita, miks ei oleks see siis võimalik Soome lahes? 

T. Velliste: Loomulikult on see võimalik. 


Peeter Lorents: Te olete väga paljudele küsimustele jätnud vasta- 
mata, delegeerides küsimuse kuhugi mujale või öeldes midagi hoopis 
mõistetamatut. Mitmes küsimuses, mille esitajad on tuginenud heale 
ja paikapidavale informatsioonile, on sisaldunud mõte, et territoriaal- 
meri ei ole mitte mingisuguste rahvusvaheliste sätete järgi segav faktor 
rahumeelsele läbisõidule ei kauba-, sõja- ja reisilaevadele ega muu- 
dele alustele. Täpselt samamoodi ei saaks rahumeelsele läbisõidule 
takistuseks olla ka Eesti territoriaalmeri. Millest on tingitud teie eriline 
agarus, et tõmmata meie territooriumi osa, milleks territoriaalmeri on, 
kõigepealt mediaanist 3 miili tagasi, siis mingisuguse teeperve näol 1 
meremiil jne.? Millest on tingitud teiepoolne agarus rahvusvaheliste 
sätete valguses, mis määratlevad rahumeelsele läbisõidule mittetakis- 
tuseks oleva territoriaalvee? 


T. Velliste: Ma vastan teile veel kord. Ei ole mitte mingisugust õi- 
guslikku piirangut, ei ole mitte mingisuguseid õiguslikke tegureid, 
mis meid selleks sunnivad. Kordan, me teeme seda vabatahtlikult 
oma otsusega ja lähtume ennekõike sümmeetriaprintsiibist, millest 
ma olen täna rääkinud. See on meie vaba valik ja see on kõik.» 


PROTOKOLLI VÄLJAVÕTTE LÕPP. 


Seda laadi arutelud saatsid Eesti merepiiri määramist Soome lahes. 
Ma arvan, et intelligentsele lugejale ei ole tarvidust välisministri (ja va- 
litsuse) seisukohti ning vastuseid kommenteerida, sest ütles ta ju otse 
välja, et piiri tagasitõmbamiseks ei ole olemas mitte mingeid põhjusi, 
ei mingeid õiguslikke tegureid. Ei mingeid! Ometi seda siiski tehti ja 
piiriepopöa jätkus täistuuridel. 

06.04.1993 tehti Eesti valitsuse poolt Soomele ettepanek tõmmata 
mõlema riigi territoriaalmere piir tagasi, et Soome lahe keskele tekiks 

«vaba läbipääs». Loomulikult leidis harjunult Kremli poole kummar- 
dav Soome valitsus, et ettepanek on suurepärane ning nõustus sellega 
kahel käel, kuigi see tekitas sealpool lahte sama suurt vastuseisu kui 
Eestiski. Et tegemist oli kahtlemata Moskva huvide ja kulissidetaguse 
initsiatiiviga, siis ei kulutatud aruteludeks aega. 4. mail 1994 saatis Soo- 
me Välisministeerium Eesti Suursaatkonnale Helsingis diplomaatilise 
noodi nr. 11990 (vt. LISA 5. Ik. 514), millega teatati, et Soome Valitsus 
on antud ettepaneku heaks kiitnud. 


Meenutagen siinkohal legendaarse Soome diplomaadi Max Jakob- 
soni poolt tõdetut: «Mõned kõrgel kohal olevad isikud — mõjuagendid 
— on ühel või teisel põhjusel Nõukogude Liidu kontrolli all... Vahel nad 
isegi ei tea, et neid ära kasutatakse. Nõukogude Liidul on õnnestunud 
sokutada selliseid isikuid haldusasutustesse ja valitsusse. Nende arv on 
küllaltki suur, neid on igasugustel kohtadel valitsuses ja ühiskondlikes 
organisatsioonides».” On selge, et ega NSV Liidu õigusjärglase Vene 
FV käitumismallid oma eeskujust ja eelkäijast erine. Ei Soomes ega 
ammugi ka Eestis. Parimaks tõendiks sellest on 22.09.2008 arreteeri- 
tud Kaitseministeeriumi kõrge ametniku, julgeolekuosakonna ülema, 
riigisaladuste kaitsega tegelenud Hermann Simmi paljastamine Vene 
spiooni ja mõjuagendina.* Kuipalju neid on aga veel? 


Soome Eduskunta ratifitseeris lepingu 03.03.1995 ning see jõustus 
30.07.1995. Eesti Riigikogu ratifitseeris lepingu 10.03.1993 ja lükkas vaid 
kahe enamhäälega (36-38) tagasi eelnõu kõikjal 12 meremiilise ter- 
ritoriaalvee kehtestamiseks. Vastu võeti eelnõu, mille lisas kehtestati 
Soome lahes uued tingimused — vabatahtlikud piirangud. 


Meie naabritel Lätil, Leedul, Rootsil, Poolal jne. on kehtestatud 
12-meremiilised territoriaalveed. Meil seda enam ei ole. Täna on Eesti 
territoriaalmere laius Soome lahe keskosa piirkonnas 200 km ulatuses 
oluliselt vähem kui 12 meremiili (3 kuni 6,6 meremiili võrra). Seetõttu 
moodustub antud piirkonnas territoriaalmere välispiiri ja Soome lahe 
keskjoone ehk mediaani vahele ulatuslik mereala (ca. 1250 km°), mis 
territoriaalmere asemel on majandusvööndi staatuses. Mediaanpiir 
on nimetatud majanduspiiriks (tuttav väljend Eesti-Vene maismaapiiri 
juurest). 


Julgeolekupoliitilisest aspektist muutus senine olukord kardinaal- 
selt. ÜRO mereõiguse konventsioon sätestab, et territoriaalmeres sõit- 
vatel tsiviilalustel on liikumine vaba, rahumeelselt läbi sõitvad võõrriigi 


1. Max Jakobson XX sajandi lõpparve, 2005, Ik. 530 
2. Urmas Jaagant, Merilin Kruuse, Vahistati riigireetmises kahtlustatav endine 
kõrge riigiametnik, 22.09.2008 EPL 

sõjalaevad peavad aga selle eelnevalt registreerima ning allveesõidu- 
kid peavad liikuma vee pinnal heisatud lipuga, et nad oleks visuaalselt 
tuvastatavad. Sõjalaevad peavad territoriaalvetest peatumatult ja kii- 
relt läbi sõitma, peatuda võib ainult hädaolukorras või rannikuriigi loal. 
Soome lahe keskosas need nõuded aga enam ei päde. 

Kui territoriaalmeres on võõraste sõjalaevade liikumine piiratud 
ning võimalik vaid rannikuriigi poolt lubatud koridoris ja loa olemasolu 
korral, siis majandusvööndi puhul võib iga riigi sõjalaev tulla rahulikult 
meie territoriaalmere piiri taha, jääda ankrusse, viia siin läbi uuringuid, 
sõjaväeõppusi või elektronluuret jne. ning meie ei saa midagi teha. 
Territoriaalmeres on rannikuriigil õigus kohustada kõiki veeliiklejaid 
navigeerima ainult selleks ettenähtud laevateedel (Konventsiooni art. 
22). Majandusvööndis on võõrriikide sõjalaevade sõit aga vaba, nad 
võivad sõita vee peal või vee all — nii kuidas soovivad. Selle asemel, et 
kontrollida võõrlaevastike liikumist ja tegutsemist meie vetes, piirasi- 
me meie iseend — vabatahtlikult. 

Lisaks tuleb meeles pidada, et territoriaalmere kohal olev õhuruum 
on samuti riigi omandus ja kontrolli all, sealt läbisõit on reeglina tasu- 
line ja selleks on nõutav luba. Majandusvööndis piiranguid ega tasusid 
ei ole ning ka võõrriigi sõjalennukitel on vaba voli lennata. Piltlikult öel- 
des võivad vaenlase laevad ja lennukid tulla nüüd takistamatult peaae- 
gu Toompea külje alla. Mõni aasta tagasi nii juhtuski, kui Vene hävita- 
jad meie õhuruumi tungisid ja Vene allveelaevu Naissaare all nähti. 

Merepiiriga on lahutamatult seotud ka meresõidu ohutuse küsi- 
mus. Oma territoriaalmeres võib Eesti ise kehtestada laevaliikluse 
skeemi, määrates, millistes kanalites ja millistes suundades sõidetakse 
ning kus asuvad liikumiseks keelatud alad. Majandusvööndis peab aga 
teistele laevadele kohustuslikuks tehtava liikluseraldusskeemi kooskõ- 
lastama IMO'ga (Rahvusvaheline Mereorganisatsioon). Oluline on ka, 
et territoriaalmeres võib välismaa laevade suhtes teostada kriminaal- 
jurisdiktsiooni, vajadusel näiteks laevu arestida või kurjategijaid kinni 
pidada. Majandusvööndis Eestil seda õigust ei ole. 


Need on vaid mõned aspektid, kuid siia lisanduvad veel keskkon- 
nakaitse küsimused. Territoriaalmeres on merekeskkonna kaitseks ja 
säilitamiseks rannikuriigil palju suuremad võimalused. Täpselt sama 
lugu on kalapüügi ja kalakaitse erinevusega territoriaalvetes ja majan- 
dusvöötmes. 

On olemas selline üllas leping nagu Läänemere kaitsekonvent- 
sioon e. Espoo konventsioon. Ainus Läänemereriik, kes sellega ühine- 
nud pole, on Venemaa. Rannajoon on neil lühike, kuid see ei takista 

Venemaad olemast Läänemere suurimaid reostajaid. Meenutagem 
rahvusvahelist kokkulepet kasutada Läänemeres ainult kahepõhjalisi 
naftatankereid, mida Venemaa ei täida või kaheksa miljoni elanikuga 
Peterburi reovete Soome lahte laskmist. Soovist keskkonnakaitseku- 
ludest ja vastutusest kõrvale hiilida keeldubki Venemaa konventsioo- 
niga ühinemast. Ei ole mingit meetodit sundida Venemaad kasutama 
naftavedudel kahepõhjalisi tankereid — väljaarvatud juhul, kui Soome 
laht oleks Eesti-Soome territoriaalmeri. Nüüd peame aga võimaliku 
ökokatastroofi puhul kogu hävingu ja selle likvideerimise kulud enda 
peale võtma, sest ega nafta rahvusvahelistesse vetesse jää. See jõuab 
meie ja Soome rannikule. Paraku ei ole Soome laht enam meie terri- 
toriaalmeri ja meie sõna ei maksa seal «tänu» vabatahtlikule enese- 
piirangule midagi. Kui meie veed ulatuks mediaanjooneni, oleks meil 
keskonnakaitselistel põhjustel võimalik keelustada ühepõhjaliste tan- 
kerite üha kasvav liiklus Soome lahes. Eeltoodu põhjal tuleb konstatee- 
rida, et nurjanduslikke, poliitilisi, riigikaitselisi, ökoloogilisi jm. aspekte 
arvestades on äärmiselt oluline, et Eesti territoriaalmere ulatus oleks 
maksimaalne. 


Palju on imestatud, mis põhjusel Eesti sellise irratsionaalse sammu 
ette võttis. Igor Gräzin põhjendas asja järgmiselt: «Idee oli selles, et 
annetada Venemaale vaba ja kontrollimatu läbisõit Soome lahe kes- 
kelt. Kasutan sõna «annetada» sellepärast, et: (a) Venemaa seda <«lä- 
bipääsu» ei küsinud (sest lihtsalt normaalne, rahumeelne läbisõit ilma 
mistahes sigatsemisteta oli tal õiguse järgi niigi olemas — Konvent- 
siooni art 17); (b) miskit seletust Eesti territooriumist loobumisele pole 
asjaosalised andnud ja (c) ei Eesti ega Soome pole selle priitahtliku 
loovutuse eest mitte kunagi mitte midagi vastu saanud (isegi mitte Pre- 
sidendi ametiraha!)».' 


Postimehes kirjutas ta: «Olen nonde aegade kohta küsinud vaat' et 
kõigilt, kes asjaga kursis võiksid olla, aga ühest vastust pole saanud... 
Ainus seletus, mis 1993. a. võis olla, peaks olema kuidagi seotud Vene 
sõjalaevastiku huvidega...» 

Käesoleva uurimuse autor on samuti hoolikalt otsinud ja küsinud, 
kuid ei ole leidnud ühtegi argumenteeritud ega mõistlikku põhjendust, 
miks pidi Eesti ühepoolselt ja vabatahtlikul! tegema sellise riikliku jul- 
geolekut ohustava ning majandust ja keskkonda kahjustava algatuse. 
Gräzini selgitustega võib ainult nõustuda. Samas on kindel, et kulissi- 
detagust survet Venemaa avaldas, kuid kui suurt ja kellele konkreet- 


1.Igor Gräzin, Eesti suveräniteet, 13.04.07 Postimees 
2. Igor Gräzin, Merepiir, 14.05.2007 Postimees 

selt, seda ilmselt veel niipea teada ei saa. Võime vaid oletada ja teha 
järeldusi jälgides toimunut. Asjaosalised loomulikult vaikivad ning üks 
territoriaalmeres! loobumise vaieldamatu Eesti-poolne initsiaator, Len- 
nart Meri, on tänaseks lahkunud. 

Et selles asjas tollal endistviisi finlandiseerunud Soome lobbytööd 
tegi ja aktiivselt Moskva huve kaitses, andis lisaks Alatalu väitele tun- 
nistust piiri tagasitõmbamisega rahul olev .laan Kaplinski, kes kirjutas 
oma veebipäevikus, et «ei poolda siin opos. seisukohti, kuna mind on 
Soome poolt hoiatatud...»' Nagu me näeme, ei olnud otsustamise juures 
määravad mitte Eesti huvid ega argumendid vaid hoopis riigikogulas(t)e 
allumine erinevatele surveavaldustele. 

Lorentsi, Toomepuu ja Lippmaa, kelle selja taga oli ka kogu Kesk- 
fraktsioon, hoiatusi Keri sügavikku ära kasutavale Venemaa allveelae- 
vastikule tegevusvabaduse andmise eest naeruvääristas Kaplinski sci- 
fi'ks', nagu välisminister Vellistegi oli seda arrogantselt teinud. Selline 
silmade kinnipigistamine on imestamapanev, sest ei olnud ju kellelegi 
teadmata vene allveelaevade ringiuitamine Läänemere riikide vetes. 
Rootsi oli nendega püsti hädas juba ammu. 1981. aastal jäi Nõukogu- 
de Whiskey-klassi allveelaev Rootsi saarestikus koguni karile kinni. 
Rootsi välisminister Bildt pidas allveelaevade sissetungi teemat ülimalt 
oluliseks, sellest räägiti jõuliselt Jeltsiniga ka tema 1994. aasta Moskva 
visiidi ajal. Soome peaminister Esko Aho tunnistas intervjuus, et vene 
allveelaevad kimbutavad isegi neid.” Eesti parlament ja valitsus pidas 
aga samal ajal kõike seda naeruväärseks ja kuulutas meie julgeolekut 
ohustava teema lihtsalt ulmeks (.s/c/)- 

Võib oletada, et merepiiri tagasitõmbamisele avaldas tollel hetkel 
teatud mõju ka parasjagu toimuv kriisis ja rahahädas vaevleva Vene 
allveelaevade mahaparseldarnine kolmanda maailma paariariikidele, 
mida püüti teoks teha ülimalt salaja. Näiteks 1993. aastal NATO mere- 
jõudude Läänemere manöövrite ajal avastati Taani Bornholmi saare 
ja Rootsi vahel iraanlaste juhitud Vene Kilo-klassi allveelaev, mis oli 
teel Kesk-Idasse. Jeltsin pidi taluma USA ägedaid süüdistusi paaria- 
riikide relvastamise pärast, kuid sellest hoolimata käis 1994. aastal 
allveelaevade müük täie hooga. Kaheksa aastaga kahanes Venemaa 
allveelaevastik 186-lt laevalt 99-le. Klientideks olid Iraan, Tšiili, Hiina, 
Liibüa, India, Alžeeria, Põhja-Korea, Pakistan jne. Ehkki ametlikult kin- 


1. Jaan Kaplinski, Riigikogu päevik 15.111.1993, http://jaan.kaplinski.com/new/ 
riigikogu.html 

2.Ibidem 13.03.1993 

3. Drew Wilson, Auk, 2008, 1k.108 

nitati vastupidist, läksid allveelaevad sellegipoolest uutele omanikele, 
isegi eraisikutele, tehinguid varjati sõjasaladuse looriga.' Et Peterburist 
järgmine «kaubasaadetis» avamerele saata, pidi Kreml saama kind- 
luse, et allveelaevade liiklus toimub varjatult ja allveelaevad saavad 
vee all Soome lahest ja Läänemerest välja hiilida. Selleks tuli aga Eesti 
ja Soome merepiirid tagasi tõmmata. Kõrvalpõikena võib mainida, et 
parvlaeva Estonia traagilist hukku uurinud Drew Wilson on 27.09.1994 
toimunud katastroofi ühe hüpoteesina püstitanud ka kokkupõrkevõi- 
maluse just mõne sellise Peterburist öö varjus Iraani, Põhja-Koreasse, 
Liibüasse, Pakistani või mujale hiiliva kogemusteta meeskonnaga me- 
hitatud allveelaevaga.” 

Ainuke kasusaaja merepiiride tagasitõmbamisest oli ja on ilma iga- 
suguste kahtlusteta «Soome lahe porilombis» istuv Venemaa. Eestil ja 
Soomel selleks mingeid praktilisi huve, ammugi vajadusi polnud. Eks 
selles porilompi suletuses oligi tegelik põhjus, täpselt nagu 1939/40. 
aastal. 

Kuigi Riigikogus oli Velliste tunnistanud, et mingeid takistusi vabale 
läbipääsule pole olemas, põhjendati Eesti noodis Soomele merepiiride 
tagasitõmbamist just nimelt vajadusega tagada «vaba läbipääs» Soo- 
me lahel. Kuna ÜRO 1982. aasta mereõiguse konventsiooni järgi on tsi- 
viilalustel läbipääs niigi vaba kõigist sarnastes! territoriaalvetest (näit. 
Bosporuse väin, Gibraltar, Taani väinad jne.), siis sai see tähendada ai- 
nult Eesti võimude sügavat muret ja hoolitsust Venemaa sõjalaevastiku 
läbipääsu ja eeskätt just selle salajase liikumisvõime pärast. Soome ida 
poole kummardama harjunud poliitikud, kes ilmselt samasugust muret 
tundsid, ei vaevunud nendele vasturääkivustele tähelepanu pöörama. 

Tollane välisminister Trivimi Velliste on ka tagantjärgi ägedalt ürita- 
nud mediaanpiirist loobumist õigustada, kuid tagajärjetult — asi sellest 
selgemaks ei ole saanud. Toon ühe tema artikli siinkohal kärbetega 
ära, et lugeja saaks «objektiivsetest põhjendustest» parema ülevaate: 

«Minu hea endine kolleeg, politoloog Toomas Alatalu kirjutas 25. 
septembri Pärnu Postimehes («Euroopa toru ja kahe mehe torud», Ik. 
7) Nord Streami gaasijuhtmega seonduvast. Muu hulgas väidab ta, et 
1992.-1993. aastal «president Lennart Meri algatusel ja Mart Laari ning 
Trivimi Velliste korraldatuna tõmmati Soome lahes Eesti merepiiri ta- 
gasi kalda poole selleks, et tekitada keset lahte tühimik». Siin on kah- 
juks tegemist lugeja (arvatavasti tahtmatu) eksitamisega. 


1. Ibidem, Ik. 109-111 
2. Ibidem, Ik. 114 

Alatalu asetab end selle väitega ühele pulgale nn. Rahvusliku Lii- 
kumisega, mis leiab, et Eesti merepiir peab kulgema piki Soome lahe 
keskjoont. «Rahvuslaste» viga seisneb selles, et nad unustavad: Eesti 
Vabariik pole Nõukogude Liidu õigusjärglane. Eesti Vabariik pole Nõu- 
kogude Liidust eraldunud vaid Nõukogude okupatsioonivõim lahkus 
Eesti Vabariigist. Pole sugugi juhus, et VII riigikogu (esimene sõjajärg- 
ne) võttis esimese dokumendina 7. oktoobril 1992 vastu deklaratsioo- 
ni põhiseadusliku riigivõimu taastamisest, mille keskne sõnum kõ- 
lab: sõjaeelne ja nüüdne Eesti Vabariik on õigussubjektina samane. 
Teisisõnu, praegune Eesti Vabariik pole mitte sõjaeelse õigusjärglane 
(nagu vahel kiputakse ütlema), vaid ongi sama Eesti Vabariik, mis on 
Eesti Vabariik on katkematult kestnud, siis on ta seda teinud oma sea- 
duslikes piirides, nagu need olid okupeerimise eel. Eesti sõjaeelne ter- 
ritoriaalmeri oli kõigest nelja meremiili laiune — selline oli toonane 
üldine tava. Ja 1992. aastal ei saanud meie merepiir kuidagi hüpata 12 
meremiili kaugusele, et sealt siis väidetavalt tagasi tõmbuda. Küll aga 
oli imperialistlik Nõukogude Liit kuulutanud 12 miilist territoriaalmerd. 
«Rahvuslaste» loogika meenutab rosinasaia söömist: kui rosinad on 
magusad, tuleb need pintslisse pista, kui aga hapud — järele jätta. Just 
nii on neil lugu Eesti riigipiiriga. Idapiiril nõuavad nad, nui neljaks, Tartu 
rahu piiri rakendamist. Venelaste piirinihutamine on neile arusaada- 
valt vastuvõtmatu. Põhjapiiril aga — ennäe imet! — pole õiguslikul jär- 
jepidevusel mitte mingit tähtsust. Sest rosinad on magusad — venela- 
sed nihutasid ju piiri õiges suunas, soomlastele nina alla. Nüüd koguni 
enam ei küsita, kas venelaste asi on nihutada Eesti piiri!» (Artikli lõpp) ' 


Velliste seisukoht Eesti Vabariigi kontinuiteedi kohta on paikapidav 
ja õige, kuid merepiiri kohta pehmelt öeldes kummaline, sest antud 
kontekstis ei ole oluline mitte see, kas venelased okupatsiooniajal ni- 
hutasid merepiiri, vaid see, et seda tegi Eesti Vabariik 1992. aastal, läh- 
ludes Eesti riiklikest huvidest. Pealegi ei ole praegune merepiir, mida 
Velliste kirglikult kaitseb, kaugeltki sama, mis oli enne Teist Maailma- 
sõda ja ainuüksi see fakt kummutab kõik tema väited. 

Ka EV Põhiseadus tehti uus. Miks ei võiks siis merepiirgi olla selli- 
ne nagu riigi huvid seda tegelikult eeldavad? Kogu Velliste artikkel on 
keerutav ja demagoogiline ning ühtegi aktsepteeritavat põhjendust siit 
ei leia. Kohatu ja arusaamatu on ka Eesti Rahvusliku Liikumise ja teis- 
le rahvuslaste ründamine selletõttu, et need lähtuvad Eesti huvidest 
ja soovivad Eestile magusaid, mitte hapusid viinamarju, mida tänu 


1. trivimi Velliste, Riigipiir kui rosinasai, 04.10.2007 Pärnu Postimees 

Velliste tegevusele oleme sunnitud krimpsus näoga välja kannatama, 
oodates, millal üha tihenev reisi, kauba ja ühepõhjaliste vene naftatan- 
kerite kontrollimatu liiklus või Nord Streami gaasitrassi ehitamine meie 
vetesse ükokatastroofi toob. Aga eks paljasta see ju ründaja enda «rah- 
vuslikkust» ja tema motiive. Huvitav, mis on juhtunud Muinsuskaitse- 
liikumise asutaja, Kodanike Komiteede loomise initsiaatori, Põhisea- 
duse Assamblee liikme, Vabadusvõitlejate tunnustamise eest seisja ja 
kunagise rahvuslasega? 

Samalaadsete väidetega tuli välja ka isamaaliitlane Jaanus Betlem 
(Riigikogu liige 1992-1999), kes püüdis jätta muljet justkui ÜRO mere- 
õiguse konventsiooni ei olekski olemas ning justkui piir ei olekski juba 
50 aastat olnud Soome lahe mediaanjoonel, ilma, et see vähimaidki 
probleeme või liikumistakistusi oleks tekitanud. 

Betlem kirjutas: «Nimelt ei tohi ükski riik ega riigid koostöös tegutse- 
da nii, et nad sulgevad või takistavad rahvusvahelist laevaliiklust. Juhul 
kui Eesti ja Soome mereala puutuksid keset Soome lahte kokku, tuleks 
kas Eestil või Soomel tagada kõigi Peterburi kurseerivate laevade vaba 
läbipääs omaenda territoriaalvetest. 90-ndatel oli Soome sellele otsus- 
tavalt vastu ning nad teatasid sellest oma kirjas meie välisministeeriu- 
mile. Kui laevadele on juba antud õigus siseneda riigi territoriaalvetes- 
se, siis ei saa nendele niisama kehtestada mingit üht ainuvõimalikku 
liikumistrassi. Sellega kaasneb nende laevade õigus siseneda vajadu- 
sel Eesti (või Soome) sadamatesse... Veelgi keerukamaks läheb võõ- 
raste sõjalaevade eskortimine ja nende läbilubamine. Meil pole või- 
malust sulgeda Vene sõjalaevu vaid Kroonlinna basseini ning sel juhul 
sõidaksid nemadki alatihti läbi meie territoriaalvete. Nagu iga lugeja 
taipab, oleks see lausa pöörane olukord!... Vaatamata kaasajal valitse- 
vatele vaba mereliikluse põhimõtetele, peab iga riik siiski olema suu- 
teline oma territoriaalmere ala kontrollima, valvama ja vajadusel kaits- 
ma. Vastasel korral puudub merepiiril sügavam tähendus. Osundatud 
põhjustel lükkas Riigikogu pärast põhjalikku kaalumist ja diskussiooni 
laiema territoriaalmere idee tagasi. Naissaare all ja Eesti loodenurgas 
on merepiir maismaale suhteliselt lähedal just seetõttu, et mitte katta 
Eesti territoriaalveega sealtkaudu kulgevat tiheda liiklusega veeteed, 
mille trass on kujundatud navigeerimistingimusi arvestavalt».' 

Väljamõeldud argumentidega võib edukalt püüda neid, kes ei ole 
kursis rahvusvaheliste konventsioonide, praktika ja ajalooga, kuid te- 
gelikult näitavad taolised sõnavõtud tõeste ja Eesti seisukohalt vastu- 


1. Jaanus liotlem, Merepiiri Trooja hobune» Maaleht 05.01.2006 

võetavate põhjenduste puudumist. Kuna kogu diskussiooni merepiiri 
teemal ei ole võimalik ära tuua, piirdun vaid mõnede näidetega. 

«1993. aastal lõid Mart Laar, Trivimi Velliste ja Lennart Meri — loo- 
dan, et lihtsalt tahtmatult ja Soomet pimesi kopeerides — eeldused 
selleks, ei Soome lahte saaks tulema Pütini poolt lubatud allveelaevas- 
tik, tuumarektorite katsetused, ülirasked ja -ohtlikud naftatankerid ja 
Schröderi gaasitoru,» kirjutas Igor Gräzin oma blogis 20.10.1993.' 

Ando Leps, õigusteaduste doktor, kinnitas, et mingeid õigustusi 
äraandmisele pole ning tegemist on teadliku Eesti riigi huvide kahjus- 
tamisega: «Eesti piirialade mahaparseldamine sai alguse Lennart Meri 
presidendiks oleku ajal ja tema otsesel osavõtul. Algas see meie saarte 
äraandmisega Soome lahes; koos Trivimi Vellistega Eestile kahjuliku 
nelja meremiili laiuse rannariba kehtestamise katses Soome lahes, ei 
Vene allveelaevad saaksid ses lahes vabalt tiirutada; Moskvas Vene 
presidendi Boriss Jeltsiniga ilmselt oma elu päästmiseks allkirjastatud 
Eestile alandlikud ja äärmiselt kahjulikud juulilepped 1994. aastal (lät- 
lastel ei olnud Vene vägede äraminekuks vaja mingisuguseid alanda- 
vaid leppeid, olgugi et nende riigis asus Riia sõjaväeringkonna staap, 
kellele allusid ka Eestis paiknevad Nõukogude väed); Ruhnu saare 
juures väga kalarikaste merealade äraandmine Lätile, jne. Kõik need 
tehingud on vastuolus Tartu rahulepinguga ja EV põhiseadusega. Rää- 
gitakse, et Meril oli võimalus saada presidendiks ja president olla ainult 
kaitsepolitsei juhtkonna tegevusetuse tõttu.»- 


Nord Stream, Läänemere gaasitrass 


Läänemeri, mille kallastel me elame, omandab üha suuremat osakaalu 
meie ja meie lähinaabrite tegevuses. Osalt on see tingitud meie enda 
arengust, osalt naaberriikide, eeskätt Venemaa kasvavast huvist Lääne- 
mere vastu. Surve Läänemerele, eriti Soome lahele, kasvab jätkuvalt 
ning selle tähtsust võib vabalt võrrelda Gibraltari või Hormuzi väinaga. 


2005. aastal sõlmisid Venemaa ja Saksamaa kokkuleppe, mille 
kohaselt rajatakse Läänemere põhja gaasijuhe. Väidetavalt kogu Eu- 
roopa hüvanguks, tegelikult jääks gaas Saksamaale. Venemaa tegevus 
Läänemerel intensiivistus ja seda ka Eesti territoriaalvetes, kus Vene 
merelaevastiku uurimislaev ilma loata töid alustas. Naaberriike, keda 


1. Merepiir, http://igor-arvab.blogspot.com/2007/10/merepiir-1993a-miks-kingi- 
li-eesti-merd.html 
2. Ando Leps, Kes on Eestimaa mahamüüjad? Õhtuleht, 12.02.2005 

toruprojekt puudutab, ei kavatsetudki projekteerimis- ega otsustus- 
protsessi kaasata, selle asemel rünnati hoopis Eesti-Soome elektri- 
kaabli projekti Soome lahel, mis sai venelaste ägeda kriitika osaliseks. 
Ühtlasi hoogustas Venemaa oma Soome lahe hiiglaslike nafta ja söe- 
sadamate ehitamist ning käivitas eeskätt sõjalisest seisukohast olulise 
praamiühenduse oma hambuni relvastatud enklaavi Kaliningradiga. 


Läänemeri on õrn ökoloogiline süsteem ja juba ilma gaasitrassita 
olukorras, kus erinevate saastete ja eeskätt väetiste merresattumise 
tagajärjel on suur osa süvamereelust välja surnud. Venemaa ei ole ra- 
tifitseerinud Espoo Konventsiooni, seega ei võta Vene riik Gazpromi 
enamusaktsionärina endale mingit vastutust Nord Streami gaasijuht- 
me avarii või muu keskkonnakahju korral. Venemaa ei ole ainsa Lää- 
nemereriigina teinud õieti midagi selleks, et panna piiri tema edasi- 
sele reostumisele. Trassi teele jäävate miinide lõhkamisel paisatakse 
üles ka kümneid tuhandeid tonne põhjasetetetteid, millega vabanevad 
neisse sadestunud dioksiinid, Tšernobõli radioaktiivsed saasted jne. Ja 
kui gaasitrassi ehitamisel jäävadki ette kümned tuhanded Teise maa- 
ilmasõja järel Läänemerre uputatud mürgitünnid, millede uputamis- 
kohti venelased ei vaevunud kaardistamagi, ei lase suur ja avar vene 
hing end sellest tõenäoliselt häiridagi. Tegijal ikka juhtub, mis sest, et 
kogu Läänemeri aastakümneteks surnumereks muutuda võib. Sellel, 
et meie ja hulk muid rahvaid mere kaldal elame ja paljud siit oma 
elatise saavad, ei lasta segada oma «ülimate» eesmärkide elluviimisel. 

Venemaad ei saa võtta euroopalike mallide järgi. Ainult Venemaa 
võib ehitada majanduslikult ebarentaabli gaasitrassi merre, kui tal gaa- 
si, mida selles transportida, tegelikult ei olegi ning kui maapealse toru 
ehitamine ja ekspluatatsioon on võrreldamatult kergem ja odavam. Ai- 
nult Venemaa võib olla arrogantselt üleolev keskonnaohtude ja teiste 
riikide avaliku arvamuse suhtes. Lääneriikide silmade avamine nõuab 
aktiivset välispoliitikat ja selgitustööd, mitte algatusvõimetut nõustu- 
mist kõigega mida meile soovitatakse ükskõik kas idast või läänest. 

Majandustegevuse kõrval pürgib Venemaa suurendama oma polii- 
tilist mõju Läänemerel ja tagama selle tõsiseltvõetavust ja koos gaasi- 
Juhtmega on see tõsine julgeolekuoht Eestile. Nagu teada, on Venemaa 
juba käivitanud uue relvastusprogrammi, mille käigus kavatsetakse 
oluliselt kasvatada Balti mere laevastikku ja tuuakse siia lisaks kümme 
uuema põlvkonna diisel-elektrilist Lada-klassi allveelaeva. Pealveelae- 
vastikku täiendatakse uute Stealth tehnoloogial põhinevate Steregus- 
hy-klassi korvettidega, mis on võimelised ründama pealvee-, allvee-, 
ranniku- ja õhusihtmärke ning mis on varustatud ka mitmeotstarbeliste 

helikopteritega. Venemaa lähinaabritel Soomel, Eestil, Lätil ja Leedul 
ei ole võrdluseks ühtegi allveelaeva, peale mõne haruldase muuseu- 
mieksponaadi, mis isegi vett ei pea. Juba peetakse läbirääkimist, et 
osta Parantsusmaalt moodne Mistral klassi dessantaev, mis võtab pea- 
le kuni 900 meest 13-30 helikopterit, 16 tanki jne. ning kavatsetakse 
litsentsi alusel neid ise veel juurde ehitada. Vene mereväe juhataja Vla- 
dimir Võssotski sõnul oleks Vene laevastik seda tüüpi alusega suutnud 
Gruusias oma ülesande täita 26 tunni asemel 40 minutiga.' 


Venemaa presidendi Vladimir Pütini ja mereväe ülema admiral 
Vladimir Masorini sõnul on energia turvalisuse tagamine prioriteediks 
number üks ning need laevad hakkavad «kaitsma» nafta- ja gaasit- 
ransporti Läänemerel. Eesti Kaitseväe juhataja Ants Laaneots ütles Re- 
servohvitseride Kogu sümpoosionil esinedes, et mõistmaks milliseid 
julgeolekuohte see Eestile kaasa toob, tuleb heita pilk vaid korraks 
kaardile.” 

Lisaks on antud käsk moodustada samal eesmärgil Gazpromi eri- 
armee. Venemaa on deklareerinud, et ta omab õigust terrorismivas- 
tases sõjas rünnata ükskõik kus asuvaid sihtmärke. Samuti olevat tal 
ka ainuõigus määrata, millises tegevuses nähakse terrorismi ning mis 
on ohuks Venemaale ja nn. kaasmaalastele välismaal, kelle huve neil 
olevat õigus ja kohustus kaitsta. 

Seega võtab Venemaa endale «legitiimse» õiguse rünnata ükskõik 
millisel ettekäändel ükskõik millist riiki ja torujuhtme «ohutuse kaits- 
mine», mida käsitletakse oma välisterritooriumina, annab ettekään- 
deid juurdegi. Seega oleme me olukorras, kus Venemaa on esitanud 
naaberriikidele varjatud sõjalise ähvarduse ning gaasitrassi ehitamise- 
ga üritab luua Balti riikidele sisuliselt mereblokaadi platsdarmi. Lõi- 
kab ju gaasitrassi «kaitsev» Baltimere laevastik meid vajadusel ära nii 
Skandinaaviast kui ka Lääne-Euroopast ning Skandinaaviamaad oma- 
korda Kesk- ja Ida-Euroopast. 

Fantaseerime veidi. Kujutagem näiteks olukorda mõnel külmal tal- 
vel, kui Euroopa toasoojus tuleb Nord Streamist ja Venemaa osa EL 
gaasivarustuses on kasvanud juba 75%-ni. Selline olukord saabub prog- 
nooside järgi 2015 aastaks.” Mingid terroristid on aga väidetavalt häirinud 
trassi funktsioneerimist ja gaasikraanid keeratakse Venemaa-poolsest ot- 


1 Raul Sulbi, Kelam hoiatab NATO sõjatehnoloogia müümise eest, Postimees 
23.11.09 

2. Kärt Anvelt, Gaasijuhe on oht Eesti julgeolekule Eesti Päevaleht 28.06.2007 
3. Alpo Juntunen dots, Venäjän paluu suurvallaksi, Soome Sotaveteraaniliito 
seminar, Tuusula, Maanpuolustuskorkeakoulu strategian laitos 12.10.2009 

sast kinni. Saksa ja teistele Euroopa sõpradele peab gaasitarnete turvali- 
suse ja jätkumise garanteerima iga hinna eest, muidu tabab neid tõeline 
katastroof. Venemaa on korduvalt kuulutanud omavat suveräänset õigust 
astuda terrorismiohule vastu kõige karmimate meetmetega kõikjal terves 
maailmas ja anda vajadusel esmane löök, ka Eestile. Nii saadabki Vene 
Föderatsioon oma sõja- ja dessantlaevastiku Eesti vetesse otsima terroriste 
ja hävitama nende relvastatud grupeeringuid, sest luureandmete põhjal 
olevat rünnakud gaasitrassi vastu lähtunud ja juhitud just siit. Kinnitamata 
kuid see-eest «usaldusväärsetel» andmetel olevat antud terroriaktiga seo- 
tud isegi Eesti valitsuse ja kaitseväe ringkonnad. On ju Eesti vastustanud nii 
torujuhet kui ka Venemaad ennast juba algusest peale. Seega tuleb kord 
majja lüüa terves Eestis, et vältida taoliste terrorirünnakute kordumist (ja 
muidugi nn. kaasmaalaste diskrimineerimist ja tagakiusamist, kes «juhus- 
likult» samal ajal on algatanud massikorratused, nõudes valitsuse välja- 
vahetamist Vene-sõbralikuma vastu ja Venemaa kaitset paluvad). Kuidas 
reageerib lääs? Vene energiast sõltuvaks muudetud Euroopale, kelle ole- 
masolevad gaasivarud sulavad külmade ilmade jätkudes kevadise lume- 
na, on energiatarnete jätkumine sõna otsese mõttes elu ja surma küsimus. 
Eesti riik seda ei ole.... See stsenaarium on absurdne ja ebareaalne, ütlete? 
Ka aurik Metallisti põhjalaskmine, Mainila lasud, pronksimäss ja Gruusia 
ründamine olid absurdsed ja ebareaalsed... 


Vägisi tekib soov tõmmata paralleele Teise Maailmasõja eelsetele 
sündmustele 1939-1940, mis Balti riikide suhtes algasid käegakatsu- 
tavalt just mereblokaadist ning Venemaa tegi kõik endast oleneva, et 
Euroopas sõda vallandada. Täna sõda veel karta pole, kuid mis juhtub 
homme, me ei tea. Vene sõjalaevastik suudab märksa tõhusamalt te- 
gutseda kui toona ning kujutab endast julgeolekuriski tervele Euroopa- 
le. Venemaa kaotas oma võimsa militaarplatsdarmi endise sotsialismi- 
leeri maades, nüüd tahab ta need asendada uuenenud sõjalaevastiku- 
ga ja leida põhjendust selle püsivale lokatsioonile terves Läänemeres. 
Lisaks tasub siinkohal meenutada, et Venemaa on ühepoolselt tagane- 
nud Euroopa tavarelvastuse piiramise kokkuleppest. 


Rootsi, Eesti ja mitmete muude maade kaitseeksperdid on kordu- 
valt viidanud veel mitmetele sõjalistele aspektidele, mis ohustavad ot- 
seselt kõigi Läänemeremaade julgeolekut.' Gaasitrass, paigutades sin- 
na moodsaima luuretehnika, on otseselt kasutatav sõjalistel eesmärki- 
del, paljastamaks vaenlase allvee- ja pealveelaevu, häirimaks nende 
kommunikatsioonisüsteeme jne. Vaid Soome on järjekindlalt sulgenud 


1. Kärt Anvclt, Gaasijuhe on oht Eesti julgeolekule Eesti Päevaleht 28.06.2007 

silmad julgeolekuaspektide ees, kuid üha enam kostuvad sealgi hää- 
led, mis nõuavad nende arvessevõtmist. 

Kogu küsimus ongi tegelikult selles, milline on selle löögirusika pai- 
gutamise eesmärk Läänemerre ning millise seisukoha võtame meie ja 
teised Läänemereriigid. Kas Eesti jääb kõrvalt seisjana vaatama, kui- 
das meisse varjamatu vaenuga suhtuv riik võtab endale peremeherolli 
meie vetes või astume selle takistamiseks konkreetseid samme? 

Nord Streami gaasitrassi rajamine on vaieldamatult Läänemere val- 
lutamise, militariseerimi.se ja Venemaa sisemereks muutmise protses- 
si ettekääne, mitte eesmärk iseenesest. Ainuüksi gaasitrassi olemasolu 
muudab Vene relvajõudude kohaloleku ja Läänemere, sh. Soome lahe 
kontrolli all hoidmise Kremli meelest «legitiimseks». Kõik eelpoolkir- 
Jeldatu on olnud võimalik «tänu» Eesti ja Soome merepiiride tagasi- 
tõmbamisele üheksakümnendate alguses. 


Merepiiri taastamisest 


Kõige lihtsam ja efektiivsem viis tõrjuda gaasitrassi ja sellega kaasneva 
vene armaada tulekut meie vetesse ja Läänemerre on viia Eesti me- 
repiir tagasi sinna, kus ta rahvusvahelise õiguse kohaselt olla võiks ja 
Kesti majandus- ja julgeolekupoliitilises aspektis olema peaks — 12 
meremiili kaugusele, Soome lahe mediaanjoonele. Sinna, kus ta ka 
enne ühepoolset ja täiesti põhjendamatut tagasitõmbamist 1994-ndal 
aastal asus. Kui ka Soome, kes meie eeskuju järgis, sama teeks, saak- 
sime me otsustada, mis Soome lahes, meie territoriaalvetes toimub. 
Mitte kellelgil ei oleks legitiimset õigust ega võimalust tegutseda siin 
meid häirival või ohustaval viisil. On arusaadav, et ükski suveräänne 
riik ei soovi, et võõrad sõjalaevad tema territooriumi vahetus lähedu- 
ses takistamatult seilaksid ja toimetaksid. Lisaks on muidugi tõsiseks 
kaalukeeleks ka keskonna- ja majandusküsimused. Kahjuks on aga 
soomlastel veel väike NSV Liit peas, nagu on tõdenud soome ajaloola- 
ne Seppo Zettenberg ja tundub, et ega meiegi sellest vabanenud pole, 
sest merepiiri tagasilükkamiseks puudub poliitiline tahe. 


2005. aastal tegid Tartu Ülikooli õigusinstituudi direktor, mereõigu- 
se professor Heiki Lindpere, Eesti Entsüklopeediakirjastuse juhatuse 
esimees Hardo Aasmäe, riigikogulased Igor Gräzin ja Juhan Parts aja- 
kirjanduses avalduse', et Eesti peaks nihutama oma territoriaalmere 
välispiiri Soome lahes kolme miili võrra ehk Soome ja Eesti ranniku 
vahelise keskjooneni, st. jooneni, milleni Eesti õiguspärane mereterri- 


I. Eesti merepiiri tuleb nihutada , 28.12.2005 Eesti Päevaleht 

toorium võiks ulatuda. «See tähendaks 1993. aastal võetud merealapii- 
ri seaduse paragrahviga 6 kehtestatud 12 meremiili laiuse territoriaal- 
mere eranditut kohaldamist Eesti rannikumeres. Selle seaduse lisas 2 
realiseeritud vabatahtlik keskjoonest taandumine põhjustas loobumist 
reast olulistest, rannikuriigile omastest õigustest ning kuuluks tühista- 
misele,» seisis avalduses. Üheks ettepaneku põhjuseks oli soov astuda 
vastu Vene-Saksa gaasijuhtme rajamisega Läänemerre ja Soome lahte 
kaasnevatele julgeoleku- ja keskkonnariskidele. 


Heiki Lindpere sõnul peaks Eesti oma merepiiri Soome lahe keske- 
le nihutama just nimelt riigi julgeoleku pärast. «1993. aasta märtsis, kui 
küsimust riigikogus arutati, ei esitatud tõsiseltvõetavaid põhjusi, miks 
piiriga vabatahtlikult taandutakse. Kas teie loobuks kinnistu puhul ilma 
mingi erilise põhjuseta tuhandest ruutmeetrist naabri kasuks? Ei loo- 
buks ju. Toonane välisminister (Trivimi Velliste — H.P.) ütles ka, et see 
on vabatahtlik poliitiline enesepiirang.» Küsimusele, miks ikkagi toona 
otsustati, et territoriaalvete piir ei ulatu lahe keskele välja, vastas Lind- 
pere: «Võib-olla arvati, et me pole võimelised merd kontrollima, kuid 
praegu pole selleks takistusi. Nihutamise soov on suunatud tulevikku, 
et tühistada vabatahtlik enesepiirang. Meil ei ole põhjust loobuda me- 
rcterritooriumist, mis õigusega kuulub meile. See on meie sõnum. Li- 
saks teadmisele, et oleme saanud selle, mis õigusega meie oma. [— 
tegelikult ei ole küsimus selles, et Eesti teeks midagi Venemaa vastu. 
Meil on ju mereala piiride seadusega kehtestatud reegel, et Eesti terri- 
toriaalmeri on 12 meremiili lai. Aga seadusetekstist ei loe kuidagi välja, 
et Soome lahes on tehtud erand ja on vabatahtlik taandumine. Seadu- 
se lisas on näha, et oleme keskjoonest, kuhu meil oleks õigus joon viia, 
millegipärast taandunud. Nüüd ei oleks muud vaja kui seadusemuuda- 
tus teha ja esitada koordinaadid keskjoone järgi. See ei oleks üllatus ka 
teistele riikidele, kui Eesti kasutab temale antud õigust.» 


Kuidas reageeris valitsus ettepanekule? Midagi üllatuslikku ei toi- 
munud. Eesti Välisministeerium kinnitas, et merepiiride laiendamisele 
praegu ei mõelda. Soome Välisministeerium kinnitas, et neil ei ole pii- 
ride laiendamisest juttu olnud. «Ma ei pea seda võimalust mõistlikuks, 
sest praegused majandusvööndid ja territoriaalveed on olnud kaksteist 
aastat ja olemasolev süsteem on ennast hästi õigustanud,» ütles Eesti 
maismaapiiridest mittehooliv välisminister Urmas Paet. Põhjendusena 
tõi ta välja seisukoha, mille järgi Vene-Saksa gaasijuhe, mille ehitamist 
Eesti poolne piiri liigutamine takistada võiks, kulgeb nagunii Soome 
majandustsoonis ja seega ei ole Eesti poolsel aktsioonil sündmuste 


1. Õigusprofessor soosib Eesti merepiiri nihutamist, 29.12.2005 EPL 


240 


EESTI MEREPIIR SOOME LAHES 


käigule märkimisväärset mõju. Küll möönis Paet, et viimasel kohtumisel 
Soome kolleegiga puudutati seda teemat põgusalt. «Ei paistnud, et neil sel- 
les osas mingi huvi oleks,» lisas Paet." 

Paetile sekundeeris kohe Eesti välispoliitika üks juhtfiguure, endine välis- 
minister ja europarlamendi saadik, praegune president, sotsiaademokraat 
Toomas Hendrik Ilves, kes avaldas kartust, et meie sammud merepiiri 
nihutamisel võiksid asjast halvasti informeeritud lääne inimestele jätta 
mulje, nagu meil ikkagi oleks naabritele territoriaalseid pretensioone. 
Ilvesele võiks meenutada, et europarlamenti minnes oli üheks tema 
lubaduseks just see, et ta selgitab seal otse ja adekvaatselt meie prob- 
leeme ning teiseks, kui nimetada meie territoriaalseteks pretensiooni- 
deks seda, et me soovime õigustatult saada tagasi enda (mitte võõraid) 
seaduslikke alasid, siis jah — meil on territoriaalseid pretensioone. Kas 
tõesti see, kui Eesti seisaks oma õiguste eest, kompromiteerib meid 
või teeb eestlasi mingil kombel teistest halvemaks? Vastupidi — just 
see, et me seisame enda huvide eest, teeb meid tõsiseltvõetavaks. 

Merepiiri tagasi nihutamise hindas sama päeva (29.12.2007) TV3 
uudistes võimatuks ka peaminister Andrus Ansip, kes nentis juba ära- 
leierdatud mantrat korrates, et piiride nihutamisega võivad läbi Eesti 
territoriaalvete hakata liikuma Vene sõjalaevad, kuna piiride nihuta- 
misest hoolimata peab Eesti igal juhul tagama naaberriigi vaba pääsu 
merele. Mis sellest halvemaks muutuks ja mil kombel see merepiiri 
Soome lahe mediaanjoonele viimist takistaks, sellest ta loomulikult 
vaikis. 

Merepiiri õgvendajatele oponeeris teravalt Jüri Toomepuu (riigi- 
kogu liige 1992-1995), kes kinnitas, et: «Eesti julgeolekut on oluliselt 
kahjustanud Lennart Meri ja kunagise välisministri Trivimi Velliste ma- 
hitatud järeleandmised Venemaa nõuetele, mille alusel kehtestati rah- 
vusvahelist tava eirates meie mere laiuseks Keri saare läheduses 3,6 
miili. See jättis vaenlase kasutusse sealses merepõhjas asuvad Vene 
allveelaevade kommunikatsioonivahendid. Selline merepiir ohustab 
meie julgeolekut veelgi enam nüüd, kui on kavas paigutada merre 
Vene-Saksa gaasitorud. Kaitseuuringute Keskuse ohuanalüüs leiab, 
et gaasitoru turvamise ettekäändel on Venemaa juba asunud oma 
Balti mere laevastikku oluliselt suurendama. Musta stsenaariumi käi- 
vitamisel võime tulevikus jääda mereväe rünnakute ja mereblokaadi 
ohvriks. On ülim aeg allaandjate väärteod tühistada ja taastada Ees- 
li territoriaalmere laiuseks 12 miili, nagu see kehtis enne 1993. aas- 


1. Eesti Päevaleht 29.12.2005 

ta väärtegu».' Juba 1993. aastal olid Jüri Toomepuu, Endel Lippmaa 
ja Peeter Lorents nende riigikogu saadikute esireas, kes nõudsid piiri 
Soome lahe mediaanjoonele jätmist. 

22.02.2007 andis Igor Gräzin riigikogu menetlusse territoriaalme- 
re seaduse, mis soovis kehtestada Eesti territoriaalmere laiuseks 12 
meremiili, viia territoriaalmere lähtejoon ja sellest tulenevad mereala- 
piirid vastavusse reaalse situatsiooniga, viia Eesti merepiir naaberriiki- 
dega vastavusse rahvusvaheliste kokkulepetega ja sätestada erivöönd 
ning kehtestada selle piir. Eelnõu Eesti territoriaalmerest oli põhimõt- 
teliselt samasugune, kui 10. märtsil 1993 esitatud eelnõu, mis kukkus 
riigikogu menetlusest kahe häälega välja. Selle tulemusena andis Eesti 
toona ühepoolses korras ära 3 miili laiuse riba oma territoriaalmerest. 
«Viimasel ajal on aga Soome lahega toimunud rida sündmusi, mis 
sunnivad meid toonast otsust teise pilguga vaatama,» lausus Gräzin 
viidates võimalikele tankeriõnnetustele ja kavandatavale Venc-Saksa 
gaasijuhtmele.” Vaid merepiiri nihutamine võimaldaks Eestil olukorda 
enda huvides kontrollida ja ka olulist majanduslikku kasu saada enda 
territoriaalvetes toimuvalt. 

Seoses riigikogu volituste lõppemisega langes eelnõu menetlusest 
välja. Aprilli algul andis Gräzin eelnõu, millega kehtestataks Eesti terri- 
toriaalmere laiuseks 12 meremiili, teist korda, uue riigikogu menetlus- 
se. Reformierakonna juhitud valitsus otsustas aga reformierakondla- 
sest riigikogu liikme esitatud eelnõu mitte toetada.' 

Kahjuks mõtles ka Gräzin ümber ja võttis oma eelnõu varsti tagasi 
andes üsna segasevõitu selgituse, mille kohaselt merepiiri nihutamine 
vastavalt ÜRO mereõiguse konventsioonile olevat Euroopa solidaar- 
sust ja ühtsusl riivav samm. Mis eelnõu tagasivõtmise tegelik põhjus 
oli, jäägu lugeja enda arvata: «Raudsoldati, küberrünnakute ja Eesti 
saatkonna vastase territoriaalse agressiooni aegu olid meiega koos rin- 
dejoonel Euroopa Liit ja NATO ning nad käitusid silmapilkugi kõhkle- 
mata ja üksmeelselt. Samas väljendab Venemaa soovi käituda kõigiga 
halvasti, aga teha seda igaühega meist ükshaaval. Sellepärast oleks 
täna Eesti mis tahes ühepoolne ja ühe mehe algatatud akt merepiiri 
koheseks muutmiseks soodus Venemaa Euroopa-vastasele poliitikale, 
sh. Euroopale tundlikus energeetikavallas. Seda rõõmu me Peipsi taha 


1. Jüri toomepuu, Lahendused Eesti riigikaitsetu.se probleemile, Kultuur £ Elu 
4/2006 

2. 22.02.2007 Delfi 

3. Gräzini merepiiri nihutamise kava ei leidnud valitsuses toetust, Postimees 
10.05.2007 

lubada ei saa. Ühesõnaga, liikugu merepiiri teema ülespoole, valitsus- 
koalitsiooni, nagu lubatud. Ja et valitsus saaks probleeme rahulikult ja 
suurelt lahendada siin ja Brüsselis, võtan ma seaduseelnõu 3 tagasi. 
[—1 Ühesõnaga, küsimus on selles: kui me kunagi vajasime Euroo- 
pa Liitu nagu kala vihmavarju, siga sadulat ja vanker viiendat ratast, 
siis praegu peame olema meie Euroopa Liidu ühtsuse liidrid ja seda 
eeskätt energeetikaküsimuste tõttu, sest see, mis sealt Peipsi tagant 
tulema hakkab, ei ole kambakese avantüristide kallaletung Eesti saadi- 
kule, vaid sõjalis-tööstusliku ja energeetilise kompleksi viimane mee- 
leheitlik samm säilitada veel natukenegi talle ajaloost eraldatud aega. 
Ja selle ühtsuse nimel ma võtsingi selle eelnõu tagasi.»' Eelnõu võeti 
maha ning maei eksi, kui väidan, et vastupidiselt Gräzini väitele andis 
just see Peipsi tagusele sõjalis-tööstuslikule ja energeetilisele komp- 
leksile aega ja võimalust oma võrke edasi punuda. 


Ohtlikule olukorrale otsustas avalikkuse tähelepanu pöörata Ees- 
ti Rahvuslik Liikumine. ERL-i poolt 17.08.2007 Rahvusraamatukogus 
korraldatud Saksa-Vene gaasitrassi teemalisel rahvusvahelisel kon- 
verentsil «Nord Stream Nord DreanViks» mõisteti resoluutselt hukka 
Venemaa katsed muuta Läänemeri gaasitrassi varjus oma sisemereks 
ja militaarplatsdarmiks ning võeti vastu deklaratsioon, milles pöörduti 
kõigi Läänemeremaade ja EL poole ning kutsuti neid üles resoluutselt 
vastustama Vene-Saksa gaasitrassi rajamist. Võeti vastu ka otsus nõu- 
da Eesti-Soome merepiiri viimist Soome lahe mediaanjoonele. 

Konverents sai suure meediatähelepanu osaliseks ning sellest alga- 
tatuna algas laiem gaasitrassiteemaline diskussioon avalikkuses. Kon- 
verentsil tuli trassi suhtes resoluutselt eitava seisukohaga välja ka Eesti 
Teaduste Akadeemia gaasitrassi teemaline uurimiskomisjon. Nende 
töö kokkuvõtte esitas konverentsil akadeemik Endel Lippmaa, kes oli 
ka uurimiskomisjoni juht. Konverentsil esinesid ka külalised Soomest, 
Lätist ja Leedust. 


Valitsus ei suutnud pikka aega otsustada. Mart Laari sõnul oli välis- 
minister Paet teadmata põhjustel asunud toruprojekti toetama, põh- 
jendades seda asjaoluga, et «Eestil ei jää muud üle»* ning oli valmis 
kirjutanud juba nii jaatava kui eitava vastuse. Avalikkuse surve suutis 
seekord avaldada positiivset mõju. ERL-i poolt algatatud ja pikettidega 
võimendatud protsess päädis valitsuse poolt Nord Streamile merepõh- 
ja uuringuloa taotluse äraütlemisega. 


1. XI Riigikogu I istungjärgu stenogramm 11.06.2007 
2. Laar: Paeti tahtmine tooks Eestile suured probleemid, EPLO, 15.09.07 

Gaasitrassi uuringuloa äraütlemisel 20.09.2007 kinnitas peaminister 
Andrus Ansip AK reporterile, et Eesti võib tahta oma merepiiri Soome 
lahel taastada. Nord Streami palve tagasi lükkamise otsuses seisab, et 
Eesti keeldus palvet täitmast, kuna mandrilaval puurimistöid eeldavad 
uuringud annavad teavet Eesti loodusvarade mahu ja nende kasutami- 
se võimaluste kohta.' 2009. aasta sügisel tegi ka Riigikogu pöördumise, 
milles mõisteti gaasitoru rajamine hukka, pöörates tähelepanu eeskätt 
kaasnevatele keskonnariskidele. 


Üks lahing võideti, kuid sõda kestab. Venemaa ei ole oma plaani- 
dest loobunud ja ei hooli Läänemerd ümbritsevate rahvaste vastusei- 
sust ega isegi sellest, et trassi ehitusmaksumus on tänaseks kerkinud 
mitmekordseks — algselt 2-4 miljardilt dollarilt pea 10-le. Maatrassi 
maksumus tuleks võrdluseks ca. 2 miljardit dollarit. Nagu juba öeldud, 
Moskva tegelik eesmärk ei ole ainult majanduslik, vaid gaasiprojekti 
varjus sõjalise hegemoonia saavutamine Läänemerel. 


Merepiiri mahamärkimine Soome lahe mediaanjoonel 


«Hiljuti tehti Tallinnas (ERL korraldatud konverents Nord Stream Nord 
Dreamiks — H.R) konstruktiivne ettepanek, et tuleks panna ka Eesti 
ja Soome merealade piirile, merepõhja Eesti ja Soome lipud. Laseme 
merepõhja, nagu põhjanabal seda tehti, ja ongi kõik korras. Kõik kuu- 
lub Eestile ja Soomele. Merepiiri lepingut muuta pole vaja, sest Vene- 
maa on ise näidanud, et sellise aktiga saab kõik paika panna, on ju 
nii?» kinnitas akadeemik Endel Lippmaa intervjuus”, viidates Venemaa 
aktsioonile, millega viidi Vene Födetatsiooni lipp Põhjanaba alla me- 
repõhja ja kuulutati merealad kuni Põhjanabani Venemaa territooriu- 
miks. 


Tõepoolest, konverentsil «Nord-Stream Nord DreanViks» Soome 
osavõtjate poolt tehtud ettepanek mediaanpiiri tähistamiseks langes 
viljakasse mulda ning Eesti Rahvuslik Liikumine koostöös Tartu Rahu 
Põlistamise Seltsiga asusid tegutsema. Kõige parema pildi mereakt- 
sioonist annab ehk ülevaatlik artikkel, mille raamatu autor kirjutas, 
kuid mis jäeti peavoolu meedia poolt avaldamata. Toon selle siinkohal 
tervikuna ära: 


«ERL märkis maha Oige merepiiri». «Eesti Rahvuslik Liikumine 
märkis kolmapäeval, 26. septembril 2007 Soome rahvuslaste ja Tartu 


1. Uuringuloa ametlik keeldumisotsus, Ärileht.ee 20.09.2007; http://www.ari- 
leht.ee/artikkel/400799 
2. 20.09.2007 Eesti Ekspress 

Rahu Põlistamise Seltsiga (TRPS) korraldatud ühisaktsioonis Soome 
lahe keskel Helsingi-Tallinna joonel maha Eesti õige merepiiri. ERL on 
seisukohal, et praegune vähendatud merepiir on Eesti huvisid kahjus- 
tav ning kõigele lisaks kehtestatud Eesti põhiseadust rikkudes. 

Eesti põhjapoolne merepiir oli kuni 1993. aastani maksimaalsel rah- 
vusvahelise õigusega lubatud joonel, puutudes Soome lahe keskjoonel 
kokku Soome merepiiriga. Lennart Meri initsiatiivil tõmbas kumbki riik 
oma piiri vabatahtlikult kolme miili võrra kalda poole, luues Soome 
lahe keskele neutraalse veekoridori. 


Oluline on märkida kahte asja. Esiteks muudeti piiri ebaseadusli- 
kult, teiseks on Eesti territooriumi põhjendamatu vähendamine rah- 
vuslike huvide kahjustamine. Neutraalse vee koridorist saab kasu ai- 
nult meie suhtes vaenulik Venemaa, kes on olukorda juba gaasitrassi 
küsimuses või siis oma sõjalaevade liigutamisel Soome lahes meie 
kahjuks ka kasutanud ja teeb seda kahtlemata tulevikuski. 

Merepiiriga on täpselt nii, nagu meie maismaapiiriga. Venemaa 
on ainus, kes on võitnud Eesti riigijuhtide vabatahtlikust loobumisest 
Tartu rahulepingujärgsetest piiridest. Ka sellele põhiseadusevastasele 
ja kahjulikule sammule ei ole olemas õigustust ja kõik toodud põh- 
jendused on kas ebapiisavad või valed. Õnneks ei ole Venemaa uut 
piirilepingut veel ratifitseerinud, seega on meil veel lootust seaduse ja 
õigluse taastamisele. 


Tuleme aga tagasi Rahvusliku Liikumise aktsiooni juurde. Henn 
Põlluaasa ettevõtmisel roostevabast terasest valmistatud ning Eesti ja 
Soome lippude värvides ja -kujulised piirimärgid lasti pidulikult hüm- 
nihelide saatel põhja täpselt Soome lahe mediaanjoonel Tallinna ja 
Helsingi vahel, koordinaatidega 59°50' põhjalaiust ja 24°49' idapikkust. 
Meresügavust on seal ca 75 meetrit. Kui keegi neid ei puutu (kes muu 
saaks seda teha, kui Vene allveelaevad), siis säravad Eesti-Soome piiri- 
märgid seal uhkesti veel ka tuhandete aastate pärast. 

Merepiiri aktsioon 26.09.2007. Esiplaanil Jussi Liikonen ja Reutersi operaator, 
taga vasakult Martin Helme (kaameraga), istuvad (ees) Ove Võsu, Alar Ehala, 
Henn Põlluaas, Jüri Böhm ja Ene-Liine Kess 


Piirimärkide verelaskmisel pidas kõne idee algataja soomlane Jussi 
Liikonen (Suomen Karjalan Pakolaiset Ry), kes oma algatusega tuli väl- 
ja ERL-i korraldatud gaasitrassiteemalisel rahvusvahelisel konverentsil 
Rahvusraamatukogus 17. augustil 2007. Liikonen rõhutas, e( merepiir 
tõmmati nii Soome kui Eesti poolelt tagasi ilma igasuguse avaliku aru- 
teluta ja võimudepoolsete põhjendusteta. «Kas sellega on Soomele 
tõusnud mingit kasu, kui loobuti rahvuslikust eesõigusest? Või oli te- 
gemist vabatahtliku sunniga?» küsis Liikonen oma kõnes. Ta rõhutas, 
et tekkinud neutraalset tsooni kuritarvitab nime poolest Šveitsis asuv, 
tegelikult aga Venemaale kuuluv Nord Streami nimeline firma. ERL 
juht ja TRPS aseesimees Henn Põlluaas rõhutas oma kõnes kasvavaid 
julgeolekuprobleeme ja -riske ning vajadust merepiiri ennistamiseks. 
Kui riik ei suuda või ei taha täita oma ülesandeid, siis peavad kodani- 
kud selle enda kätte võtma. Merepiiri mahamärkimise aktsioon oligi 
suurepärane näide piirideülesest koostööst ja kodanikualgatusest. 
Nagu mainitud, võtsid aktsoonist Eesti poolelt osa ERL ja Tartu 
Rahu Põlistamise Selts. Soome poolelt Aluepalautus, Suomen Karjalan 
Pakolaiset ja Pro Karelia. Kõik nimetatud põhjanaabri kodanikeühen- 
dused seisavad Soome Tartu Rahuga paikapandud piiride taastamise 
eest ning nõuavad Venemaa poolt anastatud 12% Soome territooriu- 

mi tagastamist. Soomlased saabusid kohale merekaatriga, meie kauni 
purjejahiga «Emily». Ilm oli sügise kohta suurepärane, päikest oleks 
ehk rohkem võinud olla. Kohal oli mitmeid ajakirjanikke ning isegi 
Reutersi võttegrupp. 

Eesti Rahvuslik Liikumine ja TRPS on seisukohal, et Eesti peab oma 
merepiiri taas lükkama maksimaalsele lubatud joonele Soome lahe 
keskel, kaotades ära neutraalsed veed. Loodame, et meie valitsus ja 
Riigikogu leiavad endas lõpuks sedavõrd eestimeelsust, et astuda järg- 
mine samm gaasitrassile «El» ütlemiseks ning järgides Eesti huve, vii- 
vad ka merepiiri nihutamise Soome lahe keskjoonele ellu. Me ei saa 
lasta endale vaenulikel riikidel end ohustada ja takistamatult tegutseda 
meile kuuluvates vetes. Eesti peab taastama kõik enda piirid vastavalt 
rahvuslikele huvidele ja rahvusvahelisele õigusele.» (artikli lõpp) 


Uudistes näitas toimunud aktsiooni vaid Kanal Kaks. Ajalehed ka- 
jastasid toimunut põgusalt vaid oma internetilehtedel, keskendudes 
peamiselt tühisele arusaamatusele piirivalvega. Väga laialdast kajas- 
tust ei leidnud aktsioon ka Soomes. Sellest on muidugi kahju, oli ju 
tegemisi tähendusrikka ja sümboolse toiminguga. Ometi on kogu üri- 
tus saanud laialdase kõnepinna ja heakskiidu osaliseks nn. rohujuure- 
tasandil. 


Teel merepiirile. Martin Helme purjejahi Emily dekil, paremal Eesti-Soome me- 
repiiri tähised 

Martin Helme, üks aktsioonil osalenutest ERL-i juhatuse liikmetest, 
kirjutas samal teemal artikli TMS-s, milles ta rõhutas, et: «... selles ju 
lõpuks küsimus ongi: meie meri, meie maa. Miks me peaks jalatäiestki 
vabatahtlikult loobuma? Eriti veel, kui see loobumine teenib ainult ühe 
riigi — meie põlisvaenlase — huve?! Ei peagi. Ei tohigi. Soome laht 
peab jälle saama ainult Eestile ja Soomele, mingit neutraalvett pole 
seal vaja. Kuni valitsus ja riigikogu sellest aru ei saa, jätkab ERL teema- 
le tähelepanu tõmbamist ning võimurite tagant utsitamist. See on meie 
kodanikukohus, mida täidame rõõmuga.»' 


Rahvuslaste aktsioon sai loomulikult koheselt teatud ringkondade 
rünnakute osaliseks. Nii kirjutas näiteks Mart Ummelas minnes otsese 
vassimise peale välja: «Vaatasin ühe kommertstelejaama uudistesaa- 
test, kuidas paaditäis Eesti rahvuslasi käis Soome lahe keskjoonel põh- 
ja laskmas Eesti lipuvärvides eset, millega tähistati enda arust kohta, 
kus võiks olla Eesti ja Soome vaheline merepiir, kui mõlemad riigid 
otsustaksid taganeda oma aastatetagusest kokkuleppest jätta lahe 
keskosasse üsna kitsas faarvaater rahvusvahelise meresõidu tarvis. 
Neile olid vastu sõitnud Soome rahvuslased, ei teha sama Soome li- 
puga. Öeldi otse välja, et merepiiri nihutamine tagasi lahe keskossa 
teeniks eesmärki sulgeda Soome laht vabale laevaliiklusele Venemaa 
sadamaisse.»* Ummelas kinnitas, et juba niigi ksenofoobne rahvuslus 
viib klaustrofoobilisse kitsarinnaliste eelarvamuste ja anakronismide 
maailma. Eesti rahvuslased olevat skinheadlikud ksenofoobid, pom- 
miähvardiijad ja banaalsete aktsioonide läbiviijad, kes ei rikasta meie 
rahvuslust, vaid hoopis hävitavad seda. Nagu artikli pealkirigi väitis, 
olevat eestlus foobia (s/c/), mis saavat saatuslikuks nii riigile kui rah- 
vale. 


Kellelgi peale Ummelase ei ole pähegi tulnud sulgeda laevaliiklust! 
Jälle üks ehtnõukogudelikus traditsioonis paskvill, mis kommentee- 
rimist ei väärikski, kuid artiklis esitatud rahvusluse kitsarinnalise rün- 
damise ja mahategemise tõttu avaldas siinkirjutaja siiski vastulause. 
Lisaks merepiiri aktsiooni puudutavate alusetute ja absurdsete väi- 
dete ümberlükkamisele selgitasin, mida kujutab endast rahvuslus kui 
selline: «See on mõtteviis, mis lähtub kõigis küsimustes rahva ja riigi 
huvidest, pidades silmas rahvust kui orgaanilist, vaimset ja kultuurilist 
ühendust. Rahvuslus nõuab, et kõigil ühiskonnaelu tasanditel soodus- 
tataks seda, mis tuleb kasuks rahvuse igakülgsele arengule. Rõhuta- 
takse eestlaste ühtekuuluvust ning eripära. Kõige selle tagamiseks on 


1. Martin Helme, Meresõit on merevõit, TMS 28.09.2007 
2. Mart Ummelas, Eestlus kui foobia, 08.10.2007 Maaleht 

loodud Eesti riik, mille Põhiseaduse preambula kinnitab — Eesti riigi 
eesmärk on tagada «eesti rahvuse, keele ja kultuuri säilimine läbi ae- 
gade». Kuigi meile sisendatakse, et Eesti peab olema multikultuurne ja 
multinatsionaalne riik, kinnitab Põhiseadus üheselt, et Eesti on rahvus- 
riik.... Mitte eestlus ei ole foobia, vaid [1 just estofoobia on see, mis 
võib saada saatuslikuks nii riigile kui rahvale.» 

Merepiiri küsimus on nii mere- kui õhutransiidi maksude kaudu la- 
hutamatult seotud ka majandusega ja riigi sissetulekutega. Igor Gräzin, 
kes seda teemat on korduval! puudutanud, kirjutas: «Loodus pole mei- 
le miskit erilist andnud peale selle maalapikese ja soolase meretilga, 
mida me peame omaks ja mis rahvusvahelise õiguse ja isegi Vene ju- 
ristide arvamuse järgi kuulub meile. Kui me praeguses majandusolu- 
korras räägime vajadusest suurendada eksporti, siis peab sinna hulka 
käima ka meie territooriumi läbiva transiidikoridori eksport. Aga sel- 
leks on vaja mereterritoorium korda teha. Ja tõsta piir sinna, kus ta 
1993. aastal rahulikult ka oli. Muide, transiidikoridoril on eksportkau- 
bana see eelis, cl ta ei maksa midagi ei rahaliselt ega poliitiliselt, aga 
toob kümneid miljoneid sisse (pool miljardit kohe ja siis vähemalt 200 
miljoni kaupa igal aastal) ja millalgi ka miljardeid, mida meie silmad 
küll veel ei näe. Aga null-investeeringu kohta pole see teps mitte paha 
tootlus.»* Kas on olemas mingi põhjus peale «vabatahtliku piirangu», 
miks riik peaks loobuma sadade miljonite kroonide suurusest stabiil- 
selt kasvavast igaaastasest sissetulekust? Kas on tõesti Eesti huvides 
teha Venemaale ja Gazpromile sellist kingitust? 

08.11.2007 tegi Eesti Demokraatlik Rahvuslike Jõudude Koostööko- 
da avalduse, milles, toetudes rahvusvahelisele õigusele ja Eesti riikli- 
kele huvidele, nõuti merepiiri viimist Soome lahe keskjoonele. EDRJ 
Koostöökoda tegi valitsusele ja Riigikogule ettepaneku koostada Eesti 
Vabariigi merepiiri ennistamise eelnõu ja võtta see vastu veel käesole- 
va 2007. aasta jooksul, (vt. LISA 8, Ik. 526) 

Aastakümneid on räägitud ja aeg-ajalt isegi orienteeruvaid arves- 
tusi ja plaanegi tehtud Tallinna ja Helsingi vahelise merealuse tunneli 
ehitamiseks. Juttu on olnud nii rongi- kui autotunnelist, mis kiirendaks 
ja lihtsustaks oluliselt maadevahelist ühendusepidamist, reisimist ja 
eelkõige kaubavahetust. Olulise eelisena on tunnelil nähtud ka äärmi- 
selt tihedaks muutunud laevaliikluse vähendamist, mis on eriti tähtis 
võimalike keskkonakatastroofide ärahoidmiseks Soome lahel. Vene- 
Saksa gaasitoru tõmbab muidugi nendele kavadele, ükskõik, millal 


I Henn Põlluaas, Saatuslik estofoobia, 16.10. 2007 Maaleht 
2. Igor Gräzin, «Nord» küll, aga «Stream»?, 05.09.2008 SL Õhtuleht 

need siis kunagi ka teoks oleks saanud, kriipsu peale või siis muudab 
nende teostamise oluliselt keerukamaks. 


Kui Eesti teataks Soomele, et Eesti ennistab oma merepiiri, siis vas- 
tavalt kokkuleppele jääks 12 kuu pärast Soome lahte kohati ainult 3 
meremiili laiune eikellelegi kuuluv tsoon. Kui ka Soome taastaks oma 
merepiiri, siis ei oleks Soome lahes Eesti ja Soome piiride kokkupuute- 
kohade vahel rahvusvahelistest vetest tilkagi. Kui nii Eesti kui Soome 
otsustaksid, et me laiendame oma merepiire rahvusvahelise õigusega 
lubatud maksimumini, siis ei veeta gaasitoru läbi Soome lahe ilma, 
et see teeniks Eesti, Soome ja meie partnerite huvisid. Oma huvi de- 
fineeriksime aga meie ise, on see siis raha, gaas, naftatooted, lepin- 
gud, deklaratsioonid, lubadused või mis iganes. Oma territoriaalvetes 
otsustame ja määrame me ise. 


Seoses merepiiriga tuleb pöörata tähelepanu ka Riigikogu otsuse le- 
gitiimsusele. Nagu me teame, oli dokumendiks, millega nimetatud ter- 
ritoriaalmere loovutus lehti (ja mis hiljem fikseeriti ka mitmes järgnevas 
aktis) Eesti ja Soome vahel sõlmitud leping, mis vormistati 04.05.1994. 
aastal riikidevahelise nootide vahetusena, ilma selleta, et vastav territoo- 
riumi muutus oleks läbinud Riigikogu hääletuse nii, nagu seda nõuab 
EV Põhiseaduse $121: «Riigikogu ratifitseerib...Eesti Vabariigi lepingud, 
mis muudavad riigipiire». Riigikogu õigust ratifitseerida lepinguid, mis 
muudavad riigipiire, täpsustab 8122, mille teine lõige ütleb: «Eesti riigi- 
piire muutvate lepingute ratifitseerimiseks on nõutav Riigikogu koos- 
seisu kahekolmandikuline häälteenamus.» Teatavasti võeti konkreetne 
Riigikogu otsus vastu mitte kahekolmandikulise vaid lihthäälteenamu- 
sega (38 poolt, 36 vastu). Sellega on rikutud mõlemat eelpoolmainitud 
Põhiseaduse paragrahvi ja seetõttu on Riigikogu otsus õigustühine selle 
vastuvõtmise hetkest alates. Eesti praegune tagasitõmmatud merepiir 
Soome lahes on Põhiseadusevastane ja mittelegitiimne. 


Merepiiri taastamiseks ja legaliseerimiseks, mis on Eesti võõranda- 
matu ja suveräänne õigus, pole muud vaja teha, kui tühistada seaduse 
lisa, millega sätestati territoriaalvete tagasitõmbamine ja kinnitada pii- 
rikoordinaadid Soome lahe keskjoone järgi. .la teavitada sellest Soo- 
met. Nii lihtne see ongi. 


Tuntud vabadusvõitleja Mart Niklus aga kahtleb, kas meie riigijuhid 
on selleks võimelised. Ta kirjutas: «Kui Venemaa kogu Balti mere sõ- 
jalaevastik ilmuks ühel päeval Eesti vetesse, küllap see siis meie pro- 
fessionaalsete ajudeloputajate ja arvamusliidrite arusaama kohasel! 


aitaks vähendada kahe riigi vahelisi pingeid ning arendada Eesti-Vene 
Kaivosvaltaus pvsävttää 

dialoogi veel ühe senisest veelgi uuema ja Eestile «soodsama» piirile- 
pingu sõlmimiseks.»' 

Siinkohal tuleb ära märkida veel üks järjekordne kurioossne lugu, 
millele avalikkus on üllatavalt vähe tähelepanu pööranud ja mille muu- 
dab eriti kõnekaks jus! käesoleva peatükki temaatika. Justiitsminister 
Rein Lang tuli välja ettepanekuga, et Eesti riik peaks loobuma veel 45 
protsendist oma territooriumist ehk omandiõigusest tervele territoriaal- 
merele ja ka sisemerele: Peipsi järve Eestis paiknevale osale, Võrtsjär- 
vele, Emajõele, Väike-Emajõele, Narva, Nasva ja Kasari jõgedele, jne. 
Nimetatud ala moodustab kokku üle 38 000 ruutkilomeetri (võrdluseks, 
Eesti maismaaterritoorium on ca. 45 000 ruutkilomeetrit).' Kas tegemist 
on järjekordse trivimivellistelikult põhjendamatu «vabatahtliku enese- 
piiramisega»? 


Soome kaevandusseadus versus Nord Stream 


Kuna gaasitrassi teema ei ole selle raamatu uurimisaine, siis üksikas- 
jalikumalt ma sellel ei peatu. Ära märkimist väärib aga asjaolu, et am- 
bitsioonikas torujuhtmeafäär põrkus ootamatule takistusele Soomes. 
Rühm ettevõtjaid tegi augustis 2008 Soome Kaevandamisseaduse põh- 
jal kaevandushõivamise avalduse Soome lahel, et takistada Venemaad 
Soome julgeolukut ja keskkonda ohustavat gaasitrassi rajada. Valdus 
kulgeb 50 m laiuselt ja 17 km pikkuselt Helsingist Tallinna suunas.' 

Kaevandushõive on Lapi kullapalaviku aegadesse ulatuv omapära- 
ne nn. igamehe õigus, mida Eesti seadused ette ei näe. Nimelt võib iga 
Soome (nüüd ka EL kodanik) hõivata mingi ala ja kuulutada selle enda 
valduseks, et uurida seal võimalike maavarade olemasolu. Seadus ei 
eelda, et seal oleks reaalselt maavarasid — piisab oletusest. Samuti ei 
tee seadus vahet maismaal ega veekogudel. Seadus keelab igasuguse 
kolmanda osapoole ehitustegevuse nimetatud alal. Kaevandushõive 
teeb võimatuks Nord Streami gaasitrassi ehitamise, sest nimetatud 
alast ei või seda hõivajate loata läbi viia. 


Ettevõtjaid esindav jurist Silvennoinen ütles: «Nord-Stream tahab 
tugevama õigusega vallutada kogu Läänemere. [— Hõive on taeva 
kingitus Soome ametnikele. Riigijuhid peavad kaevandushõivamist 


1. Mart Nikluse e-kiri 28.12.2008. Autori valduses. 
2. Riik loobub justiitsministri survel ligi poolest oma territooriumist, 19.03.2009 
Kosti Ekspress 


meriputken, yvvvvv.prokarelia.net 


03.10.2008 

toetama, sest see annab neile võimaluse pesta asjast käed puhtaks. 
Kui aga asi lahendatakse Kaevandusseaduse vastaselt ja avaldus lüka- 
takse tagasi, on otsustetegcmine finlandisecrunud.»' 

Kohus määraski 100 000 euro suuruse trahvi, mille ähvardusel kee- 
lati hõivealal sõjaaegsete miinide lõhkamist, et gaasitrassi tee nendest 
puhastada. Gasprom pakkus Soome ettevõtjatele raha, et need oma 
kaevandusõigusest loobuks. Vastuses lubati kaevandusõigusest loobu- 
da vaid juhul kui Venemaa tagastab soomlastele anastatud Karjala. 

Vaevalt Venemaa vastuseisu tõttu oma plaane peatab ning tundub- 
ki, et taas saab Kreml alati kompromissialtilt Euroopa Liidult järjekord- 
se võidu. Üks Läänemereriik teise järel andis survele järele. Oktoobri 
lõpus, novembri alguses 2009 andsid Taani, Rootsi ja Soome valitsused 
Gazpromile loa Nord Streami gaasijuhtme ehitamiseks. Soome valit- 
sus eiras sellega kohtu määrust, kuid kohus, täites ilmselgelt poliitilist 
tellimust, tühistas oma eelneva otsuse. Kuidas Nord Streamiga kokku- 
võttes läheb, näitab tulevik. 


I Helsingin Sanomat 12.10.2008 

Tõerääkimine pole mitte niivõrd tahtejõu kui 
harjumuse asi ja ma ei arva, et võib asjatuks pi- 
dada mis tahes juhtumit, mis aitab kaasa selle 
harjumuse ilmnemisele ja kujunemisele. 


Marcus Aurelius 


«KILUSÕDA» LÄTIGA 


Paradoksaalsel kombel ei ole Venemaa ainus, kellega taasiseseisvu- 
nud Eestil piiriküsimuses «kana kitkuda» on olnud. Juba 90-ndate al- 
gusest peale vaidlesid Eesti ja Läti, kellele kuuluvad kalarikkad piirkon- 
nad Ruhnu saare ümbruses. «Kanaks», kes selle vaidluse tulemusel 
kitkuda sai, osutus Eesti. 


Mäletatavasti oli Lätil Ruhnu suhtes pretensioone juba esimese Va- 
bariigi aegu, mil ilma ühegi saareta naaberriik nõudis Läti rannikule 
lähemal kui Eestile paiknevat Ruhnut endale. Asi lahenes siiski saa- 
reelanike seas tehtud referendumi tulemusel, milles valdav enamus 
ruhnulastest valis kuulumise Eesti Vabariigi alla. Nii hästi ei läinud aga 
Eesti lõunapiiril, kus Valga linn poolitati «tänu» inglaste vahendustege- 
vusele peale Eesti-Läti vastastikust ähvardavat relvadetäristamist. 


Enne Teist maailmasõda kehtis Liivi lahel Venemaa Ajutise Valitsuse 
poolt tõmmatud merepiir, mida de facto tunnistati ja mida nii Eesti kui 
Läti enne Teist maailmasõda oma kaartidel kasutasid. Nüüd kehtestas 
Läti ühepoolse määrusega ajutise kalanduspiiri Liivi lahes, mis ületas 
kohati Eesti kehtestatud piiri 4-18 meremiili võrra. Läti otsus oli tingitud 
oma kalapüügilaevastiku huvide kaitsmisest, sest räime kudemisalad 
asusid just Ruhnu saare läheduses. Läti oli seisukohal, et kõnealused 
tnerealad Ruhnu saare lähistel kuuluvad neile. Eesti, kes luges neid 
enda territoriaalveteks, oli võtnud 10.03.1993 vastu merepiiride seadu- 

se, kus territoriaalmere laiuseks kinnitati 12 meremiili (suurte erandi- 
tega). 

Kahe naaberriigi suhted pingestusid ning «kilusõda», nagu see rah- 
vasuus ristiti, kestis vahelduva pingega mitu aastat. Eesti sõjaalused 
ajasid lätlaste kalalaevu vaidlusaluselt alalt minema, Läti ähvardas 
omakorda saata sõjalaevad enda kalureid kaitsma. Lahendust konf- 
liktile ei näinud tulevat. 1995. aastal vaidlused siiski raugesid, sest räi- 
med, ilmselt kemplusest tüdinenult, Ruhnu alla ei tulnudki. 


1996. aasta 14. aprillil teatasid Eesti peaminister Tiit Vähi ja Läti 
peaminister Andris Škele Balti riikide ja Põhjamaade riikide ühisel 
kongressil Vilniuses, et kalasõjas on saavutatud «vaherahu». Valitsu- 
se pressiesindaja teatas, et vastavalt kokkuleppele tohivad Läti kalurid 
nüüdsest kalastada Ruhnu juures, Eesti territoriaalvetes, kuid Läti sõja- 
laevad ei tohi siseneda 12 miili laiusesse alasse. Olukord rahunes. 


Maikuus toimusid aga peaministrite vahel uued, ametlikud ja üsna 
pingelised läbirääkimised, milles sõlmiti uus nn. kompromisskokkule- 
pe ja kanti see kaardile. Eesti loovutas ühe osa oma senisest seaduspä- 
rasest tcrritoriaalveest Ruhnu ja Läti vahel, umbes 500 ruutkilomeetrit, 
Hiiumaa suuruse tüki, Lätile. Samuti anti ära kõik õigused merepõhjale 
ja selle majanduslikuks kasutamiseks. 12.07.1996 allkirjastasid mõle- 
ma maa peaministrid Eesti Vabariigi ja Läti Vabariigi vahelise lepingu 
merepiiri kehtestamisest Liivi lahes, Kura kurgus ja Läänemeres. 

Saavutatud kokkuleppega olid rahul muidugi Läti, kuid ka enam- 
vähem kõik Riigikogus esindatud Eesti erakonnad, kes olid valmis ilma 
pikemate vaidlusteta loovutusliku piirilepingu kinnitama. Toon siinko- 


hal ära Riigikogu 22. augusti 1996 istungi stenogrammist lühendatult 
mõned sõnavõtud: 


A. Leps ja T. Kauba avaldasid imestust, et Riigikogu Väliskomisjon ei 
olegi näinud lepingut, millele peaministrid allkirja andsid. 

E. Tamm, Väliskomisjoni esimees, vastas: Me teame, millele on alla 
kirjutatud, aga me tõepoolest ei ole pidanud vajalikuks uurida üksik- 
asjalikult läbirääkimiste delegatsiooni töödokumente. Lihtsalt ei ole 
Riigikogu ülesanne teha ekspertiisi, sest me ei ole sellel alal parimad 
asjatundjad Eestis ega rahvusvahelises ulatuses ammugi mitte. Me ole- 
me ikkagi Eesli riigi parlamendi liikmed ja meie roll on selles, kas me 
usaldame meie poolt määratud valitsust, tema poolt tehtud samme. 
Meil ei tekkinud kahtlusi, et siin oleks Eesti riigile tekitatud kahju. 

A. Liiv: Kalurid ... soovisid teada täpselt, kas väliskomisjon on tuttav 
ekspertiisiandmetega, kui palju Eesti kalurid kaotavad kalapüügivõi- 

maiusi. Kas on selliseid olemas või mitte? Neid ei huvita niivõrd ajaloo- 
line piiri tõmbamine, vaid kalavarude, ressursside ekspertiishinnang. 
Kas komisjon on näinud seda või ei? Kas jah või ei ainult. 

E. Tamm vastas: Jah, komisjon on saanud Eesti Kalurite Liidult nen- 
de ekspertiisidokumente. Kuid oleme kindlalt seda meelt, et kaluritel 
oli võib-olla kõige parem situatsioon, kui Eesti ja Läti kuulusid Nõuko- 
gude Liitu, kus neid kvoote Balti mere basseinis jagati Moskva amet- 
konna kaudu. Siis oli tõepoolest meie kaluritel võimalik minna hoopis 
kaugemale. Nüüd, kui Eesti ja Läti on rahvusvahelise õiguse subjektid, 
peame ka nendena käituma ja mõlemal riigil peab olema selge, kus on 
tema jurisdiktsioonile alluv territoorium ka merel. Tõepoolest on see 
situatsioon, kus teatud kalurite grupihuvi peab olema allutatud Eesti 
riikluse üldistele huvidele. 

Enn Tarto: Vabariiklaste ja Konservatiivide Rahvaerakonna voli- 
kogu arutas Eesti Vabariigi ja Läti Vabariigi vahelise lepingu «Merepiiri 
kehtestamisest Liivi lahes, Kura kurgus ja Läänemeres» ratifitseerimise 
seadust päris põhjalikult Sinisalus 11. augustil 1996. Me olime üldiselt 
seda meelt, et kõnesolev ratifitseerimise seadus ei ole Eestile kasulik. 
Eesti kalurite pretensioonid on põhjendatud. Territoriaalmere piir ei 
ole veetud nii, nagu oleks võib-olla mõistlik, nagu oleks olnud Eestile 
kasulik. Ometi eestlastel on vanasõna, et targem annab järele. Nüüd 
me teame, et Eesti poolel ei ole tahet, et Eesti, Läti, Leedu astuksid ag- 
ressorile ühiselt vastu. Viimane nädal veenis meid selles. Välisministri 
härra Kallase avaldustest sai see selgeks. Samuti ei ole ühise kaitse 
kohta kolmepoolset lepet. Eesti, Läti, Leedu koostöö on hädavajalik. 
Lähtudes eelkõige meie ühistest julgeolekukaalutlustest, ma arvan, et 
peaksime selle seaduse täna Riigikogus ratifitseerima. 

Ando Leps: Ma tahan veel alguses puudutada natukene härra Tam- 
me ja ütelda talle, et ei saa elus ainult veereda, vahest tuleb püsti ka 
ikka käia. Ma ütleksin niimoodi, et mulle tundub päris kindlasti, et Läti 
pool on meid üle mänginud, nii nagu juulilepetega Vene pool män- 
gis meid üle, me oleme järjest kaotajad, me ei oska oma asju ajada. 
Tuleb välja, et Välisministeerium on väga nõrk, ka Välisministeeriumi 
juristid ilmselt on nõrgad. Ja ma tahaksin ikkagi teada: esiteks, milliste 
dokumentide alusel ja millise kaardi alusel see lepe kahe peaministri 
vahel on sõlmitud? Teiseks, kas Eesti pool annab ära tõesti 500 ruutki- 
lomeetrit merepinda ja meresügavust? Kolmandaks, ma tahan teada, 
kas tõesti on kalameestele see leping ikkagi kahjulik? Ja veel neljas 
moment. Kuidas on ikkagi olukord Eesti julgeolekuga seal selles me- 
resopis? Kui need asjad on korrektselt ja täpselt ära selgitatud, esma- 

joones see, et see leping ei ole kahjulik Eesti riigile ja rahvale, siis olen 
ma selle ratifitseerimisega nõus. Kui aga seda tõestada ei suudeta, siis 
ei saa ma mitte kuidagi sellega nõus olla. 


Toomas Alatalu: ...praegu on siin korduvalt tuletatud meelde min- 
gisuguse 500 ruutkilomeetri probleemi, aga ma tuletan teile meelde, et 
see probleem ju tegelikult pandi paika Eesti poolt 1992. ja 1993. aastal. 
Siis, kui ühel mehel tekkis idee, mis hiljem ka Riigikogus seaduseks 
vormistati, tõmmata Eesti merepiir Soome lahes tagasi. Ma lihtsalt tu- 
letan teile meelde, et me ju tegelikult Soome lahes andsime ära. Esi- 
mese ropsuga olime valmis ära andma ligi 16 000 ruutkilomeetrit ja 
sellest me eriti ei teinud probleemi - pärast Riigikogu küll lükkas seda 
piiri uuesti natukene põhja poole. Nüüd me teeme sellesama käigu- 
ga ühenduses tekkinud 500 ruutkilomeetrist probleemi. Natuke tuleks 
ikka mastaapide peale mõelda. Tõesti jääb niisugune mulje, et me 
julgeme näidata ennast kõvade meestena ainult ühe naabri suhtes ja 
muudel juhtudel oleme täiesti vait. 


L. Vahtre: Oleme korduvalt kuulnud väidet, et vaidlusaluse lepin- 
gu kohaselt annab Eesti ära sadu ruutkilomeetreid oma territooriumi. 
Loomulikult on siis kangesti uhke lepingule vastu hakata, see avaldab 
kindlasti muljet valijalegi. Mõistagi on ainsaks alternatiiviks lepingu ra- 
tifitseerimisele jätta ta ratifitseerimata. See tähendaks, et kõik, kes sa- 
lajas põlgavad Baltimaade rahvaid ja nende visa soovi olla iseseisvad, 
jätkavad meie hurjutamist rahvusvahelise avalikkuse ees, tõkestavad 
lahendamata piiriküsimuse ettekäändel meie taotlusi integreeruda lää- 
nemaailma poliitilistesse ja sõjalistesse struktuuridesse ning maalivad 
meist pilte, mis on parimal juhul naeruväärsed. Me küsime endalt, kas 
saanuks paremat piiri? Võib-olla. Aga keegi, kes pole pidanud lätlastega 
läbirääkimisi, ei tea seda. Seda on tõestanud meie praegune peaminister 
Tiit Vähi, kes võimule saades enesekindlalt teatas, et lepingu sõlmimine 
Lätiga on sama lihtne kui klaas absinti juua. Vabandust, härra Vähi mõtte 
edasiandmiseks kasutasin Alexandre Dumas' (vanema) sõnu. Nüüd on 
härra Vähile selgeks saanud, aga mõnele tema koalitsioonikaaslasele 
vist mitte, et need läbirääkimised pole mingi lust ega lillepidu, vaid töö, 
mille eest peaks inimesele õigust öelda tasuta piima antama. Nii et kes 
nuriseb Eesti elu üle, sellele palun tasuta ekskursioon Valgevenesse, kes 
nuriseb piiri üle, see läbirääkimisi pidama. Isamaaliidu fraktsioon on sei- 
sukohal, et leping on kritiseeritav, eriti mis puudutab seda kuulsat terav- 
nurka, millest jääb tõesti mulje, ei selle lähedal on ohtlik seilata, piiri ots 
võib paadi sisse augu torgata. Aga me pole ka kindlad, et olnuks võima- 
lk saada paremat. Lätlased on ju inimesed nagu meiegi. Ruhnu saar on 
nende hinge kriipinud juba üle 70 aasta, nüüd siis kriibib meie hinge ja 

laevapardaid too teravnurk. Isamaaliit ei tervita saavutatud kokkulepet 
sugugi palavalt ega isegi mitte soojalt. Paraku tundub, et lepingu ratifit- 
seerimata jätmine oleks veel halvem. Niisiis tüüpiline valik väga halva ja 
lihtsalt halva vahel. Sellises olukorras populistlikku trummi põristada ja 
kõlavalt «ei» öelda on tegelikult vastutuse eest kõrvalehoidmine. Mul on 
tõesti raske kuulata kurtmisi justkui äraantud merealade pärast nende 
poliitikute suust, kes 1990. ja 1991. aastal olid nõus majandusautonoo- 
mia sildi all ära andma terve Kirde-Eesti. Kust see patriotism siis nüüd 
äkki tuli? Kas sellest, et interliikumise jõhkardite asemel seisavad nüüd 
vastaspoolel tsiviliseeritud ja suhteliselt vähesearvulised lõunanaabrid? 
Mis kasu on sellisest pseudopatriotismist? Ma palun Riigikogu kuulata 
piirikriitikat ükskõik kelle suust, aga mitte Edgar Savisaare ja tema mõt- 
tekaaslaste suust. Ja lõpphääletuse eel palun mõelge peale valijate ka 
Eesti riigi kui terviku peale. Järeldus ja otsus võib ju olla erinev, aga siis 
on see tulnud vähemalt õigest lähtepunktist. Ma väga loodan, et me ei 
lähe Euroopasse üle Läti, nagu soovitas härra Alatalu. Läheme ikka koos 
Lätiga - meil läheb teda veel vaja. 

A. Tarand: Selline piiri märkimatus ei takista loomulikult mereõi- 
guse konventsioonist lähtumist ja see oli Läti peaministri Gailisega ka 
juba enne Vähi ametisse astumist kokku lepitud. Kuigi Vähi seda, tõsi 
küll, kritiseeris esialgu, aga pärast luges läbi ja ütles, et kõik oli õige. 
Lõpuks Alatalule, et lääne propaganda ei tee meist seni välja, ükskõik 
mis asja me lätlastega positiivselt lahendame. Ainuke värk oleks olnud 
kalasõda pidada, Riia alla üritada tungida, siis äratame me maailmas 
tähelepanu. See pisike nägin, mis eelmisel aastal Riia lahel käis või Lii- 
vi lahel, ei äratanud maailmas mingit tähelepanu. Me ei ole registree- 
ritud seitsme tähtsama kalasõja hulka. Nii et sellega ma tahan öelda 
seda, et kriitika on mõnevõrra naeruväärne. Ja nagu varem, kinnitavad 
Mõõdukad ka siitsamast, et ülem küsimus on Lätiga piiri reguleerimine 
ja Mõõdukad hääletavad ratifitseerimise poolt. 

T. Kauba: (—J] Kui ei ole eelnenud tõsist arutelu laiemas ringis, 
rahva hulgas või vähemalt laias ekspertide ringis, kuidas me saame 
riigipiiri muutmise või ka kehtestamise küsimusi nii lihtsalt arutada. 
Ja lõppkokkuvõttes ma küsiksin retooriliselt: kui palju me veel peame 
oma piire muutma ükskõik millises suunas, selleks et Euroopa ei saaks 
meid kritiseerida. See Euroopa, kuhu me väidetavalt nii kiiresti lähe- 
me, kuid minu arvates tegelikult juba ammu oleme.» 


PROTOKOLLI LÕPP. 

Eesti Rahvuslik Eduerakond ja Kalurite Liit kutsusid Riigikogu üles 
Eesti-Läti merepiirilepingut kui Eestile kahjulikku mitte ratifitseerima. 
Postimees kirjutas, et piirileping on Eestile ebasoodne ja kinnitas, et 
ükskõik kui suur loovutatav ala on, poliitikutel, valitsusel ega Riigikogul 
ei ole õigust seda ära kinkida.” Demokraatlikes maades on selline asi 
põhiseadusega keelatud ja vastava kohtu poolt valvatud. Kuid protestid 
ei aidanud. Väidetavalt olevat äraandmine Eestile kasulik ja ainus või- 
malus. Lauri Vahtre üritas isegi antud lepet õigustada väitega, et muidu 
ei pääse Eesti EL ja NATO liikmeks. 


Riigikogu ratifitseeris lepingu ära augustis 1996. Mingil arutelu riigi 
huvide või majanduslike kalkulatsioonide üle ei toimunud. Kohal oli 84 
Riigikogu liiget, seaduse vastuvõtmise poolt oli 80 Riigikogu liiget, vastu 
ega erapooletuid sellele ei olnud.” 

Lätil jätkusid merepiiri vaidlused Leeduga, kus küsimuse all olid 
kahe riigi vahelised merealad, kus arvati leiduvat naftat. Leedul olid 
omakorda päevakorras piiriküsimused sõja lõpul «ajutiselt» venelaste 
kontrolli alla antud Köningsbergi ehk Kaliningradiga. 


Käesolevate ridade autorile, nagu ilmselt paljudele, on jäänud tä- 
naseni arusaamatuks, miks pidi Eesti loobuma oma eriti kalarikkast 
alast Ruhnu saare juures koos kõigi õigustega, selle asemel, et hea 
naabrina jätta läti kaluritele kontrollitud võimalus nendes vetes kalas- 
tamiseks, nagu 1996. aasta kevadel kokku oli lepitud. Miks pidi Eesti 
tegema jälle ühe järjekordse ära andmise midagi vastu saamata. Kas 
on olemas mingeidki kalkulatsioone, kui palju Eesti kaotas ainuüksi 
kalapüügiõigusest loobumisega? Mingeid vettpidavaid ja objektiivseid 
põhjusi territoriaalmere äraandmisele ju tegelikult ei olnud. See, et 
Läti on meie naaber, liitlane ja sõbralik riik ei saa olla põhjenduseks 
pöördumatutele loovutustele ning Eesti territoriaalse terviklikkuse ja 
huvide rikkumisele. 


1. Allaandmine Liivi lahel, 22. 08.1996 Postimees 
2. VII Riigikogu stenogramm, Erakorraline istung, 22. august 1996 

Kommunismi hukkamõistmine on tänapäeval 
kujunenud otsekui mingiks moeasjaks. Kui pal- 
judele aga tuleb pähe, et hukka mõista ja kohtu 
alla anda tuleks lähimineviku kommunismiehita- 
jaid endid? 


Mart Niklus 


SUUR METAMORFOOS 


«20. augusti 1991. iseseisvusotsusega me pesime oma hingelt 1939-40. 
aasta argpüksliku alistumise häbi. Me raputasime oma sunduslikult 
küürult maha mineviku kibeduste taaga ning saime selja normaalselt 
sirgu ajada. Võiduga, mis meie ja teiste alistatud rahvaste mitme aasta 
pikkust võitlust kroonis ning mida kaunistas punakoletise upakilevaju- 
mise nägemise rõõm, ei taastanud me üksnes oma iseseisvuse, vaid 
saime ka iseendiks,» on öelnud Heinz Valk.' 

Neile sõnadele kirjutan ma suurima rõõmuga lausa kahel käel alla. 
Me kahtlemata soovisime ja unistasime, et nii läheks, korraks see oligi 
nii — me olime taas uhke, vaba ja sirgeselgne rahvas ja riik, kuid täna- 
ne reaalsus on kahjuks veidi teistsugune. Kuna kommunistliku maail- 
masüsteemi varing tuli ootamatult ja nagu iseenesest, loodeti, et nagu 
iseenesest tuleb tagasi ka too vana, unistustes idealiseeritud ja armas 
Eesti. Nüüd näeme, mis tuli «nagu iseeenesest» — endiste okupat- 
siooniaegsete tegelaste edasivalitsemine ja endiste valede siirdamine 
praegusele põlvkonnale. 

See selgitab, miks alates taasiseseisvumisest on meie riigijuhtide 
tegevust tihti raske mõista ja seletada Eesti huvide eest seismisega. 
Sellega ei lähe kokku Eesti poolt pikki aastaid tehtud ühepoolsed, Ve- 


I Heinz Valk, Priiuse aastapäeval, Eesti Ekspress, Areen 21.08.2008 

nemaale meelepärased järelandmised: vastu Eesti rahva ja riigi tahet 
sissetoodud venelaste staatuse määramine ja nende siiajätmine (mee- 
nutagem kasvõi Prantsusmaa ja Suurbritannia kodanike kolooniatest 
repatrieerumist); keele- ja kodakondsusseaduse nõuete jätkuv lahjen- 
damine, miljardiväärtuses õigeusu kiriku kinnisvarade ja maade Mosk- 
vale kinkimine, Eestile kuulunud ja ainult tänu sellele säilinud Petseri 
kloostri ülihinnaliste vanade raamatute kogu Venemaale andmine, 
Tartu rahulepingujärgsetest Eesti territooriumist ja senisest merepiirist 
loobumine; vene vägede väljaviimise ehk juulilepingute sõlmimine, 
mis päädis kahekümne tuhandete okupatsioonisõduri sh. peaaegu 
kahe tuhande KGB ja GRU ohvitseri siiajätmisega koos perekondade- 
ga; mõttetu kõigega leppimine ja viletsaima Euroopa Liidu liitumisle- 
pingu sõlmimine; nõustumine allutada Eesti Vabariigi põhiseadus Eu- 
oopa Liidu omale ehk Lissaboni leppele ja anda pea kõigis olulistes 
valdkondades täielik otsustusõigus Brüsselile; omavalitsustasandil va- 
limis- ja kandideerimissõiguse andmine kõigile siinelavatele mitteko- 
danikele ehk välismaalastele; valitsuse poolt koostatud integratsiooni- 
ehk sisuliselt uusvenestamisprogramm, millega kehtestatakse hiilivalt 
kakskeelsus; kodakondsuse lihtsustatud jagamine nn. kodakondsuse- 
ta isikutele (rahvusvahelise seaduse järgi de facto Venemaa kodanike- 
le) hoolimata nende meelsusest ja lojaalsusest, millega vähendatakse 
eestlaste enda otsustusõigust omaenda kodumaal; jne. Kaitseväe ja 
Kaitseliidu ehk Eesti kaitsevõime arendamisele kodaratesse loobitud 
lugematutest kaigastest ei hakka siinkohal rääkimagi. 


Lahkeks vastutasuks lugematutele suurtele ja väikestele järeland- 
mistele on Eesti Venemaalt saanud topelttollid, rikkalikult uusi, taeva- 
ni jaburaid ja alusetuid süüdistusi, nõudmisi ja vaenulikke propagan- 
darünnakuid, mida oleme oma väljakuulutatud Venemaa «positiivse 
hõlvamise» käigus ikka ja jälle uute järelandmistega näiliselt lepitada 
püüdnud. Loomulikult asjata. Nokk kinni, saba lahti... 

Kõike seda on tehtud ja tehakse, ilma, ei meie piiridele oleks ko- 
gunenud hambuni relvastatud ja ähvardavad võõrväed, kes oleks val- 
mis rünnakule asuma niipea, kui Eesti keelduks eelpooltoodud, meile 
vaieldamatult kahjulikke otsuseid vastu võtmast. Selliste otsuste tege- 
mine toimub «vabatahtlikult», ilma vähimagi avaliku aruteluta, eirates 
meie rahvuslikke ja riiklikke huve. «Eesti välispoliitika põhiprobleemi 
lahendamise asemel (suhete korraldamine Venemaaga õiguslikel 
alustel) põlistati Nõukogude agressioonist tekitatud probleemid kahe 

riigi suhetes ning anti Venemaale võimalus kasutada neid Eestile surve 
avaldamiseks,» tõdes Toomas Varrak." 

Need Eesti riigi seisukohalt irratsionaalsed teod on tihti ilmselgelt põ- 
hinenud teiste, nii ida kui ka lääne, soovitustel. Hetkekski ei ole suvatse- 
tud kuulata rahva häält ega peatutud arupidamiseks, kas kõik nõuand- 
jad ikka meie tõelised sõbrad on ja kas sellest Eestile ka vähimatki kasu 
tõuseb. Eriti pädeb see lääne soovituste kohta, mille suhtes meie otsus- 
tajaid lausa pimedus tabanud on. Ometi võib isegi asjassepuutumatu 
isik hoomata, et algselt kannavad ka paljud lääne soovitused Kremli 
pitsatit. Ei ole ju kellelegi saladuseks, et KGB oli suutnud infiltreeruda 
kõigisse suurematesse maailmaorganisatsioonidesse ja riikidesse ning 
tema tänapäeva järglase FSB võimalused ja võimekus on oluliselt suure- 
mad. Eraldi mainimist ei vääri vist tõik, ei tõenäoliselt saavad osa meie 
tänastest riigitegelastest endiselt oma juhised Kremlist. 


Ei kadunud ju KGB, tema mõju ega sidemed 1991. aastal kuhugi, 
punane vennaskond vaid transformeerus — politruki kirsasaapad ja 
Kommunistliku Partei juhtiv töö vahetati viisaka ülikonna ja mõne KGB 
rahadega organiseeritud erakonna liikmepileti vastu. 

12.09.1991 andis Rahvusliku Kaitsealgatuskesku.se juhataja kolonel 
Kalle Eller EV eksiilvalitsuse president vabariigi presidendi ülesannetes 


Heinrich Mark'ile ülevaate olukorrast Eestis. Sealt loeme: Võimulolev 
(Edgar Savisaare — H.R) valitsus. Tundub olevat selge, et selles tege- 
letakse praegu ennekõike enda võimu kindlustamisega. On ilmne, et 
toimib salakokkulepe KGB-ga. Valitsus manööverdas oskuslikult, et 
KGB struktuuri ei lammutataks ja vastutasuks nimetab viimase sisuli- 
selt ümber ja kasutab ära omaenda huvides. Seejuures ei hooli valitsus 
põrmugi sellest, et samal ajal säilib Moskva kontroll Eestis asuva KGB 
ja selle kaudu kogu Eesti ühiskonna üle.» 

1992. aasta 10. juulil kirjutas Eesti Ekspress, et vastupidiselt Kaitsepo- 
litsei direktori Jüri Pihli kinnitustele, et «meil on ametis üksnes tehnika- 
spetsialistid ja mitte ühtegi KGB operatiivtöötajat» («Postimees», 22. juu- 
ni 1992), koosneb Kaitsepolitsei nimekiri peaasjalikult KGB 7. osakonna 
(salajane osakond, mis tegeles operatiivtööga) professionaalidest. Üh- 
tekokku sisaldas nimekiri 15 nime, neist 11 tiitliga «7. osakonna luura- 
ja», st. inimene, kelle erialaks pole mitte tehnika, vaid ka operatiivne 
jälgimis- ja jälitustöö. «Tehnikaspetse» oli nimekirjas vaid kolm ja needki 
liialt kõrge auastmega selleks, et olla lihtsalt pealtkuulamissüsteemide 


1. Toomas Varrak, Eesti Välispoliitika filosoofiast III, Kaitse Kodu nr. 6; 2007 
2. Tõotan Ustavaks jääda, Eesti Vabariigi valitus 1940-1992, Tartu 2004, Ik 1437 

õlitajad ja puhastajad.' Tiit Madissoni väitel, kes tollal siseministeeriu- 
mi referendina töötas, hakati «endisi «kagebiite» «organisse» tööle vär- 
bama Mart Laari isamaaliseks kutsutud valitususe ajal, mil siseministri 
koht kuulus ERSP-le (Parek, Ärike). KGB-s töötamisest tehti Kaitsepo- 
litseis riiklik saladus, millest üldsus ei tohtinud midagi teada. Ka KAPO 
ülema Jüri Pihli enda nõukogudeaegne Leningradi operatiivtöö erikoolis 
õppimine ja karjäär ENSV Siseministeeriumi hotell Viru eriosakonna üle- 
mana ja mitmed hilisemad asjaolud on tekitanud sügavaid kahtlusi. Enn 
Tarto, kaitsepolitsei kontrollimise komisjoni esimehe sõnul määrati Pihl 


julgeolekule nii tähtsa struktuuri etteotsa täiesti kontrollimatult.” 


Tooksin siia lõigu Pulitzeri preemia laureaadi Anne Applebauni raa- 
matust «Gulag»: «Endiste kommunistide võim ja mineviku ebapiisav kä- 
sitlemine postkommunistlikus maailmas ei ole kokkusattumus. Otse öel- 
des on endistel kommunistidel selge huvi minevikku varjata: see määrib 
neid, õõnestab nende jalgealust, kahjustab nende reformaatorimainet, 
isegi kui neil mineviku kuritegudes isiklikult mingit osa ei olnud.» 

Eesti on ühes paadis Venemaa, Ukraina ja Valgevenega, kus ei ole mi- 
dagi tehtud KGB ja teiste repressiivorganite kaastöötajate avalikustamiseks 
ja endise kommunistliku nomenklatuuri takistamiseks juhtivatele ja vali- 
tavatele kohtadele saamisel. Kõigis teistes Kesk- ja Ida-Euroopa maades 
on teatud tõkendid ja avalikustamine kasutusele võetud ja läbi viidud. 
Meil vaid püstitati loosung «Plats puhtaks», kuid mingit platsipuhastust ja 
muutust kõrgemal tasandil ei toimunud, isikuandmete kaitse sildi all on 
arhiivides selliste isikute tegevuse ja tausta uuriminegi võimatuks tehtud. 
See on tänaseni üheks meie ühiskonda normaalse arengu teelt kõrvalekal- 
lutavaks põhjuseks. 

Jaak Allik, kes kuulus ka ise nõukogude nomenklatuuri, on öelnud: «Nii 
näiteks on Isamaa noored juhid korduvalt kirjutanud, kuidas Lennart Meri 
olevat puhastanud välisministeeriumi endisest nomenklatuurist. Nad ilm- 
selt ei teagi, et härrad Liimets, Müllerson ja Tihane, kes ministeeriumi juht- 
konda tööle võeti, kuulusid oma endiste ametikohtade järgi koguni NLKP 
Keskkomitee arvestuslikku nomenklatuuri, kuhu jõudis eestlasi suhteliselt 
vähe.» Ilmselt tajus Allik juba tol ajal, 1992, et kommunistid jäävad kapi- 
talistideks ümberkehastunult võimule. Lepassalu tõdes: «Niisiis, Lennart 
tegi näo, et vihkab N nomenklatuuri. Kuigi ta ise sinna kuulus ja ühtlasi 
hoolitses, et välisministeerium tema ministriks oleku ajal jätluvalt N no- 


menklatuuri kontrolli all püsiks.»* 


1. KGB pealtkuulajad Kaitsepolitseis palgal, EE 09.05.2009 
2. Tiit Madisson, Riigipööraja märkmik, Lihula 1999, Ik. 157-163 
3. Virkko Lepassalu, Süümepiinadeta, Tallinn 2005, Ik. 136 

Eesti rahvusest agendid ja kollaboraatorid ei vajanud, nagu muulased, 
Eesti kodakonsuse andmist, seega puudus ekstra kontroll nende seotuse 
kohta luure- ja repressiivorganitega. 1995. aastal kehtestati kohustus end 
vabatahtlikult üles anda, kuid üleskutseks see jäigi. Riigi Teatajas on ava- 
likustatud vaid väheseid marginaalseid nimesid, samas kui KGB agente ja 
kaastöötajaid arvatakse olevat (kümneid)tuhandcid. 1. aprillile 1996 mää- 
ratud tähtajaks teatas KAPO-le enda seotusest võõrriikide julgeolekuteenis- 
tustega, peamiselt KGB-ga, kokku 1153 inimest. Erinevate andmete järgi oli 
okupatsiooniaegses KGB-s umbes 1000 ohvitseri ja 20 000 usaldusisikut.' 
Mis tõsiseltvõetavast taustakontrollist saab üldse rääkida, kui KGB arhiivid 
lasti Edgar Savisaare teadmisel, kes KGB «likvideerimist» korraldas, ära viia. 

Moskva augustiputši läbikukkumisele järgnenud segaduses avanes 
ootamatult soodne võimalus KGB arhiivide kättesaamiseks. Kaitseliit tegi 
22. augustil 1991 Eesti Vabariigi Erakorralisele Kaitsenõukogule ettepaneku 
võtta üle kõik KGB osakonnad, k.a. peastaap Pagari tänaval. Kaitsenõuko- 
gu (Arnold Rüütel, Edgar Savisaar ja Ülo Nugis — HP.) lükkas ettepaneku 
aga millegipärast tagasi.” Kuigi Leedus ja Lätis oli asi ära tehtud, oli ai- 
nus Kaitsekomitee liige kes toetas KGB ülevõtmist Ülo Nugis.” Varsti peale 
seda, septembris 1991, kirjutas tollane peaminister Savisaar Moskvas alla 
protokolli KGB tegevuse peatamise kohta. Huvitav on see, et kui kõik tei- 
sed endised liiduvabariigid likvideerisid KGB, siis Eesti ainult peatas. Mosk- 
vas tunti sellise sõnastuse üle väga head meelt...' 

Kohalikud kaastöötajad ja agendid saavad vaid läbi raskuste ilmsiks tulla. 
KGB võttis Eestist lahkudes endaga kaasa enamiku materjalidest ja doku- 
mentidest, mis olid kaasaegsete jaoks vähegi valgustkartvad. Tõsi küll, see 
protsess olevat hakanud juba laulva revolutsiooni ajal 1980. aastate lõpul 
ning olevat suures osas 1991. aasta augustiks lõpule viidud, kuid dokumen- 
tide hulk, mida oleks saanud üle võtta, oli sellest hoolimata aukartustära- 
tav. Hilisem KGB likvideerimiskomisjon, mida juhtis Hardo Aasmäe ja kus 
osalesid mitteametlikult ka Savisaarele alluva eriteenistuse juhid Jaan Toots 
ja Kalle Klandorf, tegi siiajäänust valiku, mis dokumendid Arhiiviametile üle 
anda. Teine osa pandi autole ja viidi minema, teadmata kuhu.” Teadmata on 
nii nende dokumentide saatus kui see, kas ja kuidas neid kasutatakse. Heaks 
näiteks tagajärgedest on Tiit Made kaasus, keda süütõendite puudumisel oldi 
sunnitud õigeks mõistma, kuigi oli täielik põhjus oletada, et sellisel kohal 


(Rootsi saatkonnas) töötamise eelduseks pidi olema koostöö KGB-ga. 


1.Boris Tesnov, Eesti rahva lühiajalugu, 2001, Ik. 337 

2. Mart Laar, Urmas Ott, Sirje Endre, Teine Eesti, Tallinn 1996, Ik. 819 
3. Mart Laar, Urmas Ott, Sirje Endre, Teine Eesti, Tallinn 1996, Ik. 769 
4. Ibidem, Ik. 824. 

5. Boris Tesnov, Eesti rahva lühiajalugu, 2001, Ik. 298 

Veel elusolevate ja toimivate agentide ja nn. koputajate toimikute ära- 
viimine oli KGB seisukohast arusaadav ja mõistetav. Igasugustele agenti- 
dele (nii reakoputajatele kui ka värvatud võõrriigi ametnikele) kinnitatakse 
alati, et nende tegevusest ei saa teada mitte keegi ja seda püütakse või- 
maluste piires ka tagada. Kui KGB oleks Nõukogude Liidu lagunedes oma 
kaastöötajate toimikud siia jätnud, siis poleks tulevikus ilmselt mitte keegi 
enam soovinud ühegi Vene luureorganisatsiooni jaoks tööle hakata, viida- 
tes tuhandetele eestimaalastele, kes «saatuse hooleks jäeti». 


Eesti võimudele anti üle vaid 87 000 KGB väljasõidutoimikut (sügi- 
sel 1991j, mis vedelesid poolteist aastat registreerimata Politseiameti 
(endise KGB) keldris Pagari tänaval. Väljasõidutoimikud avati nende 
isikute kohta, kes soovisid reisida välismaale. Kui toimikuid lõpuks si- 
seminister Pareki korraldusel registreerima hakati, selgus, et neist oli 
alles vaid 48 846. Kaitsepolitsei avastas 1993. aastal, et Politseiameti 
vene rahvusest töötajad hävitasid (toimetasid kõrvale? -H.P.) toimi- 
kuid, kuid mitte kedagi vastutusele ei võetud. Tiit Madisson kirjutas, 
et on alust arvata, et Jüri Pihli juhitud ametkond jättis «põnevamad» 
toimikud arvele võtmata/ 


i 


Lennart Meri presidendivannet andmas 06.10.1992.a 


1. Postimees, 20.05.1997 
2. Tiit Madisson, Riigipööraja märkmik, Lihula 1999, Ik. 165 

See, et toimikute äraviimist ja kadumist takistada ei püütud, kõneleb 
juba iseenese eest. Isegi Riigikogu liikmetele sätestatud süümevande 
kontroll puudus, mille heaks näiteks oli Lennart Meri (väidetav agent Ni- 
kolajevi) juhtum, kui leiti, et pole olemas pädevat tasandit, kes asja uuriks 
ja otsustaks. Tema süümevande vaidlustasid 17.09.1996 tollased riigikogu 
liikmed Jüri Estam ja Villu Müüripeal seoses Meri esitatud aruannetega 
VEKSA-le, mis oli teatavasti KGB allorganisatsioon. Oli ka teisi süüdistusi, 
kuid Linnakohus teatas, et küsimus ei kuulu nende pädevusse ja Riigiko- 
hus eesotsas sovetiaja Tartu Ülikooli õigusteaduskonna partorgi Rait Ma- 
rustega ei võtnud asja arutuselegi. Põhjenduseks toodi, et süümevande 
vaidlustamise kord kuulub sätestamisele Riigikogus, kuid parlament 
pole seda teinud ja nii ei saavatki Meri vastu süüdistust esitada. See 
jokkskeem päästis Meri ebameeldivustest. 


Süümevanne oli sisuliselt, Põhiseaduse kommenteeritud väljaande 
järgi tsensus, st. võimutõke nende vastu, kes end omal ajal määrisid 
koostööga Eestit anastanud repressiivinstantsidega. Süümevande pi- 
did peale Vabariigi Presidendi, samuti Riigikogusse või kohaliku oma- 
valitsuse volikogusse kandideerijate andma ka kõik isikud, kes taotle- 
sid peaministri, ministri, Riigikohtu esimehe, Riigikohtu liikme, kohtu- 
niku, õiguskantsleri, riigikontrolöri, Eesti Panga presidendi, kaitseväe 
juhataja või ülemjuhataja või mis tahes muud valimise või nimetamise 
alusel täidetavat ametikohta riigi- või kohaliku omavalitsuse organis. 
Ka prokurörid pidid andma süümevande. Neist inimestest paljud jää- 
vad veel üsna kauaks süümevande alusel saadud kohale. Süümevan- 
de vaidlustamise võimalus Riigiprokuratuuril aga puuduvat. Kuidas 
nii? Vaat sellepärast, et süümevande andmise kohustus kestis kuni 31. 
detsembrini 2000, nagu kirjutas sovetliku võõrrežiimi süüdistaja ame- 
tit pidanud riigiprokurör Jaan Naaber, kes nüüd riigiprokurörina jätkab 
meie Riigiprokuratuuri järelevalve (sic!) osakonnas. «Järelikult muutus 
[— seadus süümevande andmise korra kohta alates 1. jaanuarist 2001 
sisuliselt kehtetuks ning Riigiprokuratuuril puudub käesoleval ajal iga- 
sugune seaduslik alus kontrollida või anda hinnanguid ükskõik kelle 
võimaliku süümevande andmise korra rikkumise kohta,»väitis Naa- 
ber.' Ei pea olema jurist, et näha väite paikapidamatust. Miski ei takis- 
ta kontrollimast, kas süümevannet rikuti seaduse kehtimise ajal, kuid 
sarnane suhtumine selgitab kollaborantide jätkuvat edasitegutsemist 
meie riigi võimukoridorides. 

Alates 2001. aastast Riigikogu ja valitsuse liikmetelt süümevande 
andmist selle kohta, et ta «ei ole olnud Eestit okupeerinud riikide jul- 


I. Holger Kaljulaid, Süümest Eestis 21. sajandi alguses, TMS 25. 11.2009 

geolekuorganite või relvajõudude luure või vastuluure teenistuses ega 
agent ega ole osalenud kodanike jälitamisel ja represseerimisel nende 
poliitiliste veendumiste, ebalojaalsuse, klassikuuluvuse või Eesti vabarii- 
gi riigi- või kaitseteenistuses olemise eest» (EV Põhiseaduse rakendamise 
seadus $6), enam ei nõuta. 


ENSV KGB esimehe Rein Sillari sõnul soodustas süümevanne valevan- 
dumist, sest: «neid inimesi on väga vähe, kes saaksid seda kontrollida» 
ja «on mõttetu oodata, et endised julgeolekutöötajad hakkaksid agente 
avalikustama.» «Agent oli meil pühamast püham. Isegi kui leiduks mõni 
endine kaadriohvitser, kes on nõus avalikustama agentide nimesid, ei ole 
tal millegagi võimalik oma sõnu tõestada».' 


Ühe saladuse hoidmise meetmena käskis Sillari 1990-ndate alguses 
põletada ja hävitada suure osa tollal veel Tallinnas olnud KGB toimiku- 
test. Tema sõnul võivad inimesed näiteks riigireetmises kahtlustatava 
Herman Simmi puhul (kes andis süümevande 05.10.1992 — HP.) spe- 
kuleerida tema sidemete kohta KGB-ga, kuid tõde ei saa laiem ava- 
likkus kunagi teada, sest kõik dokumendid peaksid olema hävitatud.” 
Simm igatahes tunnistas, et ta oli KGB agent juba nõukogude ajast ala- 
tes ning teda survestas SRV, ähvardades teda paljastada, kui ta keeldub 
koostööst.” Kas aga kõik dokumendid hävitatud on või saab neid veel 
santaažiks kasutada, seda me ei tea. Igatahes on selge, et inimesed 
pole eriteenistuste poolt värvatud mitte lihtsalt selleks, et neid kõrgele 
kohale ja võimule upitada ning seal hoida. Inimesi valvatakse selleks, 
et nad teeneid osutaksid. Ja mida kõrgemale kedagi upitada õnnestub, 
seda suuremaid teeneid temalt ka nõutakse. 


«Ei ole välistatud ka selline võimalus, et juhul, kui riigipöördekatse 
Moskvas oleks teoks saanud, oleks ka Eesti NSV ajal kompartei no- 
menklatuuri kuuluv Lennart Meri, ajaleht Molodjož Estonii andmetel 
agendinimega Nikolajev, võinud saada Eesti NSV valitsejaks. Muide, 
Meri augustiputši ajal Eestis ei viibinud. (Ta viibis Soomes, mis külma 
sõja ajal oli nii Vene kui lääne välisluurete üks aktiivsemaid tegutse- 
mispaiku — H.P.). Olen kuulnud mitmest allikast, et nendel Eesti riigile 
ja rahvale nii ärevatel aegadel oli Eesti Vabariigi Ülemnõukogu saadik 
ja NSV Liidu kindral Zijautin Abdurahmanov rääkinud ühes seltskon- 
nas, et juhul, kui Moskva tagurlike poliitikute riigipöördekatse oleks õn- 
nestunud, siis Eesti NSV-d pidid hakkama asehalduritena juhtima Siim 


1. Ibidem, Ik. 217 

2. Mirko Ojakivi, Sillar: tc ei saa kunagi teada, kas Simm oli KGB-s, Eesti Päeva- 
leht Online 24.09.2008 

3. Priit Hõbemägi, KGB agendid meie keskel, Eesti Ekspress 27.11.2008 

Kallas ja Tõnu Laak. Täna on endine kompartei nomenklatuuri kuulu- 
nud Kallas tänu sobingule ekspeaminister Juhan Partsiga Brüsselis täh- 
tis euroametnik. Laak on aga edukas ärimees,» kinnitas Ando Leps.' 

Meri ja Kallas on igatahes mõlemad nii kõrgetele kohtadele kui 
ka võimule saanud, paljalt sellest aga näpuga näitamiseks ei piisa ja 
käesoleva raamatu eesmärk ei olegi konkreetsete isikute tausta väl- 
jaselgitamine. Inimeste teod räägivad iseenese eest. ENSV asehaldu- 
riteks on aga eri autorite poolt välja pakutud ka mitmeid teisi nimesid, 
nagu Edgar Savisaar, Jaak Allik jne. Putšiaegses olukorras, kus Tallinn 
oli Nõukogude sõjalaevastiku tihedas mereblokaadis, andis Savisaa- 
re, ilma igasuguste takistuste ja sekeldusteta jõudmine Stocholmist 
mootorjahiga Tallinna üksjagu mõtlemisainet. Olgu sellega kuidas on, 
kuid Arnold Rüütel on korduvalt kinnitanud teadvat õiget nime, kuid 
keeldub seda järjekindlalt paljastamast. Nimetatud isik olevat tänagi 
poliitikas tegev ja kõrgel positsioonil (sic!/). Rüütli väitel sai ta asehal- 
duri nime teada Jeltsinilt. Ka Lennart Meri keeldus seda nime avalikus- 
tamast.” Ülo Nugis on samuti enda sõnul teadlik, kuid peab versioo- 
ni mitteusutavaks: «Aga kurat seda teab, võib-olla profid on asja nii 
peenelt ära teinud, et minusuguse mehe hallollus ei võta neid valgeid 
kohti kinni. [—J Päris kindlasti on meil selle lühikese aja jooksul asju, 
millest ei jää jälgi mitte kusagile mujale kui kaks-kolm meest räägivad 
omavahel.» ° 

Täit tõtt teab ilmselt vaid kitsas ringkond ning endalt püüab kaht- 
luse kõrvale juhtida igaüks. Kindel on aga see, et kõnealuse isiku te- 
gutsemine Eesti poliitikas ei ole kantud mitte Eesti huvidest — nagu 
ka tema nime varjamine. Paneb mõtlema, miks õiguskaitseorganid lu- 
bavad selle isiku nime varjamist ja kaitsmist ning tema edasist tegutse- 
mist poliitikuna kõrgel positsioonil? 

Võiks meenutada KGB kindrali Rein Sillari vastust Sirje Endre in- 
tervjuuküsimusele, miks KGB toimikuid Eestile ei loovutatud, Eestile 
oleks toimikuid vaja, muidu pääsevad kagebeelased võimule. Sillar 
vastas avameelselt: milleks teile toimikud, nad on juba võimul (.s/c/).' 
Tartu KGB julgeolekukapten Viktor Kozlovi sõnul oli KGB-ga rohkem 
või vähem seotud tervelt 90% Ülemnõukogu saadikutest/' 


1. Ando Leps, Putš ja Eesti troika, 24.08.2005 SL Õhtuleht 

2. Urmo Soonvald, Jeltsini ja Rüütli saladus, SL Õhtuleht 19.08.2005 
3. Mart Laar, Urmas Ott, Sirje Endre, Teine Eesti, Tallinn 1996, Ik. 769 
4. Virkko Lepassalu, Süümepiinadeta, Tallinn 2005, Ik. 140 

5. Eesti Aeg 01.04.1992 

Riigipöörde eelproovi ehk pronksiöö ajal arutati ajakirjanduses 
meie riigistruktuuride ustavuse üle: «Kuivõrd usaldusväärne on sisemi- 
nisteeriumi ametnikkond? Ministeeriumi ja tema allstruktuure on kogu 
iseseisvusaja juhtinud paljude erakondade määratud usaldusisikud. 
Ministeeriumis on piisavalt mis tahes toetajaid, kes on esmaselt usta- 
vad parteile ja alles siis riigile. Info lekkimise juhtumite poolest väga 
kõrgel tasemel on Eesti lähiminevik rikas. Loomulikult on nii siseminis- 
teeriumi kui ka kaitseministeeriumi ametnike seas välisluure esinda- 
jaid. Kui siia lisada veel nüüdisaegsed pealtkuulamisvõimalused, siis 
näeme, ei asjast huvitatud pooltel on suured tegutsemisvõimalused. 
Ja tänapäeval saab raha eest ju nii mõndagi.»' 


N. Liidu lagunemine surus vasakpoolsed mõneks ajaks kaitsesse. 
Algul püüti end päästa mantlivahetuse ja vaikimisega, aga aegamööda 
tundsid nad end taas üsna kindlalt ja hakkasid võimu poole pürima. 
Kõige ilmekam on see Saksamaal, kus endised Stasi agendid poliitikas 
nii avalikult kui kulisside taga, eriti majanduskriisi taustal, üha suure- 
mat poliitilist rolli mängivad ja on pääsenud koguni liiduriikide juht- 
konda.” 

Hermann Simmi juhtum tõestas taas, et meie riigistruktuurides on 
kõige kõrgeimal tasandil vaenulike välisriikide agente. Me ei tea, kui 
palju neid on, teame aga seda, ei piits, präänik ja santaaž on tänapäe- 
va maailmas täpselt sama efektiivsed kuuleka käitumise motivaatorid 
kui eelmistel sajanditel ning võim ja materiaalsed hüved on paljudele 
märksa olulisemad kui aated ja kohusetunne. Hermann Simmi väitel 
olevat pooled Riigikogu liikmed seotud KGB-ga, nagu temagi.” 

Taasiseseisvumise järel loodeti siiralt, et mineviku varjud kaovad 
vabaduse päikesepaistes. Kuid varjud ei kao ja KGB kummitab meid 
veel kaua. Me ei saa rääkida ka endistele KGB agentidele andesta- 
misest — kuidirs võib andestada neile, kes ei ole oma tegusid kahet- 
senud? Eesti võimudel puudub julgus ja ilmselt ka tahe avalikustada 
endised KGB agendid ning soov selle teemaga tõsiselt tegeleda. Neis 
hoiakutes peab paratamatult tulema muutus, sest muidu jäämegi tule- 
vikuta mineviku pantvangideks. 


Kuna endised KGB (ja tänased FSB) agendid jäävadki ilmselt tu- 


vastamata, siis tuleks seda enam tähelepanu pöörata aktiivsetele, 
Kommunistliku Partei valitavatel, vastutavatel ja palgalistel kohtadel 


1. SL Õhtuleht 27. aprill 2007 


2. Vello Helk, Kommentaar: Teise maailmasõja järelkajasid, Eesti Elu, 
25.09.200!) 
3. Dokumentaalfilm «Riigireetur» ETV 21.11.2009 

töötanud kollaborantidele, kelle süü isamaa ees ei ole sugugi väik- 
sem. Tänapäeval on Eestis kombeks kommuniste ja nende ideoloo- 
gial tugevalt alahinnates näha kõige süüdlasena KGB-d, kuid ometi oli 
KGB käsutäitja ja kompartei ainuvõimu kindlustamise vahend. Kõige 
taga olid kommunistid. Riiki ja tervet vägivallaaparaati juhtis ja suunas 
Kommunistlik Partei — «meie ajastu mõistus, au ja südametunnistus», 
nagu kõlas kommunistide küüniline loosung. NLKP ja KGB olid üks ja 
lahutamatu tervik. 

Eesti ajakirjandus teeb näo, nagu vastaks tõele võimulolevate en- 
diste tippkommunistide väited, et KGB kommunistide seast agente ei 
värvanud ja Isamaaliit räägib muinasjuttu, nagu oleks eksisteerinud mingi 
vaikiv kokkulepe kommunistidega: meie teid ei puutu ja teie võimule ei 
pürgi. Et see pelk muinasjutt on, näitab asjaolu, et tippkommunistid kuu- 
lusid kohe algusest peale takistamatult kõikide parteide ja valitsuste tippu- 
desse ja riigikogusse, olles niipalju võimul, kui see üleüldse võimalik oli ja 
on. Näiteks Tiit Vähi, kelle peaministriksoleku ajal parafeeriti 1996. aastal 
piirileping, valitsuse 15 ministrist oli tervelt 14 endised kommunistid (k.a. 
pea- ja välisminister). Kits kärneriks, öeldakse selle kohta. 

Visa on kaduma ka arusaam, et kui tippkommunistide kohtadel 
poleks olnud eestlasi, oleks need asendatud venelastega ja asi oleks 
olnud hullem. Mina väidan vastupidist. Eestlasest kollaborant on alati 
hullem kui vallutaja ise, sest tema püüdlikkus valitsejale meele järele 
olla ületab kohati terve mõistuse piiri. Nii on ka täna, mil sageli Euroo- 
pa Liidu soovitusi vormitakse seadusteks, kusjuures omalt poolt lisa- 
takse veel vürtsi juurde, et seadus krehvtiseni saaks ja endal vähem 
vastutust oleks.' «Tahame seda või mitte, aga kommunismi küsimus 
on meie jaoks võitlus ajaloo pärast ja õigus ajaloos toimunut õiglaselt 
hinnata. See on eksistentsiaalse kaaluga küsimus,» on kinnitanud And- 
res Herkel.” 

Kui keegi näeks veidi vaeva ja hakkaks kõigi valitsuste ja riigikogu 
koosseisude ekskommunistidest liikmete nimesid punaseks värvima, 
tuleb nimekiri ehmatavalt punane. Tean, sest olen seda teinud. Ainus 
raskus nimekirja koostamisel oli selles, et 99% saadikutest on oma 
ametlikes elulookirjeldustes selle «ebaolulise» seiga jätnud targu mär- 
kimata. Kokkuvõttes võib öelda, et u. 80% nõukogudejärgse aja Eesti 
peaministritest, u. 50% ministritest, u. 40% riigikogulastest ja kaks kol- 
mandikku presidentidest on endised kommunistid. 


1. Aivar Koitla, Rahvarindest kui Eesti «vabastajast», www.DELFI.ee 22.08.2009 
2. Herkel: Hinnang kommunismile on eksistentsiaalne küsimus EPL 
09.12.2008 

See on hämmastavalt suur protsent, sest parteilaste osakaal eest- 
laste hulgas jäi kuni okupatsiooniaja lõpuni u. 5-6 % piiridesse (võrdlu- 
seks: Rumeenias oli parteilasi ligi 20%, Tšehhoslovakkias 14%, Poolas 
12%, Ungaris 10%). Eestis oli kommunistlik partei võõrkehaks rahva 
ihus ja võõra repressiiwõimu esindajaks ning jäi selleks kuni Nõukogu- 
de Liidu kokkuvarisemiseni. Tõsi, valdav enamik kommunistidest as- 
tusid partei liikmeks mitmesugustel, tavaliselt tööalastel või olmelistel 
põhjustel (autoostuluba, turismireisid, eripoed jne.) ning kui nad just 
milleski, mida kuriteo või genotsiidina eesti rahva vastu võiks kvalifit- 
seerida, isiklikult pole osalenud, siis ei saa neid õieti süüdistada. Kui, 
siis käegalöömises, mugandumises ja selgrootuses. Neid võib vaadel- 
da kui olukorra ohvreid, sest normaalses ühiskonnas poleks neist val- 
dav enamik kommunistlikku parteisse iial astunud. 


Juhtivale tööle ja valitavatele kohtadele Kommunistlikus Parteis ei 
sunnitud aga mitte kedagi. See oli kollaboraatorite vabatahtlik samm 
ja valik ning see eristab nad tavakommunistidest ja rahvast kõrge müü- 
riga. Teravik on suunatud just selliste, põhimõtteid ja aateid mittemil- 
lekski pidavate inimeste vastu. Just sellistele inimestele peaks olema 
välistatud töötamine riigile olulistel ja määrava tähtsusega kohtadel, 
kuid laulva revolutsiooni käigus suutsid tippkommunistid ja kommu- 
nistlik nomenklatuur operatiivselt ja ette planeeritult värvi muuta ning 
ümber kehastuda. 


Eesti «laulva revolutsiooni» ehk veretu vabanemise õnnetus ongi 
see, et plats jäi puhtaks löömata, palju probleeme jäi lahendamata ning 
need lohisevad meiega tänaseni kaasa, mõjutades meie igapäevaelu 
ja riigi käekäiku. Tõelised kollaborandid moodustasid vaid tühise osa 
komparteisse kuulunuist, kuid just need inimesed viisid ellu partei ees- 
tivaenulikku poliitikat ja tundub, et teevad seda ka täna. Nemad tead- 
sid salajaste paberite sisu, Kremli satraapide jõhkraid venestamisplaa- 
ne, soovi muuta Eesti NSV autonoomseks piirkonnaks, jne. Kuid see 
ei takistanud neid selles süsteemis töötamast ja seda ülistamast. Isegi 
kui nad tegutsesid käsutäitjaina, langeb neile kaasvastutus sovetivõi- 
mu tegude eest. Nad teadsid, mida tegid ja mida tehti. Ei ole kuulnud, 
et keegi neist oleks avalikult kahetsenud enda kuulumist komparteisse 
kelle juhtimisel süütuid inimesi piinati, vägistati, küüditati Siberisse ja 
tapeti kümnete miljonite kaupa. 

«Kas õnnestub noori ühendada sotsialismiideaalide nimel või saa- 
vad nende seast täiendust pimedad ja purustavad jõud, see küsimus 


otsustatakse 1980. aastatel,» kuulutas kommunist ja ENSV Plaaniko- 
mitee esimees Edgar Savisaar oma sotsialismipaatosest pakatavas 

raamatus «Võitlus noorsoo pärast» veel 1987. aastal. Õnneks see tal 
ei õnnestunud, kuid «pimedaid ja purustavaid» jõude kartis Savisaar 
sedavõrd, et kui talle, juba vabadusvõitlejaks ümberkehastunult, esitati 
disainer Avo Ermelilt tellitud Rahvarinde logo kavand, mille taust oli 
kujundatud Eesti rahvusvärvides, sattus ta raevu ja hakkas näost pu- 
nasena hüsteeriliselt karjuma: «See on provokatsioon! Mingi sini-must- 
valge ei tule kõne allagi!» 

Toon veel ühe juhusliku näite Savisaare aatekaaslase ja kunagise 
nomenklatuurikommunisti käekäigust Eesti Vabariigis. Selleks on kesk- 
erakondlane Ain Seppik, nõukogude okupatsioonivõimude prokurör ja 
kohtunik, kes saatis koostöös KGB-ga 1985. aastal trellide taha «nõu- 
kogude võimu solvanud» koolipoisid ning sulges vaimuhaiglasse tei- 
sitimõtleja. Temast sai «10 miljoni dollari mehe», samuti ekskommu- 
nisti Siim Kallase valitsuse siseminister. Just Kallase valitsuse ajal võeti 
Pärnus maha bolševismi vastu võidelnute mälestusmärk, mis Lihulas 
püstitati ning Juhan Partsi valitsuse ajal rahva vastu vägivalda kasutades 
uuesti maha võeti. Neid, kes Seppiku punast minevikku meenutada jul- 
gesid, süüdistas ta nõiajahis ja ühiskonna lõhestamises.* Tallinna voli- 
kogus olles kaitses Seppik 2007. aastal vapralt avalikkuse pahameele ja 
tagasiastumisnõuete eest kriminaalkorras kuus korda ning haldus- ja 
väärteo asjus vähemalt kaheksa korda kohtulikult karistatud Rene Rein- 
manni, kellest Keskerakonna toel oli saanud Põhja-Tallinna halduskogu 
liige, linnavolikogu liige, korrakaitsekomisjoni liige, linnavarakomisjoni 
aseesimees, keskkonnakomisjoni liige, suurettevõtte Tallinna Soojus 
nõukogu liige ja Keskerakonna fraktsiooni liige.” Täna on Seppik Riigi- 
kogu liige, Riigikogu Keskerakonna fraktsiooni esimees ning Riigikogu 
põhiseaduskomisjoni ja julgeolekuasutuste erikomisjoni liige — üks 
nendest, kes peaks jälgima Riigikogu otsuste Põhiseadusele vastavust 
ning kureerima KAPO ja teiste julgeolekuasutuste tööd ... 

Siinkohal oleks ilmselt taas paslik meenutada KGB kindrali Rein 
Sillari eelpooltoodud sõnu. Muuseas, Seppiku veneaegseid kolleege, 
kes samuti agaralt nõukogude võimu vastaseid represseerisid, on täna 
veel mitmeid samal tööl. Näiteks Tallinna Ringkonnakohtus töötav Jüri 
Paap, kes paar aastat tagasi esitati isegi Eesti Vabariigi teenetemärgi 
saamiseks, juristina tegutsev Erich Vallimäe — Jüri Kuke, Ain Aitsami 
ja Mart Nikluse represseerija, jne. Tänaseks on neil olemas ka «vääri- 
kas» järelkasv. Loetlen kaks nimedegruppi: Tiit Madisson, Aleksander 


1. Avo Ermel autorile 1988.a. 
2. Ain Seppiku lahkumine, 06.02.2003 Maaleht 
3. Keskerakond sokutas retsi Tallinna volikokku, Postimees 12.07.2007 

Einseln, Jüri Estam, Jüri Liim... ja Dimitri Klenski, Dmitri Linter, Maksim 
Reva, Mark Sirõk... Meenutades nimetatute tegusid ja karistusi, pole 
raske taibata, missugusest parteist või koolkonnast suur osa meie Õi- 
gusemõistjatest või õiguskaitseorganite töötajatest pärineb. Tõdemus 
sovetiseerimise nähtamatust, kuid selgelt tuntavast mõjust, mis on 
haaranud õiguskaitse valdkonda Eesti Vabariigis, on hirmutav. 

Kommunistlikku nomenklatuuri kuulunute ennastõigustavatel jut- 
tudel enda varjatud rahvuslusest ja süsteemi seestpoolt õõnestamisest 
puudub kate. Selle uskujad võiks küsida, kuidas valvas ja ülitõhus KGB 
laskis ENSV-s juhtpositsioonile inimesed, kes nagu nende endi jutust 
on selgunud, olid suurimad isamaalased ja kommunismivaenlased? 
Inimesed, kes sinisilmselt lootsid parteis midagi Eesti heaks ära teha, 
pidid peatselt tõdema, et nad muutusid tähtsusetuiks mutrikesteks 
ülivõimsas masinavärgis ja ühtlasi vene genotsiidipoliitika elluviijaiks 
omaenda rahva vastu. Eestimaa Kommunistlik Partei ja selle funktsio- 
näärid täitsid Moskva isandate käske alati eeskujulikult ja innukalt ning 
ei ole mingit alust arvata, et isikliku kasu saamise nimel või surve all ei 
ole nüüdseks jälle Eesti võimustruktuurid enda kätte haaranud endi- 
sed kommunistid selleks valmis ka tänapäeval. 


T. H. Ilves küsis: «Oleme ise korduvalt nentinud Venemaa kohta: 
kuni ta ei tunnista oma ajalugu ja teistele tehtud ülekohut, siis pole ka 
oodata, et ta muutub demokraatlikuks ja euroopalikuks riigiks. Aga kas 
see ei kehti ka meie endi kohta? Kas on ikka nii, et vaid NSVL-i järel- 
tulija peab vastutama, aga seda riiki ainuvalitsenud kompartei liikmed 
on vastutusest vabastatud tänu sellele, et nad on eesti soost? EI Mosk- 
vas töötanud venelasest NLKP funktsionäär on süüdi eestlastele tehtud 
ülekohtus ja venestamispoliitikas ning et Vene riik peab vabandama, 
aga Tallinna või Tartu kõrgem aparatšik on vastutusest vaba? Kas ka 
rajooni parteisekretär, keskkomitee liige, komsomolijuht, ülikooli par- 
torg kannab ENSV demokraatiavastase tegevuse eest vastutust?»' 


20.06.2006 esitas kodanik Reedik Piibe riiklikul Täna Otsustan 
Mina ehk TOM veebilehel ettepaneku keelustada tippkommunistide 
kandideerimine kõrgetele, suurt vastutust nõudvatele riiklikele ame- 
tikohtadele. Nüüdseks likvideeritud, kuid algselt kõlavalt reklaamitud 
kodanikualgatuse portaalil leidsid positiivse lahenduse vaid mõned 
üksikud ettepanekud. 18. juunil antud vastuses teatas Justiitsministee- 
rium, et ei toeta ettepanekut, sest see olevat vastuolus Eesti Vabariigi 
Põhiseaduse mitmete oluliste põhimõtetega. Tegu olevat isikutega, 
kes on andnud suure panuse Eesti Vabariigi taasiseseisvumisele ning 


1. Sirp 17. II 2006 

kes teevad ka tänapäeval tänuväärt tegusid vabariigi hüvanguks (s/c/). 
Juba sõna «tippkommunistid» kasutamine oli Justiitsministeeriumile 
kimbatust tekitav. See vahetati nii vastuse pealkirjas kui tekstis sõnaga 
«isikud». Justiitsministeerium väitis, et ttppkommunistide puhul olevat 
tegu ebamääraselt piiritletud isikute ringiga. «Kas saame eeldada, et 
kõik ENSV-s kõrgetel ametikohtadel töötajad olid tingimata kommu- 
nistlike vaadete pooldajad?», küsis vastusele alla kirjutanud asekants- 
ler Urmas Volens justkui oleks sellel tähtsust. Kollaborism ja äraandmi- 
ne jäävad sõltumata põhjustest või vaadetest alati ja ikka kollaborismiks 
ja ärandmiseks. Avalikkuse nõue kõlas ka seekord kurtidele kõrvadele. 

Kui kollaborantidele seatud piirangud kõigis endise sotsialismileeri rii- 
kides enam ei toimigi, on need vähemalt enamikes olemas olnud ning 
kollaborandid ja kaastöölised on avalikkuse ette toodud. Meil on aga lust- 
ratsiooni takistamiseks seatud arhiividesse tõkendid selliste isikute toi- 
mikutega tutvumiseks, kuna need sisaldavat isiklikke andmeid. 

Vastupidiselt Lätile, kus on näiteks süüdi mõistetud kompartei esi- 
mees Alfreds Rubiks, KGB ülem Alfons Noviks ja valitsusest on sunni- 
tud lahkuma mitmeid KGB kaastöötajaid, pole Eestis selliste tegelaste 
paljastamise ja karistamisega tegeletud — see olevat nõiajaht. Leedus 
sunniti 2004. aastal isegi president Rolandas Paksas ametist tagasi as- 
tuma, sest teda süüdistati kontaktide omamises Vene salateenistusega 
ning Venemaaga seotud majandushuvides. Meil oli aga presidendiks 
endine Kommunistliku Partei esimees, kellele vormiliselt allus terve 
ENSV KGB. Nimetatud ametikohale ei saanud ta mitte ilusate silmade 
või sirgete püksiviikide pärast. Sellised tegelased on Eestis karistama- 
tust nautinud ning isegi punastel massimõrtsukatel Vassili Riisil ja Idel 
Jakobsonil lasti rahulikult vanaduspõlve nautida ja õigete meestena 
surra. Arnold Meri kaasusega, kes aktiivselt ja takistamatult jätkas oma 
Eesti-vaenulikku tegevust, venitati tahtlikult tervelt 16 aastat ja loomu- 
likult lõppes see samamoodi. 

Pärast Teist maailmasõda ei antud Saksa okupatsiooni kollaboranti- 
dele Euroopas mingit armu. Esimese maailmasõja kangelane marssal 
Petain, kes pärast Pariisi langemist 1944 sõlmis sakslastega vaherahu 
ning oli Vichy valitsuse juhiks, mõisteti esialgu surma, seejärel muude- 
ti surmaotsus eluaegseks vangistuseks. Norras hukati Vidkun Ouisling, 
kellelt pärineb kollaborantide ühisnimetus: kvislingid. Taanis arreteeri- 
ti ja anti peale Saksamaa kapitulatsiooni kohtu alla paljud koostööd tei- 
nud isikud jne. Eestis naudivad kommunistliku režiimi kollaborandid 
aga täielikku karistamatust. 

Teadaolevate kurja teinud eesti kommunistlike kollaborantide 
ja vene okupantide jätmine ilma karistuseta ei ole millegagi põhjen- 
datud. Selline praktika tähendab rahva õigusteadvuse ja õiglustunde 
laostamist. Genotsiidikuriteod eesti rahva vastu jätkusid kuni vene 
okupatsiooni lõppemiseni ja kui need jäetakse karistamata, siis ei ole 
mõtet kõnelda ka õigusriigist. Jälgides tänaste võimulolijate «integrat- 
sioonitegevust», mis üha enam suundub sisserännanute positsioonide 
kindlustamise ja eestlaste kui kodanike ja põlisrahva õiguste kitsen- 
damise teed, tuleb tõdeda kommunistliku genotsiidipoliitika jätkumist 
tänases Eesti Vabariigis. Internatsionaliseerimine on asendunud moulti- 
kultuuristamisega. Uus vorm, endine sisu. 


Vabadusvõitleja ja kunagine poliitvang Mart Niklus küsis sügavalt 
nördinult: «Miks siis ikka veel välditakse uurimast lähimineviku kom- 
munismiehitajate endi kuritegusid (näiteks Jüri Kuke juhtum jt.)? Kui 
midagi muud enam teha ei osata, võetagu uurimise alla kas või prae- 
guste nn. antifašistide üha kasvav laiutamine Eestis, Lätis, Soomes jm. 
— mis tegelikult pole ju midagi muud kui kommunismi taassünd reno- 
veeritud kujul.»' 


Aastaid on kodanikeorganisatsioonid rääkinud Nürnberg II läbivii- 
mise vajadusest. Tegemist ei ole «nõiajahiga». «Nõiajahi» hirm, mis 
on tegelikult põhjendamatu, on samuti nõukoguliku suhtumise näide. 
Ei mõisteta, et me elame nüüd demokraatlikus maailmas ja et isegi 
see maailm on sõjajärgsest ajast saadik põhjalikult muutunud. Ausa 
kohtupidamise vankumatu nõue koos süütuse eeldamise reegliga on 
«nõiajahid» võimatuks muutnud, on kinnitanud ka Enn Sarv.” Kahjuks 
on aga õiglane kohtupidamine vist võimatuks muutunud. Seda näita- 
vad erinevad küüditajate ja pronksmässu kohtufarsid, mida õiguse- 
mõistmiseks ei saa parimalgi juhul nimetada. 


Rahvusvaheliste ja Sotsiaaluuringute Instituudi teadur Aare Laid 
kuulutas üheksakümnendate keskel: «Praegu räägivad mitmed par- 
teikesed täishäälel dekoloniseerimisest, aatelisest eestlusest, ajalooli- 
sest või rahvusvahelisest õigusest ja sellega sarnastest asjadest. Ainult 
keegi ei näita veenvalt, kuidas väljapakutav on praktiliselt realiseeritav. 
Leitakse, et eeltoodud argumendid peaksid nagu iseendast lahenda- 
ma Eesti probleemid.» Seda müüti on korrutatud aastast aastasse tä- 
naseni välja, õigustamaks Eestis elluviidavat kapitulatsioonipoliitikat 
ja okupatsiooni põlistamist. See peaks ilmselt siis vastukaaluks nagu 


1. Mart Niklus, kiri autorile 23.03.2009 
2. Enn Sarv, Õiguse vastu ei saa ükski, Tartu 1997 
3. 25.01.1995 Eesti Päevaleht 

iseenesest lahendama kõik Eesti probleemid. Et see sugugi nii ei ole, 
teame ja oleme kõik näinud. Praktilisi ja reaalseid lahendeid on rah- 
vuslike ringkondade poolt pakutud korduvalt, kahjuks on aga mainitud 
müüdi levitajail puudunud tahe nimetatud lahendeid kuulda võtta või 
neid publitseerida ja diskussiooni algatada. Mugavam on väita, et täna- 
päeva «realiteedid» on määravad. 


Ekskommunistide ja KGB/FSB agentide teema on raamatus teravalt 
üles tõstetud seetõttu, et piiriküsimuse näol on tegemist valdkonnaga, 
mis on olnud teravalt Venemaa huviorbiidis. Just endiste seltsimeeste 
kaudu on olnud idanaabril hea piiriläbirääkimisi mõjutada ja kontrolli- 
da, et saavutada endale meelepärane tulemus. Kaitsepolitsei kinnitab, 
et: «Iseloomuliku tendentsina on Eestis olnud pidevalt märgatav vae- 
nulike eriteenistuste soov mõjutada ühelt poolt Eesti riigi otsuseid, po- 
liitilisi seisukohti ja avalikku arvamust, teiselt poolt aga muude riikide 
seisukohti ja arvamust Eesti suhtes. Kõnealust mõjutegevust püütakse 
teostada nii Eesti kontaktide kui ka rahvusvaheliste institutsioonide kui 
ka teiste riikide kaudu. Idanaabri eriteenistuste aktiivse luure- ja mõju- 
tustegevuse põhiobjektiks 2006. aastal oli ennekõike siinne vene ela- 
nikkond, ent püüti mõjutada ka erinevaid Eesti poliitikuid, ärimehi ja 
arvamusliidreid ning viimaste kaudu Eesti sisepoliitikat tervikuna. Esi- 
nes ka katseid mõjutada või koguni survestada Eesti sise- ja välispoliiti- 
kat Euroopa Liidu ja rahvusvaheliste organisatsioonide ning nendesse 
kuuluvate riikide poliitiliste ringkondade kaudu».' Loomulikult ei ol- 
nud 2006. aasta kuidagi erinev sellele eelnenud või järgnenud aasta- 
test, samad tendentsid on esile toodud ka teiste aastate ülevaadetes. 


Julgeolekuekspert Hannes Kondi kinnitusel on Eestis olemas palju 
Venemaa jaoks usaldusväärseid isikuid, nagu näiteks poliitikud, oma- 
valitsustegelased, ärimehed ja arvamusliidrid, kelle kaudu idanaaber 
saab oma eesmärke saavutada.” Isegi Siim Kallas, kes ilmselt teab 
millest ta räägib, on tunnistanud (tõsi küll teises kontekstis), et «Eesti 
poliitikas on poliitiline šantaaž levinud nähtus». 

Probleem on liialt tõsine, et lasta seda vaiba alla pühkida. «Eesti 
Ekspress» edastas «Washington Posfi» informatsiooni, et Nõukogude 
Liidu KGB ülem Krjutškov andis Poola endiste agentide kohta välja 
salajase käskkirja, milles nähti ette nende agentide Šantažeerimist, 


1. KAPO aastaraamat 2006, ptk. Vastuluure. 

2. Ekspert soovitab Öise Vahtkonna asemel tegelda riigi julgeolekuga, Posti- 
mees.ee 25.11.2008 

3. Ester Šank, Peategelane, 2001, Ik. 201 

kes on loobunud koostööst KGBga.' Ei ole vähimatki alust arvata, et 
KGB/FESB oleks oma Eestis olevad endised agendid ja kaastöötajad ära 
unustanud ja rahule jätnud. Teatavasti on sellest seltskonnast võimalik 
lahkuda vaid jalad ees. Nagu näha, on Venemaa lähivälismaa poliitika 
suurepäraselt õnnestunud. See ei oleks võimalik ilma siinsete abilis- 
teta. 


New-York Times kirjutas, et vene luurevõrgustikud elavad edasi 
terves regioonis ja seda isegi kõige kõrgemal tasemel. See on tõsine 
märk tänapäeva maailm tegelikust olukorrast. Ajal, mil Lääne-Euroopa 
silmad olid suunatud Lähis-Ida ja Aasia poole, ehitas Venemaa üles 
efektiivse süsteemi. Venemaa muidugi eitab selliseid väiteid, samuti 
nagu seotust Simmigagi.” 

Edastan siin remargina ühe «originaalse» mõtteavalduse kunagiselt 
peaministri nõunikult Raivo Palmarult, milles ta avaldas pahameelt 
«sallimatust ja klassivõitlust levitava» ajaloolase ja filosoofiadoktori 
Hain Rebase kohta, kes pidas teda «ekslikult» endiseks tippkommunis- 
tiks. Palmaru kinnitas, et «teatavasti nimetatakse kommunistiks isikut, 
kes usub Marxi majandusteooriasse ja püüab maailma Lenini ja Stali- 
ni õpetuse kohaselt ümber kujundada.»* Kui nii, siis olen olnud tõesti 
ülekohtune oma süüdistustes ja Eestis ei ole olnud tõesti mitte ühtegi 
tipp- või nomenklatuurikommunisti, tavakommunistidest rääkimata. 
Kui oligi, siis mõni üksik ullikene. Ei uskunud ju kommunismi mitte 
ükski terve mõistusega inimene, kellel vähegi võimalik oli nõukogu- 
de reaalsust oma silmadega näha ja kogeda. Kuidas aga siis nimetada 
neid poliitikuid, kes tollal kommunismi kiites võõrast võimu teenisid 
ja nüüd end eestimeelsetena näidata püüavad? Ehk saaksime selgust, 
kui kummaliselt hästiinformeeritud Palmaru vastaks ise oma sellessa- 
mas artiklis esitatud küsimusele: «Mida teab Rebane näiteks sellest, 
et veel 1991. aasta suvel oli vähemalt viiekümnel Eestis elaval isikul 
taskus ümbrik, mis tuli avada X — päeval? [-j või KGB mõju kindlus- 
tamisest iseseisvas Eestis, sealhulgas vaba ajakirjanduse kaudu?» 

Loomulikult muudavad inimesed meelt, loomulikult on kollaboraa- 
toreid kes on jäädavalt selja pööranud oma kahetsusväärsele minevi- 
kule. Kuid kas saame kõigi suhtes sellele kindlad olla? Inglise keeles 
on sõna meelemuutuse üks vaste «change of heart», tõlkes südame 
muutmine. Kui paljud inimesed suudavad oma südant muuta? Kas siit 


1. KGB vandenõu Poolas, 03.05.1991 Eesti Ekspress 

2. Ellen Barry, Estonia Spy Case Ratties Nerves at NATO, New York Times. 
25.12.2008 

3. Eesti Päevaleht 16.10.1997 

ei tulenegi ehk vanasõna, mille järgi hunt vaatab ikka metsa poole. 
Südant ei saa ju käskida. Nii ongi paljud eilsed bolševikud-kommu- 
nistid-stalinistid transformeerunud tänasteks «antifašistideks» ning 
venestamise ehk internatsionaliseerimise kavad on asendunud multi- 
kultuursuse sisseviimisega. 

Ei ole kuritegu olla endine kommunist, kuid on kuritegu teenida 
tänases Eestis oma endisi isandaid. Samuti uusi, kui need asuvad väl- 
jaspool Eestil ja eesti huve. Meie suurim probleem on olnud, et me ei 
tea, kes on kes. Piiriküsimusel on vähemalt üks hea külg — nüüd me 
teame, kes lähevad ajalukku Eesti ära andjatena ja ühele pulgale 1940. 
aasta juunikommunistidega ja keda me peame silmas pidama, et ida- 
naaber ei saaks meid meie endi kaasabil, näiliselt demokraatlikult ja 
rahulikul teel, uuesti alistada. 


PART“ or LIVIA ++ ESTONIA 


STILL OCCUPIED sv RUSSIA , 


0 


Eesti ja Läti alade okupatsioonivastane meeleavaldus Värska vallamaja ees 
aastal 1999 

Pacta sunt servanda! Lepinguid tuleb täita! 


Vana-Rooma maksiim 


TARTU RAHULEPING — 
KEHTIV VÕI KEHTETU? 


Nii nagu uue piirilepingu teema tõstatab hulgaliselt küsimusi, nii teki- 
tab erimeelsust ka sellega lahutamatult seotud Tartu rahulepingu jät- 
kuva kehtivuse ja Eesti juriidilise järjepidavuse teema. Seda tõsi küll 
ainult seoses meie idanaabriga. Meil, teistel riikidel ja rahvusvahelistel 
organisatsioonidel kahtlusi pole. 


Saksa suursaadik Henning von Wistinghausen on näiteks kinnita- 
nud, et Bonni rahvusvahelise õiguse asjatundjate arvates tuleb lähtuda 
Tartu rahulepingu kestmisest.' Tartu rahuleping on võetud ÜRO kehti- 
vate rahvusvaheliste lepingute registrisse nr. 11LTS29 all ning seda ei 
ole kunagi ametlikult tühistatud ega kehtetuks tunnistatud. 

Ajaloolane Küllo Arjakas kirjutas: «11 maailmasõja järel rõhutati Ees- 
ti NSV-s Tartu Rahu kui ..rahuliku kooseksisteerimise esimest lepingut, 
seda ohtralt Lenini tsitaatidega toetades. Ühes Daniil Rudnevi artiklite 
kogumikus (ilmus küll pseudonüümi Jaan Sepp nime all 1947a.) mõel- 
di üks sobilik Lenini tsitaat koguni välja. Lenini tsitaatide skaala oli lai, 
alates heast lepingust Nõukogude Venemaale kuni hingetõmbeajani. 
1980. aastate lõpul, uuel ärkamis- ning laulva revolutsiooni ajal, ak- 
tualiseerusid Tartu rahuleping ning 1920. a riigipiir uuesti. Nüüd tulid 
esile uued rõhuasetused: ajaloolise lepingu tähistamine 2. veebruaril 
1988 Tartus päädis plastkilpide ja koertega miilitsaahelikuga ning mii- 
tinguliste takistamisega — midagi sellist polnud Eesti NSV-s nähtud. 


1. Henning von Wistinghausen, Vabas Eestis, Tallinn 2008, Ik. 554 

Lepingu enda osas rõhutati kõigepealt 1920 aasta Tartu rahu kui kahe 
lepingupartneri kompromissi. 1989-1990 a. poliitilises retoorikas muu- 
tus kompromissi rõhuasetus, asendudes nüüd Tartu rahulepingu kui 
ühe alusega, mis lubab Eestit (Baltimaid) käsitada teistel alustel kui 
ülejäänud NSV Liidu liiduvabariike. 1989-1991 a. propagandaheitlustes 
rõhutati taas Tartu Rahu artiklit Il, st. enesemääramise õigust, Vene- 
maa tunnustust Eesti riigile, loobumist suveräänõigustest jms.»' 

Muutunud tingimustes formuleeris NSV Liidu uue seisukoha NSVL 
TA Riigi ja Õiguse Instituudi teaduslik peaspetsialist, õigusteaduse dok- 
tor Jelena Ussenko: «Eesti astus 1940.a NSV Liitu ja sellest hetkest kao- 
tas juriidilise jõu ka Tartu leping. See läks ajalukku.»” 

Kuid ka meil on üles kerkinud isikuid: Eero Medijainen, Heiki Lind- 
pere, Olaf Mertelsmann, kes sünkroonis Venemaa avaldustega on tul- 
nud välja väidetega, justkui oleks Tartu rahuleping täna kehtetu ja vaid 
ajalooline sündmus.” Milline on aga tegelikkus? 

Eesti taasiseseisvumise hetkel tunnustasid Eesti iseseisvust niihäs- 
ti Nõukogude Liit kui ka Vene Föderatsioon. Eesti riigi järjepidevuse 
kinnitamise asjus jäid nende seisukohad aga tõesti mõnevõrra eba- 
määraseks ja otseselt Tartu Rahu ei mainitud. Seda ei teinud aga ka 
ükski muu riik, sest taastunnustamise (mitte lihtsalt tunnustamise) fakt 
iseenesest andis jätkuva tunnustuse ka Tartu rahulepingule. 

Vene Föderatsioon tunnustas president Boris Jeltsini isikus juba 
7 kuud enne Eesti iseseisvuse taastamist, 12. jaanuaril 1991 sõlmitud 
Vene NFSV ja Eesti Vabariigi riikidevaheliste suhete aluste lepingus kõi- 
ki Eesti riigi järjepidevust kinnitavaid juriidilisi fakte, sealhulgas Tartu 
rahulepingut. Leping mainib alusdokumentidena Eesti NSV Ülemnõu- 
kogu 1990. aasta 30. märtsi otsust Eesti riiklikust staatusest ja ülemine- 
kuperioodist ning Eesti Vabariigi Ülemnõukogu 1990. aasta 7. augusti 
otsust Eesti Vabariigi ja NSV Liidu suhete kohta. Nimetatud otsused sä- 
testasid Eesti Vabariigi järjekestvuse, Eesti seisundi okupeeritud riigina 
ja Nõukogude korra õigustühisuse Eestis, samuti põhimõtte, et Nõuko- 
gude Liiduga suhete korraldamise aluseks tuleb võtta Tartu rahuleping 
koos Ülemnõukogu otsustega hinnanguist 1940. aasta sündmustele ja 
üleminekuperioodist. 

Nõukogude Liit tunnustas Eesti iseseisvust 6. septembril 1991 mär- 
kides, et võtab arvesse ajaloolist ja poliitilist olukorda enne Eesti ühine- 
mist NSV Liiduga. Ehkki selline sõnastus ei väljenda otsest nõustumist 


1. Küllo Arjakas,Tartu Rahu piiritulbad, Diplomaatia nr.54, veebruar 2008 
2. Õhtuleht, 21. märts 1990 
-1. Eesti Päevaleht 02.02.2005; jne 

Eesti riigi järjepidevusega, kuid ammugi mitte selle eitamist, võib väita, 
et Nõukogude Liit on Eesti Vabariigi juriidilist järjepidevust, seega ka 
Tartu rahulepingu kehtivust tunnustanud kaudselt. Vene Föderatsioon 
kuulutas ennast varsti ametlikult NSV Liidu juriidiliseks õigusjärgla- 
seks. 


24. augustil 1991 andis Venemaa president Jeltsin välja seadluse, 
millega ta tunnustas Eesti Vabariiki «ühenduses» Eesti Ülemnõukogu 
20. augusti otsusega Eesti riiklikust iseseisvusest. See ei ole jälle otsene 
tunnustus järjepidevusele, kuid nõustumine järjepidevuse väitega ehk 
kaudne tunnustus on selge. Seadluses viidatud Eesti Ülemnõukogu ot- 
sus ju kinnitab ammuaegset riiklikku iseseisvust, pealegi «arvestades 
1990. aasta 30. märtsi otsust Eesti riiklikust staatusest». Viimane aga 
väidab otse, et Eesti Vabariigi olemasolu dejure ei ole katkenud. 


Aaastate jooksul on mitmed Vene Föderatsiooni valitsuse esinda- 
jad teinud avaldusi, mis on Eesti riigi järjepidevust ja Tartu rahulepin- 
gu kehtimist eitanud, kuid seni on neil avaldustel õigusjõud kas üldse 
puudunud või olnud madalam presidendi seadluse omast. 05.05.1992 
teatasid Venemaa esindajad, et Venemaa ei tunnista Tartu rahulepingu 
järgset piiri, vaid ainult seda, mis oli Eesti ja Venemaa vahel Eesti-Vene 
suhete aluste lepingu allakirjutamise ajal 12.01.1991. aastal, ehk siis 
stalinlikku ja ebaseaduslikku ENSV piiri. Siin kavaldas Venemaa ennast 
veidi üle, sest nimetatud leping tunnistas kaudselt Tartu rahulepingut 
ja järelikult ka sellega sätestatud piire. 


Ajakirjanduses vilksatanud informatsiooni järgi on Moskva esin- 
dajad pakkunud välja ka üsna kummalisi tõlgendusi alates sellest, et 
kogu tollane Venemaa, eesotsas V.I.Leniniga oli kriminaalne jõuk kuni 
selleni, et Ülevenemaaline Kesktäitevkomitee olevat Tartu Rahu rati- 
fitseerimisel 04.02.1920 rikkunud Venemaa konstitutsiooni ja seadusi 
ning Tartu Rahu polevat seepärast juriidiliselt kunagi kehtinudki.' Näi- 
teks ENPA mittteliikmesriikide komitee väljasõiduistungil Pihkvas väi- 
deti venelste poolt, et Tartu rahu piir on kaabakliku tehingu tagajärg: 
bolševikud kinkisid Petserimaa Eestile selle eest, et eestlased desar- 
meerisid Judenitši armee.” 


Ka Venemaa tipp-poliitik Konstantin Kossatšov kinnitas Tallinna 
Ülikoolis peetud kõnes, et Tartu Rahu ei kehti. «Tinglikult rääkides on 
teie jaoks absoluutse tähendusega 2. veebruar 1920. aastal, mil sõlmiti 
Tartu Rahu. Tegelikult oli see allkirjastatud ebaseadusliku bolševistliku 


1. K. Kilgats, Eesti-Vene läbirääkimised lähevad vaevaliselt, 04.06.1992 Posti- 
mees 


2. Mati Hint, Reis Peterburist Petserisse, Riigikogu toimetised nr. 12, 2005 

valitsusega ja ajal, kui territoorium polnud kontrolli all ning oldi val- 
mis andma mida iganes, et võimu säilitada. Nad olid valmis igasuguste 
otsusteni minema. Kui Eesti räägib näiteks, et kokkulepe Nõukogude 
Liiduga 1939. aasta septembris oli Eestile peale sunnitud, olen sellega 
täiesti nõus. Aga vaatame Tartu Rahu Venemaa jaoks? Kas see polnud 
mitte juhuslikult Venemaale peale sunnitud? Ilmselt samuti oli. Rää- 
gimegi siis, kes ja kunas mida tegi.» Kossatšov unustas targu ära, et 
tema mainitud 1939. aasta baaside lepingus kinnitas Venemaa Tartu 
Rahu kehtivust, lubas austada Eesti suveräänsust ja mitte sekkuda Ees- 
ti siseasjadesse ja poliitilisse riigikorraldusse. 

Ei Molotovi noot 16.06.1940 ega Narvas järgmisel päeval Laidone- 
ri poolt allkirjastanud nn. kapitulatsiooniakt (kui Punaarmee oli juba 
Eestisse sisse marssinud) sisaldanud ühtegi sõna Eesti ja NSV Liidu 
vahel sõlmitud lepingute ülesütlemisest. Ei taganemisest 1920. aasta 
Tartu rahulepingust, 1932. aasta mittekallaletungilepingust ega 1939. 
aastal sõlmitud vastastikuse abistamise paktist ehk baaside lepingust. 
Mõlemas viimatimainitud lepingus viidati otseselt Tartu rahulepingule. 
Kuna ametlikult ei ole Eesti ja Venemaa vahel sõjaseisukorda ega sõda 
olnud, siis kehtib Tartu rahuleping edasi. Mingit kehtivusaega sellele 
sätestatud ei ole. 

Tartu Rahu eitamine «...annab aluse põhimõttelise kaebuse tõs- 
tatamiseks mingi rahvusvahelise organi ees, et Venemaaga on üldse 
võimatu heanaaberlikke suhteid rajada: Vene Föderatsioon nõuab 
Eestilt mitmesuguseid ühepoolseid vastutulekuid, kuid ise ei täida ain- 
sat lepingut, mille alusel saaks muudes küsimustes läbirääkimisi pida- 
da,» arvab õigusteadlane Enn Sarv. «Suhetes Venemaaga on praegu 
põhiküsimuseks kujunenud 1920. aasta Tartu rahulepingu kehtivuse 
tunnustamine. See on tegelikult ebaprobleem, sest niisugust tunnus- 
tamist pole üldsegi vaja: leping kehtib [—)j. Tõsi, Vene Föderatsiooni 
riigiduuma võttis lepingu tühistamise vahepeal päevakorda, kuid loo- 
bus, sest tühistamisega oleks rikutud rahvusvahelist õigust ja pealegi 
oleks see tähendanud omaksvõttu, et tühistamise hetkel leping kehtis. 
Pärast seda on Vene valitsuse esindajad püüdnud rõhuda väitele, et 
Tartu rahuleping kaotas juriidilise jõu Eesti Vabariigi kadumise tõttu, 
kui see «ühines» Nõukogude Liiduga.» 

«Asja tuum on selles, et piirilepingu sõlmimist pole juriidiliselt või- 
malik lahutada Eesti Vabariigi rahvusvahelis-õigusliku staatuse prob- 


1.22.02.2005 Postimees 
2. Enn Sarv, Õiguse vastu ei saa ükski, Eesti taotlused ja rahvusvaheline õigus, 
Tartu 1997, pt.8.3 

leemidest. Vene pool on selle hästi ära tabanud.» ütles Tartu ülikooli 
rahvusvahelise õiguse dotsent Lauri Mälksoo." Õigusjärglusest loobu- 
des kaotaks Tartu rahuleping automaatselt oma kehtivuse ja ka vastu- 
pidi. 

Tartu rahulepingu tunnustamise küsimus on ajanud tagajalgadele 
ka siinseid vene koloniste. Vene Kodanike Tallinna Liit (VKTL) kutsus 
1994. aastal Vene valitsust üles 1920 aasta Tartu rahulepingut mitte tun- 
nustama, sest see kinnistaks liidu arvates Eesti venekeelse elanikkonna 
«diskrimineerimist». Avalduses märgiti, et Tartu rahulepingu tunnusta- 
mine Venemaa poolt tähendaks restitutsiooni põhimõtte omaksvõt- 
mist, mille järgi poliitilisi ja kodanikuõigusi saaksid vaid Eesti kodanike 
järglased. Avalduse edastas BNS-ile organisatsiooni liige Oleg Morozov, 
kes tänaseni on aktiivne Eesti iseseisvuse vastane. «Seega tunnistaks 
Venemaa seaduspäraseks olukorra, kus kolmandik Eesti endistest ko- 
danikest jääks ilma oma senistest poliitilistest õigustest. Samuti tähen- 
daks see, et Venemaa tunnistab õigeks Tartu rahulepingu sätte selle 
kohta, et kõik Vene kodanikud peavad aasta jooksul pärast Vene koda- 
kondsuse saamist Eesti territooriumilt lahkuma,» märgiti avalduses." 


Venemaa keeldumine Tartu rahulepingu taastunnustamisest tähen- 
dab keeldumist tunnustada eesti rahva enesemääramisõigust, järeli- 
kult on tegemist ähvardusega ehk, kui soovite, isegi kaudse agressioo- 
niga. Vahekordades meid vahetpidamata ründava idanaabriga ei tule 
kõne allagi, et me võiksime oma vabaduskirjast ja oma riigi sünnitun- 
nistusest ning selle kõige olulisemast osast, artiklist II loobuda. 


Kõik ei saa sellest siiski aru. President Toomas Hendrik Ilves teatas: 
«Et Eestit esimesena tunnnustanud Nõukogude Venemaa õigusjärg- 
lane täna Tartu Rahu ei tunnista, on meie iseolemise ja välissuhtluse 
seisukohalt tähtsusetu.»'* Kas ikka on? Küsimus on riigi järjepidevuses 
ja eksistentsis. Selles, kas oleme ENSV või Eesti Vabariigi õigusjärglane. 
Tartu rahulepingu kehtimajäämise kindlustasid pärast Pätsi kõik Eesti 
riigivõimu kandjad alati esmajärjekorras. Kui taasiseseisvunud Eesti 
riigi valitsus loobuks tänapäeval Tartu rahulepingust, mis on meile nii 
soodne ja mille eest on nii palju verd valatud või loobuks selle lepingu 
kehtivuse rõhutamisest, siis oleks see üsna rumal tegu.' 


1.Lauri Mälksoo, Tartu rahuleping: kehtiv või kehtetu? EPL 02.07.2005 

2. Vene Kodanike Tallinna Liit kutsub Venemaad Tartu rahulepingut mitte tun- 
nistama, Õhtuleht» 21.12.1994, BNS 

3. Kõne Tartu rahulepingu sõlmimise aastapäeval Vanemuise kontserdimajas 
Tartus, ERR 02.02.2008 

4. Enn Sarv, Eesti Vabariigi Rahvuskomitee (EVR), loeng ajalooõpetajaile 7.jaa- 
nuaril 2005 

Piirilepingu ratifitseerimisseadusele lisatud preambula on küll õige 
nõrk ja pigem hüpoteetiline kaitse, kuid see ütleb, et vaatamata uuele 
piirile on Eesti Tartu Rahu järgne riik, mitte uustekkeline nn. kolmas 
Eesti riik nagu Venemaa meid käsitleb. Kahjuks on see aga vaid ühe- 
poolne deklaratsioon. Andes Venemaale Tartu Rahu küsimuses järele, 
nõustume me Venemaa seisukohaga. Uus piir tähendab sisuliselt uut 
riiki. 

Sellega ongi seletatavad Venemaa kangekaelsed kinnitused Tartu 
rahulepingu mittekehtivuse teemadel. Ometi pole Venemaa lepingut 
ametlikult tühiseks kuulutanud ja ei saakski seda teha, sest rahulepin- 
gu tühistamisest teatamine tähendaks ju sisuliselt sõjakuulutamist Ees- 
tile. Rahvusvaheline leping, iseäranis rahuleping, tähendab riigi kindlat 
sidumist, millest saab taganeda vaid rangelt piiratud erijuhtudel.' Nii- 
võrd radikaalse sammu astumiseks puudub aga isegi Venemaal julgus 
ja tahe. Venemaa tegelik mõte on panna Eesti Vabariik ise loobuma 
esmalt Tartu Rahust ja seeläbi riikliku järjepidevuse nõudest ja selles 
küsimuses on ta oma järjepidevuses olnud väga edukas. 

Enn Sarv kirjutab: «Tartu rahuleping ise ei näe ette ühtki lepingu 
lõppemise, selle tühistamise (ehk denonsseerimise) ega sellest välju- 
mise võimalust, järelikult võib see kõik aset leida ainuüksi Rahvusva- 
helise lepingute õiguse Viini konventsiooni alusel. Seal (art. 56.1) on 
aga selgesti öeldud, et kui ei ole kindlaks tehtud, et lepinguosalised ka- 
vatsesid lubada tühistamise või väljumise võimalust, või kui see õigus 
ei tulene lepingu iseloomust, siis leping ei kuulu tühistamisele ja sel- 
lest väljumine on keelatud. Viini konventsioon tunnistab lubamatuks 
ka Vene väite, nagu oleks Tartu rahuleping lõppenud Eesti Vabariigi 
kadumise tõttu. Seda väidet võib Viini konventsiooni terminites tõlgen- 
dada, esiteks, kui viidet lepingu täitmise võimatusele vajaliku objekti 
(Eesti Vabariigi) pöördumatu kadumise või hävimise tõttu (Viini kon- 
ventsiooni art. 61), ja teiseks, kui viidet lepingu kohustuslikkust tingi- 
nud asjaolude põhjalikule muutumisele (Viini konventsiooni art. 62). 
Viini konventsioon aga sätestab ühemõtteliselt, et kui lepingu täitmise 
võimatus või asjaolude põhjalik muutumine on lepinguosalise poolt 
lepingukohustuse või muu rahvusvahelise kohustuse rikkumise taga- 
järg, siis sellel lepinguosalisel ei ole õigust viidata neile alustele lepingu 
lõppemise või sellest väljumise põhjendusena (art. 61.2 ja art. 62.26). 
Peale selle on asjaolude põhjalikule muutumisele viitamine keelatud 


1. Enn Sarv, Tartu rahulepingu tagamaad, Kultuur ja Elu 1/2005 

juhtudel, kui leping kehtestab piiri (art. 62.2a). Tartu rahuleping oli aga 
ühtlasi piirileping.»' 

Järelikult on kõik Vene väited tõlgendatavad üldise lepinguõiguse 
rikkumise katsena. Kui me aga ise oleme nõus Tartu rahulepingu kaht- 
luse alla panema, ei kaitse eelpooltoodud Viini konventsioon meid 
enam sugugi. 

Lauri Mälksoo on jaganud Tartu rahulepingu kehtivuse tinglikult 
kolme faasi.- Arvan, et jaotus on korrektne ja sellega võib nõustuda, 
kuid lisaksin omaltpoolt veel neljanda faasi: 

1. faas 1920-1940, 

11 .faas 1940-1990 keskpaik 

1ll.faas 1990 keskpaik - 2005 

IV faas 2005 - 

Püüan faase täpsustada ja anda neile kõigile ka vastava omapoolse 
selgituse. 


1. Esimene faas oli 1920-1940 kuni Eesti okupeerimise ja grnnekteeri- 
miseni Nõukogude Liidu poolt. Tolleaegse Tartu rahulepingu kehtivus, 
vaatamata Nõukogude Liidu poolsele rikkumisele, on väljaspool kaht- 
lust. 

28. septembril 1939, kui sõlmiti Eesti Vabariigi ja NSV Liidu vahe- 
line vastastikuse abistamise pakt (nn. baaside leping), olid mõlemad 
lepinguosalised rahvusvaheliselt tunnustatud riigid ja Rahvasteliidu 
liikmed. Baaside lepingus oli muu hulgas öeldud järgmist: «Eesti Va- 
bariigi President ühelt poolt, ja NSV Liidu Ülemnõukogu Presiidium 
teiselt poolt, juhitud sihist arendada sõbralikke vahekordi, mis kind- 
laks määratud rahulepinguga 2. veebruarist 1920. ja rajatud rippumatu 
riikluse tunnustamisele ja mittevahelesegamisele teise Lepinguosalise 
siseasjadesse; tunnustades, et rahuleping 2. veebruarist 1920. ning mit- 
tekallaletungi ja tülide rahulisel teel lahendamise leping 4. maist 1932 
on endiselt nende vastastikuste suhete ja kohustuste kindlaks aluseks, 
[ —Seega kinnitas 28. septembril 1939 allakirjutatud lepingu teine 
osapool Venemaa Tartu rahulepingu kehtivust. 

Rahvusvaheline õigus on käsitlenud sõdu ja rahulepinguid nii, et 
rahuleping riikide vahel kehtib nii kaua, kuni nende riikide vahel pole 


1. Enn Sarv, Õiguse vastu ei saa ükski, Eesti taotlused ja rahvusvaheline õigus, 
Tartu 1997 

2. Lauri Mälksoo, Tartu rahuleping: kehtiv või kehtetu? EPL 02.07.2005 

3. Kaido Jaanson, Saatuseaastad*1939-1940.Tallinn «Olion» 1990, Ik. 11 

olnud uut sõda või vastu võetud uut lepingut, mis eelmise annulleerib. 
Vaatamata sellele, et Eesti okupeeriti ja annekteeriti 1940. aastal Vene- 
maa poolt, pole Eesti Vabariik ametlikult olnud sõjaseisukorras Vene- 
maaga. Kumbki pool ei ole teisele sõjakuulutust esitanud, kummagi 
riigi sõjajõud ei ole teise poolega sõdinud. 

Eesti diplomaat Aleksander Warma on sõjajärgsetes kirjutistes väit- 
nud, et just soov Tartu rahulepingu kehtivust mitte kahjustada olnud 
põhjuseks, miks pärast Nõukogude Liidult ultimaatumi saamist juunis 
1940 ei lastud tekkida sõjaseisukorral. Valtsuse istungi protokollide ko- 
haselt Tartu rahulepingu jõussejätmise teemadel tollal siiski ei arutatud 
ega ole mingite juriidiliste konstruktsioonide tekitamist mainitud ka 
asjaomaste poolt väljaantud memuaarides. Tegemist on ilmse tagant- 
järgi tarkusega, kuid olgu sellega kuidas on, vastu ei hakatud ja ühtegi 
pauku, vastupidiselt Jaan Tõnissoni ettepanekule, ei tehtud. Leping jäi 
püsima. Kui 1940. aastal oleks Eesti Vabariigi ja Nõukogude Liidu vahel 
puhkenud sõda, oleks Tartu rahuleping automaatselt tühistunud. Ve- 
nemaa väide, justkui oleks Tartu rahuleping kaotanud oma jõu 1940. 
aastal, Eesti liitmisel NSV Liiduga, on paikapidamatu. 

Riikide vahel sõlmitud lepingud on faktid ja lepingupooltele sidu- 
vad, kui neid ei ole denonseeritud. Ka siis, kui need reaalpoliitikaga 
kokku ei lähe. 


II. Tartu rahulepingu kehtivuse teine faas oli 1940. aastast kuni Eesti 
valitsuse põhiseadusevastase otsuseni tunnustada uue piirilepingu sõl- 
mimisega Vene poolt 1944/45 ühepoolselt muudetud stalinlikku ENSV 
piiri. 

Enamiku sellest perioodist (kuni 1991) oli Eesti Vabariik õigusvasta- 
selt annekteeritud, kuid jätkas vastavalt rahvusvahelisele õigusele koos 
kõigi sõjaeelsete lepingutega de jure eksisteerimist. Seetõttu ei pea 
paika Venemaa väide, et Rahuleping olla kehtetu, sest Eesti riik olevat 
1940 lakanud olemast ja temaga koos ka sõlmitud lepingud. Eesti riik 
ei lakanud eksisteerimast, küll on aga kehtetud kõik vahepealsed eba- 
seadusliku ENSV ja Nõukogude Liidu poolt läbiviidud piirimuudatused, 
mis on õigustühiseks kuulutatud ka Eesti Ülemnõukogu poolt. 

Kuigi eesti sõdurid võitlesid II Maailmasõja käigus bolševistliku val- 
lutaja vastu ning tegid seda peaminister presidendi ülesannetes Jüri 
I lluotsa ja varivalitsuse ülesandeid täitva Eesti Vabariigi Rahvuskomi- 
tee (EVR) üleskutsel, ei saa seda formaaljuriidiliselt vaadelda Eesti 
Vabariigi — Nõukogude Liidu sõjana. Eesti oli okupeeritud Saksamaa 
poolt ning paratamatuse sunnil pidid eestlased võitlema oma vabadu- 

se eest võõras, Saksa mundris. Ka 1944. aasta septembripäevadel, mil 
Otto Tiefi valitsus kuulutas üürikeseks ajaks välja Eesti Vabariigi, ei kuu- 
lutanud Nõukogude Liii Eestile sõda ega vastupidi. 

Eesti kuulutati taasiseseisvudes 1918. aastal loodud Eesti Vabariigi 
juriidiliseks õigusjärglaseks ning kõik maailma riigid taastunnustasid 
teda 20. veebruaril 1920 sõlmitud Tartu rahulepingujärgsetes, rahvus- 
vaheliselt tunnustatud, seaduslikes piirides. 


II. Kolmanda faasi alguspunktiks oli valitsuse (Mälksoo järgi 1990-nda- 
te keskel, kuid minu hinnangul kohaselt pigem juba üsna kohe peale 
taasiseseisvumist) rahva selja taga tehtud põhiseadusevastane otsus 
tunnustada Nõukogude fait accompWd ja loobuda Tartu rahulepingus 
sätestatud piiride tagasinõudmisest. Avalikuks sai see taotlus 1994. aas- 
tal peaminister A. Tarandi suu läbi ning kinnitati 1996. aastal Petroskois, 
kus välisministrid Kallas ja Primakovi parafeerisid uue piirilepingu. Kol- 
mas, ära andmist ettevalmistav faas kestis kuni uue piirilepingu allkir- 
jJastamiseni Moskviis ja selle ratifitseerimiseni Riigikogu poolt. 


TV. Neljas ja Eesti saatuse suhtes fataalne faas algas piirilepingu allkir- 
jastamisest valitsuse poolt ja ratifitseerimisest Riigikogus 2005. aastal. 
Erinevalt 1939. aasta baaside lepingust, milles oli otsene viide Tar- 
tu Rahule, uues piirilepingus sellist viidet ei ole. On olemas vaid üsna 
udune Riigikogu poolt, mitte lepingule vaid ratifitseerimisseadusele li- 
satud preambul. Piirilepingus Tartu Rahule viitamisest loobumise sele- 
tuseks tuldi valitsusringkondade poolt välja väitega, et tegemist olevat 
vaid tehnilise leppega, mis muudab vaid lepingu piire puudutavat osa. 
Nii lihtne see tegelikult ei ole — uue piirilepingu jõustumine tähendaks 
Tartu rahulepingu tühistamist, loobumist selles sätestatud piiridest ja 
Venemaa lubadusest tunnustada igaveseks Eesti iseseisvust. 


See asjaolu võimaldaks Venemaa juhtkonnal käsitleda Eesti Vaba- 
riiki mitte kui eelmise Vabariigi õigusjärgsusel põhinevat vaid kui 1991. 
aastal loodud, NSV Liidu lagunemisel ENSV-st sündinud uustekkelist 
riiki koos kõige sellest tulenevaga. Uustekkeline riik tähendab rahvus- 
vahelise õiguse järgi, et Eesti peaks automaatselt, ilma igasuguste eel- 
tingimusteta (keeleoskus, lojaalsus jne.) enda kodanikeks kuulutama 
kõik ENSV territooriumil elanud inimesed, kes seda soovivad, andma 
neile valitsemisõiguse ning muutma loomulikult Põhiseadust, eriti sel- 
le preambulat, kus räägitakse Eesti rahva kustumatust enesemäära- 
misõigusest ja riigi eesmärgist tagada eesti rahvuse, keele ja kultuuri 
säilimine läbi aegade. Oleks ju Eesti sellest hetkest automaatselt mul- 

tikultuumne riik. Pole kahtlustki, et peatselt kehtestataks kakskeelsus ja 
vaadataks üle Eesti kuulumine NATO-sse. Arutuse alla tuleks kindlasti 
kuulumine SRÜ koosseisu. Venemaa saab täieliku õiguse väidetes, et 
ta ei ole kunagi Eestit okupeerinud ning okupatsioonikahjude kompen- 
satsiooni küsimust ei oleks võimalik enam kunagi üles tõsta. Tõenäo- 
liselt nõutaks, et peaksime Venemaale veel mingeid Nõukogude Liidu 
aegseid väidetavaid «võlgasid» maksma ja koguni osa tema välisvõlast 
enda õlule võtma. 

Lausrumalus oleks Venemaale kõik need argumendid ise Tartu Rahust 
loobumisega kätte mängida. Toompeal on aru saadud, et avalikult Tartu 
rahulepingu kehtivuse tühistamisl ei saa Eesti endale lubada ja sellepärast 
tema kehtivust korrutataksegi. See ei takista poliitikuid aga sellest mööda 
hiilimast, nagu piirilepinguga on juhtunud. 

Kui Eesti sõlmib Venemaaga uue piirilepingu ja seal ei mainita Tar- 
tu rahulepingut, siis kaotab viimane kehtivuse. Eesti küll sõlmis sellise 
lepingu, kuid Venemaa ei ole seda ratifitseerinud ning võttis lepingult 
oma allkirja tagasi — leping ei jõustunud. Sellega lõppes Mälksoo pa- 
kutud kolmas faas, kuid Tartu rahuleping oma kehtivust siiski ei kao- 
tanud. Alanud on neljas faas, kus meid ähvardavad kolmanda faasi 
juures väljatoodud ohud. 

TÜ lähiajaloo professor Eero Medijainen, kes on väitnud, et Tartu 
rahuleping ei kehti, kuna Eesti ise olla seda rikkunud, kirjutas ome- 
ti: «Teine võimalus tuleb samuti arvesse — teatada ühepoolselt (riigi- 
kogus või ka rahvahääletusel), et vähemalt rahulepingu teine artikkel 
jääb alati ja igavesti püsima. Usun, et juriidiliselt on võimalik nii sätti- 
da, et Tartu rahulepingust jääb kehtima vaid üks artikkel, mis kantakse 
edasi uue piirilepingu teksti.»' 

Olgu siin siis veel kord eraldi välja toodud Rahulepingu üks oluli- 
semaid punkte, artikkel II, millega Venemaa kinnitab: «Eesti riigi rip- 
pumatust ja = iseseisvust, = loobudes = vabatahtlikult ning igaveseks ajaks 
kõigist suverään-õigustest, mis olid Venemaal Eesti rahva ja maa 0koh- 
ta maksvusel olnud riigiõiguslise korra, kui ka rahvusvaheliste  lepin- 
gute põhjal, mis nüüd siin tähendatud mõttes edaspidisteks aegadeks 
maksvuse = kaotavad» ) 

Paraku on meie piiriläbirääkijad ja poliitilised otsustajad loobunud 
Tartu rahulepingu mainimisest piirilepingus täielikult, andes Vene- 
maale võimaluse peale lepingu mõlemapoolset ratifitseerimist esitada 
hoopis ise Eestile nõudmisi. 


1. Eero Medijainen, Sellest, mida ei olnud: Eesti erapooletusest, EPL 14.02.2005 
2. Eesti Vabadussõda 1918-1920, kd.1I, Tallinn 1939, Ik. 491 

Eesti-Vene piir Petserimaal 1939.a 


Nõustudes kustutama väga olulise osa Tartu rahulepingust ning ilmselt 
teades, et Venemaaga heanaaberlike suhete loomiseks on vaja veel 
teisigi Kremli soove rahuldada, pidas õiguskantsler Allar Jõks vajali- 
kuks uue piirilepingu seletuskirjas väita, et «nimetatud leping muudab 
kooskõlas Eesti Vabariigi põhiseaduse $-ga 122 osaliselt 1920. aasta 2. 
veebruari Tartu rahulepingu artikli II lõikes 1 määratud riigipiiri joont, 
ei mõjuta ülejäänud lepingul ega määra piirilepingutega mitteseotud 
kahepoolsete küsimuste käsitlemist.» 


Täpselt sama tekst on Riigikogu pooli vastu võetud piirilepingu ratifit- 
seerimisseaduse preambulas: «...silmas pidades, et käesoleva seaduse 
S-s 1 nimetatud leping muudab kooskõlas Eesti Vabariigi põhiseaduse 
$-ga 122 osalisell 1920. aasta 2. veebruari Tartu rahulepingu artikli II 
lõikes 1 määratud riigipiiri joont, ei mõjuta ülejäänud lepingut ega mää- 
ra piirilepingutega mitteseotud kahepoolsete küsimuste käsitlemist...» 
Ilus, kuid sisutühi tekst, sest tahtes muuta ahulepingus määratud riigi- 
piiri joont, peaks muutma ka Põhiseadust, kus see on sätestatud, kuid 
seda ei ole tehtud. 


Poliitikateaduste doktor Toomas Varrak on kirjutanud, et kui Eesti 
sõlmis piirilepingu, milles Tartu Rahu ei nimetata ja mis asendab ra- 
hulepingu II artikli uue lepinguga, on problemaatiline, kas rahuleping 

tervikuna enam kehtib või mitte. Väikeriigi ühepoolsete deklaratsioo- 
nide kaal selles küsimuses on väike. Venemaa on teatanud, et Tartu ra- 
hulepingul on üksned ajaloolise dokumendi väärtus. Uue piirilepingu 
sõlmimine on igatahes argument selle väite kasuks." 

Preambula, kus kaudselt ja uduselt viidatakse Tartu rahulepingule, 
lisamine ratifitseerimisseadusele ei muuda tegelikult lepingu sisu ega 
olemust, sest tegemist on lepinguvälise ühepoolse deklaratsiooniga, 
mis teisele osapoolele siduv ei ole. Ometi on nii mõnedki poliitikud ja 
ajaloolasedki väitnud, et sellest piisab. Kahtlen siiski ja ühinen pigem 
nende asjatundjate arvamusega, kes on seisukohal, et oleme vaid ühe 
sammu kaugusel kuristikust. Niipea, kui Venemaa Riigiduuma ratifit- 
seerib Eesti-Vene uue piirilepingu, on liisk langenud. Sisemas arvan 
siiski, et Tartu rahuleping jääb kehtima ning selle seisukoha kinnitu- 
seks on olemas hoopiski teised argumendid — rikkudes Põhiseadust 
on uus piirileping juba sõlmimise hetkest õigustühine. 

Samas on huvitav tõdeda, et oma keeldumisega ratifitseerida piiri- 
leping põhjusel, et eestlased viitavad (ratifitseerimisseaduse preambu- 
la kaudu) Tartu rahulepingule ja väites, et see võimaldab Eestil esitada 
hiljem Venemaale territoriaalseid pretensioone, tunnustab Venemaa 
tegelikult Tartu rahulepingu jätkuvat kehtimist. Ka ajalooteadlane Vello 
Helk leiab, et preambula viidetes näeb Moskva Tartu Rahu kehtivuse 
ja okupatsiooni tunnistamise nõuet, millest Putin ei taha kuuldagi. Sel- 
le reageeringuga annab Vanemaa aga vastu tahtmist just ise vajaliku 
tunnustuse.” Seega on meil mõeldamatu loobuda preambulast, nagu 
Venemaa ja teatud Eesti poliitikud nõuavad. Selle sammu pärastine 
tõlgendamine sisaldab ohtu meie enesemääratlusele, on tõdenud ka 
Eiki Berg, Tartu Ülikooli politoloogiaprofessor. 

Asjal on ka omamoodi irooniline pöördpool: Tartu rahuleping oli 
rahvusvaheline sünnitunnistus mitte ainult Eesti Vabariigile vaid ka 
VSFNV-le, keda riigina keegi ei tunnustanud. Alles Eesti Vabariigi tun- 
nustus 1920. aastal tegi Venemaast õigusliku subjekti. Tartu rahulepin- 
gu tühiseks kuulutamisega seab Venemaa kahtluse alla ka iseenda 
riikliku olemasolu õiguslikud alused. 

Siinkirjutaja on seisukohal, et lepingu näol on tegemist tervikteksti- 
ga ja ei ole võimalik rääkida selle osalisest kehtimisest. Lepinguid kas 
täidetakse või mitte, nad kas kehtivad või mitte, vahepealset olekut ei 
ole. Kui, siis ainult poolte kokkuleppel, kuid uus piirileping ei sätesta 


1. Toomas Varrak, Eesti välispoliitika filosoofia III, Kaitse Kodu 6/2007, Ik. 23 
2. Vello Helk, Piirilepingu probleemidest, Vaba Eesti Sõna, New-York 08.07.2005 
3. Eiki Berg, Milleks meile idapiir ja ilma lepinguta? EPL 21.09.2007 

Tartu rahulepingu ühegi osa kehtivust. Tõsi, ühegi tavalepingu ühe sät- 
te rikkumine ei muuda seda kohe õigustühiseks. Toimub lihtsalt rikku- 
mine, mille vältimiseks on sätestatud kindlad sanktsioonid. Antud ju- 
hul pole aga tegemist lihtsalt mõne tavalepingu sätte ühepoolse ajutise 
rikkumisega vaid rahulepingu kõige olulisema artikkel II mõlemapool- 
se teadliku rikkumisega ja sellest tuleneva lepingu annulleerumisega. 
Loobub ju Eesti vabatahtlikult igaveseks ajaks saadud suveräänõigu- 
sest Eesti rahva ja maa kui terviku kohta, tänapäevasemalt öeldes: ene- 
semääramisõigusest omaenese tervikterritooriumil ning loovutab selle 
Venemaale, taastades Tartu rahulepingueelse olukorra. 


Rahvusvahelises õiguses ei pruugi lepingud alati alluda samale loo- 
gikale kui siseriiklikud võlaõiguslikud lepingud. Varasemad pretseden- 
did, riikide tahe, head tavad ja kombed loovad iga aktsiooniga ise uul 
õigust ja regulatsiooni, niisamuti ka uue piirilepingu juhtum. Põhimõt- 
teliselt on asi nii, et kui lepingus (Tartu rahulepingus) ei ole näidatud 
konkreetset tähtaega, mil see täidetud saab või pole see seotud min- 
gi saabuva tingimusega, kui sellest ei saa välja lugeda põhjust, miks 
see jätkuda ei võiks, siis jätkab leping toimimist kestvuslepinguna. Kas 
reaalselt on lepingut täidetud või selle täitmist nõutud, ei oma suurt 
tähtsust. Muidugi ei saa nõuda asju, mis objektiivselt on emma — kum- 
ma poole jaoks täidetamtu või mis on vastuolus seaduste või heade 
kommetega. Uus leping, kui see reguleerib sisuliselt samu küsimusi, 
lõpetab põhimõtteliselt vana kehtivuse. (Siin võib asi siiski taanduda 
tõlgendamisele mittekattuvates osades. Pooltel on laiad tõlgendamis- 
võimalused ja argumentatsioon on otsustava tähtsusega.) Meil on õn- 
neks võimalik toetuda nii enda kui lääne õigusspetsialistidele, kelle 
seisukoht on üks — Tartu rahuleping veel kehtib. Kuni me ise seda 
enesenääramisõigusest loobumisega omaenese territooriumil kehte- 
tuks ei tunnista. 

Teatud poliitikud, hoolimata oma retoorikast, et järgitakse Eesti 
huve ning rahuleping jääb kehtima, teevad kõik selle tühistamiseks. 
Uue piirilepingu ratifitseerimine Riigikogus oli Põhiseaduse rikkumine, 
mida olen põhjalikult kajastanud ka eraldi peatükis. 

Kas need poliitikud mõistavad oma tegude tagajärgi ja moraalset 
tähendust? Tartu Rahu oli ju eeskätt rahuleping. Meie riigitegelased 
võiks Venemaalt ja ka iseeneselt küsida, mis saab, kui Venemaa ei tun- 
nista Tartu Rahu ja ka meie selle kehtivuse uue piirilepingu sõlmimi- 
sega kahtluse alla seame? Kas formaal-juriidiliselt taastub Venemaa ja 
Eesti vahel sõjaseisukord? Tuletagem meelde, mida Tartu rahulepingu 
kõige tähtsam artikkel I kuulutas: «Selle rahulepingu jõusse astumise 

päevast arvates lõpeb lepinguosaliste vahel sõja seisukord.»' Me ei ole 
vist ikka nii suured ja tugevad, et võiksime Venemaaga ignorantselt 
sõjaseisukorras olla nagu Jaapan. 


Petseri linna piiril 


1. Eesti Vabadussõda 1918-1920, kd.11, Tallinn 1939. Ik. 491 

Ka oma rahvas on realiteet ja tema meeleolude ja 
mõtetega arvestamine on samuti reaalpoliitika. 


J. K. Paasikivi, Soome president 


REAALPOLIITIKA 
JA RAHVUSLIKUD HUVID 


Reaalpoliitika tähendab tegelikku olukorda ehk nn. realiteete arves- 
tavat ja sellega kooskõlas olevat praktilist tegutsemisviisi. On loomu- 
lik, et poliitika peab tuginema realiteetidele ning olema teostatav ja 
praktiline. Ratsionaalne tegutsemine eeldab korrastatud arusaamu iga 
nähtuse põhjustest ja tagajärgedest. Ometi võib reaalpoliitika muutu- 
da iseenese antiteesiks. Oht peitub nimelt poliitiliste otsutajate võimes 
hinnata realiteete objektiivselt ning nende ebaadekvaatsuses, tahtes ja 
motiivides rakendada õiget tegutsemisviisi. Piirilepingu puhul on ob- 
Jektiivsuse ja adekvaatsuse puudujääk ilmselge — see võib olla põhjus- 
tatud võimest realiteete hinnata, kuid ka otsustajate motiividest. Tuleb 
tõdeda, et poliitilise ladviku poolt läbiviidav reaalpoliitika on muutunud 
Eesti riigi suhtes liialtki tihti destruktiivseks ja ohtlikuks. 


Võimu juures olijad püüavad oma näiliselt rahvuslikule retoorikale 
ja Venemaa suhtes tõrjuvale hoiakule vaatamata talle meelepärased 
olla. Selleks kutsuti ka läänemaad ja diplomaadid appi, et need aitaks 
Eesti territoriaalkingitust (Petserimaa ja Narva tagused alad) eesti rah- 
vale ja kiusu pärast vastupunnivale Kremlile suupärasemaks teha ja 
üle anda. Ei saa ju Moskva oma «väärikust» kaotamata näidata, kui 
väga meelepärane see kingitus talle tegelikult on. Võimalik, et Kreml 
ootab hoopis terve «piruka» kättesaamist, mis sellest ühest väikesest 
viilust ikka võtta? 

On see meie poliitikute lihtsameelne reaalpoliitika või experimen- 
turn crucis — otsustav katse, kui kaugele võib ja saab veel Eesti huvide 
ja väärtuspõhiste seisukohtade eiramisega minna? Nagu näitas isegi 
Eesti Põhiseaduse ja riikliku iseseisvuse matusekellad kõlama pannud 
Lissaboni leppe ratifitseerimine, ei ole võimalikel järeleandmistel piiri. 
Peale kunagiste sihtide seadmist ja nende osalist saavutamist puudub 
Eestil oma välispoliitika. 

«Kahjuks on Eesti suutlikkus rahvusvahelist vastutust kanda tublisti 
langenud. Põhjuseks on crakonnalojaalsuse eelistamine asjatundli- 
kele inimestele. Riigikogu komisjonide esimeesteks on tõusnud uued 
Kalininid, kelle juurest niidid jooksevad otse poliitbüroosse,» oli sunni- 
tud tunnistama isegi Lennart Meri.' 

Reaalpoliitikutele see, et territooriumite loovutamine Eestile kah- 
julik, Põhiseadusega vastuolus ja rahvale vastuvõetamatu on, ei loe. 
Riigikogu Väliskomisjon kinnitas Mihkelsoni suu läbi, et polevatki üldse 
tähtis, kellele piirileping kasulik on (.s/c/) jne. Kuid eks ütles juba Žiri- 
novski: «Teie saatust ma ei kadestaks...Teile tundub, et te olete iseseis- 
vad...Samas peaks olema selge, et Venemaa ei kasuta otserünnakut 
Balti riikide vallutamiseks.» See annab Žirinovski ütlusele ka teise di- 
mensiooni ja peaks lugejagi mõtlikuks tegema. 

«Aeg oleks lõpetada oma välispoliitika andmine nende kätte, kes 
on alati meile kahjulikku joont ajanud ja asuda oma huvide eest ise 
seisma. Piirilepe, veelgi tähtsamalt aga piirileppe lähtekohaks olev Tar- 
tu Rahu on siin ideoloogiliselt kandvas rollis. Selle asemel, et arutada 
tõsimeeli järjekordsete järeleandmiste iile, peaks Eesti poliitiline juht- 
kond välja käima uue idapoliitika, mis on agressiivne ja laiahaardeli- 
ne. Venelased on iga järeleandmise eest meid premeerinud uute ja 
veel nahaalsemate nõudmistega. Järelikult on leplikuse ja hea tahte 
näitamine meie jaoks kontraproduktiivne, tagasi joonestuslaua taha», 
kirjutas Martin Helme.* 

Tundub, et Eesti on oma nn. reaalpoliitikaga muutumas maailma 
silmis naeruväärse, allaheitliku ja kõigega nõus oleva maa sünonüü- 
miks. Sedamoodi jätkates jätame finlandiseerumise mõiste juba varsti 
selja taha. Estlandiseerumine — eks kõla see kaunilt! Oleme ju nõus 
iga väite, ettepaneku või nõudmisega, mis tuleb ükspuha kas idasl või 
läänest, nimetades seda uhkelt reaalpoliitikaks. Ehk nagu nentis Jaak 


1. Eesti Päevaleht Online 19.05.2005 
2. Postimees 26.04.1996 
3. Martin Helme, Mida teha meie piirileppega? 23.07.2008 SL Õhtuleht 

Valge: «Hoolimata oma hiljutisest vabanemisest on Eesti arglik ja prag- 
maatiline, et mitte üöelda— küüniline ja pugev».' 

Riigikogu poolt aegajalt uuendatav ja heaks kiidetav dokument: 
«Eesti Vabariigi julgeolekupoliitika alused» (JPA)' sätestab meie riigi 
julgeolekupoliitika eesmärgi. Sealt loeme: «Eesti julgeolekupoliitika 
eesmärk on säilitada Eesti iseseisvus ja sõltumatus, territoriaalne ter- 
viklikkus, põhiseaduslik kord ning rahva turvalisus.» Lugesin seda suu- 
re huviga ja mõtlesin selle dokumendi või õigemini Eesti riigi unikaal- 
susele. Mitte kusagil mujal maailmas ei pürgi ükski riik säilitama oma 
territoriaalset terviklikkust vaid osal enda terrritooriumil. Ometi elame 
just sellises riigis, kes kuulutab end vapralt oma iseseisvuse, territooriu- 
mi, korra ja turvalisuse eest võitlevaks, samas pigistab aga silmad kinni 
fakti eest, et Venemaa rikub jätkuvalt meie territoriaalset terviklikkust. 
Käsitlus, et andes ära osa riigi maa-alast ja legaliseerides okupatsiooni 
ja annektsiooni, taastame Eesti territoriaalse terviklikkuse ja kaitseme 
oma julgeolekut on enneolematu. Sellise originaalse «reaalpoliitilise» 
lähenemise eest vääriks nii mõnedki tegelased Guinnessi rekordite 
raamatusse kandmist. 


«Allkirjastamist ootav piirileping Venemaaga valmis seitsme aasta 
jooksul enam kui viis aastat tagasi, kajastades viimasel poolsajandil 
maailmas kujunenud realiteete,» väitis president Arnold Rüütel.” Vasta- 
tes küsimusele: «Aga meilt ju võeti see maa ära! See on paljude sünni- 
maa, mille nimel on mehed verd valanud ja oma elu andnud,» kinnitas 
Urmas Paet 09. mai intervjuus Riias: «Tulebki ausalt öelda, ei selline 
ongi reaalsus Eesti suhetes naabritega.» ' Tundub, nagu oleks Thucy- 
diedese sõnad «Tugev teeb, mida soovib ja nõrk kannatab, nii nagu 
peab,» Eesti motoks tõstetud. 


Tegelikult on mõiste «reaalpoliitika» reaalsuses tihtipeale vaid va- 
hend halva mängu juurde hea näo tegemiseks. Reaalpoliitikast rää- 
kides tuleks heita pilk ajalukku. Ka 1939. aastal sattusid Eesti ja teiste 
piiririikide valitsused raske valiku ette, kas kaitsta oma suveräänseid 
õigusi või alistuda Venemaa survele. Peale Soome valisid kõik Balti rii- 
gid lühinägeliku pragmatismi tõttu alistumise. Mitte seetõttu, et rahval 
ega kaitseväel poleks olnud valmisolekut ja tahet end kaitsta — usk ja 
valmisolek puudus ainult valitseval ringkonnal. See, mida Nõukogude 
Vene režiim meile tõi, oli õigusriigi õudne ja hirmuäratav vastand, selle 


1. ERSP aeg, 2008, 1k.523 

2. Kinnitatud Riigikogu 16.06.2004 otsusega (RT1 2004, 49, 344) 

3. Arnold Rüütel, Eesti Vabariigi aastapävakõne Estonias 24.02.2005. 
4. Õhtuleht 18.05.2005 

põrgulik antitees. Aasta hiljem, kui algas rahva omaalgatuslik vastupa- 
nu — Suvesõda, oli täiesti selge, et Eestil oleks tulnud lähtuda poliitika 
loogikast mitte, näilisest momendi otstarbekusest. See tähendab, et 
olukorras, kus riigile esitatatakse jõu ähvardusel või ka ilma, põhjenda- 
matuid ja riigi suveräänsust riivavaid nõudmisi, on ainsaks poliitiliseks 
imperatiiviks vastu hakata. 

Agressorile vastu hakanud Soome kaotas suhtarvudes kümme kor- 
da vähem inimesi kui Eesti kommunistlike repressioonide tulemusel. 
Tegemist oli teistpidise reaalsusega, millesse meie reaalpoliitikud ei 
uskunud. See peaks mõtlema panema, kas silmade kinnipigistamise ja 
alandliku alistumisega on võimalik hoiduda suurematest kaotustest ja 
kannatustest. Vabatahtlikult ei tohi kunagi alistuda. Võitlus olemasolu 
ja oma õiguste eest peab olema riiklik imperatiiv. Nn. Paeti-Putini so- 
bing ei ole aga midagi muud kui kapitulatsioon rahu ajal. Mille nimel? 
Naiivne on loota, et kui me karule enda küljest tüki anname ja tal vere- 
maitse juba suus on, kaob tal himu juurde saada. 

«Ameeriklasena mäletan selgesti aega, mil ma esimest korda kuul- 
sin mõistet «reaalpoliitika». See oli umbes 35 aastat tagasi, nõukogu- 
de võimu kõrgajal. Mõiste «reaalpoliitika» võttis kasutusele Otto von 
Bismarck, kes pidas sellega silmas poliitilisi otsuseid, mis põhinesid 
n.-ö. praktilistel kaalutlustel. Kuid kontekst, milles see mõiste võeti 
kasutusele USA-s 1960. aastatel, oli väga nõrk ettekääne õigustamaks 
Balti riikide ja teiste Ida-Euroopa riikide okupatsiooni. Reaalpoliitikaga 
selgitati, miks tuli Saksamaa jagada kaheks ja Berliin jagada kommu- 
nistlikuks Berliiniks ja veel kolmeks eritsooniks. Tagantjärele hinnates 
olid need ju tegelikult kohutavad repressioonid, mida reaalpoliitika 
mõistega taheti õigustada. Et sellised asjad üldse toimusid, on kuju- 
teldamatu tragöödia neile, kes seda ei pidanud ise läbi elama (ja ma 
kardan, et kõik see pole tänini päriselt mõistetav ka neile, kes selle 
üle elasid).», kirjutas Jack H. Walters, Lõuna-Florida Ülikooli professor, 
kutsudes eestlasi üles piirilepet mitte sõlmima. Ta imestades, «kuidas 
te ometi võite lihtsalt anda ära viis protsenti oma taevalikust maast, 
alistudes sellega maailma ajaloo ühele kõige julmemale ja mõrvarliku- 
male režiimile?»' Minul sellele küsimusele küll vastust ei ole. 

Sellisest «reaalpoliitikast» johtuvalt ongi meie rahvuslike huvide 
määratlemisega Eesti taasiseseisvumisest alates tegelenud rohkem 
teised kui meie ise. Ja seda loomulikult enda, mitte meie vaatenurgast 
ja huvidest lähtuvalt. Kas seetõttu saab tänast olukorda enam täieli- 
kuks iseseisvuseks nimetadagi? Kui jah, siis on iseseisvuse mõiste väga 


1. Õhtuleht 08.06.2005 

devalveerunud. Oleme ju peale EL liitumist ja eriti Lissaboni leppe 
ehk Euroopa Liidu Põhiseaduse ratifitseerimist reaalsuses vaid Brüs- 
selile otsustusõiguse loovutanud kohaliku omavalitsuse õigustes olev 
osariik. Meie enda Põhiseadus ei oma Brüsseli otsuste kõrval väärtust, 
sest tema ülimuslikkus kõigi muude dokumentide ees tühistati meie 
endi riigikogu otsusel. Siinkohal võib meenutada uuema aja inglaste 
anekdooti, kui meie välisministriks oli Kristiina Ojuland. Küsimus: kes 
on blond ja kõigega nõus? Vastus: Eesti välisminister. 


Laskumata arutelusse Euroopa Liiduga kaasneva hea ja halva üle 
tuleb siiski küsida: Kas tõesti teab ja kaitseb Brüssel ühe tillukese rahva 
riiklikke huve paremini kui meie ise? Kas tõesti huvitab kedagi Euroo- 
pa Liidu otsustamisprotsessis sellest vaid 0,07% omava kauge ja täht- 
susetu provintsi tahe? Vaid siis, kui see langeb kokku suurte ja vägevate 
soovidega. 


Soome professor Jarmo Virmavirta soovitas, et Eestil tuleks luua 
Venemaaga heanaaberlikke suhteid ja selleks kasutada eeskujuna just 
kunagist Soome presidenti Urho Kaleva Kekkoneni, ehk siis võtta suhe- 
tes Venemaaga eeskuju soometumisest.' Soometumise eeskuju peaks 
Eestile tähendama ka pragmaatilisi majandussuhteid Venemaaga. Vir- 
mavirta ei ole samas nõuandeid jagades kirjutanud, kuidas suur ida- 
naaber hoolitses selle eest, et Soome presidendiks oleks Nõukogude 
Liidule meelepärane riigijuht, ning ajakirjanduses hoolitses enesetsen- 
suur, et kirjutised oleks «poliitiliselt korrektsed». Kuidas soometunud 
ehk finlandiseerunud poliitikud ja ajakirjanikud käisid juba poolavali- 
kult Nõukogude Liidu saatkonnas kõrgete KGB ametnike juures suu- 
niseid ja raha saamas ning kuidas Soome pragmaatiliselt Venemaale 
soodsaid otsuseid vastu võttis. Tõmmates Soomest paralleele Eestisse, 
on aga selge, et Eesti soometus juba ammu enne kui lahke soovitaja 
oma nõuandeid pakkuda taipas. 


Soome ise asus nn. reaalpoliitika teele president Paasikivi juhatusel 
sõjajärgses olukorras, kui Soomet kontrollis ja dikteeris olukorda Järel- 
valvekomisjon eesotsas A. Ždanoviga. Eestlastele oli Ždanov riigikuku- 
tamise lavastajana tuttav juba 1940. aastast. Paasikivi tunnistas poliiti- 
listeks prioriteetideks vaid Soome ja Nõukogude Liidu head suhted. 
Paasikivi rõhutas Nõukogude Liidu «legitiimsete huvide» arvestamise 
olulisust Soome jaoks. Oluline oli panna ka rahvas mõtlema uue mal- 
li järgi ning Paasikivi toonitas oma esinemistes järjepidevalt kuivõrd 
tähtis on uute poliitiliste realiteetide heakskiitmine. Ka meedia raken- 


1. Postimees 10.01.2005 

dati karmide meetmetega sama eesmärgi elluviimiseks.' Paasikivi liini 
võttis üle president Kekkonen, kes viis finlandiseerumise äärmuseni, 
muutes selle innukaks Moskva poole kummardamiseks ja sissejuurdu- 
nud enesekontrolliks, mis ei ole tänaseni päriselt kadunud. 

Poliitikute motiivid ja moraal, uasaldusväärsus ja siirus kuuluvad rii- 
gielu igaveste teemade hulka. Hästi illustreerib seda Henry Kissingeri 
Harvardi Ülikoolis kaitstud väitekiri, kus käsitletakse Austria keisririigi 
kantsleri Metternichi poliitikat Napoleoni sõdade ajal. Kissinger kirju- 
tas: «Metternich ajas poliitikat, mida nimetaksime tänapäeval kolla- 
boratsionalismiks. See on poliitika, mis põhjustab erilisi sisepingeid, 
sest seda ei saa kunagi põhjendada tema tõelistele ajenditele viidates. 
Tema edukus sõltub sellest, kui usutav on tema siirus...»' 

lutt tänapäeva realiteetidest, mis justkui nõuaksid enda legaalsetest 
õigustest loobumist ei pea paika. Eesti ei saa endale juba ainuüksi sel- 
lepärast soomelikku finlandiseerunud Vene-poliitikat lubada, et Vene 
Föderatsiooni jaoks pole meie Soome ning tegelikult on maailmas väl- 
Jakujunenud realiteedid hoopis teistsugused. Mitte kunagi varem ei ole 
meie positsioon olnud poliitiliselt ja õiguslikult tugevam kui nüüd, pea- 
le taasiseseisvumist. Mitte kunagi ei ole meil olnud niipalju mõttekaas- 
kasi ja liitlasi, kes võiksid meid toetada, kui me ise seda vaid tahak- 
sime. Venemaa agressioon Gruusia vastu tugevdas meie positsioone 
ja maailma hukkamõistu riikide suveräänsuse ja territoriaalse tervik- 
likkuse lõhkumise vastu veelgi. Kuid poliitikute poolt deklareeritakse 
meie rahvuslikeks huvideks võõrvallutaja agressiooni, okupatsiooni ja 
annektsiooni seadustamine. Reaalpoliitikute väited, nagu maailmas 
valitsev reaalsus ehk olud ei lubaks teisiti käituda ega teistsuguseid 
otsuseid ja valikuid teha, on puhtakujuline oportunism. 

Meie välispoliitika paradoks seisnebki selles, et ise pragmaatilist 
reaalpoliitikat ajades loodame meie suhtes rakendatava poliitika väär- 
tustepõhisusele, eriti meie liitlaste poolt, kes peaksid meid kaitstes 
meie rahvuslikud huvid enda omadest ettepoole seadma. Kui meie 
enda välispoliitika on juba kord pragmaatiline reaalpoliitika, kas siis on 
põhjust eeldada, et meie liitlased käituksid kuidagi teisiti? 

T. Varrak kirjutas: «Pragmaatilisele välispoliitikale pandi nurgaki- 
vi (Lennart Meri sõlmitud — HP.) nn. juulilepetega 1994. aastal [—j. 
Need muutsid Tartu rahulepingu kehtivuse Eesti-Vene suhete alusena 
ebamääraseks ja vaieldavaks. Ühtlasi devalveeriti Eesti Ülemnõukogu 
otsused, millega mõisteti hukka ja tunnistati õigustühiseks 1940. aas- 


1. Jorma Kallenautio, Suomi katsoi eteensä, Helsinki 1985, Ik. 262-263 
2. Max Jakobson, XX sajandi lõpparve, 2005, Ik. 413 

tal toimunud sotsiaalpoliitilised ja majanduslikud ümberkorraldused 
ning Eesti liitmine NL-ga, sh. ka otsus Eesti idapiiri muutmise kohta 
1944. aastal. Juulilepingute allkirjastamise järel ei olnud enam põhjust 
küsida, kuidas võõrriigi väed olid ilmunud Eestisse, milline oli nende 
siinviibimise õiguslik alus, nõuda kahjutasu nende tekitatud keskkon- 
nakahjustuste eest jne. Lepingutega kaotasid need asjaolud õigusliku 
tähtsuse ja poliitilise aktuaalsuse ning vajusid minevikku. Ühes sellega 
ka kõik teised probleemid, mida viiskümmend nõukogude aastat olid 
Eestile tekitanud. Vähe sellest, lepingute tagajärjel muutunud õiguslik 
situatsioon kahe riigi suhetes andis initsiatiivi Venemaale, võimaluse 
kasutada neidsamu probleeme nüüd juba Eesti poliitiliseks ründa- 
miseks inimõiguste, kodakondsuse, hariduspoliitika, Saksa mundris 
võidelnud eesti sõdurite, piiriküsimuse ning isegi Tartu rahulepingu 
mainimise puhul riigisisestes poliitilistes dokumentides. (—] Lõplikult 
andis Eesti aktiivse välispoliitika olulised argumendid käest sellega, et 
nõustus sõlmima uut piirilepingut. Piirileping annab Venemaale täien- 
dava võimaluse sekkuda Eesti siseasjadesse ja nõuda soovi korral ko- 
guni Eesti Põhiseaduse muutmist.»' 


Pragmaatilise poliitika/poliitikute tõttu on Eesti loobunud välispolii- 
tika õiguslikest alustest ja loovutanud poliitilise initsiatiivi Venemaale. 
Tänu sellele on tänaseks Eesti ja Venemaa osad jälle vahetunud. Kui 
peale taasiseseisvumist oli NSV Liit rahvusvahelisel areenil Eesti suhtes 
kaitseseisukorras, siis nüüd ei suuda Eesti end Venemaa propaganda- 
rünnakute ja alusetute süüdistuste suhtes isegi kaitsta. Suutmata tõrju- 
da pidevaid poliitilisi rünnakuid on Eesti taandunud ja loovutanud järk- 
järgult peaaegu kõik õiguslikud positsioonid, millel püsides saavutati 
varasemad võidud. Selline kapitulantlik tee ei ole jätkusuutlik. 

«Olukord, kus sõjalise jõu kasutamine on õigusvastane, kuid vallu- 
tatud territooriumi omastamine agressori pooli (annektsioon) võib olla 
seaduslik, on täiesti ebaloogiline. Milleks peaks siis keelustama agres- 
siooni, kui agressor teab, et tema agressiooni lõppeesmärk — võõra 
territooriumi omastamine — võib siiski osutuda õiguspäraseks? Mis 
tähendus oleks üldse rahvusvahelisel õigusnormil, mis keelustab jõu 
kasutamise, kuid lubab nautida selle vilju?» küsib Lauri Mälksoo.” 

Ometi pole meie poliitikute aruteludes ega tegevuses väärtuspõhi- 
susel ja õiguslikel alustel enam kohta. Maksavad vaid pragmaatilised 
kaalutlused. Eesti välisminister Toomas Hendrik Ilves väitis TÜ aula- 


1.Toomas Varrak, Eesti välispoliitika filosoofia 1, Kaitse Kodu 4/2007, Ik. 19 
2. Nõukogude annektsioon jariigi järjepidevus: Eesti, Läti ja Leedu rahvusvahe- 
lises õiguses 1900.a.-1991.a. ja pärast 1991.a. Tartu 2005 

loengus 1998. aasta aprillis, et «Õigusega pole meie piirkonnas välis- 
poliitikal mingit pistmist.»' Sellised seisukohad on vaid ettekäändeks 
aadete, poliitilise tahte ja meelekindluse puudumisele või selle nõrku- 
sele. Tark poliitik peab ju ometigi teadma, et loobumine õiguslikest ar- 
gumentidest ja vabatahtlik alistumine on poliitika antitees. Juhindumi- 
ne vaid poliitilisest otstarbekusest õõnestab poliitilise eliidi sidemeid 
rahvaga ja lõppkokkuvõttes ka otsustajate meelekindlust raskete vali- 
kute, st. imperatiivi ees tingimusteta kaitsta riiki ja selle huve. Selline 
poliitika on kapitulantlik ja rumal. 

Soome filosoofiaprofessor akadeemik Oiva Ketonen on kirjutanud: 
«Kui indiviidil või rahval tuleb nt. kaitsta oma vabadust, siis ei saa mo- 
raalselt õigustatud usk vabaduse säilimisse põhineda piisava põhjen- 
duse kaalutlustel, vaid kohustusel, mis on vabaduseusus endas.»* Ke- 
tonen rõhutab sellega, et vabciduse, iseseisvuse ja riigi huvide kaitsmi- 
ne on tähtsam kui nn. reaalpoliitiliselt «arukas» käitumine. Küsimus on 
just nimelt väärtustes ja nende valikus. Õigus ja õiglus on aga paljude 
poliitikute arvates paraku väärtusena väärtusetud. 

Kahtlemata mängivad meil viljeldavas «reaalpoliitikas» suurt rolli 
ka spetsiifilised Eesti olud ehk välispäritolu isikute osakaal Eestis, mis 
on ükskõik millise Euroopa maaga võrreldes kordades suurem. Lisaks 
sellele ei sarnane siinsete muulaste maailmavaade reeglina põlisrahva 
omaga. Ei ole ju valdav osa venelasi siia sattunud mitte emigrantide 
ega pagulastena vaid Nõukogude võimu kuulekate tööriistadena. Kuid 
Eestis on neile antud hääleõigus ja meie poliitikud jahivad nüüg ka 
nende hääli. Venemaale järelandmiste tegemine mõjub migrantide sil- 
mis positiivsena. Võim on olulisem kui väärtused ja rahvuslikud huvid. 

Ühed riiki kooshoiavad tegurid on idee ja identiteet. Riikluse idee 
väljendub rahvusluses ja poliitilises ideoloogias. Nende ohustamine ja 
kahjustamine viib riigi stabiilsuse ja julgeoleku kadumiseni, pikemas 
perspektiivis riigi kadumiseni. Nõusolekuga loobuda okupeeritud ala 
dest ja Tartu rahulepingust laseb eesti poliitiline ladvik ohustada nii 
Eesti riigi ideed kui ka identiteeti. 

1985. aastal kirjutas kadunud flaami filosoof Lode Claes (1913- 
1997) oma raamatus De Afwezige Meerdeheid (Enamuse puudumi- 
ne), et ilma identiteedita ja tõelise rahvusliku tunnetuseta ei saagi olla 
demokraatiat ja moraali. 


1. Ilves, Toomas Henrik, Eesti välispoliitika minevik, olevik, tulevik: Aulaloeng 
30. aprill 1998. Tartu: Tartu Ülikooli Kirjastus 
2. Oiva Ketonen, Eurooppalaisen ihmisen maailmankatsomus. Helsinki 1961. 

Meie rahvuslike huvide tegelik määratlemine tähendaks ausa vas- 
tuse andmist küsimusele: millised on vältimatud tingimused tagamaks 
eesti rahva identiteet, hüvang, areng, demokraatia, vabadus ja turvali- 
sus? Kuidas tagada Põhiseaduse preambulas toodud Eesti riikluse põ- 
himõtete ja eesmärkide täitmine? See on riigi otsene ülesanne, mitte 
rahvuslaste eralõbu. Välispoliitikas tähendab see selgelt väärtuspõhi- 
selt seatud sihte ja resursside optimaalset rakendamist, et luua rahvus- 
vahelised suhted ja tingimused, mis vastaks kõige paremini eelpoolni- 
metatud (EV Põhiseadusest tulenevale) eesmärgile. 


Tõsiseltvõetiiv diskussioon rahvuslike huvide teemal on Eestis ole- 
matu. Diskussiooni ei ole tegelikult olnud alates 1934. aastast kui Päts- 
Laidoner presidendivalimiste hävitavat kaotust ennetades riigipöörde 
sooritasid ja vaikiva ajastu lõid. Nõukogude võim kasutas väga mõju- 
vaid veenmisvahendeid — lihtsamal juhtumil priiküüti külmale maale, 
keerukamal juhul kuklalasku. Õnneks on kõik see minevik. Kuid ka 
tänaseid valitsevaid ringkondi ei huvita diskussioon rahvaga, või õige- 
mini peetakse seda globaalse multikultuursuse propageerimise ja pea- 
lesurumise taustal lausa kahjulikuks. Olgem ausad — ka rahvas ise ei 
ole veel aru saanud, et tema õigus ja kohustus on endaga arvestamist 
ja diskussiooni nõuda. 


Millal kasutas mõni Eesti tippoliitikutest väljendit rahvuslikud hu- 
vid? Ei tulegi meelde, igatahes mitte selle tegelikus tähenduses. Ees- 
ti ametlikus poliitikas puudub elementaarne arusaam, et rahvuslike 
huvide kaitsmise näol on tegu iseseisva riigi lahutamatu ülesande ja 
funktsiooniga. Imperatiiviga, mis on vältimatult vajalik rahvuse ja riigi 
tulevikutunnetuseks ja ühiskonna motivatsiooniks. Selle puudumine 
seab suure kahtluse alla meie jätkusuutlikkuse. 


«Eesti riik ei takista küll praegu otse eesti rahva arengut nagu seda 
tegid Tsaari-Venemaa või sovetiriik, ent ta ei aita ka sellele rohkem kaa- 
sa kui näiteks omaaegne Liivi orduriik või omaegne Rootsi kuningriik, 
lastes samuti vaid Eesti väikesel ülakihil mugavalt elada ja rikastuda,» 
on tõdenud ajaloodoktor Jaak Valge. 


Arusaadavalt sõnastatud eesmärkide puudumisel ei saa rääkida 
Eesti riigi mõtestatud sise- ja välispoliitikast vaid poliitikute elitaarsetest 
hetkemeeleoludest, isiklikest ambitsioonides! ning välissurvest mõju- 
tatud rahvusvahelisest suhtlemises! ja järelandmistest riigi jätkusuut- 
likkuse arvel. Edasiviiva korrastatuse ja arengu asemel on tegemist 
hävitava ja suunatud destruktiivsusega. Halvemal juhul viib selline po- 


1. Jaak Valge, Eesti riik ja Eesti rahvas, ettekanne konverentsil «Tartu Rahu ja 
tänapäev» 01.02.2008 

lutika väljaspoolt manipuleeritava ja kontrollitava marionettriigini. Kui 
kaugel me sellest oleme? 

Teatavasti soovib energianäljas Euroliit sõlmida uue koostöö ja part- 
nerluslepingu Venemaaga. Nimetatud leping tooks kahe osapoole va- 
hel kaasa ka viisavabaduse. Isegi Gruusia agressioon ei ole seda kava 
edasi lükanud. Üheks eelduseks sellele oleks tõenäoliselt Euroopa 
Liidu piiri paikapanek. See tähendab mõlemapoolset suuremat survet 
Eestile ja ilmselt piirilepingu preambulast loobumist, kuigi EL kinnitab, 
et see on vaid Eesti ja Vene kahepoolne probleem. 

Viisavabadus Venemaaga on Eesti vaatvevinklist kõike muud kui 
positiivne. See võimaldaks Eesti üle ujutada illegaalsete immigranti- 
dega idast. Kui me ei ole võimelised lahendama muulastega seotud 
probleeme täna, mil kontrolljoon toimib, siis ei ole vähimatki lootust, 
et seda tulevikus ja märksa hullema stsenaariumi puhul teha suu- 
daksime. Et eestlastest kergesti vähemusrahvas omaenda kodumaal 
saada võib ja Eesti sellise sulandamise käigus sootuks ära sulab, ei 
huvita kedagi. Ka mitte meie presidenti. Olles Tartu Rahu aastapäeva- 
kõnes teinud maaniulatuva reveransi Venemaale, teatas Eesti Vabarii- 
gi president T. H. Ilves iga-aastasel julgeolekukonverentsil Münchenis 
(10.02.08), et Venemaa integreerimist Euroopasse tuleb jätkata. 

Ammu oleks Läänel (ja ka Eestil) aeg avada oma silmad ning mõis 
ta, et Venemaa ei ole Euroopa riik, et seal ei kehti euroopalikud aru 
saamad, väärtused ega maailmavaade. Euroopalik õigusruum seal ei 
kehti, sest lepingud ei ole Venemaal täitmiseks, vaid vahendid eesmai 
gi saavutamisel. Need heidetakse kõrvale niipea kui võimalik. Vene- 
maad ei saa võtta euroopalike mallide järgi. Kui Euroopa petab end 
Venemaa osas edaspidigi soovkujutelmadega idademokraatiast, mis 
kaugeltki tegelikkusele ei vasta, seab ta sügavasse ohtu enda tuleviku 
ja kinnistab ka Venemaa süvenevaid stalinistlikke varjukülgi. 

«Kuid kas viisavabadus on ikka Venemaa tegelik eesmärk, mitte 
mõeldud Euroopa eksitamiseks?» kahtleb ka Mart Nutt nagu käesoleva 
raamatu autorgi Venemaa kavatsustes.' 

Kui Eestile kahjulik ja ennasthävitav piirileping omab tõesti Euroo- 
pa Liidule sedavõrd suurt tähtsust nagu meie riigijuhid väid.ivad, siis 
oleks ju enam kui asjakohane, kui Euroopa Liit kompenseeriks Eestile 
ja Eesti kodanikele osaks saava ülekohtu ning sadadesse miljardites- 
se kroonidesse küündiva majandusliku kahju, mis tuleneb Venemaa 
poolt okupeeritud ja inkorporeeritud aladele jäävast maa, maavarade, 
metsa, kinnisvara, hüdroenergeetilise potentsiaali ja muu tegelikust 


1. Mart Nutt, Üheksanda mai pakikesediplomaatia, Sirp 28.01.2005 

väärtusest. See oleks õiglane, sest miks peaks Eesti ennast ühepoolselt 
ohvriks tooma Euroopa Liidu ambitsioonide ja piiri jaoks? 

Arvestades poliitiliste realiteetidega, peaks Eesti oma kogemustest 
lähtudes meeles pidama ka seda, et Lääs pole valmis ohverdama oma 
huvisid Eesti kasuks, vaid asetab ettepoole oma erahuvid Venemaaga. 
Ei maksa ülehinnata Lääne demokraatiat ja solidaarsust, see esineb 
paraadmundris vaid peokõnedes. Mäletame veel hästi Prantsuse presi- 
dendi nähvatust, et väikeriigid pidagu suu kinni. Sellest johtuv järeldus 
peaks olema tema antud soovitusele just vastupidine. 

Ph. Dr. Toomas Varrak jätkab, et: «Pragmaatikale Eesti poliitikas 
pani alguse kadunud president Lennart Meri oma (kuri)kuulsate juuli- 
lepingutega. Need esimesel pilgul ainult riikidevahelisi suhteid puudu- 
tavad lepingud omasid aga hoopis kaugemale ulatuvaid tagajärgi. Nii 
ei ole kahtlust, et pronkssõduri ümberpaigutamisest tingitud aprillikui- 
sed rahutused ei olnud ebapiisava integratsioonipoliitika tagajärg, vaid 
president Lennart Meri poolt maha pandud Venemaa poliitika seadus- 
pärane vili. Selle poliitika sisemise loogika praktiline tagajärg. (Nagu ka 
uue piirilepingu sõlmimine — H.P.) See oli järelandmise loogika. Aga 
mitte järelandmine materiaalsele jõule, vaid moraalsele ja vaimsele 
jõule. Asjaolu, et see jõud tugines valedele ja õiguslikule vassimisele, 
ei oma siinkohal tähtsust, aga annab järelandmistele kirbe maigu. Sõl- 
mides kokkuleppeid Venemaa seatud tingimustel, anname omapool- 
se kinnituse Venemaa argumentide tõeväärtusele.»' 

Ka meie tänane president T. H. Ilves on reaalpoliitilisel järelandmis- 
kursil. Ta soovitab näiteks Lääne ja Venemaa suhetes eirata Venemaa 
retoorikat, opositsioonirühmade diskrimineerimist ja ajakirjanduse 
riiklikku kontrolli. Tuleks loobuda nurisemisest lääneliku demokraatia 
puudumise pärast Venemaal, sest Lääs ei suuda midagi muuta. Pole 
lootagi, et Venemaal saabuks ajakirjandusvabadus või tuleksid ausad 
valimised, ning seega polevat mõtet muretseda. Ilvese sõnul tuleb Ve- 
nemaasse suhtuda «heasoovliku hoolimatusega.»' Reaalselt mõtleva- 
le inimesele on selge, kuhu tegelikult viib selline silmade kinnipigista- 
mine ja kõikelubavuspoliitika Venemaa puhul. Õnneks ei sõltu Eesti 
poliitikas presidendist otseselt kuigipalju, kuid ta esindab juhtivate 
ringkondade suundumusi ning kahtlemata mõjutab neid (ja ka rahva 
arvamust) omapoolselt. Meenutagem või tema initsiatiivil üleskerki- 


1. Toomas Varrak, Demokraatlik poliitika ja demokraatia Eestis 1991-1007, 
1/2008 Tuna 
2. T.H.IIves, 12.10.07 Sirp, Diplomaatia 

nud ratifitseerimisseaduse preambulast loobumise teemat «suhete 
soojendamise» sildi all. 

Suursaadik Mart Helme on öelnud: «Oleme olukorras, kus poliitika 
— eelkõige välispoliitika — on muutunud liiga tõsiseks asjaks, et jätta 
see üksnes poliitikutele. Kui poliitikud ei suuda, ei taha, ei oska riigi 
huve kaitsta, peab seda tegema rahvas. Ent kas rahvas suudab, tahab 
ja oskab?»' 

Helmel on õigus. 29.01.2008 ütles üks hästituntud reformierakond- 
lasest Riigikogu liige kohtumisel Eesti Rahvusliku Liikumise juhatuse 
liikmete Ene Kessi, Alar Ehala ja Henn Põlluaas'iga Toompea lossis, et: 
«Eesti eksisteerib maksimaalselt veel 20-30 aastat. Tuleb seda aega ära 
kasutada, võtta mis võtta annab, elada võimalikult hästi ja mitte tegele- 
da igasuguste jamadega nagu Tartu Rahu piiride küsimus jne., millega 
teie tegelete.» Kui poliitikud on sellised, siis rahval ei jäägi muud üle. 
Ta lihtsalt peab suutma, tahtma ja oskama riigi huve kaitsta. See näi- 
tab, et Eesti valitsevad ringkonnad vajavad hädasti nii mentaalset kui 
isikkoosseisu muutmist. 

Kui Toompea valitsus ja Riigikogu seda ei tee ning ei astu piirile- 
pingu suhtes samme Eesti rahva ja riigi huvides kaitseks, siis on Eesti 
Vabariigi Valitsus eksiilis andnud rahvale vaba volituse tegutseda, kuu- 
lutades, et: «Eesti rahval on õigus kõigi võimalike vahenditega nõuda 
okupatsiooni lõpetamist, okupatsioonivägede ja -organite Eesti terri- 
tooriumilt lahkumist.»' 


1. Terve Mõistuse Sündikaal 30.12.2007 
2. Eesti Vabariigi Valitsus eksiilis «Läkitus kaasmaalastele Eesti Vabariigi 72. aas- 
tapäeval», veebruar 1990, Kogumik Tõotan ustavaks jääda... 

Lõppude lõpuks saavutavad inimesed ikkagi ainult 
seda, mida nad on endale eesmärgiks seadnud. 
Seepärast tulebki valida ülevaimad eesmärgid. 


H. Thorcau 


PIIRILÄBIRÄÄKIMISED 1991-1996 


Piiriküsimuste konfidentsiaalseks kuulutamisega ja juurdepääsupii- 
rangute kehtestamisega dokumentidele on tehtud piiriläbirääkimis- 
test üksikasjalise ülevaate andmine ülimalt keeruliseks. Kodanikud ei 
teadnud kuni lepingu allkirjastamiseni ja ratifitseerimiseni selle sisu. 
Korduvalt rõhutati, et piirileping ei kuulu avalikustamisele enne 1. jaa- 
nuari 2006 ja põhjendati seda «rahvusvahelise tavaga». 


Piirilepinguga seonduv on salastatud tänagi. Otseste allikate puu- 
dumise tõttu tuli paratamatult kasutada kaudseid allikaid, see teeb aga 
ülevaate saamise mõnevõrra lünklikuks ja ebapiisavaks. Ometi avaneb 
siit pilt, kuidas samm-sammult loobuti Eesti ametlikest positsioonidest 
ja seisukohtadest ning Tartu Rahu piiride taastamise läbirääkimised 
muutusid okupatsiooni ja territoriaalsete anastustega leppimiseks, 
nende seadustamiseks ja õigustamiseks. 


Selgitamaks, millele tuginedes jõuti Toompeal arusaamisele, et 
Eestil puudub kehtiv piirileping Venemaaga ja miks üldse asuti aru- 
tama Eesti ja Venemaa vahelise uue riigipiiri küsimusi, palus hr. Harri 
Kivilo 18.08.2008 Välisministeeriumile esitatud teabenõudes loetleda 
dokumendid, mis õigustasid valitsust uut Eesti-Vene riigipiiri lepingut 
sõlmima. Välisministeeriumi Pressi- ja infoosakond vastas e-maili teel 
28.08.2008 lakooniliselt: «Eesti Vabariigi valitsus ei ole otsustanud, et 


1. Hendrik Roonemaa, Parts pooldab piirileppe avalikustamist, 14.02.2005 Pos- 
timees 

Eesti Vabariigil puudub kehtiv riigipiiri leping. Tartu rahulepingut maini- 
vad ka 90-ndate alguse dokumendid.»' 

Vastusele lisatud dokumendid olid igati asjakohased ja koos vastu- 
sega võimaldasid järeldada, et 1990. aastate alguses ei olnud riigivõi- 
mu esindajatel ametlikult kavas mingit osa Tartu rahulepingus määra- 
tud Eesti Vabariigi territooriumist Venemaale loovutada. Tollaste otsus- 
tajate hinnangul oli Eesti-Vene riigipiiri paiknemine piisavalt ja täiesti 
pädevalt määratud Tartu rahulepinguga. Samale järelepärimisele 
õiguskantslerilt saabus põiklev vastus: «Teie pöördumisest nähtub, et 
soovite õiguskantslerilt selgitusi Eesti ja Venemaa riigipiiri küsimuses. 
Õiguskantsleri pädevuses ei ole aga anda vastavaid selgitusi.» Targe- 
mat vastust ei ole saanud ka käesolevate ridade autor. 

Seega jääbki meil teadmata, mille põhjal, milliste ja kelle volitus- 
tega asuti Eesti valitsuse poolt Venemaaga territoriaalloovutuslikesse 
läbirääkimistesse. 


Läbirääkimiste lähtealused 


Nagu Välisministeerium kinnitas, oli Eesti taasiseseisvumise alguses 
kindlalt kaardistanud oma seisukohad ja legaalse idapiiri asukoha. 
Tartu rahuleping loeti kehtivaks ning ainsaks seaduslikuks ja ainuvõi- 
malikuks Eesti-Vene riigipiiriks oli kuulutatud Tartu Rahu piir, mis oli 
kinnitatud rahva tahtel ka uues Põhiseaduses. Sellest lähtumine oli 
kõigi valitsuste, Riigikogu koosseisude ja poliitikute kõrvalekaldumatu 
kohustus. Seega — alates eespool nimetatud otsuste ja seaduste vas- 
tuvõtmisest ei saanud olla mingit põhjust uue riigipiiri kehtestamiseks 
ja läbirääkimiste pidamiseks teistsuguselt seisukohalt kui Tartu Rahu 
piiride taastamine. 

Millised olid Venemaa seisukohad? Üsna jäigad. Venemaa on jäi 
Jekindlalt eitanud Eesti riikliku järjepidevuse põhimõtet ning vaatleb 
tänagi Eestit kui 1991. aastal Nõukogude Liidust lahkulöömise teel 
tekkinud uut riiki, millel ei ole õigust viidata 1920.aasta Tartu rahule 
pingule, kuivõrd see ei saa olla 1991. aastal tekkinud riigi riikluse .ilu 
seks.” Venemaa territoriaalse identiteedi küsimust mõjutasid taas esile 
kerkinud või tekkinud piirivaidlused vanade naabrite ja iseseisvuse 
taastanud naaberriikidega. Kõiki (taas)puhkenud vaidlusi iseloouuis- 


1. H. Kivilo kiri autorile 02.09.2008 
2. Alo Heinsalu, Õiguskantsleri büroo direktori kiri, nr 14-1/081500 00800544, 


19.09.2008 
3. Border Taiks Problems — Estonian TV 24.11.1995 

tas Venemaa täielik eitus vastaspoole nende argumentide suhtes, mis 
olid seotud pretendeerimisega teatud Venemaa või Nõukogude Liidu 
poolt omastatud territooriumile, kuivõrd Moskva arvates võis iga selli- 
ne järelandmine ühes piirkonnas tuua kaasa uued nõudmised teiste 
naaberriikide poolt. Lisaks kõigele tulid pooled läbirääkimistele põ- 
himõtteliselt erineva arusaamaga: kui Venemaa arvates võis ta «ema- 
maana» lahkujale tingimusi esitada, siis Eesti ja Läti poole seisukohalt 
oli tegemist iseseisvate riikidega, kelle suveräänsust oli naaberriigi 
poolt nende siseasjadesse sekkumisega rikutud.” 


Venemaal on tänaseni hulganisti lahendamata piiri- ja eriti just lah- 
tisi merepiiriküsimusi ning võib peaaegu kindlalt väita, et Venemaal on 
piirivaidlusi olnud kõigi oma naabritega. Alates 1991. aastast on Nõu- 
kogude Liidu alal käimas 73 Venemaaga otseselt seotud territoriaalset 
vaidlust.” Piiri Eesti ja Lätiga Pihkva oblastis kujutas Venemaa välja ku- 
junenud ja ajaloolisena, mistõttu see vaidluste alla ei kuuluvatki, «kui- 
võrd Petscri on alati olnud Venemaa territoorium».' 


Kokkuvõttes oli Venenura tegevus piiriläbirääkimistel lihtne ja selge 
— lähtuti otseselt enda rahvuslikest huvidest ehk siis nendeks kuulu- 
tatud suurriiklikest ja geopoliitilistest imperialistlikest ambitsioonidest.. 
Märksõnadeks olid strateegilised väärtused, nagu ülevõim regioonis, 
julgeolek, pääs merele, territoriaalne terviklikkus, kuid ka juurdepääs 
maavaradele ja ressurssidele, majanduslik kasu jne. Eesmärgile jõudmi- 
seks kasutati kõiki võimalikke vahendeid — desinformatsiooni, dema- 
googiat, ähvardusi, ajalootõlgendamist, viienda kolonni ärakasutamist, 
rahvus-, inimõiguse- jm. küsimusi. Kuivõrd ka äraostmist ja šantaaži, 
mis tõhusate vahenditena on alati Kremli lemmikarsenali kuulunud, 
seda me ei tea. Võime vaid sündmuste loogikat jälgides seda oletada. 
Kas tema käitumine rahvusvahelise õigusega kokku sobib, Kremlit ei 
huvita, vähemalt retoorikas tehakse kõik sellega vastavuses. Esmatähtis 
oli eesmärgi saavutamine ja selles oldi vägagi sihikindlad ja edukad. 

Rootsi Välisministeeriumi Baltikumi nõunik Lars Peter Freden on 
analüüsinud Eesti-Vene läbirääkimisi. Tema sõnul andsid Balti-Vene 
läbirääkimised «täieliku ülevaate klassikalisest nõuk/vene läbirääki- 
mimismetoodikast. Läbirääkimiste üheks eriti sageli esinevaks tun- 
nusjooneks oli ähvardamine iseendaga. See seisnes selles, et maailm 


1. Riin Saadjärv, Venemaa piiriläbirääkimistel argumentidest ja põhjendustest 
1991. aasta järel, magistritöö, Tartu 1 Uikool 2008 

2. Ibidem, Ik. 72 

3. Peter Baev, Old and new border problems in Russias's Security Policy in T. 
Forsberg, p. 92 

4. Estonia Claims Russian Distriot as its Territory — Radio Moscow 10.06.1992 

peab Venemaad ohtlikuks. Lähtekohaks on see, et Vene poliitiline süs- 
teem on ebastabiilne ja seepärast tuleb teda kohelda eriti ettevaatli- 
kult. See olevat justkui kõigi asjassepuutuvate poolte huvides, kaasa 
arvatud läbirääkimiste vastaspool.» [—J Freden ütles, et «vahel olid 
baltlased ehk üsna ülbed, nad käitusid moel, mis ärritas venelast as- 
jatult» [—J], samas tunnistas, et «baltlased teadsid liigagi hästi, kellega 
neil on tegemisi ja mõistsid, et ainus, mis toimib, on väga kindel hoiak, 
mis vahel piirneb häbematusega (lust selline oli venelaste läbirääki- 
mistepidamise komme).» [—l Ebameeldiva paljastusena mõjub aga 
Fredeni väide, et «ei Eesti ega Läti valitsus hellitanud — see sai tasapisi 
selgeks — tegelikult mingeid lootusi vaidlusaluste piirkondade Vene- 
maa tahte vastaseks tagasisaamiseks. Tallinn andis pikapeale Moskva- 
le sellise signaali. [— Eesti välispoliitiline juhtkond andis meile vähe- 
haaval üha detailsemat informatsiooni oma tegelike läbirääkimispo- 
sitsioonide kohta.» [—] Kokkuvõtvalt on Freden iseoomustanud Eesti 
välispoliitikat kui «käpardlikku».' Et ta seda ka Venemaa kohta ütles, ei 
pehmenda sugugi meile antud hinnangut. 


Jüri Luik, kes oli läbirääkimistega seotud ja 1994. aasta suvel välis- 
ministri ametis, tunnistas 2009. aastal avalikult, et piiriküsimus tundu- 
nud neile lihtsalt ülejõukäiv ja seda isegi siis, kui 1990. aastate alguses 
oleks Venemaaga piirilepingu osas võetud Tartu rahulepingu järgse 
piiri tunnustamise asemel suund, millega oleks võinud Eestile tagasi 
saada mõningaidki külasid Setumaal. Eesmärgiks võeti vaid üks konk- 
reetne asi — Vene vägede väljasaamine.” Paistab, et seda iga hinna 
eest ja kõigele muule, ka. territoriaalsele terviklikkusele, käega lüües. 
Luige avaldus tunnistab Rootsi diplomaadi väited õigeks — Eesti pool 
ei suhtunud piiriläbirääkimistesse juba algusest peale tõsiselt ning ka- 
pitulatsioon oli ette programmeeritud. 


Ettekujutuse tollasest kõrgemate ringkondade üldisest meeleolust 
ja võitlustahtest annab ka sõjaajaloolase Mati Õuna meenutus: «1991, 
Eesti Vabariik oli juba välja kuulutatud. Eesti Vabariigi Kaitseministee- 
riumis, kus ka minul oli au töötada, kutsutakse mind ühel päeval hr. 
kantsleri juurde nõupidamisele. Nõu peeti selle üle, kui kaua peaks 
Eesti vabariiki kaitsma? Hr. kantsler ja teised kõrgemad ametnikud ar- 
vasid, et Eesti Vabariiki peaks kaitsma umbes kaks päeva. Miks kaks 
päeva? Aga sellepärast, et kahe päevaga saab Eesti eliit (Eesti jaguneb 


1. Lars Peter Freden, Tagasitulekud, Rootsi julgeolekupoliitika ja Balti riikide 
iseseisvuse uus algus 1991-1994» Tallinn 2009, 1k.345, 349, 350, 287,345 

2. Raul Sulbi, Luik: sõjaväepensionärid oli ainus Eestile kasulik kompromiss, 
30.08.2009 Postimees 

eliidiks ja pööbliks, ka mina olen pööbli esindaja) põgeneda. Muidugi 
hr. kantsleri ajalooteadmine oli natukene vähene selles mõttes, et aas- 
tal 1940 algas agressioon peale õhublokaadiga, just sellepärast, et eliit 
ei saaks põgeneda. Tõepoolest, kahepäevane tärmin pandi seal paika, 
mida ülejäänud seltskond siin pärast seda teeb, see on nende asi.»' 
On selge, et sellise suhtumise juures ei omanud printsipiaalset tähtsust 
ükski iseseisvust ja riiklust puudutav küsimus, liiatigi see, kus peaks 
asuma õige riigipiir. 

Välisminister Raul Mälk kinnitas 1998. aasta novembris Riigikogus 
peetud kõnes, et välispoliitikas tuleb teha vahet soovide ja võimaluste 
vahel. On selge, et eestlaste iseenese tupikussemängimist ja machia- 
vellilike printsiipide tunnustamist (kellel jõud, sellel õigus), tajusid ka 
venelased. Kõik see tegi omakorda raskemaks või lausa võimatukski 
meie seisukohti kasvõi kompromissideni läbi suruda. Ometi oli Eesti 
taasiseseisvumine meile endile elavaks tõestuseks, et nii see ei ole su- 
gugi ning õigus käib, vähemalt rahuajal, jõust üle. 

Eesti valitsevate ringkondade ja läbirääkijate tegevus polnud ei 
eesmärgipärane ega üheselt seletatav. Üheski küsimuses ei omatud 
lõpuni püsivaid ja printsipiaalseid seisukohti, läbirääkijad ja otsustajad 
tegutsesid omapäi ja omavoliliselt, hoolimata seadustest ja ette antud 
kõrgeimatest juhistest. Kõige hämmastavam on, et vastaspoolt teavi- 
tati korduvalt ette kavatsustest teha järelandmisi, mingitki koostööd 
ei tehtud samade probleemidega võitleva Lätiga ja ei üritatudki Läänt 
meiega ühtsesse rindesse saada. 

Eelpooltoodud tunnistused annavad kahtlemata kogu piirikõnelus- 
te protsessile ja sellega seotud isikutele teatud varjundi. Vaadates juba 
alguses meie endi poolt läbikukkumisele määratud «läbirääkimiste» 
lõpptulemust, võib vaid kahetsusega nentida, et vastupidiselt Vene- 
maale ei peetud Eesti rahvuslikke ega riiklike huve selles protsessis 
piisavalt tähtsaks, et nende eest tulemuslikult võidelda. Kivi tuleb vi- 
sata ka kõigi nende organite ja isikute kapsaaeda, kelle ülesandeks 
oli jälgida ja kontrollida valitsuse ja läbirääkijate tegevust. Riigikogu ja 
tema valis- ja põhiseaduskomisjoni ei huvitanud toimuv, veel vähem 
selle takistamine, kuigi vastupidiselt rahvast ei olnud protsess nende 
eest salastatud. Vastupidi — valitsuste ja õiguskantsleritega koos püüti 
tegevusele ja tegemata jätmistele õigustusi leida. Kogu selle protsessi 
tulemus on meil teada, vaadakem nüüd, kuidas kõik toimus. 


1. Mati Õun, Alternatiividest Eesti 20. sajandi ajaloos, http://www.hot.ee/wliit/ 
tekst 4.html 

""Näed nüüd, On ju N, Liidus hea elada!" 


Läbirääkimised algavad 


23.08.1990 toimus Moskvas Kremli Suures palees Eesti ja Nõukogude Liidu 
läbirääkimiste esimene voor. Mitme läbirääkimisvooru tulemus seisnes vaid 
selles, et Eesti NSV asemel hakkas Nõukogude pool kasutama nimekuju Eesti. 
Vastuolude telje läbirääkimistel moodustas küsimus Eesti riikluse järjepide- 
vusest ja 1940. aastal kehtima pandud Eesti riiklust määravate aktide õigusli- 
kust siduvusest. Sellest tulenevalt oleks automaatselt antud hinnang kõigile 
Eestit puudutavatele õigusaktidele pärast 1940. aasta juunit, kaasaarvatud 
Eesti-Vene püri asukohta sätestavatele dokumentidele.' 


1. Heiki Samel, Piirialad Eesti-Vene konsulaarsuhetes 1991-2002, lõputöö lähi- 
ajaloost, Tartu Ülikool. 2003, Ik. 29 

Juba läbiräääkimiste alguses, 25.08.1990, teatas VNFV esindaja F. 
Šelov-Kovedajev, et Tartu Rahu meenutamine lepingus «asetaks kõik 
pooled keerulisse olukorda», et too leping oli «pealesunnitud» ja nüüd 
ei olda huvitatud, et «need põhimõtted toimiksid ka täna».' Läbirääki- 
mistest ei tulnud midagi välja, sest NSVL pool teatas, et läbi räägitakse 
vaid riikidega. Samuti ei soovitud midagi kuulda Eesti iseseisvumisest. 


Uue olukorra lõi 12.06.1990 Vene NFSV riikliku suveräänsusdeklaratsiooni väl- 
jakuulutamine, mis tähendas, et Eesti sai varsti läbirääkimisteks uue partneri, 
kuigi laias perspektiivis ei saa teisiti, kui panna lihtsalt võrdusmärk Venemaa 
ja NSV Liidu vahele. Seda enam, et Vene Föderatsioon kuulutas ennast NSV 
Liidu juriidiliseks õigujärglaseks. 

Eesti Ülemnõukogu võttis 22.10.1990 siseturu kaitseks vastu nn. majan- 
duspiiri seaduse. See ei kirjeldanud kontrollitava piirijoone asukohta, 
täpselt määrati vaid kontrollpunktid, mis paigutati vastavalt maastiku- 
listele eelistustele — sildadele, teede ristmikele jne. Osad «piiripunktid» 
asusid ENSV-VFSNV administratiivjoonest isegi mitu kilomeetrit Eesti 
sees. Edgar Savisaare juhitud valitsus asus energiliselt piirivalvet ja pii- 
rikontrolli looma, justkui olekski tegemist uue ja kokkulepitud riikide- 
vahelise riigipiiriga, kuigi ei olnud selge, millist joont kontrollida üldse 
tuleks. Interrinne ja Narva linnanõukogu protesteerisid igasuguse piiri 
sulgemise vastu. 


Nii Ülemnõukogu kui Eesti Kongress olid deklareerinud, et kummagi po- 
liitilise tegevuse aluseks on Eesti Vabariigi taastamine Tartu rahulepin- 
gu piirides. Majanduspiiri sisseseadmine lahknes sellelt joonelt. Edgar 
Savisaare valitsuse arusaamad piirist, piiri asukohast ja riigiõiguslikust 
rollist üldse läksid samuti sellest lahku. Lisaks nendele eriarusaamistele, 
erinesid Savisaare poliitilised vaated Eesti Kongressi seisukohtadest 
oluliselt. 01.11.1990 tegi Eesti Komitee avalduse, milles teatas, et ei 
usalda Savisaare valitsuse senist tegevust.” 


12.01.1991 kirjutati Moskvas Vene NFSV ja Eesti Vabariigi Ülemnõuko- 
gude esimeeste Boris Jeltsini ja Arnold Rüütli poolt alla riikidevahelis- 
te suhete lepingule. Eesti Kongressi liige Ahti Mänd on hinnanud seda 
järgmiselt: «Lepingus Eesti okupeeritud staatus endastmõista fikseeritud ei 
olnud ega puudutatud ka Tartu rahulepingut — tunnustati teineteist kui su- 
veräänseid Nõukogude Sotsialistlikke Vabariike. Lepingu artikkel VI ütles üks- 
üheselt mõistetavalt lahtiTartu rahulepingust: «Kõrged lepingupooled austa- 
vad vastavalt Euroopa julgeoleku- ja koostöönõupidamise põhimõtetele tei- 
neteise õigust territoriaalsele terviklikkusele. Vene Föderatiivse Sotsialistliku 
Vabariigi ja Eesti Vabariigi riigipiiri režiim määratakse kindlaks erilepinguga.» 

pingupooled eitasid õigusjärgse Eesti Vabariigi kodanikkonna olemasolu ja 
käsitasid eranditult kõiki Eestis elavaid inimesi NSV Liidu kodanikena: «Vene 
Nõukogude Föderatiivne Sotsialistlik Vabariikja Eesti Vabariik võtavad endale 
vastastikku kohustuse tagada isikutele, kes käesoleva lepingu allakirjutamise 
hetkel elavad Vene Nõukogude Föderatiivse Sotsialistliku Vabariigi territoo- 
riumil või Eesti Vabariigi territooriumil ning on praegu NSV Liidu kodanikud, 
õiguse säilitada või saada Vene Nõukogude Föderatiivse Sotsialistliku Vabarii- 
gi või Eesti Vabariigi kodakondsus vastavalt nende vabale tahteavaldusele.» 
Leping ratifitseeriti Eesti NSV ÜN 12. koosseisu poolt 15. jaanuaril 1991 ja oli 
1918.a.loodud Eesti Vabariigi suhtes endastmõista samamoodi õigustühine 
nagu kõik eelnevadki 50 aasta jooksul liiduvabariikide omavaheliste suhete 
reguleerimise lepingud mistahes valdkonnas. Juriidiliselt oli tegemist oku- 
patsiooni teostava keskvõimu ja okupatsiooni teostava kohaliku haldusorga- 
niomavahelise leppega.' 


Eesti Komitee teatas 14.02.1991. otsuses, et lepingu artikkel VI ohustab 
Eesti territoriaalset terviklikkust ja artikkel IIl on vastuolus 1949. aasta 
Genfi konventsiooniga okupeeritud maa-alade kohta ning kuulutas Ees 
ti-Vene riikide vahelise lepingu õigustühiseks ja kehtetuks selle sõlmi- 
mise hetkest alates.* 

Arnold Rüütel ajas kindlat joont, milles Tartu Rahu piiridel ei olnud oma koh 
ta. Rüütli enda kinnitusel õnnestus tal Vene presidendi Boris Jeltsiniga kokku 
leppida Eesti-Vene pürlküsimus Kagu-Eestis ja Narva piirkonnas. «Tüliküsi 
muse lahendasime nii, et setude ajalooline asuala jäänuks meie poolele. See 
oleks olnud õiglane lahendus. Jõudsime ka kokkuleppele, et Vene ohvitserid 
ja nende perekonnaliikmed lahkuvad tingimusteta, kuid mitme aasta jooksul 
ning rahulikult Eestist. Kuid edaspidi tõstatati Vene poolelt küsimused hoopr. 
teistsugusel kujul, ei suudetud saavutatud kokkuleppeid kinnistada. See koik 
on meie vahekorda mitmeti komplitseerlnud, mida kasutasid ära erinev.id 
poliitilised jõud oma riikide sisemises poliitilises kemplemises.»* Kuigi vana 
sõna ütleb, et parem pool muna käes, näitab Rüütli väide, nagu ka raamatus 
eelnevalt välja toodud asjaolud, etta oli Tartu Rahu piiride taastamise vastu 
algusest peale ning ta astus ka konkreetseid samme Eesti alade loovutami- 
seksVenemaale. Põrgutee onalatikaetud «heade» kavatsustega. 


2005. aastal süüdistas Rüütel Isamaaliidu valitsust eesotsas Mart Laari 
ga ja toonast presidenti Lennart Merit selle Eestile «soodsa» piirilepi>< 
nurjamises. Laar ütles, et ta oli presidendi intervjuud kuulates häin 
mekkinud: «Isamaa valitsus ei jõudnudki piirilepete ajamiseni. Koond 
erakonna ja Maarahva Ühenduse valitsus oli see, kes kirjutas lepetele 
alla. Sel ajal oli Rüütel ka valitsuskoalitsioonis. Mulle tundub, et lal on 


Okupatsiooni kinnistamise huve teenis ka lepingu artikkel III, mille järgi le- 
1. Ahti Mänd, Valega ei saa taastada Eesti Vabariiki, käsikiri CD-1, 2005 
1.30.08.1990 Rahva Hääl 2. Rahvusraamatukogu arhiiv, f.2, n.1.s 144,1.204 
2. Rahva Hääl 02.11.1990 3. Postimees 13.06.1996 

lihtsalt piinlik sellepärast, mis ta tegi siis ja mida nüüd nende piirilepin- 
gutega seoses. Mina kuulsin esimest korda seda juttu Jeltsiniga kohtu- 
misest 1994. aastal, kui ma õigesti mäletan, ja vähemalt mulle ei ole 
mitte mingeid dokumente selle kohta üle antud,» täpsustas Laar. «Ei 
saa ju olla nii, et keegi läheb, lepib midagi kokku ja välisministeeriumi 
ühtegi jälge ei jää.» Et paljudest asjadest ühtegi jälge ei jää, nägime 
juba eelmistest peatükkidest. 


Kaitseliit tähistab Eesti piire 


Rahva surve ja lootus Tartu Rahu piiride taastamiseks oli suur. 01.09.1990 
viis Kaitseliit Kalle Elleri algatusel läbi Eesti Vabariigi seaduslike, Tartu 
rahulepingu järgse piiri ja piiripunktide sümboolse tähistamise aktsioo- 
ni ehk laiendatud staabiõppuse «Riigipiir». Kell viis öösel võtsid kaitse- 
liitlased sisse positsioonid Eesti Vabariigi seaduslikul riigipiiril, järgides 


Tartu rahu-ja Eesti-Läti piirileppeid. Ingerimaale, praeguse Komarovka 
küla lähistele Tallinn-Peterburi maanteele paigaldatati neli piiriposti ja 
tõkkepuud. Eesti riigipiiril lehvis üle aastakümnele pikkuse vahe jälle 
sini-must-valge lipp. Petserimaal kukkus üritus kahjuks läbi, kuna Ve- 
nemaa oli selle takistamiseks kohale saatnud Pihkva dessantväelased. 
Läbi pääsesid vaid üksikud luurajad. Ajakirjandus toetas piiritähistami- 
se aktsiooni üsnagi üksmeelselt. 


mat 


Katta 
tg ml ar Og sa. 


Okupeeritud Petserimaa. Varemed Talka külas 


1. President Rüütel heitis Laarile ja Merile ette Eestile soodsa piirileppe nurja 
mist, 30.06.2005 SL Ohtuleht 

Tartu rahulepingujärgse riigipiiri tähistamine Kaitseliidu poolt Komarovkas 
01.09.1990 


Lasen piiril toimunust jutustada aktsioonil osalenud Saue kaitseliitlasel 
Matti Nappusel: «Saabusime Leningradi oblastisse Komarovka külla 
kella kuue ajal õhtul. Teadsime vaid kaardi järg, kus piir umbes kul- 
ges. Pöördusime kohalike elanike poole, kes olid nõus näitama. Tõen- 
duseks leidsime vanu piiripostide aluseid. Kohalikud suhtusid meisse 
hästi. Vanad inimesed meenutasid endise Eesti Vabariigi elu, kuidas 
nad eestlastega hästi läbi said. Öö veetsime telkides. Hommikul vara 
hakkasime tegutsema. Kaevasime sügavad augud maantee ja raudtee 
äärde, paigutasime sümboolsed piiripostid ja tõkkepuu, mis hommikul 
teiseltpoolt Narvat kohale olid toodud. Siis hakkasid meisl edasi-tagasi 
mööda sõitma miilitsaautod, kuid ükski ei peatunud. Endise Eesti rii- 
gipiiri sümboolset piirivalvet alustasime kell 6.30 sini-must-valge lipu 
kõrval ühe kilomeetri pikkusel lõigul maantee ja raudtee vahel. Meid 
oli 199 meest ja kolm naist. Sauelt oli teisigi mehi. Vanast piiripunk- 
tist läbi sõitvad autobussid ja Moskva rong andsid sireeniga au. Kui oli 
lõppenud piiri mälestusvalve tund, kogunesime maantee äärde rivis- 
se. Sel momendil sõitis kohale must Volga, millest väljusid Kingissepa 
Rahvasaadikute Nõukogu esimees V. Gustav ja Täitevkomitee esimees 
A. Gribkov koos kolme saatjaga. Nende suust kostis küsimus: «Kes on 
teie hulgast organisaator?» Vastasime, et oleme omavahel võrdsed. Pä- 
riti, miks me siin oleme ja milleks panime piiritulba. Meie vastus oli — 

siit läks läbi Eesti Vabariigi piir ja meie tahame seda kohta sümboolselt 
tähistada. Küsiti, kust tuli korraldus, kas Tallinnast. Meie mehed vasta- 
sid jaatavalt. Mõttevahetus lõppes kiiresti. Jätsime kättpidi sõbralikus 
toonis hüvasti. Asusime kodu poole. Narva sisse sõites oli parempool- 
sel vallipealsel iga kümne meetri järel kaitseliitlane, sini-must-valge 
lipp lehvis rivi alguses. Aktsiooni läbiteinuna nimetaksin ma selle väi- 
keseks Hirvepargiks.»' 


Tartu Rahu piiride tähistamine äratas laialdast tähelepanu, mispea- 
le Eesti NSV Ülemnõukogu (Arnold Rüütel) ja valitsus (Edgar Savisaar), 
idaminister Endel Lippmaa ja Ülemnõukogu saadik Marju Lauris- 
tin mõistsid selle teravalt hukka ning nimetasid aktsiooni Kaitseliidu 
omavoliks ja provokatsiooniks, millega valitsusel pole mingit pistmist. 
Narva, Sillamäe, Kohtla-Järve, lvangorodi, Slantsõ ja Kingissepa inter- 
natsid kasutasid kõrgemalt poolt saadud toetust kohe ära ja hoogusta- 
sid Eesti-vastast agitatsiooni.” Selle taustal oli provokatiivne nimetada 
pigem Eesti riigipiiride tähistamist Kaitseliidu poolt provokatsiooniks. 
Tegemist oli ju õige ja seadusliku Eesti Vabariigi piiriga, mille taastami- 
ne oli kuulutatud ametlikuks poliitikaks. 


Küsitavaks jääb ka rea kokkulepete allkirjastamine Eesti Vabariigi nimel va- 
litsusjuht Edgar Savisaare poolt Venemaa oblastite juhtidega. 14. septembril 
1990.a. Leningradis sõlmitud Eesti Vabariigi Valitsuse ning Leningradi Linna 
Rahvasaadikute Nõukogu ja Leningradi oblasti Rahvasaadikute Nõukogu po 
liitilise, majandusliku, sotsiaalse ja kultuurialase koostöö põhikokkuleppe 81 
sätestas, et pooled hakkavad pidama muuhulgas konsultatsioone poliitilistes 
küsimustes, 812.1 sätestas, et pooled peavad otstarbekaks välja töötada ja 
võtta vastu kolmepoolne erikokkulepe Leningradi oblasti ja Eesti Vabariigi 
majanduspiiri staatuse kohta, 815 märgiti, et pooled peavad vajalikuks ava- 
da 1991 a. 1. jaanuariks Eesti alaline esindus Leningradis ja Leningradi linna 
Rahvasaadikute Nõukogu Täitevkomitee alaline esindus Tallinnas. Selle ja 
mitmete teiste Venemaa oblastitega sõlmitud paljuski analoogiliste kokku- 
lepete sisu ja vormi kokku võttes jääb üle ainult nentida, et Eesti valitusjuht 
võrdsustas Eesti riikliku staatuse Venemaa oblastite omaga.' Kui meenutame 
Savisaare seisukohti, mille järgi Eesti taotles mitte iseseisvust, vaid isemajan- 
damist NSV Liidu piires, kodakondsuse nullvariandi nõudmist vene asustus 


kolonistidele jne. siis ei pane miski imestama. 


1. Matti Nappus, Kuidas me 1. septembril 1990. aastal Komarovkas käisime. 
Saue Sõna 12.08.2005 

2. XX sajandi kroonika, IV osa, Entsüklopeediakirjastus 2007, Ik. 256 

3. Heiki Samel, Piirialad Eesti-Vene konsulaarsuhetes 1991-2002, lõputöö lähi- 
ajaloost, Tartu Ülikool 2003, Ik. 30 

Eestlased nõuavad õigeid piire, venelased ründavad 
piiripunkte 


Eesti territoriaalne terviklikkus leidis toetust ka välismaalt. 07.03.1991 
kinnitas USA välisminister James Baker Moskvas, et Ameerika Ühend- 
riigid ei ole iial tunnistanud Nõukogude Liitu ja nüüd Vene Föderat- 
siooni muudes, kui 1939. aasta piirides. Seega tunnistasid Ameerika 
Ühendriigid tänaseni Eesti ja ka Soome 1920. aastal Tartu rahulepin- 
guga paika pandud piire Venemaiiga kui ainuõigeid ja seaduslikke. 
Samuti Läti riigipiiri. 


21.04.1991 pöördusid Petserimaa elanikud palvekirjaga Ülemnõukogu esirme 
he Arnold Rüütli poole: «Meie, Petserimaal elavad Eesti Vabariigi kodanikud 
nõuame: 1) et Eesti Ülemnõukogu kuulutaks esimese sammuna õigustühi- 
seks 18.jaan. 1945.a. Eesti NSV Ülemnõukogu presiidiumi poolt vastu võetud 
seaduse, millega loovutati suurem osa Petseri maakonnast Vene NFSV-le; 2) 
et Eesti Ülemnõukogu pöördukas taotlusega NSV Liidu Ülemnõukogu poo- 
le, et see tühistaks 23. augustil 1944.a. NSV Liidu Ülemnõukogu Presiidiumi 
poolt vastu võetud otsuse Petserimaa liitumise kohta Pihkva oblasti külge.»' 


Justkui vastuseks ründasid ja rüüstasid OMON-i relvastatud jõugud kor- 
duvalt olemasolevaid piiripunkte. Piirivalvureid peksti ja sõimati ning 
lõhuti piiripunktide sisemust. 19.05 1991 ründasid NSVL Siseministee- 
riumi erimiilitsaüksused Luhamaa piiripunkti, kaks päeva hiljem Mu- 
rati piiripunkti. Relvastamata piirivalvurid peksti läbi. 23. mail sõitsid 
Luhamaa piiripunkti juurde kuus autot hambuni relvastatud OMON-i 
«mustade barettidega» ilmse kavatsusega rünnata piiripunkti nagu va- 
rem. Nähes seekord vastas automaatidega relvastatud politseid pöör- 
dusid nad siiski tagasi. Eesti ei olnud ainus, kes rünnaku alla sattus. Mai 
lõpus rünnati ja põletati maha Leedu ja Läti piiril 16 piiripunkti 78-st. 
Piiriteenistuse töötajaid peksti ja mõnitati, kaks neist tapeti. Balti Riiki- 
de Nõukogu pöördus välisriikide poole, et taunitaks ründeid Eesti, Läti 
ja Leedu piiripunktidele, kuid 14.06.1991 avasid Nõukogude armee 
sõdurid taas automaatidest ja kuulipildujatest tule Ikla piiripunktile ja 
süütasid selle põlema.” Kõige sellega püüti hirmutada ja takistada Bal- 
ti riike liikumast iseseisvuse taastamise teed. Gorbatšov astus kindlalt 
vastu igasugusele Nõukogude Liidu ühtsuse killustamisele. 


1. Petserimaa elanike pöördumine Eesti vabariigi Ülemnõukogu esimehe Ar- 
nold Rüütli poole, 23.04.1991 Postimees 
2. Boris Tesnov, Eesti rahva lühiajalugu, 2001, Ik. 165 

Edaspidi hoidus NL sellistest intsidentidest, kuid pinged majan- 
duspiiri ümber teravnesid siseriiklikult, sest selles nähti märki loobu- 
misest Tartu rahulepingujärgse piiri taastamisest. Toimusid mitmed 
meeleavaldused, mis viisid koos Eesti Komitee poolt avaldatud sur- 
vega lõpuks Ülemnõukogu otsuseni tühistada Venemaa poolt läbivii- 
dud ebaseaduslikud piirimuutused. Tundub aga, et rahva kahtlustused 
ci olnud sugugi põhjendamatud, sest kõigest sellest hoolimata võttis 
Migratsiooniamet oma ametlikus dokumentatsioonis ajutise majan- 
duspiiri asemel kasutusele hoopis mõiste «Eesti Vabariigi piir» püüdes 
justkui seadustada ENSV piire. 


26.06.1991 alustas vastavalt valitsuse otsusele tööd Narva tollipunkt. 02. juulil 
võttis Narva linnavalitsus vastu otsuse piiripunkt likvideerida, astudes sellega 
avalikult vastu Eesti keskvõimudele.Tollimeestele anti käsk vabastada ruumid 
ja Narva politseiprefekt käskis politseil lõpetada tollipunktide kaitsmise. See- 
peale avas Tolliamet «liikuva» piiripunkti Narva ja Sillamäe vahel, mis kutsus 
Narvas esile impeeriumimeelsete Kirde-Eesti linnade ühismiitingu, kus nõuti 
tollipunkti töö lõpetamist ja «Narva blokaadi» peatamist. Nn. korrakaiseliidu 
salgad hakkasid provotseerivalt segama tollipunkti tööd ning siseminister 
Olev Laanjärv likvideeriski 17.07.1991 neile järgi andes tollipunkti.* See näitas 


selget võimetust kontrollida toimuvat ja Eesti territooriumi. 


Ka eesmärki, kaitsta Eesti siseturgu, majanduspiir ei täitnud. Piirkon- 
dades, kus olid kontrollpunktid, algas kontrollimatu salakaubavedu 
läbi metsade. Uusi teid, kus liikusid pikad autokolonnid, tekkis lausa 
üleöö.' 


Riiklike läbirääkimiste algus 


Lääs avaldas okupatsiooni lõpetamiseks Balti riikides ja vastavate 
läbirääkimiste algatamiseks teatud survet. Mitte millekski kohustavat, 
kuid siiski. 15.07.1991 algas Londonis «suure seitsmiku» konverents, 
milles osalesid Suurbritannia, USA, Knada, Prantsusmaa, Saksamaa, 
Itaalia ja Jaapani esindajad. Väljaspool ametlikku päevakorda esitas 
N. Liidu president Gorbatšov maailma tippseitsmiku juhtidele soovi 
saada 250 miljardit dollarit laenu N. Liidu majanduse ülesehitamiseks. 
Laenu andmisesse suhtuti jahedalt, kuid lubati abi turumajanduse or- 


1. Eesti Vabariigi piiri ületamise juhend. Kinnitatud Eesti migratsiooniameti 
käskkirjaga 1. juunist 1992. a., nr. 14. KMA arhiiv 

2. Mart Laar, Urmas Ott, Sirje Endre, Teiene Eesti, Tallinn 1996, Ik. 800 

3. Postimees, 08.11.1998 

ganiseerimiseks ja tehnoloogilist toetust energia ja toiduainetega va- 
rustamiseks. Samas deklareeriti, et seitsme riigi juhid eeldavad, et lä- 
birääkimised Balti riikide ja N. Liidu vahel aitavad kaasa Balti rahvaste 
legitiimsete õiguste taastamisele.' 


31.07.1991 allkirjastasid Gorbatšov ja George Bush Kremlis START kokku- 
leppe, mis nägi ette strateegiliste tuumajõudude vähendamist kolmandiku 
võrra. Bush toonitas tippkohtumisel Gorbatšovile, et Nõukogude Liidul tuleks 
lahti öelda Stalini ajastu ühest kõige alatumast ja valguskartvamast lehekül- 
jest, et Balti riigid saaks tagasi oma vabaduse. Samuti tuleks tagastada Jaapa- 
nile Kuriili saared, mis N. Liit okupeeris Teise maailmasõja ajal.* 

26.08.1991 teatas Venemaa TASSi vahendusel levitatud avalduses, et jätab 
endale õiguse revideerida oma piire Nõukogude Liidust lahkuvate vabariiki- 
dega st. ka Balti riikidega. 

29. augustil kirjutati Eesti valitsuse ja NSVL Balti püriringkonna ülema Vassili 
Gaponenko poolt alla kokkuleppele, mille kohaselt hakkavad Eesti ranna- 
joont ja maismaapiiri valvama pariteetsel alusel nii NSVL piirivalveväed kui 
Eesti piiriteenistus. Septembri alguses alustati ühistööd Tallinna lennujaamas 
ja sadamates.' 


Sisepoliitiline olukord Nõukogude Liidus ja Balti riikide vabane- 
mispürgimused viisid lõpuks nii kaugele, et 10.11.1991 algas NSV Liidu 
ja Eesti riiklike läbirääkimiste esimene etapp. NL delegatsiooni juhtis 
NL presidendi poliitilise nõukogu liige Anatoli Sobtšak, delegatsiooni 
kuulusid veel kaks kõrgemat sõjaväelast ja KGB esindaja. Eesti dele- 
gatsiooni juhtis Edgar Savisaar. Kohtumine oli konfidentsiaalne, seal 
lepiti kokku valdkonnad, milles läbirääkimisi peetakse. Sinna kuulusid 
ka riigipiir ja piirirežiim. Nõukogude pool teatas, et piiride muutmine ei 
kuulu selle delegatsiooni pädevusse.' 

See jäi ka viimaseks läbirääkimiseks NSV Liiduga. 21.12.1991 lakkas 
NSVL olemast. 31.detsembril kuulutas Vene NFSV ennast Nõukogude 
Liidu õigusjärglaseks. Venemaa päris kõik endise liidu ja selle lagune- 
misega seotud probleemid. Eesti puhul oli prioriteetseks lahendust va- 
javaks probleemiks siinviibivate endise NSV Liidu vägede väljaviimine. 

Uute läbirääkimiste algus oli üsna paljutõotav. 1. veebruaril 1992. 
a. saabus Eestisse Vene Föderatsiooni riiklik delegatsioon eesotsas 


1. Boris Tesnov, Eesti rahva lühiajalugu, 2001, 1k. 167 

2. Boris Tesnov, Eesti rahva lühiajalugu, 2001, Ik. 167 

3. Mart Laar, Urmas Ott, Sirje Endre, Teine Eesti, Tallinn 1996, 1k.821 

4. Estonia and Russia, Estonians and Russians: a dialogue. (Edaspidi: Estonia 
and Russia). Ed. P. Vares, Tallinn, 1998. Ik. 19 

asepeaminister Sergei Šahraiga, kellele oli Venemaa presidendi poolt 
tehtud ülesandeks pidada Eestiga läbirääkimisi sõjaliste küsimuste la- 
hendamiseks ja vägede väljaviimiseks Eesti territooriumilt. Ametlikus 
pressiteates kohtumisest Eesti valitsuse ja Ülemnõukogu esindajatega 
on kirjas, et Vene pool rõhutas, et relvajõudude väljaviimise küsimus 
lahendatakse Eesti Vabariigi iseseisvust ja riiklikku suveräänsust täiel 
määral arvestades ning rangelt jälgides Eesti Vabariigi seadusi ja Ees- 
ti-Vene kokkuleppeid.' 


14.04.1992 algas esimene Eesti-Vene läbirääkimiste voor Pärnus. Eesti dele- 
gatsiooni juhtis Uno Veering. 1992. aastast kuni 1994. aasta lõpuni käsitle- 
ti Eesti ja Venemaa vahelise riigipiiriga seotud küsimusi riiklike läbirää- 
kimiste piiri töögrupis. Selles jõuti küllaltki kaugele merepiiriga seotud 
küsimuste käsitlemisel, kuid maismaapiiri osas ei saavutatud praktili- 
selt mingeid tulemusi. 

05.05.1992 teatasid Venemaa esindajad, et Venemaa eitunnista Tartu rahule- 
pingu järgset püri, vaid ainult seda, mis oli Eesti ja Venemaa vahel Eesti-Vene 
suhete aluste lepingu allakirjutamise ajal 12.01.1991. aastal ehk siis stalinlik- 
ku ja ebaseaduslikku ENSV piiri. 


Riikidevaheline õhkkond pingestus Kremli venitamise ja vastusei- 
su tõttu viia Eestist välja oma vägesid. Kremlile tekitas omakorda pa- 
hameelt Eesti kodakondsusseadus, millega kuulutati kodanikeks vaid 
õigusjärgsed kodanikud, mis vähendas Venemaa võimalusi Eesti asja- 
desse sekkumisel ning uue Põhiseaduse vastuvõtmine, mille üle otsus- 
tamises ei saanud osaleda eesti kodakondsuseta vene immigrandid. 
Naturalisatsiooniprotsessi pikkus välistas ka nende võimaluse osaleda 
ees seisvatel Eesti riigivõimuorganite valimistel. Läbirääkimistel jõuti 
ühisele meelele vaid selles, et mõisted administratiivpiir ja riigipiir on 
eri asjad. Vene pool teatas, et riigipiiri kulgemise arutamiseks ei ole 
neil volitusi, selleks on vaja kõrgemat poliitilist otsust.” 


31.05-01.06.1992 kohtusid läbirääkimistel õiguslike küsimustega tegelevad 
eksperdid. Endel Lippmaa ja Sergei Karevi juhitud delegatsioonid pidid sel- 
gitama missugused Eesti ja Venemaa vahelised lepingud üleüldse kehtivad. 
Parakujäädi ka selles küsimuses diameetraalseltvastupidistele seisukohtade- 


1.Soobšenije dlja petshati o vstretshe gosudarstvennoi delegatsii Rossiskoi Fe- 
deratsii s rukovoditeljami verhovonogo soveta i pravitelstva Estonskoi Respuh- 
liki. // Vnešnaja politika Rossii. Zbornik dokumentov 1990-1992. Moskva, 1990. 
Str. 231. 

2. Rahva Hääl. 07.05.1992. 

le. Eesti positsioon oli endiselt, et tuleb lähtuda 1920. a. Tartu rahulepingust, 
Vene pool aga pidas seda lepingut mittekehtivaks Eesti NSV Liidu koosseisu 
astumise hetkest ning lähtus suhete reguleerimisel 1991. a. riikidevaheliste 
suhete lepingust. 


Ummikseis ja valmisolek järelandmisteks 


Kuna kahepoolsed läbirääkimised olid jõudnud ummikseisu, hakka- 
sid mõlemad pooled läbirääkimiste asemel üha rohkem kasutama 
rahvusvahelist survet. Vene Ülemnõukogu tegi ettepaneku 1991.a. 
Eestiga sõlmitud riikidevaheliste suhete lepingu kehtivuse ajutiseks 
peatamiseks, kuna Eesti võimud esitavad «nõudmisi Vene territooriu- 
mile ja tegutsevad õigusvastaselt.»' Eesti Vabariigi Välisministeerium 
tegi vastuavalduse, milles lükkas kõik Venemaa esitatud süüdistused 
tagasi. Ühtlasi märgiti, et «Eesti Välisministeerium tõlgendab Vene Fö- 
deratsiooni Ülemnõukogu otsust kui otsest püüdu halvendada vahetult 
läbirääkimiste eel kahe riigi suhteid ning asuda Eesti Vabariigi ja Vene 
Föderatsiooni riiklikel läbirääkimistel jõupositsioonidele.»' 


Vene Välisministeerium reageeris teravalt uue Põhiseaduse vas- 
tuvõtmisele, mis kinnitas Eesti piiri kulgemise Venemaaga piki Tartu 
rahuga määratud joont ning esitas 17. juulil 1992. a. järjekordse noodi 
Eesti Moskva saatkonda. Noodis protesteeriti Eesti põhiseaduse 8 122 
vastu, milles on kindlaks määratud Eesti-Vene riigipiir.” Eesti Välismi- 
nisteeriumi vastunoodis hinnati Eesti-Vene seadusliku riigipiiri mit- 
tetunnustamist Venemaa poolt kui «Eesti territoriaalse terviklikkuse 
mitteaustamist ning territoriaalsete nõudmiste esitamist» ning Eesti 
Välisministeerium kinnitas, et ei näe edaspidi võimalust laskuda disku- 
sioonidesse teemadel, mis puudutavad Eesti Vabariigi põhiseadust».' 


Läbirääkimiste käigus kinnitas Vene erivolitustega suursaadik Vas- 
sili Svirin korduvalt, et Venemaa ei tunnusta 1920. aasta Tartu rahu- 
lepingut, kuna see olevat kaotanud kehtivuse 1940. aastal, mil Eesti 
lakkas olemast iseseisev rahvusvahelise õiguse subjekt. Eesti-Vene 
praeguseks riigipiiriks pidas Venemaa Vene NFSV ja Eesti NSV vahelist 
administratiivjoont. Narva-tagused alad ja Petserimaa kuulunud Eesti- 
le teatud mõttes juhuslikult. Need alad polnud kunagi kuulunud isegi 


1.E. Mattiisen. Eesti-Vene piir. As Ilo. Tallinn, 1993. Lk. 115 

2. Postimees. 20.07.1992. 

3. Rahva Hääl. 18.07.1992. 

1. Kristina Kallas, Eesti Vabariigi ja Vene Föderatsiooni riikidevahelised läbirää- 
kimised aastatel 1990-1994, TÜ peaseminaritöö, Tartu 2000, Ik. 46; Postimees. 
19.08.1992. 

mitte Eestimaa kubermangule, mis oli kuni 1917. aastani Vene impee- 
riumi osa. Ta ei tunnistanud, et Eestile soodsat Tartu rahulepingut ei 
taheta tunnistada ka sel põhjusel, et see sõlmiti impeeriumi «nõrkuse- 
hetkel». Venemaa asevälisminister V. Tšurkin teatas vahetult enne ühte 
järjekordsel läbirääkimiste vooru, et Venemaa seisukohast ei eksistee- 
ri 1920. a. sõlmitud Tartu rahulepingut üldse. 


04.11.1992 võttis Vene Ülemnõukogu vastu otsuse, millega kehtestati Eesti- 
Vene vastava lepingu sõlmimiseni praegusele halduspilriie õigusliku riigipiiri 
staatus, millega määrati kindlaks ka piiri(tsooni)režüm? 

01.12.1992 määrati Venemaaga peetavate läbirääkimiste juhiks välisminis- 
teeriumi poliitikaosakonna juhataja ehk «portfellita» minister Jüri Luik, kes 
jätkas seda ka siis, kui temast sai päris minister. Alates 1994. oli pealäbirää- 
kijaks Raul Mälk. 

Jaanuari keskel 1993 toimunud järjekordsel kõneluste voorul ei jõutud üks- 
meelele pea mitte üheski küsimuses. Vene delegatsiooni juht V. Svirin esines 
terava avaldusega, teatades, et Venemaa hindab Eesti nõuet lähtuda 1920. a. 
Tartu rahulepinguga kehtestatud piirist territoriaalse pretensioonina.' 


Riigikogu väliskomisjoni esimees Vello Saatpalu kohtus seejärel 
Moskvas 27. jaanuaril 1993.a. Venemaa Ülemnõukogu rahvusvaheliste 
suhete ja välismajandussidemete komitee esimehe Jevgeni Ambrat- 
sumoviga arutarnaks piiriprobleemi lahendamise võimalikkust. Koh- 
tumine olevat toimunud Eesti poole ettepanekul sooviga kaasa aidata 
riikidevahelistele läbirääkimistele. V. Saatpalu teatas kohtumisel, et ju- 
hul, kui Venemaa siiski tunnistab 1920. a. Tartu rahulepingut, on Eesti 
valmis minema riikidevahelistel läbirääkimistel tõsistele kompromis- 
sidele ning ei ole välistatud, et on nõus muutma ka Tartu Rahu järgset 
piiri. 

On selgusetu, kas valmisolek muuta Tartu Rahu järgset piiri tule- 
nes valitsusest, Riigikogu väliskomisjonist, läbirääkimisdelegatsioonilt 
või oli tegu Saatpalu enda algatusega. Igatahes teatas Vello Saatpalu, 
minnes vastuollu riiklike suuniste ja Eesti territoriaalse terviklikkuse 


1. Rossija i Estonija. Presskonlerentsija VI.T.šurkina. // Diplomaticheski Vestnik. 
1993. 13-14. Ik. 20. 

2. E. Mattiisen. Eesti-Vene piir. As Ho. Tallinn, 1993. Ik. 115 

3. Kristina Kallas. Eesti Vabariigi ja Vene Föderatsiooni riikidevahelised läbirää- 
kimised aastatel 1990-1994, TÜ peaseminaritöö, Tartu 2000, 1k.57; Postimees, 
16.01.1993 

4. Eesti Vabariigi ja Vene Föderatsiooni suhetest. Riigikogu väliskomisjoni ette- 
kanne Riigikogus. 02.06.1994. 

põhimõttega, et: «Juhul kui Venemaa tunnistab 1920. aasta Tartu rahu- 
lepingut, on Eesti valmis minema riikidevahelistel läbirääkimistel tõ- 
sistele kompromissidele.» Saatpalu ei välistanud, et Eesti võib sel juhul 
muuta ka Tartu rahulepingu järgset riigipiiri. «Nimetatud rahulepingu 
tunnustamine ei pea toimuma poliitilise avalduse vormis, piisab kui 
Vene pool lähtub Eestiga peetavatel läbirääkimistel selle lepingu säte- 
test,» leidis Saatpalu.” Kuid mingite kokkulepeteni ei jõutud. 

Piiriküsimused kerkisid teravalt esile läbirääkimiste IX. voorus 2.-5. 
märtsini 1993. a. Lohusalus. Vene pool teatas, et ei näe Tartu rahulepin- 
gu tunnustamises mingit mõtet, kuna on olemas Eesti ja Venemaa su- 
hete aluste leping, mis ongi moderniseeritud Tartu rahuleping. «See on 
ainus leping, mida tunnustame ja millele ehitame kõik oma suhted,» 
teatas V. Svirin.” Eesti delegatsiooni liige Ago Tüman leidis, et Vene de- 
legatsioonil ei olnud volitusi seisukohtade muutmiseks piiriküsimuses. 
Selle kohta oli tehtud kõrgem poliitiline otsus ja seetõttu ei saanud de- 
legatsioonid antud küsimuses kokkuleppele jõuda.” 

Eesti Rahvusliku Sõltumatuse Partei ja Eesti Ettevõtjate Erakond 
tegid ettepaneku katkestada läbirääkimised Venemaaga juhul, kui ap- 
rillikuus toimuvas voorus ei õnnestu kokku leppida vägede lahkumise 
kuupäevas.' Eesti delegtsiooni juht Jüri Luik aga leidis, et ainuüksi see 
on positiivne, et kohtumised dialoogi hoidmiseks toimuvad. 


Venemaa ähvardab 


Olukord kahe riigi vahelistes suhetes hakkas muutuma kriitiliseks. 
Vene Välisministeerium andis 18.06.1993 Eesti saadikule Moskvas 

Jüri Kahnile üle avalduse seoses «Eesti Vabariigi poolt põhjustatud Ees- 
ti-Vene suhete teravnemisega», milles väideti, et Eesti Vabariigi sea- 
dused olevat diskrimineeriva iseloomuga ning Eesti Vabariigi tegevus 
ajutiselt Eestis viibivate sõjaväelaste ja venekeelse elanikkonna suhtes 
on tinginud olukorra, mis «on väljunud normaalsuse raamidest. Kõik 
see toimub ajal, mil Eesti delegatsiooni seisukohad läbirääkimistel 
Venemaaga jäigastuvad, reanimeeritakse territoriaalseid pretensioo- 
ne Vene maade suhtes ning tihenevad Eesti juhtkonna ebasõbralikud 


1. BNS 28.01.1993; Eesti võib minna kompromissile riigipiiri küsimuses? Raln.i 
Hääl» 28.01.1993 

2. Postimees. 06.03.1993. 

3. Rahva Hääl. 04.03.1993. 

4. Kristina Kallas. Eesti Vabariigi ja Vene Föderatsiooni riikidevahelised läbn.u- 
kimised aastatel 1990-1994, TÜ peaseminaritöö, Tartu 2000, 1k.60; Rahva ILiäl 
22.03.1993 

avaldused Venemaa suhtes.» Eestit toetavaid riike süüdistati silmade 
sulgemises «agressiivsete natsionalismiilmingute puhul».'* Veel ei ol- 
dud jõutud fašistiretoorikani, mis täna ilmestab pea igat Kremli Eestit 
puudutavat avaldust. 


Avalduse tekst edastati ka CSCE liikmesriikide välisministritele ning 
levitati ÜRO-s ja Euroopa Nõukogus. Samal päeval esines Venemaa 
asevälisminister Vitali Tšurkin ka Moskva raadios, öeldes, et olukord 
Vene-Eesti suhetes on selgelt halvenemas ja Vene pool «valmistab 
ette paketti tõsistest diplomaatilistest, poliitilistest ja võibolla mitte 
ainul! poliitilistest abinõudest Eesti suhtes».- Ei pea omama just väga 
suurt fantaasiat, et mõista millised võivad olla Kremli «mitte ainult po- 
liitilised» abinõud olukorras, kus tema okupatsiooniväed on juba riigis 
sees. 


12.07.1993 tegi Venemaa Ülemnõukogu Presiidium presidendile ja valitsuse- 
le ettepaneku denonsseerida Eesti ja Lätiga 1920. a. sõlmitud rahulepingud 
seoses nende riikide territoriaalsete pretensioonidega Venemaale. Eesti välis- 
ministeerium reageeris sellele 13. juulil teatades, et vaatleb seda sammu kui 
ohtlikku katset destabiliseerida kahe riigi suhteid.* 


A. Kozõrev teatas kirjas Eesti tollasele välisministrile T. Vellistele, et 
Eesti-Vene suhetes oli lähenetud piirile, millest üleastumise korral võib 
puhkeda tõsine konflikt. Kirjas kinnitati veelkord, et Venemaa ei jää see- 
kord vaid diplomaatiliste mõjutusmeetmete juurde. Konkreetselt teisi 
meetmeid siiski ei nimetatud.' Eesti Vabariigi Välisministeerium koos- 
tas juhised, kuidas poliitikud ja diplomaadid Eestis ja väljaspool peak- 
sid käituma selles kujunenud situatsioonis — tuli jätkata selgitustööd 
ning mitte vastata Venemaa avaldustele, mis «oma sisult ja toonilt väl- 
juvad rahvusvahelistes suhetes omaks võetud käitumisnormidest.»"' 


Kozõrevi sõnavõtule reageeriti teravalt nii Eestis kui ka välismaal. 
USA Riigidepartemang teatas, et Venemaa välisministri poolt rõhuta- 
tav sõjalise kohaloleku vajadus Baltikumis ja teistes endise NSV (Li 


1.1bidem Ik. 63 

2. Ibidem Ik. 63; Venemaa ametlike esindajate valitud ähvardusi eriti Eestist vä- 
gede väljaviimise tingimuste kohta. Eesti Vabariigi Välisministeeriumi poliitika 
planeerimise rühm. Lühikommentaar 6-94/EWM/PPR:ST. 30.03.1994, 1k.1 

3. Kristina Kallas. Eesti Vabariigi ja Vene Föderatsiooni riikidevahelised läbirää- 
kimised aastatel 1990-1994, TÜ peaseminaritöö, Tartu 2000, 1k.60 

1 Ciospodinu Trivimi Velliste, ministru inostrannõh del Estonskoi Respubliki. 
Mosktla, 22.07.1993. 

5. Hle*.i.i<le Eesti-Vene suhetest. Juuli, 1993. Ik. 5. 

du vabariikides on vastuolus rahvusvahelise õiguse normidega, mis ei 
luba oma strateegiliste huvide kaitsmist sõjaväe hoidmisega teise riigi 
territooriumil ilma viimase nõusolekuta.' A. Kozõrevi avaldused panid 
Välisministeeriumi tõsiselt kahtlema Venemaa soovis arendada Balti 
riikidega võrdväärset ja heanaaberlikku poliitikat.” Teravate protestide- 
ga esinesid ka Läti ja Leedu. 


Sidusterritooriumid v. Tartu Rahu 


Eesti pool tegi 1993. aastal läbirääkimistel surnud punktist ülesaami- 
seks ettepaneku, et piirialade elanike liikumise hõlbustamine lahenda- 
taks sama hea tava järgi nagu juba aastaid jõus olnud Soome ja Vene- 
maa lepingus. Seepeale müristas Venemaa välisminister: «Eesti ei ole 
Soome, me ei pea Eestit Soomeks, me ei suhtu nüüd ega hakka kunagi 
suhtuma Eestisse nagu Soomesse ja me ka ei tee Eestiga selliseid le- 
pinguid nagu Soomega.»' 

Ilmselt mõjus kõik see Eesti poolele, kelle sihi- ja järjekindlus oli 
kõikuma löödud, ehmatavalt ning läbirääkimistel nõustuti Eestile mit- 
tesobivate ja kahjulike ettepanekutega — näiteks Venemaa ja Eesti pii- 
rideta ja ühishalduse all olevate alade ehk nn. sidusterritooriumitega. 


Endel Lippmaa kirjutas: «Möödunud (1992. aasta — H.R) suvel ju- 
hatas Eesti-Vene piiriläbirääkimiste töörühma Trivimi Velliste. Tema 
rühm esitas läbirääkimisi juhatanud riigisekretär Uno Veeringule si- 
dusterritooriumide elukorralduse kokkuleppe, mis paraku siis kohe ka 
parafeeriti (25.05.1993 — H.R). Hiljem võttis Eesti delegatsioon selle 
kokkuleppe ühepoolselt tagasi. Ja oli ka põhjust. See lepe kuulutas ju 
ühishaldamisega «sidusterritooriumideks» suure osa Eestist, nimelt 
Põlva, Võru ja Ida-Viru maakonna tervenisti, lisaks Petserimaa Petseri 
rajooni nime all, Jaanilinna Ivangorodi nime all. Narva linna ja lähisvä- 
lismaast veel Kingissepa ja Slantsõ rajooni. Kogu selles tsoonis olnuks 
püsielanikel, samuti Eestis või Venemaal lähimaid sugulasi või kinnis- 
vara omavatel isikutel üle piiri liiklemine sisuliselt vaba. Toiduainete, 
ehitusmaterjalide ja paljugi muu kohta puudus isegi tollipiir. Siduster- 
ritooriumi elukorraldust pidi juhtima segakomisjon ning territooriumi 


1. Rahva Hääl. 20.01.1994. 

2. Eesti Vabariigi Välisministeeriumi avaldus seoses Venemaa välisministri And- 
rei Kozõrevi esinemisega 18. jaanuaril 1994. a. Eesti Vabariigi Välisministeeriu- 
mi pressiteade. 19.01.1994. 

3. Jarmo Mäkelä, Tähelepanekuid ohtlikest tõsiasjadest, 04.06.2009 Postimees, 
Apu 2009. Nr. 21 

põhjaosas olid ette nähtud ühine meditsiiniabi, kommunaalvõrgud ja 
transport, isegi õiguskaitseorganid pidid tegutsema koostöös. Kaduma 
pidid nii riigi- kui ka majanduspiir. Et Vene poolel oli dokumentide sa- 
lastamist vähem kui Eestis, asuski Leningradi rahvasaadikute nõukogu 
abinõusid tarvitusele võtma. Leningradi oblastinõukogu otsusega nr. 
220 28. oktoobrist 1992 kehtestati Jaanilinnas ning Kingissepa ja Slant- 
sõ rajoonis piiritsoon koos meile hästi tuttava tsoonirežiimiga.»' 

Eesti-Vene läbirääkimiste töörühma poolt koostatud dokumendil 
oli loomulikult märge ei kuulu avaldamisele, mistõttu seda täpselt re- 
fereerida ei ole võimalik. 


Projekti teema esimesena üles võtnud Arvo Junti ütles pressikonve- 
rentsil: «Kuigi oleme põhiseaduslikult deklareerinud, et Eesti riigi piir 
lähtub Tartu rahulepinguga sätestatust, siis selle kokkuleppega fiksee- 
riksime, et nimetatud piirkonnad on vaidlusalused. Teda täiendas And- 
ra Veidemann: «Selgub, et Põhiseaduses kinnitatud Tartu Rahu pole 
enam ühelegi läbirääkijale kohustuslik. Kui juba kord on järeleandmi- 
si tehtud, siis tulevikku silmas pidades on ainuvõimalik tee saavuta- 
da neis küsimustes ühiskondlik kokkulepe. Alles pärast seda võime 
minna läbirääkimiste uude vooru. Praeguste sammudega aga jätame 
maha isegi praegu kehtiva administratiivpiiri, mis siin veel Tartu järg- 
sest piirist rääkida.»- 

Sama meelt oli ka Ants Erm, kes Riigikogus ütles: «Nüüd natuke 
veel Eesti-Vene lepingutest. Tuletan meelde, et need on esitatud, need 
on alla kirjutatud parlamendilt luba küsimata. Nüüd on valitsus küll esi- 
tanud ekspertiisi, kuid [—J ma üldse kahtlen, kas Eestis leidub juristi, 
kes sooviks end diskvalifitseerida positiivse hinnangu andmisega nii 
nõrgale tekstile, sest juriidiliselt need tekstid on tõesti nõrgad. Ometi 
on valitsus asunud neid täitma. Ütlen veel niipalju, et [—] minu arust 
on Eesti välispoliitika praegu amoraalne.»' Ja amoraalseks see jäigi. 


Kust jookseb mõistlik piir? 


1993. aastal võeti Venemaal vastu ka uus konstitutsioon, mille S67 sä- 
testas riigipiiri ühepoolselt status guo põhimõttel Eesti NSV-Vene NSV 
joonele. 


Kas sellest tingitud lootusetusetundest või muudest asjaoludest tin- 
gituna tulid Vello Saatpaluga sarnaste ettepanekutega välja ka teised. 


1. Endel Lippmaa, Kas teemegi Eesti-Vene ühistsooni? Postimees» 29.05.1993 
2. Oleme Tartu rahulepingust loobumas? 04.06.1993 Rahva Hääl 
3. VII Riigikogu stenogramm, V Istungijärk, 10.03.1993, Vaba mikrofon 

Näiteks tuntud esseist ja kolumnist Enn Soosaar soovitas, et Eesti pool 
võiks algatada läbirääkimisi konkreetsetel tingimustel, kus: «...Vene- 
maa tunnistab Tartu Rahu piiri ja Eesti loobub samal ajal Venemaa 
kasuks nendest Narva tagustest ja Petserimaa aladest, mis on valda- 
valt asustatud venelastega. Tingimuseks tuleb seada tingimata seegi, 
et praeguse nn. majanduspiiri asemele tõmmataks Eestile vastuvõe- 
tavam ja mõistlikum piir, mis arvestaks külade rahvuslikku koosseisu, 
olmasolevat maanteede ning raudteede võrku, geograafilisi tingimusi 
ja muud samataolist.»' Arvestatavaid selgitusi, miks peaks arvestama 
vägivaldselt muudetud demograafilist olukorda ja loobuma osast Eesti 
territooriumist ei toodud, kuid kõigi selliste avaldustega mõjutati ava- 
likku arvamust Tartu Rahu piiridest loobumise suunal. 

Rootsi diplomaat Freden meenutab, et eestlased olnuks rahul kui 
Moskva «kasvõi viieks minutiks» kinnitaks Tartu Rahu kehtivust, et va- 
hetult seejärel sõlmida uus leping, milles Eesti loobub oma nõudmis- 
test Petserija Ivangorodi piirkonnale.” Sellised seisukohad ei olnud aga 
rahvale vastuvõetavad ning näiteks Värskas 09.10.1993 toimunud Il 
Seto Kongressil nõuti otsustavalt Tartu Rahu piiride taastamist. Läkitu- 
ses Boris Jeltsinile paluti taastada 1944. aasta eelne piir ja juhiti tähele- 
panu Eesti Vabariigi kodanike omandile Petseri rajoonis.” 

Mati Hindi sõnul olevat olnud kompromisslahenduse leidmine Ve- 
nemaaga võimalik. «Mart Laari valitsusel kui esimesel taasiseseisvu- 
nud Eesti valitsusel oleks olnud võimalik haarata initsiatiiv piirikomp- 
romissi saavutamiseks. Seda oleks tulnud teha kohe — 1992. aasta 
lõpus või 1993. aasta alguses. Kohtusin noil aastatel korduvalt Galina 
Starovoitovaga, kes oli president Jeltsini nõunik rahvus- ja piiriküsi- 
mustes. Tundsin seda demokraatlikku, Baltimaade iseseisvumisse eriti 
soosivalt suhtunud sotsioloogist poliitikut juba aastaid, olime teinetei- 
se olemasolust teadlikud 1987. aastast peale, sest Galina Starovoitova 
oli üks esimesi prominentseid vene sotsiolooge ja ühiskonnategelasi, 
kes minu algatatud kakskeelestamisvastases diskussioonis kohe ja 
väga selgelt valis poole — venestamise ja kakskeelestamise vastu. Kõi- 
gil meie erinevatel kohtumistel Soomes, Viinis ja Peterburis toimunud 
inimõiguskonverentsidel rääkisime ka Eesti-Vene piirist kui Eesti ja Ve- 
nemaa vahel lahendamata probleemist. Galina Starovoitova sõnum oli 
väga selge: Eesti saab kõik, kui ta ei nõua võimatut. Võimatu — see on 


1.Enn Soosaar, Idapiir ootab arukat kompromissi, Postmees 10.06.1993 

2. Lars Peter Freden, Tagasitulekud, Tallinn 2009, Ik. 302 

3. Kalle Lõuna, Petserimaa,Petserimaa integreerimine Eesti Vabariiki 1920- 
1940, Ik. 130 

Irboska. Kui te nõuate Irboskat, ei saa te midagi.»' Venemaa käitumi- 


se taustal tundub aga, et tegemisi oli ilmselt vaid Starovoitova isikliku 
seisukohaga. 


Läbirääkimised takerduvad jälle 


Jüri Luik Raul Mälk 


18.01.1994.a. kasvas suur rahvusvaheline skandaal Venemaa välis- 
ministri A. Kozõrevi esinemisest Moskvas SRÜ ja Balti riikide suhtes 
läbiviidava poliitika alasel nõupidamisel, kus ta esitas arvamuse, et 
Venemaal pole tarvis lahkuda piirkondadest, mis olid sajandeid Vene- 
maa huvisfääris ning tuleb hoopis leida tasakaal vägede väljaviimise ja 
sõjalise kohaloleku vahel/ Siin oli selgeil nähtav viide Venemaal vastu- 
võetud imperialistlikule Karaganovi doktriinile. 

Järgnevates läbirääkimiste voorudes oli jätkuvalt peaküsimuseks 
Vene vägede väljaviimise teema. Eesti tegi ettepaneku arutada piiri- 
küsimust Haagi Rahvusvahelises Kohtus, kuid Venemaa sellega ei 


1. Mati Hint, Riigikogu toimetised, nr. 12, 2005 

2. Venemaa ametlike esindajate valitud ähvardusi eriti Eestist vägede väljavii- 
mise tingimuste kohta. Eesti Vabariigi Välisministeeriumi poliitika planeerimise 
rühm. Lühikommentaar 6-94/EWM/PPR:ST. 30.03.1994, 1k.4 

nõustunud." Lisaks tegi valitsus ettepaneku arutada seda nn. Balladuri 
plaani ehk Euroopa Stabiilsuse Pakti raames, kuid Vene välisminister 
Andrei Kozõrev lükkas ka selle tagasi.* Probleem oli selles, et Euroopa 
kohtus saab asju arutada vaid mõlema poole nõusolekul. Eesti ei saa- 
nud küsimust üksi tõstatada. 

08.02.1994 teatas Venemaa Välisministeerium taas, et üksnes dip- 
lomaatilised abinõud ei ole küllaldased, et luua korrektseid ja hea- 
naaberlikke suhteid Venemaa ja Eesti vahel. Kõik teavad millised on 
mittediplomaatilised abinõud. Tegemist oli sisulise ähvardusega. Loo- 
mulikult polnud Venemaal kavatsust sõjaväega «korda majja» hakata 
looma, kuid surve avaldamiseks kasutati kõiki vahendeid. 

Hämmastav on tõsiasi, et vaatamata sellele, et läbirääkimisi oli 
peetud mitu aastat, puudus valitsusel tegelikult ülevaade riigis toimuva 
kohta. 8. veebruaril oli kaitseminister Hain Rebas Vene sõjaväelaste ar- 
vuks Eestis nimetanud üle 9000, 17. veebruaril aga juba umbes 15 000. 
See arv ei puudutanud varem demobiliseeritud ja jätkuvalt demobili- 
seeritavaid isikuid, kes siia elama jäid. Esitatud suurusjärk oli võrreldes 
nõukogude ajal Eestis lokaliseerunud ca 120 000 punaarmeelasega 
hoopis teine. Kas tõesti oli selleks hetkeks välja viidud juba enam kui 
sada tuhat sõdurit? 

07.04.1994, jooksidki riikidevahelised läbirääkimised Moskvas taas 
ummikusse." Eesti delegatsiooni vastutav sekretär Ago Tüman ütles 18. 
vooru tulemusi kommenteerides: «...kõik see näitab, et delegatsiooni- 
de sõjaliste töörühmade tegevus on perspektiivitu. Mulle on arusaama- 
tu, mida me arutame ja milleks me kohtume.»* 

Sama puudutas ka piiriküsimuste töögruppi, mille tegevus oli niigi 
vene vägede väljaviimise küsimuste taustal varjusurmas. Kumbki pool 
jäi oma seisukohtade juurde, Eesti juba vankudes. Venemaa nõudis 
stalinliku ENSV piiri tunnistamist legaalseks Eesti-Vene riigipiiriks (sel- 
le läbi ka okupatsiooni ja annektsiooni legaliseerimist), Eesti oli Tartu 
rahulepingujärgsetel positsioonidel. Veel. 

Välisminister Luik tavatses oma Rootsi kolleegidele kurta, et peab 
«kõik ise tegema.» Peale Raul Mälgu ei olnud tal nõunikku ega sekreta- 
riaati, kes oleks aidanud läbirääkimispositsioone välja töötada.” 


1. VII Riigikogu stenogrammid, IV istungijärk, 12.09.1994, Ik. 18 

2. Riin Saadjärv... Tartu Ülikool 2008, Ik. 64 

3. Eesti Ekspress», 16. september 1994, A12 

4. BNS-27, 07.04.1994 

5. Heiki Samel, Piirialad Eesti-Vene konsulaarsuhetcs 1991-2002, lõputöö lähi- 
ajaloost, Ik. 60, Tartu Ülikool, 2003 

6. Lars Peter Freden, Tagasitulekud, Tallinn 2009, Ik. 335 

Läbirääkimiste poliitiline juhtimine oli nõrk, sest läbirääkimised 
olid valitsuses ja parlamendis vaidluste objektiks. Tagajärg oli, et amet- 
nik Raul Mälgul tuli vahel omal käel teha riigi nimel kaugeleulatuvaid 
otsuseid.' Lugejal on ehk huvitav teada, et lisaks Tartu Ülikooli majan- 
dusmatemaatiku erialale on Raul Mälk aastatel 1983-1985 täiendanud 
haridust Leningradi Kõrgemas Parteikoolis ja kuulunud NLKP ridades- 
se aastani 1990. Enne diplomaadikarjääri Eesti Vabariigi Välisministee- 
riumis töötas ta Eesti Raadio välisuudiste toimetuses ja ENSV Ülem- 
nõukogu esimehe Arnold Rüütli kantseleis.” 


17.05.1994 kuulutas president Meri diplomaatilisele korpusele 
korraldatud vastuvõtul, pöördudes Vene suursaadiku Trofimovi poo- 
le: «Estonia is willing to let mosl retired Russian officers stay in our 
country — Eesti on valmis jätma enamiku pensionile saadetud Vene 
ohvitseridest meie maale.» Need sõnad kutsusid avalikkuses esile rae- 
vukaid proteste. Mart Laar ja Ülo Nugis tegid avalduse, milles teatasid, 
et tegemist oli Meri isikliku arvamusega. Merit aga see vihastas, sest 
tegemist olevat olnud tema esimese Välisministeeriumiga kooskõlas- 
tatud kõnega.” 


Venemaa märgib riigipiiri ühepoolselt maha 


Boris Jeltsin andis 18.06.1994 ukaasi nr. 1275, milles otsustati Vene ja 
Eesti piir ühepoolselt maha märkida asukohas, kus see asus ENSV ajal. 
Tööde lõppkuupäevaks oli planeeritud 31.12.1994.' Peaminister Mart 
Laar protesteeris ja Eesti Välisministeerium deklareeris 12.08.1994, et 
ainus dokument, mis sätestab Eesti ja Venemaa vahelise piiri on Tar- 
tu rahuleping, sest Eesti okupeerimine NSV Liidu poolt ei mõjutanud 
selle lepingu kehtimist.” Vene Föderatsiooni Välisministeeriumi vas- 
tuavalduses teatati, et Venemaa ei kavatse Eestiga piiriküsimuses läbi- 
rääkimisi pidama hakata, kuna «Eesti ja Venemaa vahelise piiri määras 
kindlaks kahe riigi vaheline leping Eesti iseseisvumisel 1991. aastal».” 

Vähem kui kaks nädalat peale Jeltsini ukaasi (30.06.1994) võeti 
Eesti Riigikogus vastu riigipiiri ja piirivalveseadus, milles veelkordselt 
sätestati Eesti-Vene riigipiiriks Tartu Rahu piir. Selle $2. Eesti riigipiir, 


1. Ibidem, Ik. 298 

2. http://kultuur.elu.ee/ke489 hirvepark.htm 

3. Henning von Wistinghausen, Vabas Eestis, Tallinn 2008, Ik. 510 
4. Granitsa. Vestnik Informatsiji 1994, 1k.1 

5. EV Välisministeeriumi pressiteade 12.08.2004 

6. Rahva Hääl. 05.07.1994. 

punkt 2. määrab: «Eesti maismaapiir on määratud 1920. aasta 2. veeb- 
ruari Tartu rahulepinguga ja teiste riikidevaheliste piirilepingutega.» 
President kuulutas seaduse välja 13.07.1994." 

Sügiseks oli Venemaa, vaatamata Eesti ametlikult protestinoodile, 
milles viidati Helsingi 1975. aasta lõppaktis sätestatule, et keelatud on 
kõik meetmed, mis võivad takistada probleemide rahumeelset lahen- 
damist* ja teiste riikide hukkamõistule vale piiri maha märkinud. Ve- 
nemaa enda retoorika järgi lähtus ta alati ja kõiges rahvusvahelisest 
õigusest. 


Kuigi Põhiseadus garanteerib vaba liikumise Eesti territooriumil, takistab seda 
»Seto müür" - Vene Föderatsiooni piir 


Märgitud piirijoon tähistati Venemaa piiridel kehtivate piirimärkidega 
(piiripunkti geodeetiline tsenter ja sellest 2,5-3 m kaugusel Vene pii- 
ritulp), metsas raiuti 20 m laiune piirisiht (piiririba). Kohati tõkestati 
piiririba okastraadiga. Piiripunktidele ja piiritulpadele määrati geodee- 
tilised koordinaadid. Piiri märkimisega kaasnes ka piirivalveks vajalike 
infrastruktuuride arendamine. Seega tekitati suhteliselt lühikese ajaga 
endise suure Petserimaa külade vahele «raudse eesriide» traditsioo- 
nidele ja nõuetele vastav kaitseliin, mida asusid valvama mõlema riigi 


1. Riigi Teataja 1994. 54.902 
2. Riin Saadjärv... Tartu Ülikool 2008, 1k.44 

piirivalvurid. Vene piirivalve üritas tähistada ka ajutise kontrolljoone 
piirilõike Peipsi järvel ja Narva veehoidlas, kuid see ebaõnnestus. Kop- 
teriga paigaldatud poid ei sattunud kavandatud punktidesse, pealegi 
puudusid õiged (kooskõlastatud) koordinaadid — need selgusid hil- 
jem läbirääkimiste käigus.” Nagu lugeja võib arvata, ei kattunud koos- 
kõlastatud koordinaadid enam Tartu rahulepingu järgsete Riigipiiriraa- 
matu andmetega, v.a. 16 km pikkune lõik Lämmijärvel. 


Kõik siiski venelaste aktsioonide vastu ei olnud. Vene omavolil oli 
pooldajaid isegi valitsuses. Taani välisministrer Niels Helveg Petersen 
kinnitas 14.-18. septembril Taanis, Nyborgis toimunud Läänemeremaa- 
de liberaalsete ja keskparteide majandus- ja poliitikaalasel koostöö- 
konverentsil, et ta oli vestelnud Eesti valitsuse esindajatega, kes ei ole 
pidanud vajalikuks avaldada protesti Venemaa ühepoolse piiri maha- 
märkimise vastu.” Kes valitsusest sellise poliitilise kahepaiksusega te- 
geles, Petersen ei täpsustanud. 


Meri ja Jeltsin allkirjastavad 26.07.94 vaid vene keeles sõlmitud nn. juulilepin- 
guid. Meri selja taga välisminister Luik 


1. Heiki Potter. Eesti-Vene piirilepingust. Kaitse Kodu 3/2005, Ik 35 
2. Postimees 21.09.1994 

Juulilepingute sõlmimine 


Mida aeg edasi, seda suuremaks oli muutunud rahvusvaheline surve 
Venemaale vägede lõpliku väljaviimise osas Eestist ja Lätist. Vaatamata 
Venemaa sihikindlatele katsetele siduda see küsimus väidetava inim- 
õiguste rikkumisega neis riikides, ei pooldanud lääneriigid probleemi 
sellist lahendamist ning Venemaa oli sunnitud tasapisi sellele järgi 
andma. Kõikidel lääneriikide liidrite kohtumisel puudutati Vene ar- 
mee lahkumise küsimust. CSCE, USA Riigidepartmang, Suurbritannia 
ja Põhjamaade ministrid jne., esitasid korduvalt 1994. aasta esimesel 
poolel Venemaale vastavasisulisi nõudmisi. Vene pool teatas järgneva- 
tel läbirääkimistel Eesti delegatsioonile, ei ei tea sellistest avaldustest 
mitte midagi ning jätkas oma alusetuid süüdistusi, kuid samaaegsel! 
vähendati siiski siin dislotseeruvaid vägesid. 

Hoolimata Kremli räigest retoorikast ja ähvardustest, et vägede väl- 
javiimine peatatakse, teatas Eesti piirivalve, et vene vägede lahkumine 
siiski toimub. Piirivalve arvates oli Venemaa sunnitud oma väeosad 
suve lõpuks Eestist välja viima, kuna nad ei olnud lihtsalt enam võime- 
lised talve siin üle elama.” Elektri- ja küttearveid ei suudetud maksta, 
puudus oli rahast, toiduainetest ning mootorikütustest. Kõik, mis oli 
ripakil, varastati sõjaväeosadest nii sõdurite kui ka ohvitseride poolt 
ning müüdi mustal turul maha. 

Eesti poliitikas oli aga muutunud esmatähtsaks võidujooks kuulsuse 
nimel, mille saab endale Vene vägede «väljaajaja» Eestist. Sellele juba 
toimuvale protsessile toodi ohvriks kõik muu. Ka Eestile õiglasem piir. 

Selle nimel kandis usinalt oma kõrrekesi, kui mitte palke, Tartu 
Rahu piiridest loobumise «pessa» president Lennart Meri. 26.07.1994 
sõitis ta ootamatult visiidile Moskvasse. Saabumisel ei koheldud Ees- 
ti delegatsiooni rahvusvaheliste tavade kohaselt. Justkui alandamaks 
eestlasi, oli president Meri vastuvõtjaks keegi teisejärguline tegelane! 

Meri kohtus Kremlis Vene presidendi Boriss Jeltsiniga ja allkirjastas, 
omamata volitusi, Eestile ülikahjulike tingimustega nn. juulilepingud. 
Juulilepingutega sätestati Vene vägede lahkumise tingimused Eestist. 
Leping võimaldas erru saata kõik siin teenivad tegewäelased ja välja 
viia vaid sümboolse väeüksuse — paljud väeosad lahkusid siit üks- 
nes kirjade järgi, sest põhiosa nende ohitseridest ja ajateenijatest 


1. Kristina Kallas, Eesti Vabariigi ja Vene Föderatsiooni riikidevahelised läbirää- 
kimised aastatel 1990-1994, TÜ peaseminaritöö, Tartu 2000, 1k.74 

2. Rahva Hääl 07.04.1994 

3. Kristina Kallas, Eesti Vabariigi ja Vene Föderatsiooni riikidevahelised läbirää- 
kimised aastatel 1990-1994, TÜ peaseminaritöö, Tartu 2000 

jäid demobiliseeritutena Eestisse. Sellega võimaldati Venemaal siia 
jätta enam kui 10 000 parimas eas ja väljaõpetatud «sõjaväevetera- 
ni» (kellest üle 2000 olid KGB ja sõjaväeluure ohvitserid) koos pere- 
kondadega. Kokku ca. 40 000 inimest. Pretsedenditult anti neile kõik 
poliitilised ja sotsiaalsed tagatised, mis reeglina kuuluvad vaid riigiko- 
danikele. Erusõjaväelased olid oluline osa süsteemse viienda kolonni 
loomisel. Lennart Meri kinnitas hiljem vähimagi süümepiinata, et 
2550-le Venemaa eruohvitserile, kellest 1800 on võitlusvõimelised, 
on antud isegi Eesti Vabariigi kodakondsus. Kui paljudel on see 
nüüd ja milline on nende «ausate riigikodanike» lojaalsus? 


Sellega aidati teoks teha 1992. aastal avalikustatud Venemaa Kait- 
seministeeriumi kava viia Eestist välja üksnes sõjaväe rasketehnika, 
isikkoosseis aga dislotseerida ümber n.ö. Kaitseliidu põhimõttel, kus 
iga võitleja elab oma kodus.” Siinkohal võiks meenutada, et alles loo- 
misjärgus Eesti Kaitsevägi koosnes samal ajal vaid mõnest tuhandest 
käsirelvadega varustatud mehest, reservi polnud veel jõutud luua. 

Lepingus ei lähtutud Eesti territooriumi määratlemisel mitte Tar- 
tu Rahust, nagu vaevalt kuu aega tagasi vastuvõetud Riigipiiri seadus 
sätestas ja mille president ise oli vastavalt reglemendile välja kuulu- 
tanud. Lähtuti stalinlikust ENSV piirist ehk ENSV-Vene NFSV vahel 12. 
jaanuaril 1991 sõlmitud riikidevaheliste suhete aluste lepingust, mille 
Eesti Komitee (eesti rahva kõrgeim esinduskogu) oli juba õigustühi- 
seks kuulutanud. President ei pidanud Narva taguseid alasid ja Petse- 
rimaad seletamatul kombel Eesti Vabariigi territooriumiks, kust Vene 
väed peaksid lahkuma. See, kõike muud kui riigimehelik samm, aitas 
kahtlemata põlistada okupatsiooni ja annektsiooni osal Eestist. 

Vägede väljaviimise lepingu koostasid välisministrid Luik ja Kozõ- 
rev küsides formuleeringutes nõu samal ajal viinavõtvatelt presidenti- 
delt Merilt ja Jeltsinilt. Meri väitis hiljem, et «üksikuid kontekstist väl- 
Jarebitud lauseid on ju peaaegu võimatu hinnata, aga me vaatasime 
Jeltsiniga teineteise otsa ja tegime näo, et saame nendest aru.» Pärast 
rääkis Jeltsin pressikonverentsil «kahest targast presidendist.» ' 

Samal ajal, kui juulileppeid Kremlis allkirjastati, kinnitas ilmselt 
teadmatuses olev peaminister Mart Laar Riigikogus, et mingeid lepin- 
guid Moskvas ei sõlmita. Meriga Moskvas olev välisminister Jüri Luik 
kinnitas telefonitsi, et president ei tagane Eesti ametlikust hoiakust. 


1. Boris Resnov, Eesti rahva lühiajalugu, Vancouver-Tartu 2001, 1k.381 
2. Postimees 30.12.1994 

3. Argumento i Faktõ, 1992.a. nr. 49-50 

4. Lars Peter Freden, Tagasitulekud, Tallinn 2009, Ik. 330 


332 


PIIRI LÄBIRÄÄKIMISED 1991-1996 


Eestisse saabus informatsioon rahva, valitsuse ja Riigikogu selja taga 
sõlmitud sobingust alles läbi Soome televisiooni õhtuste uudiste. 

Vene väed lahkusid riburada juba kõikjalt, nii Ida-Euroopast kui 
juba ka Eestist, kus nad poleks raha ja varustuse puudusel suutnud 
kaua vastu pidada. Rahvusvaheline surve Venemaale oli ülisuur. USA 
Kongress oli vastu võtnud nn. Byrdl paranduse, mis deklareeris, et USA 
lõpetab Venemaale igasuguse majandusabi, kui Vene väed ei lahku 
Eestist kiireimas korras. Saksa liidukantsler ja teised Lääne juhid mõ- 
jutasid Jeltsinit isiklikult, jne. Venemaa enda sisepoliitiline olukord oli 
äärmiselt sassis. Eesti ei pidanuks tegema mitte ühtegi lepingus sä- 
testatud vabatahtlikest «kingitustest». Väide, et Vene väed oleks jää- 
nud ainsa riigina Euroopas Eestisse, ei kannata kriitikat. «Meri nõustus 
reeturlikult selliste tingimustega, mis pikemas perspektiivis seavad 
kogu Eesti riigi ja rahva säilimise kahtluse alla», kinnitas Ahti Mänd.' 
President Meri aga teatas, et Eesti oleks olnud sunnitud välja astuma 
Euroopast kui mandrilt, kui ta ei oleks läinud Venemaaga vägede välja- 
viimise ja sõjaväepensionäride sotisaalkaitse lepinguid alla kirjutama.” 

Uuringufirma Emor küsitlus näitas, et Vene vägede väljaviimist 
pooldas eestlastest 82% küsitletutest ja nn. sõjaväepensionäride siia- 
jätmist koos peredega pooldas vaid 22%. Seega oli terve ühiskond val- 
dava häälteenamusega mõistnud Meri kokkulepped hukka. 21. augus- 
tl võttis 15 erakonna ja organisatsiooni ümarlaud vastu resolutsiooni, 
milles tehti Riigikogule ettepanek need lepingud tühistada.” 

Riigikogu opositsioonis oleva Koonderakonna esimees Tiit Vähi 
ütles, et tema erakond ei saa nõustuda 26.juulil Moskvas sõlmitud le- 
pingutega mitmel põhjusel. «Kõigepealt ei välista need, et Vene väge- 
sid siin augusti jooksul laiali (erru ja reservi) ei saadeta. Teiseks saab 
Paldiski ja Skrunda vahele teatud võrdusjoone tõmmata. Kolmandaks 
annab sõjaväepensionäre puudutava lepingu 8. punkt Vene sõjaväe- 
pensionäridele korterite erastamisel rohkem õigusi, kui on eestlastel, 
sest lubab arvestada N. armees ja sellega võrdsustatud ametites teeni- 
mise ja töötamise aega. 


Kuna KGB ja GRU tegevust puudutavaid dokumente pole Eestis, 
on Eestil võimatu tõestada ühe või teise inimese teenimist neis orga- 
neis. Järelikult puudub võimalus keelduda elamisloa andmisest isegi 
siis, kui me teame, et inimene teenis neis organeis. President ületas 


1. Ahti Mänd, Valedega ei taasta Vabariiki, käsikiri CD-1, 2005 

2. Rahva Hääl. 28.07.1994. 

3. Postimees 26.07.1995 

4. XX sajandi krooniks, IV osa, Entsüklopeediakirjastus 2007, Ik. 375 

oma volitusi. Kuna aga mõlemad lepingud võtavad Eesti riigile teatud 
varalisi kohustusi, tuleb need Riigikogus ratifitseerida. Ma loodan, et 
Riigikogu kaitseb Eesti riigi ja rahva huve.»' 

Koonderakondlane, akadeemik Endel Lippmaa, kes oli resoluutselt 
juulilepete vastu, märkis, et juulilepinguid on vaja Venemaale, mitte 
Eestile, ning selleks, et neid saaks ratifitseerida, ei tohi need olla Põhi- 
seaduse vastased. «Rahvusvahelised lepingud on küll ülimuslikud rii- 
gisiseste lepingute suhtes, kuid nad ei ole kunagi üheski riigis ülimus- 
likud Põhiseaduse suhetes, ja kuna praegu on olemas karjuv vastuolu 
Põhiseaduse ja president Lennart Meri poolt allakirjutatud juulilepin- 
gute osas, on vaja kindlasti piirilepingut,» märkis Lippmaa. Ta lisas, et 
juulilepinguid ei saa seaduslikult ratifitseerida, sõlmimata eelnevalt 
Venemaaga piirilepingut, ja märkis, et «minu arvates ongi praegune 
kiirustamine tingitud sellest, et Venemaa nõuab lepingute ratifitsee- 
rimist, ja et seda ei saaks Riigikogus blokeerida puht Põhiseadusliku 
argumentatsiooniga, tahetaksegi kibekiiresti sõlmida piirileping.» 

Kriitikute üheks oluliseks argumendid oli lisaks, et juulilepped tun- 
nistasid Vene okupatsiooni Eestis algusest peale olematuks ja nende 
järgi pole tulevikus enam võimalik nõuda Venemaalt okupatsioonikah- 
jude heastamist, sest lepinguga seadustati Vene vägede siinviibimine. 
Lisaks loobuti lepingus ka okupatsioonikahjude korvamise nõudest. 


Enamik okupatsioonivägedest lahkub 


Augustis 1994 lahkusidki Vene Föderatsiooni okupatsiooniväed suu- 
remast osast Eestist, jättes maha oma viienda kolonni, purustatud ja 
nid, rängalt ja hoolimatult saastatud looduse ning okastraataedade ja 
ülesküntud piiriribadega piiratud rannad. Lõpuks ometi, peale viitküm- 
met aastat, oli meri meile, eestlastele jälle avatud, kuid vastavalt Me- 
ri-Jeltsini juulilepingutele jäi 5,2 protsenti Eesti territooriumist endiselt 
okupeerituks ja annekteerituks. Vene väed ei lahkunud Petserimaalt 
ja Narva jõe tagustelt aladelt. Sellele vaatamata kuulutasid teatud ring- 
konnad II Maailmasõja ja okupatsiooni meie jaoks nüüdsest lõppe- 
nuks. 


Nagu võis kuulda Ott Kooli raadioreportaažist põhjarannikul asuva 
Vergi piirivalvekordoni üleandmisel (mis toimus juba varem) soovi- 
tas sealne ülemus eestlastel nende endi poolt äralagastatud hooned 


1. Eesti Sõnumid» 28.07.1994 
2. ETA 22.12.1994 

korda teha, sest nemad ei lähe kaugele ega kauaks. Vaid Narva jõe 
taha.' Paljutähendav ütlus, mis viitas selgelt tagasitulekumeeleoludele 
okupatsiooniarmees. Huvitav, mida räägitakse vene lihtsõduritele? Et 
nad tulevad vabastajatena tagasi nagu 1939. aastal, oma maale, mis 
ajutiselt on hõivatud mingisuguse fašistliku Eesti poolt? 


Toomas Varraku hinnangul oli «nii kiire lahkumine pärast lepingu 
allkirjastamist selge märk, et Venemaa oli vägede väljaviimiseks juba 
ammu valmis, kuid kasutas läbirääkimisi edukalt poliitiliseks väljapres- 
simiseks, selleks, et luua õiguslikud eeldused rollide vahetuseks ja 
instrumendi loomiseks, millega oleks võimalik avaldada sisepoliitilist 
survet Eestile, st. arvuka venekeelse ja -meelse uusasukate kogukon- 
na säilitamiseks Eestis.» Vene väed lahkusid juba ilma lepingutetagi. 
Seda, et väljaviimine jätkus ja oli «iga päev näha», tunnistas isegi le- 
pingute sõlmimist tagant torkinud Saksa suursaadik Henning von Wis- 
tinghausen.” 

Juulilepingute sõlmimine põhjustas Eestis terava sisepoliitilise krii- 
si, mis kestis peaaegu poolteist aastat, kuni nende ratifitseerimiseni Rii- 
gikogu poolt 1995. aasta detsembris. Lepinguid kritiseerides söandasid 
vähesed avalikult tunnistada, et Eesti ei olnud juulilepingute sõlmimise 
ajal veel vaba ja iseseisev riik, sest Eestis viibisid endiselt okupeeriva 
riigi sõjajõud. Teatavasti on rahvusvahelise õiguse järgi okupeeriva riigi 
ja okupeeritud riigi vahelised kokkulepped kehtetud. Seda ei söanda- 
nud tunnistada isegi Eesti 15 erakonna esindajad, kes oma avalduses 
nõudsid lepingute denonsseerimist. Vähesed, kes seda fakti rõhutasid. 
Üheks oli näiteks Hellar Grabbi, tuntud pagulaseestlasest ajakirjanik ja 
toimetaja. 

1994. aasta suvel välisministri ametis olnud Jüri Luik väitis hiljem, 
et Vene vägede väljaviimise puhul oli sõjaväepensionäride lepe riiki- 
devaheliste! kõnelustel ainus Eestile kasulikuna tundunud kompro- 
miss. Piiriküsimus tundunud lihtsalt ülejõukäiv. Eesmärgiks võeti ainult 
üks asi — Vene vägede väljasaamine.* Nähtavasti ükskõik mis hinna- 
ga. 29.08.1994 toimunud pressikonverentsil ütles Luik, et Venemaaga 
peetavate läbirääkimiste ajal olevat olnud «absoluutselt otsustav» roll 


1. Peeter Tooming, Mälestus vene piirivalvest, «Kultuur ja Elu» nr. 11/1992 

3. Henning von Wistinghausen, Vabas Eestis, Tallinn 2008, Ik. 524 

4. Eesti Sõnumid 09.08.1994 

Rootsil,” kes, nagu eespool on välja toodud, avaldas Moskva heakskii- 
dul Eesti poliitilisele juhtkonnale survet järelandlikuse suunas. 

Vägede väljaviimine toimus üldiselt rahulikult, rahutust tekitas vaid 
tähelepanek, et üsna suur osa vene sõjaväelasi jäeti lihtsalt Eestisse 
maha. Kuivõrd nad ei olnud erru või nooruse tõttu pensionile saade- 
tud, oli tegemist selge lepingurikkumisega.* Kremli poolt esitatud sõja- 
väepensionäride nimekirjad vaadati üle ning mõnedel kästi lahkuda. 
Osa neist seda ei teinud, kuid Eesti võimud vaatasid sellele läbi sõrme- 
de, lastes neil siia jääda.” Seega oli «ainukesel kasulikul» kompromissil 
hoopis vastupidine tulemus oodatule. Lisaks puudub Kodakondsus- ja 
migratsiooniametil veel tänagi ülevaade sellest, kui palju elab Eestis 
nõukogude ehk Vene kodanikest illegaale, kes ennast välismaalastena 
registreerinud ei ole. 


ENPA väljasõiduistung 


23.-27. oktooberil 1994 toimus Euroopa Nõukogu Parlamentaarse As- 
samblee (ENPA) mitteliikmesriikide komitee väljasõiduistung: Peter- 
buri-Pihkva-Irboska-Venemaa-Eesti piir-Petseri. Istung oli mõeldud 
eelkõige Venemaa liikmekssaamise taotluse põhjalikumaks kaalumi- 
seks. Sellest andis ülevaate Eestit esindanud Riigikogu liige, Tallinna 
Ülikooli emeriitprofessor Mati Hint aruandes, mis oli mõeldud tead- 
miseks Riigikogu juhatusele, väliskomisjonile, Välisministeeriumile ja 
Vabariigi Valitsusele. Edastan siin selle lühikokkuvõtte.' 

Komitee oli kohal esinduslikus koosseisus: David Atkinson (ko- 
mitee esimees, Inglismaa), Albert Pfuhl (Saksamaa), Jean Seitlinger 
(Prantsusmaa), Wilfred Böhm (Saksamaa), Mme Josette Durrieu 
(Prantsusmaa), Gyula Hegyi (Ungari), Hanneke Gelderblom-Lankhout 
(Haagi linnapea), Mati Hint (Eesti), Vytautas Landsbergis (Leedu), 
Hanne Severinsen (Taani), Kyösti Toivonen (Soome) jt. Väljasõiduis- 
tungist võtsid osa ka liikmesust taotlevate riikide esindajad, kellel oli 
komitees erikülalise staatus. Eesti-Vene piiriküsimuse tõttu pakkus see 
väljasõiduistung erilist huvi endise Jugoslaavia järeltulija riikidele. 


Vene pool püüdis Venemaa ENPA liikmekssaamise probleemide 
istungit pöörata Eesti probleemide arutamiseks. Parlamendifraktsioo- 

nide esindajatega korraldatud kohtumisel prevaleerisid kommunistid 
(Gennadi Zjuganov) ja nende liitlased, kes ajasid oma joru lähivälis- 
maal pantvangideks sattunud venelastest. Venemaa Riigiduuma spii- 
ker Ivan Rõbkin pidas kõne, milles teatas, et monoetniliste riikide 
loomise taotlused Venemaa naabruses ei ole Venemaale aktseptee- 
ritavad. Hindi hinnangul oli tunda, et venelased valmistavad psühho- 
loogiliselt ette pinda Nõukogude Liidu taastamiseks endistes piirides, 
esialgu konföderatsioonina. 


Föderatsiooninõukogu liikme ja Pihkva kuberneri Vladislav Tuma- 
novi juhitud ümarlaual Pihkvas rõhutati Petseri venelisust ja piiriprob- 
leemi naeruväärsust (Tumanov tegi faktivigu). Lubati, et komitee saab 
ise veenduda, et Petseri on Venemaa ja mitte Eesti. Eesti-Vene piiri- 
punkti suurejooneline väljaehitamine Venemaa poolt jättis paljudele 
ENPA komttee liikmetele aga väga irriteeriva mulje. Hint leidis, et Ve- 
nemaa saavutas selle demonstreerimisega Atkinsoni komitee suhtu- 
mises loodetule risti vastupidise tulemuse. 

Mati Hint esines vastukõnega, milles väljendas Eesti valmisolekut 
möönduste tegemiseks ning taganemiseks Tartu rahu piirist: «Prob- 
leem on selles, et praegusel piiril puudub legaalne alus. Ainus legaalne 
Eesti-Vene piirileping on Tartu rahuleping, mida aga Vene pool enam 
ei tunnusta. Seega vajavad Eesti ja Venemaa uut piirilepingut, mida 
mõlemad tunnustaksid. Uus piirileping saab sündida üksnes läbirää- 
kimiste teel, kuid läbirääkimised eeldavad teatud hea tahte samme 
Venemaa poolt. Nendeks hea tahte sammudeks oleksid Eesti ja teiste 
Balti riikide okupeerimise tunnustamine 1940. aastal ning sellest tule- 
nevalt praeguse piiri legaalse staatuse puudumise tunnustamine, sest 
praegune piir tõmmati 1945 a. okupeeriva riigi poolt ajal, mil okupeeriv 
riik pani Eestis toime kõige jõhkramaid repressioone. Nende hea tahte 
sammude astumise järel ei näe ma mingeid takistusi piiriläbirääkimis- 
te alustamiseks, kusjuures ma möönan, et tulemuseks võib olla komp- 
romiss või peaks olema kompromiss, mida on võimalik aktsepteerida 
mõlemal poolel. Tõeline kompromiss oleks mõlema poole lootus.»' 

David Atkinson kinnitas, et vajaduse korral on ta valmis läbirääkimi- 
si vahendama. Tumanov tänas ja venelaste hulgas oli kuulda repliike 
nagu «tema järgi eestlased ei nõuagi kogu territooriumi tingimusteta 
tagastamist?», «see on uus seisukoht» jms. 

Hint kirjutas: «Kodus: Presidendi juures Kadriorus 3 tundi: ka And- 
res Tarand (peaminister) ja üks Välisministeeriumi Venemaaga tegelev 
kõrgdiplomaat. Üldiselt oli see minu monoloog, sest olin väga veendu- 


1. Ibidem 

nud oma informatsiooni olulisuses. Meri suitsetas kolm tundi vahet- 
pidamata ja ütles ainult mõne mittemidagiütleva sügavmõttelisuse, 
teisigi repliike oli vähe. Hiljem sain ma muidugi aru, et Andres Tarand 
ja Lennart Meri olid Petserist ja idapoolsetest Setumaa küladest juba 
loobunud, mida kinnitas välisminister Siim Kallase avaldus Petroskois 
1995. aasta lõpus.» 


Sellel ainulaadsel võimalusel lastigi surra. Toomas Alatalu kirjutas 
2005. aastal: «Tuletaksin meelde veel ühte käest antud lõngaotsa: 1994. 
aastal saavutas Euroopa Nõukogu Parlamentaarsesse Assambleesse 
kuulunud Mati Hint selle, et ENPA delegatsioon külastas Petserimaad 
ja seal vastuvõetud dokument nägi ette ENPA vahendust Eesti-Vene- 
maa piiriprobleemis. Huvitaval kombel ei hakanud ükski Riigikogu 
järgmise koosseisu kuuest esindajast ENPA-s edasi ajama professori 
algatatut.»' 


Tarand teatab valmisolekust loobuda Eesti aladest 


Boris Jeltsin Andres Tarand 


Selle asemel, et nõuda Vene vägede lahkumist tervelt Eesti Vabariigi 
territooriumill ja pöörata jätkuvale okupatsioonile maailma üldsuse 
tähelepanu, kinnitas vaid kuu aega ametis olnud peaminister Andres 
Tarand üllatuslikult 18.12.1994 Soomes, et «Eesti on valmis alustama 
läbirääkimisi Eesti-Vene piiri korrigeerimiseks, kui Venemaa tunnus- 


1. Alatalu. Toomas. Hilinenult Eesti-Vene piirilepingust. Pärnu Postimees 
26.02.2005 

tab Tartu rahulepingut kui Eesti riigi sünnilepingut rahvusvahelises 
mõttes.»' 

Mõni päev peale Tarandi avaldust, 21.12.1994 tõi Postimees ära 
EMOR'i avaliku arvamuse küsitluse tulemused, mille järgi toetas ja tun- 
nustas suurem osa eestlasi Tartu Rahuga sätestatud piire. 

Tarandil ei olnud volitusi ega õigust minna mööda riigi ametlikust 
seisukohast ja Põhiseadusest. Avaldus tähendas loobumist Setumaast 
ja Narva jõe tagustest aladest hetkel, kui Eesti piiriseaduse vastuvõt- 
misest, kus veelkordselt kinnitati nende alade kuulumine Eestile, oli 
möödunud vähem kui kuus kuud! Samuti ei tähendanuks Tartu rahu- 
lepingu tunnustamine vaid «Eesti riigi sünnilepinguna» lepingu enda ja 
selle sisu tunnustamist. 

Mis ajast vajavad kehtivad rahvusvahelised lepingud mingi ajavahe- 
miku tagant uuesti tunnustamist ja selle nimel ühe osapoole loobumist 
teise kasuks sellessamas lepingus sätestatust? Tarandit kahtlustati aja- 
kirjanduses niigi juba ebasoovitavates sidemetes idanaabriga ja koos- 
töös KGB-ga.* Tema avaldus vaid süvendas neid kahtlusi. 

Välisministeerium selgitas «nn. Tarandi algatust» järgmiselt: «Riigi 
välissuhtlemise dünaamika tagamiseks oli Eestil vaja astuda otsusta- 
vaid ja pragmaatilisi samme.»' Välissuhtlemise dünaamika huvides 
võiksime vist loobuda ka tervest territooriumist! 

Tegelikult oli see peaminister Tarandi juba teistkordselt esitatud «ot- 
sustav ja pragmaatiline» seisukoht Eesti-Vene piiri ja Tartu rahulepingu 
suhtes. Esmakordeselt toimus see 17.11.1994 ajalehes «Postimees» 
ilmunud intervjuus, kus ta teatas, et «meie kangelasklik, ent ebaprak- 
tiline hoiak piiriküsimuscs hakkab lõppema» ja lisas, et «Eesti neid pii- 
rikupitsaid liigutama ei hakka». Sellise avalduse peale võis Kreml küll 
pahandada, et ta neid piirikupitsaid omal ajal märksa kaugemale ei 
nihutanud. Kahtlemata sai ta aga lisakindlust oma positsioonidel pü- 
simiseks, sest Tarandi sõnum oli selge — Eesti loobub isegi kompro- 
misslahendusest ehk Petserimaa osalisest tagasinõudmisest. 

«Peaminister Andres Tarandi ettepanek sõlmida Venemaaga uus 
piirileping on märk teatud poliitiliste jõudude soovist saavutada võima- 
likult kiiresti Eesti ja Venemaa presidentide poolt alla kirjutatud juuli- 
lepingute ratifitseerimine Riigikogus,» kinnitas 22.12.1994 pressikonve- 
rentsil Koonderakonna aseesimees Endel Lippmaa. Lippmaa sõnul on 


1. Õhtuleht 19.12.1994, Postimees 21.12.1994 

2. Rasmus Räsaja, Teie süümevanne, härra Andres Tarand? Õhtuleht 26.10.1994 
3. Välisministeeriumi pressitalitus, Eesti-Vene piiriläbirääkimised, 04.03.1999, 
Nr. 9-TI 

juulilepinguid vaja Venemaale, mitte Eestile, ning selleks, et neid saaks 
ratifitseerida, ei tohi need olla Põhiseaduse vastased. «Rahvusvaheli- 
sed lepingud on küll ülimuslikud riigisiseste lepingute suhtes, kuid nad 
ei ole kunagi üheski riigis ülimuslikud Põhiseaduse suhetes, ja kuna 
praegu on olemas karjuv vastuolu põhiseaduse ja president Lennart 
Meri poolt allakirjutatud juulilepingute osas, on vaja kindlasti piirilepin- 
gut,» märkis Lippmaa. Ta lisas, et juulilepinguid ei saa seaduslikult ra- 
tifitseerida, sõlmimata eelnevalt Venemaaga piirilepingut ja märkis, et 
«minu arvates ongi praegune kiirustamine tingitud sellest, et Venemaa 
nõuab lepingute ratifitseerimist, ja et seda ei saaks Riigikogus blokee- 
rida puht Põhiseadusliku argumentatsiooniga, tahetaksegi kibekiiresti 
sõlmida piirileping.»' 


Põhiseaduse $122 kinnitab veel tänagi, et Eesti-Vene piir on määra- 
tud Tartu rahulepinguga ja 8 2 ütleb, et Eesti riigi maa-ala, territoriaal- 
veed ja õhuruum on lahutamatu ja jagamatu tervik. Seega oli president 
Meri tegu ja peaminister Tarandi avaldus Põhiseadusega vastuolus. 
Meri-.)eltsini nn. juulilepped said tohutu protesti osaliseks igal tasan- 
dil. Vastuseis oli tugev ka valitsuses, pea kõigis parteides ja Riigikogus, 
kuid ükshaaval vaikisid üsna kummalisel kombel kõik selle kritiseeri- 
jad, kelle sõnast midagi Toompeal olenenuks. Moskvasse viidud KGB 
toimikute roll, äraostmine ja santaaž selles protsessis, ei ole sugugi vä- 
listatav. 


Põhiseadus kui kummipael 


Muidugi oli Tarandil ka toetajaid. Õiguskantsler Eerik-Juhan Truuväli 
soovitas piirijoone kokku leppida nii, et vähemalt üks selle koordi- 
naatpunkt langeks kokku Tartu rahu järgse piiriga. Eesti delegatsioonil 
õnnestus leppida kokku koguni kaks Tartu rahuga kattuvat piirilõiku 
ja kolm piiri pöördepunkti, kokku 16,8 kilomeetrit piiri Lämmijärvel.- 
Truuväli tõlgenduse põhjal vastab piir Põhiseadusele ja Tartu Rahule, 
kui tühine jupikegi endisest piirist säilib! See on väide, mis oma küüni- 
lisuses on lausa imekspandav. 

Lisaks suurtele võimuparteidele deklareerisid valmisolekut Tartu 


rahuga sätestatud piiridest loobumiseks tänaseks poliitikaareenilt ka- 
dunud kuningriiklased, keda keegi tõsiselt ei võtnud. Üllataval kombel 


1. Endel Lippmaa: Uue piirilepingu sõlmimine Venemaaga on vajalik vaid Ees- 
ti ja Venemaa vaheliste juulilepingute ratifitseerimiseks, ETA tt.KP -o-ETA-17, 
22.12.1994 


2. Ingvar Bärenklau, Eesti diplomaatia õppetunnid, Postimees 04.11.2006 

oli ka üsna lühikese tähelennuga Rahvuslaste Keskliit (ERKL) valmis 
loobuma Tartu rahu piirist ning Eestile kuulunud Petserimaa ja Narva- 
taguste alade tagasi nõudmisest Venemaalt. «Me ei toeta võõraste ala- 
de vallutusi ei endi ega teiste poolt. 1920. aasta rahulepinguga kinnitas 
Eesti endale maa-alasid, mis olid ingeri ja vene etnilised alad juba eel- 
misel aastatuhandel. Oleme valmis lahti ütlema nõuetest nendele ala- 
dele praegusel kujul,» oli kirjas ERKL programmis.' ERKL esimeheks 
oli Tiit Madisson, kes täna toonaseid seisukohti ei tunnusta. «Olime 
eksitatud väidetest, et Tartu Rahu järgsete alade tagastamisega saame 
juurde enam kui 100 000 uut venelast,» meenutas Madisson käesoleva 
raamatu autorile 2008. aasta suvel. 

Akadeemik Endel Lippmaa märkis, et piiriprobleeme Venemaaga 
on paljudel riikidel ja kui neid pole seni suutnud lahendada sellised 
suurriigid nagu Saksamaa ja Jaapan, oleks väikese Eesti ponnistus 
selles küsimuses hetkel lihtsalt diplomaatiliselt ja välispoliitiliselt asja- 
tundmatu. Lippmaa rõhutas, et Eesti riigipiir kulgeb seal, kus ta Tartu 
rahulepinguga paika pandi ning selles küsimuses tuleb kehtestada 
moratoorium nagu Jaapanil Kuriilide puhul. Kahju, et Lippmaa ette- 
panek rakendamist ei leidnud. Moratooriumi kehtestamine oleks ak- 
tuaalne ka täna. 

Territooriumite ära andmist propageeriv Koonderakonna ekskom- 
munistist esimees Tiit Vähi väitis, et piiriküsimuses tuleb hoopis valmis 
olla kompromissiks. Ta lisas, et kompromissi eest tuleb midagi siiski 
ka vastu saada.” See polnud aga mõeldudki tõsiseltvõetavalt, sest sa- 
maaegselt oli riigi juhtkond loobunud juba ka sisuliselt Tartu Rahuga 
sätestatud piiridest — vastu võeti Eesti haldusterritoriaalse korralduse 
seadus, mis sätestas Eesti NSV territooriumi Eesti Vabariigi territooriu- 
mina.' 


Juulilepped välissurve all 


President Meri sõlmitud juulilepped said suure tähelepanu osaliseks 
ka välismaal. Mitmelt poolt avaldati konfidentsiaalselt survet, et Eesti 
ratifitseeriks lepped kiiremas korras ära. Lähtuti printsiibist, mida vä- 


1. Rahvuslaste Keskliit on valmis loobuma Tartu rahu piirist, Õhtuleht 
27.10.1994 

2. Eesti Sõnumid 29.12.1994 

3. ETV Valimisstuudio 26.01.1995 

4. Eesti Sõnumid 12.01.1995 

hem probleeme Venemaaga, seda parem. Eesti huvid ja territoriaalsed 
küsimused seati siinjuures tahaplaanile. 

Eriti järjekindel oli selles suhtes Saksa suursaadik Tallinnas, Hen- 
ning von Wistinghausen. 28. aprillil 1995, peaminister Tiit Vähi ame- 
tisseastumise vastuvõtul ütles ta Vähile, et Bonnis ollakse mures, et 
juulilepinguid ei ole ratifitseeritud ja kinnitas, et «Eestil ei ole teist va- 
likut». 09. juunil kohtus Wistinghausen uuesti peaministriga ja rõhutas 
lepingu ratsifitseerime vajalikkust. Suursaadik tunnistas oma mälestus- 
tes, et «kooskõlastatult partneritega, teiste EL liikmesriikidega, olime 
meie «vaikset diplomaatiat» kasutades püüdnud ka eelmist valitsust 
mõjutada juulilepete ratifitseerimise suunas (eelnevail olid sel teemal 
kirju vahetanud Saksa ja Vene välisminister)».' 


19.06.1995 esitasid Saksa, Prantsuse ja Itaalia suursaadikud Ees- 
ti valitsusele konfidentsiaalse demarši, mille võttis vastu asekantsler 
Raul Mälk. Esitajad ei soovinud, et Eesti avalikkus sellest informeeritud 
saaks. Demaršis rõhutati, et juulilepped on vaja ratifitseerida kiiresti 
ja ebareaalseid tingimusi esitamata. Demarš olla esitatud, et valitsus 
saaks argumendi Riigikogu veenmiseks. Mälk rõhutas suursaadikutele, 
et viimastel nädalatel on valitsus koos president Meriga alustanudki 
intensiivset lobitööd eeskätt Riigikogu saadikute ja väliskomisjoni liik- 
mete seas.” 


Kosmeetilised kompromissid 


Henning von Wistinghausen on meenutanud, kuidas peaminister Vähi 
kinnitas talle 13.07.1995, et tema juhitud valitsus on valmis piiriküsi- 
muses ulatuslikke järelandmisi tegema. Vähi sõnul oleval tal Gaidariga 
kokku lepitud komprpomiss, millega «kumbki pool maade vahetusega 
midagi saaks». Vähi olla näidanud suursaadikule ka konkreetset kaarti.' 

25.07.1995 võttis Tiit Vähi valitsus (välisminister ekskommunist Rii- 
vo Sinijärv) vastu otsuse «intensiivistada Eesti Vabariigi ja Vene Föde- 
ratsiooni vahelise piirilepingu sõlmimist» ' ning edastas venelastele pii- 
rilepingu projekti koos maakaardiga, mis oli identne Wistinghausenile 
näidatuga. Suursaadiku sõnul kinnitas Raul Mälk talle, et selle põhjal 
ei süüdistanud Vene pool enam Eestit territoriaalsete nõudmiste esita- 


1. Henning von Wistinghausen, Vabas Eestis, Tallinn 2008, Ik. 600-602 

2. Henning von Wistinghausen, Vabas Eestis, Tallinn 2008, Ik. 603 

3. Henning von Wistinghausen, Vabas Eestis, Tallinn 2008, Ik. 605 

4. Heiki Samel, Piirialad Eesti-Vene konsulaarsuhetes 1991-2002, lõputöö lähi- 
ajaloost, Ik. 87. Tartu Ülikool, 2003 

mises. «Eesti lepinguprojektis sisalduv piirijoone muutus oli küll väga 
tagasihoidlik — ja pandagu tähele — seda nii Eesti kui Venemaa arvelt 
resp. mõlema kasuks,», kirjutas von Wistinghausen. Samas olla kokku 
lepitud ka Tartu rahulepingu kummalegi poolele vastuvõetava nimeta- 
mise osas nii, et lepingu preambulas mainitaks esimesena Tartu Rahu 
ja seejärel 1991. aasta Eesti-Vene lepingut.” 

Eesti «kasuks» tehtud piirimuudatused olid vaid kosmeetilised ning 
Tartu rahulepingu mainimine siinjuures oli kahe otsaga asi — tehes 
selleks piirijoones järelandmisi, kaotas Eesti samas pinda Tartu Rahu 
küsimuses. Eesti avalikkust saavutatud kokkuleppest millegipärast ei 
teavitatud, samamoodi nagu oli vaikitud ka Rüütli väidetavast kokku- 
leppest Jeltsiniga. Võimalus, et Vähi ja Mälk esitasid Saksa suursaadi- 
kule desinformatsiooni on ebatõenäoline, ilmselt kardeti üldsuse pa- 
hameelt. Siinkirjutajal on teadmata, millistel asjaoludel ja kelle initsia- 
tiivil isegi sellest nn. kompromisslahendusest, mis olevat ju mõlemat 
poolt rahuldanud, loobuti. 

Valitsus, Välisministeerium ja Eesti-poolsed läbirääkijad taganesid 
samm-sammult Eesti positsioonidelt ning lähenesid üha enam Vene 
poole seisukohtadele. Kui 1995. aasta mais olla üritatud läbirääkimistel 
Venemaalt tagasi saada 500 ruutkilomeetrit, siis sama aasta augustis 
käis jutt veel vaid 150 ruutkilomeetrist.* Ekspertgruppides keskenduti 
maa-alade vahetamisele, mitte enam okupeeritud alade tagasisaami- 
sele. 


Vähi loobub lõplikult osast Eesti territooriumist 


Venemaa venitas endiselt ja tema seisukoht püsis jäik — miks pida- 
nukski nad järelandmistele minema, kui seda tegi Eesti, aktiivselt ja 
omaalgatuslikult. Vene Välisministeerium nõudis Eestilt isegi ülbelt 
selgitust väidete kohta nagu okupeeriks Venemaa endiselt 2000 ruut- 
kilomeetrit Eesti territooriumist, nimetades väidet «ennekuulmatuks 
reaalsuse väänamiseks».” Nagu näha avaldas Vene retoorika meie ot- 
sustajatele sügavat mõju. 

Septembri alguses teatas Henning von Wistinghausen Vähile ja 
Mälgule, et vastavalt Vähi soovile on Bonn lasknud oma Moskva suur- 
saatkonnal teha Vene Välisministeeriumis piiriküsimusesl juttu ning 
vastuse põhjal võib piirilepingu sõlmimise väljavaateid hinnata heaks. 


1. Henning von Wistinghausen, Vabas Eestis, Tallinn 2008, Ik. 605 
2. Heiki Samel, Piirialad Eesti-Vene konsulaarsuhetes 1991-2002, Ik. 16 
3. Russia Demands Clarification — ITAR-TASS. Moscow 12.10.1995 


343 


EESTI-VENE PIIRILEPING. Ära andmine või äraandmine? 


«Optimistlikuks hinnanguks andis alust Vene poole ettepanek lisada 
lepingu preambulisse lõik, millega tunnustati Tartu Rahu tähtsust eesti 
riiklusele ja Eesti-Vene suhetele.» Mälk pidanud seda oluliseks edasi- 
minekuks, kuid kartis, et uue piiri aktsepteerimise korral peavad kriti- 
seerijad teda isiklikult süüdlaseks. Vähi olnud pakutud formuleeringu- 
ga nõus ja rõõmus Saksamaa toetuse üle." 


04.09.1995 teatas peaminister Tiit Vähi, et Eesti ei soovivatki enam 
Venemaalt tagasi saada Tartu Rahu järgseid alasid. Vähi tegi nimetatud 
avalduse töövisiidil Washingtonis, mille järgi «Eesti soovib piiriküsimu- 
se Venemaaga lahendada Tartu rahulepingust lähtudest» ja «ei nõua 
territooriumi tagasi, kuid taotleb teatavaid piiri korrigeerimisi, et piiri 
nii Eesti kui ka Venemaa poolt valvata.» 


Eesti piiritulp Petserimaal, sügaval Eesti Vabariigi territooriumil 


Kuidas toimub piiriküsimu.se lahendamine Tartu rahulepingust lähtu- 
des koos samaaegse territooriumite loovutamisega ja kuidas see piiri 
valvata aitab, peaminister Tiit Vähi ei täpsustanud. Samuti seda, kust 
ja kellelt pärinevad tema volitused sellise avalduse tegemiseks. «Kõik, 
mis me Eestis teeme, on Põhiseaduse järgi,» kuulutas Vähi enesekind- 
lalt. 


1. Henning von Wistinghausen, Vabas Eestis, Tallinn 2008, Ik. 606 
2. Postimees 04.09.1995 

Endine peaminister Mart Laar arvustas Vähi avaldust, öeldes, et on 
vale anda ühes või teises küsimuses Venemaale märku võimalikest 
Eesti-poolsetest järelandmistest. Ka Riigikogu väliskomisjoni liikme 
Tunne Kelami sõnul oli ebaotstarbekas teatada, et Eesti niikuinii loo- 
bub piiritagustest aladest. «Sel viisil ei valmistu mõistlik poliitik läbirää- 
kimisteks Venemaaga,» leidis ta.' Laaril ja Kelamil oli loomulikult õi- 
gus, kuid tähelepanuvääriv on ka asjaolu, et mõlemad mõistsid hukka 
Venemaale järelandmistest märkuandmise, mitte järelandmised ise ja 
sellest tuleneva Põhiseaduse rikkumise. Ometi oli just Isamaliit olnud 
üks neist, kes kunagi Riigikogu valimistel Tartu Rahu piirid kilbile tõstis. 

Nagu enamikes valitsustes, oli ka nimetatud Vähi valitsuse liik- 
metest valdav enamik NLKP taustaga (15-st 11), sh. ka välisminister. 
Riigitippude passiivsus kui mitte öelda vastutöötamine Eesti huvidele, 
iseloomustas Eesti riigijuhtimise hetkeseisukorda ja taset. Järgmisel 
aastal olid tulemas presidendivalimised ning nii võimulolev, kui ka tei- 
sed presidendikandidaadid ja nende erakonnad vajasid kõik valituks 
saamiseks Tiit Vähi rühmituse 40 häält Riigikogus. See seletab ehk nii 
mõndagi tollases Eesti sise- ja välispoliitikas. 

Umbes sellel ajal võeti kasutusele ka desorienteeriv väide, et Ees- 
ti ja Vene vaheline piirileping kujutavat endast vaid tehnilist lepingut, 
kuna ta hõlmab ainult üht väikest ja tühist osa Tartu rahulepingus oleva- 
test artiklitest. Justkui termin «tehniline lepe» võimaldaks rahulepingu 
rikkumist, Põhiseadusest möödahiilimist ja Eesti rahvuslikest huvidest 
taganemist. Iseenesest on see muidugi originaalne ja huvitav leid, mis 
annab tunnistust territoriaalloovutuste läbiviijate püüdest leida õigus- 
tusi oma õigustamatule tegevusele. Siinkirjutaja ei ole teiste maade 
kontekstis sellisele määratlusele komistanud. 

13.09.1995 toimus Tallinnas Ülemaailmse Eesti Kesknõukogu 
(ÜEKN) liikmesmaade organisatsioonide esimeeste, juhatuste ja de- 
legatsioonide nõupidamine. Kokkutulnuid tervitasid peaminister Vähi 
ja peapiiskop Udo Petersoo. Nõupidamisel arutati ka piirilepingu kü- 
simusi ja Venemaa probleemset keeldumist tunnustada Tartu Rahu. 
Kesknõukogu jäi erinevalt peaministrist kindlale seisukohale, et Tartu 
Rahust taganeda ei tohi. 


1. Boris Tesnov, Eesti rahva lühiajalugu, Ik 290 

Riigikogu ratifitseerib juulilepingud 


Nagu öeldud, vastupanu Lennart Meri juulilepetele hääbus kummalisel 
kombel ja neistsamadest vastuavalduse teinud erakondadest koosnev 
Riigikogu ratifitseeris 20.12.1995 juulilepingud peale mõningasi vaid- 
lusi ära. Seoses sellega tehti ka avaldus, milles loodeti, et kokkulepe 
Eesti Vabariigi ja Vene Föderatsiooni piiri kulgemise kohta sõlmitakse 
lähtudes Tartu rahulepingu kehtivusest Eesti Vabariigi ühe alusdoku- 
mendina. Avalduse sõnastusest paistab, et Riigikogu, oma varasemat 
otsust küll muutmata, juba kahtleb oma võimetes selle otsuse juures 
püsida.' 

Ratifitseerimisettepaneku tegi Tiit Vähi valitsus, kuhu kuulus euro- 
reformiministrina ka senine lepinguvastaste juhtfiguur, akadeemik En- 
del Lippmaa. Akadeemik kinnitas järjekindlalt, et vägede väljaviimise 
leping nõuab selles peituva piiriküsimuse tõttu Riigikogu heakskiitmist 
kahe-kolmandikulise häälteenamusega.” Nagu näha oli lepingut vas- 
tustanud isikute seisukoht aasta jooksul kardinaalselt muutunud. Muu- 
tunud ei olnud aga eesti rahva seisukohad. Sõnumilehes avaldatud kü- 
sitluse andmetel mõistis 80% rahvast juulilepped hukka.' 


President Arnold Rüütel on avaldanud imestust juulilepete sõlmimi- 
se ja ratifitseerimise üle. Rüütli sõnul olevat ta 1992-1993 saavutanud 
kokkuleppe Jeltsiniga, milles Jeltsin, «väljendas mõistmist tuhandete 
endise N. armee erusõjaväelaste ja sõjaväepensionäride peredega 
tagasipöördumise asjus. Rahvusvaheliselt toetatud repatrieerumis- 
programm oleks lubanud tuhandetele erusõjaväelaste perekondadele 
saada rahalist tuge naasmisel Venemaale.» Rüütel oli kindel, et soovi 
korral oleks olnud võimalik vältida suhete äkkreguleerimist «Moskvas 
sõlmitud häbiväärsete juulilepetega, mis jätsid kõnealuse kontingendi 
koos peredega tingimusteta Eestimaale.» Samuti olevat tema ajal ha- 
kanud ilmet võtma ka Eestile Petseri kandis igati vastuvõetav riigipiiri 
joon. «Minul on sellest käestlastud võimalusest väga kahju. Tänane 
olukord Venemaal on hoopis teine. Kuid tookord oli Jeltsin valmis tõ- 
sisteks kompromissideks Eestiga,» kinnitas Rüütel." 


Leppe heakskiitmine Riigikogus leidis aset Siim Kallase välisminist- 
riks olles, kes toetas tuliselt lepingut, millega Eesti võttis vabatahtlikult 
endale kohustusi end okupeeriva riigi ees. Ratifitseerimisele järgnenud 


1. loomas Varrak, Eesti välispoliitika filosoofia II, Autentese Ülikooli Toimetised 
5/2007, Ik. 23 

2. Henning von Wistinghausen, Vabas Eestis, Tallinn 2008, Ik. 601-602 

3. Sõnumileht, 22.12.1995 

4. Mart Laar, Urmas Ott, Sirje Endre, Teine Eesti, Tallinn 1996, Ik. 487 

välispoliitilisel arutelul pidi aga isegi Kallas tunnistama, et tal pole või- 
malik osutada mitte ühelegi niisugusele punktile, kus oleksime viima- 
se aasta jooksul saavutanud Venemaalt mingitki olulist järelandmist.' 
Sellised olid siis positiivse hõlvamise poliitika tulemused välisministri 
hinnangul aasta pärast selle konseptsiooni väljakuulutamist. Ometi 
nimetas lepingud allkirjastanud Lennart Meri neid ühteaegu nii «läbi- 
murdeks Eesti-Vcne suhetes» kui kahemõtteliselt «Euroopa võiduks». 
Ka Kallas nimetas juulileppeid hiljem «Eesti välispoliitika suurimaks 
saavutuseks üldse».” 

Samal ajal rõhutas Vene Föderatsiooni Välisministeeriumi 2. Euroo- 
pa osakonna juhataja asetäitja Aleksander Udaltsov endiselt, et min- 
geid territooriume Venemaa ära anda ei kavatsegi ja Tartu rahulepin- 
gul on vaid ajaloolise fakti tähtsus.' 

Vähe sellest, Venemaa ei lasknud okupeeritud aladele isegi Eesti 
valitsuse eriesindajat Petserimaal, kelle üheks ülesandeks oli Petseri- 
maaga seotud inimeste liikumise korraldamine üle kontrolljoone. Veel 
aasta aega peale eriesindaja volituste lõppenuks lugemist 31.12.1996, 
oli näiteks eriesindaja ülesandeid täitnud Vello Lõvil Venemaale sisse- 
pääs võimatu.” 


Piiriläbirääkimised hoogustuvad 


Peale juulilepete allkirjastamist, peeti piiriläbirääkimisi riiklike de- 
legatsioonide tasemel. 1996. aasta jaanuaris moodustati piiriläbirääki- 
miste pidamiseks eraldi delegatsioon välisministeeriumi toonase ase- 
kantsleri Raul Mälgu juhtimisel, kes oli algusest peale läbirääkimistel 
osalenud. Raul Mälk jätkas delegatsiooni juhtimist edasi ka siis, kui sai 
välisministriks 1999. aastal.” 

Delegatsioonide koosseisus moodutati lisaks poliitilise deklarat- 
siooni rühmale maismaa- ja merepiiri ekspertide rühmad, kelle üles- 
andeks sai kujundada uus riigipiir. Eesti delegatsiooni maismaapiiri 
ekspertide töörühma kutsuti lisaks välisministeeriumi juristidele ka 
kohalike võimuorganite esindajaid (Põlva maavanem, Värska vallava- 


1. Toomas Varrak, Eesti välispoliitika filosoofia II, Autentese Ülikooli Toimetised 
5/2007, Ik. 21 

2. Meri leppis Moskvas kokku, 27.07.1994 Rahva Hääl 

3. Ester Šank, Peategelane, Siim Kallase rollid, 2001, Ik. 197 

4. V.Ivlev, Estonija i Rossija: Nulevaja otmetka, 08.11.1995 Molodjož Estonü 

5. Heiki Samel, Piirialad... 1k. 17 

6. Välisministeeriumi pressitalitus, Eesti-Vene piiriläbirääkimised 04. märts 
1999, Nr. 9-T1 

nem), Piirivalveameti staabiülem ja riigi geodeesia-kartograafia spet- 
sialiste (Piirivalveametist, Maaametist ja riigiettevõttest Eesti Kaardi- 
keskus). Venemaa delegatsiooni ekspertideks olid lisaks välisminis- 
teeriumi ametnikele riikliku geodeesia- ja kartograafiakomitee (selle 
ametkonna esindaja oli ühtlasi ka delegatsiooni esindaja), armee pea- 
staabi ja piirivalvevägede esindajad ning riigiettevõtte Aerogeodeesia 
vastutavad töötajad (demarkatsioonitööde tegijad aastatel 1994-95). 
Vene ekspertide töörühmas osalesid aktiivselt ka kohalike võimuorga- 
nite (Pihkva kubermanguvalitsuse ja Petseri rajoonivalitsuse) esinda- 
jad. Vene delegatsioon tervikuna ületas arvukuselt Eesti delegatsiooni 
pooleteisekordselt; maismaapiiri ekspertide rühma liikmete keskmine 
suhe oli 13:8.' 


Tähelepanuvääriv on asjaolu, et kui Vene delegatsiooni kuulusid 
armee peastaabi ja piirivalvevägede esindajad, siis Eesti delegatsioo- 
ni koosseisus vastav esindatus puudus. Justkui Eesti riigi julgeoleku ja 
kaitse seisukohalt ei ole piiri asend, selle loogilisus ja kaitstavus üldse 
oluline. 


Piiriületusprobleemid 


Aktiivsust lihtsustatud piiriületuse suunal arendasid omaalgatuslikult 
kontrolljoone äärsete valdade juhid. Võru, Põlva ja Petseri rajooni va- 
hel toimus mitmeid kohtumisi. Näiteks Räpina omavalitsustegelane 
ja Kodakondsus- ja Migratsiooniameti osakonnajuhataja Jüri Vaidla 
kohtus 10.09.1996 Petseri rajooni välissuhete juhi Issajeviga.” Kui Eesti 
taotluseks oli just piirialaga seotud inimeste piiriületusproblecmi la- 
hendamine, siis Venemaa, sugugi mitte omakasupüüdmatuks eesmär- 
giks oli üleüldine piirirežiimi lihtsustamine või lõdva piiriületuskorraga 
võimalikult ulatusliku ala haaramine kontrolljoone ja isegi Peipsi järve 
ümber, ehk Ida-Eesti kaudne hõlvamine, lähtudes oma «lähivälismaa» 
doktriinist. Venemaa poliitika nurgakiviks oli tema erihuvide kinnista- 
mine endistel NSVL aladel, mille jaoks taotleti energiliselt ÜRO-lt ja 
teistelt rahvusvahelistelt organisatsioonidelt mandaati.” 


Millest lähtus aga Kodakondsus- ja Migratsiooniamet, mis propa- 
geeris piirialade territooriumi laiendamist ümber terve Peipsi järve? 
Sellega hägustati piirialade määratlemist ja komplitseeriti piirirežiimi 


1. Heiki Potter, Eesti-Vene piirilepingust, Kaitse Kodu 3/2005, Ik. 33 

2. kiri KMA peadirektor A. Kollistile, 04.09.1996, nr. 15-8/62 

3. Seregei Karaganov, Vnutrennaja borba i vnešnaja politika. Moskovskie Nov- 
osti, Nr.11, 04.03.1993 

kehtestamist majanduspiiril. Samuti raskendati piirirežiimiga lõhesta- 
tud konkreetsete territooriumitega seotud etniliste gruppide konsulaa- 
rproblcemi lahendamist. Heiki Samel kirjutab: «Jääb siiani arusaama- 
tuks, mis oli selle initsiatiivi tagamõte — majanduslikku koostööd ei ta- 
kistanud mitte viisarežiim vaid Venemaa poolt Eesti kaupadele seatud 
topelttollid. Suure ulatusega territooriumil ümber Peipsi järve elavatel 
inimestel puudus vajadus lihtsustatud piiriületuskorra järele — inimli- 
kul tasandil puudusid kokkupuutepunktid».' 


Narvas lubas Vene pool kohalikke venelasi lihtsustatus korras üle 
piiri, Petserimaal püstitas aga setodele ülepääsuks kõikvõimalikke bü- 
rokraatlikke takistusi. Sellist olukorda soodustas Eesti-Vene vahel sõl- 
mitud lihtsustatud piiriületuse kord. Setode juhid ja ja nendega koos- 
tööd tegevad poliitilised jõud avaldasid tõsist protesti olukorra üle ning 
olukord ähvardas kasvada tõsiseks sisepoliitiliseks probleemiks.” Li- 
saks juhtisid Euroopa Liidu 1998/99 aasta raportid tähelepanu, et prak- 
tika, mis lubab Narva-Ivangorodi piirkonna elanikel siseneda Eestisse 
viisa asemel eriloaga ei ole kooskõlas EL reeglitega.” 


Lihtsustatud piiriületuse kokkuleppe osas näitasid aktiivsust üles 
aga ka mitmed rahvusvahelised organisatsioonid, eriti Euroopa Julge- 
oleku ja Koostööorganisatsioon, Läänemeremaade koostööorganisat- 
sioon ja Euroopa Nõukogu. Kas võib selles näha juba eelsamme Eu- 
roopa Liidu ja Venemaa vahelise viisavabaduse kehtestamisele? Kõige 
aktiivsem oli selles suhtes Läänemeremaade koostööorganisatsiooni 
inimõiguste komissar Ole Esperson, kes tegeles aktiivselt antud küsi- 
musega ja esitas alailma järelpärimisi meie Välisministeeriumile. Vene 
välisminister Igor Ivanov ütles rahulolevalt, et Venemaa on üles näida- 
nud poliitilist tarkust, kui hakkas kasutama neid hoobasid (rahvusva- 
helisi organisatsioone), mis Venemaa arvates võiksid anda pikaajalist 
efekti. 


Eesti ei kasutanud vastupidiselt Venemaale mingeid rahvusvahelisi 
hoobi enda huvide ajamiseks. Poliitilise tarkusena nähti nn. reaalpolii- 
tilist järelandlikkust ja valmisolekut territoriaalseteks loovutusteks. 


1. Heiki Samel, Piirialad... 1k.76 

2. Heiki Samel, Piirialad... 1k.67 

3. Ibidem 1k.72 

4. Igor Ivanov, Postaraemsja ne podvesti stranu, Nezavissimaja Gazata, 

Paigalseis 


1996. aasta veebruari lõpust kuni 19. märtsini Moskvas toimunud Eesti- 
Vene piiriläbirääkimistel olid põhitähelepanu all maismaa ja merepiiri- 
lepingute projektid. Otsustati kohtuda ka Läti ekspertidega, et täpsus- 
tada kolme riigi piiride uut kokkupuutepunkti. Eesti tegi ettepaneku 
Tartu Rahu määratlemiseks lepingule lisatavas poliitilises deklaratsioo- 
nis, mis lükati tagasi. Venemaa soovis kontrolljoone muutmist Vask- 
narva lähedal Peipsi järvel ja Lämmijärvel, Eesti soovis endale nelja 
seto küla. 


Washington Posfi välistoimetaja Lee Hockstader analüüsis 1996. 
aasta kevadel avaldatud artiklis olukorda Eestis ning tõdes, et «Vene- 
maa keeldub Tartu rahulepingut tunnustamast, kartes sellega amet- 
likult möönda, et nõukogude okupatsioon oli ebaseaduslik ja vene- 
laste sisseränne illegaalne ning et küüditamised ja hukkamised olid 
kuriteod.»' Hockstaderil oli loomulikult õigus. Seda enam tulnuks Ees- 
tl taguda rauda nende aspektide esiletoomiseks. See oleks oluliselt 
parandanud ja tugevdanud meie läbirääkimispositsioone. 


Välisministeeriumi asekantsler ja Eesti delegatsiooni juht Raul Mälk 
ütles ajakirjandusele, et Eesti on läbirääkimistel sealmaal, kust enam 
järelandmisi teha ei saa: «Eestil on omad piirid, mille ulatuses saab 
manööverdada... Loomulikult tulevad need kohad varsti ette, kust Ees- 
ti ei saa enam edasi minna. Seekordne voor ei viinud meid sammugi 
edasi. Paigalseis tulenes Vene poolest, kes ei esitanud ühtegi uut ette- 
panekut.» Millegipärast arvasid Eesti otsustajad, et Tartu Rahu piirides 
võis manööverdada vabalt. Nüüd oli jõutud ENSV piiridele ja läbirääki- 
jad ei saanud enam edasi minna, või õigemini rohkem taganeda. 


Piisaks piiriprotokollistki 


Toompeal oli neidki, kes juhtisid tähelepanu toimuva absurdsusele ja 
Eesti huvide kahjustamisele, kuid nad jäid hüüdja hääleks kõrbes.«Kui 
Eesti — Vene piirikõneluste tulemuseks jääb senine kontrolljoon, siis 
pole mõtet sõlmida ratifitseerimisele kuuluvat piirilepingut,» ütles Rii- 
gikogu väliskomisjoni esimees Eino Tamm, «sest et Eesti-Vene piiri- 
lepingu sõlmimine tühistab Tartu rahulepingu kui riigipiiri aluse, siis 
võiks Eestil olla õigem pärast tehnilise kontrolljoone- või piiriprotokol- 
lide allakirjutamist mitte sõlmida ratifitseerimisele kuuluvat piirilepin- 
gut, vaid jätta Tartu rahuleping jõusse. Eesti võiks sel juhul kuulutada, 


1. Boris Tesnov, Eesti rahva lühiajalugu, Ik. 330 

et kontrolljoon läheb mööda neid geograafilisi punkte, mille suhtes on 
Venemaaga kokku lepitud.» Tamme sõnul tunnistatakse rahvusvahe- 
lise õiguse kohaselt ka piiriprotokolle: «Maailmas on palju riike, kellel 
pole omavahelist piirilepingut, vaid de facto tunnustatud joon.»' Olgugi 
see või kogemata eksimine õigete seisukohtade juurde, kuid märgi- 
line on see sellele vaatamata. Ka Toompeal oli isikuid, kes püüdsid 
toimuvat õigetele radadele suunata. Olgugi, et Ando Lepsi sõnul oli 
Eino Tamm Eesti-Vene piirilepingu, kus Tartu rahulepingut ei märgitud, 
veenev pooldaja.” 

Jüri Luik arvas, et Eesti-Vene läbirääkimiste asjas võiks pöörduda 
rahvusvaheliste vahendajate poole: «Eesti praegune positsioon, mis 
taotleb Tartu Rahu tunnustamist, on rahvusvahelise avalikkuse silmis 
absoluutselt vettpidav. Kui mõned Vene poliitikud teevad katse läbirää- 
kimisi venitada, tuleks hakata otsima rahvusvahelisi vahendajaid, kes 
lükkaksid protsessi surnud punktist liikuma.» Eesti ei saanud aga viia 
Eesti — Vene piiriküsimust rahvusvahelisse kohtusse Haagis, sest Ve- 
nemaa keeldus seda tegemast. Asja ei võeta Haagis üles, kui mõlemad 
pooled seda ei soovi. 

Tallinnas toimunud Eesti-Vene piiriläbirääkimiste järjekordne voor 
lõppes 10.07.1996. Pooled leppisid kokku järvealade vahetamises 
ja arutasid järve- ja maismaapiiri joont. Eesti delegatsiooni juhi Raul 
Mälgu sõnul oli peaaegu valmis Soome ja Narva lahe merepiiri lepe, 
kooskõlastamist vajas vaid lepingu sõnastus ning piiride kolmikpunkti 
täpsustamine Soomega, põhimõtteliselt oli paigas ka Eesti-Vene mais- 
maapiir." 

Tartu Rahu kehtivuse asjus esitas Vene delegatsiooni juht Svirin taas 
«tungiva palve» loobuda sellest nõudest. Svirini sõnul oli Tartu rahule- 
ping «surnud» dokument, mida ei saa tunnustada. Vene välisministee- 
riumi esindajate väitel üritas Vene pool jätkuvalt töötada välja riigi- ja 
merealade piiri projekti vastastikku vastuvõetaval alusel: «See on aga 
võimalik ainult juhul, kui meie partnerid loobuvad nõudest fikseerida 
piirilepingus 1920. aasta Tartu rahulepingu kehtivus,» oldi kategoorili- 


ne. 

Kahju, et sellist kategoorilisust ei leidunud Eesti läbirääkijate juures. 
Ometi oli meil olemas tugev toetus läänes. Kinnitas ju USA president 
Bill Clinton kongressmenidele saadetud kirjas 1996. aastal, seoses Ve- 


1. Boris Tesnov, Eesti rahva lühiajalugu, Tartu-Vancouver 2001, Ik 327 
2. VIIL Riigikogu, V Istungjärgu protokoll, 16.06.1997 

3. Boris Tesnov, Eesti rahva lühiajalugu, Ik. 363 

4. Ibidem, Ik 363 

nemaa sõjalise doktriiniga, mis nägi ette Balti riikide okupeerimist ja 
tuumarelvade kasutamist NATO laienemise korral, et: «Ühendriikidel 
on otsene ja materiaalne huvi Balti riikide julgeoleku, iseseisvuse, su- 
veräänsuse ja territooriumi terviklikkuse suhtes».' See jõuline ja otse- 
kohene avaldus jäeti meil aga piirilepingu kontekstis ilma igasugusest 
tähelepanust. 


1. Boris Tesnov, Eesti rahva lühiajalugu, Ik. 316 

Vahe nõrga ja võimsa, tähtsa ja tähtsusetu vahel 
peitub tahtejõus, otsustamisvõimes ning eesmär- 
gis, mis on endale võetud. 


T. Buxton 


PIIRILÄBIRÄÄKIMISED 1996-2005 


1-3.11.1996 viis turu- ja arvamusuuringute keskus EMOR läbi üleeesti- 
lise uuringu selgitamaks välja avalikku arvamust Eesti-Vene piiri või- 
maliku paiknemise suhtes ning pooleliolevate piiriläbirääkimiste prio- 
riteetide suhtes. Selgus, et 46 % vastanutest leidis, et Eesti ei peaks 
suhete arengu nimel Venemaa ja Euroopaga loobuma Tartu rahule- 
pinguga määratud tingimustest, 36 % leidis, et seda peaks tegema, et 
kiirendada piirilepingu sõlmimist, mille puudumine takistab suhete 
arengut Lääne ja Venemaaga. Valitsusringkondade eksitavate väidete 
tõttu kardeti eeskätt takistusi NATO ja EL liikmeks saamisel. Reaalseks 
piiriks Eesti ja Venemaa vahel pidas 30% Tartu Rahu järgset piiri, 27 % 
praegust kontrolljoont ning 26 % lepingu sõlmimist arvestades asustu- 
se terviklikkust Kagu-Eestis. 17% ei omanud arvamust. 60% arvas, et 
kiiruse nimel ei tohiks tingimusi ohvriks tuua, 31% uskus, et olulisem 
on kiire lepingu sõlmimine.' 


Kui arvestada, et 46% inimestest polnud valmis loobuma Tartu ra- 
hulepinguga määratud tingimustest ja 36% olid selleks valmis valedel 
eeldustel (tegelikkuses ei takistanud uue piirileppe puudumine suh- 
teid Läänega ja selle sõlmimine ei parandanud suhteid idaga) ning 
60% inimestest leidis, et igasugune kiirustamine ja Eesti-poolsetest 
tingimustest taganemine on lubamatu, siis pidi Eesti läbirääkimisdele- 
gatsioonil selge olema, millised volitused nad on saanud oma rahvalt. 


1.Luup nr 23, 11. nov, 1996 

Ka teiste monitooringufirmade poolt läbiviidud küsitlused kinnitasid — 
Tartu Rahu järgne piir tuleb taastada. 

Kõik see ei olnud teadmata ka Siim Kallasele, kes küsis ühes oma 
ajaleheartiklis retooriliselt: «Mida teha? Milleks üritada sõlmida lepin- 
gut Venemaaga, mida sinu kaasmaalased reetmiseks peavad?»' Ometi 
läks ta välja just nimelt sellele, mida ta ise reetmiseks nimetas. 


Petroskois parafeeritakse Eesti-Vene piirileping 


Siim Kallas Jevgeni Primakov Tiit Vähi 


07.11.1996 kohtusid Eesti ja Vene välisministrid Siim Kallas ja Jevge- 
ni Primakov, endised parteikaaslased ja seltsimehed, Petroskois. Eesti 
peaministrit võeti vastu kui teisejärgulist vallavanemat Vene provint- 
sist, isegi Eesti lippu ei olnud heisatud. Toonane suursaadik Moskvas 
Mari Helme kirjutab oma mälestusteraamatus «Kremli tähtede all», et 
iseenesest oli Petroskoi kohtumise korraldus eestlastele solvitv — Põh- 
jamaade välisministreid võeti vastu glamuurselt, Eesti delegatsiooni 
aga nagu talupoega, keda lubatakse külguksest mõisa kööki. Hotell, 
kuhu eestlased majutati, oli allpool igasugust arvestust ning mõnituste 
tipuks esitati Eesti delegatsioonile lahkumisel hotelliarve. Ka president 
Lennart Merit võeti mäletamistmööda Moskva lennujaamas, kui ta käis 
juulileppeid sõlmimas, vastu kui kolmandajärgulist tegelast. Kas tõesti 
ei saa alandustekarikas kord täis? 


Siim Kallas on tagantjärgi üritanud toimunule hoopis klantsi anda 
öeldes, et: «...kohtumist Vene välisministri Primakoviga loen ma siis- 


1. Ester Šank, Peategelane Siim Kallase rollid. 2001, Ik. 196 

ki ajalooliseks sündmuseks ja üheks vaieldamatult tähtsamaks sam- 
muks Eesti välispoliitikas. Kui nüüd Meri peaks seda lugema, siis võib 
ta solvuda, kuid minu andmetel on alates Eesti iseseisvumisest aastal 
1918 toimunud ainult üks Eesti ja Vene välisministri kahepoolne koh- 
tumine. Ja see oli 1996. aastal Petroskois.»' Tegelikult on Eesti ja Vene 
välisministrid kohtunud korduvalt, meenutagem kasvõi Selteri kohtu- 
mist Molotoviga, mis tõi meie rahvale kaasa fataalsed tagajärjed. Antud 
kahepoolne kohtumine oleks võinud Kallasele uhkustamise asemel 
meenutada pigem just seda korda. 

Alandustest hoolimata saavutas Eesti piiriläbirääkijate sõnul koh- 
tumisel Venemaaga «eduka kompromissi», mille tulemusel jäeti piiri- 
leppe projektist välja viide Tartu rahulepingule kui Eesti riigi õigusliku 
järjepidevuse alusele ja viimasedki soovid Eestile kuuluvate alade ta- 
gasisaamise kohta. Siim Kallase sõnul olevat see olnud ainus võimalus 
piirikõneluste ummikust päästmiseks. Kallase väitel ei minevat uus 
piirileping vastuollu Põhiseaduse, Tartu Rahu ega ka õigusliku järjepi- 
devusega. «Ajas ja ruumis oli see lubav kohtumine ja sisaldas mitmeid 
elemente, mis võimaldasid edasi minna,» märkis Kallas.* Oluline ele- 
ment, et meil juba oli kehtiv piirileping Venemaaga, millest edasi po- 
leks pruukinud ega tohtinudki minna, vaikiti maha. Samuti ei vastanud 
Kallas enda küsimusele milleks ta sõlmis lepingu, mida kaasmaalased 
reetmiseks peavad. 

Aastaid hiljem tunnistas tollane peaminister Tiit Vähi, kes sai suure- 
päraselt aru enda tegevuse seadusetusest avameelselt, et: «Siinkirjuta- 
ja, välisminister Siim Kallas ja piirilepingu läbirääkimiste delegatsiooni 
juht Raul Mälk otsustasid toona Tartu rahulepingu viitest preambulis 
loobuda, kui Venemaa samuti loobub nõudest viidata preambulis 
1991. aasta suhete aluste lepingule. Jah, see otsus ei olnud küll lõplik 
loobumisotsus, sest selleks puudus meil mandaat, kuid see oli otsus 
mitte arutada poliitilisi deklaratsioone, vaid kontsentreeruda läbirää- 
kimistel piiri paiknemisele. Kuid kui Kallas pakkus Petroskois Vene- 
maa välisministrile Jevgeni Primakovile lepingut ilma preamboulita, 
siis de facto oligi tehtud otsus preambulist loobuda. Sama kordas 10 
aastat hiljem ka Urmas Paet välisminister Sergei Lavroviga piirilepingut 
allkirjastades.»' Pange tähele — Vähi kinnitusel oli tegemist omavoliga, 
välisministritel puudus selliseks ettepanekuks ja lepinguks mandaat. 


1. Ester Šank, Peategelane Siim Kallase rollid, 2001, Ik. 197 
2. Ingvar Bärenklau, Eesti diplomaatia õppetunnid, Postimees 04.11.2006 
3. Piirileping ja preambul — kas teadmatus või provokatsioon? 19.07. 2008 EPL 

Vastutulek ei piirdunud mitte ainult kavatsusega loobuda Tartu Ra- 
hust, vaid Toomas Alatalu väitel andis Välisministeerium ise Moskvale 
võimaluse rääkida Petroskois pigem Eesti «siseprobleemidest» kui pii- 
rist, sest Tartu Rahu mainimise loobumisest teatati venelastele millegi- 
pärast juba ette.' Sellist käitumist ei või küll teisiti nimetada, kui Eesti 
positsiooni teadlikuks kahjustamiseks läbirääkimistel. 


Sellise imetabase kergusega de facto tehtud omavoliline «komp- 
romissotsus» tähendas järjekordset okupatsiooni põlistamise katset 
ja selle de jure tunnustamist. Nimetatud kolmikul puudus igasugune 
mandaat. Kuid ometi otsustasid nad Tartu rahulepingu kogu sellest 
tulenevaga koos neile kohustuslikuks olnud Eesti Kongressi, Ülem- 
nõukogu ja Riigikogu otsustega prügikasti heita ning loobuda Eestile 
kuuluvatest aladest Venemaa kasuks. Loobuda Eesti järjepidevuse 
tunnustamise nõudest ja Eesti huvidest. Ja kõike seda «piirikõneluste 
ummikust päästmiseks»! Kuidas sellist tegu tuleks kvalifitseerida? 

Kui välisminister Siim Kallas naasis Petroskoist, portfellis eelallkir- 
jastatud Eesti-Vene piirileping, pidi ta tõrjuma süüdistusi Tartu Rahu 
reetmises. Ära andmist õigustanud ja Primakoviga koos suurt diplo- 
maatilist edusammu deklareerinud välisminister Kallase sõnul olla 
mõlemad pooled andnud milleski järele. Milles Venemaa järeleand- 
mine seisnes jääb selgusetuks, sest 1991.aasta suhete aluste leping oli 
kahe NSV Liidu liiduvabariigi vaheline leping, mis hiljem õigusjärgsuse 
põhimõttel taastatud Eesti Vabariiki ei kohustanud millekski. Kas Ve- 
nemaa järelandmine seisnes selles, et ta kohe kogu Eestit ära ci kraba- 
nud? «Venemaa tabas meid sisuliselt taganemas, kõik järeleandmised 
tegime meie, nemad ei teinud mitte midagi,» kinnitas Kallase ja Vähi 
väited valeks ka Sven Mikser Riigikogu arutelul.” 


Kallas tegi toona Venemaale ettepaneku kirjutada piirileping alla 
juba 1996. aasta detsembris Lissabonis toimunud OSCE tippkohtumi- 
sel. Venemaa andis põiklevaid vastuseid alla kirjutamise aja kohta siis 
ja veel järgmisedki kaheksa aastal. Vene pool üritas lepingu sõlmimist 
siduda nn. inimõiguste olukorraga Eestis ja püüdis venelaste «õiguste» 
küsimust igal võimalusel üles võtta. «Nende õiguste paranedes para- 
nevad ka piirileppe allakirjutamise perspektiivid,» ütles Primakov.” 


Vene riik oli seistes venelaste huvide eest Eestis valmis välja mine- 
ma majandussanktsioonide ja ähvardusteni. Eesti valitsus ja parlament 


1. Toomas Alatalu, Ülessoojendatud piirilepingust ja käestlastud õigest hetkest, 
Eestimaa Rahvaliidu 'teataja, märts 2005 

2. X Riigikogu stenogramm, V Istungjärk, 7. juuni 2005 

3. Russia Wont Sign Treaty — BNS News Agency 09.01.1977 

ei pidanud aga Petserimaa ja Narva taguste alade ega sealsete rahva- 
kildude, setode, vadjalaste ja ingerlaste eest seismist oluliseks, justkui 
ci olekski olnud tegemist Eesti riigi alade ja alamatega. 


Valitsus kiidab Petroskoi lepped heaks 


28.11.1996 kiitis peaminister Tiit Vähi juba uus ekskommunistlik valitsus 
(KMÜ +Reformierakond, 15-nest ministrist 14 endised kommunistid) 
uue Kallase-Primakovi piirilepingu, milles oli tolleks hetkeks loobutud 
ka vähimatestki eestipoolsetest tingimustest, heaks. Valitsus nõustus 
täielikult piiri tagasitõmbamisega praegusele ajutisele kontrolljoonele. 
Korraldustega nr. .931-k ja nr. 932-k kiideti ühehäälselt heaks ja kinni- 
tati riigi- ja merepiiri lepingu eelnõud.'* Mõlema korraldusega volitati 
Eesti Vabariigi nimel alla kirjutama minister Riivo Sinijärve. Algas riigi- 
piiri detailne kirjeldamine ning lõpetati mõõtmised merepiiril. Valusate 
probleemide hulka kuulus endiselt piiriületamine, mida Vene pool tegi 
võimalikult raskeks. 

Isamaaliidu arvates oli Eesti idapoliitika olnud liialt järeleandlik, 
millega anti Venemaale võimalus manipulatsioonideks. Tunne Kelam 
leidis, et piirilepingut ei tohiks sõlmida ülepeakaela. «Oleme jätnud 
väärtustamata oma kannatused ja ohvrid,» ütles ta. Leppe vastased 
tõmbasid paralleele Meri sõlmitud juulilepetega, millega kindlustati 
Vene erusõjaväelaste kohalejäämine, anti neile sotsiaalsed tagatised 
ning legaliseeriti nn. viies kolonn Eestis. 

Esinedes Moskvas ORT telekanalis, ütles Vene Riigiduuma välis- 
komitec esimees Vladimir Lükin, et Eesti seisukohtade muutumine 
piiriküsimuses oli saanud teoks tänu Venemaa «järjekindlale, printsi- 
piaalsele ja rahulikule välispoliitikale.» Lükin kinnitas, et tänu sellele 
loobus Eesti «absurditeatrist» Tartu rahulepingu tunnustamise ümber 
ja «idiootlikest» territoriaalsetest nõuetest Venemaa vastu (s/W) ning 
oli sunnitud vastu puigeldes ja oma parlamentidega vaieldes loobuma 
oma esialgsetest nõuetest.” Väide vaidlustest Eesti parlamendis on tu- 
gevalt üle pakutud. Tollast olukorda iseloomustab pigem väljend «hää- 
letu alistumine». 

Seoses uue välisminister Toomas Hendrik Ilvese ametisse astumi- 
sega 2. detsembril 1996 ja seoses Vene poole keeldumisega kirjutada 
lepingutele alla Lissabonis toimunud OSCE tippkohtumisel, kadus ära 
vajadus Sinijärve volitusi jätkata. 05.12.1996 kõneles välisminister Ilves 


1. Riigi Teataja II 1996, 41, 166 jal67 
2. Boris Tesnov, Eesti rahva lühiajalugu, Ik. 383 

piirilepingu teemal Riigikogus ning püüdis igati õigustada selle sõl- 
mimist, väites, et selle sõlmimisega määratleme me enda kuulumise 
Euroopasse. Rahvusvahelisest õigusest ja euroopalikust õigustavast 
loobumine enda huvide kaitsmisel viib meid tõesti kusagile, kuid mit- 
te Euroopasse vaid otseteed Venemaa mõjusfääri. Ometi lõpetas II- 
ves oma kõne sõnadega: «Veel kord — kõik mida teeme ja otsustame 


teeme Eesti rahva ja iseenda, mitte kellegi teise jaoks.» 


Edasiste läbirääkimiste sisuks sai ajutise kontrolljoone muutmine 
rahvusvahelistele õigusnormidele ja nõuetele vastavaks riigipiiriks. 


Pikett ENSV piiri jätkumise vastu, arupärimine 
piiriületustingimuste kohta peaminister Mart 
Siimannilt 11.02.1998 Koidula piiripunktis 


Piirileping rahvahääletusele? 


Ühiskonnas tugevnesid hääled, mis nõudsid piirilepingu rahvahää- 
letusele panekut. Isamaaliit esitas Riigikogule vastava eelnõu, mis 
17.12.1996 toimunud Vähi valitsuse istungil lükati ühehäälse otsusega 
tagasi. Vabariigi Valitsuse istungi protokollist loeme: «Mitte toetada Isa- 
maaliidu fraktsiooni algatatud Riigikogu otsuse «Rahvahääletuse (refe- 
rendumi) korraldamine» eelnõu (463 OE), arvestades seda, ei valitsus 
on heaks kiitnud Vene Föderatsiooniga riigipiiri kohta sõlmitava lepin- 
gu eelnõu ja andnud volitused sellele allakirjutamiseks, aga samuti õi- 
guslikke aspekte (vastuolu Põhiseadusega). Justiitsminister Paul Varu- 
lil leha valitsuse seisukoht teatavaks Riigikogu põhiseaduskomisjonile 
ja esitada asjakohane põhjendus.» 


1. Riigikogu 05.12.1996 istungi protokoll 
2. Valitsuse istung 17.12.1996 nr. 82 päevakorrapunkt nr. 12/4 

Sellega oli rahvas ehk põhiseaduslik «kõrgeim võim riigis» lõplikult 
otsustamisprotsessist eemale tõrjutud. Lepingu reaalne mittevastavus 
Põhiseadusele valitsust ei häirinud, Isamaaliidu eelnõu väidetav mitte- 
vastavus aga küll. Ometi ei ole piirileping ja territoriaalne loovutus vaid 
välispoliitiline leping, mida ei saa Põhiseaduse kohaselt rahvahääletu- 
sele panna. See on samavõrd ka sisepoliitiline küsimus. 

1997. aastast alates hakati Eesti kodanikele, kes on sündinud Vene- 
maa poolt tänaseni okupeeritud Eesti aladel — Petserimaal ja Narva 
jõe tagusel Eesti-Ingerimaal, uutesse isikuttõendavatesse dokumenti- 
desse täpse sünnikoha asemel märkima Venemaa. Ka neile, kes olid 
sündinud juba enne sõda, iseseisvas Eesti riigis ja Eesti riigi territooriu- 
mil. Tegemist on jõhkra Põhiseaduse ja Eesti kodanike õiguste rikku- 
misega, sest okupatsioon ja valitsuse leppimine uue piirilepinguga, ei 
muuda tegelikku olukorda. Kõigi nende isikute tegelik sünnikoht oli ja 
on Eesti territooriumil, mitte Venemaal. Märkides nende sünnikohaks 
Venemaa, rikutakse Eesti riigi poolt Põhiseadust, kuid ka võltsitakse 
meie endi ajalugu ja solvatakse sügavalt kõigi eestlaste, eriti kõnealus- 
tel aladel sündinud isikute õiglustunnet. 

02.02.1997 võeti Tartus korraldatud Tartu Rahu teemalisel konve- 
rentsil vastu deklaratsioon, milles rõhutati Tartu Rahu tähtsust Eesti 
omariikluse saavutamisel ja säilitamisel. «Mõistame hukka Eesti prae- 
guse valitsuse ja Riigikogu järeleandliku ja läbimõtlernatu tegevuse vä- 
lispoliitikas, mille tulemuseks on olnud üha uute nõudmiste esitamine 
Moskva poolt. Selline poliitika on olnud mitte üksnes otseselt kahjulik 
Eesti omariiklusele, vaid kujutab endast ka Põhiseaduse rikkumist ja 
Eesti Vabariigi reetmist,» öeldi deklaratsioonis. Sellele kirjutasid alla 
Eesti Rahvuslik Erakond, Põllumeeste Kogu, Eesti Rahvuslik Eduera- 
kond, Lõuna-Eesti Kodanike Erakond, Vabariiklaste ja Konservatiivide 
Erakond, Eesti Vabadusvõitlejate Liit, Kooliõpilaste Vabadusvõitlejate 
Liit, Endiste Poliitvangide Liidu Tartu Ühendus, Soomepoisid, Endiste 
Metsavendade Liit, Memento ja noorteühendus Res Publica. 

23.04.1997 kooskõlastastasid Eesti, Läti ja Venemaa eksperdid 
Pihkvas kolme piiri uue kokkupuutepunkti Pedetsi jõel, lootes sellega 
kiirendada Venemaa-Eesti piirileppe sõlmimist. 

Venemaa oli võtnud endale juba algusest peale üsna kavala taktika 
ja sidus piirilepingu allkirjastamise teiste Eesti ja Venemaa vaheliste 
küsimuste ja probleemidega. 1998 aasta lõpul väitsid Vene Riigiduuma 
esindajad kohtusid Eesti Riigikogu Väliskomisjoni liikmetega, et piirile- 
pingu ratifitseerimine seotakse «kahe maa vaheliste suhete arenguga». 


1. Taiks Hopefull —Tallinn, BNS 15.12.1998 

Olukord kujuneski sedavõrd absurdseks, et Eesti tegi «suhete arengu» 
sildi all aastasl-aastasse erinevaid ühepoolseid ja kahjulikke järeland- 
misi, millest on pikemalt juttu teistes peatükkides. Ja kõike seda vaid 
selle nimel, et saaks loobuda iseenda territooriumist. 


Võimuerakonnad lähevad ära andmise teele 


Eesti territoriaalse terviklikkuse lõhkumine ja Eesti alade ära andmi- 
ne kinnitati võimuerakondade juhtfiguuride poolt ilma aruteluta, miks 
üldse piirilepingut vaja peaks olema — leiti, et õiguslikult savijalgadel 
seisva preambula lisamine lepingule annab neile piisava rehabilitat- 
siooni järeltulevate põlvede ees. Seda tunnistavad Andres Herkeli 
sõnad, mille järgi: «... Eesti erakonnad leppisid juba 1997. aastal ühel 
ümarlauaprotsessil kokku, et kui piirilepped lähevad ratifitseerimisele, 
siis on see võimalik üksnes täiendava selgitusega, mis ratifitseerimis- 
dokumendiga kaasneb.»' 


Täpsemaid andmeid selle ümarlaua toimumise ja arutelude kohta 
ei ole autoril õnnestunud leida, kuid see selgitab, miks taganemine 
Põhiseadusest ja ÜlemnõukoguRiigikogu otsustest taastada Tartu ra- 
hulepinguga määratud piirid, ei tõstatanud hiljem küsimusi ega diskus- 
sioone Riigikogus. Juriidiliselt õigustühisest erakondade ümarlauast 
oli saanud de faeto Riigikogust ja kõrgeimast võimust (rahvast) veel- 
gi kõrgem võim, kes otsustas Eesti riigile eksistentsiaalseid küsimusi, 
pannes sellega kahtluse alla Eesti riigi juriidilise õigusjärgsuse ja muid 
küsimusi. Toimunu utreerides võib väita, et mõnikümmend tuhat par- 
teilast erinevatest erakondadest, keda juhtis vaid käputäis funktsionää- 
re, võttis sellega pantvangi terve rahva. Siin võiks soovi korral näha ka 
vandenõud, millesse on haaratud nii Toompea erakondade, valitsuse 
kui ka Riigikogu liikmed. See on üheks märgiks riigi ülevõtmisest «de- 
mokraatlike» vahenditega, millest on käesolevas raamatus ka eraldi 
juttu. 


Eesti Vabariik põlistab ENSV piiri 


26.02.1999 kiitis uus, ekskommunisti Mart Siimanni juhitav valitsus 
(KMÜk+Arengupartei) omakorda heaks uue variandi tehniliselt täpsus- 
tatud ning viimistletud Eesti-Vene uue riigi- ja merepiiri lepingu eelnõu 
koos lisadega. 


1. Riigikogu istungi protokoll 08.06.2005 

5. märtsil 1999. aastal parafeeriti Sankt-Peterburgis Eesti Vabariigi ja 
Vene Föderatsiooni vaheline riigipiiri leping ning Eesti Vabariigi ja Vene 
Föderatsiooni vaheline Narva ja Soome lahe merealade piiritlemise 
lepingu tehniliselt täielikult viimistletud eelnõud koos kõigi lisamater- 
jalidega delegatsiooni juhtide tasemel. Eesti poolt oli selleks Siimanni 
valitsuse välisminister Raul Mälk. Vene delegatsiooni endine juht Svirin 
oli siirdunud erru, uueks juhiks oli määratud suursaadik Ludvig Tšižov.' 
Mälk ja Tšižov panid oma allkirjad igale Eesti-Vene piirilepingute 
leheküljele ja nende juurde kuuluvatele kaartidele, tunnistades 
need valminuks ning seitse aastat kestnud läbirääkimised lõppe- 
nuks. Eesti delegatsiooni olid aastate jooksul juhtinud Uno Veering, 
Jüri Luik ja Raul Mälk. Esimese Balti riigina ja ühtlasi esimesena endise 
NSV Liidu vabariikidest oli Eesti saavutanud kõigi oma naabritega kok- 
kuleppe nii maa-, mere- kui ka õhupiiri osas. «Võime selle tulemitega 
väga rahul olla,» ütles välisminister Raul Mälk. Tema sõnul oli mär- 
kimisväärne, et piirilepped parafeeriti juhtumisi just Stalini sur- 
ma-aastapäeval.' Siinkirjutajale sümboliseerib stalinliku piiri põlista- 
mine just sellel päeval pigem Stalini ideede ja tegude jätkuvust peale 
tema surma. Sõjaeelse ajaga võrreldes oli uutes piirides Eesti Vabariik 
enam kui 2300 ruutkilomeetrit väiksem. Piir, mille venelased 1944-1947 
muutsid ja 1994. aastal ühepoolselt demarkeerisid, muutus läbirääki- 
mistel minimaalselt ja pigem idanaabri kasuks. 

2000. aasta suvel ja sügisel eksisid kümned seenelised-marjulised 
Eesti poolelt tähistamata endiselt kontrollpiirilt nn. Vene aladele. See 
tekitas hulga segadust. Postimees kutsus võimuesindajaid üles «poliiti- 
lisele arukusele» ja siseminister Tarmo Loodus käskis piiri märgistada. 
19. novembril kell 10.00 löödi Piusa jõe kaldaliiva esimene tahvel kirja- 
ga «Seis! Eesti piir!».” Selle kuupäeva ja kellaaja peaks meelde jätma. 

Kuna kõik Toompeal esindatud erakonnad olid ära andmise suhtes 
juba kokku leppinud, siis kõrgemalt poolt arutelu selle üle, kas piirile- 
ping vastab Põhiseadusele või mitte, kas Eestil on seda vaja või mitte, 
esile ei kerkinud. Avalikkust pommitati heameele avaldustega lepingu 
parafeerimise üle ja endistviisi laest võetud põhjendustega leppe vaja- 
likkusest. Just nimelt korduvad kinnitused, et Eesti ei pääse piirilepin- 
guta NATO ja EL liikmeks, mis meie rahvusliku julgeoleku tagavad (vt 
peatükk «Uue piirilepingu põhjendustest»), olid need, miks suur osa 


1. Heiki Potter, Eesti-Vene piirilepingust, Kaitse Kodu 3/2005, Ik. 36 

2. Kadri Liik, Eesti-Vene piirileping ootab poliitilist otsust 06.03.1999, Postimees 
3. Toomas Sildam, Eesti-Vene piirilepe sai viimaks allkirjad, 19.05.2005 Posti- 
mees 

inimesi okupatsiooni status guo legaliseerimise vastu kõvahäälselt ei 
protesteerinud. Algas vaikne, mitmeid aastaid kestnud nn. positsioo- 
nisõja periood, kuid aeg ajalt kerkis piiriteema siiski ülesse. Uue pii- 
rilepingu lõplikku parafeerimise järel kinnitasid kõik järgnevad Eesti 
valitsused ja peavoolu poliitilised jõud oma valmisolekut leping amet- 
likult alla kirjutada ja ratifitseerida. Venemaal aga puudus selleks juba 
eespool kirjeldatud põhjustel poliitiline tahe. 


Riigikogu piirilepingust 


Pöörame nüüd pilgu Toompeale ja vaatame, millised olid rahvasaadi- 
kute mõtted seoses uue piirilepinguga. Selleks on raamatus ära too- 
dud IX Riigikogu stenogramm, IV istungjärk, esmaspäev, 4. detsember 
2000, Arupärimistele vastamine (vt. LISA 6, Ik. 515). Välja on jäetud as- 
jasse mittepuutuv jutt ja lõpmatud vastastikused viisakusfraasid. 


Raamatu lisas ära toodud ainuke (s/c/) kord, kui Riigikogu piirilepin- 
guga seonduvat (vähemalt viimastel aastatel) on arutanud, annab hea 
ülevaate, kuidas Tartu Rahust taganemine oli aksepteeritud kõigi polii- 
tiliste jõudude poolt. Kuidas need, kes seda kaitsma oleks pidanud, õi- 
gustasid varasemate valitsuste omavoli ja Põhiseaduse rikkumist ning 
ka ise tõlgendasid Põhiseadust vastupidiselt selle loojate je iseenda 
varasemale käsitlusele. Mingeid lisakommentaare tekst ei vaja. 


Venekeelne kaart vene kohanimedega. 


Kuna ära andmine ja lepingute rakendamine nõudis põhjalikku tööd, 
hakkas Eesti valitsus selleks ka praktiliselt valmistuma ning Siim Kalla- 
se valitsuse 2. juuli 2002.a. korraldusega nr 422-k moodustati nn. asja- 
tundjate komisjon Eesti-Vene riigipiiri küsimuste lahendamiseks. Ko- 
misjoni üks peamisi ülesandeid oli valmistada ette kaardid uue Eesti- 
Vene piiri demarkeerimiseks. Nagu peatükis Piirileping ja Põhiseadus 
on nenditud, leidis Eesti valitsus, et lisaks Põhiseadusele võib rikkuda 
ka Eesti Keeleseadust ja kõik lepingu juurde kuuluvad piirikaardid 
koostati ainult venekeelsed (jsk!/). Vähe sellest, eestikeelsete kohani- 
mede asemel kasutati kaardil ainult venepäraseid nimesid, püüdes 
ilmselt Kremli heakskiitu pälvida ja näidata, et loovutatavad alad ongi 
põlised vene alad. 


1. RTI. 2002, 76, 1176 

Välisminister Kristiina Ojuland sai enne jõule 2004 Vene välisminis- 
ter Sergei Lavrovilt seitsmeleheküljelise poliitilise deklaratsiooni pro- 
jekti, mis oli Venemaa poolt mõeldud avaldamiseks koos Eesti-Vene 
piirileppe tekstiga. Ojuland varjas seda dokumenti Riigikogu ja väide- 
tavalt ka valitsuse liikmete eest terve kuu. 18.01.2005 avalikustas Vene 
välisminister Lavrov selle dokumendi ise. Väitega, et Eesti ja Vene rah- 
vas elas rõõmsalt koos ja rahulikult lahku läks, üritati tõmmata maha 
meie Vabadussõda, Tartu Rahu ja Eesti esimene iseseisvusaeg. Lahku- 
minek ei olnud lahkuminek tegelikult ju ka 1991. aastal. Deklaratsioon 
eeldas, et Eesti pool annab seda dokumenti allkirjastades lubadusi, 
mis seavad kahtluse alla Eesti riikluse järjepidevuse." Venelaste paku- 
tud ühisdeklaratsioon jäeti isegi ära andmist toetavate isikute poolt kui 
liiall räigell tõde moonutav siiski ära. 

Põllumeeste Kogu saatis 2004. aasta lõpus välisminister Kristiina 
Ojulandile pöördumise, milles nõuti piiriläbirääkimiste kuulutamist 
lõppenuks kui täiesti mõttetud ja kasutud (Vt. LISA 16, Ik. 538) Ojuland 
vastas kirjaga Mart Niklusele 06. jaan. 2005: «Olete täiesti õigustatult 
juhtinud tähelepanu sellele, et piirilepingu sõlmimisega venitamine 
ning tema sidumine erinevate küsimustega on lubamatu. Mis puudu- 
tab Teie poolt tehtud ettepanekusse kuulutada Eesti-Vene piiriläbirää- 
kimised lõppenuks, siis need on juba lõppenud ning Eesti on omalt 
poolt olnud piirilepingu sõlmimiseks valmis alates 1996. aastast, mil 
esimest korda parafeeriti piirileping. Teine parafeerimine koos tehni- 
liste lisadega toimus 1999. aastal, nagu mainite seda ka oma kirjas. 
Loobumine juba parafeeritud piirilepingu tekstist paiskaks meid ta- 
gasi varasemasse ebamäärasusse. Vabariigi Valitsus on korduvalt rõ- 
hutanud nii kohtumistel VF'i esindajate kui ka meie partneritega ECis 
ning NATO', et Eesti ja Venemaa vaheline piirileping tuleb sõlmida 
kiiremas korras ning miski ei õigusta sellega venitamist.» Mart Niklus 
kommenteeris vastust: «Mis puutub K. Ojulandi vastusesse Põllumees- 
te Kogu avalduse sisulisest küljest, siis kujutab see endast tüüpilist põ- 
himõttelagedat ametniku seisukohta.»- 


1. Rahvuslik Koguja Nr. 1 (34) Põllumeeste Kogu ja Tartu Rahvuslaste Klubi 
väljaanne, Veebruar 2005 
2. Ibidem 

Poliitikud tõttavad lõpetama Stalini poolt alustatut 


Juhan Partsi valitsus kinnitas uue piirilepingu ehk nn. täpsustatud tehni- 
lise leppe kõigi lisadega lõplikult ära. Ilmselgele ühiskonna vastuseisu 
kasvule vaatamata võttis valitsus ühehäälsel! vastu otsuse: «1. Nõustu- 
da välisministri (Kristiina Ojuland, Reformierakond — H.P.) ettepane- 
kuga kiita «Välissuhtlemisseaduses S 19 lõike 2 alusel heaks esitatud 
korralduse eelnõus nimetatud Eesti Vabariigi ja Vene Föderatsiooni pii- 
rilepingute eelnõud...»' Olgu siinkohal öeldud, et see tegu oli Ojulandi 
üks viimastest, enne kui ta suure hulga salajaseks kuulutatud riigidoku- 
rnentide ärakaotamise eest välisministri kohalt tagasi astus, et nautida 
Riigikogu lihtliikmena diplomaatilist puutumatust ja vältida karistust. 
Kui rääkida salajastest dokumentidest, siis Raigo Sõlg on juhtinud 
tähelepanu ühele huvitavale tõigale. Kuigi piirileping oli tervikuna sa- 
lastatud, avaldati ajakirjanduses Toomas Sildami sulest võidukas toonis 
teave, et maalükike nimetusega «Saatse saabas», mis oli senise kont- 
rolljoone taha jäänud, tagastatakse Eestile.- Kirjatükk oli avaldatud ko- 
danike rahustamiseks ja uinutamiseks, mingil võitu sellest Eestile loo- 
mulikult polnud, sest valitsus andis teisalt «vastutasuks» meie maad ka 
ära. Sõlg küsis: «Kuidas selline teave jõudis ajakirjandusse, kuigi kogu 
lepingu temaatika pidi tollal olema salastatud, ja miks üldise salastatuse 
foonil sellise teo toimepanemise eest kedagi vastutusele ei võetud?»' 


Keskerakonna juhatus tegi avalduse, milles pidas vajalikuks sõlmi- 
da uus Eesti-Vene piirileping kahe riigi kokkuleppel sobival ajal ning 
praeguseks kokkulepitud kujul. «See aga tähendab Petserimaast loo- 
bumist. Läbirääkimiste käigus on Eesti järk-järgult loobunud taotlus- 
test saavutada Eesti-Vene piir lähtuvalt 1920. aasta Tartu rahulepingu 
piiridest ning Tartu rahulepingu tähtsuse rõhutamisest ettevalmistatud 
dokumentides. Piirilepingu allakirjutamine annab Eestile juriidilise 
selguse meie riigipiiri, sealhulgas ka Euroopa Liidu välispiiri osas, see 
annaks senisest enam kindlust meie piirivalvele. Oluline on Eesti-Vene 
merepiiri selge määratlemine, mis jäi fikseerimata ka 1920-1930. aas- 
tatel,» teatas Keskerakond oma avalduses.' 


Erakondade esindajad väitlesid veel veebruaris piirileppe üle Eesti 
Raadios, kus Res Publica esimees, peaminister Juhan Parts ütles, ei 
ei pea võimalikuks siduda piirilepingut Eesti- või Venemaa-poolsete 
lisatingimustega. Lisatingimuste vastu oli ka Riigikogu väliskomisjon. 


1. Valitsuse istungi protokoll 02.02.2005 nr. 5 pkp 17 

2. Toomas Sildarn, Saatse saabas tuleb Eestile tagasi. Postimees 26.01.2005 
3. Raigo Sõlg, Ahvist kodanikuks ... või vastupidi, 2005, Ik. 100 

4.07.02.2005 www.Delfi.ee 

Isamaaliit kinnitas, et Eesti piirilepet ei tohiks sõlmida ilma omapool- 
sete tingimusteta ja tegi ettepaneku kokku kutsuda uus riigikogus esin- 
datud erakondade ümarlaud, et kujundada Venemaaga piirilepingu 
sõlmimises ühine seisukoht. 

Paraku tunduvad kõik Isamaliidu sammud propagandistlikena, sest 
1999, kui nende valitsus võimul oli, ei tehtud vähimatki katset takista- 
da kahjuliku piirilepingu sõlmimist. Ometi oli 2005. aasta alguses Isa- 
maaliit ainuke, kes vähemalt deklaratsiooniasjagi üles võttis. Seejärel 
ühines nendega Res Publica. Ja see on tagantjärgi osutunud heaks, 
kuigi ebapiisavaks sammuks. Ainus piisav samm oleks olnud lepingu 
sõlmimata jätmine. 


Peaminister Parts vilistatakse välja 


02.02.2005 toimus järjekordne Tartu rahu aastapäeva tähistamine Tar- 
tus, Vanemuise 35 maja ees, kus leping 1920. aastal sõlmiti. Osa võtsid 
isegi kõrged valitsustegelased, kes viimastel aastatel ei ole suvatsenud 
enam kohale tulla. Ka käesoleva raamatu autor osales üritusel kõnega, 
nagu kõigil viimastel aastatel. Hoolimata sadade kohalolnud inimeste 
nõudmisest piirilepingul Venemaaga mitte sõlmida, lubas peaminis- 
ter Juhan Parts selle allkirjastamist niipea kui võimalik. Tõsiseks sõ- 
nasõjaks läks pärast Partsi väidet, et peale allakirjutamist on kunagi 
tulevikus ehk võimalik kuidagi tõstatada Petserimaa alade tagastamise 
teema. Küsimusele, miks peaks kõnealused alad üldse ära andma, et 
neid siis tagasi hakata küsima, jättis peaminister vastamata. Küsimu- 
sele, et kui seni oleme saanud hakkama ilma piirilepinguta, siis miks 
nüüd sellist lepingut vaja on, vastas Parts: «Lihtsaim vastus on see, et 
ajutisele kontrolljoonele tuginedes on keeruline kindlat tulevikku, Eesti 
rahva tulevikku üles ehitada.» Rahvast sellised väited ei rahuldanud 
ning peaministri sõnavõtt sai vastuseks hüüded: «Maha Parts!» Inimes- 
te meeleolu kajastasid hästi ka kaasasolnud loosungid: «Häbi Tartu 
rahu reetjatele», «Täna Petserimaa ja Eesti-Ingeri! Homme Saare- ja 
Hiiumaa?», «Ka mina tahan isakoju», «Selg sirgu Venemaa ees» jne. 

Samal päeval tegi Taarausuliste ja Maausuliste Maavalla Kogu aval- 
duse, milles rõhutas, et meie maa on püha ja selle äraandmist «ei 
mõistaks ka meie esivanemad ja järeltulevad põlved. Tahame uskuda, 
et esivanemate põline tarkus aitab riigi võimukandjatel langetada piiri- 
lepingu osas parema otsuse.» (vt. LISA 14, Ik. 536) 


1. 14.02.2005 Õhtuleht 

07.02.2005 ilmus Vene ajalehes Izvestija artikkel, milles tõdeti, et 
Venemaa ainsad tõelised piirid on 1922 aasta piirid, kui Venemaa astus 
Nõukogude Liitu. See sobiks hästi ka meile ja meie naabritele Lätile ja 
Soomele, sest kõigi kolme riigi Tartu rahulepingu järgsed piirid Vene- 
maaga kehtivad juba 1920. aastast. Kahjuks ei ole see aga Venemaa 
ametlik ja valdavalt endistest kommunistidest koosneva Eesti ja Soo- 
me Kekkoneni ja Koivisto pärandil kandvate valitsuste seisukoht. 


Kohtumine president Rüütliga 22.03.2005, kus presidendile antakse üle ligi 
13 000 allkirjaga petitsioon uue piirilepingu vastu. Rüütel on isik. kes kinnitas 
nii Ülemnõukogu otsuse Tartu Rahu piiride taastamise kohta kui Riigikogu ot- 
suse nendest loobuda 


Erakondade ümarlaud 


17. veebruaril 2005 toimus uus erakondade ümarlaud piirilepingu as- 
jus, kus palju ei räägitudki. Osalenud erakondade esindajad olid seda 
meelt, et praegu on peamine piirilepingute allkirjastamine ja ratifit- 
seerimine. Selle vastu olid vaid piirilepingut kritiseerivad Kristlik Rah- 
vapartei ja Põllumeeste Kogu. Ümarlaual kinnitati, et Riigikogu peaks 
ratifitseerimisel tegema avalduse, milles mainitakse Tartu rahulepingu 
olemasolu.' 


1. Toomas Alatalu, Ülessoojendatud piirilepingust ja käestlastud õigest hetkest, 
Eestimaa Rahvaliidu Teataja, märts 2005 

Üksmeelselt toetati sedagi, et avaldus loetleb piirilepingute jõus- 
tumisega seoses tekkivaid probleeme. Viimaseid aga pole raske ette 
näha: teisele poole piiri jäävad Eesti kodanikud ja nende liikumisva- 
badus, piiri taha jääv omand jmt. Tegelikult pole isegi nüüd Eesti riigi 
ametiasutustel ettekujutust sellest, mida piiri taha jäänud kodanikud 
neilt ootavad. Hea on rääkida setode nimel, ometi peaks mõtlema pa- 
nema fakt, et 2004. aastal kodumaale tagasipöördunud 32 Eesti koda- 
nikust oli vaid üks pärit Petserimaalt. Tegelikult läks ümarlaud setodesl 
mööda, sest selle kokkukutsuja oli opositsiooniline Isamaaliit (loogili- 
ne olnuks, ei ümarlaua võtab kokku tollane koalitsioonivalitsus, sest 
siis tulnuks lauale panna ka mingi tegevuskava). Isamaaliidu eriline 
huvi piirilepinguid vaid põgusalt arutada tulenes paljus tõsiasjast, et 
nende tekst sõltus Mart Laari esimese valitsuse tegemistest ja tegema- 
tajätmistest. Meenutagem kas või 1992.-93. aasta mänge «tagasitõm- 
matud» merepiiriga.' 

Isamaaliidu volikogu nõudis siiski piirileppe parafeeritud teksti 
avalikustamist, kuna tegu on kogu rahvast ja riiki otseselt puudutava 
olulise küsimusega. Nende avalduses oli kirjas, et Isamaaliidu voliko- 
gu tunneb heameelt, et kõik poliitilised erakonnad võtsid tõsiselt üles- 
kutset osaleda Eesti-Vene piirilepingut puudutaval ümarlaual 17. veeb- 
ruaril. Volikogu loodab, et Eesti rahvuslikes huvides suudetakse kokku 
leppida kindlates põhimõtetes, millest Eesti juhindub oma suhetes 
Venemaaga. Isamaaliit lähtub suhetes Venemaaga Tartu Rahu aluselt 
ning peab vajalikuks selle seisukoha selget rõhutamist võimalikus riigi- 
kogu avalduses või ratifitsecrimisseaduses. «Praeguses olukorras, kus 
Venemaa avaldab Eestile jätkuvat survet, keeldub tunnistamast Eesti 
annekteerimist aastal 1940 ning esitab piirilepingule lisaks täienda- 
vaid poliitilisi tingimusi, ei näe Isamaaliit alust rutata uue piirilepingu 
allakirjutamisega.» «Eesti kui endast lugupidava iseseisva riigi kohus 
on enne piirilepingu allakirjutamist saada Venemaalt kui Nõukogude 
Liidu õigusjärglaselt vabandus Eesti iseseisvuse hävitamise ja rahvale 
okupatsiooniga tehtud kahju eest.»' 

«Meie jaoks Tartu Rahu ei kehti!,» teatas seepeale Eestisse töövi- 
siidile saabunud Venemaa Riigiduuma väliskomisjoni esimees Kons- 
tantin Kossatšov.” Venemaa korrutab seda küll järele jätmatult, kuid 


1. Alatalu, Toomas, Hilinenult Eesti-Vene piirilepingust Pärnu Postimees 
26.02.2005 


2. Eesti Päevaleht Online 19.02.2005 
3. Postimees 21.02.2005 

ametlikult pole Kreml siiski Tartu Rahu tühistanud. Mingisugused kom- 
pensatsioonid ei tule nende meelest samuti kõne allagi. 

04.03.2005 avaldas Välisministeerium oma kodulehel uue piirile- 
pingu seletuskirja, lisades sellele mõnevõrra täiendavaid selgitusi ja 
informatsiooni. Leping ise ja selle sõlmimise käik oli olnud salastatud 
juba 11 aastat ning jäi salastatuks ka edasi. 


Sulev Vahtre, TÜ emeriitprofessor, leidis, et: «Asjad tuleks algusest 
peale uuesti läbi vaadata. Mäletatavasti oli Stalinil sügisel 1944 piiri ni- 
hutamisega ülimalt kiire, kuna ta polnud kindel, kas tema lääneliitla- 
sed Eesti vallutamise heaks kiidavad, ja ta haaras nobedasti esiteks 
ühegi osa. Kui nüüd Venemaal on järsku kiire hakanud, võib see olla 
tingitud viisavabaduse soovist, aga vahest ka kartusest, et mitte ainult 
Eestis, vaid laiemaltki rahvusvahelises ulatuses võib tekkida põhjenda- 
tud küsimus Stalini seatud piirijoone õigustatusest. Kui europarlamen- 
dis on juba luubi alla võetud maride inimõigused, siis miks ei võida 
sinna haakida ka setude õigused.»' 


Omamoodi lähenes piirilepingule Eesti Iseseisvuspartei, kelle vane- 
matekogu teatas, et Venemaaga tuleks algatada uued läbirääkimised, 
et: «1. Saavutada VF kirjalik kinnitus 1920. a. piirilepinguga ühepoolselt 
ja igaveseks ajaks antud Eesti iseseisvuse tunnustamisele. 2. Tagasi 
saada Setomaa need okupeeritud alad, mis etnilise koosseisu järgi on 
otstarbekad.»* Sisuliselt kuulutati valmisolekut loobuda Tartu rahule- 
pingust ja osast Eesti territooriumist. See tähendaks, et saavutatav uus 
tunnustus meie iseseisvusele ei tugineks enam Eesti Vabariigi järjepi- 
devusel vaid oleks tunnustuseks nn. kolmandale Eestile kõigest sellest 
tulenevaga. 


27.03.2005 toimus Tartu Ülikooli aulas traditsiooniline Jüri Kuke 
(1940-1981) mälestusele pühendatud Langenud Vabadusvõitleja Päe- 
va IX konverents. Sellest osavõtjad olid seisukohal, et mingit uut piiri- 
lepingut Venemaaga Eesti ei vaja. Mis tahes uusi lepinguid on mõtet 
sõlmida vaid selliste riikidega, kes nendega varem sõlmitud lepinguid 
on austanud ja kõrvalekaldumatult täitnud. Koostati ka vastav avalik 
pöördumine (vt. LISA 11, Ik. 532). 


Ka rahvas oli endiselt teist meelt kui enamik erakondi. BNS/Faktu- 
mi uuringu järgi toetas Venemaa poolt okupeeritud Eesti alade tagasi- 
nõudmist 71% ja selle vastu oli 22% eestlastest. Mitteestlastest pooldas 


1. Sulev Vahtre, Piiri muutmise lepingust, EPL 17.03.2005 
2. EIP pressiteade 18.03.2005 

lepingu sõlmist 75 %. Küsitluses ei ole aga täpsustatud kui paljudel 
küsitletud muulastel oli ka Eesti kodakondsus. 

«Euroopa Liidu silmes on piirilepped Venemaa ja Balti riikide «ka- 
hepoolne» probleem», kinnitas Euroopa Komisjoni pressiesindaja F. 
Lebail ajakirjandusele”, tervitades piirilepingu sõlmimist, kuid andes 
sellega mõista, et survet Eestile lääne poolt ei avaldata ja Eesti võiks 
vabalt veel ümber mõtelda. EL piir ei pea sugugi mitte taanduma Nar- 
vani — Tartu rahuleping on veel kehtiv. 

23.04.2005 võttis Soomepoiste Pärimusühingu üldkogu ühehäälselt 
vastu autori koostatud pöördumise Eesti Presidendile, Riigikogule ja Va- 
litsusele, milles mõisteti resoluutselt hukka kavandatav uus Eesti-Vene 
piirileping. Pöördumises tauniti valitseva võimuladviku allaheitlikkust, 
rõhutati selle sammu Põhiseaduse ja Eesti huvide vastasust ning mee- 
nutati, et lepinguga seadustatakse Venemaa kuritegelik ja vägivaldne 
annektsioon Eesti aladel. Ajakirjandus pöördumist ei avaldanud. Riigi 
juhtkonnalt saadud vastus oli põiklev ja mittemidagiütlev. 

Vene president Vladimir Putin kinnitas 10.05.2005 pressikonverent- 
sil, et Eesti kuulub tegelikult Venemaale. Ta ütles: «Ma leian, et 1918. 
aastal, Bresti rahu tulemusel sõlmiti Venemaa ja Saksamaa vahel le- 
ping ja Venemaa andis faktiliselt osa oma alasid Saksamaa kontrolli 
alla. Sellega sai alguse Eesti praegune riiklus. Aga 1939. aastal sõlmiti 
Venemaa ja Saksamaa vahel teine leping ja Saksamaa andis Venemaa- 
le need territooriumid tagasi. 1939. aastal läksid need Nõukogude Lii- 
du koosseisu.» Putin lisas aga armulikult, et Venemaa on valmis piirile- 
pinguid Eesti ja Lätiga siiski alla kirjutama, kui Läti ei esita «sisu poolest 
idiootseid territoriaalseid nõudeid».* Läti oli nimelt korduvalt teatanud, 
et ei kavatse lõplikult loobuda Lätile kuuluvast, Venemaa poolt oku- 
peeritud Abrene piirkonnast, Eesti oli aga oma «idiootsetest» nõuetest 
juba ammu loobunud. 


Kommounistlikud okupatsioonid pälvivad 
rahvusvahelise hukkamõistu 


12.05.2005 võttis Euroopa Parlament vastu II Maailmasõja resolutsioo- 
ni, mis mõistis hukka kommunistliku okupatsiooni (st. järelikult ja au- 
tomaatselt ka senijätkuva okupatsiooni) Ida-Euroopa riikides: «Mõnele 
riigile tähendas II Maailmasõja lõppemine Nõukogude Liidu stalinistlikku 


1. SL Õhtuleht 08.05.2005; BNS 
2. BNS 11.05.2005 
3. Komsomolskaja Gazeta 11.05.2005 

türannia taastamist» ja «Kesk- ja Ida-Euroopa riigid ja rahvad võivad 
nüüd samuti nautida vabadust ja õigust ise määrata oma saatust pä- 
rast paljusid aastakümneid Nõukogude okupatsiooni ja kommunistli- 
ku diktatuuri». Eestis, Lätis ja Soomes aga kestab stalinlik okupatsioon 
osal nende riikide territooriumist edasi. 


Enn Eesmaa juhitud parlamendi väliskomisjon näitas sellest hooli- 
mata 16.05.2005 rohelist tuld Eesti-Vene piirilepingute allkirjastamisele 
välisminister Urmas Paeti ja ta Vene kolleeg Sergei Lavrovi poolt. Juba 
peaaegu kümme aastat sõlmimisvalmis Eesti-Vene piirilepingute all- 
kirjastamist «kaitsesid» riigikogu väliskomisjonis peaminister Andrus 
Ansip ja välisminister Urmas Paet. Ega mingit kaitsmist tegelikult vaja 
polnudki, sest nagu ütles väliskomisjoni aseesimees Marko Mihkelson 
(Res Publica): «Ma ei tea ühtegi parlamendierakonda, kes oleks valit- 
suses olles vaielnud vastu piirilepingu sõlmimisele.»' Samas ei olnud 
ühelegi erakonnale lepingu mõttetus ja kahjulikkus saladuseks... 


16. mail 2005 protesteerisid piirilepingu vastu kultuuritegelased. 
Oma pöördumises rõhutasid nad, et: «Riikidevaheline leping nõuab 
võrdset partnerlust, vastastikust lugupidamist ja ümberlükkamatute 
faktide tunnistamist. Vastasel juhul kujutab leping endast uut vägival- 
da, mis tulevikus tuleb omakorda heastada. Selles olukorras ei tohi 
Eesti piirilepingule alla kirjutada.» (vt. LISA 19, Ik. 544) 

Ando Leps, õigusteaduste doktor, Riigikogu eksliige, kirjutas: «Ees- 
tl pole oma välispoliitikat. Ta on nagu nöörist tõmmatav nukk. Põhi- 
seaduse rakendamise seaduses on säte — 2000. aasta 31. detsembrini 
peavad presidendiks, riigikoguliikmeks, peaministriks, ministriks jne. 
kandideerija andma kirjaliku süümevande. Allkirju anti robinal, kuid 
nende tõepärasust ei kontrollinud keegi, olgugi et seda pidi tegema 
Kaitsepolitsei, kes seda aga mingitel enam kui kahtlastel põhjustel ei 
teinud. Ja nüüd olemegi olukorras, kus väidetavalt süümevande rik- 
kujaid leidub kõikjal. Mulle on mitu tegelast ütelnud otse näkku, et 
kui neid, st. süümevande rikkujaid ei oleks juhtivatel ametikohtadel, 
kes siis Eesti riiki juhiks? Kas teiesugused? Kui 18. mail välisminister 
Paet viib Moskvas ellu Venemaa käsilase Meri kuratliku plaani Eesli 
maismaaterritooriumist 5% jumalamuidu ära anda, siis tuleb nad mõ- 
lemad anda kohtu alla, mis sellest, et üks on vana ja väsinud ning teine 
noor ja rumal. Lugupeetud justiitsasutused, ärge magage maha prisket 
suutäit!»- 


1.Toomas Sildam, Väliskomisjon: «jah» piirilepingule 17.05.2005 Postimees 
2. Ando Leps, Eesti Must Päev tulekul, Õhtuleht 16.05.2005 

Kuid justiitsasutused magasid, nagu nad on maganud juba aastaid 
ning vaatamata rahva vastuseisule, protestimiitingutele, -kirjadele jne, 
tõttas Urmas Paet Kremli sõrmeviibutuse peale Moskvasse. 


Paet kirjutab uuele piirilepingule alla 


18. mail 2005, vähem kui nädal peale seda, kui EL mõistis hukka kom- 
munistlikud okupatsioonid ja annektsioonid, toimus välisministrite 
tasemel Kremlis Eesti ja Venemaa piirilepingute allakirjutamine, mil- 
lega püüti just nimelt okupatsiooni ja annektsiooni legaliseerida. Eesti 
poolt kirjutas alla välisminister Urmas Paet, kes samas venelaste kin- 
nitusel lubas, omamata selleks vähimaidki volitusi, et Riigikogu ei üsa 
ratifitsecrimisseadusele mingit deklaratsiooni. Valitsusel või valitsuse 
liikmel ei ole muidugi voli ega õigust Riigikogu eest otsustada või selle 
nimel lubadusi anda. Vene poolt kirjutas uuele piirilepingule alla välis- 
minister Sergei Lavrov. 


Pikett Vene saatkonna ees. Nõutakse Eesti siseasjadesse sekkumise, ajaloovõlt- 
simise ja anastatud Eesti alade okupeerimise lõpetamist 

Urmas Paeti ja Sergei Lavrovi poolt 18.05.2005 allkirjastatud 
uus Eesti-Vene piirileping 


Venercuia ei olnud suvatsenud omaenese tingimuste kohaselt koosta- 
tud lepingut üheksa aasta jooksul allkirjastada. Venemaa kinnitas, et 
NSV Liit Eestit ei okupeerinud ja et nad ei tunnista Tartu rahulepingut. 
Nende aastate keslel sai Eesti NATO ja Euroopa Liidu liikmeks. Vaa- 
tamata kardinaalselt muutunud olukorrale, lepingu põhiseadusevas- 
tasusele, rahva vaieldamatule vastuseisule ja mitmekümne tuhande 

kodaniku pöördumisele uus piirileping sõlmimata jätta, allkirjastati 
Eesti-Vene riigipiiri leping ikkagi. 

Piirilepingu delimitatsioonilisteks lisadeks oli piirijoone kulgemise 
kirjeldus ja piirikaart. Läbirääkimiste tulemusena koostatud piirikirjel- 
duse kohaselt osutus Eesti-Vene maismaapiiri pikkuseks 333 km, sellest 
Peipsi-Pihkva järvistul 126 km. Piirjoon algab Eesti-Vene-Läti riigipiiri 
kokkupuutepunktist (nn. kolmikpunktist) ja lõpeb Narva-.lõesuus Eesti 
ja Venemaa merepiiri alguspunktis. Probleemide iseloomu ja geograa- 
filiste tingimuste poolest jagati kirjeldatav piirijoon kolmeks lõiguks: 
Setumaa (kolmikpunktist Värska lahe kaldani), järvepiir ja Narva jõgi. 
Neist Narva jõe lõigu probleemid olid kõige tagasihoidlikumad, sest 
sildade ja hüdrorajatiste ühise kasutamise tingimuste kehtestamine, 
aga ka laevaliikluse korraldamine (piirjooneks oleva faarvaatri kasuta- 
mine) delegeeriti reguleeritavateks täiendavate lepingutega. 


«Kindlasti on see paljudele emotsionaalselt keeruline küsimus, ka 
tulevikus,» kommenteeris Paet oma sammu. Ilmselt ei liikunud välis- 
ministril ükski närv peale lahtiütlemist Petserimaast ja Narva-tagustest 
aladest, mis enne kuulusid Eesti Vabariigi koosseisu. Peab olema jul- 
gust ja jultumust väitmaks, et tegemist on ainult emotsionaalse, mitte 
julgeolekualase, poliitilise, majandusliku, eetilise ega moraalse küsi- 
musega. 

Endisest Tartus tegutsenud kommunistliku partei funktsionärist 
peaminister Andrus Ansip nimetas tehtut «suureks võiduks». Huvitav 
kummale poolele ning kumbal poolel ta ise oli, et nii öelda? Eesti ei 
võitnud piirilepinguga ju midagi. Ometi polnud sellega lepingu ning 
Petseri- ja Narvamaa saatus veel määratud. Riigikogu oleks veel vabalt 
võinud keelduda uue piirilepingu ratifitseerimisest. 


Rahvas mõistab loovutuspoliitika hukka 


Samal õhtul, 18.05.2005 toimunud ETV/Foorumi küsitluse järgi nõudsid 
82,5% kõigist hääletanutest Tartu Rahu järgsete piiride taastamist. Vas- 
tanuid oli üle viie ja poole tuhande, mis on mitmekordne arv võrreldes 
tavaliste arvamusküsitlustega. Piirilepingu sõlmimise vastu oli niivõrd 
suur protsent rahvast, et igas normaalses ja demokraatlikus riigis oleks 
selline valitsuse ja parlamendi rahva tahet eirav käitumine mõeldama- 
tu. Eestis aga rahva tahet lihtsalt ignoreeriti. 


1. Heiki Potter, Eesti-Vene piirilepingust, Kaitse kodu 3/2003, Ik. 35 
2. Toomas Sildam, Eesti-Vene piirilepe sai viimaks allkirjad, 19.05.2005 Posti- 
mees 

Lennart Meri tegi avalduse, milles ta kinnitas, et: «...ühel või teisel 
viisil tähendab täna alla kirjutatud leping Tartu rahulepingu püsimist ja 
edasikestmist. Kaks riiki on vastastikku tunnustanud teineteise iseseis- 
vust, puutumatust, võrdsust ja suveräänsust. [— Kui eestlased väida- 
vad, et ainult eestlased pidid tegema järeleandmisi, ja kui venelased 
väidavad, et ainult venelased pidid tegema järeleandmisi, siis see liht- 
salt ei vasta tõele. Mõlemad pooled pidid teineteisele lähenema...»' 


Tegelikult tähendab leping, vastupidiselt Meri kinnitustele, taga- 
nemist Tartu Rahust ja Venemaa vabastamisl Eesti suveräänsuse ja 
puutumatuse tunnustamisest igaveseks ajaks. Mis puutub järeland- 
mistesse, siis Venemaa sai kümne aasta jooksul toimunud äraand- 
misprotsessi käigus märksa enam kui vaid enda ühepoolselt paika 
pandud stalinliku piiri ja okupandistaatusest vabastuse. Venemaa ei 
teinud piiriläbirääkimistel mitte ühtegi järeleandmist. Millistest Kremli 
järelandmistest Meri rääkis? Kas Eesti iseseisvumises! 1991. aastal kui 
NSVL lagunes? 


20.05.2005 tegi Vene välisminister Sergei Lavrov üleoleva avalduse, 
milles nõudis, et Eesti Riigikogu peab piirileppe ratifitseerima tingimus- 
teta, esimesena ja ilma mingite lisadeklaratsioonideta.* Vene poliitiku- 
te häbematus on hämmastav, kuid ei tohi unustada, et järelandmistele 
altid eesti poliitikud õhutavad ise venelasi sellisele käitumisele. Lavrovi 
sõnul lubanudki Paet talle, et Riigikogu mingit deklaratsiooni ei esita. 


Nädal peale Paeti allkirja saamist sajatas Venemaa president Vla- 
dimir Putin, viidates Balti riikide taasiseseisvumisele, et NSV Liidu la- 
gunemise ajal tegi Venemaa pretsedendituid territoriaalseid järeland- 
misi, välistamaks «Jugoslaavia stsenaariumi (verevalamise — H.R) 
kordumist». «Aga nüüd aetakse igasugust jama, nagu peaks keegi 
kellelegi viis kilomeetrit tagasi andma. See on lubamatu,» teatas Putin 
ja kinnitas, et Venemaa ei hakka Baltimaadega nende territoriaalse- 
te nõudmiste üle läbirääkimisi pidama. Selliseid nõudmisi püstitades 
üritavad Balti riigid «rikkuda suhteid, põhjustada halba suhtumist Ve- 
nemaasse». Läti soovi kohta taastada seaduslikud piirid rõvetses Putin, 
et «nad ei saa mitte Põtalovo (okupeeritud Abrene venekeelne nimi — 
H.P.) rajooni, vaid surnud eesli kõrvad» ja kinnitas, et mingisugustest 
naabritele tehtavatest territoriaalsetest järeleandmistest ei saa juttugi 
olla.” 


1. Lennart Meri, Piirilepe tähistab Tartu rahu püsimist, EPL Online 19.05.2005 
2. Lavrov: riigikogu peab piirileppe tingimusteta ratifitseerima, äripäev.ee 
20.05.2005 

3. Intervjuu Komsomolskaja Pravdale 2,3.05.2005 

Pütini kategooriline väide, et naabritele tehtavad territoriaalsed 
järelandmised ei tule kõne allagi, oli ilmselgelt mõeldud hoiatuseks ka 
Eestile, et piirileping pikema jutu ja «jamata» ära ratifitseeritaks. Vene- 
maa toonase presidendi Vladimir Pütini ülimalt matslik ja ebaviisakas 
sõnavara, mida ta tänagi kasutab Baltimaade suhtes, on diplomaatias 
enneolematu, olles võrdväärne ehk ainult kunagiste vulgaarbolševistli- 
ke sõnavõttude ja ähvardustega. Putin käitub nagu tõeline KGB-lasest 
stalinist, mida ta kahtlemata ka on. 


Piirileping saab avalikuks 


25.05.2005 avaldas valitsus lõpuks siiamaani rahva eest varjatud ja sa- 
lajas peetud Eesti-Vene piirilepete tekstid ning saatis need Riigikogule 
ratifitseerimiseks. «Lepingute jõustumine parandab Eesti julgeolekul 
ning tugevdab riigi rahvusvahelist seisundit, samuti aitab see tõenäo- 
liselt kaasa piiriäärsete alade arengule ja piiriülesele koostööle ning 
Eesti ja Venemaa suhete edasisele arengule,» teatas valitsuse kommu- 
nikatsioonibüroo.' Tekstis olev sõna «tõenäoliselt» ütleb tähelepaneli- 
kule lugejale ilmselt rohkem kui mistahes autoripoolne kommentaar. 
Kui leping ainult tõenäoliselt aitab kaasa Eesti-Vene suhete arengule, 
kuidas see siis väidetavalt meie julgeolekut parandab? Nagu me näi- 
nud oleme, ei parandagi. 

01.06.2005 kinnitas Eestlaste Kesknõukogu Kanadas seoses uue 
piirilepingu allkirjastamisega, et iga võimalik tegur, mis muudaks või 
tühistakse Tartu rahulepingut on ohtlik Eesti Vabariigi eksistentsile.' 
09.06.2006 algatati internetis allkirjade kogumine Riigikogule lähetata- 
vale avalikule kirjale «Uut piirilepingut ei tohi ratifitseerida!». Muuhul- 
gas kirjutas sellele alla sadu tuntuid inimesi — kirjanikke, heliloojaid, 
lauljaid, kunstnikke, ajakirjanikke, teadlasi, reservsõjaväelasi, polliiti- 
kuid jt. (vt. LISA 13, 1k. 534) 


1. Eesli Päevaleht 26.05.2005 
2. Piirileppe ümarlauale EKN, Eesti Elu 02.06.2005 

Tartu Rahu piiri kaitseks peetav meeleavaldus Toompeal 


07.06, 08.06 ja 15.06.2005 toimusid Riigikogu piirilepingut käsitlevad is- 
tungid, mille vaid minimaalselt lühendatud protokollidega on võimalik 
tutvuda raamatu lisades. Ara on jäetud mõned sõnavõtud ning asjasse- 
puutumatu jutt. Protokollid on üsna mahukad, kuid pikema kaalumi- 
se järel otsustasin nad raamatusse sisse jätta. Tõtt öelda on see üsna 
hämmastamapanev materjal, sest sealt selgub veel kord, kui vähe põh- 
jendusi äraandmise poolt tegelikult olemas oli ning kuidas enam kui 
kümme aastat kestnud «läbirääkimistel» olid Eestile ülitähtsad ja eksis- 
tentsiaalsed küsimused hoolimatult ripakile jäetud ning kui vähe piirile- 
pingu teemaga üldse tegeletud oli. Kui komisjonides ja valitsuses oligi 
midagi arutatud, siis Riigikogus sellest teadlikud ei oldud ning ilmselt ei 
olnud see kedagi õieti huvitanudki. Et riigi jaoks eksistentsiaalse täht- 
susega teema enamiku riigikogulastest külmaks jättis, näitavad nende 
istungite kohaloleku arvud, mis kõiguvad kusagil ühe kolmandiku juu- 
res. Ilmselgelt tulevad esile ka teatud isikute katsed ennast ajaloo tar- 

beks «positiivsete kangelasena» jäädvustada, kuigi tegudes ei ole nad 
üritanudki Tartu Rahu järgsel piiri taastada ega kaitsta. Janno Reiljan 


muretses näiteks, et rahvale ei tohi jääda muljet, nagu poleks poliitikud 
asjaga tegelenudki, (vt. LISAD 22, Ik. 548; 23, Ik. 551; 24, Ik. 570) 


Pooltühi Riigikogu saal 16.05.2005. Arutuse all on uus Eesti-Vene piirileping. 


Järgmiseks päevaks (16.06.05) määratud Riigikogu istungi ja ka 
selle kahetsusväärse päeva (20.06.05) protokoll, kus ratifitseeriti Ees- 
ti-Vene piirileping ei olnud nende ridade kirjapanemise ajal Riigikogu 
kodulehelt teiste istungite protokollide seast kättesaadavad. Midagi uut 
nendel istungitel siiski esile ei toodud, jätkus piirilepingut kiitev dema- 
googia ja kemplus deklaratsiooni ümber, üksikud teistsugused hääled 
nende poolt, kes ise varem võimul olles lepinguga rahul olid ja midagi 
selle vastu ette ei võtnud, ei omanud enamuse silmis mingit tähendust 
ja mõjusid pigem propagandistlikena. Opositsioon üritas lause «Eesti 
Vabariik oli aastatel 1940-91 okupeeritud» lisamist preambulasse. Seda 
ettepanekut toetasid 27 respublikaani, kuus isamaaliitlast, neli sotsi ja 
kaks sotsliberit, vastu oli 55 valitsuskoalitsiooni liiget ja neli riigikogu- 

last jättis hääletamata.' Seega lükati ettepanek tagasi. Tegelikult on osa 
Eesti Vabariigist veel tänagi õigusvastaselt okupeeritud ja annekteeri- 
tud, mitte ei olnud seda vaid aastatel 1940-91. 


See on ka kõik. Rohkem ei olnud Riigikogu kõigi nende aastate 
jooksul pidanud vajalikuks piirilepingu teemat käsitleda, justkui ei 
olekski millegi olulisega tegemist. Et küsimuse all oli tegelikult Eesti 
riikluse aluspõhimõtete muutmine, nagu Tõnis Lukas 13.06.2005 toi- 
munud istungil nentis, rahvaesindajaid ei huvitanud. 


Koostöö puudus 


Tõeliselt hämmastav on asjaolu, et piiriküsimuses ei tehtud Lätiga, 
kellel olid täpselt samad probleemid, kõigi nende aastate jooksul pea 
mingitki koostööd. Nagu Riigikogu istungitel selgus, ei olnud valitsus 
enne lepingu allkirjastamist isegi teadlik, millises staadiumis Läti oma 
piiriläbirääkimistega oli. Samuti ei püütud kõigi nende aastate jooksul 
tegelike Eesti rahvuslike huvide kaitsmisel saada mingitki tuge Läänelt. 
Sama oli olukord Lätis. 


Miks riiklikul tasemel loobuti mõlemapoolselt Balti riikide koos- 
tööst, on imestanud nii Eesti kui ka Läti piirilepingute vastased ja rah- 
vuslikud jõud. Läti rahvuslik-konservatiivse erakonna Visu Latvijai liid- 
rid on raamatu autorile selle küsimuse üle korduvalt muret avaldanud. 
Kodanikeühenduste tasemel on sidemed ja koostöö õnneks tihedad. 
On täiesti selge, et kui Eesti ja Läti oleks koostööd teinud, oleks meie 
mõlemate positsioonid läbirääkimistel olnud oluliselt tugevamad kui 
eraldi. Tundub, et koostöö vältimine ja olukorra tekitamine, kus Ve- 
nemaa sai lähtuda vanast, äraproovitud põhimõttest — jaga ja valitse 
— oli teadlik ning täitis just neid eesmärke. On ju 90-ndate algusest ala- 
tes Kremli eesmärgiks olnudki Balti ühtsuse lõhkumine. Täpselt nagu 
1920-30-ndatel aastatel. 


Protestiliikumine 


Rahva vastuseis, kes alles nüüd lõpuks oli saanud piirilepingute sisust 
teadlikuks, kulmineerus. 16.06.2005 toimus uue Eesti-Vene piirilepingu 
ratifitseerimise vastane meeleavaldus Toompeal, mille korraldajad oli 
Eesti Demokraatlik Rahvuslike Jõudude Koostöökoda ja kultuuriselts 
Hirvepark. Eesti territooriumi põhjendamatu äraandmise vastu astu- 


1. Toomas Alatalu, Välispoliitika jagamine ja tegemine on kunst, Pärnu Posti- 
mees 18.06.2005 

sid sõnavõttudega üles Tallinna Memento juht Leo Õispuu, näitleja ja 
kirjanik Merle Jääger, Seto Kongressi esindaja Ilmar Vananurm, Tarmo 
Kruusimägi IRL rahvuslaste ühendusest, Soomepoiste Pärimusühingu 
juhatuse liige Henn Põlluaas jpt. 

EDRJ Koostöökoda esitas Riigikogule pöördumise, milles öeldi et 
Eesti Põhiseadus määrab (8 123), et Eesti ei sõlmi välislepinguid, mis 
on vastuolus Eesti Põhiseadusega. Uus piirileping seda kahtlemata on. 
Riigikogu liikmed, kes praegu ennatlikult piirilepingu ratifitseerimise 
poolt hääletavad, rikuvad Eesti Vabariigi Põhiseadust»' 

Setode esindajad andsid samas Riigikogu juhatusele üle piirilepin- 
gu sõlmimise vastase petitsiooni, millele oli kogutud ca. 15 000 allkirja 
(vt. Lisa 15, Ik. 537). Allkirjad võtttis vastu Riigikogu spiiker Ene Ergma, 
kuid petitsioonile ei reageeritud kõrgemalt poolt vähimalgi määral. 
Eesti kodanike tahteavaldust kinnitavad tuhanded allkirjad jäeti lihtsalt 
arhiiviriiulitele tolmu koguma. 

Valitsusele, Riigikogule ja presidendile saabus kodanikelt ja koda- 
nikeühendustelt lakkamatult pöördumisi, milles nõuti uue piirilepin- 
gu tühistamist ja Tartu rahulepingul põhineva riigipiiri juurde jäämist, 
kuid rahva häälega ei arvestud. Kokku kutsuti Riigikogu erakorraline 
istung. 

Toon ära ka kirja, mille saatsin TRPS esindajana 2005. aastal va- 
hetult enne uue piirilepingu ratifitseerimist kõigile riigikogu liikmetele. 


«Lp. Riigikogulane, 

Uue Eesti-Vene piirilepingu sõlmimiseks puuduvad vähimadki poliitilised, 
majanduslikud ja moraalsed põhjendused. Piirileping on Eestile majandusli- 
kult otseselt kahjulik (maa, maavarad, mets, kinnisvara, Narva jõe hüdroener- 
geetiline potensiaal, jne.), Eesti kaotaks sellega sadu miljardeid kroone. Lisaks 
kõigele on piirileping sõltumatute juriidiliste ekspertiiside järgi Põhiseaduse- 
ga vastuolus. Selle ratifitseerimine kahjustab otseselt Eesti riigi huvisid. 
Erinevate küsitluste järgi on Tartu rahulepingu järgsetest piiridest loobumise 
vastu 71-82 % inimestest. Tegemist on sedavõrd suure arvuga, mida ei ole 
võimalik isegi kõige moskvameelsematel poliitikutel ignoreerida ja mis peaks 
riigijuhid tõsiselt mõtlema panema. Igas demokraatlikus ja normaalses riigis 
on rahvale selja pööramine võrdne poliitilise enesetapuga. Loodan, et kaTeie, 
meie tänased riigijuhid, mõistate seda lõpuks, ega soovi ajalukku minna Eesti 
riigi äraandjatena, nagu 1940-nda aasta juunikommunistid. 

Me loodame, etTe ei taha olla ka Stalini käepikenduseks Eestis, viies lõpule 
selle, mille ta 1944-ndal aastal, inkorporeerides ebaseaduslikult Narva jõe ta- 
gused alad ja Petserimaa, alustas. 


1. http://www.hot.ee/teadmiseks/DR.IK 14-06-2005.html 

Lugupidamisega, Henn Põlluaas.» 


Ainsana 101 riigikogulasest vastas keskerakondlane Küllo Arjakas, 
kes teatas, et ta ei ole toodud seisukohtadega nõus ning et olevat ole- 
mas «mõnedki poliitilised, majanduslikud ja isegi moraalsed põhjen- 
dused, et selle piirileppe ratifitseerimise poolt hääletada. Poliitiliselt on 
sellega olnud seotud erinevad Eesti valitsused, moraalselt võttes — pi- 
dades omal ajal liitumiskõnelusi nii Euroopa Liidu kui NATO-ga and- 
sid Eesti esindused teada, cl Eesti toetab piirilepingute allakirjutamist 
jne, majanduslikult on Eesti-Vene piir ka praegu Euroopa Liidu idapiir 
jne.»' Arjakase selgitused ja arusaamad, eriti moraalist ja majandusest, 
jäävad üsna segaseks, kuid temal oli vähemalt, erinevalt teistest Riigi- 
kogu liikmetest, julgust ja viisakust vastata. 


Analoogseid kirju, milles kutsuti üles uut piirilepingul mitte sõlmi- 
ma, said riigikogulased sadadelt kodanikelt ja kümnetelt kodanikc- 
organisatsioonidell. Näiteks Põllumeeste Kogu rõhutas oma president 
Arnold Rüütlile ja Riigikogule adresseeritud avalikus pöördumises, et 
uue piirilepingu rahvale pealesurumine on kuritegu, Eesti riigi ja rahva 
reetmine. «Kui Te aga kiidate uue reeturliku piirilepingu heaks, vabas- 
tate reeturpoliitikud süüst ja võtate reetmise süü enda kanda!»* Kuid 
nähtavasti eelistati olla pigem Stalini käepikenduseks ja vääriliseks 
vahetuseks riigireeturistest juunikommunistidcle, sest küsimust piiri- 
lepingu vajalikkuse või mittesõlmimise kohta Riigikogul ja presidendil 
esile ei kerkinudki. 


Uue piirilepingu ratifitseerimine 


20.06.2005 ratifitseeris Riigikogu kiiresti, erakorralisel ja plaanivälisel is- 
tungil, ilma mingi sisulise debatita, uue Eesti-Vene piirilepingu ära (vt. 
LISA 20, Ik. 545). Ilmselt oldi Pütini «surnud eesli kõrvadest» surmani 
ära hirmutatud. Poolt oli 78, vastu 4, hääletamisest ei võtnud osa 19 
saadikut. Nimekiri on ära toodud raamatu lõpus (vt. LISA 21, Ik. 5346). 
Ära andmine oli lõpule viidud, kuritegelik okupatsioon ja annektsioon 
legaliseeritud ning punkt pandud. Kõike seda saatis Lossiplatsil toimuv 
rohke osavõtjate arvuga piirilepinguvastane miiting. 

Lasen siinkohal Riigikogus toimunut kirjeldada Ando Lepsil, kelle 
mahlakas tekst on oluliselt huvitavam kuivast stenogrammist: «Algul 
anti sõna väliskomisjoni keskmehest esimehele, vähekogenud Enn 


1. Küllo Arjakase e-mail autorile 20.06.2005, autori valduses 
2. Põllumeeste Kogu pöördumine, 05.06.2005 

Eesmaale, kes teatas, et seaduseelnõu preambulisse on tehtud viited 
põhiseadusest, ÜNi 20. augusti 1991 otsusest ja riigikogu 7. oktoob- 
ri 1992 deklaratsioonist. Nõukogude okupatsiooni Eestis ei maininud 
Eesmaa sõnagagi, olgugi et kahes viimati nimetatud dokumendis on 
sõna okupatsioon siiski olemas. Lausa hämmastav on aga reformistist 
lapsvälisministri (Urmas Paeti — HP.) arusaam, kui ta väitis, et Tartu 
rahulepingus ette nähtud Eesti-Vene maismaa «piirjoont osaliselt muu- 
detakse», olgugi et «osaline maismaa piirjoone muudatus» toob kaasa 
5% Eesti maismaa ärakinkimise koos ülitähtsate strateegiliste linnade 
— Jaanilinna ja Petseriga. Respublikaan Marko Pomerants aga hiilgas 
oma teadmatuses: «Ilma kinnitatud ja piiritletud territooriumita ei ole 
iseseisvalt võimalik iseseisvast riigist rääkida.» Tema järgi Eesti vabariiki 
seni olemas ei ole? Vana ärahüppaja, täna rahvaliitlane Toomas Alatalu 
aga kiitis, et «tegelikult me oleme suutnud ennast suurepäraselt näida- 
ta ka välismaale, sest kui tehakse piirilepingud, see on rahvusvaheline 
probleem». Järelikult ei ole probleemi, kui üks pool teisele poolele mi- 
dagi ära annab. Rahvaliidu vennaskonda kuuluv Janno Reiljan seevastu 
oli õnnest hullumas, kui sai öelda: «Kui need ratifitseeritud lepingud 
on vahetatud, siis võime öelda — meie riik seisab kindlamalt oma rah- 
va teenistuses kui kunagi varem.» Ministrid ja riigikogulased arvasid 
naiivselt, et kui me Eestile kahjuliku piirilepingu ratifitseerime, siis on 
see venelastele meelt mööda. Kuid pill tuleb pika ilu peale. Venelased 
ei ole papist poisid ja nende välispoliitika ei ole liga-loga nagu meil, 
mis on alates ekspresident Lennart Merist saanud tavaks. Arvatavasti 
tahavad venelased, et meie poliitikud eesotsas kvisling Meriga (delegat- 
siooni peaksid tingimata kuuluma ka ekspeaministrid Mart Laar, And- 
res Tarand, Siim Kallas jt.), kelle süü tõttu idaalade äraandmise epopöa 
juulilepete sõlmimisega hakkas, läheksid Moskvasse, süles ärakingitav 
Ida-Eesti. Alles siis hakkavad vene bojaarid hindama, kas seda suutäit 
tasub vastu võtta või mitte. Vene pool tahtis Tartu rahulepingu läbirää- 
kimiste käigus ju palju suuremat pala — et Eesti-Vene piir läheks läbi 
Kunda! 78 poolthäälega vastu võetud piirilepete ratifitseerimise seadus 
on kuritegu Eesti riigi ja rahva vastu. Segaseks jääb ka president Arnold 
Rüütli roll selles tumedas mängus, sest nimetatud ratifitseerimise sea- 
duse kuulutas ta välja, olgugi et oli EV ÜN esimehena 1991. aastal alla 
kirjutanud ÜNi otsusele, mis tunnistas piiriküsimust käsitlevad ENSV 
ÜN Presiidiumi varasemad aktid õigustühiseks ja seega Tartu rahu järg- 
se piiri kehtivust.»' 


1. Ando Leps, Orjarahva veetse Toompeal, SL Ohtuleht 28.06.2005 

Ratifitseerimisseadusesse lisati Isamaaliidu ja Res Publika ettepa- 
nekul viide Ülemnõukogu otsustele «Eesti riiklikust iseseisvusest» 20. 
augustist 1991 ja riigikogu deklaratsioonile «Põhiseadusliku riigikorra 
taastamisest» 7. oktoobrist 1992. Pärast uue lepingu allkirjastamist saa- 
di vist aru, et Venemaa valede levitamisele kaasa aitamine ei suurenda 
erakondade populaarsust ja lepingus oleks tulnud mingil viisil ikkagi 
viidata Tartu rahulepingu muutmisele. Ja nii Riigikogu sätestaski rati- 
fitseerimisseaduses selle, mis lepingus oli Venemaa nõudel seadusta- 
mata jäetud. 


Piirilepingu ratifitseerimise vastane meeleavaldus Toompeal 


Tegemist on siiski ühepoolse deklaratsiooniga, mis peaks küll väideta- 
valt viitama Tartu rahulepingu kehtivusele, kuigi leping ise seab Tartu 
rahulepingu kehtivuse uue kahtluse alla. Pealegi ei ole Eesti ühepoolne 
deklaratsioon teisele osapoolele ehk Venemaale mitte mingilgi moel 
siduv. Ilmselt sooviti sellega rahustada vaid ennast aeg-ajalt meelde tu- 
letavat südametunnistust ja mis veelgi tähtsam — näidata, et Riigikogu 
kaitseb Eesti huve. Riigikogu Väliskomisjoni liige Marko Mihkelson läks 
aga lausa nii kaugele, et kinnitas ajakirjandusele, et ei olevatki tähtis, 
kellele piirileping kasulik on (sic!). 

Miks kiirustati? 


Miks oli tingimata vaja kutsuda kokku erakorraline istung riigikogu su- 
vepuhkuse ajal, et ratifitseerimine juba 20. juunil läbi viia? Olid ju kõik 
parteid peale lepingu allkirjastamist Moskvas ratifitseerimise ajalises 
raamistikus ühte meelt — see tehakse sügisel." 

Esiteks olid piirilepingu vastased meeleolud rahva seas ja isegi 
meedias väga kõrgele tõusnud ning ära andmise «legaliseerimisega» 
hakkas ilmselt kiire. Kardeti nõudeid piirileping rahvahääletusele anda. 
Riigikogu istungitel (ei tea, kas iseenda või ajalookirjutiste tarbeks) väi- 
detu, et rahvas pooldab uut piirilepingut ei pidanud ju paika. Toompea 
lossi ees toimusid jätkuvad meeleavaldused. Ilmselt taheti koera saba 
ühe kirvehoobiga maha lüüa. 

Teiseks, kas on väga meelevaldne seostada seda 22-23. juuniks 
Euroopa Parlamendi istungjärgu päevakorda võetud resolutsioonieel- 
nõuga «Ühtse hinnangu andmisest Balti riikide okupeerimise suhtes»? 
Nimetatud resolutsioonicclnõu tähistas 65 aasta möödumist kolme 
Balti riigi okupeerimises! Nõukogude Liidu poolt 1940. aasta juunis, 
millele järgnes riikliku iseseisvuse kaotus ning seadusevastane annek- 
sioon okupeeriva riigi, NSV Liidu koosseisu. Kuidas legaliseerida oku- 
patsioon ja annektsioon, kui see on just rahvusvahelise üldsuse poolt 
hukka mõistetud. 

Eesti oli pretsedenditult esimene maa Euroopas ja ilmselt terves 
maailmas, mis II Maailmasõja järgselt, rahu ajal, loobus vabatahtlikult 
kõigist oma õigustest, osast riigi territooriumist ning püüdis seadustada 
Stalini poolt vägivaldselt muudetud piirid. Kõik teised piirimuutused 
Euroopas «seadustati» sunniviisiliselt võitjate relvade toel Pariisi rahu- 
konverentsil 1947. aastal, kus sunniti ka Soomet allkirjastama Karjala, 
Kuusankoski, Salla, Petsamo ja mõnede Soome lahe saarte sundloo- 
vutamine. 

Kuid nüüd ei ole ju ometi aasta 1947 ega ka 1940 ja meie piiridel 
ei ole Punaväge rünnakukäsku ootamas. On selge, et Venemaa ei rün- 
da meid selle pärast, et uus piirileping puudub, siis peaks ta ründama 
peaaegu kõiki riike enda ümbruses. Puudub ju merepiiride leping Ve- 
nemaal peaaegu kõigi oma naabritega ja ka tema maapiir on terve rea 
maadega küsitav ning vaidlusalune. Meie riigi kõrgeim juhtkond käi- 
tub aga samamoodi kui 1939-1940, mil vastupanuta nõustuti kõigega, 
mida venelaste poolt nõuti. 


1. Postimees 19.05.2005 

Tahaksin lugeja tähelepanu pöörata veel ühele sugugi mitte tähtsu- 
setule seigale. Kuigi Vene välisminister Sergei Lavrovi tegi piirilepete 
allkirjutamise järel 18.05.2005 avalduse: «...äsja kirjutasime koos minu 
Eesti kolleegi Urmas Paetiga alla kaks kokkulepet, mis kinnistavad piiri 
meie kahe riigi vahel praegusel joonel, see tähendab administratiiv- 
piiril endise Vene NFSV ja endise Eesti NSV vahel» ja Paet noogutas 
kinnituseks, ise õnnelikult naeratades, ei olnud öeldu sugugi tõsi. 

Tegelikult on tänase Eesti territoriaalsed kaotused «edukate» läbi- 
rääkimiste tulemusel isegi suuremad kui need olid Nõukogude Liidu 
ja ENSV ajal. Võimulolijad on rahva eest varjanud asjaolu, et praegune 
«Eesti piir» ei kulge enam mitte mööda endist Eesti Nõukogude Sotsia- 
listliku Vabariigi piiri, vaid on nihkunud veelgi enam Eesti poole ja kul- 
geb mitmes kohas Narva jõel Eesti-poolse kalda lähedal, mitte keset 
jõge nagu ENSV piir omal ajal.” Venemaale pidi ju garanteeritama pääs 
Peipsilt Narva jõele. Sama on lugu ka Peipsil ja Lämmijärvel. 


1. Jaan Hatto, Röövimine päise päeva ajal, Nädaline 29.01.2008 

Selline rahvas, kes on taandunud vägivalla ees 
seetõttu, et loovutatud õigus on pisike, kaotab 
pärast seda õige pea oma iseseisva riigi. 


Carl Gustav Mannerheim 


PIIRILEPING TÄNA 


Vaadelgem nüüd, mis toimus peale piirilepingu ratifitseerimist Eesti 
Riigikogu poolt. 22.06.2005 kuulutas president Rüütel piirilepingu tõr- 
geteta välja, vaatamata sellele, et tema ise oli omal ajal kuulutanud 
välja ka Tartu Rahu piiri edasikestmise kui ainuvõimaliku. 

Venelastele Riigikogu ratifitseerimisseadusele lisatud deklarat- 
sioon ei meeldinud ja Vene välisministeerium teatas juba samal päe- 
val, et Venemaa kavatseb keelduda piirilepingu ratifitseerimisest, sest 
Riigikogu poolt vastuvõetud ratifitseerimisseaduse preambula tekst 
(viited) sisaldavat Venemaale vastuvõetamatuid väiteid.* Need võimal- 
daks Eestil esitada hiljem Venemaale territoriaalseid nõudmisi. Pealegi 
olevat Eesti välisminister U. Paet Kremlis lubanud, et Eesti mingeid li- 
saavaldusi ei tee. Paet eitas Kremli väidet ning avaldas lootust, et Vene- 
maa ratifitseerib olemasoleva lepingu. 

27.06.2005 kuulutas Venemaa välisministeerium, et soovib allkirja- 
de tagasivõtmist piirilepingutelt ja alustada uusi läbirääkimisi, mingeid 
territoriaalseid järelandmisi tegemata. Noodi järgi kavatses Venemaa 
alustada riigisiseseid protseduure vabastamaks end kohustustest, mis 
tulenevad Eestiga sõlmitud piirilepingutest ja alustada Tallinnaga uusi 
läbirääkimisi. See tähendas, et Vene välisminister oli valmis oma all- 
kirja piirilepingutelt tagasi võtma ning kümmekond aastat ettevalmis- 
tatud leppeid sama hästi kui polnukski. Vene välisministeeriumi tera- 


1. Toomas Sildam.Venemaa taganes piirilepetest, Postimees.ee 28.06.2005 

vatooniline noot sisaldas süüdistust, et Eesti riigikogu mainis piirilepin- 
guid 20. juunil ratifitseerides 1920. aasta Tartu rahulepingut kui riikliku 
järjepidevuse alustala ning 1992. aasta parlamendi deklaratsiooni põ- 
hiseadusliku riigikorra taastamisest, milles on sõnad «agressioon» ja 
«okupatsiooniaastakümned». Mitmed Vene poliitikud, ka välisminister 
Lavrov kinnitasid, et Riigikogu sõnastas ratifitseerimisseaduse nii, et 
seda võiks kasutada tulevikus Venemaale territoriaalsete nõudmiste 
esitamiseks ja okupatsioonikahjude küsimiseks. Vene etteheiteid Eesti 
riigisisesele ja sisepoliitilisele asjaajamisele nimetasid mitmed välis- 
suhtlejad sekkumiseks Eesti siseasjadesse. Välisminister Urmas Paet 
nimetas Venemaa nooti «halvaks üllatuseks» ja kinnitas, et mingeid 
territoriaalseid nõudeid Eestil Venemaa suunal ei olevat ega tekkivat 
ka tulevikus. 


Samal päeval esitas arhitekt Harri Kivilo KAPO'le avalduse, milles 
palus kontrollida Eestit otseselt kahjustava piirilepingu sõlmimise ta- 
gamaid: mis põhjendustel see sõlmiti ja kelle huve silmas pidades (vt. 
LISA 17, Ik. 540). KAPO 22.07.2005 saadetud pinnapealses vastuses tea- 
tati, et küsimus võib puudutada riigisaladusi ja seetõttu ei ole võimalik 
asja kommenteerida (.svc/). (vt. LISA 18, Ik. 543) 


Kuigi paljudele tundus, et rong ja lootus on läinud, annab põhisea- 
duslikkuse järelvalve kohtumenetluse seaduse $ 16 võimaluse vaidlus- 
tada Riigikogu otsuseid, kui isik leiab, et sellega on rikutud tema õigusi. 
30.06.2005 andiski käesoleva raamatu autor Riigikohtusse taotluse tü- 
histada Riigikogu otsus ratifitseerida rahva tahte ja põhiseadusevastane 
Eesti-Vene piirileping. Hagi sisust on põhjalikumalt kirjutatud peatükis 
«Uus piirileping ja Põhiseadus». Raadio 2 hommikustes uudistes loeti 
vastav pressiteade mõned korrad ette, võib-olla kuskil veel, kuid eda- 
si, justkui käsu peale noaga lõigatult, vaikis asjast kogu ajakirjandus. 
Nagu hiljem selgus, oli Riigikohtusse hagi esitajaid veel teisigi. 


Valitsus kutsub lääneriike appi 


13.08.2005 kiitis Venemaa valitsus heaks välisministeeriumi ja föderaa- 
Isete täidesaatvate ametitega kooskõlastatud ettepaneku saata Eestile 
teade Venemaa kavast mitte osaleda Eesti ja Venemaa vahelises lep- 
pes kahe riigi vahelise riigipiiri osas. Venemaa valitsus otsustas, et ei 
osale ka merepiirileppes* ning 06.09.2005 esitati Eestile ametlik noot. 


1. Ibidem 
2. Kirjade koopiad autori valduses 
3. Interfax 13.08.2005 

milles teatati Venemaa allkirjade tagasivõtusl Eestiga sõlmitud piirile- 
petelt. 

Oma noodis osutas Venemaa, et 1969.a. Viini konventsioon rahvus- 
vaheliste lepingute kohta näeb ette rahvusvahelise lepingu allkirjasta- 
nud riigile kohustuse hoiduda tegevustest, mis «on suunatud lepingu 
objekti vastu». Vastasel juhul peab allkirjastanud riik avalikult teatama 
oma otsusest lepingust taganeda. Venemaa tõlgenduses astus Eesti 
piirilepingu vastu suunatud samme, kuid avalikult lepingust ei taga- 
nenud. Seega soovis Venemaa ise taganeda lepingust, mille vastaseid 
samme oli Eesti Venemaa arvates astunud.' 

Tegelikult oli Venemaa käitumine üsnagi kummaline ja ebaratsio- 
naalne, sest Tartu ülikooli politoloogi Karmo Tüüri sõnul tegi Venemaa 
uuelt piirilepingult allkirja tagasivõtmisega käigu, mida rahvusvahe- 
lise õiguse mõttes justkui teha ei saakski. «Sellist protseduuri ei ole 
olemas. Võib peatada protsessi või denonsseerida juba vastuvõetud 
otsust, kuid lõplikult kinnitamata leppelt allkirja tagasi võtta ei saa,» 
ütles Tüür. «Vormiliselt oleks võimalik kuulutada omaenda allkiri või 
siis lepe õigustühiseks».” 

Et Venemaa seda ei teinud, näitab, et Kremlil on tõenäoliselt plaanis 
mingid uued käigud ja väljapressimised. On ju lahtine uus piirileping, 
mida meil vajagi pole, võimaldanud Eestit aastaid survestada. Karmo 
Tüüri arvates on piirilepe Kremli jaoks lihtsail võimalus demonstree- 
rida Vene sisepublikule riigi põhimõttekindlust ebasõbralike riikidega 
käitumisel. 

Eesti valitsus alustas laialdase propagandademaršiga, saavutamaks 
Lääne riikidelt, organisatsioonidelt ja poliitikutelt abi ja toetust piirile- 
pingu ratifitseerimiseks Venemaa poolt. Olukord oli ja on üsnagi ku- 
rioosne ja pentsik. Euroopa Liit toetab ametlikult ja täiel määral Jaapa- 
nit tema püüdlustes saada tagasi Venemaa poolt II Maailmasõja käigus 
okupeeritud Kuriili saari. Kogu maailm, kaasa arvatud Eesti, taunib 
Venemaa katseid lõhestada Gruusia territoriaalset terviklikkust, kuid 
samal ajal taotleb Eesti Euroopa Liidult ja teistelt riikidelt abi oma ter- 
ritoriaalse terviklikkuse lõhkumiseks, et Eesti okupeeritud alasid oku- 
pandile ära anda ja tehtud kuritegu (nii äravõtmine kui ära andmine) 
seadustada. 


1. Vahur Made, Eesti-Vene piirileping Euroopa Liidu ja Venemaa suhete kon- 
tekstis, acta.martens.ee 

2. Hannes Krause, Moskvaga piirilepingute tegemine tähendab pidevat köiel- 
kõndi, Eesti Päevaleht 24.12.2005 

Paet kirjeldas ühes oma piirilepingut õigustavas artiklis, kuidas: «Vä- 
hemalt viimesed kümme aastat oleme kulutanud sadu ukselävesid, 
kasutanud erinevate foorumite tuhandeid mikrofone selgitamaks oma 
sõpradele ja partneritele, kuivõrd tähtis on meile piirileping.»' Kahju, et 
viimesed kümme aastat ei kulutatud sadu ukselävesid, kasutatud eri- 
nevate foorumite tuhandeid mikrofone selgitamaks oma sõpradele ja 
partneritele, kuivõrd tähtis on meile hoopis enesemääramisõigus, Tar- 
tu rahuleping ja meie territooriumi vabastamine võõrriigi käest! Vaata- 
mata sellele, et Paeti kirjutis võttis enda alla terve lehekülje, ei suutnud 
ta selles välja öelda, miks uus piirileping meile vajalik peaks olema. 


Riigikohus ei julge hagisid arutada 


08.09.2005 arutas Riigikohus kinnisel istungil, kuhu häid tavasid rikku- 
des ei lastud ligi isegi hagi esitajaid (s/c/) ja mida väidetavalt isegi ei 
protokollitud, Tartu rahulepingu kaitsjate taotlusi tunnistada Eesti — 
Vene piirileping põhiseadusevastaseks ja sellest lähtuvalt tühiseks. 


Kokku oli teineteisest sõltumatult esitatud kolm taotlust. Need lii- 
deti ühte ning lükati otsitud põhjendusel tagasi. «Kolleegiumi arvates 
on M. Markuse, E. Oja ja H. Põlluaasa taotluste näol tegemist avalikes 
huvides esitatud kaebustega. Eelnevast tulenevalt ei ole M. Markuse, 
E. Oja ja H. Põlluaasa kaebuste läbivaatamine Riigikohtu pädevuses 
ja põhiseaduslikkuse järelevalve kolleegium jätab need kaebused läbi 
vaatamata,» teatas Riigikohus.” Nagu näha ei vaevunud Riigikohus 
asjasse süübima, ammugi seda sisuliselt arutama, sest vastaval juhul 
oleks nad paratamatult olnud sunnitud tunnistama uue piirilepingu 
põhiseadusevastaseks ja kehtetuks. Nüüd piisas toetumisest mitte 
Põhiseadusele vaid lihtsalt enda põhjendamatule ja subjektiivsele «ar- 
vamusele» ning küsimuse sai päevakorrast maha kanda ilma sisuliste 
aruteludeta. 


Kodanik saab vastavalt Põhiseadusele esitada hagi Riigikogu otsus- 
te vastu vaid siis, kui ta leiab, et tema isiklikke õigusi on sellega riiva- 
tud. Arusaadavalt on sellises asjas nagu piirileping isiku ja avalikkuse 
õigused läbi põimunud ja moodustavad ühtse terviku. Avaliku õiguse 
riivamine riivab vaieldamatult ka iga üksikisiku isiklikke õigusi. Riigiko- 
hus kartis asja arutelu nagu tuld, sest uue piirilepingu põhiseadusevas- 
tasuses ja selles, ei see oma tagajärgedega riivab iga Eesti kodaniku, 
kaasa arvatud hagejate huve, ei ole vähimatki kahtlust. Olgu öeldud, et 


1. Urmas Paet, Piiridega piiritus, Postimees 10.05.2006 
2. http://www.riigiteataja.ee/ert/act.jsp7id=940519 

asjade käiku ennustasid mind aidanud õigusteadlased, kes olid tutta- 
vad kehtiva praktikaga, juba ette. 

Riigikohtu põhiseaduslikkuse järelvalve kolleegiumi 9-st liikmest 8 
olid endised kommunistid ja nõukogude õigusorganite töötajad/proku- 
rörid. Millist pädevust aga selles süsteemis nõuti, ei peaks küll saladuseks 
olema. Tingimusteta kuulekust valitsevale reziimile, vajadusel isegi nõuk. 
seadusi väänata ja loomulikult koostööd KGBga. Ehk nagu Türi Adams 
kunagi kirjutas Sõltumatu Infokeskuse portaalis: «Riigikohus on veel 
punasem ja rumalam kui Riigikogu». Otsuse arutelul osalesid: eesistu- 
ja Märt Rask, liikmed Tõnu Anton, Eerik Kergandberg, Lea Kivi ja Ants 
Kull. 

Nimetatud seltskonnast ei ole vaid Kergandberg oma nooruse tõttu 
olnud Kommunistliku Partei liige. See-eest oli tema üks kolmest Rii- 
gikohtu kriminaalkolleegiumi liikmest, kes ei näinud pronksmässus 
kuritegu ning ei andnud menetlusluba aprillirahutuste organiseerimise 
süüasjale.” Nagu piirilepingu puhul, ei põhjendatud sisuliselt ka selle 
juhtumi menetlusloata jätmist. 

Tõenäoliselt saaks sellelt seltskonnalt samasuguse otsuse osali- 
seks näiteks ka katse anda Riigikohtusse 1940. aasta kommunistliku 
Riigivolikogu põhiseadusevastane otsus ühineda Nõukogude Liiduga. 
Riigikohtu kollegiumi arusaamise järgi ei riiva nähtavasti ükski ebasea- 
duslik «avalikkust» puudutav otsus kodanike isiklikke õigusi, sõltuma- 
ta sellest, kuivõrd traagilised ja fataalsed tagajärjed otsusel võivad olla. 
See, kas Nõukogude Liidu voli allajäänud kümned tuhanded arreteeri- 
tud, küüditatud ja mõrvatud inimesed sellise tõlgendusega nõustuksid, 
ei kõiguta Riigikohtu elevandiluutornis istujaid. 

Meenutan siinkohal Eesti Valitsuse eksiilis läkitust Eesti Vabariigi 
72. aastapäeval 1990. aastal, kus muuhulgas öeldakse: «... Sellel nn. 
riigivolikogul (juunikommunistidel — H.P.) ei olnud mingit volitust rah- 
valt selliste otsuste tegemiseks. Järelikult on need otsused juriidiliselt 
tühised ja Eesti praegust staatust tuleb kvalifitseerida kui vägivaldset 
ja rahvusvahelise õiguse vastast okupatsiooni, mida Läänemaailm ei 
ole dejure tunnustanud. Nõukogude Liit aga hoiab Eestit jätkuvalt oma 
vägivaldse okupatsiooni haardes. Eesti rahval on õigus kõigi võimalike 
vahenditega nõuda okupatsiooni lõpetamist, okupatsioonivägede ja 
-organite Eesti territooriumilt lahkumist.» Ei olnud ka tänapäeva Riigi- 
kogul rahvalt mingit volitust sellise otsuse tegemiseks. 


1. Janar Filippov, Riigikohus ei näinud pronksimässus kuritegu, 19.08.2009 Eesti 
Ekspress 
2. Koguteos «Tõotan ustavaks jääda» Tartu 2004, Ik. 163 

Mari Niklus on öelnud: «Põhiseaduse kohaselt on Eesti Vabariigi ko- 
danikel küll õigus pöörduda kohtusse, Riigikohtul aga on ju olemas nn. 
loakogu, kes kasutades oma suvaõigust tagaselja otsustab, kas ühte 
või teist madalama astme kohtu otsust või kohtu lahendit Riigikohtu 
menetlusse võtta või mitte. Seega võid ju oma põhiseaduslikku õigust 
kasutada kas või iga päev ja kaevata nii palju kui süda kutsub, kuid mõ- 
nigi kord punase minevikuga talaarikandjad Tartu Toomemäel saavad 
prisket palka ning kasutavad oma suvaõigust sinu avalduste või kae- 
buste menetlemisest keelduda. Teatan sellest oma isiklike kogemus- 
te põhjal: kui ikka mõnest nende prestiižile või positsioonile ohtlikust 
poliitilisest teisitimõtlejast (kes liiga palju teab!) muidu lahti ei saa, siis 
lihtsalt ei anta tema (kassatsioon)-kaebuse läbivaatamiseks menet- 
lusluba. Muidugimõista ka Euroopa Inimõiguste Kohus Strasbourgis, 
mille koosseisu kuulub sovetiajal Tartu Riikliku Ülikooli õigusteadus- 
konna partorgina ja hiljem Riigikohtu esimehena funktsioneerinud 
Rait Maruste, kommunismiohvrite kiiebustele Eesti Vabariigis ammugi 
ei reageeri.»' 


Iseseisvuspartei esitab hagi 


Hagi piirilepingu ratifitseerimisseaduse tühistamiseks esitas Riigikoh- 
tule ka Vello Leito juhitud Eesti Iseseisvuspartei (EIP), tehes seda aga 
alles siis, kui hagi esitamise tähtaeg oli juba möödas. Kuigi Põhiseadus 
võimaldab hagi esitada vaid üksikisikutel, esitas EIP hagi erakonna ni- 
mel ning see lükati loomulikult tagasi. Leito allkirjastatud pressiteates 
(24.08.2005) kinnitas EIP, et hagi esitati toetamaks Henn Põlluaasa aval- 
dust. Tähelepanuvääriv on aga see, et hagi sisuosa 340 sõnast tegeles 
tervelt kaks kolmandikku mitte uue piirilepingu ja selle ratifitseerimis- 
seaduse, vaid käesoleva raamatu autori esitatud hagi argumentatsioo- 
ni väärtõlgendamise ja kummutamisega, püüdes vägisi anda hagile 
sellist tähendust ja -sisu, mida tollel ei olnud. 


EIP väitis, nagu oleks ma Tartu Rahu piiride all käsitlenud ka Eesti- 
Läti mere- ja õhupiiri (sic!) ning teatas, et hr. Põlluaas: «...on asunud 
piiratud seisukohtadele, mis tema taotluse läbivaatamisel Riigikoh- 
tus võib viia ebaõige ja eesti rahvale kahjuliku lahendini.»* Milles see 
väidetav kahjulikkus seisneks jääb arusaamatuks, sest ainus lahend, 
mida ma oma hagis taotlesin, oli uue piirilepingu ja selle ratifitseeri- 
misseaduse tühistamine. 


1. Mart Niklus e-mail autorile 09.01.2009 
2. Kaks hagi teineteisega vastuolus, Virumaa nädalaleht 27 August 2005 

Iseseisvuspartei 24. augusti pressiteate järgi oli hagi koostanud 
«Eesti Iseseisvuspartei analüüsigrupp». Kas sellesse gruppi peale Vello 
Leito veel teisi «analüütikuid» kuulub, ei ole mul au teada. 


EIP ootamatu ja absurdile lähenev rünnak oli seda üllatavam, et eelnevalt 
oli EIP esimees Vello Leito võtnud minuga ühendust ja palunud nõu ja abi 
piirilepinguvastase hagi koostamiseks, mida ma loomulikult lahkesti andsin. 
Saatsin talle ka oma hagi teksti. Imestasin vaid, miks on sellega nii hilja pea- 
le jäädud. Vastuseks kirjutas Leito mulle: «Teie kriitika on igati õige, oleme 
lihtsalt täiesti ebakompetentsed kohtuskäimiste kohapealt.... Üritame ikkagi 
hagi sisse anda, olgu see meile vähemalt öpingutegi ette.Teie teksti kompe- 
tentsi tase tekitab minus alaväärsustunde ja arusaamatuse, miks me varem 
abi ei küsinud. 

Tänulikult Vello Leito.»' 


Tema alaväärsustunne ja «tänu» väljendus siinkirjutaja ründamises. 
Miks ja mis eesmärkidel EIP just sellise hagi esitas ja kuivõrd see mõju- 
tas Riigikohust M. Markuse, E. Oja ja minu hagisid tagasi lükkama, mis 
sel hetkel veel otsust ootasid, ei oska ma öelda. Samuti, mida selle- 
ga siis tegelikult õpiti. Nende ründamine, kes Eesti alade ära andmise 
takistamiseks midagi konkreetset ette võtsid, tundub erakonna poolt, 
kes vähemalt oma sõnades seisab Tartu Rahu eest, pehmelt öeldes 
kummaline. Leito süüdistused oleks pidanud olema adresseritud piiri- 
lepingu ja selle sõlminud ideaalide ja rahvusaadeteta tegelaste vastu, 
kuid ilmselt on EIP teravik suunatud hoopis mujale. 

Ehk seletab Iseseisvuspartei käitumist nende vanematekogu vara- 
sem pressiteade 18. märtsist 2005, milles EIP peab Eesti riigi jaoks õi- 
geks: «Tagasi saada Setomaa need okupeeritud alad, mis etnilise koos- 
seisu järgi on otstarbekad.»* Tartu Rahu ja sellega määratud piiride 
ning status guo taastamine on järelikult nende seisukohalt «ebaõige» 
lahend. Kuidas käib sellega kokku aga EIP programmis väljendatud: 
«Tugev, Tartu Rahu põhine, nii de faeto kui dejure iseseisev rahvusriik, 
kus peremeherollis on eesti rahvas — selline on meie, eesti iseseisvus- 
rahvuslaste, kompromissitu nõue?»' Ega ei käigi, kuid omaenda prog- 
rammi esimese lause mittemillekski pidamine kõneleb kahtlemata 
palju kõnealuse «kompromissitu» partei ja selle vanematekogu kohta. 


1. Vello Leito e-mail autorile 07.09.2005 
2. www.iseseisvuspartei.ee 
3. ibidem 

Olgu öeldud, et piirilepingu sõlminud võimuparteid ja poliitikud 
hagi esitajaid ei rünnanud, kuid eks täitis ju Riigikohus (ja EIP) nende 
poliittellimuse niigi. 


Valitsus ja Riigikogu kahetsevad Venemaa taganemist 


Välisminister Urmas Paet tegi kõik, et Venemaa võtaks siiski Eesti paku- 
tava territoriaalkingituse vastu. Ta kaebas 26.09.2005 Riigikogus esine- 
des, et Venemaa soovib piirilepingut sõlmida teistel tingimustel. «Kui 
on olnud Vene poolel ka etteheiteid, et justkui Eestil oleks täiendavaid 
territoriaalseid nõudmisi, siis seesama preambula tekst selles ratifit- 
seerimisseaduses ka selle olukorra välistab, kuna seal on mustvalgel 
kirjas, et 18. mail sõlmitud piirilepped muudavad Tartu Rahu seda sä- 
tet, mis räägib piirijoone kulgemisest.» 

Siinkohal soovitan vaiidata, kui palju piirileping peale ratifitseeri- 
mist Riigikogus tähelepanu sai. Tervelt ühe korra on seda seal käsitle- 


tud, 26. septembril 2005. Põgusalt, muude teemade vahel, küsimuse 
sisulist külge vältides, (vt. LISA 25, Ik. 597). 


Toon siinkohal ära Trivimi Velliste eelpoolmainitud istungil tehtud 
repliigi: «Juba vanad roomlased tundsid põhimõtet, et ebaõiglus ei saa 
sünnitada uut õigust ja valedele ei saa ehitada tõde. Leping partne- 
riga, kes ei austa samu väärtusi, on lootusetu leping. Viis, kuidas Ve- 
nemaa taganes sellestki kahetsusväärsest lepingust, kinnitab üksnes 
meie sõnade õigsust 15. juunil tänavu siinsamas kõnetoolis. Partner, 
kellele miski ei ole püha, ei saa olla usaldusväärne partner. Lepingutel 
temaga võib olla ainult paberihind, millele see leping on kirjutatud ja 
võib-olla ka partneri alandamise hind, oma väiksema naabri alanda- 
mise hind. On väga kahetsusväärne, et Vabariigi Valitsus ei ole suutnud 
ka selles välispoliitika nii olulises küsimuses, nagu seda on Eesti-Vene 
piirileping, rääkida ühel häälel. Ja enamgi veel, et Vabariigi Valitsus on 
tahes-tahtmata kas otsesemalt või kaudsemalt olnud mõjutatud lepin- 
gupartneri ühest mõjurikkast erakonnast. Ja veel kahetsusväärsem on, 
et Vabariigi Valitsus ei suuda hinnata Eesti huve igaviku seisukohast, 
vaid on püüdnud lähtuda pigem lühiajalistest kaalutlustest.»' 

Tõesti kahetsusväärne, et valitsus ja Riigikogu ei ole olnud samal 
seisukohal kui Trivimi Velliste oma tulises sõnavõtus. Kahju, et ka 
tema ise ja Isamaliit on käitunud risti vastupidiselt neile sõnadele kõik 
need aastad, kui nii maa- kui merepiiriteema oli üleval ja lahenduseta. 
Kahju, et midagi ei tehta, et: «hinnata Eesti huve igaviku seisukohast». 


1. X Riigikogu stenogramm, VI istungijärk, 26. september 2005 

Miski ei takista ju Isamaaliidul esitada Riigikogu menetlusse eelnõu 
piirilepingu denonsseerimiseks. 

2008. aasta suvel Toompeal IRL juhatusega kohtunud TRPS-i, Põllu- 
meeste Kogu, EIP, ERL-i ja Seto Kongressi esindajate delegatsioonile, 
kuhu kuulus ka nende ridade kirjutaja, kinnitati Mart Laari poolt, et 
vastavat eelnõud ei kavatsetagi esitada. «Praegune olukord ongi Eesti 
huvides,» väitis Laar. Autori väidet, et Kreml oma äraarvamatuses võib 
lepingu siiski ära ratifitseerida, sest tegelikkuses on see koostatud ju 
Venemaa diktaadi järgi ja talle igati kasulik ning siis ei ole meil enam 
midagi teha, IRL esimees ei uskunud. Miks ebakindlus on kindlusele ja 
moratooriumi kehtestamisele eelistatavam, jäigi selgusetuks. 

Eesti uus suursaadik Venemaal, Marina Kaljurand, kinnitas Vene 
pressile, et Eestil ei ole Venemaale territoriaalseid nõudmisi. «Ratifit- 
seerimisseadus muudab Tartu rahuleppe neid sätteid, mis puudutavad 
piiri kulgemist, ning seetõttu ei saa seda vaadelda kui võimalust esita- 
maks territoriaalseid pretensioone tulevikus,» ütles Kaljurand, minnes 
mööda faktist, et Tartu rahuleppe järgse piiri kulgemine on määratud 
Põhiseadusega ja igasugune Eesti-Vene piiri muutmine vaid Riigikogu 
otsusega on otseses vastuolus sellega. 


TRPS nõuab jätkuvalt Tartu Rahu piiride taastamist 


Välisminister Urmas Paet 


22.10.2005 esitas Tartu Rahu Põlistamise Selts käesoleva raamatu au- 
tori koostatud avaliku pöördumise valitsusele, mis oli tingitud peami- 
nister Ansipi ja välisminister Paeti avaldustest Eesti jätkuva valmisole- 
ku kohta sõlmida Eesti-Vene piirileping. Avalduses protesteeriti kate- 


t. Infoagentuur Interfax 15.10.2005 

gooriliselt Eesti riigi huve kahjustavate katsete vastu loovutada tasuta 
Venemaale okupeeritud Petserimaa ja Narva jõe tagused Eesti alad. 
Pöördumises rõhutati, et: 

«Eesti rahvas on küsitlustel avaldanud oma vastuseisu Tartu rahule- 
pingu järgsetest piiridest ja Eesti territooriumist loobumisele. Põhisea- 
duse järgi on Eestis kõrgeima võimu kandjaks rahvas ja rahvas on oma 
kindlat tahet selgelt väljendanud. Tartu Rahu Põlistamise Selts nõuab, 
ei Vabariigi Valitsus võtaks tagasi oma allkirja piirilepingult ja Riigiko- 
gu denonsseeriks 20. juunil. 2005 ratifitseeritud Eesti-Vene piirilepingu, 
mille Venemaa on ühepoolselt tühistanud. Piiriläbirääkimisi Venemaa- 
ga on võimalik pidada ainult lähtudes Tartu rahulepingu järgsete põhi- 
seaduslike piiride taastamise ja kõigi NSV Liidu poolt Eestile tekitatud 
okupatsioonikahjude kompenseerimise nõudest.»' (vt. LISA 12, Ik. 533) 

Valitsuse nimel vastas pöördumisele välisminister Paet, kes väi- 
tis end respekteerivat esitatud seisukohti, kuid samas välistas iga- 
suguse rahva arvamuse kuuldavõtmise, sest «rahvas teostab võimu 
valitud esindajate kaudu parlamendis, mitte erinevate küsitluste 
tulemusena». Seega eitas valitsus toimiva demokraatia parimat osa — 
rahvahääletust, mida tuleks rakendada isegi sellistel juhtudel, kui polii- 
tiline eliit ei ole ennustatava tulemusega nõus. Üllatav oli Paeti väide, et 
«kõik valitsuse koosseisud /on riigipiiri küsimuses/... tegutsenud ausalt 
ja läbipaistval viisil, riigi ja rahva kõrgemaid huve silmas pidades». 

Jutt valitsuste ausast ja läbipaistvast tegutsemisest ei vastanud tõele, 
sest kogu piirilepinguga seotud tegevus ja läbirääkimised olid valitsuse 
enda korraldusel olnud kõik need aastad salastatud ning piiriläbirääki- 
miste käigu ja tulemuste kohta avaldati vaid minimaalset ja tendents- 
likku informatsiooni. Miks üldse salastati läbirääkimised? Miski poleks 
olnud kasulikum kui avatus. Venemaa valed ja surve oleks näha olnud 
kogu maailmale. «Tänu» salastamisele saigi ära andmine teoks. Väga 
omapärane arusaamine rahva kõrgeimatest huvidest. 


Piinlik demarche ehk EL ei taha osaleda piirifarsis 


Nagu öeldud, alustas valitsus jõulist demarches ja kampaaniat saa- 
maks lääneriikide ja rahvusvaheliste organisatsioonide tuge enda 
äraandmisprojektile, mis kahtlemata tekitas üleüldist arusaamatust ja 
õlgadekehitust. Ei ole ju sugugi tavaline, et ükski riik oleks oma juht- 
konna tasandil valmis vabatahtlikult loobuma enda seaduslikust ter- 


1. Avalduse originaal on autori valduses 
2. Vastuse originaal on autori valduses 

ritooriumist, õigustest ja õigustatud kompensatsioonidest äraantava 
maa, loodusvarade, okupatsioonikahju, loodusreostuste, repressiooni- 
de jne. eest. See on pretsedenditu. 

Sotsiaaldemokraadist europarlamendi väliskomisjoni aseesimees 
Toomas Hendrik Ilves ning sotsiaaldemokraatide fraktsiooni välispolii- 
tika koordinaator Võronigue de Keyser üritasid EL-i provotseerida ning 
esitasid Euroopa Liidu Nõukogule arupärimise, milles soovisid teada 
Nõukogu seisukohta seoses Venemaa ähvardusega loobuda piirilepin- 
gutest Eestiga. Ühisavalduses väideti, et liikmesriikide piir on ka Eu- 
roopa Liidu piir ning seega on Venemaa ühepoolne otsus negatiivse 
sisuga akt kogu Euroopa Liidu vastu. 

Postimehe ajakirjanik Erki Bahovski ja välisuudistetoimetuse juha- 
taja Marit Ruuda võtsid uurida, mis seisukohtadel Lääs oli. Nad jõudsid 
järeldusele, et EL ei tunne huvi oma välispiiri paikapanemise vastu ja 
eurokoridorid põiklevad kõrvale selge arvamuse väljaütlemisest Ees- 
ti-Vene piirilepingu kohta. Annan siinkohal ülevaate sellest artiklist, et 
lugeja näeks, kuidas puruneb müüt, et Euroopa toetab meie poliitikuid 
nende loovutuspioliitikas. Tegelikkuses on nad jäetud üksi: «Uus Eesti 
suursaadik Venemaal Marina Kaljurand andis hiljuti intervjuu uudiste- 
agentuurile Interfax, kus ta muu hulgas ütles, et piirilepete (nii mais- 
maa- kui merepiiri lepe — toim) küsimus ei puuduta ainult Eestit, vaid 
kogu Euroopa Liitu. «Ei tohi unustada, et Eesti ongi EL, oleme 25 liik- 
mest koosneva ühenduse osa,» ütles Kaljurand Interfaxi andmeil. Ent 
EL on väitnud diametraalselt vastupidist: juba 18. mail, mil Eesti sõlmis 
Venemaaga piirilepingu, tervitas Euroopa Komisjoni laienemisvolinik 
Benita Ferrero-Waldncr seda ja nimetas kogu temaatikat ennekõike 
Eesti ja Venemaa kahepoolsete suhete küsimuseks. Edaspidi, pärast 
Vene presidendi Vladimir Pütini otsust võtta tagasi Vene poole allkiri, 
pole ELi seisukoht palju muutunud.!—J] Euroopa Parlamendi välissu- 
hete komitee asepresident Toomas Hendrik Ilves viitab, et tegelikult 
on vaid Ferrero-Waldner see, kes ülepea on midagi probleemi kohta 
öelnud. «ELi Nõukogu on teema vältimisega samuti jätnud sellise mul- 
Je, kuigi nad ise pole ütelnud, et teema on vaid Eesti-Vene vaheline,» 
räägib Ilves. |—] Nõukogus vastutab välispoliitika eest lisaks ELi eesis- 
tujamaale ühise valis- ja julgeolekupoliitika ülemvolinik Javier Solana. 
Tema on valmis lahkelt arvamust avaldama näiteks ELi mitte kuuluva 
Iisraeli armee lahkumise kohta Gaza sektorist (Postimees, 22. august 
2005), kuid Eesti-Vene piirileppe osas on kidakeelne.» Postimees oli 


1. Euroopa Nõukogu peab võtma seisukoha Vene otsuse suhtes 30.06.2006 
EPL 

enne seda saatnud Solana pressiesindajale kaks korda e-kirjaga pal- 
ve kommenteerida Eesti-Vene piirilepet, kuid polnud vastust saanud. 
Meenutuseks: Euroopa Komisjon on samal ajal käivitanud kampaania 
oma kodanike paremaks informeerimiseks ja küsinud selles osas nõu 
ka ajakirjanikelt. Lõpuks tabas Postimees Solana pressiesindaja Cris- 
tina Gallachi, kes üritas neid veenda, et Eesti ja Venemaa piirileppe 
küsimus on äärmiselt delikaatne ning diplomaatiline teema ja «see- 
tõttu kommenteerime me avalikult seda küsimust väga harva.» Kogu 
temaatika näib olevat väga salajane. Lisaks tuli välja, et Postimees pole 
ainus, kellega eurobürokraatia on kidakeelne. «Ilves räägib, kuidas 
tema ja europarlamendi sotsiaaldemokraatliku fraktsiooni välispoliiti- 
ka koordinaator Võronigue de Keyser saatsid kolm ja pool kuud tagasi 
nõukogule kirja küsimusega Vene poole piirileppe denonsseerimise 
kohta, kuid vastust pole tänini, ehkki nõukogul on kohustus kolme kuu 
jooksul vastata iga eurosaadiku kirjale. [—J Kummalisi tundeid tekitab 
Ilveses ka ELi-Vene tippkohtumine 4. oktoobril Londonis, kui EL sõl- 
mis Moskvaga viisalihtsustuslepingu. Ta ütleb, et viisakorra lihtsusta- 
mist peeti kogu ELi küsimuseks. «Mis muud aga viisa on kui mitte vaid 
dokument, millega ületatakse piir?» küsib Ilves retooriliselt. «Muud tä- 
hendust viisal pole. Seega on dokument, millega piiri ületatakse, ELile 
oluline, aga piir ise mitte.» [—] ELi tahtmatusele piirileppe küsimusega 
tegeleda viitab ka Eesti parlamendi väliskomisjoni aseesimees Marko 
Mihkelson. «Tundub, et EL hoiab end tagasi ning ei võta selget julget 
positsiooni,» nendib ta. Näitena toob ka Mihkelson ELi ja Venemaa sel- 
le kuu alguse tippkohtumise Londonis, kus räägiti inimeste vabamast 
liikumisest, kuid ei puudutatud Eesti ja Vene piirilepet. [—] Veebel 
märgib samas, et valis- ja julgeolekupoliitika ei puuduta küll kuigivõrd 
piiride ületamist ning valvamist, sest selleks on eraldi Schengeni viisa- 
ruumi reeglid ja ühine varjupaiga- ning sisserändepoliitika. Eesti Välis- 
ministeeriumi seisukoht on, et Eesti on teinud omalt poolt kõik piirile- 
pingu jõustumiseks. Ilves on samas veendunud, et Eesti diplomaadid 
on teinud head tööd. [— «Ent selline küsimus nagu piirileping pole 
tehniline, ametnike vaheline asi,» märgib ta. «Siin otsustavad juba ELi 
valitsused ja kõrgeimal tasemel, mis tähendab, et selgelt nõrgaks on 
jäänud töö poliitilisel tasemel: poliitikud, st. välisminister, peaminister 
pole suutnud veenda oma kolleege, et Eesti piir kui ELi piir on ELi, 
mitte Eesti probleem.» ' 


1. Erki Bahhovski, Marit Ruuda, Salatsevad eurokoridorid pelgavad Eesti-Vene 
piirilepet, Postimees 22.10.2005 

Nagu näeme, on Lääne poliitikutel piinlik sellise pretsedenditu, vas- 
tu rahva tahet sooritatava küsimusega tegeleda ning nad nimetavad 
teemat, millesse nad sekkuda ei taha, viisakalt äärmiselt delikaatseks 
ja kahepoolseks. Neil on õigus — küsimus ongi vaid Eesti ja Venemaa 
vaheline, igasugune sekkumine äraandmisprotsessi kasuks oleks meie 
rahva enesemääramisõiguse ja Eesti riikluse alustalade rünne sellele 
vaatamata, et Eesti esindajad seda soovivad. 

Muuseas, ka eutanaasiale kaasaaitamine on Euroopas delikaatne 
küsimus, samas aga ka kriminaalkuritegu ja karistatav. Oleks olukord 
vastupidine, kui Eesti sooviks abi oma okupeeritud ja annekteeritud 
alade tagasisaamiseks, siis toetaks loodetavasti terve maailm meid 
hea meelega. On ju ülekohus, agressioon ja territoriaalse terviklikkuse 
rikkumine taunitav igal pool. Meie riigitegelased on aga ise need, kes 
krõpitsevad auku meie suveräänsusesse ja territoriaalsesse terviklik- 
kusesse, justkui heeringas laevapardasse tuntud rahvalikus laulus. 

10.11.2005 toimus huvitav intsident. Vene välisministeerium teatas 
nimelt oma vastuseisust Eesti välisministri Urmas Paeti osalemisele Ve- 
nemaa ja Euroopa Liidu piiriülese koostöö ümarlaual Peterburis ning 
jättis talle viisa andmata. Ei läinud palju aega, kui Euroopa Komisjoni 
välisvolinik Benita Ferrero-Waldner kinnitas varsti taas, et Eesti-Vene 
piirilepete teema vajab aega ja delikaatsust ning on Eesti-Vene kahe- 
poolne küsimus.' 

Vatamata välisministrile osaksaanud alandusele jätkas valitsus koos 
Põhjamaadega oma lobbitööd ning 25.10.2005 väljendasid Balti ja Põh- 
jamaade peaministrid kohtumisel Eestile toetust Eesti-Vene piirileppe 
küsimuses. 

Euroopa riike ühendav Euroopa Nõukogu, teatas vastuseks euro- 
parlamendi liikmete Veronigue de Keyseri ja Eesti alade äraandmisega 
kibeleva Toomas Hendrik Ilvese järjekordsele küsimusele: «Nõukogu 
on tervitanud piirilepingu sõlmimist ning selle ratifitseerimist Eesti 
poolt 2005. aastal ja ootas selle ratifitseerimist Venemaal ning kiiret 
jõustumist.» 

Soome presidendiks pürgiv peaminister Matti Vanhanen püüdis 
piirilepingu vajalikkust Euroopa Liidule rõhutada enam kui EL seda 
ise tegi: «Allkirjadeta Eesti-Vene piirileping on küll kahe riigi vaheline 

probleem, kuid seeläbi kannatab ka Euroopa Liit, kuna ei saa korrali- 
kult valvata oma välispiiri. Eesti-Vene piirileppe allakirjutamine on olu- 
line nii Eestile, Venemaale kui ka EL-ile. Seejuures on väga hea, et püri 


1. Eesti Päevaleht 03.12.2005 
2. Eesti Päevaleht 09.12.2005 

asukoha küsimuses on pooled jõudnud kokkuleppele. Edasine jääb 
konkreetselt kahe riigi lahendada. Samas on selge, et EL-i välispiiri val- 
vamise seisukohalt ei ole praegune olukord hea, mistõttu peab EL siis- 
ki igati toetama Eesti-Vene piirileppe allakirjutamist. Eesti-Vene piirile- 
pe võiks saada allkirjad enne Soome eesistumist. Samas, kui see pole 
võimalik, peab Soome esindama EL-i ühishuve ja tegema kõik piirilep- 
pe sõlmimiseks.»' Kauaaegse riigimehena peaks Vanhanen teadma, et 
piiriküsimus on üleval vaid «tänu» Vene okupatsiooni jätkumisele osal 
Eestimaast ja et rahvusvahelise õiguse järgi loetakse okupatsioon alati 
õigusevastaseks seisundiks, sõltumata selle kestusest. Kas õigusetuse 
põlistamine on ikka Euroopa Liidu ühishuvi? See ei ole ilmselt nn. fin- 
landiseerunud «reaalpoliitika» seisukohalt oluline. 


25.01.2006 võttis Euroopa Nõukogu Parlamentaarne Assamblee 
(ENPA), millesse kuulub 46 liikmesriiki (Eesti on Euroopa Nõukogu 
liige alates 1993. aastast), vastu resolutsiooni, mis mõistis hukka kom- 
munismi kuriteod ja kõigi totalitaarsete kommunistlike režiimide soo- 
ritatud ulatuslikud inimõiguste rikkumised läbi aegade. Samuti kutsuti 
liikmesriike üles distantseerima end kuritegudest, mis pandi toime 
totalitaarsete kommunistlike režiimide poolt ning neid ühemõtteliselt 
hukka mõistma, kui seda veel tehtud ei ole. Ka stalinlik ENSV piir, mida 
valitsus ja Riigikogu seadustada tahavad, ei ole sisuliselt midagi muud, 
kui tänapäevani kestev kommunismikuritegu. Eesti peaks kasutama 
olukorda ning sellest lähtuvalt rõhutama oma huve ja soovi teha jääda- 
valt lõpp püsivale stalinistlikule agressioonile osal Eestimaast. 


14.05.2006 ütles Euroopa Komisjoni välisvolinik Benita Ferrero- 
Waldner EL välisministrite kohtumisel Brüsselis järjekordse pärimise 
peale, et piirilepingud olevat Eesti ja Läti mure, mis tuleb lahendada 
kahepoolselt Venemaaga. «Teema võib tippkohtumisel muuseas ker- 
kida, aga see tuleb lahendada kahepoolselt,» lausus volinik ja lisas: 
«la nagu me oleme korduvalt öelnud, oleks hea, kui mõlemad pooled 
jõuaksid siin kokkuleppele.» Piirileping on jäänud kõigil EL-i tippkohtu- 
mistel fookusest välja. Brüsselis ei vaevu keegi enam pidama küsimust 
EL-i ühishuvide prioriteetide hulka kuuluvaks. Äraandlikule piirilepin- 
gule allkirja andnud Eesti välisminister Urmas Paet ütles, et piirileping 
on EL-i poolsetes «jutupunktides» kirjas, nagu ta on kogu aeg olnud. 

Lääne unustus ja aktiivse toetuse puudumine äraandmisele mui- 
dugi ei rahuldanud Eesti poliitikuid. Loovutamise lõplikku legalisee- 
rimist kannatamatult ootav Euroopa parlamendi Eesti saadik Katrin 
Saks esitas 31. jaanuaril 2008 Euroopa Liidu nõukogule uue arupäri- 


1. Helsingin Sanomat 09.12.2005 

mise eesistujamaa Sloveenia seisukoha kohta Eesti-Vene piirilepetega 
seoses. Nõukogu vastas, et kuigi piiriküsimused jäävad liikmesriikide 
kompetentsi, peab nõukogu tähtsaks piiride õiguskindlust ja samuti 
stabiilseid suheteid ELi liikmesriikide ja Venemaa vahel. Lisaks arvas 
nõukogu, et Eesti-Vene piiri demarkatsioon peaks olema lõpule vii- 
dud vastavalt rahvusvahelistele standarditele, nagu on kirja pandud 
Euroopa Liidu ametlikus Teekaardis vabaduse, turvalisuse ja õiguse 
tagamiseks, mis on vastu võetud EL-Vene tippkohtumisel 2005. aasta 
maikuus. Katrin Saksa sõnul olevat tähelepanuväärne, et vastuses ol- 
nud tegu varasemast palju jõulisema sõnastusega, kuna Euroopa Liidu 
nõukogu väljendas konkreetset seisukohta selle kohta, et piirilepete 
ratifitseerimine seisab Vene võimude taga ning nõukogu ei väljenda 
pelgalt oma valimisolekut antud teema EL-Venemaa tippkohtumisel 
üles võtta. 

Saks ei saanud läbi lillede antud vihjetest aru, et piiride demarkat- 
siooni ja stabiilsuse küsimus ei ole kaugeltki mitte sama mis rahva tah- 
te vastaste territoriaalsete loovutuste tegemine ja kommunismikurite- 
gude-okupatsiooni legaliseerimine. EL ei taha siia sekkuda. Euroopa 
Liidu saadikutel on muuseas EL Parlamendi eeskirjade järgi keelatud 
päritolumaa huve kaitsta, kuid kuna loovutus on otseselt Eesti huvide 
vastu, siis pole imestada, et Saks Brüsselis nii aktiivselt toetust otsib. 

Äraandmistuhinas Eesti poliitikud ei mõista signaali, mida neile 
antakse. Kommunismikuriteod legaliseeriv piirileping on kahepoolne 
küsimus, millega ei tasu end maailma silmis naeruväärseks teha. 


Algab surve preambulast loobumiseks 


Välisminister Urmas Paet kohtus 06.12.2005 OSCE välisministrite koh- 
tumise raames Vene kolleegi Sergei Lavroviga, kes tegi ettepaneku 
alustada uuesti valitsustevahelise komisjoni tööd. Paeti sõnul jäid Eesti 
ja Venemaa välisministrid kahe riigi piirilepingute teemal endiselt eri- 
arvamustele. Eesti soovib nimelt lepingu ratifitseerimist olemasoleval 
kujul, koos meiepoolse preambulaga. 

Sotsiaaldemokraadist Euroopa Parlamendi saadik ja väliskomisjo- 
ni aseesimees Toomas Hendrik Ilves kinnitas, et preambula lisamine 
piirileppele oli mõttetu, kuigi Venemaa tõlgendab paljusid ajaloolisi 
sündmusi teisiti. Ilvese arvates ei käitu Venemaa vastavalt tänapäe- 
val väljakujunenud rahvusvaheliste suhete normidele. Ilvese sõnul 
on tänapäeval kahjulik vaadata välispoliitikat ainult läbi rahvuslike 


1. EPL Online 27. märts 2008 

huvide prisma, kus iga otsust või lepingut vaadatakse vaid kui ühe 
poole võitu ja teise kaotust. «Eestil tasub pöörata nägu Euroopa poo- 
le ja loota, et kolmekümne aasta pärast muutuvad suhted Venemaa- 
ga tsiviliseeritumaks.»' Seepeale teatas Vene välisminister Lavrov 
(17.01.2006), et Venemaa on valmis alustama Eestiga uusi piiriläbirää- 
kimisi tingimusel, et kogu protsessi alustatakse otsast peale, «tühjalt 
tahvlilt». Lavrov kinnitas, et mitte ükski senine piirilepingus sisalduv 
kokkulepe ei ole enam kehtiv. 


01.02.2006 ütles reformierakonda kuuluv peaminister Ansip Pervõi 
Baltiiski Kanal PBK uudistesaatele antud intervjuus, et ühineb ajalehes 
Molodjož Estonii avaldatud Toomas Hendrik Ilvese seisukohaga, kes 
arvab, et preambula lisamine piirileppele oli mõttetu. Arhitekt Harri Ki- 
vilo kirjutas seepeale: «Eestil oli enne maid 2005 kehtiv piirileping ole- 
mas. Hr Ilves, presidendid, valitsused ja riigikogu liikmed pidid teadma 
ka seda, et Vene Föderatsioon oli ühepoolselt piiri nihutanud Eesti Va- 
bariigi territooriumile. Miks oli seda siis vaja seadustada, kui oli teada 
et «Venemaa ei käitu rahvusvaheliste normide kohaselt»? Eesti oleks 
saanud olla näoga Euroopa poole ka siis, kui piiri muutmise lepingu 
sõlmimisega oleks oodatud 30 aastat. Miks peab Eesti kogu aeg ja iga 
hinna eest püüdma luua häid suhteid Venemaaga? Kas uut lepingut oli 
vaja selleks, et Venemaa saaks kindlalt väita et Eesti Vabariik on ENSV 
õigusjärglane? Seda, et Eestis venelasi meid fašismist vabastajateks 
peetakse, on meie riigijuhid iga-aastaste punaveteranide pidustuste 
lubamisega kinnitanud.» 


Peaministri avalduse vastu protesteeris ka Riigikogu väliskomisjoni 
liige Marko Mihkelson: «Peaminister Ansip on korduvalt rõhutanud, et 
Eesti on piirilepinguid allkirjastades ja ratifitseerides teinud kõik endast 
sõltuva nende lõplikuks jõustamiseks. Kui nüüd äkki kõlab Ansipilt 
Eesti ametlikule positsioonile vastupidine arvamus, siis tekib küsimus 
— kas valitsusjuht ikkagi tajub, mida tähendab ühe riigi järjekindel vä- 
lispoliitika.» 

Ilvese ja Ansipi avaldused näitasid valmisolekut järelandmiseks. Kui 
Paasikivi imestas kunagi Kekkoneni Kremli ees lömitava käitumise üle, 
et kus on piir, siis sama peaks küsima ka tänastelt Eesti riigijuhtidelt. 


Avalikud protestid uue piirilepingu sõlmimise üle ei vaibunud. 
02.02.2006 Tartu rahulepingu sõlmimise 86. aastapäeval toimusid iga- 
aastased mälestusüritused Tallinnas ja Tartus. Kui Tallinnas keskenduti 
eeskätt Tartu Rahule kui ajaloolisele sündmusele ja Jaan Poska isikule, 


1. Molodjož Estonii 31.12.2005 

siis Tartus oli rõhk suunatud peamiselt Tartu rahulepingu tähtsusele 
tänapäeval ja piiriprobleemidele Venemaaga. Riigijuhtidelt nõuti Eesti 
huvides tegutsemist ning vigade (piirilepingu allkirjastamine ja ratifit- 
seerimine) parandamist. Ka käesoleva raamatu autor esines kõnega, 
milles nõudis piirilepingu denonsseerimist. Meedia kajastas Tartu üri- 
tust vaid põgusa äramärkimisega ja «setude vihaseks kõnekoosole- 
kuks» tituleerimisega', mida see aga kahtlemata ei olnud. Üritusel osa- 
les u. 300 inimest. Autorile lisaks võtsid sõna tuntud vabadusvõitlejad 
Mart Niklus, Enn Tarto, Seto Kongressi esindaja Ilmar Vananurn jt. 


Läti Seim andis alla 


Läti Seim otsustas 03.02.2006 loobuda piirilepingus Venemaaga selgi- 
tavast deklaratsioonist ehk viitest okupatsioonile. See tegi piirileppe 
teema uuesti aktuaalseks. 

Rahvaliidu juhatuse liikme Jaak Alliku sõnul tuleks Eestil Lätist ees- 
kuju võtta, tuletades meelde, kui «arukaks ja Baltimaadele kasu too- 
vaks» peeti Vaira Vike-Freiberga kahe aasta tagust otsust sõita Mosk- 
vasse 9. mai tähistamisele. Mäletatavasti loobus Rüütel sellest ennast- 
alandavast käigust rahva survel. Allik meenutas, et ka Eesti president 
Toomas Hendrik Ilves on avalikult öelnud, et preambuli uurdekirjuta- 
mine oli poliitiline viga. Europarlamendi saadiku Andres Tarandi sõnul 
võib Läti otsus mõjutada ka Eestit ja tema sõnul oleks ka Eestil mõistlik 
leping ära teha, sest juriidiliste vaidluste puhuks oleks seadusliku piiri 
olemasolu otstarbekas. 

Sõna võttis ka Res Publica ja Isamaaliidu aseesimees Marko Mih- 
kelson, kelle hinnangul peaks Eesti hoidma varem võetud joont, sest 
oleks suur illusioon arvata, et Läti ja Vene suhted piirilepingu sõlmimi- 
sest oluliselt paraneksid või muutuksid.” 


Venemaa asustab Petserimaa kasakatega 


2006. aasta alguses teatas Venemaa, et kavatseb hakata elanikest tüh- 
jenevat Pihkvamaad Genfi konventsiooni vastaselt asustama kasaka- 
perekondadega. Vene-Eesti piiri hakkavad kevadest valvama piirival- 
vevägede koosseisus ka kasakaüksused. Kasakate looderingkonna 
ataman Vitali Martõnenko ütles Peterburis ajakirjanikele, et Pihkva 
oblastisse Eesti piirile on kavas luua kasakate asulaid. «Me eraldame 


1. EPL-Online 02.02.2006 
2. Eesti Päevaleht 05.02.2006 

selleks raha ja aitame sinna saadetavaid inimesi,» lubas ta, märkides, 
et seda tehakse rahvussuhete teravnemise tõttu piiril ja Eesti erilise 
asendi tõttu. Ta lisas: «Tänavu kevadel allkirjastavad kasakate loode- 
ringkonna esindajad leppe üksikute regionaalsete liidrite, sealhulgas 
Pihkva oblasti juhiga, võimaluste kohta komplekteerida piirivalveüksu- 
sed kasakatega.»' 


Mida tähendab «rahvussuhete teravnemise tõttu piiril»? Kas see 
on ähvardus d la Osseetia? Petserimaal elavate allesjäänud setude, 
10 000-15 000 Eesti kodaniku järjekordse represseerimise uut laine? 
Tundub, et Venemaa ei usaldata isegi oma venelastest petserimaala- 
si, et tuleb kaugelt kasakaid sinna vedada. Küllap on vaja maa veel 
viimastest põlisrahva jäänustest puhastada ja seda tööd kasakad tun- 
nevad. Kasakaid kasutati juba tsaaritrjalgi piiriäärsete alade sh. Eesti 
rahvarahutuste veriseks mahasurumiseks. Ja kas väljend «Eesti eriline 
asend» tähendab, et Eesti on ametlikult tunnistatud vaenulikuks riigiks, 
nagu see oli 1938. aasta Vene peastaabi operatiivplaanides? Eesti va- 
litsus Genfi konventsiooni rikkuvatele kavadele asustada okupeeritud 
Eesti aladele võõramaalasi ei reageerinud. Küll on aga mõistnud huk- 
ka Israeli asustustegevuse Palestiinas. Põhimõtteliselt pole neil kahel 
asjal vahet. 


Uue piirilepingu esimesel aastapäeval (20.06.2006) toimus ratifit- 
seerimise tühistamist ja järjepidevuse taastamist nõudev kõnekoos- 
olek Toompeal. «Pronkssõdurit peetakse okupatsiooni sümboliks, mis 
häirib ja teeb muret kõikidele inimestele, aga veel suurem okupatsioo- 
ni sümbol on pronkssõduri poolt vallutatud maa ja okupantide poolt 
pandud piir, mida Eesti valitsus on üritanud uueks Eesti Vabariigi piiriks 
teha,» ütles Seto Kongressi Vanemate Kogu liige Lembit Lennuk. «Kui 
pronkssõdur teeb muret, siis viie protsendi Eesti Vabariigi territooriumi 
ära andmine on veel suurem mure.»' 


Kreml esitab noodi uute läbirääkimiste alustamiseks 


Venemaa välisminister Sergei Lavrov teatas, et Moskva naaseb piirilä- 
birääkimistele Eesti ja Lätiga, kui Balti riigid loobuvad Venemaale esi- 
tatud «poliitilistest nõudmistest. ... Aga seni, kuni seal on need poliitili- 
sed viidad, ei tule läbirääkimiste laua taha naasmine kõne alla.»* 


1. Infoagentuur Interfax, BNS 28.02.2006 
2. Aktuaalne Kaamera, ETV 20.06.2006 
3. RIA Novosti 07.07.2006 

Ometi esitas Venemaa 29. august 2006 Eestile noodi ettepanekuga 
alustada läbirääkimisi uue piirilepingu sõlmimiseks. Välisminister Paet 
ütles BNS-ile, et Vene välisministeerium teatas noodis soovist teha uus 
piirileping, milles oleks viide sellele, et kummalgi poolel pole teisele 
territoriaalseid nõudmisi. Ministri sõnul on noodi puhul sisuliselt tegu 
selle ülekordamisega, mida Venemaa esindajad on juba aasta jooksul 
rääkinud. Ka Eesti seisukoht on olnud muutumatu ja Eesti on pidevalt 
öelnud, et meil Venemaale territoriaalseid pretensioone pole. Eesti ei 
näe takistusi praeguse lepingu jõustamiseks, ütles Paet. «Kindlasti me 
Vene poolega suhtleme, kuidas saada lepingud jõusse, aga mingit uue 
leppe üle kõnelemist ei pea me vajalikuks.» Mitmed Vene poliitikud ja 
ametnikud on viimasel ajal kinnitanud, et Venemaa on valmis Eestiga 
piirileppe sõlmima juhul, kui Eesti loobub leppe tekstile lisatud pream- 
bulast. 

16.07.2006 ütles Venemaa president Vladimir Putin G8 tippkohtu- 
mise pressikonverentsil, et Eestil on Venemaaga koostööst kasu, kuid 
Venemaa tahab, et «mõningaid keerulisi poliitilisi küsimusi ei politi- 
seerituks. Sealhulgas on piirilepingu osas veider, kui valitsus kirjutab 
alla ühele dokumendile, aga parlamendist tuleb välja teistsugune, 
Venemaale vastuvõetamatu. Kusjuures Eesti partnerid teavad, et see 
on Venemaale vastuvõetamatu, milleks kogu see mäng? Ei taha tolmu 
üles keerata, Venemaal on piisavalt kannatust ja kainet mõistust ja ta 
teab, et ka Eestis on olemas taolisi inimesi, nii et töötame edasi.» Et 
Eestis on hulganisti «taolisi inimesi», kes vene huvid esiplaanile sea- 
vad, on vaieldamatu tõsiasi. 

04.08.2006 teatas Venemaa, et kavatseb osana piirivalvesüsteemi 
uuendamisest suurendada kogu riigi ulatuses piiritsooni laiust, seal- 
hulgas ka Eestiga külgnevatel aladel. Praegu on Venemaa piiritsoon 
Eesti piiri vastas viie kuni 30 kilomeetri laiune. Ilmselt oli sellest Moskva 
meelest veel vähe. Venemaa eraldab end müüri taha nagu NSV Liit. 
Soomega külgnevatel aladel muudeti senine viie kilomeetri laiune pii- 
ritsoon kohati kuni 25 kilomeetri laiuseks. Kõige suuremad muutused 
viidi läbi Karjala maakitsusel.' 29.08.2006 esitas Venemaa Eestile jär- 
Jekordse noodi ettepanekuga alustada läbirääkimisi uue piirilepingu 
sõlmimiseks. 

«Venemaal on puudunud tahe poliitiliste suhete uuele tasemele vii- 
miseks. 15 aasta jooksul ei ole ükski Venemaa riigitegelane Eestis visii- 
dil käinud, kui me räägime presidendist, peaministrist või välisminist- 
rist. See annab ka pildi, millises olukorras on Eesti-Vene suhted olnud,» 


1. ETV24; YLE24 04.08.2006 

oli sunnitud tunnistama Urmas Paet.' Teatud mõttes võib seda vaadata 
isegi kui omamoodi mittetunnustamispoliitikat. Ei käinud ju okupat- 
siooni ajal ükski lääne riigipea Eestis, kui Kekkonen välja arvata. 


Ansip ajab selga sirgu, Ilves mitte 


Tartu Rahu Põlistamise Selts (TRPS) pöördus 26.01.2007 president Il- 
vese poole kirjaga, milles toodi punkthaaval ära uue piirilepingu mit- 
tevastavus Põhiseadusele. Presidendile tehti ettepanek kasutada talle 
Põhiseadusega antud õigust ja kohustust seista Eesti riigi huvide eest 
ning pöörduda Riigikohtu poole taotlusega tühistada püiirilepingu ra- 
tifitseerimisseadus. Oma vastuses tänas presidendi kantselei direktor 
Rainer Saks põjaliku ja argumenteeritud kirja eest, kuid pesi antud kü- 
simuses käed puhtaks, teatades, et nn. järelkontroll juba väljakuuluta- 
tud ja jõustunud seaduste üle ei kuulu presidendi pädevusse.” 


Kaks riigipead - Setu ülembsootska Evar Riitsaar ja president II 
Setu Kuningriigi päeval 2007. Silmapiiril Petseri linn 


ives Meremäel 


Eesti Rahvuslik Liikumine tegi 02.02.2007 avalduse (LISA 10, Ik. 531), 
milles tõdeti, et «sõlmitud ja ratifitseeritud piirilepingu näol on sisuli- 


1. Urmas Paet ETV-le antud intervjuus 18.08.2006 


2. Pöördumise ja presidendikantselei vastuse 05.04.2007 nr. 2.6-/1037-2 origi- 
naalid on autori valduses. 

selt ja juriidiliselt tegemist põhiseadusliku korra õõnestamise ja riigi- 
reetmisega. Rahvuslik Liikumine nõuab, et Eesti Riigikogu denonssee- 
riks praegu vaid ühepoolselt ratifitseeritud piirileppe ning korraldaks 
rahvahääletuse küsimuses, kas muuta Põhiseadust ja piiri Venemaaga. 
Ainult kodanike tahtel ja nõusolekul on valitsusel ja Riigikogul õigus 
loovutada meie rahva verega võidetud maid." 

Ka peaminister Andrus Ansip kinnitas, et Eesti ei pea Venemaa 
suhtes sugugi järeleandlik olema ning samuti ei pea Eesti vastama 
alusetutele süüdistustele. «Millegipärast mõned meie poliitikud arva- 
vad, et suhetes Venemaaga me peaksime olema kuidagi iseäralikult 
järeleandlikud,» ütles Ansip kolmapäevases Riigikogu infotunnis. «Me 
oleme väljas oma riigi huvide eest ja nende huvide kaitsel me seisame 
--. Meie ei nõua oma naabritelt midagi, ma ei näe ka kohta, kus olla 
järeleandlikum.»' 

Peaminister Andrus Ansip oli seisukohal, et Eesti saab hakkama 
ilma piirlepingute sõlmimiseta Venemaaga. Raadio 4 otse-eetris An- 
sip rõhutas küll piirilepingute tähtsust ning lisas, et piirileping vajab 
ratifitseerimist Venemaa poolt. Samas ütles Ansip, et: «EL-i, NATO ja 
Schengeni jaoks ei ole piirilepingute puudumine mingi probleem.» 
Peaministri hinnangul areneb Eesti tormiliselt ka ilma piirilepinguteta 
ja kahe riigi piirivalveametnikud teevad head koostööd ilma selleta. 
Ansip lisas, et paljudel riikidel pole omavahelist piirilepingut, aga vaa- 
tamata sellele elavad nad rahus.' 

Kas seda hetke oleks võimalik pidada pöördeks Eesti välispoliiti- 
kas? Kahjuks mitte, sest tegudes ei ole muutust toimunud. 

Läänes saadi aru Balti koostöö lonkamisest, milles oli suuresti süü- 
di välisministrina Lätisse ja Leetu üleolevalt suhtunud Toomas Hendrik 
Ilves. Briti nädalakirja The Economisfi võrguväljaande artiklis «Suur ja 
raske naaber», milles tõmmati võrdlusjooni külma sõja aegse Lääne- 
Berliini ja Balti riikide vahele, soovitatati Balti riikidel omavahel enam 
koostööd teha.' Eriti oleks see vajalik olnud piiriküsimuses, kuid välis- 
ministeeriumis puudus selleks vähimgi tahtmine. 

TRPS tegi 22. märtsil 2007 Läti Seimile pöördumise, milles kutsuti 
üles kaitsma oma iseseisvust ja õiguslikke väärtusi ning avaldati süga- 
vat kahetsust Seimi kavatsuse suhtes sõlmida uus piirileping ja loobu- 


1. www.ralivuslikliikumine.ee 


2. Ansip: Eesti ei pea Venemaa ees järeleandlik olema, Postimees.ee 
07.02.2007 

3. Intervjuu 06.02.2007; RIA Novosti. 

4.02.07.2007 Eesti Päevaleht 

da selles viitest 1920. aasta Tartu rahulepingule. Pöördumisele kirjutas 
alla TRPS juhat. esimees Frits Allan Suurkask. Kirjale vastas Läti pre- 
sidendi välissuhete nõunik Janis Mazeiks, kes ütles: «Riigipiir on üks 
suveräänsuse tunnuseid. Hetkel on Läti-Vcne riigipiiri juriidiline staatus 
ebaselge, seetõttu Läti Presidendi veendumus on, et uus piirileping on 
vajalik. Pr. President on märkinud, et selgus piiride osas on hädavaja- 
lik rahvusliku turvalisuse jaoks. Salakaubavedu, illegaalne sisseränne, 
inimkaubandus jne võivad ohustada piiri turvalisust ja sellest tulene- 
valt kogu riiki...» Läti presidendi nõuniku selgitus kõlas, justkui Läti ei 
teostakski piirikontrolli ajutisel kontrolljoonel. Loomulikult ei vasta see 
tõele. Lõunanaabrite põhjendused uue piirilepingu vajalikkuse kohta 
kõlasid sama otsitult kui Eestiski. 


Läti kapitulatsioon «kiideti heaks» 


Nii Läti Seim kui Venemaa riigiduuma ratifitseerisid uue piirilepingu, 
mille riikide peaministrid 2007 märtsis allkirjastasid. Vastavalt doku- 
mendile oli teatud piirilõikudes toimunud korrigeerimisi: Venemaa sai 
endale 225 hektarit ning andis Lätile vastu 216 hektarit. Ikka oli väikese 
territooriumiga riik see, kes niigi suurele juurde pidi andma. Vene Duu- 
ma saadikud märkisid suure rahuldusega, et leping ei võimalda Läti 
poolel tulevikus enam Venemaale mingeid territoriaalseid nõudmisi 
esitada.” 


Heade suhete algamise asemel vallandus aga Vene meedias hoo- 
piski mõnitustelaine ning Kremlist sadas Lätile kaela üha uusi aluse- 
tuid süüdistusi. Venemaa selline käitumine oleks pidanud mõjuma 
kainestava külma vee sahmakana neile, kes väitsid, et suhted parane- 
vad peale piirilepingu sõlmimist. Ometi leidub veel küllaga neid, kellel 
ei ole isegi Kremli selline käitumine vähendanud himu loovutada meie 
alasid. 


«Moskval oleks tegelikult lihtne tunnistada, et Tartu Rahu oli sõpru- 
se sillaks kahe riigi vahel, mitte pidada iga meenutust sellele sõbraliku- 
le käepigistusele ohuks Venemaa koospüsimisele. Viide Tartu Rahule 
vaid paneks mõlemapoolse aluse kõnelustele lahendustest, mis Petse- 
rimaa elanikele sobiksid. Kaua me ikka soosime sellist türanniat teos- 
tavat naabrit, kes on osanud minna tülli kõigi naabritega ja kelle kaitsva 


1. TRPS pöördumine ja Läti presidendikantselei vastus 16.04.2007 nr. 932 origi- 
naalid on autori valduses. 

2. Vene duuma ratifitseeris piirileppe Lätiga DELFI 05 Sep 2007 EE Online, 
www.DELFI.ee 

tiiva all on hakanud siginema järjest despootlikke isevalitsejaid? Täna 
on kahe riigi vahel diplomaatiline müür, kuid kapituleerumist Eesti en- 
dale lubada ei saa. Väid «omade poistega» Moskva lepinguid sõlmida 
ei saa, ta peab omama lepinguid siiski kogu Eesti riigiga,» kirjutas Heiki 
Suurkask. 

Eesti Rahvuslik Liikumine tegi 17.01.08 avalduse, milles toetas Lee- 
du president Valdas Adamkuse nõuet, mille kohaselt peab Venemaa 
tunnistama nõukogude okupatsiooni ja korvama kõik okupatsiooni- 
kahjud. Samuti mõisteti hukka katsed loobuda vabatahtlikult ja hüvitu- 
seta tänaseni okupeeritud Eesti aladest. 

Riigikogu liige Inara Luigas küsis välisministrilt riigikogu infotunnis, 
kas valitsus kavatseb midagi ette võtta Petseri tagasisaamiseks Vene- 
maalt, sest majandusminister Juhan Parts rääkis Setumaad külastcides 
naljatades Petseri tagasivõtmisest. Paet ütles, et Petserit ei ole kavas 
tagasi võtta. «Piirilepe on ratifitseeritud ja valitsusel pole voli minna 
mööda parlamendi otsusest,» ütles Paet, selgitades, miks valitsus ei 
aruta Petseri küsimust.” Ometi läks valitus silmagi pilgutamata mööda 
Ülemnõukogu ja Riigikogu 1990-ndate alguses tehtud otsustest taasta- 
da Eesti Vabariigi territoorium Tartu Rahu piirides. 


Konverents «Tartu Rahu ja tänapäev» 


01.02.08, toimus Rahvusraamatukogu suures saalis Tartu Rahu Põlista- 
mise Seltsi (TRPS) korraldatud rahvusvaheline konverents «Tartu Rahu 
ja tänapäev», mis oli pühendatud Eesti Vabariigi 90. juubeliaastale. 

Avalikkuse huvi konverentsi suhtes oli väga suur. See näitas veel- 
kord tõsist vajadust seletada lahti meie minevikku, sellest tänapäeva 
üle kandunud probleeme ja pakkuda välja omapoolseid lahendusi. 
Lahendamistvajavad küsimused on Eestil Läti, Leedu ja Soomega suu- 
resti ühised. Sestap peetigi vajalikuks tuua need esile ühisel rahvusva- 
helisel konverentsil. 

Nimetatud nelja maad ühendab 1918-1920 peetud Vabadussõda ja 
1920. aastal Venemaaga tehtud rahulepingud: Eestil ja Soomel Tartus, 
Lätil Riias ja Leedul Vilniuses, millistes määrati ära riikidevahelised pii- 
rid Venemaaga ning millega Venemaa tunnustas igaveseks ajaks kõi- 
gi nende riikide õigust iseseisvusele ja puutumatusele. Seda igavikku 
kestis meie kõigi jaoks vaid 20. aastaks ... 


1. Heiki Suurkask, Vene-Eesti suhete parandamise õhuline kergus, Ärileht 
02.07.2008 
2. Delfi 30.01.2008 

Konverentsi täissaalile esinesid politoloogiadoktor Toomas Varrak, 
suursaadik Mart Helme, TRPS aseesimees Henn Põlluaas, ajaloodok- 
tor Jaak Valge (tema ettekande luges ette Martin Helme), Soome Aka- 
deemia emeriitusjuhataja professor Reijo Vihko, ajalehe Karjala Klubi 
peatoimetaja Veikko Saksi ning teised Eesti, Läti, Leedu ja Soome esin- 
dajad. Publik jälgis kõiki ettekandeid suure huviga ning ettekandjatele 
esitatud küsimusi oli rohkem kui konverentsi ajalimiit lubas vastata. 


Henn Põlluaas juhatamas konverentsi «Tartu Rahu ja tänapäev» 


Konverentsil osalejate ja tervelt kahekümne viie Eesti, Läti, Leedu ja 
Soome valitsustevälise organisatsiooni poolt allkirjastati «Deklarat- 
sioon NSV Liidu okupatsiooni ja annektsiooni kui jätkuva kommunis- 
mikuriteo hukkamõistmisest ja heastamisest», milles kutsuti Vene Fö- 
deratsiooni Riigiduumal ja valitsust üles tunnistama 1920. aasta Tartu 
ja Riia rahu- ja piirilepingute kehtivust, okupatsiooni ja annektsiooni, 
loobuma senisest agressiivsest poliitikast oma naabrite suhtes, heasta- 
ma kõik neile tekitatud kahjud, sh. omandiõiguse ning taastama Soo- 
me, Eesti ja Läti õige riigipiir. Rõhutati, et vaid see looks tugeva aluse 
sõbralikele ja heanaaberlikele suhetele. Samas kutsuti Soome, Eesti, 
Läti ja Leedu valitsusi, Euroopa Liitu, USA Kongressi, Haagi Tribunali, 

Ühinenud Rahvaste Organisatsiooni ja rahvusvahelist avalikkust üles 
seisma õigluse jaluleseadmise eest, nõudma Venemaa käitumist de- 
mokraatliku riigina ning meie rahvastele tehtud ülekohtu ja kahju täie- 
likku heastamist, (vt. LISA 9, Ik. 527) 

Kokkuvõttes oli konverents äärmiselt sisukas ja kordaläinud. Ka- 
hetsusväärne oli vaid see, et kuigi kutsed saadeti kõigile valitsuse ja 
Riigikogu liikmetele, ei tulnud neist kohale ükski ning peavoolu mee- 
dia, kes konverentsi toimumist algul aktiivselt reklaamis, vaikis vastu- 
võetud deklaratsiooni maha. Raske on öelda, kas see toimus «kõrge- 
malt poolt» tulnud korraldusel. Deklaratsioon avaldati vaid mõningates 
väiksemates lehtedes ja TMS-s. Konverentsil vastuvõetud pöördumine 
saadeti Eesti, Läti, Leedu ja Soome valitsuste, parlamentide, Euroopa 
Liidu, USA Kongressi, Vene Föderatsiooni, Haagi Tribunali ja Ühinenud 
Rahvaste Organisatsiooni poole, samuti kõigile Eestis asuvate välisrii- 
kide suursaatkondadele. 


Ilves: Tartu Rahu tunnistamine on tähtsusetu 


Vabariigi presidendi Toomas Hendrik Ilves pidas järgmisel päeval, 
02.02.2008, kõne Tartu rahulepingu sõlmimise afistapäeval Vanemuise 
kontserdimajas. «Et Eestit esimesena tunnnustanud Nõukogude Vene- 
maa õigusjärglane täna Tartu Rahu ei tunnista, on meie iseolemise ja 
välissuhtluse seisukohalt tähtsusetu,» kinnitas Ilves. 

Välissuhtluse ja iseolemise seiukohalt ei saa olla tähtsusetu, kas Ve- 
nemaa tunnustab Tartu Rahu, meie iseolemise ühte alustala või mitte, 
kas ta tunnustab Eestit kui iseseisvat, 1918. aastal loodud riigi õigus- 
järglast või enda poolt loodud ebaseaduslikust vasallripatsist ENSV-st 
tekkinud riigina. Pidades seda tähtsusetuks peab Ilves tähtsusetuks ka 
Tartu rahulepingut ja meie iseolemist ennast. Selline seisukohi on ko- 
hatu. 

Et Venemaa sellistel seisukohtadel on, ei üllata. Suursaadik Niko- 
lai Uspenski väitis varsti Eesti Päevalehele antud eksklusiivintervjuus, 
et Tartu rahuleping oli 1920. aastal mõlemale poolele küll väga tähtis, 
«kuid pärast seda on juhtunud nii palju asju, et leping kaotas oma jõu». 
«Seega võime seda vaadata kui ajaloolist allikal, mitte kui tänapäeva 
tegusid põhjendavat dokumenti. Seepärast me ei aktsepteeri viiteid 
sellele kui meie praeguste suhete alusdokumendile, nagu need viited 
on näiteks piirilepingus.»' 


1. Vene suursaadik: Tartu rahuleping on kaotanud jõu, ETV24 Kuumad uudi- 
sed; 10.02.2008 EE Online 

Rahvas nõuab Tartu Rahu piire 


Terve Mõistuse Sündikaat tegi 2008. aasta veebruaris kokkuvõtte gallu- 
pist, mille käigus TMS küsis oma lugejatelt, kas Eesti peaks loobuma 
Paeti poolt alla kirjutatud piirileppest ning asuma nõudma tagasi Tar- 
tu Rahu järgset piiri. 51,5 protsenti vastanuist ütles, et jah, Tartu Rahu 
joon või ei mingit piirilepingul. Veidi üle kolmandiku ehk 33,5 protsenti 
ütles, et jah, aga andes mõista, et Eesti on valmis ka teatud kauplemi- 
seks. Täpselt 15 protsenti vastanuist leidis, et tuleks jätkata püüdlusi 
Paeti poolt alla kirjutatud leppe jõustamiseks. Küsitlusele vastas 233 
inimest.” Seega kokku 85% vastanutest pooldas uue piirilepingu tühis- 
tamist. 


Tartu Ülikooli rahvusvahelise õiguse õppetooli hoidja Lauri Mälk- 
soo arvates võiks Eesti teha taas Venemaale ettepaneku minna Tartu 
rahulepinguga Haagi kohtusse, kes hindaks lepingu kehtivust. Tema 
sõnul ei ole mõtete loopida vastastikuseid süüdistusi — seda enam, 
et Venemaa suursaadiku intervjuust oli näha, et Venemaa tugineb ka 
enda arust rahvusvahelisele õigusele. Tema sõnul on siinkohal kõige 
autoriteetsemaks ÜRO rahvusvaheline kohus. «Kui üks riik on valmis 
asja arutamisega ja teine riik ei ole, siis see riik, kes keeldub, näitab 
oma positsioonide nõrkust. Selge on see, et pärast sellise ettepaneku 
tagasilükkamist peaks Venemaal olema moraalselt raskem neid vanu 
argumente edasi käiata,» rääkis Mälksoo.” Nagu eespool on juttu olnud, 
on Haagi kohtusse võimalik minna vaid mõlemapoolse nõusoleku kor- 
ral. Venemaad tuleks selleks survestada rahvusvahelise avalikkuse ees 
ja loomulikult ka ÜRO-s. 


President Kremli seisukohtadel 


Venemaal, Hantõ-Mansiiskis Vene kolleegi Dmitri Medvedeviga kohtu- 
nud Eesti president Toomas Hendrik Ilves kinnitas, et Eesti on valmis 
avameelseks, asjalikuks ja püsivaks dialoogiks kõigil teemadel, mis 
puudutavad kahe riigi suhteid. Eesti riigipea meenutas, et Eesti on pii- 
rilepingu ratifitseerimise lõpetanud. «Ma kinnitan veelkord — Eestil ei 
ole ühelegi oma naabrile ei territoriaalseid ega majanduslikke preten- 
sioone, Eesti tunnistab jätkuvalt piirileppe allkirjastanud välisministrite 
Urmas Paeti ja Sergei Lavrovi poolt kokkulepitud piirijoone kulgemist,» 
rõhutas president Ilves.” 


1. Terve Mõistuse Sündikaat 11.02.2008, www.syndikaat.ee 


2. Eesti Päevaleht online. 12.02.2008 
3. Postimees 29.06.2008 

Samal teemal tegi Venemaa presidendi pressiteenistus lakoonilise, 
neljalauselise pressiteate: «Medvedev rõhutas, et Venemaa on Eestiga 
suhete normaliseerumise poolt tingimusel, et reaalselt lahendatakse 
kahepoolsetes suhetes eksisteerivad probleemid. Venemaa riigipea 
meelest peab üheks sammuks saama piirilepingu lahendamise küsi- 
mus, sest selle dokumendi puudumine mõjutab kogu Vene-Eesti suhe- 
te kompleksi,» seisis Kremli pressiteates. «President Medvedev rääkis 
Jah pikemalt piirileppe vajadusest. Ma ei ütleks, et see oleks otseselt ol- 
nud tingimuse seadmine. Aga see oli nende suur huvi, nad keskendu- 
sid sellele,» ütles Ilves pärast kohtumist intervjuus Eesti Päevalehele.' 

President Toomas Hendrik Ilvese sõnul 01.07.2008 Aktuaalses kaa- 
meras, soovis Vene pool suhete edasiminekuks piirileppe sõlmimist, 
mis eeldab aga Tartu rahuleppe viite väljavõtmist ratifitseerimisseadu- 
sest. Ilvese sõnul seletas ta Venemaa president Dmitri Medvedevile, et 
see on parlamendi suveräänne otsus, mida nad panevad ratifitseeri- 
misseaduse preambulasse ja mida mitte. «Kui parlament tuleb tagasi 
oma suvepuhkuselt, siis nemad on oma sõnumi saanud. Kui on nii 
selge signaal, et suhete edasiminek eeldab piirileppe olemasolu ja pii- 
rilepet ei ratifitseerita Vene duuma poolt kuni see muudetakse, siis on 
heidetud suur vastutus Eesti parlamendile, kuna väga otseselt on öel- 
dud, et Eesti-Vene suhete paranemine sõltub just Eesti parlamendist,» 
märkis Ilves. «Ma vist olin ainus, kes toona ütles, et see on ilus küll, aga 
suhteliselt asjatu sinna juurde panna, kui meie eesmärk on saada pii- 
rilepe,» tuletas Ilves meelde, et ta oli juba algselt olnud preambulasse 
lisatud viite vastu. «Nüüd see jääb debati küsimuseks,» lisas ta.” 

Huvitav, kuidas saadi Ilves Venemaal uskuma, et Eesti-Vene suh- 
ted sõltuvad Eestist? Aasta varem kinnitas riigivisiidile Soome suunduv 
Eesti president Ilves intervjuus Aamulehtile, et Eesti-Vene suhete kulgu 
eestlased mõjutada ei saa. «Suhted on head siis, kui Venemaa otsus- 
tab, et need on head.» Ilvese sõnul pole juba alates 1991. aastast olnud 
Eesti ja Venemaa vahelistes suhetes tähtsust sellel, kas Eesti pool on 
tulnud mõnes küsimuses venelastele vastu või jäänud jäigale seisuko- 
hale.* Nüüd oli Ilves justkui ümber sündinud ja püüdis rahvast ja Riigi- 
kogu muinasjutte uskuma panna. Venemaa ei ole selle aastaga kriipsu 
võrragi mõistlikumaks muutunud — pigem vastupidi. Mis siis ikkagi 
Venemaal, Hantõ-Mansiiskis Ilvesega juhtus? 


1.Jaanus Piirsalu, Eesti Päevaleht Online 30.07.2008 

2. Ilves kaotaks Tartu rahuleppe viite piirileppe preambulast, Eesti Päevaleht 
01.072008 

,3. Ilves: Eesti suhted Venemaaga sõltuvad Kremlist, Postimees 13.03.2007 

Presidentide Toomas Hendrik Ilvese ja Dmitri Medvedevi ametlik 
kohtumine oli kahe riigi riigipeade vahel esimene üle 14 aasta. Tollasel 
Eesti ja Vene presidendi kohtumisel kirjutati ootamatult alla nn. juuli- 
lepingutele. Nüüd ei kirjutatud teadaolevalt millelegi, kuid president 
asus kaitsma Vene huve... 


Rahvuslased reageerivad 


Esimesena reageerisid Ilvese sõnumile Eesti Rahvuslik Liikumine (ERL) 
ja Tartu Rahu Põlistamise Selts (TRPS). Veel samal päeval, 01.07.2008, 
koostas käesoleva raamatu autor avalduse projekti. Ühendust võeti 
ka teiste rahvuslike organisatsioonidega. Erakond Põllumeeste Kogu 
(PK), Seto Kongressi Vanemate Kogu (SKVK), Eesti Kristlikud Demo- 
kraadid (EKD) ja Isamaa ja Res Publica Liidu Rahvuslaste Ühendus 
(IRL RÜ) ühinesid pöördumisega. Ühisavaldus mõistis presidendi sei- 
sukoha teravalt hukka kui ülimalt vastutustundetu ja Eesti rahvuslikke 
huve kahjustava. Selles öeldi: 


«[—] Esiteks, meil on olemas 1920. aastal sõlmitud, rahvusvaheliselt tunnus- 
tatud ja tänaseni kehtiv piirileping Venemaaga — Eesti ei vaja uut lepingut. 
Ilvese poolt omaks võetud eesmärk — legaliseerida Eesti seaduslike alade ku- 
ritegelik okupatsiooni ja annektsioon — saab olla ainult Venemaa eesmärk. 
Teiseks, ainult ääretult rumal või Eesti suhtes pahatahtlik inimene võib väita, 
et peale Ilvese pakutud järelandmist suhtuks Venemaa Eestisse võrdväärse 
lepingupartnerina ja probleemid kaoksid. [—] Et see nii ei juhtu, näitab Ve- 
nemaa käitumine Lätiga, keda tabasid peale piirilepingu sõlmimist ja terri- 
toriaalseid järelandmisi järjekordsed uued ja vaenulikud propagandarünna- 
kud. Meie poliitikutel peaks juba ammu olema selge, et Venemaa ei ole oma 
sõnades ega soovides siiras. [—] On ülimalt häbiväärne, et Eesti president, 
kes on seatud seisma oma rahva ja riigi huvide eest, hakkab peale Venemaa 
visiiti, kus teda avalikult mõnitati, Eestisse vaenulikult suhtuvate vällsjõudude 
eestkõnelejaks ning edastab riigikogule Kremli isandate äraandlikke soovitu- 
si. [—]»' 


EIP «üllatab» taas 


Järgmisel päeval, 02.07.2008 tegi Eesti Iseseisvuspartei vanematekogu 
järgmise avalduse: «Eesti Iseseisvuspartei jääb eriarvamusele rahvusli- 
ke liikumiste avalduse suhtes piirilepingu osas Venemaaga. Oma täna- 
ses avalikus pöördumises nõuavad nad piirilepingusse viite Tartu rahu- 


1. http://www.syndikaat.ee/news.php?uID=2250%8lang=est 

le allesjätmist. Eesti Iseseisvuspartei nõuab piirilepingu tagasivõtmist 
ja juba kehtiva 1920. aasta piirilepingu juurde jäämist.»' 

Iseseisvuspartei juhil Leitol oli ilmselt raskusi ühisavalduse mõist- 
misega. Pöördumises oli selge sõnaga öeldud, et «meil on olemas 
1920. aastal sõlmitud, rahvusvaheliselt tunnustatud ja tänaseni kehtiv 
piirileping Venemaaga — Eesti ei vaja uut lepingut.» EIP lihtsalt soovis 
ennast, nagu alati, vastandada Eesti rahvuslikele jõududele ja neid pro- 
vokatiivsel kombel maha teha. Seekord süüdistatati teisi sisuliselt või- 
mukartelliga ühinemises ja äraandmises. EIP ei saanud ilmselt aru, et 
preambuli kaotamine tooks automaatselt kaasa Venemaa-poolse uue 
piirilepingu ratifitseerimise ja lepingu jõustumise. Seetõttu ei saa see 
variant kõne allagi tulla. 

Sven Kivisildnik, Eesti Iseseisvuspartei juhatuse liige ja peasekretär 
avaldas paar päeva pärast eelpoolkirjeldatud intsidenti, 05.08.2008, la- 
base üllitise pealkirjaga «Toppige see Tartu rahu endale...». Sealt võis 
lugeda: «[—] Mulle on Tartu rahu õige mitmel isiklikul ja filosoofilisel 
põhjusel vastik. [—] Lasku see leping, piir ja preambul torudest alla, 
keda huvitab. [—] Maha Tartu rahu! Kui meil õnnestub vabaneda Tartu 
rahu taagast, siis saame ehk maha lõhkuda ka selle jõleda monstrumi, 
mis on plaanis rajada Kuku klubi lähedale, selle barbaarse ristisam- 
ba... [—] Tartu rahule sülitamine on hea komme. Tartu rahule sülitasid 
nii Moolotov, Ribentropp kui ka Ruusvelt. Selle maailma vägevad pole 
Tartu rahule pööranud kõige vähematki tähelepanu, miks peaksime 
meie? 2? Kas me oleme nendest targemad? [—J Me kõik saame aru, 
et kõige tähtsam on raha, pidu, laen ja homoabielu. Kindlasti on veel 
midagi olulist, aga kindlasti pole see Tartu rahu, nii et toppige see en- 
dale...»° 

Peab olema väga-väga palju head tahet ja fantaasiat, et selles pask- 
villis irooniasse ja sarkasmi rüütatud Tartu rahulepingu pooldamist 
näha. Võib ju oletada Kivisildniku loo sellise olevat, kuid isegi ridede 
vahelt lugedes on arvata, et lugu on ikkagi tõsiselt võtmiseks mõeldud 
ja kajastab autori vaateid. Ilmselt siis ka EIP vaateid, sest EIP eksponee- 
ris seda kirjutist uhkelt oma veebilehel, kuigi nimetab oma program- 
mis enda eesmärgiks «tugevat Tartu rahu põhist» riiki. Kas selleks, et 
Kivisildniku väljendeid kasutades toppida see...?! 


1. EIP kodulehekülg, http://www.iseseisvuspartei.ee/test/index.php/pre.ssitea- 
ted-avatud/items/eip-vanematekogu-2008a-2-juuli-avaldus.html 

2, http://www.iseseisvuspartei.ee/test/index.php/artikleid-liikmeteit-avatud/ 
items/kivisildnik-toppige-see-tartu-rahu-endale.html 

Isegi Tartu Rahu ega Vabadussõja Võidumonumendi kõige verise- 
mad vastased ei ole avalikult niivõrd madalalaubalisi mõtteid väljenda- 
nud ega niivõrd inetuid sõnu tarvitanud. Nüüdseks on see skandaalne 
kirjatükk EIP kodulehelt maha võetud, kuid mitte hukka mõistetud. 


Tants preambuli ümber 


Eestit korduvalt teravalt kritiseerinud Vene Riigiduuma välisasjade ko- 
mitee esimees Konstantin Kossatšov asus kiitma president Toomas 
Hendrik Ilvese toetusavaldust Eesti-Vene piirilepingu kiirele jõustami- 
sele ning soovi loobuda sellele lisatud preambulast, milles sisaldub vii- 
de Tartu rahulepingule. Ta juhtis tähelepanu ka sellele, et kohe pärast 
kodumaale naasmist asus Ilves oma Handi-Mansimaal peetud kõnet 
selgitama, millega tema hinnangul saadi Eesti juhtkonnalt ametlik lu- 
badus mitte õhutada separatistlikke meeleolusid Venemaal. Kossatšov 
väljendas lootust, et ka Riigikogu toetab presidendi seisukohta ja muu- 
dab ratifitseerimisseadust. Tema arvates peaks demarššide ja kahe- 
mõttelisuse aeg Eesti-Vene suhetes tasapisi lõppema hakkama.' 


Kui juba Kreml avalikult kiidab, et Eesti president Venemaa seisu- 
kohti Eestile kahjulikes asjades toetab, siis on kuri karjas küll. Ilvese 
avaldus, Venemaa kiitus ja rahvuslaste kiire reageering kergitas üles 
tõelise tormi. 


Ilvesele avaldasid toetust kunagine peaminister Andres Tarand, 
kes esimesena kuulutas valmisolekut osast Eesti riigi territooriumist 
loobumiseks ja nüüdne Euroopa Komisjoni asepresident Siim Kallas, 
kes koos Primakoviga kiitis heaks uue põhiseadusevastase piirilepin- 
gu 1996. aastal. Piirilepingule lisatud preambulit kritiseerides ütles ta: 
«Preambuli lisamine oli suur sisepoliitiline provokatsioon.» Peatudes 
president Toomas Hendrik Ilvese ja Venemaa presidendi Dmitri Med- 
vedevi kohtumisel Hantõ-Mansiiskis märkis Kallas, et see oli Venemaa 
kaval manööver. «Eesti pandi kahvlisse: Venemaa jättis teadlikult tõsta- 
tamata vene vähemuse teema, mis maailmas enam kedagi ei huvita,» 
ütles ta ja lisas, et selle käiguga löödi pall selgelt Eesti väravasse.” 


Nähes, et Ilves pärast oma Vene-visiiti tehtud ettepanekuga sisepo- 
liitiliselt isolatsiooni jääb ja parteikaaslase peaminister Andrus Ansipi- 
ga vastamisi satub — pidas Kallas ilmselt vajalikuks Ilvese moraalset 
autoriteeti väljaspoolt Eestil tulnud toetusega tõsta. Ühtlasi näitas see 


1. Kossatšov kiitis Ilvese algatust, 02.07.2008 Postimees 
2. Siim Kallas: piirileppe preamhul oli sisepoliitiline provokatsioon, 03.07.2008 
Postimees 

aga veel selgemalt, et Tartu Rahule kriipsu peale tõmbamine pole ka- 
sulik ja vajalik mitte Eestile, vaid nn. vanale Euroopale. Veel täpsemalt 
Euroopa suurkorporatsioonidele, kes ülemaailmselt jahtunud majan- 
duse ja tõusvate toormehindade juures vajavad nagu õhku Venemaa 
naftal, gaasi, metalle jne. Nende saamiseks võimalikult soodsate tin- 
gimuste saavutamiseks on Venemaaga vaja sõlmida uus Koostöö ja 
Partnerluse leping. Viimane sisaldab samme ka Euroopa Liidu ja Ve- 
nemaa vahelise viisavaba liikumise saavutamiseks — perspektiiv, mis 
peaks igal eestlasel (poliitikud kaasa arvatud!) ihukarvad püsti ajama. 
Et hoolimatust ilmutab Siim Kallas, kes komisjonäärina on kohustu- 
nud rahvuslike huvide asemel juhinduma nn. Euroopa huvidest, on 
veel mõistetav. Et rahvuslikele huvidele eelistab eurohuve aga ka Ilves, 
kes presidendina peaks toimetama täpselt vastupidiselt, näitab aga, et 
tema näol pole meil tegemist mitte vastutustundliku ja tasakaale otsiva 
riigipeaga, rahvuse esipoliitikuga, vaid võõrhuvide eest seisva lihtlaba- 
se agendiga.' 

Kunagine Riigikogu esimees, nüüdne Euroopa Parlamendi liige 
Toomas Savi ütles Euroopa Parlamendi täiskogus üllatuslikult ja tee- 
maväliselt sõna võttes, et ta ei näe põhjust, miks ei peaks Eesti-Vene 
piirilepingule Riigikogu poolt lisatud preambulist loobuma. «Tartu ra- 
huleping on jätkuvalt kehtiv rahvusvaheline leping,» toonitas Savi. «Uus 
piirileping tunnustab üksnes Eesti ja Venemaa vahelist kontrolljoont 
nende omavahelise piiri ja ühtlasi Euroopa Liidu välispiirina.» Savi juh- 
tis Euroopa Parlamendi tähelepanu ka president Toomas Hendrik Ilve- 
se hinnangule, et piirilepingu ratifitseerimisseadusele Riigikogu poolt 
preambuli lisamine oli tarbetu. «Ka Euroopa Komisjoni volinik Siim 
Kallas nentis, et Tartu rahulepingule viitava preambuli lisamine oli too- 
na vaid sisepoliitiline provokatsioon,» märkis Toomas Savi.” 


Preambul leiab toetust 


«Mind ei hämmasta mitte Savi soovitus preambulist loobuda, vaid 
viis, kuidas ta oma seisukoha edastas — Euroopa Parlamendi kõne- 
toolist, kuhu tal muidu väga tihti asja ei ole....Üks viga on juba varem 
tehtud — nimelt võis presidendi eelmise nädala avaldus jätta mulje, 
et piirileppe seiskumine on Eesti taga kinni,» kirjutas Andres Herkel. 
«Nüüd läheb keegi ja ütleb seda Euroopa Parlamendi ees. Tuleks vist 


1.TMS juhtkiri 07.07.2008 
2. Toomas Savi: Eesti-Vene piirilepingu preambulast tuleks loobuda 07.07.2008 
EPLO; www.DELFI.ee 

kümme korda järjest hüüda, et ei ole — Eesti pool pole teinud ühtegi 
reservatsiooni tehnilisse leppesse, ratifitseerimine takerdus Vene Rii- 
giduumas ja lõpuks võeti lausa allkiri tagasi!...Võime vaielda selle üle, 
kas preambul oli vajalik või mitte või kas piirilepe on Eestile hea lepe 
või ei ole, aga me ei tohi anda täiesti masohhistlikku signaali, et meie 
oleme süüdi. Sest me ju ei ole!... Mulle on siiani arusaamatuks jäänud, 
miks president Ilves algatas selle vaidluse läbi televisiooni, mitte koh- 
tumisel Riigikogu fraktsioonide juhtidega, et testida nende seisukoh- 
ti» kirjutas Andres Herkel.* Herkeli hinnangul oli lubamatu probleem 
Euroopa Parlamendi ette tuua. «Kelle jaoks? Mis eesmärgiga? Kui Savi 
tahtnuks lülituda Eesti-sisesesse väitlusse või vaielda Reformierakonna 
esimehe Ansipiga, siis olnuks tal ju kümneid paremaid võimalusi seda 
teha,» lisas ta. «Polnud mingit tarvidust teha seda Euroopa parlamen- 
dis, kus see avaldus on eesmärgipäratu, et mitte öelda Eestile kahju- 
lik,» arvas Herkel. Tema hinnangul oli eriti kentsakas avada pärast Savi- 
uudise lugemist Euroopa parlamendi kodulehekülg ja saada teada, et 
esmaspäevane päevakord oli täidetud järgmiste teemadega: romide 
(mustlaste) sõrmejälgede tuvastamise andmebaasi loomine Itaalias, 
toidulisandite raport, kodukorra küsimused jms. «Mis te arvate, millise 
teemaga Eesti-Vene piirilepe kõige paremini haakub?» küsis ta. 


Riigikogu Euroopa Liidu asjade komisjoni esimees Marko Mihkel- 
son teatas, et Venemaale pole põhjust piirileppe osas järeleandmisi 
teha, kuna Eesti-Vene suhete ajalugu on näidanud, et igasugused jä- 
releandmised ei anna tulemust. Mihkelson ütles, et ta ei näe mingit 
põhjust, miks Eesti peaks väga ähmases lootuses suhete paranemisele 
muutma oma ratifitseerimisseadust.” 


Peaminister Andrus Ansip vastandus 03.07.2008 valitsuse pressi- 
konverentsil president Toomas Hendrik Ilvese välja käidud mõttele 
loobuda Eesti-Vene piirileppe Tartu Rahu rõhutavast preambulist. An- 
sipi sõnul oli aeg preambuli lisamise üle diskuteerida siis, kui Eesti pii- 
rileppe ratifitseeris. Ta meenutas, et valitsusest läks eelnõu Riigikok- 
ku toona preambulita ning alles Riigikogu otsustas tolle sinna lisada. 
«Minu meelest on see preambul päris hea preambul,» lisas peaminis- 
ter. Ansipi sõnul ütles preambul ühemõtteliselt, et on Tartu rahu piir 
Eesti ja Venemaa vahel, mida lepinguga muudetakse, ja tekib uus piir. 
«Mingeid võimalusi teistele riikidele territoriaalseid pretensioone esi- 
tada pole võimalik.» Ansip ütles, et ei näe erilist vajadust selle järgi, et 


1. Andrus Herkel: Savi sõnavõtt Europarlamendis tekitab küsimusi, EPLO 
08.07.2008 
2. ETV Aktuaalne kaamera 01.07.08 

Riigikogu peaks hakkama oma kunagisi otsuseid revideerima. «Mina 
ei näe, et ratifitseerimisseaduse preambul saaks olla tegelik probleem 
Venemaa jaoks.» 

Ka Riigikogu esimees Ene Ergma pidas põhjendamatuks soovi 
alustada uut arutelu Eesti-Vene piirilepingu üle.»Ma ei näe põhjust, et 
peaksime vastuvõetud seadust hakkama uuesti arutama. Riigikogu ra- 
tifitseeris Eesti ja Venemaa piirileppe nii, nagu oli kahe poole vahel 
kokku lepitud, tegemata ühtegi muudatust,» ütles Ergma. Tema sõnul 
ei muuda ratifitseerimisseadusele lisatud preambul mitte kuidagi kahe 
riigi vahel sõlmitud piirilepingu sisu. «Loodan, et Vene pool tutvub veel 
kord tähelepanelikult Riigikogu vastuvõetud seaduse tekstiga ja ratifit- 
seerib piirilepingu. Probleemi lahendus on Vene poole kätes,» rõhu- 
tas Ergma.” Ka Postimehele antud intervjuus kinnitas Ene Ergma, et 
preambuli suhtes ei ole midagi arutada: «Piirilepet vajab praegu Vene- 
maa. See ei ole esimene kord, kui dokumendis mainitakse Tartu Rahu. 
Kui hakkame Tartu Rahu käsitlema Vene kombel õigustühise paberi- 
na, siis võtamegi omaks, et meil oma riiki ei olnud ja astusime vaba- 
tahtlikult NSV Liitu. Mulle on Tartu Rahu väga tõsine meie omariikluse 
vundamendidokument.»* 

Akadeemik Endel Lippmaa hinnangul kardab Venemaa vastutust 
okupatsiooni, sõjaroimade ja inimsusevastaste kuritegude pärast. See- 
tõttu ei meeldigi Venemaale Eesti poolt piirileppele lisatud preambula, 
mis rõhutab, et Eesti pole uus, vaid vana riik, mille Venemaa vahepeal 
okupeeris. Loomulikult on tal õigus. 

Poliitikud avaldasid usinasti nii poolt kui vastuargumente oma in- 
ternetiblogides, kuid tundus, et ülekaal jäi siiski neile, kes preambuli 
kaotamist taunisid. Oli ka neid, kes ei soovinud preambulit tagasi võt- 
ta, kuid kartsid vähemusse jääda, kui rahvusvaheline kohus neile appi 
ei tule. Ilmselt oldi veendunud, et rahvusvaheline kohus kiidab heaks 
preambuli lisamise. Aga nii ei pruugi juhtuda. 

«Kohus võib preambuli lisamist õigustatuks pidada, kuid võib — 
«diplomaatilistel kaalutlustel» — väita et preambul muudab ühepool- 
selt ja väga oluliselt mais 2005 allkirjastatud piirilepingus määratut ja 
selle võib lisada vaid Vene Föderatsiooni nõusolekul. Kuna tegemist 
on vaid kohtult hinnangu küsimisega, siis pole kohtul vaja oma maine 
üle muret tunda, kui hinnang meie huvide asemel lähtub teiste Euroo- 


1. Alo Raun, Ansip ei näe preambuli muutmisel mõtet, 03.07.2008 Postimees 
2. Ergma: Piirilepingu saatus on Vene poole kätes, EPLO 03. juuli 2008 

3. Postimees 16.07.2008 

4. Reporter.ee. 03.07.2008 

pa riikide huvidest. Kohtu hinnang ei kohusta loomulikult Eestit mitte 
millegi tegemiseks, kuid kindlalt võime järeldada, et Euroopa Liit hak- 
kab Eestile avaldama survet preambuli tagasi võtmiseks, kui kohtu hin- 
nangul see on «Euroopa väärtuste» kohasem. Ka võib kohtu soovitus 
tiivustada Eestis elavaid venelasi rahvusvahelises kohtus nõudma teise 
riigikeele seadustamist, sest Eesti Vabariik on võimaldanud neil arvata, 
et Eesti astus vabatahtlikult Nõukogude Liitu ja nad olid koos eestlaste- 
ga ühe ja sama riigi kodanikud. Seda arvamust aitavad kinnitada kõigi 
ENSV maa-alal elanud venelaste Eesti Vabariigi elanikeks arvamine, 
venekeelsed koolid Eesti kodakondsuseta isikute lastele ja Põhisea- 
duses määratud kohustus teatud piirkondades tagada kakskeelsete 
ametnike olemasolu ($51). Mõelgem ka sellele et venelastest elanike 
hagi võitmiseks pole meil juriste, kes on rahvusvaheliselt tähtsate hagi- 
de võitmisel olnud silmapaistvalt edukad või et rahvusvaheline kohus 
ei peaks inimõigusi rahvuslikest õigustest tähtsamaks,» kirjutas Harri 
Kivilo. 

Selle asemel, et pärast Ilvese avaldust oleksid erakonnad selgete 
seisukohtadega välja tulnud, kembeldi üksikpoliitikute tasandil mitte 
millekski kohustavalt blogide kaudu. Püüti jätta mulje endast kui van- 
kumatutest patriootidest ja Eesti huvide kaitsjaist. Preambulisõda on 
näide sellest, kuidas poliitikud tegelevad näiliste probleemidega, mis 
juhivad tähelepanu põhiprobleemidelt kõrvale. 


Arvamusportaal Terve Mõistuse Sündikaat avaldas oma lugejaküsil- 
luse andmed, kus küsiti kas Eesti peaks loobuma viitest Tartu Rahule, 
kui selle nõude esitajaks on EL, mitte Venemaa. 81,4 protsenti vasta- 
nuist ütles, et mingit vahet ei ole, kes nõuab, meie huvides on Tartu 
rahuleping säilitada. 10,1 protsenti lugejatest ütles, et jah loomulikult, 
peame püüdma olla head eurooplased. 8,5 protsenti lugejaid ütles, et 
pigem peaks, kuna me nagunii ei suuda Moskva-Brüsseli ühissurvele 
vastu seista, jonn aga ainull ärritaks neid.” Seega on rahvas taas oma 
seisukoha avaldanud — muutumatult. 


Džunglitantsu preambula ümber mõistis hukka ka akadeemik Anto 
Raukas, kes kirjutas: «Selle asemel et kulutada aega ja energiat pseu- 
doprobleemide lahendamisele, mille üheks näiteks on piirilepingu 
ratifitseerimisseadu.se preambul, peaksid meie poliitikud tegelema 


reaalsete probleemidega, milleks on eeskätt eesti rahva majanduslik 
käekäik. Preambuli argumenteerimata äravõtmisega kaotaks Riigiko- 
gu rahva lugupidamise ja venelaste austuse ning tulu ei tõuseks sellest 


1. Harri Kivilo, kiri Riigikogu liikmetele 28.07.2008 
2. Terve Mõistuse Sündikaat 16.07.2008 

karvavõrdki. Kohe leiaks Venemaa uue ajendi, millega esitada meile 
uusi absurdseid nõudmisi. Selle peale on nad meistrid!»' 


Riigikogu kaitseb Gruusia territoriaalset terviklikkust 


08.08.2008, Pekingi Olümpiamängude avapäeval, mil kogu maailma 
tähelepanu oli mujal, alustas Venemaa juba ammu ettevalmistatud 
Gruusia-vastast vallutussõda, mida ta õigustas «rahuvalvamise» ning 
oma kodanike ja kaasmaalaste huvide, õiguste ja au «kaitsmisega». 
Venemaa uus president Medvedev astus oma eelkäijatega ühte sam- 
mu Venemaa deržaava ja hegemoonia laiendamisel. Eesti, nagu kogu 
maailma avalikkus, mõistis Venemaa tegevuse hukka. 

Riigikogu tegi 12.08.2008 avalduse Vene Föderatsiooni sõjalisest ag- 
ressioonist Georgia vastu, milles öeldakse: «Riigikogu mõistab hukka 
Vene Föderatsiooni sõjalise agressiooni Georgia vastu ning väljendab 
sügavat muret selle tagajärgede pärast. Riigikogu tervitab ja toetab 
rahvusvahelise üldsuse ja demokraatlike riikide nõuet sõjategevus 
kohe lõpetada ning tagada Georgia territoriaalne terviklikkus rahvus- 
vaheliselt tunnustatud piirides. Riigikogu rõhutab, et rahu taastamine 
Georgias ning rahvaste julgeoleku tagamine Vene Föderatsiooni naa- 
berriikides on võimalik üksnes siis, kui demokraatlik maailm rakendab 
selleks ühtset, jõulist ja järjekindlat survet. Agressor teadku, et rünnak 
suveräänse riigi vastu toob kaasa rahvusvahelised sanktsioonid. Vene 
Föderatsioon peab naasma koostöö ja rahvusvahelise õiguse põhimõ- 
tete juurde.» 

Territoriaalne terviklikkus ei ole vaid suurriikide uhkus ja mängu- 
maa. Nende terviklikkus ei ole tavaliselt nii-ehk-teisiti ohustatud, eri- 
ti välise agressori poolt. Teritoriaalne terviklikkus on märksa tähtsam 
Eesti taolistele väikeriikidele, kelle iga põllusiil, kivikangur, allikas või 
põlismänd on seotud vanade legendide, lugude ja pärimustega. Vene- 
maale, kellel tohutud alad on sootuks inimtühjad või selleks saamas, 
ei tähenda selline väike maalapike midagi. Petserimaal ja Narva tagus- 
tel aladele on iga ruutmeeter kellegi kodupaik, mis unistuste ja kaunite 
mälestustega seotud. 

Just Eesti Vabariigi territoriaalse terviklikkuse kaitseks kirjutatigi 
Tartu Rahu sisse ka meie Põhiseadusesse. Tuues Gruusiaga paralleeli, 
peame paratamatult mõtlema ka Kirde-Eestile, mida Venemaa käitu- 
mine ohustab. Sealne elanikkond on sisse toodud sama eesmärki sil- 


1. Anto Raukas, Energeetikast ja piirilepingust, 18.08.2007 Eesti Päevaleht 
2. http://www.riigikogu.ee/index.php?id = 50830 

mas pidades, mida Venemaa nüüd Osseetias ja Abhaasias (karta võib, 
et peatselt ka mujal, kui sellele resoluutselt vastu ei hakata) ellu on 
hakanud viima. 


On väga tervitatav, et Eesti ja Lääs on asunud kaitsma Gruusia ter- 
ritoriaalset terviklikkust. Teisiti ei saakski. Kaitstes Gruusiat, kaitseme 
me ka Eesti riiki ja iseennast. Kuid mida rohkem meie riigitegelased 
räägivad Gruusia terrritoriaalse terviklikkuse kaitsest, seda raskem on 
neil vastata oma kodanike küsimusele, miks nad samas Eesti Vabariigi 
territoriaalsest terviklikkusest ei hooli. 


Seto Kongressi Vanemate Kogu avaldus 


Riigikogu avaldusele reageerisid Seto Kongressi Vanemate Kogu liik- 
med ja esitasid Riigikogule avaliku pöördumise. On ju setod, lisaks 
väiksemaarvulistele ja üle maailma laialipaisatud vadjalastele ja inger- 
lastele, just see eesti rahvakild, kelle kodud ja maad idapoolt tulnud 
anastaja röövinud on ning kelle mure ja valu meie riigitegelased üks- 
kõikseks jätab. Ligi 60 Petserimaa eestlaste küla ja 12 surnuaeda on 
loovutatud idavaenlasele ning suurele osale setodest kestab küüdita- 
mine, sest nad ei saa elada oma kodupaigas. Seto Kongress kirjutas: 

«Kutsume Riigikogu liikmeid loobuma kahepalgelisest poliitikast 
ning suhtuma sirgeseljaliselt oma riigi staatusse ja tulevikku! Osuta- 
des Gruusia riigile väga vajalikku tähelepanu ja toetust riigi ühtsuse 
säilitamisel, käituvad rahvasaadikud kahepalgeliselt ja alatult oma Ees- 
ti riigi suhtes, loobudes Eesti Vabariigi seadusjärgsetest piiridest, terri- 
tooriumist ning sõlmides uusi loobumislepinguid. 

Kutsume Eesti Vabariigi Riigikogu denonsseerima 2005. aasta 20. 
juunil ratifitseeritud Eesti-Vene piirilepe! Kutsume kaitsma nii Gruu- 
sia kui Eesti terviklikkust! Seto Kongressi Vanemate Kogu.»' Kahjuks 
ei leidnud see üleskutse meedias kuigi laia avalikustamist. Nagu ikka. 
Vaid mõned üksikud väljaanded trükkisid selle ära. Seto Kongressi 
avaldusega, millega kahel käel ühineb ka käesoleva raamatu autor, 
ongi hetkel paras hakata joont alla tõmbama sellele peatükile. 


Eesti poliitikud on seoses Gruusia konfliktiga tegutsenud julgelt ja 
aktiivselt avamaks maailma silmi Venemaa tõelise olemuse suhtes 
ning kinnitanud, et suhetes Kremliga tuleb olla resoluutne ning ei tohi 
minna järeleandmiste teele. Isegi Toomas Hendrik Ilves kinnitas, et Eu- 


Lwww.Kalev.ee 12.08.2008 

roopa peab kogu oma senise julgeoleku ja välispoliitika ümber hinda- 
ma ning uue reaalsusega kooskõlla viima.' 

Annaks Jumal, et meie riigitegelased hakkaks sedamoodi ka mõt- 
lema, mitte ainult ütlema, ja mis veelgi tähtsam, ka tegutsema Eesti 
huvide, julgeoleku ja välispoliitika teostamisel. Et selle peatüki jätkuks 
võiks kunagi kirjutada: Eesti denonsseeris uue piirilepingu. Tartu Rahu 
Põlistamise Seltsil on igatahes valmimas vastav seaduseelnõu projekt, 
mis kavatsetakse lähiajal Riigikogule üle anda. 


MARTU RAHU 


KEHTIS! 


VARA, Bd 
KEHTIB ! 


Seto Kongressi Vanemate Kogu organiseeritud miiting ENSV piiri kehtimise ja 
uue piirileppe vastu Toompeal 26.01.2005 


1. Toomas Hendrik Ilves, www.DELFI.ee 12. 08.2008 

Kui, ükskõik millisel põhjusel, hakatakse min- 
gis ühiskonnaelu valdkonnas, näiteks poliitikas, 
märgatavalt kalduma kõrvale moraalinormidest, 
järgneb sellele nagu öö päevale, et need normid 
hakkavad järjest langema ka igal pool mujal... 


Margaret Halsey (1910-1997) Briti kirjanik 


ELITAARNE REVOLUTSIOON JA 
DEMOKRAATIA DEFITSIIT 


Tundub, et meie poliitkud tegutsevad põhimõttel: eesmärk pühitseb 
abinõu, nagu kõlas jesuiitide ütlus. Ainult selle vahega, et kui jesuiidid 
pidasid silmas jumalikke eesmärke, siis meie poliitikud on oma ees- 
märkide olemuse suhtes jumala ükskõiksed. 


«Julgen arvata, et kui Nõukogude Liit ei oleks lagunenud, siis oleks 
see seltskond, kes 7. novembril Nõukogude Liidu aastapäeva tähista- 
ma kogunenuks, poolenisti sama, kes nüüd 24. veebruaril «Estoniasse» 
koguneb, ja mitte sellepärast, et nad on kommunistid, vaid sellepärast, 
et nad on konjunkturistid,» on öelnud ajaloodoktor Jaak Valge.' 


Tõepoolest, suurt vahet ei ole, kas tegemist on avalikult venemeel- 
se Keskerakonnaga, kellel Pütini parteiga koostöölepe, Reformiera- 
konnaga, kes vaid mammonat ülimaks peab, Res Publicaga, kes vaba- 
dusvõitlejad natsideks kuulutas ja Lihula ausambarüvetamise korral- 
das, Isamaaliiduga, kelle seaduseelnõu, et ka umbkeelsed muulased 
võimule saaks, heaks kiideti (nüüdseks on Res Publica ja Isamaliit 
ühinenud), sotsiaaldemokraatidega, kelle rahvastikuminister punasot- 
sioloogide abil eestlaste uusvenestamiskavaga välja on tulnud ja Savi- 


1. 01.02.2008 TRPS ajalookonverents «Tartu Rahu ja tänapäev» Rahvusraama- 
tukogus 

saare kodakondsuse nullvarianti ellu viia püüab või Rahvaliiduga, kes 
maadevahetamise äriks oskas keerata. Sisulisi ja tõelisi ideoloogilisi 
erinevusi neil ei ole, poliitiline erakondade parem-vasakskaala Eestis 
on olematu ja fiktiivne. 

Meie poliitikamaastikul domineerivad ainult näiliselt vastandlikud 
jõud. Näiteks Reformierakond ja Keskerakond kuuluvad Euroopa Par- 
lamendis tegelikult mõlemad Liberaalsesse fraktsiooni. Samuti ühes- 
koos rajavad nad Eestis elitaarset multikultuurilist ühiskonda. Ainus 
erinevus on selles, et üks eelistab Läände ja teine Venemaale orien- 
teeritud elitaarset huvigruppi, kuid needki on ju omavahel tihedalt, kui 
mitte lahutamatult läbipõimunud. 

See on üsna haruldane Euroopas, kus domineerivad erakonnad on 
tavaliselt vastandlikud: ühelt poolt sotsialistid või nende analoogid — 
ning teiselt konservatiivid, liberaalid või kes iganes. Selles tähenduses 
paistab Eesti pigem sarnane olevat Põhja-Ameerikaga — USA või Ka- 
nadaga -, kus domineerivad suurparteid on poliitilistelt seisukohtadelt 
samuti võrdlemisi ühte nägu. Sellest tõdemusest kasvab välja järeldus: 
sõltumata sellest, kas valitsuse moodustab Keskerakond või Reformi- 
erakond, ei muutu sellest eriti tegelik poliitika. Detailides kindlasti, mil- 
lest mõned võivad olla isegi olulised, kuid jäävad siiski detailideks.' 

Meie erakondade, kuid ka riigi ja ühiskonna üheks suurimaks prob- 
leemiks on võõrandumine väärtustest ja oma eesmärkidest. Seetõttu 
peamegi suure tähelepanuga jälgima otsuseid, mis mõjutavad Eesti 
riikluse ja rahva saatust nii praegusel hetkel kui ka pikemas perspek- 
tiivis. Eesti ühiskonda viiakse demokraatlikust õigusriigist ja individua- 
listlikust turumajandusest, kus kõik inimesed on võrdsed, elitaarsesse 
klassiühiskonda, kus kõik sõltub inimese (klubilisest) kuuluvusest. Sa- 
muti vähendatakse katastrofaalse kiirusega riigi ja rahva võimet olla 
ise enda asjades otsustaja. Järjest rohkem on näha kuidas Eesti aren- 
gut määravad otsused langetatakse kuskil mujal ja vormistatakse era- 
kondade tagatubades erakondade ja riigi ametlikuks poliitikaks. 

«Ilmekas näide sellest oli Res Publica, mille etteotsa meelitasti oma 
altruismiga tuntuks saanud või poliitiliselt korrektsed isikud, kes seejä- 
rel allutati meelituste ja ähvardustega või erinevate kompratega isikute 
tahtele, kes ise jäävad «kardinate taha». Sama tegutsemismudelit võib 
täheldada ka teistes Eesti erakondades, mõnes rohken, teises vähem. 
Eesti inimeste elu määravad otsused ei teki mitte erakondadesisestes 
aruteludes, vaid tulevad kusagilt ja esitatakse parimal juhul erakonna 


I. Rein Toornla, Kahe suurpartei vääramatu võim, www.DELFI.ee 30.10.2008 

liikmetele vaid kinnitamiseks» kinnitab Paul Tammed Tallinna Ülikoo- 
list. 

Põhiseadust ja rahva tahet arvestab elitaarne demokraatia vaid nii- 
kaua, kuni see ei tekita takistusi pragmaatilisele reaalpoliitikale. Tõtt 
öelda tuleks eliit kirjutada jutumärkides, et eristada jutumärkideta 
eliiti, nris võiks tähendada neid, kes omavad vastutust ühiskonna ees, 
erinevalt «eliidist», mille all peetakse tavaliselt silmas lihtsalt rahakat ja 
võimul või selle lähedal seisvat seltskonda. 


Tundub, et «demokraatiat» on Eestis liigagi: poliitkartellidega seo- 
tud meedia ütleb, mida iganes heaks arvab ning majandushaid ja eri- 
ti poliitikud teevad, mida tahavad. Lumpeniks sõimatud rahva roll on 
vaikida. Takistuste tekkides kaotavad põhiseaduslikud normid ja õi- 
gusprintsiibid elitaarse demokraatia jaoks oma tähenduse ja nad lüka- 
takse jokkmeetoditega, mida ei vaevuta isegi varjama, lihtsalt kõrvale. 

Kuid demokraatia ei tähenda tugevama õigust, teda on seda enam, 
mida rohkem asju arutatakse, mida rohkem kodanikel on võimalust 
oma häält kuuldavaks teha ja mida rohkem ühiselt otsustatakse. Koda- 
nikeühiskond pole sugugi ainult «pehme» nn. näidisprojekt — arutlev 
ja solidaarne demokraatlik ühiskond on märksa vastupanuvõimelisem 
seest- ja väljaspool! tulevatele ohtudele kui ühiskond, mis rajaneb puh- 
talt eliidi võimul. 


Elitaristliku valitsuskultuuri kehtestumise esimeseks tunnuseks on 
see, et inimesed loovutavad oma mõtlemisvõime eliidile. Vabad koda- 
nikud taanduvad manipuleeritavaks pööbliks, kes usub ja järgib pimesi 
oma eliiti.” Mõtlemisvõime on aga tõelise valitsuskultuuri ja riigi arengu 
vältimatu eeldus. Endine õiguskantsler Allar Jõks kirjutas 2008. aastal, 
et Eestis on loodud ühiskond, kus poliitika ja ärihuvide põimumine on 
tugevam kui kunagi varem ning politiseeritakse kõike, mis vähegi või- 
malik. Töös ja äris edasijõudmiseks peab kuuluma kas erakonda või 
perekonda, seadusandlike ja täidesaatvate organite sees eksisteerib 
parteide niidistik, mille kaudu toimub tegelik otsustamine ja juhtimi- 
ne.” 


Endiste kollaborantide, tänaste kosmopoliitide võimu kindlustami- 
ne ja erastamisprotsessi käigus läbi viidud ärastamine, ühisomandi ja 
riigivara pööratud eksproprieerimine oli omamoodi jätk kommunistli- 
kule võimu ja rikkuse ümberjagamisele ehk sotsialistlikule revolutsioo- 


1. Paul Tammert, Kolm valitsuskultuuri ja Eesti tulevik, Tallinn 2007, Ik. 143 
2. Paul Tammert, Kolm valitsuskultuuri ja Eesti tulevik, Tallinn 2007 
3. Allar Jõks, Kellele kuulub Eesti riik?, Postimees 07.03.2008 

niie. Kuigi see nn. elitaarne revolutsioon toimus näiliselt rahva huvides 
ja harvadel juhtudel oli lihtrahva esindajatel isegi justkui võimalus osa- 
leda otsustusprotsessides, langetas nende eest ja nende nimel kõik 
otsused siiski uus/vana eliit. Seda uusrevolutsiooni on suudetud suure- 
pärasel! varjata kapitalistliku retoorikaga — endale võimu, privileegide 


ja rikkuse loomine rahva arvelt ei ole ju vaid kommunistide eripära. 


Kui omad mehea pukis. 


Have-Valtmant joonistus. 


»Tuige kaasa kõik, kellel erakonnakaart taskus — nüüd on koh- 
tade jagaintrit* täies hoos". 


Kõigis riikides, mitte ainul! Eestis, kus ei suudetud demokratiseeru- 
mise alguses poliitilisi, majanduslikke ja õigusinstitutsioone puhasta- 
da endise okupatsioonirežiimi poliitilisest eliidist ehk nomenklatuurist 
ja kollaboraatoritest, on täna selle negatiivset mõju ja vastutöötamist 
rahvuslikele huvidele üsna raske tagantjärgi must-valgel tõestada või 
takistada, sest salastamine ja nn. ringkäendus töötab tänagi tõrgeteta. 
Sealjuures ei tohi unustada, et poliitiliste institutsioonide puhastamine 
oli ainult pool tegemata jäetud tööst. Suuri tagasilööke demokratisee- 
rumisprotsessile põhjustasid ka teadlased, kes töötasid endise polii- 
tilise eliidi huvides ja õpetajad/õppejõud, kes lähtuvalt oma tõekspi- 
damistest kujundavad oma õpilaste suhtumist (nn. punaprofcssorid) 

ning muudes tähtsates valdkondades olulist rolli täitvad inimesed. 
Neid mürgiseid vilju korjame me ilmselt veel kaua. 

Otsest erastamise kaudu kasu saanud ja võimu säilitanud eliidi ja 
ülejäänud rahva vahelist konflikti küll pole, kuid rahvas ei usalda oma 
juhte ning puudub või on rängalt kahjustatud ühine identiteet ja uhkus- 
tunne oma riigi üle. 


Ma ei kahtlusta, et Eestis võimu usurpeerinud endised kommunis- 
tid sotsialismiaega tagasi ihkaksid. Ei. Selleks on nad käe liialt sügavale 
riigi kaukasse ajanud ja rahahüvesid maitsta saanud. Seda ei taha isegi 
tänane Venemaa. Küll on nad aga kõigeks valmis võimu ja mammona 
nimel. Just seepärast on rahvuslik ühtsus ja eneseteadvuse tõus neile 
ohtlik, sest see pühiks saasta vabaks saades minema. Et seda ei juh- 
tuks, ollakse valmis Kremli ja Brüsseliga salaja poliitilist ja majandus- 
likku kasatšokki vihtuma, täpselt nagu Kekkonen aastakümneid seda 
Soomes KGB juhtimisel harrastas. Kas sellepärast on valitsus käivita- 
nud enneolematu ja laiaulatusliku Eesti kodakondsuse jagamise kam- 
paania muulastele (hoolimata nende lojaalsusest) ja suurendas 2008. 
aastal immigrantide igaastast sisserändekvooti 50%? 

Kõiki patte ei saa muidugi ekskommunistide kaela veeretada, kuid 
asi on tõsine ja igasugusest nõiajahist kaugel. Valitsevas poliitikas on 
suur osa ka teistel juuretutel kosmopoliitidel ja multikultuursuse ülis- 
tajatel, kellele rahvus, riik ja aated omakasu kõrval mitte midagi ei 
tähenda ning kahtlemata veavad Baltimaades kulissidetaguseid traa- 
gelniite lisaks KGB/FSB-le CIA ja teisedki Lääne luureorganisatsioonid, 
maad ja ühendused. Kuid näha Lääne luureagentuuride huvi Eesti-Ve- 
ne piiriküsimuse ja Eesti alade loovutamise vastu on siiski raske kui 
mitte lausa paranoiline. Üsna kindel on aga ka see, et suur hulk poliiti- 
kutest ei aimagi, kuidas neile teatud põhimõtteid sisendatakse, lastes 
neid paista nende oma mõtetena ja kuidas nad on mängukanniks selle 
maailma vägevate käes. Ei ole ju poliitika vahendid, aated ega instru- 
mendidki need, mis kunagi varem. Ja ei ole poliitikudki enam need. 


Jaak Valge pööras oma essees «Demokraatia ja ebademokraatia» tähelepa- 
nu poliitika meediakeskseks ja populistlikuks muutumisele. Ta tõdeb, et de- 
mokraatia olulisemaks defektiks on kujunenud «lühiajaliste huvide esiletõus 
pikema perspektiivi arvel, s.t. järgmiste põlvkondade ressursside ekspluatee- 
rimine praegu. Kaasaja õhtumaa poliitiline ja osalt isegi intellektuaalne kul- 
tuur on lühema sihikuseadmisega kui kunagi varem. Selle valiku on teinud 
elektoraat... On loogiline, et nad eelistavad tänast stabiilsust ja heaolu hom- 

se arvelt.» Rahvasuu nimetab seda ühepäevaliblika mentaliteediks. Kõiges 
piirilepinguga seonduvas on juhindutud just nimelt sellisest hukatuslikust 
mentaliteedist. 


Viiskümmend aastat verist genotsiidi, rahva eliidi, mälu ja hariduse 
hävitamist, venestamispoliitikat ja kommunistlikku ajupesu on meie 
rahvuse tervisele, vaimule ja enesehinnangule mõjunud palju laasta- 
vamalt kui me tunnistada tahame või julgeme. Jaak Valge kirjeldatud 
defekt on süvenenud. 90-ndate alguse eestlaste enesetunnetuse jõuli- 
ses tõusus oleks olnud võimalik okupatsiooni löödud haavad paranda- 
da ja taastada rahvuslik väärikus, uhkus ja kaugemad eesmärgid, kuid 
seda ei üritatudki. Vastupidi! Kremli ülesandel ja toel ohjad haaranud 
kollaborandid, kellele teiseltpoolt assisteerivad ühetaolist Euroopat 
propageerivad kosmopoliidid ja multikulturistid, on hämmastavalt sihi- 
pärase tööga suutnud naeruvääristada ja hävitada igasuguse rahvusli- 
ku eneseteadvuse tõusu ning kehtestada elitaarse valitsuskultuuri, mis 
toetub globaalsusele ja multikultuursusele. 

Eluterve ja positiivne rahvusluse mõiste on peaaegu suudetud sa- 
mastada äärmusluse ja ksenofoobse piiratusega ning noortele rah- 
vuslik-isamaalise kasvatuse andmine ei tule loomulikult kõne allagi. 
Sellest isegi ei räägita. Põhiseadusesse raiutud Tartu rahulepingujärg- 
sete piiride taastamise või kompenseerimise nõue olevat väiklane, 
äärmuslik, kantud kättemaksuhimust, russofoobiast jne. Et on olemas 
sellised kategooriad nagu õigus ja õiglus, au, on unustastud. Väikerah- 
va ja -riigi osa olevat halva mängu juures vaid head nägu teha ning 
olla õnnelik, et asjad veelgi hullemad pole. Meie kohus olevat tagada 
võõrrahvaste õitseng meie kodumaal, tehes selleks järelandmisi eesti 
rahva arvelt. Kõige selle tõttu võib Eesti ametlikku poliitikat, millega 
on nõus kõik Toompeal esindatud erakonnad, ilma vähima kahtlu- 
seta nimetada estofoobseks. 

«Ja nii ongi juhtunud, et selle maailma vägevaid kummardavaid, 
ilma iseseisvalt mõtlemata kõigega nõustuvaid alandlikke lakeisid on 
eestlaste hulgas tänu aastaid kestnud nõukogulikule kasvatusele näh- 
tavasti üsnagi palju. Paraku ka valitsusringkondades. Kunagises Ees- 
ti Vabariigis eriti noorte hulgas valitsenud isamaalisust ei ole Eestis 
taasiseseisvumise järgi suudetud, aga võib-olla ka et tahetud taastada. 
Oleks see ju kommunistliku minevikuga tegelinskitele ohtlik. Või veel 
— hakatakse äkki mineviku kohta aru pärima. Nii et las parem olla, 


1. Jaak Valge, Demokraatia ja ebademokraatia, Tuna 1/2006, Ik. 16 

nagu on,» avaldab kahetsust Hendrik Arro, PhD, Sõjaaegsete Eesti Len- 
nuväelaste Ühenduse esimees, kunagine lahingulendur.' 


Peaaegu kõik praegused erakonnad peavad enda ja neile kas idast 
või mingite «meie sõprade» poolt ette kirjutatud elitaarseid klikiees- 
märke, poliitilisi ja majanduslikke kaalutusi ning sotsiaalseid multikulti 
eksperimente Põhiseadusest ülimaks. Seejuures omatakse julgust väi- 
ta end tegutsevat demokraatia ja Eesti hüvanguks, arvestamata selle- 
ga, et Põhiseadus ei ole üksnes juriidiline dokument, mida vastavalt 
eesmärgile väänata võib, vaid eelkõige rahva poliitiline deklaratsioon 
iseseisvusest ja selle säilimiseks kehtestatud normide kogum. 


Demokraatlikus ühiskonnas kehtib Põhiseadus kõigile ühtmoodi, 
täielikult ja tervikuna, igaühe põhjendatud arvamusi arvestatakse mit- 
te ainult juttudes ja mängult, vaid ka tegelikult. Demokraatlikus ühis- 
konnas on valitsevatel ringkondadel kohustus põhjendada oma hin- 
nanguid, eesmärke, tegutsemise printsiipe ja hindamise kriteeriume. 
Demokraatia kui ühiskonnakord ei saa funktsioneerida, kui inimesed 
ei austa ei ennast ega üksteist, ei au ega väärikust, ei iseseisvust, vaba- 
dust ja korda, mis on iseseisvuse ja vabaduse kasutamise eelduseks. 
Demokraatlik ühiskonnakord on farss, kui inimesed ei austa ei Inim- 
õiguste Deklaratsiooni ega Põhiseadust ja ei tunnista demokraatliku 
mõtlemisviisi aluspostulaate.” 


Tõeline demokraatia ei tähenda vähemuse jalge alla tallamist ena- 
muse poolt, vaid ka nende arvestamist võimalikult suurel määral. Eesti 
valitsevad ringkonnad tallavad ehtnõukogudelikul kombel jalge alla 
aga lausa enamuse tahte ja selgelt väljendatud soovid. Põhiseaduse 
järgi peaks võim Eestis olema rahva käes. Rahva ignoreerimine kõigis 
olulistes küsimustes ja meie nn. rahvaesindajate täielik vastutamatus 
ja karistamatus kõiges tõestab vastupidist. Samuti siinelavate muulaste 
rahva ehk kodanikkonna hulka lugemine. Ei peeta ju avalike küsitlus- 
tegi juures enam oluliseks, kas vastaja omab Eesti kodakondsust ja 
kaasarääkimiseõigust või mitte. Riigikogu poolt vastuvõetud Kodani- 
kuühiskonna konseptsioonis käsitletaksegi juba kõiki siinelavaid välis- 
maalasi kodanikena. 


Iga riigi sise- ja välispoliitika peab väljendama oma kodanike sü- 
gavamaid huvisid ja olema kui mitte igale meist sada protsenti vas- 
tuvõetav, siis vähemasti mõistetav ja argumenteeritud. Tegelikus elus 
on aga poliitikast tehtud elitaarse kliki mängumaa. End asjatundjateks 
tituleerivad võimulolijad valdavad varjatud informatsiooni, «suuri plaa- 


1. Hendrik Arro, Kiri EV presidendile 07.07.2008, TMS 22.07.2008 
2. Ülo Vooglaid: Teabevahetusest Euroopa Liidus, 11.09.2009 TMS 

ne» ja mingeid kirja panemata, hämaraid ja läbipõimunud korpora- 
tiivseid võla- ja sõltuvussuhteid, mille võrgustikku on terve võimueliit 
mässitud. Peaaegu kogu nende tegevus toimub totaalse salastatuse ja 
nn. ametkondliku info varjamise saatel. Ka Eesti ja Venemaa piirilepin- 
gu eelnõu oli salajane dokument, mille sisu selgus hiljem. Esindusde- 
mokraatia toimib vaid mõne aasta tagant valimiskasti juures. Sedagi 
näiliselt. 

«Aga isegi kui minevikus tehtud otsused on siduvad ning õigeid 
vastuseid ja garanteeritud helget tulevikku ei ole, annaks piirilepingu- 
ga seotud arutelu mingi ühisteadmise eksistentsiaalselt olulistes kü- 
simustes, mille nimel me oma riigi taastasime. Küllap muutuks Eesti 
välispoliitika natukene usaldusväärsemaks ja mõistetavamaks ka ko- 
daniku jaoks, kui seda iseloomustaks ajaloo ja poliitikateatri poolt ette- 
kirjutatud rollide täitmise asemel põhimõttekindlus pika perspektiiviga 
küsimustes ning selle elluviijate põhjendused. Et olukorras, kus kõik 
suures osas toimubki üle meie peade, oleks vähemasti teada, miks, 
kuidas ja mis hinnaga,» polemiseeris Evi Arujärv." Sellest on aga vähe. 
Et kodanikuühiskond toimiks peab kodanikkonnal olema siiski ka õi- 
gus ja võimalus neis protsessides osaleda. 

Suuresti on tänases demokraatia defitsiidis süüdi 1992.a. Nõuko- 
gude okupatsiooni ajal valitud ENSV Ülemnõukogu kommunistide 
juhtimisel koostatud Põhiseadus, millesse on mitmed ebademokraat- 
likud elemendid ja probleemid juba sisse programmeeritud. Võrreldes 
1938.a. Põhiseadusega, on kadunud näiteks säte, et iga riigikodanik 
peab olema truu Eesti riigile ja tegutsema Eesti hüvanguks. Eesti riik 
on asendatud «põhiseadusliku korraga», ükskõik, mida või keda see 
põhiseaduslik kord siis ka ei esindaks. Samuti on välja jäetud rahva- 
algatuse võimalus, jne. Kehtestades 1992.a. Põhiseaduse olid selle 
koostajad niivõrd küünilised, et isegi riigikogulaste lõputuid privileege 
ei saa mitte keegi piirata peale nende endi ja sedagi vaid tulevastele 
koosseisudele. 

Kas on alust arvata, et kõike seda tehti kogemata? Või tehti seda 
hoopis mingeid kaugemaid eesmärke silmas pidades? Nagu valimis- 
seaduski, mis häälte ülekandumise tõttu on üks ebademokraatliku- 
maid valimisviise üldse ja läheb vastuollu kehtiva Põhiseadusega, mille 
$ 60 sätestab, et valimise peavad olema otsesed ja proportsionaalsed. 
Tänane valimisseadus võimaldab kõike muud kui otseseid valimisi. 
Hääälte ülekandumise läbi kindlustab poliitiline eliit oma võimu, mida 
kaitstakse meeleheitlikult iga hinnaga. Seda näitas poliitikute üliäge 


1. Evi Arujärv: Välispoliitika avalikkuse peeglis 04. juuli 2008 EPL 

reageering ja laest võetud süüdistused demokraatia alustalade kõigu- 
tamises, kui käesolevate ridade autor ja Jaak Valge algatasid 2008. aas- 
ta suve algul ajakirjanduses debati valimisseaduse muutmise teemal. 
Rahvusriigi, põlisrahva ja demokraatia kaitsmine praktikas pole poliiti- 
kute sellist tähelepanu iial väärinud. 


Kirikuõpetaja Leonhard Pallon on öelnud: «Tegelikult panevad rii- 
gikogulased paika nende peremehed, ehk 3-7 inimesest koosnev par- 
teituumik. Nemad otsustavad need inimesed, kes kandideerib ja keda 
saab valida. Partei juhtkond koostab kandideerijate nimekirja järjekor- 
ra, mille alusel Riigikokku saadakse. Nii jäävad rahva silmis vajalikud 
kandidaadid tihti Riigikogust välja. Parteijuhtide ustavad nupuleva- 
jutajad saavad aga Riigikokku alla 1 000 poolthäälega. Neid ustavaid 
kannupoisse on üle 50% Riigikogu koosseisust. Selliselt tagatakse riigi- 
kogulaste vastuvaidlematu kuuletumine partei juhtkonnale ja parteide 
tagatoa tahte läbisurumine Riigikogus — vaatamata rahva tegelikule 
tahtele. [—] Seepärast koosnebki Riigikogu ainult parteide funktsionä- 
ridest ja nende armust soojale kohale saanud kuulekatest nupulevaju- 
tajatest, kellel puudub oma arvamus. Kui neil omal ongi mingisugune 
arvamus (mis ei ühti juhtkonna arvamusega), siis ei tohi partei lihtliige 
seda avalikult välja öelda — kehtib parteidistsipliin. Sellega saavutasid 
parteide juhtkonnad selle, et Riigikogu ei väljenda Riigikogu liikmete 
arvamust, vaid allub täielikult koalitsiooniparteide juhtide diktaadile. 
Seda seetõttu, et parteide lihtliikmed istuvad riigikogus, parteide juhid 
on aga ministrid ja valitsuse liikmed. Valitsus dikteerib oma parteide 
lihtliikmetele — kuidas ning mille poolt hääletada. Riigikogulased ei 
ole mingil määral rahva esindajad. Nad esindavad kuulekate käsutäit- 
jatena ainult oma partei juhtkonna tahet.»' 


Senine suund viib ummikusse ja Eesti kui rahvusriigi hävingule. Pa- 
raku on pragmaatilise ja elitaarse mõtteviisi kandjad langenud enda 
seatud lõksu, sest nad ei ole võimelised nägema Põhiseaduse ja õi- 
guslike printsiipide eiramise kaugemaid tagajärgi. See viib ja on viinud 
olukorrani, kus rahva ja riigi tegelikel huvidel ning õigusel pole enam 
kohta ja otsustajatele endile on ülikerge avaldada poliitilist survet. Sel- 
leks peab omama vaid teatud siseinformatsiooni, kompromiteerivat 
materjali või piisavalt materiaalseid peibutisi. Küsimus on võimus — 
kes tõmbab nööre, see valitseb riiki. Kuhu ulatuvad poliitikute nöörid, 
kes neid tõmbavad? Kas demokraatiast kui sellisest saab Eestis enam 
rääkida? 


1. Leonhard Pallon, Eesti Põhiseadusest ja Riigikogust, TMS 31.10.2008 

Inimene, kes läheb vooluga kaasa, kes ei juhin- 
du kõrgematest põhimõtetest, kellel pole ideaale 
ega veendumusi — selline inimene on asi, mida 
liigutatakse, mitte elav ja liikuv olend, kaja, mitte 
hääl. 


Henri Frederic Amie] 19. saj. Šveitsi filosoof 


VAIKIMISE AJASTU JA UUS 
ÄRKAMISAEG 


«Praegu on «võimust võõrdunud» rahval ainsaks võimaluseks Toom- 
peal toimuvat pealt vaadata, mis nii mõnigi kord jätab nukuteatri mul- 
je, kus pealtvaatajad niiditõmbajat ei näe, stsenaristi nimi on aga kava- 
lehele märkimata jäänud», kirjutas Dr.Ph Olaf Imelik. 


Tõepoolest, Vanas Roomas sai rahvas vähemalt tsirkust ja leiba. 
Kuid Eestis? Mind teeb üsna nõutuks, kuidas klassikaliste reeglite järgi 
oleks kõige õigem nimetada seda teatritükki, mida varsti juba kaks- 
kümmend aastat valitsuses ja Riigikogus Eesti-Vene piirilepingu ümber 
mängitakse. Tegemist on irratsionaalse ja täiesti sürrealistliku poliitagi- 
tatsioonilise näidendiga, kus lava ja parter on ühte sulanud ning kõik 
toimuv justkui imeväel Eesti tegelikuks eluks saab. Olen nagu kõik 
teised lihtsad kodanikud olnud sunnitud seda mängu vaid uksepraost 
piiluma, sest näitemäng on kinniseks kuulutatud saali reserveerinud 
poliitikute poolt. Üksikud vabad kohad on mitte oma rahvale vaid vä- 
lismaa «sõpradele» antud. 


Kuna saalistoimuv muudab meie, väljaspoololijate elu ja saatust, 
oleme koos ärksamate kodanike ja mõttekaaslastega püüdnud seda 
teistsuguse stsenaariumi väljapakkumisega veidigi mõjutada. Oleme 


1. Olaf Imelik, Punase paradiidi pärandus, Tallinn 1988, Ik. 38 

püüdnud saalisolijate tähelepanu püüda küll avalike pöördumiste, 
märgukirjade, artiklite, avaliku arvamuse küsitluste meeleavalduste, pi- 
kettide kui ka allkirjade kogumisega, kuid asjatult. Saalisolijad on oma 
mängust niivõrd hõivatud ja iseenesest pimestatud, et neid ei sega mit- 
te miski, nutku inglid, Murueide tütred või haldjad Eesti pärast kasvõi 
verepisaraid. Vahetevahel mõtlen, kas võimueliit üldse teab, hoolib või 
mäletabki, et iga nende väiksemgi samm kajastub silmapilkselt väljas- 
pool nende kuldset ja polsterdatud tsitadelli ning muutub minevikuks, 
olevikuks ja mis kõige hullem, ka Eesti rahva ja riigi tulevikuks. 

Kuid siiski. Et etendus ei muutuks mängijatele liialt üksluiseks, las- 
takse aeg-ajalt mõni kõrvalroll saada ka rahvuslastel. See lubab teatrile 
veidi vürtsi ja näilikku tõepärasust lisada. Ma arvan, et kõige õigem 
oleks toimuvat nimetada lihtsalt groteskiks. 

Ah, mida me teha saame, nenditakse lootusetult järjekordse võimu 
kuritarvituse, korruptsioonijuhtumi või võõrriikide huvide eelistamise 
ilmsikstulekul. Meie arvamust ei kuulata ju niikuinii, ütlevad inimesed, 
ja neil on õigus. Isegi endine õiguskantsler Allar Jõks, kes ametis ol- 
les püüdis uut piirilepingut õigustada, on taas lihtkodanikuks saades 
avalikult tunnistanud, et «Eesti ühiskonnas puudub igasugune dialoog 
ning võimulolijaid ei huvitagi rahva tahe ega arvamus. Ainus võimalus 
olukorda muuta tähendaks, et rahvas peab tulema tänavatele.»' Tõe- 
poolest, rahvas on dilemma ees. Tänapäeval on tehniliselt palju roh- 
kem võimalusi oma häält kuulda lasta, kuid hetkel kuulatakse rahvast 
ka palju vähem. 

Ülo Vooglaid on tõdenud: «Ei saa öelda, et Eestis keegi otse keelaks 
rääkimist ja kirjutamist. Küsimus on muus! Võid ju kodus või kuskil 
lõkke ääres rääkida... Võid ka mõnes listis oma kirjatükke avaldada, 
aga see on ka kõik. Sellist võimalust, mida saaks käsitleda demokraat- 
likus ühiskonnas vajaliku infolevi võimalusena, tegelikult ei ole. Valit- 
susasutused jt. kodanike kirjadele enam ei vasta (sellist kohustust ei 
tunta). Toompealt saadab tavaliselt keegi tütarlaps vastuseks «tule-ei- 
le-meile» kirja, milles ei ole sõnakestki selle kohta, mida eelnevalt kir- 
jutati. Mõtteavaldused suunduvad nagu põhjata kotti. See kõik on eriti 
veider nende juttude taustal, mida räägitakse riigi ja rahva seoste, eriti 
Euroopa Liidu ja rahva seoste, vastastikuse informeerituse ja üksteise 
tundmise kohta.»' 


1. EDRJ Koostöökoja istungi protokoll, mai 2008. 
2. Ülo Vooglaid: Jätkates arutelu demokraatiast, http://www.syndikaat.ee/news. 
php?ulD=3165%lang= est ,14.07.09 

Professor Rein Einasto, üks kodanikuühiskonna eeskõnelejaist, kin- 
nitab, et «esindusdemokraatia aeg on ümber, nüüd on vaja otsedemo- 
kraatiat. ... Kuid valitsus ei taha rahva häält kuulda võtta. See läheks 
nende programmilise tegevusega vastuollu. Rahva hääl räägib muud 
ja seda kuulda võttes peaksid nad valitsemisest loobuma.»' 


Riigi ja rahva vahele on tekitatud lõhe ning Eestist on kujundatud 
elitaristlik riik. Võimu koondumine eliidi kätte peatab riikluse arengu, 
kuna viimane ei suuda juhtida kaasaegset ülikeerukat ühiskonna- ja 
tootmiskorraldust. Seda püütakse korvata «jaga ja valitse» põhimõt- 
te rakendamisega. Tähtsad on vaid klikihuvid ja majanduskasv, mitte 
miski muu. Peaaegu hävitatud on ühendav idee, mis rahvast liidaks ja 
edasi viiks. Eesti riik ja rahvas on muudetud paljude meelest milleks- 
ki tühiseks ja lausa mõttetukski. Tulevik olevat ju multikultuurses ja 
globaalses ühisperes ehk ainult majanduskasvule orienteeritud tege- 
vuses, mitte eestluse hoidmises ja arengus. Kuhu selline mudel viib, 
on näha. 


«Rahva ja riigi ühised tulud koonduvad kõik pealinna ja pealinnas 
koonduvad veel eriti mõjukad inimesed oma kõrgete palkadega, pea- 
miselt riigipalkadega. Nemad võivad öelda, et me paneme seal kau- 
getes provintsides kinni postkontorid ning kaotame ära algkoolid ja 
bussiliikluse. See on ühiskondlikust leppest taganemine, sest kui me 
tegime Põhiseadust, siis me tegime selle kõigile Eesti kodakondsetele, 
aga nüüd on kildkond härrakesi ja prouakesi kuulutanud ennast teis- 
test tähtsamateks,» on nentinud Hando Runnel.° 


On mõistetav, et rahva, kellest midagi ei sõltu, pettumus kasvab. 
Näevad nad ju eliidi põhimõttelagedust riigi huvide kaitmiscl ning äär- 
museni ulatuvat isiklike huvide eelistamist ja võimuvõitlust selle pärast. 
Seda õhutavad veelgi takka need, kes ütlevad, et ise te ju valisite oma 
juhid. Ei valinud! Valisid end võimu juurde kinnistanud ringkonnad, 
kes meile ebademokraatliku ja vildaka, nimekirjades edasikanduvate 
häältega elitaarse valimissüsteemi lõid, mis neile alatiseks kindla ja 
piiramatu võimu ning rikkused tagab. 


Et rahvas kui kõrgeima võimu kandja teostab võimu mitte vahe- 
tul! vaid teostajate kaudu, on piisavalt kõnekas asjaolu. See tähendab, 
rahvas on küll võimu kandja, ent ainult teoreetiliselt. Praktiliselt rahvas 
kõrgeimat võimu kanda ei jaksa ning peab selle õiguse kellelegi de- 
legeerima. Ent kui rahvas delegeerib oma võimu, siis loobub ta või- 
must. Kui ta loobub võimust, siis tal võimu enam ei ole. Kui tal võimu 


1. Rein Einasto, Postimees 19.04.08 
2. Hando Runnel: alamrahvas ei saa ju midagi teha, www.DELFI.ee 18.12.2008 

enam ei ole, pole ta võimu kandja, pole mõtet temaga arvestada. See 
mõttekäik, küll natuke teisel kujul, kuulub algselt saksa-itaalia tuntud 
sotsiaalklassikule Robert Michelsile. Muidugi on antud juhul tegemist 
pigem sotsiaalfilosoofilise ja normatiivse käsitlusega. Saatuse kibe 
iroonia seisneb aga selles, et taolisest lõppkokkuvõttes raudsest ning 
parasjagu küünilisest arutluskäigust juhindub kogu tänase Eesti polii- 
tika.' 

Ka meie meediajuhid, kes poliitikuid ja arvamusliidreid «teevad», 
on orienteeritud lühiajalisele ärile ega hiilga ei eetika ega intelligent- 
siga. On loomulik, et nad toetavad omasuguseid. Kõige selle tulemu- 
sena on meie riigijuhid pigem ebaeetilised kohandujad kui vastutajad 
ning visionäärid.” 

Kõik see suurendab apaatiat ja võimust võõrandumist, sest igaühel 
on võimalik näha ka seda, kuidas tema konkreetsele kandidaadile 
antud hääl kellelegi teisele läheb, kes on nähtamatute niiditõmbaja- 
te tahtest paika pandud. Tänu sellele langeb valimisaktiivsus aastast- 
aastasse. Hetkel on Toompeal istuvatest rahvaesindajatest vaid ca 60% 
valitud rahva poolt, ülejäänud on paika pandud ülekantud häälte, riigi- 
kokku mitte läinud häältemagnetite ehk peibutuspartide jne. abil. 

Kas võib selle põhjal öelda, et Riigikogu on vaid pooleldi legitiimne? 
Kindlasti on valimisseadus üks esimesi asju, mida tuleb koheselt ja 
vältimatult muuta, et taastada demokraatia ja olukord normaliseeri- 
da. Ära tuleb kaotada häälte ülekandumise võimalus ning ka president 
tuleb muuta rahva poolt valitavaks. Vastasel juhul pinged ühiskonnas 
kasvavad ning majanduse ja riigi areng peatub. See protsess käib ja 
esimesed kibadad viljad on juba käes. 

Rahva ja võimu võõrandumise protsessis ja tulemustes ei saa süü- 
distada inimesi vaid just nimelt võimulolijaid. Kõik sõltub sellest, kui 
palju lastakse rahval kaasa rääkida, kui palju tema tahet arvestatakse, 
kuidas talle poliitikat serveeritakse jne. Kui me tahame vältida meie 
riigi vallutamist näiliselt demokraatlike vahenditega, ei tohi lasta ini- 
mestel võimust ja seeläbi riigist võõranduda. Rahva arvamust peab kü- 
sima, tema tahtega peab arvestama. Kahjuks pole see aga nii — rahva 
arvamusega püütakse hoopis manipuleerida. 

Avaliku arvamuse kujundamist mõistetakse kui orienteerumist soo- 
dustava informatsiooni jagamist ülevalt alla, mille puhul võim räägib, 


1. Henn Käärik, Kui demokraatlik on Eesti demokraatia? Ettekanne Jüri Kuke XI 
mälestuskonverentsil 24.03.2007 

2. Jaak Valge, Eesti riik ja Eesti rahvas, ettekanne konverentsil «Tartu Rahu ja 
tänapäev» 01.02.2008 

rahvas kuulab ja pärast kuuleb võim oma häält paljukordse kajana 
massiteabes. Suunatud avalik arvamus ei kujuta enesest võimu ja rah- 
va dialoogi, vaid võimu monoloogi rahvale. 


Filosoof Erich Fromm on ühes oma peateoses «Escape from Free- 
dom» (Põgenemine vabaduse eest) väitnud, et inimene püüab vältida 
vabadust. Vabadus tähendab vastutust, vastutust oma valiku läbi lan- 
getatud otsuste eest. Inimene ei soovi vastutust kanda ja on seda põhi- 
mõtteliselt valmis kinkima ükskõik kellele, kes vaid soovib seda temalt 
ära võtta. Inimesed igatsevad kedagi, kes ütleks, mida, kuidas ja millal 
tuleb teha ja ühtlasi võtma endale vastutuse tagajärgede eest. Sellega 
seletub, miks ka XX sajandil nii suurt külgetõmbejõudu on omanud 
igasugused totalitaarsed režiimid ja miks inimesed pigistavad paha- 
tihti silmad kinni võimukuritarvituste ees. Et seda inimlikku vajadust 
eestkoste järele ei kuritarvitataks ükskõik kelle poolt, peab inimestele 
andma selguse selles, mis on õige, mis vale. 


Kunagi oli selleks kirik, kes moraalsete ja eetiliste normide järgi- 
mist valvas. Tänapäeva sekulariseerunud ühiskonnas peaks sellisteks 
«ühiskonna valvekoerteks» olema ajakirjandus, kes valvsalt jälgib kõi- 
ki protsesse, neid objektiivselt kajastades ja valet paljastades. Kuid nii 
see ei ole ja see ei ole mitte ainult Eesti probleem. Võimust ja era- 
kondadest mõjutatud ajakirjanduses on kõrgetasemelised ja sisulised 
analüüsid, reportaažid, sise- ja välispoliitikat objektiivselt kajastavad 
kirjutised harvaesinev nähtus. Moraali ja eetikaküsimused kerkivad 
esile vaid möödaminnes, tõde pole oluline. Tõsiste teemade asemel 
on meediaruum täidetud lahendusteta jäävate korruptsiooniskandaa- 
lide, kõmu, tühja meelelahutuse, poliitilise demagoogia ja lausvalede- 
ga, mille eesmärk on üks — rahvas ära tüüdata, ära harjutada, üks- 
kõikseks muuta ja mis peamine, kõigega nõustuma panna. Samas on 
meedias levitatava tühisuse kultiveerimisele ju hea põhjendus varnast 
võtta — see müüb. 


Jaak Valge on tõdenud: «Meedia iseenesest on aga viimasel kahel 
aastakümnel totaalselt äristunud, st. muutunud on tema eesmärgid 
ning tase. Tõenäoliselt on paljud meist kogenud valulist ebamugavus- 
tunnet, teadvustades nende inimeste hirmutavat hulka, kes arutavad 
asjade üle, millest neil ei ole vähimatki aimu. Teavet ja analüüse ei 
esitata lähtuvalt sellest, kas seda on ühiskonnale vaja, vaid sellest, kas 
ta «müüb», st. kas ta pälvib võimalikult paljude inimeste hetkehuvi. 
Üks Venemaa globaliseerumisuurija on veel skeptilisem, väites nõn- 
da: «Isegi kui avalikustatakse adekvaatne informatsioon, siis ei ole see 
kaasaja oludes suunatud reeglina mitte abstraktse tõe levitamisele või 

ühiskondlikus arengus osalejate pädevuse suurendamisele, vaid soo- 
vitava reaalsuse korrigeerimisele varem kavandatud algoritmi järgi.»»' 

Rahvas ei ärka ühiskondlikus mõttes iseenesest. Infoblokaadis hoi- 
tud rahvas ei ärganud ka peale Pätsi-Laidoneri hääletut alistumist ja 
Eesti okupeerimist venelaste poolt 11 Maailmasõja eelõhtul. Rahvas 
ärkas siis, kui kümned tuhanded rahvuskaaslased olid kadunud ja 
mõrvatud ning ebainimlik suurküüditamine läbi viidud. Ärgati siis, kui 
vaenlane oma pere kallale tuli ja ärgati vihaselt. Kui sõjatander Eestisse 
jõudis, olime vene regulaarväed ja märatsevad hävituspataljonid juba 
poolest Eestist välja löönud. Lahingud käisid terves Eestis. Kas sama- 
moodi, teatavas suunatud infoblokaadis hoitavas tänapäeva Eestis on 
ärkamiseks vaja samasugust sokiteraapiat või piisab praegusest ma- 
janduskriisist? 

Raputusi, mis peaks rahva aktiivsust tõstma on peale taasisesei- 
vumist olnud mitmeid. Kohati tundub, et üks silm on juba lahti, kuid 
siis vajub see jälle kinni. Nii juhtus see isegi pronksiöö järel, kui puna- 
professorid ja sotsiaalteadlased asusid agaralt tuhka meie endi pähe 
raputama ning sotsiaaldemokraadist rahvastikuminister Palo sellest 
Reformierakonna ja IRL-i koalitsiooni toetusel enda tähetunni tegi, õi- 
gustamaks estofoobset uusvenestamist meie enda käte läbi. Asja teeb 
keeruliseks see, et kui varem oli meil vaenlane silme ees ja rindejoon 
jooksis selgelt okupandi ja rahva vahel, siis nüüd on olukord märksa 
keerulisem. Vaenlane on ka meie keskel ja nähtamatu rindejoon paik- 
neb tihti meie endi vahel. 

Demokraatiast paremat võimuvormi ei ole olemas. Kurioosne on 
aga, et Eesti riiklus on ohustatud just demokraatlike vahendite läbi, 
mida riik vastavalt Põhiseadusele võimaldab. On kurb nentida, et tihti 
on just demokraatia see, mida vabaduse vastastel kõige enam vaja on, 
et seda kahjustada. 

Mida tähendab vabadus? Olekut, seisundit ja võimalust, mis tagab 
iseolemise ehk suveräänsuse. Vabadus on olek, kus ei sõltuta kellestki 
või milleski, kus ei alluta kellelegi või millelegi ning kus keegi või miski 
ei kehtesta kellegi või millegi üle oma käsuõigust või ülevõimu. Nagu 
näeme, on on absoluutne vabadus isenesele vasturääkiv, meenutades 
ühiskonnaelu toimimise poolelt pigem anarhiat. Ei tohi aga unustada, 
et vabadusega kaasneb ka vastutus ning vabaduse enda nimel tuleb 
demokraatia kuritarvitamist piirata. 


1. Jaak Valge, Eesti riik ja Eesti rahvas, ettekanne TRPS konverentsil «Tartu Rahu 
ja tänapäev» 01.02.2008 

Nii kuulub vabaduse ja demokraatia juurde paratamatult ka ühis- 
konna iseregulatsioon. Ma loodan sügavalt, et me oleme selleks veel 
võimelised. Kuid kas meil mõni riigikogulane või valitsuse liige vas- 
tutab millegi eest? Kui vastutab, siis kelle ees ja millega? Teame väga 
hästi, et rahva ja riigi ees nad ju ei vastuta. See on Põhiseadusessegi 
sisse viidud. Valitsustegelane peaks idee järgi küll vastutama, kuid sel- 
leks hetkeks on ta juba tagasi Riigikokku viidud ja taas puutumatuse 
saanud. Seda näitas hästi Kristiina Ojulandi juhtum, kelle ministrik- 
soleku ajal riigisaladuseks tunnistatud pabereid hulgikaupa ära kadus. 
Parteiline vastutus? Mitte ükski partei ei vastuta mitte millegi eest. Kes 
vastutab uue piirilepinguga tekitatava kahju eest? Mitte keegi. Selline 
olukord ei saa kesta! 


Mis rohtu rahval Eesti nir. demokraatlikul teel ülevõtmise vastu 
oleks? Hetkel tuleb ilmselt loota ühiskonna eneseregulatsioonile ja 
isepuhastumisvõimele, sest «Plats puhtaks» loosungi elluviimisest üle- 
valtpoolt ei tule ilmselt midagi välja. Või tuleb? Ei ole ju siiski kõik meie 
poliitikud ennast rahvale vastandanud. Ka nende seas on palju ausaid 
ja tublisi inimesi, kelle hääl aga kahjuks hundiulust üle ei kosta. Alga- 
tuseks pole aga palju vajagi — vastikustunnet vale ja vassimise vastu, 
oskust valet ära tunda ja otsustavust valele selg pöörata. Me ei tohiks 
karta eliidi väljavahetamist, sest mitte demokraatia ja rahvas ei vaja 
eliiti, vaid asi on vastastikune. 


Juba Aristoteles ütles, et iga kodanik on riigi osa. Kui see seljapöö- 
ramine väljendub ka valimistel oma hääle andmises, on juba oluline 
samm ühiskonna tervenemise teel astutud. See eeldaks muidugi ka 
uut valimisseadust ning ausaid ja Eesti huvides mõtlevaid kandidaate 
ja täiesti uut rahvuslikku erakonda. Kuid põhimõtteliselt see nii lihtne 
ongi — vaja läheb vaid selget mõistust ja moraalset kompassi, mis end 
poliitikute mesijuttudesl ja sirgetest püksiviikidest eksitada ei laseks. 


«Tänaseni okupeeritud Eestis on enamiku meelest «illusoorne maailm» rah- 
vusriigi taastamise idee dekoloniseerimise läbi, NLKP kuritegelikuks organi- 
satsiooniks tunnistamine, agressori käest reparatsioonide saamine kahjude 
hüvitamiseks jne. Pragmaatikutega neil teemadel vestelda on lootusetu üri- 
tus. Ometi pole võimatu, et kõnealune «illusoorne maailm» ühel päeval maa- 
ilma jõudude tasakaalu uues olukorras muutub järjekordseks «olemasolevaks 
reaalsuseks». Tänapäeval pole «olemasolevate reaalsuste» muutmiste algata- 
miseks loomulikult vaja kaevikusõda. Ajad on teised. Eelpoolmainitud «illu- 
soorse maailma» põhimõtete tõstatamata jätmist rahvusvahelisel tasandil 
aga enam küll paratamatuks pidada ei saa. Kõige tõsisem takistus selle ellu- 
viimiseks on tänaseni okupeeritud Eestis pärand nõukogulikust mõttelaadist, 

mille tõttu suur osa inimesi ei usu, et nad oma isikliku teotsemisega suudak- 
sid kaasa aidata «olemasolevate reaalsuste» muutmiseks. Ja see teebki paljud 
leplikuks, mida on nimetatud ka okupatsiooniks meis enestes. Kui aga silmas 
pidada eesti rahvuse ja kultuuri püsimise seisukohalt hädavajaliku program- 
mina rahvusriigi taastamist vähemalt samas demograafilises struktuuris nagu 
see oli enne okupatsiooni, siis on tegemist halvaendelise nähtusega. Muu- 
tused antud valdkonnas võivad ajapikku saada samasugusteks reaalsusteks 
nagu nii mõnigi endine «illusoorne maailm» tegelikuks on saanud. Selleks on 
eelkõige vaja Toompeale tegutsema eestikeskseid poliitikuid, mitte aga neid, 
kes Eesti Vabariigi kodanike õiguste eest seismise asemel annavad järjepa- 
nu järele nii Ida kui Lääne nõudmistele, kes endastmõista lähtuvad vaid endi 
huvidest. »' 


Tulles selle raamatu peateema juurde, on kurb, et kodanikkond, kelle 
eest varjati piiriläbirääkimiste käiku, piirilepingut ja riigi territooriumi 
vähendamise alusetust, sellesse nii stoilise rahuga suhtunud on. Mui- 
dugi oli ja on neid, kes julgevad oma arvamuse kõva häägega välja 
öelda, kes viitasid riigireetmisele ja nõudsid Põhiseaduse rikkujate 
vastutuselevõhnist. Selliseid aktiivseid kodanikke oli aga vähe, enamik 
näitas oma vastuseisu vaid avaliku arvamuse küsitlustel. «Põhjuseks 
on siin minu arvates ikka see, et kodanikkonna määratlemise alused 
on paigast ära,» arvab Raigo Sõlg. «Kodanikeriigis oleks selline riigijuh- 
tide tegevus mõeldamatu — nad ei suudaks ilma välisriikide või orga- 
nisatsioonide «sõprade toetuseta» vastu seista kodanike protestidele 
ning kuuluksid olenevalt rikkumiste raskusest, kodanikeriigis kehtivate 
seaduste alusel vastutusele võtmisele.»* 

Demokraatia toimimiseks on vajalik individualiseeritus, vabane- 
mine fatalismist, samas teatava ühistunde olemasolu ja kollektiivsete 
huvide arvestamine tasakaalus individuaalse vabadusepüüdlusega. Ja 
julgust. Kas see on eestlastel kadunud? Näidakem, et meie rahvuslik 
enesealalhoiuinstinkt ja aated ei ole kusagile kadunud ja et väärikaid 
inimesi meil veel jätkub! Et meil on kindlad tulevikusihid ja eesmärgid 
ning meist võitu ei saa! Olgu see raamat üheks ülesraputuseks. Üheks 
suureks ja tõsiseks raputuseks, mis sunnib hüüdma: stopp, aitab küll! 
Me ei lase oma isamaad lammutada ja oma rahvast ära hävitada! 

Kuid ärkama ei pea mitte ainult rahvas. Ärkama peavad ka era- 
konnad, poliitikud, valitsus, riigikogulased, riigiametnikud jne. Ärkama 
peab nende südametunnistus. Ka president peab ärkama ja nad kõik 
peavad tegema lõpliku otsuse ja valima poole: kas nad on koos rahva- 


1. Ahti Mänd, Valega ei saa taastada Eesti vabariiki, käsikiri CD-1, 2005 
2. Raigo Sõlg, Ahvist kodanikuks ... või vastupidi, 2995, Ik. 100 

ga või on nad oma rahva vastu. Kas nad on väljas Eesti rahvuslike huvi- 
de eest või neile vastu. Kas nad on omad või.... Kas siin erapooletuks 
saab üldse jäädagi? 

Mida siis teha? Terve Mõistuse Sündikaadi juhtkiri vastas: «Aga seda, 
mida me Euroopa Liitu astudes ju teha lubasime: vetostada sealsed ja- 
burad algatused suhetes diktatuuri- ja agressioonirežiimiks muutunud 
Venemaaga, nõuda oma Sõjalistelt liitlastelt konkreetseid, tegudega 
kaetud garantiisid meie sõjalise julgeoleku tagamiseks, purustada ot- 
sustavalt siinsed viienda kolonni võrgustikud ja eemaldada poliitikast 
ning riigiametitest isikud, kellede puhul on teada nende seotus vene 
eriteenistustega või nende mistahes huvid Venemaal. Kõik see poleks 
mitte poliitiline provokatsioon, nagu araverelised ahastades leiaksid, 
vaid elementaarne enesekaitse.»' 


Ja loomulikult denonsseerima nagu Venemaa juba 2005. aastal 
tegi, uue piirilepingu ning kategooriliselt ja kindlameelselt nõudma 
Tartu Rahu piiride taastamist. 

Martin Helme kirjutas: «Moskvale tuleb teatada, et piirileppe osas 
läheme tagasi mitte ainult Tartu Rahu ideoloogilise joone, vaid ka piiri- 
joone juurde. Piirileppe sõlmimise tingimuseks on Vene okupatsiooni 
lõppemine 5 protsendil Eesti aladest Petserimaal ja Narva taga. Piiri- 
leppega paketis tuleb leppida kokku okupatsiooni fakti tunnistamise 
ja kahjude hüvitamise küsimuses. Juhul, kui piirijoont peaks läbirää- 
kimiste käigus nihutatama, peab sellega kaasnema konkreetne kom- 
pensatsioon nii õigusjärgsetele omanikele kui Eesti riigile. Selleks, et 
ennetada Venemaa laimu- ja vaenukampaaniat, mis taolise lähenemi- 
se puhul kahtlemata puhkeb, tuleb ÜRO-s, Euroopa Nõukogus, OSCE-s 
jm. alustada jõulist lobitööd deklaratsioonide vastuvõtuks, mis mõista- 
vad hukka jätkuva Vene okupatsiooni osal Eesti aladel ja nõuaks selle 
lõpetamist. Ühtlasi tuleb valmis olla ebameeldivaks pikaajaliseks sur- 
veks nii idast kui ka läänest. Lääs nimelt ei talu teravusi ja üritab neid 
alati lahendada, avaldades survet nõrgematele, et need «mõistlikult» 
käituks ja oma huvid reedaks. Parim näide sellest on Georgia praegune 
olukord. Aga kui piisavalt kaua oma joone juurde jääda, siis lääs harjub 
ja Venemaa lepib sellega.»' 


Okupatsioonivägede väljaviimiseks suuremast osasl Eestist läks 
vaja demokraatliku maailma survet Venemaale. Nüüd seisab ees sa- 
masugune töö. Venemaa ja ka Lääne veenmine, et imperialistlikest 
ambitsioonidest loobumisele, rahvaste enesemääramisõiguse tunnus- 


1. Paasiku end, kes saab! 15.07.2008, TMS 
2. Martin Helme, Mida teha meie piirileppega? 23.07.2008 SL Õhtuleht 

tamisele ning vägivalla ja ülekohtu heastamisele ei ole alternatiivi. Et 
see on ÜRO, Euroopa Liidu, Euroopa Nõukogu ja maailma kõigi de- 
mokraatlike riikide ühistes huvides. Meie ülesanne on haarata algatus, 
sest on selge, et Venemaa ei kavatsegi hakata suhtuma Eestisse kui 
põhimõtteliselt võrdsesse riiki ega vabatahtlikult loobuma oma vallu- 
tustest. Koos teiste demokraatlike riikidega tuleb Venemaale selgita- 
da, et lepingutest kinnipidamise põhimõte (paeta sunt sewanda), ÜRO 
Harta jt. rahvusvaheliste konventsioonide austamine on maailma riiki- 
de kooseksisteerimise alus ja rahumeelse suhtlemise eeldus, milles ei 
ole lubatud mitte kõige väiksemadgi erandid. Riigikogu peab suu lahti 
tegema. Silentium in senatu est vitium — vaikimine senatis on pahe, 
ütles juba Citero. 

Kas me suudame oma nõuded maailmas kõlama panna? Me pea- 
me, me ei tohi saada unustatud riigiks, sest unustatud väikeriik on ole- 


matu. 


2 


Henn Põlluaas kõnet pidamas Tartu Rahu aastapäeval 2009, Tartus 

Eksitusse viib tuhandeid teid, tõe juurde viib ai- 
nult üks. 


Jean Jacgues Rousseau 


VOX POPULI 


Olen uue piirilepingu kohta nii palju artikleid, pöördumisi ja avaldusi kir- 
jutanud, kõnesid ja ettekandeid pidanud, et ei oska kokku arvatagi. Nüüd 
lisaks ka raamatu. Las kõlavad selles peatükis ainult teiste inimeste hää- 
led, kes käesoleval teemal on sõna võtnud. Olen kogunud siia hulga ar- 
vamusi, mida hea meelega edastan. Nimetagem seda rahva hääleks. 


«Tartu rahulepingu tähtsus avaldub eriti selles, et ta on proovikivi Vene tu- 
leviku ennustamiseks. Kui Vene on Tartu rahulepingut uuesti tunnustanud, 
siis — ja alles siis — võime öelda, et Venemaast võib hakata lõpuks ometi 
demokraatiana asja saama.» 


Enn Sarv, Tartu rahulepingu tagamaad, Kultuur ja Elu 1/2005 


«Neil päevil ütles üks inimene mulle: «Ma küll ei taha Narva tagust tagasi.» 
«Aga kas sa tahaksid loovutada oma koduküla, kodukalmistu, esiisade istu- 
tatud metsad?» küsisin. «Muidugi ei taha!» «Aga kuidas saab sul olla ükskõik, 
kui loovutatakse teiste inimeste kodud, kodukülad, koduvallad?!» Aina räägi- 
takse, et piirilepe on vaja ära sõlmida. Mida hullu on juhtunud nende 10 aasta 
jooksul, kus üdini kapitulantlik piirilepe on küll valmis, kuid pole allkirjasta- 
tud? Miks mõnel nii kiire hakkas? Sest viibatakseju, kuidas siis ei jookse?.' Kui- 
gi ka küsitluste järgi on näha, et suurem osa rahvast ei poolda ENSV joonele 
kavandatavat piirilepet. Miks ükski poliitik ei seleta veenvalt, milleks seda vaja 
on ja mis see meile maksma läheb?» 


Ilmar Vananurm, Kiri kodumaata inimestele. Valitsus valis hukatusliku tee, 10. 
05.2005 

«On väga kahju, et pärast taasiseseisvumist ei ole leidunud ühtegi poliitikut, 
kes oleks suutnud saavutada edu Tartu Rahu kui iseseisva Eesti Vabariigi ühe 
nurgakivi kaitsel» 


Helmut Piirimäe, Eesti Päevaleht Stockholm, 09.03.2006 


«Kuidas küll ometi võib Eesti just nüüd, mil te olete nii vabad ja tugevad ja 
uhked — Euroopa Liidu ja NATO liikmed -, kuidas te ometi võite just nüüd 
lihtsalt anda ära viis protsenti oma taevalikust maast, alistudes sellega maa- 
ilma ajaloo ühele kõige julmemale ja mõrvarlikumale režiimile? Eesti rahvas 
— kirjutage oma parlamendiliikmetele ja protestige valjuhäälselt hiljuti all- 
kirjastatud Eesti-Vene piirilepingu vastu! See leping on erakordselt suur viga, 
mis kahjustab otseselt eesti rahva huve ning häbistab Eestit rahvusvahelise 
üldsuse ees. Mitte ükski «piir», mis on paika pandud ajal, kui üks piirilepingu 
osapool okupeerib ja rõhub teist osapoolt, ei saa iialgi olla reaalne või üldse 
midagi tähendada. 

Miks peaks Eesti nõustuma piiriga, mis pandi paika Nõukogude okupat- 
siooni ajal? Miks peaks Eesti loobuma oma piiridest, mis kehtestati juba Tar- 
tu rahulepinguga 1920? Kas polnud just see reaalne piir, mis lepiti tookord 
kokku kahe sõltumatu ja vaba rahva vahel? Miks nõustuvad praegu paljud 
poliitilised parteid selle kohutava faktiga kaotada osa Eesti territooriumist? 
Kuidas saab niisugune lühinägelik ja nõrk lepe Eestit pikemas perspektiivis 
aidata? Argument, et seda lepet on vaja tingimata sõlmida, et pikaleveninud 
asi ära lõpetada, kuna 1991. aasta taasvabanemisest ja lõpututest läbirääki- 
mistest on juba nii palju aega möödas, tähendab lasta end Venemaa poolt 
lollitada. Väidan inimesena, kes on kasvanud kapitalistlikus kultuuris, rahva 
hulgas, kes on elanud selles kultuuris enam kui 400 aastat, et me õppisime 
juba väga varakult, kuidas väga lihtsalt ja võimsalt võita läbirääkimisi — sel 
leks tuleb esiteks pikka aega kasutada viivitustaktikat ja siis äkki kiirustada 
vastast nõustuma talle ebasoodsa lepinguga! Ilmselt iga lühema või pikema 
kapitalistliku ajalooga maa tunneb seda meetodit. Nüüd kasutas Venemaa 
Eestiga just täpselt seda vana tuntud moodust! 

See piirileping ei ole veel sugugi lõplikult valmis. Kui uhke eesti rahvas 
tõuseb üles ja näitab parlamendile, et ta ei lepi kunagi selle äraandmisega, 
siis ei saa parlament seda ebaõiglast lepingut ka ratifitseerida. See oleks Eesti 
ajaloo suur võit, millel oleks laiem tähendus kogu maailmas, ning samas on 
see kultuuri kaitse. Palun kirjutage, saatke elektronkirju ja helistage oma par- 
lamendisaadikutele juba täna!» 

Jack H. Walters, Lõuna-Florida Ülikooli professor, Sajaprotsendilise Eesti eest, 
Õhtuleht 08.06.2005 


«Jah, Tartu Rahu sõlmiti siis, kui Venemaa oli nõrk ja ajaloolised olud tänu sellele 
Eesti jaoks soodsad. Kuna Venemaal pole õigus ja lepingukultuur kunagi eriti tu- 
gev olnud, siis võib tõdeda, et kirjutati alla millelegi, mida ka tollane bolševikest 
juhtkond ei kavatsenud tulevikus pühaks pidada. Teisiti on lood Eestiga, Tartu 

Rahu on meie iseseisvuse ankur, sellest lähtub kogu me arusaam õiguslikust 
järjepidevusest. Venemaa praegune areng näitab selgelt kaugenemist õigusrii- 
gi põhimõtetest. Katsetele õigusriiki luua on Vene ajaloos ikka järgnenud uus 
suund totalitaarsusele. Jääb üle loota sellele, et «demokraatiavastane mobilisat- 
sioon» Vene ühiskonnas on kord-korralt nõrgem ja millalgi hakkab õigusriik ede- 
nema. Seni aga peame meie, eestlased, arvestama, et kõik päevapoliitilised vaid- 
lused Vene küsimuses tuleb meie poolt Tartu Rahu alusele viia. Kas on tegemist 
piirileppe või pronkssõduriga, Venemaale viidud kultuurivaradega või hinnan- 
guga 1944. aasta sündmustele — ikka on Tartu Rahu see, mis meile tuge annab.» 
Andres Herkel, Riigikogu liige, Tartu Rahu, kõne 02.02.2007 


«Eesti juhtkond peaks kasutama Venemaapoolset lahti ütlemist sõlmitud pii- 
rilepingust enda kasuks, kuulutades, et ollakse tagasi nullpunktis ning asudes 
nõudma tagasi Tartu Rahu järgseid alasid. Ühtlasi peaks Eesti käivitama rah- 
vusvahelistes organisatsioonides kampaania Venemaa hukka mõistmiseks 
jätkuva okupatsiooni ja annektsiooni eest viiel protsendil Eesti Vabariigi ter- 
ritooriumist.» 


Mart Helme, endine Eesti suursaadik Venemaal, konverentsil Tartu Rahu ja 
tänapäev, 01.02.2008 


«Moskval oleks tegelikult lihtne tunnistada, et Tartu Rahu oli sõpruse sillaks 
kahe riigi vahel, mitte pidada iga meenutust sellele sõbralikule käepigistu- 
sele ohuks Venemaa koospüsimisele. Kaua me ikka soosime sellist türanniat 
teostavat naabrit, kes on osanud minna tülli kõigi naabritega ja kelle kaitsva 
tiiva all on hakanud siginema järjest despootlikke isevalitsejaid? Täna on kahe 
riigi vahel diplomaatiline müür, kuid kapituleerumist Eesti endale lubada ei 
saa. Vaid «omade poistega» Moskva lepinguid sõlmida ei saa, ta peabomama 
lepinguid siiski kogu Eesti riigiga.» 

Heiki Suurkask, Vene-Eesti suhete parandamise õhuline kergus, EPL 
02.07.2008 


«Eesti Vabadussõja raskeimate tõrjelahingute tingimustes suutsid Eesti dip- 
lomaadid kindlustada Eesti Vabariigile soodsad ida pool Narva jõge ja kagu 
ning ida pool Irboska küngasmaastikku kulgevad piirid. Nüüd aga, Nõukogu- 
de Liidu impeeriumi lagunemise ajastul reetsid «Moskva nabanööriga seo- 
tud» kollaboratsionalistid endakasupüüdlike mahhinatsioonidega Eesti riigi 
ja rahva elulised huvid!» 

OlafTammark, Iseseisev Eesti Vabariik — mis piirides? Vaba Eesti Sõna (New- 
York) 16.04.1992 


«Kommunismi ja natsismil oli peale paljude ühiste joonte ka üks küllaltki olu 
line erinevus — natsism oli varjamatult kuritegelik, kommunism on aga kogu 
aeg püüdnud totaalse vale abil luua illusiooni, nagu oleks ta maailma kõige 
vabam ja demokraatlikum süsteem. Kommunistliku ideoloogia koht on seal, 

kus tema kaksikvend natsism juba ees on — ajaloo prügikastis. Kommunis- 
mi lagunemise protsessi peatada on niisama lootusetu kui peatada kevadel 
lume sulamist. Küll on aga seda protsessi võimalik nii kiirendada kui ka aeg- 
lustada. Mis tahes kollaboratsionism, Kremlile meelepärased lepingud kaasa 
arvatud, näiteks kavandatavale Eesti-Vene piirilepingule allakirjutamine, üks- 
nes pikendavad kommunismi agooniat. Eestil on viimane aeg hakata käituma 
iseseisva riigina ja uuele piirilepingule Venemaaga öelda oma kindel «El».» 
Kalju Mätik, Pidusöögist inimsööjate lauas, ettekanne Jüri Kuke mälestuskon- 
verentsil Tartu Ülikooli aulas 27. märtsil 2005 


«Rahvas ärkas ja teda võib vaid väega lühikeseks ajaks maha suruda, vaba- 
dusiha iga inimese peast välja ei suru. Eestimaa rahvas peab praegu olema 
tugev oma vastuseisus, toetudes teistele diktatuurivastastele jõududele, oma 
põlguses kollaboratsionistide vastu. Kommunistlikud dogmad ja täägid pole 
kumbki maailma ajaloos midagi suutnud ehitada. Nad saavad oma tahet pea- 
le suruda vaid ajutiselt.» 

Arnold Rüütel, Rahva Hääl 20.08.1991 


«Ligi kümme aastat on eestlastele serveeritud, et piirileping Venemaaga on 
vaat et ülim riiklik prioriteet. Sellesuunalist ametkondlikku veenmistööd võib 
tolleaegses olustikus mõista. Eesti püüdis iga hinna eest lahti kangutada ust 
Euroopa Liitu ja NATOsse. Jutt Tartu Rahu piirist ei aidanud niigi utoopilise- 
na tunduvale eesmärgile lähemale. Võimalik, et tähelepanuta oleks jäänud 
ka Eesti nõustumine piiri muutmisega, kui Venemaa ei oleks sellele üleoleva 
naeruvääristamisega lääneriikide tähelepanu tõmmanud. Täna ei ole Eestile 
uut piirilepingut Venemaaga lihtsalt vaja. Eesti on pigem positsioonis, mis 
võimaldaks õlgu kehitades piirilepinguga nõustuda, kui Venemaa seda viisa- 
kalt paluks. Ehk isegi tingimusi seada. Selge, et Venemaa end väikeriigi ees ei 
alandaks, kui, siis ehk ELi suunal ja sedagi üksnes viimases hädas ja olukorras, 
kus ta oleks kindel Eesti järeleandmatuses. Venemaa aga ei ole viimases hä- 
das. Õigupoolest ei ole piirilepingut ka Venemaale vaja. Jah, see võiks ehk 
olla eeltingimuseks viisavabadusele Venemaaja ELi vahel. Kuid kas viisavaba- 
dus on ikka Venemaa tegelik eesmärk, mitte mõeldud Euroopa eksitamiseks? 
Sest Venemaale sobiks ainult selline «viisavabadus», kus nii venelase liikumist 
Läände kui ka ELi kodaniku liikumist Venemaal kontrolliksid Vene ametnikud. 
Nii nagu viisavabadus «sotsialistlikus sõprusühenduses».» 

Mart Nutt, Üheksanda mai pakikesediplomaatia, Sirp 28.01.2005 


«Piirileping ei ole ainus näide Põhiseadusest ülesõitmisest, pigem on sellest 
saanud omatmoodi tava. Mis seal salata, peab sedagi kirjutama, meie poliiti- 
line eliit koosneb enamasti võõrvõimu käsilastest-parteisõduritest, käsutäit- 


jatest. Neist on teinud poliitikud võõramaine raha ja võõramaises omandis 

meedia. Nii nad siis täidavad oma rajataguse peremehe tellimust, vastavalt 
sellele kus ilmakaares kellegi peremees asub.» 
Jaan Hatto, Häda võidetuile. TMS 04.08.2008 


«Eesti riigijuhid on oma argpüksliku käitumisega andnud Venemaa poolt tu 
levatele valedele ja põhjendamatutele nõudmistele oma vaikiva nõusoleku. 
Kui ka kuskil seaduses pole kirja pandud, et välisriigi esindajate põhjendama 
tutele nõudmistele tuleb vastu astuda, siis seda peaks iga mõtlev olevus ise 
aru saama. Pole ju ka kuskil kirja pandud, et enne klosetipotile istumist tuleb 
püksid alla lasta, aga iga normaalne inimene teeb seda sellegi poolest.» 
Kalju Mätik, Kuidas lahendada kodakondsusprobleeme? 2007 


«Nüüd, kus Eesti Vabariik on saavutanud iseseisvuse, võib kindlalt öelda, et 
Tartu Rahu on Eesti sünnitunnistus, mis kehtib tänaseni ning mida keegi ei 
ole tühistanud. See dokumentfikseerib Eesti iseseisvuse tunnustamise, olles 
sellega üheks olulisemaks saavutuseks meie riigi ajaloos.» 

Siseminister Margus Leivo kõne Tartu Rahu aastapäeval Räpina rahvamajas, 
Siseministeeriumi koduleht 02.02.2004 


«Meie kardame, et kui me sellele Nõukogude Liidu jultunud järglasele järgi ei 
anna, võtab ta meilt vägisi veel palju rohkem kui ta praegu on küsinud. Oma 
jõuga me seda muidugi takistada ei suuda, nõuga aga küll. Ega me nii nõrgad 
polegi, nagu see meile endile võib näida. Midagi on meil ka seljataga ja karu 
teab hästi, et kui ta püüab kõigi silme all rahulikult kosuvat tallekest maha 
murda, jääb hoopiski suuremast suutäiest ilma. Kui me talle aga kõik aeg järgi 
anname, ise lahkelt veel lisa pakume ja «ükskõik mis hinnaga» siia kolonisee- 
ritud elanikkonna poolehoidu püüame võita, võime kindlad olla, et ilma aitäh 
ütlemata võtab ta lõpuks kõik.» 


Dr. Olaf Imelik, Igal asjal on piirid, Vaba Eesti Sõna (New York) 13.01.1994 


«Uue piirilepingu sõlmimist ei nõudnud mitte ükski rahvusvaheline konvent- 
sioon ja selleks polnud ei Euroopa Liit ega ükski riik ametlikku nõuet esitanud 
— ega poleks saanudki seda dokumendis «Helsinki Final Act» määratu tõttu 
teha. Ainult Eesti Vabariigi Valitsused ja Vabariigi presidendid olid arvamusel 
et Eestil on ülimalt kasulik Venemaale kinkida 5% Eesti territooriumist, mis 
hõlmas etniliselt olulist Petserimaad ning majandusliku iseseisvuse tagami- 
seks väga vajalikku Narva jõest ida poole jäävat maa-ala. Mis oleks saanud 
juhtuda kui uut piirilepingut poleks sõlmitud või kui selle tegemisel oleks ar 
vestatud ka Eesti soovidega, on saladus, mida rahvale pole soovitud avalda- 
da. Ka meedia pole proovinud seda saladust avalikustada.» 

Harri Kivilo, arhitekt, Viisteist aastat vabadust, TMS 06.08.06 

«Praegune ajutine vägivallaga kehtestatud piir on ebaseaduslik. Pole mingit 
mõtet ega vajadust seda seadustada ja taganeda olemasolevast lepingust 
(Tartu rahulepingust). Selle nimel, et suhted paremaks läheks ei saa lasta end 
solgiga üle valada. Lätist oli näha, et sõltumata sellest, kas on leping või mitte, 
ikka rünnatakse. Järeleandmistega Venemaale küll suhteid paremaks ei saa.» 
Gunnar Laev, Vabadusvõitlejate Liidu esimees, eravestluses H. Põlluaas'ile 
01.07.2008 


«Viimasel nädalal pole ajakirjanduses olnud põletavamaid teemasid kui ener- 
gianälg ja Eesti ning Venemaa piirilepingu ratifitseerimisseaduse preambul. 
Neist polekski mõtet rohkem kirjutada, kui Eestis poleks suurt hulka lihtsa- 
meelseid inimesi, kes arvavad, nagu võiks Eesti ja Venemaa suhteid preambu- 
li mahahääletamisega kardinaalselt muuta. Ei muutu sellest midagi! Ei taastu 
enam kunagi suured naftavood läbi Eesti sadamate ega saa me gaasigi Vene- 
maalt seetõttu odavamalt. Ja kui isegi kõik meie Riigikogu liikmed käiksid kas 
hulgi või ühekaupa Kremli tippametnike kintsu kaapimas, osutuksid määra- 
vaks hoopis teised seaduspärasused, eeskätt majanduslikud.» 

Anto Raukas, akadeemik, Energeetikast ja piirilepingust, 18.08.2007 EPL 


«Eesti territoorium oli 1938. aastal 47 567 ruutkilomeetrit. Praegu loetakse 
Eesti pindalaks ainult 45 228 ruutkilomeetrit. Seega on vahe nüüdse Eesti Va- 
bariigi kahjuks 2339 ruutkilomeetrit ehk umbes 5 protsenti Eesti territooriu- 
mist. See on meie kui väikeriigi kohta aukartustäratav suurus. Seetõttu jääb 
täiesti arusaamatuks, miks Eesti pool tahab niisugustel tingimustel, selle eest 
midagi vastu saamata, iga hinna eest sõlmida EV ja VF-i vahelist piirilepet?» 

Ando Leps, õigusteaduste doktor, Tants riigipiiri umber, Õhtuleht 29.12.2004 


«Nagu kogemused Venemaa ja venelastega on näidanud, ükskõik milline jä- 
releandmine siin ainult halvendaks olukorda. Antud juhul saab põhimõtteks 
olla ainult kompromissitu leppimatus — teistsugune suhtumine oleks Eesti 
Vabariigi ja kogu eestlaste vabadusvõitluse reetmine.» 

Hendrik Arro, Sõjaaegsete Eesti Lennuväelaste Ühenduse esimees. Suur Lep- 
pimine. Jah, aga kellega? Vabadusvõitlejate Liidu kodulehekülg. 


«Praegune aate-, eetika- ja moraalivaba valitsus käis müts käes kerjamas en- 
diste okupantide käest piirilepingut ja siis kaebas, et nad isegi jätsid välja Tar- 
tu rahulepingu mainimise, aga ikkagi lepingule alla ei kirjutatud.» 
Aleksander Einseln, erukindral, Tartu Rahu aastapäeva miitingu sõnavõtus, 
Tartu 02.02.1997 


«18. mail 2005 piirilepingule allkirja andes asetus Eesti Vabariigi valitsus selgelt 
koloniaalvallutajate filosoofilisele liinile, eirates täielikult nii Põhiseadust kui Tartu 

rahulepingut (meie riigi kahte alusdokumenti). Sama allkirjaga eiras välisminister 
nii Eesti põlisrahva setode õigusi oma esivanemate maale, kui ka kõigi Eesti Vaba- 
riigi kodanike allkirjaga väljendatud tahet taastada riikTartu rahulepingu alusel.» 
Frits-Allan Suurkask, TRPS esimees, avalik kiri 03.08.2007 


«Kui valitsus ei täida väga tähtsates küsimustes rahva tahet, siis rahval ja va- 
litsusel tuleb täita naaberriigi tahet ja nõudmisi. Vene rahvas ja valitus aga 
lömitajaid ei salli.» 


Osvald Sasko, kõneTartu Rahu aastapäeval, Tartu 02.02.2008 


«Kuidas reageerida Postimehe vaenulikele artiklitele ja jätkuvalt kallutatud 
suhtumisele? Urmas Paeti pikk propagandistlik lugu «Piiridega piiritus», 10. 
mai 2005, vääriks lausa Orwelli auhinda ala «sõda on rahu ja rahu on sõda». 
Juba tema esimene lause «Lepingu sõlmimisega ei kaota Tartu Rahu oma tä- 
hendust, kuid Eesti riik saab oma piirid» iseloomustab kirjutist eeskujulikult. 
Paeti loogika järgi saaks Eesti riik piirid ka siis, kui temast jääks järgi vaidTorgu 
kuningriik Sõrves. Tähtsad ei oleju piirid kui asi iseeneses, vaid põlisrahvaste 
ja väärtuslike kultuuriliste ning antropoloogiliste diversiteetide säilumine, ka 
nende taastamine.» 


Tõnis Siim, Mida teha enne ja pärast 18. mai piirilepingut? 


«Kuigi me ei suuda oma alasid tagasi võtta, ei tohi neid ära anda. Las olla nii. 
Meil ei ole vaja uut piirilepingut, meil puudub igasugune vajadus selle järele. 
SeeonVenemaavajadus.» 

Peeter Võsu, Kristliku Demokraatliku Partei esimees, eravestluses H. 
Polluaas'ile 01.07.2008 


«Kõik otsustajad, maa äraklnkijad on ajutised. Ärge unustage — need inime- 
sed on ajutiselt selle võimu juures, kuid võivad ära anda seda, mis ei kuulu 
neile, aga see äraandmine on igavikuline. Mis õigusega lühiväärtuselisel ame- 
tipostil, kõrgel toolil istuv inimene tohib selliselt käituda? Kas tõesti Eesti riigis 
ei ole enam inimest, kes julgeks selge sõnaga öelda: «Poisid, oodake, pidage 
hoogu! Meil on seda maad vaja! Hoiame Eesti Vabariigi terviklikkust!» 

Õie Sarv, Poisid, oodake, pidage hoogu! Eesti Päevaleht, 28.03.2005 


«Sellel on väga suur vahe, kas jõule alistudes kirjutame alla nõudmisele või 
saab meist lepingupartner — kas meilt on midagi vägivaldselt käest võetud 
või oleme selle oma vabast tahtest andnud.» 

Olaf Imelik, Miks?, Meie Elu (Toronto) 14.11.1996 


«Vaevu-vaevu piirilepingu Lätiga ratifitseerinud, alustas Vene pool käigult uut 
propagandistlikku ja diplomaatilist ofensiivi oma väikese läänenaabri vastu. 

Süüdistused sellejuures muidugi ammusest ajast juba teada ja tuntud: vene 
vähemuse ja keele diskrimineerimine, apartheid Balti moodi, fašismi ülistami- 
ne ja Venemaa turjal parasiteerimine. Venemaa käitumine Lätiga piirilepingu 
sõlmimise ja ratifitseerimise kontekstis peaks veenma Eesti rahvast ja võime 
veel üks liigne kord, et igasugune lepituspoliitika Venemaa suhtes on mõtte- 
tu ning toob kaas üksnes kahjulikke tagajärgi. Siinkohal võib muidugi kuulda, 
kuidas meie poliitikud ja diplomaadid pomisevad, etjäreleandmisi Venemaa- 
le on meil vaja vaid selleks, ettagada endale toetus läänest. Paraku on see jutt 
eksitav. Ja seda kinnitavad ka kõik Eesti poolt ette võetud vastavad katsed 
ning pretsedendid meie varasemast ajaloostki.» 

Mart Helme, suursaadik, Andestamatu ja häbiväärne õppimisvõimetus, TMS 
07.09.2007 


«Arvame, et kui Venemaa on ise Stalini kuriteod hukka mõistnud, ei saa ta 
keelduda Stalini piirikuriteo heastamisest, pealegi kui heastamine on täiesti 
võimalik — erinevalt kuritegudest, mis viisid inimelude katkemiseni. Praegu- 
se kontrolljoone asemel Tartu rahulepinguga määratud piiri ennistamise et- 
tepanek ei ole Venemaale territoriaalsete nõudmiste esitamine, vaid normaa 
Ise olukorra taastamine. Seda argumenti toetaks kindlasti ka rahvusvaheline 
üldsus. Vähemalt sõja-aastatel oli NSVLi kõrgetel partei- ja valitsusjuhtidel 
kombeks rõhutada, et meie riik (st. NSVL) ei anna ära jalatäitki maad, miks 
peaks Eesti ära andma suuri maaalasid?» 

Jüri Estam, Lembit Kivistik, Piirilepingu allakirjutamise edasilükkamine on pii- 
savalt põhjendatud, 09.05.2005 


«Piirilepingu sõlmimine on käesolevaks hetkeks saanud minu meelest prob- 
leemiks, mis näitab, kas Eesti riigina ja eestlane kodanikuna on arvestatavad 
mõisted. Ja seda nii maailma kui eriti iseenda ees. Praegused pistelised kü- 
sitlused näitavad, et rahva valdav enamik on Tartu Rahuga määratud piiride 
poolt. Seega läheks Valitsus piirilepingu praegusel kujul sõlmimine vastuollu 
mitte üksi rahva poolt vastu võetud Põhiseadusega, vaid ka rahva arvamuse 
endaga. Niisiis mitte asjata ei räägita miitingutel reetmisest. Rahvaküsitlusi 
on läbi viidud üsnagi tühiste asjade puhul, miks siis mitte nii olulises küsimu- 
ses nagu riigipiir? Väide, nagu ei tohiks rahvas kaasa rääkida välispoliitilistes 
küsimustes, on lihtsalt tobe (milleks siis Euroliidu referendum?). Pealegi pole 
riigipiir ja meile kuuluvate maade küsimus sugugi vaid välispoliitiline prob- 
leem.» 


ArvoValton, Riigipiirist, Eesti Elu (Kanada) 11.05.2005 


«On öeldud, et Eesti välispoliitika on liiga politiseeritud. Pigem on asi vastupi- 
di. Aastaid on puudunud pädev poliitiline juhendus. Ametnikelt ei saagi oo- 
data visioone, see on poliitikute ülesanne. Paradoksaalselt on piirilepe prae- 
gu väheseid asju Eesti välispoliitikas, millega on aega. Vastupidi, piirileppega 

kiirustamine on Eesti jaoks praegustes oludes pigem kahjulik. Piirileppega 
kiirustamine osutab taas sellele, mis on Eesti välispoliitikas valesti — vorm 
on ülem sisust. Vormiliselt saab 18. mail kõik korda. Sisuliselt loobutakse veel 
ühest võimalusest teha seda vähest, mis on meie enese võimuses — võita 


ning hoida liitlasi ja sõpru.» 


Ahto Lobjakas: Kiire piirileping toob kahju, EPL 16.05.2005 


«Territoriaalse puutumatuse rikkumine on vallandanud lähiajaloos kaks sõda: 
sõja Faklandi saarte pärastja Nagorno-Karabahhi konflikti. Eestis on seeainult 
väheste oma maa patriootide seltskonna võitlustanner, mis kõneleb rahvuse 
äärmisest nõrkusest just praegusel hetkel. Ja seda nõrkust on ka märgatud, 
sest muidu poleks püütud tühipalja tänaval märatsejate karjaga võimuvahe- 
tust teha.» 


Jaan Hatto, ERL liige, Mis teeb rahvusest rahvuse?» Ettekanne 01.02.2008 Ees- 
ti Rahvusraamatukogus konverentsil «Tartu Rahu ja tänapäev» 


«Setode jätmist Venemaa väikerahvaste hävitamise katlasse võib võrrelda 
laevakapteniga, kes vaatamata sellele, et meri on peegelsile ja päästepaate 
külluses, ei tee katsetki päästa merre kukkunud madruseid. Kuigi tõenäosus, 
et Venemaa meiltjõuga röövitud territooriumid tagastab, on momendil eba- 
tõenäoline, ei tohi me neist vabatahtlikult loobuda. Meil peaks olema häbi 
tulevaste põlvkondade ees. Eesti taasiseseisvumise tõenäosus XX sajandi 
90-ndate aastate alguses oli veel vähem tõenäoline aga teostus siiski.» 

Feliks Saarevet, Avalik kiri valitsusele ja Riigikogule, Eesti Elu, 12.05.2005 


«Võib arvata et praegu on vähesed eestlased veendunud, et ilma sõjalise 
ähvarduseta ei või me «hääletult» loobuda ühest riigi põhitunnusest (terri 
tooriumist), mis meil oli aastal 1939. Kui palju on neil — äärmuslasteks titu- 
leerituil — Eesti Vabariigi kestma jäämist pooldajatel vaikivaid kaaslasi, pole 
teada sest «äärmuslaste» esitatud fakte ja järeldusi pole võimulolijad ja mee- 
dia senini tahtnud arutamisväärseks pidada ning rahvahääletust küsimusega: 
«kas Tartu rahulepingu sätted peavad muutmata jääma?» ei julge Riigikogu 
korraldada.» 


Harri Kivilo, Pall iseseisvuse väravas, TMS 16.07.2008 


«Tartu rahulepingu tähtsus avaldub eriti selles, et ta on proovikivi Vene tu- 
leviku ennustamiseks. Kui Vene on Tartu rahulepingut uuesti tunnustanud, 
siis — ja alles siis — võime öelda, et Venemaast võib hakata lõpuks ometi 
demokraatiana asja saama.» 


Enn Sarv, Tartu rahulepingu tagamaad, Kultuurja Elu, kevad 2005 


«Miks Eesti riik laseb end mõnitada ja jätkuvalt pakub Venemaale tasuta kin- 
gituseks Petserimaad ja Narva jõe taguseid alasid? Mis põhjusel seda tehak- 

se? Venemaa on juba 10 aasta jooksul Eesti «aumehi» petnud — jättis kohtu- 
mistele tulemata, esitas Eestile järjest uusi nõudmisi ja lükkas edasi lepingu 
sõlmimist. Ja lõpuks, kui leping oli juba allkirjastatud, «tohtis» Venemaa selle 
ühepoolselt tühistada ja jälle Eestile uusi nõudmisi esitada. Aga meie arva- 
me, etoleme aumehed kui sellist mõnitamist kannatame ja oma riigi ja rahva 
varandust pakume. Kui kaua võib? Eesti ei vaja uut piirilepet. Eestil on Vene- 
maaga tänaseni kehtiv piirileping olemas aastast 1920.» 

Liane Konts, TRPS, Kas Eesti võib öelda ei? Nädaline 11.11.2006 


«Eesti ja Vene suhted on üks suur Eesti tülitamine. Eesti väga suurtele järele- 
andmistele vaatamata pole Venemaa piirilepingut siiani allkirjastanud. Vene- 
lased oskavad kadestusväärselt hästi kasudega kaubelda. Kui Venemaa suur- 
saadikult Konstantin Pravalovilt paar aastat tagasi usutluses küsiti topelttolli- 
de kaotamise kohta, vihjas ta õigeusu kiriku registreerimisele kui positiivsele 
tõukele. Kirik registreeriti, tollid aga jäid. Hea tahte aktina tagastas Eesti märt- 
sis 1991 Petseri kloostrile neile kunagi kuulunud käsikirjad. Venemaa pole nii- 
sugust hea tahte akti teinud, presidendi ametiraha on endiselt Moskvas.» 
Pekka Erelt, Järeleandlik Eesti, Eesti Ekspress 18.06.2003 


«Kogu see mäng piirilepingu ümber jätab üha enam mulje mängust ühte 
väravasse. Eesti Vabariik taastati Tartu Rahulepingu alusel. Kahjuks ei taha 
paljud mõista selle sügavamat olemust. Rahuleping on just see, mis aitab ära 
hoida edasisi sõdu, eriti oluline on see kaasajal, kus iga sõja võimaluski haarab 
kaasa ka naabreid, rääkimata üha suuremast hävitustööst, mida uued relvad 
võimaldavad. Sellises situatsioonis rääkida rahulepingust kinnipidamisest kui 
«minevikust» on ülimalt küüniline. Uus piirileping oleks just rahulepingu ma- 
hamängimine.» 


Frits-Allan Suurkask,TRPS, Piiriruletist (avaldamata artikkel) 30.03.2007 


«Tartu rahulepinguga määratud Eesti ja Venemaa maismaapiiri asendamise 
järel praeguse kontrolljoonega ei jää allakirjutamise järel alles punktikestki 
Tartu rahulepingu järgsest maismaaplirist. Sellega muudab piirileping sisu- 
tühjaks viite Tartu rahulepinguga määratud maismaapiirile Põhiseaduses. 
Seegaonlepingueelnõu vastuolus Põhiseadusega.» 


Tiit-ReinVlitso, TÜ professor, Piirileping ning Põhiseadus, Õhtuleht 11.05.2005 


«Hea, kui sm. Kallas selgitaks, millist riiki esindab Moskvas Eesti Saatkond. 
Venemaa ju Eesti Vabariigi järjepidevust ega Tartu rahulepingut ei tunnis- 
ta. Järelikult esindab meie saatkond olematut riiki. Kui nii, siis tuleb ju see 
olematu riigi saatkond koju kutsuda. Teist Eesti Vabariiki ju ei eksisteeri. On 
ju lausa Ülim Tobedus rääkida mingitest lepingute sõlmimisest riigiga, kelle 
jaoks meid pole olemas. Kuna aga tegelikkuses toimub kibe askeldamine, siis 
on olemas ka kohalik seltskond, kes on Kremliga paarisrakendis ja esindab 

OLEMATUT Eesti-Vene Vürstiriiki, mida Moskva tunnistab. See on aga otsene 
riigireetmine.» 
«Kört Pärtel», anonüümne kommentaar artiklile, Siim Kallas: pürileppe pream- 


bul oli sisepoliitiline provokatsioon, Postimees 03.07.2008 


«Lgp. Eesti Vabariigi President. Palun austage Tartu rahulepingul määratud 
Eesti Vabariigi piiri Venemaaga. Kui Eesti Vabariigi kodanik, soovin, et Eesti 
piir jääks muutmata.» 

Egbert Runge, ERMI Sõprade Seltsi auliige ja kontaktisik Kanadas, Eesti Elu 
17.05.2005 


«Ajaloolise paratamatusena polnud taasiseseisvunud Eestil võimalik riigipiiri 
okupatsioonieelset joonele viia. Täiesti arusaamatu on aga meie riigijuhtide 
nõustumine loovutada kehtiva piirilepingu juriidiline pädevus ilma mitte mi- 
dagi vastu saamata. Enne 2005. a. maikuud oli ilmselge, et kehtiva piirilepin- 
gu asendamiseks uuega polnud praktilist vajadust. Pealegi oli Vene president 
kinnitanud, et Eestit ei okupeeritud 1944. a., vaid «vabastati liiduvabariigina». 
Sellest lähtudes oli naiivne väita, et Eesti kaotab rahvusvahelise lugupidami- 
se, kui ta ei täida kord antud lubadust. Lihtsam olnuks selgitada, kuidas olu- 
kord oli muutunud meist mitteolenevalt. Olukorras, kus Vene Föderatsioon 
pidevalt eitas Eesti okupeerimist ning süüdistas teda siia elama suunatud ve- 
nelaste ahistamises, oli uue piirilepingu allkirjastamine mitte ainult suur ek- 
situs, vaid ka Eesti riigi loojate ja Eesti vabaduse eest võldelnute häbiväärne 
solvang. Väärika riigina on vaja ekslikel arvamustel põhinev piirileping tühis- 
tada — eriti kui Venemaa on sellelt oma allkirja tagasi võtnud.» 

Harri Kivilo, Tartu rahu meenutades, Eesti Elu 29.02.2008 


«On kadunud usk, et Eesti valitsus on tõepoolest Eesti valitsus, kes oma te- 
gevuses lähtub Eesti ja eestlaste huvidest, aga mitte marionett, kelle jaoks 
on oluline ainult see, mida välismaal keegi arvab. Ei ole midagi teha. Need 
Vabadussõja vaimus kasvanud noored mehed, kes siis, kui seda oli vaja, läksid 
kõhklemata sõtta, täitma oma kodanikukohust, tunnevad nüüd, taasiseseis- 
vunud Eestis, ennast järjest rohkem ja rohkem Eesti valitsevate ringkondade 
poolt reedetud sõduritena.» 

Henrik Arro, Sõjaaegsete Eesti Lennuväelaste Ühenduse esimees, kiri EV pre- 
sidendile 07.07.2008 


«Kas need toimikud, mis hoiul Moskvas, tõepoolest maksavad nii palju, et 
loobutakse Tartu Rahulepingust, Eesti Vabariigi alustalast? Sellega ju kinnita- 
ti eesti rahva iseseisvus! Millist eeskuju küll annavad Eesti poliitikud kui nad 
omaenda rahva ja riigi terviklikkusest sugugi ei hooli?» 

Osvald Sasko, Tartu Rahu aastapäeval peetud kõne, Tartu 02.02.2007 

«Tartu Rahuga määratud piirid on õiged piirid, mis tuleb taastada. Miks peak- 
sime nõustuma, et selline territooriumi anastamine on õigustatud? Ma ei näe 
mingit põhjust, et kord paika pandud piirid, ehk Tartu Rahu järgsed piirid 
saaksid muudetud. Poliitilistesse põhjustesse ma ei puutu. Mina vaatan vaid 
seda, mis on minu silmis õige.» 


Soome jalaväekindral Adolf Ehnroot 17.12.3003 ProKarelia 


Suveräänse ja juhitava «demokraatia» esindajad, Vene 
Föderatsiooni presidendid Putin ja Medvedev 


«Kas keegi on kuulnud, et Venemaa on ametlikult meie 1920. aasta rahule- 
pingu tühistanud? Ja kui on, siis Jeltsin aina kinnitas meie suveräniteeti. Kas 
see oli aastal 1991? Nende inimestega, kes praegu vene rahva nimel räägivad, 
pole meil mõtet vaielda — nende vene-šovinistlik nahk on liiga tundetuks 
pargitud. Meie võitlustandriks on rahvusvahelised organisatsioonid. Kas mul 
oleks õigus arvata, et iroonia ja naeruvääristamine oleksid palju valusamad 
kui labane venekeelne sõim? Viis, kuidas venelased piirilepingu sõlmimise 
juures sõdivad, on iseloomustav, ja see protsess käib juba aastaid. Nad näivad 
võitlevat iga rohulible pärast. Kas see tuleb faktist, et Venemaal on ikka veel 
vähe maad ja ruumi? Vähe ruumi ja maad Putinitele, aga mitte rahvastele, 
kelle kodune keel ei ole porusski. Et ka eesti rahvas vajab ruumi elamiseks- 
olemiseks, näib venelastele olevat tuliuus olukord. Kuskil on «rahvaste ene- 
semääramise doktriini» räbalad siiski veel alles. Keegi peaks need vist vene 
keelde tõlkima?» 

Dr. Roman Toi kõne Eesti Vabariigi 90. aastapäeva kontsert-aktusel Toronto 
Ülikooli aulas 24.02.2008, Eesti Elu. 

«Eesti Vabariigil puudus igasugune vajadus, veelgi vähem kohustus, sõlmida 
NSVL õigusjärglase, Vene Föderatsiooniga, uus Eesti-Vene riigipiiri leping, mis 
seadustab piiri paiknemise NSV Liidu poolt määratud, Eesti Vabariigi territoo- 
riumit vähendaval joonel. Ent ometi asuti uut piirilepingut koostama. Vene- 
maal oli selleks ilmselt kaks põhjust: mitte saada süüdistatud ebaseaduslikus 
Eest-Vene riigipiiri nihutamises Eesti territooriumile ning välistada lepingus 
Tartu rahulepingule viitamist, loomaks võimalust väita et Eesti on ENSV õi- 
gusjärglane. Eestil polnud vaja kehtivat, Tartu rahulepingus määratut, riigi- 
piiri muuta sest kontrolljoonel asuvad piirivalve punktid vastasid kõigile rah- 
vusvahelistele riike eraldavatele nõuetele. Võib arvata, et Valitsus soovis seda 
teha Venemaaga heanaaberlike suhete tagamiseks või arvati, et kui puudub 
jõud Venemaa poolt paigaldatud piiritähiste asukohtade muutmiseks, siis on 
otstarbekas lihtsalt unustada, et meil on kehtiv piirileping olemas.» 

Harri Kivilo, arhitekt, Eesti Vabariigil puudub vajadus sõlmida piirileping, 2007 


«Kõigele vaatamata on ilmne, et Venemaa on piirileppe allkirjastamiselt lii- 
kunud juba järgmisele väljapressimisringile ning meie siin tegelikult ei tea, 
kuidas sellest viraažist pääseda. Ehkki Tõnis Lukasel on õigus väita, et Vene- 
maa hakkab kindlasti nõudma topeltkodakondsust ja viisavabadust, teeb ta 
ennatliku järelduse, justkui Venemaa loobuks neist nõuetest, kui Eesti piirile- 
pet alla ei kirjuta. Me ei usu sellesse võimalusse ja meil pole ka suuremat usku, 
et Venemaa loobub neist nõuetest siis, kui me piirileppe ka ratifitseerime. Nii 
ongi erakondadele parim talitusviis tuua piiriküsimus enne ratifitseerimisme- 
netlust valimiste teemaks ja käituda selle tulemusele vastavalt.» 

Indrek Tarand, Kiiret pole enam kuhugi, Eesti Päevaleht, 19.05. 2005 


«Eesti poliitikuil tuleb aga hoolega mõelda, millise õigustusega nad kingivad 
ära neile mittekuuluvaid setode põliskodusid, ilma setode käest selleks min- 
gilgi määral luba küsimata, ilma oma rahvaga selles asjus kokkuleppele jõud- 
mata ja ilma oma rahvaga koos otsustamata, kuidas setode õnnetust leeven- 
dada või heaksteha.Tuletage meelde, kuidas kogu Soome rahvas karjalastele 
nende õnnetuses kaasa tundis ja kogu rahvas kogujõuga karjalasi abistas.» 
Ain Sarv, e-mail to: rohelisedOlists.ioc.ee, Sent: 19. mai 2005 


«Riigikogu ees on raske ülesanne, midateha Putini-Paeti paktiga edasi? Rää- 
kida, et see tagab meie julgeoleku, on rumalus. Meenutagem Rahvasteliidu 
käitumist meile raskel ajal.» 


S. Varik, Isamaalaste kahepalgelgelisus, Õhtuleht 21.05.2005 


«Kuidas saab rääkida Eesti riigi (täpsemalt: rahva) huvides tehtavast tööst, kui 
aastast aastasse eiratakse oma inimeste huvisid ning tehakse rahva tervik- 
likkusele kahjulikke otsuseid?! Loomulikult ei tõuse sellistes tingimustes ei 


sündivus ega tugevne tuleviku-usk ja aateinimesi kasvab juurde üha vähem 

ja vähem. Kas on nood otsustajad neelanud pisaraid ja tundnud hääbumatut 
hingevalu, või tajunud vähemalt kaastunnet ja süütunnet? Eesti riigi piiride 
üle peab otsustama üksnes kogu rahvas! Mitte kamp külmi ja enesega rahul- 
olevaid poliitikuid, mitte grupp ärikaid, mitte otsustajaiks trüginud asjatund- 
matud inimesed (elust võetud näidete varal need, kes usuvad tõemeeli, et 
Petserimaa polegi kuulunud EVsse või et Leedu võttis 1919. a. kevadel Poolalt 
tüki...). Kas Petserimaal-Setomaal tuleks süüdata autosid, et karjuvale ülekoh 
tule osutamine ületaks meedia uudistekünnist, vähemalt oma riigis??» 

Ilmar Vananurm, Seto Kongress, Aeg on hakata parandama vigu! TMS 
09.12.2005 


«Eesti-Vene piirilepingu üle peetavad läbirääkimised on ammuilma lõppe- 
nud. Ametlikult pole territoriaalseid pretensioone kummalgi osapoolel juba 
väga ammu. Piirilepingu on kord juba mõlemad riigid alla kirjutanud, siis ühe- 
poolselt ratifitseerinud ja ka ühepoolselt õigustühiseks kuulutanud. Kõlab 
veidralt, aga lootus sõlmida piirileping Venemaaga oli suurem 1992. aastal, 
mil läbirääkimisi alustati, kui praegu, mil katse taaselustada lõppenud läbirää- 
kimisi paistab üsna üheselt nõrkuse ilminguna. Seda nii Eesti kui ka Venemaa 
poolt null-summa mänguna vaadates. Kummagi riigi geograafiline «mina» ei 
ole praegu suuremeelsuseks valmis, sest selle sammu pärastine tõlgendami 
ne sisaldab ohtu enesemääratlusele.» 

Eiki Berg, Tartu Ülikooli politoloogiaprofessor, Milleks meile idapiir ja ilma le- 
pinguta? EPL 21.09.2007 


«Asjad tuleks algusest peale uuesti läbi vaadata. Mäletatavasti oli Stalinil sü- 
gisel 1944 piiri nihutamisega ülimalt kiire, kuna ta polnud kindel, kas tema 
lääneliitlased Eesti vallutamise heaks kiidavad, ja ta haaras nobedasti esiteks 
ühegi osa. Kui nüüd Venemaal on järsku kiire hakanud, võib see olla tingi- 
tud viisavabaduse soovist, aga vahest ka kartusest, et mitte ainult Eestis, vaid 
laiemaltki rahvusvahelises ulatuses võib tekkida põhjendatud küsimus Stalini 
seatud piirijoone õigustatusest. Kui europarlamendis on juba luubi alla võe- 
tud maride inimõigused, siis miks ei võida sinna haakida ka setude õigused.» 
Sulev Vahtre, TÜ emeriitprofessor, Piiri muutmise lepingust, EPL 17.03.2005 


«Tõsi ta on, et mida aeg edasi, seda enam võtab eelkõige just läänemaailma 
toetuse puudumise tõttu Eestis maad tõdemus Tartu Rahuga sätestatud pii- 
ridest loobumisest kui paratamatust poliitilisest sammust. Miks lääneriikide 
poolt Eesti õiglast nõudmist Venemaale ei toetata, on muidugi iga konk- 
reetse riigi enda asi. Lõppude lõpuks ei saa kedagi kohustada seista õigluse 
eest. Imestama paneb ainult läänes üldaktsepteeritav väide, et eraomand on 
nende jaoks püha ja puutumatu. Kas ikka on? Teispool nn. kontrolljoont Pet- 
serimaal ja Narva taga on maa (ja mitte ainult maa) samuti tuhandete Eesti 


Vabariigi kodanike eraomanduses. Hetkel ainult okupeeritud ja annekteeri- 

tud. Kujutagem ette olukorda, kui Eesti näiteks mõne väliskapitalil põhineva 
eraomanduse võõrandaks ja omaniku nõudmise peale omand tagastada vaid 
teataks, et omanik esineb ebaõiglase nõudmisega.» 

Ahti Mänd, 08.10.1994 Õhtuleht 


«Aastate jooksul olevat välisministeerium teinud «suure töö» Eesti-Vene pii- 
rilepingu väljatöötamisel. Arvesse võttes EV põhiseaduses sätestatut, tegeles 
välisministeerium ilmselt EV põhiseadusliku korra kukutamisega. «Suure töö» 
tulemusena nihkus Vene piir ENSV piirist Eesti poole peale ja kulgeb mitmel 
pool Eesti territooriumil. Rahva pahameele kartuses kuulutati leping salaja- 
seks ja tehti meedias tabuteemaks.» 


Jaan Hatto, Röövimine päise päeva ajal, Nädaline 29.01.2008 


«Me poleks nagu märganudki, et maailmas toimub mitmel pool demokraa- 
tia võidukäik. Mõtlen pigem Venemaa piirialasid kui Iraaki ja Afganistani. Mis 
aga meist viieteistkümne aastaga saanud on, et meid avangardis enam pole? 
Alles oli Rahvarinne eeskujuks lauluväljakul tervele maailmale, nüüd aga 
meenutab meie poliitikute käitumine Chamberlaini, kui ta 1938. a. Müncheni 
sõitis, viskamaks Sudeedimaa kondi Hitleri hammaste vahele, lootuses, et see 
siis Lääne Euroopa rahule jätab. Ei saa aru, mis kuradid meid ratsutavad. Kas 
on siis tõesti midagi Brüsseliga seljataga kokku lepitud, millest rahvas teada 
ei tohi? Miks selline atüüpiline käitume, kui võrrelda Eestit teiste riikidega, 
kellel piiriprobleemid südamel? Praegune demarkatsiooni joon piiriks — see 
on just see, mida Moskva soovib.» 

Jüri Estam, Piiriküsimusest, ehk kannatlikult oodates vene demokraadist juhi 
tulekut. 15.05.2005 


«Vaieldamatult on Eesti poliitilises eliidis manipuleeritavaid inimesi. Vene 
luure mõjutab Eestis kümneid poliitikuid ja ärieliit kuuluvaid inimesi. Mani- 
puleerima tähendab antud kontekstis seda, et keegi on olnud näiteks KGB 
kaastöötaja. Keegi on teinud mingisuguseid musti majandustehinguid, mis 
on Vene luurele teada. Neil on selle kohta omakorda tõendusmaterjal, mida 
saab inimeste vastu kasutada, kui nad kindlaid teeneid ei osuta.» 

Mart Helme, suursaadik: Vene luure mõjutab Eesti poliitikuid, Eesti Päevaleht 
25.05,2005 


«Ühel päeval nõuab peaminister häälekalt Venemaalt okupatsiooni tunnus- 
tamist ja tehtud kuritegude eest vabandamist, järgmisel päeval teatab välis- 
minister aga riigikogu ees, et kavatseb sõita Moskvasse ning seal piirilepin- 
gu alla kirjutada, mingeid avaldusi või deklaratsioone seejuures esitamata. 
Valitsus ise pole välisministrile selleks volituste andmist arutanudki või kui, 
siis avalikkuse eest peidetult. On tõsi, et Siim Kallase parafeeritud piirileping 


on üle elanud kõik järgnevad valitsused ning enamiku nende poolt ka uuesti 

heaks kiidetud. Samas on tõsi ka see, etjuba piirilepingu parafeerimise järel 
Isamaa kokku kutsutud ümarlauas kinnitasid kõik Eesti erakonnad, et nime- 
tatud lepingut on võimalik toetada vaid sellega kaasas käiva deklaratsiooni 
olemasolul. Seegi seisukoht on olnud järjepidev. Nüüd teatab välisminister 
Urmas Paet, ettema sõidab Moskvasse niikuinii. Seda olukorras, kui Venemaa 
poolt pole Eesti suunas astutud ühtegi positiivset sammu, kus Venemaa presi- 
dent Putin loeb NSV Liidu lagunemist suurimaks tragöödiaks ning Venemaal 
käib Stalini hoogne rehabiliteerimine. Eesti otsus Venemaa soovidele vastu 
tulla on ebapraktiline ka selles suhtes, et kui soovime tõepoolest saavutada 
Venemaalt okupatsiooni tunnistamist, anname piirilepingut allkirjastades ära 
viimase relva, millega oleksime saanud Venemaad selleks survestada.» 


Mart Laar, ajaloolane, Häälekas alistumine, Õhtuleht 09.05.2005 


«Meil tuleb veel palju kordi punastada mineviku pärast ja seepärast peame 
tegema kõik selleks, et meie lapsed ei peaks punastama meie pärast...» Heiki 
Kortspärn, ettevõtja, Kambja volikogu liige 
«Isiklikult loomulikult leian et uue riigipiiri lepingu täiesti põhjendamatu sõl- 
mimine oli kordi suurem riigireetmine kui hääletu alistumine. Piirilepingu sõl- 
mimise ajal meid vallutada ei ähvardatud.» 


Harri Kivilo, arhitekt, kirjast H. PõlluaasJle, 07.01.2008 


«15. juuni on ajalooline päev. Riigikogus tuleb teisele lugemisele ja ehk ka 
ratifitseerimisele seadus uhke nimega «Eesti Vabariigi ja Vene Föderatsiooni 
vahelise Eesti-Vene riigipiiri lepingu ning Eesti Vabariigi ja Vene Föderatsiooni 
vahelise Narva ja Soome lahe merealade piiritlemise lepingu ratifitseerimise 
seadus». Selle tuumaks olev «Eesti Vabariigi ja Vene Föderatsiooni vaheline 
Eesti-Vene riigipiiri leping» on tippjuristide poolt puhtast ja rikkast vene kee- 
lest meisterlikult nirusse eesti keelde ümber pandud. Lepingus on meister- 
likult likvideeritud oht, et keegi saaks näpuga näidata piirilepingu ja põhi- 
seaduse loogikalisele vasturääkivusele sõnades, mis vöiks äkki esile kutsuda 
nende vastuolu tuvastamisele riigikohtu poolt. Lepingu eesti keelde tõlkijad 
on Eesti ja Venemaa vahelise nii maismaapiir! kui ka veepiiri hõlmava mandri- 
piiri nimetanud maismaapiiriks! Seda ninanipsuks kõigile tähenärijatele ning 
neile juristidele, kes põhiseaduse ekspertiisikomisjoni lõpparuandes julgesid 
kirjutada, et «Tartu rahuleping määrab kindlaks mitte vaid maismaapiiri Eesti 
Vabariigi ja Venemaa vahel. Tartu rahulepingu artikkel III määrab samuti piiri 
kulgemise Peipsi järvel, Lämmijärvel ja Pihkva järvel».» 

Tiit-Rein Viitso, TÜ emeriitprofessor, Eesti ajaloo pööripäev, Õhtuleht 
15.06.2005 


«Ainus õige käitumisviis on seista kindlalt oma riigipiiride kaitsel. See säilitaks 
ka tervikliku Setumaa, Eesti ühe vanimaja omapäraseima kultuuri. Lõhestada 
nende maailm, kaeveldes samas Venemaa üle, kes pole kunagi ajaloos kahet- 

senud ühtki oma piirivallutust, oleks hullumeelne silmakirjalikkus. Ei mingit 
kompromissi piiriküslmuses! Olge uhked! Olge tugevad! Olge vabad! Saja- 
protsendilise Eesti eest!» 

Jack H. Walters, Lõuna-Florida Ülikooli professor, Sajaprotsendilise Eesti eest, 
Õhtuleht 08.06.2005 


«Täiesti arusaamatu on aga Eesti esindajate ummisjalgne tegevus Vene poolt 
koostatud lepingu allakirjutamiseks. Riigile saatuslikus olukorras võib see õi 
gustatud olla. Praegu ei sunni miski Eestit lepingut sõlmima ja mingit olulist 
kasu see praegusel kujul ei too. Milleks siis seda sõlmida? Tundub väga ruma- 
lana sõlmida leping, mis ei too olulist kasu. Osa Eesti Vabariigi territooriumi 
loovutamine on ilmselt riigivastane isegi siis, kui see on okupeeritud. Nõu- 
kogude võimu poolt lõhestatud setude jt rahvuskaaslaste ja kaaskodanike 
probleemid vajavad lahendamist ning teist sarnast võimalust enam ei tule.» 


Raivo Salumäe, Piirileping võib rahus oodata, Eesti Päevaleht 24.01.2005 


«Rahvas, kes laseb oma riigi juhtidel rikkuda inimõigusi, on varem või hiljem 
ise määratud kandma kaotusi ja kannatusi. Suurele osale üksnes rikkuse ja 
mugavuse, mitte õigluse poole püüdlevale kodanikkonnale ei lähe korda 
naabermaakonnas toimuv, ammugi siis tundmatu ja meedia poolt võõraks 
kujutatud, nüüdseks juba 63 aastat ebaõigluse ja põliskodude hävingu all jul- 
malt kannatanud Petserimaa.» 

Ilmar Vananurm: Eesti Vabariigi kodanike inimõiguste rikkumisest Petseri- 
maal, ettekanne J. Kuke mälestuskonverentsilt 2007 


«Piirilepingu sõlmimine on käesolevaks hetkeks saanud minu meelest prob- 
leemiks, mis näitab, kas Eesti riigina ja eestlane kodanikuna on arvestatavad 
mõisted. Ja seda nii maailma kui eriti iseenda ees. Kui teine pool on aastaid 
venitanud selle lepingu sõlmimisega lootes, et piiri ebamäärasus takistab 
Eesti liitumist Euroopa struktuuridega, siis nüüd, mil sellest takistusest asja 
pole saanud ja just teine pool on lepingu sõlmimisest huvitatud, on aeg just 
meil oma nõudmisi esitada. Meil ju tõesti ei ole kuhugi kiiret selle asjaga. Piiri- 
lepingu meile esitatud kujul sõlmimine on mitmes mõttes meie Põhiseaduse 
vastane tegu — seega mitte üksi moraalselt, vaid ka juriidiliselt kuritegu. Pa- 
ragrahv 120 sätestab selgesõnaliselt Eesti riigi piiriks Tartu Rahuga määratu. 
Samas paragrahvis mainitud teised rahvusvahelised lepingud ei tühista seda 
sätet, vaid käivad Läti ja merepiiride kohta.» 

Arvo Valton 


«Käesoleval ajal näitavad elusündmused, et Eesti Vabariigis püütakse stalini- 
aegseid kommunistliku partei kuritegusid kinni mätsida, õigustada ja isegi 
seadustada nagu seda on uus piirileping. See tähendab, et kommunistliku 
partei vaimsus elab edasi meie endiste kommunistide hinges, kes on ka prae- 

gu võimu juures nagu nõukogude ajalgi. Riik tervikuna ei ole neile tähtis, vaid 
oluline on olla iga riigikorra ajal eesotsas s.t. kõige suurema rahakoti juures, 
mis ongi materialisti peamine eesmärk. Nende hundidemokraatia järgi võib 
Setomaa ja setode kui ühe osa Eesti riigi kodanike suhtes käituda ka reetur- 
likult. Neid võib nagu pärisorje kinkida koos oma varaga teisele peremehele. 
Kas see pole omadele naeratusega noa selga löömine? Kas see pole nagu 
Piiblis, suuandmisega 30 hõbeseekli eest oma sõbra ja õiglase inimese reet- 
mine? 

Naaberriigid on Eestile antud Jumala poolt. Suurt paha naaberriiki kau- 
gemale lükata ega tema väljaütlemisi takistada väikeriik ei saa. Ei saa muuta 
teise maailmakäsitlust, saab muuta ainult oma. Maailma parandamine algab 
iseenda parandamisest. Suure naabri pragmaatik oma valedega hirmutab 
tõsiselt väikse Eesti pragmaatikut oma valedega ja kindlasti on siin jõud eba- 
võrdsed. Eesti pragmaatik oma valedega jääb kaotajaks Vene pragmaatikule 
varem või hiljem. Väike Eesti saab suure naabri Venega rahu, kui ta muudab 
iseennast, läheb valede pealt üle õigluse peale. Vöötama end õigluse vööga 
nagu Piibliraamatus kirjutatakse. Kui Eesti hakkab külvama õigluse seemneid 
siis ka lõikab õigluse vilja.» 

Jüri Vaidla, Seto Kongressi Vanemate Kogu liige; Usk, kodanik, riik; avalik kiri 
01.02.2008 

Sa võid petta kõiki, Sa võid petta kogu aeg, kuid 
Sa ei saa petta kõiki kogu aeg. 


Abraham Lincoln, USA president 


MÕNED KÜSIMUSED 


Alustades käesoleva raamatu kirjutamist, lootsin saada selgust ja leida 
vastuseid küsimustele, mis uue piirilepingu läbirääkimiste, sõlmimise 
ja nende tagamaadega seoses olid tekkinud. Nüüd, olles teemasse 
põhjalikult süvenenud, pean tunnistama, et küsimusi on endiselt pal- 
ju. 

— Kuid as on võimalik sõlmida vabatahtlikult uus piirileping sellise 
riigiga, kes ei tunnista 1918.a. loodud Eesti Vabariiki, selle okupeeri- 
mist, Eesti riigi juriidilist järjepidevust, Tartu Rahulepingut ega meie 
seaduslikku riigipiiri ning õigustab meie rahva kallal toimepandud ve- 
riseid repressioone ja genotsiidi? 

— Miks heideti üle parda rahvusvaheline õigus ja kõik printsiibid, 
millele tuginesime Eesti taasiseseisvumisel. Miks ei leitud need koha- 
sed olema piiriküsimuse lahendamisel ja Vene okupatsiooni-annekt- 
siooni lõpetamise nõudmisel Petserimaal ja Narva tagustel aladel? 

— Kuidas on võimalik sõlmida piirileping, mis on otseselt vastuolus 
Põhiseadusega ja kahjustab Eestil nii majanduslikult, poliitiliselt, õigus- 
likult kui ka moraalselt? Mis sunnib valitsust ja Riigikogu seda tegema? 

— Kas pole imekspandav, et meie oma nn. «eestimeelsed» polii- 
tikud avaldasid kahtlust, kas meie piiriäärne maa on ikka meie maa 
juba läbirääkimiste alguses ja tegid otsuse — mis Venemaa meilt võt- 
tis, see jäägu talle, mida ei võtnud, see jäägu meile? 

— Kas on võimalik läbirääkimisteks pidada protsessi, mille käigus 
taganetakse algatuseks kõigist enda õigustest ja taotlustest, kaitstakse 

avalikult vastaspoole argumente ning ära andmist ja kapitulatsiooni ni- 
metatakse suureks ja vajalikuks võiduks? 

— Miks antakse Eestisse varjamatu vaenuga suhtuvale riigile tasuta, 
mitte midagi vastu saamata, ära meie maad ja maavarad, mille väärtus 
ulatub sadadesse miljarditesse kroonidesse? Kas me oleme tõesti nii 
rikkad, et sellist enneolematut kingitust teha? 

— Kas ükski riik annaks mittesõbraliku võõrriigi kätte kontrolli oma 
elektrijaamade üle ehk energiarelva, millega sellel on võimalik paralü- 
seerida terve maa ühe käeliigutusega? 

— Miks nõustuti siduma piirilepinguga kõikvõimalikke muid: koda- 
kondsus-, keele-, erusõjaväelaste sotsiaalsete tagatiste, jne. küsimusi, 
nõustuti kõigega mida Kreml soovis ja ikkagi loobuti veel ka Tartu Rahu 
piiridest? 

— Miks on Baltimaade koostöö, mis oleks eriti vajalik olnud just 
piiriküsimuse lahendamisel, heidetud üle parda? Kas ei ole õpitud, et 
koostöö puudumine maksis meile kätte juba 1939-ndal aastal? 

— Miks salastati läbirääkimiste käik? Miski ei oleks saanud olla 
meile kasulikum kui avalikud läbirääkimised. Venemaa tegelik pale ja 
valed oleksid kogu maailmale nähtavad olnud. Miks suruti aga justkui 
meelega propagandarelv vaenlase kätte ja hoopis Venemaale anti või- 
malus meid kogu maailma ees süüdistada kui ülekohtuste territoriaal- 
sete nõudmiste esitajat. 

— Miks ei lõpetatud Vene alusetuid süüdistusi ja ei pandud seinale 
Eesti kaarti ning ei näidatud maailmale, kus jookseb õige ja seaduslik 
Eesti Vabariigi piir. Miks ei kõlanud tõde valjemini kui Venemaa valelik 
propaganda? Miks ei kõla see täna? 

— Miks algatati rahvusvaheline demarš, et Lääs aitaks meid terri- 
toriaalseid loovutusi läbi viia ja jätkuvat kommunismikuritegu seadus- 
tada, selle asemel, et kutsuda maailma avalikkust appi nende poolt 
Tartu Rahu piirides tunnustatud riigi seaduslikke õigusi ja territoriaalset 
puutumatust taastama? 

— Miks püütakse rahvale selgeks teha, et Eesti-Vene suhete para- 
nemise võti on meie käes ja õhutatakse meid järelandmiste teele, kui 
on teada, et tehku Eesti mida iganes, meist ei sõltu siin miski, Vene- 
maa tõlgendab meie järeleandmisi nõrkusena, mis viivad vaid uutele 
nõudmistele? 

— Miks ei võeta õppust Läti kogemusest, kes järelandmistes läks 
lõpuni, andis ära endale kuuluva Abrene ning suhete paranemise ase- 
mel ägab tänaseni Venemaa vaenulike rünnakute ja valesüüdistuste 
all? 

— Miks ollakse valmis territoriaalseteks loovutusteks ajal, kui Vene- 
maa tagastab Hiinale anastatud alasid ja on nõus alustama läbirääki- 
misi Kuriili saarte tagastamiseks Jaapanile. 

— Miks nõustutakse Kremli propagandaga eestlaste venevaenulik- 
kusest, ksenofoobiast, rahvusäärmuslusest jne. ning süüdistatakse sel- 
les neid, kes püüavad takistada Eesti rahvuslike huvide kahjustamist ja 
Vene rüppe tagasi langemist, selle asemel, et ausalt rääkida asja sisust, 
idanaabri sepitsustest ja tema vaenulikest eesmärkidest? 

— Miks on piiriküsimuses eiratud rahva tahet ning ei ole korralda- 
tud avalikku diskussiooni ega rahvaküsitlust? Kas võib keegi väita, et 
ei ole kursis valdava enamiku eestlaste nõudega taastada Tartu Rahu 
piirid? Kas rahvas ei olegi põhiseaduslik «kõrgeim võim» Eestis? 

— Miks ei kuulata inimesi, kes otseselt kannatavad okupatsiooni- 
annektsiooni seadustamise tõttu ja jäävad lõplikult ilma oma kodudest 
ja lapsepõlvemaadest? Kas poliitikud, kui küsimuse all oleks nende 
endi kodud ja maad, oleksid valmis neist loobuma? 

— Miks ollakse uue piirilepingu sõlmimisega nõus loobuma Tartu 
Rahust ja Eesti juriidilisest järjepidevusest, teades ometi hästi selle ka- 
tastroofilisi tagajärgi? 

— Miks jätkati piiriläbirääkimisi, kui oli selge, et Venemaa ei ole 
nõus okupeeritud Eesti alade tagastamise, järeleandmiste ega komp- 
romissidega. 

— Milleks sõlmiti uus piirileping, kui meil on olemas rahvusvahelise 
õiguse järgi kehtiv Tartu rahuleping ja Eesti ei vaja uut piirilepingut? 

— Miks ei aeta iseseisva riigina selga sirgu ja ei öelda: ei mingeid 
järelandmisi, ei mingit kapitulatsiooni! Õigus on meie pool! 

— Kuidas on võimalik, et poliitikud nimetavad loobumist meie õi- 
gustest ja territooriumist ning vägivaldse okupatsiooni-annektsiooni le- 
galiseerimist suureks ja vajalikuks võiduks ja väidavad end tegutsevat 
Eesti huvides? 

— Kuidas on võimalik, et poliitikud rikkusid takistamatult Eesti 
Kongressi, Ülemnõukogu ja Riigikogu otsuseid ning loobusid omavoli- 
liselt Tartu Rahu piiridest omamata selleks vähimatki mandaati ja voli- 
tusi? Kuidas lasti sellel juhtuda? 

— Miks ei näinud õiguskantsler toimuvas Põhiseaduserikkumises 
midagi taunimisväärset ja otsis õigustusi ära andmisele? Miks Riigiko- 
hus keeldus piiriküsimust arutelule võtmast? Miks ei tekita kõik see 
huvi KAPO-s ning Eesti huve kahjustavaid poliitikuid ei kutsuta ülekuu- 
lamislaua taha? 

— Miks ei ole reageeritud ja astutud resoluutseid samme Eesti-vae- 
nulike vene äärmuslaste vastu, kes esinevad üleskutsetega Kirde-Eesti 
eraldumiseks Eestist? Miks ei hoolita eestlaste enesemääramisõigu- 
sest — sellega kaitstakse ju Eestit rünnanud agressori huve ja tema 
viiendat kolonni? 

— Kas tõesti see. kui Eesti seisaks oma õiguste eest kompromitee- 
rib meid või teeb eestlasi mingil kombel teistest halvemaks? 

Neid küsimusi võiks esitada lõpmatuseni. Kas vastus neile küsi- 
mustele ei peitu just viimases, kõige tähtsamas küsimusees, mis on 
ka esimene selle raamatu kaanel — kas tegemist on ära andmise või 
äraandmisega? 


Seto juurtega näitleja Merle Jääger kõnelemas ülekohtust 
ja kodude kaotusest 15.06.2005 

Julgust pole vaja mitte selleks hetkeks, kui sa 
oled löödud, vaid pikaks tagasironimiseks mäk- 
ke, terve mõistuse, usu ja kaitstuse juurde. 


Anne Lindbergh 


EKSIILVALITSUS LÕPETAS, NÕMME 
VALITSUS ALUSTAS 


10.07.1992 saatis akadeemik Endel Lippmaa Eesti Vabariigi Valitsuse 
peaministrile presidendi ülesannetes eksiilis, Heinrich Markile faxi, mil- 
les hoiatas teda lõpetamast eksiilvalitsuse tegevust, sest: «Eesti Vabarii- 
gi põhja- ja läänepiir on endiselt Vene Föderatsiooni julgeolekuvägede 
kontrolli all. Vene pool on kõigil senitoimunud läbirääkimistel keeldunud 
isegi arutarnast nende vägede väljaviimist või kasarmutesse tagasitõm- 
bamist. Tallinnast ei viida välja siinasuvat laskurdiviisi. See kõik tähen- 
dab okupatsiooni jätkumist, mistõttu Vabariigi Valitsuse eksiilis tegevuse 
lõpetamine on praegustes tingimustes võrdne riigireetmisega.» Praegu 
Eesti Riigiarhiivis hoitavale dokumendile on Mihkel Mathiesen lisanud 
omapoolse remargi: «Lp. H. M. Jagan täielikult E. Lippmaa seisukohta, 
mis ühtib paljude teistega, kes Eesti olukorda tunnevad.»' 


Lippmaa ja teiste hoiatused siiski Marki ei kõigutanud ning 16. juulil 
1992 deklareeris Eesti Valitsus eksiilis oma tegevuse lõpetamist seoses 
uue Põhiseaduse vaastuvõtmisega ja võimaluse tekkimisega Riigiko- 
gu kokkutulemiseks ja presidendi valimiseks Eestis. Majandusminis- 
ter Mihkel Mathiesen laskis valitsuse koosoleku protokolli märkida, et 
tema ei jaga valitsuse enamuse arvamust ja on valitsuse tegevuse lõpe- 
tamise vastu, sest leiab, et Eesti ei ole veel vaba ja et valitsuse volitusi 


1: http://riigi.arhiiv.ee/index.php?lang =estcontent= naitu.sed-10-5fparent 
btn=menu 11 

saab edasi anda ainult vaba Eesti pinnal loodud valitsusele. Oponenti- 
de hinnangul pani peaminister presidendi ülesandeis Heinrich Mark ja 
valdav enamus tema kabinetiliikmeist, Enno Penno, Arvo Horm, Aino 
Lepik von Wiren, Aksel Mark, Mihkel Mathiesen, Katrin Nyman Metcalf, 
Aleksander Terras ja Jaan Viival, 1918.a. loodud Eesti Vabariigi suhtes 
toime riigireetmise.” Tähendas ju nende tegu sisuliselt Eesti Vabariigi 
muutmist ENSV järglaseks, sest nõukogude okupatsioon Eestis jätkus. 


Protesti avaldasid veel paljud muud isikud ning organisatsioonid. 
Näiteks Eesti Kodanike Keskerakond (mitte segamini ajada Savisaa- 
re Keskerakonnaga), saatis Heinrich Markile kirja, milles kinnitati, et 
«KKE peab Eesti Vabariigi taastamiseks õigusliku järjepidevuse alusel 
hädavajalikuks Vabariigi peaministri presidendi ülesandeis ja Vabariigi 
Valitsuse eksiilis säilimist institutsioonidena kuni okupatsiooni tegeliku 
lõpuni ja okupatsioonieelsete omandisuhete taastumiseni Eesti Va- 
bariigi territooriumil. EKKE peab deklaratsioonis Vabariigi peaministri 
presidendi ülesandeid ja Vabariigi Valitsuse eksiilis tegevuse lõpetami- 
seks toodud põhjendust lubamatuks, sest rahvusvahelise õiguse jär- 
gi on referendumid okupeeritud territooriumitel õigustühised. EKKE 
avaldab seetõttu protesti [—] vastutustundetu sammu üle jätkuva oku- 
patsiooni tingimustes ja käsitleb antud avaldust riigireetmisena.»' 

Tänaseni on paljudele arusaamatu Heinrich Marki Vabariigi Valit- 
suse eksiilis tegevuse kiirustav ja ootamatu lõpetamine ning voli- 
tuste üleandmine, hoolimata varasematest deklaratsioonidest 27. 
jaanuarist 1991 ja 28. augustist 1991, kus oli selgelt formuleeritud, 
et okupatsiooni tingimustes ei ole võimalik volitusi ja riiklikku järje- 
pidevust Eestisse üle anda. 1992. aastal polnud isegi mitte alustatud 
Vene okupatsiooniarmee väljaviimisega, Petserimaa ja Narva jõe ta- 
gused alad olid annekteeritud ja Eestist ära lõigatud, valimised ja Põhi- 
seaduse vastuvõtmise referendum olid rahvusvahelist õigust eirates kor- 
raldatud jätkuva okupatsiooni tingimustes ja okupeeriva riigi seaduste 
alusel, mistõttu oli võimalik nende legitiimsust kahtluse alla seada jne. 

Võimuõiguse ja juriidilise jätkuvuse üleandmise sammuks oli ek- 
siilvalitsust mõjutatud aga juba hulk aega. Eestit okupeeriva riigi poliiti- 
lise ainupartei NLKP mitmed võtmeisikud suhtusid Vabariigi Valitsusse 
eksiilis enam kui tõsiselt ja olid korduvalt üritanud saada viimaselt voli- 
tusi tegutsemiseks Eestis. Heinrich Mark kinnitas Indrek Toome valitsu- 
se välisministri asetäitja Toivo Kuldsepa vastavast kontaktist Vabariigi 


1. http://www.nommevalitsus.org/?p = 47 
2. Tõotan ustavaks jääda, Eesti Vabariigi valitsus 1940-1992, Tartu 2004, Ik 1481 

Valitsusega eksiilis juba 1989. aastal.” Samal eesmärgil kohtusid 1990. 
aasta oktoobris Indrek Toome, Toivo Kuldsepp ja Vardo Rumessen Hel- 
singis salaja toonase Vabariigi Valitsuse eksiilis eaministri Enno Penno 
ja majandusministri Mihkel Mathieseniga. Heinrich Marki poole olid 
pöördunud ka Tiit Vähi ja Arnold Rüütel. Kõik läbirääkimised jooksid 
aga Eesti jätkuva okupeerituse tõttu ummikusse.* Nüüd leiti aga äkit- 
selt, et Eesti Vabariigi riiklike atribuutide ülevõtmine iseenesest tähen- 
dab automaatselt ka vene okupatsiooni lõppu. 

07.10.1992 esines H. Mark kõnega Riigikogus, kus ta ütles: «Vabariigi 
Valitsusel eksiilis ongi olnud peamiseks ülesandeks ja põhiseaduslikuks 
kohustuseks hoida alles riiklikku kontinuiteeti või nagu seda nüüd nime- 
tataks riiklikku järjepidevust. [—J Vabariigi valitsus eksiilis on veendu- 
nud, et Riigikogu, Vabariigi president ja Vabariigi valitsus ehitavad edasi 
seda Vabariiki, mis loodi 1918. aastal.»* Millel tema veendumus põhines, 
on teadmata, sest juba sellel ajal tehti teatud võimuringkondades ette- 
valmistusi Tartu rahulepingust ja nn. esimese vabariigi territooriumist 
loobumiseks ning isegi riigi kodanikkonna järk-järguliseks muutmiseks. 


Kuna osal Eestist kestab okupatsioon tänaseni, siis on võimatu 
väita, et okupatsioon ja annektsioon Eestis tervikuna on lõppenud. 
Teiseks toimub Eestis maailma praktikas pretsedenditu varjatud 
okupatsioon, kus «tänu» Meri sõlmitud juulilepingutele muteerus 
okupatsiooniarmee tsiviili ja osaliselt poolsõjaväelistesse põran- 
daalustesse struktuuridesse oma aega ootama. Okupeeriv riik 
jättis võimu usurpeerinud kommunistlike ringkondade toetusel ja 
rahvusvahelist õigust rikkudes siia ka kogu oma eestlaste hävita- 
mise ja assimileerimise eesmärgil sissetoodud tsiviilgarnisoni. 

Kahtlemata võimaldas või vähemalt lihtsustas Marki eksiilvalitsuse te- 
gevuse lõpetamine ja volituste üleandmine oluliselt Toompea valitsuste 
poolset Põhiseaduse rikkumist, Eesti territoriaalse terviklikkuse lõhku- 
mise ja okupatsiooni legaliseerimiskatset. See teeb Marki eksiilvalitsuse 
viimased liikmed tahes-tahtmata kaasosalisteks, kuigi paljud neist ei osa- 
nud kindlasti oma sammu fataalseid tagajärgi ette näha. Kui eksiilvalitsus 
oleks oma tööd ja Eesti Vabariigi juriidilise järjepidevuse edasikandmist 
jätkanud, ei oleks kahtlemata Venemaaga uut piiri- ja juulilepinguid sõl- 
mitud. Või vähemalt oleks need õigustühisteks kuulutatud sõlmimise het- 
kest alates. Legaalse eksiilvalitsuse vastavat sammu ei oleks olnud võima- 
lk kahtluse alla seada. Paraku sellist valitsust enam ei eksisteerinud... 


1. Edasi 25.05.1990 
2. http ://www.nõmme valitsus. org/?p=47 
3. Tõotan ustavaks jääda, Eesti Vabariigi valitsus 1940-1992, Tartu 2004, Ik 1487 

Peab siiski mainima, et Heinrich Marki poolt 1990.a. ametisse ni- 
metatud Vabariigi Valitsus polnud hiljem antud küsimuses enam su- 
gugi monoliitne. Tehtud viga tunnistas endine portfellita minister Arvo 
Horm Mihkel Mathiesenile juba 1993. aastal. 1998. aastal tunnistas 
sama endine sotsiaalminister Ivar Paljak ning toonitas, et eksiilvalitsus 
jääks edaspidigi kindlaks kaljuks EV juriidilise järjepidevuse hoidmisel. 
Neid olnud veelgi, kes oma viga tunnistasid.” 

Kuid siiski on meil tänaseni olemas eksiilvalitsuse legitiimsust ja 
seega ka Eesti Vabariigi juriidilist järjepidevust edasikandev valitsus: 
nn. Nõmme valitsus. Eksiilvalitsuse majandusminister Mihkel Mathie- 
sen kuulutas eksiilvalitsuse laialisaatmise ja õiguste üleandmise õigus- 
tühiseks. 15. septembril 1992 tunnistas Mathiesen, olles vanim Eestis 
viibiv Vabariigi Valitsuse liige, Heinrich Marki volitused lõppenuks ja as- 
tus ise kehtiva 1938. aasta Põhiseaduse $ 46 ja $52 alusel peaministrina 
presidendi ülesandeisse. Hr. Mathiesen nimetas ametisse põhiseadus- 
liku valitsuse uue koosseisu (nn. Nõmme valitsuse — H. R), kellele 
pandi järgmised ülesanded: hoida Eesti vabariigi põhiseaduslikku jär- 
Jepidevust kuni okupatsiooni tegeliku lõpuni; mitte pürgida reaalsele 
võimule, vaid taotleda legaalset demokraatlikku parlamendivälist opo- 
sitsiooni; suhtuda Riigikogusse ja tema poolt moodustatud valitsusse 
kui okupatsiooni tingimustes ja okupatsiooniaegsete seaduste järgi 
valitud üleminekuperioodi võimuaparaati Eesti NSV ja taastatava Eesti 
Vabariigi vahel; anda oma volitused üle pärast okupatsiooni tegelik- 
ku lõppu valitavale parlamendile või presidendile. Teadaanne lõppes 
märkusega: «Hr. Mathieseni valitsust tuleb käsitleda kui gruppi põhi- 
mõttekindlaid Eesti kodanikke, kellede käes on 1938. a. Põhiseaduse 
«võti» (valitsuse koosseis ei oma seejuures olulist tähtsust). Kas eesti 
rahvas seda «võtit» peale okupatsiooni lõppu veel vajab, on siis juba 
tema enda otsustada.» 


Nii ongi Nõmme valitsus hoidnud alal Eesti põhiseaduslikku ja ju- 
riidilist järjepidevust juba aastaid juhuks, kui seda kunagi tarvis peaks 
minema. Kahtlemata ei ole vähe neid, kes Nõmme valitsuse legitiim- 
suses kahtlevad, seda eitavad või naeruvääristada püüavad, kuid vähe 
pole ka neid, kes asjasse täie tõsidusega suhtuvad. Nõmme valitsus 
võib näida kurioosumina, aga tulevikku ei näe ette keegi. Kunagi ei 
tea, mida saatus Eesti riigile tuua võib ja millal meil seda kõike vaja 
läheb. Püüti ju okupatsiooniajal teatud jõudude poolt ka Eesti eksiilva- 


1. Ahti Mänd, http://www.nommevalitsus.org/?p=6941faction=read comm 


2. http://www.nomrnevalitsus.org/7p = 163 

lituse juriidilist staatust ja eksistentsi kahtluse alla seada. On võimalik, 
et Euroopa Liidu keskvõimu jätkuval tsentraliseerumisel, tugevnemisel 
ning kaugenemisel demokraatiast või idameelsete õõnestustegevuse 
kordamineku korral, mil meie rahvusriiklus hävitatud on, hakatakse 
Nõmme valitsuses ühel hetkel nägema täiesti tõsiseltvõetavat alter- 
natiivi. Nüanssidesse ja juriidilistesse keerdkäikudesse ei hakka autor 
siinkohal süvenema, kuid 1938. aasta Põhiseaduse ja riikluse juriidilise 
järjepidevuse hoidmisest võib kunagi saada väljapääs, millele tugine- 
des saab taastada Eestis vaba riigi ja vaba ühiskonna. 

Ahti Mänd, Nõmme valitsuse peaminister on öelnud: «Kuigi Eestis 
üldjuhul teatakse õigusest vabaneda asustuskolonistidest ja saada repa- 
ratsioone, ei usuta antud õigluse kättevõitmise võimalikkusesse. Psühho- 
loogiliselt on see mõistetav. Aga totaalne mitteuskumine pole veel piisa- 
vaks põhjuseks, et taganeda juriidilise järjepidevuse põhimõttest. Objek- 
tiivselt võttes pole järeltulevate põlvede nimel tänasel põlvkonnal õigus 
hetke läätseleeme eest neid õigusi ära anda. Nii või teisiti — kuni kestab 
okupatsioon, on põhimõtteliselt võimalik ka okupatsiooni tingimustes 
Eesti Vabariigi kodanike õigusi eiravaid otsuseid tulevikus 1918. aastal 
loodud Eesti Vabariigi taastamisel sellele mittesiduvaks tunnistada.»' 


On hea, kui üks selline vastas- ja vastumängijate kavad tühjaks 
tegev trumpkaart on meil vajaduse korral tagataskust võtta. Mis sest, 
et täna sellesse kuigi tõsiselt ei suhtuta. Kuid see võib olla meile ehk 
omamoodi garant ja Eesti tuleviku pant. Sellise kaitsevõrgu olemasolu 
ei ole kindlasti halb. Nõmme valitsuse seisukohalt on uus piirileping 
loomulikult mittelegaalne ja Eesti riigile mittesiduv. 

Kuni okupatsioon, ükskõik millises vormis, kestab, seni ei saa oku- 
peeritud riigi rahvas mitte kuidagi loobuda neile Genfi konventsioo- 
nidega kindlustatud õigustest. Neid õigusi ei saa rahvalt ühelgi viisil 
ära võtta, ka mitte valitsemiskorra muutmise teel või kokkulepetega, 
mida omavahel sõlmivad okupant ja okupeeritud territooriumi kolla- 
borantlikud võimud, ega ka mitte annektsiooniga. «Põhiseaduse vaim 
ja hing» hõlmab eeskätt põhiseaduse aluseks tunnistatud üldpõhimõt- 
teid, mille hulgas on kõige tähtsamad riigi järjekestvuse ning riigi enda 
kindlustamine ja arendamine, sisemise ja välise rahu kaitse, eesti rah- 
vuse ja kultuuri säilimise tagamine, toetumine kõigis asjus rahvale kui 
riigivõimu kandjale, ja lõpuks vabadus, õiglus ja õigus kui riigi kolm 
alussammast.” 


1. http://et.wikipedia.org/wiki/Ahti Mand 
2. Enn Sarv, Õiguse vastu ei saa ükski, Tartu 1997 

Kui meie maad rünnati, asusime otsustavalt 
enesekaitsele. Oleme osutanud väikerahvastele 
teed, mida tuleb käia diktatuurimaade nõudmis- 
te puhul. 


Väino Tanner, Soome välisminister Talvesõja ajal. 


VENEMAA PIIRITÜLID TEISTE 
RIIKIDEGA 


Ei maksa tänast Eesti olukorda vaadata kui mingit erandit, mille me peaks 
kiiresti mingi hüpoteetilise «kodurahu» nimel likvideerima. Selline arvamus 
on naiivne. Venemaa on maa-alalt maailma suurim riik maailma pikima 
piirijoonega, millest maismaapiiri on kokku üle 20 tuhande kilomeetri. 
Seda jagab Vene Föderatsioon 14 riigiga. Tema välispiiride vaatlemisel 
jääb aga silma üks huvitav seaduspära. Suure osaga oma naabritest 
on tal enda imperialistlikust minevikust ja olemusest tulenevalt mingi 
«kana kitkuda». Kui mitte maismaapiiri mööda, siis merepiiril vähe- 
malt. Ka Eesti-Vene uusi piirileppeid on ju tegelikult kaks, üks mais- 
maa-, teine merepiiri kohta, sõlmimata on õnneks mõlemad. Seetõttu 
on seadustamata ka Eesti-Vene-Soome uue merepiiri kolmikpunkt. 


Piirilepingut USA-ga (Beringi meres) pole Venemaa siiani ratifitsee- 
rinud. Jaapaniga ripub asi õhus juba 1945. aastast. Liikudes idapiirilt 
allapoole, jääb ette Kaspia meri. Seda suurimat sisemerd jagab oma- 
vahel viis riiki, peale Venemaa veel Kasahstan, Turkmenistan, Iraan 
ja Aserbaidžaan. Kümmekond aastat pole lakanud vaidlused Kaspia 
merepõhja jagamise üle. Ehkki kõne all on kolm teemat — sõjaline, 
kalandus ja maavarad, on olulisim viimane. Musta mere ümber pole 
pilt parem. Ukrainaga käivad vaidlused Krimmi poolsaare kuuluvuse 
või Sevastoopoli mereväebaasi asjus, Kertši väina jagamine ning selle- 

ga seoses Aasovi mere staatus. (Ukraina pole kahepoolsete lepingutega 
kinnitanud mitte ühtegi meetrit Ukraina-Vene riigipiiri — HR). Gruusia- 
ga on merepiir paika panemata, rääkimata sellest, et Gruusia põhilises 
Musta mere sadamas Suhhumis istuvad piltlikult öeldes Venemaa väed, 
«kaitstes» Abhaasiat (ning Osseetia on nagu meie Patserimaa ja Narva 
tagused alad, okupeeritud — HR). Põhja poole liikudes jõuame Põh- 
ja-Jäämerre, kus on seni korraldamata Norra-Venemaa merepiir. Arkti- 
ka merepõhja jagamise ümber tõstetud lärm toob Venemaa piiritusse 
mängu sisse ka Taani, Islandi ning Kanada, lõpetades taaskord USAga." 

Läänemere olukord on meile paremini tuttav, kuigi paljud ei ole 
ilmselt kursis Ida-Preisimaa põhjaosa (koos endise Köningsbergi lin- 
naga), nüüdse Kaliningradi oblasti probleemiga. Nimelt anti see Teise 
maailmasõja järel, 17.07-02.08.1945 Potsdami konverentsil lääneriikide 
poolt (Nõukogude) Venemaa ajutisele haldamisele, kes esmatööks 
korraldas seal sõjaaegsete massimõrvade ja — vägistamiste jätkuks 
jõhkra etnilise puhastuse, mille tagajärjel on täna sealt saksa soost ini- 
mesi asjatu otsida. Lepingut, mis kinnitaks Venemaa õigust nn. Kali- 
ningradile ei ole olemas. Tegemist on tänaseni tegelikult Saksamaa 
alaga, mille tagastamise aeg peaks ammu käes olema. Venemaa ei 
taha sellest loomulikult kuuldagi ning käitub nagu oleks tegemist põ- 
liste vene aladega. Pea kõik, mis meenutaks Köningsbergi kuulumist 
Saksamaale on süstemaatiliselt hävitatud. Saksamaa ei soovi aga seda 
teemat (osaliselt energeetilise sõltuvuse, osalt II MS järgse süütunde 
ja madala profiili ning osalt viimastel aastatel toimunud Saksa-Vene 
lähenemise tõttu) esile tõsta. Triestes toimunud Euroopa Pagulaste ja 
Küüditatute Liidu asutamiskongressil tunnistas ühe Saksamaa suurima 
pagulasorganisatsiooni juht kuluaarivestluses autorile, et loomulikult 
tahetakse Köningsbergi tagasi, kuid selle väljaütlemisest hoidutakse 
natsismi- ja revanšismisüüdistuste kartuses. 


Vaatame aga siinkohal mõningate maade piiriküsimusi lähemalt. 


Läti 


Läti Vabariigi territooriumi vägivaldne ümberjagamine algas juba 1944. 
aastal nagu Eestiski ning see «legaliseeriti» 1947. aasta 16. jaanuari dek- 
reediga, kui Venemaa Nõukogude Föderatiivse Sotsialistliku Vabariigi 
Ülemnõukogu liitis lahkelt endaga Abrene maakonna, veidi rohkem 
kui 1200 ruutkilomeetrit Läti territooriumist umbes 45000 vene ja 7000 


1. Karmo Tüür, TÜ politoloog, Venemaa piirid loksuvad meredel, Maaleht 17.07 
2008 

läti rahvusest elanikuga. Sarnaselt nagu Petserimaa ja Narva taguste 
alade puhul, mainiti ka siin põhjusena «rahva tahet» ja territooriumite 
rahvuslikku koosseisu, kuigi veel 1938. aastal Abrenemaal oli ta järgmi- 
ne: 55% lätlasi, 41,7% venelasi ja 3,3% teiste rahvuste esindajaid. 1945. 
aastal vastavad arvud eraldatud maaalal näitasid juba 85,5% venelasi, 
12,5% lätlasi ja 2% teisi rahvusi. Vägivaldsel teel läbiviidud muutused 
olid drastilised.' 

Teise Maailmasõja eelõhtul puutusid Petseri ja Abrene territooriu- 
mid kokku, moodustades stabiilse, sirge piiri NSVL-ga ning sellele tan- 
demile — Eesti ja Läti armeede liitumispunktile — oli eraldatud tähtis 
roll Eesti ja Läti strateegilistes plaanides, mis olid seotud meie riikide 
kaitsega Venemaa kallaletungi puhul. On tähelepanuväärne, et Petseri- 
maa lõunaosas, mille kaks kolmandikku liideti Vene NFSV-ga, oli veel 
1945. aastal säilinud oluline lätlaste asula Lauri. Nüüd seda enam ei ole. 

Arutelu Abrene piirkonna teemal tõusis Läti poliitikas päevakorrale 
kohe pärast taasiseseisvumist. Eesti eeskujul kuulutasid Läti poliitikud 
pärast Nõukogu Liidu lagunemist okupatsiooni seadusvastaseks, sa- 
muti kuulutasid välja riigi taastamise «õigusliku järjepidevuse» alusel. 
Selle põhimõtte järgi reguleeris Läti ja Venemaa piiri endiselt 1920. 
aasta rahuleping, mille kohaselt kuulunuks Abrene Läti Vabariigile. Sa- 
mal ajal kui Läti nõudmised põhinesid rahulepingul, kinnitas Venemaa 
1920. aastal sõlmitud rahulepingu õigustühiseks. Venemaa põhjendas 
oma keeldumist tagastada Läti alad 1975. aasta CSCE Helsingi lõppakti 
väärtõlgendusega, mille kohaselt ei revideerita II Maailmasõja järgseid 
Euroopa riikide piire. Kõnealusel juhul on Venemaa poliitiline stratee- 
gia nii Läti kui ka Eesti suhtes sarnane, lähtudes täiesti erinevast ajaloo 
ja rahvusvahelise õiguse käsitlustest. Nii oleme korduvalt kuulnud Ve- 
nemaa väidet, et Nõukogude Liit polevat Balti riike kunagi okupeeri- 
nud. 


1. Janis Vigants, Vene impeeriumimeelne poliitika — «igaveseks ajaks»?, ette- 
kanne TRPS konverentsil «Tartu Rahu ja tänapäev» 01.02.2008 Rahvusraama- 
tukogus. 

testi ja Lati territoorium 
vähenevad viirutatud ala 
võtva, kui jõustuvad uued 


i Li 
pirilepped Venemaaga. Pihkva 


jv 


Võru 
> 


OPihkva 


Aluksne 


Teadupärast võttis Eesti 1992. aastal vastu uue Põhiseaduse, samas kui 
Läti jäi ustavaks 1920. aastal jõustunud konstitutsioonile, rõhutades sel- 
lega eriti oma riiklikku järjepidevust. Läti põhiseaduses on kõik maa- 
konnad üles loetletud ja riigipiirid täpselt sätestatud, mis tähendab, et 
juhul kui Läti peaks loovutama okupeeritud Abrene ala Venemaale, 
tekib konstitutsiooniga otsene ja lepitamatu vastuolu. Läti põhiseadus 
sätestab: «Läti Vabariigi territoorium, koos rahvusvaheliste lepingutega 
tekitatud piires, koosneb Vidzemest, Latgalest, Kurzemest ja Zemga- 
lest.» Abrene kuulub Latgale koosseisu. Satversme (Läti põhiseadus) 
ütleb, et igasugused selle paragrahvi täiendused «peavad seadusena 
jõustumiseks olema pandud üleriigilisele referendumile». 1992. aastal 
võttis Läti parlament vastu resolutsiooni, mis toetas nõudmisi Abrene 

piirkonnale ja kuulutas õigustühiseks dekreedi selle inkorporeerimi- 
sest Venemaa koosseisu. 

Läti Vabariigi põhiseaduse Satversmece artiklid 3 ja 77 sätestavad, et 
vabariigi piirid on kindlaks määratud rahvusvaheliste lepingutega ning 
Läti parlamendil pole õigust rahvusvaheliste lepingutega kinnitatud pii- 
re muuta. Sellele vaatamata alistuti Venemaa survele ning soostuti uue 
piirilepingu sõlmimisega. 2005. aastal võttis Läti seoses uue piirilepin- 
guga vastu ühepoolse selgitava deklaratsiooni, just nagu Eestigi. Läti 
valitsus väitis, et piirileppe allakirjutamine ilma ühepoolse deklarat- 
sioonita oleks Läti Vabariigi põhialuse, selle põhiseaduse rikkumine.' 

Venemaa keeldus piirilepe allkirjastamisest, sest deklaratsioonis 
viidati Läti ja Venemaa vahel 1920. aastal sõlmitud rahuleppele, mille 
järgi kuulub praegune Venemaa Pihkva oblasti Põtalovo rajoon (Abre- 
ne) Lätile. 

Vähem kui kahe aastaga tegi valitsus Vene survel kannapöörde 
ja leidis mõne õiguskonsultandi abil, et deklaratsioonist loobuda on 
võimalik ja lepingule saab alla kirjutada, kui parlament annab selleks 
volitused. Valitsuse poolt koostatud eelnõu kohaselt kuulus piirile- 
pe allkirjastamisele ilma sellele lisatud deklaratsioonita, mis sisaldas 
viidet 1920. aasta rahulepingule. Valitsuse tõlgendus põhiseadusest 
näeb ette, et 3. artikliga määratletakse vaid Läti ajalooliste piirkondade 
Kurzerne, Zemgale, Vidzeme ja Latgale jagamatus. See käsitlus andis 
valitsusele ja parlamendile ebaproportsionaalse suvaõiguse muuta rii- 
gi territooriumi.” 

Läti Parlament (Seim) läkski, nagu Eestiski, Põhiseaduse rikkumise 
ning rahva enamuse tahte eiramise teed ja saatis 25.01.2007 saatis ko- 
misjonidesse Rahvaerakonna koostatud seaduseelnõu, mis volitanuks 
valitsust allkirjastama 1997. aastal parafeeritud Läti-Vene piirilepet 
ilma sellele lisatud deklaratsioonita. Peale kümnetunnist debatti hää- 
letas otsuse poolt 68, vastu kolmandik, ehk 24 seimisaadikut.* Märtsi 
alguses andis Läti parlament valitsusele volitused uue piirilepingu sõl- 
mimiseks Venemaaga ja see allkirjastati 27. märtsil Moskvas. 

Ühe internetis läbiviidud arvamusküsitluse järgi (vastas 2040 ini- 
mest) oli territoriaalsete loovutuste vastu 61% vastanutest. Siinkohal 
tuleb silmas pidada, et küsitlusel ei registreeritud, kas vastanutel oli 


1. Aija Lulle: Lätlased ja nende idapiiritunnetus, Postimees 08.02.2007 

2. Valdis Dombrovskis,Lätil on raske Abrenest loobuda, Maailma Vaade, 
nr.2/2007.,http://www.maailmavaade.ec/?d=abrene0607 

3. ERR, Aktuaalne kaamera 25.01.2007 

4. http://meeting.oho.lv/meeting.php7cmd = dienasJautkcc = rezfjautid = 285 

Läti kodakondsus ja seega ka otsustusõigus asjas või mitte. Põlisrah- 
va, lätlaste seas oli ja on loovutuspoliitika vastustajate protsent oluliselt 
suurem. 


Valitseva koalitsiooni argumendid olid sarnased Eesti loovutuspo- 
liitikute omadele: väideti, et piirileping tuleb alla kirjutada, et muuta 
poliitilised- ja majanduslikud suhted paremaks, Läti riik saaks jõuka- 
maks tänu geopoliitilisele asendile Euroopa ja Venemaa vahel jne. Läti 
võimalus osaleda Vene-Saksa gaasijuhtme projektis, kus kasutataks 
looduslikke gaasihoidlaid Kesk-Läti linna Dobele lähedal, olid samuti 
piirilepet toetavate argumentide hulgas. Energeetikaeksperdid ja opo- 
nendid irvitasid aga kibedalt nende lubaduste üle, vihjates, et see lõh- 
nab soomestumise järele, pidades silmas külma sõja aegset olukorda, 
kus Soome, oli küll vormiliselt iseseisev, kuid pidi rangelt arvestama 
Nõukokogude Liidu huvidega. 


Nagu tegelikkus näitas, oligi uue piirilepingu ja territoriaalsete loo- 
vutuste vastastel õigus. Suhete paranemise asemel tuli Moskvast vaid 
alandusi ning uusi alusetuid süüdistusi ja rünnakuid. Vene meedia ka- 
jastas ülimalt mõnitavas toonis ratifitseeritud Läti-Vene piirilepingut. 
Piirilepingu ratifitseerimine kinkis Lätile «eesli kõrvad», aga Venemaa- 
le 13 hektarit maad, kirjutas ärileht Vzgljad kahjurõõmsalt. Väljaanne 
viitas Pütini sõnadele, et lätlased saavad «surnud eesli kõrvad, aga 
mitte Põtalovo». Moskovski Komsomolets kirjutas samas toonis, et 
surnud eesli kõrvu mõõdeti hektarites. Asi läks lausa absurdseks — 
Vene Riigiduuma liikmed väitsid juba, et see on hoopis Venemaa, kes 
teeb piirilepingut ratifitseerides Lätile suure järeleandmise. «Miks me 
teeme Lätile sellise järeleandmise ootamata vene elanikkonna apart- 
heidi probleemi lahendamist?» räuskas kommunistist parlamendi lii- 
ge Pjotr Svetšnikov.' Vaevalt päev hiljem võttis Riigiduumas toimunud 
parteidevaheline nõukogu vastu järjekordse ründava avalduse «Vene 
elanikkonna olukorast Lätis», kus Euroliitu süüdistati topeltlähenemi- 
ses «vene küsimusele». Avalduses väideti, et EL mahituse tõttu toimus 
vene elanikkonna olukorra halvenemine ning Läti Põhja-Atlandi ja Eu- 
roopa liitlased panevad silmad selles riigis toimuva massilise rahvus- 
põhise diskrimineerimise suhtes kinni. 


30.10.2007 otsustas Läti Konstitutsioonikohus, et Läti-Vene piirile- 
ping vastavat Põhiseadusele. Kohus väitis Põhiseaduse sisu ja vaimu 
väänates, et Põhiseaduse koostamise hetkel ei olevat käsitletud Ab- 
renet Latgale lahutamatu osana, vaid territooriumina, mille Läti liitis 
oma aladega peale rahulepingu jõustumist Venemaaga. See on sama- 


1. Venemaa jättis Lätile «surnud eesli kõrvad», Eesti Elu Online 06.09.2007 

laadne demagoogiline ja pahatahtlik tõlgendus, millega sai hakkama 
Eesti õiguskantsler väites, et Eesti-Vene maismaapiir vastavat täielikult 
Tartu Rahu piirile, kuna vanast piirist on vee peal säilinud tervelt viis 
protsenti. 

Taotluse hinnata piirilepingu põhiseiiduslikkust esitas Konstitut- 
sioonikohtule erakond Uus Aeg, kes tugines Põhiseadusele, kus on 
üles loetletud kõik Läti maakonnad. Abrene loovutamine Venemaale 
oleks nõudnud Põhiseaduse muutmist rahvahääletuse teel. Seda pole 
tehtud. Paraku tuleb tõdeda, et nii Läti Konstitutsioonikohtus kui ka 
Eesti Riigikohtus (kes keeldus vastavaid hagisid isegi arutarnast) oli 
oma otsustes mitte õiguslikud vaid poliitilised ja lähtusid võimuloleva 
poliitilise kartelli tellimusest ja tahtest. 

Enne jõule 2007 jõustus Vene-Läti piirileping Riiga visiidile tulnud 
Venemaa välisminister Sergei Lavrov ja Läti välisminister Maris Rieks- 
tinš vahetasid kahe riigi vahelise uue piirileppe ratifitseerimisdoku- 
mente. Piirilepingu jõustumine tähendas, et enne Teist maailmasõda 
Lätile kuulunud Abrene piirkond (nüüdsest Põtalovo) kuulub alates 
sellest päevast ametlikult Vene Föderatsiooni koosseisu." Sellega loo- 
bus Läti lõplikult Nõukogude okupatsiooni ajal vägivaldselt Venemaa 
koosseisu annekteeritud aladest. 

Visvaldis Lacis, parlamendisaadik ja endine Läti Leegioni liige, üt- 
les: «Pole kahtlust, et Abrene metsadel ja soodel on suur väärtus. Kuid 
rohkem kui majanduslik väärtus loeb vaimne väärtus. Kuulekalt ja an- 
destades anname ära oma vaimsed piirid.» Lugematutest Läti rahva 
vastuaktsioonidest, pöördumistest ja avaldustest toon näitena ära vaid 
rahvuslik konservatiivse erakonna Visu Latvijai poolt 2007. aasta veeb- 
ruaris korraldatud võimsa protestidemonstratsiooni Läti Seimi juures, 
kus paarkümmend noort meest seisid esireas palja ülekehaga enam 
kui kahekümne kraadise pakase käes. Igaühe rinnale oli kirjutatud ühe 
Läti maakonna nimi. Külmakahjustuste vältimiseks olid nad oma ke- 
had sisse hõõrunud karurasvaga.' 


1. Läti uudisteagentuur LETA 18.12.2007 
2. Aija Lulle: Lätlased ja nende idapiiritunnetus, Postimees 08.02.2007 
3. http://www.visulatvijai.1v/ 

Protestimiiting Läti parlamendi ees 08.02.2007 


Lätil on Venemaaga 276 kilomeetri pikkune ühine piir. Pärast kapi- 
tulantliku ja põhiseadusevastase leppe ratifitseerimisl pole euroliidu 
uute liikmesriikide hulka kuuluvatest endistest Nõukogude Liidu «va- 
bariikidest» Venemaaga uut jõustunud piirilepingut veel vaid Eestil. 
Kuid seda mitte tänu meie endi riigijuhtide tegevusele Eesti territoo- 
riaalse terviklikkuse kaitsel, vaid pigem tänu juhusele. 


Läti eurosaadik Valdis Dombrovskis pidas äärmiselt kahetsusväär- 
seks, et Läti valitsus on Balti riikide vahelist solidaarsust ignoreerinud. 
Ta ütles, et omavaheline solidaarsus piiriküsimuse lahendamisel oleks 
olnud tõhus vahend kõigile vastuvõetava tulemuse saavutamiseks. Läti 
ja Eesti valitsuse koostöö ühise seisukoha väljatöötamiseks piirileppe 
küsimuses oleks sundinud Venemaad suuremale lugupidamisele Balti 
riikide positsiooni suhtes.' Kokkuvõttes õnnestus Venemaal jälle tões- 
tada, et ta suudab panna Euroopa Liidu ja NATO liikmesriike enda ka- 
suks järeleandmisi tegema jõudu tarvitamata või isegi sellega otseselt 
ähvardamata. 


1. Valdis Dombrovskis.Lätil on raske Abrenest loobuda Maailma Vaade, 
nr.2/2007.,http://www.maailmavaadc.ee/?d = aberne0607 

Soome 


Meie lähinaabritest on kahtlemata Soome see, kes on kõige rohkem 
kannatanud idanaabri territoriaalsete anastuste tõttu. Talve- ja Jätkusõ- 
ja ebaõiglus põlistati rahvusvaheliste lepetega. 

10.02.1947 kirjutati Pariisi Rahukonverentsil kõigi Saksa liitlasriiki- 
de: Itaalia, Rumeenia, Bulgaaria, Ungari ja Soomega alla lõplikud, eba- 
õiglased ja alandavad rahulepingud, milles süüdistati neid koos Saksa- 
maaga sõja vallapäästmises ja määrati hiiglaslikud sõjareparatsioonid 
Venemaa kasuks. Sihiks ei olnudki tegelikud läbirääkimised endiste 
vaenlastega, vaid nelja suurriigi (eriti Venemaa) tahte otsese diktaa- 
diga. Konverents oli lihtsalt lavastus jätmaks muljet «rahvusvahelisest 
demokraatiast» ning seda on hiljem kutsutudki «Versaille paroodiaks»'. 
Justkui irvitamiseks oli rahulepingu sissejuhatuses öeldud, et nõudmi- 
sed järgivad «õigluse põhimõtteid». «Õigluse põhimõtet» järgides pidi 
Soome loovutama enam kui kümnendiku oma territooriumist Vene- 
maale. 

Grotesksena mõjub, et just inimõigusi mitte millekski pidav Nõu- 
kogude Liit oli see, kes nõudis rahulepingusse lisamist, et Soome on 
kohustatud rakendama «kõiki tarvilikke meetmeid, et tagada kõigile 
Soome jurisdiktsiooni all olevatele isikutele sõltumata nende rassist, 
soost, keelest või usust õigus kasutada inimõigusi ja põhivabadusi, mil- 
le hulka kuulub sõnavabadus, trüki- ja väljendusvabadus, usuvabadus, 
poliitiliste tõekspidamiste vabadus ja kogunemisvabadus.» Justkui 
Soomes oleks kunagi sellega probleemi olnud! Selgitus on aga ime- 
lihtne — tegelikult taheti sellega tagada hoopiski kommunistliku õõ- 
nestustegevuse täielikku takistamatust, et seeläbi korraldada Soome 
«vabatahtlik» liitumine NSV Liiduga, nagu Balti riikidega oli juhtunud. 
Sõjajärgsete aastate sündmused kinnitasidki seda käsitlust. Soome 
sovietiseerimisest jäi puudu vaid kriipsuvõrra, kuid ilmselt rahuldas 
ka täielik finlandiseeruminegi Kremlit, kes Soome näol sai maailmale 
näidata kuidas on erinevate majandus-poliitiliste süsteemide «rahulik 
kooseksisteerimine» võimalik. 

Ükski lääneriik, teades väga hästi, et Soome sõttasattumise tegelik 
süüdlane oli NSV Liit, kes Soomet 1939. ja 1941. aastal ründas, ei jul- 
genud või ei tahtnudki Pariisi Rahukonverentsil tõtt välja öelda. Neil 
oli ilmselt lihtsalt ükskõik, kuigi külma sõja algus oli juba selgelt õhus 
tunda. USA hoidis end rahulepingu koostamisest kõrvale ning Suur- 


1.Jorma Kallenautio, Suomi katsoi eteensä, 1985, Ik. 280 
2. Max Jakobson, XX sajandi lõppvaatus, 2005, Ik. 310 


477 


EESTI-VENE PIIRILEPING. Ära andmine või äraandmine? 


britannia juhtkonna (Chiefs of Staff Committee) juba varasema memo 
järgi ei olnud neil «mingeid strateegilisi huve Soomes».' Venemaal lasti 
vabalt tegutseda. 

Soome välisministri Enckelli Rahukonverentsil peetud kaitsekõnel 
(tal oli keelatud Talvesõjast iitsataminegi), ei olnud vähimatki mõju. 
Kui, siis ainult nii palju, et Venemaa asevälisminister Võšinski käratas 
ähvardavalt Soome esindajatele: «Proovige ainult nihutada piiri kõr- 
valise abiga Leningradi suunas, proovige sel teel mõnda muud soovi 
läbi suruda ja te näete, mis järgneb!» Nii oligi sõja kaotanud, kuid tõr- 
jevõidu saavutanud Soome ähvarduste saatel sunnitud alla kirjutama 
«õiglasele» lepingule, millega sundloovutati NSV Liidule Karjala, Salla, 
Petsamo ja mitmed Soome lahe saared. 


Lisaks kolmesaja miljoni dollari suurusele reparatsioonile, jäi Soo- 
me ilma 12% ehk ca 46 000 ruutkilomeetrist oma maast: Ida-Karja- 
last, Salla-Kuusenkoskist, Petsamost ja mitmetest Soome lahe saartest. 
Lisaks ühest olulisest tööstus ja sadamalinnast Viiburist. Umbes sa- 
mapalju oli NSV Liit võtnud Soomelt ära juba Talvesõja käigus (1939- 
1940), kuid Jätkusõjas õnnestus need alad tagasi võita. Osaliselt vallu- 
tasid Vene väed need 1944. aastal uuesti, kuid Soome pidi venelastele 
loovutama ka hõivamata jäänud alasid. Venemaa haaras enda valdu- 
sesse märksa suurema territooriumi, kui nõuti Soomelt enne Talvesõja 
puhkemist. 


Ca 400 000 inimest olid sunnitud maha jätma oma kodud ja maad 
ning siirduma mujale Soomesse, pagulase kibedat põlve maitsema. See 
päästis hinnanguliselt kuni 100 000 karjala-soomlast arreteerimistest, 
küüditamistest ja surmast, mis oleks vältimatult järgnenud nõukogu- 
de vennalikus peres. Teisall tegi aga võimatuks täielikult uusasustatud 
Karjala vabanemise ja taasühinemise Soomega NSV Liidu lagunemise 
ajal, mil iseseisvuse saavutasid isegi mõned riigid ja rahvad, kes seda 
kunagi polnud olnud. Karjalas lihtsalt polnud enam soome rahvast, kes 
nö. seestpoolt oleks asjade sellisele käigule kaasa aidanud. 


Kuigi Kekkonen võttis aastate jooksul nii mõnedki korrad Karjala 
tagastamise teema üles, ei toimunud ega muutunud selles valdkonnas 
midagi. Ometi tekkis peale NSVL lagunemist siiski teatud lootusi posi- 
tiivsete muutuste suunas. Peale NSV Liidu lagunemist tõdes Venemaa 
president Boris Jeltsin Soome president Martti Ahtisaarile 18.05.1994 


1. Pekka Visuri, Valvontakomission aika, Sodasta Rauhaan, Helskinki 1995, Ik. 
63 

Kremlis, et: «Soome alade äravõtmine oli Stalini totalitaarne poliitika ja 
iga Venemaa juht tunneb tehtud ülekohtu tõttu pistet südames».' 


Helsingi 


Soome Vabariik, triibulised alad on sundloovutatud Venemaale 


Venemaa arvutas Boriss Jeltsini presidendiksoleku ajal välja Karjala 
orienteeruva hinna, tunnistas riigi valis- ja kaitsepoliitika nõukogu juht 
Andrei Fjodorov, kes nädalalehes «Argumento i faktõ» ilmunud kolum- 
nis paljastas, et Venemaa oleks 1992. aasta algul tehtud arvutuste jär- 
gi tahtnud Karjala eest saada 15 miljardit dollarit. Vene ametivõimud 
hakkasid mõlgutama mõtteid Karjala võimalikust müümisest Soomele 
pärast Nõukogude Liidu lagunemist tekkinud majanduskriisi. «Just siis 
algas valitsuses ja president Boriss Jeltsini lähikondlaste seas salaja- 
ne sisemine arutelu. Vestlused jõudsid sinna, et kuidas võiks äärmisel 
juhul kasutada Venemaa eelarve täiendamiseks nn. territoriaalseid 
ressursse. Räägiti Jaapanist, Soomest ja Hiinast,» kirjutas Fjodorov. 


1. Veikko Saksi, Italia korjaa välejään Libyaan, 07.09.2008 http://prokarelia.net/ 
fi/?x=artikkeližarticleid =1619£author= 10 

Hinnati ära ka Kuriili saared, mille eest Venemaa lootis Jaapanilt sisse 
kasseerida 20-25 miljardit dollarit. Kõik need plaanid jäid aga paberile. 
Riigi juhtkond otsustas, et Venemaa piirkondade müümine läänerii- 
kidele oleks liiga ohtlik katse. «Peab meenutama, et neil aastatel oli 
tekkinud organisatsioone, näiteks ProKarelia või Suur-Soome, mis ava- 
likult rääkisid sellest, et Soome võimalik liitumine NATO-ga on vahend 
surve avaldamiseks Venemaale,» rääkis Fjodorov." 


Võimalusi kaaludes moodustati Vene valitsuse siseringis mitteamet- 
lik nimekiri alade müümise plussidest ja miinustest. Müümise kasuks 
rääkis muu hulgas see, et neis piirkondades algaks uue tehnoloogia 
ja industrialiseerimise ajajärk. Spetsialistide hinnangul oleks hõivatud 
territooriumite müümine maailmale märk «uuest demokraatlikust Ve- 
nemaast». 


Dr. Jukka Seppinen, kes töötas pea kakskümmend aastat Soome 
Välisministeeriumis idasuhete alal, kinnitas, et president Boris Jeltsin 
oli valmis hüvitama 1940-ndate aastate Soome-vastased agressioonid 
ja tegi president Mauno Koivistole tõesti ettepaneku algatada läbirää- 
kimised territoriaalküsimustes.* Koivisto aga ei reageerinud. Uue ette- 
paneku peale saadeti välisminister Paasio Jeltsinit veenma, et Soomel 
polevatki Venemaale pretensioone. Nii Koivisto kui Paavo Väyrynen on 
juhtumit eitanud, kuid teised allikad kinnitanud. Seppineni hinnangul 
tegutses Koivisto otseselt Soome huvide vastaselt. 


Tegelikult on kõik Soome riigijuhid alates Koivistost suhtunud Kar- 
jala küsimusse ühtemoodi tõrjuvalt. Hiljem, 1997. aastal, leidis ka Jelt- 
sin, et piiriküsimus on lahendatud ja unustas kogu vestluse, nii nagu 
vajus unustusse ka unistus «uuest demokraatlikust Venemaast». 

Soomelt anastatud alasid on lubanud tagastada ka teised Vene 
poliitikud. Vene Liberaaldemokraatliku partei presidendikandidaat, 
skandaalne Vladimir Žirinovski lubas 2007. aastal Helsingin Sanoma- 
tele antud intervjuus tagastada Soomele Viiburi linna, kui temast saab 
Venemaa president.* Ei saanud. 


Pooleli on jurist Kari Silvennoineni ettevõtmisel 2006. aastal Eu- 
roopa Inimõiguste Kohtusse antud ja vahepeal Viiburi ja Peterburi 
kohtutes kiirkorras ning tagaselja läbi vaadatud ja rahuldamata, jäe- 
tud hagide saaga mitmete Karjalas asuva kinnisvara omandusõiguste 


1. Fjodorov: Jeltsini Venemaa arvutas salaja välja Karjala hinna Postimees 
05.09.2007 

2. Jukka Seppinen, Menetetty Karjala? Karjala-kysymys Suomen politiikassa 
1940-2000, 2006 

3. Helsingin Sanomat Online 18.04.07 

taastamiseks ja kandmiseks kinnisvararegistrisse. Hagi sisaldas nõuet, 
et Venemaa peab kõrvaldama kõik seigad, mis takistavad kinnisva- 
ra õigeid omanikke kasutamast nende omandit. Lisaks Kari Silven- 
noisele on Venemaa presidendile ja Duumale esitanud 159 avaldust 
Aluepalautus ry (Territooriumitagastuse Selts), mis käsitlevad 280 talu 
kinnisvara tagastamist. Aprillis 2006 registreeritud Suomen Karjalan 
Pakolaiset ry (Karjala-Soome Põgenikud) tegeleb samuti kinnisvarade 
tagasisaamise küsimusega. Tarton Rauhan ry (Tartu Rahu Selts) on sa- 
muti andnud asja edasi Euroopa Inimõiguste kohtusse.' Sellest peaks 
eeskuju võtrma ka eestlased, kelle maad ja varad on jäänud anastatud 
territooriumile. 

Venemaa infokanalites on Kari Silvennoise tegevusele pööratud 
suurt tähelepanu. Karjala diskussioon Venemaal algas tegelikult det- 
sembris 2004 NTV kanali dokumentaalsaatega «Karjala tagasi» ja märt- 
sis 2005, kui ProKarelia andis välja raamatu «Karjala tagastamine». 
Selle autorit, kaubandusteaduste magister Veikki Saksit intervjueeriti 
paljude meediakanalite ja väljaannete poolt ning keskustelu internetis 
muutus tõeliselt kuumaks. Silvennoise esiletulek põhjustas uue kes- 
kustelu aktiveerumise. Isegi Venemaa välisminister ja teisedki kõrged 
poliitikud on osalenud selles disskusioonis, tõsi küll negatiivses rollis. 

Üheksakümnendate lõpus pooldas vaid u. 20 % soomlastest Karjala 
tagastamist. Olukord on kiirelt muutunud. 2007. aastal läbiviidud kü- 
sitluse tulemusena nõudis Soome alade tingimusteta tagastamist juba 
38% ja läbirääkimiste alustamist 47% soomlastest.” Positiivne muutus 
on märkimisväärne ja nende arv, kes anastatud alasid tagasi nõuavad, 
kasvab tõusvas tempos iga aastaga. On ju Soomes terve hulk koda- 
nikeorganisatsioone, kes teevad sellel teemal aktiivset teavitustööd 
— korraldatakse seminare, teemaõhtuid, meeleavaldusi, korjatakse 
allkirju, kirjutatakse artikleid ja avaldusi jne. Tehakse laialdast ja tihe- 
dat rahvusvahelist koostööd (sh. Eesti kodanikeorganisatsioonidega) 
ja antakse välja ajalehte Karjala Klubi. 


1. http://prokarelia.net/Fi/ 
2. MC-Info Oy/Karjala-lehti 6.12.2007 

loome aktivistid 2003. aastal parlamendi ees Karjala tagastamist nõudmas 


segi Soome kirik on asunud Venemaalt tagasi nõudma endale kuu- 
unud omandit. Ajaleht Kotimaa 14.03.2009 artikli põhjal nõuab Ingeri 
ririk tagasi 120 eri objekti, sh. mitu miljonit eurot väärt olevat kivikirikut 
liiburis. Ajalehe andmetel jõustus Venemaal 2001. aastal seadus, mille 
ärgi on usuorganisatsioonidel, kelle varad natsionaliseeriti, õigus saa- 
ta need tagasi. Seda õigust on tõsi küll rakendatud seni vaid ortodoksi 
driku suhtes, kuid seadus ei tee erinevatel konfessioonidel vahet.' 

Tähelepanuvääriv on aga, et Soome polittiline eliit on vaikinud ega 
ulge anastatud alade ja omandi tagastamisküsimuses võtta aktiivset 
ieisukohta. Venemaal ei ole teema tabu. See on tabu vaid Soome po- 
iitilisele eliidile. 

Väsimatu Karjala tagastamise aktivist, ajalehe Karjala Klubi toime- 
aja Veikko Saksi kommenteeris autorile olukorda järgmiselt: «Finlan- 
iiseerumine on takistanud ja takistab üha avameelset arutelu teatud 
tsjadest. Valitsevad ringkonnad ja vanemad vanusegrupid on selle 
loktriini sügavalt omaks võtnud. Kõige hullem on aga, et see õpetus 
siirdub teadvustamatult edasi järgmistele sugupõlvedele. Peamiseks 
)õhjuseks on see, et ei teata asjade seisu ega tagamaid ja ei osata nen- 
le tegelikku tähendust esile tuua. Seetõttu vaikitakse olulised asjad 


. Kirkot vaativat omaisuuden palautusta. 
ittp://prokarelia.net/fi/?x=artikkelikarticle id = 1760%author=10 

tihtipeale lihtsalt maha. Positiivne muutus küll toimub, kuid poliitilisel 
areenil on see kahjuks väga aeglane.» 


Viiburi, postkaart aastast 1939. Linn, mille fašismist vabastamise aastapäeva 
Venemaal hiljuti tähistati 


Hiina 

Venemaa andis 14.10.2008 Vene-Hiina piirilepingu lisa alusel Hiinale üle 
Yinlongi (Tarabarovi) saare, pool Heixiazi (Bolšoi Ussuriiski) saarest ning 
Bolšoi saare Arguni jõel Tšitaa oblastis Ida-Siberis. Kokku ulatus tagasta- 
vate saarte pindala pea 400 ruutkilomeetrini. Leping sõlmiti 2004. aastal 
Venemaa tollase presidendi Vladimir Putini ja Hiina juhtide vahel. 

See lõpetas 40 aastat väldanud erimeelsused ja sulges ühe peatü- 
ki külma sõja ajaloos. 1969. aastal hukkus Amuuri jõel kokkupõrgetes 
nende saarte pärast sadu sõdureid ning Nõukogude Liidu ja Hiina liit 
murenes pikaks ajaks. Saared läksid Venemaa valdusesse juba 1929. 
aastal, kuid Hiina pidas neid jätkuvalt enda territooriumiks. Venemaa 
ei näinud väikeses territoriaalses kaotuses midagi märkimisväärset. 

Nõukogude ajal, kui Pekingi ja Moskva vahel olid pinged, olid Tara- 
barovi ja Bolšoi Ussuriiski saared strateegiliselt tähtsad, et kaitsta Ha- 


1. ERR, Aktuaalne kaamera 21.07. 2008 

barovski linna võimaliku Hiina rünnaku eest. Bolšoi Ussuriiski saarest 
sai Nõukogude ajal võimas tugipunkt. 

Hiina välisministeeriumi esindaja ütles, et Venemaa ja Hiina vahe- 
lise piirivaidluse lahendamine saarte üleandmise näol on näide kee- 
ruliste rahvusvaheliste küsimuste lahendamisest diplomaatilisel teel.' 

Amuuri jõe saarte tagastamine Hiinale lahendas ühe piiriproblee- 
mi, kuid võib üsna tõenäoliseks pidada, et peatselt kerkib üles Mand- 
žuuria (enam kui miljon ruutkilomeetrit) küsimus, mis võib halvemal 
juhul kunagi viia isegi võimaliku relvakonfliktini. Praegu sellest veel ei 
kõnelda. Teise variandina võivad hiinlased seila ala lihtsalt inimestega 
üle ujutada, nagu Siberis parasjagu toimubki. Venemaa anastas Mand- 
žuuria 1860. aastal Hiinalt, paar nädalat peale teise oopiumisõja lõppu 
sõjaähvardusel, kuigi ta isegi ei osalenud selles sõjas. Hiina kooliõpiku- 
tes on tänaseni kirjas ja kõik väikesed hiinlased teavad, et Mandžuuria 
on osa Hiina riigist ning kuigi hetkel on see territoorium Venemaa kont- 
rolli all, saadakse see kunagi tagasi. Söed hõõguvad... 


Jaapan 


Kõigile on ilmselt hästi teada vaidlus Jaapanile kuuluva nelja Lõuna-Ku- 
riili saare ehk Jaapani Põhjaterritooriumi — Lõuna-Tsušima üle. Saarte 
Dõlisekinikud oli ainud. 18.-19. sajandil asustasid saari jaapanlased ja 
venelased. 1875. aasta lepinguga sai Jaapan saared oma valdusesse, 
loobudes samas Sahhalinist Venemaa kasuks. 


Need saared, mille ajaloolised nimetused on Kunašira, Iturupa, 
Sikotana ja Habomai okupeeriti ja annekteeriti II Maailmasõja lõpus, 
laid nädal enne seda, kui Jaapan alistus liitlastele, venelaste poolt ning 
isuvad praegu Sahhalini oblasti koosseisus. Punaarmee pealetung 
sundis saartelt põgenema ligi 17 000 kohalikku elanikku, kes soovisid 
lältida tänaseni kestva okupatsiooni alla sattumist. 


Vaatamata Venemaa püüdlustele legaliseerida okupatsiooni, rahule- 
Jingu sõlmimisega mõlema riigi vahel, on Jaapan keeldunud, erinevalt 
lestist, järjekindlalt igasugustest Moskva sellesuunalistest ettepanekutest. 

Aleksander Panov, Vene suursaadik Jaapanis hoiatas 24.10.1997 
x>kiot, et Vene-Jaapani suhted halvenevad juhul kui Jaapan ei lõpeta 
kahepoolsete suhete küsimuse sidumist vaidlusega Kuriilide kuuluvu- 
;e üle.” Sellele vaatamata on Jaapan kõigis ametlikes dokumentides 
a sellel teemal avaldatud uurimustes kinnitanud, et Kuriili saared ja 


. WWW.DELFIL.ee, 14. oktoober 2008 
- Problems Predicted, Meetings Held, 24.10.1997 Kyoto News Agency 

Põhja-Sahhalin ei ole kunagi kuulunud kellelgi teisele kui Jaapanile 
ning saarte hetkeseisu võib kirjeldada ainult kui Venemaa okupatsioo- 
ni. Jaapan on korduvalt deklareerinud, et ei kavatse oma seisukohta ei 
nüüd ega tulevikus muuta.' Siin on, millest Eesti valitsevatel ringkonda- 
del tuleks eeskuju võtta. 


Kogu maailm toetab, kaasa arvatud ÜRO ja Euroopa Liit, Jaapanit 
tema õigustatud taotlustes. 1995. aastal tekitas USA saadik Moskvas 
lausa diplomaatilise tormi, kui ta kinnitas oma visiidil kaug-Itta, et Jaa- 
panil on Lõuna-Kuriilidele eelisõigus ja Venemaa peaks need territoo- 
riumid Jaapanile tagastama.” 


2006. aastal tegi Venemaa Jaapanile ettepaneku tagastada Šikotina ja 
Habomai saared, kui Jaapan nõustuks jätma teised kaks saart Venemaa 
koosseisu. Jaapan keeldus. Venemaa kinnitab muidugi nende alade igipõ- 
list kuulumist neile, kuid viimaste aegade kontaktid Vene ja Jaapani kõrge- 
mate tegelaste vahel annavad märku teatud positiivsetest muutustest. 

Venemaa on valmis jätkama Jaapaniga dialoogi territoriaalvaidluste 
üle, et leida mõlemale vastuvõetav lahendus, ütles välisministeeriumi 
pressiesindaja Andrei Nesterenko Vene peaministri Vladimir Pütini Jaa- 
pani visiiti kommenteerides.” Arvestades Venemaa jätkuvalt nõrgenevat 
positsiooni Kaug-Idas ning Jaapani otusekindlust oma huvide eest seis- 
misel võivad positiivsed muutused toimuda varem kui arvata võikski. 


See ei meeldi vene impeeriumimeelsetele noortele. 29.11.2009 
korraldas noorteorganisatsioon Naši Moskvas Jaapani-vastase meele- 
avalduse. Põhjuseks oli 24.11.2009 Jaapani tehtud järjekordne avaldus, 
milles kinnitati Kuriili saarte jätkuvat kuuluvust Jaapanile ning nõuti Ve- 
nemaalt nende tagastamist. 


1. Vice-Ministreal Sub-Committee Meeting of the Japanese-Russian Joint Com- 
mittee Meeting on the Conclusion ofthe Peace Treaty and Vice Ministerial Con- 
sultations. 

http://www.mofa.go.jp/region/europe/russia/meet0110.html 

2. Kuril Islands Dispute — ItarTass Moscow 09.12.1995 

3. Venemaa: oleme valmis dialoogiks Kuriili saarte üle, Interfax/BNS, 
14.05.2009 

4. TV Kanal 2, Reporter 30.11.2009 

Iga lind teab, kuhu pesa punuda. Teades, kus on 
ta elupaik, näitab ta, et teab oma ülesannet. Kas 
siis tõesti inimene ei mõista seda, mida mõistab 
lind? 


Hiina tarkus 


PIIRIDE TAASTAMINE 
WIN-WIN PRINTSIIBIL 


Püüan raamatusse tuua ka ühe positiivse visiooni. Kuna Eesti on üksi 
tõesti väike ja nõrk, siis peab ta see-eest olema tark ja kaval. 


Vaatame, kuidas võiks mõjuda Euroopa ja Venemaa suhte areng 
Eesti alade tagastamisele. Sellel visioonil on muidugi katet vaid juhul, 
kui Venemaa ja Euroopa suhted on vastastikku lugupidavad ja Vene- 
maa on koostööaldis. Venemaa poolt praeguses situatsioonis positiiv- 
seid signaale kahjuks ei tule. Kuid Euroopa Liit on kuulutanud, et üritab 
Põhjadimensiooni projektide kaudu elavdada Loode-Venemaa majan- 
duslikku arengut. USA Välisministeerium kinnitab oma kodulehel, et: 
«USA peab jätkama Põhja-Euroopas territoriaalsel põhjal demokraatli- 
ke ja tsiviilinstitutsioonide tugevndamist ja toetamist, tekitamaks vun- 
damenti poliitilisele stabiilsusele ja investeerimisvõimalustele, piiriüle- 
ne kaubandus kaasa arvatud.» On selge, et normaalne läbisaamine ja 
n.ead suhted on kasulikud mõlemale poolele. 


Venemaa probleemiks on demokraatiast eemaldumine, stalinistlik 
ijalookäsitlus ja kommunismikuritegude õigustamine. Lisaks muidugi 
okkav korruptsioon, võirnuklannide vaheline võitlus ja majanduse al- 
akäik. Agressiivsus ja energia kasutamine relvana välistab kahepoolse 
jsalduse tekkimise läänemaailmaga. Euroopa probleemiks on ühtse 
lägemuse puudumine ja erihuvidega liikmesriikide konkurents. Eu- 

roopal on tehnoloogia ja oskused, kuid puudus on vajalikus koguses 
energiast. Venemaal on energia ja tooraine, kuid puudub kõik muu. 
Venemaa sõltuvus Euroopast on märksa suurem kui see välja paistab. 
Euroopa ja eriti Venemaa vähenev konkurentsivõime võrreldes USA ja 
Hiinaga sunnib neid paratamatult majanduslikule koostööle. Mõlema- 
poolselt kasulik majanduslik koostöö on aga aluseks poliitilisele koos- 
tööle. Selles peitubki Eesti võimalus, mis tuleb ära kasutada. 

Okupeeritud Eesti alade, Petserimaa ja Narva taguste alade majan- 
dus kiratseb, ettevõtted on varemetes, maa söötis. Inimesi on vähe, 
sest protsessis, milles Venemaal kaob üle 100 küla ja venelaste arv 
väheneb miljoni võrra aastas, tühjenevad ka piiriäärsed alad. Regio- 
naalpoliitika puudub, noored lahkuvad suurlinnadesse. Pihkva oblast 
on üks suuremaid riiklike dotatsioonide saajaid Venemaa Euroopa 
osas' ning täpselt samasugusesse olukorda on suutnud Venemaa viia 
ka Soomelt anastatud Karjala. Tõsiseks probleemiks, mis mõjutab sot- 
siaal-majanduslikku ja demograafilist olukorda Petseri rajoonis, peab 
Venemaa Pihkva oblasti Föderaalse Julgeolekuameti (FSB) piirivalve- 
valitsuse ülem Ivan Bobrjaškov topeltkodakondsust omavate kodanike 
liikumist üle piiri Eestisse. See tendents suurenes pärast Eesti liitumist 
Euroopa Liiduga. Petserimaalased kasutavad piiriületusel oma Eesti 
passi ning siirduvad seejärel edasi Lääne-Euroopasse.” 


Mahajäetud talumaja Tsirgu külas, Petserimaal 


1. Riin Saadjärv... Tartu Ülikool 2008, Ik. 77 
2. www.DELFI.ee, 20.05.2008 

Ometi on Petserimaal tänagi ca 15 000 Eesti kodanikku', mis teeb 
pea kaks kolmandikku elanikkonnast, ja leidub ka teisi, kes tervitaksid 
Eesti Vabariigi naasmist oma õigetele piiridele. Nii näiteks avaldasid 
toetust Eesti taasiseseisvumisele Petseri munk Aleksander Nesterovitš 
ja kleerik Georgi Fedotov, kes kirjutasid: «Praegu asuvad paljud Petse- 
ri usklikud hommikul Eesti lehtede järjekorda nagu leiva-piima järele. 
Venelased ja eestlased. Lugedes Eesti sündmustest, paluvad nad Ees- 
tile võitu kurjusejõudude üle, meenutatakse, kui puhas oli kunagi Pet- 
seri, kuis austati orbe, lesknaisi, vanu. Meil jääb üle ühineda nendega 
palves.» 


«.. just Läänemeremaade koostööd /on/ hinnatud üheks Euroopa 
suurimaks potentsiaaliks. Mis võiks olla siinjuures meie uuenduslik pa- 
nus? Ei midagi ülioriginaalset, aga näiteks soomlaste poolt osaliselt hül- 
jatud põhjadimensiooni idee edasiarendamine oleks perspektiivikas ja 
huvipakkuv, kui segada juurde Euroopa uue naabruspoliitika võima- 
lusi, poolakate idadimensiooni loomise ambitsioone ning miks mitte 
ka USA Põhja-Euroopa uut algatust. Olulisim on siinjuures Loode-Ve- 
nemaa kaasamine koostöösse. See kõlab ehk naiivselt, sest Venemaa 
ei soovi oma regioonide eristaatuslikku koostööd «lähivälismaaga». 
Samuti ei soovi Venemaa olla naabruspoliitikas üks paljudest Euroopa 
naabritest, vaid saavutada palju enamat, kahepoolset strateegilist part- 
nerlust. Kuid meie jaoks ei ole oluline ega hallatavgi arengukoostöö 
kogu Venemaaga, vaid eelkõige selle loodeosaga,» on kirjutanud Balti 
ja Venemaa Uuringute Keskuse teadur ja TÜ politoloog Karmo Tüür. 


Euroopa Liidu ja USA meetmed stabiilsuse tagamiseks soodustavad 
oskuslikul suunamisel anastatud alade tagasisaamist. Just poliitiline ja 
majanduslik stabiilsus on suunad, millele meil tuleb aktiivselt rõhuda. 
Eesti peab koos oma naabritega, kellel on samasugused probleemid 
(Soome ja Läti) võtma initsiaatori ja vahendajarolli Euroopa Liidus, 
kes võiks pakkuda Venemaale win-win (mõlemapoolse kasulikkuse) 
põhimõtte] ühisprojekte piiriäärse koostöö raames, mis vähendaks 
psühholoogilisi tõkkeid ja usaldusepuudust ning pakuks majanduslik- 
ku koostööd ja ka poliitilist stabiilsust. Viisavabaduse EL-i ja Venemaa 
rahel lükkan ma siinkohal kategooriliselt tagasi, kuna see mõjuks Eesti 
riiklusele hävitavalt ning tundub, et Euroopaski ei ole see idee vähe- 
nalt rohujuuretasandil vist enam kuigi populaarne. 


1. 19.08.2009 Novaja Gazeta 
2. Mart Laar, Urmas Ott, Sirje Endre, Teine Eesti, Tallinn 1996, Ik. 458 
3. www.DELFI.ee, 20. mai 2008 

Venemaa võiks omaltpoolt tagastada anastatud territooriumid. See 
oleks suur samm usalduse loomisel, mis on heanaaberlike suhete, äri- 
tegevuse ja koostöö aluseks. Venemaalt oleks raske ette kujutada po- 
sitiivsemat suunamuutust. See lisaks oluliselt rahvusvahelise kapitali 
huvi ja investeeringuid Venemaale. 

Soomes tegeletakse aktiivselt Karjala taastamisprotsessi arvestus- 
tega. Nende järgi on investeeringud 10 aasta jooksul suurusjärgus kuni 
30 miljardit eurot, mis tasuvad end ära 10 aasta jooksul.' Sellest 10 mil- 
jardit tuleks riigilt ja 20 miljardit erasektorilt. Leitakse, et see avaldaks 
tohutult suurt ja positiivset mõju kogu Soome majanduse elavnemise- 
le ja tööhõive tõstmisele. Eestis pole vastavaid kalkulatsioone tehtud, 
kuid arvestada võib ilmselt märksa lühema aja ja territooriumi 18 kord- 
se suuruste vahest tingitult oluliselt väiksemate kulutustega. Umbes 1,7 
miljardi euro ehk 26,6 miljardi krooniga, millest valdav osa tuleks era- 
sektorist. Arvestused tehti 2005. aastal, kulutused on nüüdseks teistsu- 
gused. Kuid mitte ülesaamatud. Pealegi on Eestil kogemus mahajää- 
nud majanduse ja infrastruktuuri kaasajastamisel juba olemas ning ka 
Lääne kapitali kaasamine on reaalne. Lisaks ületavad ainuüksi Narva 
jõe tagusest põlevkivist diiselkütuse tootmisel saadavad tulud kõik ku- 
lud mitmekordselt. 

Riiklikud projektid tagaks tööhõive ja majandusarengu kogu re- 
gioonis, eraettevõtjad ja omandi tagasi saanud elanikud elavdaks seda 
omaltpoolt. Koormavatest ja mahajäänud äärealadest vabanemine, 
areng ja majanduslik koostöö on tegelikult kasulik nii Peterburgi re- 
gioonile kui tervele Venemaale. 

Nagu öeldud, peitub mainitud stsenaariumi elluviimisele suurim 
oht Venemaa jätkuvas eemaldumises demokraatiast, kasvavates im- 
perialistlikes ambitsioonides ja varasemate aastate naftahindade jät- 
kuvas tõusus, mis suurendas Moskva soovimatust välisinvesteeringute 
suhtes ja pani unustama tööstuse ja infrastruktuuri moderniseerimise 
vajaduse. Valuuta tuli ju niigi. 60-70-ndatel viis naftahindade kiire tõus 
NSV Liidu juhid samasugustele eksijäreldustele. See oli üheks oluli- 
seks põhjuseks stagnatsiooni tekkimisele ja kogu NSV Liidu majandu- 
se kokkuvarisemisele. 

Venemaa majanduses on tugevaid märke vana stsenaariumi kor- 
dumisest. Kogu riigi juhtimispoliitika ja struktuur on üles ehitatud jät- 
kusuutmatult. Seda kroonib ohjeldamatu korruptsioon ja võimu kurita- 
vitused. Venemaa oli ja jääb hiiglaseks savijalgadel, mille kokkuvarise- 
mine on üsna tõenäoline. Seda enam, et viimaste aegade naftahindade 


1. Veikko Saksi, Karjalan palautus, 2005, Ik. 189 


489 


EESTI-VENE PIIRILEPING. Ära andmine või äraandmine? 


järsk langus ja majanduskriis on ära söönud Venemaa valuutareservid 
ja kuivatanud ammendamatutena tunduvad rahaallikad. Hea ülevaate 
sellisest stsenaariumist annab 2008 ilmunud Soome majandusteadlase 
Veikko Saksi raamat «Venäjä kriisissä». Kuid isegi selline stsenaarium 
oleks meie huvides, sest mida nõrgem on Venemaa, seda kindlam on 
Eesti julgeolek ja lootus saada tagasi oma alad. Ebaratsionaalne ja hul- 
lumeelne käitumine mõjub Venemaa rahvusvahelisele positsioonile 
kahtlemata nõrgestavalt. 


Venelaste arv Venemaal väheneb, seevastu kasvab maruliselt isla- 
miusuliste ja Kaug-Idas salamisi üle piiri pugenud hiinlaste arv. Täpsed 
arvud puuduvad, kuid juba räägitakse kümnest kuni seitsmeteistküm- 
nest miljonist hiinlasest, keda ei saada juba nüüd kontrolli alla. Kaug- 
Idas on piirkondi, kus 20% elanikest moodustavad hiinlased ning kus 
Moskva kontroll järjest väheneb." Viiekümne aasta pärast on venela- 
sed Venemaal vähemuses ja tõenäoliselt ära lõigatud teiselpool Uraale 
asuvatest maavaradest. 


Moskva ei saa lõputult Euroopasse kui vaenlasesse suhtuda, kui 
ta just seda vallutada ei kavatse, et nii enda tagalat või impeeriumi 
laiendada. Selleks pole ta aga võimeline — Lääne sõjaline võimsus on 
mitmeid kordi suurem, vaatamata selle mõtlematule vähendamisele 
viimastel aastatel. Venemaal ei ole sõbralikke suhteid peaaegu mitte 
ühegi naaberriigiga, kuid terve mõistus peaks ehk isegi ka seal üks- 
kord võimule pääsema. Selle asemel, et kulutada aega oma väikeste ja 
edukate naaberrahvaste ründamisele, võiks Venemaa püüda hoopiski 
heade läbisaamiste poole ja neilt midagigi õppida. 

Juba täna on Venemaa ja Hiina rollid vahetunud, Hiina on märksa 
tugevam ja dünaamilisem. On vaid aja küsimus, millal Hiina hakkab 
tagasi nõudma Mandžuuriat ja teisi XIX sajandil kaotatud alasid. Juba 
tagastas Venemaa Hiinale 1969. aastal okupeeritud Amuuri jõe saared, 
üldpinnaga ca. 400 ruutkilomeetrit, mis olid muudetud ülivõimsateks 
sõjalisteks kindlustusteks. Jaapan ei kavatsegi taganeda Kuriili saarte 
tagastamise nõudest. 


See näitab, et lootust ei tohi kaotada. Tuleb välja, et emakese Ve- 
nemaa pind, milleks on kuulutatud ka kõik meilt anastatud alad, ei ole 
sugugi nii püha ja puutumatu, et sellest jalatäitki loovutada ei saaks 
ning lääne orientatsioon on Venemaale ainus kindel tee rahu, julgeole- 
ku ja majanduse õitsengu suunas. See aga ei õnnestu, kui Venemaa 
käitub seniste mallide järgi. Venemaa president, kes vabatahtlikult ta- 
gastaks piiririikidelt anastatud alad, jääks ajalukku positiivse näitena 


1. Riiu Saadjärv..., magistritöö, Tartu Ülikool 2008, Ik. 84 

riigimehest, kes on inim- ja rahvusvaheliste õiguste elluviija ja uue aja- 
loolehekülje pööraja Venemaal. 

Valmisolek läbirääkimisteks ja heade suhete loomiseks ei tähenda 
kaugeltki seda, et me enda õigustest peaksime loobuma või tegelik- 
kust moonutama. Eestil peab olema julgust tuua asjade ja olukorra te- 
gelik seis asjalikult ja objektiivselt esile. Oleme liialt paljudes asjades 
andnud järele juba enne, kui läbirääkimisi on õieti alustatudki. Sellisel 
viisil jätkates saame olla ja jäädagi vaid kaotajateks. 

Kava ei ole loomulikult lihtne ja võib tunduda oma hüpoteetilisu- 
ses või Venemaa viimase aja tegevuse ja agressiivsuse tõusu taustal 
naiivne ja utoopilinegi, kuid lihtsalt allaheitlik äraandmine pole am- 
mugi alternatiiv. Kahepoolne huvitatus territooriumite tagastamisel on 
see, mida meie riigijuhid peaksid propageerima nii idas kui läänes, 
mitte au ja eneseväärikust kaotades tahtma, et Venemaa piirilepingu 
ratifitseeriks. Eestil pole seda ju vaja! Samaaegselt peab loomulikult 
jätkuma ka järelejätmatu ja resoluutne õiguslike meetmete ärakasuta- 
mine ja sirgeselgne Tartu Rahu piiride taastamise nõudmine, sest rah- 
vusvaheliste seaduste järgi, ei saa meie positsioon õiguslikult tugevam 
ollagi. Sellesse tuleb kaasata ka lääneriigid ja rahvusvahelised organi- 
satsioonid. Küsimus on eesti rahva enesemääramisõiguses. Lõppude- 
lõpuks ei tohi ju välispoliitikal olla muud eesmärki kui meie rahvuslike 
huvide parim kaitse. 

«Kõige tähtsam on muidugi oma õiguste eest seismine. Teiseks on 
Narva taga maavarasid ja Petserimaal loodusvarasid, mis omavad to- 
hutut väärtust. Isegi kui me neid varasid kohe kasutada ei saa või ei 
taha, peavad nad kuuluma meile. Ja kolmandaks avardab see meie 
kauplemisruumi rahvusvahelistes suhetes. Me peame loobuma pas- 
siivsest «lepime-mis-meile-antakse» hoiakust ja haarama initsiatiivi. 
Asudes nõudma ÜRO-s, EL-is, EN-is, OSCE-s ja kõigis muudes organi- 
satsioonides Venemaa kui N. Liidu õigusjärglase jätkuva okupatsiooni 
lõpetamist viiel protsendil Eesti aladest saame me endale automaatsel! 
kauplemisobjekti kõigis neis organisatsioonides. Nõudes rahalist kom- 
pensatsiooni okupatsioonikahjude eest saame me majandusliku kaup- 
lemisobjekti Moskvaga. Esitades Moskvale piirileppe lähtepositsiooniks 
Tartu Rahu joone ja pakettnõude, et Venemaa peab kompenseerima 
kõik okupatsioonikahjud ja maksma kompensatsiooni kõigi võimalike 
saadavate territooriumite üle oleme võtnud endale võimaluse sellest 
või teisest asjast loobuda, kui vastu saame midagi kasulikku.»' 


1. Terve Mõistuse Sündikaat, Juhtkiri 04.02.2008 

Meie ülesanne on jätkuvalt survestada valitsust ja Riigikogu, et tü- 
histataks uus piirileping. Ehk suudab Riigikogu üle eelkäijate varju hü- 
pata ja hakkab arvestama Eesti huvide ja rahva tahtega. Öeldakse, kui 
vaatad valguse poole, siis varjud jäävad selja taha. 

Kuidas küll ometi võib Eesti just nüüd, mil te ole- 
te nii vabad ja tugevad ja uhked, kuidas te ometi 
võite just nüüd lihtsalt anda ära viis protsenti 
oma taevalikust maast, alistudes sellega maailma 
ajaloo ühele kõige julmemale ja mõrvarlikumale 
režiimile? 


Jätk H. Walters, Lõuna-Florida Ülikooli professor 


KAS ÄRA ANDMINE VÕI ÄRAANDMINE? 


Asjaolud, mis piirilepingu temaatikat uurides on ilmsiks tulnud, pane- 
vad sügavalt kahtlema meie läbirääkijate ja poliitiliste otsustajate mo- 
tiivides. Kogu piiriteema on mässitud machiavellilikku valede, dema- 
googia, salastatuse ja pettuste võrku ning sellest läbitungimine on ol- 
nud raske. Õigusteaduste doktor Ando Leps on kirjeldanud toimunut: 
«Eesti-Vene piiriläbirääkimised on olnud ikka ühe riigi läbirääkimised, 
kus üks seltskond, kes esindab küll teist riiki, on siiski vaid selle esime- 
se riigi huvide otsene esindaja.»' 


Üheksakümnendate aastate alguses vastu võetud dokumendid, 
seadused ja otsused võimaldavad järeldada, et enamikel meie riigi- 
võimu esindajatel ei olnud kavas loovutada osa Eesti Vabariigi territoo- 
riumist Venemaale. Tartu rahulepinguga määratud Eesti-Vene riigipiiri 
paiknemine põlistati uue Põhiseaduse ja riigipiiri seadusega. Valitsusel 
ei olnud mingit põhjust, vajadust ega õigust asuda läbirääkimistele uue 
piirilepingu sõlmimiseks. Sellele vaatamata seda siiski tehti. 

Eesti ja Venemaa vahel oli kehtiv piirileping olemas, uut lepingut oli 
vaja vaid Vene Föderatsioonil. See, et Vene Föderatsioon rajas piiritä- 
hised Nõukogude Liidu poolt määratud joonele, ei saanud olla pädev 


1. Ando Leps, Orjarahva veetše Toompeal, SL Õhtuleht 28.06.2005 

põhjus Kremli toiming heaks kiita — eriti kui Eesti Vabariigi Ülemnõu- 
kogu presiidium oli Nõukogude Liidu poolt tehtu kehtetuks ja kuriteoks 
kuulutanud. Ka ilma uue lepinguta oleks kontrolljoon toiminud kõigi 
riigipiiri nõuete kohaselt edasi nagu nüüdki. Eestile oleks jäänud õigus 
kunagi tulevikus nõuda piiri nihutamist tagasi Tartu rahulepingus mää- 
ratud paika või selle nõude esitamata jätmise eest sobiv hüvitis saada. 

Valitsevad ringkonnad on käitunud kui parimad Jossif Stalini õpila- 
sed. Nimelt kõmistas Stalin ÜK(b)P XVI kongressi tribüünilt: «Kui mitu 
korda ma olen teile öelnud: tehke mida tahate, kuid ärge jätke maha 
dokumente, ärge jätke jälgi!»' Jäljed on salastatud, peidetud ning ilm- 
selt suures osas ka likvideeritud. Tänaseni ei ole osundatud millal, 
milliste seaduste, otsuste ja dokumentide alusel ja kelle poolt sai uue 
riigipiiri lepingu sõlmimise kavatsus heaks kiidetud, kooskõlastatud ja 
kuidas see otsus sõnastatud on. Kuna lepingut hakati koostama, siis 
pidi valitsus selleks ju vastava otsuse tegema. Seega peaks arhiivis ole- 
ma ka nõuetekohaselt koostatud protokolle, kus on kirjas nii istungil 
alnutc nimed, istungi põhjus, autolude olulised punktid ja otsus. Kuid 
pole. 


Meil on teada peaministrite (Tarand, Vähi, Kallas jne.) avaldused 
Tartu Rahu piiridest ja lõpuks Tartu Rahust enesest loobumise kohta 
ning mitmed hilisemad valitsuste otsused. Riigikogu ei olnud neile sel- 
leks volitusi andnud. Või oli? Kui oli, siis millal toimus vastav Riigikogu 
(sala)istung, milliste ja kelle häältega see vastu võeti? Kelle poolt koos- 
tati ja esitati eelnõu? Avalikkust ei ole sellest iialgi informeeritud ning 
vastavat Riigikogu istungi stenogrammi ja otsust ei ole kunagi avalikus- 
tatud. Tõenäoliselt seda ei olegi olemas. Vähemalt Välisministeeriumi 
avaldatud seletuskiri Eesti ja Venemaa vahelise piirilepingu eelnõule 
ei maini midagi muud kui vaid välisministrite ja valitsuse piirilepingut 
heakskiitvaid otsuseid 1996. 1999. ja 2005. aastal.- Ilma Riigikogu amet- 
liku volitusteta puudus neil aga selliste otsuse tegemiseks õigus. 

Isegi juhul, kui järelandmised oleks olnud Eesti huvides, tegutse- 
sid Tarand, Vähi, Kallas, Paet jne. nii või teisiti volitusteta. Kuna piiri- 
läbirääkimiste teema oli kuulutatud salajaseks, tulnuks peaministrite 
ajakirjandusele tehtud vastutustundetuid avaldusi, et Eesti on valmis 
loobuma oma territooriumitest ja Tartu Rahust, vaadelda kui olulise, 


I. E. Radzinski, Stalin, Varrak, Tallinn 2000, Ik. 163 

1. 05. mai 2005 VM seletuskiri Vabariigi Valitsuse korralduse «Eesti Vabariigi ja 
Vene Föderatsiooni piirilepingute eelnõude heakskiitmine ning Vabariigi Valit- 
suse 26. veebruari 1999. a korralduse nr 220-k (RT 11 1999, 4, 26) kehtetuks 
:unnistamine» eelnõu juurde. 

salajaseks tunnistatud teabe lekitamist ja edastamist vastaspoolele. 
Pole kahtlustki, et selline käitumine kahjustas olulisel määral Eesti po- 
sitsioone läbirääkimistel. 

Mais 2005 välisminister Paeti allkirjastatud ja Riigikogus ratifitseeri- 
tud leping ei ole kooskõlas nende põhimõtetega, mille kohaselt aasta- 
tel 1990 ja 1991 Eesti Vabariik taas iseseisvaks muudeti. Vähe sellest, 
leping rikub selgelt eespool välja toodud Eesti Kongressi, Ülemnõu- 
kogu ja Riigikogu otsuseid, seadusi ja eeskätt EV Põhiseadust ning oli 
seetõttu juba algusest peale õigustühine. 

Põhiseaduse $61 1g.2. ütleb: «Riigikogu liige ... annab vande jääda 
ustavaks Eesti Vabariigile ja tema põhiseaduslikule korrale.» Vande an- 
navad ka kõik teised kõrged riigitegelased. Riigikogu ei järginud Eesti 
kõrgeima võimu kandja, rahva, selgelt ja üheselt väljendatud tahet vaid 
ratifitseeris uue, mõttetu, kahjuliku ja vaieldamatult põhiseadusevasta- 
se lepingu. Riigikogu ei või vastu võtta põhiseadusevastasl seadust ja 
kui võtab, on see tegelikult õigustühine. 

Põhiseaduse 8123 II lõige ütleb, et «Kui Eesti seadused või muud 
aktid on vastuolus Riigikogu poolt ratifitseeritud välislepingutega, ko- 
haldatakse välislepingu sätteid.» Seda punkti on püütud ära kasutada 
väidetes, et nüüd ei ole midagi teha — uus piirileping on A ja O ning 
ülim Põhiseadusest. Kuid see on järjekordne eksitav vale. Antud säte 
puudutab vastuolu vaid alama astme seaduste ja aktidega ega kehti 
välislepingu vastuolu puhul Põhiseaduse endaga. Seega on uus Eesti- 
Vene piirileping õigustühine ja kuulub denonsseerimisele. Põhiseadu- 
se täitmine ei ole tõlgendamise ega vaba voli küsimus. Põhiseaduse 
täitmine on vältimatu kohustus. 

Kuid piirileping sai sõlmitud, Tartu rahulepingust sai taganetud, Ees- 
ti maad ja mered ära antud ning okupatsioon «legaliseeritud». Küllap 
said ka juudad oma väljateenitud 30 hõbeseeklit või salakindrali pa- 
gunid, mis tunduvad tänasel Maarjamaal ihaldusväärsed olevat. Meie 
aga saime võimaluse näha, millised on meie juhid ja kas ära andmist 
kiitnud ja äraandmise sooritanud poliitikute aastate jooksul räägitud 
mesijutud ja lubatu ka tõsi on. Kas Eesti julgeolek tõesti tugevnes, kas 
meie suhted Venemaaga paranesid, kas setode probleemid lahenesid, 
kas meie kuulumine Läände sai sellest kinnitusi, kas NATO lennukid 
teavad juba, kuhu lennata jne? 

Kui Läände kuulumine, kus me niigi oleme ja NATO lennukid, kes 
teadmatuses pole iial olnudki, välja jätta, siis võime tõdeda, et lisaks 
osale oma riigi territooriumist oleme ilmajäänud ka kõigest, mida mei- 
le poliitikute poolt suurejooneliselt lubati ja kui arvestada kõikvõima- 

ikke muid järelandmisi, siis palju enamastki veel. Probleemid Vene- 
maaga ei ole mitte vähenenud, vaid kasvanud. 

Venemaa ci ole lepingut ratifitseerinud ja uus piirileping pole jõus- 
tunud. Meile on kõrgemalt poolt antud veel üks võimalus — ega Eestit 
ilmselt asjata Maarjamaaks hüüta. Kõikidele karmidele katsumustele 
vaatamata oleme vist siiski kõigekõrgema kaitsva käe all. Peame oska- 
ma vaid antud võimalust ära kasutada. 

Kui uus piirileping denonsseerida (puudub põhjus, miks seda ei 
peaks tegema), siis kaob kahtlus, kas Tartu rahuleping jääb de jure 
kehtima. Eestil ei ole vaja muret tunda selle üle, et Vene Föderatsioon 
an omavoliliselt riigipiiri nihutanud kurjategija. Las kurjuse impeerium 
kannab okupandi tiitlit, meil ei ole õigust teda sellest enda maade, rah- 
i/a ja õiguste arvelt vabastada. Oleme pea kakskümmend aastat suut- 
nud kontrolljoonel kõik riigipiiri toimingud rahvusvahelise korra koha- 
selt täita ja suudame seda ka edaspidi teha. Selleks ei ole takistusi. 
Eesti vabadust ootasime 50 aastat, küll jõuame ka Petserimaa ja Narva 
taguste alade vabanemise ära oodata. Kes kannatab, see kaua elab, 
uskusid meie esivanemad. 

Lepingu denonsseerimisega kaob oluline alus Venemaa väitel, 
nagu oleks aastal 1991 kuulutanud ENSV piiridega maa-ala end Eesti 
Vabariigiks. Kaob automaatne võimalus käsitleda Eesti Vabariiki ENSV 
järglasena kõigi selles! tulenevate ohtudega meie riiklikule suverään- 
susele. 

Kui Riigikogu ei denonsseeri uut Eesti-Vene piirilepingut, ei maksa 
Venemaaga sõlmitud sobing ikkagi tintigi mitte, millega see kinnitati, 
sest Põhiseadus sätestab täpselt, kuidas on võimalik muuta Eesti-Ve- 
ne riigipiiri, mis on $ 122-ga põlistatud ja ühemõtteliselt paika pandud. 
Seda saab teha ainult ühel viisil — tuleb referendumi teel muuta Põ- 
hiseaduse sätet, mille kohaselt «Eesti maismaapiir on määratud 1920. 
aasta 2. veebruari Tartu rahulepinguga». Seda ei ole tehtud ning püüd- 
ku idameelsed, kollaborandid, mõjuagendid, naiivsed ärakasutatud 
tobukesed ehk nn. «kasulikud idioodid» või kes iganes piirilepingu 
sõlmimisega seotud on, õigustada seaduserikkumist, uus piirileping 
jääb kehtetuks ja õigustühiseks tema sõlmimise hetkest alates. Ka siis 
kui Riigikogu peaks jälle kord andma Vene survele järele ja tühistama 
rartu Rahule viitava deklaratsiooni ning Vene Riigiduuma piirilepingu 
ratifitseerib. 

Tähtsust ei ole, kas äraandmine oli sooritatud vabatahtlikult või 
sunniviisiliselt, kas meie riigiesindajad olid ära petetud, ostetud, Šan- 

tažeeritud, hirmutatud või mis iganes. Reetmine jääb reetmiseks ning 
sellele ei ole õigustust. 

Karistusseadustiku järgi on riigireetmine «Eesti Vabariigi kodaniku 
poolt välisriigi, välisriigi organisatsiooni, välismaalase või välisriigi üles- 
andel tegutseva isiku abistamine Eesti Vabariigi iseseisvuse ja sõltuma- 
tuse vastu suunatud vägivallata tegevuses või riigisaladuseks tunnista- 
tud teabe või Eestile välislepingu alusel edastatud välisriigi või rahvus- 
vahelise organisatsiooni salastatud teabe kogumine selle edastamise 
eesmärgil või selle edastamine välisriigile, välisriigi organisatsioonile, 
välismaalasele või välisriigi ülesandel tegutsevale isikule.» Piirilepingu 
sõlmimise näol ei ole tegemist mitte lihtsalt ametivõimu kuritarvita- 
misega, vaid vaieldamatult Eesti Vabariigi iseseisvuse ja sõltumatuse 
vastu suunatud tegevusega, ehk teisisõnu otsese riigireetmisega. Vä- 
givallata tegevus katab ka lojaalsusküsimust, riigi huvide kahjustamist, 
sellele vastutöötamist jne. 


Demonstrant 2005. aastal Toompeal, piirilepingu 
vastasel meeleavaldusel 

Seto Kongressi Vanematekoda esitas õiguskantsler Allar Jõksile küsi- 
muse, kas uue põhiseadusevastase piirilepingu sõlmimist valitsemis- 
vastutust kandvate erakondade poolt, seda rahva eest varjates «saab 
käsitleda kui erakondade tegevust, kelle eesmärgid või tegevus on 
suunatud Eesti põhiseadusliku korra vägivaldsele muutmisele?» Jõks 
vastas, «et põhiseaduslik kord tähendab olulisemaid põhiseaduslikke 
väärtusi, milleks on põhiseaduse üldpõhimõtted ning põhiseaduslike 
institutsioonide olemasolu ja toimimine nende põhiolemuses. Seega 
ei ole põhiseadusliku korra rikkumisega tegemist juhul, kui põhisea- 
duse normidest kaldutakse kõrvale väiksemas, vaieldavamas osas või 
ka ainult ühekordselt, ohustamata põhiseaduse normide toimimist 
edaspidi. Põhiseaduslik kord on riigi olemasolu seisukohalt tähtis. [—J 
Põhiseadusliku korra muutmise vägivaldsuse kriteeriumi sisustamisel 
tuleks lähtuda kitsendavast tõlgendusest, mille kohaselt vägivaldne on 
selline tegevus, kus kasutatakse füüsilist jõudu või ohustatakse muul 
viisil inimeste elu ja tervist.»' 


Nagu näha lähenemisest piirilepingule (vt. pt. Piirileping ja põhisea- 
dus) ning põhiseaduslike normide rikkumistele, pole isegi õiguskants- 
ler Eestis enam mitte sõltumatu institutsioon ja ombudsman, vaid tuu- 
lelipuna käituv osa poliitikute ja ametnike võimukartellist, riigi võimu- 
eliidi põhiseadusevastaste otsuste legitimiseerija. Ükski õiguskantsler 
ei ole sellisest rollist ametisoleku ajal suutnud välja murda. Poliitikute 
poolt raamidesse pandud ja survestatud õiguskantsleritelt õigust ja põ- 
hiseaduslike printsiipide kaitset ilmselt loota pole. Seda on näidanud 
ka uus õiguskantsler Indrek Teder, kes on tulnud välja põhiseadusvas- 
taste ettepanekutega näiteks kodakondsusküsimustes. 

Jõksi antud seletus oli enam kui vildak. Ta õigustas põhiseadusliku 
korra rikkumisi, püüdes vähendada sellise käitumise tähtsust ja taga- 
ärgi. Tema meelest võib Põhiseadust rikkuda ühekordselt või kaldu- 
da selle normidest kõrvale väiksemas osas. Kui nii arvaks mõni liht- 
<odanik, oleks tegemist lihtsalt ühe inimese arvamusega. Oht peitub 
iga selles, et õiguskantsler on institutsioon ja säärane lähenemine on 
nuutunud juba süsteemseks. Justkui oleks teatud ringkondade tahe 
Põhiseadusest kõrgem. Kas teisi seadusi võib ka ühekordselt rikkuda 
a jääda karistamata? 


Miks tuleks põhiseadusliku korra muutmise vägivaldsuse kriteeriu- 
ni sisustamisel lähtuda kitsendatud tõlgendusest? Vägivald ei pruugi 
Mla ju mitte ainult füüsiline. See võib olla ka majanduslik, poliitiline, 
Psühholoogiline jne. Täpselt, nagu agressioon jääb agressiooniks, sõl- 


- Õiguskantsler 22.03.2005. nr. 6-7/050331/0501357 

tümata sellest, kas see viiakse läbi vägivallaga, ähvarduste, majandus- 
like, poliitiliste või muude vahenditega, rünnatava riigi siseolukorra 
puudujääkide ärakasutamise või rahvusvahelise käitumisega. 


Põhiseaduslikku korda saab muuta või riiki üle võtta ka demo- 
kraatlikul teel, kuid kui seda teevad riigi huve kahjustavad või vae- 
nulikud jõud, on ilma igasuguse kahtluseta tegemist vägivaldsel teel 
sooritatud teoga. Õiguskantsleri nn. kitsendatud käsitluse järgi ei ol- 
nud ka 1939/1940. toimunud Eesti riigi hävitamises Kremli ja siinsete 
juunikommunistide poolt midagi taunimisväärselt, sest kõik toimus ju 
ilma füüsilist jõudu kasutamata ja näiliselt demokraatlikult — Eesti rii- 
gijuhtide nõusolekul. Mingit vastupanu ega kriitikat ei osutatud, vastu- 
pidi, ajakirjanduses näidati rahvale kõike toimuvat vaid ülipositiivsetes 
värvides. Päts kuulutas ise põhiseadusevastase dekreediga välja eba- 
seaduslikud parlamendivalimised' ning palus oma lahkumisavalduses 
rahva täit toetust uuele riigireeturist peaministrile ja tema punakvis- 
lingitest valitsusele. See kõik ei tähenda aga, et Eesti okupatsioon ja 
annektsioon oleks olnud legaalne. 

Ajaloodoktor Enn Tarvel on kirjutanud nende minevikupäevade 
kohta: «Teist teed ei otsitudki... Ei sümboolset relvastatud vastupanu, 
ei pöördumist lääneriikide ega maailma avalikkuse poole, ei protes- 
ti, ei seletust. Sellised sammud oleksid annekteerijale ja annektsiooni 
aasta augusti-septembri ning 1940. aasta juuni-augusti sündmuste õi- 
guslik külg on jäägitult selge, lubab vähimagi vastuhakkamise ja vastu- 
vaidlemise puudumine annektsiooni õigustajatel praeguseni imestada, 
et millisest okupatsioonist üldse räägitakse, ei olnud ju vastupanu ega 
protesti, olid ainult kokkulepped.»* Paralleel tollaste ja tänaste sünd- 
muste vahel on selgelt hoomatav. Loodame, et minevikust ei saa uut 
tänapäeva. 


Ka ajaloolane Allan Käro on toonud välja paralleeli tänase piirile- 
pingu ja 1939. aasta hääletu alistumise vahel. Käro kirjutas, et tagant- 
järele võime toona toimunut nimetada küll «viivitusvõitluseks», kuid 
tegelikult seisnes see «võitlus» ainult valmisolekus, et kui mingi ime 
läbi peaks taastuma Eestile meelepärane olukord ehk Saksamaa ja 
Nõukogude Liidu suhted peaksid halvenema, siis oleme valmis sellest 
kasu lõikama. Mingeid samme, mis oleksid pikendanud Eesti riigi ole- 
masolu kuni paremate aegade saabumiseni, ei astutud. Ja tagajärjed 


1. Magnus Ilmjärv, Hääletu alistumine, Tallinn 2004, Ik. 882 
2. Enn Tarveli järelsõna Elmar Tambeki raamatule Tõus ja mõõn, Tallinn 1992, 
Ik. 291 

ei lasknudki ennast kaua oodata. Eesti riik kadus niivõrd hääletult, et 
tagantjärele on meil endalgi raske aru saada, kuidas ja miks see nii 
juhtus. Rääkimata siis teistele seletamisest. [—] Tänapäeval on Eesti 
positsioon oluliselt paranenud. Aga kui mingi viga on end mõtteprot- 
sessidesse juba sisse seadnud, siis ei jää jamad tulemata, siis kordub 
ta üha uuesti ja uuesti, vaidlus Eesti-Vene piirilepingu ratifitseerimise 
ümber käis täpselt 1939. aasta skeemi järgi. «Ja nii võibki kindel olla, 
et kui Eesti Vabariik ennast kokku ei võta, siis on meile garanteeritud 
üha uued, häbiväärsed ja alandavad välispoliitilised läbikukkumised,» 
kinnitas Käro.' 


Uue piirilepingu sõlmimise näol on tegemist Põhiseaduse ja põhi- 
seadusliku korra rikkumisega ning siinjuures ei oma tähtsust, kui suu- 
res osas seda tehakse — ka väiksemas osas ja ühekordne rikkumine 
on lubamatu. Õiguserikkumisest ei tulene õigust. Otsitud õigustused 
asja ei muuda. 


Riigiportaal «www.eesti.ee» järgi on Kaitsepolitsei (KAPO) peamis- 
teks ülesanneteks riigi põhiseadusliku korra ja territoriaalse terviklik- 
kuse kaitse, riigisaladuse kaitse, vastuluure teostamine, riigi sisejulge- 
oleku tagamine jne.” Kusjuures põhiseadusliku korra ja territoriaalse 
terviklikkuse kaitse on järjekorras number üks! Ülesandest number 
üks on aga territoriaalse terviklikkuse kaitse osas saanud praktikas 
vaid tühi sõnakõlks — ilmselgelt ei suuda, ei taha või ei julge KAPO 
suurerakondade, valitsuse ega Riigikogu tegevust kontrollida. 

Eranditult kõigil kodanikel on reservatsioonideta kohustus kaitsta 
oma riiki. Põhiseaduse $ 54 sätestab, et «kodaniku kohus on olla us- 
tav põhiseaduslikule korrale ning kaitsta Eesti iseseisvust». «Rahuaja 
riigikaitse seaduse» $ 2 lõik 1-s on öeldud, et: «Riigikaitse eesmärk on 
säilitada Eesti riigi iseseisvus ja sõltumatus, tema maa-ala, territoriaal- 
vete ning õhuruumi lahutamatu ja jagamatu terviklikkus, põhiseadus- 
lik kord ning rahva turvalisus.» Esitatud sättes ei ole määratlust, et riigi 
kaitsmine peaks toimuma vaid relvastatud kaitse näol. Ei saagi olla, 
sest põhiseadusliku korra ja territoriaalse terviklikkuse tagamine ei ole 
mitte ainult sõjaline ülesanne. 


Eesti Riigikogu, president, valitsus, võimul olevad erakonnad, õigus- 
kantsler ja Riigikohus käituvad aga justkui nende kohus see ei olekski. 
Ülalnimetatud ei teinud kõigi nende aastate jooksul, mil piirilepingu 


1. Allan Käro, Välispoliitika vigade kordamine, Postimees 31.01.2006 


1. http://www.eesti.ee/est/teemad/turvalisus/riik turvalisuse tagajana/kaitse- 
solitsei/ 

üle «läbirääkimisi» peeti, kordagi katset takistada lepingu sõlmimist, 
ei tõstatanud küsimust läbirääkijate õiguste ja mandaadi kohta teha 
omavolilisi järelandmisi ega imestanud, miks meil uut piirilepingut, 
koos paljude sama kahjulike järelandmistega ülepea vaja on. Küll aga 
leiti vajalikuks juba aegsasti, algul valitsuse tasandil, siis erakondade 
ümarlaual, kokku leppida Eesti huvidest taganemises, et hiljem oma 
kollektiivset äraandmist kaitsta ja õigustada ning «suureks eduks» ni- 
metada. 

Riigikogu liige on seaduse järgi küll puutumatu, kuid puutumatust 
on võimalik ära võtta. Valitsuse liikmed ei ole seaduse ees aga kunagi 
puutumatud olnud. Miks ei ole KAPO tegelenud riigi kõige kõrgemal 
tasemel toimuva Eesti põhiseadusliku korra ja territoriaalse terviklik- 
kuse vastu suunatud tegevusega ja on lasknud riigi Põhiseadust, amet- 
likke seisukohti ja riiklikke huve kahjustavatel isikutel toimetada takis- 
tamatult juba 1991. aastast alates? On ju Karistusmäärustikuski kirjas $ 
231, mis sätestab karistused Eesti Vabariigi territoriaalse puutumatuse 
rikkumise eest ja mingeid erandeid selles ette nähtud ei ole. Ka mit- 
te õiguskantsleritele Põhiseaduse rikkumistele formaalsete õigustuste 
väljamõtlemiseks. Zsegijuhul, kui Riigikogu peaks tühistama piirilepin- 
gu, on Eesti Vabariigi tõsiseltvõetavusele, = suveräänsusele ja = rahvus- 
vahelisele mainele selle sõlmimisega antud löök, mille eest peavad 
vastust andma kõik need, kes rahva selja taga leppisid kokku ja 
kirjutasid alla sellele lepingule. 

Dr.Ph Olaf Imelik ei suuda, nagu käesoleva raamatu autorgi, mõista, 
«Mida taotlesid meie «päris-poliitikud» juba .../aastaid/... kestnud püri- 
läbirääkimistega, kui nad lõpuks pidasid vajalikuks täielikku järeland- 
mist vene poole nõudmistele ja sedagi tingimustel, et ta meie järjepi- 
devust ei tunnista ja et annaksime siia asunud NSV Liidu kodanikele 
Eesti Vabariigi kodanikuõigused? Kuidas Venemaa on suutnud meid nii 
nurka suruda... Kas on tegemist mingite meie riiki või selle esindajaid 
ohustavate, meile mitte teadaolevate ähvardustega või oli neil läbirää- 
kimistel mingi meile mitte teadaolev «konfidentsiaalne» eesmärk?» ' 
Kas ei peitu üks seletus tõsiasjas, et meie mitmeid transformatsioone 
ja nimemuutusi läbi teinud parteide juhtivad tegelased ja poliitikud on 
valdavalt pärit samast vennaskonnast, kust meid ohustava idanaabri 
juhidki? 

Siin sobib jälle tsiteerida Kanada väliseestlast Boris Tesnovi, keda 
toimunu pani samuti sügavalt nördima: «Eesti tegi suure ja põhimõt- 
telise ühepoolse järelandmise, aktsepteerides läbirääkimiste alusena 


1. Olaf Imelik, Pimesikumäng, Tallinn 1999, Ik. 152, 153 

mitte Tartu rahulepingu piiri, vaid stalinliku vägivallaga paika pandud 
nn. kontrolljoont, ilma selle eest punast krossigi vastu saamata.» Selle- 
ni viis allaheitlik ja vale läbirääkimiste taktika. «Lisaks, nagu juulilepete 
puhul, tehti jälle sidestus: kui ainult Venemaa tunnistab Tartu Rahu. 
Milleks sidestus, kas jälle illusiooni loomiseks, et Moskva midagi vastu 
annab? Seegi Eesti nõue oli mandunud mangumiseks — olge armsad, 
tunnistage kas või pooleks tunnikski! Samal ajal kui Eesti vaidlusalus- 
test territooriumitest juba ette loobus, rõhutatakse avalikult, et Eestile 
on piirilepingut hädasti vaja. Nõrgemat läbirääkimisposilsiooni isegi 
väikeste vastuteenete saamiseks ei saa olla. Kui Eesti niikuinii midagi 
vastu ei saa ja võtab lepingutes ainult endale lisakohustusi või paneb 
ohtu riikluse alused, siis milleks üldse läbirääkimisi pidada?»' Tõepoo- 
lest, milleks? 


Mõistlikke põhjendusi, vältimatuid asjaolusid ega vajadust sellise 
lepingu sõlmimiseks ei eksisteeri. Seega tuleb tõdeda, et uue piirile- 
pingu ja territoriaalsete loovutuste näol ei ole tegemist mitte lihtsalt 
ära andmisega, vaid ka millegi märksa tõsisemaga — äraandmisega. 


Vene Föderatsiooni suursaadik Konstantin Pravalov Setomaal 11.04.2002. Pilt 
tehtud Saatse piiripunktis 


1. Boris Tesnov, Eesti rahva lühiajalugu, Tartu-Vancouver 2001, Ik. 382 

Õigus jääb ega lase end alla suruda, tema ees 
peavad taanduma kõik kurjad teod. 


liiri Uluots 


LÕPPSÕNA 


Oleme jälginud, kuidas Eesti poliitikud, valitsused, võimuerakonnad ja 
Riigikogu taganesid sammhaaval Eesti riigi ametlikust joonest, nõud- 
mistest ja seisukohtadest. Algul Tartu Rahu piirist ja territooriumist, 
seejärel isegi Tartu Rahu mainimisest piirilepingus. Justkui sellest veel 
vähe, tehti lisaks kõikvõimalikke muid järelandmisi. Õnneks lisati vii- 
masel hetkel piirilepingu ratifitseerimisseadu.se preambulisse kaudne 


viide Tartu Rahule, mis kõigi ootamatuseks peatas äraandmisprotses- 
si. 

Tundub, et nii Eesti praeguse valitsuse kui ka poliitilise eliidi seisu- 
koht üldisemalt on piiriküsimust mitte avada ning nõuda Moskvalt juba 
allkirjastatud piirilepingute ratifitseerimist. Kuid juba kostab nii Mosk- 
vast kui Tallinnastki hääli, et nimetatud deklaratsioon tuleb tühistada. 
Alternatiivne tegevusstrateegia ehk Tartu Rahu piiride juurde jäämine 
eeldaks uute poliitiliste jõudude võimuletulekut ja piiriküsimust puudu- 
tava poliitilise diskursuse radikaalset muutmist ühiskonnas laiemalt. 

Läti Seim juba andis vastu oma rahva tahet Venemaa survele alla 
ning haaras sellega häbiväärse äraandjate «esikoha» endale. Kas Eesti 
poliitikud võtavad «auväärse» teise koha, jäädes juunikommunistidega 
ühele pulgale või katkestame ära andmise, tühistame uue piirilepingu 
ning kuulutame Tartu Rahule piiri kehtivust dejure? 

Suure «vaeva» ja «kompromissidega» saavutatud uus piirileping, 
mis olevat vaid «tehniline dokument» on aastaid tekitanud avalikku- 
ses ägedat protesti: on korraldatud lugematuid meeleavaldusi, konve- 

rentse, korjatud allkirju, tehtud pöördumisi, pressiteateid, nõutud Tartu 
Rahu piiride juurde jäämist jne. Kõigi nende äratoomine nõuaks eraldi 
raamatu kirjutamist. Tekkis isegi konkreetse suunitlusega kodanike- 
ühendus Tartu Rahu Põlistamise Selts, mille eesmärgiks on seista vas- 
tu kompromissialtite poliitikute järelandmistele ja loovutuspoliitikale. 
Kõik see on aga mõjunud võimulolijaile, valitsusele ja Riigikogule kui 
hane selga vesi. 


Isegi kui kõik siin raamatus kirjeldatu saadetigi korda usus teenida 
Eesti riigi huve, on selge, et äraandmisprotsess tuleb peatada. Täna ei 
saa isegi kõige ignorantseni inimene väita, et loobumine Tartu Rahust 
ja sellega määratud Eesti piiridest teeniks Eesti huve ja võiks meile 
kasulik olla või rahvusvahelistele suhetele positiivselt mõjuda. Uus pii- 
rileping tuleb denonsseerida ja Riigikogu otsusega tuleb viivitamatult 
kuulutada moratoorium igasugustele piirimuutustele. Nagu ma juba 
ütlesin: de facto on piir küll praegu seal, kuhu tugevam selle pani, kuid 
de jure jäägu sinna, kus ta olema peab, kus on tema seaduslik koht — 
Tartu Rahu joonele. See on kõige võti ja lahendus ning selles peitub ka 
lootus ja alge, et kunagi saaks õigus ja õiglus võimule tulla. Loobudes 
enda seaduslikest aladest, kaotame selle võimalusegi igaveseks. 

Pekka Peitsi (Urho Kaleva Kekkoneni üks u. 20-st eri autorinimest 
enne kui temast NL piiritult andunud sõber sai — H..P.) kirjutas 1941. 
aastal, et kokkulepe: «...Nõukogude Vene terrorivalitsusega ei või tulla 
kõne allagi, sest ükski soomlane ei tunne usaldust selle kambaga teh- 
tud lepingute vastu. Karmist kogemusest teatakse siin, et punatiblad 
murravad kõik lepingud niipea, kui neil selleks on võimalus. See on õi- 
gesti ja pädevalt öeldud, kuid sellele võib midagi lisada. Äsja mainitud 
omadused ei ole tunnusmärgiks vaid nõukogude orjapiiskuritele vaid 
kõigile valitsejatele alates Novgorodi veetšedest ja Moskva bojaaridest. 
Paljudel meie seast on kombeks kõnelda venkudest poolhaletsedes 
kui «tundetute valitsejate ohvritest». See on suur viga! Need valitsused 
3n tiblade enda sünnitatud, nende tegevus vastab slaavi (suurvene) 
mentaliteedile. Sellele on omane alandlik alistuvus tugevamale ja hiig- 
lasuur jõhkrus nõrgema vastu, loomisvõime puudumine ja soov röövi- 
da teiste töö tulemused, arenematus ja tõeline himu tõmmata arene- 
num alla oma pimedale tasandile.»' 

Ei ole midagi uut siin päikese all! Peale pensionile jäämist kirjutas 
Vlolotov täis rahulolu: «Välisministrina oli minu ülesanne laiendada 
meie kodumaa piire. Ja paistab, et me Staliniga saime sellega üsna 
kenasti hakkama...» ning meenutas, kuidas Stalin, silmitsedes pärast 


l. Suomen Kuvalehti 26.09.1941 

11 Maailmasõda Nõukogude Liidu kaarti, ütles: «Baltikum — see on ju 
põline vene maa — ja nüüd on see jälle meie käes.»' 

On selge, et seni kuni Venemaa jätkab oma senist poliitikat, ei ole 
kahepoolne ja teineteist austav naabrussuhe võimalik. Ei Eesti ega kõ- 
nealust kaks väikest Eesti maalappi, Petserimaa ja Narva-tagune, pole 
etniliselt olnud kunagi slaavlaste alad. Tegelikult laiutab terve Vene- 
maa polistel soome-ugri aladel ja Narva taga on elanud meie lähisugu- 
lased vadjalased, isurid ja ingerlased, Petserimaal aga setod. Eestlaste 
põlvnemise tuhandete aastate taustal on põlistest vene aladest rääki- 
mine tühipaljas liialdus ja vale, kuid meil ei ole pretensioone eestlaste 
esivanemate või teiste läänemeresoome-ugrilaste tohututele maa-ala- 
dele, nagu need täna Venemaa surmavas kaisutuses virelevad. Kauges 
ajaloos toimunud assimilatsioonidest ja etnilistest piiridest tänapäeval 
rahvusvahelise riigiõiguse seisukohalt ju ei räägita. Ka meie räägime 
vaid 1920. aasta Tartu rahulepinguga sätestatud Eesti territooriumi säi- 
litamisest ja vabastamisest Vene okupatsiooni alt. See on meie maa ja 
nii peab see jääma aegade lõpuni. 

Me ei tohi loobuda ega alla heita, selleks ei ole olemas mitte ühtegi 
põhjust! Kui meie riigijuhid ei taha seda mõista ja aitavad tänapäe- 
va stalinitel-molotovidel oma imperialistlikke ambitsioone Eesti arvelt 
ellu viia, siis ei ole nende koht meie riigi parnassil. Nad tuleb välja va- 
hetada ja neil tuleb selle eest täit vastutust kanda. On asju, millest va- 
batahtlikult ja võitluseta ei taganeta ning omariiklus, riigi territoriaalne 
terviklikkus ja rahvuslikud huvid on just sellised asjad. 

On ainult üks riik maailmas, kellel on pidevaid pretensioone Balti 
riikidele. Kahjuks ei mõelda Toompeal sellele, et on absoluutselt üks- 
kõik, kas me teeme midagi või ei, põhjusi meie ründamiseks leitakse 
ikka. Parem tehkem siis midagi asjalikku ning kaitskem oma pereme- 
heõigusi otsustada, mis toimub meie maal. Me ei tohi lasta enda jul- 
geolekut ja riiklust argusest, ükskõiksusest, äraandlikkusest või lihtsalt 
rumalusest ohustada. Me oleme täpselt sama palju riik, kui seda on 
Venemaa, meil on täpselt samapalju õigust eluruumile ja eksisteerimi- 
sele, kui Venemaal. Ei loe, et me oleme väikeriik. Vaimult peame me 
olema sedavõrd suuremad. Taavel Koljati vastu. 

Meile on järjekindlalt püütud tõestada, et Eestil ei olnud ega ole 
alternatiivi, kuid nagu me oleme käesoleva raamatu lehtedel lahtirullu- 
vast loost näinud, ei ole see õige. Eestil oli ja on alati alternatiiv — see 
seisneb üksnes julguses selg sirgu ajada ning käituda enesest lugupi- 
dava, normaalse, enda suveräänsust ja huve kaitsva riigi ja rahvana. 


1. Max Jakobson, XX sajandi lõpparve, 2005, Ik. 211 

Loodetavasti aitab see raamat kaasa, et kaitsta ja säilitada Eesti riikluse 
väärtusi ja eesmärke, hoida alal meie esivanemate aateid ja püüdlusi. 
Kui ei suudeta või ei taheta kaitsta tõde ja õiglust, siis ei ole ka Eesti 
huvide kaitstmine efektiivne ja tulemuslik. Pooltõdede ja ilmsete vale- 
de ümberlükkamiseks käesolev raamat sai kirjutatudki. Kui halbadest 
otsustest peale nende elluviimist enam ei räägitaks, tehtaks neid üha 
veel ja veel ning me ei õpiks neist midagi. 

Täna on meil taas põhjust tagasi mõelda oma isade, vanaisade ja 
vanavanaisade tehtud tööle, Eesti riigi loomisele, selle iseseisvuse ja 
rahvuse ellujäämise nimel peetud võitlustele. Me peame küsima iseen- 
dilt, kuidas nemad omal ajal said ja suutsid? Võrreldamatult raskema- 
tes oludes? Vastus peitub nende sisemistes väärtustes, aadetes, ideaa- 
lides, moraalis, rahvusaates ja ennastohverdavas isama-aarmastuses. 
Me peame tõestama, et meie ja järeltulevad põlved oleme väärilised 
olema vaba rahvas, omama oma riiki ja kandma iseseisvuse tõrvikut. 
Meie kohus on jätta isamaa enda lastele just niisamuti, nagu ta meie 
vanaisade poolt oma lastele Vabadussõja ja Tartu rahulepinguga anti. 


Loodan, et olen suutnud selgitada, et me peame nõudma Eesti 
poliitikas ja ühiskonnaelus laiemalt äraunustatud väärtuste nagu au, 
väärikus, ausus, sirgeselgsus, moraal, rahvuslike huvide kaitsmine jne. 
esiletõstmist ja järgimist enne, kui meie riigi ja rahva jaoks lootusetult 
hilja on. Neile, kes räägivad vajadusest venelasi mitte ärritada ja va- 
gurast leplikkusest, tuleks meenutada, et on vaja õppida oma maa ja 
rahva ajaloost. Ei ole rahuarmastus ja vagurus Venemaa naabreid iial- 
gi päästnud, ei päästa ka edaspidi. Kui me jätkuvalt taganeme ja kõi- 
gest nii kergesti ja allaheitlikult loobume, siis ühel päeval ei olegi meil 
enam millest kinni hoida. Uut isamaad, eesti rahvast ja võimalust oma 
riikluse ja kultuuri loomiseks ja arendamiseks ei saa me enan iialgi. 


Paljud mõtlevad ehk, kas ikka on õige ajada selg sirgu, kas üldpolii- 
tiline olukord ei nõua kompromisse, kas hetk on selleks soodne. Kõhk- 
lema jäädes on oht jäädagi soodsamaid hetki ootama. Juba antiikaja 
filosoof ja luuletaja Horatius (65-8 e.Kr.) andis meile tegutsemisjuhise: 
«Carpe diern, guam rninimurn credula postero!» Vabas tõlkes: «Haara 
hetkest, ära looda homsele!» Homset oodates oleme jälle kaotanud 
ühe päeva, ühe võimaluse. Meie eesmärk on taas päeva võrra edasi 
lukkunud. Just nüüd on tõesti aeg näidata, kas Eesti riigina ja eestlased 
kodanikena on maailmamastaabis arvestatavad mõisted. 

Selleks on vaja teha vaid üks mehetegu — peatada äraandmine, 
ja öelda Venemaale ja tervele maailmale üks kindlameelne lause — 
«Meil on Tartu rahuleping, Eesti ei vaja uut piirilepingut!» 

Talvine Petseri Jaani kirik, valmis 1929. aastal 


507 


EESTI-VENE PIIRILEPING. Ära andmine või äraandmine? 


LISA 1 


EESTI PÕHISEADUS: 


S 2 Eesti riigi maaala, territoriaalveed ja Õhuruum on lahutamatu ja jagamatu 
tervik. 


8 122 Eesti maismaapüron määratud 1920. aasta 2. veebruari Tartu rahulepin- 
guga ja teiste riikidevaheliste piirilepingutega. 

8 123 Eesti Vabariik ei sõlmi välislepinguid, mis on vastuolus põhiseadusega. 
8 54 Eesti kodaniku kohus on olla ustav põhiseaduslikule korrale ning kaitsta 
Eesti iseseisvust. Kui muid vahendeid ei leidu, on igal Eesti kodanikul õigus 
osutada põhiseadusliku korra vägivaldsele muutmisele omaalgatuslikku vas- 


tupanu. 

TARTU RAHULEPING 
Väljavõte: 


Artikkel II 


Venemaa kinnitab Eesti riigi rippumatust ja iseseisvust, loobudes vabatahtli- 
kult ning igaveseks ajaks kõigist suverään-õigustest, mis olid Venemaal Eesti 
rahva ja maa kohta maksvusel olnud riigiõiguslise korra, kui ka rahvusvahe- 
liste lepingute põhjal, mis nüüd siin tähendatud mõttes edaspidisteks aega- 


deks maksvuse kaotavad. 


Artikkel III 

Riigi piir Eesti ja Venemaa vahel läheb: 

Narva lahest üks verst lõuna pool Kalameeste majast Ropscha küla peale, 
edasi Mertvitskaja jõekest ning Rossoni jõge mööda Ilkino külani, Ilkino kü- 
last ühe versta kauguselt lääne poole Keikino küla, poole versta kauguselt 
lääne pool Isvosi küla Kobõljaki küla peale, Schtschutschka jõesuu, Krivaja 
Luka küla, Petschurki karjamõis, Vtroja jõe kolme algharu kokkujooksu koht, 
Kuritscheki küla lõunapoolne serv ühes selle maadega, sirge joon Peipsi järve 
keskkohta, kesk Peipsi järve ühe versta kauguselt ida pool Piirisaart (Põrka), 
edasi järve kitsuste keskkohta mööda kuni Salu saareni, kitsuse keskkohalt 
Salu saare juurest edasi Talabski saarte ja Kamenka saare vahelise kitsuse 
keskkohta, lääne poolt Poddubje küla (Pihkva järve lõunakaldal), raudtee va- 
hihoone Grjadischtsche küla juures, lääne poolt Schahinisõi küla , ida poolt 
Novaja küla, Pogonovo järv, Babina ja Võmorski küla vahelt pooleteise vers- 
ta kauguselt lõuna pool metsavahi maja ( mis Glõbotschinast põhja pool), 


Sprechtitschi küla ja Kudepi karjamõis. 

LISA 3 


Pühalik tõotus: 
President 


Astudes Vabariigi Presidendi ametisse, annan mina, (ees- ka perekonnanimi), 
pühaliku tõotuse kaitsta vankumata Eesti Vabariigi põhiseadust ja seadusi, 
õiglaselt ja erapooletult kasutada minule antud võimu ning täita ustavalt 
oma kohuseid kõigi oma võimete ja parima arusaamisega Eesti rahva ja Va- 
bariigi kasuks. 


Riigikogu liige 
Asudes täitma oma kohustusi Riigikogu liikmena Riigikogu ... koosseisus, an- 


nan vande jääda ustavaks Eesti Vabariigile ja tema põhiseaduslikule korrale. 


Valitsuse liige 


Asudes Vabariigi Valitsuse liikme kohustuste täitmisele olen teadlik, et kan- 
nan selles ülesandes vastutust Eesti Vabariigi ja oma südametunnistuse ees 
ning pühalikult tõotan ustavaks jääda Eesti Vabariigile ja tema põhiseadusli- 
kule korrale ning pühendan oma jõu Eesti Vabariigi ja Eesti rahva heaolu ja 
tuleviku kindlustamisele. 


512 


LISAD 

Eesti Kongressi 
OTSUS RIIGIPIIRIST 


EESTI KONGRESS OTSUSTAB: 

Eesti Vabariigi seaduslike riigipiiride taastamiseks on tarvis astuda viivitama- 
tult järgmised sammud: 

1. Eesti Vabariigi Ülemnõukogu Presiidium peab tühistama ENSV Ülemnõu- 
kogu Presiidiumi 1945. a. 18. jaanuari seadlused, millega võeti omaks Eesti 
Vabariigi ebaseaduslik piirimuutus Petseri maakonnas ja Narva jõe tagustes 
valdades. 

2. Eesti Vabariigi Ülemnõukogul tuleb astuda läbirääkimistesse Vene NFSV 
Ülemnõukoguga, eesmärgiga taastada Eesti Vabariigi seaduslik riigivõim Pet- 
seri maakonnas ja Narva jõe tagustes valdades. 

3. Vene NFSV keeldumise korral Eesti Vabariigi maa-alasid tagastada, tuleb 
anda piiriküsimus lahendamiseks rahvusvahelisse kohtusse. 

4. Piiriküsimuse lahendamiseks tuleb moodustada võrdsetel alustel komisjon 
Eesti Kongressi ja Ülemnõukogu liikmetest. Komisjoni töös tuleb laiaulatusli- 
kult kasutada kohalike elanike abi. 

5. Kuni piiriküsimuse õiguspärase lahendamiseni määrata Ülemnõukogu 
poolt kooskõlastatult Eesti Komiteega ametisse isikud, kes esindaks Eesti Va- 
bariigi ja tema kodanike huve nendel maa-aladel, mis asuvad ebaseaduslikult 
Vene NFSV halduses. Vene NFSV Ülemnõukoguga tuleb saavutada kokkule- 
pe, mis võimaldaks antud isikutel töötada Petseri maakonnas ja Narva jõe 
tagustes valdades. 

6. Valitsusel töötada välja tegevusprogramm Petseri maakonna ja Narva jõe 
tagustes valdade tagasitoomiseks Eesti Vabariigi halduse alla. 

7. Eesti Komiteel, Eesti Vabariigi Ülemnõukogul ja Eesti Vabariigi Valitsusel tu- 
leb alustada laiaulatuslikke uuringuid, konsultatsioone ja selgitustööd Eesti 


Vabariigi piiriküsimuse õiguspäraseks lahendamiseks. 


Vastu võetud Eesti Kongressi VI istungjärgul 


Tallinnas, 07.septembril 1991 

LISA 5 


Diplomaatiline noot nr.11990, seoses merepiiri tagasitõmbamisega Soome 
lahel, mille 1994. aastal saatis Soome Välisministeerium Eesti Suursaatkonna- 
le Helsingis." 


Nr. 11990 


Välisministeerium avaldab oma lugupidamist Eesti Suursaatkonnale Helsin- 
gis ja tal on au teatada, et ta on vastu võtnud suursaatkonna noodi, mis on 
dateeritud 6.4.1993 ja mis sisaldab järgmist: 


«Eesti Suursaatkond Helsingis avaldab oma lugupidamist Soome Välismi- 
nisteeriumile ja tal on au teatada, et Eesti Vabariik kavatseb alates 9. aprillist 
1993 kinnitada riigi territoriaalmere laiuseks 12 meremiili. Soome lahel ula- 
tuks Eesti territoriaalmeri teatud kohtades kuni keskjooneni. Kui ka Soome 
laiendaks oma territoriaalmerd 12 meremiilini, sulguks rahvusvaheline laeva- 
sõidutee Soome lahel täielikult. Vaba läbipääsu alalhoidmiseks Soome lahel 
on Eesti Vabariik valmis piirama territoriaalmere laiust Soome lahel nii, et see 
ei ole keskjoonele lähemal kui 3 meremiili. See eeldab, et ka Soome on omalt 
poolt valmis vastavalt piirama oma territoriaalmere laiust. 


Kui Eesti Vabariik otsustab hiljem eelöeldust erinevalt territoriaalmerd 
Soome lahel laiendada, teatab Eesti Vabariik sellest Soomele vähemalt 12 
kuud ette, eeldades, et ka Soome on valmis vastavalt teatama võimalikust 
territoriaalmere laiendamisest. 


Kui Soome Valitsus kiidab eelöeldu heaks, moodustavad käesolev nootja 
vastus sellele antud asja käsitleva lepingu. Eesti Suursaatkond kasutab juhust 
veelkord avaldada oma kõrget lugupidamist Soome Välisministeeriumile.» 


Vastuseks on välisministeeriumil au teatada, et Soome Valitsus on omalt 
poolt antud ettepaneku heaks kiitnud ja et suursaatkonna noot ja käesolev 
vastus moodustavad mõlema valitsuse vahelise lepingu, mis jõustub 30 
päeva möödudes sellest, kui mõlemad pooled teatavad teineteisele lepingu 
heakskiitmisest. 


Välisministeerium kasutab juhust veelkord avaldada Eesti Suursaatkon- 
nale oma kõrget lugupidamist. 


Helsingis 4. mai 1994 


1. Eesti Välisministeeriumi veebilehelt ja jhttp://vvww.rinlex.RI/N/sopimukset/ 


sopsteksti/1995/19950040 

IX RIIGIKOGU STENOGRAMM, IV ISTUNGJÄRK, Esmaspäev, 4. detsember 
2000, Arupärimistele vastamine 


Riigikogu esimees Ene Ergma: Austatud Riigikogu, järgnevalt tuleb arutu- 
sele Riigikogu liikme Arvo Sirendi käesoleva aasta 23. oktoobril esitatud aru- 
pärimine Eesti maismaapiir! ning Euroopa Liiduga ühinemise kohta. 


Arvo Sirendi: Kümne aasta eest oli Põhiseaduse Assamblees arutusel põhi- 
seaduse praegune 8 122, mis esialgses versioonis ütles, et Eesti piir on mää- 
ratud 1920. aasta 2. veebruari Tartu rahulepinguga. Esitasin nõudmise, et see 
ei ole õige, kui ühel riigil määratletakse ainult idapiir, tuleb määratleda ka tei 
sed. Vaieldi selle üle, kas Tartu rahulepingu piir peaks jääma Eesti põhiseadu- 
sesse kirja panduna, sest see määratleb Eesti idapiiri Venemaa territooriumile. 
Kas see tekitab edaspidi poliitilisi komplikatsioone või mitte? Meie grupis oli 
terve hulk isamaalasi, kes väitsid, et loobumine oleks verega kättevõidetud 
piiri peenraha eest mahamüümine poliitilistele vastastele ning et see peab 
olema selgelt ja ühemõtteliselt kirjas ja sellest võiksid taganeda ainult isamaa 
reeturid. Me kõik teame, et isamaalased on targad inimesed, tõsimeelsed isa- 
maalased ja Eesti rahvusliku ideoloogia kandjad, kuid tagasihoidlikult öeldes, 
nad on ju muutunud, nad pole enam seda, teist ega kolmandat. Nad pole 
enam need, kes nad olid või kes nad näisid olevat. Võim on neid muutnud ja 


ärilistel kaalutlustel on nad vahetanud nii oma nägu kui tegu. 


Kõne all oli veel üks variant: püüda alustada Venemaaga läbirääkimisi 
rahvahääletuse korraldamiseks, et setud saaksid end ja oma maa ühendada 
Eestiga, et need vallad, kus on vähemalt 20% setusid, saaksid õiguse rahva- 
hääletuse abil ühineda Eesti riigiga, kui sealne rahvas selle heaks kiidab. Loo- 
mulikult oli ka teada, et kui 20% on setusid, siis 80% on seal venelasi või muid. 
Nüüd kirjutab Setomaa detsembri number: «Eesti poliitikud on loobunud 
suuremast osast Setomaast. Teinud seda setodelt küsimata, niisiis samamoo- 
di nagu varem ka teised suured pole väikeste tahtmist küsinud ega pidanud. 
Eestlased peavad ju setosid alamateks inimesteks, kel ei ole isegi õigust oma 
rahvusele. Rahvaloendusel keelati seto rahvuse märkimine ära: välisminister 
Ilves peab õigeusu kiriku alla kuulunud rikkaliku ja elava rahvaluulega setosid 
hoiatavalt viletsamaks kui luterlikult lugema õppinud baltisakslaste pärisorje; 
tuntud kolumnist Enn Soosaar soovitab aga setodel eestlastele tänulik olla ja 
«allesjäänud läänepoolsel asualal oma emakeelt harrastada». Mõned eestla- 
sed on seni siiski seda ülekohut häbenenud.» 


Me teame, et kolm inimpõlve lahutab meid nendest kaunitest, kange- 
laslikest aegadest, mil Eesti sai iseseisvaks. Nüüd on meil vaja leida vastus, 
kas seesama paragrahv 1920. aasta Tartu rahulepingu piiri kohta, mis kulgeb 
mööda Venemaad, ei saa takistuseks Eesti ühinemisel Euroopa Liiduga, sest 

Euroopa Liit ei pea põhimõtteliselt võimalikuks ühendada riike, kellel on ter- 
ritoriaalseid taotlusi mis tahes teiste riikide vastu. Põhiseaduse muutmine 
sai just nimelt selleks, et ei oleks võimalik Tartu rahulepingu piiri maha par- 
seldada, väga keeruliseks. Me teame, et eri tasandite riigijuhid — president, 
peaminister, välisminister - on eri aegadel taganenud sellest põhimõttest, 
et Tartu rahulepingu piir on Eesti riigi piiriks, ning on kontrolljoone ja riigipiiri 
omavahel segi ajanud. Lähtudes sellest tekib mul terve hulk küsimusi, mis on 
esitatud kirjalikult, ja ma loodan härra Mart Laari vastust kõigile küsimustele, 
et me võiksime kas rahulikult valmistuda Euroopa Liitu astumiseks või saaksi- 
me õigeaegselt teada, et see pole üldsegi võimalik. 


Esimees, Härra peaminister, palun teid Riigikogu kõnepulti vastama arupä- 
rijale! 


Mart Laar:... lugupeetud küsija soovib teada, kas Vabariigi Valitsuse liikmed 
või valitsevate erakondade poliitikud on jõudnud samale arusaamisele mis 
küsimuste esitaja omal ajal Põhiseaduse Assamblees. Selles suhtes tahaksin 
ma kõigepealt, kasutades ära oma vastamise aega, natuke ühte seisukoh- 
ta õiendada. Nimelt seda, et meie vabariigi põhiseaduses sisaldub selge ja 
ühemõtteline territoriaalne jaotus, mis on Venemaa huvide vastu. Ma pean 
tunnistama, et Venemaa ise seda muuseas ei arva. 29. novembril deklareeris 
Vene välisministeeriumi õigusameti riigipiirirosakonna juhataja, et ametlikul 
tasemel on territoriaalseid pretensioone ainult Jaapanil ja teistes maades 
käib vastav debatt Venemaa suhtes vaid ühiskondliku arutelu tasandil, kus- 
juures sellel ühiskondliku arutelu tasandil tuuakse välja kaks riiki — Hiina 
ning Soome. Sellest lähtuvalt ongi mul võimalik asuda ka teie küsimuste-vas- 
tuste juurde. 


Esimene küsimus: «Kas peate seniseid põhiseaduse rikkumisi õigustatuks 
realismi tunnustamise vajadusest lähtudes või ei pea Te ülalmärgitud kapitu- 
lantlikke loobumisi põhiseaduse rikkumiseks?» Teie tsiteeritud põhiseaduse 
8 122 ütleb: «Eesti maismaapiir on määratud 1920. aasta 2. veebruari Tartu ra 
hulepinguga ja teiste riikidevahelise piirilepingutega.» Kuna praegusel hetkel 
Venemaaga parafeeritud, kuid mitte allakirjutatud ega jõustunud piirileping 
kuulub nimetatud paragrahvi mõiste «ja teiste riikidevaheliste piirilepingute- 
ga» alla, siis ei saa see piirileping mitte kuidagi olla vastuolus Eesti Vabariigi 
kehtiva põhiseadusega. Eelmine vabariigi valitsus, kes on selle piirilepingu 
parafeerinud, on sellest arusaamast ka selgelt lähtunud. 


Teine küsimus: «KasTeie arvates võetakse Eesti vastu EuroopaLiitu, kui tal 
puudub idapiir ja seda tõendav piirileping, arvestades asjaolu, et see viiks siis 
ka Euroopa Liidu idapiiri muutumiseni?» Ma tahan kõigepealt täpsustada, et 
Euroopa Liidu kontekstis puudub selline õiguslik mõiste nagu Euroopa Liidu 
välispiir, idapiir või mingi muu piir, vaid tegemist on Euroopa Liidu liikmesrii- 
kide välispiiridega. Kuna Euroopa Liidu puhul on tegemist eelkõige ühtse ma- 
jandusruumiga, siis on Euroopa Liitu saamise eeltingimus, et kandidaat- või 

liikmesriik kontrollib täielikult oma majandusruumi, millisele nõudele Eesti 
Vabariik ka vastab. Kinnituseks sellele, et Eesti kontrollib oma riigipiiri, kont- 
rolljoont, on ka Eesti Vabariigi viisavaba suhtlemine kõigi Euroopa Liidu liik- 
mesmaadega. Täiendavalt võin tõdeda, et Euroopa Liidu Komisjoni viimane 
eduraport kinnitab, et Eesti kontrollib oma idapiiri efektiivselt, et Eestl-Vene 
piirileping on parafeeritud. Seega pole käimas mingit territoriaalvaidlust. Ei 
komisjoni eduraportis ega Euroopa Liidu liikmesriikide viimaste aastate sei- 
sukohavõttudes pole Venemaa sisepoliitilisi probleeme Eestiga parafeeritud 
piirilepingu jõustamisel peetud oluliseks. Kindlasti ei takista piirilepingu jõus- 
tamise venimine Eesti saamist Euroopa Liidu liikmeks. 

Kolmas küsimus: «Kas Eesti Euroopa Liitu saamise võti on Moskvas ka siis, 
kui Eesti kodanikud peaksid referendumil toetama Euroopa Liitu astumist?» 
Ei, Eesti Euroopa Liitu saamise võti ei asu Moskvas. See on eeskätt meie endi 
käes ja sõltub sellest, mida me ise teeme ja mida ise otsustame. Moskval puu- 
dub siin täiesti kindlalt igasugune sekkumise võimalus. 

Neljas küsimus: «Kas Eesti ei peaks lõpetama selle probleemi eiramist 
ja loobuma jaanalinnupoliitika jätkamisest?» Kui te peate selle küsimuse 
puhul lahenduseks seda, et Eesti peaks muutma oma senist välispoliitilist 
orientatsiooni ning paljusid muid otsuseid, tegema piisavalt järeleandmisi, 
et saavutada iga hinna eest piirilepingu võimalikult kiire ratifitseerimine ja 
jõustamine, siis ma pean tunnistama, et vastus teie küsimusele on eitav. Ma 
arvan, et Eesti välispoliitika on olnud eri valitsuste, eri valitsuskoalitsioonide 
ajal piisavalt stabiilne ja piisavalt järjekindel. Ja ma ei pea mitte kuidagi vaja- 
likuks ega loe põhjendatuks seda välispoliitilist suunda muuta. Samas ma ei 
saa seda ka kuidagiviisi, tuginedes eespool kõlanud vastustele, pidada jaana- 
linnupoliitikaks. 

Viies küsimus: «KasTeie saate selgelt, ilma tavapärase ja sisseharjunud 
hämamiseta öelda, et siin probleem puudub, või olete valmis esitama tege- 
vuskava, mille puhul Moskva ei saa Eestit hoida oma haardes Eesti astumisel 
Euroopa Liitu?» Siin, härra Sirendi, probleem puudub. 

Kuues küsimus: «Kas Te olete valmis andma nimetatud probleemile õi 
guslikku ja kõlbelist hinnangut?» Ilmselt olen ma eelmiste vastustega seda 
juba teinud. Mis puutub õiguslikku hinnangusse, siis selleks on pädevad küll 
eeskätt teised institutsioonid, mitte peaminister. Kuid ma arvan, et põhisea- 
duses toodu ja Eesti riigi eri valitsuste poliitika on olnud omavahel igati koos- 
kõlas. 

Seitsmes küsimus: «Milliseid õigusakte ja eelnõusid on valitsus piirilepin- 
gu sõlmimiseks välja töötanud?» Valitsus on piirilepingu sõlmimist suunanud 
järgmiste korraldustega. Kõigepealt, Vabariigi Valitsuse korraldusega 9. jaa- 
nuarist 1996 moodustati delegatsioon Eesti Vabariigi ja Vene Föderatsiooni 
vahelise Eesti-Vene riigipiirilepingu läbirääkimiste pidamiseks ning delegat- 
sioon vastavate läbirääkimiste pidamiseks merealapiirilepingu üle, mõlemad 
Raul Mälgu juhtimisel. Samade korraldustega tehti Välisministeeriumile ko- 
hustuseks esitada lepingueelnõude tekstid Vabariigi Valitsusele seisukoha 

võtmiseks ning delegatsioonidele teksti parafeerimiseks vajalike volituste 
andmiseks. Vabariigi Valitsus kiitis järgnevalt mõlemad Välisministeeriumi 
esitatud eelnõude tekstid heaks oma 28. novembri 1996. aasta korralduste- 
ga 931-k, 932-k (peaminister Tiit Vähi allkirjaga). Vabariigi Valitsus kiitis mõ- 
lemad piirilepingu eelnõud koos kõigi lisadega, s.o kaartide ja piirikirjeldus 
tega heaks 26. veebruari 1999. aasta korraldusega 220-k (peaminister Mart 
Siimann). 


Jaanus Marrandi: Lisaks peaministristaatusele olete ka Isamaaliidu esimees. 
Kui Isamaaliit 1992. aastal võimule tuli, oli Tartu rahu piir üks nende põhilisi 
poliitilisi ratsusid. Sellega kaasnes rahvusliku meeleolu tõusja rahvusliku tu- 
gevuse rõhutamine. Samas näeme, etreaalses elus ei oleTartu rahu piir mitte 
kuidagi realiseerunud. Kuidas te hindate selles valguses Isamaaliidu poliitilist 
tegevust Tartu rahu piiri saavutamisel, st Isamaaliidu kui erakonna poliitiliste 
eesmärkide saavutamist? 


M. Laar: Olles ise juhtinud Isamaaliidu 1992. aasta ja ka 1999. aasta valimis- 
kampaaniat, pean ma valmistama teile teatava pettumuse, sest selles kam 
paanias ei olnud esikohal Tartu rahulepinguga määratud riigipiiri asukoht, 
vaid selgete muudatuste programmi kavandamine ning nendele muudatus- 
tele suuna andmine, mis sai ka põhjuseks, miks Isamaaliit mõlemad valimised 
edukalt võitis. See on ka see küsimus, milline on olnud ühe või teise sätte 
tähendus ühes või teises lepingus, ühes või teises dokumendis. Ma arvan, et 
Eesti Vabariigi põhiseaduses Tartu rahulepingu mainimine on õige, teisiti ei 
saa ma peaministrina põhiseadusse suhtuda. Just see mainimine on võimal- 
danud meil otsida praktilisi lahendusi nendele tõesti valusatele probleemi- 
dele, mis härra Sirendi siitsamast kõnetoolist äsja esile tõi ning mis on seotud 
setude probleemidega. Paljuski just sellele sättele tuginedes on algatatud ja 
teostatud mitmed programmid, et toetada setu kultuuri ja setude identitee- 
ti. 


Sven Mikser: [—] me saime ka teada — ja ma loodan, et mõned 1992. aastal 
teie tollase valimisliidu Isamaa poolt hääletanud inimesed kuulsid seda -, et 
Tartu rahu järgse piiri asukoha taastamine ei olnudki tele kampaanias oluline 
või et see seal õieti ei sisaldunudki. Me teame, et aeg-ajalt, olles opositsioonis, 
heidab opositsiooniliider Mart Laar võimulolevatele valitsustele ette, olgu siis 
Toompeal või Tallinna linnas, et nad teevad liigseid järeleandmisi Venemaale 
või venelastele. Et nad näiteks ei taotle tagasi Tartu rahu järgseid territooriu- 
me, nad kingivad ära Nevski katedraali või muud taolist. Siis me näeme, et 
Mart Laarja tema Isamaaliit tuleb võimule, ja vaata et Eestisse tuleb kakskeel- 
sus, antakse ära nii need territooriumid kui kirikud. Kas te julgete siiski kinni- 
tada, et Isamaaliidu poliitikas ei ole selles suhtes, mis puudutab Eesti Vabariigi 
õigusjärglust, Tartu rahu piiri taastamist, toimunud 1992. aastaga võrreldes 


olulist tagasiminekut just nendesamade rahvuslike väärtuste nõudlemisel? 

M. Laar: Ei, kindlasti ei ole toimunud. Kindlasti räägiti 1992. aasta valimiskam- 
paanias ka Tartu rahulepingu piirist. Tuletades meelde Isamaaliidu ametlikku 
valimisloosungit, olen ma veel kord seda meelt, et see polnud kampaania 
põhiloosung, nagu üks eelkõneleja väitis. Samuti olen ma veendunud selles, 
et oli olemas lootus — seda jagasid väga paljud poliitikud eri poliitilistest era- 
kondadest , et Eestil tõesti õnnestub saavutada Venemaaga kokkulepe, mis 
riigipiiri määramisel ei arvesta mitte ainult ENSV ja Vene NSV poolt omal ajal 
paika pandud piiri, vaid arvestab nii ajaloolisi, etnograafilisi, rahvuslikke kui 
ka muid tegureid. Need lootused ei täitunud ja ma ei hakkaks takkajärele — 
ja ma arvan, et ka omal ajal opositsioonis olles ei teinud ma seda — viskama 
liiga suurt kivi valitsustele, kes piirilepingud parafeerisid. Praegu on need pii- 
rilepingud parafeeritud sellisel kujul, nagu nad on, ja ma ei näetänases Eesti 
Vabariigis võimalust seda parafeeringut muuta, siis me sattuksime vastuollu 
sellesama järjepidevuse poliitikaga ja see oleks minu meelest põhimõtteliselt 
vale. Mis aga puutub muudesse väidetesse, nagu kakskeelsuse kiire tulek, siis 
ma võin härra Marrandit lohutada, et kuni see valitsus võimul on, Eestis min- 


git kakskeelsust ei tule. 


Jaanus Marrandi: Ma pean teid kõigepealt kurvastama: see ei olnud minu 
küsimus, see oli härra Mikseri küsimus. Aga ma tuleksin ikkagi tagasi Isamaa- 
liidu 1992. aasta ja teiste valimisloosungite juurde. Kahtlemata tuli Isamaa 
siiski võimule tugevate rahvuslike loosungitega, rahvusliku tõusu õhkkonnas 
ja üks väärtushinnanguid ja väärtuse rõhutamise mõõdupuid oli Tartu rahu 
piir. Eesti suuruse, Eesti tugevuse näitajaks oli õiguslik järjepidevus ja ma mä- 
letan, kui 1993. ja 1994. aastal tembeldati iga inimene, kes julges kahelda Tar- 
tu rahu piiri reaalses paikapidavuses, lausa Eesti riigi vaenlaseks. Isamaaliidu 
poliitikute üks dogmasid oli see kohe päris kindlasti. Ma ikkagi küsin: palun 
andke oma hinnang Isamaaliidu tegevusele, saavutamaks Eestile Tartu rahu 
piiri! Milline on olnud teie poliitika, Isamaaliidu poliitika selle eesmärgi saavu- 
tamisel 1992. aastast kuni praeguseni? 


M. Laar: [—1 Jah, Isamaaliit oli rahvuslik erakond ja on rahvuslikuks erakon- 
naks ka jäänud, selles suhtes oleme hoidnud sama suunda ja sama program- 
mi. Mis puudutab seda, millised on konkreetsed lahendused riigipiiri paikne- 
mise valdkonnas, siis ma tuletaksin siiski meelde, et neid lepinguid ei para- 
feeritud ega sõlmitud Isamaaliidu valitsuse ajal, ja nagu ma ütlesin, oleks meil 
kõigil väga lihtne heita praegusel hetkel kivisid Koonderakonna ja Maarahva 
Ühenduse tollase valitsuse kapsaaeda. Ma arvan, et see oleks ebaõiglane ja 
ebaõige. Igal valitsusel on oma kohustus langetada otsuseid ja tollal langeta- 
ti sellised otsused. Me võime takkajärele olla arvamusel, et asju oleks olnud 
võimalik paremini ajada, läbirääkimisi paremini pidada, ükspuha, mida teisiti 
teha, kuid paraku ajalugu kuisid ei tunne ja selles suhtes ei ole mingisugust 


küsimust. Mis puudutab Isamaaliidu võimuloleku aega, siis sel ajal me saa- 

vutasime oma peamise eesmärgina selle, et suutsime tagada Vene vägede 
väljaviimise Eestist. 


Urmas Laht: Teid jääb üle ainult imetleda. Te tõestate täna juba teist korda, et 
Mart Laar kui vabariigi peaminister on tõstnud päikse loojumise üheks valit- 
suse programmiks ja on selle täitnud. Samas olete väga osavalt kirjutanud ka 
ajalooõpiku, kus olete kajastanud Mart Laari kui ühte Eesti riigile valguse too- 
jat. Nüüd teete all-linnas kõvasti koostööd Koganiga. Öelge, kas te kavatsete 
ka setudega koostööd tegema hakata, et nad saavutaksid oma maismaapiiri 
Eesti omaga ühtse piirina? 


M. Laar: Rääkides sellest, milline on koostöö setudega, kui minna teie küsi- 
muse konkreetse osa juurde, siis jah, Vabariigi Valitsus ja ka peaminister isik- 
likult on seda koostööd teinud. Ma olen ka ise mitmeid kordi setude esinda- 
jatega kohtunud ja üritanud otsida lahendusi nende probleemidele. Ma saan 
aru, et opositsioon nõuab praegusel hetkel valitsuselt selget territoriaalsete 
pretensioonide esitamist Venemaa vastu. Ma saan aru, et opositsioon nõuab 
praeguselt valitsuselt eelmiste valitsuste sõlmitud ja parafeeritud piirilepin- 
gute tühistamist ja muutmist. See on ilmselt opositsiooni soov. Loodan, et 
opositsioon võtab selle siis ka ametlikult üles, ja siis on Eesti riigis võimalik 
neid küsimusi arutada. Ja ma arvan, et mis puudutab Eesti riigi huvide järgi- 
mist, siis on see iga valitsuse jaoks kõige ülem kohus. [—] Eesti iseseisvust ei 
ole taastatud ega Eesti riiki ühendatud ühegi üksiku erakonna, ühegi üksiku 
poliitiku, ei ühe koalitsiooni ega mõne opositsiooni püüdmiste tulemusel. Kui 
me siin kellelegi aumärke, ausambaid peame püstitama või tahame püstita- 
da või kedagi valguse toomises ülistada, siis on see ikka ja ainult kogu Eesti 
rahvas. 


Andres Varik: Ma ei taha teile küll väga kiitvat hinnangut anda, vaatamata 
advendiaja algusele. Mind panevad mõningad asjad imestama. Ma poleks 
seda muidu küsinud, aga te ise puudutasite seoses Tartu rahulepinguga sel- 
list saavutust nagu sõjaväe väljaviimine, mis on loomulikult õige, või nn juuli- 
leppeid. Kui Riigikogu juulileppeid ratifitseeris, siis erakond, kuhu ma kuulun, 
oli sellele vastu, tele olite selle poolt. Sellest tulenevalt paneb mind imesta- 
ma Isamaaliidu tegevus. Just Isamaaliit oli juulilepete ratifitseerimise poolt ja 
nüüd tuleb härra Andres Herkel Balti Assamblee kaudu välja sooviga pöördu- 
da tagasi nende küsimuste juurde, mis puudutavad kahjude hüvitamist jne. 
Millise hinnangu te siis sellele annate, et ühel korral olite nagu nõus, et selle 
juurde tagasi ei tulda, ja nüüd tullakse teie eestvedamisel selle initsiatiiviga 
uuesti vä/ja. Minul oleks seda väga kerge teha, sest ma olin katol korral sellele 
vastu. 

M. Laar: Ma tuletan meelde, etjuhulikult oli võimul valitsus, keda küsimuse 
esitaja toetas ja kus ta ka ise ministrina on töötanud. Aga poliitilise vastutuse 
küsimus pole siin ilmselt oluline. Kuid tulles konkreetselt küsimuse juurde, siis 
ilmselt te peate silmas kõnealuste lepingute seda sätet, mis puudutab tasu 
sõjaväe tekitatud kahju eest ja selle mittesissenõudmist. Jah, see on täpselt 
sellises sõnastuses seal sees. Kuid kui me räägime Isamaaliidu liikmete teh- 
tud ja Isamaaliidu juhatuse toetatud Balti Assamblee resolutsiooni projektist, 
siis seal on väga selgelt kirjas, et tegemist ei ole mitte konkreetselt sõjaväe 
tekitatud kahjude arvestamisega, vaid Nõukogude okupatsiooni tagajärjel 
tekitatud ühiskahjudega. Me võime tõesti arutada, millised on konkreetselt 
sõjaväe tekitatud kahjud, looduskaitselised ja muud, ning seda küsimust siis 
vastavalt juulilepingule eraldi vaadata, kuidas keegi seda täpselt tõlgendab. 
Kuid rääkida Nõukogude okupatsiooni kui fakti tunnistamisest on hoopis 
midagi muud. Selles suhtes ma lihtsalt pidasin vajalikuks teile seda selgitust 
anda, et see asi oleks siis vähemalt nende lepingutega nagu mingil määral 
kooskõlla viidud ja selgitatud. 


Sven Mikser: Oma vastuses ühele varasematest küsimustest te ütlesite, et 
Isamaa oli rahvuslik erakond. Sellega ma osaliselt nõustun, 1992. aastal oli 
Isamaa kindlasti sellisel rahvuslikul retoorikal ratsutav erakond. Ma ei saa öel- 
da, et see omadus oleks selle partei juures mulle väga sümpaatne olnud, see 
rahvusliku vahu üleskloppimine. Küll aga ei saa ma kindlasti nõustuda teie 
teise väitega, et Isamaa on jäänud rahvuslikuks erakonnaks. Ma loodan, ette 
saate sellest ka ise suurepäraselt aru ega tee endale sellest suurt probleemi. 
Sest te mõistate kindlasti, et teie valitsuskoalitsiooni nii Toompeal kui Tallinna 
linnas tehtud tegude valguses te järgmisi valimisi rahvusretoorikaga ei või- 
da, te otsite nendeks valimisteks kindlasti mingit muud võtit. Aga te ütlesite 
ka, et lootsite 1992. aastal siiralt, et Tartu rahu piiri on võimalik taastada ja et 
seda usku jagasid paljud. Kindlasti oli see naiivne lootus, aga ütleme, et väga 
noores arengujärgus vabariigi valitsusele ei saa teatavat naiivsust üleliia ette 
heita. Mina seevastu väidan järgmist. Just teie juhtimisel aastail 1992-1994 
Eesti väga jäigalt, väga rangelt klammerdus ja takerdus Tartu rahu piiri külge, 
hiljem tegi teatavaid mööndusi, hiljem veel teatavaid mööndusi ja siis lõpuks 
leppis selle piirjoonega, mis praegu on looduses maha märgitud. Meie teine 
läbirääkimiste partner, antud juhul Venemaa, tabas meid sisuliselt tagane- 
mas, kõik järeleandmised tegime meie, nemad ei teinud mitte midagi. Niisiis 
olete selle naiivse usu üleslöömisega, millega te tegelesite enne 1992. aasta 
valimisi ja ka pärast valimisi, tegelikult Eestile kahju tekitanud. Ma ei küsi, kas 
te selle väitega nõustute, te kindlasti ei nõustu. Ma küsin, kuidas te selle väite 
ümber lükkate. 


M. Laar: Ma lükkan ümber näiteks sellega, et sooviksin teiega sellel teemal 
kunagi pikemalt mõtteid vahetada. Ma olen lihtsalt teisel arvamusel. See 
poliitika ei tekitanud kindlasti Eesti riigile kahju. See, et Eesti riik hoidis oma 

õiguslikku järjepidevust, mida Isamaaliit tõesti rõhutas, on tulnud Eestile ka- 
suks. Just sellelesamale õiguslikule järjepidevusele rõhumine, mis väljendus 
ka Eesti Vabariigi põhiseaduse mitmetes otsustustes, on tegelikult pannud 
aluse Eesti positiivsele arengule. Selle üle me võime ilmselt tõesti väga pi- 
kalt polemiseerida. Ma tean, et Keskerakond ei ole seda seisukohta, õigusliku 
järjepidevuse teed toetanud. Selle tõttu oleme me lihtsalt teistsugustel arva- 
mustel, mitte pole midagi parata. Seetõttu me ka erinevatesse erakondades- 
se kuulume. Mis puutub Isamaaliidu jäämisesse rahvuslikuks või mitterahvus- 
likuks, siis olen ma jätkuvalt teiega erineval arvamusel. Ma arvan, et võibolla 
on meil ka väga erinevaid arusaamu sellest, mis asi on rahvuslus. Ja ka see on 
ilmselt pikema ühiskondliku debati teema. Kui teie peate rahvusluseks ühe 
rahvuse upitamist ja kõigi teiste vihkamist, siis mina seda isiklikult ei pea rah- 
vusluseks. Aga ka see arusaamine võib meil teiega lihtsalt erinev olla, kuigi 
ma tahaks uskuda, et selles osas arvan ma teiega ühtemoodi. 


Arvo Sirendi: Nüüd lõpuks on siis härra Mart Laar jõudnud samadele seisu- 
kohtadele, mida mina olin sunnitud välja ütlema Põhiseaduse Assamblees 
ja mille puhul mind süüdistati bolševismis. Ma ütlesin, et pole õige üksnes 
Eesti idapiiri märkida. See nimetati ümber maismaapiiriks. Tuletasin meelde, 
et ka piir Lätiga on küllaltki maismaal ja määratletud üsnagi täpselt. Siis lisati 
sinna sõnad <ja teiste rahvusvaheliste lepingutega». Mina omalt poolt märki- 
sin, et kui me lisame need teised, siis on võimalik hiljem mis tahes lepinguid 
teha ja Tartu rahu piir sellega kehtetuks muuta. Meie grupis olid Tunne Kelam 
ja Hando Runnel, Liia Hänni, Arnold Rüütel jt. Sel ajal oli minu peamine ar- 
gument selles, et me ei peaks tahtma taotleda koos oma 2000 setuga Eesti 
riigile juurde 200 000 muulast, kellel on rahvusvaheliste reeglite järgi õigus 
automaatsele kodakondsusele ja mis viib eestlaste osatähtsuse Eestimaal alla 
50%. See oli peamine argument. Samal ajal ütlesid isamaalased, et see, kui 
lisada teksti teised piirilepingud, ei loe, kui Tartu rahulepingu piir on eraldi 
märgitud. Siis loeb Tartu rahulepingu piir esmajärgulisena ja täiesti suverään- 
sena, teised puudutavad ainult muid valdkondi ja sellel ei ole mitte mingil 
moel tähendust suhetes Venemaaga, sest meie esiisad on selle nimel verd 
valanud ja meie põlvkondade kohus on seista selle eest, et Tartu rahulepingu 
piir oleks püha ja puutumatu. Kui ma püüdsin veel lisaks väita, et peale jurii- 
dilise kontinuiteedi või õigusliku järjepidevuse tuleks silmas pidada ka kõl- 
belist järjepidevust, kultuurilist järjepidevust, vaimset järjepidevust, millede 
tähendus juriidilisega võrreldes ei ole väiksem, siis lükati ka need mõtted ta- 
gasi, kuna need ei olnud selle seltskonna arsenalis kirja pandud. Sellega võeti 
just nimelt niisugune sõnastus vastu ja lisati veel, et kellelgi teisel peale Põhi- 
seaduse Assamblee ei ole õigust tõlgendada seda teisiti, ainult Põhiseaduse 
Assamblee on selle asja tõlgendaja. Kui teised püüavad tõlgendada teisiti, 
siis on nad asunud bolševistlikele seisukohtadele. Mina selle üle rohkem ei 
vaielnud. Kui Põhiseaduse Assamblee tahtis heaks kiita põhiseaduse varianti, 
mille ta esitas Ülemnõukogule, siis tegin mina ainult omalt poolt ettepane- 

ku, et mitte heaks kiita, vaid otsustada, et Põhiseaduse Assamblee oma selles 
koosseisus ei suuda midagi paremat välja pakkuda. Aga ka see ettepanek sai 
tagasi lükatud. Mul on muidugi hea meel, et Eesti on reaalsetele positsiooni- 
dele asunud, kuigi, tõsi küll, järkjärgult, kuigi läbi sellise, ma ütleksin, natsio- 
nalistliku vahu, millega oli võimalik muidugi poliitilist kapitali lõigata. See ei 
peaks nüüd meid selles küsimuses mingisugustele eriseisukohtadele viima, 
sest lõppude lõpuks on tähtis ikkagi lõpptulemus. Kui mis tahes riik püüab 
oma seisukohti sellisel kujul juriidilise järjepidevuse nimel teha lõplikuks või 
ka põlvest põlve kanduvaks, siis tekib ajaloos alati probleeme. Ükskõik, millise 
teise riigi ajalugu vaadates on neil peale Ümera lahingu ja Vabadussõja lahin- 
gute veel palju, palju lahinguid ja riigipiirid on kogu aeg muutunud. Selles 
mõttes on väga ratsionaalne Euroopa Liidu seisukoht, et tuleb leppida Teise 
maailmasõja järgsete piiridega sellistena, nagu nad praegu on. 


Esimees: Kas keegi soovib veel arvamust avaldada? EI. Panen hääletusele 
läbirääkimiste lõpetamise. Läbirääkimiste lõpetamise poolt on 9 Riigikogu 
liiget, 1 on vastu, erapooletuid ei ole. On lõppsõnavõimalus. 


Arvo Sirendi: Tahan lõpetuseks veel kord härra Mart Laari tänada, vaatamata 
sellele, et ta kohati püüdis poliitiliselt asja enda kasuks pöörata. See on meie 
kõigi huvides, et meil valitseks rahu nii idas kui läänes, nii põhjas kui lõunas, 
ning mul on niisugune tunne, et me võiksime üsna selgelt välja öelda, et ole- 
me loobunud Tartu rahu piirist ja oleme nõus selle kontrolljoonega, mille pu- 
hul minu tähelepanu on korduvalt juhitud sellele, et see ei ole Eesti riigipiir. 
Me peame tunnistama, et kontrolljoon on nüüd Eesti riigipiir. See on reaalne 
Eesti riigipiir, ja kui meil jätkub kodanikujulgust seda tunnistada, siis on see 
oluline samm edasi. Loodan, et valitsus julgeb seda välja öelda, et Eesti riigi- 
piir ei ole mitte Tartu rahu piir, vaid Eesti riigipiir on seal, kus ta on määratud 
kokkuleppega, mida me alles püüame saavutada Venemaa valitsusega, kellel 
on omad seisukohad ja omad põhjendused. Kuid meie taotlus peab olema 
järjekindel ja me ei tohiks Tartu rahu piiri kuidagimoodi neile nina alla hõõru- 
da, sest riigil on vaja ikkagi piiri, mida tunnustavad võrdselt mõlemad pooled 
ja mida austavad mõlema poole rahvad, mitte ainult ühe või teise hetke või- 
mukandjad. PROTOKOLLI LÕPP. 

784 AE-3 
RIIGIKOGU AVALDUS 


OKUPATSIOONIREŽIIMI KURITEGUDEST EESTIS 


Alates 1940. aastast, mil Eestis algas Nõukogude okupatsioon, millele järgnes 
1941. aastal Saksa okupatsioon ja 1944. aastal taas Nõukogude okupatsioon, 
represseerisid ja sundisid Nõukogude ja Saksa okupatsioonivõimud kodu- 
maalt lahkuma rohkem kui viiendiku Eesti elanikest. 


Mälestades nende kuritegude ohvreid ja lähtudes sellest, et 


- Saksamaa natsionaalsotsialistliku režiimi kuriteod on hukka mõistetud au- 
toriteetsel rahvusvahelisel tasandil, kuid Nõukogude Liidu kommunistliku 


režiimi samaväärsed kuriteod on hukka mõistmata, 


- 1940. aasta 16.-17. juunil pani Nõukogude Liit hitlerliku Saksamaaga sõlmi- 
tud salakokkuleppe alusel toime agressiooni Eesti Vabariigi vastu, okupeeris 
ning annekteeris Eesti Vabariigi, rikkudes rahvusvahelist õigust, sealhulgas 2. 
veebruaril 1920. aastal Tartus Eesti ja Venemaa vahel sõlmitud rahulepingut 
ja 3. juulil 1933. aastal Londonis sõlmitud agressiooni defineerimise konvent- 
siooni; 

- Nõukogude Liidu kommunistlik okupatsioonirežiim hävitas Eesti Vabariigi 
põhiseadusliku korra, riiklikud asutused ning kodanikuühendused ja organi- 
satsioonid, 

- Nõukogude Liidu okupatsioonivõimud panid agressiooni tulemusena oku- 
peeritud ja annekteeritud Eesti Vabariigi territooriumil toime genotsiidi ning 
inimsusevastaseid ja sõjakuritegusid, võõrandasid õigusvastaselt vara ja 
hävitasid sihipäraselt eesti rahvuskultuuri, sealhulgas mälestisi ja trükiseid, 
muutsid venestamise eesmärgil Nõukogude Liidu kodanike Eestisse massi- 
lise ümberasumisega elanikkonna rahvuslikku koosseisu, et hävitada eesti 


rahvus, 


kuulutab Riigikogu need kuriteod toime pannud Nõukogude Liidu kom- 
munistliku režiimi ja seda vägivaldselt teostanud Nõukogude Liidu organid, 
nagu NKVD, NKGB, KGB ja teised ning nende asutuste moodustatud tribuna- 
lid, erinõupidamised, samuti hävitus- ja rahvakaitsepataljonid ja nende tege- 
vuse kuritegelikeks. 


Riigikogu rõhutab, et Nõukogude Liidu repressiivorganite Eestis toime 
pandud inimsusevastaste ja sõjakuritegude eest vastutavad neid juhtinud 
Nõukogude Liidu Kommunistlik Partei ja selle organisatsioon Eestimaa Kom- 
munistlik Partei. 

Tunnistades agressiooni, inimsusevastaseid ja sõjakuritegusid ning ge- 
notsiidi toime pannud Nõukogude Liidu kommunistliku okupatsioonirežiimi 


asutused ja organisatsioonid kuritegelikeks, rõhutab Riigikogu, et see ei tä- 

henda nende liikmete ja töötajate kollektiivset vastutust. Isiku vastutust režii- 
mi kuritegude eest ei määra tema kuuluvus eespool nimetatud asutustesse 
ja organisatsioonidesse, vaid konkreetne tegevus, millele eetilise hinnangu 
peab eelkõige andma igaüks ise. Otsuse Isiku osaluse kohta genotsiidis ning 
inimsusevastastes ja sõjakuritegudes saab langetada kohus. 
Okupatsioonirežiimi kuriteod Eestis olid üksnes osa totalitaarrežiimide 
inimvaenulikust tegevusest XX sajandi maailmas. Inimsusevastased kuriteod 
on aegumatud. Selliste kuritegude kordumise oht ei ole kadunud. Äärmusli- 
kele ideoloogiatele tuginevad režiimid ohustavad maailma rahu ja rahvaste 
vaba arengut seni, kuni nende kuritegelik olemus on lõpuni avamata ja hukka 


mõistmata. 


Tallinn, 2002 

EESTI DEMOKRAATLIK-RAHVUSLIKE JÕUDUDE KOOSTÖÖKODA 
EV Riigikogule 


EV Valitsusele Tallinnas, 08.11.2007 


Merepiiri ennistamisest 


Vastavalt rahvusvahelisele õigusele (ÜRO 1982.a. Merekonventsioon) kulges 
Eesti Vabariigi merepiir mööda Eesti ja Soome vahelist mediaani (s.t. kesk- 
joont meie riikide nn. baasjoonte vahel). 1993. aastal loovutasid Eesti ja Soo- 
me oma mereterritooriumist 3 miili, tekitates endi vahele kohati 6 miililise nn. 
majandustsooni. 

Eesti mereterritooriumi vabatahtlik ja põhjendamatu vähendamine on 
kahjustanud meie rahvuslike huve ja julgeolekut. Neutraalsetest majandus- 
vetest on saanud kasu ainult meie suhtes vaenulik Venemaa, kes on olukorda 
korduvalt, näiteks gaasitrassi küsimuses või oma sõjalaevade-lennukite liigu- 
tamisel, meie kahjuks ära kasutanud ja teeb seda kahtlemata tulevikuski. 

Mereala piiride seadus kehtestab, et Eesti territoriaalmere laius on 12 me 
remiili. Seaduse lisa sätestab, et oleme Soome lahe keskjoonest taandunud. 
Merepiiri taastamiseks ei ole vaja muud kui teha vastav seadusemuudatus ja 
esitada koordinaadid keskjoone järgi. Vastavalt kokkuleppele Soomega tuleb 
põhjanaabrit sellest eelnevalt teavitada. 

EDRJ Koostöökoda on kindlal seisukohal, et Eesti merepiir tuleb viia sin- 
na, kus ta rahvusvaheliste konventsioonide järgi olla võib — Soome lahe 
keskjoonele. Merepiiri ennistamine tema endises asukohas on Eesti Vabariigi 
võõrandamatu ja suveräänne õigus, millest loobumisele ei ole, lähtudes Eesti 
riigi huvidest, olemas vähimaidki põhjendusi. 

EDRJ Koostöökoda teeb Valitsusele ja Riigikogule ettepaneku koostada 
Eesti Vabariigi merepiiri ennistamise eelnõu ja võtta see vastu veel käesoleva 
2007. aasta jooksul. 


EDRJ Koostöökoja nimel: 
Henn Pölluaas, 


Koostöökoja esimees 


COOPERATION ASSEMBLY OF DEMOCRATIC NATIONAL ORGANISATIONS OF 
ESTONIA. Eesti Vabadusvõitlejate Liit, Eesti Vigastatud Sõjameeste Ühing, 
Eesti Omanike Keskliit, Endiste Poliitvangide Liit, Endiste Õpilasvabadus- 
võitlejate Liit, Soome Sõjaveteranide Eesti Ühendus, Kindral Johan Laidoneri 
Selts, Eesti MementoLiit, Eesti Kristlikud Demokraadid, Isamaaja Res Publica 
Liit, Põllumeeste Kogu, Eesti Reservohvitseride Kogu, Soomepoiste Pärimus- 
ühing, Tartu Rahu Põlistamise Selts. 

Konverentsist «Tartu Rahu ja tänapäev» osavõtjate pöördumine oma riigi va- 
litsuse, parlamendi, Euroopa Ühenduse, USA Kongressi, Vene Föderatsiooni, 
Haagi Tribunali ja Ühinenud Rahvaste Organisatsiooni poole 

Deklaratsioon NSV Liidu okupatsiooni ja anneksiooni kui jätkuva kom- 
munismikuriteo hukkamõistmisest ja heastamisest 

Tallinn, 01.02.2008 


AJALUGU: 

Vabadussõdades aastail 1918-1920 said Soome, Eesti, Läti ja Leedu võidu 
meie rahvaid hävitada püüdva bolševistliku Venemaa üle ja võitsid kätte va- 
baduse. Kõigi mainitud maade õigus iseseisvusele ja riiklikule puutumatusele 
kinnitati 1920. aastal sõlmitud rahulepingutes Venemaaga: Eestil ja Soomel 
Tartus, Lätil Riias ja Leedul Vilniuses. 

1939. aastal jagasid Stalin ja Hitler Euroopa mõjusfäärideks. Balti riigid, sh. 
Soomejäid NSVL-i mõjusfääri. Rikkudes rahulepinguid, vastastikuse mittekal- 
laletungi lepinguid ja rahvusvahelisi konventsioone, okupeeris ja annekteeris 
NSVL jõuga ähvardades Eesti, Läti ja Leedu ning ründas Soomet, mille tule- 
musel Soome oli sunnitud loovutama osa oma territooriumist agressorile. 

14.12.1939 heideti NSVL kallaletungi eest Soomele välja Rahvasteliidust. 

23.07.1940 avaldas USA deklaratsiooni Balti riikide okupeerimise mitte- 
tunnustamisest, milles rõhutati, et Ameerika Ühendriikide rahvas astub vastu 
kõikidele territoriaalsetele muudatustele, mida teostatakse tugevama riigi 
sekkumisega nõrgema riigi siseasjadesse, sõltumata sellest, kas seda viiakse 
ellu jõu abil või jõu kasutamisega ähvardades. 

05.09.1940 deklareeris Winston Churchill alamkojas, et Briti valitsus ei 
tunnusta sõjas toimunud territoriaalseid muutusi, mis pole aset leidnud va- 
bal tahtel ja poolte kokkuleppel. 

14.08.1941 sõlmisid USA ja Suur-Britannia Atlandi Harta, millega ühines 
ka Nõukogude Liit. Selles kinnitati kõigi riikide ja rahvaste võõrandamatut õi- 
gust vabadusele ja demokraatiale ning deklareeriti, et allakirjutanud riigid: 
«... ei taotle oma territooriumi ega mõjuvõimu laiendamist; /-/ ei soovi näha 
territoriaalseid muudatusi, mis ei ole kooskõlas neil territooriumitel elavate 
rahvaste vaba tahtega; /-/ respekteerivad kõigi rahvaste õigust valida endale 
riigikord, mille all nad tahavad elada; nad soovivad, et kõikidele rahvastele 
tagastataks nende suveräänsus ja nende poolt valitud valitsus, kellelt see on 
jõuga ära võetud». 

Hartas öeldule vaatamata jäeti Eesti, Lätija Leedu sõja lõpus Jaltaja Tehe- 
rani sobinguga NSVL-i meelevalda. Soomele suruti jõuga peale Pariisi rahu- 
leping, milles tõde eirates kuulutati Soome sõjasüüdlaseks, sunniti loobuma 


osast oma territooriumist ja maksma ülekohtuselt reparatsioone Venemaa- 

le. Peaaegu miljon Balti riikide ja Soome kodanikku oli sunnitud ellujäämi- 
se nimel maha jätma oma kodu ja põgenema. Kommunistlikes repressioo- 
nides küüditati Siberisse ja hukkus/hukati sadu tuhandeid süütuid inimesi. 
Põlisrahvaste venestamise eesmärgil toodi nende asemele, rikkudes Genfi 
konventsiooni, mitu miljonit venelasest asustuskoloniste Lootes lääneriikide 
abile, kestis Balti rahvaste relvastatud vabadusvõitlus kuni 1950-ndate kesk- 
paigani. Maailma avalikkus ja rahvusvahelised organisatsioonid on NSVL-i 
teod hukka mõistnud. 


01.08.1975 kinnitati Helsingi Euroopa Koostöö ja Turvalisuse Konverentsi 
lõppaktis, et sõjajärgse Euroopa riikide piire ei tohi vägivaldselt muuta. USA, 
Inglismaa, Prantsusmaa jt. lääneriigid deklareerisid, et ei tunnusta NSVL-i 
toimepandud Balti riikide okupeerimist ega nende vägivaldselt muudetud 
piire. 

13.01.1983 võttis Euroopa Parlament vastu otsuse, millega mõisteti huk- 
ka Balti riikide okupeerimine Nõukogude Liidu poolt. 

26.07.1983 tegi USA president R. Reagan avalduse, et Balti riikide jätkuva 
ebaseadusliku okupeerimisega rikub Nõukogude Liit rahvusvahelist õigust, 
eriti enesemääramisõigust, nagu see on välja kuulutatud ÜRO Hartas ja ÜRO 
Peaassambleejärgnevates resolutsioonides. 


1987. aasta jaanuaris võttis Euroopa Nõukogu ühel häälel vastu reolut- 
sioonl inimõiguste ja rahvuslike õiguste kaitseks Baltimaades. 

1990. aastate alguses taastasid Eesti, Lätija Leedu omaiseseisvuse. Nõu- 
kogude Liit lagunes, kuid üks osa Eesti ja Läti territooriumist on tänaseni Ve- 
nemaa okupatsiooni ja anneksiooni all. Ka Soome ei ole saanud tagasi temalt 
jõuga ära võetud alasid. Venemaa on kinnitanud, et ei tunnista Tartu ega Riia 
Rahulepinguid, nendega paika pandud riigipiire ega Balti riikide juriidilist 
järjepidevust. Lisaks kõigele väidab Venemaa ajaloolisi fakte moonutades, et 
Balti riigid astusid NSVL-i koosseisu vabatahtlikult. 


Rikkudes 1948. aastal vastu võetud Inimõiguste Deklaratsiooni 17. ar- 
tiklit, on Venemaa keeldunud Soome, Eesti ja Läti kodanikele tagastamast 
anastatud aladel neile kuuluvat kinnis-ja vallasvara ega tunnista nende pä- 
rimisõigust. 

12.05.2005 võttis Euroopa Parlament vastu Teise Maailmasõja alase reso- 
lutsiooni, mis mõistis hukka kommunistliku okupatsiooni Ida-Euroopa riiki- 
des. 

21.05.2005 võttis USA Kongress vastu resolutsiooni, milles mõisteti hukka 
Baltimaade okupeerimine ja nõuti Venemaalt Eesti, Läti ja Leedu suhtes toi- 
me pandud, ebaseadusliku agressiooni, okupatsiooni ja terrori tunnistamist 
ja tehtu eest vabanduse palumist. 


14.06.2005 lubas president Bush Riias, et selliseid tehinguid, mida sõlmi- 
sid suurriigid Jaltas, väikeriikidega enam ei tehta ning et oma vabadust kaits- 
tes eijää Balti riigid enam iial üksi. 

22.07.2005 võttis USA kongressi esindajatekoda vastu resolutsiooni, mil- 
les kutsuti Venemaad Balti riikide okupeerimist tunnistama, selle eest vaban- 
dust paluma ning ebaseaduslikku annekteerimist hukka mõistma. 

26.01.2006 võttis Euroopa Nõukogu Parlamentaarne Assamblee vastu 
resolutsiooni, mis mõistis hukka totalitaarsete režiimide sooritatud kommu- 
nismikuriteod ja nõudis nende tagajärgede likvideerimist. 

Kommunismikuriteod on hukka mõistnud ka Eesti, Läti ja Leedu parla- 
mendid. 


DEKLARATSIOON: 

Toetudes rahvusvahelistele konventsioonidele, deklaratsioonidele ja otsuste- 
le ning sellele, et Soome sunniti vägivallaga loobuma oma piiridest, et Eesti ja 
Läti taastasid omariikluse 1920. aasta rahulepingute ja põhiseadustega mää- 
ratud piirides, mida tunnustasid kõik maailma riigid, deklareerime, et: 

Eestile, Lätile ja Soomele kuuluvate territooriumite (Petserimaa ja Narva 
jõe tagused alad; Abrene; Karjala, Salla ja Petsamo) okupeerimine, anneksi- 
oon ja jätkuv enese käes hoidmine on eespool kirjeldatud otsuste, resolut- 
sioonide ja rahvusvaheliste konventsioonide kohaselt NSVL-i toime pandud, 
aegumatu kommunismlkuritegu, mille täielik heastamine on Vene Föderat- 
siooni kui NSVL-i õigusjärglase kohustus. Aeg ei õigusta seda, enam kui pool 
sajandit kestnud kuritegu. 

Eesti, Läti ega Soome rahvas ei ole iialgi leppinud Venemaa tehtud üle- 
kohtuga ja nõuab tagasi enda seaduslikke territooriume. Me mõistame reso- 
luutselt hukka endi riigivõimude järeleandlikkuse Venemaa survele ning Läti 
ja Eesti võimude katsed legaliseerida uute põhiseaduse-ja rahva tahte vas- 
taste piirilepingutega NSVL-i vallutustel põhinevaid piire. Me nõuame nende 
ebaseaduslike lepingute denonsseerimist. Ei ole olemas ühtegi moraalset, 
poliitilist ega õiguslikku põhjust loobuda vabatahtlikult oma õigustest. Ükski 
piirimuudatus ei ole legaalne, kui see on ellu viidud vastu asjaomase rahva 
vaba tahet. 

Kutsume Vene Föderatsiooni Riigiduumat ja Valitsust üles tunnistama 
1920.aaasta Tartu ja Riia rahu- ja piirilepingute kehtivust, okupatsiooni ja 
anneksiooni, loobuma senisest agressiivsest poliitikast oma naabrite suh- 
tes, heastama kõik neile tekitatud kahjud, sh. omandiõiguse ning taastama 
Soome, Eesti ja Läti õige riigipiiri. Vaid see looks tugeva aluse sõbralikele ja 
heanaaberlikele suhetele. 

Kutsume Soome, Eesti, Läti ja Leedu valitsusi, Euroopa Ühendust, USA 
Kongressi, Haagi Tribunali, Ühinenud Rahvaste Organisatsiooni ja rahvusva- 
helist avalikkust üles seisma õigluse jaluleseadmise eest, nõudma Venemaa 
käitumist demokraatliku riigina ning meie rahvastele tehtud ülekohtu ja kah- 
ju täielikku heastamist. 

Konverentsi «Tartu Rahu ja tänapäev» osavõtjad ja allakirjutanud orga- 
nisatsioonid: 


Tartu Rahu Põlistamise Selts / Eesti 

Eesti Rahvuslik Liikumine / Eesti 

Setu Kongress / Eesti 

Visu Latviai / Läti 

Pro Karelia ry/Soome 

Aluepalautus ry / Soome 

Karelia Klubi ry/ Soome 

Suomen Karjalan Pakolaiset ry/ Soome 

Lietuviu Tautinio Jaunimo Lyga / Leedu 

Eesti Demokraatlik Rahvuslike Jõudude Koostöökoda / Eesti 

(EDRJK esindab järgmisi organisatsioone: Eesti Vabadusvõitlejate Liit, Eesti Vi- 
gastatud Sõjameeste Ühing, Eesti Õigusjärgsete Omanike Liit, Endiste Poliit- 
vangide Liit, Endiste Õpilasvabadusvõitlejate Liit, Soome Sõjaveteranide Eesti 
Ühendus, Kindral Johan Laidoneri Selts, Eesti Memento Liit, Eesti Kristlikud 
Demokraadid, Isamaa ja Res Publica Liit, Põllumeeste Kogu, Eesti Reservoh- 


vitseride Kogu, Soomepoiste Pärimusühing,Tartu Rahu Põlistamise Selts.) 

ERL: Uus piirileping nõuab rahvahääletust 
02. veebruar 2007 


Eesti iseseisvuse nurgakiviks oleva Tartu Rahu 87. aastapäeval on kõigile põ- 
hiseaduslikku korda hindavatel kodanikel vaja meelde tuletada, et Tartu Rahu 
järgne piir on kirjutatud meie põhiseadusesse ning ainus viis uut piirijoont 
kehtestada on muuta põhiseadust. 

Eesti Rahvuslik Liikumine (ERL) on seisukohal, et praegu Eesti poolt ratifit- 
seeritud piirileping Venemaaga on meile poliitiliselt hukatuslik ja majandusli- 


kult ülimalt kahjulik, lisaks sellele veel aga ka vastuolus põhiseadusega. 


«1992. aastal rahvahääletusel vastu võetud põhiseaduse paragrahv 122 
ütleb, et «Eesti maismaapiir on määratud 1920. aasta 2. veebruari Tartu ra- 
hulepinguga ja teiste riikidevaheliste piirilepingutega». Samas keelab põhi- 
seaduse paragrahv 123 sõnaselgelt Eesti Vabariigil sõlmida põhiseadusega 


vastuolus olevaid välislepinguid,» selgitab ERL juhatuse liige Henn Põlluaas. 


«Igal suveräänsel rahval on õigus muuta oma põhiseadust ja piiri, kuid 
rahva tahet piirilepingu osas pole küsitud ning viis protsenti meie territooriu- 
mist on ilma absoluutselt mitte midagi vastu saamata loovutatud Venemaale 


põhiseaduse vastaselt,» ütleb Põlluaas. 


Rahvuslik Liikumine nõuab, et Eesti riigikogu denonsseeriks praegu vaid 
ühepoolselt ratifitseeritud piirileppe ning korraldaks rahvahääletuse küsi- 
muses, kas muuta põhiseadust ja piiri Venemaaga. Ainult kodanike tahtel 
ja nõusolekul on valitsusel ja riigikogul õigus loovutada meie rahva verega 


võidetud maid. 


ERL on seisukohal, et praegu sõlmitud ja ratifitseeritud piirilepingu näol 
on sisuliselt ja juriidiliselt tegemist põhiseadusliku korra õõnestamise ja riigi- 
reetmisega. 

Eesti-Vene piiriläbirääkimisted peab Eesti siduma Venemaa poolse oku- 
patsiooni tunnistamisega ning kahjutasu nõudmisega nii okupatsiooni kui 
võimaliku loovutatava territooriumi eest. Praeguse ummikusse jooksnud olu- 
korra jätkudes peab Eesti algatama koordineeritud diplomaatilist kampaaniat 
rahvusvahelistes organisatsioonides, nõudes rahvusvahelist hukkamõistu 


jätkuvale Vene okupatsioonile viiel protsendil Eesti territooriumil. 


ERL juhatus 


531 


EESTI-VENE PIIRILEPING. Ära andmine või äraandmine? 


LISA 11 


Jüri Kuke konverents 


Eesti Vabariigi Presidendile, Eesti Vabariigi Valitsusele, Eesti Vabariigi Riigiko- 
gule 


27. märtsil 2005 toimus Tartu Ülikooli aulas Jüri Kuke (1940—1981) mälestu- 
sele pühendatud Langenud Vabadusvõitleja Päeva IX konverents. 

Sellest osavõtjad on seisukohal, et mingit uut piirilepingut Venemaaga 
Eesti ei vaja. Mis tahes uusi lepinguid on mõtet sõlmida ainult selliste riikide- 
ga, kes nendega varem sõlmitud lepinguid on kõrvalekaldumatult täitnud. 


Eesti Vabariigi ja Vene Föderatsiooni vaheline maismaapiir on kindlaks 
määratud 2. veebruari 1920.a. Tartu rahulepinguga, mis kehtib tänaseni. Le- 
pingu sõlmimise hetkel polnud kumbki lepinguosaline rahvusvahelist tun- 
nustust veel saavutanud. Kuid 28. septembril 1939 Eesti Vabariigi ja Nõuko- 
gude Sotsialistlike Vabariikide Liidu vahel sõlmitud vastastikuse Abistamise 
Paktis on muu hulgas öeldud järgmist: 


«Eesti Vabariigi President ühelt poolt, ja NSV Liidu Ülemnõukogu Presii- 
dium teiselt poolt, juhitud sihist arendada sõbralikke vahekordi, mis kindlaks 
määratud rahulepinguga 2. veebruarist 1920.a. ja rajatud rippumatu riikluse 
tunnustamiseleja mittevahelesegamisele teise Lepinguosalise siseasjadesse; 
tunnustades, et rahuleping 2. veebruarist 1920.a. ning mittekallaletungi ja 
tülide rahulisel teel lahendamise leping 4. maist 1932.a. on endiselt nende 
vastastikuste suhete ja kohustuste kindlaks aluseks; [—]» 


Seega sõltumata asjaolust, kas 1920. a. Tartu rahuleping selle allakirjuta- 
mise hetkest oli kehtiv või mitte, tuleb nimetatud dokumenti alates 28. sep- 
tembrist 1939 ikkagi lugeda kehtivaks. Just sellel kuupäeval kinnitasid Tartu 
rahulepingu kehtivust oma allkirjadega mõlema selleks ajaks rahvusvaheli- 
selt tunnustatud riigi ametlikud esindajad. 


Lähtudes eeltoodust oleme seisukohal, et kehtiv piirileping Vene Föde- 
ratsiooniga on Eesti Vabariigil olemas ning edasised läbirääkimised selles kü- 
simuses on mõttetud. 


Tartus, 27. märtsil 2005 


Avaldus heaks kiidetud konverentsist osavõtjate poolt. Vastu ega erapoole- 
tuid ei olnud. 


Konverentsi juhatajad: Märt Kunnus 


Kalju Mätik 


Rein Vanja 

Tartu Rahu Põlistamise Selts 


Avalik pöördumine EV Presidendi, Riigikogu ja Valitsuse poole. 


Seoses peaminister A. Ansipi ja välisminister U. Paeti avaldustega Eesti jät- 
kuvast valmisolekust sõlmida Eesti-Vene piirileping, protesteerib Tartu Rahu 
Põlistamise Selts (TRPS) kategooriliselt Eesti riigi huve kahjustavate katsete 
vastu loovutada tasuta Venemaale Petserimaa ja Narva jõe tagused Eestile 
kuuluvad alad. 

Ei ole olemas vähimaidki poliitilisi, juriidilisi, majanduslikke ega moraal- 
seid põhjendusi, mis sunniksid Eestit sõlmima otseselt Põhiseadusega vastu- 
olus ja riiki kahjustavat uut Eesti-Vene piirilepingut ning seadustama Vene- 
maa kuritegelikku okupatsiooni enam kui 5 % Eesti territooriumil. 

Kõik valitsevate ringkondade poolt senini esitatud põhjendused piirile- 
pingu sise-ja välispoliitilise vajaduse kohta on osutunud valedeks. Ka Euroo- 
pa Liit on selgelt deklareerinud, et piirileping on Eesti ja Venemaa kahepool- 
ne küsimus ning näitab välja selget soovimatust kõigile arusaamatusse loo- 
vutamisprobleemi sekkuda. Samaaegselt toetab EL ametlikult Jaapanit tema 
taotlustes saada tagasi Venemaa poolt okupeeritud Kuriili saari. Seda kum- 
malisem ja ajaloos absoluutselt pretsedenditu on Eesti juhtkonna jätkuv ja 
põhjendamatu soov loobuda vabatahtlikult osast oma riigi territooriumist. 


Eesti peab lõpuks ometi hakkama käituma iseseisva riigina, lähtudes oma 
otsustes ainult riigi ja oma kodanike huvidest ning suhetes Venemaa ja teiste 
riikidega kindlalt kinni pidama kõigi riikide suveräänse võrdsuse printsiibist. 

Rahvusvaheline õigus ei tunnista ühtegi territoriaalset muutust, kui see 
ei ole kooskõlas asjaomase rahva vabalt väljendatud tahtega. Eesti rahvas on 
erinevate küsitluste tulemusena täiesti üheselt avaldanud oma vastuseisu 
Tartu rahulepingu järgsetest piiridest ja Eesti territooriumist loobumise vastu 
(71-82,5%). Põhiseaduse järgi on Eestis kõrgeima võimu kandjaks rahvas ja 
rahvas on oma kindlat tahet selleläbi selgelt väljendanud. 

Tartu Rahu Põlistamise Selts (TRPS) nõuab, et Eesti Vabariigi valitsus võ- 
taks tagasi oma allkirja häbiväärselt piirilepingult ja Riigikogu denonsseeriks 
omaltpoolt 20.06.2005 ratifitseeritud Eesti-Vene piirilepingu, mille Venemaa 
on ühepoolselt tühistanud. Piiriläbirääkimisi Venemaaga on võimalik pida- 
da ainult lähtudes rangelt Tartu rahulepingu järgsete põhiseaduslike piiride 
taastamise ja kõigi NSV Liidu poolt Eestile tekitatud okupatsioonikahjude 
kompenseerimise nõudest. 


Tartu Rahu Põlistamise Seltsi üldkoosolekuja TRPS juhatuse volitusel, 


Henn PõlluaasTallinnas 22.10. 2005 

Avalik kiri Riigikogule 09.06.2005 
Uut piirilepingut ei tohi ratifitseerida! 


- Eesti Vabariigi (EV) Põhiseaduse paragrahv 2 ütleb: Eesti riigi maa-ala, terri- 
toriaalveed ja õhuruum on lahutamatu ja jagamatu tervik. 

- EV Põhiseaduse paragrahv 122 ütleb: Eesti maismaapiir on määratud 1920. 
aasta 2. veebruari Tartu rahulepinguga ja teiste riikidevaheliste piirilepingu- 
tega. Sõna «ja» viimases lauses tähendab, et nii Tartu rahuleping kui ka teised 
rahvusvahelised piirilepingud kehtivad üheaegselt. 


- EV Põhiseaduse paragrahv 123 ütleb: Eesti Vabariik ei sõlmi välislepinguid, 
mis on põhiseadusega vastuolus. Seega on 18. mail 2005 Moskvas allkirjasta- 
tud uus piirileping otseses vastuolus nii Tartu rahulepinguga kui ka EV Põhi- 
seadusega, olles seetõttu allkirjastamise hetkest õigustühine. 


Eesti Vabariik on Tartu rahulepingut ausalt täitnud. Seega puudub Vene- 
maal igasugune õiguslik alus nimetatud lepingu ühepoolseks ülesütlemiseks. 
Tartu rahulepingu sõlmimise hetkel polnud teised riigid kumbagi lepinguosa- 
list veel tunnustanud. Kuid 28. septembril 1939. a. kui sõlmiti Eesti Vabariigi 
ja NSV Liidu vaheline vastastikuse abistamise pakt (nn. baaside leping), olid 
mõlemad lepinguosalised rahvusvaheliselt tunnustatud riigid ja Rahvastelii 
du liikmed. Viimatimainitud lepingus oli muu hulgas öeldud järgmist: 


Eesti Vabariigi President ühelt poolt, ja NSV Liidu Ülemnõukogu Presii- 
dium teiselt poolt, juhitud sihist arendada sõbralikke vahekordi, mis kindlaks 
määratud rahulepinguga 2. veebruarist 1920. a ja rajatud rippumatu riikluse 
tunnustamisele ja mittevahelesegamisele teise Lepinguosalise siseasjadesse; 
tunnustades, et rahuleping 2. veebruarist 1920. a ning mittekallaletungi ja 
tülide rahulisel teel lahendamise leping 4. maist 1932 on endiselt nende vas- 
tastikuste suhete ja kohustuste kindlaks aluseks, [—]. 


Seega kinnitas 28. septembrist 1939 a. allakirjutatud lepingu teine osa- 
pool Tartu rahulepingu kehtivuse omapoolset tunnistamist. 

Uue piirilepingu ratifitseerimist Riigikogus saab käsitleda EV Põhiseaduse 
paragrahvi 122 rikkumisena ning osa Eesti Vabariigi seadusliku territooriumi 
vabatahtlikuga teadliku loovutamisena. Erinevalt 1939.a. baaside lepingust, 
milles oli viide Tartu rahule, uues piirilepingus sellist viidet ei ole. Ratifitseeri- 
mine tegelikult tühistaks Tartu rahu, sest et lepingut rikuksid mõlemad lepin- 
guosalised, mistõttu nimetatud leping kaotaks automaatselt oma kehtivuse. 
See asjaolu võimaldaks Venemaa juhtkonnal käsitleda Eesti Vabariiki kui 1991. 
aastal loodud uut riiki, koos kõige sellest tulenevaga. Meiepoolse preambula 


lisamine ratifitseerimisel ei muuda lepingu sisu ja olemust. 


Aastatel 1944-1945 muutis NSV Liidu tolleaegne valitsus ühepoolselt 


Eesti ja Venemaa vahelist piiri. Piirimuutmine oli otseses vastuolus nii 2. veeb- 

ruari 1920. a. Tartu rahulepinguga kui ka ENSV tolleaegse konstitutsiooniga, 
mille paragrahv 16 kohaselt ENSV territooriumi ei või muuta ilma ENSV nõus- 
olekuta. 

Taoline piiri muutmine oli aga kehtetu juba sellepärast, et ENSV oli eba- 
seaduslik okupatsioonivõimu allüksus. Nürnbergi tribunal mõistis 1946. aas- 
tal hukka rahvusvaheliste lepingute rikkumise hitlerliku Saksamaa juhtkonna 
poolt. Samal viisil tuleb hukka mõista rahvusvaheliste lepingute rikkumine 
ükskõik kelle poolt, kaasa arvatud Venemaa. 

Uue piirilepingu sõlmimise eelduseks võinuks olla Tartu rahu tunnus- 
tamine Venemaa poolt. Tänapäeval on Venemaa Tartu rahu tunnustamisest 
loobunud. Seega kujutaks uue piirilepingu ratifitseerimine ka Eesti-poolset 
lahtiütlemist Tartu rahulepingust. 

Lääneriigid on oma suhtumist Venemaal toimuvasse praegu muutmas. 
Nii USA Senatkui ka Euroopa Parlament nõuavad oma resolutsioonides Vene- 
maalt Baltimaade okupeerimise ja annekteerimise selget ja ühemõttelist tun- 
nistamist ning selle hukkamõistmist. Täiesti lubamatu on meie omariiklust 
toetavatele rahvusvahelistele aktsioonidele vastutöötamine, mille kujukaks 
näiteks saaks ülekohut põlistava uue piirilepingu ratifitseerimine. 

16. juunil 1940 esitas NSV Liit Eesti Vabariigile ultimaatumi, nõudes Pu- 
naarmee täiendavate väeüksuste paigutamist Eestisse ja nõukogudemeelse 
valitsuse ametissemääramist. Seegi nõudmine oli otseses vastuolus baaside 
lepinguga, mille Artikkel V ütles: «Käesoleva lepingu elluviimine ei tohi mingil 
määral riivata lepinguosaliste suveräänõigusi, eriti aga nende majandussüs- 
teemi ja riiklist korda.» 

Rahvusvaheline õigus ei tunnista mitte ühtegi avalikult territoriaalset 
muutust, kui see ei ole kooskõlas asjaosalise rahva vabalt väljendatud tah- 
tega. Kas tõesti kavatseb Eesti Vabariigi praegune juhtkond selle häbiväärse 
ultimaatumi 65. aastapäeva tähistada, kinkides (sest vastu ei saada ju mitte 
midagi!) 5,2% Eesti Vabariigi seaduslikust territooriumist meie riikija rahvasse 
ikka veel vaenulikult suhtuvale stalinismi avalikult restaureerivale naaberrii- 
gile? 

Kirjaga on liitunud suur hulk tuntud inimesi, siinkohal ruumipuudusel 
vaid 50 esimest nime: Hando Runnel, Arvo Valton, Ülo Matjus, Tullio Ilomets, 
Tõnis Mägi, Henry Laks, Urmas Sisask, Tõnu Trubetsky, Alar Aigro, Heli Susi, 
Aleksander Heintalu, Elo Liiv, Mart Niklus, Kalju Mätik, Mati Kiirend, Kalle Eller, 
Valeri Kalabugin, Leo Tammiksaar, Aleksander Einseln, Enn Tarto, Mait Raun, 
Kauksi Ülle, Olavi Ruitlane, Piret Bristol, Merle Jääger, Andreas Kalkun, Ilmar 
Vananurm, Evar Riitsaar, Heli Speek, Heno Sarv, Margit Koppel, Margus Lepa, 
Raigo Sõlg, Kristel Valk, Toomas Kümmel, Sirje Kiin, Jaan Arder, Jaanus Bet- 
lem, Tiina Eier, Aarand Roos, Olaf Tammark, Viido Polikarpus, Olev Trass, Jüri 
Leesment, IlmarTrull, Jüri Estam, Rein Einasto, Heiki Valk, Vello Salum, Henn 


Põlluaas jt 

Maavalla Koja avalik pöördumine /Roheline värav/ 
Eesti Vabariigi Presidendile 
Eesti Vabariigi Riigikogule 


Eesti Vabariigi Valitsusele 
02.02.2005 


Tartu rahuleping hoiab põlisrahva maad. 
Täna tähistab Eesti Tartu rahulepingu sõlmimise 85. aastapäeva. Selle lepin- 


guga päädis sõda, mis muutis Eestimaa põlisrahvad taas oma maa peremees- 
teks. 


Rahuleping sõlmiti pudru- ehk kyynlapäeval, mis on maarahval põline le- 
pingute sõlmimise päev. Pudrupäeval antud sõna ja sõlmitud leping peavad 
ajast aega. 

Võiduka aastapäeva tähistamist varjutab mure uue piirileppe sõlmimise 
kavatsuse pärast Eesti Vabariigi ja Vene Föderatsiooni vahel. 

Piirilepingu sõlmimisega tunnustaks Eesti riik setode maa jagamist, se- 
tode võõrandamatu õiguse piiramist ja seto kultuuri kahjustamist. Pikemas 
vaates võib Eesti riik nõnda kaasa aidata seto rahva ja kultuuri hävimisele. 

Eesti Vabariigi põhiseaduse kohaselt on Eesti riigi peamine eesmärk ta 
gada eesti rahvuse ja kultuuri säilimine läbi aegade. Me tahame loota, et riigi 
võimukandjad töötavad ka seto rahva ja kultuuri säilimise nimel läbi aegade. 

Meenutame Teile, et Eesti maa kuulub Eesti põlisrahvastele, teiste seas 
setodele. See õigus on igavene ja võõrandamatu ega tulene kehtivast riigi- 
korrast. 

Seto rahvas ja kultuur on lahutamatud nende maast, nende pyhakohta- 
dest ja esivanemate kalmetest. 

Maa on meie rahva põhiväärtusi. Me ei näe yhtegi põhjust, miks Eesti riik 
peaks vabatahtlikult ära kinkima osa enda maast, osa põlisrahva Maavallast. 
Seda ei mõistaks ka meie esivanemad ja järeltulevad põlved. Tahame uskuda, 
et esivanemate põline tarkus aitab riigi võimukandjatel langetada piirilepin- 


gu osas parema otsuse. 


Ahto Kaasik 


Taarausuliste ja Maausuliste Maavalla Koja vanem 

Petserimaalaste avalik pöördumine 
Eesti Vabariigi Riigikogule 

Eesti Vabariigi Valitsusele 

Eesti Vabariigi Presidendile 


Eesti rahvale 


Eesti Vabariigi Põhiseaduse paragrahv 2. sätestab, et Eesti riigi maa-ala, terri- 
toriaalveed ja õhuruum on lahutamatu ja jagamatu tervik. Eesti Vabariigi Põ- 
hiseaduse paragrahvi 122. kohaselt on Eesti maismaapiir määratud 1920. aas- 
ta 2. veebruari Tartu rahulepinguga ja teiste riikidevaheliste piirilepingutega. 

Meie, petserimaalaste põliskodud, omand, kultuuripärand ning kogu 
edasine tulevik on Eesti Vabariigi taassünnist saati ära lõigatud Eesti Nõuko- 
gude Sotsialistliku Vabariigi piirile pandud okastraataiaga. 

Kahjuks pole Eesti Vabariigi valitsuste reaalpoliitika ulatunud nii kaugele 
ette, et arvestada Eesti Põhiseadusest tulenevat iseseisva riigi maaala ter- 
viklikkuse põhimõtet ning on olnud valmis taganema Tartu rahulepinguga 
kehtestatud - piirijoonest. 

Eesti Vabariik sündis koos Petserimaaga ning koos peame ka tulevikus 
edasi minema! 

Arvestades viimaseid muutusi Euroopa, Eesti ning kogu maailma poliiti- 
kas, avaldavad petserimaalased kindlat vastuseisu Eesti-Vene piirileppe prae- 
gusele kavale! 

NB! Petserimaalaste avalikule pöördumisele kogutakse praegu allkirju 
üle Eesti. Allkirjadega dokumendid saadetakse riigikogule ja valitsusele peale 
piketti Toompeal 26. jaanuaril alates kella 11 st; samuti peale piketti Tartus Va- 
nemuisetänavas 2. veebruaril 2005. 


Tallinna piketi üks organisaatoritest 


Ilmar Vananurm 

Põllumeeste Kogu avaldus 
Vabariigi Valitsusele 


Riigikogule 


Juba rohkem kui kümme aastat on kestnud Eesti-Vene läbirääkimised piiri- 
küsimustes. Uue piirilepingu projekt sai valmis 1999. aastal, kuid kaks aastat 
tagasi külmutas Moskva Eesti-Vene piirilepingu jõustumise. Vastavalt ajakir- 
janduses ilmunud teadetele seostab nüüd Venemaa asevälisminister Vladi- 
mir Tšižov piirilepingu sõlmimise Eesti Vabariigiga nn venekeelse vähemuse 
olukorraga Eestis. 


23. novembril 2004 võttis Vene riigiduuma üksmeelselt vastu konkreetse- 
te ajaloosündmustega vastuolus oleva avalduse «Baltikumi vabastamise 60. 
aastapäevast 24. novembril 1944». Nädalapäevad enne seda, 16. novembril 
1944 olid «vabastajad» otsustanud revideerida 1920. aasta Tartu rahulepin- 
guga kehtestatud Eesti-Vene riigipiiri ning arvata suurem osa Petserimaast 
(koos Petseri linnaga) Vene NFSV Pihkva oblasti koosseisu. Jaanuaris 1945 
eraldasid «vabastajad» Eesti Vabariigist pool Narva linna ja Eesti Ingerimaa. 
Need läksid Vene NFSV Leningradi oblasti koosseisu. 


Vene Föderatsioon Vene NFSV õigusjärglasena keeldub kangekaelselt 
tunnustamast 1920. aasta Tartu rahulepingut, milles on üksikasjalikult fik- 
seeritud Eesti-Vene riigipiir (Artikkel III, Lisa 1). Mainitud rahuleping kahe riigi 
vahel on juriidiliselt kehtiv ka tänapäeval, kuna ei aastatel 1944-1945 ega ka 
hiljem pole teda ametlikult tühistatud. 

Nagu juba öeldud, seostab Venemaa praegune administratsioon uue 
piirilepingu sõlmimise Eesti Vabariigiga nn venekeelse vähemuse olukorraga 
Eestis. Tegelikkus meenutab väga suurriigi suhtumist väikeriikidesse 1939. 
aastal — mis juba järgmisel, 1940. aastal viis välja Eesti, Läti ja Leedu okupee 
rimiseni ja inkorporeerimiseni NSV Liitu stalinistliku idanaabri poolt. 


Etjuhtida maailma avalikkuse tähelepanu kõrvale väikerahvaste (sealhul- 
gas soome-ugri hõimude) olukorrast Vene Föderatsioonis, eelkõige aga juba 
aastaid kestnud ohvriterohkest koloniaalsõjastTšetšeenias, on poststalinistlik 
Venemaa üha enam intensiivistanud propagandasõda Eesti ja Läti vastu. 


Näiteks toimus 24. novembril 2004Tallinnas impeeriumimeelne punave- 
teranide kokkutulek, millest osavõtjad said Eesti «vabastamise» puhul autasu- 
sid ning kes raporteerisid Vene Föderatsiooni suursaadikule Eestis Konstantin 
Provalovile: «Teenin Nõukogude Liitu». Venemaa lennukid rikuvad süstemaa- 
tiliselt Eesti Vabariigi õhupiiri. 

Arvestades käesoleval ajal kujunenud olukorda, teeb Põllumeeste Kogu 
Eesti Vabariigi valitsusele järgmised ettepanekud: 

1.Mis tahes läbirääkimised Eesti-Vene piiriküsimustes kui täiesti mõttetud ja 
kasutud kuulutada lõppenuks; arvestades Eesti Vabariigi õiguslikku järjepi- 
devust ja territoriaalset terviklikkust, lugeda ainukehtivaks 1920. aasta Tartu 
rahulepinguga kehtestatud riigipiir. 

2. Lugeda veel enneTeise Maailmasõja lõppu Eesti Vabariigist eraldatud Pet- 
serimaa ja Eesti Ingerimaa (kokku ca 5% seaduslikust territooriumist) sama- 
sugusteks naaberriigi poolt okupeeritud aladeks, nagu seda näiteks Jaapan 
loeb oma põhjaterritooriume (neli Kuriili saart). 

3. Loobuda massiteabes jm eufemismidest «venekeelne vähemus», «vene- 
keelne elanikkond» jne, hakata «vabastamise» tulemusel Eesti Vabariiki val- 
gunud sadu tuhandeid illegaalseid immigrante, koloniste, okupante ja umb- 
keelseid kommunismiehitajaid ning nende järglasi nimetama nende õigete 
nimedega. 

4.Juhindudes rahvusvahelistest konventsioonidest elanikkonna ümberasus- 
tamisel okupeeritud aladele, teha Vene Föderatsiooni valitsusele ettepanek 
kutsuda punktis 3 mainitud venekeelne kontingent tagasi oma ajaloolisele 
kodumaale, kus selle inimõigusi arvatavasti ei rikuta. 

5. Pöörduda Euroopa Parlamendi ja Euroopa Nõukogu poole üleskutsega 
kutsuda lähiajal kokku esinduslik rahvusvaheline foorum tänapäeva Vene- 
maa imperialistlike ja neokommunistlike ambitsioonide ohjeldamiseks, kaa- 
sates okupeerimise, «vabastamise» jms küsimuste arutamiseks ka selliseid 


riike nagu Läti, Soome, Jaapanjt. 
Tartus, 24. novembril 2004 


Põllumeeste Kogu juhatus 


Kontaktisik: Mart Niklus 

LISA 17 


Harri Kivilo Kaitsepolitseile esitatud järelepäring 
27.06.05 
e-postiga 


Kaitsepolitseiametile 


Viide: uus Eesti Vabariigi ja Vene Föderatsiooni vaheline riigipiiri leping 
Lähtudes sellest et Kaitsepolitseiameti kohustus on rakendada meetmeid 
riigi põhiseadusliku korra ja territoriaalse terviklikkuse vägivaldsele muutmi- 
sele suunatud kuritegude ennetamiseks, tõkestamiseks, avastamiseks ning 
neid toimepannud isikute väljaselgitamiseks ja vastutusele võtmiseks soovin 
juhtida Kaitsepolitseiameti tähelepanu sellele et uue riigipiiri lepingu koosta- 
mise, sõlmimise ja ratifitseerimisega seonduvalt on nii Eesti Vabariigi välismi- 
nister, valitsus kui ka riigikogu suure tõenäosusega eelistanud riigi huvidele 
transiidiettevõtete ja/või kellegi teise huve. 


Eespool kirjeldatud arvamus põhineb sellel etjust siis, kui rahvas oli asu- 
nud protesteerima Eesti territooriumi ebamäärastel põhjustel ning ilma Eesti 
poolsete tingimusteta loovutamise vastu, hakkasid Eesti Vabariigi välisminist- 
rid paluma et Venemaa neid niipea kui võimalik Moskvasse kutsuks lepingut 
allkirjastama. Teades et rahva algatustel vajaliku jõu kogumiseks kulub ena- 
masti mitmeid kuid, otsustas valitsus et riigikogu peab Moskvas 18.05.05 all- 
kirjastatud lepingu, ilma lepingu koostamise ajal olnud olukorra muutumist 


hindamata, veel enne suvepuhkusele minekut ratifitseerima. 


Eespool öeldu koos sellega et uue riigipiiri lepingu sõlmimise vajadust 
on põhjendatud Eestile sõbralike riikide sooviga ja julgeoleku tagamisega 
tundub ülimalt ebatõenäone sest sõprade soovituste kohta pole avalikkuse- 
le mingeid tõendeid esitatud. Kuna esitatud pole ka analüüse kuidas Eestile 
kuuluva maaala loovutamine ilma Vene Föderatsioonilt midagi vastu saama- 
ta saab meie julgeolekut suurendada, tekib tõsine kahtlus et tegemist võib 
olla mõne riigi esindaja ametiseisundi kuritarvitamisega. 

Eespool esitatud järelduse kinnitamiseks või tagasilükkamiseks on vaja 
uurida ja analüüsida mitmeid dokumente ja olukordi, mille avalikustamist 
Eesti Vabariigi valitsused pole vajalikuks pidanud. Ent ometi on vaja teada 
kõike allpool kirjeldatu kohta. 

Kas siis, kui väidetavalt soovitati Eestil sõlmida Vene Föderatsiooniga 
kontrolljoone riigipiiriks seadustamise leping, selgitati soovitajaile et: 
meil on juba aastast 1920 alates kehtiv piirileping olemas; 

Vene Föderatsioon on omavoliliselt nihutanud piirina hästitoimiva kontroll- 


joone Eesti territooriumile; 

eespool kirjeldatud riigipiiri ühepoolne muutmine on vastuolus dokumendis 
«Helsinki Final Act» määratud, kõigi 55 riigi poolt heakskiidetud õiguste ja 
kohustustega (35 riiki allkirjastasid dokumendi 1975, teised hiljem); 
välistamaks Vene Föderatsiooni piinlikkust omavoliliselt kontrolljoont riigipii- 
rina tähistamisel ning meie heatahte avaldusena võib Eesti kahe piiri vahele 
jääva maa-ala tasuta Vene Föderatsioonile pikemaks ajaks rentida. 

Miks anti järele Vene Föderatsiooni nõudele uues riigipiiri lepingus mitte 
nimetada et tegemist on olemasoleva riigipiiri muutmise lepinguga kui oli 
võimalik põhjendada et: 

Eesti Vabariigi põhiseaduse 8121 lubab riigikogul ratifitseerida ainult riigi- 
piiride muutmise lepinguid ning sellepärast tuleb lepingus kirjeldada mida 
muudetakse ja miks seda tehakse; 

Vene Föderatsioon ja Euroopa Liidu riigid on nõustunud dokumendi «Helsin- 
ki Final Act» kohaselt mitte muutma ühepoolsetel tingimustel riikide vahelisi 
piire. 

Kui vaatamata sellele et Euroopa Liidul või mitte ühelgi Helsingi kokku- 
leppega ühinenud riigil polnud õigust meile soovitada sõlmida uus riigipiiri 
leping ning teha seda ainult Vene Föderatsiooni poolt nõutud tingimustel, 
on sellise soovituse kohta siiski olemas ametlik diplomaatiline noot või noo- 
did, siis on vaja teada kas soovituse tegijale selgitati Eesti poolse ametliku 
noodiga et Eesti Vabariigi põhiseaduses on sätestatud riigi kohustus kindlus- 
tada ja arendada riiki, mis peab tagama eesti rahvuse ja kultuuri säilimise läbi 
aegade ning et selle kohustuse täitmine muutub praktiliselt võimatuks kui 
pretsedenti loovalt nõustume kõigega mida Vene Föderatsioon meilt põh- 
jendamatult nõuab, eriti kui senini Vene Föderatsioon: 
on liigutanud ühepoolselt Eesti-Vene vahelist piiri Eesti territooriumi sisse; 
on presidendi, välisministri ja mõned riigiduuma liikme kaudu avalikult vale- 
tanud et Eesti astus vabatahtlikult Nõukogude Liitu ning et Eestis ahistatakse 
vene rahvusest elanikke kuna neile pole ilma eesti keele oskuseta antud Eesti 
kodakondsust; 
on vastuvõtnud seaduse, mis lubab sõjaliselt ja ilma riikidevaheliste organi- 
satsioonide nõusolekuta kasutada sõjalist jõudu oma «lähivälismaal» elavate 
kodanike ja/või kodakondsuseta vene rahvusest elanike kaitseks; 
pole hukka mõistnud Nõukogude Liidu inimsusevastaseid kuritegusid ega 
lepinguid mida Nõukogude Liit oma naabritega sõlmis ilma igasuguse kavat 
suseta neis määratud Nõukogude Liidu kohustusi täita. 

Kas eespool kirjeldatud Vene Föderatsiooni valelike esildiste põhjal võib 
järeldada et Vene Föderatsioon ei hakka pärast uue riigipiiri lepingu nende- 
poolsetel tingimustel sõlmimist veelgi jõuliselt väitma et tänane Eesti Vaba- 
riik on vabatahtlikult Nõukogude Liitu astunud ENSV õigusjärglane ning et: 
kõik ENSV elanikud peavad saama automaatselt Eesti kodakondsuse; 
riigis kus veerand kodanike emakeel on vene keel peab see olema ka teise 
riigikeelena kasutusel. 

Kas seniste kogemuste põhjal võib õigustatult arvata et: 
kahe riigikeelega Eesti Vabariigis on võimalik nõuda venelastest ametnikelt 
eesti keele oskust või tuleb eestlastel hakata venelastest ametnikega suhtle- 


ma vene keeles; 


tööjõu puuduse ja venekeelsete ja -meelsete ametnike abil on võimalik Eesti 
parema elustandardi tõttu siia meelitada suuremal hulgal venelasi; 
proportsionaalselt venelaste juurdetulekuga suureneb ka eestimeelsete ko- 
danike lahkumine teistesse Euroopa Liidu riikidesse. 

Kas loogiliselt mõeldes on võimalik uskuda et punktides 4 ja 5 kirjeldatu 
põhjal osutub Eesti Vabariigil võimalikuks tagada eesti rahvuse ja kultuuri säi- 
limine läbi aegade? 

Kui eesti rahvuse ja kultuuri säilimist läbi aegade pole võimalik tagada, siis 
Eesti Vabariigi põhiseaduse 8123 kohaselt ei või Eesti Vabariik sõlmida Vene 
Föderatsiooniga uut riigipiiri lepingut nendel tingimustel mis on 18.05.05 all- 
kirjastatud välislepingus. 

Kui eespool esitatud arvamused «meie sõpradelt» saadud soovituste ja 
teistele riikidele esitamata jäetud ametlike selgituste kohta kõigi andmete 
kontrollimisel õigeks osutuvad, siis on raske arvata et uue piirilepingu allkir- 
jastamise ja ratifitseerimisega kiirustamine sai põhineda Eesti riiklike huvide 
kaitsmisel. Aga kui ei, siis kelle huvides ja miks? Kas lauslollusel või ametisei- 


sundi kuritarvitamisel? 


Austusega, 


Harri Kivilo 

LISA 18 


Kaitsepolitsei vastus H. Kivilo järelepärimisele 
Austatav härra Kivilo Meie 


22.07.2005 nr K-125 


Täname, et tunnete muret riigi julgeoleku ja põhiseaduslike väärtuste 
püsimise pärast. 

Eesti kodanike valitud Riigikogu on ratifitseerinud Eesti Vabariigi ja Vene 
Föderatsiooni vahelise Eesti-Vene riigipiiri lepingu. Kehtiva seaduse 

korral pole põhjust kahelda ka täitevvõimu vastava tegevuse seaduslikkuses. 
Seaduse õiguspärasust on Eesti-Vabariigis võimalik vaidlustada üksnes 
põhiseaduslikkuse järelevalve korras. Põhiseaduslikkuse järelevalve kohus 
on Riigikohus ja vastavat menetlust on õigus algatada Vabariigi Presidendil, 
õiguskantsleril, kohalike omavalitsuste volikogudel ja kohtutel 
(põhiseaduslikkuse järelevalve kohtumenetluse seaduse $ 4). 

Teie kirjas tõstatatud muud küsimused on kõige enam välispoliitilist laadi 

ja seega väljuvad suures osas Kaitsepolitseiameti pädevusest. Teie 

küsimuste julgeoleku-alaseid aspekte ei ole meil aga kahjuks võimalik 
kommenteerida, kuna need võivad olla seotud riigisaladusega (riigisaladuse 
seaduse 8 6 punktid 9 ja 18). 


Lugupidamisega 


Martin Arpo 


Kaitsepolitsei komissar 

LISA 19 


Pragmaatilisus või väärikus 
Piirileping, millele Vabariigi Valitsus kavatseb peatselt Moskvas alla kirjutada, 
jätab Eesti ilma osast temale Tartu rahulepingu kohaselt kuuluvast territoo- 


riumist. 


Erinevalt maailma muudest riikidest ei tunnusta Vene Föderatsioon kui Nõu- 
kogude Liidu õigusjärglane ei Tartu rahulepingut, Eesti Vabariigi vägivaldset 
annekteerimist 1940. aastal ega ka mitte selle taasokupeerimist 1944. aastal. 
Riikidevaheline leping nõuab võrdset partnerlust, vastastikust lugupidamist 
ja ümberlükkamatute faktide tunnistamist. Vastasel juhul kujutab leping en- 
dast uut vägivalda, mis tulevikus tuleb omakorda heastada. Venemaa presi- 
dent ja välisminister eiravad suveräänsete riikide võrdõiguslikkuse põhimõ- 


tet niisugusel viisil ja tasemel, mis ületab taluvuspiiri. 


On pahaendeline seegi, et lepingule alla kirjutama kibelev Vabariigi Valit- 
sus ei ole selle teksti rahvale kättesaadavaks teinud. Välisministeeriumi kodu- 
leheküljel esitatud seletuskirjast selgub, et vaatamata kümneaastasele tööle 
lükatakse mitme olulise probleemi lahendamine edasi. Nii on lahendamata 
Narva jõe ühise kasutamise küsimused. Samuti ei paku leping midagi Eesti 
Vabariigi Petserimaal ja Narva jõe tagusel alal elanud kodanike ümberasumi- 
sega seotud õiguslike ja varanduslike probleemide lahendamiseks. 


Selles olukorras ei tohi Eesti piirilepingule alla kirjutada. Kõigepealt pea- 
vad taastuma normaalne dialoog riikide vahel ja teineteise tunnustamisele 
vastav korrektne asjaajamine. Eesti peab säilitama oma riikliku väärikuse, mis 
püsib õigusliku järjepidevuse alusel. 

Diximus. 


Mihkel Veiderma, Sulev Vahtre, Hando Runnel, Ain Kaalep, Jüri Arrak 


16. mail 2005.a. 

EESTI VABARIIGI JA VENE FÖDERATSIOONI VAHELISE EESTI-VENE RIIGI- 
PIIRI LEPINGU NING EESTI VABARIIGI JA VENE FÖDERATSIOONI VAHELI- 
SE NARVA JA SOOME LAHE MEREALADE PIIRITLEMISE LEPINGU RATIFIT- 
SEERIMISE SEADUS 


Vastu võetud 20. juunil 2005. a 


Lähtudes 1918. aasta 24. veebruaril välja kuulutatud Eesti Vabariigi õigusli- 
kust järjepidevusest, nii nagu see on sätestatud Eesti Vabariigi põhiseaduses, 
Eesti Vabariigi Ülemnõukogu 1991. aasta 20. augusti otsusest «Eesti riiklikust 
iseseisvusest» ja Riigikogu 1992. aasta 7. oktoobri deklaratsioonist «Põhisea- 
dusliku riigivõimu taastamisest» ning silmas pidades, et käesoleva seaduse 
$-s1, 


Riigikogu otsustab: 

S 1. Vastavalt Eesti Vabariigi põhiseaduse 8 121 punktile 1 ja S-le 122 ratifit- 
seerida juurdelisatud Eesti Vabariigi ja Vene Föderatsiooni vaheline Eesti-Ve- 
ne riigipiiri leping, mis kirjutati alla 2005. aasta 18. mail Moskvas. 

S 2. Vastavalt Eesti Vabariigi põhiseaduse 8 121 punktile 1 ja $-le 122 ratifit- 
seerida juurdelisatud Eesti Vabariigi ja Vene Föderatsiooni vaheline Narva ja 
Soome lahe merealade piiritlemise leping, mis kirjutati alla 2005. aasta 18. 
mail Moskvas. 


Riigikogu esimees Ene ERGMA 

LISA 21 


Riigikogu 20.06.2005 erakorralisel istungil toimunud Eesti-Vene uue pii- 
rilepingu ratifitseerimisseaduse nimelised hääletustulemused:' 


Lepete ratifitseerimise poolt oli 78 saadikut, vastu oli 4. 
Piirilepete ratifitseerimist toetasid: 


Res Publica: Olari Taal, Elle Kull, Marko Pomerants, Urmo Kööbi, Avo Üprus, 
Taavi Veskimägi, Urmas Reinsalu, Ants Pauls, Tarmo Leinatamm, Nelli Kaliko- 
va, Andres Jalak, Aivar Õun, Indrek Raudne, Reet Roos, Olav Aarna, Ene Ergma 
ja Siiri Sisask. 


Reformierakond: Harri Õunapuu, Ülle Rajasalu, Helmer Jõgi, Raivo Järvi, 
Tõnis Kõiv, Tatjana Muravjova, Leino Mägi, Jaanus Tamkivi, Meelis Atonen, 
Kristiina Ojuland, Mait Klaassen, Sergei Ivanov, Margus Hanson, Igor Gräzin, 
Rein Aidma, Raln Rosimannus, Andres Taimla, Väino Linde, Maret Maripuu ja 
Jürgen Ligi. 


Rahvaliit: Koit Prants, Janno Reiljan, Margi Ein, Mai Treial, Rein Randver, Jaa- 
nus Männik, Jaak Allik, Toomas Alatalu, Mati Kepp, Vello Tafenau, Mart Op- 
mann, Jüri Saar, Tiit Tammsaar, Margus Leivoja Robert Lepikson. 


Sotsiaaldemokraadid: Eiki Nestor, Ivari Padar, Kadi Pärnits, Katrin Saks, Jarno 
Laur ja Peeter Kreitzberg. 


Keskerakond: Ain Seppik, Helle Kalda, Enn Eesmaa, Jüri Šehovtsov, Küllo Ar- 
jakas, Eldar Efendijev, Värner Lootsmann, Mihhail Stalnuhhin, Koit Pikaro, Vilja 
Savisaar, Arnold Kimber, Kaarel Pürg, Heimar Lenk, Marika Tuus, Nelli Privalo- 
va, Toomas Varek, Vladimir Velman ja Toivo Tootsen. 


Sotsiaalliberaalid: Jaanus Marrandi ja Liina Tõnisson. 


Vastu: 
Andres Herkel, Tõnis Lukas, Helir-Valdor Seeder ja Peeter Tulviste Isamaalii- 
dust. 


19 saadikut puudus: 


1. Riigikogu ratifitseeris piirilepped Venemaaga, BNS/PM 20.06.2005 

Res Publica: ElaTomson, Mihhail Lotman, Ken-Marti Vaher, Marko Mihkelson, 
Tiit Matsulevitš, Sven Sester,Tiit Niilo, Imre Sooäär, Juhan Parts, Jaanus Rahu- 


mägi ja Henn Pärn. 


Isamaaliit: Mart Nutt,Trivimi Vellisteja Mart Laar. 


Sotsiaaldemokraadid: Jüri Tamm ja Sven Mikser 


Keskerakond: Evelyn Sepp ja Olev Laanjärv 


Sotsiaalliberaal: Mark Soosar 

X RIIGIKOGU STENOGRAMM, V ISTUNGJÄRK 
Teisipäev, 7.juuni 2005 


Sergei Ivanov: Te andsite oma allkirja Eesti-Vene piirilepingule koos Vene- 
maa Föderatsiooni kolleegiga, välisministriga härra Lavroviga. Olen kindel, et 
Riigikogu ratifitseerib juba enne suvevaheaega selle tähtsa dokumendi. On 
tulnud piisavalt retoorikat, et piirilepingut on rohkem vaja Venemaale ja selle 
ratifitseerimisega ei ole vaja kiirustada. Miks Eesti-Vene piirileping on tähtis 
Eestile ja Euroopa Liidule ning kas on põhjust rääkida, et Eesti kiirustab? 


Välisminister U. Paet: Mis puudutab Eesti-Vene piirilepete ratifitseerimise 
tempot, siis loomulikult selle tempo valib Riigikogu, kuna valitsuse poolt on 
need lepped antud ratifitseerimiseks Riigikogule üle ja siin osas on teatavasti 
juhtivkomisjon väliskomisjon, aga loomulikult kõigi teiste Riigikogu liikme- 
tega olete teie need, kes te valite selle tempo, kui kiiresti või aeglaselt neid 
leppeid tuleks ratifitseerida. Loomulikult on Välisministeeriumi ja ka valitsuse 
soov see, et need lepped saaksid ratifitseeritud mõistlikus tempos, et ei oleks 
n-ö kunstlikku venitamist. 


Mis puudutab seda, et kellele on vaja fikseeritud riigipiire, siis loomu- 
likult Eestile kui riigile on vaja fikseeritud riigipiiri, selgust oma naabritega, 
sest lahendamata piiriküsimused on alati üks potentsiaalne konfliktiallikas. 
Ja kui see allikas on heas mõttes täis aetud, selles mõttes, et see probleem 
on maha võetud, siis on see kindlasti kasulik mõlemale riigile. Ja loomulikult 
uues olukorras, kus me oleme olnud pisut enam kui aasta, Euroopa Liidus, 
ja Eesti-Vene piir on ühtlasti ka Euroopa Liidu välispiiri osa, on see vajalik ka 
Euroopa Liidule, et sellel organisatsioonil oleks ka selgus, kus täpselt tema 
idapiir jookseb. 


Mihhail Lotman: Pärast piirilepingu sõlmimistjääb osa Eesti kodanikkonnast 
Venemaa territooriumile, nüüd juba ametlikult ja lõplikult. Ja siit küsimus, 
milliseid samme on Välisministeerium astunud nende inimeste põhiseadusli- 
ke õiguste tagamise osas? 


U. Paet: Mis puudutab Eesti Vabariigi kodanikke, kes on väljaspool Eesti ter- 
ritooriumi, siis nii Välisministeerium kui tegelikult ka teised Eesti ametkon- 
nad, kes selle küsimusega peavad tegelema, on loomulikult jätkuvalt valmis 
nendele inimestele seda abi osutama, mis abi need inimesed vajavad. Nii on 
ju aastate jooksul, me kõik teame, migratsioonifondi alusel olnud võimalik 
Eestisse ümberasuda. Need võimalused on jätkuvad. Petseri eestikeelne kool 
saab jätkuvalt ka toetust Eesti riigilt ja seda toetust on Eesti valmis jätkuvalt 

osutama. Toimib lihtsustatud piiriületus ehk lihtsustatud ja tasuta korras vii- 
sade saamise võimalus. Loomulikult on nii Välisministeeriumi kui ka, ma usun, 
teiste Eesti ametkondade valmisolek konkreetseid probleeme lahendada. 
Selleks on juba eelmise valitsuse ajast tegutsemas regionaalministri juures 
komisjon, kes ka selle piirkonna konkreetsed küsimused, probleemid peab 
fikseerima ja neile ka lahendused pakkuma. Lisaks on plaanis koostöös Seto- 
maa valdade liiduga viia läbi lähiajal uuring ka teisel pool Eesti riigi piiri Eesti 
kodanike ja potentsiaalsete õigusjärgsete Eesti kodanike seas nende murede, 
nende probleemide osas, et siis neile juba sellel alusel ka selgeid lahendusi 
pakkuda. 


Enn Eesmaa, Väliskomisjoni esimees: Suurte ülesannete lahendamine on 
seotud üksikteemade ja probleemide käsitlusega. Täna on selleks võimalus 
ja vajadus Riigikogus ratifitseerida 18. mail allkirjastatud piirilepingud Vene- 
maaga. Valitsus on lepingud Riigikogule üle andnud, Riigikogu juhatus ot- 
sustas suunata need menetlemiseks Riigikogu väliskomisjonile. See töö on 
alanud ning jõuab juba homme täiskogu istungile. Vastata tuleb mõnelegi 
küsimusele, mis ikkagi paljudele vastamata näib. Kas tuleks koostada ja rati- 
fitseerimispäeval vastu võtta ka mingisugune avaldus või resolutsioon, mis 
selgitaks ja põhjendaks piirilepinguid ja neist tulenevat olukorras, kus uuel 
piiril kattub Tartu rahu piiriga üks koordinaatpunkt ja 16,8 km Lämmijärvel, 
Piirissaare ja Mehikoorma vahel. Ennekõike aga peame otsustama, kas piiri- 
lepingute ratifitseerimine soodustab või kahjustab suhete arengut Venemaa- 
ga, kus lepingud on veel samuti ratifitseerimata ehk teisisõnu, on käes aeg 
riigimehelikeks otsusteks. 


Kristiina Ojuland: Kõigepealt tuleb loomulikult tervitada piirilepingu allakir- 
jutamist ja me kindlasti toetame selle kiiret ratifitseerimist Riigikogus. Ning 
teisalt Venemaaga seoses tahaks rõhutada sedagi, et Eesti roll Euroopa Lii- 
dus otsuste tegemise laua taga siinkohal on väga tähtis koos ülejäänud teiste 
Kes-ja Ida-Euroopa riikidega. Me olemeteatud mõttes Euroopa Liidus justkui 
valvekoerad selles küsimuses, mis puudutab demokraatiaküsimusi ja inim- 
õiguste rikkumisi Venemaal. Selles osas on ka Euroopa Liit muutunud tun- 
duvalt realistlikumaks ja pragmaatilisemaks tänu nii meile kui ka paljudele 
teistele uutele riikidele, kellel omal on väga pikaajaline ja sisukas kogemus 
Venemaagasuhtlenisel. 


Andres Herkel: Nüüd Venemaa strateegia kohta, tõepoolest, väliskomisjon 
on sellega põhjalikult tegelenud. Kuid mul tekib küsimus, et mis sellest te- 
gelemisest kasu on, kui minnes Moskvasse ummisjalu piirileppeid sõlmima, 
kuuleme me taas Venemaa välisministri käest mitmeid põhjendusi selle koh- 
ta, miks meie kultuurivarasid ei tagastata. Samal ajal jätame kasutamata oma 
võimalused rõhuda nendele rahvusvahelistele kohustustele, mida Venemaa 
on võtnud kas või Euroopa Nõukogu ees. 

Ain Seppik: Me pooldame heanaaberlike suhete arendamist Venemaaga nii 
Euroopa Liidu kui ka kahepoolsete suhete raames ning toetame selles kon- 
tekstis ka koalitsioonilepingus märgitud lühiajaliste viisade küsimuse lahen- 
damist kahe riigi vahel. Keskerakond on seisukohal, et Eesti-Venemaa piirile- 
ping koos oma lahutamatu osa, seletuskirjaga, on kooskõlas meie põhiseadu- 
sega ning see tuleks võimalikult kiiresti ratifitseerida siin saalis. Loodame, et 
erakonnad leiavad siin kiiresti kõiki rahuldava kompromisslahenduse. 


PROTOKOLLI LÕPP 

LISA 23 


X RIIGIKOGU STENOGRAMM, V ISTUNGJÄRK Kolmapäev, 8. juuni 2005 


Esimees E. Ergma Alustame infotunniga. Antud hetkel registreerus kohale 
23 Riigikogu saadikut. Vabariigi Valitsuse algatatud Eesti Vabariigi ja Vene 
Föderatsiooni vahelise Eesti-Vene riigipiiri lepingu ning Eesti Vabariigi 
ja Vene Föderatsiooni vahelise Narva ja Soome lahe merealade piiritle- 


mise lepingu ratifitseerimise seaduse eelnõu 660 esimene lugemine. 


Urmas Paet, välisminister: Eesti ja Venemaa riigipiiri lepingute ettevalmista- 
mise vahetu protsess võttis aega 7 aastat. Seejärel läks veel 6 aastat, enne kui 
teine lepingupool oli valmis lepinguid alla kirjutama. Ratifitseerimine parla- 
mentides on järjekordne etapp ja seegi pole veel viimane, sest edasi tuleb 
vahetada ratifitseerimiskirjad, mille järel lepingud jõustuvad ja siis piir maha 
märkida ehk demarkeerida. Oma roll selles pikas protsessis on olnud kõigil 
Eesti peamistel parteidel, erinevatel valitsustel, pea-ja välisministritel. Kui me 
pärast lepingute 18. mail allakirjutamist hakkasime valmistuma ratifitseerimi- 
seks Riigikogus, oli algusest peale selge, et ainuõige tee on poliitiliste jõudu- 
de koostöö sellises riiklikult tähtsas küsimuses. Valitsus andis Riigikogule üle 
oma eelnõu. Seejärel panustasid parteid, Riigikogu väliskomisjon ja põhisea- 
duskomisjon, õiguskantsler, erinevad eksperdid. Nii on sündinud lai ja poliiti- 
list toetust pälvinud seaduseelnõu variant, mille väliskomisjon saatis eile kon- 
sensusega edasi täiskogule. Järgnevalt annaksin lühiülevaate lepingutest. 
Kõigepealt maismaapiiri leping. Eesti Vabariigi ja Vene Föderatsiooni vahelise 
Eest-Vene riigipiiri leping algab suhteliselt üldise preambuliga. Eesti ja Vene- 
maa jätavad selles esitamata ajaloolis-õiguslikud seosed ja tegemist on n-ö 
tehnilise lähenemisega, kuna pooled ei suutnud neil teemadel kokkulepet 
saavutada. Sõlmitud on nn tehniline lepe. Debatt ajaloo-õiguslikel teemadel 
jätkub. Eesti Vabariik tugineb oma positsioonis loomulikult õiguslikule järje- 


pidevusele. Riigipiiri lepingu artikli 1 esimeses lõikes on sätestatud, et pooled 
loevad lepingu jõustumisel reguleerituks kõik lepingus nimetatud lõigul riigi- 
piiri kulgemise küsimused. Avaliku arvamuse uuringud näitavad, et ühiskon- 
na valdav enamus mõistab toimuvat. See on Eestile piirijoone kulgemise osas 
reaalsusi tunnistav leping ja pole tulnud meie avalikkusele kergelt. Riigipiiri 
lepingu artiklis 3 sätestatakse, et pooled on kokku leppinud riigipiiri kulgemi- 
ses, et riigipiiri kulgemise kirjeldus on riigipiiri lepingu lisas 1 ja et riigipiiri 
kulgemine on näidatud lisa 2 kaartidel. Riigipiiri lepingu artiklis 4 sätestatak- 
se, et Eesti Vabariigi ja Läti Vabariigi ja Vene Föderatsiooni riigipiiride kokku- 
puutepunkt määratakse nendevahelise eraldi lepinguga. Vastavaid läbirääki- 
misi on peetud ja osalised on tegelikultjuba ka kolmikpunkti täpse paiknemi- 
se osas üksmeelele jõudnud. Riigipiiri lepingu artiklid 5 ja 6 näevad ette ühise 
demarkeerimiskomisjoni moodustamise ja lepingu artikli 7 kohaselt loetakse 

riigipiir lõplikult demarkeerituks pärast seda, kui kummagi poole valitsused 
on kinnitanud riigipiiri demarkeerimise dokumendid. Riigipiiri lepingu artikli 
8 kohaselt kuuluvad küsimused, mis käsitlevad piiriesindajate tegevust, vee- 
kasutuseeskirju, laevandust, piiril asuvate sildade ja hüdrotehniliste rajatiste 
ühist kasutamist, kalastustingimusi, muud majandustegevust piirivetes ja rii- 
gipiiri repiimi eriaspekte reguleerimisele eraldi lepingutega. Riigipiiri lepingu 
artikli 10 kohaselt kuulub leping ratifitseerimisele ja see jõustub 30 päeva 
möödumisel ratifitseerimiskirjade vahetamise päevast. Riigipiiri lepingu lisa 1 
kirjeldab maismaariigipiiri kulgemist. Riigipiiri kirjelduse viimane põhjapool- 
ne punkt on ühtlasi merepiiri alguspunkt. Oluline on see, et teatud osa riigi- 
piirist, nimelt selle Peipsi ja Lämmijärvel kulgev osa, kattubTartu rahulepingu 
järgse piirijoonega 16,8 km ulatuses piiripöördepunktide 9, 10 ja 11 lõigus. 
Riigipiiri kirjelduses ja kaartidel esitatud joon erineb praegu reaalselt valvata- 
vast ajutisest kontrolljoonest minimaalselt. Nii järvedel kui ka maismaapiiri 
ülejäänud osas toimuvad lepingu eelnõu kohaselt muudatused mõlemale 
poole ajutist kontrolljoont võrdsel määral, sealhulgas 128,6 hektarit n-ö kui- 
val maismaalja 11,4 km'järvedel. Maismaal saab peamise muutusena lahen- 
duse Eestile oluline nn Saatse saapa probleem. Järvedel omandab Vene Föde- 
ratsioon kõrvuti Eestiga oma pool faarvaatrit samuti läbipääsu Peipsilt Narva 
jõele. Merepiiri lepingu artikli 1 lõige 1 sätestab riikide merealade piiritlemise 
põhimõtted. Nähakse ette keskjoone kasutamine, keskjoonemeetodi kasuta- 
mine lähtub rahvusvahelises mereõiguses kehtivatest põhimõtetest vastas- 
tikku või külgnevate riikide merealade piiritlemise kohta. See on kooskõlas 
põhiseaduse $-ga 122, mis näeb ette merepiiride osas lähtumist rahvusvahe- 
listest konventsioonidest. Merepiiri lepingu artikli 1 lõike 2 kohaselt asub pii- 
rijoone lõpp-punkt Eesti, Vene, ja Soome merealade piirijoonte kokkupuute- 
punktis, mis määratakse nendevahelise eraldi lepinguga. Eesti valitsuse, Soo 
me valitsuse ja Vene Föderatsiooni kolmepoolsetel läbirääkimistel lepiti kok- 
ku kolmikpunkti asukoht ja see, et kolmikpunkti kokkulepe kirjutatakse alla 
pärast Eesti-Vene kahepoolse merepiirilepingu allkirjastamist. Merepiiri le- 
pingu artikkel 2 nimetab merealade piirjoone koordinaadid, artikkel 3 sätes- 
tab, et pooled järgivad merealade piirjoont kui joont, mis piiritleb riigi suve- 
räänsete õiguste ja jurisdiktsiooni teostamist merealadel. Artikkel 4 regulee- 
rib koostööd juhul, kui riigid peaksid avastama mõlemal poolt piirijoont asu- 
va maavara leiukoha. Nüüd ka olulistest küsimustest seoses ratifitseerimisega 
ja ühtlasi seaduse preambulis kajastatud olulistest probleemidest. Eesti Vaba- 
riik peabTartu rahulepingut jätkuvalt kehtivaks nii nagu see on ka nimetatud 
põhiseaduse artiklis 122. Vastavalt seaduseelnõu S-dele 1 ja 2 ratifitseeritakse 
piirilepingud lähtuvalt põhiseaduse artiklitest 121 ja 122. Vastavalt rahvusva- 
helisele õigusele asendab hilisem leping varasema lepingu, samas jäävad 
need sätted, mida hilisemas lepingus ei reguleerita, edasi kehtima. Riigipiiri 
leping käsitleb ainult riigipiirljoone kulgemist, milleleTartu rahulepingus vas- 
tab artikli 3 lõige 1. Sellest tulenevalt asendab uus riigipiirileping Tartu rahu- 
lepingu artikli 3 lõiget 1 ainult niivõrd, kuivõrd ta erineb artikli 3 lõikes 1 sä- 
testatust. Seega jääb kehtima seeTartu rahulepingu artikli 3 lõike 1 osa ainult 

niivõrd, kuivõrd ta erineb artikli 3 lõikes 1 sätestatust. Seega jääb kehtima see 
Tartu rahulepingu artikli 3 lõike 1 osa, mis mõlema lepingu puhul kattub.Te- 
gelikkuses on see 16,8 kilomeetrine piirilõik järvedel. Tartu rahulepingu teisi 
sätteid uue tehnilise piirilepingu sõlmimine ei mõjuta, vastav seletus sisaldub 
ka seaduse preambulis. Tahaksin rõhutada ka rahu- ja piirilepingute erilisust 
rahvusvahelises õiguses, võrreldes teiste rahvusvaheliste lepingutega. Eelda- 
takse, et nad sõlmitakse igaveseks ajaks. Kuni kehtib kas või üks Tartu rahule- 
pingu artikkel, kehtib põhimõtteliselt ka leping kui selline. Lisaks eespool 
mainitud artikli 3 lõikele 1 kehtib vaieldamatult ka Tartu rahulepingu artikkel 
2, mis sätestab, et Venemaa tunnustab ilmtingimata Eesti riigi rippumatust ja 
iseseisvust, loobudes vabatahtlikult ja igaveseks ajaks kõigist suveräänõigus- 
test. Eesti Vabariigi õiguslik järjepidevus tugineb nii Eesti riigisisestele õigus 

aktidele kui ka rahvusvahelistele lepingutele ja teiste riikide poolsetele järje 

pidevuse tunnustamise otsustele. 20. augustil 1991 määratles Eesti Vabariigi 
Ülemnõukogu oma otsuses Eesti riiklikust iseseisvusest, et riikliku iseseisvuse 
kinnitamisel ja diplomaatiliste suhete taastamisel lähtutakse Eesti Vabariigi 
järjekestvusest rahvusvahelise õiguse subjektina. Seda põhimõtet on korra- 
tud nii 28.juunil 1992 rahvahääletusel vastu võetud põhiseaduses kui ka teis- 
tes dokumentides, sh Riigikogu 7. oktoobri 1992. aasta deklaratsioonis põhi- 
seadusliku riigivõimu taastamisest. Õigusliku järjepidevuse põhimõtetest on 
peetud kinni kõigi Eesti Vabariigi nii riigisiseste õigusaktide kui ka rahvusva- 
heliste lepingute sõlmimisel. Riikliku järjepidevuse tunnustamisel on määrav 
rahvusvaheline praktika, nii üksikriikide kui ka rahvusvaheliste organisatsioo- 
nide oma. Eesti riiklikku järjepidevust on tunnustanud laialdane rahvusvahe- 
line üldsus. Vene Föderatsioon tunnustas Eesti Vabariigi iseseisvust Vene Fö- 
deratsiooni presidendi ukaasiga, mis kinnitas, et võetakse arvesse 20. augusti 
1991. aasta Eesti Vabariigi Ülemnõukogu otsust Eesti riiklust staatusest. 
24. oktoobril 1991 kahe riigi välisministrite sõlmitud diplomaatiliste suhete 
kehtestamise protokoll võttis otseselt aluseks mainitud otsuse. Seega võib 
kinnitada, et Vene Föderatsioon tunnustas kaudselt Eesti Vabariiki õigusliku 
järjepidevuse alusel. Kokkuvõtteks võib öelda, et uute piirilepingute sõlmimi- 
ne ei mõjuta Eesti Vabariigi õiguslikku järjepidevust, see on ka kajastatud ra- 
tifitseerimisseaduse preambulis. 


Kui rääkida Setumaa probleemidest, siis sealse piirkonna esindajad olid 
kaasatud ka piirikõnelustesse. Aastate jooksul on Setumaa probleemidega, 
mida märgatavalt mõjutab maismaapiiri lepingu sõlmimine, tegutsenud 
erinevad komisjonid ja valitsuse eriesindaja. Paljude inimeste piiriületuse 
mured on lahendatud Eesti-Vene piiriäärsete elanike viisakorraga, mis on 
kehtestatud nootide vahetuse teel. Selle korra alusel saavad inimesed, kellel 
on sageli vaja piiri ületada, tasuta viisad. Nimetatud isikute nimekirjad koos- 
tavad kohalikud omavalitsused, inimeste elama asumist kontrolljoonest Eesti 
poole on toetatud Migratsioonifondi kaudu. Käesoleval ajal tegeleb Setumaa 
elanike probleemidega valitsuse moodustatud Setumaa Asjatundjate Komis- 
jon minister Jaan Õunapuu juhtimisel. Valitsus jätkab laekuvate ettepanekute 

alusel jooksvat tööd Setumaa elanike probleemide lahendamisel ja edaspidi 
on plaanis liikuda komplekssele regionaalarengu kavandamisele spetsiaalse 
programmi raames. Lugupeetud Riigikogu, valitsus toetab seaduseelnõu 
sellisel kujul nagu Riigikogu väliskomisjon on selle teile seisukohavõtmiseks 
esitanud. Ja valitsus loodab, et ratifitseerimine leiab aset veel enne Riigikogu 
suvevaheaega. 


T. Velliste: Kas riigipiiri leping on teie arvates põhimõtteliselt samasugune le- 
ping nagu näiteks kaubaleping, kus lähtutakse pragmaatilistest asjaoludest, 
näiteks kauba hinna ja kvaliteedi vahekorrast? Või kehtivad siin mingisugu- 
sed muud kõrgemad põhimõtted? Kas riigi maaala ja kodanikkond on teie 
meelest kaup, mida saab võimalust mööda ära anda, kui see tundub kellelegi 
kasulik? Ja kui selgub, et kaup on kahjulik, kas olete valmis esitama Riigiko 
gule lepingu denonsseerimise eelnõu, nii nagu me äsja siin ühe lepingu de- 
nonsseerisime? 


U. Paet. Kindlasti on erinevatel riikidevahelistel lepingutel erinevad eesmär- 
gid. Mis puudutab riigipiiride lepinguid, siis kindlasti on nad väga olulised 
riigipiiri määramise seisukohalt ehk siis väga olulise ka riikluse tunnuse ja 
riigi julgeoleku kindlustamise seisukohalt, kui ei ole territooriumide vaidlusi 
või lahtisi küsimusi riigipiiri osas naabritega. Selles osas on kindlasti riigipiiri 
lepped väga olulised riigi arengu ja julgeoleku kindlustamise seisukohalt. Sa- 
mas, vastus küsimusele, kas selle lepingu kontekstis võib käsitleda maid või 
kodanikke kaubana, on loomulikult ei. 


Aivar Õun: Kas Vabariigi Valitsus teab siis, kui pa/ju neid Eesti Vabariigi koda- 
nikke sinna teisele poole kontrolljoont jääb ehk kui palju jääb Eesti Vabariigi 
kodanikke väljapoole Euroopa Liidu piire? 


U. Paet: Kindlasti on Eesti Vabariigi kodanikke väljaspool Euroopa Liidu piire 
ka teistes riikides, aga antud juhul on tegemist selles mõttes kahe inimeste 
rühmaga. Esiteks inimesed, kes on vormistanud oma kodakondsuse, ja teine 
rühm inimesi, kellel oleks sünnijärgne õigus saada Eesti Vabariigi kodakond 
sus, aga kes ei ole seda õigust viimase ligi 15 aasta jooksul realiseerinud. See, 
kui palju on inimesi, kellel on see potentsiaalne õigus, aga kes 15 aasta jook- 
sul ei ole seda õigust kasutanud, on ka selle uuringu eesmärk, mida ma nime- 
tasin vastates kolleeg Andres Herkeli küsimusele, et püüda seda täpsustada, 
sest kui inimesed ei ole andnud endast ise nende aastate jooksul märku, siis 
on järgmine etapp püüda kohapeal selgitada välja see ligikaudne hulk ini- 
mesi, aga samas lõplik valik, millise kodakondsuse need inimesed valivad, on 
loomulikult nende teha ja paljud neist, kes ei ole võtnud Eesti kodakondsust, 
on ennast määratlenud ka Vene kodakondsusse juba nüüd. 

Tiit Niilo: Teatavasti 3. juunil istus Värskas koos valitsuse asjatundjate ko- 
misjon, kes tegi teile 11 konkreetset ettepanekut. Praegu teie ettekandes ja 
seletuskirjas väljendub, et edaspidi on plaanis liikuda komplekssele regio- 
naalarengu kavandamisele spetsiaalse programmi raames. Küsimus: isegi 
indikatsiooni teilt tegelikult ei saanud, kui palju siis võib olla teie valitsuse 
poolt külge võetav kohustus järgmisel ja järgnevatel aastatel selle piirkonna 
probleemide lahendamisega seotud? 


U. Paet: Nagu ma ka varasemale küsimusele vastates ütlesin, et tegemist on 
jätkuva protsessiga. Teatavasti Setumaa küsimustega on tegeldud ka viimase 
15 aasta jooksul. Ei saa väita, et need on nüüd siis täiesti uued küsimused, 
mis on kerkinud ja mida me nüüd hakkame avastama. Mis puudutab konk- 
reetseid summasid, siis nagu me kõik teame, võtab eelarve vastu Riigikogu. 
Selles osas minu poolt öelda konkreetseid numbreid, millised saavad olema 


järgmise aasta eelarves, ei ole võimalik. 


Küllo Arjakas: On päris arusaadav, et kõik piirileppega seonduv on väga 
emotsionaalne ja kirgi tõstetav ja see on tõepoolest ka meile üsna arusaa- 
dav ja mõned, eeskätt opositsioonipoliitikud ja mõned kodukootud poliiti- 
kud n-ö väljaspool parlamenti on ka välja pakkunud arvamusi, et me ei peaks 
praegu ratifitseerima Eesti Vabariigi ja Vene Föderatsiooni vahelist Eesti-Vene 
riigipiiri lepingut ja merealade piiritlemise lepinguid, lükkama seda edasi jne. 
Sellest seonduvalt minu küsimus, mis teie kogemus ütleb, kas on mõne riigi 
suursaadik või mõni diplomaat või mõne institutsiooni esindaja, ja ma isegi 
ei küsi teie käest nende riikide nimesid või esindajate nimesid, kas keegi on 
kuluaarides avaldanud samamoodi arvamust, et Eesti ei peaks selle ratifitsee- 
rimisega praegu tegelema, lükkama seda kuhugi kaugesse tulevikku? 


U. Paet: Kui rääkida sellest, milline on olnud rahvusvaheline hinnang või hin- 
nang teiste riikide poolt piirilepete allakirjutamisele ja edasisele ratifitseeri- 
misprotsessile, siis on see olnud ainult toetav. Nii Euroopa Liidu kui organisat- 
siooni poolt kui ka erinevate liikmesmaade pooltja ka USA Riigideparteman- 
gu poolt on olnud see tunnustav, et piirilepped on sõlmitud ja loomulikult on 
avaldatud lootust, et ei teki nende ratifitseerimisprotsessis kunstlikku venita- 


mist, et kõik toimub sellises normaalses tempos. 


Helir-Valdor Seeder: Eesti ja Venemaa vahel on sõlmitud sotsiaalkindlustuse 
leping, mille Venemaa pool ei ole seniajani ratifitseerinud. Nüüd kiirustame 
me järgmist lepingut sõlmima, seda me ka teeme kiirustades, ühepoolselt. 
Kuidas on nüüd lahendatud Setumaa nende inimeste probleemid, kes soo- 
vivad ümber asuda siia Eestisse, millistel alustel nad hakkavad tulevikus pen- 
sioni saama ja muud sotsiaalkindlustusprobleemid? On teil mingisugunegi 


ülevaade ja tegevuskava sellesosas? 

U. Paet: Ei ole võimalik hetkel öelda lõplikke numbreid, küll aga, nagu ma 
olen ka mitu korda siin öelnud, on olemas selge tahe neid küsimusi kiiremas 
tempos, kui seda on viimase 15 aasta jooksul tehtud, lahendada. Mis puudu- 
tab inimeste ümberasumise võimalusi, siis need on samalaadsed Eesti Vaba- 
riigi kodanike puhul, nagu nad on olnud ka varasematel aastatel. Varasematel 
aegadel on olnud migratsioonifond üks selle ümberasumise toetajaid ja mig- 
ratsioonifond tegutseb ka edasi. Nüüd juhul, kui peaks tulema selline suurem 
ümberasumise laine, siis loomulikult saab vaadata üle selle, kas migratsiooni 
fondi vahenditest ümberasumise toetusteks piisab või mitte ja vajadusel on 
võimalik neid vahendeid sinna ka lisada. 


Toomas Alatalu: Kaks päeva pärast piirilepingu allakirjutamist teie Venemaa 
kolleeg teatas, et Eesti Riigikogu võiks selle dokumendi esimesena ratifitsee 
rida, ja praegu see niimoodi välja kukub, kuigi härrad Kossatoov enne allakir- 
jutamist ja Margelov pärast allakirjutamist rääkisid näiteks ka võimalusest, et 
mõlemad parlamendid võiksid seda tööd teha nii-öelda paralleelselt. Ja kuna 
meie tegevus on praegu ühepoolne, siis ma küsiksin, et kas pärast 18. maid 
on ka Venemaa välisministeeriumi poolt tulnud positiivseid signaale, mis nii- 
öelda kinnitavad, et see protsess, mida me praegu alustasime, läheb ka nen- 
de poolt toetatud suunas. 


U. Paet: Pärast 18-ndat ei ole olnud minul Vene välisministriga ja minu tea- 
da ka välisministeeriumide vahel selleteemalist suhtlust. 18. mail oli jah jut- 
tu sellestja Vene pool ka väljendas selget seisukohta, et ka nemad püüavad 


duumas ratifitseerida piirilepped nii ruttu kui võimalik. Pärast seda rohkem 


selleteemalisi arutelusid ei ole olnud. 


Mart Nutt: Oma ettekandes te mainisite, et Eesti iseseisvust tunnustas 
Vene Föderatsiooni president oma ukaasiga, silmas on peetud arusaadavalt 
nangul siiski mitte, kuna Vene Föderatsioon ei olnud tol hetkel iseseisev riik, 
mistõttu kui riiki ei eksisteeri, siis ta ei saa ka teist riiki tunnustada. Ja minu 
hinnangul peaks Eesti lugema seda tunnustusfakti ikkagi Nõukogude Liidu 
poolsest tunnustusest Eesti Vabariigile 7. septembrist 1992 ja Vene Föderat- 
sioon kui Nõukogude Liidu õigusjärglane saab seda tunnustada siis vastavalt 
õigusjärgsuse alusel. Kas te jagate seda lähenemisviisi või põhjendaksite te 
Vene Föderatsiooni poolset tunnustusakti kuidagi teistmoodi? 


U. Paet: Vene Föderatsiooni poolset tunnustusakti saab rahvusvahelise õigu- 
se järgi tõepoolest tõlgendada ka pisut teistmoodi, kui teie seda praegu te- 
gite. Nimelt, rahvusvahelisele õigusele vastavalt loetakse selline leping keh- 
tivaks, kui lepingu osapool saab ka rahvusvahelise õiguse subjektiks hiljem, 

ja lepingu pooled loevad lepingu kehtivaks praktikaga. Esimene nõue sellest 
saigi 1992. aasta alguses täidetud, kui Vene Föderatsiooni tunnustati iseseis- 
va riigina ja Nõukogude Liidu õigusjärglasena ja ka rahvusvahelise õiguse 
subjektina. Samuti on ka selle lepingu kehtivust korduvalt kahepoolses suht- 
lemises kinnitatud ja see tähendabki nii lepingusätete täitmist kui lepingule 
viitamist hilisemates lepingutes, kohtumistel. See on pisut erinev tõlgendus 
sellest, mis te pakkusite. 


Trivimi Velliste: Kas teie hinnangul Eesti rahval ja Eesti Vabariigil on olemas 
eneseväärikus? Kui jah, kas teie hinnangul Venemaa poliitiline juhtkond on 
viimasel ajal alandanud Eesti eneseväärikust? Ja kui vastus on jaatav, kui meie 
eneseväärikust on avalikult solvatud, kas siis teie kui Eesti Vabariigi väga kõr- 
ge esindaja tunnete end täna siin seda lepingut kaitstes ebamugavalt ja kas 
teie välistate, et Venemaa Riigiduuma seda lepingut ratifitseerides ei tee järg- 
mist Eesti Vabariiki solvavat avaldust? 


U. Paet: Loomulikult on nii Eesti riigil kui Eesti rahval, ma usun, et igal Eesti 
inimesel oma eneseväärikus olemas. See, kas seda eneseväärikust, inimest, 
rüki või rahvast õnnestub kellelgi alandada, see sõltub ennekõike sellest, kelle 
kallal püütakse seda teha. Ja ma arvan, et Eesti riigil ja rahval ja igal inimesel 
ka eraldi võttes on niipalju enesekindlust ja tugevust küll, et mitte lasta en- 
nast alandada igasuguste väljaütlemistega. Mis puudutab seda, kui mugavalt 
või ebamugavalt ma ennast täna siin tunnen, siis ma arvan, et see ei ole selles 
mõttes õige sõna, mille alusel hinnangut anda, ja see, kas mul on siin mugav 


või mitte, ma arvan, et see ei olegi väga oluline. 


Tiit Niilo: Kõik need küsimused, mis on sotsiaalset, majanduslikku, viisarežii- 
miga seonduvat laadi, tegelikult taanduvad ühele põhimõttelisele küsimuse- 
le: kuidas Eesti riik seisab oma kodanike eest, kes on osutunud jäänuks teisele 
poole riigipiiri, mis on kardinaalselt erinev sellest, kui keegi on ise vabataht- 
likult sinna läinud. Ja küsimus: kuna me näeme, kas me näeme seda paketti 
selle nädala vältel, mis valitsus võtab endale kohustuseks Petserimaa paketi 
näol? Kas nende hulgas on ja kui palju nende hulgas on 11 ettepanekust, mis 
on tehtud valitsuse komisjoni eestvõttel? 


U. Paet: Ma loodan, et see juhtub, jah, nii ruttu kui võimalik. Kahjuks Setu- 
maa asjatundjate komisjoni väljapakutavate lahendusvariantide eest ma ei 
saa siin hetkel veel kõnelda. Ma ka ootan, et need tekiksid koos võimalike 
lahenduspakkumistega ka regionaalministri poolt, kes seda komisjoni juhib, 
et siis valitsus saaks neid sisuliselt, rida-realt arutada. Minu lootus on, et see 
juhtub, jah, võimalikult ruttu. 

Meelis Atonen: Antud teemaga, piirilepingute soovitud sõlmimise ja ka ra- 
tifitseerimisega on tegelenud väga erinevad valitsused, väga erinevad era- 
konnad läbi aegade. Ma küsin ühe hästi subjektiivse küsimuse. Kas teie arva- 
tes, kui täna teie asemel puldis seisaks siin Isamaaliitu esindav välisminister, 
kas sel juhul ka Isamaaliit nii karmilt piirilepingu sõlmimist ja ratifitseerimist 
ründaks või nad arvaksid siis, et see on üks Eesti rahvale meelepärane ja hea 
tegu? Ja kui nad ütlevad, et ei ole õige aeg lepingu sõlmimiseks, siis äkki nad 
ootavad, et olekski puldis nende minister, et siis oleks õige aeg see leping 


sõlmida? 


U. Paet: Mul on väga raske öelda, mida Isamaaliidu fraktsiooni liikmed ütlek- 
sid või küsiksid siis, kui siin seisaks keegi teine inimene, võibolla Isamaaliidu 
liige. Aga mis puudutab seda protsessi, kui piirilepete ettevalmistamine oli 
päevakorras ehk see protsess on ju koos eeltööga kestnud üle 10 aasta, siis 
selle aja sisse on mahtunud nii Isamaaliitu kuulunud välisministri Jüri Luige 
tegevus, kes oli tol ajal vastava komisjoni esimees. Selle aja sees on olnud 
Isamaaliidu esimehest peaministri Mart Laari juhitav valitsus, kes on olnud ka 
selle aja jooksul pidevalt seda meelt, et piirilepped tuleks Venemaaga sõlmi- 
da nii ruttu kui võimalik. Samasuguseid kinnitusi, et Eesti on valmis piirilepete 
võimalikuks kiireks sõlmimiseks, on sellesama Mart Laarijuhitud valitsuse ajal 
antud ka näiteks meie partneritele NATO-s NATO-ga ühinemise eelläbirääki- 
miste käigus. Nii et selles osas ma usun, et kui siin seisaks täna välisminister, 
kes kuuluks Isamaaliitu, siis ta tooks teile välja sarnaseid lahendusi, kui täna 
on siin toodud. 


Helir-Valdor Seeder: Vastuseks kolleeg Meelis Atonenile võib öelda, et suu- 
resti tänu sellele, et välisminister on olnud Isamaaliidu liige Jüri Luikja peami- 
nister Mart Laar, ei olegi seda lepingut vast varem sõlmitud. Aga nüüd minu 
küsimus teile. Te ilmselt ei saanud aru eelmisest küsimusest. Ma ei küsinud 
mitte seda, et ümberasumist toetada läbi migratsioonifondi, vaid minu küsi- 
mus oli, etjuhul kui Eesti kodanikud Petserimaal ja Narva taga, kelle arvu te 
kahjuks ei tea, soovivad peale piirilepingu sõlmimist ootamatult väiksemaks 
jäänud Eesti Vabariiki elama asuda, siis millistel alustel hakkavad nad saama 
näiteks pensioni, kuidas on neile garanteeritud sotsiaalkindlustus, st ravikind- 
lustusja muud asjad. Minu teada puudub Venemaa vahel selline kokkulepe ja 
need Eesti kodanikud on ilma igasugusest kaitsest, vastastikusest kokkulep 
pest ja muudest abinõudest nendes küsimustes. 


U. Paet: Eesti ja Venemaa vahel on lisaks teie poolt nimetatud leppele veel 
terve rida lepinguid, mis kas tahaksid saada ratifitseerimist, kui nad on jõud 
nud niikaugele, või tahaksid saada ka sõlmimist. On olnud neid lepinguid, 
mis on seisnud kahetsusväärselt, päris palju. Mis nüüd puudutab konkreetset 
juhtumit, kuidas siis Eesti Vabariigi kodanikud saaksid sotsiaalkindlustust, kui 
nad elavadteise riigi territooriumil, siis loomulikult on see riikidevahelise kok 

kuleppe küsimus. Minu lootus on see, et ka sotsiaalkindlustusalased küsimu- 
sed, mis täna on veel kahe riigi vahel klaarimata, saavad ikkagi ka võimalikult 
ruttu klaaritud. Ka kohtumisel 18. mail välisministrite vahel oli Vene pool sel- 
les osas väga konstruktiivne, neil oli oma initsiatiivil kaasa võetud terve rida 
lepinguid, mis seisus nad on, ja nende selge huvi oli ka see, etneed lepingud 
saaksid võimalikult ruttu lõppfaasi viidud ja jõustatud. 


Henn Pärn: Te nimetasite õige mitmeid muid lepinguid, mis peaksid sellega 
kaasnema. Mind huvitab just, et kui kaugel nendega on just, mis puudutab 
näiteks energeetilist julgeolekut, ja kas on juttu olnud ka, kui me räägime siin 
oma inimeste kaitsest teiselt poolt, et see on isegi laiem probleem kui ainult 
setud, et kas kaasmaalaste seadust, analoogilist mõtet, on ka olnud. 


U. Paet: Minul ei ole hetkel infot, et kaasmaalaste seadust praegu Eestis ette 


valmistataks, aga kindlasti, kui on välja pakkuda sellele seadusele vajalik sisu 
ja on olemas problemaatika, mida sellise seadusega peaks reguleerima, siis 
kindlasti on see arutelu vajalik. 


Jaanus Männik: Kolleeg Seeder väitis, et just sellepärast, et Isamaaliit on ol- 
nud võimul, polegi Eestil Venemaaga piirilepingut. Kas Välisministeeriumil 
on andmeid, millise piirilepingu, mil viisil ja millal Eesti võiks sõlmida siis, kui 


Isamaaliit võimul oleks? 


U. Paet: Ei ole mul küll selliseid andmeid ja ma arvan, et ka Välisministee- 
riumil ei ole selliseid tulevikku ennustavaid vaateid, vähemalt selles küsimu- 
ses mitte. Mis puudutab seda väljaütlemist, et võib-olla siis tänu Isamaaliidu 
tegutsemistele erinevates valitsustes ongi piirilepped sõlmimata, et selles 
osas on see hästi kahetsusväärne. Nii nagu ma ka refereerisin teatavaid Eesti 
vahearuandeid NATOga liitumisel, kus tegelikult meie partneritele NATO-s 
anti tollase valitsuse poolt, mida Mart Laar juhtis, teada, et meie huvides on 
võimalikult kiiresti sõlmida Eesti-Vene piirilepped, siis tegelikult oleks ju igati 
sümpaatne, kui samast jutust ja samadest põhimõtetest lähtutaks ka pike- 
malt kui ainult ühe aasta raamistikus. 


Tõnis Lukas:Kas rahvusvahelise tavaga on kooskõlas, et mõne riigi president 
ütleb mõne teise riigi suhtes, kellega tal on plaanis midagi alla kirjutada või 
kellelt ta tahab saada lepingut, selle riigi nõudmiste peale, et nad näevad 


oma taotlusi ja nõudmisi nagu surnud eesli kõrvu? 


U. Paet: Nagu me kõikteame, on olemas häid tavasid ja halbu tavasid. Nii et 
teatud tavadega see tõenäoliselt kokku läheb. 


AseesimeesT. Varek: Läheme komisjonipoolse kaasettekande juurde. 

Enn Eesmaa, väliskomisjoni esimees: Väliskomisjon arutas Riigikogu me- 
netluses oleva seaduseelnõu 660 komisjoni 30. mai ja 1. juuni ning 6. ja 7. 
juuni istungitel, kus algataja esindajatena osalesid välisminister Urmas Paet, 
Välisministeeriumi juriidiliste ja konsulaarküsimuste asekantsler Marina Kal- 
jurand ning Välisministeeriumi poliitika planeerimise osakonna peadirektor 
Raul Mälk. 


Vastavalt väliskomisjoni 31. mai otsusele küsis komisjon arvamust Riigi- 
kogu põhiseaduskomisjonilt ja õiguskantslerilt piirilepingute ja nimetatud 
ratifitseerimise seaduse eelnõu kooskõla kohta Eesti Vabariigi põhiseadu- 
sega. Nii Riigikogu põhiseaduskomisjon kui õiguskantsler esitasid oma kir- 
jaliku arvamuse väliskomisjonile. Komisjoni esindajana ma teen järelduse 
nendest komisjoni istungite mõttevahetustest. Nad kulgesid printsipiaalselt, 
väga ausameelsete seisukohtade avaldamisena ja mul on väga hea meel, et 
vähemalt ühest koosolekust võttis osa ka Sotsiaaldemokraatliku Erakonna 
fraktsiooni esindaja. Komisjon otsustas konsensusega esitada seaduseelnõu 
esimesele lugemisele muudetud kujul. Eelnõu tekstile lisati preambula ning 
seletuskirja täpsustati Tartu rahulepingu kehtivuse ja Eesti Vabariigi õigusliku 
järjepidevuse küsimuses. Eelnõu algataja oli muudatustega nõus. Komisjoni 
liige Andres Herkel tegi ettepaneku lisada eelnõutekstile viide Eesti Vabariigi 
okupeerimisestja annekteerimisest aastatel 1940-1991. Hääletustulemus et- 
tepanekule oli poolt 1, vastu 5 ja erapooletuid 2. Väliskomisjoni ettepanek on 
seaduseelnõu esimene lugemine lõpetada ning määrata muudatusettepane- 


ute esitamise tähtajaks esimese lugemise lõpetamisel 13.juuni kell 10. 


Andres Herkel: Ma arvan, et komisjoni on põhjust tunnustada selle eest, et 
omisjon otsustas tulla selle eelnõuga esimesele lugemisele muudetud ku- 
jul. Eeskätt on see seotud Tartu rahu äramärkimisega preambulas. Nüüd aga 
teatavasti Eesti erakonnad leppisid juba 1997. aastal ühel ümarlauaprotsessil 


okku, et kui piirilepped lähevad ratifitseerimisele, siis on see võimalik üksnes 
täiendava selgitusega, mis ratifitseerimisdokumendiga kaasneb. Kas te nüüd 
oskate komisjoni esimehena ja koalitsiooniesindajana seletada, kuhu see sei- 
sukoht meil vahepeal kadus? Väga kena muidugi, et see üles leiti ja et see 
seletus siia on lisatud, aga vahepeal valitses seisukoht, et seda pole vaja. 


E. Eesmaa: Seda me arutasime ka komisjoni istungil ja kuna me tulime selles- 


se saali konsensusliku otsusega, siis tõenäoliselt on sellele ka vastus antud. 


Mait Klaassen: Mul on selline küsimus, et kas ka teie olete seda meelt, et 
Tartu rahuleping kehtib kõikide oma artiklite lõikes ka täna ja ka tulevikus 
ning ka lisade osas, mis näevad ette, näiteks artikkel 16 lisa 3, Venemaa annab 
Eestile õigustatud kontsessiooniõiguse 1 miljoni tessatini ulatuses? 

E. Eesmaa: Komisjoni ja ka minu seisukoht on, et Tartu rahuleping kehtib. 
Kuid loomulikult selle artiklid on mitte kõik täidetud. See on hoopisteine asi. 
Tartu rahuleping kõigis oma artiklites on kehtiv. 


Aseesimees T. Varek: Riigikogu liikmetel rohkem küsimusi ettekandjale ei 


ole. Avan läbirääkimised. 


Tõnis Lukas, Isamaaliidu fraktsiooni poolt: Harva tegeleme me siin saalis 
asjadega, mis sõna otseses mõttes muudavad Eesti riikluse aluseid. Täna on 
üks sellistest harvadest hetkedest, sest 5% Eesti Vabariigile õiguslikult kuulu- 
nud territooriumi loovutamine koos seal elavate Eesti Vabariigi kodanikega, 
kahtlemata on riigi põhialuste muutmine. Piirilepped on tõepoolest valmi- 
nud juba varem, kuid see, millistes tingimustes see territooriumi loovutamine 
toimub, selgub siiski praegu, viimastel kuudel. Need tingimused ei ole sood- 
sad meile, küll aga on soodsad Venemaale, kellele me maad anname. 


Venemaal on piirileppeid väga vaja, sest tema viisalõdvendusrežiim Eu- 
roopa Liiduga sõltub sellest, kas piir on fikseeritud või mitte. Teiseks on Vene 
president ja duuma viimasel ajal silmitsi olukorraga, kus nad pidid kinnitama 
justkui oma põliste Vene alade äraandmist Hiinale ja võimalik, et lähiajal ka 
Jaapanile. Need on kahtlemata halvad uudised suurriiklikult mõtlevale rahva- 
le, kuid on ka häid uudiseid Vene rahvale. Venemaa saab eduka operatsiooni- 
ga Eestilt kätte maad, saadesnii tagasi Moskvatümbritseva avaliku arvamuse 
teada põlised Vene alad. 

Siiamaani on Eesti valitsused, alates Tarandi omast lähtunud sellest, et 
selline Venemaa territoriaalsete nõudmiste täitmine on võimalik siis, kui Ve- 
nemaa tunnustab Eesti Vabariigi õiguslikku järjepidevust. Samuti on normaa- 
Ine nõuda, et Venemaa vabandaks ka Eesti Vabariigi okupeerimise eest. Sel- 
liste täiesti möödapääsmatute tsiviliseeritud riikide seas arusaadavate nõud- 
miste esitamise vajadust on kinnitatud ka Isamaaliidu poolt aastatel 95-96 ja 
ka käesoleval, 2005. aastal kokku kutsutud erakondade ümarlaudadel. Nüüd 
äkki on Eesti valitsus loobunud oma partnerile meelde tuletamast vajadust 
Eesti riiki normaalsel viisil kohelda ja tunnustada. Seda tingimustes, kus Vene 
Riigiduuma võttis alles hiljuti vastu avalduse, millega ta näitas, et ei tunnusta 
Eesti Vabariigi järjepidevust ja väitis, et okupatsiooni pole olnud. Venemaa 
president käsitles meie ajalugu ja riiklust rõhutatult vabalt, näidates välja, et 
ta oma arvates ei ole mitte Euroopa Liiduga tippkohtumise pressikonverent- 
sil vaid meelelahutussaates Krambambus. 

Mis jääb siis meil üle? Mis muud, kui ainult tühja hinge täitmine petliku 
rõõmuga. Meie rõõmuks jääb siis vähemalt ise ennast tunnustada, kui teine 
pool seda ei tee. Kuigi ka seda teeme me Isamaaliidu arvates kohatult argli- 
kult nagu selles loos, kus linnakodanik peale röövlikamba kätte jäämist tänas 


õnne, etära võeti talt ainult uur, aga vähemalt peksa ei saanud. 

Isamaaliit on teinud ettepaneku panna piirilepete ratifitseerimise seadu- 
sesse lisaks seal olevatele territooriumi käest andmist õigustavatele punk- 
tidele minimaalselt kaks lisasätet. Esimest neist, Tartu rahu edasikestmisest 
lähtumist on väliskomisjon ka kiiduväärselt arvestanud. Seega on esimene 
töövõit praeguses olukorras meie arvates käes. Aga ma taotleme jätkuvalt ka 
teise olulise punkti lisamist, mis toonitab, et piirilepingu sõlmimine ei muuda 
seisukohta, et 1940-1991. aastani oli Eesti Vabariik õigusvastaselt okupeeri- 
tud ja annekteeritud. Need täiendused on lisaks lepingule ka rahvusvahelist 
õigust loovad ja näitavad, et Venemaa on vähemalt meie arvates jätkuvalt 


kutsutud okupatsiooni eest vabandama ja tekitatud kahju korvama. 


Ilma nende säteteta oleks tegemist saatusliku veaga tulevikuks. Arves- 
tame, et Venemaad on kutsunud okupatsiooni eest vabandama Ameerika 
Ühendriikide president, Taani peaminister ja terve rida teisi. Juhin saali tähe- 
lepanu veel kord sellele, et niikuinii me tegeleme siin ise iseenese tunnusta 
misega ja isegi seda tundub, et ei julge me täiel rinnal teha, selle asemel, et 
nõuda seda tunnustamist hoopis teiselt poolelt. 


Vahel tundub, et Eesti riik ei seisa mitte oma väärikuse kaitsel, vaid püüab 
kohati kaitsta, kui vaja, ka teise poole ebaväärikaid tegusid. Kui arvestada 
presidendi ametiraha juhtumit, siis vahel kõnelevad meie esindajad poolel 
häälel, et saagem nüüd ometi aru, Vene pool ei saagi seda tagasi anda, sest 
see on vahepeal rüüstatud, seal ei ole kõiki vääriskive ja muidki osi on puu- 
du. Me peame ju mõistma, et Venemaa ei taha häbisse sattuda. Vähe veel ja 
me satume enesepisendamise sõltuvusse nii, nagu kommunismi mustas raa- 
matus kirjeldati Rumeenia üliõpilaste piinamist peale sõda vangilaagris, kus 
peale kolmekuulist praktikat, kus nende pea pisteti iga hommikusöögi järg- 
selt paraskisse, hakkasid nad ise uurima, kuidas saaks oma alandustjätkuvalt 


korrata. Me oleme riik ja peame nõudma oma väärikuse austamist. 


Kokkuvõtteks, Isamaaliitu on palju parastatud, et me võitleme tuuleves- 
kitega, näe avalik arvamuski toetavat piirilepete ratifitseerimist praegu. Öel 
dakse, et Isamaaliit teeb piirilepete ümber valimiskampaaniat, omavalitsuste 
valimiskampaaniat. Viime siis need valimised läbi mingil teisel ajal. Ei saa ju 
nõuda, et kui Lavrovile sobis allakirjutamiseks aeg enne meie valimisi, peame 
meie oma suu nii tähtsas küsimuses kinni panema. Isamaaliit on teinud töga- 
misest hoolimata oma ettepanekuid seni ja kavatseb neid teha ka edaspidi. 
Meid julgustab, et meie konkreetseid ettepanekuid, mida eelmisel neljapäe- 
val, kui ma selle teistele erakondadele ja ka Välisministeeriumi esindajale üle 
andsin, veel väga pika näoga vastu võeti ja märgata ei tahetudki, on hakatud 
mitme muu poliitilise jõu poolt peaaegu et omaks pidama. See annab meile 
indu ka omateiste põhimõtteliste muudatusettepanekute tegemisel ja Eesti 


riigi väärikuse kaitsmisel. 


Igor Gräzin, Reformierakonna fraktsiooni poolt: Juttu oli Isamaaliidu tö- 
gamisest — ei aita. Nad ei saa tögamisestja naljast aru. Tuleb tegelda tõsise- 
mate asjadega, tuleb ajaloolisi vigu parandada, ajaloolisi vigu, mis on meile 

läinud maksma väga palju närve, aega ja teatud osa meie poliitilisest vabadu- 
sest. Vigade rida, mis saab alguse Jüri Luigest, Lennart Merist ja jõuab rahu- 
meeli välja Toomas Hendrik Ilveseni ja mille mingisugune ideoloogiline taust 
või ma ei tea mis, oli olupoliitika puudumine mistahes tähenduses. 

Kas ma pean meeldetuletama seda, etei Isamaa peaminister, ei Isamaale 
sümpatiseerivad ega tema meelelaadis mõtlevad välisministrid ei saavuta- 
nud seda, mida saavutasid Eestist valitud NSV Liidu rahvasaadikud Moskvas 
1989. aasta detsembris, nimelt Molotov-Ribbentropi pakti denonsseerimise, 
selle riigi poolt denonsseerimise, kes Eesti okupeeris. Eestit okupeerinud riik 
tunnistas oma okupatsiooni üles. See oli raske. Isamaa liidrite ees seisis väga 
lihtne ülesanne. Demokraatlik Venemaa, solidaarsus, issand jumal, me kõik 
ju hingasime vat et ühes rütmis, Jeltsin tuleb Tallinnasse, probleeme ei ole, 
asi on vaja joonde ajada. Aga selgus, et Eestis ei ole inimesi, kes ajaksid vä- 
lispoliitilised asjad joonde. Miks? Aga vaadake sellepärast, et peades valitses 
rahvuslik revolutsiooniline uim, hästi palju udu, romantikat, loosungeid ja 
kohutavalt vähe teadmisi. 


Vaadake, tulles selle asja juriidilise aspekti juurde tagasi, ma pean mõ- 
nevõrra kriitiliselt ütlema ka selle seletuskirja kohta, mis Välisministeeriumist 
tuli. Näiteks siin on üks alalõik, 2. veebruari 1920. aasta Tartu rahulepingu 
kehtimisest. Issand jumal, see tekst on ju katastroof! Ma ei tea, kas see on 
üldse juristi kirjutatud. Ühesõnaga isegi välisministri sõnavõtus läheb segi 
järjepidevus, kes, kus, miks, millal, suveräniteet. Kelle suveräniteet? Eesti riigi 
suveräniteet, see on üks asi. Eesti rahva suveräniteet, on hoopis midagi muud. 
Eesti riigi järjepidevus välissuhetes on midagi kolmandat ja sisesuhetes on 
see hoopis midagi neljandat, mida me sööme nüüd omandireformi sildi all, 
jne, jne. Sõbrad, see ei ole üksja see sama. Need kõik on keerulised problee- 
mid, millega ühtse loosungi all «Tartu rahu järjepidevus» pole keegi viitsinud 
mõelda, mida see tähendab. 


Lähme nüüd siis selle Tartu rahu juurde. Paljud meist seda lugenud on, 
aga no mõned ehk kindlasti. Kasutaksin võrdlust, mida ükskord kasutasin ka 
ajalehes. Igasugune juriidiline dokument, tavaline tsiviilõiguslik tehing, minu 
pärast liisite auto või ostate poest leiba või sõidate trammiga või ükskõik mis 
asi, erineb n-ö sellest, mille kohta kirjandusteadlased ütleksid, narratiivsest 


<: 


heplaanilisestjutustusest, selle poolest, ettal on palju kihte. Ta ei ole üks siu- 
ke taignapontõik või -plönn, vaid ta on paljukihiline sekservõileib, kust võib 
võtta viilu pealt, siis teise, kolmanda, neljanda, viienda. Tartu rahuleping on 
üks selliseid. 

Milles asi?Tegelikult sõdides Tartu rahu eest, sõditi õige asja eest, aga see 
õige asi oli ainult ühes paragrahvis ja kõik taandus sellele artikkel 2-le. See 


oli korda aetav ja see on see, mis on tõeliselt väärtuslik. See on see, kus on 
öeldud, et Eestil ei järgne mingisuguseid kohustusi omaaegsest kuuluvusest 
Vene koosseisu, Vene suveräniteet ei laieneja kõik muu ülejäänu... OK, ühe- 


sõnaga, lühidalt öeldes, artikkel 2 on see, mis on oluline ja ülejäänud osas 

töö Tartu rahu kallal peab hakkama edasi kestma, kaasa arvatud see miljoni 
tessatini jutt ka. 


Urmas Reinsalu, Res Publica fraktsiooni nimel, Res Publica käsitleb seda 
lepingut tõsise ja tähtsa riigiõigusliku aktina, tegemist ei ole üksnes tehnilise 
dokumendiga. Res Publica seisukoht on, et me ei tohiks seda sisuliselt siin 
saalis pidada niiöelda valitsuse eelnõuks. Selle eelnõu menetlemise puhul 
ei peaks olema mitte sellist opositsiooni, koalitsiooni vahetegu. Tegemist on 
Eesti Vabariigi sõlmitava lepinguga, mille tähendus ja mõju, nagu ka minevi- 
kutulemused, ulatuvad üle aegade. Meie erakonna esimees Juhan Partstegi 
paar nädalat tagasi ettepaneku, et seda lepet peaks menetlema kiiresti siin 
parlamendis. Meil on hea meel, et parlamendi poliitiliste jõudude enamus 
toetab seda seisukohta. 


Meil samas on ka mitmed omapoolsed tähelepanekud selle lepinguga ja 
lepinguga piirnevate küsimuste suhtes. Me ei toeta seda lähenemist, mida ka 
leppe ratifitseerimismenetluste alul parlamendis väljendati mõnegi inimese 
poolt — lükkame selle asja läbi ja lähme puhkama. Me arvame, et tegemist 
on tõsise dokumendiga ja tuleb teha tõsist tööd. Meie esimees Juhan Parts 
esitas ka erakondadejuhtide nõupidamisel meiepoolsed positsioonid. Kõige- 
pealt tuleb tunnustada härra peaministrit parlamendi parteide juhtide koos- 
oleku kokkukutsumise eest. 


Esiteks, küsimus õigusliku järjepidevuse selgitustes dokumendi seletus- 
kirjas. Meil on heameel, et need täiendused on seletuskirja tehtud. Õigus- 
akti seletuskiri ei ole üksnes kirjanduslik dokument, seda teavad kindlasti 
ka õigusteadusega kokku puutunud inimesed. Teiseks, küsimus nn dekla- 
ratsioonist, mida on Isamaaliidu poliitikud pakkunud välja. Selle õiguslikuks 
lähtesõnastajaks oli doktor Lauri Mälksoo Eesti avalikkuses, kus ta rõhutas, ja 
ma tsiteerin doktor Mälksood: , Väidan, et kui Eesti jätab Venemaaga uue pii- 
rilepingu sõlmimisel tegemata ühepoolse deklaratsiooni Tartu rahulepingu 
(riigipiiri mitte puudutava osa) edasikehtivuse kohta, on see oma kehtivuse 
minetanud. Kui uus piirileping sõlmitakse ilma Tartu rahulepingule tehtava 
viiteta, pole Eesti poliitikutel edaspidi põhjust rääkida Tartu rahust kui kom- 
passist ja sümbolist.» 


Ning meil on heameel, et parlamendi väliskomisjon pöördus ka õigus- 
kantsleri poole ning meil on olemas ka õiguskantsleri poolne seisukoht, 
mida ma peaksin vajalikuks siinsamas samuti tsiteerida. «Tartu rahulepingu 
jätkuvat rahvusvahelise õiguslikku kehtivust ei saa lugeda iseenesestmõis- 
tetavaks, kuna ratifitseerimisele kuuluvad piirilepingud, Tartu rahulepingute 
nimetus, ei kohaldu neile automaatselt ka rahvusvaheliste lepingute õigus 
Viini konventsiooni artikkel 30. Riigikogu poolt antava selgituseta võib rah- 
vusvaheliselt tekkida mulje, nagu oleks Eesti Vabariik tacito nõustunud Vene 
Föderatsiooni seisukohaga, et Tartu rahuleping on oma kehtivuse juba vara- 
semalt 1940. aastal minetanud või 2005. aasta piirileping asendab ratifitsee- 

rimisel Tartu rahulepingut täies ulatuses, muutes viimase sisuliselt kehtetuks 
või unarusse langenuks.»Tsitaadi lopp. 

Me arvame, et see täiendus või täiendav tekst, mida ka koostöös meie 
ametnikega on tehtud, on mõistlik täiendus riigiõiguslikult sellele lepingu ra- 
tifitseerimise seadusele. Oluliseks aspektiks, lisaks viitele Tartu rahulepingule 
ja nagu siin on mitmeid kordi kõlanud, enesestmõistetavaltTartu rahulepingu 
tuum ei ole mitte püsiv kahepoolne riikidevaheline kokkulepe, vaid eelkõige 
niiöelda Vene võimu loovutus artikkel 2 järgi, millele on siin korduvalt viida- 
tud. Siis tähtis on ka see sõnum selles deklaratsiooniprojektis, et see leping 
ei puuduta teisi riikidevahelisi suhteid, kahepoolsetest suhetest tulenevaid 
muid küsimusi. 

Nüüd kolmanda teemana tahaksin mainida eraldi setode küsimust ja 
kaasmaalaste poliitikat. Ma ei tahaks mitte sugugi taandada seda temaatikat 
niiöelda küsimusele rahast, et otsekui rahaga oleks võimalik neid probleeme 
lahendada või anda raha selle eest, et seda lepingut peetakse võimalikuks 
ratifitseerida. Küll aga on Setomaa komisjon esitanud konkreetsed ettepa- 
nekud Vabariigi Valitsusele. Neid on 11 ettepanekut, need puudutavad kooli, 
transporti, Petseri 2. Keskkooli, Setomaa regionaalarengu programme aas- 
tateks 2006 - 2009, Setomaa kultuuriprogrammi, millest siin eelnevalt härra 
välisminister mainis, piiriäärset teedevõrgustikku ja muid küsimusi. Siin on 11 
konkreetset küsimust. Meil oli heameel, et härra peaminister leidis võimaluse 
tulla Res Publica fraktsiooni juurde, me arutasime neid teemasid, me looda- 
me, et me saame teatava sellise kirjaliku kinnituse või seisukoha, millised on 
need põhijooned sellel regionaalkaval, millele ka härra välisminister viitas, 
see on igati otstarbekas ja mõistlik koostöötegemise viis. 

Ma tahaksin paari asja siin veel õiendada, meie jaoks ei ole selle leppe 
puhul tegemist vaheteoga otsekui pragmaatikute ja idealistide vahel. Meie 
jaoks on see lepe idealistlik samm. Me mõistame samas nende inimeste 
muresid, ka nende Eesti inimeste muresid, kes on sellele leppele vastu ning 
loodame, et need sammud, mida parlament üheskoos astub deklaratsiooni 
ja muude täpsustuste teel, aitavad neid muresid kahandada. Ma tuletaksin 
meelde ka puudutavalt, kui on kõlanud siin Tartu rahu vaimust ja Tartu ra- 
hulepingu niisugust suureplaanilisemast käsitlusest, siisTartu rahulepinguga 
venitamine, kui me räägime sellest, et Tartu rahulepingu viitega me saame 
piirilepingu ratifitseeritud, siis see venitamine ei teeni Tartu rahu vaimu. Tar- 
tu rahu eesmärgiks, ma tuletan meelde, oli tõmmata efektiivne ja toimiv piir 
Eesti ja Venemaa vahel. 

Nüüd puutuvalt siin kõlanud õiguslike, minu eelkõneleja õiguslikke tä- 
helepanekuid, ma tuletaksin meelde, et Eesti Vabariiki okupeerinud riigi 
esindusorgani otsus, mis puudutas küll Molotov-Ribbentropi pakti, mitte 
fakti tunnustamist Eesti Vabariigi okupeerimise kohta. Ja ma arvan, et me 
peaksime just nimelt rõhutama, et see piirileping ei muuda sugugi Eesti vä- 
lispoliitika põhijooni, seda põhijoont, mida on väljendanud Lennart Meri. Nii 

et niisugune etteheide või rünne Lennart Meri vigadele ei ole sugugi minu 
hinnangul otstarbekas. 

Lühidalt, me oleme poolel teel selle täiendava tööga, selle lepinguga. Ma 
tahan tunnustada kõiki erakondi ja kõiki poliitikuid, kes on selles töös osale- 
nud. Res Publica peab Eesti rahvuslikes huvides nimetatud täiendustega ja 
täpsustavate seisukohtade kujundamisega selle leppe kiiret ratifitseerimist 
Eesti Vabariigi parlamendis. 


E. Nestor, Sotsiaaldemokraatide fraktsiooni esindaja: Ennem kui eelnõu- 
ni jõuda, ma tahaks alustada ühe tähelepanekuga. Siin on kostnud hääli Isa- 
maaliidu suunas, et nemad teevad selle eelnõuga poliitikat. Et need, kes neid 
selles süüdistavad teevad sellega jälle poliitikat. Ja miks peaks üldse erakondi 
süüdistama selles, et nad teevad poliitikat? See vist pole ju kunagi erakonda- 
del patt. Aga eelnõu kohta tahan öelda seda, et sotsiaaldemokraatide näge- 
muses välispoliitika kui üks poliitika osa peaks alati olema saavutatav tulemus 
võimalikult suure konsensuse näol. Ja selle meie arutatava eelnõu puhul on 
see konsensus saavutatud erinevate kooslustega valitsuste järjepidevas töös 
ja tänu viimasel nädalal või viimase kümne päeva jooksul toimunule ka täna 
Riigikogus esindatud erakondade vahelises koostöös. See koostöö on olnud 
mõistlik, eriti see osa, mis nüüd väliskomisjoni ja Välisministeeriumi koostöö- 
tulemusena on jõudnud siia eelnõu preambulasse. 

Sotsiaaldemokraadid tervitavad nii selle preambula toomist siia kui ka 
seda teksti, mis siin on. Sest meile esialgsel kujul näis see eelnõu vaim sel- 
lisena, et tegemist oleks nagu lihtsalt mingi tehnilise joone tõmbamisega. 
Aga Eesti-Vene piirileping ja selle ratifitseerimine ei ole mingi tehniline joone 
tõmbamine, ei seetõttu, et ta vajab siin saalis 68 häält ega ka seetõttu, et see 
on Eesti-Vene piir. 

Mis puudutab eelnõu edasist menetlemist, siis me usume, et selle osa 
täiendamine siin ei tõsta ilmselt Vene ei praeguse ega järgmiste presidentide 
teadmisi ajaloost ega suuda ka kõige eelduste kohaselt eriti muuta duuma 
otsuseid. 


Me oleme kajälginud huviga ja murega seda tegevust, mida valitsus teeb 
setude küsimuste lahendamiseks täna. Meie inimesed on ka seal aktiivsed ja 
me ootame, et valitsuskomisjon jõuaks lähemale tegudeni, valmidus läbirää- 
kida on ju olemas. See on tervitatav ja loodame, et ka tulevad teod. Näiteks 
usume me küll, et kui mõni inimene siiamaani oli jätnud esitamata avalduse 
talle kunagi kuulunud vara kompenseerimiseks, peaks nüüd pärast selle piiri- 
lepingu ratifitseerimist kindlasti sellise õiguse saama. 

Riigipiir ilmselt üldse on võib-olla näiteks ebaõiglane ja ebaõiglane riigi- 
piir saavutatakse reeglina okupatsiooni kaudu. Muud riigipiirid, mis maailmas 
eksisteerivad, on ilmselt kõik reaalsed riigipiirid ja loodud realistlikult. Ja lisaks 
sellele, et Eesti on Euroopa Liidu ja NATO liige, ma arvan, et meie julgeoleku 
huvides on ka see hea, et meil on Venemaaga riigipiir. 

Janno Reiljan, Eestimaa Rahvaliidu fraktsiooni esindaja: Eesti Vene piirile- 
ping on kahtlemata tähtis, ta on tähtis selleks, et kaks naaberriiki saaksid nor- 
maalselt ilma kogu ajalugu pidevalt üksteisele nina alla hõõrumata ja meelde 
tuletamata, tööd teha, edasi minna. Selletõttu on hea meel, et see 15-aastane 
protsess hakkab lõppema. Selle lepingu väga suurt tähtsust tõestab ka see, et 
nii mõnedki poliitikud püüavad sellest odavat ja kiiret profiiti lõigata, unusta- 
des ära kõik selle, mis nad ise varem on teinud või mis veelgi tähtsam, tehes 
väga tähtsaid ülestunnistus! ajaloo suhtes. On kahtlemata kahetsusväärne, et 
Eesti Riigikogus istub erakond, kes teatab, et tema peaminister on kolme aas- 
ta jooksul eksitanud nii Eesti rahvast kui kõiki meie välispartnereid, teatades, 


et ta töötab ühe asja nimel ja tegelikult on töötanud hoopiski millegi muu 
nimel ja selle vastu, mida ta ise on väitnud tegevat. Samuti on kahetsusväär- 
ne, et selle lepinguga seoses püütakse Eesti rahvasse sisendada mingisugust 
alaväärsuskompleksi, enda süü tunnetust ja muud sellist. Nagu selle erakon- 
na esindaja ütles, otsitakse võimalust oma pead paraskisse toppida vabataht- 
likult ja see sinna jättagi. 

Ma ei arva, et Eesti riik ja eesti rahvas peaks tundma ennast süüdlase 
na Jossif Vissarjonovitši vägitegude eest meie riigi suhtes, meie territooriumi 
anastamise, omaks võtmise eest. Rahvaliit näiteks ei nõustunud ka omal ajal, 
96. aasta lõpul, kui 94. aasta juulilepinguid ratifitseerib, siis Rahvaliit hääletas 
vastu punktile, kus me loobusime kõigist pretensioonidest, mis on seotud 
Vene relvajõudude viibimisega Eesti territooriumil. Kahetsusväärselt me tol 
ajal, kümme aastat tagasi, kui oli see protsess alguses kõik ja kus me oleks 
võinud need küsimused jätta lahtiseks ja üles, millegipärast ei teinud seda. 
Kahju, kurb, et me peame seda nüüd meenutama. On hea, et see asi hakkab 
lõppema. See asi tuleks kiiresti lõpetada, et me ennast veelgi rohkem ise ei 
alandaks ja ei veelgi rohkem iseennast ei naeruvääristaks. 

Komisjonis tehti tublit tööd. Komisjonis tundide viisi otsiti iga üksiku sõna 
puhul kokkulepet ja konsensust. Tundus komisjoni istungil, et see saavutati. 
Konsensuslikult otsustati piirileping tuua siia saali, lõpetada esimene lugemi- 
ne, minna sellega edasi, see ratifitseerida. On kurb, et siin hakatakse tegema 
nägu, nagu 15 aastat ei oleks setude probleemi üldse keegi märganud, nüüd 
ärgatakse ja hakatakse seda kiiresti lahendama. On kurb, kui need, kes on ise 
aastaid istunud võimul, ei märganud selle probleemi lahendamist ja nüüd 
teatavad, et see valitsus, kes kaks kuud on võimul olnud, et see peaks olema 
juba need probleemid lahendatud. Kas nendes ettepanekutes, teedevõrgu 
osas, kultuuriprogrammide rahastamise osas, on ka midagi uut? Ei, seal ei ole 
midagi uut. Selle sama kuue aasta jooksul, mis mina siin parlamendis olen 
olnud, on nendest asjadest kogu aeg eelarve käsitluses juttu olnud, kahjuks 
viimase paari aasta jooksul natuke vähem. Kahju, aga küllap siis nendel ini- 
mestel tol ajal süda ei valutanud Setumaa, setu rahva tuleviku ja nende mure- 
de pärast. Ka see on tegelikult iseenda alandamine ja naeruvääristamine, kui 


seda, mida 15 aasta jooksul ei ole märgatud või ei ole sellest aru saadud, äkki 

lõpuks öeldakse heureka, nüüd ma saan lõpuks ometi aru, mis asi on toimu- 
mas, nüüd ometi teised inimesed, tulge lahendage see ära. 

Rahvaliit peab seda lepingut tähtsaks. Ta fikseerib ajaloolise reaalsuse. 
Me ei saa lõpmatuseni selle reaalsuse tunnustamisega viivitada, sest me 
oleme lubanud seda, meie valitsused, meie peaministrid on lubanud meie 
partneritele, et me oleme valmis seda tunnustama, ajaloole ükskord joone 
alla tõmbama, et saaks normaalselt edasi minna. See ongi Rahvaliidu üles- 
kutse. Käsitleme seda piirilepingut ikkagi soliidselt, nii nagu on Eesti riigile ja 
rahvale kohane.Teeme asjalikud ettepanekud, kui neid veel pärast neid pikki 
komisjoni istungeid on teha, ja ratifitseerime selle piirilepingu. 


Seda on vaja meile, seda on vaja Euroopa Liidule, Seda on vaja ka Vene- 
maale ja on hea, et seda ka Venemaale vaja on. Ma loodan väga, et ükskord 
tuleb aeg, nii nagu Saksa ja Poola suhetes, kus vanad vaenlased matavad 
sõjakirve maha ja koos teevad head tööd. Ma loodan, et nii nagu Saksa ja 
Prantsusmaa suhetes, on see sõjakirves maha maetud ja koos on veetud Eu- 
roopat edasi. Miks ei võiks kunagi tulla aeg, kus Eesti ja Venemaa veavad siin- 
ses arengus koos ühte arenguvankrit, mitte seda, et me ilmtingimata tahame 
väita, et meil on hoopis teine vanker ja me tahame teda vedada ilmtingimata 
mingis teises suunas. Niisiis võtame, mõtleme tuleviku peale, tunnistame aja- 
loolisi reaalsusi, lõpetame selle inetu, kuidas öelda, populistliku esinemislaadi 
ja töötame piirilepingutega nii, nagu on soliidsele riigile ja rahvale kohane, 
ratifitseerime selle. 


Ain Seppik, Keskerakonna fraktsiooni esindaja: Ma ei räägi nii pikalt pa 
raskitest ja muudest asjadest, vaid esitan Keskerakonna ja Keskfraktsiooni 
seisukoha ilma kellegi tundeid ja minevikku riivamata. Keskerakond on sei- 
sukohal, oli eile, oli üleeile ja on ka täna, et Eesti ja Venemaa piirileping koos 
oma lahutamatu osa, seletuskirjaga, on kooskõlas meie põhiseadusega ning 
see tuleks võimalikult kiiresti ratifitseerida siin saalis. Võimalikult kiiresti tä- 
hendab seda, nagu näeb ette Riigikogu kodukord ja õigusaktide menetlemi- 
se tavaline tempo. 


Ja nii ta on ka tegelikult läinud. Kui me eile veel lootsime, et erakonnad 
leiavad siin selles küsimuses kiiresti rahuldava kompromisslahenduse, siis 
täna võime öelda, et tõepoolest see kompromiss on leitud. Tänan selle eest 
väliskomisjoni tihedat tööd. See kompromiss Keskerakonda ja Keskfraktsioo- 
ni täiesti rahuldab. Erinevalt eelkõnelejatest ma ei pea seletuskirja nii halvaks, 
vaid vastupidi, seletuskiri selle tehnilise lepingu juurde tuleks läbi lugeda. 
Meie arvates on see koostatud asjatundlikult ja käsitleb kõiki neid asjaolusid, 
mis nüüd ka seaduse täiendatud tekst. 


Samal ajal on meie selge seisukoht, et kõigi Eesti kodanike huvid peavad 
olema kaitstud ning valitsus peab lühima võimaliku ajajooksul kavandama 
vastavad meetmed. Me loodame, et valitsus tuleb õige kiiresti, nii nagu vä- 
lisminister ütles, nende abinõudega meie ette. Meie oleksime valmis neid kii- 


resti menetlema ja kiiresti toetama. Tuletan meelde, etvastava deklaratsiooni 

võttis Eesti Keskerakonna juhatus vastu juba k.a 5. veebruaril. Ja veel kord, 
Keskfraktsioon arvab, et Eesti-Vene piirileping tuleks siin Riigikogu saalis veel 
enne Riigikogu suvepuhkust ratifitseerida. 


Aseesimees T. Varek: Seega on Riigikogus kõikide fraktsioonide esindajad 
sõna saanud. Sellega on läbirääkimised peetud ja lõpetatud. Ja on ka lõpe- 
tatud 660 esimene lugemine. Määran eelnõule 660 muudatusettepanekute 
esitamise tähtajaks 13.juuni 2005. a. PROTOKOLLILÕPP 

X RIIGIKOGU STENOGRAMM, V ISTUNGJÄRK, Kolmapäev 15.juuni 2005 
Infotund, Aseesimees T. Varek: Kohale registreerus 32 Riigikogu liiget. (Nagu 
näha, antud teema rahvaasenikke ei huvita, kohale on vaevunud tulema alla 
ühe kolmandiku — H.P.) 


Helir-Valdor Seeder: 18. mail sõlmitud piirilepingu kohaselt, hakkab piir 
mööda Narva jõe telge tulevikus kulgema, mis tähendab seda, et Venemaa 
saab ühepoolselt reguleerida vee taset Narva veehoidlas ja selle veetaseme 
alandamise ka ühepoolselt lõpetada elektritootmise Narva elektrijaamades. 
Kas Eesti ja Vene vahel on olemas praegu mingisugune riikidevaheline kok- 
kulepe, kuidas säilitada Narva veehoidlas veetaset ja kuidas ühiselt kasutada 
tammi? Kui ei ole, siis kuldas kavatsetakse see olukord reguleerida nii, et Eesti 
poole huvid, ja ma rõhutaksin, strateegilised huvid oleks kaitstud, sest 90% 
kogu Eesti elektrist, toodetakse just nimelt Narvas? 


Urmas Paet (välisminister): Kindlasti see, mis puudutab Narva veehoidla 
veetaset ja nii Narva elektrijaamade kui ka Venemaa pool asuva hüdroelekt- 
rijaama veega varustamist selleks, et need ettevõtted saaksid toimida, neid 
asjaolusid tuleb siin lähitulevikus täpsustada. Seni on see koostöö ka nüüd 
toimunud tõrgeteta ehk see, milles seni on kokkulepitud, on ilma tõrgeteta 
vett pidanud, kõik on toiminud. Aga kindlasti lähiajal kui piirilepped saavad 
jõusse, tuleb need tehnilised nüansid, mis puudutavad mõlemal pool asuvaid 


elektrijaamu, nende veega varustamise tagamist, kindlasti üle vaadata. 


Helir-Valdor Seeder: Ma sain vastusest aru, et sellist riikide vahelist kokku- 
lepet ei ole olemas ja te ise viitasite ka hüdroelektrijaamale, mis asub Narva 
jõel. Vastavalt rahvusvahelisele tavalejagatakse piiriveekogudel asuvate hüd- 
roelektrijaamade toodang valgala suurusele, mis tähendaks, et umbes 40% 
Narva hüdroelektrijaamas toodetavast elektrienergiast peaks nagu saama 
Eesti Vabariik. Kui ei ole valgala võimalik määrata, siis 50 ja 50. Minu andme- 
tel täna ei saa me sealt hüdroelektrijaamast mitte midagi. See küsimus ei ole 
normaalselt toiminud ilma lepinguteta. Kuidas valitsus näeb, milline valitsuse 
seisukoht on, kas me peaksime ka nendes küsimustes kokku leppima ja ka 
osa toodangust hüdroelektrijaamast saama või ei peate seda oluliseks ja va- 
jalikuks? 


U. Paet: Et lõplikult ja põhjalikult sellele küsimusele vastata, loomulikult tu- 
leks teha ära eeltöö, antud juhul, Eesti puhul majandusministeeriumis enne- 
kõike, milline võiks olla ikkagi see õigustus elektritoodangut sealt ka Eestisse 
saada. Samas ka, milline on selle majanduslik taust ja alus, et kas see on ka 

majanduslikult efektiivne. Nii et selle küsimuse juurde saab tulla pärast seda, 


kui need analüüsid on majandusministeeriumis tehtud. 


Tarmo Leinatamm: Kas ja kui palju erineb praegune kontrolljoon piirilepin- 
gu järgsest piirist? Kui ta erineb, siis kas need maaomanikud ja majapidami- 
sed on nendest võimalikest muudatustest teadlikud, kui juhtumisi nii Eesti 
Vabariigi Riigikogu kui ka Venemaa peaks ratifitseerima piirilepingu ehk tei- 
sisõnu, kas on ka selliseid situatsioone sees nagu praegu piltlikult öeldes, et 
magamistuba on ühes riigis ja köök on teises riigis? 


U. Paet: Niiöelda maade vahetust mõningal määral pärast seda, kui piirilep- 
ped jõustuvad, ette tuleb ja seda nii veepiiril kui ka maismaapiiril. See, mis 
puudutab maismaapiiri, siis teatavasti piirilepped on parafeeritud viimati 
juba 1999.(?) aastal, mis tähendab, et kõigil maaomanikel on olnud ka või- 
malus Välisministeeriumi kodulehel üleval rippuva piirikirjelduse järgi selle 
vastu huvi tunda. Selge on see, et maade vahetus ei puuduta mitte kellegi 
eluaset. Nii et sellist olukorda, kus näiteks kellegi eluase võiks osutuda teises 
riigis asuvaks, seda ei ole. See puudutab ikkagi mõningaid inimasustuseta 


territooriume, mis vahetamisele lähevad. 


Henn Pärn: Ma tahaksin veel kord selle Narva tammi ja veehoidla kohta küsi- 
da, et kas on olemas üldse mingisugune dokument, mille alusel praegu seda 
niiöelda ühisvaldust kasutatakse või meil ei ole mitte midagi, on lihtsalt tava, 
nii me olemeteinud ja selle peal praegu asi püsibki? 


U. Paet: Et 100%-liselt anda teile täisvastus, ma peaks täpsustama, samas on 
nii Eesti ettevõtete juhid, kes Narva veehoidla teenuseid, kui nii võib öelda, 
kasutavad, väitnud, et kõik on korras ja mingeid probleeme ei ole esinenud. 


Esimees E. Ergma: Alustame Riigikogu täiskogu V istungjärgu 18. töönädala 
kolmapäevase istungiga. 

Vabariigi Valitsuse algatatud Eesti Vabariigi ja Vene föderatsiooni vahelise 
Eesti-Vene riigipiiri lepingu ning Eesti Vabariigi ja Vene Föderatsiooni vahelise 
Narva ja Soome lahe merealade piiritlemise lepingu ratifitseerimise seaduse 
eelnõu 660 teine lugemine. 


Enn Eesmaa (Väliskomisjoni esimees): Muudatusettepanekute tähtajaks oli 
teatavasti esmaspäeva hommik kell 10 ja selleks tähtajaks esitati 3 muuda- 
tusettepanekut ühiselt Res Publica ja Isamaaliidu fraktsiooni poolt. Nad oma 
sisus ja põhimõtetes olid sarnased ja põhiline oli selles, et oleks preambulas 
muudatusettepanekute esitajate arvates tarvis mainida ka veel okupatsiooni 
ja anneksiooni. Esitajad võtsid ühe nendest muudatusettepanekutest komis- 
joni istungil tagasi. Me hääletasime ja kaks muudatusettepanekut jäeti arves- 

tarnata, kuna vastuhääli oli viis ja poolthääli oli neli, erapooletuid oli null. Me 
tegime ja otsustasime teha Riigikogu täiskogule ettepanek viia 15. juunil ehk 
täna läbi eelnõu lõpphääletus. Seega läheb eelnõu 660 täna arutlusele möö- 
dunud nädalal lisatud preambulaga, mille kohaselt saab Riigikogu piirilepin- 
gud ratifitseerida lähtudes 1918. aasta 24. veebruaril väljakuulutatud Eesti 
Vabariigi õiguslikust järjepidevusest. Samuti tuleb silmas pidada, et riigipiiri 
leping muudab kooskõlas põhiseaduse artikliga 122 osaliselt 1920. aasta 2. 
veebruaril Tartu rahulepingu kolmandas artiklis määratletud riigipiiri joont, 
kuid ei mõjuta ülejäänud lepingutega ega määra ette(?) piirilepingutega mit- 
teseotud kahepoolsete küsimuste käsitlemist. 


Jaanus Marrandi: Väliskomisjon ei ole toetanud kumbagi muudatusettepa- 
nekut, kus on räägitud õigusvastasest okupeerimisest või annekteerimisest 
aastatel 1940-1991. Teie olete öelnud, et vastav seaduseelnõu ei peagi niiöel- 
da ajalugu kirjutama ümber või ajalugu fikseerima väga täpselt. Aga siiski oli 
see kindlasti ju üheks väga oluliseks arutluse teemaks komisjoni istungil ja 
missugune oli komisjoni niiöelda sisuline seisukoht, kas aastatel 1940-1991 
oli Eesti okupeeritud ja annekteeritud vöi ei olnud. Missugused olid sisulised 


arvamused komisjoni liikmete poolt? 


E. Eesmaa: Need on suuresti kaks eri teemat. Üks asi on see, mis on meile 
kõigile, riigikodanikele teada ja mis on riigi ametlik seisukoht.Teine on see, et 
me tegeleme praegu piirilepingute seaduste ratifitseerimisega. Kõike, kogu 
ajalugu tõenäoliselt ei ole tarvis nende piirilepingute ratifitseerimise seaduse 
preambulasse kirjutada. Sest kui kirjutada midagi, siis tekib uus küsimus, kas 
on tarvis veel midagi kirjutada. Neid momente ja neid ajaloo pöördepunkte 
ja neid ajaloosündmusi, millest võiks nendes dokumentides teoreetiliselt ja 
põhimõtteliselt kirjutada ja rääkida on väga palju. Meie keskendume sellele, 
et meil on tarvis ratifitseerida ja võimalus ratifitseerida piirilepingud ja siis 
minna juba edasi piiri demarkeerimisega jne. Nii et enamuse komisjoniliik- 
mete seisukoht oli see, et preambulas see versioon, mis oli meil juba läinud 
nädalal toodud siia esimesele lugemisele, on piisav, et need piirilepingud ra- 
tifitseerida. 


Liina Tõnisson: Te sisuliselt ei vastanud Marrandi küsimusele, te ütlesite, et 
preambula on piisav ja seega ei ole vaja teemat okupatsioonist ja annektee- 
rimisest selles eelnõus arutleda. Mulle tundub, et kui pressi jälgida, et siis 
eesti rahvas ei arva nii. Siin on väga pikki diskusioone peetud ja kahtlusi on 
väga mitmesuguseid. Seega oleks absoluutselt hädavajalik, et väliskomisjon 
siiski teeks oma otsustuse ja ütleks, miks ta ei pea oluliseks okupeerimise ja 
annekteerimise äramärkimist. Kas põhjusel, et seda ei ole toimunud, või see 
ärritab meie idanaabrit või on mingi kolmas põhjendus. Väide, et häältega 5:4 
otsustati seda mitte kirjutada preambulasse, ei ole veenev. Ühiskond ootab 
teilt otsust. Palun seletust. 

E. Eesmaa: See meie otsus oligi selline, et selles konkreetses dokumendis, 
ratifitseerimise seaduse eelnõus ei pidanud enamus komisjoniliikmeid vajali- 
kuks seda fakti, mille olemasolus komisjoniliikmed ei kahtle, selles kontekstis 
ja selles konkreetses dokumendis eraldi mitte mainida. See ongi kogu vastus. 
See ei muuda ajalookäsitlust, see ei muuda põhitõdesid. Me räägime sellest 
konkreetsest lepingust, nendest konkreetsetest lepingutest ja võimalusest 
need lepingud siin Riigikogu saalis ratifitseerida. 


Urmas Reinsalu: Ma arvan, et valdav seisukoht siin saalis on, et piirileping 
tuleb kiiresti ja ilma viivitusteta ratifitseerida. Küsimus selle üle, mille üle on 
tekkinud reaalne probleem või erinevad tõlgendused, preambula ühe muu- 
datusettepaneku üle. Osa parlamendi saalist peab seda evidentseks küsimu- 
seks, et seda pole vaja mainida, osa peab seda nii evidentseks kui tähtsaks 
küsimuseks, et peab mainima. Mul on küsimus, ette kindlasti väliskomisjonis 
kujundasite seisukoha, paluksin teie hinnangut, milline õiguslik tähendus on 
sellel preambulal nii siseriiklikult kui riikidevahelistes suhetes? 


E. Eesmaa: Meie arvates on see selgitava tähendusega, see mainib ära Eesti 
riiklusele olulised tähised - 24. veebruar 1918, 2. veebruar 1920, Tartu rahu. 
Meie ühisel seisukohal väliskomisjonis, konsensusega me otsustasime, et 


preambula on vajalik, selgitamaks seda ratifitseerimise seadust. Nii et tal on 


küllaltki oluline tähendus nii sise- kui ka välispoliitilisel tasandil. 


Jaanus Marrandi: Väliskomisjoni esimehena olete te kindlasti ka oma era- 
konna põhiline välispoliitika kujundaja. Ühtlasi on teie erakonnal sõlmitud 
koostööleping Venemaa juhtiva võimuparteiga Ühtne Venemaa. Kas teil on 
oma koostööpartneriga Venemaal olnud poliitilisi konsultatsioone teemal, 
kuidas suhtuvad nemad üldse vastavasse preambulasse või mingisugustesse 
variantidesse selles preambulas? Missugused on teie erakondlikud kontaktid, 
kui neid on olnud ja kaste olete saanud neid oma töös väliskomisjoni esime- 


hena kasutada antud seaduseelnõu menetlemise valguses? 


E. Eesmaa: Otsene vastus küsimusele on ei. Ma ei ole saanud neid kontakte 
kasutada töös väliskomisjoni esimehena. Kontakte on olnud, neid ei ole ol- 
nud väga palju ja igal juhul, ka sellisel juhul, kui need kontaktid oleks olnud, 


nad ei oleks mõjutanud minu kui väliskomisjoni esimehe tööd. 


Marko Mihkelson: ...me oleme piirilepingute ratifitseerimisega tegelenud 
komisjonis pisut enam kui paar nädalat, mitte küll kõigil istungitel. Tahaksin 
küsida sinult, kas komisjoniesimehena sulle tundub, et meil on olnud pii- 


savalt aega kõigekülgselt kõigi üksikute nüansside, kaasaarvatud ka nüüd 

praegu üles kerkinud küsimusega okupeerimise ja annekteerimise teemadel, 


arutleda ja saada kõik vajalikud analüüsid meie otsuse tegemiseks? 


E. Eesmaa: Loomulikult on mõiste piisav või mitte piisav alati eraldi arutelu 
vajav, meie lähtusime ja ka mina lähtusin sellest, tõepoolest 30. maist alates 
me oleme oma komisjoni istungitel menetlenud seda, et suur enamus ja selle 
menetluse alguses rõhuv enamus komisjoniliikmetest pooldas ratifitseeri- 
mise protsessi kiiret menetlust Riigikogus, kaasaarvatud komisjonis. Nende 
koosolekute ja päevade jooksul osa komisjoniliikmete arvamus mõnevõrra 


muutus. See oli see põhjus, miks see menetlus läks sellisena nagu läks. 


Janno Reiljan: Stenogrammi täpsustamise huvides, et ei jääks muljet, nagu 
oleks piirilepingut ainult viimasel kahel nädalal arutatud, kas te kinnitate, et 
Raul Mälk käis piirilepingu kaartidega ja dokumentidega komisjoni ees ka 
juba mitu kuud varem kui nüüd see viimane ratifitseerimise küsimus üles 
kerkis? 


E. Eesmaa: Loomulikult. Vastates küsimusele mina lähtusin nende piirile- 
pingute ratifitseerimise seaduse menetlusest. Piirilepinguid me arutasime 
ja tõepoolest ka Raul Mälk käis Riigikogu komisjonis juba mitu-mitu nädalat 
tagasi. Nii et see protsess ja menetlus on tegelikult juba väga pikaaegne. Me 
räägime praegu ikka ja keskendume selle piirilepingute ratifitseerimise sea 
duse menetlusele. 


Esimees E. Ergma: Rohkem küsimusi ei ole. Järgmiseks ettekandjaks ma kut- 
sun välisministri. 


Urmas Paet: Eesti-Vene piirilepingute ratifitseerimise seaduse eelnõu esime- 
sest lugemisest möödunud nädala jooksul on eelnõu saanud veel mõningast 
lihvi. Taas on siin ka koht väliskomisjoni aktiivse ja tulemusrikka töö tunnusta- 
miseks. Vabariigi Valitsus toetab eelnõu vastuvõtmist teile esitatud kujul. Piiri- 
lepingute ümber tegelikult aastaid kestnud arutelud on teile andnud rohkes- 
ti nii informatsiooni kui mõtteid. Teie tänast otsust jälgivad valijad ja samas 
maailma muud riigid. Pole ju piirilepingute ratifitseerimised tänapäeval kuigi 
sagedased. Mul on heameel tõdeda, et Eesti kiire asumine 18. mail allakirju- 
tatud lepingute ratifitseerimisele, vaatamata Eesti ja Venemaa suhetes püsi- 
vatele probleemidele, on saanud meie sõprade ja liitlaste toetuse osaliseks. 
Koos muude riikidega toetasime Leedu ja Venemaa piirilepingute sõlmimist 
ja toetame Läti ja Venemaa piirilepingu kiiremat sõlmimist. Toonitan siinkohal 
Balti riikide ühtset lähenemist. Kõik me soovime piiridega seotud probleemid 
Venemaaga lahendada võimalikult kiiresti. Ka Eesti avalik arvamus on prae- 
guse lähenemise üsna suures osas positiivselt vastu võtnud. Olgem ausad, et 


Eesti üldsus pole ülevoolavalt rõõmus toimuva üle, ent ometi suhtub enamik 

mõistmisega. Tegemist on möödapääsmatu toiminguga ja edaspidi kesken- 
dume tulevikule, mitte mineviku lõputule ja piinavale läbimõtlemisele. 

Lugupeetud Riigikogu! Vaadates aastate jooksul toimunud mõttevahe- 
tustele tagasi ja eriti viimaste kuude arutlustele, tahaksin veel kord viidata 
Põhiseaduse Assamblees toimunud vaidlustele. Assamblee liikmed nägid 
ette väga paljusid hilisemaid probleeme ja kõrvuti rahva poolt heakskiide- 
tud põhiseaduse vahetu tekstiga jätsid vajaduseks ka hääletatud selgituse. 
Lisaks on oma arvamused esitanud nii eelmine kui praegune õiguskantsler. 
Läbirääkimiste protsess sai niimoodi kulgeda õigusliku selguse tingimustes ja 
sellele juriidilisele eeltööle tuginevalt sai sündida nüüd siis teisele lugemisele 
jõudnud eelnõu. Teile esitatud kujul on piirilepingute ratifitseerimine kindlalt 
põhiseadusega vastavuses ja selle esmatähtsale rollile viitab selgelt ka sea- 
duseelnõu. 


Teine suur teema on olnud piirilepingute seos Eesti riikliku järjepidevu- 
sega. Nii meie enda järjekindel positsioon, nii Eesti riigi poolt sõlmitud välis- 
lepingud kui ka muude riikide üldine lähenemine on meie riigi järjepidevust 
kinnitav. 12. septembril 1991 kinnitas ÜRO Julgeolekunõukogu eesistuja pä- 
rast Balti riikide ÜRO liikmeks vastuvõtmise otsuse tegemist nõukogu poolt, 
et Eesti Vabariigi, Leedu Vabariigi ja Läti Vabariigi iseseisvus taastati rahu- 
meelselt dialoogivahenditega, puudutatud poolte nõusolekul ning vastavu- 
ses kolme riigi rahvaste soovide ja pürgimustega. Eesistuja niisiis ei käsitle- 
nud meie riiki mingi uue riigina, vaid selgelt tunnistas järjepidevust. Eesti riigi 
järjepidevus on seega tuhandete erinevate elementide kooslus, millest Vene- 
maaga suhtlusega seotud on vaid teatud osa. Mitmesugustes Eesti Vabariigi 
aktides riiklikust järjepidevusest ja ajaloolis-õiguslikest hinnangutest sätes- 
tatu kehtib täiel määral ka siis, kui piirilepingud Venemaaga jõustuvad. Põhi- 
seadus kinnitab, et Eesti riik on loodud eesti rahva riikliku enesemääramise 
kustumatul õigusel ja välja kuulutatud 24. veebruaril 1918. Ja Eesti iseseisvus 
ning sõltumatus on aegumatud ja võõrandamatud. Seadusandja on omalt 
poolt esitanud väga täpse ajaloolis-õigusliku seisukoha, 7. oktoobril 1992 
võttis Riigikogu vastu deklaratsiooni põhiseadusliku riigivõimu taastamisest. 
Selles märgitakse, et praegune Eesti Vabariik on õigussubjektina samane 
1918. aasta 24. veebruaril välja kuulutatud Eesti Vabariigiga, mis 1940. aastal 
langes Nõukogude Liidu agressiooni ohvriks ning inkorporeeriti ebaseadus- 
likult Nõukogude Liidu koosseisu. Antud Riigikogu määratlus meie riikluse 
kestvusest on olnud ja on ka edaspidi kogu meie välispoliitilise käitumise üks 
aluspõhimõtteid. Analoogiliselt on asjad Tartu rahulepinguga, mille staatust 
meie riikluse jõus oleva nurgakivina need lepingud ei vähenda. Eesti jaoks on 
erilise tähtsusega 1920. aasta lepingu teine artikkel Venemaa-poolsest tun- 
nustusest Eesti riiklikule iseseisvusele,ja seda piirilepingutel puuduta. Nende 
objekt on selgelt lepingu artikli 3 esimene lõige riigipiirjoone kulgemisest. 
Juhiksin teie tähelepanu õiguskantsleri sõnadele, et Tartu rahulepingu jätku- 
vat rahvusvahelis-õiguslikku kehtivust ei saa lugeda iseenesestmõistetavaks. 


Selles kontekstis on oluline ja ammendav ratifitseerimisseaduse preambuli 

teine lõige. Samuti pööraksin teie tähelepanu õiguskantsleri sõnadele, et on 
oluline jälgida, et Riigikogu selgituse sõnastus ei muutuks sisuliselt reservat- 
siooniks, mis on vastuolus allakirjutatud piirilepingute eesmärgi ja mõttega 
ning ühtlasi rahvusvahelise lepingute õiguse Viini konventsiooniga. Võin 
kinnitada, et esitatud eelnõu järgib õiguskantsleri soovitusi. Piirilepingute 
iseloom on selline, et need ei määra ette piirilepingutega mitteseotud kahe- 
poolsete küsimuste käsitlemist. Eesti ja Venemaa vahel on veel palju lahen- 
damata probleeme. 18. mail Moskvas toimunud läbirääkimistel Venemaa kol- 
leegi Lavroviga kujunes arutamist vajavate teemade loetelu päris pikaks. 


Austatud Riigikogu! Piirilepingute jõustumine toob endaga kaasa hulga- 
nisti probleeme, millele on aastaid otsitud lahendusi, ja tuleb tunnistada, et 
kohati liiga aeglaselt. Eelkõige pean ma siin silmas Setumaa arenguga seotud 
probleeme, mida Riigikogu liikmed ja erakonnad on täie tõsidusega tõstata- 
nud. Ettegemist on paljude ametkondade tööd puudutavate teemadega, siis 
andis neis küsimustes valitsuse poolt teile selgitusi ja kinnitusi peaminister 
oma kirjas fraktsioonidele, kus ta esitas laialdase tegevuskava. Selles kirjas on 
paljude plaanide ja rahaliste numbritega kinnitatud valitsuse otsustavust te- 
gutseda Setumaal üldiselt olemasolevate ja uue piirjoonega seoses tekkivate 
täiendavate murede lahendamiseks. Tänases Riigikogu infotunnis oli mul ka 
võimalus vastata mõnele küsimusele sellest valdkonnast. Tahaksin toonitada, 
et käesolev valitsus on juba langetanud mitmed reservfondist finantseerita- 
vad otsused Setumaa arengu toetamiseks. Paljud ettepanekud ootavad veel 
detailset heakskiitmist ja raha kavandamist. Te saate anda oma hinnangu 
tehtava piisavusele riigieelarvet käsitledes. Selle teema lõpetuseks mainiksin, 
et kui valitsus oma kabinetiistungil maikuus piirilepingut käsitles, siis tegeles 
ta päris pikalt ka just nimelt piirilepingute allakirjutamisega ja jõustumise- 
ga seotud probleemide lahendamisega. Eesti on asunud esimesena piirile- 
pinguid ratifitseerima ja ka selle teema ümber on olnud erinevaid seisuko- 
havõtte. Meie analüüs on näidanud, et mingid keerukad konstruktsioonid 
samaaegsete ratifitseerimistega või seotud ratifitseerimistega ei lisa meile 
mingeid positiivseid tulemusi. Eestile endale on hea, kui me lepingud kohe 
allakirjutamise järel ka ratifitseerime, näiteks ennetades võimalikke valimis- 
kampaaniate toodavaid probleeme. Eesti sõpradele ja liitlastele, tegelikult 
kogu maailmale, annab meie selline samm selge signaali, et protsessi kulg ei 
seisa Eestitagaja nad saavad alati küsida Moskvalt, millal seal Eestile samaga 
vastatakse. Venemaale anname kiire ratifitseerimisega selge signaali, et Eesti 
on oma seisukohtades järjepidev. Piirilepingud on kahe poole kokkuleppe 
tulemus, millega lahendatakse eelkõige üks kindel teema — riigipiirijoone 
kulgemine. Mõnikord väljapakutud ideed, et ratifitseerimise käigus mingeid 
seoseid ehitades õnnestuks teiselt poolt midagi n-ö kauba peale saada, ei ole 
realistlikud. Nende autorid ei anna endale aru niimoodi käivitatava protses- 
si võimest kasvada nagu laviin üha uute vastastikuste pretensioonide reaks. 
Me saaksime niimoodi taas ritta kõik olemasolevad raskused ja samas oleksi- 
me endiselt ilma piirilepingutest, mida mõlemad pooled tegelikult vajavad. 

Vabariigi Valitsuse arvates on piirilepingute ratifitseerimine vajalik samm ja 
kõigil, kellel on arvamus, et seda ei peaks astuma, peab olema ka selge tege- 
vuskava, mida teha siis edasi. Kuidas vastata küsimustele, kus lõpeb Euroo- 
pa Liit, millist õhuruumi valvavad NATO hävitajad, kus on keegi piiririkkuja 
või salakaubavedaja, miks peaksid maailma mõjukad riigid tahtma sekkuda 
ühte piirivaidlusse, kus neil pole elulisi huve, mida Eesti võidaks edasipüsivast 
lahtisest piiriküsimusest jne, jne. Täna on kaalukausil riiklikud huvid ja mitte 
tunderikas, kuid loogikavaba melodraama. Tõhus välispoliitika ei ole kellegi 
verbaalne ärapanemine, vaid tulemuste saavutamine meie turvalisuse tugev- 
damise ja heaolu kasvu teel. 

Ja selle esinemise lõpetuseks. Kui lepingud ratifitseeritakse, siis teatakse 
seda, et lepingud ratifitseeriti. Kui lepinguid ei ratifitseerita, siis meenutatak- 
se neid, kelle tegevuse tõttu see aset ei leidnud. Ma loodan, et käimasolev 


arutelu viib meid lahendusele, mida mäletatakse Eesti õige sammuna. 


Tõnis Lukas: Sel hetkel, kui ma peaministri staabis ülejäänud erakondade 
esimeestele ja härra Raul Mälgule andsin üle Isamaaliidu ettepanekud viia 
seaduse teksti muudatused — nii Tartu rahu mainimine kui ka okupatsiooni 
mainimine — oli ühemõtteliselt selge, et tegemist on seaduse muutmisega. 
Täna siin ütles härra väliskomisjoni esimees, et preambul on ainult selgitava 
tähendusega. Ma saanaru siis, et üks osa seadusest, preambul, ei ole seaduse 
jõuga. Kas selline on ka valitsuse seisukoht? 


U. Paet: Preambul on osa seadusest. 


Andres Herkel: Vabariigi Valitsuse esindajad väliskomisjonis Isamaaliidu frakt- 
siooni ja Res Publica fraktsiooni esitatud muudatusettepanekuid ei toetanud. 
Argumendid selle vastu olid umbes sellises stiilis, et ehk saaks ka ilma selliste 
täiendusteta vastu võtta ja hakkama. Aga sellele küsimusele, mida paha või 
mida halba teeks eelnõule anneksiooni ja okupatsiooni fakti äramärkimine, 
sellele nagu vastust ei saanudki. Minu küsimus on, kasteil on mõni ekspertiis 
või seletus selle kohta, miks need muudatusettepanekud või õigemini üks 
neist ei võiks olla preambulile lisatud. 


U. Paet: Kui vaadata praegu teie ees oleva seaduseelnõu teksti, siis esimene 
lause räägib sellest, et kõik järgnev lähtub 1918. aasta 24. veebruaril väljakuu 
lutatud Eesti Vabariigi õiguslikust järjepidevusest. Tegelikult sisaldab see lau- 
se endas ka nii okupatsiooni kui muid sündmusi, mis Eesti ajaloos sellel pe- 
rioodil aset on leidnud. Seega on see teema tegelikult selles lauses käsitletud. 
Me oleme seisukohal, et tõepoolest lisatäiendust sellisel kujul, nagu on välja 
pakutud, sellele eelnõule liitma ei peaks. Kui vaadata ka näiteks õiguskants- 
leri seisukohti selle eelnõu suhtes, siis õiguskantsler on avaldanud muret, et 


Tartu rahulepingu kehtivust ei saa lugeda iseenesestmõistetavaks, ja see on 

lahendatud preambuli 2. punktiga, kus on kirjas, et uued piirilepped asenda- 
vad Tartu rahu ainult osaliselt ehk artiklis 3 ja muus osas Tartu rahu see otsus 
ei muuda. Kirjas on samuti selgitus, et ükskõik milline lause ei tohi muutuda 
reservatsiooniks Viini rahvusvaheliste lepingute õiguse konventsiooni mõt- 
tes. Viini konventsiooni põhimõtetega ja rahvusvahelise lepinguõigusega on 
põhimõtteliselt vastuolus see, kui lepingute riigisisesel heakskiitmisel koor- 
matakse neid poliitilist tähtsust omavate sätetega. See on üks selline õiguslik 
argumentatsioon. Samas ei ole Eesti õnneks maailmas üksi, meil on hulk sõp- 
ru Euroopa Liidus, NATO-s, ka väljaspool neid organisatsioone, ja oma piiri sä- 
testamisel me peame olema suunatud tulemusele. Nii et ka selles kontekstis 
on väga oluline, et meie piirileppeid ratifitseeriv seaduseelnõu oleks võimali- 
kult asjakohane ja selline, kus me saaksime kõigekülgset tuge. 


Trivimi Velliste:Te ütlesite, et teile on oluline, mida teie tänastest otsustest 
arvatakse aastakümnete pärast. Ajaloos on olnud juhtumeid, kus 99 kõnni- 
vad ühte jalga ja üks kõnnibteist jalga ja arvatakse, et need 99 kõndisid õiget 
jalga, aga hiljem on selgunud, et see üks kõndis siiski õiget jalga. Mu küsimus 
on: kaste olete veendunud, et 85 aasta pärast, kui kindlasti räägitakse ka täna 
arutatavast lepingust, räägitakse teie otsustest sama hästi kui härra Poska ot- 
sustest? 


U. Paet: Kindlasti ma ei võta seda au või häbi siis endale, et tegemist on min- 
gi minu otsusega. Seetõttu ratifitseerimisseadus parlamendis ongi, et otsus 
tuleb parlamendilt, kas piirileppeid ratifitseerida või mitte. Ehk see, millest 
ma oma sissejuhatavas sõnavõtus kõnelesin, oli jutt parlamendi otsusest, kes 
peaks panema sellele protsessile, mis on üle 10 aasta kestnud, punkti. Aga 
kui vaadata kõhklusi, mis Eesti ühiskonnas on olnud ka viimasel 15 aastal 
mitmesuguste lepete, nende sõlmimise ja heakskiitmise osas, siis mäletame, 
et 1992. aastal oli ka kõhklejaid näiteks põhiseaduse vastuvõtmise osas. On 
olnud kõhklejaid selles osas, kas näiteks Vene vägede väljaviimise kohta sõl- 
mitud lepped olid ikka õiged, nad pälvisid omal ajal väga tugevat kriitikat. 
Nendest mõlemast näitest ei ole möödunud veel just väga palju aega, aga 
ometi näib mulle, et ühiskonna suurema osa veendumus on ikkagi, et nii 
põhiseaduse vastuvõtmine 1992. aastal kui ka otsused ja kokkulepped, mis 
viisid Vene vägede kiirele lahkumisele 1994. aastal, olid õiged ja aitasid Eestil 
jõuda sinna, kuhu me tänaseks oleme jõudnud, ehk tagasid Eestile kiire ja 
normaalse ja avatud arengu. Selles kontekstis on minu seisukoht see, et ka 
Eesti-Vene piirilepete sõlmimine juba õige peatses ajalises tulevikus asetab 
need piirilepped sellessesamasse aegritta, kus me ja kus Eesti ühiskond võib 
öelda, et tegemist oli vajalike otsustega Eesti arengu huvides. 


Marko Mihkelson: Ratifitseerimisseaduse eelnõu ja piirilepete tervikuna rati- 
fitseerimise arutelu väliskomisjonis on tegelikultju viidanud sellele, et valitsus 
on neid eelnõusid meile tuues selgelt kiirustanud, millele te ise viitasite läbi 

õiguskantsleri sõnade. Paljudes küsimustes ei ole me kuulnud piisavaid selgi- 
tusi ja hinnanguid, mis on valitsuse seisukoht ja positsioon, kaasa arvatud ka 
ikkagi küsimuses, mis puudutab okupatsiooni ja annekteerimise mainimist 
seaduse preambulis. Küsimus on, et milliseid konkreetseid ohte ja tagajärgi te 
ikkagi näete selles, kui ratifitseerimisseaduses saavad mainitud Eesti ebasea- 
duslik okupeerimine ja annekteerimine aastatel 1940-1991. 


U. Paet: Kõigepealt ma vaidleksin natuke vastu sellele, et valitsus on ratifitsee- 
rimisseaduse eelnõu parlamenti tuues kiirustanud. Minu väite kasuks räägib 
kaks argumenti. Esiteks, ega siis piirilepete sisus ja sellega seonduvas ei ole ju 
täna ega ka viimastel nädalatel midagi uut. See on olnud kõik teada aastaid 
pärast seda, kui piirilepped on 1996. ja 1999. aastal olnud parafeeritud, ehk 
tegelikult on kõik poliitilised jõud olnud teadlikud, mis on piirilepped, mida 
nad endas sisaldavad. Nii et selles, et nüüd need piirlepped allakirjutatuna 
on toodud parlamenti, selles kontekstis ei näe ma küll kiirustamist. Ja tegeli- 
kult on ju valitsus usaldanud ka varasemaid õiguslikke analüüse, sealhulgas 
õiguskantsleri oma selle aasta algusest ja eelmise õiguskantsleri seisukohad 
90-ndate aastate teisest poolest. Nende seisukohtadega kooskõlas toodi te- 
gelikult ka algne eelnõu versioon parlamenti. Nii et selles kontekstis ei ole 
kindlasti ka valitsus eksinud ühegi õigusliku analüüsi vastu, sealhulgas siis 
ennekõike õiguskantslerite tehtud, ka varasematel aegadel tehtud õiguslike 
analüüside vastu. Mis puudutab okupatsiooni fakti nimetamist selles seadu 
ses, siis nagu ma nimetasin, ei ole see seadus minu meelest see koht, kus seda 
praegu veel üle korrata. See, et kahetsusväärselt Eesti 1940-1991. aastani oli 
okupeeritud, seda me teame, seda me oleme ka korduvalt välja öelnud nii 
parlamendi, valitsuse kui kõikvõimalikel tasanditel. Seega selle veelkordne ni- 
metamine ka selles seaduses ei too meie hinnangul mingisugust uut lisaväär- 
tust. Nii et selles kontekstis, arvestades ka selle seaduse iseloomu, mis räägib 
piirijoone muutusest, võrreldes Tartu rahu järgse piiriga, me ei pea siin eraldi 
okupatsiooni väljatootmist selles kontekstis vajalikuks. Ma kordan veel kord 
üle, et ka see seadus räägib sellest, et 24. veebruarist 1918 on Eesti Vabariik 
kogu aeg eksisteerinud, ja sellega on ju tegelikult öeldud ka see fakt, mida 
teie sooviksite eraldi välja tuua. 


Mart Nutt: Ma siiski kahtlen natuke, kas sellest faktist, et nimetatud õigusak- 
tis on mainitud Eesti Vabariigi tekkimise kuupäev ja Tartu rahu, saab tuletada 
automaatselt okupatsiooni. Ega Eesti Vabariiki välja kuulutades ei arvestatud 
ju sellega, et Eesti võib kunagi saada okupeeritud. Teisest küljest, kui Eesti 
Vabariik ei oleks olnud okupeeritud, siis vaevalt me praegust piirilepingut 
üldse siin Riigikogus arutaksime, sest sellisel juhul tõenäoliselt mõlemad 
pooled aktsepteeriksid Tartu rahu, Tartu rahulepingu järgset piiri. Ajalugu 
on kahtlemata läinud meile ebasoodsas joones ja sellest küsimus, võib-olla 
natukene jätkuks eelnenud küsimustele. Me võime erinevat moodi hinnata, 
kui oluline või kas on üldse oluline okupatsiooni nimetatud eelnõule lisada 

või mitte, aga ma tahaksin täpsustada, milles on siis see probleem, kui seda 
okupatsiooni, mis on antud hetkel fakt, eelnõus märgitakse, sest see on ju 
ajalooline tõde. 


U. Paet: Ma püüdsin sellele anda selgitust, et siin on võimalik mure, mis puu- 
dutab Viini konventsiooni ja selles kontekstis rahvusvaheliste lepete ratifit- 
seerimise seadustele lisatavaid seisukohti, ehk see on juriidiline mure, mis 


võib omada seoseid ka välispoliitilise temaatika ja välispoliitilise maastikuga. 


Trivimi Velliste: Peaminister Andrus Ansip ütles ühel hiljutisel pressikonve- 
rentsil, et Eesti ei tohi esitada Venemaale territoriaalseid pretensioone. Palun, 
kas te oleksite nii kena ja mõtestaksite selle väite lahti. Kas ta pidas silmas, et 
Eesti piirei tohi käia vastu Hiina müüri, või ta pidas silmas seda, et Eesti ei tohi 
mõtelda Tartu rahulepingule? Ja ütelge mulle, palun, kas see piir, mida kä- 
sitleb kõnesolev leping, mida me täna arutame, kas see on Venemaa diktaat 
Eestile või on see Eesti rahva poolt palavalt armastatud piirijoon? 


U. Paet: Peaministri mõttekäik oli ilmselt selline, et kui parlament on ratifit- 
seerinud piirilepped, siis see tähendab seda, et Eesti riik on Venemaaga kok- 
ku leppinud sellises piiri kulgemises, nagu see piirilepe ette näeb. Ja selles 
kontekstis tõepoolest ei ole ju peale seda enam võimalik rääkida mingitest 
territoriaalsetest pretensioonidest, kuna see on olnud kokkulepe kahe riigi 
vahel piiri kulgemise osas. Mis puudutab seda, kas tegemist on diktaadiga või 
mittediktaadiga, siis antud juhul on ikkagi sõlmitud leping kahe võrdväärse 
poole, kahe võrdväärse riigi vahel. See, kas olla õnnelik või mitte, seda ma 
puudutasin ka sissejuhatavas sõnavõtus, et mingisugust ülevoolavat eufoo- 
riatju loomulikult ka ühiskonnas ei ole, aga mulle näib ja vaadates mõningaid 
küsitlusi, et tegelikult Eesti ühiskond oma suures osas mõistab sellise leppe 
sõlmimise vajalikkust. 


Imre Sooäär: Kaste, palun, täpsustaksite oma vastust Marko Mihkelsoni juba 
esitatud küsimusele. Tundub, et siin on võtmesõnad, need kaks võtmesõna 
«okupeerimine» ja «annekteerimine». Mis on teie konkreetsed argumendid 
nende kahe sõna vastu? Sest selge on see, et ka Reformierakonna liikmed on 
läbi aegade piisavalt neid kahte sõna kasutanud oma retoorikas. 


U. Paet: Ma kordan siis veel korra üle, et selles, et Eesti on olnud kahjuks oku- 
peeritud, ma arvan, siin saalisja ka suures osas Eesti ühiskonnas ei kahtle kee- 
gi. Küsimus on lihtsalt selles, et mõningatel juriidilistel põhjustel, ennekõike 
mis puudutab sedasama Viini konventsiooni temaatikat ja selle puuteid välis- 
poliitikasse, me ei pea õigeks selle viite toomist praegu sellesse konkreetses- 
se seadusesse. Sest kui vaadata ka Riigikogu tegutsemisele viimase rohkem 
kui 10 aasta jooksul, siis tegelikult on ju Riigikogu korduvalt väga üheselt öel- 

nud, et Eesti on olnud okupeeritud, mis tähendab, et see sõnum on ju Eesti 


poolt selgelt olnud esitatud. 


Henn Pärn: Kuulates praegu seda diskussiooni, on mulle jäänud nagu sega- 
seks see, et kui komisjoni ettekandja ütles preambuli kohta, et ta pole eriti 
oluline, ja teie väited selle kohta, et nende sõnade lisamine ei ole oluline, sa- 
mas aga on oht, et just sellepärast võib hääletus äkki minna mitte nii, nagu 
vaja oleks. Kas ei ole põhjus hoopis milleski muus? Miks siis mitte neid ühe 
osapoole soove rahuldada ja panna preambulisse sisse? 


U. Paet: Ma kordan veel kord üle, et preambul on seaduse osa. See, millel ei 
ole seaduse jõudu, on seletuskiri. Kui me vaatame seda paketti, mis praegu 
teie laudadel on. Ei ole mingeid muid põhjuseid selle ettepanekuga mitte- 


nõustumisel, kui need, mida ma olen siit korduvalt nimetanud. 


Helir-Valdor Seeder: Saatse saapa vahetuse tulemusena annab ära Eesti riik 
praegu ühe osa oma territooriumist. Kas on teile teada, kas sellele n-ö va- 
hetatavale maatükile, millest praegu Eesti Vabariik loobub, jääb ka füüsiliste 
isikute ja juriidiliste isikute maaomandit ja kui jääb, siis kuidas kavatsetakse 
need probleemid lahendada? Juhin tähelepanu, et väliskomisjoni esimees 
ütles, et neid probleeme on seni lahendatud ja lahendatakse ka edasi. Ma 
tahan öelda, et seni ei ole saadud neid küsimusi lahendada, sest praegune 
seadustik, ei omandi- ega maareformiseadus, ei puuduta neid küsimusi, mis 
selle vahetusega tekivad. Need on uued probleemid. Kuidas kavatseb Vaba- 
riigi Valitsus neid lahendama hakata? 


U. Paet: Jah, nendele vahetatavale maadele jääb ka eraomandis olevaid maa- 
tükke. Küll, nagu ma ka infotunnis ütlesin, ei ole kindlasti nendel maatükkidel 
kellegi eluaset. See puudutab inimasustuseta alasid, mis on ka eraomandis. 
Võimalusi on kaks. On see, et kokkuleppel maaomanikega see maatükk võõ- 
randatakse, või teine võimalus on sundvõõrandamine õiglase hinna eest, nii 


nagu seadus ütleb. 


Imre Sooäär: Ma täiendaksin juba esitatud küsimust, millele te vastasite. Te 
ütlesite, et te ei pea õigeks nende kahe sõna «okupeerimine» ja «annektee- 
rimine» kasutamist. Kas te võiksite selgitada, kuidas need võiksid kahjustada 
selle lepingu teksti ja sellest lähtuvalt Eesti Vabariigi huve, kui need kaks sõna 
oleksid seal kasutatud? 


U. Paet: Ma saan seda selgitada niimoodi, et Eestl-Vene piir on täna ühtlasi ka 
Euroopa Liidu ja Venemaa piir ning NATO ja Venemaa piir, mis tähendab seda, 


etme peameasetama ennast ka selles küsimuses, ka selle seaduse sõnastuse 

küsimuses rahvusvahelisse konteksti. Me peame vaatama, millised on meie 


suhted ja mõistmised meie partneritega tänaja millised nad on homme. 


Reet Roos: Me ei saanud vastust, kuidas ikkagi need kaks sõna kahjustavad 
preambulit, mis on selle vastu? Me kõik oleme kiire ratifitseerimise poolt, ma 
saan aru, aga kui küsimus on kompromisside otsimises, siis mis selles halba 
oleks konkreetselt? 


U. Paet: Ma vist pean neljandat korda rääkima Viini konventsioonist. Eks ma 
siis räägin. Õiguskantsleri viimane kiri räägib sellest, et selgitus ei tohi muu- 
tuda reservatsiooniks Viini rahvusvaheliste lepingute õiguse konventsiooni 
mõttes. Vastuolus Viini konventsiooni põhimõtetega ja rahvusvahelise lepin- 
guõigusega on see, kui lepingute riigisisesel heakskiitmisel koormatakse neid 
poliitilist tähtsust omavate sätetega. 


Esimees E. Ergma:Rohkem küsimusi ei ole. Nagu ma näen, kolleegid soovi- 
vad avada läbirääkimisi. 


Maret Maripuu: Täna on taas see päev, kus me peame näitama, kas me suu- 
dame olla suured. Kas suudame olla üle isiklikest ja erakondlikest ambitsioo 
nidest ja käituda riigina. Ambrose Pearce defineeris kunagi, mis asi on kahur. 
See pidi olema seadeldis, mida kasutatakse riigipiiride täpsustamiseks. Meil 
läks paremini, meie saime hakkama tindiga ja see on palju parem variant. 
Käes on kaua oodatud hetk. Lõpuks ometi on meie ees piirilepingud meie 
suurima ja tähtsama naabriga Venemaaga, riigiga, kellega meid seob sajan- 
deid ühist ajalugu, tuhanded isiklikud, ärilised, majanduslikud ja kultuurilised 
niidid. Riigi üks peamisi tunnuseid on riigipiir. Alates eelmise aasta maist on 
Eesti piir Venemaaga ka Euroopa Liidu ja NATO piiriks Venemaaga. Arutlusel 
Eesti ja Venemaa piirilepingute ratifitseerimise üle kordus peaaegu kõigis 
esinemistes, vähemalt alltekstina üks ja seesama küsimus: kas ratifitseerides 
lepped me kaotame midagi oma riiklikust iseseisvusest, kas meie riigi sün- 
nitunnistuseks nimetatud Tartu rahu lakkab kehtimast, kas säilib meie riigi 
väärikus? Vastan erakonna nimel: jah, säilivad kõik — Tartu rahu, meie riiklik 
iseseisvus ja ajalooline mälu. Kõik see negatiivne, mida me oleme sunnitud 
kuulma oma partneritelt viimastel aegadel, on tegelikult harjumuspärane ja 
seda suurem on see töövõit, mille saavutasid meie diplomaadid ja välismi- 
nistrid, suutes olla üle kõigest isiklikust ja töötada vaid ühe eesmärgi, Eesti 
Vabariigi välispoliitilise kindlustamise nimel. Piirilepingute ratifitseerimise 
järel, mida Riigikogu saal lähitulevikus loodetavasti teeb, saame tõdeda, et 
oleme omalt poolt heanaaberlike suhete arendamiseks Venemaaga teinud 
kõik. Seejärel on pall Venemaa käes ja jääb lootus, et sealgi toimub kõik de- 
mokraatlikul moel ning kahepoolseid heanaaberlikke suhteid esiplaanile sea- 
des. Piirilepingute ratifitseerimise järel muutub Venemaa käitumine oluliseks 

mitte niivõrd Eesti-Vene suhete, kuivõrd Euroopa Liidu ja Venemaa suhete 
kontekstis. Kindlasti suurendavad piirilepingud Venemaaga meie riigi jul- 
geolekut. On ju nende lepingute järgi ka näiteks meie taevas patrull-lende 
tegevatel NATO lennukitel selge, kus lõpeb NATO liikme Eesti territoorium ja 
algab NATO koostööpartneri Venemaa oma. Kõik Eesti Vabariigi valitsused 
on kümne aasta jooksul piirilepingute sõlmimist toetanud. Kordan, kõik Eesti 
Vabariigi valitsused. Eesti Vabariigi sünnitunnistuseks on ja jääb ka piirilepin- 
gute sõlmimise järel «Manifest kõigile Eestimaa rahvastele», mida kinnitas 
Vabadussõja võidu järel Tartu rahuleping. Ka poolsada aastat kestnud kom- 
munistlik okupatsioon jääb kisendavalt valusaks leheküljeks Eesti ajaloos ka 
siis kui me seda siia eelnõusse sisse ei kirjuta ja üle ei korda. Ja siis veel setode 
probleem, mida osa erakondi on läbirääkimiste käigus kahetsusväärselt ära 
kasutanud n-ö oma asja ajamiseks. Setud on meie kaasmaalased olenemata 
sellest, kummale poole piiri nad jäävad. Eesti Vabariigi valitsus on väga selgelt 
väljendanud, et just nüüd, piirilepingute sõlmimise järel on loodud eeldused 
setude majanduslike, sotsiaalseteja kultuuriliste probleemide lahendamiseks. 
Eestil ja Venemaal on kindlasti hea võimalus seista koos selle eest, et setude 
rahvapärand saaks kantud UNESCO kultuuripärandi nimekirja. See oleks ka 
hea võimalus arendada piirialade koostööd ja kasulik nii selle kultuuripärandi 
kandjatele kui ka mõlemale riigile, kus setu kultuurikandjad elavad. 


Igal asjal on oma aeg. Palju on räägitud sellest, et Eesti saamiseks Euroopa 
Liidu liikmeks oli ajalooline aken avatud vaid mõne aasta jooksul ning me 
suutsime selle õigel ajal ära kasutada. Vaadates viimastel nädalatel Euroopa 
Liidu põhiseadusliku leppe üle toimunud segadusi, tuleb tõdeda, et see arva- 
mus ei olnudki ehk väga vale. Piirilepingute allkirjastamiseks Venemaaga oli 
õige aeg 2005. aasta kevad, ka see ajaaken ei pruugi lahti olla kuigi kaua. Nei- 
le, kes on kritiseerinud lepinguid järeleandlikkuses, tahaksin kinnitada: alter- 
natiiv polnud tänane leping ja sellest parem leping, alternatiivid olid tänane 
leping ja selle puudumine, seega määratletud ja Venemaa poolt tunnustatud 
piiri puudumine olukorras, kus Venemaa arenguperspektiivid on kõike muud 
kui kindlad. 

Alustasin oma kõnet mõttega, et riigi üks olulisemaid tunnuseid on riigi- 
piir. Eesti on jälle iseseisev riik. Meie riigil on selged piirid. Riigikogul on täna 
ajalooline võimalus teha otsus, mis toetab ja kindlustab meie omariiklust 
ning näitab Eestit küpse demokraatliku riigina, kus suudetakse teha mõistlik 
ke otsuseid. Üks tundmatu tark ütles kunagi, et kui on kaks otsa ja ei ole lõp- 
pu, siis on need piiriläbirääkimised kahe riigi vahel. Meie lepingud tõestavad 
selle vaimuka väite valeks. 

Tänades meie diplomaatilist teenistust, et see ülimalt raske töö on lõpule 
viidud, väljendan Reformierakonna nimel toetust nimetatud leppe ratifitsee 
rimisele. Samas aga teades Res Publica kõhklusi, teen ettepaneku eelnõu lu- 
gemine katkestada peale muudatusettepanekute läbihääletamist, et ka Res 
Publica jõuaks enda sees selgusele ja et nad käituksid riigimeestena. 

Trivimi Velliste:Tänane kuupäev, 15. juuni on Balti riikide kalendrites kirjuta- 
tud musta raami sisse. Just täna 65 aastat tagasi tungis Punaarmee Leedusse 
ning ujutas seejärel üle ka Läti ja Eesti. Pole kahtlust, ettulevased ajaloolased 
juhivad tähelepanu sellele halvaendelisele kuupäevavalikule. Loodan, et see 
valik Eesti-Vene piirilepingute üle otsustamisel on lihtsalt Vabariigi Valitsu- 
se hajameelsus ega midagi enamat. Meie laudadel olevail lepinguil on pikk 
saamislugu. Aastatel 1991 -1994 vabanes Eesti Vabariik välismaisest sõjalisest 
okupatsioonist. Sel ajastul oli valdavalt riigitüüri juures Isamaaliidu valitsus ja 
siinkirjutaja oli ühe osa nimetatud ajast alguses asevälisminister ja hiljem vä 
lisminister. Toimusid ametlikud kõnelused Venemaaga kahe naabri vahelise 
riigipiiri asjus. Eesti valitsusel polnud toona mingit kaksipidi mõtlemist. Ainus 
seaduslik riigipiir oli määratud Tartu rahulepinguga. Venemaa välisministee- 
rium ei varjanud oma pettumust. 1994. aasta lõpul väljendas Andres Tarandi 
nõndanimetatud jõulurahuvalitsus, kuhu kuulus ka Isamaaliit, valmisolekut 
pidada Venemaaga piiriläbirääkimisi juhul, kui Venemaa tunnustab Tartu 
rahulepingut. Aastad 1995-1999 kujutasid ennast ajavahemikku, mil Eestis 
olid taas võimul olulisel määral tänased reformierakondlased, rahvaliitlased 
ja keskerakondlased. Andres Tarandi valitsuse üleskutse võimalike piirikõne- 
luste puhul lähtuda Tartu rahulepingust oli neile nagu hane selga vesi. Nende 
jaoks oli küsimus riigi päritolust ja riigi mõõtmetest pelgalt tehniline küsimus. 
Lepingu eelnõu saamisloo viimane järk langeb aastatesse 1999-2005. Algul 
olid taas riigitüüri juures Isamaaliidu valitsus koos kahe koalitsioonikaaslase- 
ga, kellest üks kannab praegu valitsusjuhi vastutust. Küsitakse, miks Isamaaliit 
siis ei peatanud lepingu valmimist, kui see oli talle vastuvõetamatu. Vastus on 
lihtne ja selge: riigi institutsionaalsest järjepidevusest tulenevalt ei saa lihtsalt 
niisama pooleliolevat protsessi peatada. Ainus võimalus on suunata see lõ- 
puks sobiva välispoliitilise olukorra tekkides vastuvõetava lõpplahenduseni. 
Isamaaliit on kõikidel erakondade ümarlaudadel nii toona kui äsja rõhutanud, 
võimalik piirileping, rõhutan veel kord, piirilepingu tekst ise, mitte pelgalt sel- 
le ratifitseerimise seadus, tuleb sõnaselgelt siduda Tartu rahulepinguga. See 
on asi, mille üle meie ei vaidle. Pärast Isamaaliitu juhtohjad haaranud Refor- 
mierakond on kahjuks pillanud kompassi käest. Küsimus piirilepinguga seon- 
duvatest riigiõiguslikest eeltingimustest on niisiis ülioluline. See on küsimus, 
kas olla või mitte olla. 


Kuid sama oluline kui küsimus riigiõiguslikest eeltingimustest, on ka 
küsimus poliitilisest olukorrast. Eesti-Vene suhete olukord aastal 2005 pole 
kaugeltki enam see, mis ta oli aastal 1995. Kui Jeltsini Venemaa puhul oli nii 
meil kui meie liitlastel läänes põhjendatud lootusi, et Venemaa on asunud 
demokraatia ja vabaduse teele, siis täna, 10 aastat hiljem, on need lootused 
ammu kustunud. Kui Jeltsin suutis vabandada Varssavi, Praha ja Budapesti 
ees, siis Pütini suu on Tallinna, Riia ja Vilniuse ees mitte ainult lihtsalt lukus, 
vaid sellest lendub surnud eeslite kõrvu. Lisaks sellele, et Venemaa valitsus on 
terve aastakümne hävitanud väikest, kuid vaprat tõetoeeni rahvast, on nüüd 
järg jõudnud maride peksmiseni, selle eest, et nad laulavad mari keeles. Mitte 

kellelegi pole saladus, et Venemaa poliitiline areng on täna äravahetamiseni 
sarnane arengule 1930. aastate alguse Saksamaal. Lääne ajaloo ja poliitika- 
teadus tunneb sellist ingliskeelset terminit nagu appleasement, mis tõlgituna 
tähendab kiskja söögiisu rahuldamist lootuses, kui viimane saab kõhu täis, jä- 
tab ta meid rahule. Kas meie ise ja meie liitlased ei suuda tõesti ajaloost mitte 
midagi õppida? On lausa skandaalne, et Eesti peaminister Ansip on hiljutisel 
pressikonverentsil kinnitanud: Eesti ei tohi mitte mingil juhul esitada Vene- 
maale territoriaalseid pretensioone. Või arvab härra peaminister äkki, et Ve- 
nemaa esitab meile küll territoriaalseid pretensioone, ent need on õigustatud 
pretensioonid? Kas need on Suure Peetri pretensioonid Väikse Peetri leivakoti 
suhtes? Need, kes mõõdavad kõiki väärtusi üksnes hetketulu kaudu, ei saa 
iialgi aru, et maailmas on olemas ka kõrgemaid väärtusi. Nad ei saa aru, etva- 
bal ja iseseisval rahval on ka eneseväärikus. Vaba rahvas ei ole minetanud au 
mõistet. Miks peaks tänane vägev Euroopa lubama, et tema suur, kuld põdur 
naaber nii avalikult irvitab kolme väikese Euroopa riigi üle? Miks peaks demo- 
kraatlik ja võimas Euroopa Liit lubama või koguni nõudma, et mõnel tema 
liikmesriigil tuleb alluda diktaadile? Kui see leping pole diktaat, siis mis asi see 
on? Kas see on eesti rahva poolt palavalt armastatud piirijoone kirjeldus? Kas 
hakkame jälle halama, et meie sõbrad Läänes ei mõista meid, nii nagu meie 
mõttetarkade ennustust mööda ei pidanud mõistma Vabariigi Presidendi 
julget otsust mitte sõita Moskvasse 9. mai paraadile? Õnnelikul kombel sü- 
vendas Vabariigi Presidendi mõistmist Läti riigipea, seejärel oleme aga meie 
jätnud Läti huvid sinnapaika, andes mõista, et Lätivaadaku ise, kuidas ta saab. 
Me pole sõjaeelsest ajast mitte midagi õppinud. Mõned ütlevad, et piirileping 
on väike, kuid väärtuslik samm õiges suunas. Kuid kogu küsimus ju on, mis 
hinnaga, mida me minetame, mis on kaalukaussidel? Kas Venemaa on Eesti 
eesvabandanud, nagu seda onteinud Saksamaa? Kas Venemaa on selgesõ- 
naliselt tunnistanud Tartu rahulepingu aegumatut tähendust ja lõpetanud 
Eesti igapäevase alandamise? Kas me ütleme tõesti lahti eneseväärikusest ja 
teatame, et lepime sündinud tõsiasjadega, ükskõik kui jõhkralt need tõsiasjad 
ka on sündinud. Ja oma alanduses ning saamatuses julgustame ka meie liitla- 
si vaatamajõhkruseleja ülbusele läbi sõrmede? Maailm, mis on rajatud valele 
ja ülekohtule, on väga ebakindel maailm. Parem seista valele ja ülbusele vas- 
tu siis, kui selleks on veel aeg. Kutsun üles seisma ebaõiglusele vastu, kutsun 
üles hääletama kõnesolevate lepingute vastu.Tänan tähelepanu eest! 


Tiit Niilo: Nii-öelda Setomaale lähedal seisev talupoeg tuli seletama, miks ta 
hääletab selle piirilepingu ratifitseerimise vastu. Ma loodan, ma usun Petseri- 
maatoetusrühma esimehena, et minu järgneva lühikese sõnavõtu tulemuse- 
na mõtlevad samamoodi ka Petserimaa toetusrühma liikmed. Tänase päeva 
vältel oleme saanud kinnitust sellele, et need riikidevahelised ja juriidilised 
probleemid, mis on erinevate rahvasaadikute poolt üles tõstetud, ei ole pidu- 
riks ratifitseerimisprotsessile. Mina esitan siin Setomaa inimeste, Petserimaa 


inimeste ehk tegelikult Eesti Vabariigi kodanikega seonduvaid tulenevaid 

probleeme. Ja me oleme tunnistajaks olnud sellele, et nii infotunnis kui ka 
tänastes ettekannetes ei ole teemat käsitletud usutavalt, mis tähendab seda, 
et kui koalitsioon on võtnud lubaduste näol rahva ees teatud kohustusi, siis 
tänaseni pole me kuulnud, kuidas neid sisuliselt realiseeritakse. Samamoodi 
ehk samasse valdkonda kuulub nn setopakett. See, mida lugupeetud välis- 
komisjoni esimees nimetas isegi tabeliks, lausa tabeliks, mille sisuga enamik 
rahvaasemikke ei ole kursis. Ma lühidalt võin kirjeldada 11 probleemi lahen- 
damise variante. Ja suurel määral on tegelikult siin neid kirjeldatud sõnadega: 
alustatakse uuringut, alustatakse 2006. aasta alguses võimalike lahenduste 
väljatöötamisega, 2007. aastaks planeeritakse võib-olla eelarvesse midagi, 
mis tõestab seda, et tegelikult niinimetatud tegevuskava selle ratifitseerimise 
käigus Riigikogu näinud ei ole. Ja sellest on siiralt kahju. Vabariigi Valitsuse 
asjatundjate komisjon oma 3. juuni istungil Värskas oli tegelikult meelestatud 
väga konstruktiivselt, tegi ettepanekud probleemide lahendamiseks ja loo- 
tis siiralt, et valitsus tegeleb selle lahenduste leidmise programmiga tõsiselt. 
Järjekordne näide sellest, et seda ei ole võetud tõsiselt, oli väliskomisjoni is- 
tungile saadetud pelgalt ametnik, kes ei suuda ega saa võtta ju poliitilist vas- 
tutust niinimetatud tegevuskavasse kirjutatud lubaduste täitmise eest. Aga 
täna on koguni lahenduseta Ida-Petserimaale jäänud kodanike poliitika. Mul 
on ka selle tõttu kahju nii kiirest menetlemisest, et Petserimaa toetusrühm 
planeerib 7.-8. juulil minna meie kodanike asjadega, probleemidega tutvuma 
Vene Föderatsioonija Petserimaale. Ja ehk saavad rahvasaadikud siis täienda- 
vat informatsiooni. Ma loodan, et siin Riigikogus jätkub ratifitseerimise prot- 
sessi tegelik käik väga konstruktiivselt ja katkestamisest tuleb kasu. 


Ela Tomson: Erinevalt väliskomisjonist, kuhu minagi kuulun, kus pikad läbi- 
rääkimised ei viinud konsensuseni, viisid meie fraktsioonis toimunud põhjali- 
kud arutelud lõpuks ühtse seisukohani. Jah, meil oli nende arutelude alguses 
vägagi erinevaid arvamusi ja seisukohti, just nimelt eelnõu preambula sõnas- 
tuse üle, aga mida pikemalt ja põhjalikumalt me diskuteerisime, seda ühtse- 
maks meie seisukohad kujunesid. 


Otsust, esitada eelnõule muudatusettepanek okupatsiooni ja anneksioo- 
ni mainimise kohta, ei teinud Res Publica fraktsioon uisapäisa ja üleöö. Meie 
ja Isamaaliidu muudatusettepanek on õieti sisuliselt täpsustus eelnõu pream- 
bulale. Meie fraktsioon leiab, et Eesti Vabariigi ja Vene Föderatsiooni vahelise 
piirilepingu ratifitseerimise eelnõu ei ole mingi tehniline eelnõu, ei ole mida- 
gi, mis tuleb lihtsalt ära vormistada, vaid see on kaalukas ja üle põlvkondade 
ulatuva tähendusega seadus. 


Muudatusettepanek, mille me esitasime, puudutab ajaloolist tõsiasja, 
mille vastu loodetavasti mitte keegi selles saalis ei vaidle. Eesti Vabariik oli 
aastatel 1940-1991 õigusvastaselt okupeeritud ja annekteeritud. Me leiame, 
et sellekohane täpsustus eelnõu preambulas on nii iseenesest mõistetav, et 
seda peaks tegelikult toetama kogu Riigikogu. Eesti Vabariigi Tartu rahule- 
pinguga määratud piir ei oleks ju muutunud, kui ei oleks olnud Nõukogude 

okupatsiooni. Loodan, et me teeme üheskoos õige otsuse, et muudatusette- 
panek saab konsensuslikult arvestatud ja piirileping õige peatselt ratifitsee- 
ritud. 

Ja lõpetuseks tahaksin öelda, et Eesti-Vene piirileping on mõistagi tähtis 
meie sõpradele ja meie liitlastele maailmas, nagu mainis härra välisminister. 
See leping on mõistagi tähtis Venemaale, aga meie mõttekäik siin selles saalis 
peaks siiski algama sellest, et see piirileping on väga ja väga oluline doku- 
ment meie oma riigi, Eesti Vabariigi jaoks, Eesti tänaste, homsete ja ülehom- 
sete kodanike jaoks. 


Janno Reiljan: Arutame tähtsat küsimust juba mitmendat korda ja täpsusta- 
da jäävad veel ainult mõningad asjaolud, mida siin ei ole võib-olla päris täp- 
selt eelnevalt esinenud kolleegid kajastanud. Kõigepealt Isamaaliidu esindaja 
äärmiselt sõjakas sõnavõtt tähendab ilmselt seda, et tahetakse sellise suure 
kisaga panna unustama, et Isamaaliit on need protsessid alustanud, on neid 
jätkanud, aga tahaks nüüd ära unustada selle, tahaks sundida teisi unustama, 
etnemad on selle algatanud. Seda au ei saateilt keegi ära võtta, sest ajalugu 
ei saa keegi muuta. 


Teiseks, väliskomisjoni istungil toimunud diskussioon parandusettepa- 
nekute üle. Välisministeeriumi rahvusvahelise õiguse asjatundja andis väga 
täpsed selgitused preambula kohta, mida ka siin esitati, kuid mida ei kuu- 
latud. Nimelt preambula punktidel ei ole mingit rahvusvahelisest õigusest 
tulenevat õigusjõudu. See oli esimene tähtis punkt. See tähendab me võime 
sinna kõik kirja laduda, mis me vähegi tahame, rahvusvahelise õiguse seisu- 
kohast, riikidevahelise õiguse seisukohast mitte ükski rahvusvaheline orga- 
nisatsioon, mitte ükski riik sealt mitte midagi õiguslikku tuletada ei saa. Seda 
seal lihtsalt ei ole. 

Ja nüüd sellest tuleneb järgmine punkt, mida sinna siis kirjutada. Välis- 
komisjoni istungi alguses lepiti kenasti kokku, et sinna pannakse viited ainult 
õiguslikele asjaoludele, millest meil lähtutakse. Need kaks õiguslikku asjaolu, 
mis meie riigipiiri määravad, on meie vabariigi loomine 1918. aastal ja rahu- 
lepingu sõlmimine Venemaaga 1920. aastal, kus muuseas lepiti ka riigipiiris 
kokku. Rohkem mingeid lepinguid ei ole. Nüüd tahetakse sisse viia kolmas 
punkt, kus otseselt kirjutatakse, viide õigusvastasele okupeerimisele, annek- 
sioonile. Niisiis õiguslike asjaolude kõrval, millest meie oma lepingu ratifit- 
seerimise seaduses lähtume, tahetakse sisse kirjutada, et lisaks õiguslikele 
asjaoludele me lähtume ka õigusvastastest asjaoludest. Ja seda millegipärast 
peetakse äärmiselt loogiliseks. 


Ükski seadus ei saa kunagi lähtuda õigusvastastest, õigustühistest asja- 
oludestja viidata, et meie oma seaduses lähtume nendest, sellel on kaks väga 
ohtlikku momenti. Ühele juhtis tähelepanu välisminister rahvusvahelisest 
aspektist. Kui me sellised viited õigustühistele asjadele, poliitilistele avaldus- 
tele, millel ei ole mingisugust ei õiguslikku ega rahvusvahelist mõtet, sinna 


sisse paneme, siis võib see leping, me võime selle ise esile kutsuda, et leping 


587 


muutub rahvusvaheliselt mittetunnustatuks. Kuid ma ütleksin, see on veel 
täiesti teisejärguline. Meie, Eesti iseseisva riigina peaksime lähtuma sellest 
eelkõige, mis meile tähtis on. Ja iseseisvale suveräänsele riigile on tähtis, etta 
mitte kunagi mitte kuskil ei tunnista, et ta oma tegevuses juhindub ja lähtub 
vägivallast, õigustühistest sammudest, mis ajaloos on olnud. Ei, iseseisev ja 
suveräänne riik ei lähtu nendest, kuigi ajalugu muserdab nii inimesi kui ka 
riike. Me lähtume vabast tahtest, sõlmides lepinguid. See ongi selline küsi- 
mus, mille kohta Eestis on ilus vanasõna: pärast kaklust rusikatega ei vehita. 
Ükskord lüüakse käed ja siis on lepitud kokku milleski. Aga kui me tahame 
üheltpoolt sõlmida lepingut ja teiselt poolt teatada, aga ma sulle kohe viru- 


tan, no see ei ole ju tõsiselt võetav riik üldse. See on riigi narrimine. 


Kuid ma tahan täpsustada veel ühte asjaolu. Siin jäetakse pidevalt mul- 
jet, nagu oleks uus valitsus, kaks kuud varem võimul olnud valitsus oleks ära 
unustanud täiesti, et on olemas Setumaa probleem. Kuid väliskomisjonis esi- 
tas Siseministeeriumi ametnik väga selge ülevaate. 97-99 eraldati Setomaa 
programmidele 9,5 miljonit krooni aastas, värskelt olid meeles need lepin- 
gud, mis Setumaa probleemi tekitasid, ja seda asuti kompenseerima. Nende 
esilekutsuja, Isamaaliit, olles järgmine kord ise valitseja, unustas ära ja vähen- 
das 2000-2003 need summad 4,5 miljoni peale, kui reaalvähenemist ka veel 
arvesse võtta, siis vähem kolmandikule varasemast summast. Ja lõpuks see 
valitsus, kus oli nii esispiiker, kus oli peaminister, kus oli rahandusminister ja 
meie Riigikogu esisetu, need ei tuletanud kahe aasta jooksul üldse seda prob- 
leemi meelde, vaid vähendasid neid summasid veelgi ja jätsid ainult 3 miljoni 
peale. Ja nüüdtuleb see tubli esisetu (Tiit Niilo) seletama, et kahe kuuga oleks 
pidanud ära tegema kõik selle, mis 15 aasta jooksul on teised valitsused te- 
gemata jätnud - uuringud on tegemata jäetud, programmid on ette valmis- 
tamata, eelarve on selline nagu ta on, ma ei hakka sellest pikemalt rääkima ja 
nüüd teatatakse, et kahe kuuga oleks pidanud see kõik tehtud olema. 


Mingeid täiendusi ei ole enam vaja, eriti mitte õigustühistele asjadele, 


sõlmime selle lepingu ja ratifitseerime selle siin ja lähme elus edasi. 


Toomas Alatalu: Nädal tagasi, kui me siin seda eelnõu esimest korda luge- 
sime, siis teate, praegu on õhtuti kõik võimalikud vastuvõtud, käin nendel 
minagi ja suursaadikud sõna otseses mõttes tormasid juurde ja küsisid, et 
no kuidas teil Riigikogus läks. Ma vastasin, et läks nii nagu pidi minema, läks 
täiesti rahulikult, läks täiesti normaalselt. Aga see tuletas paratamatult meel- 
de seda, et meist on tegelikult kusagil ikkagi loodud vaat niisugune pilt, et 
Riigikogu on omamoodi väga kahtlane seltskond ja ei tea, kas ta ikka alati 
langetab õige otsuse ja seisukoha. Kui nüüd natukene selle probleemi üle 
juurelda, siis ma julgeksin küll öelda niimoodi, ja seda näitab ka selle eelnõu 
arutelukäik, et me kipume tihti rohkem tegema poliitikat kui välispoliitikat. 
Ma rõhutan poliitikat aga mitte välispoliitikat, sest nendel asjadel siiski teatud 
vahe on olemas. Kui tuua niisugune hästi lihtne seletus, siis kindlasti olete 
tähele pannud, et ma olen praktiliselt ainukene, kes küsib, kaugel on selle 

sama piirilepingu protsessi seis Lätiga ja mida antud hetkel teeb meie partner 
selles küsimuses, Venemaa parlamendi mõlemad kojad. Ja praktiliselt ma ei 
saa nendele küsimustele vastuseid, sest me ei ole harjunud, ütleme niimoodi, 
asju välispoliitiliselt ajama. 

Kui te nüüd vaatate selle eelnõu seletuskirja, siis seal muide räägitakse 
sündmustest 1996. aastal, kus see välispoliitiline moment siiski selgelt oli ole- 
mas. Tähendab, meie huvitusime ka sellest, mida tehakse mujal ja me isegi 
üritasime seda piirilepingut, kui te seda seletuskirja loete, alla kirjutada ühel 
suurel rahvusvahelisel nõupidamisel. Nii et niisugune rahvusvaheline aspekt 
oli olemas. 

Aga praegu ma julgen tõesti öelda, et meil on nüüd läinud oluliseks selle 
eelnõu iga hinna eest vastu võtmine, arvestades ainult meie enda sisepoliiti- 
list olukorda ja mitte tundes huvi selle vastu, mis toimub mujal. Sest kui me 
natukene ka kalkuleerime, siis Euroopa Liit, rääkides kolm aastat kahest piiri- 
lepingust, kahtlematult tänasel päeval peab silmas ka seda teist piirilepingut, 
mis on veel alla kirjutamata ja mille ratifitseerimisprotsess täiesti loomulikult 
seisab ees. Tuletan meelde, meil on ju ikkagi olemas ühised probleemid ja 
öelda, et see teine protsess meid ei mõjuta, see oleks antud juhul ikkagi väga 
suur naiivsus. Aga küsimus tõenäoliselt taandub sellele, et pinged lihtsalt Rii- 
gikogu-siseselt on liialt tugevad selleks, et erakondade juhid, kes on ikkagi 
peamised otsuse tegijad, jätaksid asjad n-ö saatuse hoolde. Seetõttu käib siin 
lahendus n-ö tavaliste poliitiliste võtete abil, mis sobib sisepoliitikas, aga mis 
mitte alati ei sobi välispoliitikas. 

Hetkel on küll seis säärane, et on täitunud see prognoos, mida ma ütlesin 
Riigikogu väliskomisjoni istungil, siis kui me esimest korda seda piirilepingut 
arutasime. Ma tuletasin meelde, et viimasel ajal kõik rahvusvahelised lepin- 
gud ei ole n-ö viidud lõppstaadiumisse ettenähtud kuupäeval, vaid kõike 
seda on tehtud hilinemisega. Kui nimetada siin kas või Euroopa Liidu põhi- 
seaduslikku lepingut ja vaadake, siin mitte midagi imelikku, mitte midagi 
üllatavat ei ole. See asi on täiesti seaduspärane. Nii et ka tänasest, kuna siin 
juba kõlas ettepanek, et lükkame arutelu edasi, tänasest sündmuste käigust 
ei maksa teha mitte mingisugust tragöödiat, asi läheb täiesti normaalselt, nii 
nagu see välispoliitikas tegelikult on ka kohane. 

Rääkides nüüd sellest eelnõust, tahaks juhtida tähelepanu veel kahele 
momendile. Tähendab, esiteks selle eelnõu seletuskiri on tunduvalt pikene- 
nud ja paranenud. Ma ütleks, et see tuleb tegelikult ainult asjale kasuks, sest 
tulevikus hakatakse kogu seda protsessi tõenäoliselt selle dokumendi alusel 
hindama ja analüüsima. Teiseks, Välisministeeriumi ja Riigikogu koostöös on 
sellele otsuse eelnõule tekkinud ka preambula, mida tuletaksin meelde, esi- 
algses variandis üldse ei olnud. Aga see näitab Riigikogu tööd selgelt posi- 
tiivsest küljest. Tähendab, me ei istu siin mitte niisama, vaid me tõepoolest ka 
pingsalt töötame ja tulemus on ka silmnähtav. Jääbki mul oma jutt lõpetada 
sellega, etjust niisuguses koostöös ja ka tulemusi andes ongi väikeriigil või- 

maius oma välispoliitikat teostada. Väikeriigi välispoliitika peab olema välis- 
poliitika, mitte poliitika. 


Mihhail Lotman: Res Publica seisukoht on, et piirilepingu ratifitseerimine 
Venemaaga on selgelt Eesti Vabariigi huvides. Ükski seadusakt, ükski rahvus- 
vaheline leping ei tohi õõnestada Eesti riikluse juriidilisi aluseid. Rääkides kõ- 
nealusest piirilepingust, peame meeles pidama, et me ei vastuta üksnes oma 
valijate ja oma südametunnistuse ees vaid ka Eesti riigi ja rahva mineviku ja 
tuleviku ees. Samas viiteid mingisugustele ebamäärastele signaalidele, mis 
tulevad eri kanaleid mööda välismaalt, tunduvad vähetähtsad. Okupatsioo- 
ni mainimine piirileppe preambulas ei ole päevapoliitiline otsus, veel vähem 
mingi Res Publica kapriis. Meie valduses on mitu poliitilist ja juriidilist eksper- 
tiisi, mille kohaselt on okupatsiooni otsene, ma rõhutan, otsene nimetamine 
hädavajalik ja ei ole mitte ühtegi ekspertiisi, mis põhjendaks, miks selline ni- 
metamine poleks otstarbekas. Rääkimata sellest, et okupatsiooni mainimine 
võiks kuidagi kahjustada Eesti positsiooni. Siin on korduvalt viidatud Viini 
konventsioonile ja iga kord minister järjest rohkem arendab seda teemat. 
Viini konventsioonis, nii nagu ta esitas seda täna hommikul, öeldakse, et ei 
tohi olla rahvusvahelise lepingu preambulas mainitud sisepoliitilisi küsimusi. 
Meie meelest Eestimaa okupatsioon ei ole vaid sisepoliitiline küsimus. 
Austatud Riigikogu! Meie teha on Eesti Vabariigile eksistentsiaalne otsus, 
mille tagajärjed võivad mõjutada mitme generatsiooni saatust. Res Publica 
fraktsioon teeb ettepaneku Vabariigi Valitsuse algatatud Eesti Vabariigi ja 
Vene Föderatsiooni vahelise Eesti-Vene riigipiiri lepingu ning Eesti Vabariigi 
ja Vene Föderatsiooni vahelise Narva ja Soome lahe merealade piiritlemise 
lepingu ratifitseerimise seaduse eelnõu 660 teine lugemine katkestada. 


Eiki Nestor:Täna juba eelnõude algatamise ajal tekkis mul küsimus, et milline 
võiks olla selle piirileppe ratifitseerimise arutelu siis, kui on käes septemberja 
jumal teab, milliseid otsuse eelnõusid siis veel Riigikogu liikmed suudavad 
välja mõelda Ja see kinnitab veel kord sotsiaaldemokraatide kindlat veendu- 
must, et see piirileping tuleks ratifitseerida nüüd ja kevadel. Vaatamata selle- 
le, et väliskomisjon näis juba olnud jõudnud tulemuseni, mis peaks vastama 
võimalikult paljudele Riigikogus esindatud erakondade soovidele. Täna me 
näeme, etnii ei ole juhtunud. Isamaaliit on esitanud siia muudatusettepane- 
ku, mida on asunud toetama ka Res Publica fraktsioon, ja mis käsitleb pream- 
bula täiendamist. Ütlen teile oma kindla veendumuse, et seda, et Eesti oli 
õigusvastaselt okupeeritud ja annekteeritud, teame ka siis, kui piirileppe rati- 
fitseerimise eelnõu preambulas seda me ei märgi. Või julgen teie ette tuua ka 
küsimuse, et kui meie seda märgime, mis juhtub siis, kui Vene riigi parlament 
selle lepingu ratifitseerimisel teeb sinna oma arusaamiste järgi täienduse, mis 
lähtub kas või president Pütini viimati väljaöeldud mõtetest meie vabatahtli- 
ku astumise kohta sinna. Teisisõnu, oleme ausad, me võime selle lause sinna 
kirjutada, aga me ei pea seda sinna kirjutama. 

Teisest küljest see seis, mis täna eelnõu aruteluga on, annab tunnistust, 
etjõudmaks ühisele võimalikult suure konsensusega arusaamale selle eelnõu 
ratifitseerimiseks, oleme asunud seisukohale, et me toetame seda muudatus- 
ettepanekut, selleks, et Riigikogu liikmed saaksid öelda sellele leppele jaa. 
Paistab, et nii täna ei lähe ja kõigi eelduste kohaselt, tuleb eelnõu lugemine 
täna katkestada ja väliskomisjonil tuleb uuesti tööd jätkata. Aga suurema üks- 
meele saavutamiseks, meie poolt kolm märksõna. Esiteks, see eelnõu siin ei 
ole see, kus otsuseid peaks langetama lihtsaltjõuga, st häälteenamusega või 
jonniga.Teiseks, head kolleegid, see eelnõu siin ei ole ka see, kus erakonnad 
peaksid omavahel võistlema suurema vabadusvõitleja tiitli nimetuse eest. 

Ma soovitan kõigil lähemate päevade jooksul leida endale võimalus, vaa- 
data Euroopa riikide piire maakaartidel aastani 1940 ja siis ka vaadata, millised 
on nad täna ja võrrelda neid ning tõdeda, et valdavalt Euroopa riigid teavad, 
millised on nende piirid, kes on nende liitlased ja tegelevad oma tulevikuga, 
mitte minevikuga. Miks ei peaks ka Eesti olema sama tugev riik! 


Mart Nutt: Ei saa nõustuda sellega, et deklaratsioonid rahvusvahelise õiguse 
seisukohalt oleksid tähtsusetud. Ei ole. Rahvusvaheline õigus väga palju just 
nimelt kujunebki deklaratsioonidest tulenevalt. Ma meenutan seda asjaolu, 
teatavasti Eesti Vabariigi okupeerimist Nõukogude Liidu poolt 1940 ei tun- 
nustanud valdav enamus tolleaegseid maailmariike. Kuid see fakt sai võima- 
likuks üksnes seetõttu, et Eesti Vabariigi välisesindused esitasid noodid nen- 
dele riikidele nõudmisega mitte tunnustada Nõukogude Liidu okupatsiooni. 
See mlttetunnustuse poolne akt oli vastus sellele noodile. Kui sellelaadset 
pöördumist Eesti Vabariigi asutuste poolt ei oleks esitatud, siis sellisel juhul 
ei oleks olnud alust ka mittetunnustuspoliitikat Eesti riigi suhtes rakendada. 
Nii et selles mõttes ärgem alahinnakem, sellelaadsed deklaratsioonid kujun- 
davadki tegelikult rahvusvahelist õigust. 


Andres Herkel: Me oleme siin täna rääkinud kohati päris emotsionaalselt ja 
mõned esinejad on rääkinud konsensusest. Ma arvan, et Eesti põhiseaduse 
tegijad olid väga ettenägelikud, seades piirijoont muutvate välislepete rati- 
fitseerimisele kõrge konsensuskünnise, 2/3 Riigikogu koosseisust. Aga kohati 
mulle näib, et see künnis võiks olla veelgi kõrgem. Nimelt selles protsessis 
konsensuse vaimu on olnud küll üsna vähe, erinevalt nendest ümarlaudadest 
ja kõnelustest, mida ma mäletan aastatest 96, 97, kui erakonnad kogunesid 
ja tõesti suutsid ka milleski kokku leppida. Ja kui ka Isamaaliidu seisukohad 
ära kuulati, kas või selles osas, et piirilepete ratifitseerimine saab kõne alla 
tulla ainult selgitava teksti või selgitava deklaratsiooni olemasolu korral. See 
seisukoht läks millalgi kaotsi ja tõtt öelda on Vabariigi Valitsus selles protses- 
sis alguses käitunud ikka üpris üleolevalt, kergemeelselt, vältides laiapõhjalist 
diskussiooni poliitiliste jõududega. Me oleme allunud ka Vene poole diktaa- 
dile piirileppe allkirjastamise aja, koha ja vormi suhtes. Nii nagu algselt oli 

ministeerium valmis alluma ka 9. mai kutsele, mida Eesti ei teinud ja mis leidis 
mõistvat vastukaja väljaspool. 


Siin on neid aspekte õige palju, mis võimaldavad argumenteerida pilri- 
leppe ratifitseerimise ja eriti kiirustava ratifitseerimise vastu. Kahepoolsetel 
kõnelustel ei ole me saavutanud mingit edu näiteks kultuurivarade küsimu 
ses. Ma ei arva, et see peaks olema vorst vorsti vastu kauplemise objekt, kuid 
me näeme protsessi, kus üks pool saab kõik ja teine mitte midagi. Piirilepe- 
te ratifitseerimise puhul ei ole leitud lahendust Setumaa probleemidele. On 
väga üldsõnalised lubadused, millel puudub kate ja ma kardan, et see kate 
jääb väga õhukeseks riigieelarve menetlemise käigus. Samuti on lahenduseta 
strateegiliselt üliolulised Narva jõe ja Narva veehoidla tammi ühiskasutuse 
küsimused, mida me tõstatasime täna infotunnis ja ka täna üleantud otsuse 
eelnõuga. Need küsimused peaksid olema lahendatud enne, kui me läheme 
lepingut ratifitseerima. Ning samuti teisele poole kontrolljoont või potent 
siaalset piiri jäävate Eesti Vabariigi kodanike vara küsimused, mille osas me ei 
ole saanud siiani selget vastust, kas nende küsimuste lahendamine on piisa- 
valt seadusandlikult kaetud või mitte. 


Kõige olulisem probleem on aga see, et meie partner, Venemaa ei ole 
selle protsessi juures käitunud kui demokraatlik õigusriik. Ei ole väljendanud 
arusaama sellest, et tuleb lähtuda Tartu rahu põhimõtetest, ei ole tunnista- 
nud okupatsiooni ja anneksiooni fakti. Siit ka need probleemid, mida Isamaa- 
liit on selle eelnõu kontekstis tõstatanud muudatusettepanekutena ja mul on 
tõesti kurb meel, et see arusaamine nende ettepanekute olulisusest siin nii 
visalt kohale jõuab. 


Siin kõlas esimeses kõnes ka seisukoht või lootus, et kui meie ratifitseeri- 
me piirilepingud, siis vastab Venemaa samaga ja hakkab käituma kui demo- 
kraatlik riik. Ma ei tea tõtt öelda, et ükski riik oleks demokraatlikuks saanud 
ühe protsessi käigus, ühe leppe sünni käigus, oma diktaati nii teravalt teisele 
poolele peale surudes, kuid Venemaa arengutest on ka teisi märke. Me või- 
me üsna kindlalt kinnitada, et Venemaa on palju vähem demokraatlik riik, kui 
nende lepingute protsessi alguses. 


Tiit Matsulevitš: Meie põhiseadus ütleb, et Riigikogu liige ei kanna õigus- 
likku vastutust oma hääletamiste eest parlamendis. Ometi ei vabasta see 
põhiseaduse säte meid moraalsest vastutusest nii riigi tänase olukorra kui 
ka järelpõlvede tuleviku ees. Tõepoolest, parlamendisaal pole see koht, kus 
kirjutatakse ajalooõpikuid, küll aga loob Riigikogu õiguslikku keskkonda Eesti 
rahvale ja riigile. Ning iga õigusloomeakt, liiatigi nii põhimõtteline, nagu seda 
on ühe piirilepingu ratifitseerimine, jätab oma jälje ka ajalooõpikusse. 
Rahvusvahelisi lepinguid käsitlev Viini konventsioon ütleb, et lepingusse 
mittepuutuvate sätete lisamine parlamentide poolt ratifitseerimisseadustes 
se pole otstarbekas. Mis saaks aga meie käsil oleva Eesti-Vene piirilepingut 
menetledes olla otstarbekam, kui selle uue piirijoone tekkimise peapõhjuse 


äramärkimine. Lepingusse endasse suhestatuna ei tähenda see äramärkimi- 

ne mingil moel reservatsiooni mingi selle lepingu enda sätte suhtes. Kõik rah- 
vusvahelise õiguse eksperdid, kelle hinnangutega oleme tutvunud, toonita- 
vad sellise äramärkimise vajalikkust meile lepingujärgselt tekkiva õigusruumi 
seisukohalt. Mitte keegi pole tõestanud, nagu oleks aastatel 1940 kuni 1991 
Eestis toiminud okupatsioonifakti mainimine seaduse preambulas õiguslikult 
kahjulik või ebavajalik. Vastupidi, selle tõiga lisamata jätmine ahendab meie 
õigusruumi, viidates võimalusele, et oleme vabatahtlikult loobunud seisuko- 
hast, mille järgi Eesti Vabariik oli ebaseaduslikult okupeeritud ja mille järgi 
okupeeriva võimu poolt tehtud riigiõiguslikud otsused on õigustühised. Pel- 
galt viitest Tartu rahulejääb vaheks. See on küll hädavajalik, ent meile vajaliku 
õigusruumi silmas pidades mitteammendav. Kui tahta tuua siin juriidikaväli- 
ne võrdlus ja olla seejuures ka rahvalikult kujundlik, siis võib isegi öelda nii, et 
Tartu rahu on selle täna meie laudadel oleva Eesti-Vene piirilepingu ema, aga 
Eesti okupatsioon aastatel 1940-1991 on selle lepingu isa. 

Okupatsiooni puudutava seisukoha sätestamisel parlamendi poolt oleks 
ka kahene kasutusväärtus, täiesti praktiline kasutusväärtus. Mõelge selle üle 
hästi järele, see aitaks, esiteks, õiguslikult neutraliseerida Nõukogude Liidu 
järglasriigi argumenti, mille järgi Eesti rikub vähemuste õigusi. Teiseks, see 
aitab säilitada võimaluse repressioonide õiguslikult korrektseks käsitlemiseks 
tulevikus. Head rahvaasemikud, kui teid on röövitud ja kui te olete kaotanud 
võimaluse, võib-olla ka lootuse oma vara tagasi saada, siis vähemalt võtke 
end kokku ja jätke politseisse avaldus. Ei piisa sellest, et esitate oma sünni- 
tunnistuse, st üksnes enda olemasolu fakti, teada tuleb anda ka röövimise 
fakt. Kui tänasel hetkel miski saab olla viga, siis on see avalduse tegemata 


jätmine. 


Robert Lepiksoni: Ma tahaksin teile meenutada seda, et sellel leppel, nii 
nagu igal teisel leppel, on olemas ka teine osapool. Ja kui meie kirjutame sin- 
na mingisuguseid asju, siis kes takistab neid kirjutamast ka sinna mingisugu- 
seid asju. Need asjad võivad meile hoopis vähem meeldida, kui neile need as- 
jad, mida meie sinna kirjutame. Ma juhiks teie tähelepanu just nimelt sellele, 
et Riigiduuma võib ju kirjutada rahulikult sinna, et Eesti Vabariik või Eesti NSV 
sai vabatahtlikult NSV Liidu koosseisu, keegi ei ole teda sundinud ja keegi ei 
saa Riigiduumat takistada sellist asja lisamast lepingu ratifitseerimisele. Mis 
siis on, kas me peale seda võtame kätte ja ratifitseerimiskirjasid ei vaheta, kui 
sealt tuleb selline otsus? Mõelge selle peale ka, me ei ole üksi, me ei räägi 
ainult ühest lepingu poolest, on olemas ka teine lepingu pool. 


Ja teiseks ma tahtsin rääkida tollest setu probleemist. Kui ma olin Võru 
maavanem, siis mul oli au kuuluda sellesse setu komisjoni, kes just nimelt 
jagas neid toetusrahasid ümberasumiseks ja see protsess käis väga pikalt. 
Jagati välja miljoneid, enamus ümberasujaid, nn ümberasujaid võttis raha ja 
lahkus tagasi sinna poole, kust nad tulid. Neil ei olnud mitte vähematki soo- 
vi ümber asuda, see ümberasumistoetus oli nende jaoks äriprojekt. Ja kõik 
need, kes täna räägivad üliteravast setu probleemist, võiksid kõigepealt välja 

kaevata selle statistika, mis toimus nende rahadega, mis selle jaoksjuba kord 
on eraldatud ja on laiali jagatud. 


Urmas Reinsalu: Vaadates siin mitmeid eelnevalt kõlanud sõnavõtte, tundub, 
et tänase arutelu tegelik fookus kipub veidikene hajuma. Me arutame piirile- 
pingute ratifitseerimise seaduse eelnõu. Kui algataja, Vabariigi Valitsuse esitas 
nende lepingute ratifitseerimise seaduse eelnõu, olid need ilma preambulata, 
ilma selgitava osata. Ühiselt, kõik parlamendi jõud koostöös valitsusega, arves- 
se võttes ka õiguskantsleri seisukohta, mida ma tsiteerin, «Riigikogu poolt an- 
tava selgituseta võib rahvusvaheliselt tekkida mulje, nagu oleks Eesti Vabariik 
tacito nõustunud Vene Föderatsiooni seisukohaga Tartu rahuleping on oma 
kehtivuse juba varasemalt, juba 1940. aastal minetanud või 2005. aasta piiri- 
leping asendab ratifitseerimisel Tartu rahulepingut täies ulatuses, muutes vii- 


mase sisuliselt kehtetuks või unarusse langenuks.» Õiguskantsleri tsitaadi lõpp. 


Neid asjaolusid arvestades me ühiselt lõike selle preambula teksti ja astu- 
sime ka kolm praktilist sammu, mida kahtlemata tegid kõik parlamendijõud 
üheskoos. Esiteks, valitsus on parlamendi palvel ja omal initsiatiivil esitanud 
selle Setomaa reaalsed punktid, mida valitsus kavatseb teha. Ma arvan, etme 
kõik tunnustame, et valitsus võtab need küsimused tõsiselt, nagu ka härra 
välisminister siin eelnevalt ära märkis.Teiseks, seletuskirja on muudetud, sin- 
na on lisatud juurde täpsustused ja selgitused rahvusvahelisele õigusele. See 
on hea ja mõistlik samm ning esitatud on ka preambula üks tekst, millele on 


esitatud ka kaks alternatiivset muudatusettepanekut. 


Nüüd on küsimus selles, kas kogu probleem täna on selles, et kas me 
võime täna selle piirilepingu ratifitseerida seadusena, lõpetada selle punkti 
Eesti ja Venemaa vahelistes kahepoolsetes suhetes ning liikuda edasi või see 
küsimus jääb veel tööküsimusena õhku. See küsimus taandub, nagu me tea- 
me, ühe muudatusettepaneku ümber. See muudatusettepanek ei ole mitte 
ühe parlamendi poliitilise jõu initsiatiiv sellel kujul, et ta on täiesti separaatne 
ja üksik. Nagu ma sain aru siin eelnevalt kõnelenud sõnavõttudest, toetavad 
seda muudatusettepanekut Eesti Sotsiaaldemokraatliku Erakonna fraktsioon, 
Res Publica fraktsioon, Isamaaliidu fraktsioon ja samuti on väljendanud sellel 
toetust ka sotsiaalliberaalide saadikud. See on ligi pool parlamendi koossei- 
sust. Nii et ma kõigepealt kutsuksin üles tõsiselt kaaluma neid poliitilisi jõude, 
kes ei pea seda muudatusettepanekut otstarbekaks või mõistlikuks, mõtlema 
neile motiividele ja põhjendustele, mis on sundinud ligi poolt parlamendi 
koosseisu seda muudatusettepanekut toetama järgneval hääletusel. 


Küsimus sellest, erinevatest probleemidest, mida otsekui võiks see muu- 
datusettepanek kas kaasa tuua või mida mitte lahendada. Kui siin on viidatud 
Viini konventsioonile, siis Eesti Vabariik on seaduse osaks oleva preambula 
eelnõuna, parlamendis oleme välja pakkunud eelnõusse kaks aspekti. Esi- 
mene aspekt, mis rõhutab Eesti Vabariigi sünnihetke. Siin eelnevalt on kõ- 
lanud ka väide otsekui 1918. aasta 24. veebruari mainimine sisaldab juba ka 
okupatsiooni, kahtlemata õiguslikult see nii ei ole, seda me siin saalis teame 

kõik. Teine aspekt on rõhutatud Tartu rahu, mis on kahtlemata tähtis element 
ja kolmas, nagu viitas ka härra Tiit Matsulevitõ siin eelnevalt, seda tegelikku 
faktilist põhjust, mis on Eesti Vabariigi ja Vene Föderatsiooni vahel, milline on 
see reaalne vajadus see leping sõlmida, millisest õiguslikust faktist. Ma juhin 
tähelepanu, siin üks rahvaesindaja viitas, otse kui okupatsioon on õigusvasta- 
ne ja seegata ei kuulu õigusruumi, okupatsiooni fakt iseenesest. Kahtlemata, 
okupatsioon kui õigusvastane tegu on õiguslikult täiesti hinnatav õiguslik 
fakt, tal on oma õiguslik tähendus. Ning igati loogiline oleks selle asjaolu siin 
mainimine. See ei mõjuta kuidagi seda lepingu piirijoonega ega lepingu sisu 
käsitlevat, praktiliste kahe riigi vaheliste küsimuste paikapanemist. 


Nüüd kaks, üks oluline põhimõte, mida ma tahaksin siin rõhutada. Res 
Publica fraktsioon on täna piirilepingu ratifitseerimise poolt seadusena. Me 
tahame selle piirilepingu täna seadusena ratifitseerida, meil on üks üleskutse, 
et parlament toetaks seda muudatusettepanekut, mida on preambulale esi- 
tatud. Me loodame ja me tõsiselt kutsume üles kõiki parlamendi poliitikuid 
seda muudatusettepanekut toetama. Res Publica fraktsioon toetab täna pii- 
rilepingu ratifitseerimist koos selle muudatusettepaneku lisamisega seaduse 
preambulasse. 

Küsimus, mis on kõlanud, siin kõlasid vastuolulised kommentaarid selle- 
le, kas seda muudatusettepanekut on vaja või mitte. Osad saadikud, kriitikud 
on öelnud, et tegemist on enesestmõistetavusega, mida otse kui sellel põh- 
jusel või motiivil ei oleks vaja siia teksti lisada. Kui tegemist on enesestmõis- 
tetavusega, siis tunduks ju lihtne konsensuse ja kompromissi huvides, millest 
kõneles selgelt ja ühemõtteliselt härra väliskomisjoni esimees, konsensuse 
saavutamise huvides selle muudatuse vastustajatel seda siiski toetada. 

Teine küsimus, mida üks rahvaesindaja siin eelnevalt hoiatas, et see võib 
kaasa tuua Venemaa Riigiduumas selle seaduse ratifitseerimisel ka Riigiduu- 
ma poolt mingite täiendavate deklaratsioonide või avalduste tegemise, mis 
otsekui oleks esile kutsutud sellest samast meiepoolsest sõnastusest 1940- 
1991. Ja siin on üks oluline aspekt, mida ma tahaksin rõhutada - nn risk 
või oht enesetsensuurile. Kas see tähendab seda, et me peame erinevatest 
rahvusvahelise õiguse positsioonidest ning muudes kahepoolsetes suhetes 
Venemaaga võtma hoopis teistsuguse käitumisstiili enne seda, kui Venemaa 
on Riigiduumas selle lepingu seadusena ratifitseerinud. Need väited pigem 
kutsuvad üles taolisele käitumisele, mida ma tungivalt ei tahaks küll heaks 
kiita. See leping on separaatne küsimus. Lepingu preambula sätestamine on 
rahvaesinduse suveräänne pädevus ning ma väga loodan, et parlament täna 
lisab selle muudatusettepaneku seaduseteksti juurde ja siis on meil võimalik 
täna lõpphääletusel see piirileping seadusena vastu võtta. 


Küsimus sellest, et kas sellel sättel, kui me räägime sellest konkreetsest 
sättest, milline on tema tähendus, siis uskuge mind, pärast seda tundide pik- 
kust debatti siin parlamendis, selle sätte poolt ja vastu, on selle sätte tähen- 


dus kasvanud mõõtmatult. 

Vladimir Velman: Mina nüüd ei saa millestki aru. Mõni minuttagasi Res Pub- 
lica esindaja härra Lotman ütles, et Res Publica fraktsioon annab sisse katkes- 
tamise ettepaneku. Nüüd härra Reinsalu ütles, et nemad toetavad ratifitseeri- 
mist. Mida taotleb Res Publica fraktsioon, tahaks teada? 


U. Reinsalu: Protseduuri huvides ma pean ära märkima, et Res Publica frakt- 
sioon kahtlemata toetab lepingu ratifitseerimist, juhul kui leiab toetust muu- 
datusettepanek. 


E. Ergma: Kolleegidel rohkem kõnesoove ei ole, kuid välisminister härra Ur- 
mas Paeton palunud ka esineda meie läbirääkimistel ja nüüd annan ma vas- 
tavalt kodukorraseaduse 8 71 härra välisministrile sõna. 


U. Paet: Piirilepingute ratifitseerimine on moment, mil Eesti tegevust jälgitak- 
se maailmas. Vastutustundlikku käitumist oodatakse loomulikult ka Eesti ava- 
likkuses. Teie ette tänaseks teiseks lugemiseks jõudnud eelnõu on pika tööja 
paljude otsingute tulemus. Nüüd ei ole enam kohta juhusele ega poliitilistele 
mängudele. Oleme ausad, iga olulise otsuse puhul on Eestis olnud oma usku- 
matud Toomad, oma ürgset tõde ja õigust uskuv vastasrind, meenutage kas 
või vaidlusi 1992. aastal enne põhiseaduse vastuvõtmist. Kui me poleks siis 
põhiseadust vastu võtnud, kui me poleks teinud veel mitmeid muid edasisi 
raskeid ja vaidlusi tekitanud samme Eesti viimiseks edasi, kus me siis ikka täna 
oleksime? Väike riik on edukas, kui ta väga täpselt arvestab oma jõuga, te- 
gutseb koos oma liitlaste ja sõpradega ja keskendub edasiviivale. Ma loodan, 
et piirilepingute ratifitseerimisel jääb peale tulevik, jääb peale nüüdisaegne 
maailmapiltja Eesti riigi ning rahva tänased ja homsed ülesanded. 


Esimees E. Ergma: Rohkem kõnesoove ei ole, lõpetan läbirääkimised. Me 
võime minna nüüd muudatusettepanekute läbivaatamisele. Antud seadus- 


eelnõule on esitatud kaks muudatusettepanekut ja alustame nendest. 


Esimees E. Ergma: Panen hääletusele esimese muudatusettepaneku. Antud 
muudatusettepaneku poolt hääletas 32 Riigikogu liiget, vastu 57, erapoole- 
tuid ei olnud. Muudatusettepanek ei leidnud toetust. 


Esimees E. Ergma: Panen hääletusele teise muudatusettepaneku. Muuda- 
tusettepaneku poolt hääletas 39 Riigikogu liiget, vastu oli 55, erapooletuid ei 
olnud. Ettepanek toetust ei leidnud. 


Esimees E. Ergma: Juhtivkomisjon on teinud ettepaneku seaduseelnõu 660 
teine lugemine katkestada. Määran eelnõule 660 muudatusettepanekute esi- 
tamise tähtajaks 16. juuni kell 13.00. Seaduseelnõu 660 teine lugemine on 
katkestatud. PROTOKOLLI LÕPP 

X RIIGIKOGU STENOGRAMM, VI ISTUNGJÄRK, 26. september 2005 /VÄL- 
JAVÕTE/ 

Riigikogu liikmete Tõnis Lukase, Helir-Valdor Seederi, Peeter Tulviste, Trivimi 
Velliste poolt k.a 1. juunil esitatud arupärimine Eesti-Vene piirilepingu ratifit- 
seerimise kohta (nr 160). 


T. Velliste: 1. juunil k.a andsime koos kolleegide Tõnis Lukase, Helir-Valdor 
Seederi ja Peeter Tulvistega üle arupärimise härra välisministrile. Olgugi, et 
arupärimine sai üle antud kaks nädalat enne Eestl-Vene piirilepingu kahet- 
susväärset ratifitseerimist siin saalis, ei ole see arupärimine siiski oma aktuaal- 
sust kaotanud. Juba 17. veebruaril toimunud ümarlaual väljendas enamik 
Eesti erakondadest seisukohta, et Eesti ja Venemaa vaheliste piirilepete sõl- 
mimise korral, peab Eesti Riigikogu lepete ratifitseerimisel lisama neile dekla- 
ratsiooni, milles kinnitatakse Tartu rahulepingu kehtivust ning Eesti Vabariigi 
õiguslikku järjepidevust. Pärast piirilepete sõlmimist on ajakirjanduses kor 
duvalt väidetud, et Eesti pool andis lubaduse loobuda sellise deklaratsiooni 
tegemisest. Sellesisulist väidet on hiljuti meedias korranud ka majandusmi- 
nister Edgar Savisaar. 

Seoses ülalöelduga ning tuginedes Riigikogu kodukorrale, palumegi vas- 
tata järgmistele küsimustele. Esiteks, kas seoses Eesti ja Vene valitsuste poolt 
tänavu 18. mail allakirjutatud piirilepetega olete teie, härra välisminister, and- 
nud siduvaid lubadusi, et lepete ratifitseerimisel Eesti Vabariigi Riigikogus ei 
lisata neile deklaratsiooni? Teiseks, kas Eesti põhiseadus või teised õigusaktid 
annavad Vabariigi Valitsusele või ministrile õiguse välislepingute sõlmimisel 
anda siduvaid lubadusi, et neile lepingutele ei tehta koos ratifitseerimisega lI- 
sadeklaratsioone? Ja kolmandaks, milliseid töökeeli kasutati Eestija Venemaa 
vahel piirilepete allakirjutamisel? Ühtlasi oleks väga tervitatav, härra minister, 
kui te kommenteeriksite president Pütini võimupartei mõju Eesti praegusele 
valitsusliidule. On ju Eesti valitsusliidu üks osapool otseses lepingulises vahe- 
korras Jedinaja Rossijaga. 


Välisminister U. Paet: Vastuseks esitatud kolmele küsimusele ütlen järgmist. 
Vastus esimesele küsimusele on -- ei ole. Vastus teisele küsimusele on see, et 
Eesti riigisisestes õigusaktides, nii põhiseaduses kui ka välissuhtlemisseadu- 
ses, ei ole seoses välislepingutega üldse sätestatud lubaduste andmist või ka 
deklaratsioonide tegemist. Välissuhtlemisseadus käsitleb välislepinguid 21. 
paragrahvis, kus räägitakse volitustest välislepingu sõlmimiseks ja seal öel- 
dakse, et välislepingu sõlmimisel esindab Eesti Vabariiki ametikoha järgi ja 
volikirja esitamise vajaduseta president, peaminister või välisminister, diplo- 
maatilise esinduse juht või ka Eesti Vabariiki rahvusvahelisel konverentsil või 


rahvusvahelises organisatsioonis või selle allasutuses esindama volitatud isik. 

Teised isikud esindavad Eesti Vabariiki välislepingu sõlmimisel peaministri või 
välisministri poolt allakirjutatud ja Välisministeeriumis registreeritud volikir- 
jas antud ulatuses. Välislepingu sõlmimise aktil ei ole õiguslikku tähendust, 
kui selle on teinud isik, kes ei ole esimese või teise minu poolt nimetatud lõike 
kohaselt selleks volitatud. Ja analoogne säte on ka rahvusvaheliste lepingute 
õiguse Viini konventsioonis. Sama seadus käsitleb ka volitusi. Nimelt ütleb, 
et isiku loetakse riiki esindavaks kas lepinguteksti vastuvõtmiseks või selle 
autentsuse kindlaks tegemiseks või riigile lepingu kohustuslikkuse kohta 
nõusoleku avaldamiseks, kui ta esitab vastavad volitused või vastavate rii- 
kide praktikast või muudest asjaoludest ilmneb, et nad kavatsesid käsitada 
sellist isikut neil eesmärkidel riiki esindava isikuna ja mitte nõuda volituste 
esitamist. Seega kordan sellele küsimusele vastamisel esimest lauset, et ei 
Eesti põhiseadus ega teised õigusaktid üldse n-ö lubaduste teemat ei käsitle. 
Kolmas küsimus oli töökeele kohta, siis töökeelteks 18. mai kohtumisel olid 
inglise ja vene keel. 


Trivimi Veliiste: Ma küsiksin Pütini valitsuserakonna Jedinaja Rossija mõju 
kohta Eesti praegusele valitsusliidule. Teatavasti üks erakond praeguses valit 
susliidus on otseses lepingulises vahekorras Jedinaja Rossijaga. Missugune on 
teie hinnangul selle lepingu poliitiline mõju Eesti valitsusele, Eesti valitsuse 
välispoliitikale? 


U. Paet: Mis puudutab otseselt välisministri ja Välisministeeriumi tööd, siis ei 
ole mingisugust mõju. Mul puudub ka info selle kohta, et oleks mingi mõju 
mingitele teistele Eesti riigi struktuuridele. 


Andres Herkel: Teie kolleegil majandusminister Savisaarel oli umbes pool 
teist nädalat tagasi Hommikutelevisioonis üks esinemine, kus ta ütles umbes 
niimoodi, et Mailis Repsi Marimaal tehtud avaldus kahjustas Eesti välispo- 
liitikat hoopis palju vähem kui need erakonnad, kes lisasid piirilepingutele 
preambula. Teatavasti preambula ütles siis hästi pehmelt ja viidete kaudu 
seda sama, mida mitmed rahvusvahelised organisatsioonid on öelnud, et 
Eestis oli okupatsioon ja kõik sinna juurde kuuluv. Euroopa Nõukogu Parla 
mentaarne Assamblee ütles seda väga selgelt nädal pärast piirilepete rati- 
fitseerimist siin Riigikogus. Ütelge nüüd välisministrina, milline on Vabariigi 
Valitsuse seisukoht, kumb kahjustas Eesti välishuve rohkem, kas Mailis Repsi 


avaldus või erakonnad, kes lisasid preambula? 


U. Paet: Kindlasti Riigikogu ratifitseerimisotsus koos Riigikogu menetluse käi- 
gus täiendusena tulnud preambulaga ei ole Eesti välispoliitikat kuidagi kah- 
justanud. Sest see, mis on ratifitseerimisotsuses kirjas, on olnud kõigile teada 
juba pikka aega ja mingisuguseid uusi elemente seal ei ilmnenud. Pigem isegi 
teatud mõttes vastupidi, et kui on olnud Vene poolel ka etteheiteid, et justkui 

Eestil oleks täiendavaid territoriaalseid nõudmisi, siis seesama preambula tekst 
selles ratifitseerimisseaduses ka selle olukorra välistab, kuna seal on mustvalgel 
kirjas, et 18. mail sõlmitud piirilepped muudavad Tartu rahu seda sätet, mis rää- 
gib piirijoone kulgemisest. Nii et kindlasti see Riigikogu ratifitseerimise otsus, 
ei ole Eesti välispoliitikat kuidagi halvasti mõjutanud. Selles osas on kinnitused, 
mida me oleme viimaste kuude jooksul saanud ka oma partneritelt Euroopa 
Liidus ja NATOs, kus meie positsioonid on olnud selgeltmõistetavad. 

Mis puudutab haridus-ja teadusministri visiiti Mari Eli, siis sellest muidugi 
on viimastel nädalatel olnud palju juttu. Eks ka haridus-ja teadusminister on ise 
oma sealset, siis ennekõike televisioonile antud intervjuud kommenteerinud ja 
leidnud, et oleks võinud öelda midagi vähem ja midagi võib-olla teistmoodi. 
Selles osas otsene, selle intervjuu ärakasutamine Venemaa poolt, on olnud üks 
Venemaa reageering minu esinemisele Euroopa Liidu välisministrite mitte- 
ametlikul kohtumisel Walesis, kus Vene pool reageeringuks sellele esinemisele, 
kasutas ära justkui seda, et Eesti valitsuse liikmetel on erinevaid arusaamu. Aga 
vaadates kahetsusväärselt Vene poole käitumist viimastel aegadel, sobitub see 
kahjuks nende käitumismustrisse selliste, ka Eesti-siseste võimalike erinevate 


arusaamade või siis arusaamade kujutluste ärakasutamine. 


Helir-Valdor Seeder: Teie vastusest ma sain aru, et valltsusliikmetel on Eesti 
välispoliitikast erinevad arusaamad ja eriti Eesti-Vene suhetest erinevad aru- 
saamad. Aga minu küsimus on teile, et mis saab nüüd edasi olukorras, kus 
Venemaa on lahti ütelnud oma allkirjast, kas Vabariigi Valitsusel on mingi 
konkreetne tegevuskava, plaan, kuidas edasi minna? Mis saab kõikvõimali- 
kest teistest läbirääkimistest, olgu see siis energeetikaküsimus, Narva tammi 
kasutamine ja muud, mis pidid tulenema ja järgnema sellele ratifitseerimise- 


le? Kas need jätkuvad ja kui, siis millal ja kuidas? 


U. Paet: Kõigepealt ei saa kindlasti väita, et täna on valitsusliikmetel näiteks 
Eesti-Vene suhete arengus mingeid väga olulisi erinevaid arusaame. See, kus 
räägiti erinevatest arusaamadest, oli Vene Välisministeeriumi kodulehekülg. 
Nii et see ei ole siis niiöelda Eesti-poolne informatsioon. Mis puudutab Eesti- 
Vene piirilepete tulevikku, siis selge on see, et kahepoolsed lepped saavad 
jõustuda siis, kui mõlemal poolel on selleks tahe. Paraku on Vene pool nüüd 
viimastel kuudel näidanud, et neil praegu seda tahet ei ole. Nii et selles osas 
see, mida Eesti ja Euroopa Liit teha saab, on jätkuvalt hoida seda kui lõpeta- 
mata teemat üleval erinevatel kohtumistel, nii Euroopa Liidu, Venemaa for- 
maadis kui võimalikel kahepoolsetel kohtumistel jätkuva lahendamata küsi- 
muse teemana üleval. Mis puudutab teisi Eesti-Vene suhete aspekte, siis on 
võimalik, kui on tahe olemas, leida neile lahendusi muude lepingute raames. 
Teatavasti on üle kümne, peamiselt majandusalase lepingu, ka Venemaaga 
sõlmimata, on nad mingisugustes erinevates staadiumides. Nii et, ütleme, 
paljusid selliseid väga konkreetseid ja praktilisi küsimusi on tahte olemasolu 
korral võimalik lahendada ka teiste kokkulepetega. 


599 


Jaanus Marrandi: Ka minu küsimus puudutab võimalikku lahendust selle- 
le tekkinud ummikseisule. Eesti pool on, ühelt poolt, väga selgelt öelnud, et 
meie oma seisukohta just kui ei muuda ja väga raske olekski tegelikult enda 
välispoliitilist mainet ja seisukohti kahjustamata täis tagasikäiku asjadele 
anda. Mismoodi ikkagi Vene pool nüüd näeb, kas on olnud mingisuguseid pi- 
simaidki kontakte, ametlikke, mitteametlikke? Kuidas Vene pool, missugune 
on nende nägemus, et sellest tupikust võiks üldse edasi kuidagi liikuda, sest 
ilmselge on ju, et piirilepingut on vaja nii ühele kui teisele poolele? 


U. Paet: See, mida Vene pool on viimaste kuude retoorikas kasutanud, mis on 
ka ajakirjanduses on olnud, on see, etjust kui nad viitavad, et võiks alustada 
uusi läbirääkimisi. Samas ei ole minule küll selge, mille üle need läbirääkimi- 
sed käima peaksid, kuna Eesti-Vene piirilepete sisu on piirjoone kulgemine. 
Nende samade väljaütlemiste juurde on ju Venemaa Välisministeeriumi esin- 
dajad öelnud, et ei, ei, piirijoone kulgemist muuta ei taheta. Seetõttu on ka 
väga keeruline mõista, milles siis peaks läbi rääkima. Sest teatavasti piirilepe- 
te sõlmimisele eelnes ju umbes 10-aastane erinev läbirääkimiste ja kõneluste 
periood. Rohkem piirilepete osas Venemaa poolt mingisuguseid signaale või 
märke või sõnumeid ei ole olnud. No lihtsalt remargina, et kuna nii mina kui 
Vene välisminister viibisime ühel ajal New Yorgis ÜRO Peaassamblee ajal, siis 
me küsisime ka kohtumist Vene välisministriga, aga Vene pool sel hetkel ei 
pidanud seda vajalikuks. 


Toomas Alatalu: Ma püüaks seda sama teemat natuke teise nurga alt täpsus- 
tada. Tähendab, piirilepingu lisa, deklaratsiooni küsimuse tõstatas Venemaa 
ise eelmise aasta detsembris, pakkudes Eestile ja Lätile vastavat teksti. Nüüd 
silt kaks küsimuse poolt.Tähendab, kui palju nüüd see, et Läti loobus või õige- 
mini tegi avalduse, mis sai takistuseks Lätiga edasiminekul, palju see teema 
figureeris Eesti-Venemaa kõnelustel Moskvas ja kas praegu, kus Venemaa üks 
ametnik on kinnitanud, et deklaratsioon Lätiga on uuesti nagu öeldakse kõne 
all, kas seda teemat on püütud laiendada ka Eestile, seda sama teksti või pak- 
kumist on pakutud ka Eestile? 


U. Paet: Vastuseks esimesele küsimusele, et Eesti-Vene kõneluste ajal 18. 
mail Moskvas Läti teemat üldse ei puudutatud, peale selle, mida ma ka hiljem 
pressile ütlesin, et me avaldame lootust, et ka Lätiga piirilepped võimalikult 
ruttu sõlmitakse. Aga ei enam. Ja mis puudutab teist küsimust, siis ei, rohkem 
mingisuguseid pakkumisi, ettepanekuid Venemaa poolt pole tulnud peale 
selle, mida ma eelmisele küsimusele vastates nimetasin, mis on meile n-öteh- 


tud ettepanekud, ennekõike pressi teel, et tuleb alustada uusi läbirääkimisi. 


Toivo Tootsen: Kas võib arvata niimoodi, et ega tegelikult Venemaa nü väga 
neid piirilepinguid ei tahtnudki alla kirjutada, ei Lätiga ega meiega, sest see 

oleks teinud pretsedendi ning teatavasti on taolisi allakirjutamata ja raskeid 
olukordi piiridega Venemaal mujalgi? Nii et see preambula lugu tuli nendele, 
kuidas ütelda, päästva õlekõrrena ja põhjusena praegu mitte alla kirjutada ja 
võtta oma allkiri tagasi ning kasutada neid piirilepinguid, ütleme siis, läbirää- 
kimistel Euroopa Liiduga jne. jne., tagataskus. 


U. Paet: Üks väikene täpsustus, mis on ka ajakirjandusest käinud läbi pisut 
utreerituna, on nimelt see, et ametlik noot, mille Venemaa Eestile saatis, ei 
räägi enam allkirja tagasivõtmisest. Vaid räägib sellest, et ei loeta ennast sidu- 
vaks selles kokkuleppes kirjeldatuga või kokkulepituga. Nii et otseselt seda 


terminit, et nüüd me võtame allkirja tagasi, selles ametlikus Vene Välisminis- 
teeriumi poolt tulnud noodis ei ole. Seda on väga keeruline spekuleerida, et 
mis oleks Venemaa teinud siis, kui oleks olnud olukord teistsugune või rati- 
fitseenmisotsus teistsugune, selles mõttes on väga keeruline spekuleerida. 
See, et piirilepped iseenesest on Venemaa välispoliitikas olnud varemgi tee- 
ma, millega saab venitada või kasutada mingisuguse muu olukorra loomise 
tarvis, näiteks see sama Leeduga sõlmitud piirilepe, kus ka Leedu parlament 
suhteliselt kiiresti ratifitseeris Vene-Leedu piirilepped. Samas Venemaal võt- 
tis see ka neli aastat aega, etjõuda samale tulemusele. Hiinaga on Venemaa 
piiriläbirääkimised kestnud aastakümneid. No nüüd nad on viimasel ajal siis 
jõudnud ühele poole. Nii et näiteid, kus Venemaa on piirilepetega aega kulu- 
tanud ja väga pikalt neid hoidnud kuskil lauasahtlis, neid võib tuua küll. 


Esimees E. Ergma: Rohkem küsimusi ei ole. Kas nüüd head kolleegid soovi- 


vad avada läbirääkimisi? 


Trivimi Velliste: Juba vanad roomlased tundsid põhimõtet, et ebaõiglus ei 
saa sünnitada uut õigust ja valedele ei saa ehitada tõde. Leping partneriga, 
kes ei austa samu väärtusi, on lootusetu leping. Viis, kuidas Venemaa taganes 
sellestki kahetsusväärsest lepingust, kinnitab üksnes meie sõnade õigsust 
15. juunil tänavu siinsamas kõnetoolis. Partner, kellele miski ei ole püha, ei 
saa olla usaldusväärne partner. Lepingutel temaga võib olla ainult paberi- 
hind, millele see leping on kirjutatud ja võib-olla ka partneri alandamise hind, 
oma väiksema naabri alandamise hind. On väga kahetsusväärne, et Vabarii- 
gi Valitsus ei ole suutnud ka selles välispoliitika nii olulises küsimuses, nagu 
seda on Eesti-Vene piirileping, rääkida ühel häälel. Ja enamgi veel, et Vabariigi 
Valitsus on tahes-tahtmata kas otsesemalt või kaudsemalt olnud mõjutatud 
lepingupartneri ühest mõjurikkast erakonnast. Ja veel kahetsusväärsem on, 
et Vabariigi Valitsus ei suuda hinnata Eesti huve igaviku seisukohast, vaid on 
püüdnud lähtuda pigem lühiajalistest kaalutlustest. 


Esimees E. Ergma: Suur tänu! Rohkem kõnesoove ei ole. PROTOKOLLI LÕPP 

SUMMARY 


This book describes founding of the Republic of Estonia, defining its 
borders, and the ordeals that during long years of history have befallen 
the people of this small country. The research focuses on the process 
and the backgrounds related to the New Border Treaty between Esto- 
nia and Russia that was finalised in 1996 and signed in 2005. As ma- 
Jority of the documents about negotiations that took place have been 
declared confidential and are still unavailable to the researchers, this 
task has been rather difficult and complex. 


The border between the Republic of Estonia and Russia was defi- 
ned in the Tartu Peace Treaty that was signed with Russia on February 
20th 1920 after Estonia had won the Independence War. In that treaty 
Russia solemnly declares to honour Estonia's independence and to 
denounce forever all rights Russia has had in the past against Esto- 
nians and their land. That solemn, for ever, promise was kept for 20 
years only, and in 1940 the Soviet Union occupied Estonia. Brutal mass 
repressions, arrests, murders and deportations to Siberia of innocent 
persons started immediately. 


Nazi-German forces arrived in summer 1941, and assisted by the 
Estonians who had already freed several areas from the Soviet rule, the 
Red Army was forced to retreat. Instead of the freedom Estonians had 
hoped for, one occupation was replaced with another — however, pur- 
posely much less repressive one. Unlike the Soviets, the Germans did 
not plan to annihilate the Estonian nation, and Germans knew that the 
deceitful promises made to Estonia in 1939 and brutal repressions du- 
ring the 1940 to 1941 occupation by the Soviet Union had made all Esto- 
nians profoundly hate Russians. Estonians also believed that at the end 
of the World War II, Estonia will some how regain their independence 
— provided that the Soviets are prevented from returning. Guided by 
individual aspirations and the assessment described afore, thousand 
of Estonian men joined the German forces. The Germans were not 
our friends, but we had a common enemy. In the fall of 1944 when 

the German forces were retreating and Estonians in German uniform 
and with Germans weapons were slowing down the approaching Red 
Army, Estonian national leaders were able to form a Government and 
issued a plea to the Western world to recognise the re-establishing of 
the Republic of Estonia. 

The hurriedly formed Government was able to exist for a couple of 
days only. The over whelming large enemy forces occupied Estonia, 
and annexation to the Soviet Union followed soon. Before completing 
the conguer of Estonia, Stalin relocated illegally the eastern border of 
Estonia, by declaring the territory east of Narva river and the Petseri- 
maa county — a total of 5,2 percent of'the territory of Estonia — to be 
part of the Soviet Union. 

The arrests, deportations, mental repressions and genocide were 
restarted again. About 20 percent of Estonians lost their lives due to the 
Soviet occupation. Close to half a million Russian speaking persons 
were resettled to Estonia. Forming one third ofthe population, the Rus- 
sian speaking colonists were given preferential status in all aspects of 
every day life and Estonians were forced to learn Russian language to 
survive. Estonians were not content with the communistic regime — 
armed resistance lasted to the middle ofthe fifties, and other forms of 
resistance until the disintegration of the Soviet Union. 

In 1991 Estonia declared regaining its independence as the succes- 
sor of the state founded in 1918. The succession of the Republic of 
Estonia within its borders defined in the Tartu Peace Treaty was recog- 
nised by all other states. Estonian Congress and Supreme Council (ac- 
ting as Parliament) declared illegal the unilateral changes to the border 
location made by the Soviet Union. The border location defined in the 
Tartu Peace Treaty was incorporated into the new Constitution and into 
the Act of State Borders. Estonian Congress and Supreme Council deci- 
ded to demand Russia to relocate the border markings to the positions 
established in Tartu Peace Treaty. 

Paradoxically no lustration took place in Estonia, and the collabo- 
rators with the Soviet rulers and repression system — noW posing as 
freedom fighters — took to power. An election system that conceals 
the ranking of candidates and allows votes received by a party to be 
freely distributed between the eligible candidates has made it possible 
for most of those inttially elected to stay in power to this date. Russia, 
ruled by former KBG officials, behaves aggressively and hostilely like 
the Soviet Union, and makes efficient use ofthe colonists that were left 
here to undermine the independence of Estonia. 

In 1993 Estonia and Finland pulled back their sea borders at the 
Gulf of Finland from the median line and thus gave away for no reason 
what so ever the control over thousands of sguare kilometres of terri- 
torial waters. As later explained to the Parliament this «voluntary self 
discipline* was proposed by President Lennart Meri and the Foreign 
minister Trivimi Velliste. In both countries the opposition considered 
that act to enhance the military and economieal interest of the Russian 
Federation only. It surely provided totally free and uncontrolled access 
through the Gulf of Finland for the Russian warships. 


In the mutual negotiations that began in the early fifties, Russia 
refused to acknowledge the existence of the Tartu Peace Treaty. The 
Russian occupation forces left Estonia in 1994 as stipulated in the July 
Agreements made by Presidents Meri and Jeltsin (leaving about 20 000 
fully trained army privates and officers to retire in Estonia together with 
their families). The Russian military units are to this date still stationed 
as occupation forces on the Estonian territory that was illegally anne- 
xed by the Soviet Union. The Russian Federation erected unilaterally 
border milestones to coincide with the location that defined the terri- 
tory of violently formed Estonian Soviet Socialist Republic (ESSR). Es- 
tonia initially protested this action, but later on, the Minister of Foreign 
Affairs, Andres Tarand, without duly authorised to do so, agreed to give 
up the occupied territories in case Russia recognises the existence of 
the Tartu Peace Treaty. 


Russia rejected that proposal. Despite that rejection, the Estonian 
delegation continued to participate in negotiations where no one wan- 
ted to listen to their arguments. Russia reported legally valid Estonian 
claims to be unjustified reguests to obtain Russian territory. Further 
more they incriminated Estonia to be a Nazi state that discriminates 
Russian nationals. These lies and propaganda made Estonia to refrain 
from making just demands in a number of important matters. Instead 
of stoutly presenting the truth and asking the Western states to support 
our legally valid demands, the Government preferred to silently ignore 
the lies blared out by Kremlin. Reticence was deemed to accentuate 
dignity. This decision made it possible for Russia more effectively vilify 
Estonia. 


At Petroskoy in 1996 Estonian Minister of Foreign Affairs, Siim Kallas, 
paraphrased (without being duly authorised to do so) a new Border 
Treaty with Russia without any reference to the Tartu Peace Treaty and 
the illegal border markings erected by Russia. The public was infor- 
med that without a new Border Treaty Estonia can not obtain member- 

ship in the European Union and in NATO. No such official demand was 
made. Russia refused for various other unrelated reasons to sign this 
treaty until the year 2005, when on May I8th the Estonian and Russian 
Ministers of Foreign Affairs signed it in Moscow. With the May 2005 Bor- 
der Treaty Estonia freed the Russian Federation from the obligation to 
make good the crime against humanity committed by the Soviet Union 
by annexing part of territory that belonged to the Republic of Estonia. 
Further more, this act legitimised a serious crime of communism. Es- 
tonia gave freely in to all demands of the Russian Federation — who 
had no need to place their armed forces in combat readiness at the 
Estonian border as they did during the 1939 «friendly» negotiations. 

In an opinion poll conducted by ERV on the day of signing the new 
Border Treaty, 82,5 persent ol the respondents disapproved conceding 
the rights to stiite border defined in the Tartu Peace Treaty. Disapproval 
expressed in other opinion polls, petitions and demonstrations failed 
to influence those in power. The parliament ratified the new Border 
Treaty signed in Moscow on May I8th 2005, hurriedly in a special ses- 
sion. 

Due to an indirect reference to the Tartu Peace Treaty that the Par- 
liament inserted into the Act of Ratification, Russia refused to ratify 
the treaty and advised taking back their signature. Russia maintains 
that the reference will allow Estonia to reguest at a later date to get 
back Estonian territory that the new treaty ceded to Russia. It is dif- 
ficult to assess whether Russia seriously feels so, or is this just another 
opportunity to discriminate Estonia. Presently the situation is beneficial 
to Estonia. Unfortunately some of our politicians still believe that the 
border location defined in the Tartu Peace Treaty needs to be adjusted 
to correspond to existing situation, and are thus demanding to abolish 
the clarifying stipukition in the Act of Ratification. 

Estonia had no need for a new Border Treaty with Russia. This has 
been confirmed by Prime Minister, Andrus Ansip, under whose term of 
office the new treaty was signed. In accordance with international law, 
the Tartu Peace Treaty and the state borders herein defined are still le- 
gally valid. Long duration of occupation does not legitimise annexation 
of Estonia into the Soviet Union. The new treaty that is based on the 
territory of ESSR together with our Parliament's decision to grant legal 
resident status to all Russians living in 1991 in Estonia, could allow in 
accordance with international law to rule that de facto Estonia joined 
freely the Soviet Union. 

Relinguishing territories with natural resources and those which 
are highly vital to Estonian energy systems, will adversely affect natio- 
nal security and cause Estonia to loose many billion dollars. The inha- 
bitants in our most guaint county have due to the new Border Treaty 
been forced to leave their homes and property, and due to relocation 


into differenl parts of Estonia, their unigue culture is thus bound to 
vanish. 


In addition to other reasons defined above, the new treaty viola- 
tes the stipulations in our Constitution. This «minor matter» did not 
prevent those in power — mostly former communists — to present 
the new Border Treaty with Russia as a great diplomatic achievement. 
Those deeds prompt justifiably to ask what have been the real motifs 
to do so, and what has affected officials of the national security sys- 
tems to refrain from assuring compliance with our Constitution and 
from seriously protecting our independence. 


It is most obvious that Estonia must before a designated date de- 
nounce the new Border Treaty. Instead of doing so, the Government 
has initiated demarches to obtain Western help to urge Russia to ratify 
the new Border Treaty. 


The eastern border of Estonia is de facto located where the Russian 
Federation unilaterally wanted it to be. There is no need to change its 
original de jure location. Any act that would permit Russia to claim that 
the Republic of Estonia was in 1991 founded by the residents of ESSR 
is fatal to Estonia. There are no legal, political, economical or moral 
reasons to change or eliminate even a single sentence in the Tartu 
Peace Treaty where Russia solemnly declared to refrain for ever from 
any rights Russia has had inthe past over Estonians and their land. We 
were able to wait 50 years to be freed from Russian domination, and 
we surely can demand and wait for our eastern border to be located 
where it was before the Soviet Union annexed Estonia. Justice and 
rights will always prevail. 

